
LECTORI SALUTEM. 


'V'Ton semel ab is quibus theologiae candidatorum institutio incumbit 

rogatus sum ut casus conscientiae conscriberem, quibus ea quae 
in „Theologia morali" magis scientifice evolveram, etiam magis pro- 
ponerem ad praxim accommodata et exemplis illustrata. Quod ut 
aggrederer tandem in animum induxi; sed quominus perficerem aliae 
curae laboresquo impediebant. 

Cum demum bonam partem operis praeparassem, accidit ut ab 
aliquibus ipsa consueta tractandae theologiae moralis ratio ut humi- 
lior et nimis casuistica acriter impugnaretur, altiore nobilioreque do- 
cendi methodo commendata, quasi nostra tempora et scientiarum pro- 
gressus eam omnino postularent. Quae si vera essent, ab incepto 
studio debebant me revocaro. 

At semper mihi persuasum erat moralem theologiam numquam 
recte tradi, maxime non quando dirigitur ad effbrmandos confessarios, 
nisi, post principia ad eum modum quem exigit scientia dilligenter ex- 
posita, descendatur — id quod casuistica facit — ad singularia et ad 
actiones humanas diversissimis circumstantiis distinctas. Quare non 
solum non putavi mutandum esse modum quem tenui in priore opere 
-Theologia moralis" inscripto, theoreticam expositionem cum practica 
coniungens, sed etiam id quod in eo inest casuisticum alio opere 
casuum conscientiae duxi complendum. Nemo enim eorum qui in ipsa 
cura animarum versatus sit, atque noverit et qua scientia et qua 
prudentia atque dexteritate confessarii excellere debeant, infitias ibit 
umquam magnae utilitatis esse quasi per exempla experimentum 
sumpsisse de scientiae principiis applicandis. 

Ut pauca dicam de modo quem tenui in hac casuum collectione : 
curae mihi non fuit ut colligerem casus factos; quamquam multos 
habebam ex disjunctissimis maximeque diversis locis ad me delatos, 
eosque non ex Europa tantum, sed etiam ex Africa, America, Australia. 
Nam ex iis summum ansam sumpsi ad alios casus componendos; qui, 
sicut eos proposui, omnes fere ficti sunt seu a me confecti, ita tamen 
ut ea quae re ipsa accidere soleant, lucem et solutionem facilem 
inde accipiant. Hoc modo primum paucioribus exemplis plura potui 
illustrare; dein lectorem in istis rebus minus versatum melius potui 
instituere, ne — id quod interdum obicitur - mechanice applicet 


VI Lectori salutem 
casus lectos ad casus re vera orituros, sed ut discat res perpendere 
et ea quae occurrerint secundum principia scientiae rite resolvero. 
Propterea etiam numquam me continui in nuda danda solutione, sed 
eam semper ad rationes revocavi, atque principia quibus solutio nitatur 
numquam non adiunxi, immo modo brevius modo fusius ea evolvi. 

Equidem scio casuisticam rerum moralium tractationem fere non 
posse non patere malevolorum adversariorum obtrectationibus. Idque 
inter alia ex eo oritur, quod adversari acatholici, si in certis actio- 
nibus una negatur malitia, eam sententiam sic interpretentur, quasi 
omnis malitia sit negata atque actio ista proclamata pro honesta. 
Sed quisquis vel primas logicae regulas percepit, facile videt eum, 
qui infitetur v. g. aliquam actionem impingere contra iustitiam, non 
ideo fateri eam esse undequaque honestam, cum esse possit contra 
alias virtutes gravissimo peccaminosa. Verum haec si semper mo- 
nuissem in singulis quae dedi responsis, timere debebam, ne quasi 
ignaro loquens lectorem iniuriosius viderer tractare. 

sufficit mihi sincere in id laborasse ut non tantum theologiae 
studiosos in addiscenda theologia morali, sed etiam confratres sacer- 
dotes in exercendo confessariorum munero 1iuvarem, do cetero vero 
Deum oraro ut, quod viribus meis doest, immo in quo vires quaelibet 


deficiunt humanae, gratia sua dignetur supplere. 


Scribebam Valkcnburgi in collegio S. Ignatii, die festo S. loannis 
Evang. 27 Dec. 1901. 
Auctor. 


PRAEFATIO AI) QUARTAM EDITIONEM. 


uo benevolentiore animo priores huius operis editiones ubique fere 
Q exceptae suirt, eo diligentiore cura mihi enitendum esse putavi, 
ut illud pro viribus magis magisque perpolirem et supplerem. 

Et revera propter novissima decreta Romana praecipue in vo- 
lumine II non pauca mutanda aut accuratius exponenda erant. Quod 
oObservabit benignus lector in is quae de sacra Communione et de 
matrimonio agunt. Neque tamen volumen I neglexi, sed omnia denuo 
ad trutinam revocavi, aliquibus locis mentem meam clarius expressi, 
compluribus casibus novis collectionem auxi. 

Ilis breviter dictis finem facerem, nisi, ut iam in tertia editione feci, 
respondendum esset aliquibus adversariis, quos sive mea haec volumina 
sive probabilismus quem defendi universim sumptus nacta sunt. 

Ratio praecipua, quam omnes illi adversarii contra probabilismum 
a me defensum dirigunt, ea est, quod dixerim „norma recte volendi 
et agendi non est lex aeterna quatenus est in se et antecedenter ex- 
sistit, sed quatenus in natura rationali hominis sese manifestat et in 
mente nostra élucet — inde concludentes, me ita loqui contra omnes 
theologos et philosophos, qui dicant legem aeternam esse normam, 
etsi non proximam, tamen remotam et supremam. 

Verum ita respondentes doctissimi adversarii non advertunt se 
confirmare quod dixerim. Quid enim aliud est, legem aeternam esse 
normam non proximam sed remotam, nisi eam, ut norma sit nobis, 
indigere medio seu manifestatione in natura rationali, atque  .quatenus 
se in natura rationali hominis manifestat et in mente nostra élucet 
esse nobis normam proprie dictam seu proximam, ad quam attendere 
et in cuius conformitatem tendere nobis incumbat. In Aoc sane omnes 
veri nominis philosophi et theologi conveniunt. — In legem autem 
aeternam uti est in se intueri nobis mortalibus non licet, sed reser- 
vatur vitae nostrae immortali, quando videbimus Deum sicut est. 
Neque tendentia voluntatis nostrae ea esse potest, ut immediate ad 
normam legis aeternae uti est in se conformemur, quippe quam non 
videamus, sed ut conformemur legi naturali cognitae atque interim 
parati simus ulterius nos aeternae legi conformare, ubi primum eam 
plenius cognoverimus. Conformatio plena re non animi tantum promp- 
titudine habebitur, quando in lumine Dei videbimus lumen: tum vale- 


VIII Praefatio ad quartani editionem. 


dicemus probabilisino et aequiprobabilismo, sequemur autem ipsam 
clare cognitam veritatem. 

Quibus etiam satis responsum est ad aliud adversariorum argu- 
mentum vel potius alam eiusdem argumenti seu obiectionis formam, 
quod homo tendere debeat ad convenientiam actionis suae cum legis 
aeternae ordinatione obiectiva. Nam sane fateor, hominem in id 
tendere debere pro posse, ut hanc ordinationem cognoscat et post- 
quam cognoverit actis suis sequatur, sed non tenetur eam cognoscere, 
quando cognitu impossibilis est, neque tenetur sequi non-cognitam 
seu dubiam. 

Haec omnia explicavi fusius in opusculo, cui titulum dedi ,,Pro- 
babilismus vindicatus", neque quae ibi dixerim, hucusque poterant 
confutari. Neque ea quae posteriore tempore contra probabilismum 
scripta et disputata sunt, ea fuerunt, quae me cogant, ut ante dictis 
inulta addam. Ex certa quidem parte recens adversarius exstitit, 
cum summa reverentia nominandus, Celsissimus Dominus D. Valensise, 
Archiep. tit. Oxyrynchiensis in opusculo, quod inscribitur ,super 
systema theologiae moralis... brevis disquisitio (Neapoli 1911)“: quo 
repetitur supradictum argumentum ex necessitate tendendi ad con- 
formitatem cum lege aeterna; at novae rationes non afferuntur. De 
reliquo Revwi Archiepiscopus non tam  probabilismum in favorem 
aequiprobabilismi, quam fundamentum cuiuslibet systematis probabili- 
stic! impugnat, seque hac in re S' Alphonsi adversarium aperte pro- 
fitetur. Negat enim necessitatem principi reflexi, quo ad satis certum 
dictamen conscientiae normamque agendi tutam atque securam per- 
veniatur, ratus, alioquin maximam hominum partem practica agendi 
norma carere. Verum quomodo a probabilista explicetur facilis modus 
tuto et secure agendi etiam pro homine inculto, iam notaveram in 
mea Theologia morali Ill, n. 203. 

Ceterum, ut ad hanc ipsius operis mei novam editionem redeam, 
id unum monitum habere volo lectorem, me in laudandis libris, ad 
quos refero, et auctorem et titulum libri consuevisse indicare; ubi 
vero sine nomine auctoris Theologia moralis (Th. m.) indicatur, ibi 
meam «Theologiam frhoralem intelligi. 

Faxit Deus, ut hoc opus auxilio sit confratribus sacerdotibus 
in cura animarum occupatis, et ut conferat ad augendam ipsius Dei 
gloriam atque animarum salutem aeternam. 


Scribebam Valkenburgi in collegio S. Ignatii, die 3 Maii 1913. 


Auctor. 

DE PRINCIPIIS THEOLOGIAE MORALIS SEU 
DE ACTIBUS HUMANIS EORUMQUE REGULA. 


DE VOLUNTARIO. 


VOLUNTARIUM ET INVOLUNTARIUM (J). 


Casus. (l1) 


Berta confitetur se ad gravem iram provocasse dominam suam, quod 
pretiosum vas fregerit; aliquoties se inhonestos tactus passam esse; bis se 
omisisse sacram Missam diebus dominicis, cum in seram noctem vigilare 
debuerit exspectando reditum dominae ex choreis et propterea non satis 
mature surrexerit pro prima Missa, huic autem soli assistendi sibi fieri 
facultatem. 


Quaekituk 1° quid sit voluntarium, quid involuntarium. 
2" res singulae de quibus Berta se accusat fuerintne ei volun- 
tariae an involuntariae. 


Solutio. 


Ad quaesitum 1“ R. 1. Voluntarium generatim definitur id ,,quodl 
est a principio intrinseco cum cognitione". Cf. S. Thomas, Sumina 
theol. 1, 2, q. 6 a. 1; Suarez, De voluntario etc. d. 1, s. 1, n. | sq. 

Quodsi illa cognitio est sensitiva tantum, habes spontaneum, quod 
in voluntario late intellecto comprehenditur. Si est cognitio rationalis, 
habes voluntarium sensu vero et stricto sumptum. - Ut igitur al- 
quid nobis ita sit voluntarium, debet a nobis, quatenus rationales 
sumus, affective et effective procedere: scii, affective, ut utcum- 
que ad voluntatem, non ad alias potentias pertineat; effective, ut 
distinguatur a solo voluntatis obiecto quod votitum esse potest, sed 
non voluntarium. Cf. Frins, De actibus humanis I, n. 72; Walsh, De 
act. hum. m. 35. sq. Debet autem a voluntate formaliter, qua 
rationalis facultas est, procedere, seu procedere ab ea ut operante 
cum vel ex advertentia rationis sive cum vel ex cognitione boni 
seu finis. 

Cognitio illa rationalis tum tantum voluntarium necessarium efficit, 
quando nimirum menti obversatur bonum in genere, aut quando homo, 

LfhmkuM, Casua conscientiae. I. Ed. 4. | 


? De actibus humanis. 


huius vitae mortalitate deposita, finem ultimum consecutus summum 
bonum intuitive videbit. Circa alia autem bona cum voluntas in- 
differens seu ex se indeterminata sit, homo electione indiget, ut uni 
obiecto prae alio inhaereat; i. e. libere illis inhaeret. In his igitur 
voluntarium cum libero convertitur, atque voluntarium id esse recte 
dicitur, quod ex deliberata voluntate procedit. 


R. 2. Procedere a voluntate potest aliquid vario modo: 1. elici- 
tire: sic procedit ipse actus internus voluntatis; 2. imperative, quo 
modo omnes alu effectus, qui homini voluntarii sunt, a voluntate 
procedunt. 

soli voluntatis actus ipsi, qui eliciuntur, voluntarii sunt formaliter 
ft intrinsecus tales; alii effectus, qui ab homine volente fiunt, sunt 
voluntarii denominative. Cf. Frins, De act. hum. I, n. 70 sqq. 


R. 3. Non-voluntarium illud dicitur quod, etsi ex aliqua mea 
actione sequatur, tamen sequitur me non volente ipsum seu sine mea 
voluntate. Quod fit aut ex eo quod non cognoverim illud ex mea 
actione esse secuturum, aut, quamquam cognovi, tamen propter alios 
effectus actionem illam posuerim et ponere licite potuerim. — Quod 
autem, etsi ex mea actione sequatur, non solum sine mea deliberata 
voluntate, sed contra eam sequitur, dicitur involuntarium. | Cf. Frins 
l. c. n. 244. — Non-voluntarium et involuntarium de solo effectu dici 
possunt, non de ipso actu voluntatis. Qui semper est voluntarius, 


potest tamen etiam ipse esse indeliberatus, si videlicet advertentiam 
rationis antevertit. 


Ad quaesitum 2“ R. 1. Sumi nequit Bertam ex proposito vas 
illud fregisse vel iram dominae praevidisse: quapropter illa  ..pro- 
vocatio ad iram" procedit quidem aliquo modo ex actione Bertae, 
sed non ab eius voluntate deliberata, immo contra illam. Proinde 
illa provocatio est Bertae involuntaria. (Num autem et quando 
propter culpabilem neglegentiam illa provocatio ad iram Bertae possit 
esse indirecte voluntaria, disce ex sequentibus.) 


R. 2. Quoad inhonestos tactus, quos se passam esse Berta dicit, 
videri debet utrum libenter eos admiserit, an repellere potuerit idque 
conata sit. Quodsi eos libenter admiserit vel, cum posset, non re- 
pulerit, non plane recte dicitur tactus passa esse; sed potius dicere 
debebit se tactus admisisse, iique vere Bertae erant voluntarii qua- 
tenus libere admissi. S1 vero eos repulerit vel, si hoc non potuit, 
repugnans passa sit, tactus ilh Bertae erant involuntari — atque 
pleno sensu dici debet, Bertam eos esse tantummodo passam. 


R. 3. Quod ad omissum Sacrum pertinet, suppono nunc non 
adfuisse eas circumstantias, quae ex se sufficiant ad Bertam a Missa 
excusandam. |n quo casu quaeritur num propositum habuerit satis 
maturo surgendi et ad evigilandum media, si poterat, adhibuerit ea 
quae convenire putabat. Quod si fecit, somnus diuturnior ei fuit 
omnino involuntarius, atque etiam quae inde secuta est Sacri omissio : 
siquidem, postquam serius evigilaverit, alteri Missae assistere non 
amplius erat in eius potestate. 


Voluntarium et involuntarium. 3 


VOLUNTARIUM ET INVOLUNTARIUM (II). 


Casus. (2) 


Amandus ex catechismo retinuit. peccatum esse voluntariam et liberam 
transgressionem legis divinae. Nuper repugnans a suis sodalibus inductus 
est ad potum excessivum et ebrietatem, tractus ad lasciva theatra, compulsus 
ut in eligendis deputatis pro viro impio sufiragium ferret: sed sese consolatur, 
quod haec omnia non fecerit voluntarie. 


Quaeritur | quid sit voluntarium simpliciter et involuntarium secundum quid. 
2^ quale voluntarium requiratur et sufficiat ad peccatum. 
3° quid do singulis casibus dicendum. 


Solutio. 


Ad quaesitum 1“ R. 1. Woluntarium, de quo supra, simpliciter4 
dicitur id quod utcumque a deliberata voluntate procedit, ita ut ratio 
non habeatur utrum sollicitata fuerit voluntas a contrariis etiam 
appetitionibus necne. Ab hoc distinguitur voluntarium (non simpli- 
citer sed) secundum quid tantum. Videlicet sic vocatur mihi id quod 
non volo efficaci modo, ita ut ro vera ad effectum deducatur, sed quod 
inefficaci affectu seu velleitate prosequor; in effectum igitur voluntas 
mea aliquo modo fertur, non tamen efficio ut effectus ille a me pro- 
cedat. Generatim tamen non de voluntario secundum quid, sed de 
involuntario secundum quid loquimur. Cf. Génicot-Salsmans, Institu- 
tones Th. mor. I7, n. 10. 

R. 2. Est igitur involuntarium secundum quid, non simpliciter et 
re vera involuntarium, quasi a me mcaque deliberata voluntate demum 
re ipsa non procedat — procedit enim ro vera atque est simpliciter 
voluntarium ——, sed in ipso illo effectu, qui a mea deliberata volun- 
tate prooedit, invenitur aliquid, a quo voluntas mea refugit et quod 
vellet non adesse. Ergo voluntarium simpliciter et 1involuntarium se- 
cundum quid sibi invicem non opponuntur, sed circa eandem rem 
eundemque effectum versari potest utrumque. — Cave igitur ne ,volun- 
tarium simpliciter" idem habeas atque „voluntarium cum pleno volun- 
tatis nisu". Cf. Frins 1. c. n. 282 sq. 


Ad quaesitum 2" R. l. Ad peccatum non requiritur, ut effectus 5 
peccaminosus non habeat quidquam involuntarii secundum quid; alis 
verbis: ut peccatum absit, non sufficit, ut res, de qua agitur, mihi 
sit involuntaria secundum quid, sed debet esse involuntaria simpliciter. 

R. 2. Ut peccatum adsit, idqne in re gravi mortale, requiritur 
et sufficit, ut res seu effectus sit voluntarius simpliciter, etsi secuni 
habeat involuntarium secundum quid; alis verbis: sufficit, ut cum 
plena deliberatione a voluntate procedat, etsi forte cum magna re- 
pugnantia. 

Ad quaesitum 3" R. 1. Si Amandus ita inductus est ad potum 6 
excessivum et ebrietatem, ut eius periculum non satis adverteret; 


recte indicavit se coram Deo excusari, eo quod nesciverit virtutem vini. 
| x 


4 De actibus humanis. 


R. 2. S1 autem periculum ebrietatis satis advertit, debuit antea 
rem melius considerare, neque ex eo desiit ebrietas esse simpliciter 
voluntaria, quod a sodalibus inductus sit; repugnantia, quam habuit, 
non fuit seria, sed reddidit ebrietatem tantummodo  involuntariam 
secundum quid seu inefficaci velleitate. 1nvoluntariam. 

R. 3. Similiter quod tractus sit ad lasciva theatra, intelligi tan- 
tum potest de morali quadam coactione, quae reliquit eorum aspectum 
simpliciter voluntarium. — Hinc non ex ratione involuntari peti potest 
causa excusans a peccato eoque vel gravi. Num alia causa, quae eum 
a gravi peccato excuset, adsit (quod fortasse neque scandalum aliis 
dederit neque pro se grave labendi periculum incurrerit), alibi docetur. 

R. 4. Etiam in posteriore casu, in quo agitur de eligendo depu- 
tato, causa quae excusaret a voluntario non adest. Amandus enim 
libere demum pro viro isto suffragium tulit. Excusatio igitur a peccato 
neque in hoc casu ab involuntario peti potest. Num vero ex aliqua 
causa gravi licuerit hunc candidatum, etsi sit impius, prae alio volun- 
tarie suffragio ornare, etiam hoc postea discutiendum est. 


VOLUNTARIUM ET VOLITUM. 


Casus. (3) 


Caius nuper reliquit noctu ianuam apertam, quae ducit ad aedificia sua 
rustica, sed simul aditum praebet, unum ex pluribus, ad aedes sui vicini. 
Hunc viderat incuriosum in claudenda domo, ac propterea desideravit, ut per 
insigne furtum poenas incuriae reciperet: quod illa nocte revera factum est. 

Idem adverterat tectum domus suae aliquod detrimentum passum esse; 
reparationem tamquam non ita urgentem distulit. Interea exorto turbine 
tegula e tecto soluta graviter laesit praetereuntem inimicum: quem nuntium 


Caius laetus audit. 
Dein in agro suo dissito, per quem transeundi nemo ius habebat, posuit 


duas capsulas cum materia explosiva, cupiens, ut inimicus transiret et casu 
occideretur. Accidit re ipsa, ut non solus Cai inimicus, sed etiam alius vir 
publice nocivus necaretur, quem ita a se e vivis sublatum esse Caius sibi 
gratulatur. 
Quaeritur 1° quid sit volitum et quomodo a voluntario distinguatur. 

2" sintne singula facta Caio voluntaria eique imputabilia. 


Solutio. 


] Ad quaesitum Vn R. 1. Volitum est voluntatis obiectum. |. Ex 
quo sequitur quodlibet voluntarium esse etiam volitum. Quodcumque 
enim a voluntate cum cognitione finis procedit, in id necessario vo- 
luntas ut in obiectum suum tendit, adeoque est volitum. 

R. 2. Verum non e converso omne volitum est etiam voluntarium. 
Nam multa esse possunt voluntatis obiecta, quae procedere a volun- 
tate non possint neque ut effectus voluntatis ullo modo intendantur. 
Sic post diuturnam siccitatem pluvia exorta agricolae est volita, non 
voluntaria. Cf. Th. in. Il] 55: Frins, De act. hum. I, n. 71. 


Voluntarium et volitum. — Voluntarium indirectum. 5 


Ad quaesitum 2" R. 1. Furtum illud, quod vicinus passus est, $ 
certo erat a Caio volitum; utrum autem dici possit voluntarium necne, 
pendet ab alia quaestione, utrum Caii actio dici debeat furti illius 
causa, an ansa tantum. Re ipsa fuit causa per accidens tantum seu 
ansa potius quam causa: nam actionem suam Caius rationabiliter non 
potuit ad elfectum illius furti ordinare, sed cum ea solummodo vellei- 
tatem quandam illus furti habere potuit. Hinc furtum illud ut re 
secutum Caio non est imputabile: affectu suo peccare quidem potuit, 
idque vel contra caritatem, si sibi placuit in damno ut in malo sui 
vicini, vel etiam affectu iniustitiae, si ipsum furis furtum approbavit: 
sed hoc non sufficit, ut furti illius realis exsecutio illi possit imputari. 


R. 2. In secundo casu dilatio quidem reparandae domus volun- 
taria erat; sed voluntaria non erat laesio illa inimici per tegulam 
effecta, siquidem hanc in differenda reparatione non praevidit ullo 
modo, neque haec a deliberata Can voluntate processit. Quod autem 
huius inimici laesi nuntium Caius laetus audit, volitam quidem facit 
eam laesionem, sed non voluntariam neque imputabilem quoad sequelas. 


R. 3. In fertio casu distingui potest interitus inimici Can ab 9 
interitu alterius hominis noxi. Huius interitus neque volitus neque 
praevisus est; ergo non est Caio voluntarius neque imputabilis, ut- 
ut consequenter fuit volitus. 

Quoad interitum inimici ille certe est volitus ab initio; dubitari 
autem potest, num dici debeat Caio voluntarius, siquidem in ponenda 
illa causa fortuita non tam voluntatem quam vvelleitatem tantum 
videtur potuisse habere. 

Atque ita quoad imputabilitatem circa damna eorumque restitu- 
tionem, seclusa lege positiva, omnino dicendum est. — Nihilominus, 
re mere psychologice considerata, voluntas illa inferendi damni potuit 
plane esse affective efficax, quamquam exsecutio volita est solummodo 
per causam occasionalem seu causam per accidens; quapropter aliquo 
sensu dici potest damnum illud Caio voluntarium, cum eius actio per 
accidens evaserit causa illus damni. 

Verum in hac re potest esse lis do verbo. Et si realis damni 
illatio sumitur, quae per se secum ferat obligationem restitutionis, dici 
debet hanc illationem non fuisse vere voluntariam, sed volitam per 
quandam velleitatem, siquidem noluerit ponere causam per se efficacem, 
sed solum per accidens efficacem seu occasionalem. — Affectu Caium 
peccasse patet. 


VOLUNTARIUM INDIRECTUM. 


Casus. (4) 


Cneius religiosus omittit consuetas poenitentias, ut fruatur pravis motibus 
orituris; legit res curiosas sciens se inde passurum esse pravam commotionem, 
cui tamen studuit resistere: quo se in utili scientia perficiat, etiam rebus 
magis inhonestis legendis inhaeret, idque compluries ita ut nesciat distinguere, 
utrum consensum pravae concupiscentiae dederit annon. 

Marsilius belli dux hostilem urbem omni vi expugnare conatur, atque 
tormenta bellica ita dirigit ut copiosa multitudo etiam innocentium civium 


neci devoveatur. Captam urbem militibus dat in praedam, quamquam et 
caedes et stupra complura praevidet. 


Qcaeritub Ie quae sit distinctio inter voluntarium directum et indirectum, 


voluntarium in se et in causa tantum, voluntarium positivum 
et negativum, 


2° quomodo haec voluntaria imputentur. 
3° quid ad propositos casus dicendum sit. 


Solutio. 


Ad quaesitum 1“ R. l. Negative voluntarium id dicitur, quod 
q 8 
praevideo secuturum ex omissione alicuius actionis, quam ponere possum 


et debeo; positive voluntarium id, quod me sciente et volente ex mea 
actione oritur. 


R. 2. Voluntarium in se illud mihi est, quod ita a me procedit, 
ut illud secundum se et immediate appetam seu velim, etsi fortasse 
aha complura ad illud obtinendum velle et adhibere debeam (quae 
in hoc casu etiam omnia tamquam media voluntaria sunt in se). Huic 
opponitur voluntarium in causa tantum: sic enim dicitur effectus, quem 
praeter alium effectum ex mea actione vel omissione tamquam ex 
causa secuturum quidem esse praevideo, at quem ego non volo (cum 


velim solum illum alium effectum, qui etiam ex mea actione vel omis- 
sione sequatur). 


Verum, ut mox explicaturus sum, si solam alicuius effectus causam 
volo, non effectum in se, voluntarius ille mihi recte non dicitur, nisi 


propter illum effectum secuturum, cum malus sit, debeam a ponenda 
ista causa abstinere. 


R. 3. Voluntarium directum et indirectum non omnes eodem 
modo distinguunt. Alis haec distinctio eadem est atque distinctio 
inter positivum et negativum, ita ut indirecte mihi voluntarium id 
omne et id solum dicatur, cuius ex mea omissione causa sim ; directe 
voluntarium, quod a positiva mea voluntate procedit. Alii potius id 
directe mihi voluntarium vocant, quod in se sumptum (seu directe) 
volo atque e mea sive positiva actione sive mea omissione tamquam 
causa dependet; indirecte, quod non volo in se, sed solum in alio 
tamquam in causa sive positiva sive negativa, quam intendo et ex 


qua illud secuturum praevideo. Cf. Frins, De act. hum. I, n. 180 sqq; 
Walsh, De act. hum. n. 88 sqq. 


R. 4. Vocantur autem ill effectus, etiam a me non proprie 
intenti vel a me proprie non causati (si videlicet solummodo a me 
non-agente pendent), mihi nihilominus voluntarii, quia aliquo modo 
seu in morali aestimatione mihi tamquam causae attribui possunt et 
debent. 

Videlicet, si nihil ago, non sum causa proprie dicta; sed si sciens 
et volens abstineo ab agendo, cum debeam agere, idque propterea 

debeam, ne sequatur certus ille effectus, effectus ille moraliter mihi 
ut causae adscribitur. 

Similiter si pono actionem, ex qua certus aliquis effectus se- 
cuturus praevidetur, quem non proprie intendam; ille effectus mihi 
ut causae adscribitur, sed tum tantum adscribitur, quando debui ab 
actione propterea abstinere, ne effectus ille oriatur; alias mihi ne 
moraliter quidem voluntarius est. 


Ad quaesitum 2" R. 1. Responsum dandum ad id tendit, ut 
explicetur, quandonam propter praevisum effectum aliquem oriturum 
debeam vel omittere actionem ne ex ea oriatur, vel actionem ponere 
atque ita impedire ne effectus ille oriatur aliunde; quandonam ad id 
non tenear. 

Ad quod ut rite intelligatur, notandum est posse effectum ali- 
quem diversimode ex certa quadam actione oriri, seu eam actionem 
cum isto effectu diversam habere posse conexionem atque eius causam 
magis minusque propinquam et certam esse. 

Pro diversa ista conexione diversaque causalitate distinguitur: 
causa physica et moralis: prior physice agendo effectum attingit, 
posterior iussione, suasione etc. alios ad physice agendum determinat. 

Causa immediata et mediata: prior ipsum effectum in se attingit, 
altera eum non attingit nisi mediante alia causa. Moralis igitur causa 
semper mediata est, quia accedere debet causa exsequens, quae im- 
mediate effectum tangat. 

Causa proxima et remota: posterior requirit plures causas inter- 
medias, quibus effectus attingatur, fitque eo remotior, quo plures 
intermedias causas requirat; causa proxima non ita requirit, sed ipsa 
in suo genere arcte cum effectu coniungitur. 

Causa per se et per accidens: posterior aliquid quidem confert, 
ut effectus ille re ipsa producatur, attamen de se non tendit in ipsum 
determinato neque effectum attingit, nisi accedant circumstantiae 
singulares, quae communiter soleant abesse; prior natura sua in 
effectum tendit atque eum effectum sub adiunctis communiter ex- 
sistentibus seu contingentibus producit, si sumitur causa per se sim- 
pliciter dicta. Verum 

Causa per se potest esse graviter vel leviter influens; prior vehe- 
mentem influxum exercet in ordine ad effectum de quo agitur atque 
ipsum effectum ultimum natura sua secum fert; altera non ita, sed 
quamquam fendit in ipsum illum effectum, solam tamen dispositionem 
minorem maioremvo do se producit. Cf. Th. in. Ill! 71; Frias 1. c. 
n. 187 sqq. 

Fero idem intelligitur, si distinguitur causa efficax et inefficax; 
inefficax enim de se non sufficit ad effectum, sed necessario haeret 
in aliqua eius dispositione producenda. 


R. 2. Sunt igitur regulae quaedam de voluntario indirecto et in 
causa tantum. 


Reg. f S1 agitur de voluntario negativo seu de effectu, qui 
non ex mea, sed ex aliena actione secuturus est, quem ego tamen 

agendo impedire possum: eam impedire debeo ex iustitia, si ad 
hoc in munere meo constitutus sum; impedire debeo ex caritate, 
si effectus malum alis causát, quod ego sine incommodo relative 
magno impedire possum; vel ex religione, si effectus malus est contra 
honorem divinum. Si vero incommodum relative magnum pro me 
cum impedienda illa actione coniunctum est, caritas ad id generatim 
me non obligat, ac proin ille effectus malus mihi non est voluntarius 
neque imputabitis. 

Immo plene imputabilis, ita ut etiam damnum reparare tenear, 
ille effectus malus non est, nisi tenear ex stricta iustitia eum impedire. 


14 Reg. 2 est: Si quaeritur de positiva mea actione, ex qua plures 
effectus oriuntur, bonus et malus, agere mihi licet atque neglegere 
seu permittere effectum malum, si hae exsistant conditiones: 1. ut 
id quod ago ex se sit bonum vel saltem indifferens seu non nudum ; 
2. ut effectus malus ne intendatur (alioquin esset voluntarius non in 
causa tantum, sed volitus ac proin etiam voluntarius in se); 3. ut effectus 
bonus saltem aeque immediate sequatur atque effectus malus (alioquin 
facerem malum, ut evenirent bona!); 4. ut adsit causa relative gravis 
ad effectum malum permittendum. Cf. Walsh, De act. hum. n. 155 sqq; 
Mare, Institutiones Alph. I 314 sq; Aertnijs, Th. m.$ 1. 1, tr. 1, n. 8. 


R. 3. Conditio illa quarta, ,ut adsit causa relative gravis®, 
ita intelligitur, ut eo gravior requiratur causa. 1. quo gravior est 
effectus malus, 2. quo propinquior est eius nexus cum mea actione, 
quae propinquitas nexus inter alia pendet etiam a) a maiore neces- 
sitate eiusmodi actionis, ut effectus ille oriri possit, b) a maiore 
necessitate meae actionis, eo quod alii fortasse ad similem actionem 
praestandam parati non sint. 


15 R. 4. Si agitur de effectu, quem in se non intendo, sed in aliqua 
mea actione verisimiliter praevideo, ille mihi suo modo plene imputatur 
ut voluntarius in causa, quando secundum modo dicta rationem per- 
mittendi non habeo, et actio illa est causa in illum effectum per se 
et graviter influens. Si vero est causa per se leviter vel saltem non 
graviter vel si est per accidens influens, ille effectus (nisi ex alia 
peculiari ratione tenear ad effectum | praevisum  impediendum) mihi 
saltem non pleno imputatur, eo quod re vera non contineatur in illa 
actione simpliciter tamquam in causa. Unde fit: 1. ut, quo levius 
illa actio influat in effectum pravum, ex eo leviore ratione mihi agere 
liceat, etsi illum effectum malum praevideam ; 2. ut, deficiente omni 
rationabili causa, ille effectus propter eius causam leviter influentem 
voluntarie positam mihi non imputetur in peccatum mortale sed veniale 
tantum, etiam si illum effectum in se velle fuerit peccatum mortale ; 
3. ut, etiam si illa actio leviter influens in effectum pravum est in 
se peccatum, immo mortale peccatum, nihilominus effectus ille non 
in se volitus, sed in causa leviter influente tantum praevisus, non 
imputetur nisi in peccatum veniale. 


16 Ad quaesitum 3" R. 1. Si regulae vel consuetudines in ordine 
non obligant sub peccato, omissio poenitentiarum ex se non erat 

peccatum; neque praevisio pravorum motuum Cneium obligavit, ut 
eos per opera poenitentiae praeveniret seu cohiberet, si aliter con- 
sensus in eos excludi poterat et excludebatur. 

Sed eo fine opera etiam poenalia alias consueta omittere certo 
ostendit Cneium volentem illos motus passum esse atque in voluptatem 
consensisse, ideoque graviter peccasse. Erant igitur illi motus pravi 
Cneio saltem voliti; neque tamen putem eos iam posse vero et rigoroso 
sensu dici voluntarios, cum a Cneio tamquam causa non processerint: 
non tamquam a causa positiva, quia nihil egit; neque tamquam a 
causa negativa, quia ad actionem illam positivam, qua impediti fuis- 
sent, Cneius non erat vero sensu obligatus. 

Vider potest esse aliud dicendum, nimirum motus illos Cneio 
fuisse vero et pleno sensu voluntarios, Cneiumque vero sensu causam 
fuisse negativam, si superior Cneio illas poenitentias eo fine per- 
solvendas praecepto imposuisset, ut ab illis effectibus pravis efficacius 
praeservaretur. Sed ne hoc quidem certum est, eo quod omissio 
illarum poenitentiarum nullatenus certo vel necessario coniungatur 
cum pravis motibus neque cum carum exercitio necessario vel certo 
motuum istorum exstinctio. 


R. 2. Res curiosas legere dicit res quidem leves et ludicras, 
etiam fortasse minus honestas et castas, non tamen res vere ob- 
scoenas; quapropter eiusmodi lectio non censetur esse causa graviter 
influens sed leviter tantum in motus pravos orituros. Unde ex iis, 
quae ad 2" R. 4 dicta sunt, Cneius propter illos motus praevisos, 
quos in se neque intendit neque, cum orirentur, consensu approbavit, 
non peccavit graviter, sed summum cvenialiter. 


R. 3. In scientia statui convenienti vel muneri gerendo neces- 
saria seu utili sese perficere est ratio omnino gravis et proportionate, 
ut propterea liceat pravos motus etiam graviores permittere, si modo 
consensus in eos non detur.  Cneius igitur debuit aptis mediis se 
praemunire, ne exorta tentatione caderet. Quod si fecerit. et orta 
tentatione eam repellere seu contemnere studuerit atque ad Deum 
oraverit, anxius esse non debet de dato consensu, saltem non de 
dato consensu pleno. De peccato mortali non commisso securus 
reddi debet. 


Quoad alterum casum R. 1. Supposito bello ex parte Marsilii 
iusto, caedes innocentium, quae praevidetur quidem sed non intenditur, 
Marsilio non est voluntaria neque ei imputatur, si ad urbem ex- 
pugnandam tormenta bellica ita dirigere erat necessarium. | Nam 
adsunt omnes conditiones supra ad 2m R. 2 enumeratae in regula 
secunda, videlicet: 1. tormenta bellica contra urbem hostilem dirigere 
est actio in se non mala; 2. offectus malus, caedes innocentium non 
intenditur, ut supponi debet et re ipsa supponimus; 3. effectus bonus, 
expugnatio urbis hostilis, aequo immediate sequitur ex actione militari 
quam innocentium caedes: immo si hi omnes in tuto collocati essent 
et soli pugnantes hostes superarentur, effectus intentus haberetur; 
4. adest causa relative gravis, siquidem in bello magni momenti est 

atque totus linis proximus in id dirigitur, ut vires hostiles perimantur, 
occupentur hostilia loca. 

19 R. 2. Difficilius est respondere ad alteram partem, quod Marsilius 
dederit urbem in praedam, non obstante praevisione excessuum. — 
Ad quod noto: 1. videri plane debet, num spectato iure belli hodierno 
urbs capta in praedam dari possit. Nam si hoc vel vigente iure vel 
voluntate altioris ducis declarata prohibetur, non tantum ipsa de- 
praedatio voluntaria est, sed etiam omnes excessus praevisi Marsilio 
imputantur tamquam voluntarii in causa. — 2. Excessus illi, in se 
mala gravissima, videlicet stupra, illhiciti sunt semper, caedes post 
captam urbem tum solum ex eorum numero eximuntur, si fiunt in 
noxios eos, quos, spectato iure belli, etiam captos caedere liceat — 
quod nostro tempore vix umquam permittitur. Quapropter belli dux 
omnes istos excessus severe omnino debet prohibere. — 3. Si belli 
circumstantiae et Marsili conditio sunt eiusmodi, ut praedam urbis 
in se permittere possit, nihilominus requiritur gravis omnino causa, 
ut re ipsa urbem militibus in. praedam dare liceat, quando praevidet 
non obstante severa sua prohibitione futuros esse graves istos excessus. 
Eiusmodi causa erit v. g., si alias milites ex diuturnis laboribus et 
pugnis valde defatigati vel excitati contineri non possint, vel grave 
sit tumultus periculum. Olim haec facilius acciderunt, quando belli 
ius vigens militibus urbem captam in praedam dare solebat. 


VOLUNTARII OBSTACULA. 


IGNORANTIA (D. 


Casus. (5) 


Albertus, homo ferox, odio flagrans contra sacerdotes, saepe auditus 
est dicere se paratum esse quemlibet sacerdotem interficere. In itinere ob- 
viam habet virum sibi ignotum, in quem propter putatam offensam exarsit, 
graviter eum vulnerans. Cum postea cognoscatur eum esse sub habitu laicali 
re ipsa sacerdotem, Albertus dolet, quod eum non gravius laeserit. 
Quaeritur 1° quae sit ignorantiae diversa distinctio. 

2° quomodo ignorantia influat in voluntarium. 
3^ sitne. Albertus reus sacrilegii et laesi privilegii canonis. 


Solutio. 


20 Ad quaesitum 1" R. 1. Est ignorantia iuris et ignorantia facti. 
Prior est. qua quis ignorat exsistere hanc illamve legem, hoc vel illud 
esse peccatum seu prohibitum, v. g. quando ignoratur prava desideria 
esse peccata, vel certis ieiunii diebus esse abstinendum a carnibus. 
Posterior, ignorantia facti, est ea, qua quis ignorat realem quandam 
circumstantiam, quam tamen in genere scit esse necessariam, ut in certo 
casu lex applicetur, v. g. si nescitur hodie esse feriam VI, vel si igno- 
ratur hunc hominem esse clericum. Cf. Frins, De act. hum. I, n. 322. 

II. 2. Ignorantia antecedens, consequens, concomitans. Haec a 
theologis moralistis, quando adhibentur, intelliguntur pro iis casibus, 
in quibus facta est quaedam legis violatio: antecedens dicitur, quae 
antecedit omnem | voluntariam neglegentiam inquirendi de lege seu 
obligatione; consequens, quae hanc inquisitionem cum  advertentia 
omissam sequitur (utraque tamen sic intelligitur, ut cum ea legis 
violatio cohaereat); concomitans dicitur, quae sine ullo influxu erat in 
actionem illam, de qua agitur vel qua lex seu praeceptum violatum 
est, ita ut, etsi ignorantia non exstitisset, actio ista nihilominus 
etiam tum secuta esset. 


R. 3. Ignorantia invincibilis et vincibilis, inculpabilis et culpabilisai 
coincidit cum definitione modo data ignorantiae antecedentis et con- 
sequentis. [Ignorantia enim, quae antecedit omnem voluntariam negle- 
gentiam, est sine ulla advertentia ad obligationem inquirendi seseque 
instruendi, quare inculpabilis est nec potest vinci (prima enim ad- 
vertentia seu cogitatio non est in libera hominis potestate) seu est 
invincibilis; ignorantia autem consequens includit neglectam obliga- 
tionem cognitam, hinc culpabilis dici debet et vincibilis. Cf. Th. m. 
| 75 sq; Feins |. c. n. 319. 

Quoniam autem in rebus gravibus advertentia ad gravem obli- 
gationem requiritur, ut inquisitio ignorantiaeque depulsio neglecta 
dici possit simpliciter culpabilis: ignorantia cum levi neglegentia con- 
juncta aequiparatur potius inculpabiln et invincibili quam vincibili et 
culpabili. 

Ignorantia ipsa graviter culpabilis distinguitur ulterius in simpli- 
citer talem, in ignorantiam crassam seu supinam, et ignorantiam 
affectatam. | Crassam seu supinam aliqui non distinguunt ab ignorantia 
simpliciter graviter culpabili seu quae oriatur ex neglegentia gra- 
viter culpabili non deposita, alii requirunt neglegentiam valde gravem. 
A[fectata autem est ignorantia directe volita, cum alia ignorantia con- 
sequens, etiam crassa, solum indirecte seu in omissa diligentia tam- 
quam in causa sit volita: affectata enim ignorantia quaeritur seu ex 
industria sustinetur, ne legis cognitio liberiori transgressioni legum 
impedimento sit. Cf. Th. m. I 75. 


Ad quaesitum 2" R. 1. Ignorantia sive iuris sive facti ante-22 
cedens seu invincibilis facit subsequenteni actionem, quatenus eam 
afficit, involuntariam vel saltem non-voluntariam atque a culpa (saltem 
gravi), quoad hanc partem ignoratam, immunem. Cf. Suarez, De 
voluntario etc. d. 4, s. 2, n. 8—10. 

Dixi: facit involuntariam vel saltem non-voluntariam. — Involun- 
tariam enim facit, si agens legis violationem positive noluit; non- 
voluntariam, si do logis violatione nihil apud se statuit. Cf. Frins 
l. c. n. 324. 


R. 2. Ignorantia consequens facit actionem ex ea secuturam 
voluntariam et culpabilem, quamquam plerumque voluntarium et 
culpam minuit. Minuit generatim culpam, quia actio est indirecte 
tantum et in causa voluntaria; minuit plerumque, non semper, quia 

ignorantia affectata, cum directe feratur in rem vetitam, culpam per 
se non minuit, sed ostendit affectum valde culpabilem. 


R. 3. Ignorantia concomitans actionem non facit involuntariam 
neque voluntariam, sed quoad partem ignoratam solummodo non- 
voluntariam, etsi fortasse quoad hanc sit volita. (Cum enim re ipsa 
non influat in actionem, ab ea neque involuntaria neque voluntaria 
denominari potest. Frins, De act. hum. I, n. 324 dicit: «Quando igno- 
rantia . . . mere concomitans est, solum privative involuntarium 
causat. Cf. etiam Suarez, De voluntario etc. d. 4, s. 2, n. 1l. 


23 Ad quaesitum 3" R. 1. Internae malitiae sacrilegi Albertus 
sine dubio reus est; idque tum desiderio tum approbatione facti. 


R. 2. Sacrilegi opere completi reus non est neque laesi pri- 
vilegii canonis, quia ignorantia concomitans fecit vulnerationem qua 
sacrilegam | non-voluntariam, etsi ex habituali dispositione. et sub- 
sequenti approbatione fuerit ipsi volita. Cf. Suarez l|. c. n. 14. 


R. 3. Reus tamen est hominis vulnerati, quia circa actionem 
suam, qua simpliciter vulneratio est, non exstitit ulla ignorantia. 
Cf. Th. ni. I 78; S. Alph., Th. m. I 168. 


IGNORANTIA (II). 


Casus. (6) 


Amalricus plane ignorans iam esse mediani noctem, qua incipit feria VI, 
carnes comedit, quamquam non est is qui propter feriam VI a carnibus 
abstineat, ubi incognitus edere potest. — Alia vice cum die dominico Sacro 
non interfuerit, suspicatur quidem annuntiata esse, ut re vera erant, ieiunia IV 
temporum; vicinus interrogatus nescit, haec se non curare dicens, cum carnes 
edendas non habeat, ieiunare non teneatur; quare etiam  Amalricus legis 
ignarus non ieiunat. Alias incidit in librum impie quidem sed lepide 
scriptum, evitat inquirere sitno liber ille ex specialiter prohibitis, ne lege 
ecclesiastica a lectione 1mpediatur. 


Qüaebitür num et quibusnam in casibus Amalricus ex ignorantia peccaverit 
seu culpam contraxerit. 


Solutio. 


24 Ad quaesitum R. Quaenam sint diversae ignorantiae species, in 
casu priore explicatum est; similiter qualem in genere exerceant in- 
fluxum in subsequentem actionem eiusve culpam. Ex iis deduci debet: 

lÜ In primo casu Amalricus non commisit peccatum per esum 
carnis, quia circa factum feriae VI iam inchoatae erat in ignorantia 
omnino invincibili; hinc esus carnis quoad hanc circumstantiam tem- 
poris, quod videlicet fieret in die prohibito, fuit non-voluntarius, 
ergo non culpabilis. — Quod autem ita sit dispositus habitualiter, ut 
legem prohibentem esum carnis non curet, facit quidem, ut sit habi- 
tualiter in statu graviter peccaminoso atque facile in nova peccata 
actualia transeat: verum ex supposito hanc suam pravam voluntatem 

ad praesentem actionem nullatenus applicavit, quia ne cogitavit qui- 
dem legem prohibentem locum habere. Sed si, suspicione exorta, 
dispositionem pravam renovasset, legis etiam re laesae reus exsisteret. 

2° In secundo casu habemus ignorantiam non antecedentem. Novit25 
Amalricus bene obligationem inquirendi: de facto etiam — inquisivit, 
sed debuit sane ulterius inquirere. Quare ob neglectam debitam 1n- 
quisitionem reus dicendus est legis laesae ex ignorantia consequenti 
et culpabili. Si autem Amalricus homo rudis erat, et ab uno alterove 
homine fido positive audisset parochum nihil annuntiasse, potuit, 
quando kalendario carebat, bona conscientia procedere: tunc enim 
laesio. legis fuisset per accidens, ex ignorantia non culpabili, siquidem 
moralem diligentiam inquirendae veritatis adhibuisset. Debita scilicet 
diligentia alia et alia esse potest pro qualitate personae, alia etiam 
est pro rei gravitate; pro praeceptis Ecclesiae frequenter recurrentibus 
sufficit adhibuisse diligentiam mediocrem. Cf. Genicot-Salsmans, In- 
stututiones Th. mor. I, n. 17. 

3° In tertio casu clare adest ignorantia affectata, quae a peccato 26 
nullatenus excusat. Quare non solum contra legem naturalem et 
divinam Amalricus peccavit, qua prohibetur omnis periculosa lectio, 
sed etiam peccavit contra legem ecclesiasticam, cuius notitiam studiose 
declinavit; immo contra hanc legem affectu peccavit, etiamsi liber 
ille re ipsa non fuit inter specialiter prohibitos. | Cf. Noldin, Summa 
theol. mor. I7 48 et 49. 

Num vero inciderit in censuram contra scienter legentes eiusmodi 
libros, non est huius loci disputare sed ad tractatum de censuris 
pertinet. Cf. Th. m. III! 1185. 


IGNORANTIA SEU DEFECTUS SCIENTIAE DEBITAE. 


Casus. (7) 


Abundius sacerdos, approbatus pro dioecesi, experitur se debita scientia 
carere, pergit tamen audire confessiones, in quibus complures committit 
errores circa confessionis integritatem, circa debitam absolutionem vel eius 
dilationem, circa obligationem restitutionis. Cum a suo confessorio aliquoties 
ad restitutionem obligaretur loco poenitentis, statuit serio in studia theologica 
incumbere et interim a confessionibus audiendis abstinere. Sed ex inopinato 
ad moribundum vocatur, (piem fama ferebat multis 1niustitiis obnoxium esse: 
implicatam eius conscientiam extricare re vera non poterat, attamen absolvit. 


Quaeritur 1° sintne errores Abundio imputandi. 
2" peccaveritne graviter. 
3° sitne restitutioni. obnoxius. 


Solutio. 


Ad quaesitum 1® R. 1. In dubio quidem Abundius fidere potui1t27 
approbationi suae, saltem si rite examinatus sit et quoad doctrinam 
ordinario eiusve consiliariis notus. Si vero satis cognoverit se per- 
peram esse approbatum et re ipsa nondum idoneum, eo quod non 


28 

possit non plures committere errores: illi errores, quos ex ignorantia 
committit, sane ei sunt imputandi, quia libere et indebite se immiscet 
negotio, cui impar est. 

R. 2. Si quem autem errorem in confessione moribundi, quam 
ex defectu alterius sacerdotis detrectare non potuit, fortasse commiserit, 


ille non est imputandus, quia necessario confessionem excepit optimo, 
quo nunc potuit, modo. 


Ad quaesitum 2" R. Post certam suae imperitiae cognitionem 
per se graviter peccavit, quoties libere se ingessit in excipiendas con- 
fessiones, nisi forte agebatur de iis personis, quas poterat omnino 
supponere aut gravia non habere aut eius esse peritiae, ut ipse per 
eas iuvari posset. Cf. Aertnijs, Th. m. 1. 1, tr. 1, n. 27, 5°. 


Ai quaesitum 3" R. Abundius restitutioni est obnoxius, excepta 
confessione moribundi: nam si in ea inscius errores aliquos commiserit 
contra tertium, quos iam emendare nequeat, ad restitutionem damni 
causati propterea non est obligandus, quia damnum causavit per actio- 
nem, quae in hoc casu erat omnino inculpabilis. 


IGNORANTIA DEI — INFLUXUS IN MORALITATEM ACTUUM. 


Casus. (8) 


Claudius, vir atheus, irridet infernum atque contra aliorum monita se 
defendit impie hoc modo: Poenae gravissimae non incurruntur ab ignaris; atqui 
ego ignoro infernum, quia ignoro Deum; ergo infernum non incurram. 


Quaeritur I’ quaenam sit haec Claudii ignorantia de Deo et de poena aeterna. 
2 num eius ratiocinium ipsum iuvet. 


Solutio. 


Ad quaesitum lm R. 1. Est veritas tum philosophica tum theo- 
logica, hominem excultae rationis non posse, saltem non diu, inculpa- 
bilem Dei ignorantium habere. 5. Paulus (Rom 1, 20) de us, qui 
non cognoscunt vel agnoscunt ^sempiternam eius virtutem et divini- 
tatem-, dicit: „ita ut sint inexcusabiles". Idem iam dictum erat in 
Ps. 13, 1: ,Dixit insipiens in corde suo: Non est Deus-; et in Sap. 13, 


| sq de ns, ‚in quibus non subest scientia Dei-, pronuntiatur: nec 
his debet ignosci". 


R. 2. Quare certum est Claudium aut vincibiliter et culpabiliter 
errare seu ignorare Deum, aut eum non ignorare, sed contra con- 
scientiam suam impudenter Deum negare. Hinc gravissimi criminis 


reus est, quod omnium legum divinarum violationem implicite in se 
contineat. 


R. 3. Et quamquam in singulis actibus, quae particularem ali- 
quam violationem legis divino-naturalis continent, propter infirmiorem 
advertentium suhiectiva Claudii malitia aliquatenus minui potest: tamen 
generatim aderit ea malitiae cognitio et advertentia, quae sufficiat 
ad peccatum mortale (confer quae infra dicuntur casu 37), eaque in 

ingens augetur per habitualem animi oppositionem, quam contra Deum, 
quippe quem agnoscere nolit, continuo gerit. Quae oppositio et in- 
imicitia est ex genere suo gravissimum quod cogitari possit peccatum. 

Ad Claudium eiusque animi statum applica, quod habes ex thesi 2 
ab Alexandro VIII damnatum de peccato philosophico, quasi esset 
quidem „in illo qui Deum vel ignorat vel de Deo actu non cogitat 
grave peccatum, sed non offensa Dei, neque peccatum mortale dissolvens 
amicitiam Dei neque aeterna poena dignum" 


Hinc iam ad quaesitum 2" R. 1. Peccata Claudii sunt certissime 29 
aeterna poena digna, et secundum dogma Christianum, nisi resipuerit, 
aeterna poena re vera luenda; nam ex Mare. 16, 16 „qui tero non 
crediderit, condemnabitur" et ex lo. 3, 18 „iam indicatus est, quia 
non credit in nomine unigeniti Filii Dei". Peccat igitur modo vere 
imputabili peccato infidelitatis, blasphemiae aliisque peccatis quae 
contra dictamen rationis commiserit. 


R. 2. Quod Claudius ludit impius cum axiomate iuris humani, 
eum non iuvat apud Deum. Quoad leges humanas probabile est 
poenam, quae indicis sententiam ut applicetur non requirat, non in- 
curri ab eo, qui legem quidem scit, nescit poenam, quando poena est 
„gravissima“ vel alias "éxtraordinaria (S. Alph., Th. m. I 169 et 
VII 351). Verum haec ad transgressiones contra legem divino-naturalem 
trahere impium et absurdum est, praecipue cum in nostro casu agatur 
de ignorantia maxime culpabili, immo crassa et affectata. 


CONCUPISCENTIA (I). 


Casus. (9) 


Bertramus, indolis valde iracundae, cum obviam haberet inimicum, a 
quo graviter offensus erat, districto pugione in illum irruit; mox gravis 
sceleris sibi conscius ab eo veniam petit. 

Idem, qui diu luxuriae deditus fuerat, nunc quidem emendationem serio 
proposuit, sed impuris phantasis saepe in delectationem pravaque desideria 
abreptus satis diu illis inhaeret, cum tandem divinae offensae et gehennae 
memor ad orationem confugit. 

Minimis etiam rebus iisque indifferentibus et piis turpiter excitatur; 
quare iam anxio quaerit, num his omnibus abstinere debeat, ne peccatum 
committat eiusve periculo se exponat. 


Quaeritur 1° quid de concupiscentia atque eius influxu in actiones earum- 
que imputabilitatem. 
2^ quid de singulis Bertrand casibus dicendum. 


Solutio. 


Ad quaesitum 1“ R. 1. Concupiscentia est appetitus boni sensi-80 
bilis, non rationalis, i. e. qui non in cognitione rei, sed in imaginatione 
boni et mali fundatur; latiore sensu non solum de boni sensibilis 
appetitu dicitur, sed etiam do appetentia bonorum quasi-spiritualiuni 
secundi ordinis, ut honoris, famae, naturae commodi, ante et praeter 

indicium rationis exorta. Quae concupiscentia in ipsam rationalem 
voluntatem magnum exercet influxum: eam sollicitat atque non raro 
secum trahit ad consensum. 


R. 2. Concupiscentia distinguitur antecedens et consequens. Ante- 
cedens est, quae voluntatis actum praecedit ac proin ab eo omnino 
non pendet; consequens, quae voluntatis actum sequitur ab eoque 
dependet.  Dependet autem concupiscentia a voluntatis actu vario 
modo: a) vel tamquam a causa naturali eo quod vehemens voluntas 
naturaliter secum trahit appetitus inferioris commotionem (concupi- 
scentia est indirecte voluntaria); b) vel tamquam ab imperante, si 
nimirum voluntas volens excitat appetitum inferiorem (concupiscentia 
est directa voluntaria); c) vel tamquam a consentiente (concupiscentia 


est saltem volita, eiusque perseverantia vel continuatio etiam facile 
voluntaria ). 


R. 3. Concupiscentia antecedens, quatenus manet antecedens, et 
ipsa non est voluntaria, neque perfecte voluntarium est quod ex ea 
sequitur. — Si vero per consensum fit volita, iam abhinc transit in 
concupiscentiam consequentem, atque reddit illa quae ex ea sequuntur 
voluntaria et 1mputabilia; at, quo vehementior erat antecedens con- 
cupiscentia atque consensus imperfectior, eo magis libertas et im- 
putabilitas minuitur. Cf. Suarez, De voluntario etc. d. 3, s. 3, n. 7 et 8. 

Magis etiam concupiscentia alio modo consequens, maxime quae 
directe voluntaria est, sed etiam suo modo ea quae indirecte est 
voluntaria, voluntarium auget atque plenam inducit imputabilitatem : 
nisi fortasse eo progrediatur, ut mentem seu rationem perturbet, ne- 
que ea, quae ex illo statu mentis oriantur, fuerint praevisa. Cf Th. m. 
| 80 sqq; Frins, De act. hum. I, n. 307 sqq; Suarez l. c. n. 9; Bue- 
ceroni, Instit. theol. mor. I5 54; Noidin, Summa theol. mor. I7 52. 


An quaesitum 2" R. 1. Ira, subito exorta, in primo suo motu 
culpa caruit. Si ergo ex hoc motu primo-primo ante advertentiam 
rationis Bertramus pugionem extulit, nondum peccavit. — Si aliquo 
quidem modo advertit, sed non plene, ista actio subsequens, quam 
absolute cohibere potuit, imperfecte et semiplene erat voluntaria, non 
tamen plene et perfecte; neque imputabilis erat ut culpa mortalis, sed 
solum ut venialis. — Si vero plene advertit ad irae motum et ad 
obligationem excessus istius cohibendi neque cohibere conatus est: in 
eo aderat plenus consensus. Hinc ira eiusque effectus evaserunt 
simpliciter voluntaria, et pugionem in inimicum confodiendum dirigere 
erat peccatum mortale. Sed subitanea illa veniae petitio videtur satis 
indicare Bertramum non egisse cum plena advertentia neque plene 
voluntarie; tanta enim mentis mutatio subitanea possibilis quidem est, 
at ita insolita, ut aliunde constare debeat Bertramum plene advertisse; 
alias confessarius in favorem Bertrami indicare debet afuisse mor- 
tale peccatum. 


R. 2. Similiter dic de impuris phantasis, quibus Bertramus usque 
ad delectationem et desiderium  abripitur. Nam satis diu mens istis 
rebus occupari potest, quin plena sit advertentia plenusque consensus, 

qui tamen ad peccatum mortale requiritur. Quod enim Bertramus, 
plenius advertens, timore perculsus ad orationem confugit, satis ostendit 
eum antea non plene consensisse neque mortalis peccati reum e^se. 
Cf. Th. m. I 346; Reuter, Neo-confess. n. 267, 8. 


R. 3. Res indifferentes et piae non sunt per se causae motus 22 
inhonesti neque, si utcumque influunt, ullatenus sunt graviter in- 
fluentes. Quare Bertramus, quando eas vult seu agit, non censetur 
in iis tamquam in causa velle motus turpes, etsi nullam habeat 
specialem rationem ita agendi. Multo minus censetur in causa celle 
istos motus, si habet iustam agendi rationem ; eamque re ipsa habet 
justissimam et gravissimam, ne videlicet anxietatem hac in re augeat 
et continuo perplexus fiat liceatne sibi agere necne. Quapropter id 
unum cavere debet, ne istis motibus consentiat; de cetero eos con- 
temnat, neque solum non tenetur ab illis rebus indifferentibus et piis 
abstinere, sed potius debet audacter agere, nulla habita ratione ef- 
fectuum istorum qui sibi non sunt voluntarii. 


CONCUPISCENTIA (ID). 


Casus. (10) 


Bernardus curiosis delectatur lectionibus, etsi sciat pravos non raro 
inde orituros in se motus; spectacula et choreas frequentat liberiusque con- 
versatur non solum cum suis sodalibus, sed etiam cum feminis: concupiscentiae 
sic exortae saepe quidem restitit, aliquoties tamen consensit, alias se plane 
neutralem se habuisse dicit. 

Qüaekitür 1° num concupiscentiae motus imputentur Bernardo in culpam 
2° quid de Bernardi peccatis in singulis casibus. 


Solutio. 


Ad quaesitum 1“ R. 1. ^ Quando Bernardus in concupiscentiae 33 
motus consentit, eorum delectatio ab eo iam est in se et directe volita, 
atque pravi motus ei directe sunt voluntarii, etsi non ut oriundi, sed 
ut iam exorti et retenti. De culpa igitur, eaque gravi, in hoc casu 
dubitari nequit. 

R. 2. Kestat ut quaeramus, num etiam tum motus illi Bernardo 
pro culpa 1mputentur, quando iis, cum exorti fuerint, resistit. Sumo 
nunc eos esse — ut re vera sunt — effectus objective malos, quos 
ne indirecto quidem velle liceat, neque tum liceat, quando postea, 
cum oriuntur, eorum delectatio non approbetur. Quapropter applicari 
debent regulae de voluntario indirecto; nimirum videri debet: 1. quo- 
modo variae illae Bernardi actiones sint causae pravorum motuum, 
2. quasnam habeat rationes, cur ponat actiones illas, ex quibus motus 
pravos secuturos esse praevideat. Cf. supra n. 13— 15. 

Omnes istas actiones, quas Bernardus posuit, aliquatenus in 
pravos motus excitandos influere natura sua facile patet. Verum non 
ilico dici potest eos graviter influere. 

Kmhuhl t Casus connciontiae. I. Ed.4. 2 

Si ergo lectiones illae leviter tangunt res sexuales vel lascivas, 
censentur leviter influere; idem dic, si legens res istas leviter transilit. 
similiter de spectaculis et choreis dicendum est, si graviter lasciva 
non aguntur: nihilominus haec quo vividius tangunt animum et phan- 
tasiam, eo periculosiora sunt. — Idem etiam dic de conversatione cum 
feminis honesta, vel etiam de leviore, si omnino brevis est allocutio. 

Si vero leguntur res graviter obscoenae, magis etiam, si eae re- 
praesentantur vel in choreis aguntur, censentur graviter influere in 
motus pravos. 

Demum si sunt eiusmodi res, quae dici nequeant omnino graviter 
Obscoenae, attamen eae, quae natura sua non ita leviter lascivae sunt: 
haec haberi debent ut causae graviter influentes pro iis, qui soleant 
ex iis commoveri turpiter, pro alis non ita. Quod etiam observa 
de diuturna conversatione vana cum feminis, si vel liberior fit. con- 
versatio de rebus etiam non graviter lascivis, vel si 1nordinatus amor 
in feminam etiam naturaliter tantum fertur. 

Quando autem agitur de causis graviter influentibus in motus 
turpes, eas ponere non licet nisi ex gravi ratione; alioquin graviter 
peccatur, et motus illi censentur plene in causa voluntarii, etsi postea, 
cum exorti fuerint, consensus in eos non detur. 

Quando vero agitur de causis non graviter influentibus, eas sine 
ratione excusante ponere veniale peccatum tantum est, si modo peri- 
culum secuturi consensus absit; excusans ratio eo facilius adest, quo 
levior est influxus. Videlicet, si nulla adest causa excusans, motus 
pravi praevisi non plene quidem censentur in causis illis levibus vo- 
luntarii, attamen aliquatenus seu imperfecte: hinc imputabilitas etiam 
est imperfecta. Cf. Bucceroni, Instit. theol. mor. (de act. hum.) I^ 37. 


Inde habetur 


34 Ad quaesitum 2" responsum. Scilicet: R. 1. Cum Bernardus 
omnibus istis rebus multum videatur commoveri, graviter peccat, si 
res istae, sive lectiones sive spectacula vel choreae, sunt notabiliter 
lascivae, nisi forte aliquando ab alis quasi moraliter cogatur rebus 
istis intéressé et difficulter tantum possit declinare. At etiam tum 
cautelis se communire debet, firmo scilicet proposito non consentiendi, 
fervida oratione pro auxilio divino obtinendo, moderatione in agendo 
ita ut, si qua lasciviora occursura sint, oculos demittat attentionem- 
que avertat. — Si agitur de rebus plane leviter influentibus, urgendus 
quidem etiam tum Bernardus est. ut eas actiones omittat, nisi ratio 
excusans accedat: verum non graviter sed summum leviter peccat, 
quando rationabiliter sibi persuadet se consensum in pravos motus 
non esse daturum. 


35 R. 2. Quoad conversationem, maxime quoad conversationem cum 
feminis, si est notabiliter liberior, debet Bernardus sub gravi ab ea 
abstinere, vel saltem eam honestioribus limitibus circumscribere, si 
alias communiter graves patitur motus inordinatos. 


R. 3. Quod autem aliquoties se plane neutralem se habuisse dicit, 
in hoc timendum est, ne latuerit verus consensus, ac proin ne graviter 

peccaverit. Utut enim theoretice distingui possit positivus consensus 
ab habitudine quadam neutrali, qua quis neque dissentiat neque con- 
sentiat: practice tamen ille, qui in eiusmodi tentationibus impuris non 
saltem per positivum displicentiae actum resistat, generatim censeri 
debet consensisse atque graviter peccasse. 

In hominibus tamen anxius vel valde timoratis, si constat con- 
sensum non esse positive datum, dici debet peccatum saltem mortale 
exsulare, utut videantur positive non restitisse vel non dissensisse, 
sed neutralem quendam animum gessisse. 

Cf. Lacroix, Th. m. 1. 5, n. 109—111; S. Alph., Th. m. V 8—9; 
Laytnann, Th. m. 1. 1, t. 3, c. 6; Noldin, Summa th. m. I7 81 sqq. 


DE METU ET VIOLENTIA. 
Casus. (11) 


Arnulphus, puer 11 annorum patris catholici et matris acatholicae, hucus- 
que catholice educatus, defuncto patre, a matre iubetur feriis VI carnes edere 
et acatholicam scholam frequentare atque lutheranam fidem professus eorum 
cenam sumere. In quibus Arnulphus, cum metuat malam tractationem, immo 
vim a politia inferendam, morem gessit. 

Esther puella 18 annorum in agro impetitur a iuvene, qui mortem minatur, 
nisi usum corporis concedat. Quare respondet: ,In manu tua sum; fac quod 
vis, sed parce vitae fheae internum tamen consensum studet cohibere 
Quaeritur 1° quomodo metus et violentia influant in voluntarium. 

4^ num excusent a peccato. 
3° quid ad propositos casus sit dicendum. 


Solutio. 


Ad quaesitum lm R. 1. Metus atque vis aliquando possunt ra-36 
tonem perturbare, ita ut perfecta deliberatio evadat impossibilis. 
Quo in casu de voluntario seu de actione hominis vere atque perfecte 
voluntaria sermo esse nequit. 

R. 2. Quando autem rationis usus manet intactus, metus quantum- 
vis gravis non impedit, quin voluntas libere eligat, utcumque sollicitatur 
ad eligendum id quo malum impendens avertatur. — Ideoque actio ex 
metu posita simpliciter voluntaria et libera est, etsi non-voluntaria 
vel involuntaria secundum quid. Frins, De act. hum. I, n. 283 sqq 
290 sqq. — Violentia autem voluntarium efficere nequit, sed actio 
externa, ex vi simpliciter orta, plane involuntaria est vel saltem non- 
voluntaria; voluntaria exsistere potest ex eo quod vis illata etiam 
dicatur pro metu mali futuri ilico 1mpendentis; qui si re vera volun- 
tatem frangat, voluntas libere eligit id, ad quod extorquendum hucus- 
que externa solummodo coactio quaedam exstiterat. 

R. 3. Verum quoad effectus juridicos actus ille non raro pro 
infecto habetur, qui ex gravi metu iniuste incusso ortus est: idque 
vel ex ipso iure naturae aliquando, vel saltem ex iure positivo sive 
Ecclesiae sive civilis auctoritatis. 

2. 

37 Ad quaesitum 2" R. 1. Si agitur de re intrinsecus mala, nullus 
metus a peccato excusat, quamdiu ex metu libere actum sit. Et 
quamquam malitiam minuit, quippe quae cum repugnantia quadam 
assumatur, non voluntate plena: tamen non ita diminuit peccatum, 
ut, quod per se sit peccatum mortale, evadat propter metum veniale. 
Frins, De act. hum. I, n. 288. 

R. 2. Si agitur de rebus sola positiva lege prohibitis, gravis 
metus potest efficere, ut prohibitio vel iussio cesset, maximo si agitur 
de legibus humanis, modo ne metus incutiatur in odium auctoritatis 
vel religionis. Quapropter pro diversis adiunctis gravis metus ex- 
cusat a peccato seu facit, ut propter grave malum evitandum liceat 
id agere vel omittere, quod agere vel omittere alioquin sit legis laesio 
seu peccatum. 


38 Ad quaesitum 3” R. 1. Quoad esum carnis, ad quem Arnulphus 
adigitur, res pendet a modo quo mater agat. Si mater acatholica, 
cum se putet a legibus Ecclesiae 1mmunem, ipsa carnes edere velit, 
at simul grave et incommodum ducat duplicem mensam instruere 
atque pro filio parare esuriales cibos: Arnulphus facile erit in neces- 
sitate, ut vel edat carnes vel incenatus manere debeat; ideoque, quia 
incommodum grave ieiunandi ferre non teneatur, a lege positiva Ec- 
clesiae vetante esum carnium excusetur. 

Si vero mater in odium fidei catholicae agat atque id intendat, 
ut cogat filium ad violandas leges Ecclesiae vel quodammodo ad pro- 
fitendum protestantismum: nulla ratione Arnulphus potest acquiescere 
neque carnes edere, etsi debeat ieiunus manere vel male tractetur. 

R. 2. Hinc apparet plano illicitum esse Arnulpho, cenam pro- 
testanücam sumere atque lutheranam fidem profiteri. Neque in hac 
re puer undennis subiective excusari potest, si paululum instructus 
fuerit in religione catholica. 

39 R. 3. Scholam acatholicam frequentare vix non etiam illicitum 
dici debet, si rem obiective in circumstantiis datis consideramus. Nam 
etsi id intrinsecus malum dici non possit, si quando removeantur 
pericula perversionis et lidei defectionis: in nostro casu tamen haec 
pericula nullis mediis praecaventur; siquidem puer ex se ea removere 
nequit, mater autem ea nedum removeat, potius augere parata est. 
Nihilominus puer in eiusmodi re subiective vix rationem peccati ap- 
prehenderit. sed solam necessitatem  obtemperandi. Quapropter nisi 
simul praesto sit efficax remedium puerum a schola illa retrahendi, 
vix aliud supererit, quam ut excitetur ad catholicam fidem retinen- 
dam atque assensum denegandum dictis magistri acatholici, et interim 
in bona fide circa scholae frequentationem relinquatur. 

40 R. 4. Quoad casum Estherae in re illa lubrica praestat quidem 
clamare atque alienam opem accersere ad evadendum. Verum si id 
periculosum sit vel nimis arduum, peccatum sane non est, vim pati, 

adeoque passive se habere, cum resistentia positiva inutilis sit vel 
mortis periculum inducat In quo casu bene egit Esther atque agere 
debebat, cum ita se gereret, ut consensum internum cohiberet. 


voluntarii obstacula: vis et metus. 


R. 5. Attamen timendum est, ne Esther plus fecerit, quam ut 
passive se habuerit. Sano si verba sumuntur secundum sensum ob- 
vium, non passivam tantum permissionem, sed positivam in metu con- 
cessionem turpiter agendi innuunt. Quam dare certe non licuit Estherae, 
etsi ipsa solam externam actionem spectaverit neque internum in 
turpitudinem consensum dare voluerit. Cf. Aertnijs 1. III, n. 182. 

Verum convenienda est conscientia et intentio Estherae; in eius- 
inodi enim angustis verba non ad summos apices sumi possunt, sed 
imprimis quae fuerit sincera mens puellae videri debet. 


METUS QUI A QUA LEGE EXCUSET. 


Casus. (12) 


Medardus per regionem haereticam iter faciens, ne agnoscatur ut catho- 
licus, diebus etiam abstinentiae. carnes edit, orando signum crucis omittit, 
quamquam sacris ordinibus initiatus est veste laica utitur neque recitat brevia- 
rum. Aliquando vero nihilominus suspicionem religionis catholicae et cleri- 
calis characteris concipiunt et aperte ab eo, quo hanc suspicionem diluat, 
postulant, ut feria VI carnes edat: ille graves iniurias et vulnera timens non 
vult fidem et statum negare sed tegere; quare suaviter adversarios suos irri- 
dens dicit: ,Vos stulto a me quaeritis esum carnis, non attendentes, etiam 
catholicos hoc facere posse, neque inde eos ab acatholicis dignosci, potius 
videte, num pedes equinos habeam, si me suspicamini esse catholicum; verum 
quod ad esum carnis attinet, videbitis me id praestare posse. 


Quaeritur 1° num et quando metus faciat actum involuntarium et inculpabilem. 
2° quid de singulis in casu. 


Solutio. 


Ad quaesitum lm R. 1. Recolenda sunt, quae dixi ad priorem AI 
casum. Proprio reducitur solutio ad eam quaestionom, num et quando 
metus gravis excuset ab observanda lege. Circa quam quaestionem 
dici debet a lege naturali vel divina negativa numquam quempiam 
metum excusare, eo quod hae leges prohibeant intrinsecus mala; in- 
trinsecus mala autem numquam et nullibi licita possunt evadere. 

R. 2. Leges positivae humanae non solent obligare cum  in- 
commodo relative valde gravi; eo tamen difficilius excusatio admittitur, 
quo gravior est res praecepta; idem dici potest, servata proportione, 
de lege positiva divina. Dico: servata proportione, quia ceteris paribus 
lex divina diligentius servari debet quam lex humana. 

R. 3. Quando igitur in proposita quaestione interrogatur circa 
inculpabilitatem, inculpabilis certe esse potest legis non-observantia 
propter metum; illa autem non-observantia involuntaria simpliciter non 
est. sed simpliciter voluntaria, ita tamen ut sit simul involuntaria 
secundum quid. Cf. Bucceroni, Instit theol. mor. (de act. hum.) 
I5 59—63; Marc, Instit. Alph. I 223 286. 


Ad quaesitum 2m R. l. Si modo seponimus circumstantias, in 42 
quas postea Medardus incidit, primo occurrit fidei et characteris cleri- 

calis occultatio seu non palam facta professio. Sed fidem palam pro- 
fiteri non est praeceptum quod semper obliget; minus etiam propalatio 
status clericalis. Neque illae circumstantiae, quod iter instituatur in 
regione acatholicorum, pro illo tempore ex se imponunt illam obliga- 
tonem. Quare in hac occultatione in se spectata nulla est legis laesio, 
nisi forte sit in modo Ooccultandi et in mediis adhibitis. 

R. 2. Media adhibita sunt: esus carnis diebus abstinentiae, vestis 
laicalis, omissio breviarii. Haec omnia obligant ex lege humana posi- 
tiva. Ideoque, si vere grave periculum Medardo, ut postea accidit, 
immineat ex eo quod agnoscatur catholicus vel sacerdos, leges illae 
non obligant. Solae autem irrisiones leves similesque vexationes non 
excusant. 

Difficultas sola est, num forte ex eo quod carnes edat, se pro- 
fiteatur acatholicum. Id enim numquam licet, cum sit externa fidei 
negatio. Sed re vera multae possunt esse causae, cur aliquis etiam 
diebus abstinentiae carnes edat et carnes edere ei liceat. Quapropter 
non adest ulla fidei negatio; atque quod alii, qui Medardum carnes 
edentem vident, rationabiliter indicare possunt, illud est non constare 
Medardum esse catholicum. 

R. 3. Verum cum nihilominus alicubi Medardus in suspicionem 
veniat et iubeatur feria sexta carnes edere, ut probet se non esse 
catholicum: id sane iubetur in odium fidei, et iussis obtemperare erit 
externa fidei negatio seu gravissimum peccatum quod, quolibet metu 
posthabito, cavere debet. 

Certissimum igitur est Medardum, si nihil dicens obtemperasset, 
graviter peccaturum fuisse. Sed nunc inquiri debet, num forte arte 
sua et interrogantes illuserit et peccatum  declinaverit. — Ex casu 
enarrato videtur patere fuisse homines privatos fidei osores, quibus 
Medardus de religione sua rationem reddere eamque palam profiteri 
non tenebatur; neque locum hic habere thesim illam 18,m ab Innoc. XI 
damnatam: ,S1i a potestate publica quis interrogaretur, fidem ingenue 
confiteri, ut Deo et fidei gloriosum, consulo; tacere, ut peccaminosum 
per se, non damno/ Medardus autem arte sua facit, ut esus carnis 
ab ills procacibus viris iam non possit haberi pro signo professionis 
acatholicae, et aperte declarat se per eum esum acatholicismum non 
profiteri. Quare puto eum hoc agendi modo non peccasse. 


DE MORALITATE ACTUUM HUMANORUM. 


ACTUS HUMANI INDIFFERENTES. 
Casos. (13) 


lulius studiosus audivit non dari actus indifferentes in individuo, omnes 
esse aut bonos, si in Deum ut ultimum finem tendant, aut malos, sı hac re- 
latione careant; neque opinionem contrariam quidquam iuvare, ut quis ex 
conscientia sua subjective indifferenter agere possit. Quare de innumeris 
actionibus et omissionibus tamquam de peccatis angitur, quod scilicet ad 
ignem accesserit, vel refrigerium quaesierit, cum voluptate ederit, pro re- 
creatione ambulaverit et luserit, divinas inspirationes ad perfectiora neglexerit, 
dispensatione quadragesimali usus sit, cum bene potuerit ea non uti, quod 
noluerit diebus feriatis Sacro intéressé neque diebus festis longiori sermoni: 
omnia enim haec non eiusmodi esse, ut in honorem Dei tendant. 
Quaeritur 1° sintne actus in individuo indifferentes. 
2^ possintne saltem propter subiectivam persuasionem tales esse. 
3° quid do Iulii angoribus dicendum. 


Solutio. 


Ad quaesitum 1“ R. Quaestio haec restringi debet ad solos 44 
actus vere humanos seu deliberatos; nam actus hominis tantum seu 
indeliberatos, etsi ex specie sua mali sint, in individuo malos esse 
desinere evidens est, quia ad subiectivam moralitatem vel malitiam 
necessario requiritur voluntas deliberata. 

Deliberatos actus subiective numquam esse ita indifferentes, ut 
nec boni nec mali sint, et auctoritas et ratio suadet. Negant hanc 
actuum humanorum indifferentiam S. Thomas Aquin. (S. th. 1, 2, q. 18, 
a. 9) cum tota eius schola, recentiores quam plurimi (S. Alph., Th. m. 
II 44), etsi gravissimi auctores contrarium teneant, ut Scotus cum 
suis, Elbel, Vasquez etc. Ratio, cur neganda sit, breviter est haec: 
Actus deliberatus ex notione sua fit cum cognitione finis. Verum 
finis ille qui intenditur, aut rationi congruit atque adeo cum ultimo 
fine qui Deus est conectitur, aut rationali naturae non congruit. In 
priore casu moraliter bonus est (ea enim est bonitatis moralis de- 
finiio, ut conveniat cum natura rationali qua tali et ad Deum re- 
ducatur), in posteriore casu moraliter malus. Th. m. Il! 107 sqq; 
Frins, De act. hum. Il, n. 498 sqq. 

Ad quaesitum 2m R. Quamquam sunt qui per se quidem 1in-45 
differentiam actuum humanorum negent, per accidens autem, i. e. 
propter conscientiam secundum aliam opinionem formatam eam ex- 
sistere posse fateantur, alii tamen, idque rectius, id ipsum negant: 
nam actio aliqua, eo ipso quod cognoscatur ut non-conveniens rationali 

naturae, implicite deprehenditur ut aliquo modo mala; proin qui nihilo- 
minus eam exerceat, moraliter malo agere convincitur. Th. m. Ill 
107 sqq. 


46 Ad quaesitum 3m R. lulius confundit malitiam cum minoro bonitate 
morali. Fide enim certum est ex actionibus contradictoriis unam posse 
esse altera meliorem, utramque autem bonam. Ita S. Paulus (1 Cor 7, 
25 sq; cf. v. 38) dicit: „Qui matrimonio iungit virginem suam, bene 
facit, et qui non iungit, melius facit/ Sic quae pertinent ad mode- 
ratam curam corporis, rationali naturae conveniunt atque imprimis in 
eo homine, qui se vitamque suam in Deum ut finem ultimum ordinavit, 
positivam in Deum relationem, implicitam saltem, habent: quamquam 
fortasse cura restrictior corporisque afflictio ex altiore motivo assumpta 
etiam meliorem bonitatem continet. Immo in ipso peccatore et infideli 
hanc bonitatem naturalem atque in Deum ut auctorem naturae re- 
lationem non excludunt, suntque ex se vere in Deum referibilia; quam 
bonitatem naturalem non exuunt, nisi agens, ductu rationis neglecto, 
pravum motivum assumat. Quam distinctionem et considerationem 
si lulius adhibeat, angoribus suis liberabitur. Vix enim non omnes 
actiones illae enumeratae, si cum moderamine exercentur, bonitatem 
istam continent inferioris quidem notae, sed non moralem malitiam. 
soli illi actus, quibus meliora non tantum omisit, sed positive noluit, 
videntur difficultatem creare. 

At, quamquam fateor non raro illis nolitionibus subesse affectum 
immoderatum venialiter malum ad res inferiores, tamen id non est 
absolute necessarium; potest subesse affectus inferioris quidem boni- 
tatis, bonus tamen moraliter; ad illum autem affectum, qui subest, 
reducuntur nolitiones, zb nolle enim in homine supponit aliquod velle. 

Tantum igitur abest, ut doctrina negans actuum indifferentiam in 
individuo multiplicet peccata, ut potius ostendat quam plurimis actibus 
subesse, etsi non supremam, tamen aliquam bonitatem moralem. — 
Qui vero immoderate inhaeret rebus sensibilibus, in omnium sententia 
non omne peccatum effugit. Of. Th. m. Il! 109 sq. 


BONUM EX INTEGRA CAUSA 


Casus. (14) 


Calpurnius, ut largius habeat, quae in pias causas impendat, in venditioni- 
bus fraude utitur, praedicatur tamen ubique ut homo honestus et beneficus. 
Ut innocentem ab imminente poena liberet, periurium committit in indicio. - 
Famulum, ut sibi devinciat et adiutorem habeat in fraudibus, muneribus donat. 
Quaeritcr Ie unde moralitas actuum humanorum desumatur. 

2' quid ad bonitatem moralem requiratur, quid sufficiat ad malitiam. 
3“ quid ad casus propositos sit dicendum 


Solutio. 


47] Ad quaesitum 1“ R. 1. Moralitas actuum humanorum est eorum 
relatio ad regulam morum, ad rationalem ordinem recti conformitas 

vel difformitas ab eo, atque relatio vel referibilitas ad finem ultimum. 
Quae obiectiva moralitas ut subiectiva fiat, debet a voluntate assumi. 
Cf. Frins, De act. hum. II, n. 66 sqq. 

R. 2. Diversa actuum humanorum moralitas pendet 1. ab ipso 
obiecto circa quod actus versatur, 2. a circumstantiis, 3. a fine. 

Primo ipsum obiectum specificat actum, et quatenus bonum vel 
malum est, huius vel illius bonitatis vel malitiae est, ipsi actui volun- 
tatis circa obiectum illud versanti diversam vel bonitatem vel ma- 
litiam tribuit. 

Dein variae occurrunt circumstantiae, sive conditiones variae 
agentis vel obiecti, sive modus agendi, sive circumstantiae loci et 
temporis: quae moralitatem actus modificare possunt, non quod semper 
eam modificent. 

Demum finis, ad quem agens suam actionem dirigit seu ex quo 
ad agendum movetur, maxime specificat actum moralem. Nam finis 
est maxime id, in quod voluntatis actus tendit, atque finis etiam 
omnibus iis actibus, quos dirigit, novam formam imprimit. 


Ad quaesitum 2n" R. Longe facilius obiectum, circumstantiae, 48 
finis, si mala sunt, suam malitiam in actum transfundunt, quam, si 
bona sunt, bonitatem actui communicant. Nam „bonum ex integra 
causa, malum ex quovis defectu Videlicet, ut actio bona sit. et 
obiectum et circumstantiae et finis debent singula esse bona vel saltem 
non mala. Insuper ut actui hominis bonitas communicetur, debet ille 
eam ipsam velle seu intendere; alias actus bonitatem materialiter tantum 
habet, non formaliter seu subiectiva. Ut autem actio mala sit, sufficit 
quodlibet malum occurrere sive in obiecto vel circumstantiis sive in 
fine; neque necesse est ut malum qua tale intendatur, sed satis est 
ut cognoscatur et ut voluntas illud indirecte vel negative velit seu 
non impediat. Cf. Suarez, Do bonitate et malitia actuum d. 7, s. $, 
n. 3 sqq et d. 8, s. 1; Frins |. c. 208 sqq; Bucceroni |. c. n. 74— 94. 


Ad quaesitum 38 R. 1. In primo exemplo Calpurnii actio moraliter 49 
mala est. Finis quidem conferendi in pias causas in se est bonus, 
sed ipsa actio fraudulenta ex obiecto suo mala est, ac proin tota 
actio est mala. Quod igitur vir honestus et beneficus praedicatur, 
speciem externam spectat, neque eum coram conscientia et coram Deo 
honestum reddere potest. 

R. 2. Similiter innocentem per periuriam a poena liberare non 
potest esse actio bona, sed est moraliter mala. Finis quidem etiam 
in eo casu bonus est, sed actio ipsa ex obiecto suo pessima; neque 
licet facere mala, ut eveniant bona. Cf. Rom 3, 8. 

R. 3. In tortio casu e contrario actio ex proximo suo obiecto bona 
est, scilicet famulum indigentem muneribus donari; verum finis est 
malus, ac proin tota actio mala. Neque illam munerum largitionem 
Calpurnius sub ratione boni vult sed sub ratione mali, quatenus medium 
est ad finem malum persequendum; quapropter omnis bonitas ab illa 
actione exsulat. 


DE CONSCIENTIA. 


CONSCIENTIAE DICTAMEN QUALE. 


Casus. (15) 


|l. Cleon, cum ageretur de eligendis deputatis, malum esse putabat non 
uti iure suo; verum res desperata erat, ita ut vincere non posset nisi aut 
vir libéralisme irreligioso deditus aut socialista. Quare Cleon huic posteriori 
suffragium dedit, sibi dicens, (pianto peius consuleretur rebus publicis, eo 
melius esse, eo quod citius omnium rerum perturbatio fieret, ex qua sola 
spes posset concipi; neque tamen erat sino conscientiae scrupulo, cum bene 
nosset a fractione catholica proclamatam esso normam, ut socialistis num: 
quam suffragia darentur, sed potius ab omni suffragatione abstineretur. 

2. Cum in indicio ageretur de excutiendo a se debito quod erga Titum 
habebat, sed quod compensatione quadam legaliter non agnita pro exstincto 
habere statuerat, iuratus asseruit se hanc et illam rem a Tito numquam 
emisse, neque quidquam se illi debere — conscientia quidem reclamante, ne 
forte periurus fieret. 


3. Cum ageret officium custodis agrorum, aliquem damnificatorem ex 
misericordia non denuntiavit, bene tamen memor iuramenti sui officii, quod 


sibi contrarium suasit. 
4. Testis evocatus contra sacerdotem, qui accusabatur legis religioso- 


politicae laesae ex contione habita, contra mentem suam dixit se talium 
verborum prolatorum notitiam non habere. 


Quaeritur l^ qualis certitudo conscientiae dictaminis requiratur ad licite 
agendum. 


A| quale sit peccatum agere cum conscientia dubia. 
3^ quid de singulis Cleontis actionibus indicandum. 


Solutio. 


50 Ad quaesitum 1“ R. Dictamen conscientiae ultimum seu practi- 
cum, quo homo iudicat sibi ita et ita agere licere, necessario debet 
esse certum ; alioquin homo agens se legis violandae periculo exponit, 
violatnonem legis atque peccatum parvi facit ab proin peccat. ¡Omne 
quod non est ex fide (i. e. certa persuasione liceitatis), peccatum est." 
Rom 14, 23. Cf. Th. m. 1« 121. 

Verum haec certitudo sufficit ut sit latiore sensu moralis, siqui- 
dem in rebus practicis vix non semper tali certitudine homines con- 
tenti esse debent; aliter fere semper ab agendo impedirentur. Quare 
certitudo necessaria non destruitur superveniente aliquo dubio nega- 

tivo; talo enim dubium gratis conceptum gratis deponitur. Neque 
destruitur levi aliqua ratione positiva exorta, quam agens pro leviore 
et futili habet. 


Ad quaesitum 2“ R. Si autem dictamen conscientiae serio dubium 51 
evadit, cum eo nihilominus in favorem libertatis agere in re gravi 
ex se mortale peccatum est. — Nihilominus si quis alioquin satis 
timoratus cum dubio do liceitate agit, atque periculi quidem peccandi 
sibi conscius fit, at de periculo graviter peccandi non cogitavit, censeri 
debet non graviter peccasse, nisi res adeo gravis est, ut malitia moralis 
animum sponte percellat neque possit latere. Cf. Th. m. 111 123. S. Alph., 
Th. m. I 23 haec habet: „satis probabiliter docent eum tantum venialiter 
peccare, si homo ille minime advertit, nec etiam in confuso, ad peri- 
culum graviter peccandi nequo ad obligationem rem examuinandi". 


Ad quaesitum 3" R. 1. In primo casu, quidquid est de Cleontis52 
ratiocinatione, quae approbari universim nequit, non videtur subiective 
graviter peccasse. Nam ex eius agendi ratione et argumentatione id 
videtur satis colligi, ipsum non agnovisse in norma illa a catholicis 
proclamata veram legem seu normam in conscientia obligantem, neque 
conscientiae suae scrupulum eum habuisse pro gravi ratione. 

R. 2. In secundo casu sano dubitatio de periurio est ex se de 
re gravissima, quae hominem etiam rudiorem graviter percellat; quare 
Cleon, nisi sibi cum morali aliqua certitudine persuaserit se non men- 
tiri, sed posse tuta conscientia ista cum restrictione non pure mentali 
dicere, graviter peccavit. De his igitur examinandus est. 

Si re vera ius habebat ad compensationem, etsi forte ius suum 
non potuerit in iudicio probare, objective licitum erat dicere: se Tito 
nihil debere; re ipsa enim debitum erat exstinctum; recte autem non 
dixit se nihil umquam emisse. Verum homines non semper ita ad 
apicem rem considerant vel loquuntur: potuit igitur etiam prima lo- 
cutio subiective mendax esse, at etiam posterior a subiectivo mendacio 
esse immunis. 


R. 3. In tertio casu non videtur Cleon peccasse, si agebatur de 53 
homine paupere, qui non ex consuetudine, sed casu leve aliquod dam- 
num intulerat. Fieri quidem potuit, ut Cleon recordatione iuramenti 
muneris sui, maxime si est vir timoratus, nonnihil impeditum se 
sentiret et titubaret, num omittere posset denuntiationem ; verum etsi 
sibi claram rationem dare non potuerit, satis tamen indicavit non 
posse esse peccatum vel grave peccatum cum homine paupere miseri- 
cordiam exercere, neque sic iuramentum suum debere intelligi. 

R. 4. In quarto casu etiam magis videtur satis certe ludicasse, 
fas non esse sacerdotem innoxium propter iniquas leges poena affici, 
neque se debere ad hoc concurrere, cum non interrogaretur legitime, 
proin illegitime interroganti se recte cum quadam restrictione dici 
posse, se notitiam talis rei, scilicet tamquam criminis legitime accusati, 
non habere.  Oppositam rationem, quae menti occurrebat, videtur 
Cleon omnino ut scrupulum contempsisse. — Quodsi non possis hoc ita 
affirmare, habes Cleontem cum perplexa conscientia, cum ex utraque 

parte putaret adesse peccatum. Sed etiam tum re vera non peccavit, 
quia in conscientia perplexa utrumlibet sine peccato eligitur, nisi id 
eligatur, quod certo maius malum esse quis putet. Sed si tempus 


suppetebat, debuit antea consilio prudentis conscientiam suam certam 
et rectam reddere. Th. m. Il] 124. 


CONSCIENTIA RECTA ET ERRONEA. 


Casus. (16) 


Ausonius in confossiono se accusat de sequentibus: Potuit levi mendacio 
aliquem eripere a persequentibus latronibus neque fecit; dio Dominica Sacrum 
neglexit, aegritudine enim correptus in lecto decubuit; feria VI semel carnes 
comedit, cum distractus putaret esso feriam à'; preces ex lege confraternitatis 
recitandas compluries voluntarie omisit. 

Quaeritur 1° possitne erronea conscientia esse regula morum. 
2^ peccaveritne Ausonius in casibus praedictis. 


Solutio. 


Ad quaesitum 1” R. 1. Regula morum sola conscientia ante- 
cedens esse potest, non consequens. Th. m. IIl! 112. 


R. 2. Per se sola conscientia recta est regula morum; per accidens 
autem etiam erronea conscientia regula morum evadere potest. Scilicet 
conscientiam  invincibiliter (sine formidine) erroneam sequi tenemur, 
quando praecipit seu vetat; sine culpa sequimur, si quid permittit. 


R. 3. Vincibiliter erroneam. adeoque cum formidine coniunctam 
conscientiam deponere debemus; ei non licet adversari praecipienti; 
neque licet eam sequi permittentem, inimo neque praecipientem, si 


quando dubium est num hoc modo aliquod peccatum committatur. 
Th. m. 1% 117. 


33 Ad quaesitum 2" R. 1. In primo casu videtur Ausonius invinci- 


biliter putasse se debere mentiri: quod si revera putavit, peccavit 
non mentiendo. Th. m. In 118. 


R. 2. In secundo casu sane erronea conscientia Ausonius labo- 
rabat, putans se aegrotum peccaturum omissione Sacri. Sed nihilo- 
minus non videtur culpam contraxisse, etsi contra conscientiam egerit, 
siquidem Sacro intéresse ei impossibile erat. Impossibile aliquid. omit- 


tere vel facere non est in nostra libera facultate; sed quod liberum 
non est, peccatum esse nequit. 


R. 3. In tertio casu, quando Ausonius distractus carnes edit 
feria VI, non habemus conscientiam antecedentem, quae Ausonium 
peccati arguerit, sed consequentem tantum atque in hac re erroneam; 
verum conscientia consequens morum regula esse nequit neque efticere 
potest peccatum. 

R 4. In quarto casu videndum est, num re ipsa Ausonius puta- 
verit se vere sub peccato adstringi ad preces confraternitatis. Si ita 

putavit, eas voluntarie omittens subiective peccavit, sed pro futuro 
dedocendus est. Neque praesumendum est, hoc pro gravi peccato ab 
Ausonio habitum esse. 


CONSCIENTIA SCRUPULOSA. 


Casus. (17) 


Flavia iam saepius confessionem generalem instituit, sed conscientiae 
pacem non potuit consequi, multorum peccatorum sibi videtur esse oblita; 
quare totum libellum conscripsit, ex quo nunc denuo generalem confessionem 
facere vult, gravia cum levibus, certa cum incertis permiscens. 

lentationibus contra castitatem, contra fidem et caritatem multum agi- 
tatur, atque non raro se consensisse putat, cum non sine gaudio animique 
satisfactione sive turpia sive irreligiosa et Deo contraria mente volveret. 

Etiam saepissime cum agere vel loqui vult, subito occurrit timor vel 
indicium peccati, neque tamen omisit agere et loqui, quod prohibitum cen- 
sebat; quando videt vel audit aliorum acta, sentit se obligatam ad correc- 
tionem fraternam, at non audet aliquid dicere. 


Quaeritur l^ quid sit scrupulus et conscientia scrupulosa. 
2^ quaenam regulae sint pro scrupulosis. 
3° quid de Flavia indicandum quidve ei iniungendum. 


Solutio. 


Ad quaesitum lm R. 1. Scrupulus est apprehensio peccati ex 56 
inani et futili ratione. Conscientia scrupulosa proprie dicta est ea 
habitualis animi conditio, qua dictamen practicum ciusmodi apprehen- 
sionibus involvitur vel impeditur; dicitur ergo de conscientia propria 
et antecedenti; afficit vero non semper universam censcientiam, sed 
saepe certam tantum materiam comprehendit, v. g. confessionem, 
certas quasdam tentationes, officia quaedam vel obligationes non ob- 
vias.  Pessime scrupulosa ea est conscientia, quae in quibuslibet et 
obviis actionibus futilibus ciusmodi  apprehensionibus detinetur. — 
Latius sumpta scrupulosa conscientia vel scrupulus dicitur etiam de 
conscientia consequenti, quae ex levi ratione non fundata putat pec- 
catum vel gravius peccatum re ipsa commissum esse. 

R. 2. Scrupuli conscientiae consequentis molesti esso possunt, 
sed, ut patet, nequeunt peccatum efficere; a consequenti dictamine 
enim peccatum non pendet. Neque scrupuli antecedentis conscientiae, 
quamdiu manent meri scrupuli, causant peccatum; possunt peccati 
causa vel ansa evadere, si transeunt hae falsae apprehensiones in 
iudicia. Hoc ergo omnino cavendum est. 

R. 3. Hinc est quod scrupuli transitorii neque diu duraturi 57 
animum purgare possint a leviore etiam peccato eiusque horrorem 
augere: in quem finem non raro permittuntur a Deo. Per se tamen 
homo ipse eos impugnare debet, cum per se mali sint orroremquo 
contineant, directe pro auctore habeant vitiosam humanam naturam 
et diabolum, Deum pro auctoro summum indirecto. Magis etiam ea 

scrupulositas ab homine ipso impugnari debet, quae in habitualem et 
diuturnam animi conditionem transivit. Haec numquani non est mala 
ex se, cum animi et corporis vires corrodat, spem diminuat, ad stre- 
nuos et utiles labores ineptiorem reddat. Per accidens autem, si 
homo contra eam dimicat, Deus eam in bonum vertere potest, per 
auctam humilitatem et continuum studium minima etiam peccata 
declinandi. 


58 R. 4. Dignoscitur scrupulosus 


l. ex iudicio de rebus practicis frequenter et ex levi ratione 
mutabili; 

2. ex propri iudici pertinacia, qua fit, ut varios consulat, nullius 
iudicio acquiescat neque confessarii dictis pareat; 

3. ex anxietate peccandi in rebus et circumstantiis, in quibus 
ali etiam timorati homines nullum peccatum  peccative periculum 
deprehendant, vel etiam ex anxietate de novo semper repetendi 
confessiones ; 

4. ex reflexione ad eas, ac si adfuerint, circumstantias actionum, 
quae moraliter loquendo non accidant, et ad quas homo sanae mentis 
non soleat attendere. Cf. Th. m. Ill 128 sqq; S. Alph., Th. m. I 1l; 


Mare, Instit. Alph. n. 1836; Lacroix 1. 1, n. 519 sqq; Reuter, Neo- 
confess. n. 266. 


59 Ad quaesitum 2" R. 1. Reg. 1“ est summa et constans ob- 
oedientia erga spiritualem directorem atque proprii iudicii quam per- 
fectissima abnegatio. Nisi enim poenitens scrupulosus hanc con- 
fidentam in confessarium vel directorem conceperit oboedientiamque 
promiserit vel sibi proposuerit, confessarius illum ne admittere quidem 
debet, sed ad alium, cui ille magis fidat, remittere. 

Haec summa et caeca quaedam erga prudentem directorem ob- 
oedientia ab omnibus magistris spiritualibus ita inculcatur, ut eam pro 
medio plane necessario habeant, quod coram Deo plane excuset, etsi 
fortasse aliquando obiective erretur: sed scrupuloso ne suspicio quidem 
possibilitatis errandi inici debet. 


60 R. 2. Reg. 2 est, ut scrupulosus ipse intelligat et credat se 
esse scrupulosum, atque sibi, in quantum scrupulosus est, licere uti 
regulis, quas vocant privilegia scrupulosorum. Hac enim persuasione 
impeditur, quominus apprehensiones scrupulosae occurrentes transeant 
in indicia vera et certa. Scrupuloso autem non oritur obligatio ex 
ullo dubio, sed solum eam habet obligationem, quam certissime percipit. 


R. 3. Reg. 3' est, ut contra scrupulos agat, i. e. ne id eligat 
seu faciat, quod scrupulus ut securius suadet, neque propter inciden- 
tem scrupulum desistat ab ea actione, quam alios homines timoratos 
etiam agere videt quamque primo statim intuitu certissime peccatum 
esse non cernat. Plane enim sibi persuadere debet, in tali agendi 
ratione dubium, quod sibi maneat, non sufficere, ut dici possit cum 
conscientia practice dubia egisse atque ita peccasse; immo se bene 
et meritorie agere, si ex oboedientia formidines illas spernat. Neque 
requiritur ad excludendum peccatum, ut reflexo cogitaverit scrupulosus 

se posse vel debere spernere dubia. Si enim habitualiter scit dubia 
sua non esso habenda pro veris dubiis, et contra illa scrupulosa dubia 
serio agere statuerit: eo ipso quod dubius, nec plane certus de peccato, 
agat, satis attendit, etsi indirecte tantum, se dubia posse et debere 
spernere. Postea securus esse debet de peccato non commisso: forma- 
liter enim vel reflexe recordari illius regulae seu privilegii scrupulo- 
sorum in qualibet actione occurrente, est impossibile aliquid exigere. 


ll. 4. Hinc quoad specialem scrupulum de confessionibus sive 
iterandis sive complendis iam sequitur scrupulosum nullatenus ob- 
ligari ad peccata praeteritae vitae accusanda, nisi certissimus sit se 
mortaliter peccasse, neque umquam hoc peccatum rite esse confessum 
Quod Gobat (Theol. experim. sacram, tr. 7, n. 494 sq) ita explicat, 
ut scrupulosus hac in re audiendus non sit. nisi a confessario inter- 
pellatus statim promptum se exhibeat ad iuratam affirmationem de 
utraque illa certitudine. 


R. 5. Confessarius autem vel director spiritualis strenuus et fortis 
esse debet, ut exigat oboedientiam, neve ipse cedat dubiis vel preci- 
bus et importunitatibus scrupulosi; alioquin benigne eum tractare debet, 
omnia eius dubia in benigniorem partem interpretari, ad fiduciam eum 
animare. 

Habet scrupulosus quidem suas obiectiones; plerasque tamen con-61 
fessarius suaviter irridere potest, idque iure, cum scrupuloso etiam 
rudi facile ostendere possit sibi eam legem, quae alis fortasse posita 
sit, a Deo non poni. Captiosissima obiectio est, si scrupulosus prae- 
tendat periculum manendi in statu peccati et anxius haereat, quid de 
se fiat, si mox morietur, pro tota aeternitate indicandus. Sed ne 
huic quidem obiectioni cedendum est. Coniciat se scrupulosus securus 
in sinum divinae misericordiae. | Oboedientia praestita et fiducia fir- 
miter retenta eum non confundent. Deus salutis aeternae ipsius curam 
habebit; immo talis fiducia et oboedientia potest non raro vere heroica 
esse atque summum caritatis actum erga Deum in se continere, quae 
ex ipso statu peccati, si forte adsit, hominem in amicitiam cum Deo 
restituat. 


R. 6. Cautela necessaria est in aliquo casu, quando nimirum 
homo scrupulosus quidem in una re est, laxus autem et frequenter 
peccans in alus rebus. Eum indiscriminatim regulis scrupulosorum 
regere velle esset perniciosissimum. Ergo ille exstimulandus est, ut 
Occasiones peccatorum vitet, atque voluntatem non peccandi firmam 
saepe renovet, ceteroquin in materia scrupulosa, quando dubia occur- 
rant, libere et fidenter procedat. 

Cf. auctores supra laudatos ; insuper Laymann, Th. m. 1.1, tr. l.c. 6. 


Ai» quaesitum 3“ R 1. Flavia iuberi debet omittere exami1-62 
nationem semper de novo instituendam de vita praeterita; si diu 
vitam pravam duxit, post confessionem generalem institutam, ei una 
alterave vice permitti potest, ut suppleat ea quae putet se non satis 
integre accusasse; postea sileat omnino, nisi certa plane sit, immo 
cum iuramento affirmare possit se hoc vel illud peccatum mortale 

non rite confessam esse. Neque confessarius ei amplius quid per- 
mittat. Quod autem integrum libellum scripserit circa peccata sua, 
confessarius potius, quam ex eo omnia sibi legere sinat, iubeat Flaviam 
scripturam delere, atque oretenus ea, quorum recordetur, confiteri, 
iuvetque aptis interrogationibus: quibus peractis, ne sinat Flaviam 
amplius aspicere quae scripserat, sed iubeat eam esse securam. Deus 
enim sacramentum poenitentiae sic instituit, ut sufficiat moralis dili- 
gentia in procuranda integritate confessionis, non ut sit conscientiae 
carnificina. 


63 R. 2. In secundo casu Flaviae dici debet eam, si habitualiter 
sit in eo statu, ut potius mori quam Deum offendere velit, nullatenus 
angi debere variis istis tentationibus, neque iis, quae usque ad sensum 
alicuius gaudii et satisfactionis progressae sint. Haec enim affectio 
illeque sensus nondum est voluntarius consensus, in quo solo peccatum 
consistit. Fieri quidem potest, ut aliquando quaedam neglegentia 
venialis se ingerat; sed haec est miseria humana, quae continuam 


humilitatem et vigilantiam doceat, non timorem et anxietatem. Cf. 
Th. ni. 1 11 344 sqq. 


R. 3. Circa correctionem fraternam rarissime homo non scrupu- 
losus, qui non sit superior delinquentis, sub gravi tenetur ilico aliquid 
facere; multo minus scrupulosus. Nisi evidentissime Flaviae constet 
se monitione sua posse efficaciter grave damnum proximi avertere, 
eius scrupulositas ratio sufficiens est, quae eam ab officio, quod alii 
haberent, excuset. — In reliquis conformet se aliorum piorum homi- 
num agendi rationi; quod hi pro licito habent, etiam sibi licere indicet; 
immo nisi primo intuitu certo omnino videat, hoc vel illud illicitum 
esse, audacter agat, non peccatura, etsi forte aliquando materialiter 
erret. Neve propterea se peccasse putet, quod in singulis occasionibus 
timide processerit nec recordata sit regulae, quod cum formidine sibi 
agere liceat. 


64 R. 4. Quodsi ceteroquin est persona pia et timorata atque etiam 
conatum contra scrupulos adhibeat, neque satis proficiat, confessarius 
eam consoletur: esse aliquando occultam quandam superbiam, qua 
homo in suae conscientiae pace vitaeque integritate sibi potius quam 
Deo placere velit; hanc superbiam Deum velle destruere; si Deus ita 
voluerit, ipsi melius et magis meritorium esse, in tenebris manere, 
quam mentis pace atque luce integra frui. Quod tamen raro ad- 
modum ita omnino obtinet. 


DE PROBABILITATE. 


PROBABILITAS RECTE AN FALSO APPLICATA (D. 


Casns. (18) 


|l. Leander parochus, qui diu apud aegrotum occupatus erat, sero vespere 
domum rediit, cum horologium publicum in eo esset, ut mediam noctem sonaret. 
Breviarium currentis diei usque ad horam Sextam tantum recitaverat, sed 
audito. pulsu horologii, pensum diei utpote elapsi abrumpit et omittit. Attamen 
cum secundum tempus verum locale non sit ultra 1172 horam, statuit adhuc 
cenare, quamquam postea Sacrum facere debet. 

2. Similiter cum esset in regione, ubi horologia publica tempus dimidia 
hora tardius indicant, circa horam f. 2 fer. V temporis publici, quod reliquum 
erat breviaru, aliquoties omisit, tum quando inculpabiliter recitationem dis- 
tulerat, tum quando fretus horologio publico diutius lusui indulserat; sed 
privilegio utendi publico tempore nixus carne adhuc vescitur. 

3. Saepius etiam noctu via ferrea iter facit. Quando igitur secundum 
publica horologia Bruxellis est hora IIY, Coloniae 12/4» Bruxellis cenam 
sumit, sequenti tempore matutino Coloniae celebraturus; Bruxellis celebraturus, 
Coloniae 12'/1 vel etiam 123/« cenam sumit. 

4. [dem ex testamento informi hereditatem acceptat, ad quam alias ius 
vel ius exclusivum non haberet; sed legata in testamento scripta, ex eo quod 
informe sit, solvere non vult. 


Quaeritur 1° liceatne ex opinionibus probabilibus sibi contrariis non solum 
alterutra, sed utraque uti, vel mox una, mox altera. 
2° quid de Leandro in singulis casibus. 


Solutio. 


Ad quaesitum lm R. 1. Cum ex supposito omnes opiniones, quae65 
in quaestionem veniant, sint vere probabiles, singulis utique licebit uti, 
atque etiam mox una, mox altera, cum per nullam legis consequenter 
obligantis laesio fiat. 


R. 2. Verum in una eademque causa non licebit duas probabili- 
tates sibi invicem contrarias adhibere, si per hanc coniunctionem vel 
opinionis mutationem fit, ut certa aliqua obligatio eludatur vel onus 
favori annexum excutiatur, seu ut alterutrum ex iuribus vel legibus 
certo violetur, etsi nescitur quodnam. Cf. Th. m. In 204 205; Génicot- 
Salsmans, Inst. Th. mor. I, n. 81. 


Ad quaesitum 2" R. 1. In primo casu potuit fortasse Leander, 60 
si viribus fessus erat, ob impossibilitatem et cenandi et etiam brevia- 
Lchmkuhl, Casui conscientiae. I. Ed. 4. 3 

num absolvendi excusari, cum in munere officii sui impedimentum 
habuerit maturius horas recitandi: sed ratiocinatio Leandri mala est, 
neque licuit ob hanc causam et breviarium omittere et cenam ad- 
huc sumere, quod utrumque fuerit probabile diem civilem tum iam 
elapsum esse, tum non esse elapsum. Immo re vera elapsus non- 
dum erat; quare, si abstrahimus a Leandri fatigatione, videtur omnino 
exstitisse obligatio adhuc absolvendi divinum officium diei, eo quod 
absolvi debeat, quamdiu adest tempus ex se aptum: aptum autem 
tempus sine dubio adhuc erat. Recte autem indicavit cenam tum 
temporis sumptam non obstare ieiunio naturali, quod servandum sit 
ob Missam sequenti tempore matutino celebrandam ; nam illud tempus 
publicum, quod a vero discrepat, pro media nocte sumere non erat 
obligationis, sed privilegii seu indulgentiae. — Ceteroqui in hoc casu 
non agitur proprie de usu probabilitatis, hoc sensu, ac si probabile 
tantum esset, posse aliquem pro recitando officio divino sequi vel 


tempus publicum vel tempus naturale. Nam id licet certo, prout 
libuerit. 


R. 2. Agendi autem ratio Leandri, qua et divinum officium 
restans neglegeret et cenam sumeret, magis etiam tum reprehendenda 
esset, cum propter discrepantiam duorum horologiorum, quorum quod- 
nam recte tempus indicaret nesciret, utrumlibet sequi licuisset. In 
quo casu sane non licebit utrumque simul sequi, quia ex hac utriusque 
probabilitatis coniunctione sequitur certe alterutrius legis ecclesiasticae 
laesio. Cf. Lugo, De euchar. disp. 15, n. 46—54. 


67 R. 3. In secundo casu certe peccavit Leander, quando primum ob 
privilegium sequendi temporis publici, etiam a tempore vero duifferentis, 
distulit officium. divinum, et dein mutato consilio tempus verum sequi 
voluit, quo propter elapsum diem naturalem officium divinum omitteret 
Quamquam enim utrumlibet tempus sive verum sive publicum se- 
iunctim probabilis et licita norma est: tamen voluntaria normae iam 
assumptae mutatio causa est violandae legis certae, ac proin volun- 
taria legis certae violatio seu peccatum. 


R. 4. Quando autem inculpabiliter recitationem officii omiserat, 
videlicet coactus propter negotia magis necessaria, videtur obligatio- 
nem suam pro exstincta habere potuisse, quamprimum secundum 
tempus verum media nox advenerat, quia ad sustinendam  obliga- 
tonem non tenebatur id sequi, quod ex sola indulgentia sequi licet: 


laudabilius tamen erat, etiam tum recitare, quamdiu tempus publicum 
id permittebat. 


Sed etsi tempus officii divini iam pro exstincto sumpsit, nihilo- 
minus potuit cenam adhuc sumere, quia id erat indulgentiae, ut posset 
sequi tempus publicum, qua uti sane licebit in. rebus favorabilibus. 
Neque dicas hic eodem modo, ut antea, haberi ex coniunctione utrius- 
que normae aliquam certae legis violationem. Id enim nego. Lex 
recitandi officii re vera non amplius adest, quoniam secundum rei 
veritatem dies est elapsus; sed neque lex ante Missam servandi ieiunii 
laeditur, quia, cum haec lex tota sit ecclesiastica, eius interpretatio 

pendet ab Ecclesia; haec autnm induisit, ut terminus, a quo inciperet 
ieiunium naturale, esset media nox sive vera sive horologii publici. 
Insuper Leander in hac nostra suppositione circumstantias non libere 
induxit, sed passus est. 


R. 5. In tertio casu Leander potuit Bruxellis comedere, quia 68 
utitur iure et privilegio loci; nihilominus potuit sequenti die Coloniae 
celebrare. Ieiunium non laesit: laesisset, si tum temporis Coloniae 
edisset; verum Bruxellis, non Coloniae comedit. — Potuit etiam Co- 
loniae comedere, quando ibi tempus publicum erat hora 12 4, et 
nihilominus postea celebrare, idque sive Coloniae sive Bruxellis; quia 
hoc idem tempus secundum tempus verum (vel secundum tempus me- 
dium locale) non erat nisi 113/«; atqui Leander non tenebatur uti 
tempore publico, sed potuit uti tempore vero vel medio secundum 
meridianum loci. — Attamen hora 123/A non potuit amplius edere 
et postea Bruxellis celebrare. Laesit enim sine dubio ieiunium natu- 
rale, quia non solum secundum tempus publicum, sed etiam secundum 
tempus verum media nox elapsa erat. Neque obstat, Bruxellis, ubi 
statuit. celebrare, adhuc esse tempus ad comedendum aptum: nam ibi 
non comedit, neque Coloniae potest uti privilegio seu indulgentia, qua 
uti posset Bruxellis, si Bruxellis esset. 


R. 6. In quarto casu iniuste egit. Esto probabile esse utrumque: 69 
tum testamentum informe esse validum, tum illud esse invalidum, 
atque propterea aliquem modo unam, modo alteram opinionem eligere 
posse: tamen unum idemque testamentum re ipsa validum et invali- 
dum esso impossibile est. Quare alterutrum tantum in quolibet casu 
eligi potest. Quodsi igitur Leander eligat opinionem sibi faventem de 
talis testamenti valore, non potest simul excutere onus adiunctum 
solvendi legatum. Ad hanc enim hereditatis partem sibi retinendam 
nullum iustum titulum habet; non testamentum, quia hoc eam partem 
alteri tribuit; non legale ius hereditarium, quia, ut supponitur, ex hoc 
titulo Leandro vel nihil vel saltem minus debetur, ille autem solus 
est titulus, si testamentum sumatur pro invalido atque e.r eo Leandro 
nihil capere liceat. 


PROBABILITAS RECTE AN FALSO APPLICATA (ID. 


Casus. (19) 


Lucianus sacerdos, distractionibus obnoxius confessione audita graviter 
dubitat, num poenitentem absolverit; similiter in officio. divino recitando cum 
pervenisset ad finem Nonae, graviter dubitat, num Sextam recitaverit, de 
qua recitata ne verbuli quidem recordatur. In utroque casu ex communiter 
contingentibus et ex praesumptione concludit ad valorem actus neque quid- 
quam repetit. 


Quaeritur lw quae sit vis concludendi ex praesumptione et ex communiter 
contingentibus. 


2° rectene egerit Lucianus. 
3* 

Solutio. 


70 Ad quaesitum ln R. Conclusio ex praesumptione et ex com- 
muniter contingentibus, nisi accedat ratio positiva contraria, est saltem 
probabilis, in minore maioreve gradu. Immo si rationes aliae posi- 
tivae accedunt, evadere potest moraliter certa. Hinc ubicumque pro- 
babilitas facti sufficit, communiter contingentibus et praesumptioni 
tam diu standum est, dum contrarium probetur vel vehementer sua- 
deatur; neque convenit securiora velle quaerere, cum hoc agendi modo 
anxietati et scrupulis via paretur. 

Ubi vero certitudo requiritur: ut praesumptioni vel communiter 
contingentibus stetur, accedant oportet aliae rationes suadentes, quae 
rationabile dubium contrarii excludant. 


71 Ad quaesitum 2m R. 1. In posteriore casu saltem Lucianus recte 
egit, immo male egisset, si repetivisset quidquam. In officio divino 
sufficit omnino persolutio vere probabilis. Verum in casu allato ha- 
bemus vix non plus quam probabilem pensi solutionem. Si enim 
attenditur circumstantia, quod Lucianus usque ad finem Nonae per- 
venerit, haec moralem quandam certitudinem praebet recitatae Sextae, 
nisi forte Lucianus saepius deprehensus fuerit in omissa aliqua hora 
intermedia. At etiamsi aliquoties, tamen raro sese ita deprehendit, 
nisi nunc specialis ratio dubii accedat, etiam nunc manet probabile 
Sextam esse recitatam. Cf. Aertnijs, Th. m. 1. 5, n. 40, q. 6; S. Alph.t 
Th. m. IV 150; Lacroix, Th. m. 1. 4, n. 1235 sq. 

72 R. 2. In priore casu ex se absolutio data non est certa, quam- 
quam probabilis. Quoniam vero poenitens ius habet ad certam ab- 
solutionem, eaque fortasse necessario indiget, per se sub conditione 
repetenda erat absolutio. Sed accedere possunt aliae circumstantiae, 
v. g. quod Lucianus recordetur verborum: „in nomine Patris etc." 
Quodsi consueverit verba absolutionis rite pronuntiare, et solorum 
ultimorum verborum recordatur: nihilominus moraliter certus est de 
verbis prioribus seu essentialibus ,ego te absolvo a peccatis tuis" 
etiam pronuntiatis, nec quidquam repetere debet. Si forte agatur de 
absolvendo moribundo, in hoc casu extremo ea, quae alias ut leviora 
nec fundata dubia spernenda sunt, ad cautelam considerationem ali- 
quam merentur; propterea, si re ipsa levis adfuerit ratio putandi for- 


tasse aliud quam absolvendi verbum praemissum, Lucianus totam 
formam repetat. 


PROBABILITAS RECTE AN FALSO APPLICATA (III). 
SIANDUM PRO VALORE ACTUS". 


Casus. (20) 


|l. Fabianus protestans ad fidem catholicam reversus in sinum Ecclesiae 
lecipitur, rebaptizatur sub conditione. Verum eius uxor noluit converti. 
De eius autem baptismi valorc non nagis constat quam de baptismo Fabiani 
constiterat: quare nunc dubio circa valorem sui matrimonii angitur. 

2. Fabioltw, novennis parentibus orbatus, post aliquot annos in American» 
proficiscitur. Ubi cum 25 annos natus matrimonium inire velit, de eius bap- 
tismo sciscitantur. Testes nulli adsunt, archivum parochiale prioris domicilii 
flammis absumptum est; Fabiolus ipse nihil audivit umquam, sitne baptizatus 
necne, gessit se tamen semper ut alii pueri catholici. 


quaeritur rcctene dubitetur de baptismo. 


Solutio. 


R. ad priorem casum 11. Si agitur de ipsius baptismi valore 73 


aeternaquo hominis salute in tuto ponenda, sane, quando aliquod, etiam 
leve dubium de baptismo valide collato post inquisitionem remanserit, 
baptismus denuo sub conditione est conferendus. 

Sed non ita, quando agitur de matrimonio, sitne propter defectum 
baptismi validum necne.  Certitudo haberi vel procurari non potest 
(procuraretur quidem per conditionatum etiam uxoris baptismum con- 
sensusque matrimonialis tacitam renovationem; verum quamdiu uxor 
fidem catholicam amplecti non vult, neque ipsa parata erit ad bap- 
tsmi repetitionem, neque catholicus quispiam poterit licite eam re- 
baptizare); minus etiam matrimonii nullitas coniugumque separatio 
declarari potest. Sed standum omnino est pro valore actus, seu in 
ordine ad valorem matrimonii baptismus uxoris plane praesumi debet 
validus. 

Ergo quando agitur de valore baptismi in se, validus non prae- 
sumitur. Quando agitur de eius valore in ordine ad valorem matri- 
monii, validus praesumitur. De utroque habes decreta S. Offici. 

I. D. d. 20 Nov. 1878 circa baptismi ab haereticis collati re- 
petitionem: ,si, pro temporum et locorum ratione investigatione per- 
acta, nihil sive pro validitate sive pro invaliditate detegatur, aut 
adhuc probabile dubium de baptismi validitate supersit, tum sub con- 
ditione secreta baptizentur." (V. casus II 7.) 

Il. d. 17 Nov. 1830 et 20 Iui. 1840 circa baptismum in ordine 
ad matrimonii valorem haec sunt decreta: 

„l. Quoad haereticos, quorum Ritualia praescribunt collationem 
baptismi, absque necessario usu materiae et formae essentialis, debet 
examinari casus particularis. 

,2. Quoad alios, qui iuxta sua Ritualia baptizant valide, validum 
censendum est baptisma. Quodsi dubium persistat etiam in primo 
casu, censendum est validum baptisma in ordine ad validitatem ma- 
trimonii. 

„3. Si autem certo cognoscatur nullum baptisma ex consuetudine 
actuali illius sectae, nullum est matrimonium." 

Dein d. 9. Sept. 1868: ,proposito dubio, utrum, si dubium de 
valore baptismi remaneat, et non visum sit opportunum solvere 
dubium de his, qui sic dubie baptizati sunt, in rebus, quae ad 
matrimonium spectant, habendi sint, ac si vere et valide baptzati 
fuerint", /lesp.: ,Censendum validum baptisma in ordine ad validi- 
tatem matrimonii." 

T3 Ad posteriorem casum R. 1. Si Fabiolus ortus est a parentibus 
vere pis et catholicis, applica decretum Innoc. 111], quod habetur 
cap. 3X3, 43: ,Et certe de illo, qui natus de Christianis pa- 
rentibus et inter Christianos est fideliter conversatus, tam violenter 
praesumitur, quod fuerit baptizatus, ut haec praesumptio pro certi- 
tudine sit habenda, donec evidentissimis forsan argumentis con- 
trarium probetur/ 

R. 2. Nihilominus, si parentes erant acatholici vel catholici 
quidem sed religionem parum curantes, nostris temporibus certitudo 
ex praesumptione non habetur: quare tum sub conditione baptismus 
conferendus esset. 


DE LEGE. 


LEGIS ATQUE PRAECEPTI OBIECTA LEGISQUE PROMULGATIO. 


Casus. (21) 


|. Angelica, superiorissa monalium, cum per Concilium À'aticanum in- 
fallibilitas Rom. Pontificis dogma declaratum esset, noluit se submittere, donec 
episcopus, quem se pro superiore habere dixit, promulgationem fecisset. 

2. Similiter editum. decretum de aperitione conscientiae, quod bene no- 
verat, per menses plurimos omnino neglexit, cum episcopus intimationem 
differret; immo etiam ut ulterius differretur eius publicatio in suis domibus, 
omnem lapidem movit, permovens episcopum, ut Romam pro suspensione 
decreti recurreret. 

3. Cum in consilio domestico soror quaedam sese opponeret dilatae 
exsecutioni apostolicarum legum, Angelica ei ex parte sanctae oboedientiae 
silentium imposuit; quae cum nihilominus in pleno conventu non posset 
omnino linguam muliebrem continere, sed conqueri pergeret, iussa est, tam- 
quam gravis peccati eiusque reservati rea, per mensem a sacramentis et a 
communicatione cum reliquis sororibus abstinere, pro casu autem relapsus 
vel istius praecepti violati iniunctum est, ut e statu choristarum ad statum 
sororum laicarum descenderet. 


Quaeritur 1° quae sit lex eiusque necessaria promulgatio. 
2^ quod sit legis vel praecepti obiectum, seu quid et qualiter 
praecipi possit. 
3° quid dicendum sit de singulis Angelicae agendi rationibus. 


Solutio. 


Ad quaesitum 1" R. 1. Lex a S. Thoma (Summa theol. 1, 2, q. 90,76 
a. 4) definitur: „Ordinatio rationis ad bonum commune ab eo, qui 
curam habet communitatis, Dromulgata pro communitate modo stabili 
fertur; praeceptum non stabili modo neque per se ad communitatem 
sed ad singulos dirigitur. Quare lex communitati promulgata esse 
debet, antequam singulos obliget; praeceptum sufficit, ut intimetur ei, 
cui datur. Cf. Th. m. Il! 145 147. 


R. 2. Promulgatio legis positivae ex natura sua ea esse debet, 
ut lex moraliter loquendo in notitiam communitatis venire possit; 
determinatus modus a superiore eiusque voluntate pendet.  Promul- 
gatione illa facta eiusque conditionibus a superiore forte additis im- 
pletis, lex omnia communitatis membra ligat; si quis eam etiam tum 

invincibiliter ignorat, violat quidem objective legem, sed a peccato 
excusatur. 


11 R. 3. In legibus generalibus Ecclesiae non raro praeter promul- 
gationem Romae factam certum temporis spatium vel promulgatio in 
singulis dioecesibus per ordinarios facienda praescribitur; antea igitur 
non obligat. Immo si in re disciplinari episcopo videtur lex nova 
pro loci conditionibus non convenire, potest, etiam quando clausula 
dilationis non adest, ad S. Sedem recurrere eiusque responsum ex- 
spectare, atque interim legem pro suspensa habere. Cf. Th. m. Ill 
217 et scriptores ibi laudatos Laymann, Suarez, Bened. XIV. 

R. 4. Verum in rebus fidei si quae lex editur, quamprimum  pro- 
mulgatio facta est, omnes, qui rei notitiam utcumque habent, statim 
in conscientia ligantur — idque non solum propter legem ecclesiasticam, 
sed propter legem divinam et naturalem. Cf. Th. m. Ill 217. 


78 Ad quaesitum 2m R. l.  Praecipi possunt ea, quae conferre 
possunt ad illum finem, ob quem exsistit potestas ferendae legis vel 
praecepti seu auctoritas. Finis legiferae potestatis est bonum com- 
mune; finis potestatis dandi praecepta diversus est: sic in paterna 
potestate finis est bonum educationis filii ordinisque domestici, in 
potestate religiosa bonum spirituale religiosi et bonum instituti. reli- 
giosi; limitatur igitur haec potestas speciali fine singulorum ordi- 
num. — Abstracte loquendo omnes actus boni et indifferentes ali- 
quando conferre possunt ad bonum commune vel ad finem auctoritatis; 
quare dicitur etiam abstracte loquendo omnes actus bonos vel in- 
differentes divisim praecipi posse; in concreto autem solum ea, quae 
hic et nunc utilia sunt. 


Uberius enumerantur conditiones legis essentiales sic: debet esse 
possibilis, honesta, iusta, utilis. 

Nam 1. ad impossibilia nemo tenetur; immo lex debet esse etiam 
humano modo possibilis seu non nimis difficilis. 

2. ad inhonesta seu divinae legi contraria nulla voluntas humana 


obligare potest, quia omnis potestas a Deo est, Deus autem ipse sibi 
contrarius esse nequit. 


3. iniusta si quis praecipere vellet, aut inhonesta praeciperet aut 
in iure suo excederet: sed neutrum validum est, quia ad neutrum 
Deus potestatem dedit; 


4. inutilia non sunt ad finem; sed quae a Deo data sunt, ut 
auctoritas seu praecipiendi potestas, fine suo demetiuntur. 
Cf. Th. m. 145; S. Alph., Th. m. I 92 100. 

19 R. 2. Utrum autem aliquis actus sub gravi an sub levi tantum 
praecipi possit, pendet ab eo, utrum graviter an leviter ad finem con- 
ferat; quodsi graviter conferat, et quaeris, num re ipsa sub gravi 
obliget, videri debet, num de superioris voluntate graviter seu plene 
obligandi satis constet. (Generatim censetur superior praecipere pro 
ipsius rei et finis obiectiva gravitate. Cf. Th. m. 111 240. 

R. 3. Lex positiva humana vel praeceptum generatim non ob- 
ligat ad actus heroicos seu nimis difficiles: quia iam non esset in 

bonum, sed in laqueum conscientiarum. Aliquando tamen, quando est 
necessarium, aut quando eiusmodi obligandi facultas libere assumpta 
est a subdito, etiam actus heroici possunt iuberi. 


Ad quaesitum 3" R. 1. In primo casu Angelica turpiter erravit. 80 
Agitur hic de re fidei. Sola definitione in. Concilio Vaticano sollem- 
niter facta, res pro quolibet homine catholico confecta erat. Nisi 
igitur cius stultitia pro excusatione fuerit, qua putabat nondum satis 
constare definitionem a concilio oecumenico esse factam, graviter 
omnino peccavit contra fidem. 


R. 2. In secundo casu facilius excusatur. Agitur enim de re 
mere disciplinari, eaque a Summo Pontifice ita praescripta, ut ad 
omnes ordinarios legem mitteret, ulteriorem communicationem et ex- 
secutionem  curaturos. Potuit igitur paululum exspectare, etsi pri- 
vatam novae legis notitiam habuerit. — Immo, quod etiam episcopum 
promulgare volentem rogavit, ut differret et Sanctae Sedi rationes 
quasdam contrarias proponeret, peccatum nondum est. Si ergo epi- 
scopus re vera putavit rationes Angelicae esse graves, quae recursum 
ad Sanctam Sedem suaderent, poterat, statim recurrens, interim legis 
exsecutionem suspendere. Attamen Angelica parata esse debebat, se 
responso Sanctae Sedis submittere. 

Neque videtur ab omni culpa immunis esse. Nam sincere intro- 
spicere debebat mentem suam et perpendere, utrum zelus purus re- 
ligiosae disciplinae an potius zelus propriae auctoritatis et imperandi 
voluntatis ipsam moveret. Re ipsa sperare non potuit legi adeo uni- 
versaliter latae in sui favorem derogatum iri. 


R. 3. In tertio casu oppositio illa ex parte alicuius sororis facta 81 
non erat irrationabilis, si modo modeste facta sit. Sorores subditae 
ex ipso decreto quodammodo ius habebant, ne res diutius differretur. 
Si superiorissa ius habere putavit ob graves rationes pro suspensione 
novae legis recurrere, subditae e contrario ius habebant apud Sanctam 
Sedem exponere rationes, quae sibi videbantur adesse pro legis ex- 
secutione. Quare superiorissa sororem conquerentem non dure repellere 
debuit, sed publice monere rem ob peculiares rationes adhuc pendere, 
quantocius eam decisum iri. 

Praeceptum igitur silentii saltem erat imprudenter impositum; 
immo si Angelica plus voluit praecipere, quam ut solum pro hoc 
consessu de ea re sileatur, iussio erat invalida, utpote ius sororum 
ultra limites restringens et laedens. Verum, etsi validum praeceptum 
sumimus, quod soror illa continuo paululum oblocuta sit, non debet 
res gravis putari, quasi de peccato mortali constaret. Quare novam 
et insignem imprudentiam commisit Angelica, cum tam gravem poenam 
imponeret. Soror illa quidem scandali vitandi causa debebat interim 
acquiescere; sed confessarius, cum primum monasterium accederet, 
debuit omnino curare, ut soror ilico sacramentis recipiendis restitueretur 
et pax cum superiorissa componeretur. 

Iussio. vero descendendi e statu choristarum ad statum sororum 
laicarum ex defectu aptae materiae est invalida. Superiorissa enim 

non potest nisi intra regulas et institutum praecipere, i. e. secundum 
illud institutum religiosum, quod subditae per vota assumpserunt. 
Quae autem in numerum choristarum assumuntur, non voverunt vitam 
agere in numero laicarum, nequo vice versa. 


LEGES VITIO AFFECTAE. 
Casus. (22) 


Remigius sacerdos relegatus e patria per leges religioso-politicas nihilo- 
minus saepe fines regni, mutata veste, ingreditur, etiam animi relaxandi causa, 
ibique incognitus sacras functiones exercet, atque gaudet quod impune po- 
tuerit leges neglegere. ^ Quod Paulus, vir catholicus timoratus, in officio 
publico constitutus, cum cognoscat, dissimulat quidem, sed scandalizatus 
miratur, quod Remigius leges a legitima auctoritate latas, quas licite possit, 
non observet; eumque per amicum rogat, ut in posterum abstineat, ne, si 
apud se denuntietur, ipse poenam pro officio suo et conscientia infligere 
debeat. Cui Remigius 10cando respondet se neque leges neque poenas timere: 
nam si mulcta imponatur, sibi elavem praesto esse, quae pro hac solvenda 


Pauli aerarium aperiat; si career, se brachia et arma habere, quae se de- 
fendant. 


Quaeritur [° quid iudicandum sit de istis legibus et poenis. 
2" recteno Remigius egerit, an Paulus recte scandalizetur. 
3° possitne Remigius, quae 10cando minatur, serio exsequi. 


Solutio. 


Ad quaesitum |l" R. 1. Leges illas veras leges esse nondum 


sequitur ex eo quod a potestate alioquin legifera exortae sint. Secus 
etiam edicta Diocletiana contra Christianos verae leges fuisse dicendae 
essent. lam supra dictum est ex S. Thoma legem quoad defini- 
tionem et essentiam suam continere haec elementa, ut sit ,l. ordi- 


natio rationis, 2. ab eo qui curam communitatis habet, 3. pifomulgata 
Ut sit ordinatio. rationis, debet esse a) honesta, b) iusta, c) utilis. 
Quorum elementorum si unum aperte deest, ea quae pro lege ven- 
ditur, nullatenus est lex; in solo dubio praesumptio stat pro legi- 
timo superiore. 

At ex elementis hic enumeratis in legibus, de quibus sermo est, 
pleraque, non unum tantum, aperte desunt. 1. Non sunt vero ot 
recte ordinatio rationis; nam multiplici capite non sunt iustae: laedunt 
ius superius Ecclesiae, ius sacerdotis, ius populi catholici — immo 
fortasse sacerdotem ad inhonesta et illicita adstringere tentant; hinc 
neque honestae neque utiles sunt. 2. Non proficiscuntur ab eo qui 
curam communitatis habet, seu ab auctoritate legitima. Nam curam 
rerum religiosarum atque curam communitatis religiosae non habet 
auctoritas civilis. Hinc minus adest legitima auctoritas, quam si 
eubernium gallicum leges condere vellet pro imperio Germaniae. 

R. 2. Quodsi leges ipsae qua prohibentes invalidae seu nullae 
sunt, etiam poena transgressoribus constituta non iure infligitur, sed 
est iniusta, seu leges istae etiam qua poenales invalidae et nullae sunt. 

Ad quaesitum 2“ R. 1. Remigius reus legis violatae non est;83 


nam lex invalida non est lex. Ergo sive relaxandi animi causa sive 
propter spirituale aliorum auxilium in patriam rediit, nulla aderat in 
conscientia legis transgressio. Gaudium igitur de poena a se non 
repetita est plane innoxium idque eo magis, quod ne gaudium quidem 
de laesis illis legibus inanibus sit ullatenus ex se malum. Neque 
enim verum est indiscriminatim in omnibus licitis superiori iubenti 
vel prohibenti oboediendum esse ex obligatione: id solum obtinet, si 
in hac ro vere superior est et iuste praecipit. Alias obligatio, si 
qua est, est per accidens, ne maiora fiant mala vel scandala. — 
Immo si Remigius est sacerdos in cura animarum, v. g. ut parochus 
constitutus, potius debuit, quantum potuit, sacris functionibus 1n- 
cognitus vacare. 

R. 2. Ergo scandalum Pauli non est fundatum. Neque gene- 
ratim hominibus catholicis talis agendi ratio. scandalo, sed aedi- 
ficaüoni est. Si Paulus id, quod homines etiam inculti capiunt, 
propter falsam animi culturam non capit, instrui debet, ut scandalum 
pusillorum deponat; quod si nolit deponere, erit iam scandalum 
pharisaicum, propter quod evitandum ne convenit quidem, ut actiones 
bonae omittantur. 

R. 3. Poenas igitur Paulus injuste minatur. Recte egit hucus- 
que dissimulando, quia legum iniustarum exsecutorem se facere non 
tantum non est obligatio, sed per se ne licet quidem. Potuit tamen 
monere et rogare Remigium, ut vel, si posset, abstineret vel caute 
ageret, ne ipse Paulus in difficultates coniceretur. 


Ad quaesitum 3". Quaestio proposita potius sic reformetur: 


a) Estne Paulus, si Remigio mulctam imponat, propter laesam iusti- 
tiam restitution; obnoxius? b) Potestne Remigius, si quaeratur ad 
capiendum, positive resistere? | Quare 

R. l. Ad a) affirmative respondendum est, si actio Pauli est 
|l. iniusta objective, 2. idque cum reali effectu. 3. atque theologice 
graviter culpabilis. At est. re ipsa 1. objective iniusta, 2. cum reali 
effectu, quam primum Remigius solvere coactus est, 3. de culpa 
theologica ex se quidem dubitari nequit (cf. Th. m. Il! 1148). Potuit 
autem Paulus propter subiectivam ignorantiam excusari. In quo casu 
ipse per se quidem restitutionem facere non obligaretur; verum Re- 
migius in habendo recursu ad Paulum non videtur supponere debere 
hanc bonam fidem. Quamquam enim convenientius ad principaliores 
suos damnificatores, ad auctores iniustae legis dico, recursum sumit, 
licebit tamen quaslibet causas maxime primarias iniusti sui damni, si 
ad alios difficile est recurrere, pro compensatione convenire. 


R. 2. Ad b) responderi debet cum distinctione. Cum causa pu- 
niendi Remigii sit aperte iniusta, idque omnibus prudentibus pateat, 
resistentia etiam positiva, sine proprie dicta laesione ministrorum, 
non est illicita, si fieri potest efficax. Si vero inefficax esse prae- 
videtur, aut si scandalum excitaretur, potius omitti deberet. Cruenta 
autem defensio vel ministrorum vera laesio ex eo maxime generatim 

illicita evadet, quod maiora mala causet atque publicos tumultus ex- 
citet. Quare si Remigius brachiis et armis uteretur non ad inferenda 


mala, sed ad solas minas incutiendas, facile excusaretur ab omni 
ccato. Cf. Th. m. Il! 978. 


ACTUS INTERNI UT LEGIS MATERIA. 


Casus. (23) 


In concilio provinciali statutum est, ut singuli sacerdotes quovis mense 
Missam celebrent pro necessitatibus dioecesis atque eadem intentione rosarii 
recitandi indulgentias pro defunctis offerant, alternis saltem annis sacrum 
secessum peragant. Ausonius approbans opinionem, secundum quam Ecclesia 
non possit praecipere actus internos, Missam non applicat, in rosario re- 
citando mysteriorum meditationem omittit, secessum, meditationibus praecipue 
peragendum, non facit. Alfredus episcopus ex eo, quod ipse sit inter legis- 
latores, se praeceptis illis non habet obstrictum. 


Quaeritur lg num Ecclesia possit praecipere actus internos. 
2° excuseturne agendi ratio Ausonii. 
3° quid de Alfredi ratiocinatione sit tenendum. 


Solutio. 


85 Ad quaesitum 1l" R. 1. Si agitur de actibus mere internis sim- 
pliciter praecipiendis per auctoritatem ecclesiasticam ut humanam, sunt 
duae sententiae, alia negans, alia affirmans. Posterior meliore videtur 
niti ratione; auctoritate gravi neutra caret. Cf. Th. m. II! 221 sqq. 


R. 2. Verum extra controversiam est Ecclesiam posse praecipere 
eos actus internos, qui cum externo faciant actum mixtum, vel qui 
sint complementum actus externi rite et convenienter perficiendi. 


R. 3. Simul extra controversiam est posse praecipi actus etiam 


mere internos conditionate, v. g. sub conditione quod aliquis favore 
indebito frui velit. 


R. 4. Etiam extra controversiam est Ecclesiam, quatenus sit 


instrumentum divinae potestatis vel interpres legis divinae, actus mere 


internos imponere vel eorum obligationem declarare posse, v. g. actum 
fidei in dogma revelatum. 


86 Ad quaesitum 2m R. 1. Quoad Missae celebrationem et appli- 
cationem omnino dici debet Ecclesiam hanc posse praecipere: nam 
etiam applicatio est ipsius externi operis, celebrationis, complementum. 
De facto etiam imposuit parochis applicationem Missae diebus domi- 
nicis et festis, sive eam legem dicis ecclesiasticam sive divinae legis 
determinantem. Quare Ausonius recte non egit. — Verum episcopus 
sobrie omnino procedere debebit in iniungendis eiusmodi oneribus, 
maxime si sacerdotes tenui salario annuo fruuntur, ne eos privet 
facultate pro sustentatione sua ex stipendiis Missarum complementum 
quaerendi. Atque re vera ipse S. Pontifex, cum in gravissima causa 
occasione Vaticani Concili speciales Missas de Spiritu Sancto in- 
iungeret, applicationem tamen Missae liberam reliquit. 

R. 2. Quoad rosarium videtur quidem Ausonius satsfecisse epl- 
scopali legi, cum recitaverit rosarium, neque indulgentias censetur 
episcopus voluisse offerri pro defunctis nisi conditionate, si quas per 
suam quisque recitationem lucretur. At de ipsis indulgentiis, quasi 
Ecclesia pro earum acquisitione non posset internum actum meditandi 
praescribere, male argumentatus est Ausonius; nam agitur de favore, 
quem Ecclesia nemini debet; quo qui frui vult, conditiones impositas 
omnino implere tenetur. 


R. 3. Neque rectius sentit Ausonius de secessu alternis annis $87 
praescripto.  Praeterquam quod ex praxi Ecclesiae satis ostenditur 
Ecclesiam posse hunc iniungere (cf. praeter Bullam Apostolicae Sedis 
ser. V seu de suspensionibus, art. 7; S. C. C. 20 Sept. 1878 in Act. 
S. Sedis XII 609 sqq; Wernz, Ius decretal. II, n. 182), ipsa natura 
rei id docet. Sacer ille secessus non est aliquid mere internum. 
Quamquam ut rite fiat, internis actibus, meditatione, conscientiae 
discussione. etc. compleri debet: eiusmodi complementa ab Ecclesia 
simul exigi posse nullus est dubitandi Jocus. 


Ad quaesitum 3" R. 1. Alfredus lege quidem non tenetur; verum$$ 
id oritur ex alia causa quam ipse putat. Concilium provinciale altior 
est auctoritas, singulis episcopis superior: quare ipsis episcopis legem 
imponere potest, neque ipsi sunt quoad hanc ut legislatores in lege 
sua. At concilium provinciale in casu enumerato legem illam im- 
posuit sacerdotibus, qua voce in favoralibus episcopi comprehenduntur, 
non in odiosis. 


R. 2. Ceterum legislator sua quidem lege formaliter non li- 
gatur; verum materialiter ea tenetur nihilominus, quamquam per se 
non sub gravi; immo, exsistente rationabili causa, tenetur nulla- 
tenus.  Communiter scilicet dedecet caput discrepare a membris, 
immo boni exempli aedificatio postulat, ut non sine causa superior 
se eximat ab iis, quae pro subditis constituit. Hae rationes etiam 
in nostro casu similiter commendant observationem illarum legum 


etiam pro episcopis. 


PEREGRINI QUOAD LEGES OBSERVANDAS. 
Casus. (24) 


Drusus, cum esset ex itinere in vicina dioecesi non celebravit die 
13 Augusti festum S. Cassiani, patroni loci, neque die 14 ieiunium neque 
die 15 festum Assumptionis, quod in sua patria sequenti dominica celebratur: 
cum peregrini legibus loci non teneantur. Neque ieiunavit sequenti sabbato, 
quod extra patriam patria lego non ligetur. In Quadragesima autem, cuius 
ieiunia in patria eius severius observantur, ex industria se in vicinam dioe- 
cesim confert atque carnibus vescitur. 


Quaeritur 1° quomodo peregrini teneantur legibus loci et patriis legibus 
vel utriusvis privilegiis fruantur. 


20 quid indicandum sit de praxi Drusi. 

Solntio. 


S9 Ad quaesitum 1" R. 1. Communiter censentur leges esse terri- 
toriales hoc sensu, ut afficiant incolas loci, i. e. qui in loco domicilium 
vel quasi-domicilium habent. Cf. S. Alph., Th. m. I 156. Quare pro- 
babiliter non tenentur legibus localibus peregrini, cum non sint loci 
incolae vel subditi, nisi forte aut speciales leges pro ipsis peregrinis 
latae sint aut agatur de rebus, in quibus iustitia hanc legum obser- 
vantiam postulet. Cf. S. Alph. 1. c. I 156, dub. 2. 

R. 2. Sed neque tenentur probabiliter peregrini legibus patriis 
particularibus, siquidem legibus tenentur mediante territorio. Potest 
autem exceptio statui, ac re vera quaedam est exceptio in poenali 
lege reservationis casuum seu criminum, et erat, specietenus saltem, 
in lege contra clandestina matrimonia. Cf. S. Alph. 1. c. I 157. 


90 R. 3. Verum aliud est de legibus particularibus, aliud de legibus 
universalibus. Lege universali tenentur peregrini, etsi ab ea dispen- 
satum sit pro territorio patrio, nisi simul dispensatum sit pro loco, 
ubi actu versantur. Nam possunt uti ds privilegiis et dispensationi- 
bus, quae exsistunt in loco ubi versantur, cum aequiparari incolis non 
teneantur quidem, sed possint; uti non possunt iis dispensationibus vel 
lis dispensandi modis, quae vigent in ipsorum patria. 

R. 4. Personalis dispensatio, quae alicui facta est, eum ubique 


comitatur. Atque etiam personale praeceptum eum ubique stringit. 
Cf. Th. m. Ill 233 sqq. 


9] Ad quaesitum 2" R. 1. Drusus non observando festum S. Cas- 
siani per se non peccavit; potuit peccare per accidens propter scan- 
dalum, si publice requiem festivam violaverit. 

R. 2. Debuit die 14 ieiunium, die 15 festum | Assumptionis 
peragere: quia lege universali hisce diebus ieiunium et festum ob- 
servandum est; quod autem transferantur ad sabbatum et dominicam 
sequentem in eius patria, id fit per dispensationem, qua Drusus uti 
nequit extra patriam. Quodsi die 14 ieiunium observasset et sequenti 
sabbato redux esset in patria, ibi a ieiunio. — secluso scandalo — 
excusaretur, quia non tenetur bis idem praeceptum implere. 

R. 3. Quod in Quadragesima transire solet in locum, ubi benignior 
est dispensatio, ut ibi carnes edat: per se quidem laudabile non est; 
attamen, cum utatur iure suo, peccatum non committit. 


QUI LEGIBUS SUBIECTI (D. 


Casus. (25) 


Cudbertus famulus delectatur in provocando puero quadrimulo ad iram 
et blasphemias, ad contumeliosa et turpia verba; feriis VI ei et fratri sexenni 
rationis plene compoti carnes edendas praebet, a Sacro diebus festis eos 
arcet, ne tam diu impurum aera haurire debeant. 


Quaeritur 1° quinam sint subiecti legis sive naturalis sive positivae. 


2° quomodo Cudbertus peccaverit pueros ad violationem legum 
inducens. 

Solutio. 


Ad quaesitum 1“ R. 1. Legi naturali subiectus quisque est, eo 92 
ipso quod naturam humanam habet. Habent autem naturam humanam 
etiam infantes, amentes. Et quamquam ipsi naturalem legem violare 
nequeunt, in iis nihilominus ab aliis potest violari: quod facere nefas 
est. Cf. Génicot-Salsmans I, n. 93. 


R. 2. Legi positivae subiacent n, qui, habitualiter ratione. com- 
potes, ad eam communitatem pertinent, pro qua lex lata est. Positiva 
enim lex non dirigit naturam, sed membra communitatis, quae ad 
bonum commune conferre possunt.  Conferre autem non possunt, qui 
habitualiter non aut nondum humano modo agere possunt. Hinc ei 
subiacent quidem dormientes, ebrii, ad tempus seu intercalatim mente 
turbati; non subiacent perpetuo amentes, infantes ante usum rationis. 
Immo quoniam lex humana ea respicit, quae communiter contingunt, 
pueri non censentur subiacere legi humanae (ecclesiasticae) ante sept- 
ennium completum; post completum septennium subiacent, nisi certe 
constet eos usum rationis nondum habere, vel Ecclesiam positive 
nolle eos ante maiorem aetatem sua lege obligare. Ita satis pro- 
babiliter. Cf. Th. m. Ill! 226 sq 229 sq; Marc, Instit. Alph. I 195. 


R. 3. Lego humana favorabili, quae nihil imponit agendum, sed 
confert donum vel aliquid acquirere concedit, etiam ii. qui ratione 
nondum vel habitualiter non utuntur, nihilominus frui possunt. 


Ad quaesitum 2" R. 1. Cudbertus male egit provocans pue-93 
rulum ad iras et blasphemias: haec enim, utpote intrinsecus mala, 
lege naturali prohibita sunt; neque ex eo, quod puer iste sensum 
nesciat, desinunt esse contra honorem divinum. — Cudbertus igitur 
in puero legem naturalem laedit. Cf. S. Alph. |l. c. I 153; Lacroix, 
Th. m. 1. 3, p. 1, n. 255. 


R. 2. Quoad verba in homines contumeliosa, si 10cando Cud- 
bertus ea puerum docet et proferre facit, veram contumeliam non 
continent, atque hac ratione a gravi peccato Cudbertus excusatur; 
prohibendus tamen est, cum non deceat puerulum istis assuescere. — 
Quoad turpia verba, haec in Cudberto illicita sunt, et si graviter 
turpia sunt atque audientibus scandalum vel turpem delectationem 
secum ferunt, mortaliter illicita. Cum eorum interna malitia autem 
ex intentione dependeat, in puero, qui intentionem M habere nequit, 
proprio dicta legis violatio non habetur, nisi alii audientes ad turpia 
excitentur. 


R. 3. Pueri isti ad legem abstinentiae et audiendi Sacri non- 
dum tenentur, in rigore no puer quidem sexennis, etsi plenum usum 
rationis habeat. Nihilominus Cudbertus vituperandus est. quod maxime 
sexennem illum puerum non paulatim assuefaciat ad leges ecclesiasti- 
cas; immo si ille, qui usu rationis iam plene utitur, solet generatim 
leges non observare, periculum est, ne etiam postea, septennio com- 
pleto, eas parvi pendeat. 

QUI LEGIBUS SUBIECTI (ID. — ACATHOLICI. 
Casus. (26) 


Carolus, homo dives, multos habet sub se operarios pro fabricis et pro 
colendis agris conductos, catholicos et protestantes, graeco-schismaticos et 
iudaeos. Cum suo quisque ritu vivere neque lucro diurno carere velit, diebus 
festis iis consuetos labores mandat, exceptis catholicis et schismaticis pro 
suis respectivis festis, quae diverso tempore celebrant; iudaeos autem, qui 
sabbatis vacant, etiam diebus dominicis laboribus in fabricis et agris occupat: 
quod sibi eo gratius est, quia hoc modo sine interruptione machinae moveri 
possunt. 


Quaeritur 1° acatholicine subiaceant legibus Ecclesiae. 


2° ]iceatne iis diebus vetitis labores injungere vel carnes dare. 
3^ quid de Carolo eiusque agendi ratione dicendum. 


Solutio. 


94 Ad quaesitum 1“ R. 1. Acatholici non-baptizati seu non christiani 
legibus Ecclesiae non subjacent, quamdiu fidem non susceperunt; sub- 


jacent tamen legi divinae fidem amplectendi atque Ecclesiae Dei se 
aggregahdi. Cf. Th. m. In 228. 


R. 2. Acatholici baptizati per baptismum Ecclesiae ita aggre- 
gati sunt, ut eius jurisdiction; et legi subiaceant, etiam si quando 


per excommunicationem ab intimo cum Ecclesia nexu seiuncti sint. 
Cf. ib. 


R. 3. Quamquam objective hi legibus Ecclesiae subiecti sunt, 
subiective per harum legum transgressionem plerumque non peccant, 
quia hanc subjectionem solent plane ignorare. Immo sunt theologi, 
qui censeant praesumi posse. Ecclesiam nolle haereticos iis legibus 
ligare, (piae directe ad individualem sanctificationem tendant, ut sunt 
leges ieiunii, festorum, similium. Cf. Marc, Instit. Alph. I 198. 


95 Ad quaesitum 2“ R. li qui legi ecclesiasticae non subjacent, 
sicut ipsi non peccant aliquid legi contrarium agendo, ita etiam ab 
alis ad hoc induci per se possunt sine peccato. Eos vero, qui ob- 
Jective legibus subjacent, inducere non licet ad eiusmodi actionem : 


nam ne obiectivum quidem peccatum sciens suadere ulli homini possum. 
Cf. Th. m. 1. c. 


96 Ad quaesitum 3" R. 1. Per se non potuit Carolus sua sponte 
protestantibus labores serviles imponere diebus per Ecclesiam festivis. 
Nam etsi praesumi possit Ecclesiam nolle ipsos protestantes lege illa 
ligare, ne ansam peccandi augeat: sumi nequit Ecclesiam id etiam 
fidelibus catholicis concedere, ut protestantibus labores imponant, eo 
quod requiei festivae turbatio in tali casu non a solis haereticis, sed 
etiam a domino catholico proficiscatur. Si vero haereticis ipsis per- 
suasum est se legibus catholicis non ligari, atque ipsi ex sua parte 
suo nomine labores in diebus festivis peragere volunt: Carolus eo 
facilius acquiescere poterit, quo magis sumi potest Ecclesiam ipsos 

illos haereticos in se sumptos ligare non velle. ^ Attamen, ut postea 
dicam, videri debet, num forte ratio scandali dandi postulet severiorem 
indicandi modum, vel num labores ut a domino profecti appareant. 

R. 2. Quod autem graeco-schismaticos sinat graeco ritu dies 
festivos eligere, laboraturos in diebus pro Latinis festivis, ex se non 
est legis laesio.  Subiecti utique sunt legibus Ecclesiae, sed non alio 
modo quam ipsi Graeci seu Orientales uniti: qui disciplinaribus La- 
tinorum legibus non tenentur, sed suas proprias leges, sua festa, suum 
kalendarium nondum reformatum sequuntur. 

R. 3. ludaei vero non ecclesiastica lege sed naturali obligantur; 
quare diem dominicum pro requie eligere non tenentur, et si aliquem 
diem pro cultu divino — id quod naturalis lex suadere videtur — 
observant, diebus dominicis et Christianis festis labores iis possunt 
imponi. 

R. 4. In omnibus tamen Carolus videre debet, ne sua agendi 
ratione publicam requiem festivam turbet, neve aliis scandalo sit. Quod 
si ex loci temporisque circumstantiis timendum est neque opportuna 
declaratione valet auferri, potius ipse abstinere debet ab iis, quae per 
se sibi licet agere. 


CAUSAE A LEGE EXCUSANTES. 


Casus. (27) 


Cano foria VI vespere cum amicis suis ita laute bibit, ut timeret, ne per 
plures dies inde aegrotaret. Quod accidit, ita ut die dominica et sequenti 
festo Sacrum audire non potuerit. Nuper iter romanum suscepturus, quo 
citius et commodius proficisceretur, sabbato vespere Coloniae currum vaporeum 
ascendit et via recta sine interruptione iter prosequens fera II circa meri- 
diem illud finivit; nullibi opportuno tempore tam diu currus stetit. ut die 
dominica Sacrum audiri potuerit. 

Cum ieiunium valde abhorreat, tempore ieiunii solet se gravibus laboribus 
addicere, ut a ieiunio. excusetur; eadem intentione nuper in Quadragesima 
se laboriosae curae aegrotorum in hospitali sponte addixit, quo et laudem 
piissimi viri et libertatem a ieiunio sibi comparavit. 


Quaeritur 1" quae sint causae a legibus observandis excusantes. 


2? liceatne eiusmodi causas excusantes ponere atque ita se a lege 
observanda liberare. 


3° quid de Cunone dicendum sit. 


Solutio. 


Ad quaesitum 1“ R. 1. A lege negativa naturali numquam datur 97 
excusatio, cum haec versetur circa intrinsecus mala. 

R. 2. A lege affirmativa, maximo humana, generatim excusat 
incommodum seu damnum relative magnum per accidens in casu par- 
ticulari cum observatione legis coniunctum, i. e. magis aut minus grave, 
quo gravioris vel levioris momenti sit ipsa res praecepta. .Elbel, Con- 
ferentiac p. 1, n. 298: FPotestas humana regulariter non potest obligare 

aX id. quod est moraliter impossibile; atqui observantia legis cum 
vitae periculo vel etiam famae integrae, immo cum notabili 1actura 
bonorum est moraliter loquendo impossibilis; crgo." 


R. 3. Nihilominus haec excusatio non valet, si non-observatio 
legis in odium religionis seu virtutis vergeret. Cf. Elbel, Conferentia 
p. I, n. 299. 


98 Ad quaesitum 2“ R. 1.  Exsistente physica vel morali impossi- 
bilitate observandae legis, obligatio iam non exsistit. Sed videndum 
est, num liceat sese in ciusmodi impossibilitatem seu gravem diffi- 
cultatem conicere, aliis verbis legi implendae obstaculum ponere. 


R. 2. Non licebit ita agere ex intentione legis violandae, quod 
ahi dicunt directe 1mpedimenta ponere. 


R. 3. Laücebit indirecte seu sine illa intentione ex iusta causa. 


R. 4. Causa iusta eo gravior esse debet, quo gravioris momenti 
est ipsa lex, et quo propinquius iam instat legis obligatio. Semper 
tamen iusta causa erit damnum seu incommodum tale, quod per se 
iam pro iusto obstaculo consideretur. 


90 Ad quaesitum 3m R. 1. Si Cimo feria VI etiam solius recrea- 
tionis causa abiisset in locum, ubi praevidebat se opportunitatem 
audiendi Sacri non esse habiturum, facile a culpa excusaretur. Leges 
enim, quarum observantia frequenter occurrit, non censentur obligare 
ad praecavenda obstacula, nisi iam proxime urgent. Cf. Suarez, De 
peccatis disp. 4, s. 4, n. 10. Inde pronum est concludere etiam propter 
contractam infirmitatem Cunonem peccasse quidem omnino excessive 
potu; sed ex eo, quod praeviderit post duos vel tres dies sibi im- 
possibile fore audire Sacrum, eum novum peccatum grave laesae legis 
ecclesiasticae non contraxisse. ta re vora auctores graves censent, 
Cf. praeter Suarez 1. c. n. 9 10; Gobat, Theol. experimentalis tr. 5, 
n. 448 et Quinarius tr. 5, c. 27. 


R. 2. Aliud est de itinere romano. Vespere vel nocte sabbati 
sane proxime instat praeceptum Missae dominicalis. Quare sino gravi 
causa Cuno neque eam omittere neque se in impossibilitatem eam 
audiendi conicere potuit. Nisi igitur iter vere urgebat, debuit potius 
paululum differre vel interrumpere quam Missam neglegere. Si autem 
per hanc dilationem vel interruptionem damnum  incurrisset medio- 
criter grave, excusari petest. 

100 R. 3. Hac intentione graves labores alias inconsuetos assumere, 
ut a ieiunio liberetur. Cunoni non licet; consuetos tamen et utiles non 
tenetur omittere, etsi propter eos ieinnium omittendum est, 

Paulo aliter tamen de suscipiendo illo opere misericordiae in- 
serviendi aegrotis dixerim. Si hoc ex pietate suscipitur, habetur opus 
bonum ieiunio praestantius. Neque puto Ecclesiam prohibere, quo- 
minus ieinnium in tale opus commutetur; ergo non tam obstaculum 
legis implendae Cuno posuit quam commutationem in opus melius, 
idque tale, quod ab aliquo certe praestari debeat. Quare non est cur 
hac in re ('uno reprehendatur: nisi forte vanitati ex laude humana 
capiendae induisent atque ita veniale peccatum commiserit. 

CAUSA A LEGE EXIMENS. 


Casus. (28) 


Celerinus in festo particulari sui loci statuit ultimae Missae hora duo- 
decima assistere; sed circa horam decimam consilium cepit maioris ambu- 
lationis faciendae, in (pia ante horam duodecimam extra territorium sui 
loci fuit, sed Missam non audivit. Alia vice, cum hora nona ultima esset 
Missa, eam neglexit, (pla iam statuerat hora decima proficisci, ita ut diu 
ante meridiem, quousque Missae auditionem  protrahere solet, extra terri- 
torium fuerit. 


Quaeritur 1° num liceat causas eximentes a lege ponere. 
2° rectcne egerit Celerinus. 


Solutio. 


Ad quaesitum lm R. 1. Exemptio proprie dicta habetur, quando loi 


quis desinit esse subiectum legis. Si igitur de legibus Ecclesiae sermo 
est, exemptio presse dicta locum habere nequit nisi in particularibus 
legibus, i. e. particularem locum, provinciam, coetum spectantibus, 
non in legibus universalibus, quia, qui semel per baptismum Ecclesiae 
membrum factum est, membrum seu subiectum universalis Ecclesiae 
esse desinere non potest, potest desinere membrum esse vel subiectum 
particularis ecclesiae, dioecesis, coetus. — Nihilominus exemptioni 
aequiperari potest participatio dispensationis, quae in certo loco relate 
ad universalem legem Ecclesiae exsistere potest. Haec communiter 
adest, non solum quando quis habitualiter, sed etiam quando trans- 
eunter tantum in loco, ubi dispensatio facta est, versatur. 


II. 2. Qui sui iuris est, non tenetur addictus manere certo loco, 
sed pro libitu et arbitrio potest locum mutare, sive habitualiter sive 
transeunter. Neque ullum peccatum committit eo, quod hoc modo a 
particulari lege eximatur vel dispensatione alicuius universalis legis 
fruatur. Quoniam autem lex eum in tali casu non afficit, certe non 
peccat omittendo id quod alias lex praecipit. Cf. N. Alph., Th. m. I 157. 


Ad quaesitum 2" R. 1. In priore casu Celerinus sine peccato 
impletionem legis in loco patrio differre potuit usque ad duodecimam 
horam, quia totum illud tempus ad implendam legem aptum erat. 
sed neque impediebatur hora decima extra locum patrium exire: 
quodsi ante duodecimam horam extra suum territorium erat, illius 
territorialis legis violandae reus non erat, utpote ei non amplius 
subiectus. 

K 2. In posteriore casu tempus implendae legis aptum finitum 
erat post horam nonam; ergo Celerinus in patria exsistens ad ulteri- 
orem horam legis impletionem differre non potuit, sed Missam sic 
neglegendo peccavit. Quod autem circa meridiem erat extra patriam, 
nihil facit ad rem, quia obligatio iam antea urgebat et impleri debuit. 
Id solum concedi potest Celerinum potuisse, si scandalum aberat, ab 
initio ante horam nonam secum statuere se velle postea circa meridiem 

in loco peregrino Missam audire. Quod si voluit et facere potuit, satis 
adhuc legem implevit. Debuit autem in hoc casu extra patriam Missam 
audire. Nam etsi ibi per se lex non exsistebat, tamen Celerinus 
obligationem secum tulit ex patria, quam excutere non amplius potuit, 
siquidem ex sola hac ratione, quod alibi Sacro intéressé statuerat, 


poterat vitare peccatum, quod non assistens ante profectionem Missae 
in patria alias erat commissurus. 


LEX CIVILIS — POENALIS. 
Casus. (29) 


Aiax in infringendis legibus civilibus non tantum scrupulum non habet, 
sed studium suum in iis praetergrediendis, cum lucro sibi sit, collocat. Ex- 
cusationem affert dicens omnes istas esse leges poenales, poenam autem se 
nosse eludere utpote officialibus amicum et beneficum. — Hinc merces votitas 
invehit, vectigales abscondit, declarationem praeceptam bonorum suorum et 
redituum annuorum non facit, contra legem armatus incedit et, cum ali- 
quando deprehenderetur, policistae statim obtulit quadruplam mulctam, ut 
in posterum manere posset impunis. Id enim in utriusque commodum esse 
dicit, eo quod sumi non possit se plus quam quater deprehensum iri, ac 
propterea semel pro semper et se et policistam molestiae esse subductum. 
Qcaeritur 1" leges civiles obligentne in conscientia. 


2" exsistantne leges mere poenales, et unde dignoscantur. 
3^ quid de singulis Aiacis factis dicendum. 


Solutio. 


Ad quaesitum I" R. 1. Certum omnino est etiam auctoritatem 
civilem in rebus, quae ad suam iurisdictionem spectant, in conscientia 
obligare posse. Hoc sensu S. Paulus ad Horn. 13, 2 5 dicit: „Qui 
resistit. potestati, Dei ordinationi resistit. . . . Ideo necessitate sub- 
diti estote non solum propter iram, sed etiam propter conscientiam.u — 
Neque necesse est, ut auctoritas civilis expresse cogitet et intendat 
hanc obligationem in conscientia et coram Deo: sicut re vera gubernia 
illa ethnica, de quibus S. Paulus loquitur, de ea vix cogitarunt. Suf- 
ficit, ut velint legem ita, ut transgressioni inuratur macula quaedam 
moralis, probrum vel vituperium tamquam ex facinore inhonesto et 
cordato civi non convenienti. Quod ipsi athei velle possunt. Cf. Th. m. 
!» 298 311 sq. 

R. 2. Nihilominus, s quando gubernium vel qui potestate legi- 
fera potiuntur sunt athei, facilius licebit sumere certas leges intendi 
ut solas poenales. Videlicet, si homines athei nullam agnoscunt pro 
se sanctionem et obligationem nisi poenas a civitate inflictas seu in- 
fhgendas, atque liceitatem cum impunitate legali plane convertunt: 
iure merito in hac sola obligatione ad poenam sistere possumus, quando 
natura rei praeceptae talis non est, quae exigat ulteriorem in con- 
scientia obligationem, sed eiusmodi, ut bono communi persolam poenam 


transgressoribus infligendam satis sit provisum. Cf. mox dicenda ad 
Q. 2“ R. 2 in fine. 

Ad quaesitum 2" R. 1. Potest vero ex communi theologorum 
sententia auctoritas, si velit, legem mere poenalem statuere. Quae 
tamen hoc vinculum conscientiae secum fert, ut ille, qui in trans- 
eressione deprehensus ad poenam damnetur, eam in conscientia etiam 
teneatur solvere, si modo alioquin lex iusta est. Cf. S. Alph., Th. m. 
I 145 sqq; Aertinijs, Th. m. 1. 1, n. 143 sqq; Suarez, De leg. 1. 5, 
c. 3 sqq; Beiff'enstuel, Th. m. tr. 2, dist. 2, q. 4; Baller.-Palm., Opus 
mor. I3, n. 299. 

Neque ea, quae in libellis period. ,Tüb. theol. Quartalschr/ $2, 
204 sqq obiciuntur contra legum mere poenalium exsistentiam atque ex- 
sistendi possibilitatem, aliud quid probant, nisi eiusmodi leges non esse 
leges sensu perfecto. Quod nemo infitias ibit. Quod autem dicitur, 
constituere utrum legis alicuius transgressio peccatum sit necne num- 
quam esso auctoritatis humanae sed solius divinae auctoritatis: re- 
gula sano ambigua est. Quando enim agitur de iis rebus, quae natura 
sua sunt praeceptae vel vetitae, utpote intrinsecus bonae et neces- 
sariae vel intrinsecus malae, certissime humana auctoritas nulla potest 
eas facere non necessarias vel non malas; sed quando agitur de 
rebus, quae ex sese indifferentes sunt et solummodo bonae, quia ab 
humano legislatore praeceptae, vel malae, quia ab eo vetitae sunt, 
regula illa fallit. Ceteroquin cf. Koch, Lehrbuch der Moralth.3 75. 


R. 2. Lex mere poenalis, quae non primo et per se sub culpa 
contrahenda obligat, maxime dignoscitur a) ex consuetudine communi, 
etiam timoratorum. Consuetudo enim optima legum interpres. Ad- 
miniculum tamen praebere potest b) extraordinaria poenae magni- 
tudo, quae proportionem cum transgressione legis excedere videtur. 
Nam, ut theologi dicunt, aequum non est bis poenam adeo gravem 
sustinendam esse, tum hic a civili auctoritate infligendam, tum in 
altera vita in inferno sustinendam: v. Th. m. Ill 312; S. Alph. l.c. 
I 147 et III 616. c) Accedere potest praesumptio de intentione legis- 
latoris: de qua Instructio S. Conyr. de Propay. Fide 23 luni 1830 
ita habet: ,lloc alterum (certam aliquam legem esse mere poenalem) 
potius existimandum esso videri potest ex eo, quod illa lata sit a 
principe infideli, qui, cum putari iure possit nihil facere eam, quam 
Christiani appellant obligationem in conscientia et theologicam culpam, 
poena quidem eiusque severitate cogere videri potest voluisse sub- 
ditos suos ad illus legis observantiam, minime vero metu laesionis 
conscientiae et theologicae culpae." Collect. S. Conyr. de Prepay. 
Fide n. 1186. 


Ad quaesitum 3" R. 1. Principium generale Aiacis approbari 
minime potest, practice tamen saepe leges civiles proxime pro mere 
poenalibus habere licet. Ita 1. lex, quae certas merces invehere pro- 
hibet, solet mere poenalis esse, nisi forte agatur de iis rebus, quae 
re vera periculum vel damnum commune secum ferunt. 2. Similiter 
primo et per se pro mero poenali sumitur communiter lex vectigalium: 
verum fraude et mendacio uti non licet ad evadenda illa vectigalia. 
3. Declaratio possessionum et redituum, quo proportionata solvantur 

tributa, nequit dici lex poenalis tantum, si modo iustitiam tributorum 
supponis: nam neeesse omnino est et obligatio conscientiae, ut cives 
tributo concurrant ad expensas communi bono necessarias. 4. Lex, 
quae vetat armatis publice incedere, si lata est propter commune 
periculum caedium ex circumstantiis loci et temporis graviter im- 
minens, sumi debet lex in conscientia obligans, nisi aliquando propter 


singularem necessitatem epikiae sit locus; alias poenalibus legibus 
potest adnumerari. 


R. 2. Aiax male facit, in amicitia sua et beneficentia erga 
officiales confidens se poenas evasurum. Nam hoc sapit corruptionem 
officialium, quae est illicita. Eorum enim est officium in conscientia, 
ut legum iustarum observationi invigilent, transgressores, si deprehen- 
dant, ad poenam vel mulctam trahant. 


R. 3. Quod autem semel pro semper solvere vult mulctam, praeter 
corruptionis speciem circa ministros etiam continet expressam volun- 
tatem continuo violandae legis: quae, nisi ex modo dictis lex haberi 
possit mere poenalis, sane in se peccaminosa est. 


LEX AB IGNARO VEL INVITO IMPLETA. 


Casus. (30) 


Eligius, nesciens esse festum de praecepto, casu interfuit Missae ; initio 
temporis paschalis pro devotione 5. Communionem sumit, paschalem Com- 
munionem postea peracturus. Cum nuper pro poenitentia sacramentali iussus 
esset bis Sacro intéressé, semel rosarium recitare, ipsa die dominica hoc 
cum praecepto dominical ita dextre absolvit, ut eodem tempore duabus 
Missis attenderet simulque rosarium recitaret. 

Quaeritur 1° quo modo leges impleri debeant. 
2" num simul pluribus legibus seu obligationibus possit satisfieri. 
3° quid in singulis casibus de Eligio sit dicendum. 


Solutio. 


107 Ad quaesitum 1“ R. 1. In loge affirmativa sufficit et requiritur, 
ut humano modo res ponatur, quae praescripta est, in lege negativa 
sufficit nihil egisse. Quare necessarius non est status gratiae, nisi 


ille pertineat ad substantiam operis. Cf. Th. m. Ill 244 sqq; liusenb. 
et S. Alph., Th. m. I 162. 


R. 2. In lege quidem naturali et divina etiam internus modus 
virtutis sub praecepto est, siquidem etiam circa ipsos internos actus 
hae leges versantur. Leges autem humanae aut non possunt aut 
non solent actus internos per se respicere; neque iubent, ut subditi 
finem legis intendant. Nam legislator finem intendit eumque at- 
tingit per ipsos actus subditorum, quos praescribit. Hinc optimum 
quidem est, etiam motivum et finem legis intendi a subdito, prae- 
ceptum tamen id non est, neque praecepti est, ut agatur ex speciali 


motivo virtutis, nisi quatenus ad substantiam operis necessarium fuerit. 
Cf. Th. m. P» 245. 

Ad quaesitum 2" R. 1. Aliud est quaerere num eodem tem- 
pore diversis actibus pluribus legibus possit satisfieri, aliud. num uno 
eodemque actu. 

R. 2. Posterius fieri potest et fit, quando diversae leges unum 
eundemque actum in individuo determinatum exigunt, aut ex eodem 
inotivo eundem actum specificum. Sic eodem ieiunio satisfit legi quat- 
tuor temporum et vigiliae, si in eundem diem incidunt; atque etiam 
unica Missa satisfit praecepto, quod diei dominicae et quod festo in- 
haeret, quando festum cadit in dominicam: quamquam enim in hoc casu 
possibile est, bis Missae assistere, id non exigitur, quia idem motivum 
cultus divini publici utrique legi subest. Alas unico actu satisfieri 
non potest; i. e. si eadem res specifica duabus legibus praecipitur ob 
diversa motiva proxima et formalia, actus praeceptus repeti debet. 

R. 3. Possible diversis actibus eodem tempore diversis legibus 
satisfieri annon, pendet 1l. ab eo, utrum actus illi diversi sint com- 
possibiles necne; 2. utrum legislator intenderit actus etiam tempore 
distinctos necne. 


Ad quaesitum 3r R. 1. Eligius in primo casu satisfecit neque 
tenetur denuo Sacro interesse, nam, etsi nesciens legem, praestitit 
humano modo sciens et volens praeceptam rem. Cf. S. Alph. l. c. 
| 163 et Busenb. 1b. 

R. 2. Idem dic de secundo casu, de Communione, quam ob legem 
paschalem non tenetur repetere. Sicut ipse non posuit legem, ita 
neque facere potest, ut S. Communio tempore paschali sumpta non 
sit res illa praecepta. Cf. Th. m. III 245. 

* R. 3. Quoad reliquos casus: a) potuit quidem in Missa ex lege 
diei dominicae audienda Eligius simul rosarium pro poenitentia re- 
citare: coniungi enim hi actus possunt; neque est contraria intentio 
sive Ecclesiae sive confessarii. S. Alph. 1. c. I 166 et Busenb. 1b. 
b) Verum eodem Sacro satisfacere legi dominicali et poenitentiae 
sacramentali non potuit, nisi confessarius expresse induisent; nam 
diversa sunt motiva, ex quibus utrumque praeceptum fertur, c) Neque 
eodem tempore attendens ad duas Missas videtur turn legi dominicali 
tum sacramentali poenitentiae satisfecisse; communiter enim poeni- 
tentia sacramentalis aliter intelligi solet a confessario. d) Minus 
etiam satisfecisse censendus est sacramentali poenitentiae bis audiendi 
Missam, cum Missas audiret eodem tempore; nam confessarius, nisi 
aliud dicit, intendit secundum communem sensum, ut poenitens duas 
Missas audiat tempore distinctas. Cf. Th. m. Il! 247. 


SS. CONGREGATIONUM ROM. DECRETA — OBLIGATIO. 


Casus. (3l) 


Leander neo-sacerdos, rebus ritualibus imprimis attentus, videt a parocho 
seniore complura ex antiqua consuetudine servari, quae decretis S^ Rituum 
Congr. parum respondent, etsi S. C. ea „servari iandavit | contrariumque 
usum .abusum eliminandum'. dixit, ita in colore paramentorum, in ritu ex- 

ponendi SS" et benedictionibus aliisque rebus similibus. Quare anxius haeret, 
cum contradicens parocho discordiam excitet populique perturbationem, con- 
nivens legem Ecclesiae severe praecipientem graviter laedere vereatur. 


Quaeritur 1? quomodo decreta Sacrarum Congregationum obligent. 


24^ num decreta S. C. contrarias consuetudines abrogent, adinittive 
possit consuetudo contra illa decreta. 


3° unde dignoscatur gravis levisve legis obligatio et quid de 
Leandri perplexitate. 


Solutio. 


111 Ad quaesitum 1“ R. 1. Decreta universalia cuiuslibet Congr. 
Rom. a Summo Pontifice confirmata et promulgata omnes obligant; 
decreta vero particularia, quae confirmari non solent, eos obligant, ad 
quos diriguntur: possunt autem omnibus doctrinalem normam omnino 
probabilem subministrare. 


R. 2. Decreta S. Rituum Congr. sive particularia sive universalia 
confirmatione Summi Pontificis olim certo non indigebant, sed sine ea 
obligabant, ac si S. Pontifex ipse ea edidisset. Ita Summi Pontifices 
ipsi statuerunt: cf. S. Ii. C. decr. auth. n. 2916, quod constat esse ex- 
presse a S. Pontifice confirmatum ex Collect. Gardell n. 5051 ad 7. 
Verum privilegiata haec S. Rit. Congregationis potestas in Const. 
„Sapienti consilio" a Pio X data non exprimitur, ac proin censeri 
debet satis probabiliter sublata. Cf. Génicot-Salsm. I. n. 139 cum aliis. 


R. 3. Decreta S. Congregationum, quae non sunt nova lex, sed 
solum declaratio legis iam satis clarae, promulgatione non indigent, 
sed obligant post acceptam notitiam omnes eodem modo, sicut lex 
obligat, cuius est interpretatio. . Distinguitur enim interpretatio ex- 
tensiva, quae legem extendit ultra sensum clarum verbis iam con- 
tentum, et interpretatio comprehensiva, quae solum authentice decla- 
rat, quod iam consueto verborum sensu satis expressum continebatur. 


112 Ad quaesitum 2“ R. 1. Consuetudinem specialem legitime prae- 
scriptam nova decreta non abrogant, nisi hoc in decreto addatur. 
S. Alph., Th. m. I 109 universim dicit: ,Per legem generalem non 
derogatur consuetudini speciali alicuius loci, nisi in lege mentio fiat 
illius consuetudinis, vel in ea revocetur quaecumque consuetudo/ 

R. 2. Immo si est legitima consuetudo immemorialis, haec non 
abrogatur, nisi eius fit mentio specialis. Cf. S. Alph. l. c. 

R. 3. Contra legem ritualem in missali alusve liturgicis libris 
iam exsistentem difficilius quidem est oriri consuetudinem legitimam, 
in alis tamen rebus iisque minoribus facilius id fieri potest, cum in 
ritibus diversa et contraria in se possint esse honesta et rationabilia. 


113 Ad quaesitum 3" R. 1. Sitne praeceptum grave an leve, re- 
petendum est maxime ex ipsa re praecepta. Verba legislatoris, etsi 
innuunt serium praeceptum, nondum evincunt praeceptum grave; com- 
muniter quidem tum indicant praeceptum pro sublectae materiae (jra- 
citate grave aut leve. 

R. 2. Quare, supposita etiam obligatoria vi decretorum S. Congr.. 
Leander male infert se graviter laedere legem ecclesiasticam, si se 
parocho accommodet. "Verba „servari mandamus- ex se quidem prae- 
ceptum dicunt; sed utrum sit grave an leve, desumi debet ex materia. 
Communiter autem agnitum est legem ritualem de colore paramentorum 
non esse rem gravem. Cf. S. Alph. l. c. VI 378, dub. 5; similiter dic 
do aliis rebus. Neque verba „esse abusum éliminandum de sola re 
gravi adbibentur. 


R. 3. Universaliter autem agnoscitur res lege positiva Ecclesiae 114 
leviter prohibitas posse ex graviore aliqua ratione omnino licitas 
evadere. Eiusmodi causa sane est perturbatio pacis cum parocho et 
cum parochianis evitanda. Ergo ex hac sola ratione Leander secure 
et sine scrupulo se in his rebus levioribus parocho potest accommo- 
dare. Multo magis igitur, si forte accedit diuturna consuetudo; quam 
ne ipsa quidem Congregatio auferre intendit. Imprudenter potius Le- 
ander ageret, si omnia ad amussim verbis decretorum S. Congr. re- 
formare vellet. Praestat lex naturalis servandae pacis et concordiae. 
Cf. Decr. S. 11. C. in Saltsburg. (Collect. Gardell.3 n. 5531 — Decr. auth. 
n. 3287) d. 15 Febr. 1873, quo S. C. servari mandavit consuetudinem 
ante et post expositionem SS“ et post distributam S. Communionem 
dandae cum SS. Sacramento benedictionis, quamquam utrumque est 
contra leges rituales universales. 


DISPENSATIO A LEGE. 


Casus. (32) 


Laelius, cum aegre ferat ieiunium, adit parochum dispensandi causa. 
Parochus videt quidem aliam causam non subesse, nisi quod Laelius ipsum 
ieunii incommodum aegre ferat. Ne vero eum contristet, dispensationem 
concedit. — Alias initio Quadragesimae febri correptus dispensationem tum 
a ieiunio tum ab abstinentia obtinuit. Mox a morbo recreatus dispensatione 
tamen per totum quadragesimalo tempus utitur. - Dein ad legitimandam 
prolem sibi ex Anna natam obtinuit dispensationem ab affinitate. secundi 
gradus et a voto castitatis in ordine ad ineundum matrimonium cum Anna: 
verum ante matrimonium contractum, immo, ut postea patet, ante dispensatio- 
nem a confessario applicatam, proles moritur; matrimonium vero initur. 


uaeritur 1° quis possit in lege dispensare. 
q p g p 
2^ quid requiratur, ut licite et valide dispensetur. 
3' quid de singulis dispensationibus Laelio datis dicendum. 


Solutio. 


Ad quaesitum 1“ R. 1. Per se ille superior solus potest dis-115 
pensare, qui legem tulit, vel eius in munere successor: in legibus 
Ecclesiae universalibus solus R. Pontifex. Attamen ex concessione 
seu delegata potestate 1 superiores immediate dispensare possunt, 
quibus expresse vel tacite commissum est. 

R. 2. Hinc episcopi etiam sine speciali privilegio accepto in 
legibus communibus frequenter occurrentibus cum singulis dispensare 
possunt, atque praelati regulares cum suis subditis sic in ieiunio, 
abstinentia, in Missa diebus festivis audienda etc. — Immo in Ais ex 
consuetudine ipsi parochi solent dispensare posse. Singuli autem con- 
fessarii non possunt dispensare, nisi iis specialiter haec potestas com- 


missa fuerit; possunt tamen declarare, si deprehenderint adesse causam 
excusantem. 


R. 3. In rebus gravioribus, ut in impedimentis matrimonii, 
maxime dirimentibus, recursus ad S. Pontificem per se requiritur: ex 


privilegio tamen episcopi pro diversis regionibus diversas accipere 
solent facultates. 


116 Ad quaesitum 2" R. 1. Ut licite fiat dispensatio, semper re- 
quiritur aliqua rationabilis causa; in ipso legislatore haec generatim 
non sub gravi requiritur; in alis, quando de loge gravi agitur, sub 
gravi. Cf. Th. m. Ill 255 sqq; S. Alph., Th. m. I 178 et Homo 
apost. II 46. 


R. 2. Quoad valorem dispensationis legislator seu supremus 
superior, si ita vult, potest valide sino causa dispensare; inferiores 
non possunt valide sine causa, quia facultas non censetur iis data ad 
merum libitum sed' ad. utilitatem. 


R. 3. Causa autem, quae sufficiat ad validam dispensationem, 
non tanta debet esse, quae per se excuset; sed minor sufficit, atque 
etiam in dubio de sufficientia causae dispensatio peti potest et accipi. 
Cf. S. Alph. 1. c. I 186 192; Gennari, Consultazioni? I, cons. 97, n. 10. 

117 R. 4. Legislator seu supremus superior, etsi valide possit, tamen 
non solet dispensare sine causa; quare in petitione dispensationis causa 
adesse et exponi debet: quodsi fuerit falsa causa motiva, i. e. ea in 
qua nitatur dispensatio, dispensatio est nulla. 


R. 5. Aliud dicendum est de causa impulsiva, in qua non nititur 
dispensatio, sed quae solummodo movit dispensatorem, ut facilius dis- 
pensaret vel perpenderet causam motivam expositam. Si haec im- 
pulsiva causa falsa esse deprehenditur, dispensatio elata non evasit 
nulla; at antequam re vera data est, ille, qui commissionem acceperat 
dispensationis dandae, si factum cognoverit, debet iterum pro facul- 
tate licite danda recurrere. | Exactiora in singulis casibus. 


118 Ad quaesitum 3“ R. 1. In primo casu non adest insta causa 
dispensandi: quare, re in se obiective spectata, et Laelius petens 
parochum et parochus obsecundans graviter peccavit, neque re ipsa 
Laelius dispensatus est. — Facile tamen esse potest, ut bona fide 
sit actum. Immo si Laelius in bona fide erat et difficilius visum sit 
eum ad integram legis observantiam adducere, parochus potuit non 
dispensando sed dissimulando rem transmittere, Laelium monendo, ut 
saltem pro viribus atque, si nequiret quolibet die, saltem aliquoties 
ieiunium servaret. Cf. Laymann, Th. m. 1. 4, tr. 8, c. 3, n. 6, qui ait: 
«Tametsi nulla ex dictis causis excusantibus re ipsa adsit, si tamen 
bona fide ac probabili ratione adesse existimetur, atque idcirco aliquis 

non ieiunet vel in nocturna coenula consuetam quantitatem excedat; 
non potest culpae saltem mortalis condemnari.... Quamobrem monet 
Caietanus, ut confessarii poenitentes suos non nimis urgeant, si rationem 
aliquam, quae ipsis probabilis et insta apparet, afferunt, cur in Quadra- 
gesima tantum bis vel ter in hebdomada ieiunent; ne forte, si ipsis 
denique contradicant, vel numquam  ieiunent vel ob conscientiam 
gravius peccent, qui alioquin sine omni culpa vel saltem sine mortali 
fuissent/ 

R. 2. In secundo casu dispensatio corruit, si Laelius plane et 119 
ex integro convaluerat. Quamdiu vero causa dispensationis, 1. e. 
morbus vel infirmitas ex morbo contracta, non totaliter cessavit, sed 
ex parte remansit, dispensatio sustinetur. 

R. 3. In tertio casu, cum causa motiva totaliter cessaverit, ante- 
quam commissarius (confossarius) dispensationem Laelio impertitus sit. 
confessarii facultas eo ipso evanuit; quare dispensatio tum affinitatis, 
tum voti castitatis erat invalida, atque matrimonium subsequens nullum 
Quodsi post dispensationem cum Laelio communicatam proles mortua 
esset, dispensatio ab affinitate effectum suum habuisset, siquidem im- 
pedimentum affinitatis esset ablatum, neque subsequens matrimonium 
invalidum.  Dispensatio a voto castitatis, cum data sit non absolute, 
sed tantum ad hoc ut per matrimonium cum Anna ineundum proles 
legitimaretur, cessante fine cessavit, neque licuit amplius matrimonium 
illud inire, sed revixit castitatis votum. Cf. Th. m. Il! 269. 


DISPENSATIONIS ET DISPENSANDI FACULTATIS AMBITUS 
ET LIMES. 


Casus. (33) 


Licinius missionarius acceperat tempore missionum facultatem cum 
fidelibus ,ex causa dispensandi in lege ieiunii, maxime quadragesiifnalis 
Dispensat cum incolis loci et cum peregrinis idque etiam pro tempore, quo 
illi alibi versantur, tum a ieiunio, tum ab abstinentia carnium: immo lulius, 
per ipsum a ieiunio dispensatus, eo ipso se immunem existimat a lege abs- 
tinentiae; etiam ipse Licinius in itinere ad missionem alterius dioecesis 
dispensat cum socio et secum ipso. 


Quaeritur 1° quomodo intelligenda sit dispensatio et facultas dispensandi: 
rectene intellecta sit a Licinio et lulio. 
2° possitno fieri dispensatio cum peregrinis. 
3° potueritne Licinius cum socio et ipso secum dispensare. 


Solutio. 


Ad quaesitum ]l* R. 1. Potestas dispensandi, utpote favor et 120 
gratia, lato interpretanda est. 


R. 2. [Ipsa etiam dispensatio, quae cum tota communitate facta 


est, latam interpretationem patitur, cum sit quaedam legis ablatio et 
ad instar privilegii favorabilis. 

R. 3. Dispensatio particularis, saltem ad instantiam partis facta, 
strictam habet interpretationem: censetur enim odiosum quid esse et 
legis vulneratio; quare extendenda nullo modo est ultra id, quod verbis 
dispensationis necessario comprehendatur. 


Cf. de his omnibus Th. m. Il! 266; S. Alph., Th. m. I 194; 
Mazzotta, Th. m., de legibus disp. 4, q. 1. 


Hinc recte indicavit Licinius se cum facultate dispensandi a ieiunio 
habere etiam facultatem dispensandi in abstinentia; quae ab abstinentia 
dispensatio, si sola fit, est partialis tantum ieiunii legis relaxatio; 
si fit cum relaxatione ieiunii, est ipsa dispensatio a ieiunio pleno 
sensu intellecta. Immo censeo Licini potestatem etiam extendi ad 
relaxandam legem abstinentiae is diebus, qui non sint ieiunii sed 
solius abstinentiae. 


R. 4. Verum lulius male indicavit. Si enim stricte sumimus ieiunium, 
illud ab abstinentia distinguitur, atque unum sine altero potest ob- 
servari observaturque hodie saepe in Ecclesia: quare debuit lulius 
dispensationem acceptam dc solo ieiunio intelligere, abstinentiam autem 
observare, quia Licinius de abstinentiae dispensatione nihil dixit. 


12] Ad quaesitum 2" R. 1. Licinius bene potuit uti facultate dis- 
pensandi relate ad peregrinos. Nam facultatem habuit aut a Summo 
Pontifice aut ab episcopo. Si a Summo Pontifice, huic nulli fideles 
sunt peregrini, quippe in quos omnes habeat iurisdictionem ordinariam 
et immediatam; neque delegato suo censetur restringere facultatem 
ad personas certas, nisi exprimat: restrictio vero, quae in nostro casu 
sola in quaestionem venire potest, ea est, quae facta est pro iure 
absolutionis sacramentalis, videlicet ut adsit approbatio episcopi loci; 
quam adfuisse sane sumimus. 


R. 2. Si Licinius facultatem habuit ab episcopo, etiam tum cum 
peregrinis dispensare potuit. Episcopus enim censetur suam facultatem 
communicare, quam late ipse eam habeat. Sed practice tuta est hodie 
sententia, episcopum posse, imprimis in casu necessitatis, etiam cum 
peregrinis in legibus ecclesiasticis communibus dispensare dispensatione 
personali, cuius causa non ex alieni loci circumstantia, sed ex circum- 
stantia personae ducitur. Quam facultatem episcopis inesse potius ex 
consensu, saltem legali supremi Ecclesiae pastoris puto, quam ex 
consensu episcopi peregrinorum eam repetiverim. Ceterum extra casum 
necessitatis, quando peregrinus ad suam patriam redierit, consultum 
esse potest quaerere dispensationem a proprio episcopo eiusve delegato. 


Cf. Th. m. Il! 260; S. Alph. l.c. I 158; Mazzotta 1l. c. ; Mare, Instit. 
Alph. I 235. 


12- Ad quaesitum 3" R. 1. Difficilius solvitur quaestio do dispen- 
satione, quam dedit Licinius socio et sibi ipsi. Nam: 1) si ab epi- 
scopo ortum duxit facultas, haec finita missione cessavit, neque iam 
ab altero episcopo facultas aderat seu vim exercuerat. — Immo eo 


ipso, quod Licinius finita missione pedem ex dioecesi priore extulerit, 
iurisdictio cessavit. 

sed facultas dispensandi si ei (pia confessario data est, exerceri 
non potest nisi in eos, in quos iurisdictionem interni fori habet: quam- 
quam confessio sacramentalis re ipsa facta non requiritur, nisi re- 
stringatur usus facultatis ad forum sacramentale. 


R. 2. Si 2) a Summo Pontifice habebatur facultas — ut contingere 
potest in missionario religioso, qui per suum superiorem facultatem 
a Summo Pontifice datam accipit — illud tempus missionum censetur 


intelligi de toto tempore, quod missionibus dandis destinatur, non ex- 
cluso tempore itineris, quo ab una ad aliam missionem proficiscitur; 
ergo ratione temporis facultas linita non erat. Sed neque finita erat 
ratione jurisdictionis, si socius fuit socius ordinis religiosi: nam etsi 
in non-religiosos ex defectu approbationis episcopi loci iurisdictio fuerit 
sopita, expedita tamen erat et mansit in socium ordinis. Quare cum 
eo iusta ex causa potuit dispensare. 


R. 3. Verum nondum fit, ut secum ipse dispensare potuerit. 
Immo id negari debet, si qua confessarius dispensandi facultatem ac- 
ceperit; nam ex eo in se ipsum eam non potuit exercere, quod in se 
ipse iurisdictionem confessarii non habet. Sed dispensandi facultas 
saepe latius intelligitur. Atque re vera, nisi restricta sit ad officium 
confessarii, dici debet facultatem universaliter datam aliquem etiam 
in se ipsum exercere posse, eo quod sit jurisdictionis voluntariae et 
gratiosae. Maxime quidem id valet pro iis, qui facultatem habent, 
quatenus in aliquo. munere externo et publico sunt constituti, v. g. 
parochus, vice-parochus, rector, vice-rector; attamen ad eos non 
restringitur. Cf. S. Thom. S. th. 2, 2, q. 185, a. 8; S. Alph. |. c. 
Il] 249 258; Marc |l. c. I 235. 


DISPENSATIO VITIOSA. 


Casus. (34) 


Aurelius, qui irregularitatem ex crimine et excommunicationem con- 
traxerat, ficto nomino pro Titio petit apud S. Poenitentiariam dispensationem 
et facultatem „discreto viro confessario éligendo committendam. — Obtento 
instrumento, ea pro se utitur. — Alias cum dispensatione indigeret, primo 
tulit repulsam; sed post mensem mutato nomine denuo facit experimentum, 
exponens quidem fideliter causam, sed reticens repulsam ; re vera facultatem 
obtinet. — Alias apud Poenitentiariam repulsam ita passus, ut omni spe 
excideret, periculum facit apud ordinarium, quem comperit ex privilegio 
apostolico eandem facultatem dare posse: quod, cum nihil dixerit de tenta- 
mine antea frustra facto, feliciter succedit. 


Quaeritur 1? quae sit dispensatio obreptitia et subreptitia. 
24^ valeatne agendi modus Aurelii. 


Solutio. 


Ad quaesitum F R. Obreptitia dicitur dispensatio, quae nititur 
in ratione scu causa motiva non exsistente seu falso enarrata. Sub- 
reptitia dicitur ea, quae habita est, cum silentio praetermissum sit in 

petitione aliquid, quod necessario exprimi debeat. Verum non raro 
utraque vox obreptitia et subreptitia promiscue adbibetur. Talis dis- 
pensatio generatim invalida est: excipiuntur minoris gradus dispen- 
sationes matrimoniales, quae vitio obreptionis vel subreptionis non 
amplius afficiuntur, ut habes Th. m. III] 1027. — Quaenam autem 
praeter veram causam motivam necessario exprimi debeant, suis locis in 
diversis dispensationibus dicetur. Cf. ibid. I 264 sq. 


Ad quaesitum 2m R. 1. Apud Poenitentiariam semper ficto seu 
tecto nomine petitur dispensatio seu facultas: ergo in hoc non con- 


sistit ulla obreptio vel subreptio. Petitur enim et datur dispensatio 
pro homine ignoto. 


12] R, 2. Si igitur causa recte exponitur, ne id quidem officere videtur, 
quod ipse Aurelius sit, qui sub nomine Titii pro se voluerit habere 
dispensationem seu facultatem. Verum si non ipsa dispensatio et 
absolutio datur, sed facultas tantum dispensandi vel absolvendi con- 
fessario committitur, qui audita confessione facultatem exerceat, Aurelius 
vi instrumenti recepti eligere quidem sibi confessarium talem potest, 


sibi ipse dispensationem vel absolutionem dare non potest. Quod 
observa quoad primum casum. 


Aliud indicium aliquando ferendum est, si agatur de Titio homine 
religioso, qui a suo superiore petit pro certo quodam facultatem, v. g. 
ut absolvatur a reservatis, cum ipse sit, qui velit absolvi. In hoc 
enim casu fieri omnino potest, ut concessio superioris nitatur in eo 
quod fidat Titio in officio, quod ut confessarius gerit: haec autem ratio 


nulla esset, si Titius ipse indigeret absolutione, cum suus ipse con- 
fessarius esse nequeat. 


125 R. 3. Neque id, quod semel tulerit repulsam, sequentem dis- 
pensationem facit subreptitiam : quilibet enim superior dispensat, si 
dispensat, propter causam exsistentem: quae si vera fuit, valet dis- 
pensatio; neque tamen tenetur semper, exsistente causa sufficiente, 
dispensaro. Quare impossibile non est, ut in una eademque causa 
modo superior se sinat exorari, modo non. 


R. 4. In rigore no in ultimo quidem casu dispensatio semper 
tamquam subreptitia et invalida considerari debet. Nam si ipsa causa 
fideliter exponitur, facultas delegata non est propterea restricta vel 
sublata, quod ipse superior vel causam pro non sufficiente habuerit, 
vel ex quacumque ratione noluerit petitioni acquiescere. — Delegans 
enim delegato committit indicium de causae sufficientia: quam si 
sincere putaverit exsistere, neque per repulsam superioris eam deesse 
indicare debeat, dispensandi potestate licite et valide uti potest. Attamen 
si ipse S. Pontifex iu certa aliqua causa repulsam dedisset, expresse 
indicans causam non esse sufficientem, huic indicio standum esset, 
quamdiu adiuncta non fierent alia; neque delegatus aliter posset facul- 
tate dispensandi in eadem causa uti, eo quod nunquam accepit facul- 


tatem dispensandi sine causa sufficiente. Cf. Ji'ernz, Ius decretal. IV2, 
n. 627, not. 142. 

Alias etsi dicas, in nostro casu ordinarium certe daturum non 
fusse facultatem seu dispensationem, si scivisset repulsam datam a 
Poenitentiaria: id rem non mutat. Summum enim haec fuisset causa 
impulsiva, cur non daret; causa motiva, cur daret et dederit facultatem, 
est ipsa ea, quam ab Aurelio sincere expositam sumimus. Sed error 
in causa impulsiva secundum theologorum doctrinam non facit dis- 
pensationem seu favorem invalidum. — Ut licite quidem procedatur, 
debet, animadverso errore in causa impulsiva, saepe novus fieri re- 
cursus; sed repulsa quam quis apud alium superiorem passus fuerit 
declaranda quidem dicitur aliquando in iure regularium, quando ipsi 
ab aliquo superiore facultatem quandam petant vel relaxationem re- 
gularis disciplinae; non in iure universali Ecclesiae. Cf. Suarez, De 
legibus 1. 6, n. 22. Simile quid reperies apud. D'Annibale, Summula? 
| 77, not. 63; Gasparri, Do matrim. n. 410. 

Aliter omnino dicendum est, si quam causam certam et deter- 
minatam tribunal superius sive S. Sedes ad se traxit, eam subtrahens 
cuilibet tribunali inferiori; cuius potestas in tali casu plane est sus- 
pensa. Neque causa reiecta ab una S. Congr. Horn, alteri S. Congr. pro- 
poni potest ex deer. Innoc. XII „Ut éccurratur 1 | lun. 1692: cf. IU/n: 
l. c. I 154 et ad Const. Pii X ^Sapienti cotis." Ordo serv. p. 2, c. 1. 


DISPENSATIO ET EXCUSATIO. 


Casus. (35) 


Africanus, mala utens valetudine, ex ieiunio et abstinentia timet gravius 
aliquod incommodum; atquo etiam ex recitatione breviarii febris maiorem 
vim et repetitionem. Dubitat autem, num re vera tanta sit causa, quae ipsum 
sine dispensatione excuset, sed ad superiorem, qui dispensare possit, nunc 
non patet tam cito recursus. 


Quaeiutük lı quaenam causa sufficiat ad dispensationem. 
2° quid de Africano dicendum sit. 


Solutio. 


Ad quaesitum I" R. 1. Ad dispensationem tanta causa certe non 
requiritur, quanta ad excusationem a lege: alioquin. inutiliter. dispen- 
satur. Excusat vero per se timor alicuius mali relative gravis, si 
quod cum observatione legis per accidens coniungitur; ad dispen- 
sandum igitur eiusmodi incommodum non potest requiri, sed sufficit 
incommodum longe minus atque omnis rationabilis causa alicuius boni 
non levis momenti consequendi. 

R. 2. Quare etiam communiter docent in dubio, num causa, (piae 
alioquin certo exsistit, sit sufficiens, posse superiorem dispensare, ne 
nimis odiosa sit potestas et scrupulosa inquisitio. Cf. S. Alph., Th. m. 
I 192; Th. in. Il! 256. 

R. 3. S1 adest quidem causa, sed. quae num per se excuset, iure 
dubitatur, quaerenda est dispensatio. Verum si probabiliter indicatur, 
etsi non omnino certo, eam causam per se excusare neque indigere 

dispensatione: in rigore dispensatio necessaria non est. S. Alph. l.c. 
ait: ,In dubio, an casus indigeat dispensatione (scilicet num requiratur 
dispensatio an adsit causa per se excusans), sive dubium sit nega- 
tvum sive positivum, potest subditus uti sua libertate/ | Quod eo 


magis verum est, quando per legis observantiam malum aliquod ti- 
metur. 


127 Ad quaesitum 2" R. Si Africani timor est fundatus, potest tuto 
se pro excusato habere, sive ex proprio indicio sive ex indicio alius 
viri prudentis, tum in lege ieiunii et abstinentiae, tum in lege recitandi 
breviariü. Si superior facile adiri possit, in eiusmodi dubiis convenit 
quidem eum adire eiusque indicio vel dispensationi se submittere. 

Certe in rationabili timore non est scrupulose procedendum ; nam 
timor nocumenti aliquando adeo fundatus esso potest, ut imprudentiae 
esset, sese illi periculo committere. 


PRIVILEGIUM EIUSQUE USUS. 


Casus. (36) 


l. Dorotheus sacerdos, aetate et infirmitate fractus, privilegium accipit 
habendi oratori privati, in quo possit celebrare. Verum per annos nullum 
exstruxit atque ita plerumque etiam diebus dominicis et festis tum dicendae 
tum audiendae Missae defuit; tandem sacellum quidem construxit, sed cum 
leviter aegrotat ita ut domo exire nequeat, Sacrum celebrare etiam in sacello 
renuit, quod privilegio utendi non sit obligatio. 

24. Similiter Claudius religiosus ratiocinatur se audiendo Missam in 
sacello domestico conventus non satisfacere praecepto Ecclesiae nisi per 
privilegium Quo uti non vult; domo exire superior rogatus, qui causam 
nescit, minime permittit: quare Claudius Missae non assistit. Postea, sacerdos 
factus et confessionibus excipiendis addictus, duellantes et francomurarios 
poenitentes, quamquam potestate absolvendi ex privilegio instructus est, non 
absolvit ex eadem ratione, quod privilegio utendi non sit obligatio. 


Quaeritur 1? possible aliquis pro libitu privilegio uti sive renuntiare. 
2 quid de casibus propositis dicendum sit. 


Solutio. 


128 Ad quaesitum I" R. 1. Per se loquendo generatim nemo tenetur 
uti privilegio suo, quia privilegium favor est, non onus. Ita quidem, 
si est personale privilegium ; nam si non personae privatae, sed com- 
munitati, ordini, statui aliquod privilegium datum est, singulis liberum 
non est rei renuntiare; proin fieri potest, ut eo uti debeant. 


R. 2. Per accidens etiam fieri potest, ut obligatio aliqua utendi 
privilegio oriatur, scilicet si, occurrente causa, caritas erga proximum, 
honor divinus etc. usum exigant. 


129 Ad quaesitum 2" R. 1. In rigore Dorotheus non tenebatur erigere 
oratorium seu instruere aptum locum divino tantum cultui destinatum; 
quave si quando legitime impeditus erat foras exire, ab obligatione 
Missae diebus festis seu dominicis excusatus erat. — Verum si diu. 

per annum vel ultra, sic erat impeditus, domi tamen celebrare poterat, 
non plane ad libitum licuit abstinere. Ecclesiastica quidem lex eum 
re vera non affecit, sed urgebat lex divina, qua aliquoties celebrare vel 
saltem Missae assistere debuit. Quoniam igitur privilegio suo hanc 
divinam legem potuit implere, idque sine adeo magna difficultate, id 
saltem faciendum erat. 

R. 2. Exstructo sacello, facilius quidem tenebatur diebus prae-130 
ceptis celebrare, si potuit, ita ut saltem non posset frequentius abs- 
tinere. Videlicet dissident quidem hac in re gravissimi Doctores. 
Est communis omnino sententia necesse non esse expensas alicuius 
momenti facere vel gravius incommodum subire, ut per usum privi- 
legii lex ecclesiastica, alias observatu impossibilis, re ipsa impleatur. 
Verum si sine incommodo vel cum levi incommodo levibusque ex- 
pensis liat, ut per usum privilegii, quo fruar, legem ecclesiasticam 
possim implere, secus non possim: S. Alph. (Th. m. III 324) cum 
Lacroix (Th. m. 1. 3, p. 1, n. 676), Luç/o, Tanibur., Gobat (auctoribus 
alioquin satis benignis) censent me teneri, eo quod non habeam causam 
a lege excusantem; ali, ut Suarez, auctor gravissimus, Filliucci, 
Castropal.,, Salmanticenses etc. putant etiamtum me non teneri lege, 
quatenus ecclesiastica seu humana est, si alias quam per privilegium 
legem implere non possim, siquidem privilegium detur ut favor, non 
ut onus. En verba S. Alphonsi: „Recte autem docet hic Busenbaum, 
et est commune . .. quod habens privilegium oratorii non tenetur sacer- 
dotem conducere, ut Missam ipse audiat. Sed quid, si Missa iam 
dicatur gratis vel facile gratis haberi possit? Suarez, Merol., Escob., 
Pelliz. etc., Salmanticenses cum Filliuc., Pal,, Trull, putant adhuc non 
teneri Missam audire, si alias erat excusatus, quia privilegium datur 
ut favor, non ut onus; et ideo nemo tenetur uti privilegio suo; nam 
aliter privilegium redderetur gravosum.  Probabilius tamen eum teneri 
dicunt Contin. Tournely et Lacroix cum Lugo, Tambur., et com- 
muniori, ut asserit. Ratio est quip, licet non teneatur quisque uti 
privilegio suo, tenetur tamen satisfacere praecepto, dum potest sine 
notabili incommodo. . Et idem dicendum puto eum Contin. Tournely. 
si modico stipendio possis conducere sacerdotem, quia quisque tenetur 
leve pati incommodum, ut praecepto satisfaciat/ 

Quibus consideratis, si in frequentiore omissione Sacri non iam 131 
sola lex ecclesiastica, sed aliquantum etiam ipsa lex divina in quae- 
sionem venit, vix eum ab omni culpa excusarem, qui, si sine novo 
incommodo possit, privilegio sacelli iam exstructi non uteretur. Nolim 
tamen dicere singulis vicibus eum re vera obligatum esse, ut uteretur 
sacello domestico, si in ecclesia celebrare eamque adire impossibile 
erat. Laudabile sane non erat umquam Sacrum omittere; immo agendi 
ratio Dorothei eum videtur arguere satis magnae neglegentiae et te- 
piditatis in cultu divino. 

R. 3. Quoad alterum casum Claudius sine dubio peccavit; immo 132 
difficile est etiam subiectivam ignorantiam admittere, qua excusetur. 
Per acceptationem enim et usum privilegii a superiore seu ipso ordine 


factam pro singulis religiosis oratorium iam factum est legitimus 
Lehmkuhl, Caaus consciontiao. L Ed. 4. 5 

locus, quo possint vel debeant praecepta divina et ecclesiastica im- 
plere. Immo ne liceret quidem generatim superiori, privilegii usum 
suspendere atque omnes suos subditos mittere in urbem, quo impleant 
ecclesiastica praecepta; siquidem id foret contra quietem et disciplinam 
religiosam, quam SS. Pontifices concedendo illud privilegium fovere 
voluerunt. Quare, etsi in particulari casu superior alicui subdito per- 
mittere potest, ut dómo exeat et in ecclesia urbis Missam audiat; 
tamen negando licentiam exeundi tacite imponit ipse obligationem 
praecepto ecclesiastico in sacello domestico satisfaciendi. — Procuraro 
enim, ut subditi praecepto ill satisfacere possint, ipsius obligatio 
est gravis. 

R. 4. Circa usum privilegii, vi cuius Claudius habuit facultatem 
duellantes et francomurarios absolvendi a censura: generatim qui- 
dem caritas eum usum postulat vel suadet, si modo poenitentes vere 
dispositi sunt. — Attamen sitne consilium an obligatio, eaque gravis 
an levis, pendet imprimis a necessitate, in qua poenitens exsistit. Si 
enim gravis est poenitentis necessitas spiritualis, a qua per alium nunc 
non possit satis bene eripi, Claudius obligatur per caritatem, ut suc- 
currat, cum re ipsa facile possit; alias obligatio non est. Immo si 
Claudius indicat per dilationem absolutionis et necessitatem recurrendi 
ad superiorem poenitentem efficacius deterreri a relapsu, laudabiliter 
omnino ab usu privilegii abstinuit. Sed in praxi saepe dubitari potest, 
num tale remedium iuvet, cum possit e contrario nocere. 


DE PECCATO. 


ADVERTENTIA AD PECCATUM NECESSARIA. 


Casns. (37) 


Didymus sic ratiocinatur: Peccatum proprie dictum est voluntaria 
transgressio legis divinae; at infideles Deum Deique legem ignorant; ergo 
peccatum proprie dictum non committunt, quia nihil est volitum, nisi prae- 


cognitum. 
Do fidelibus autem omnino severius indicat: sufficit habitualis legis 


divinae prohibentis cognitio. Hinc in omnibus hisce casibus sine ulteriore 
disquisiione damnat Carpum, qui a) antea libidinosae vitae deditus, étiam 
nunc diutius pravae cogitationi et delectationi inhaesit; b) affectus irae et 
invidiae mente volvit, c) nuper subitanea ira exardescens in ludo alterum per- 
cussit, d) inconsiderate iurare consuevit, idque aliquoties etiam sine veritate ; 
e) semel die dominica ex neglegentia distulit Sacrum audire usque ad horam 
duodecimam, cum subito audit istam sacram Missam iam a medio fere anno 
cessasse, ultimam Missam nunc esso hora undecima. 

Quaeritur 1° quaenam cognitio et advertentia requiratur ad peccatum, spe- 

ciatim ad peccatum mortale. 


2' quid dicendum sit de iudicio Didymi. 


Solntio. 


Ad quaesitum 1“ R. 1. Ad quodlibet peccatum aliqua cognitio 
et advertentia actualis requiritur, utut sufficit 1mperfecta et confusa. 
Quod ita verum est, ut in rigoro recte non dicatur sufficere ad con- 
stituendum peccatum, ut agens — id quod aliqui volunt — potuerit 
et debuerit attendere; nisi hoc modo exprimatur vere adfuisse actualem 
aliquam advertentium ad obligationem maioris cautelae adhibendae: 
quod sane sufficit. Cf. Th. m. Ill 337 et 338. 

R. 2. Ad peccatum veniale sufficit quaelibet etiam imperfecta 
attentio ad malitiam utcumque deprehensam. 

R. 3. Ad peccatum mortale noj solum obiectum in se grave 
requiritur, sed etiam tum plena et perfecta attentio ad rei illiceitatem, 
tum eiusmodi attentio ad rem ut graviter malam seu ad gravem de- 
ordinationem. Adeo ut, si quis rem ut malam quidem cognoverit, 
sed nullo modo, ne dubitando quidem, eam ut graviter malam atten- 
derit: illo non mortaliter sed venialiter tantum peccaverit. Cf. Th. m. 
In 347. Quod tamen de peccatis aperte et evidenter gravibus sumi 


non debet. 
5. 

134 R. 4. Explicita autem vel reflexa cogitatio de Deo ut prohibente 
necessaria non est, ut peccatum, etiam mortale, committatur. In 
homine quidem christiano ceteroquin timorato utique solet simul ex- 
citari cogitatio de ira Dei incurrenda, de reatu poenae aeternae, vel 
de similibus: attamen in rigore sufficit perfecte percepisse dictamen 
conscientiae, quod pronuntiaverit rem ut graviter malam seu ut gra- 
vem deordinationem contra rationalem ordinem. Hoc brevissimo iudicio 
fieri potest, neque requiritur diuturnior reflexio. | Immo si quis serio 
dubitat de gravi rei malitia, eamque dubio non deposito nihilominus 
peragit, peccat graviter. Cf. Th. m. Il! 343. 


135 R. 5. Plena seu perfecta advertentia ab imperfecta compara- 
tionibus quibusdam discerni potest. Sic imperfecta advertentia cen- 
setur adfuisse: 1. si quis semidormiens vel semiebrius fuit; 2. si 
(ptasi semidormiens leviter tantum apprehendit vel quasi per distrac- 
tonem tantum rem cogitavit; 3. si vehementi passione vel distrac- 
tione perturbatus non plene sui compos fuit; 4. si quis post factum, 
rem melius considerans, statim indicat se omnino non fuisse facturum, 
si rem antea ita considerasset; 5. si post pleniorem advertentiam ad 
tentationem statim eam repulit vel statim angitur. Cf. Th. m. Ill 
344 sq. . Elbel, Conferentiae p. I, n. 578. 


136 Ad quaesitum 2m R. 1. Male indicavit Didymus, i. e. iusto be- 
nignius, de peccatis infidelium. Accidere quidem potest, ut in quibusdam 
actionibus, quas per fidem et rectam rationem novimus certo esse pec- 
cata mortalia, ipsi gravem malitiam non deprehendant: atque ita in 
quibusdam peccatis, etiam contra sextum praeceptum, excusari pos- 
sunt a subiectiva malitia mortali. Verum sunt etiam permultae actiones, 
quas non possunt non apprehendere ut graviter contrarias rationi et 
conscientiae; quas si nihilominus agunt, graviter peccant. De quo cf. 
quae egregie S. Paulus scribit Rom 2, 15: „Qui ostendunt opus 
legis scriptum in cordibus suis, testimonium reddente illis conscientia 
ipsorum, et inter se invicem cogitationibus accusantibus, aut etiam 
defendentibus... Immo haec conscientiae vox factum est quoddam 
irrecusabile, quocum vel leviter cogitanti quasi sponte idea Dei con- 
iungitur; quae, si usque ad ipsam Dei cognitionem certam non evol- 
vitur, culpa est ipsius hominis, quippe qui, evoluta ratione utens, in 
ignorantia Dei inculpabili diu esse nequeat. Cf. quae hac de re iam 
dicta sunt supra casu 8, ubi etiam habes argumentum desumptum ex 
thesi ab Alex. VIII die 24 Aug. 1690 proscripta: „Peccatum philo- 
sophicum seu morali est actus humanus disconveniens naturae ratio- 
nali et rectae rationi; theologiqum seu mortale est transgressio libera 
divinae legis; philosophicum, quantumvis grave, in illo, qui Deum vel 
ignorat vel do Deo actu non cogitat, est grave peccatum, sed non 
est offensa Dei, neque peccatum mortale dissolvens amicitiam Dei, 
neque aeterna poena dignum.- Unde sequitur hanc distinctionem inter 
philosophicum et theologicum peccatum practice esse fictitiam, atque 


etiam infideles re ipsa committere peccata contra Deum aeterna poena 
digna. Cf. Th. m. 1%“ 343. 

R. 2. Severius autem Didymus indicavit de Carpo. Nam quoad 
primum casum, si ille serio se ex prava vita convertit, fieri omnino 
potest, ut salis diu inhaereat cogitationi et delectationi pravae, ante- 
quam re vera plena adfuerit mortalis malitiae advertentia: de quo 
vide supra n. 3l. 

Quoad secundum casum dic idem, nimirum num re vera post ple- 
nam advertentiam gravi invidiae vel desiderio mali proximis oriundi 
inhaeserit, indagari debet. 

Similiter quoad tertium casum, si actio subitanea erat, ut de 
ea vix peracta statim doluerit, certe non commissurus, si rem con- 
siderasset: censendum est abfuisse plenam  advertentiam, ac proin 
grave peccatum non fuisse. 

Quoad iuramenta certe adest gravis obligatio adlaborandi ad 
huius consuetudinis exstirpationem, praecipue cum Carpus in periculo 
sit aliquoties peierandi. | Quodsi serio ad vincendam consuetudinem 
laboraverit, atque in singulis casibus, quando contra veritatem iura- 
mentum protulit, id fecit, antequam satis adverterit; excusandus erit 
a peccato gravi. Aliter autem, si videlicet consuetudinis vincendae 
conatum non fecit, vel si ad periurium satis advertit, moralis pec- 
cati reus est. 

Quoad quintum casum, si res est, sicut narratur, a peccato pro- 
prio dicto Carpus excusandus est. Nam non dubitavit, quin hora duo- 
decima adhuc Sacro interesse posset; neque in mentem ei venerat se 
hac dilatione sese exponere periculo Sacro omnino carendi. 


PECCATUM CUM ADVERTENTIA VEL EX PRAECIPITANTIA. 


Casus. (3$) 


Anna vehementem pudorem sentit manifestandi aliquod peccatum. Post 
confessionem diu dilatam demum statuit nacta opportunitatem apud extraneum 
confessarium totam rem exponere. In ipsa confessione gravius etiam pudore 
agitata cunctatur rem dicere; in fine interrogata, num quid aliud habeat, 
dicit: .nihil, puto, singulare" optans intra se, ut animum concipiat clare et 
sincere loquendi, llico confessarius Annam anxiam et agitatam absolvit; 
sed vix absolutionis verba finiverat, cum Anna dicit: „sed volui addere, nihil 
singulare, nisi hoc et hoc peccatum, quod manifestare me diu pudebat 


Quaeritur 1? quid in hoc casu agendum sit. 
2° peccaveritne Anna graviter defectu sinceritatis. 


Solntio. 

Ad quaesitum lm R. 1. Responsum facile est, sed potius spectat 138 


ad ea, quae in tractando sacramento poenitentiae dicenda sunt. Vide- 
licet sine dubio absolutio denuo danda est, neque confessarius con- 
tentus esso potest absolutione iam data, sive haec invalida sive valida 
fuit. Certo enim aliquod peccatum nondum clavibus subiectum, scilicet 
cuius antea Annam pudebat, nunc clavibus subicitur. 

R. 2. Portasse etiam aliud peccatum nunc patratum, sacrilega 
peccati reticentia, absolutione delendum est, si modo nunc sincerus 
dolor renovatur vel concipitur. Quodsi re vera Anna sic peccaverit, 
longe magis urget necessitas, ut absolutio detur denuo. 


139 Ad quaesitum 2" R. 1. Obiective peccatum grave adesse certis- 
simum est, cum sit mendacium grave et sacrilegum, si quis peccatum 
aliquod mortale, cuius conscientia adest, sine 1usta causa in confessione 
reticeat; neque iustam causam adfuisse clarissime patet. 


R. 2. Subiective re considerata, peccasse Annam nunc mortaliter 
non plane certum est. Si solum ex perturbatione et praecipitantia 
dixerit nihil sibi restare singulare dicendum, volueritquo statim addere: 
„nisi certum hoc peccatum, quod proferre vereretur , atque ab actione 
sacerdotis ilico succedenti impedita fuerit, quominus id in sua per- 
plexitate tam cito faceret: censeo Annam a gravi peccato immunem 
mansisse propter defectum plenae advertentiae plenique consensus. 

Si vero Anna, cum diceret nihil singulare sibi dicendum restare, 
absolute decreverat peccatum illud probrosum silentio premere, pec- 
catum mortale sacrilegii commisit, etsi statim post finitam absolu- 
tionem animum mutaverit. [n praxi de peccato sacrilegii commisso 
in tali casu saepe timeri saltem debet; ac propterea ne dubia maneat 
subsequens absolutio, a poenitente novus dolor de peccatis concipiendus 
est novumque propositum non peccandi de cetero, imprimis non pec- 
candi umquam sacrilega peccati in confessione reticentia. 


SPECIFICA PECCATORUM DISTINCTIO. 


Casus. (39) 


Dunstanus in confessione ita se accusat  .Bis omisi ieiunium prae- 
scriptum; quinquies mense Octobri omisi rosarium recitandum; semel viginti 
marcas furatus sum." Res nimirum ita se habuit: Feria VI et sabbato con- 
fessarius imposuerat Dunstano ieiunium pro poenitentia sacramentali, sabbato 
autem illo erat simul vigiliae ieiunium, quod etiam vi voti in honorem 
B. M. V. se perpetuo servaturum Dunstanus promiserat; rosarium mense 
Octobri recitare etiam confessarius iusserat; furtum istud Dunstanus fecerat 


effringendo capsam in ecclesia eo fine, ut sese inebriaret: quod, amissa 
pecunia, exsecutioni datum non est. 


Qcaekitur 1° quae sit norma specificae peccatorum distinctionis. 
4^ num Dunstanus species satis declaraverit. 


Solutio. 


140 Ad quaesitum 1] R. Regula distinguendae malitiae. specificae 
una est haec: .Exsistunt malitiae specifice diversae, quando leges 
formaliter diversae vel ex diverso motivo et fine vel ex diversa 
potestate latae yiolantur — alia regula est: .Malitia specifice diversa 
habetur, quando diversae virtutes vel eadem virtus modo moraliter 
diverso YViolantur. | Modo una, modo altera regula applicatu facilior est. 


Peccatorum distinctio. P. interna. 7] 


Hinc fieri omnino potest, ut in una eademque actione complures 
reperiantur malitiae distinction in confessione explicandae, quia tum 
res ipsa contra diversas leges diversasque virtutes potest impingere, 
tum circumstantiae personae, loci, temporis etc. novam specificam 
malitiam secum trahere possunt. 


Ad quaesitum 2m R. 1. Dunstanus minime satisfecit legi con-141 


fitendi integre seu peccata commissa accusandi secundum species 
suas infimas. 


In primo casu omittens ieiunium die sabbati plura commisit pec- 
cata omnino distincta. Diversa enim est lex ecclesiastica, diversa lex 
confessarii, diversa lex voti; violatur enim propter legem Ecclesiae 
virtus temperantiae, propter legem confessarii virtus poenitentiae, 
propter voti legem virtus religionis: hinc una hac ieunii omissione 
tria peccata mortalia committuntur. Cf. Th. m. Ill 348; Aertnijs, 
Th. m.8 1. 1, n. 222. 


R. 2. In altero casu debuit Dunstanus omnino addere agi de 
omisso rosario pro poenitentia sibi iniuncto; alioquin. nemo intelligit 
fuisse omissionem rei sub peccato debitae. 


R. 3. In tertio casu tum circumstantia loci, tum circumstantia 
finis omnino addit novas malitias easque per se mortales ultra 
malitiam simplicis furti. Neque refert finem intentum casu exsecu- 
tioni datum non esse; iam in ipso furto malitia finis iam contracta 
est animo. 


DISTINCTIO SPECIFICA IN PECCATIS INTERNIS. 


Casus. (40) 


Darius in conferentia sacerdotum circa distinctionem malitiae. diversae 
in peccatis internis exprimendae vel a confessario interrogandae ita con- 
tendit: in meris cogitationibus et delectationibus sufficit supremam speciem 
obiecti explicasse, videlicet utrum luxuriae, an invidiae, an odii etc. fuerint: 
reliqua superfluum esse indagare. Lysias e contrario contendit et obiectum 
infimae speciei et quaslibet circumstantias, in ipso opere, si fieret, speciem 
mutaturas, etiam in hisce intends peccatis accusari debere. 


Quaeritur quis indicaverit recte. 


Solutio. 


Ad quaesitum R. 1. Darius sano laxius rem considerat. Quis 
enim est qui negare possit aliud esse gaudium sumere de cogitata 
mera fornicatione, aliud. do sodomia, vel immo de bestialitate. Et 
quamquam in alius peccatis fere sufficit. expressisse grave odium, 
gravem invidiam, nisi forte adfuerit voluntas et desiderium malum 
aliquod inferendi: in materia luxuriae tamen ex multiplici capite 
species infimae mutantur vol augentur. Ceterum etiam in odio, si 
erga proxime cognatos versatur, nova malitiae species contrahitur. 

R. 2. Lysias, utut theoretice rationes non spernendas pro sua 
opinione adducere potest, eam tamen non evincit et practice severius 
iudicat, onus saepe intolerabile imponens et poenitenti et confessario. 

Si enim agitur de gaudio certi peccati patrati vel de desiderio 
peccat certi externi: sane omnes circumstantiae huius externi pec- 
cati, quae speciem mutant, etiam in isto gaudio et desiderio de- 
clararı debent, quia peccatum illud totum approbatur, prout est in 
rerum natura. 

Verum si do luxurioso desiderio inefficaci peccandi in genere 
agitur, certa persona menti non obversante, vel de libidinosa de- 
lectatione ex obiecto turpi cogitato libere capta: sane non constat 
omnes circumstantias externi peccati vel obiecti commovisse vel 
auxisse delectationem pravam ; quodsi non apprehensae fuerint ut 
delectabiles, non videtur harum circumstantiarum malitia contracta. 
Magis etiam theologi satis graves dicunt: in simplicibus delectationi- 
bus delectationem ferri solere in communem delectationem libidinosam 
vel in eam, in qua res cogitata naturaliter compleatur; nisi igitur 
specialis complacentia capta sit ex aliqua circumstantia, sufficere ut 
sciatur, utrum cogitatio tetenderit in peccatum naturale an in in- 
naturale; quodsi posterius, in quale tetenderit. Ita fere Reuter, Th. m. 
p. 2, n. 209; Arriaga, De peccatis d. 47, sect. 4, aliique: quos vide 
in Th. m. Il] 363 sq. Accuratius haec postea dicentur in explicando 
decalogi praecepto sexto. 


DESIDERIA CONDITIONATA. 


Casus. (41) 


Evergistus multa fovit inutilia desideria: vindictae, si eam sumere liceret; 
fornicationis, si Deus concederet; citae coniugalis, si matrimonio iunctus ne- 
que voto ligatus esset; ebrietatis, si inadvertenter tantam copiam liquoris 
sumere posset. 

Item gaudet, quod nuper ieiunii legis inscius beno pransus et cenatus 
sit, quod frater maior morbo correptus et defunctus atque ipse nunc heres 
principalis bonorum paternorum evaserit; quod nuper ebrius fecerit incendium 
atque ita per societatem  assecurationis novas aedes pro veteribus recipiat 
et vicinum pauperem ad conditionem longe meliorem evexerit. 


Quaeritur 1" liceatne aliquid peccaminosi desiderare sub conditione quod 
liceat. 
2^ liceatne gaudere de actione mala ut causa effectus boni. 
3° quid de variis desideriis et gaudiis Evorgisti dici debeat. 


Solutio. 


143 Ad quaesitum 1" R. 1. Generatim dici debet conditionatum 
desiderium rei aloquin malae malum non esse, si conditio apposita 
malitiam a re aufert. Ita desiderare ea, quae sola lege positiva 
prohibita sunt, sub conditione legis non exsistentis, ex sese malum 
non est. 

R. 2. Attamen ea, quae intrinsecus mala sunt neque licita 
evadere possunt umquain, per appositam conditionem ,si ficeret non 
evadunt re ipsa honesta, cum conditio sit plane impossibilis. Desiderium 
igitur huius rei utcumque conditionatum continet affectum rei malae, 
atque peccaminosum est. Hinc est, quod eiusmodi affectus odi Dei, 
blasphemiae voluntarie conceptus sit et maneat mortalf peccatum. 
Aliter tamen dicendum de desideriis, quae non includunt deliberatum 
affectum in rem graviter malam, sed solum indicant propensionem 
naturalem, qua facile soleat oriri prava concupiscentia. Sic qui dicens 
„ultionem sumerem de inimico, fornicarer etc., si peccatum non esset", 
nollet quidem haec non esse peccata, sed manifestaret se tam vehe- 
mentem harum rerum appetitionem sentire, ut eam non superaret nisi 
consideratione peccati et aeternae poenae reatus, qui incurreretur: — 
sane non peccaret graviter, immo ex se neque leviter. Cf. S. Alph, 
Th. m. V 13; Marc, Instit. Alph. I 349. 


R. 3. | Etsi obiectum, quod desideratur, per appositam con- 
ditionem evadat licitum, fieri tamen potest, ut praesens desiderium 
ut affectus sensibilis peccaminosum dici debeat. Ita desiderium actus 
carnalis sub conditione quod mulier sit ipsius uxor, non ex obiecto 
conditionato malum est, sed ex praesenti affectu libidinis ob eiusque 
periculum. 


Ad quaesitum 2n R. 1. Certo licet gaudere de effectu bono in 
se spectato; nam quod causam habuerit malam, effectui non inhaeret 
neque facit eum malum vel non appetibilem. 

R. 2. Certo non licet de causa illa mala, ut est in se, gaudere; 
nam, quod effectum bonum produxerit, non est ratio, cur aliquod in se 
malum appeti possit. Sicut enim non licet facere mala, ut eveniant 
bona, ita neque licet mala cupere. 

R. 3. Si sumitur actio seu causa illa mala, non ut est in se, 
sed sub formali conceptu causae alicuius boni: etiam illicitum est 
tum saltem de ea gaudere, quando proportio non est inter effectum 
et causam. Nam si praeferam illum effectum bonum, seu si illum 
effectum bonum potius velim, quam nolim causam malam, eo ipso fit, 
ut ordinem caritatis vel etiam iustitiae aliusve virtutis laedam. 

R. 4. In alus casibus ali aliter loquuntur. Verum inultum videtur 
lis de verbo esse; nam detestans actionem malam possum nihilominus 
omnino honeste gaudere, quod haec ipsa actio mala produxerit aliquod 
bonum, seu gaudere de hac quae actioni ceteroquin malae insit con- 
ditione, causandi scilicet boni. Quod magis valet de actione materialiter 
quidem contra legem, sed ab agente inculpabiliter posita, eaque tali, 
ut obiectivam malitiam intrinsecam non retinuerit. Cf. Th. m. In 358; 
Bucceroni, Instit. theol. mor. I5, n. 294; Marc l.c. I 353. 


Ad quaesitum 3" R. 1. In desideriis vindictae et fornicationis 
Evergistus sane recto non egit. Verum si re ipsa non coxit odium 
vel libidinem, sed inclinationem suam involuntariam tantum prodere 
voluit, non peccavit mortaliter neque proprie loquendo desideravit. 
Cf. Busenb. apud S. Alph.t Th. m. V 13. 


144 


145 


74 Do peccatis. 


In desiderio conditionato vitae coniugalis, si fuerit. deliberatum 
desiderium appetitus sensitivi, Evergistus aperte periculum praesentis 
libidinis incurrit, vel ipsam libidinem fovit; hinc mortaliter peccavit. — 
Immo solius voluntatis desiderium non mere transitorie concipere, 
sed deliberate cum mora fovere grave inducit periculum, ideoque 
Evergisto erit per se graviter illicitum. 

Desiderium ebrietatis est graviter peccamiuosum ; nec iuvat con- 
ditio apposita, si eam inadvertenter in se posset producere. Nam, 
utut disputatur, liceatne aliquando ob gravem causam alterum inebriare, 
id omnes fatentur sine gravi causa hoc graviter peccaminosum esse, 
etiamsi alter inebriandus non peccet subiective. A pari ratione eius- 
modi factum propriae ebrietatis graviter peccaminosum est, quando in- 
tenditur; aliis verbis, eius desiderium per se grave peccatum dici debet. 

146 R. 2. Ad varia gaudia Evergisti quod attinet: primum gaudium, 
cum non sit de laesa lege, sed de bono prandio, a culpa excusatur. 
Alterum gaudium de morte fratris clare violat ordinem caritatis, cum 
infima bona fortunae praeferantur summo bono temporali fratris: 
(licebit tamen, abstrahendo a fratris morte, de propria hereditate 
gaudere). De tertio gaudio creati a se incendi difficilius erit certi 
aliquid statuere. Si de incendio casu, v. g. fulmine, exorto ageretur, 
nemo culpae verteret Evergisto gaudium de proprio levamine et de 
levamine vicini sui; neque in eo laesionem caritatis quis videret, quod 
horum levamen damnum sit societatis assecurationis. Verum essentiale 
discrimen adesse non videtur, sive naturali casu sive humana in- 
advertentia creatur incendium. Quare de incendio isto obiective sumpto 
propter bonos effectus gaudere peccatum non videtur esse; de actione 
autem sua subiectiva materialiter mala gaudere non licet. — De ipso 
autem incendio etiam non liceret Evergisto gaudere, si ante ebrietatem 
praevidisset se in ebrietate incendium  excitaturum. | Nam in hoc 
casu ipse ille effectus pro culpa Evergisto 1imputandus esset; de eoque 
gaudere esset gaudere de peccato commisso. 


VITIA CAPITALIA. 


SUPERBIA. 


Casus. (42) 


Rufa omnem fastum muliebrem adamat; se alus pulchriorem esso ve- 
hementer gaudet; famulas et pauperes satis aspere et superbe alloquitur; 
devotionem tamen — quippe quod ad consuetudines moresque pertineat — 
frequentia Sacramentorum colit, ne in hac etiam re alus sit inferior. 

Rutinus, se alios talentis et prudentia praecedere ratus, altiora officia 
quaerit et ambit, atque ingenium suum et dexteritatem quavis occasione data 
prae se fert; gloriatur etiam, falso quidem, quod decies duellum habuerit, 
quod per quinque annos pedem in ecclesiam non intulerit, neque etiam in 
periculo mortis se velle, ut sacerdos vocetur; indignum enim esse hominem 
rationalem, ipsum sui iuris, caece auctoritati se submittere. Hoc loquendi 
et gloriandi modo sibi viam parare putat ad honores. 


Vitia capitalia: superbia. To 


Quaeritur 1" quae sit superbia. 


2° quando superbia sit peccatum mortale, quando veniale tantum : 
quando iactantia. 


3^ quomodo peccaverint Rufa et Rufinus. 
4] quae remedia contra superbiam sint iis praebenda. 


Solutio. 


Ad quaesitum ld R. 1. Superbia in genere est inordinatus pro- 


priae excellentiae appetitus. Qui multis quidem modis committitur et 
manifestatur. 

R. 2. Diustinguitur imprimis superbia completa et superbia in- 
completa: completa dicitur, qua quis subiectionem omnino abicit; in- 
completa, qua quis, salva subiectione necessaria, plus appetit excellere, 
quam sibi convenit, ideoque plura possidere cupit, quibus prae aliis 
excellat, vel in iis, quae habet, nimis sibi complacet eaque pluris 
aestimat magisque sibi vindicat, quam par est. 

R. 3. Superbia non collocatur proprie inter peccata capitalia sed 
supra illa, quasi fons et origo omnium. 

Orniuntur autem ex superbia imprimis haec: 

a) directe utpote peccata cognata: ambitio (inordinatus appetitus 
honorum et dignitatum); praesumptio (appetitus aggrediendi ea, quae 
vires superant); vana gloria (1inordinatus appetitus humanae aesti- 
mationis et laudis, maxime ex rebus inanibus); 

b) indirecte: pertinacia (inordinata adhaesio propri iudicii); dis- 
cordia et contentio; contumelia (iniusta laesio honoris); temerarium 
indicium et detractio (iniusta bonae famae laesio). 


Ad quaesitum 2" R. 1. Superbia potest peccatum mortale esse 
ratione sui; potest praeterea, etiamsi ratione sui peccatum mortale 
nondum sit, ad mortalia peccata ducere. 

R. 2. Ratione sui superbia peccatum mortale est, si fuerit su- 
perbia completa, videlicet si quis nolit Deo divinisque mandatis sub- 
iacere, id indignum iudicans, ac si laedat propriam dignitatem. — 
Idem dic de eo, qui ex illo inotivo recuset subiacere legibus humanis, 
utpote quae in Deo legislatore fundentur. Cf. Th. m. In 884—886; 
Reuter, Th. m. Il, n. 154, et Neo-conf. n. 56 sqq. 

R. 3. Alī affectus in. propriam excellentiam eiusque aestimatio 
non sunt ex natura sua peccatum superbiae mortale, eo quod essen- 
talem erga Deum subiectionem non excludant; sunt tamen fertiles 
segetes peccatorum, etiam mortalium, imprimis iniuriarum, quae aliis 
inferantur. 

R. 4. lactantia, quantum dicit nude gloriolam capere ex re sive 
vera sive falsa, ex se veniale peccatum est, etsi ex gravioribus. Verum 
novum peccatum accedere potest ex re, de qua aliquis gloriatur. Nam 
de re peccaminosa, puta mortaliter peccaminosa, gloriari, peccatum 
mortale est, sive sit verum sive fictum peccatum, de quo glorietur. 
Innuo facillime in tali iactantia tres malitiae. mortales specifice di- 

stinctao adsunt: 1. gloriato de offensa Dei; 2. scandalum aliorum 
seu pertractio vel stimulatio ad peccatum: 3. gaudium et approbatio 
peccati praeteriti, si narratio vera nec mendax est; approbatio et de- 


siderium peccati, si mendax est narratio. Cf. Th. m. Ill 360; S. Alph., 
Homo apost. tr. 9, n. 9. 


149 Ad quaesitum 3m R. 1. 


Rufa vana sua gloria innumera committit 
peccata, etsi ex se venialia. 


R. 2. Si autem pulchritudine abutatur, ut in se commoveat alio- 
rum libidinem, mortali scandalo peccat. In aspero et superbo aliorum 
alloquio videndum est, num gravem contumeliam vel convicia in eos 
intulerit: quod si fecerit, graviter peccavit; alias ex se venialiter. 


R. 3. Quod vero ex [frequentia sacramentorum vanam gloriam 
quaerit et nutrit, sane peccaminosa deordinatio est; eaque, si non 
solum affectus concomitanter occurrens atque admissus, sed ex in- 
dustria accitus et principaliter 1mpellens est, per se ex venialibus 
satis gravis. Immo in tali casu videndum est, utrum Rufa accedens 
ad sacramenta etiam necessaria saltem dispositione praedita sit, vero 
scilicet dolore de peccatis mortalibus, si quae accusat; an necessario 
dolore destituta sacramentis plane abutatur. Quod si sciens committit, 
gravi sacrilegio peccat. Idque in eiusmodi femina timendum est, si 
nihil nisi quotidiana peccata venialia accusat, de quibus hanc feminam 
adeo vanam serium dolorem concipere valde improbabile est. Cf. vol. ITII 
388 396. 

150 R. 4. A Rutino autem committi potest ambitione illa grave pec- 
catum, si ea officia cupit et quaerit, quibus gerendis se imparem esse 
sciat: quod in casu narrato non videtur obtinere. Immoderata tamen 
illa appetentia, numquam non periculosa, in se iam venialiter mala est. 

R. 5. Verum in illa malitia 1mmoderati excellentiae et honoris 
appetitus Rutinus non sistit; nam affectus ille eum impulit ad alia 
peccata omnino mortalia. Nam $gloriatio illa superba de duello, de 
neglecto cultu divino, de infidelitate, de finalis 1mpoenitentiae pro- 
posito certe continet in se peccata mortalia, cum ipsae illae res, de 
quibus fiat gloriatio, sint mortaliter malae. Nam in eo casu habes 
peccatum, idque grave: 1. ex eo quod gloria quaeratur ex re mala; 
2. quod committatur complacentia et approbatio peccatorum sive ficto- 
rum sive perpetratorum, quorum malitiae omnes denuo contrahuntur. 


Accedere potest 3. scandalum aliorum, et similia. Cf. Th. m. Ill 360 sq: 
S. Alph. |. c. 


R. 6. Nihilominus hic non est abs re advertere aliter nonnum- 
quam per accidens indicandum esse de eo, qui nunc quidem ad meliores 
mores se composuerit, quoad praeteritum autem gloriando narrat gravia 
sua peccata sive vera sive fictitia. — Quod in se quidem graves con- 
tinet malitias, ut dictum est; sed fieri potest, ut 1iactator ille neque 
ad scandalum neque ad alias malitias attendat, neque vere in peccatis 
ilis complacentiam habeat, sed solum vanam gloriam quaerat do sua 
quasi audacia et de ingenio ad res extraordinarias proclivi et parato. 
In tali casu subjective excusari potest a peccato gravi. Cf. Elbel, Con- 


Vitia capitalia: *uperbia, invidia. P 


ferentiao p. I, n. 613 cum Sporer, Lacroix, Th. m. 1. 5, n. 289. In 
nostro casu eiusmodi excusatio plane exclusa est. 

R. 7. In eo demum, quod Rutinus indignum homini iudicat 
rationem suam auctoritati suhicere, habes per se superbiam com- 
pletam, peccatum mortale gravissimum, quo parum obscure ipsi legi 
divinae subjacere recusat. 


Ad quaesitum 4m R. 1. Ad vincendam superbiam imprimis ne-15l 
cessaria est seria cogitatio propriae vilitatis, quae facile elucet tum 
ex natura hominis in se spectata, eius ortu et interitu, tum ex natura 
peccato vitiata, tum ex peccatis personalibus atque poena illis iure 
merito debita. 

R. 2. Augetur haec cogitatio per seriam considerationem effec- 
tuum superbiae, siquidem Deus superbis resistit, iis gratiarum divitias 
claudit, cum humilibus se suaque dona large solet communicare. 

R. 3. A consideratione transiri debet ad voluntatis affectus et 
actuum externorum exercitia, ut nimius splendor in usu rerum abiciatur, 
laus propria vitetur, cum aliis hominibus etiam inferioribus condescensio 
et affabilitas exerceatur, vel ipsa iniuria patienter toleretur. Ad humili- 
tatem non pervenitur nisi per humiliationem. 

R. 4. Ad vilem sui ipsius aestimationem atque humiliationis ex- 
ercitium  promovendum multum iuvat Christi Domini exempli medi- 
tatio, qui, „cum in forma Dei esset. . ., formam servi suscipiens..., 
humiliavit semet fpsum (Phil 2, 6—8), atque nos ad sui imitationem 
provocans imprimis humilitatem commendavit. 


INVIDIA (1). 


Casus. (43) 


Arnulfus maestitia consumitur, cum videat sodales in publico examine 
pro habendo officio adeo supra se excellentes, ut ipse ignobilem re vera debeat 
sustinere personam. 

Valde tristatur etiam do inimico suo nuper promoto, timet enim non 
parum ab eo; atque etiam magnam concipit indignationem, quod in distri- 
buendis officiis publicis putet non merita sed favores personales praevalere, 
ita ut promotos libenter a suis muneribus deicerot. 

Dein in arte et industria, quam spe publici muneris deiectus exercendam 
suscepit, graviter fert multo plures ad suos aemulos confluere; et quamquam 
ipse satis habet, unde commode vivat, tamen ob lucrum sibi ereptum vehe- 
menti ira accensus aemulos suos atque emptores dira 1mprecatione prosequitur. 


Quaeritur 1° quid sit invidia, et quale sit peccatum. 
2" qui sint varii affectus cognati, ab invidia tamen distinguendi. 
8^ quid de Arnulfo dicendum. 


Solutio. 


Ad quaesitum lm R. | cuin 5. Thoma, S. th. 2, 2, q. 36, a. 1:152 
Invidia est tristitia de alienis bonis, quando . .. bonum alterius 
aestimatur ut malum proprium, in quantum est diminutivum propriae 

gloriae vel excellentiae", et art. 2: «Quarto modo aliquis tristatur de 
bonis alicuius, in quantum alter excedit ipsum in bonis; et hoc pro- 
prie est invidia." 

R. 2. Si quaeritur, quale sit peccatum invidia, resp. cum eo- 
dem S. D. ib. a. 3: «Invidia ex genere suo est peccatum mortale. 
Genus enim peccati ex obiecto consideratur; invidia autem secun- 
dum rationem sui obiecti contrariatur caritati, per quam est vita 
animae spiritualis." — Notandum tamen est, tum ex imperfectione 


actus tum ex parvitate materiae invidiam saepe evadere peccatum 
veniale. 


Ad quaesitum 2" R. S. Thom., S. th. a. 2 complures exhibet 
modos tristandi de bonis alienis, qui invidia non sunt: 1. «dolore de 
bono alicuius, in quantum ex eo timetur nocumentum vel sibi ipsi 
vel alis: talis tristitia invidia non est et potest esse sine peccato". 
2. «Potest aliquis tristari de bono alterius, non ex eo quod ipse 
habeat bonum, sed ex eo quod nobis deest bonum illud, quod ipse 
habet; et hoc proprie est zelus. Et si iste zelus sit circa bona ho- 
nesta, laudabilis est. Si autem sit de bonis temporalibus, potest esse 
cum peccato et sine peccato." 3. «Tertio modo aliquis tristatur de 
bono alterius, in quantum ille, cui accidit bonum, est eo indignus,... 
et haec tristitia vocatur nemesis” (quem affectum S. D. pro malo iure 
merito habet, si tristitia seu indignatio feratur in ipsam dispositionem 
divinam, quae occulto providentiae iudicio in bonos et malos bona 
terrena distribuit). 

Alii addunt vel potius enucleatius eadem enumerant, quae S. Tho- 
mas allatis verbis concluserat: 4. dolere de bonis alicuius, in quantum 
praevidetur eum bonis ilis utcumque male usurum esse (quod in 
primo modo a S. Thoma enumerato quasi continetur); 5. si alterius 
promotione ego re vera malum patiar, atque in tantum de alieno bono 
doleo, non proprie invidia est neque peccatum, nisi forte propter 
malum meum relative non magnum ordo caritatis laedatur (revocari 


hic modus potest ad 2“ a S. Thoma allatum). Cf. Th. m. Il! 777; 
Reuter, Neo-confess. n. 75 sq. 


Ad quaesitum 3m R. 1. In primo casu videtur tristitia Arnulfi 
de propria inferioritate fuisse: quae non est invidia. Fatendum tamen 
est facile fieri posse, ut gressus fiat ad dolorem de bono successu 


aliorum, adeoque ad veram invidiam: quare sibi cavere debet 
Arnulfus. 


R. 2. In altero casu minus etiam habetur invidia, eo quod 
Arnulfus sibi re vera timet; neque indignatio de iniqua officiorum 
distributione invidia est. Quod vero addit Arnulfus desiderium alios 
deiciendi a suis officiis, illud periculosum est. Si solum optat, ut, 
qui indigni sint, removeantur, nihil statuens de iniusto modo eos 
removendi, nullum adest peccatum. Si vero vel optat, ut etiam illi 
removeantur, qui digni sunt, vel ipse cupit aliquid agere sive quoad 


rem sive quoad modum iniustum. quo alios deiciat: sane peccat, id- 
que ex genere suo mortaliter. 

R. 3. In tertio casu, si solum desiderasset, ut ad se etiam multi 
confluerent, peccati accusari non deberet. Verum illa irae signa et im- 
precationes prolatae ostendunt plane Arnulfum transiisse ad dolorem 
gravem et iniustum de bono aliorum, cumque veram invidiam concepisse. 
— [mmo examinandus est, num praeter seriam imprecationem etiam 
blasphemiam commiserit quam «dira fimprecatio non raro continet. 


INVIDIA (ID. 


Casus. (44) 


Maro inter cetera confitetur se invidum fuisse. Interrogatus a con- 
fessario, quomodo invidia peccaverit primo aegre tuli, inquit, quando alii 
laudabantur, eorum laudem vel imminui vel tacens excepi, mei aestimationem 
inde minui ratus; secundo indignatus sum, quando vidi aliis suas res magis 
prospere procedere quam mihi meas; tertio dolui, quod ad aliorum officinas 
inulti, pauciores ad meam officinam emptores accederent; quarto optavi, ne 
fratres mei diligentiores vel magis devoti essent quam ego, ne ego vilipendar; 
quinto graviter tuli, quod vicinus noster ad munus magistratus sit evectus, 
quia nobis adversatur nobisque nunc efficaciter potest nocere /Reuter, Casus 
ad Neo-conf. c. 12). 

Quaeritur 1? quibus in casibus Maro invidia peccaverit, quibus graviter et 
quibus leviter. 


2" quae media contra invidiam adhibenda sint. 


Solutio. 


Ad quaesitum 1“ R. 1. Quod alu laudabantur, id sane Maronis 
laudes non minuit; proin Maro laudes alienas aegre ferens necessario 
debuit eas aestimare ut malum proprium atque sic ex iis tristari — 
quod proprie est invidiae. Dubium igitur non est, quin hoc modo 
Maro peccaverit idque ex se graviter, nisi agebatur de rebus nullius 
momenti atque de laude, quae nullius aestimetur. 

R. 2. In altero casu distinguendum est. Si Maro tristitiam ex 
eo cepit, quod res sibi male succederent, atque consideratio successus 
boni aliorum huius de malis propriis tristitiae tantum | occasionem 
dederit, non peccavit invidia; si vero bonus aliorum successus erat, 
do quo tristabatur, quasi ipse ex eo deprimeretur, peccavit re vera 
invidia. 

R. 3. In tertio casu non videtur vera invidia Maro laborasse, 
similiter ut in priore casu dictum est de Arnulfo. Videtur enim 
potius tristatus esse, quod ad se pauci tantum emptores confluerent 
atque ipse sperato lucro careret, quod aliu faciebant abundantius. Si 
autem non ita suum detrimentum sive lucrum cessans considerasset, 
unde conciperet tristitiam, sed potius ipsum aliorum lucrum quo eos 
carere cuperet, utpote quo ipse fieret deterior — etiam in hoc casu 
peccasset invidia. 

R. 4. In quarto casu re ipsa pura et putida invidia Maro ta- 
bescebat. Nam non ipse sibi bonum aliquod optabat, maiorem dili- 

gentiam atque maiorem sanctitatem, sed optabat aliorum in hisce 
detrimentum, ne ipse ignavior et inferior appareret. Immo quatenus 
ita de aliorum maiore sanctitate coram Deo tristabatur, commisit in- 


vidiae speciem pessimam, quae inter peccata contra Spiritum Sanctum 
enumeratur. 


R. 5. Quintus ille affectus invidia non fuit, ut patet ex dictis 
ad priorem casum ad Quaesitum secundum. 


157 Ad quaesitum 2" R. 1. Ad invidiam expellendam conducit im- 
primis petere a Deo gratiam sincerae caritatis erga proximum atque 
etiam considerare alios homines vere esse fratres nostros, vocatos he- 


redes nobiscum regni coelestis, ubi summa est bonorum communicatio 
et mutuum de bonis gaudium. 


R. 2. Considerare convenit, quomodo invidia infelices faciat, 
felices caritas et benevolum gaudium de bono alieno. Caritas enim 


illa facit, ut aliena quodammodo mea evadant atque ego iis vere fruar, 
ut fruor propriis. 


R. 3. Considerandum est etiam invidiam et his in terris diabolo 
similem reddere invidum et eum cum diabolo aeternis poenis addicere; 


cum e contrario caritas et hic laetitiam | generet et pro altera vita 
merita augeat infinita. 


A V ARITIA. 


Casus. (45) 


Crusius, vir industrialis, divitias satis magnas congessit, at earum 
etiam omnino tenax est. Cum se satis superque solvere debere dicat ratione 
tributorum pro causis communibus et causis pauperum, pauperes ostiatim 
eleemosynam petentes dure solet repellere; ab iis, quibus locaverat agros 
vel domos, pretia annua severe exigit, nulla ratione habita fortuitorum 
damnorum, quae occurrerint; diebus dominicis et festis, quando a laboribus 
vacat, per horas solet se includere in cubiculum ibique cum magna affectione 
perlustrare titulos pecuniarios: ex quibus cum animadvertit certum aliquem 
valoro destitutum esse ob tempus conversionis elapsum, nihilominus frau- 
dulenter illum cum alus pro solutione debitorum expendit atque ita a se 
1000 marcarum damnum avertit. 

Arcadius congerendarum divitiarum desiderio captus erga uxorem et 
familiam exsistit parcus, ita ut illi querelas excitent, quod non possint more 
aliorum liberales se exhibere neque publicis intéressé spectaculis; aliquoties 
etiam amore notabilis lucri diebus festis Sacrum omisit, quamquam lucro 


nullatenus indiget, sed vano tantum timore timet, ne diversis infortunii casi- 
bus bona deficiant. 


Qcaeritcr lw quae sit avaritia quodve peccatum. 
4^ quomodo Crusius et Arcadius in singulis casibus peccaverint. 
3^ quae sint remedia contra avaritiam indicanda. 


Solutio. 


158 Ad quaesitum lm R. 1. Avaritia secundum S. Thom., S. th. 2, 2, 
q. 118, a. | „est immoderatus amor habendi seu divitiarum , vel ib. a. 3: 

„Avaritia importat immoderantiam quandam circa divitias . . . nno 
modo immediate circa ipsam acceptionem et conservationem divitia- 
rum, in quantum se. aliquis acquirit pecuniam ultra debitum, aliena 
surripiendo vel retinendo: et sic opponitur iustitiae. Alo modo im- 
portat immoderantiam circa interiores affectus divitiarum, puta cum 
quis nimis amat vel desiderat divitias, aut nimis delectatur in iis etiam 
si nolit rapere aliena: et hoc modo avaritia opponitur /iberalitat 


R. 2. Cum eodem S. Thoma ib. a. 4: „Avaritia . . . secundum 
quod opponitur iustitiae, ex genere suo est peccatum modale. Avaritia, 
secundum quod opponitur liberalitati, ... est peccatum veniale (nisi in 


tantum amor divitiarum crescat, quod praeferatur caritati, ut scilicet 
propter amorem divitiarum aliquis non vereatur facere contra amorem 
Dei et proximi)/ 

R. 3. Etsi avaritia ut sic per se peccatum tantum veniale sit. 
nihilominus vitium est capitale quam pessimum, facillime in multa et 
maxima peccata mortalia inducens, cum divitiae sint medium ad reli- 
quas cupiditates humanas facile implendas. Hoc sensu S. Scriptura 
dicit: „Avaro autem nihil est scelestius. . . . Nihil est iniquius, quam 
amare pecuniam; hic enim et animam suam venalem fiibet ^ (Eccli 
10, 9 10); et: ,Qui volunt divites fieri, incidunt in tentationem. et 
in laqueum diaboli, et desideria multa inutilia et nociva, quae mer- 
gunt homines in interitum et perditionem. | Radix enim omnium ma- 
lorum est cupiditas" (1 Tim 60, 9 10). 


Ad quaesitum 2u R. 1. Quod Crusium attinet, non tam divi- 


tiarum affectus in se spectari debet, sed huius cupiditatis effectus, ut 
indicetur de singularum actionum peccaminositate. In quibus primo 
Occurrit, quod pauperes soleat repellere eosque repellat dure. 

Quod igitur dure agat, si id intelligitur de contumelia gravi seu 
conviciis, quibus pauperes afficiat, hoc sane grave peccatum est. 

Si a duro agendi modo abstrahitur ac solummodo id spectatur, 
Crusium solere eleemosynas petentibus non dare: hoc in singulis casi- 
bus saltem grave peccatum non est, nisi occurrat necessitas quasi 
extrema. Attamen semper sic agere Crusio diviti, nedum in gravi 
petentium necessitate, sed etiam in ordinaria, fuerit peccatum etiam 
grave, nisi verum sit, quod dicat, a se per publicam auctoritatem iam 
exigi contributionem amplam ad pauperum necessitates sublevandas. 
Cf. Marc, Instit. Alph. I 488. Sed ne id quidem eum excusat, in quo 
casu ei occurrerit necessitas quasi extrema. Cf. Th. m. IIl! 762: Lag- 
mann, Th. m. de carit, c. 6, n. 4 5; Suarez, De carit, d. 7, s. 3. 

R. 2. Quod severus sit in exigendis pretiis conductorum agrorum 
et domorum, fere similiter dindicandum est, ut antea dictum est de 
eleemosyna. Verum non requiritur, ut illi pauperes homines iam con- 
stituti sint in tanta necessitate; sed sufficit, ut per duram exactionem 
in necessitatem extremam vel etiam omnino gravem coniciantur: quo 
in casu, nisi Crusius saltem dilationem concedat, graviter peccat. 

Num remittere aliquid debeat ex iustitia propter infortunia ali- 
cuius anni, pendet a contractu vel eius interpretatione, sive lege facta 

sive consuetudine recepta. Quodsi igitur in hac re iniuste opprimat 
pauperes, sane longe facilius mortale peccatum, idque ex gravioribus, 
committit, scilicet quam primum iniusta exactio attingat materiam 
relative ad pauperes gravem. 


161 R. 3. Certis diebus Crusium se includere, ut cum satisfactione 
solus possit thesauros suos contemplari et tangere, sano peccaminosum 
est, at per se limites venialis peccati non excedit. Verum omnino 
retrahendus est Crusius ab ista affectione inordinata, ne altiores radices 
agat et ad gravia peccata eum pelliciat. 


R. 4. Quod vero Crusius avaritia ductus fraudem illam com- 
miserit atque titulum valore destitutum pro valido expenderit, certe 
peccavit peccato iniustitiae eoque mortali, cum agatur de summa 
limites gravis materiae longe excedente. Neque excusatur ex eo, quod 
sic a se damnum avertat. Nam hac ratione causam non habet in- 
ferendi damni nisi contra eum, qui hoc damnum sibi iniuste intulerit: 
intulit autem ipse sibi sive socordia sive oblivione. 


162 R. 5. Quod ad Arcadium attinet, parcitas erga familiam videtur 
aliquantulum vitiosa fuisse, quod ne uxor quidem adultique lilii moro 
consueto pia opera exercere potuerint. Ex eo autem, quod publicis 
spectaculis intéressé non possint, Arcadii illiberalitas vix est vitiosa, 
sed potius laudanda, quando, ut saepe fit, eiusmodi spectacula bonis 
moribus non apprime consonant. 


R. 6. Difficilius solvitur quaestio do neglecto ab Arcadio Sacro 
propter magnum lucrum alioquin. amittendum. | Communius quidem 
concedunt ei, (pii sibi suorumque necessitatibus per labores suos pro- 
videre debeat, licere propter extraordinarium lucrum una altcravo 
vice Sacrum omittere. At, cum Arcadius habere videatur, unde vivat, 
estne benigna illa legis ecclesiasticae interpretatio ei applicanda? Puto 
ita dici posse, 1l. quia Arcadius, etsi re vera non indigeat, tamen reapse 
suis bonis timet; 2. quia complures theologi unicersim dicunt lucrum 
pro statu extraordinarium esse causam excusantem, quia talis lucri 
amissio universim gravi damno aequiparatur: ergo, si lucrum pro statu 
Arcadii vere extraordinarium erat, peccati argui nequit, modo tamen 
ipse ex honesto fine agat; hortandus etiam est, ne facilius et frequentius 
ob talem causam Sacrum omittat. Cf. Th. m. 111 712; S. Alph., Th. m. 
III 332; Elixi, Conferent, p. III, n. 368. 


163 Ad quaesitum S" R. 1. Ad supprimendam affectionem avaritiae 
imprimis conducit meditatio mortis fortasse brevi secuturae, quae ho- 
minem privabit omnibus rebus terrenis idque eo crudelius, quo fortior 
erat ad res istas affectio, et quae hominem avarum, qui misericordiam 
non exercuit, sistet ante tribunal indicis severi, misericordiam prae- 
stituri iis. qui fecerunt misericordiam, condemnationem iis, qui viscera 
sua clauserint miseris alienis. 


R. 2. Similiter conducet ad deponendam avaritiam, si dives per- 
pendat, quam facile sibi sit peccata sua redimere misericordiis pau- 
perum (I)n i, 24); quantopere deplorandum, sed in aeternum frustra, 
medium adeo facile neglexisse. 

R. 3. Demum homo Christianus in omni re oculos conicere 
debet in exemplum Christi ducis nostri atque per eius merita auxi- 
lum gratiae imploraro ad quaslibet tentationes superandas. | Neve 
omittat homo avarus dives sibi'constituere certam summam pecuniae 
et certas occasiones ad misericordiae opera re ipsa exercenda. Pau- 
per vero, qui avaritia tangitur, multo magis ad Christum pauperem 
respiciat atque cum gaudio et gratiarum actione perpendat verba 
Christi: ,Beati pauperes spiritu, quoniam ipsorum est regnum coe- 
lorum * (Mt 5, 3). 


IRA. 


Casus. (46) 


Fabricius, homo bilosus. ad res vix ullius momenti ita exardescit ira, 
ut toto corpore contremiscat; quo compluries factum est, ut in morbum in- 
ciderit, quo ab officio suo obeundo impediebatur. Atque in tali ira solet 
verbis contumeliosis proximum impetere, liberis atque uxori omne genus 
malorum imprecari. Hucusque incassum monebatur, ut affectionibus suis 
moderaretur. — Nuper graviter irascens fdio adidescenti vasa in terram 
proiciens confregit, filii pileolum novum arripiens in ignem coniecit. Cf. Reuter, 
Casus ad Neo-conf. cas. 14. 


Quaeritur 1° quomodo per iram soleat peccari. 
24^ quomodo in casu nostro Fabricium peccasse indicari debeat. 


3° quid exigi debeat a Fabricio, ut confessus absolvatur, et quae 
remedia ei indicanda. 


Solutio. 


Ad quaesitum 1“ R. 1. Ira duobus modis peccari potest: primo, 
ut dicitur, ex parte obiecti, si quis vindictam sumere optat vel ab eo 
qui non meretur, vel maiorem quam meretur, vel infligendam ab eo 
qui infligere nequit legitime; secundo ex parte modi, si indignatio et 
excandescentia causam vel mensuram excedit. 

R. 2. In priore modo irae peccatur ex se mortaliter, si grave 
fuerit malum, quod alteri inferendum desideratur. 

In posteriore modo peccatur ex se venialiter tantum; per acci- 
dens tamen grave peccatum committi potest ex ira, videlicet ratione 
blasphemiarum vel contumeliarum, ratione scandali, vel ratione mali 
gravis, quod ex ira causari iracundus praevidet. 


Ad quaesitum 2?™ R. 1. Morbus quidem in se non videtur fuisse 
gravis; at neglectus officii gravis fieri potuit, si Fabricio praesto non 
erat, qui pro se suppleret atque bene suppleret. Quare fieri potuit, 
ut Fabricius ex gravi officii neglectu (vel ex gravi contracto morbo) 
graviter peccaret. Quod quidem prima vice homines non solent satis 
suspicari et praevidere, ac proin prima vice, qua eiusmodi effectus 
acciderit, Fabricius videtur subjective excusandus esse a pravi pec- 
cato, non a veniali. Sed postquam iteratis vicibus id acciderit, Fa- 


bricius potuit et debuit praevidere, immo satis praevidit se adeo irae 
6- 

indulgendo simile malum sibi causaturum esse; neque ex defectu prae- 
visionis a gravi peccato excusatur. 


R. 2. Quoad contumeliosa verba, quae in alios profert, probe 
videndum est, quae in quos proferat. Nam a conditione personarum 
multum pendet, atque si quis ira valde abreptus et vix sui compos 
eiusmodi verba profert, contumelia multum minuitur. — Nihilominus 
plane rationis expers Fabricius etiam in ira non erat (quod si fuisset, 
haec ipsa conditio, si esset praevisa, argueret iram peccati gravis: 
cf. Reuter, Neo-confess. n. 89), ac proin videre debuit, num spectatis 
omnibus adiunctis contumelia fuerit gravis. Quod si fuerit, Fabricius 
ex hac parte peccavit graviter. 


R. 3. Similiter iudicandum est de imprecationibus, num fuerint 
serio prolatae seu ex animo. Quodsi non ex animo — et re vera 
plerumque hae imprecationes ex animo non limit — non peccavit 
graviter, quatenus imprecationes qua tales spectantur, neque blas- 
phemiae erant adiunctae. 


Verum R. 4. Quatenus hisce excessibus pravo suo exemplo Fa- 
bricius scandalo fuit, atque imprimis liberos ipsos docuit eiusmodi 
imprecationes atque excessus imitari, graviter peccavit. Et re vera 
eiusmodi scandalum generatim est timendum ; ac proin Fabricius ad 
evitandum scandalum sub gravi tenetur sibi moderari. Adde quod 
alias se filis despicabilem faciat. 


R. 5. Quod res suas iratus destruxerit, in hoc non fecit damnum 
iniustum, cum ipse volens non possit esse invitus de damno quod 
patitur, verum fecit damnum  irrationabile: quod ut ratione sui ad 
peccatum mortale ascendat, debet esse valde excessivum. Quapropter 
ex hoc titulo damni causati Fabricius non peccavit letaliter. — At- 
tamen si eiusmodi res saepius accidunt, etiam hae signum esse possunt, 
sicut alia quae acciderunt, Fabricium ad tantum excessum in ira esse 
proclivem, ut sub gravi teneatur incumbere in sui moderationem. 


166 Ad quaesitum 3m R. 1. Quoniam Fabricius in compluribus gra- 
viter peccaverit et peccare soleat in ira, certo a confessario absolvi 
nequit, nisi demum serium conatum adhibeat atque serio vim sibi in- 
ferat, ut irae moderetur. Quod si fecerit, relapsus saepe excusabitur 


a peccato mortali, eo quod excessus ilh non semper fiant cum plena 
advertentia actuali. 


R. 2. Imprimis igitur petat humiliter a Deo gratiam ad vincendam 
iram, atque ubi primum senserit se incipere excandescere, ex toto 
corde auxilium gratiae imploret et resistat. 


R. 3. Sed etiam antequam negotia aggrediatur, imprimis ea, in 
quibas expertus sit se facile ira abripi, serio proponat mansuete et 
considerate agere cum alis, atque sibi persuadeat contradictiones ali- 
quas a quolibet esse patienter et pacate ferendas. 

R. 4. In quem finem studeat humilitatem fovere tum seria con- 
sideratione tum exercitio atque Christ Domini exemplum sibi pro- 
ponere. qui fuit humilis et mitis corde. Humilitas enim. docet man- 
suetudinem, iram et indignationem saepe creat superbia. 

ACEDIA. 
Casns. (47) 


Firmundus, nobilis adulescens, dum scholas frequentabat, a singulari 
morum ingenuitate, modestia, pietate commendabatur, in frequentandis ^acra- 
mentis bono exemplo aliis praeibat. Sed cum altioribus studiis incumberet, 
liberiorem vitam edoctus malisque sociis seductus mores omnino in peius 
mutavit, indulgere coepit potationibus et immunditiis. Orationem iam nauseat, 
ad sacramenta vix tempore paschali accedit, atque demum eo devenit, ut 
dolerot coelum abnegatione et pugna esse comparandum, feliciora aestimaret 
bruta, quae sine periculo cruciatuum inferni voluptatibus possent indulgere. 
Tandem gravi morbo correptus, cum ad vitae exitum  properet, post multos 
conatus sacerdotis in reconciliationem cum Deo ineundam consentit, paratus 
ad confessionem necessariam. Cf. lleuier, Casus ad Neo-conf. cas. 15. 


Quaeritur 1? quae sit acedia, quae varia eius peccata. 
2^ quomodo Firmundus acedia graviter peccaverit. 
3^ quae sint contra acediam remedia commendanda. 


Solutio. 


Ad quaesitum 1" R. 1. Acedia in genere sumpta est taedium 
seu tristitia de bonis spiritualibus, quatenus cum labore et difficultate 
comparari debeant, adeoque taedium et remissio in exercitus reli- 
gionis et pietatis. 

R. 2. Quatenus sic generatim sumitur, per eam peccatur, quando 
et quatenus exercitia religionis vel diversarum virtutum, cum prae- 
cepta sunt, negleguntur; atque is peccatis gravitate et specie distinctis 
peccatur, quae inveniuntur in horum praeceptorum omissione. 

R. 3. At speciale aliquod peccatum acediae commiuttitur, si tri- 
stitia haec voluntarie concipitur circa bonum divinum  divinamque 
amicitiam cum labore comparandam : quod est peccatum omnino mor- 
tale neque admittit, ut per se patet, materiae parvitatem. 


Ad quaesitum 2" R. 1. Quod dicitur Firmundus in vitia delapsus 
orationem nauseare et ad sacramenta vix tempore paschali accedere: 
ex hoc solo mortale peccatum constituere potest, quod orationem adeo 
neglegat, ut ne graviter quidem praeceptas preces persolvat vel ne in 
tentationibus quidem gravibus ad orationem confugiat: in quo posteriore 
casu peccat eo peccato, quod succumbens tentationi committit. — 
Neglegenti susceptione sacramentorum novo aliquo peccato mortali non 
peccat, si ro vera paschali tempore dignus accedat: alias peccat iis 
peccatis, quibus succumbit et contra quae vel in aliis piis exercitiis 
vel in frequentioro sacramentorum susceptione remedium invenisset. 

R. 2. Quod vero tristitiam libere sustinuit de coelo per labores 
comparando, id denotat tristitiam de bono divino, divina amicitia et 
fruitione beata; etsi haec tristitia do bonis illis capiatur non propter 
se sed propter labores adiunctos, tamen verum est et gravissimum 
peccatum acediae proprie et presse dictae. 

R. 3. Similiter quoties Firmundus voluntarie aestimavit feliciora 
bruta quam se ipsum, cui finis constitutus sit aeternus in Deo pos- 

sidendo sed per labores huius vitae comparando: toties graviter pec- 
cavit illo peccato verae et propriae acediae. 


169 Ad quaesitum 3“ R. 1. Ad acediam excutiendam per se sufficere 
deberet vel levis cogitatio de immensis illis bonis, quae in fruitione 
Dei aeterna et imperturbabili habentur, et de summa infelicitate at- 
que horrendis malis, quibus involuti iacebunt per totam aeternitatem 
quicumque beatitudinem aeternam pessumdederint. 

Quodsi humana infirmitas hisce cogitationibus non ita facile per- 
cellitur, adhibenda est seria de iis meditatio cum humili oratione, ut 
Deus mentem illustrare, voluntatem excitare dignetur. 


R. 2. Praeterea expedit oculos conicere in ea, quae Christus 
Dominus, Dei Filius, fecerit atque pertulerit, ut aeterna bona nobis 
compararet; et in ea, quae tot sancti pertulerint, ne iis bonis exciderent. 

R. 3. Demum augenda est spes et fiducia, eo quod Deus pa- 


ratus sit nos iuvare atque impense cupiat nos suorum bonorum par- 
ücipes reddere. 


GULA. 
Casus. (48) 


Calinus, cum et proprio labore atque ingenio et insperata hereditate 
magnas divitias acquisiverit, statuit labori valedicere et genio suo vivere. 
Quare magnificis exstructis aedibus quotidie epulatur splendide, non raro parat 
magna convivia atque exquisitis cibis et vinis hospites recreat; ipse dolet, 
quod non saepius possit comedere; cum stomachus id non ferat, medicamenta 
quaerit, quae acuant appetitum vel etiam, quando nimis lente effectum pro- 
ducunt, quae vomitum provocent, quo denuo possit epulis frui. 


Quaeritur 1" quae sit gula eiusque malitia. 
4^ quomodo Calinus peccaverit, quidve ei iniungendum. 


Solutio. 


170 Ad quaesitum IIl R. 1. Gula est inordinatus appetitus cibi et 
potus, qui ex se, quando aliud non accedat, peccati venialis malitiam 
non superat. 

R. 2. Peccatum autem aliquod committitur quolibet excessu in 
cibo et potu. Quinam sit excessus, ex fine cibi et potus patet. Sunt 
enim hi ad sustentandas et reficiendas vires. Quare excessus fit, si 
vel a) usus alimentorum extenditur ultra id, quod ad convenientem 
sustentationem virium pertinet; b) si quaeritur non sustentatio sed 
sola voluptas: voluptas enim non finis est sed medium, quo facilius 
et melius sustentatio quaeratur. 

Varii igitur modi peccandi per gulam enumerantur generatim (ex 
S. Gregorio „Quinque modisu 22, dist. 5 de consecr) 1. comedere 
praepropere, 2. pretiosiora, quam par est, 3. exquisitius praeparata 
eligere, 4. mensuram excedere, 5. avidius vel ex mera voluptate 
comedere. 

R. 3. Peccatum mortale ex gula committi potest: 1. si excessus 
lit modo vere scandaloso et indigno: 2. si quis excessu vel excessibus 

frequentibus grave valetudinis damnum sibi infert; si 3. adeo vili 
voluptati indulget, ut in ea quasi finem vivendi constituat. 


A> quaesitum 2m R. 1. In omnibus iis, quae de Calino narrantur, 
deprehenduntur certo inordinationes peccaminosae. Sed quoniam ma- 
ximi refert scire, num vel quando Calinus peccet mortaliter, censeo: 
l. peccatum mortale ex se non est splendide epulari; minus etiam 
hospites splendido convivio recreare, cum hoc sine omni peccato fieri 
possit. Videtur tamen Calinus etiam sub hospitalitatis. specie ex- 
cessum committere. 2. Dolere Calinum. quod non saepius possit com- 
edere, denotat turpem quidem gulam: nondum tamen dicit ex se grave 
peccatum, etsi huius peccati possit esse causa vel index. 3. Idem 
dicendum est de eo, quod medicamenta sumantur ad acuendum ap- 
petitum, si hoc fit, ut casus innuit, ad sumendos cibos copiosiores, 
quam convenit; aliter sane, si quis, propter stomachi debilitatem 
ferendorum ciborum  eorumve copiae convenientis commode con- 
coquendae impar, sumat medicamenta ad stomachum confortandum. 


R. 2. Quod autem Calinus, ad eum finem ut denuo edere possit 
et gulae servire, vomitum provocat, generatim censetur inordinatio 
gravis, eamque Reuter, Neo-confess. n. 84, sine haesitatione mortale 
dicit peccatum; alii tamen id in dubio relinquunt vel mortale peccatum 
cr se esse negant. Cf. S. Alph., Th. m. V 73; Ballerini-Palm., Opus 
th. m.3 I n. 717. 

Hinc est cur ex toto agendi ratione Calini timor non levis con- 
cipiatur, ne in gula quasi finem vivendi constituat atque ita con- 
tnenter in gravi peccato vivat. — Ceterum Calinus etiam in plena 
otiositate videtur vivere, quae certo certius eum in multas tentationes 
atque in ipsa peccata gravia coniciet. 

R. 3. Imprimis Calino iniungendum est, ut illum ultimum ex- 
cessum omnino omittat atque in genere a sumendis mediis, quibus 
ultra modum acuat ciborum appetitum, abstineat. — Dein serio per- 
pendat hominis vitam longe altiorem finem habere quam infimis istis 
voluptatibus cum brutis nobis communibus inhaerere; recogitet, quae 
et cpianta Christus Dominus pro hominum, etiam singulorum, salute 
perpessus sit, et quomodo hominis christiani sit per crucem et pra- 
varum cupiditatum | abnegationem Christo similem fieri et aeternae 
beatitudinis ius sibi comparare; in mentem reducat miseriam tot 
aliorum hominum, fratrum suorum, qui fame premantur vel pereant, 
quos eleemosynis ex superfluo erogatis sibi apud Deum advocatos et 
propitiatores constituere potest, sed quos accusatores habiturus est. 
si pergat profusa sua luxuria eos quasi suo victu privare. 


EBRIETAS. 


Casus. (49) 


Ansgarius magnam copiam vini adusti bibit contra venenum morsu 
serpentis haustum, ita quidem, ut non solum per diem et noctem gravissima 
ebrietate sopitus iacerct, sed etiam periculo se exponeret in isto statu ebrie- 

tatis decedendi; alias ad convivium invitatus, cum nausea quidem, sed propter 
importunas invitationes ad ebrietatem usque aliquoties bibit; induxit etiam 
alios ad ebrietatem 1. ut se liberaret a custode carceris, 2. ut ab hospite 
expiscaretur aliquod secretum, 3. ut latrones, qui notabilem pecuniae summam 
a se abstulerant, deciperet et vinctos policistis tradere posset. 
Quaeritur 1° quid sit ebrietas et quale peccatum. 

2° lniceatne alios ad ebrietatem inducere. 

3° quid in singulis casibus Ansgarius peccaverit. 


Solutio. 


173 Ad quaesitum lv R. 1. Ebrietas est 1mmoderantia in potu usque 
ad privationem usus rationis. Quod aliqui addunt «voluptatis čğusa 
eatenus ad ebrietatis peccatum pertinet, quatenus internus talis pota- 
tonis finis ex seso tendit ad voluptatem ; necesso tamen non est, ut 
potitans ipse etiam subiective voluptatem experiatur vel intendat. 

R. 2. Ebrietas imperfecta, quae solum nonnihil perturbat ra- 
tonem, non penitus eius usu privat, ex se peccatum non mortale, sed 
veniale est; perfecta, quae pro notabili tempore ratione privat seu 
usum rationis impossibilem facit, ex se iam est mortale peccatum: 
(neque impeditur peccatum mortale ex eo, quod quis post potum, 
antequam privatio usus reapse adfuerit, somno se committat, si modo 
ille status sequatur, in quo ad usum rationis revocari non amplius 
possit). Cf. Th. m. Ill 892. 

R. 3. ]Ebrietas etiam imperfecta aliunde non raro peccatum 
mortale evadere potest, videlicet propter effectus vel actus ex ebrie- 
tate praevisos. Cf. Th. m. Ill 74 et 894 sq. 


174 Ad quaesitum 2“ R. 1. Alos inducere ad ebrietatem ita fieri 
potest, aut ut alii scientes ebrii fiant vel bibentes ad periculum ebrie- 
tatis advertant, aut ut nescientes ebrietatem patiantur. In priore 
casu infertur quidem damnum spirituale, i. e. peccatum mortale, sed 
ei, qui non est invitus; in posteriore casu infertur damnum temporale, 
sed ei, qui invitus est. — Insuper adverti debet aliud esse proprie 
inducere, aliud solam occasionem praebere. 

R. 2. Aliquem proprie inducere ad ebrietatem, eumque scientem 
seu advertentem, est inducere ad peccatum: quod licere non potest, 
nisi agatur de eo, qui secus gravius peccatum commissurus sit, ad id 
iam determinatus. n quo casu eius peccatum non promovetur, sed 
diminuitur; quodsi eo fine ago, ego nihil mali intendo, neque quidquam 
mali committo sed solam efficio mali diminutionem. Cf. Th. in. 111 894; 
S. Alph., Th. m. V 77. Alias committitur peccatum non quidem contra 
iustitiam, sed contra caritatem, grave scilicet scandalum, et contra 
temperantiam. Cf. Th. m. Il! 788. 

175 R. 3. Occasionem ponere, qua alter abusurus esse praevideatur 
ad comittendam ebrietatem, non eodem quidem modo peccaminosum 
est, atque proprie ad ebrietatem inducere; tamen, si do singulari 
homine agitur, qui certo praevidetur excessum commissurus, gravis 
omnino causa necessaria est, ut hoc peccatum alienum non-praecavendo 
permittere liceat: secus peccatur contra caritatem. 

R. 4. Inducere vel potius fraudulenter occasionem ponere ad ebrie- 
tatem materialem, ita ut alter invitus inebrietur, licebit aliquando, 
sed ex solis illis causis gravibus, ex quibus possim ad graviora mala 
avertenda alicui malum temporale inferre: alias peccatur contra iusti- 
tiam et, ut supra notatum est, contra temperantiam. 


Av quaesitum 3m R. 1. In primo casu Ansgarius peccatum ebrie-1706 
tatis non commisit; potus enim necessarius, quo vita in periculo posita 
probabiliter servari possit, non est potus immoderatus. — Xeque 
obstat, quod periculo sese exponit in tali statu decedendi e vita. 
Nam cum alioquin de vita desperatum sit, licebit adhibere remedium, 
quod fortasse etiam periculum augeat vel acceleret. Verum debuit 
antea conscientiam suam cum Deo componere et, si potuit, sacra- 
menta recipere, ne imparatus ex hac vita decederet. Cf. Laymann, 
Th. m. de charit. 1l. 3, s. 4, n. 4; S. Alph. l.c. V 76. 

R. 2. In altero casu, cum in convivio, etsi cum nausea, se in- 
ebriaret, graviter peccavit Ansgarius, si re vera perfecta fuit ebrietas. 

R. 3. In tertio casu distinguendum est. Si custodi carceris dam-177 
num relative grave non est oriturum ex eo, quod reus elabatur, Ans- 
gario in iis casibus, in quibus ex carcere fugere reo licet, custodem 
inscium inebriare, scii, inscio potum inebriantem apponere, licet; ad 
ebrietatem inducere, quae custodi peccaminosa est, tum solum licebit, 
sj incarceratio ita certo iniusta est, ut etiam custos eius iniustitiam 
intelligat, adeoque detinendo reum peccet gravius quam potu im- 


moderato, — quod erit rarissimum. Rationem habes ex Quaes. 2 R. 2. 
R. 4. Quarto in secreto eliciendo eodem modo procedere licuit, 
si hospes ille secretum graviter damnosum iniuste retinuit. — Alias 


si ilo secreti retinendi ius habuit, Ansgarius multipliciter peccavit: 
a) iniuste invadens secretum alienum, b) iniuriam faciens hospiti, si 
eum fraude inebriavit, aut grave scandalum contra caritatem com- 
mittens, si eum advertentem ad ebrietatem sollicitavit et induxit. 


R. 5. In ultimo casu Ansgarius sane ius habuit, latrones inscios 
circumvenire et inebriare; immo videtur aliquibus etiam cum periculo 
ebrietatis formalis ex parte latronum potuisse largum potum apponere, 
quia re vera homines isti capti et poenae traditi eo ipso a multis 
malis inferendis impediuntur. Nihilominus et conscientia et prudentia 
seu spes securioris successus movere debet, ut potius arto inscios in- 
ebriet, adeoque materialiter tantum quam formaliter. Cf. Laymann EL. c. 
n. 6, qui solam materialem ebrietatem | inducere permittit: Lessius, 
De iust. et iure etc. 1. 4, c. 3, dub. 4, n. 33, qui ex gravissima causa 
plus concedit. 


VIRTUTES ET OFFICIA VITAE CHRISTIANAE 
EORUMQUE LAESIO. 


DE VIRTUTIBUS ET OFFICIIS ERGA DEUM. 
VIRTUTES TIIEOLOGICAE. 


DE FIDE. QUAE CREDI EXPLICITE DEBEANT. 


Casus. (50) 


Serapion, vir rudis, catechismi vix non plene oblitus, sibi satis esso 
dictitat credere, quod credat Ecclesia, singula se capere non amplius posse, 
atque ita a confessario absolvitur. — Sapricius e contrario angitur, quod non 
elicuerit praeter alios supernaturales actus etiam actum fidei 
menta poenitentiae et eucharistiae suscipienda. 


Quaeritur 1 


ante sacra- 


quae sit obligatio sciendi et credendi explicite fidei obiecta. 
2° quae obligatio actus fidei eliciendi. 


3^ quid Serapioni et Sapricio dicendum vel iniungendum. 


Solutio. 


An quaesitum 1" R. 1. Verum quidem est non omnia obiecta 
revelata ab omnibus sciri et explicite credi nesessario debere; sed 
pro multis sufficere, ut quam plurima obiecta assumant in fide Ec- 
clesiae, parati etiam explicite assentiri seu credere, 
sibi ab Ecclesia aliquid ut credendum proponatur. 


R. 2. Nihilominus quaedam obiecta sunt, quae ab omnibus etiam 
explicite sciri et credi debeant, alia quidem ex necessitate medii, alia 
ex necessitate praecepti tantum. 


quam primum 


R. 3. Necessitate modii credi debent, ita ut alias ne sacramenta 
quidem baptismi vel poenitentiae fructuose recipi possint, saltem 
l. exsistentia unius Dei, supremi omnium domini, 2. aeterna retri- 
butio pro bonis et malis; immo probabiliter 3. etiam Trinitas per- 
sonarum in una Deitate, 4. Incarnatio et redemptio hominis per 


Christi mortem et gloriam (in quo includitur notitia necessitatis 
gratiae). 

R. 4. Necessitate autem praecepti praeterea multa alia expli- 
cite cognosci et credi debent, videlicet quoad substantiam saltem, si 
memoria deficit, 1. oratio dominica, 2. symbolum apostolicum eiusque 
dementaris cognitio, 3. septem sacramenta, saltem ea et eatenus, 
quorum usus ab homine de quo agitur fieri debet, 4. communia Ec- 
clesiae praecepta, 5. sub veniali postulatur communiter etiam salutatio 
angelica. Cf. Th. m. III! 389 sqq. 


Ad quaesitum 2" R. 1. Obligatio eliciendi. actus fidei sive per 
se et propter se, sive per accidens et propter alia adest praecipue: 
l. aliquoties in vita; 2. quando primum certa notitia revelationis 
divinae factae habita fuerit, vel aliquod dogma ab Ecclesia sollemniter 
proponitur; 3. si quis, in haeresim lapsus, fidem amisit; 4. si tenta- 
tiones aliter quam ope fidei vinci nequeant; 5. quando obligationes 
vel actus supernaturales agendi instant, quae rite impleri nequeant 
nisi ope fidei. 

R. 2. In ultimo casu sub 5. indicato sufficit omnino fidem eo 
modo elicere, quem multi dicunt actum fidei implicitum. | Quod etsi 
in se parum recte dicitur, tamen indicat sufficere eum fidei actum, qui 
in exercendis aliis actibus supernaturalibus necessario et natura sua 
exercetur, etsi de elicienda fide formalis et reflexa cogitatio minime 
occurrat. Alu melius dicunt sufficere fidem virtualem, quae nimirum 
eo ipso ab hominibus habetur quod in actibus suis motivo ex fide 
seu revelatione divina sibi noto ducantur. Cf. Th. m. Il! 384 401; 


Wilmers, De fide n. 323 sqq. 


Ad quaesitum 3m R. 1. Dictum Serapionis, si sumitur, ut sonat» 
laxius esse patet. Si enim re vera dogmata creditu summe necessaria: 
i, e. Dei unius exsistenttam et summum dominium, aeternamque bon! 
malive retributionem, SS. Trinitatem, redemptionem per Filium Dei 
incarnatum, nesciverit, absolvi nequit: ne certo quidem  absolvetur 
valide, quantumvis in bona fide versetur. Si tamen casum summae 
necessitatis sumas, sane cum sola notitia priorum duorum dogmatum 
conditionate absolvendus ille est, qui ulterius instrui nequeat. Cf. 
thesin 64 “ ab Innoc. XI damnatam: «Absolutionis capax est homo, 
quantumvis laboret 1gnorantia mysteriorum fidei, et etiam si per negle- 
gentiam etiam culpabilem nesciat mysterium SS^* Trinitatis et In- 
carnationis Domini nostri lesu Christi/. Bene etiam notat Soldin, 
S. th m. II 12 in fine: «Si essent homines adeo rudes, ut nec my- 
steria SSn" Trinitatis et Incarnationis concipere et explicite credere 
possent, de eorum saluto non esset desperandum. Etsi enim fides 
horum mysteriorum adultis necessitate medii necessaria dicatur, eius- 
modi rudes quoad hoc non sunt accensendi adultis sed infantibus, qui 
circa haec mysteria fidem elicere non possunt/ Patet autem instruc- 
torem omnem conatum adhibere debere, ut, quantum possit, has veri- 
tates modo captui baptizandi vel absolvendi accommodato proponat. 

Immo Serapion sub gravi tenetur etiam ampliorem instructionem 
veritatum Christianarum sibi acquirere: quam si nollet sibi procurare, 
etiam ex hoc capito absolutione indignus et incapax esset. 

R. 2. Verum videtur Serapion re ipsa plura explicite sciro et 
credere, quam ipse praetendit. Si homo rudis est, accidere potest, 
ut memoria hominis senis fallat, neque amplius ea recitare possit, quae 
alias quilibet homo catholicus memoria retinere debeat. At si, inter- 
rogatus de necessariis articulis, eos intelligere et olim melius scivisse 
deprehenditur, iam explicitant fidem de iis saepius elicuit, et praeeunte 
confessario etiam nunc facile iterum  eliciet. Quod in tali homine 
ceteroquin bonae voluntatis sufficit. Admoneatur tamen, ut pro posse 
se amplius instruendum curet neve omittat doctrinae christianae et 
contionibus diebus dominicis et festis interesse. 


R. 3. Sapricius omnem timorem tuto deponere potest et debet. 
Nisi enim in haeresim lapsus fidem amiserat, necesse non est, ut 
explicite praecipua Christiana fidei dogmata in memoriam reducat 
isque propter Dei loquentis auctoritatem sub Ecclesiae magisterio 
super omnia firmiter assentiatur. Id enim fecit saepe, facitque 
habitualiter, immo innumeris vicibus id facit exercite vel virtualiter, 


etsi de eo non reflectat. Tali modo satis superque praeceptum fidei 
eliciendae implet. 


FIDEI CONFESSIO ET DISSIMULATIO. 


Casus. (51) 


Caprasius, minister acatholicus, graviter decumbens ad se vocandum 
curat sacerdotem catholicum in habitu laicali sequo catholicum fieri velle 
declarat, sub sequentibus conditionibus: 1. ut, si moriatur, res tota tegatur 
ac sinantur cognati curam agere de corpore, prout placuerit; 2. ut, si re- 
convalescat, liceat sibi ad tempus conversionem suam dissimulare, donec 
negotia temporalia composuerit, sibi suaeque familiae potuerit providere. 


Quaeritur 1? quae sit obligatio fidem profitendi. 
2° possitne aliquando fides dissimulari. 


3^ num Caprasio ea, quae proponit, indulgeri possint. 


Solutio. 


Ad quaesitum 1l" R. 1. Alia est obligatio fidem non negandi, 
alia cam positive profitendi. Prior, cum sit lex negativa, urget semper 
et pro semper; posterior, utpote positiva, non urget semper. Quod 
etiam patet ex agendi ratione Christianorum primis persecutionum 
saeculis: quibus multi erant, qui occulte Christum colebant, minime 


publice ab omnibus ut Christiani dignoscebantur, neque propterea ab 
Ecclesia reprehendebantur. 


R. 2. Aliquando tamen adest lex positive fidem profitendi, idque 
non solum ex lege ecclesiastica, quando Ecclesia certam fidei pro- 
fessionem  certamquae formam praescribit (ut in assumendis certis 
muneribus ecclesiasticis, in assumendo docendi munere in scholis etc.), 
sed etiam aliquando ex lege divina-naturali, videlicet: 1. quando 
taciturnitas ex circumstantiis negationi vel erubescentiae fidei aequi- 

valeat; 2. quando honor Dei promovendus vel in periculum vocatus 
defendendus sit positiva fidei professione; id quod maxime tum 
obtinebit, (piando 3. taciturnitas aliis gravi scandalo fuerit, unde 
sumant occasionem in fide titubandi vel infidelitate. firmius per- 
sistendi. 

Propositionem circa hanc rem proscriptam habes 18' Innocentii XI: 
„>il a potestate publica (pis interrogatur, fidem ingenue confiteri ut 
Deo et fidei gloriosum consulo: tacere ut peccaminosum per se non 
damno." 

fidem positive profiteri, sed liceat aliquando tacere, sequitur aliquando 
licere fidem dissimulare: quamquam numquam licet falsam fidem seu 
religionem simulare. — Tacere enim est quaedam veri dissimulatio. 
Cui taciturnitati si accedit actio quaedam, quae aliis tegat meum 
characterem catholicum, i. e. ita ut eum neque negem neque profitear, 
id moralitatem non mutat. 


R. 2. Ex gravi igitur saltem causa licebit, quando obligatio fidem 
positive profitendi non urget, eas actiones exercere, quae catholicis et 
acatholicis sunt vel esse possunt communes, ex quibus nemo quidem 
concludere debeat me esse acatholicum, sed neque concludere possit 
catholicum me esse. Quodsi inter acatholicos versans ego inde ab iis 
habeor etiam pro acatbolico, id eorum temerario indicio, non meae 
actioni adscribendum est; qui enim recte concluserit, id tantum 1udi- 
care potest: non constare utrum sim catholicus necne. 


Ad quaesitum 3h R. 1. Si Caprasius esset homo gregarius, cuius 
exemplum religiosaque professio a nemine attendatur neque cuiquam 
scandalo sit vel confirmationi in haeresi: facilius posset ex gravi causa 
sufficere, ut ipse privatim veram fidem profiteretur atque pro casu 
mortis omnia silentio premerentur. Cf. Elbel, Conferent, p. II, n. 69. 

Attamen etiam tum, ut liceat coram cognatis rem celare, debet 
spes eos convertendi exclusa esse. alioquin lex caritatis postulabat, 
eos exemplo et verbo ad conversionem etiam exhortari. 

Neque tamen absolute necessarium esset, rem plenius in foro ex- 
terno tractare; quod differri posset ad tempus futurum, si forte aegrotus 
fuerit mortis periculo ereptus; quare aegrotus in foro interno a quo- 
libet sacerdote Ecclesiae reconciliari posset. 


R. 2. Ex conditione Caprasiu res fit difficilior. [Ipse enim ut mi- 
nister sectae haereticae multos, etsi fortasse bona fide, in haeresi con- 
firmavit atque retinuit. Si igitur nunc statim mala, quae causavit, non 
possit reparare, saltem possibilitatem reparandorum malorum sibi prae- 
scindere non licet: quod faceret, si tota res sacramentali sigillo clausa 
maneret atque pro casu mortis Caprasi secuturae perpetuo silentio 
opprimi deberet. 

Non constat quidem conversionem umquam publicam fieri debere; 
dam si haec publicata bonos effectus in defuncti parochianos vix pro- 
ductura, mala vero et privata et publica propter iniqua tempora ex- 
citatura praevideatur: potius a publicatione abstinendum est; facilius 

etiam abstinere licebit. Sed poterit etiam fieri, ut in posterum indi- 
cetur opportunum vel necessarium esse publicationem fieri. Quare 
haec possibilitas nunc dari debet a Caprasio; alis verbis: curandum 
est, ut reconciliatio fiat aliquo modo pro foro externo. Hanc autem 
generation fieri posse sine strepitu, multo magis in articulo mortis, 


habes ex decreto S. Officii d. d. 28 Martii 1900 (v. Annal, eccl. 
VIII 191): 


,Abiuratio fieri potest coram quopiam, ab episcopo delegato ut notario, 
et aliquibus testibus [saltem duobus], et detur instructio 8 Apr. 1786 ad 
episcopum Limeric : .Non est necesse, ut, qui a catholica fide defecerunt ad 
eamque postmodum reverti cupiunt, publicam abiurationem praemittant, sed 
satis est, ut privatim coram paucis abiurent, dummodo tamen promissa ser- 
vent ac re vera abstineant communicare cum haereticis in spiritualibus aut 
quidquam facere, quod haerosis protestativum sit. Idem sentiendum de iis, 
qui haeresim, in qua usque ab initio educati fuere, privatim  &biurent. 


Sequenti feria VI dio 30 eiusd. mensis et anni... Leo XIII ... ap- 
probavit. - 


Cum actus publicatio non commemoretur, concludere licet, ex 
variis circumstantiis desumendum esse, num et quando eam faciendi 
exsistat obligatio. 


11. 3. Si Caprasius ita, ut modo propositum est, agere paratus sit, 
quaeri potest, num liceat pro casu recuperandae valetudinis ad tempus 
fidem dissimulare. Id non est absolute negandum. Cf. Elbel, Contferent, 
p. Il, n. 70. Notari tamen debet: 1. Caprasium nihil umquam facere 
posse, (pio falsam sectam profiteatur; adeoque in munere suo eum 
manere non posse neque eo umquam fungi; hinc no praedicandi quidem 
munere amplius fungi licet, etsi nihil dicat haereticum; 2. si evitans 
omnem falsae sectae professionem brevi res ita componere possit, ut 
sibi suaeque familiae provideat, haec brevis dilatio non fuerit illicita. 
Cavendum tamen est. ne diutius publica fidei professio protrahatur, 
tum quia secus periculum deficiendi crescit, tum quia scandalum aliis 
datum ei reparandum diu protrahi non potest. 


R. 4. Si Caprasius iam in extremis versaretur, sino dubio sub 
conditione saltem  absolvendus esset, si ipse privatim fidem veram 
agnosceret neque constaret eum ulteriorem gravem obligationem 
apprehendere, at ex altera parte timendum esset, no ulteriore obli- 
gatione negoti in foro externo tractandi deterreretur. — Loco apertae 
declarationis coram testibus faciendae Elibel leviorem modum pro- 
ponit, videlicet si amplius quid a Caprasio vix obtineri possit, ab- 
solute id sufficere posse, ,ut, si tempus vel status infirmitatis id per- 
mittant, coram duobus vel tribus testibus protestetur se huic homini 
(sacerdoti scilicet catholico) aliquid religionem et animarum salutem 
concernens concredidisse, quod post obitum suum ipsis velit serio in- 
culcatum: moxque in praesentia testium roget sacerdotem catholicum, 
quatenus post suum obitum velit reliquis suo nomine proponere et 


inculcare. Hoc enim modo probabiliter satisfaceret suae obligationi" 
(1l. c. n. 69). 

DISSIMULATIO FIDEI ET STATUS SACERDOTALIS. 


Casus. (52) 


Cerinthus sacerdos, ne in acatholicorum regione eorum ludibriis et 1n- 
iuris exponatur, studiose occultat suam conditionem ; immo aliquando aperto 


interrogatus de sua religione ,Num quid est4, ait, ,quod vobis in me dis- 


pliceat? Honesti viri de religione neminem inquirunt; est haec res privata 
inter me et Deum 

Alias, cum contra catholicos ageretur persecutio, in iudicio de fide 
catholica et statu sacerdotali interrogatus, ut poena sibi decerneretur, ita 


loquitur: wCum pro crimine mihi vertatur fides catholica et status sacer- 


dotalis. de quibus inquiror, postulo plane, ut judicialis ordo ubique praescriptus 
retineatur, ut videlicet probatio accusationis proferatur; inauditum enim est 
reum sine ulla probatione fateri debere.4 Quo dimitti debebat, cum indicia, 
quae proferebantur, tam levia essent, ut Cerintho arguente neque statum 
sacerdotalem neque fidem catholicam probarent. 


Quaeritur 1° sitne. status sacerdotalis et fidei catholicae profitendae eadem 
obligatio, dissimulandae eadem licentia. 


2" quid do variis Cerinthi factis dicendum. 


Solutio. 


Ad quaesitum lm R. Sicut singulis per se obligatio non incum- 
bit assumendi statum sacerdotalem, ita etiam eum statum positive 
profitendi per se non incumbit, sed summum per accidens. Quare 
numquam eadem obligatio quoad profitendum hunc sacerdotalem sta- 
tum adest, quae aliquando adest profitendi fidem. Dissimulandi ratio 
igitur longe facilius adesse potest, adcoque etiam eum cum restrictione 
late mentali negandi; immo si cum mendacio negatur, non erit per 
se grave peccatum sicuti in fidei denegatione, sed per se peccatum 
veniale tantum. Cf. Th. m. IIl! 403. 


IST 


Ad quaesitum 2" R. 1. Quando positivo profitendae fidei obii-185S 


gatio non est, licebit per se fidem occultare, si modo id fiat mediis 
in se licitis, neque quidquam committatur, quo fidei falsae professio 
exprimatur. Eiusmodi res non illicitae enumeratae iam antea sunt 
(casu 12, n. 41 sqq), sc.: omissio precum ad mensam vel omissio 
signi crucis ante preces fundendas; si vero ratio gravis metus accedat, 
licita etiam fit omissio rei alioquin. lege positiva Ecclesiae praeceptae, 
v. g. abstinentiae feriis VI etc. 


R. 2. Quod ad responsum attinet eius, (pii de sua religione inter- 
rogetur, dici debet privatam de fide interrogationem nondum imponere 
obligationem fidei positive profitendae. Quod igitur Cerinthus arro- 
gantiam inquisitorum retundens responsum declinet, nondum dici potest 
peccaminosum.  Circumstantiae tamen perpendendae sunt. Si enim 
circumstantiae eiusmodi sint, ut aliquis ex auditoribus inde scandalum 
sumat et in haerosis errore confirmetur vel in illum inducatur, gravis 
oritur obligatio ingenuo catholicam fidem profitendi. Cf. Th. m. Ill 

403 et 404. Immo in responso dato per se Corinthus limites praeter- 
gressus est; sapiunt enim quondam indifferentismum et publici numinis 
cultus negationem: in quo Cerinthus subiectivo quidem facile excusa- 
bitur, objective non satis recte locutus est. 


R. 3. Si publica auctoritas de solo statu sacerdotali inquisivisset, 
Cerinthus per se potuit utique eo modo, quo fecit, sese liberare: nam 


sacerdotalem statum  dissimularo non est illicitum: ceteroquin nihil 
falsi dixit. 


Verum cum ageretur etiam de inquisitione circa catholicam fidem, 
in his circumstantiis eam dissimulandi ratio non erat, sed potius ob- 
ligatio palam profitendi, ut habes supra ex thesi ab Innoc. XI pro- 
scripta. Quare in hoc casu Cerinthus, nisi subiectiva conscientia ex- 
cusetur, a gravi peccato contra fidei professionem immunis non est. 


DUBIA CIRCA FIDEM ET HAERESIS. 


Casus. (53) 


Caius tempore Vaticani Concilii multum contra infallibilitatem Pontificis 
dixit. et scripsit neque nunc se hanc doctrinam admittere posse dicit, nisi 
sibi solvantur historicae difficultates, quae sibi videantur errores a RR. Ponti- 
ficibus commissos comprobare. 


Proin neque Concili Vaticani legitimitatem vult admittere neque certi- 
tudinem immaculatae B. M. V. conceptionis, utpote a solo Pontifice definitae, 
idque antequam infallibilis declaratus sit. 


Quaeritur 1? quid sit fides eiusque motivum, quid e contrario haercsis. 


2' dubia et difficultates excusentne Caium a peccato haeresis. 


Solutio. 


Ad quaesitum 1 R. 1. Fides est virtus theologica, qua veri- 
tatibus a Deo revelatis firmiter supra omnia assentimur non propter 
perspicientiam et intelligentiam rorum propositarum, sed propter sum- 
mam Dei veritatem seu auctoritatem Dei revelantis. — Quare prae- 
requiritur quidem sufficiens certitudo de revelatione seu locutione Dei 
facta, quae pro homine, qui Ecclesiam semel agnovit, per ipsam pro- 
positionem ab Ecclesia factam habetur; sed hac certitudine habita, 
omnes rationes apparentes contrariae necessario pro falsis habendae 
sunt, etsi eaium falsitas ex internis rationibus non perspiciatur, atque 


firmissimus assensus dari debet non propriae rationi intelligent), sed 
Deo loquenti. 


R. 2. Haeresis quidem coram Deo ab eo, (pii fidem aliquando 
suscepit, voluntario errore in fide committitur, atque ita fidei assensum 
denegando cuicumque veritati, quam a Deo propositam seu nobis com- 
municatam esse certo constiterit. — Ut autem haeresis coram Ecclesia 
habeatur, requiritur, ut haec veritas, quae ut a Deo dicta per Eccle- 
siam fuerit proposita, ab isto negetur. 

Illud haeresis peccatum non sola articuli fidei seu rei revelatae 
negatione, sed etiam voluntaria dubitatione committitur; immo etiam 
ab eo, qui rem quidem pro vera habeat, at ob Dei loquentis auctori- 
tatem eam pro vera assumere omnino noluerit: vel saltem committitur 
hoc modo peccatum haeresi aequivalens. 

Qui enim in una aliqua re, etsi minima, auctoritatem Dei loquentis 
spernit neque eam dignam ducit, cui assentiatur, eam simpliciter re- 
icit; neque reliqua, quae tenet, tenet propter Dei auctoritatem. Fidei 
igitur obiectum formale seu motivum abicit atque fidem in se ipse ex- 
stinguit eiusque habitum amittit. Cf. Lugo, De fide d. 17, n. 102 sqq: 
Suarez, De fide d. 16, s. 1, n. 2 sqq. 


An quaesitum 2" R. 1. In aestu contentionum tempore ipsius 
Concili Vaticani excusatio aliqua pro Caio facilius admitti potest: 
attamen etiam tum intima mente paratus esse debebat sese sub- 
icere pro casu, quod concilium aliquod definierit. Verum post de- 
finitüonem latam eamque ut veri oecumenici concili definitionem 
indubie probatam Caius nullam amplius habet excusationem. Nam 
si ullum umquam concilium fuit manifeste oecumenicum eiusque de- 
finitio oecumenici concilii definitio: id quoad Vaticanum Concilium 
verum esse tota Ecclesia approbans manifestat testimonio suo ir- 
refragabili. 


R. 2. Rationes et difficultates historicae, quas Caius versat, nihil 
possunt valere contra infallibilem Dei veritatem. | Caius ne primum 
quidem conceptum de fide fideique actu videtur habere; secus illis 
ineptis rationibus detineri non posset. 


R. 3. Neque quod contra dogma immaculatae conceptionis dicit, 
eum quidquam iuvat, neque quidquam iuvit ne ante definitionem qui- 
dem Vaticani Concili. Nimirum post Vaticanum Concilium eiusmodi 
effugium nullum esse patet, etsi in proclamatione immaculati con- 
ceptus B. M. V. habeamus nudo definitionem solius R Pontificis ex 


cathedra. — Immo hoc factum, videlicet Suv" Pontificem fuisse qui 
dogma B. Mariae V. immaculate conceptae definierit — quod mihi 
qudem in animo non est negare — potius ostendit practice multo 


ante Concilium Vaticanum R Pontificis sollemnem definitionem ab 
universa Ecclesia pro infallibili norma fidei et irrefragabilni lege habi- 
tam esse; nam nemo ex ingent serie episcoporum Romam congre- 
gatorum quidquam contradixit. Verum tamen est definitionem latam 
non esse nisi post rogata episcoporum suffragia et post eorum in 
immaculati conceptus doctrinam fere unanimem consensum. 

Hinc postremo quoad dogma immaculatae conceptionis illo totius 
episcopatus consensu etiam is, qui antea noluerit infallibilitatem solius 
R' Pontificis agnoscere, penitus convincitur; nam si putaverit se certum 
de dogmate non fuisse ex sola Pontificis definitione, certus esse debuit 
ex consensu totius episcopatus. Nullus enim umquam catholicus in 
dubium vocavit episcopatum in unione cum R^? Pontifice, sive in concilio 
adunatum sive non congregatum sed per orbem dispersum, infallibilem 
esse in docendis fidei dogmatis. 


LéhmkuM, Cuius conscientiae. I. Ed. 4. f, 

SPES EIUSQUE VIOLATIO. 


Casus. (54) 


Melania scrupulis inultis. agitata, nuper cum diuturna tentatione fati- 
gata esset, tandem cessit, rata se tot peccatis iam onustam esse, ut parum 
intersit semel amplius peccasse; ea omnia, si deleantur, unica confessione 


deleri. Verum postea de vita aeterna assequenda plane desperavit, 


cum 
nullus sit dies, 


quo non pluries grave peccatum contrahat quidquid antea 
proposuerit; sibi deesse vires immunem se servandi, neque tam  copiosas 


gratias sibi praesto esse, quibus a gravi lapsu praeservetur. — Speciatim 
vero quoad sextum praeceptum suam infirmitatem et imbecillitatem experta 
est. neque audet in confessione promittere se amplius non peccaturam, quia 
certa sum. inquit, id esse impossibile; ante quindecim dies elapsos sine dubio 
iterum peccavero, etsi nunc nolo. 

Quaeritur f quid sit spes. 


2° quid desperatio et praesumptio. 


3^ quomodo Melania peccaverit. 


Solutio. 


194 Ad quaesitum lm R. 1. Spes est virtus theologica, qua homo 
in Deum ut futuram suam beatitudinem tendit, nixus in ipsius Dei 
, potenti auxilio, benignitate, fideli promissione. 


R. 2. Spes igitur et fiducia aeternae beatitudinis assequendae non 
in nostris viribus nititur, sed in Dei gratia, quamquam propria nostra 
cooperatio, nedum excludatur, potius firma voluntate includi debet. 


R. 3. Spes, quatenus in Dei auxilio et gratia nititur, firmissima 
esse debet, iniuria enim esset Deo diffidere; sed quatenus propriam 
cooperationem includit, timorem sane admittit, immo moderatus timor 
christianam spem per se comitari debet. 


195 Ad quaesitum 2" R. 1. Desperatio est aversio voluntatis a pro- 
secutione aeternae beatitudinis et a Deo auxiliante, ex eo quod quis 
beatitudinis assecutionem sibi iudicct impossibilem : sive quod a) pro- 
priam infirmitatem nimis timens gratiam divinam non consideret eique 
diffidat, sive quod b) proprias vires atque cooperationem nolit ad- 
hibere, sive quod c) aversionem foveat erga Deum finem suum ultimum. 


Qui postremus modus omnium pessimus est. Cf. Th. m. Ill 434; 
etiam Noldin, S. th. m. II 48 et 50. 


R. 2. A desperatione tamen distingui debet dciectio quaedam et 
timor salutis immoderatus, quem aliquando homines omnino probi et 
pi patiuntur, vel etiam non sine omni culpa sustinent. Qui nascitur 
ex imprudenti consideratione occultorum Dei indiciorum et ex cogi- 
tatione solius humanae infirmitatis, quando haec non moderatur con- 
sideratione divinae benignitatis et misericordiae. Cf. Th. m. Ill 435; 
Noldin |. c. II 49. 

R. 3. Peccatum omnino contrarium est praesumptio, qua homo 
aut nimis fidit propriis viribus neglecto Dei auxilio, aut nimis vel 
potius inordinate fidit. in Dei gratia et misericordia, nolens ex sua 


Spes. — P 


parte Dei mandata servare, vel ex Dei misericordia motivum sumens 
peccata augendi vel in is perseverandi. Cf. Th. m. IlI 436 et 437; 
Noldin |. c. I 5l. 


Ad quaesitum 3" R. 1. Melania in primo casu peccato prae-190 
sumptionis peccavit, si praecise ex eo, quod Deus adeo facile veniam 
praebeat, rationem sumpsit peccandi. Si vero haec non fuit ratio, 
sed solum concomitans cogitatio, etsi nonnihil impediverit, quominus 
magis strenue contra tentationem pugnaret, distinctum peccatum grave 
praesumptionis non aderat. 

R. 2. In altero casu adest peccatum desperationis, si Melania 
re vera ita firmiter indicat. — Attamen practice id non facile sumen- 
dum est. Deiectioni et tentantibus cogitationibus utique non sine omni 
culpa nimis inhaesit. Propter scrupulos sine dubio etiam ultra veri- 
tatem exaggeravit suos graves lapsus. Quare hac in re dedocenda est, 
dein et infinitae Dei misericordiae consideratione recreanda et simul 
excitanda ad concipiendum animum et firmam voluntatem contra quod- 
libet grave peccatum. Si igitur hanc voluntatem non omnino abiecit, 
etsi lapsum multum timuerit, at neque tendentiam in salvandam animam 
omnino deposuit Melania non est indicanda peccasse desperatione, 
sed immoderata deiectione. 

R. 3. Simile quid de tertio casu dici debet. Ex eo, quod Me- 
lania re ipsa nunc noluit peccare, videtur in eius favorem indicandum 
esse, sc. desperationis eam ream non esse, at eam animandam esse 
ad maiorem fiduciam et frequentem ad confessionem recursum, dein 
absolvendam. — Nihilominus si non solum magnum timorem relapsus 
haberet, sed etiam post omnem exhortationem maneret tam debilis 
voluntatis, ut ne absolutum quidem propositum cum Dei gratia non 
peccandi in posterum conciperet, absolutionis capax non esset. 


Philothea, de amore erga Demn anxia, se accusat: 1. quod Deum non 
super omnia amet, fortius enim se prolem suam amare; 2. dein saepe se 
dixisse, idque verum esse: nisi infernus exsisteret, innumera fecissem et fa- 
cerem peccata; 3. quod per plures annos actum amoris erga Deum non fecerit, 
se enim mendacium grave timere ex recitatione formulae, in qua dicatur: 
„unice propterea te super omnia diligo, quia in te summo perfectus és 
atque 4. etiam se propterea non posse actum caritatis et contritionis re- 
citare, quia re vera non omnia peccata ex amore Dei detestetur: aliquibus 
venialibus peccatis se non posse valedicere. 


uaeritur 1° quid sit caritas seu amor in Deum. 
q 
2° quae sit obligatio actus caritatis. 
3^ quid de timoribus Philotheae dicendum. 


Solutio. 


Ad quaesitum 1“ R. 1. Amoris Doi distinguunt theologi duas 197 
species: amorem concupiscentiae, qui Deum amat ut bonum nostrum: 

amorem benevolentiae, qui amat Deum ut bonum in se et propter se: 
prior vocatur amor imperfectus, posterior perfectus seu caritas. 

R. 2. Uterque amor, si recte et perfecto modo concipitur, est 
suo modo super omnia; tamen solus amor caritatis est super omnia 
simpliciter et absolute. 

R. 3. Illud super omnia non necessario intelligitur de intensitate 
et fervore, sed de praeferentia voluntatis. Caritatis amor amicitia 
est; debet ergo Dei voluntatem divinamque amicitiam omnibus prae- 
ferre. — Hoc ad essentiam caritatis pertinet. Quidquid igitur. Dei 
amicitiam destruit, cum caritate simul consistere nequit: id valet de 
peccato quolibet mortali Quod autem cum Dei amicitia simul con- 
sistere potest, non necessario per caritatem excluditur: quare pec- 
catum veniale consistere potest simul cum caritate erga Deum; etsi 
in tali casu caritas adsit in gradu inferiore, quoad speciem tamen amor 
perfectus est. Cf. Th. m. I11 447 et 448. 

R. 4. Actus caritatis non necessario supprimit alios actus super- 


naturales inferioris speciei, sed diversos actus vel supponit vel secum 
patitur, eosque vel imperare vel ab iis potest imperari. Cf. Th. m. 111441. 


198 Ad quaesitum 2" R. 1. Certe exsistit obligatio Deum aliquando 


etiam interno actu caritatis amandi ; alioquin. non intclligerontur verba 
Christi, quibus dilectionem Dei ex toto corde vocat maximum et pri- 
muni mandatum. 

R. 2. Quoties vero speciatim ratione sui hoc mandatum sub gravi 
obliget, definiri vix potest. Longe saepius videtur ex eo obligatio ex- 
sistere, ut homo re vera efficax adhibeat remedium contra graves ten- 
tationes et contra periculum peccandi sese muniat. 

Negative huius mandati limites quosdam habemus per propositiones 
damnatas ab Innoc XI, sc. prop. 5.: „An peccet mortaliter, qui actum 
dilectionis Dei semel tantum in vita eliceret, condemnare non audemus." 
6. wProbabile est ne singulis quidem rigorose quinquenniis per se ob- 
ligare praeceptum caritatis erga Deum." 7. ,Tunc solum obligat, 
quando tenemur iustificari, et non habemus aliam viam, qua justificari 
possimus." Positivos limites assignatos non habemus. 


199 Ad quaesitum 3m R. l. Prima ratio timendi videtur merus scru- 
pulus Philotheae esse. Potest enim, salvo amore Dei super omnia. 


eri, ut alia intensius et fervent | 


imentur. Si Philothea, interrogat 
num propter prolem velit Deum graviter offendere, sincere respondere 
potest "Minime": secura sit neve angatur de teneriore amore erga 
[ OICIII 
R. 2. Altera ratio non magis probat timorem Philotheae esse 
iustum. Non obstante veritate ipsius asserti, optime consistere potest 
verus amor caritatis erga Deum. Immo ipse timor inferni potest 
hominem excitare ad actum perfectae caritatis, atque ipse sibi ex 
timore inferni actum caritatis imperare potest: ita omnes theologi. 
R. 3. Tertia ratio, quod per annos formulam actus caritatis non 
recitaverit, minime ostendit Philotheam actum caritatis non elicuisse. 


Cnritns in Deum. — Obligatio Deum diligendi. 101 


Si attente et devote orationem dominicam recitaverit, exercuit et 
elicuit actum caritatis: atque ita in quam plurimis occasionibus. 
Cf. Th. m. IIl! 455. 

Nihilominus optimum est magis ex industria aliquoties actum 200 
caritatis elicere; sed in nostro casu formula, quam repent Philo- 
thea, videtur magis accusanda esse quam Philothea ipsa. Illud enim 
motivum diligendi Dei unice propterea, quod in se summe perfectus 
sit, secundum conceptum legentium minime est clarum, sed errori 
potest esse obnoxium. 

Primo illud ,uniceu necesse non est ut addatur; immo ne falso 
intelligatur, explicandum est. Nam etsi actus caritatis qua talis unice 
inhaereat suo motivo, tamen compatitur alios. actus et ala motiva. 
Si enim amo Deum simul propter sua beneficia et propter amorem 
in me et propter suas infinitas perfectiones: quis me poterit culpare! 
Neque propterea destruo ultimum motivum neque amorem caritatis, 
si modo motivum caritatis tandem me vere movet ad amandum Deum 
super omnia. 

Dein illud „in se summe perfectusu facile sic concipitur, quasi 
solae perfectiones Dei absolutae me movere deberent. Quod falsissi- 
mum est. Numquid misericordia Dei, benignitas, benevolentia, amor 
paternus in nos desierunt esse perfectiones divinae? Si ergo non 
creata dona, sed ipsa Dei beneficentia etc. me movent ad amandum 
Deum amore benevolentiae et ad firmam voluntatem eius amicitiae 
conservandae: sane facio actum internum, qui sit amor caritatis erga 
Deum. Id ipsum expressum habes in pervulgata oratiuncula S Fran- 
cisci Xaverii, quae purissimi amoris actum exhibet. Licet enim in 
solo Deo inhaereat, seposita omni spe praemiorum vel poenarum timore, 
nihilominus ad amorem Dei erga homines ac stupendam eius per tole- 
ratum crucis supplicium manifestationem appellat: ,tu, mi lesu, totum 
me amplexus es in cruce . . . tulisti mortem propter ine et sic 
demum concludit: ,Cur igitur non amem te .. . sicut tu amasti me, 
sic amo et amabo te, solum quia rex meus es et solum quia Deus és. 
Cf. Th. m. Il] 445 446; Noidin, S. th. m. II 55. 


R. 4. Quarta seu ultima ratio timendi iam ex supra dictis futilis 
apparet. Quamquam enim quilibet conari debet, ut etiam | minima 
peccata vitet eaque propter Deum detestetur: nihilominus de sub- 
stantia caritatis minime dubitandum est, etsi sola peccata mortalia 
excludat. 

202 R. 3. 


VIRTUS RELIGIONIS ET CULTUS DEI ESSEN- 
TIALIS EIUSQUE LAESIO. 


ORATIO EIUSQUE NEGLECTUS. 


Casus. (56) 


Symmachus per annos sacramenta non recepit; sacris interfuit, quando 
aliter timere debebat, ne parentes offenderet, sed solum pro forma; 
orabat, sed prae taedio alios adstantes lustrabat vel 
contemplabatur; minus etiam domi orabat. 
cum adhuc orabam, me nihil iuverunt. 
vitae meae cursus pendebat, 
male cessit, atque 
servaret, vix per 
orationi valedix1." 


non 
imagines et statuas 
„Orationes enim“, ait, „etiam 
Negotium magni momenti, ex quo 
cum instanter Deo commendassem, nihilominus 
etiam cum orarem, ut Deus me a lapsu in peccatum prae- 


unam alteramve hebdomadam servabar. Quare iam diu 


Quaeritur 1" quae sit obligatio et necessitas orandi. 


2° quae sit orationis efficacia. 


3 ^ quomodo Symmachus per neglectum orationis peccaverit. 


Solutio. 


Ad quaesitum 1“ R. 1. Esse ex praecepto divino obligationem 


orandi, idque praecipue orandi per modum petitionis, innumeris locis 
S. Scriptura docet. Cf. Th. in. 111 476 sq. — Ex iisdem locis patet hanc 


obligationem frequenter urgere, cum iubeamur numquam deficere in 
orando. Cf. Lc 18, 1. 


R. 2. Ratio huius obligationis est 1. cultus divinus, quo tenemur, 
et quem exercemus cum quolibet orandi genere, sive laudis sive gra- 
tiarum actionis, tum speciatim Deum exorando; 2. indigentia, im- 
primis propria, dein etiam aliena. Quare haec orandi necessitas non 
est solius praecepti, sed est necessitas medii, ut theologi loquuntur. 
Est enim oratio seu petitio medium ordinarium, quocum coniunxit 
Deus auxilia gratiae, quibus efficaciter vincamus difficultates et ten- 


tationes et securam reddamus aeternae salutis assecutionem: de quo 
cf. Eph 6, 13 18; Concil. Trid. sess. 6, c. 1l. 


Obligatio orandi gravis, quae oritur ex obligatione colendi 
Dei, quoties urgeat, aeque difficulter determinatur, sicut dictum est 
supra de obligatione eliciendi actus virtutum theologicarum. Verum 
haec impleri solet abundanter ab eo, qui orat, quoties eum indigentia 
propria ad orandum obligat; haec enim obligatio urget, quoties gravis 

tentatio nos sollicitaverit, quam ut vincamus, a Deo efficacia gratiae 
auxilia petere et instanter petere debemus. 

Accedere potest aliqualis obligatio orandi ex necessitate aliena, 
maximo communi; sed ut ex hac ratione gravis exsistat obligatio, 
circumstantiae accidentales et extraordinariae addi debent. Cf, Th. m. 
Ill 483 484. 


An quaesitum 2m R. 1. Orationem habere quandam infallibilem 203 
efficaciam, si modo debitis conditionibus munita sit, theologis om- 
nino exploratum est, ita ut non vereantur dicere eam  infallibilem 
efficaciam esse fide certam, eamque a Christ fidelibus ut rem summi 
momenti explicite credi debere. Cf. Th. in. Il] 478 cum Suarez, De 
oratione c. 27. 

R. 2. Conditiones vero sunt: 1. ut res petita sit. honesta et 
utilis ad aeternam salutem secundum Dei providentiam et ordina- 
tionem: de quo in re temporali per se numquam certi sumus; 2. ut 
oretur ex fide et cum fiducia, idque in nomine Christi; 3. ut oretur 
cum perseverantia: adeoque ut recurrente tentatione etiam denuo re- 
curratur ad orandum, siquidem Deus non vult nos semel pro semper 
securos et certos reddere; 4. ut oretur cum voluntate, ex parte nostra 
cooperandi cum divina gratia. Cf. Th. m. Ill 479. 

R. 3. Oratio pro alis, ut ex enumeratis conditionibus patet, 
non habet eandem infallibilem efficaciam atque oratio, quam fun- 
dimus ipsi pro nobis. Nihilominus oratio, maxime quae ab homine 
iusto et sancto fit, etiam pro alus habet summam utilitatem : ne- 


que raro aliena salus aeterna ferventibus precibus exorari potest; 
cf. Th. m. Il! 480. 


Ad quaesitum 3“. Symmachus per annos vere neglexit debitam 204 
orationem ad Deum, quam ne tum quidem exercebat, quando ss" Missae 
sacrificio intererat. Quare sine dubio propter neglectas preces ex 
pluribus capitibus graviter peccavit, videlicet: 

R. 1. Graviter peccavit propter neglectum cultum divinum: suf- 
ficit tamen in confessione tempus indicare, per quod adeo neglegenter 
vixit, siquidem eo ipso confessarius peccatum seu peccata huius speciei 
intelligit. 

R. 2. QGraviter peccavit propter neglectam propriam salutem: 
nam hac ratione toties peccavit non-orando, quoties in gravi ten- 
tationo positus erat; neque tamen haec distinctim accusare debet, 
saltem communiter loquendo, si modo alia sua peccata confitetur, si- 
quidem in tentatione non orare sed tentationi cedere est unum idein- 
que peccatum, quod tentationi et periculo temere se committendo vel 
tentation1 succumbendo committitur. Et re vera, extraordinarium 
plane est aliquem in gravi tentatione positum non orare et omittendo 
orationem peccaro, sed nihilominus quasi per miraculum ex ipsa ten- 
tatione victorem evadere. 

R. 3. Symmachus etiam peccavit male sentiens de oratione: quod205 
in se et secundum rem haeresis peccatum contra fidem est. Potuit 
hoc quidem Symmachi attentionem effugere: nihilominus tota eius 

mentis conditio ea erat, ut catholicam religionem et fidem parum 


curaret; neque mirandum erit, si — quod indagandum est — in aliis 
quoque rebus contra fidei articulos peccaverit. 


R. 4. Sane Symmachus et orationis efficaciam male intellexit, 
et ipse male oravit. Nam 1. de re temporali non habetur absoluta 
et infallhibilis promissio. 2. Videtur aliquando ante tempus tentationis 
orasse, sed ipso tentationis tempore orationem neglexisse: haec agendi 
ratio seu orationis intermissio non est secundum Dei ordinationem. 
3. Videtur opinari Deum propter preces semel fusas debere quasi 
per miraculum peccandi periculum avertere atque hominem ignavum 
sine labore immunem servare: cum e contrario Deus nolit ignaviam 
coronare, sed velit, ut homo exserat vires, pugnet contra tentationes ; 


quod si fecerit et christiano modo oraverit, augebit Deus vires et 
faciet victoriam. 


LAESIO CULTUS DIVINI — SUPERSTITIO (I). 


Casus. (57) 


Anselmus, ex ludaco Christianus, ceteroquin so palam Christianum pro- 
fitetur, ritum vero agni paschalis cum contribulibus suis observat, religioni 
sibi ducendum esso dicens, si ritum Christi Domini exemplo consecratum 
sperneret; feria V in Cena Domini et per octavam festi Corporis Christi 
in honorem S. Eucharistiae pane azymo tantum vescitur; in honorem S. lo- 
annis B. decollati numquam edit ex capite animalis occisi; lotiones 1iudaicas 
plerumque observat, quia iis adeo assuetus est, ut conscientiam quietam non 
habeat, nisi ns peractis. Quoniam autem in suburbio habitat, distans bona 
leuca a proxima ecclesia, a tribus annis Sacro non iam interfuit, excepta 
feria V in Cena Domini, qua quotannis S. Communionem sumere solet. 


Quaeiutcr 1° quae sit superstitio et quam peccaminosa. 
2° quomodo Anselmus superstitione peccaverit. 
3° sitne. legitime excusatus ab audiendo Sacro. 


Solutio. 


206 An quaesitum 1“ R. 1. Superstitio dicitur peccatum contra de- 
bitum Dei cultum per excessum, i. e. exercendo aliquem cultum re- 
ligiosum, qui debet potius omitti, seu exercendo actum, qui cultus 
quidem sit, sed cultus vitiosus; cum per defectum peccetur omittendo 
actus debitos vel ponendo actus, qui nullam cultus religiosi speciem 
sed irreligiositatis continent. 

R. 2. Vitiosus esse potest cultus sive ratione rei quae colitur, sive 
ratione modo quo colitur. Ratione rei quae colitur vitiosus est cultus 
religiosus quilibet, qui neque immediate neque mediate tendit in verum 
Deum (mediate enim in Deum tendit cultus Sanctorum divino cultu in- 
ferior): quare semper vel est idololatria vel aliquid. idololatriae habet. 

Ratione solius modi cultus vitiosus est, (piando Deus colitur seu 
eius cultus intenditur eo modo, quo ipse non vult seu quem ipse re- 
probat; quod fit aut per cultum falsum aut per cultum superfluum. 

R. 3. Idololatria formalis seu explicita semper est peccatum 207 
grave, sive est idololatria simulata, sive vera et perfecta, sive vera 
et impecfecta. Si autem agitur de actibus, qui implicite et reductive 
tantum ad idololatriam pertinent, fieri potest, ut peccatum evadat 
veniale propter defectum advertentiae et hominum simplicitatem et 
ruditatem. 

Etiam cultus falsus, quomodocumque falsus est, generatim erit 
peccatum | mortale; cultus tantum  superfluus saepe ob parvitatem 
materiae est veniale tantum. Cf. Th. m. Il! 491 sqq. 


Ad quaesitum 2m R. 1. Cum ludaeis esum agni paschalis cole-208 
brare est sine dubio cultus falsus et graviter peccaminosus, etiamsi 
non iudaica mento celebretur. Nec quidquam valet exemplum Christi, 
quia usque ad ultimam cenam Domini inclusive ille ritus erat cultus 
verus, postea aliquo tempore mansit indifferens, sed stabilita et dif- 
fusa Chrstiana religione, evasit cultus falsus et mortiferus. Anselmus 
igitur nisi ignorantia excusatur, graviter peccavit. Immo si ante 
festum Paschatis Christiani ita egit, certissime graviter peccavit contra 
legem abstinentiae. 

R. 2. Abstinere in honorem SS. Eucharistiae ab esu panis fer- 
mentati est cultus inutilis, neque tamen res gravis. — Similiter dic de 
vana abstinentia in honorem S. loannis B. assumpta: talibus enim in- 
eptiis Sanctus non colitur. Neque tamen rem pro gravi habeo, quam- 
quam pro maiore stultitia et indecentia quam abstinentiam priorem. 

R. 3. Lotiones 1iudaicas observare ut ritum religiosum et a Deo 
praescriptum — ut Anselmus sua agendi ratione videtur facere — 
est utique cultus falsus et mortiferus. Examinandus tamen est An- 
selmus, antequam re ipsa peccati subiectivo gravis damnetur. — Si 
munditiae causa, cui assuetus est, has lotiones agat, et inquietudinem 
conscientiae involuntarie tantum sentit eamque spernit, peccati saltem 
gravis non videtur arguendus esse; venialis autem propter trepida- 
tionem ilam non satis spretam. 

Immo hortandus omnino vel potius 1ubendus est, ut ex industria 
aliquas lotiones omittat, easve aliter peragat, quam ritus iudaicus 
praescribit, quo periculum removeatur, ne eas pro religiosis caeri- 
moniis habeat. 


Ad quaesitum 3m R. 1. De praecepto audiendi Sacrum fusius 200 
postea sermo erit, cum tertium decalogi praeceptum  tractabitur. 
Debemus autem in ea re primo spectare legem Ecclesiae. Sub hac 
ratione distantia bonae leucae a compluribus, atque etiam a S. Alph., 
Th. m. III 329, habetur simpliciter pro causa excusanti. Quare sub 
peccato per se urgendus non est Anselmus, laudandus tamen, si 
saepius nihilominus accedat. Verum si adfuerit occasio pro exiguo 
pretio utendi curru, idque Anselmus etiam pro alus rebus et negotiis 
levibus facere solet, etiam facilius sub peccato urgendus erit, saltem 
ne frequenter a Sacro absit. 

R. 2. Verum non sola ecclesiastica lege, sed etiam lege divina 
obligantur Christiani, ut aliquoties saltem sacrificii N. L. participes sint. 

Haec quidem satis superque impletur logis ecclesiasticae impletione, 
at ex se non singulis dominicis diebus et festivis inhaeret, sed ali- 
quoties in anno urgere videtur, ita tamen ut requirat causam graviorem 
pro excusatione. Hinc ex hac sola ratione illam distantiam bonae 


leucae censeo non obstare, quin aliquoties in anno Anselmus Sacro 
assistere et ad hoc induci hortatu debeat. 


SUPERSTITIO (ILI). 
Casus. (58) 


Heribertus, quando tertiusdecimus est ad mensam, sub aliquo praetextu 
solet recedere; quando in primo egressu e domo pedem contra lapidem 
offendit, diem pro infausto habet et a negotiis tractandis abstinet; vulnus 
aliquando incantatione et invocatione sanctorum nominum certa forma certo: 
que numero facienda sibi sanandum curavit; nuper tum ex curiositate et 
cupiditate sciendi futuram suam sortem, tum ex ioco adit mulierem, quae ex 
chartis miscendis et ex sortibus iactis praedicit futura: quare a confessario, 


in cuius dioecesi wsortilegium" inter casus reservatos refertur, quod facultate 
donatus non sit, sine absolutione dimittitur. 


Quaeritur 1? quid de variis superstitiosis observantiis dicendum sit. 


2° quomodo Heribertus peccaverit, rectene excludatur ab absolutione. 


Solutio. 


Ad quaesitum lw R. 1. Superstitiones diversae, quae occurrere 
possunt, sunt 1. vana observantia, ad quam inter alia spectat obser- 
vatio eventuum, quasi hi sint quaedam futurorum praemonitio, et ars 
sanandi incongruis et vanis mediis; 2. divinatio seu ars futuram sortem 
humanam occultis mediis cognoscendi; 3. magia seu ars mira, i. e. 
humanis viribus superiora, perpetrandi, cui accedit 4. maleficium seu 
ars aliis hac via nocendi. Quae sunt per se peccata mortalia. 

R. 2. In se quidem variae illae species morali malitia non distin- 
guuntur (excepto maleficio, quod addit grave peccatum contra proxi- 
mum), siquidem in eo ultimum conveniunt, quod ope daemonis utantur 
vel uti concntur ad effectus suprahumanos obtinendos. Per accidens 
tamen ea, quae restricto sensu dicitur vana observantia, saepe omnino 
aliter diiudicari debet, quia illud cum diabolo commercium eiusque 
auxilii imploratio in ea frequenter multum latet atque ab homine isti 
superstitioni inhaerente vix apprehenditur. Quare facile fit, ut in ea 
subiectiva excusatio a gravi peccato exsistat. In reliquis superstitio- 
nibus, quae serio aguntur, longe apertius patet effectum, mediis ad- 
hibitis ex se minime adaptatum, a solo diabolo posse exspectari: quod 
si menti occurrerit, peccatum non potest non esse mortale. 

R. 3. Quando usus mediorum eiusmodi est, ut effectus naturalibus 
viribus adhuc videatur posse adseribi, non committitur superstitio, sed 


licet iis mediis uti, si modo, quando subest ratio suspicandi diaboli- 
cum interventum, fiat contra illum protestatio. 


In primo et secundo casu per se habemus 
vanam et stultam observantiam: quasi hospes tertiusdecimus vel for- 

tuita pedis offensio illos tristes effectus causare vel indicare possint. 
Attamen cum videatur potius vagus timor irrationalis esse, quam ulla 
vel suspicio diabolici interventus: Heribertus, si hinc inde stultitias 
illas sequitur, censetur venialiter tantum peccare. Cf. Gobat, Theol. 
experim. tr. 9, n. 915 924 sqq, speciatim 999. Aliud esset, si totam 
quasi vitam illis superstitiosis observantiüs regeret, adeoque non ti- 
miditate sed certa persuasione istis rebus inhaereret: quod non fieret 
sine gravi peccato. 

R. 2. Tertia ista agendi ratio seu sanatio vulneris, si in certa 
formula certoque numero vis reponitur, ex hac certa forma et certo 
numero invocationum, quasi necessaria sint, se prodit omnino super- 
stitiosam, et fortasse etiam ex tenore ipsarum precum iam super- 
stitionis arguitur: in se igitur seu obiective graviter peccaminosa est; 
neque subiectiva excusatio erit, nisi forte ex simplicitate et 1gnorantia. 

R. 3. Ultima illa superstitio, cum Heribertus adiret mulierem 
fatidicam, difficilius a gravi peccato excusatur. Per se enim graviter 
peccat ratione scandali qui adit eiusmodi personam, quae serio illam 
superstitionem agat vel profiteatur, etsi ipse ioci causa agat. Magis 
etiam Heribertus peccavit, si ipse mulieris artibus nonnihil fidebat — 
id quod curiositas et sciendi cupiditas, qua movetur, videntur innuere. 
Nihilominus, si sola tenebatur curiositate audiendi quid sibi mulier 
dictura esset, non fidens eius dictis, et ceteroquin ex ioco egit, facile 
fieri potuit, ut ad scandalum, quod daret mulierem illicita rogando, 
minime attenderet atque sic subiectivum peccatum grave effugeret. 

Quod si constiterit vel probabile etsi dubium fuerit, confessarius 
sane male egit non absolvens, siquidem ne de mortali quidem pec- 
cato, proin neque de reservato certus erat. 

Immo etsi peccatum fuit certo mortale, confessarius male in- 
tellexit reservationem. Etsi enim illa mulieris divinatio sortilegium 
vocari possit, tamen 1. consulere illam non est sortilegium sed sola 
cooperatio; 2. dein sortilegium presso sensu ex usu loquendi eccle- 
siasüico non dicit quamlibet per sortes divinationem, sed maleficium 
proprie dictum. | Quoniam vero in reservationO peccatorum utpote re 
odiosa sensum restrictiorem sumere debemus, patet confessarium in 
suo indicio excessisse. 


HYPNOTISMUS — SPIRITISMUS. 


Casus. (59) 


Amalia variis nervorum morbis affecta adiit hypnotizatorem, qui repetitis 
experimentis levamen sat magnum ei attulit; fatetur tamen suggestionibus 
eius fieri etiam, ut sequentibus diebus certa hora insuperabili vi adigeretur 
ad actiones, quae hypnotizatori placuerint; seque non raro prava erga eum 
inclinatione moveri. 

Nuper etiam interfuit conventui, in quo aliquis artem suam legendi 
cogitationes alienas produxit, idque, sicut Amalia miratur, stupenda dex- 
teritate et exactitudino. 

Etiam aliquoties adit conventum spiritisticum ibique vidit et audivit 
spiritus defunctorum etiam sibi notorum, atque percepit res solatio et terrore 

plenas de purgatorio et de inferno, in quo gravissimo laboro spiritus dice- 
bantur contendere debere ut emergerent ad lucem et feliciorem sortem, cetero- 
quin conditione sua contenti et hominibus amici. 


Qcaeritor 1' quid de hypnotismo sit censendum. 


2° quid sit iudicandum de arto illa intus legendi in mentibus 
aliorum. 


3' quid de spiritismo tenendum sit et quid Ainaliao injungendum. 


Solutio. 


213 Ad quaesitum lm R. 1. Aliud fortasse de hypnotismo in se, aliud 
de eius adiunctis dici debet. 

Si in se consideratur hypnotismus, quo quis sive manipulationibus 

sive fixo rei intuitu diutius producto sopitur seu in somnum inducitur, 

id malum non est; neque videtur viribus naturalibus contradicere hoc 

modo quosdam morbos curari vel iis saltem levamen afferri posse. 

Quare si re vera tali modo aeger sublevatur sine periculo alterius 

gravioris damni valetudinis incurrendi, neque aliae peccaminosae 


circumstantiae accedunt: cautela quidem aegro inculcanda est, curandi 
tamen ratio non absolute interdicenda. 


R. 2. Attamen, si re vera accidat — id quod fieri posse videtur 
satis constare — ut ab hypnotizatore suggestiones imprimantur, quae 
postea mentem occupent, sollicitent, quodammodo pertrahant ad ea, 
quae hypnotizator voluerit: haec nova ratio est, cur summa cautela 
sit necessaria. \rerum quidem est istas suggestiones, si in rebus in- 
differentibus sistitur, per se sine peccato produci vel sustineri. At- 
tamen persona hypnotizata evidenti se exponit periculo, ne pertrahatur 
ad illicita, nisi medicus hypnotizator sit notus ut homo fidissimus et 


maxime timoratae conscientiae; atque ex hac ratione meo indicio 
facile res evadet illicita. 


R. 3. Magis etiam res illicita evadet, ubi primum constiterit 
inclinationem pravam oriri inter infirmam et medicum, vel hunc ut- 
cumque suo influxu in damnum infirmae abuti. 


214 Ad quaesitum 2“ R. Praetensa illa ars in mentibus aliorum intus 
legendi nihil videtur esso nisi iactantia quaedam, re ipsa sensibilitas 
quaedam magna, quae ex minimis signis sese prodentibus sciat con- 
jectare, in quodnam obiectum mentis intuitus et voluntatis affectus 
tendant. — Ad animum usque ipsum penetraro ne diabolus quidem 
potest, multo minus homo in corpore exsistens, sed ex so solus Deus. 


215 Ad quaesitum 3“ R. 1. Dubitari nequit, quin Amalia assistens 
conventui spiritistico gravissime peccaverit. Est enim res superstitione 
et diabolica illusione plena. Quam plurima quidem explicari possunt 
et accidunt putida fraude praestigiatorum: alia tamen solo diabolico 
interventu fieri posse manifestum est. Quod indubitanter dici debet 
de apparitione defunctorum, si re vera non praestigiator eos apparere 
fingit, sed — id quod impossibile dici nequit - ipsi in sua specie vi- 
dentur apparere, et de eorum narratione circa sortem alterius vitae. 

R. 2. Effata ista spiritistica mendaciis haereticis sunt plena; 
pleraque in id tendunt, ut fides aeternarum poenarum labefactetur 
atque ita vitiis omnibus habenae laxentur. 

R. 3. Amaliae igitur 1. omnis communicatio cum spiritistis se- 
vere interdicenda est; 2. etiam hypnotismus saltem in is adiunctis, 
quae in casu Amaliae occurrunt; 3. cum in fide naufragium videatur 
fecisse, sine dubio circa fidem instruenda et interroganda est, atque si se 
ad meliorem frugem receperit, absolutio quidem danda est, nisi forte ob 
externatam haeresim recursus ad altiorem superiorem fuerit necessarius. 

Decreta S. Officii circa eiusmodi superstitiones praecipua con-216 
tnentur literis encyclicis d. d. 4 Aug. 1856: 


Compertum est novum quoddam superstitionis genus invehi ex phae- 
nomenis magneticis, quibus haud scientiis physicis enucleandis, ut par esset, 
sed decipiendis ac seducendis hominibus student neoterici plures. rati yxzvse 
occulta, remota ac futura detegi magnetismi arte vel praestigio, praesertim 
ope muliercularum, quae unice a magnetizatoris nutu pendent 

,Nonnullae iam hac de re a S. Sede datae sunt responsiones ad peculiares 
casus, quibus reprobantur tamquam illicita illa experimenta, quae ad finem 
non naturalem, non honestum, non debitis mediis adhibitis assequendum ordi- 
nantur. ... Verum quia praeter particulares casus de usu magnetismi gene- 
raim agendum erat, hinc per modum regulae sic statutum fuit feria. IV 
28 luli 1847: ,Remoto omni errore, sortilegio, explicita aut implicita dae- 
monis invocatione, usus magnetismi nempe merus actus adhibendi media 
physica aliunde licita, non est moraliter vetitus, dummodo non tendat ad 
finem illicitum aut quomodolibet pravum — Applicatio autem principiorum et 
mediorum puro physicorum ad res et effectus vere supernaturales, ut physice 
explicentur, non est nisi deceptio omnino illicita et haereticalis/ 

„Quamquam generali hoc decreto satis explicetur licitudo aut .illicitudo 
in usu aut abusu magnetismi, tamen adeo crevit hominum malitia, ut, neglecto 
licito studio scientiae, potius curiosa sectantes magna cum animarum iactura 
ipsiusquo civilis societatis detrimento ariolandi divinandive principium quod- 
dam se nactos glorientur. Hinc somnambulismi et clarae intuitionis, ut vocant, 
praestigis mulierculae illae, gesticulationibus non semper verecundis abreptae, 
se invisibilia quaeque conspicere effutiunt, ac de ipsa religione sermones insti- 
tuere, animas mortuorum evocare, responsa accipere, ignotu ac longinqua detegere, 
aliaquo id genus superstitiosa exercere ausu temerario praesumunt, magnum 
quaestum sibi ac dominis suis divinando certo consecuturae. In hisce om- 
nibus quacumque demum utuntur arte vel illusione, cum ordinentur media 
physica ad effectus non naturales, repentur deceptio omnino illicita et scan- 
dalum contra honestatem morum. .. ." 

Recentiora habes ad interrogationem medici qui quaesivit, quid liceat 
in experimentis hypnoticis ad curandos infirmos, sive agatur de rebus iam 
exploratis, sive de nondum exploratis, quae num naturali modo explicari 
possint necne dubitetur. Ad quod Quaesitum S. Officium d. 26 lulii 1899 re- 
spondit: „Quoad experimenta iam facta, permitti posse, modo absit periculum 
superstitionis et scandali, et insuper orator paratus sit stare mandatis S. Sedis, 
et partes theologi non agat. — Quoad nova experimenta, si agatur de factis 
quae certo naturae vires praetergrediantur, non licere ; sin vero de hoc dubi- 
tetur, praemissa protestatione nullam partem haberi velle in factis praeter- 
nafuratibus, tolerandum, modo absit periculum scandali. Quod responsum 
d. 28 lulii S. P. Leo XIII adprobavat. 

V. Gennari, Consultazioni' I, cons. 79, n. 13. 

BLASPHEMIA. 


Casus. (60) 


Traianus, homo iracundus, quibusvis occasionibus in maledicta prorumpit, 
dicens: .Sancta crux et mille sacramenta te perdant «Deus me damnet 


«diabolus me fapiat — ,si Deus iustus esset in coelo, equidem tot infortuniis 
non possem VYexari. 


Quaeritur 1° quid sit blasphemia et quotuplex distinguatur. 
2? quid de dictis Traiani iudicandum. 
3° blasphemi quomodo a confessario tractandi sint. 


Solutio. 
217 Ad quaesitum 1" R. 1. Blasphemia communiter definitur «locutio 
Deo éContumeliosa Quod ut melius intelligas, attende: 1. externa 


illa per verba manifestatione peccatum demum completur, malitia 
essentialiter propria iam sola mente concipitur. 2. Locutioni aequalis 
esse potest manifestatio per alias actiones seu signa, (piae mentem 
blasphemam exprimant. Nihilominus quando «in ódiosis | de blas- 
phemia sermo est, v. g. in reservatione peccatorum, verbo «blas- 
Dhemiae sola locutio intelligitur. 3. Blasphema verba non desinunt 
esse vera blasphemia eo, quod loquens non directe intenderit Dei 
contumeliam : sufficit. enim sensum  contumeliosum scire ac nihilo- 
minus verba ista actu proferre ut locutionem, non ut meram re- 
lationem locutionis alienae. Cf. S. Alph., Th. m. IH 121 sqq; Suarez, 
De relig. tr. 3, |l. 1, c. 4—6; Ballerini-Palm., Opus th. m.3 II 
n. 509 sqq. 

R. 2. Distnguitur: 1. blasphemia mere contumeliosa, quae praeter 
contumeliam in Deum aliam malitiam non addat; 2. blasphemia ex- 
secratoria, quae simul cum contumeliosis verbis Deum (vel homines) 
malis affici optat — continet igitur praeter malitiam. blasphemiae com- 
munem etiam odium vel contra Deum vel contra homines; 3. blas- 
phemia haereticalis, quae praeter contumeliam in Deum simul errorem 
contra fidem exprimit. 


218 Ad quaesitum 2m R. 1. Si Traianus in ira verba sacra solum 
nominasset cum quadam emphasi, non tamen cum ira erga Deum, 
esset sola irreverentia erga res sacras, peccatum grave inter venialia, 
non mortale. Sed cum optet, ut res sanctissimae in summum homi- 
nis bonum institutae vergant in damnum et perditionem, vero rebus 
divinis et consequenter Deo probrum infert; idque verum est, si modo 
satis attenderit ad sensum verborum, etsi serio non optavit aliorum 
interitum. 

R. 2. In secunda locutione secundum consuetum sensum potius 
quam blasphemiam habemus iuramentum exsecratorium, quod ab iis 
hominibus addi soleat assertis ad pleniorem faciendam fidem. Qua iura- 
mentum est tamen mortaliter peccaminosum, quando vel falsum af- 
firmando profertur, vel indiscriminatim adhibetur non attendendo ad 
veritatem vel falsitatem affirmationis. — Si vero illa locutio adhibetur 

non in sensu 1iuratorio, sed in sensu optativo, ab aliquibus habetur pro 
blasphemia. Quod ita absolute esse posse, non negaverim; re ipsa 
communiter non esse, disce ex ms quae infra dicuntur n. 236 in nota. 


R. 3. In tertia locutione minus etiam blasphemia habetur; potest 
tamen similiter esse iuramentum  exsecratorium: in quo casu num 
mortale peccatum sit, pendet a ratione sive periurii Sive temere pro- 
latae exsecrationis, si quam contineat. 


R. 4. Quoad quartam locutionem patet eam plane blasphemam 
esse, cum deroget divinis attributis seu perfectionibus, atque insuper, 
si serio verba sumuntur, apertam continent haeresim. In qua locutione, 
etsi Traianus forte haereticum assensum intus non dederit, tamen 
propter iniuriam in Deum adeo manifestam difficillimum est loquentem 
propter imperfectionem actus subjective a mortali peccato excusari. 


Ad quaesitum 3n R. 1. Primo, sicut in quibuslibet peccatis,219 


videri omnino debet, ut adsit verus dolor verumque propositum. 


R. 2. Si poenitens blasphemis verbis assuetus est, absolutione 
non est donandus, nisi velit in exstirpandam hanc consuetudinem serio 
incumbere; idque non solum, si consueverit ea verba cum animo et cum 
attentione proferre, sed etiam si ea ex quadam inadvertentia nec 
serio ex oro elabi sinere solet. Nam cum verba illa objective con- 
tumeliam Dei contineant, consuetudinarius graviter obligatur hanc 
locutionem cavere. Quodsi conatum adhibeat sese emendandi, docendus 
est, si praeter intentionem atque sine sufficienti advertentia ex in- 
veterata consuetudine hinc inde sibi 1sta verba ex ore excidant, sibi 
id in grave peccatum non imputari. 


R. 3. Conatus practicus aderit, si statim post verba ex inad- 
vertentia prolata doleat firmiusque maiorem attentionem proponat, 
maxime si quandam poenitentiam parvam sibi statim persolvendam 
proponat. — Insuper homini acrioribus exclamationibus assueto suaderi 
potest, ut corrumpat verba, ita tamen ut etiam audientes corruptionem 
verborum percipiant, vel utatur verbis acriter quidem sonantibus sed 
quae sensum vel nullum vel innocentem habeant. 


TENTATTO DEI. 


Casus. (61) 


Constantia, cum variis morbis decumberet, opem medici semper recusavit, 
S. Agatham imitari volens, quae carnalem medicinam corpori numquam ad- 
hibuit; sed eo instantius orat ad recenter beatificatos, quo per miracula 
canonizationem suam promoveant, et quo ipsa experiatur, num Deus curam 
specialem erga electos suos gerere pergat. 

Amicam, quae in serio morbo medicum consuluit, arguit propter defectum 
fidei et fiduciae in Deum eique persuadet, ut remedia data respuat, inter- 
posito voto, se tam diu ab omni cilio et potu abstinere velle, dum amica sit 
extra periculum: quod cum audiat confessarius votumque annullet, vituperatur 
a Constantia, quod miraculum impediverit, atque medico curam amicae aegrotae 
fidentius committat quam Deo et Sanctis. 

Confessarius autem ordinatam fiduciam se sua experientia didicisse re- 
spondet; nam quoties imparatus ad contionandum accesserit fretus Dei ope, 
cuius causam apud populum demum egerit, rem non bene sibi successisse. 


uaeritur 1° tentatio Dei quid sit et quale peccatum. 
q q p 


2° quid de casibus propositis dici debeat. 


Solutio. 


220 Ad quaesitum |" R. 1. Tentatio Dei est dictum vel factum, 
quo quis aliquam Dei perfectionem, scilicet num Deus ea praeditus 
sit, explorat, ac propterea alicuius divinae perfectionis manifesta- 
tionem exigit. 

Quod si explicite intenditur, habes tentationem Dei formalem; si 
non in se intenditur, sed solummodo aliquid fit, quod ex natura sua 
reducatur ad istam explorationem, habes tentationem Dei interpre- 
tatioam. Cf. Th. m. Ill 517; S. Thom., S. th. 2, 2, q. 97, a. 1. 


R. 2. Tentatio formalis semper est grave peccatum; maxime illa, 
quae ex dubitatione alicuius divinae perfectionis oritur atque haeresis 
peccatum supponit. 

Tentatio Dei interpretativa, etsi ex genere suo etiam peccatum 
gravo est, tamen parvitatem materiae, ex qua fiat veniale peccatum, 
admittit. Cf. Th. m. Ill 520; S. Alph., Th. m. III 30 sqq. 


221 Ad quaesitum 2m R. 1. Si in morbo gravi et periculoso medici 
auxilium respuitur, per se peccatur graviter: venialiter tamen, si solum- 
modo medicina differtur, etsi propter auxilium Dei naturale aliquantum 
temere speratum ; multo minus peccatur, si agitur de morbis et in- 
firmitatibus. levibus, immo haec sine remedio tolerare pro circum- 
stantiis esse potest actus insignis patientiae meritis plenus. | Ex quo 
Constantiae agendi rationem quoad hanc partem diiudica. Cf. S. Alph. 
l. c. Ill 30 32; Laymann, Th. m. 1. 4, tr. 10, c. 5, n. 8. 

R. 2. Quoad Constantia secundo petiit miraculum ad interces- 
sionem Beatorum, videndus est finis petitionis et modus. Si cum 
resignationo in divinam providentiam, licet cum desiderio per mira- 
culum promovendi cultum alicuius Beati: res est innoxia et bona; 
cf. S. Alph. l.c. n. 3l. Si vero, ut Constantia fecit, hoc modo ex- 
plorare velit, num re vera Deus specialem curam suorum gerat, habes 
formalem Dei tentationem atque mortale peccatum, nisi Constantia, 
id quod sumi facile licebit, ex sua stultitia excusetur. 

222 R. 3. Suasio illa tertio loco commemorata, cum ageretur de peri- 
culosa amicae aegritudine, erat similiter obiective graviter peccaminosa. 

R. 4. Quarto votum illud additum sine dubio temerarium est et 
de re temeraria, proin votum nullum, quod, ut vi sua destitueretur, 
positiva annullatione opus non habebat. Confessarius igitur recte fecit 
illud annullans vel potius nullum esso declarans, neque curans vitu- 
perium feminae imprudentis. 

R 5. Quod demum quinto ipsius confessarii experientiam attinet, 
in illa temeritate, qua labore proprio spreto speciale Dei auxilium 

exspectabat in operibus piis, quandam tentationem Dei interpreta- 
tivam commisit verum in eiusmodi temeritatibus grave peccatum 
non censetur committi, nisi grave damnum causetur vel periculum 
subeatur sive proprium sive alienum. Quod in nostro casu adesse 
absolute poterat, si nimirum sacerdos ille munus contionandi graviter 
laesit seu. neglexit; aliter erat peccatum veniale, quia non miraculum 
sed solum speciale Dei auxilium, quod ordinariam providentiam non 
excedat, sibi exspectandum proposuit. 


SACRILEGIUM. 


Casus. (62) 


Gelasius, homo procax, in ecclesia tempore Missae cogitationibus et 
aspectibus lubricis indulget, atque in. monialem, quam ibi observat, libidinem 
fovet usque ad pollutionem: ex angulo ecclesiae pretiosam umbrellam non 
custoditam exiens sibi arripit; et cum videat pretiosum reliquiarium expositum, 
observat occasionem, qua clam aliquot gemmas possit ex eo excutere. 


Quaeritur 1? quid sit sacrilegium. 
2° quae sint sacrilegii species. 
3^ quomodo Gelasius peccaverit. 


Solutio. 


Ad quaesitum 1“ R. 1. Sicut blasphemia et tentatio Dei ipsum 
Deum iniuriose seu indigne tractat, ita sacrilegium rem sacram seu 
Deo dicatam male tractat, et breviter definitur nviolatio rei sacrae, 
rem sumendo latissimo sensu seu pro quolibet obiecto Deo dicato". 
Ut autem habeas sacrilegium proprie dictum, res quae violatur debet 
publico ritu aut institutione Deo esse dicata seu ad Dei cultum depu- 
tata. Cf. Laymann 1. c. 1. 4, tr. 10, c. 7, n. 2. 

R. 2. Est peccatum ex genere suo mortale. Attamen adesse 
potest in quibusdam sacrilegis, saltem realibus atque etiam localibus, 
parvitas materiae. In personali sacrilegio iniuriosam tractationem 
nemo vocabit sacrilegam, quando fuerit iniuria levis; si hoc sacrilegium 
luxuria committitur, non potest esse leve, nisi luxuria indirecte tan- 
tum respicitur: in quo casu sicut ratione luxuriae ita etiam ratione 
sacrilegii fieri potest, ut veniale tantum peccatum committatur. 


Ad quaesitum 2" R. 1. Distinguuntur tres species principales, 
prout violatur res pressius sumpta, persona, locus Deo dicatus, eaeque 
vocantur: sacrilegium reale, personale, locale. Verum horum cviolatio, 
saltem si reale sacrilegium sumis, non habet semper eandem sacrilegii 
malitiam infimam, sed saepe omnino diversam; sume v. g. indignam 
administrationem vel susceptionem sacramenti, et iniuriosam SS" Eu- 
charistiae conculcationem: quamquam in quolibet horum peccatorum 
habes sacrilegium reale. 

R. 2. In sacrilegio personali et locali probabiliter. dici potest 
ratione sacrilegii haberi hac distinctione species infimas. Dico ratione 

Lthmkuhl, Casu» conscientiaO. I. Ed. 4. 8 

sacrilegii, nam ratione peccati adiuncti sine dubio diversae habentur 
malitiae. 

Committitur enim sacrilegium personale a) luxuriosa tractatione 
personae ad servandam castitatem Deo dicatae (quod lit etiam ab 
hac ipsa persona propris luxuriae peccatis, etiam internis), b) vio- 
latione privilegii clericalis ,'canonisu, idque tam late quam illud pri- 
vilegium patet, c) violatione immunitatis clericalis seu privilegii , fori". 
Cf. Th. m. IIl! 528. 

R. 3. Sacrilegium locale committitur 1. violatione immunitatis 
ecclesiae seu loci sacri, 2. exercitio actionum profanarum earum, quae 
sanctitatem loci maxime dedecent, 3. quolibet peccato, quo ecclesia 


locusve sacer polluitur, 4. furto rei, quae custodiae ecclesiae tradita 
est. Cf. Th. m. 111 525 sqq. 


223 Ad quaesitum 3m R. 1. Peccatis luxuriae locale sacrilegium grave 
committitur iis actionibus, quae manifeste habent externam malitiam 
gravem, etsi occultae manent. Quare Gelasius locale sacrilegium 
mortale commisit pollutione: de qua si publice constaret, ecclesia ex- 
sisteret polluta, ita ut ante reconciliationem in ea Sacra peragi non 
amplius possent. 


R. 2. Cogitationibus alusque internis peccatis Gelasius graviter 
quidem contra castitatem peccavit, sed malitiam sacrilegii localis, 
saltem gravis, non addidit. 


R. 3. Verum quod libidinem fovit in monialem: si desiderium 
eam violandi vel cum ea peccandi voluntarie concepit, sane mente 
commisit sacrilegium personale. Quod sacrilegium utrum sit tale sensu 
strictissimo an minus stricto, pendet a statu monialis, prout monialis 
stricto sensu canonico est aut non. 


226 R. 4. Ex eo quod umbrellam abstulit ex ecclesia, ad furtum 
adiunxit quidem circumstantiam aggravantem ; sed quia umbrella illa 
non erat in bonis ecclesiae neque eius custodiae commissa — ut ex 
casu videtur patere — speciem mortalis sacrilegii localis satis pro- 
babiliter non adiunxit. 


R. 5. Aliter se habet furtum gemmarum reliquiarii. Nam eo 
quod sit res ad bona ecclesiae pertinens et Deo dicata, hoc furto 
commisit Gelasius sacrilegium | reale, sane mortale; atque insuper 


sacrilegium locale, cum rem ecclesiasticam et sacram ex ecclesia abs- 
tulerit. Cf. Th. m. 111 525. 


SACRILEGIUM ET SIMONIA. 


Casus. (63) 


Gerardus sacrista incurius est in tractandis rebus ecclesiae: altaria et 
imagines sinit satis sordescere, sacra utensilia raro mundantur, paramenta 
reficienda non curat, nisi notabiliter sint lacera, hostias pro sacrificio Missae 
et Communione populi sinit per menses veterascere; hostiae consecratae ali- 
quoties per tres menses non renovantur, licet parochus Gerardo mandaverit, 
ut suam ipsius oblivionem monitione excitet. Cum de institutione in munere 

sacristae ageretur, instanter rogavit parochi familiarem, ut se apud parochum 
commendaret, pollicitus se pro bono successu summam pecuniae largiturum 
et in commendatione suo tempore vicem redditurum esse. 


Quaeritur 1° incuria in rebus sacris sitne sacrilegium, et qualiter Gerardus 
in hac re peccaverit. 


2° an Gerardus simonia peccaverit. 


Solutio. 


Ad quaesitum lm R. 1. Ea incuria et irreverentia erga sacra227 
utensilia et similia, quae gravem erga cultum divinum continet in- 
juriam, sane inter sacrilegia eaque mortalia recensenda est; si vero 
eo usque non progreditur, communiter dicitur mera irreverentia, non 
sacrilegium, vel si sacrilegio quoad speciem accenseri vis, tamen non 
est sacrilegium sensu perfecto seu mortale. Cf. Laymann, Th. in. 

L 4, tr. 10, c. 7, n. 14. 

R. 2. In neglegenda munditia altaribus imaginibusque debita 

communiter non committitur adeo gravis irreverentia, quae mortale 


peccatum sit. — In neglecta munditia quoad sacra utensilia dicendum 
quidem est censeri peccatum mortale, si illae res sacrae enormiter 
sint immundae — quod raro accidit. — Magis etiam patere videtur 


irreverentiam non fuisse mortalem relate ad paramenta sacra; nam 
ut hoc peccatum statui possit, immunda vel lacera debent omnino 
esse notabiliter; quod ex casu enarrato Gerardus studuit cavere. 

R. 3. Relate ad hostias consecrandas, magis etiam quoad con- 
secratas non dubito dicere fuisse incuriam magnam ex se mortalem, 
quoniam re vera non solum actum sit contra leges Ecclesiae, sed 
etiam SS. Sacramentum expositum fuerit periculo nullitatis. Verum hac 
in re primo loco gravissime peccavit parochus; Gerardus sacrista, in 
quantum illius gravis irreverentiae conscius sibi fuerit, cooperatur. 


Ad quaesitum 2“ R. 1. Simonia dicitur studiosa voluntas emendi 228 
aut vendendi aliquid spirituale aut spirituali annexum pro pretio tem- 
porali. Pretium illud temporale potest esse: 1. munus a manu (pecunia 
vel res aequivalens), 2. munus a lingua (commendatio, laudatio), 3. munus 
ab obsequio (famulatus vel humilis subiectio). 

Res spiritualis, quam ita emi vel vendi non licet, intelligitur ea 
res spiritualis, quae cum supernatural! ordine conectitur, est autem 
vel res spiritualis in se (v. g. sacramenta, spiritualis potestas etc.) 
vel labor essentialiter cum functione spirituali conexus, vel bene- 
ficium ecclesiasticum spirituali officio annexum. Cf. Leinz, Die Si- 
monie 40. 

R. 2. Aliud est gerere mentem simoniacam, aliud simoniain com-229 
mittere: quod requirit, ut mens simoniaca aliquo modo exsecutioni sit 
data (quamquam sola mens simoniaca malitiam coram Deo continet). 

R. 3. Simonia quae committi potest, est vel mentalis, vel con- 
ventionalis, vel realis. Mentalis, si permutatio rei spiritualis pro pretio 
temporali facta est, ita tamen ut haec permutationis intentio inani- 

festata nullatenus sit; conventionalis, si inter ambos conventum quidem 
est, ut permutatio rei spiritualis pro pretio temporali fiat, exsecutio 
autem nondum est facta; realis, si pactio simoniaca ex utraque parte 
saltem coepit impleri; si ex alterutra, mixta. 

Cf. Laymann, Th. m. 1. 4, tr. 10, c. 8, n. 2 sqq; Reuter, Th. m. 
II 452 sqq; Ballerini-Palm., Opus th. m. II 430 sqq 445 sqq; Leinz, 
Die Simonie 58 sqq. 

R. 4. ad casum propositum: Officium sacristae seu potius, ut 
vocari consuevit, sacristani seu aeditui, sicut hodiedum geri solet, con- 
sideratur ut officium laicale quod non ecclesiastico alicui beneficio 
inhaereat, sed pro salario annuo certisquc accidentalibus taxis geren- 
dum suscipitur: ita ut retributiones illae haberi possint pro mercede 
laborum praestitorum vel praestandorum. Hinc apud Gerardum quaestio 
non est de simonia. 

Alnud esset de officio sacerdotali, cui praeter alias sacerdotales 
functiones etiam iniuncta esset cura rerum sacrarum ecclesiae, quod 
sacristae nomine vocari mos erat. Illud, cum sit omnino munus eccle- 
siasticum et sacrum, obiectum simoniae esse potest. Haberemus in eo 
casu ex parte tum petentis Gerardi tum alterius veram pactionem seu 
conventionem; habemus pretium temporale tum in summa pecuniae 
promissa, tum in promissa commendatione. Commendatio haec in casu 
re ipsa nondum esset facta; hinc ante pecuniae solutionem simonia 
esset conventionalis vel mixta, post inceptam saltem solutionem si- 
monia realis. Cf. S. Alph., Th. m. Ill G4. — Neque refert, quod non 
ipsa officii collatio, sed solum commendatio ad officium empta sit; 
nam sive ipsa res spiritualis sive via ad eam emitur, simonia est et 
a scriptoribus pro simonia habetur. 


SIMONIA. 
Casus. (64) 


Titius sacerdos 1. praeter dies dominicos et festos non celebrat, nisi 
habeat stipendium, dicens se nolle gratis laborare; 2. quando offertur sti- 
pendium secundum taxam dioecesanam ] /27 marcarum, solet dicere se non 
acceptare nisi stipendia 3 marcarum; 3. nuper cum bis offerretur stipendium 
pinguius pro Missa ipso illo die celebranda, utrumque acceptat, conveniens 
cum alio sacerdote, ut hic hodie ad intentionem Titii. Titius cras ad inten- 
tionem illius celebret; 4. in ludo consuevit pro pecunia Missam celebrandam 
exponere; 5. cum habeat facultatem quadruplicis scapularis imponendi, scit 
inde lucrum facere, vendens scapularia satis care, videlicet expensis, quas 
ipso facere debuit, addit pretium sui laboris, (piem subire debet in admittendis 
et describendis fidelibus. 


Quarritur num et quando Titius commiserit simoniam. 


Solutio. 


R. l. Agendi ratio Titii in primo casu sapit quidem spiritum 
parum sacerdotalem, et si verba addita ,se nolle gratis faborare 
sensu suo stricto sumuntur, simonia est, cum stipendium habeatur pro 

mercede laboris intrinsecus cum re sacra seu sacra functione conexi. 
Si vero verba illa serio non intelligebantur pro mercede Missae cele- 
bratae, simonia non est stipendio oblato socordiam excutere, eo non 
oblato socordia et pigritia vinci nec Sacrum offerre. 

R. 2. In secundo casu iterum habes agendi modum indignum, qui 
fideli populo possit gravi scandalo esse. Simonia autem non erit, nisi 
forte in eo, qui certas Missas ex officio celebrare debet et contentus 
esse honorario per superiorem statuto. Timendum enim est. ne ille, si 
exigat plus, ratione huius excessus simoniam committat, v. g. parochus, 
qui pro exsequiis consueto plus exigat. Cf. Th. m. Ill 534. Quod cum 
in Titio non obtineat, sed agatur de Missis, quae pro libitu celebrare 
potest vel omittere, simonia non adest. Immo ali universim negant 
per stipendium insto maius exactum simoniae peccatum committi (cf. 
Soldin, S. th. m. II 198), eo quod titulus sustentationis, qui maneat, 
hanc malitiam excludat. 

R. 3. In tertio casu adest permutatio intentionum: quae, cum 
ex diversis et iustis causis fieri possit, communiter non habetur pro 
simonia, etsi per accidens haec permutatio sit causa vel occasio lucri. 
Cf. Hallerini-Palm. 1. c. IV 1018. 

R. 4. In quarto casu non proprie exponitur Missa pro pecunia, 
sed pro pecunia ex una parte exposita fit ex altera parte renuntiatio 
stipendii Missae, ita ut pro victore promittat celebrare Missam, cum 
alias eam pro stipendio dicturus sit: in quo non est simonia. Nihilo- 
minus rem sacratissimam ingerere in ludos et inter res profanas 
indecentia est, atque alius, maxime si fit coram laicis, scandalo 
esse potest. 

R. 5. In quinto casu ante omnia notandum est res minimas 232 
benedictas post datam benedictionem ne pro pretio quidem, quod 
solutum est, denuo posse vendi, sed gratis tantum donari. Idque ita 
constitutum est, ut, si rebus illis benedictis indulgentiae sint annexae, 
per venditionem indulgentiae pereant. Cf. Th. m. Ill 537. 

Nihil tamen obstat, quominus ante benedictionem pretio ven- 
dantur. Quod autem Titius carius ea vendit, videtur negotiationem 
continere clericis prohibitam: nam si putet se alium titulum amplius 
aliquid exigendi habere, utatur hoc titulo, non titulo pretii pro scapu- 
laribus solvendi. Verum pro receptione seu admissione ad scapulare 
non potest sine peccato simoniae quidquam postulare, neque labor illi 
functioni intrinsece annexus titulus pretii temporalis esse potest. Sum- 
mum, pro expensis et laboribus, si subeunda sunt ad transmittenda 
nomina et similia, aliquid poterit accipere: quod sane minimum erit, 
si expensae illae distribuantur in singulos, qui ad recipienda scapu- 
laria admittuntur. 


CULTUS DET PER IURAMENTUM EIUSQUE 
LAESIO. 


IURAMENTI NATURA. 


Casus. (65) 


Caius solet assertis suis addere: ,per animam meam, per fidem meam, 
quam vere Deus exsistit; Deus me puniat, diabolus me rapiat, 


št — eaque aliquando etiam in dubiis, immo aliquoties in falsis ex levitate 


adhibuit. Nuper etiam amicis suis grave crimen tertii ita narravit, quod 
putavit quidem verum, at non sine omni formidine. 


nisi verum 


Quaeritur 1? quid sit iuramentum et quid ad illud requiratur. 


2° quae sint conditiones iuramenti, quibus licitum evadat. 


3° quid de singulis casibus Can sit iudicandum. 


Solutio. 


233 Ad quaesitum 1n R. 1. luramentum est invocatio Dei in testem 


veritatis; si insuper invocatur ut vindex periurii, dicitur iuramentum 
exsecratorium. Invocatio autem Dei fieri potest explicite vel im- 


plicite, quando scilicet explicite nominantur creaturae in quibus spe- 
ciali modo Dei attributa relucent. 


R. 2. Distinguitur iuramentum assertorium et promissorium. Prius 
habetur, sı Deus invocatur ut testis veritatis rei narratae; posterius, 


si ut testis verae et sincerae voluntatis praestandi promissum et quasi 
ut fideiussor impletionis futurae. 


R. 3. Ad verum igitur iuramentum requiruntur non solum verba 
ad iurandum apta, sed etiam voluntas seu intentio iurandi: quam qui 
sciens et volens excludit, facit iuramentum fictum — quod ex se est 


vana nominis divini usurpatio, per accidens et propter aliorum de- 
ceptionem easdem gignere potest obligationes, quas secum fert iura- 
mentum verum. 

Si quis vero verba ad iuramentum non apta adbibet volens iurare 


et putans se iurare: in asserendo falso eandem apud Deum malitiam 


contrahit atque in periurio proprie dicto. Cf. Laymann, Th. m. l. 4, 
tr. 3, c. l, n. 3. 


234 Ad quaesitum 2m R. 1. Conditiones ad honestatem iuramenti 
requisitae communiter exprimuntur verbis S. Script. ler 4, 2:  Ju- 
rabis: Vivit Dominus in veritate, et in iudicio, et in iustitia", ut 

nimirum 1l. res asserta sit vera seu habeatur certo pro vera; 2. ut 
iuramentum fiat cum iudicio maturo, non leviter et inconsiderate, ad- 
eoque ex causa salis gravi; 3. ut fiat in re iusta et honesta, neve sit 
confirmatio vel vinculum iniquitatis seu peccati. 

R. 2. Defectus veritatis, quem quis sciens committit, semper est 
peccatum mortale, quia Deo valde iniuriosum est tamquam testem 
mendacii etiam levissimi induci. 

Defectus indicii seu iurare in re leviore, quam par est, ex se 
mortale peccatum non est, nisi adiungatur periculum peierandi; est 
autem peccatum veniale, quia continet inutilem et vanum usum sanctis- 
simi nominis et auctoritatis divinae. 

Defectus iustitiae, si veritas non deficit, generatim in assertorio 
iuramento peccatum mortale aut veniale est, prout causa peccaminosa, 
in qua adhibetur, mortaliter aut venialiter peccaminosa est. 

Sic secreti laesio iuramento confirmata continet praeter iustitiae 
laesionem malitiam ratione iuramenti (laesionem religionis) gravem 
aut levem, prout iustitiae laesio in hoc casu gravis aut levis est. — 
De cetero circa hanc rem nonnihil controversam cf. Suarez, De relig. 
tr. 5, Il. 3, c. I2, n. 7 et 8, et ea, quae in proximo casu dicentur de 


iuramento promissorio. 


Ad quaesitum 3" R. 1. Verba illa „per animam meam“ sunt235 
verba iuratoria, quia in anima ad fruendum Deo creata opera divini 
consilii eiusque attributa imprimis relucent. — Idem dicendum est de 
verbis ,per fidem meam", si intelligit Caius fidem veram, catholicam, 
quae est fundamentum omnis justificationis; si vero exprimere velit 
„fidem quam ipse mereatur" seu ,fidelitatem", nihil. inest 1uratori in 
ista assertione. 

Verba illa ,quam vere Deus exsistit" sunt exaggeratio quidem 
in se illicita, iuramentum non sunt, quia invocationem nullam, ne im- 
plicite quidem, continent. Esse in se illicitam exaggerationem ex eo 
patet, quod Deus eiusque exsistentia sit veritas necessaria et essen- 
tialis, cum res illae, quas Caius asserit — id quod hic iure sumere 
possumus sint veritates contingentes. Attamen ad hanc aequalitatem 
vel inaequalitatem homines, si haec proferunt, non solent attendere: 
ita ut pcccaminositas fere reducatur ad levitatem causae, ex qua Deus 
inducatur, seu ad vanam nominis Dei invocationem, si modo res asserta 
vera est. Nam si mendacium aliquod hoc modo confirmatur: id ho- 
mines communiter pro periurio habent, et subiective hanc malitiam 
committunt, vel etiam blasphemiam, si qui suam locutionem mendacem 
cum veritate revelata seu divina locutione et exsistentia component: 
Th. m. Il 555. Verum in hac re dedocendi sunt. 

Verba illa „Deus me puniat, nisi verum Ssit'"| directe et explicite 236 
invocant Deum in vindicem mendacii; communiter tamen dicuntur ea 


| Nuper in Belgio et Hollandia contentio exarsit, utrum imprecatoria illa 
formula «Deus damnet me‘ sit blasphemia necne. Esse hanc formulam objective 
diram imprecationem, licet generatim non seriam; posse esse, ut n. 218 notavi, irn- 
precatoriurn iuramentum, atque ex hac imprimis ratione evadere posse peccatum 

intentione, ut Deus indirecte prius invocetur ut testis veritatis et 


consequenter ut vindex periurii, ita ut habeatur iuramentum ex- 
secratorium. 


„Diabolus me rapiat | ex se non est iuramentum, sed sola ex- 
secratio. Nihilominus ex intentione loquentis verba illa sensum jura- 
torium assumere apte possunt, si nimirum intelligitur. providentia 
divina, quae per causas secundas, etiam per malos angelos, poenas 
peccatis infligat. Cf. Th. m. Ill 555; S. Alph., Th. m. III 143. 


231 R. 2. Locutiones illae, quae iuratoriae sunt sive ex se sive ex 
intentione loquentis, quando adhibentur in rebus sive dubiis sive aperte 
falsis, periurium sunt ac mortale peccatum, nisi inconsideratio excuset. 
Quod in rebus aperto falsis evidens est. Sed etiam in rebus dubiis 
idem omnino dici debet, quia, qui sic iurat, sciens et volens sese ex- 
ponit periculo inducendi Deum ut testem mendacem: quae eadem est 
iniuria atque eum pro mendacio testem inducere. 


R. 3. In re mendaci verba illa exsecratoria, etiam quae iura- 
mentum non continent, serio proferre, i. e. seria attestatione, non serio 
desiderio — quod nemo sanae mentis conceperit — a gravi peccato 


immune non est; neque, si proferuntur cum gravi dubio de veritate 
rei assertae. 


R. 4. Quod autem Caius dicitur ex levitate ita egisse, nondum 
signum est eum a gravi peccato excusari. Nam 1. si consuevit verba 
iuratoria vel exsecratoria proferre non attendens ad veritatem vel 
falsitatem suae assertionis, saltem sub gravi tenetur adlaborare ad 
hanc consuetudinem exstirpandam, etsi singulis vicibus advertentia 
plena ad peccatum mortale non adfuerit; 2. in ciusmodi consuetudi- 
narüs potest facilius adesse illa advertentia, quamquam ob memoriam 
facti non vivacem postea putant abfuisse advertentium: sed, si vere 
abfuit, sane singulis vicibus Caius non peccavit graviter. 


R. 5. Etsi Caius solum in rebus veris has loquendi formulas ad- 
hibeat, peccat ex defectu indicii; at venialiter tantum. 


235 R. 6. In ultimo casu peccavit Caius defectu iustitiae; 1dque ex 
eo iam graviter, si agebatur de crimine non publico, graviter dif- 
famante, alioquin venialiter. Immo quod dicitur Caius illud crimen 
pro vero quidem habuisse, sed non sine formidine, timendum est sane, 


mortale: non est, quod ambigatur. Sed blasphemiam in iis per se contineri, censeo 
cum Aertnijs aliisquo falsum. Sunt quidem qui dicant blasphemiam iis verbis contineri, 
cum contumeliosa sint non immediate quidem in Deum, sed mediate, similiter atque 
in verbis, quibus dira imprecatio proferatur .in pluviam a Deo missam'l, siquidem 
imprecatio m Dei creaturam prolata iniuriosa et contumeliosa sit creatori. Idque 
putant maxime verum esse in imprecatione contra hominem facta, eo quod homo 
speciali modo ad similitudinem Dei factus sit in coque Dei imago resplendeat. — 
Attamen ut inde haec vere concludi possint, debet in creaturas sub ipso hoc 
respectu imprecatio fieri, quod sint a Deo profectae vel quod Dei similitudinem 
gerant, ut re ipsa fit, quando imprecatio fertur in Sancto vel in aliquam Dei 
ordinationem. Verum qui dicit ,Deus tue damnet vel: .diabolus te ifapiat neque 
in se neque in alterum haec proferre sub hoc respectu solet: quamquam absolute 
potest. Ergo communiter non est ratio, cur ista verba blasphemiae accusentur. 

ne defectu veritatis eiusque satis certae, mortalem malitiam periurii ad- 
iunxerit, asserens rem dubiam pro certa et explorata. Verum quidem 
est sufficere ad excludendum defectum veritatis in iuramocnto certitu- 
dinem moralem; attamen fundatum dubium debet saltem  exsulare. 
Quare circa hanc rem Caius examinandus esset, num forte illam for- 
midinem pro non-fundata, sed inani leviterque concepta habuerit: 
quodsi affirmet, a periurii malitia per se excusandus est; facilius 


etiam, si solum dixerit se rem audivisse, etsi addat ,a persona fide 
satis digna". 


IURAMENTI OBLIGATIO. 


Casus. (66) 


Titius indigne ferens inoboedientiam filii sui duodennis, iuravit se eum 
pro prima inoboedientia, quam denuo committere ausus fuerit, severe puni- 
turum, nec fecit. — Iuravit etiam se quovis sabbato duas marcas in pauperes 
distributurum esse, sed non raro unam tantum dedit. — Contra iuratam pro- 
missionem furi observato datam se ipsum non esse denuntiaturum, cum 
postea a policista, qui iam plura indicia hauserat, inquireretur nominatim, 
nihilominus furem prodidit. — Cum testis evocatus esset et iuramento ob- 
strictus ad dicendam solam et plenam veritatem, nihilominus aliquod factum 
contra reum non narravit, immo interrogatus se scire negavit, quia factum 
illud contra reum suspicionem auxisset, quam Titius scivit esse falsam. — 
Nuper cum inter amicos acatholicos do religiosis ordinibus 10caretur, ipse 
coram illis iuravit se numquam concepturum animum .ingrediendi ordinem 
religiosum, se hoc promittere, etsi uxore et liberis omnibus orbatus exstiterit. 


Quaeritur 1? quae sit obligatio iuramenti promissorii. 


2° quid de singulis Titii iuramentis dicendum sit deque eorum 
laesione. 


Solutio. 


Ad quaesitum lm R. 1. Obligatio, quae ex iuramento promissori0o239 
oritur quatenus iuramentum est, est ad Deum, seu obligatio religionis, 
voti obligationi similis, at videtur paulo inferior. Haec unica est ob- 
ligatio in iis iuramentis promissoriis, quae strictam obligationem erga 
alterum non supponunt. 

R. 2. Verum saepe alia obligatio supponitur, eaque non raro ex 
iustitia. Quo in casu obligatio iuramenti, etsi gravior et nobilior, 
tamen non principalis, sed accessoria est. 

R. 3. Immo ad explicandam extensionem obligationis iuramenti 
valet generale principium: Iuramentum sequitur naturam actus, i. e. 
eius actus cui additur: ita ut, si actus ille occurrentibus certis causis 
vel conditionibus corruat, etiam iuramenti obligatio corruere censeatur. 
Sic V. g. error, qui nudam promissionem vel contractum reddat in- 
validum, invalidam facit etiam 1uratam promissionem. 

Neque tamen id extendi debet indiscriminatim ad rescindibilitatem 
actuum seu contractuum, quae in privatum favorem contrahentis ex- 
sistit: siquidem huic favori per iuramentum renuntiari potest et renun- 
tiari generatim sumitur. De qua re recurret sermo infra de contractibus. 

240 R. 4. Ad rem malam vel etiam plane inutilem obligatio iuramenti 
contrahi non potest; nam sicut eius exsecutio in Dei honorem fieri 
nequit, ita neque fieri potest eius promissio, neque cius exsequendae 
obligatio potest exsistere. Cf. Laymann, Th. m. l. 4, tr. 3, c. 6, 
n. 3. — Immo rem malam iuramento velle promittere est gravis in- 
juria contra Deum, quasi Deus re mala honorari seu opus malum ad 
honorem et reverentiam Dei possit pertinere. Idque, re rigorose sumpta, 
verum est, etsi promittatur res leviter mala; verum practice homines 
id vix ita considerant, ut pro regula practica sumi possit: peccari 
graviter per iuratam promissionem rei graviter malae, leviter per 
promissionem rei certo et clare leviter tantum malae. Cf. Th. m. 
111 561; S. Alph., Th. m. III 146; Suarez, De relig. tr. 5, 1. 2, c. 14 
et 15, et 1. 3, c. 19. 


24] R. 5. Si in iuramento promissorio voluntas quidem iurandi est, 
sed positive abest voluntas implendi, graviter peccatur periurio ex de- 
fectu veritatis. Nam promissorium iuramentum quoad hanc sinceram 
voluntatem suo modo praestandi quod ore promittitur, est implicite 
assertorium iuramentum, in quo defectus veritatis mortale pecca- 
tum est. 


R. 6. Si vero voluntas suo modo implendi iuramenti aderit, de- 
fectus veritatis subsequens seu omissio in praestanda re promissa 
gravis aut levis est pro subiecta materia. Ita cum S. Antonino, Suarez, 
S. Alph. |l. c. n. 173 aliisque omnino dicendum est contra alios se- 
veriores. Cf. Th. m. II] 562. 


242 Ad quaesitum 2" R. 1. In primo casu Titius ex pluribus causis 
non peccavit saltem graviter. Nam etsi sumamus correctionem filii 
pervicacis esse — ut re vera esse potest — obligationem gravem; 
tamen una correctio in casu singulari non est materia gravis in 
obligatione parentum. — Dcin si forte in hoc singulari casu ratio 
suberat differendae correctionis, nihil peccavit Titius, iuramento non 
obstante, quia non potuit rationabiliter sic iuramentum intelligere, ut 
vellet etiam irrationabili modo punire. — Insuper dubitari in eius- 
modi iuramentis saepe merito potest, num vere adfuerit animus sese 
iuramento obstringendi: qui si defuerit, neque iuramentum neque iura- 
mcnti obligatio ulla exstitit; sed fuit in ipso actu veniale peccatum 
inutilis et vanae invocationis nominis divini. Cf. etiam Laymann 
l.c.c. 6, n. 3 et 5. 


243 R. 2. In secundo casu peccavit quidem Titius contra iuramentum 
promissorium : de gravi autem peccato non constat. "Videlicet, si voluit 
ita se adstringere, ut cum die exstincta sit obligatio, peccatum grave 
nullum commisit, cum semper fuerit materia levis. Si vero voluerit 
se obligare ad graviorem summam pauperibus elargiendam, dies autem 
certos distributos elegerit, quo minus sentiret onus: sane obligationis 
materia coalescit, et ubi primum summa contra promissionem omissa 
gravis evaserat, erat gravis laesio iuramenti, si Titio in animo erat, 
nihil supplere ex omissis: si vero semper animum habuit postea sup- 
plendi, etiam tum vix umquam graviter peccavit contra iuramentum. 

R. 3. In fertio casu promissio etiam iurata Titium non impedivit, 244 
quin, interrogatus a persona publica ad detegenda crimina constituta, 
furem indicaret.  Suppono quidem furem non esse hominem adeo 
noxium et bono communi periculosum, ut ex se exsistat denuntiandi 
obligatio: quae si adfuerit, iuramentum Titii ab initio. fuit invalidum, 
immo si Titius has circumstantias satis consideravit, plane illicitum. 
sed suppono rem ita esse, ut Titius bona conscientia potuerit factum 
silentio premere. Nihilominus nulla promissio valet contra legitimum 
superioris mandatum ; ergo neque iurata promissio extenditur ad silen- 
tium pro eo casu, quo superior legitime interrogaverit.  Interrogatio 
vero fuit legitima, ita ut Titius eam pro obligatoria habere potuerit, 
etsi fortasse non debuerit. lIuramentum igitur quod laedere Titio non 
licuerit, intelligendum est de spontanea delatione. 


R. 4. In quarto casu videndum est, quid de iis quae Titius 245 
omisit, quid de iis quae negavit dici debeat. Nam in iis quae, non 
obstanto iuramento, omisit dicere, quaeri potest de non implenda 
iurata promissione; in iis quae negavit quaeri debet, quousque re- 
strictione non pure mentali in certis casibus uti possimus etiam in 
iuramento. 

Iuramentum, quod a Titio exigebatur, eum non obligat nisi ad 
ea, quae superior legitime possit exigere. Indici enim legitime inter- 
roganti sincere quidem respondendum est, sed ad sensum interrogantis. 
Sensus autem seu intentio legitima indicis interrogantis erat de cri- 
mino poena digno. Legitime enim exigere testimonium contra reum 
non potest, nisi in quantum reus poena dignus est. Quare non solum 
licite siluit Titius de facto, quod iniustam suspicionem in reum con- 
icere potuit, sed, iuramento non obstante, silere per se debuit: siquidem 
non pertinebat ad «plenam illam veritatem", ad quam dicendam vi 
iuramenti superior obligare poterat et obligavit. — Immo etiam recte 
negavit se de illa re quidquam scire; nihil enim scivit in ordine ad 
manifestandum, quia manifestare neque debuit neque licite potuit. — 
Si autem Titius innocentiam rei non scivit, contra quem gravis suspi- 
candi momenta exsistebant, sane per se ea manifestaro debuit, quae 
ad suspicionem sive augendam sive minuendam confprebant. 

Dixi supra per se fuisse pro Titio obligationem silendi vel negandi 
facti plane innoxii quod, si narratum esset, contra reum iniustam 
suspicionem excitasset. Obligatio autem haec cessare potest per ac- 
cidens, quando nimirum Titius hac agendi ratione seso exponat gravi 
periculo incidendi in poenam quasi perpetrati periurii. Si enim ita est, 
rei veritatem sincere licebit edicere, manifestatis tamen simul rationi- 
bus, quae suspicionem istam emolliant vel falsam esse ostendant; ne- 
que ulterius tenetur cum gravissimo suo damno damnum alienum for- 
tasse oriturum avertere. 


R. 5. In quinto casu sine dubio Titius iuramento isto non ob-246 
ligatur; nam ad omittendam perfectionem evangelicam seu bonum 
melius vi religionis seu in honorem Dei obligari nemo potest. Immo 
promissione omittendae rei bonae Deus inhonoratur similiter ac pro- 

missione committendae rei malae. Quare ipso isto iuramento Titius 
peccavit, si se ita obligare voluit; aliter, si, seclusa omni consilii evan- 
gelici despicientia, solum asserere voluit se ita animo comparatum 
esse, ut de amplectenda vita religiosa serio non sit cogitaturus. 


IURAMENTUÜM PROMISSORIUM. 


Casus. (67) 


Sempronia, honestae conditionis puella, saepe convenerat cum Tito, paris 
conditionis iuvene, pluriesque cum eo peccavit. Exortis dicteris, praecipue 
ex parte parentum ipsius invenis, contra Semproniam, haec iurat se numquam 
amplius cum Tito conventuram neque pedem amplius in eius domum paternam 


illaturam esse. Verum paulo post ab utriusque parentibus 


serio tractatur 
negotium matrimonii inter Semproniani et Titum. 


Quare a Sempronia 
Quaeritur liceatne sibi cum parentibus Titi in eorum domo agere atque 
etiam cum Tito conversar ad celebranda sponsalia. 


Solutio. 


241 Ad quaesitum R. 1. Obiectum iuramenti, quod Sempronia emisit, 
eatenus honestum et bonum est, quatenus Semproniam a peccandi 
periculo removet: atque hac intentione et hoc fine illud emisit. Ubi 
igitur ille linis cessat, cessare censetur iuramenti obligatio. 

R. 2. In domum paternam Titi non amplius pedem inferre eatenus 
obiectum honestum et bonum est, quatenus Semproniam a periculoso 
cum Tito consortio arcet, non quatenus aversionem sapit a Titi pa- 
rentibus: immo hoc sensu malum est neque ad id exsistit obligatio. 
Quapropter Sempronia per iuramentum non impeditur, quominus ad- 
eat Titi parentes, si modo nullum peccaminosi cum Tito conventus 
periculum est. 

R. 8. Immo si propter mutatas circumstantias relatio cum Tito 
honesta et optanda speratur, secluso omni peccandi periculo, Sem- 
pronia etiam cum Tito conversari potest. Matrimonii cum eo ineundi 
si fundata spes est, sane est ratio gravis, atque in nostro casu Sem- 
pronia, non obstante iuramento, de ea re cum Tito potest tractare. 
Verum cum primum in conversatione cum Tito aliquid peccaminosi 
vel periculosi subsit, Sempronia etiam vi iuramenti obligatur, ut 


conversationem abrumpat atque evitet. Cf. Th. m. Ill! 565; Elbel, 
Conferent, p. 3, n. 77 sqq. 


IURAMENTI INTERPRETATIO ET RELAXATIO. 


Casus. (68) 


Quadratus, studiorum causa in convictum admissus, iurare debuit se 
statuta domus velle observare, at in multis rebus contra ea deliquit; postea 
munus civile suscipiens iuramento promittere debuit fidelitatem erga leges 
regni, wrum etiam contra eas saepe aliqua commisit. — Nuper coram amico 

iureiurando promisit so cum ipso peregrinationem Hierosolymitanam facturum 
esse, sed postea, cum ex morbo in quem inciderat convaluisset, timuit sibi 
propter valetudinem nonnihil debilitatam atque amicum rogat, ut iuramentum 
sibi remittat. 


Quaeritur 1^ quomodo iuramenta fidelitatis et similia iuramenta intelligenda 
sint. 
2" quis iuramenti obligationem possit relaxare. 
3° quid do Quadrati casibus dicendum. 


Solutio. 


Ad quaesitum 1” R. Eiusmodi iuramenta non mutant substan-248 
tiam illius obligationis, quae 1am ante iuramentum exsistit, sed addunt 
tantum aliam obligationis speciem, scilicet religionis. Quare non ob- 
stante generali obligatione severiore: 1. ea quae ex tota collectione 
statutorum per se sub levi tantum obligant vel sub sola poena vel ex 
mera decentia observanda constituunt: etiam post iuramentum solum 
sub levi peccato vel sub sola poena vel ex decentia sunt observanda : 

2. ea quae desuetudine vim suam amiserunt, per iuramentum non 
recipiunt pristinam obligandi vim; 

3. ea quae ex quacumque ratione illicita sunt vel evaserunt, 
sane non possunt secum ferre obligationem: immo ea a iurante pro 


circumstantiis explicite, semper saltem implicite debent repudiari 
Cf. Th. m. 1** 567 sq. 


Ad quaesitum 2" R. 1. Iuramenta, quae sive unice sive princi-249 
palitor in. honorem Dei fiunt, statim sortiuntur effectum suum, i. e. 
obligationem ad praestanda, quae quis se facturum iuravit, inducunt: 
relaxari autem possunt ex iusta causa ab auctoritate ecclesiastica, 
sicut vota in Dei honorem emissa. 

R. 2. Iuramenta, quae principaliter in favorem alterius emit- 
tuntur, obligationem non inducunt nisi secuta acceptatione, atque 
postea ab ipso illo relaxari possunt, siquidem is favori sibi dato et 
iuri acquisito potest renuntiare. luramenti enim obligatio, quatenus 
est religiosa, accessoria est et dependet ab obligatione iustitiae, quae 
erga alterum est contracta. 

R. 3. Publica auctoritas vel ecclesiastica vel civilis 1uramenta 
relaxare potest circa eas res versantia, quae subsunt iurisdictioni vel 
dominio huius publicae potestatis. 


Ad quaesitum 3" R. 1. Iuramentum primum consilia non mutavit 250 
in strictas leges, leges poenales non in leges per se obligantes, prae- 
cepta levia non mutavit in gravia. Ergo timor propter transgressiones 
statutorum non debet esse nimius. 

R. 2. Iuramentum alterum sic intelligitur, ut iurans velit. legibus 
subiacere neque contra legitimam auctoritatem quidquam moliri, vel ut 
velit in munere suo secundum leges indicare. Sed non intenditur, ut 
quodlibet legis praeceptum nunc etiam vi iuramenti impleri debeat. 

Sed neque in publica legum observantia seu in munere publico 
iuxta leges gerendo quasi caece sino prudentia procedendum est. Non 

raro enim nostra aetate exsistunt leges civiles, (piae sibi maiorem 
potestatem arrogant, superiora iura neglegentes vel laedentes, vel 
utcumque ultra limites excurrentes. | Quas ipsas neglegendas esse 
patet, etiam iuramento non obstante. Juramentum enim ad ea se 
numquam extendit neque extendere potuit. 

Si igitur ^Constitutio regniu quaedam continet quae sint contra 
iura civium aut contra iura divina vel ecclesiastica, non licet absolute 
et illimitate in constitutionem iurare, sed solum cum clausula: «salvis 
legibus Dei et Ecclesiae" vel simili; sufficiat tamen, si vel publica 
auctoritas, quae iuramentum exigit, semel declaraverit se ita intelligere 
iuramenti exactionem, vel si viri catholici semel declaraverint se hoc 
tantum sensu iuramentum praestandum intelligere eaque declaratio 
ab auctoritate publica fuerit acceptata; alioqui singuli in iuramento 
emittendo clausulam addere debent. Cf. declarationes S. Sedis de iura- 
mento Gallico et Belgico anno 1817, de iuramento Austriaco 1669, etc. 
apud /loskoOdny, Independentia potest, eccles.; Bouquillon, De virtute 
religionis n. 683 sqq; Vering, Kirchenrecht5 $ 61, n. VI. 


22] R. 3. Iuramentum tertium de peregrinatione Hierosolymitana cum 
amico instituenda penitius dispiciendum est, si Quadratus cupit ab eo 
liberari. Nam si solum comitatum amici respexit, ut hic haberet 
socium, non autem propriam devotionem vel cultum divinum: sane 
obligatio iuramenti principaliter est in favorem amici, atque amicus 
hanc obligationem totam relaxare potest, idque pro libitu sine ulla 
alia ratione. — Si vero Quadratus peregrinationem potius consideravit 
ut actionem piam in cultum Dei exercendam atque accessorie tantum 
ut amici consolationem, amicus iuramentum relaxare non potest, at 
neque Quadratus amici venia opus habet, sed ex iusta causa ab eccle- 
siastica auctoritate potest dispensationem accipere. — Quodsi Quadratus 
utrumgue per se intendit, et Dei cultum et solatium amici, debet et 
veniam amici et dispensationem ecclesiasticam habere. Nihilominus 
eiusmodi iuramentum aliquando etiam sine ulla venia vel dispensatione 
cessare potest propter circumstantias notabiliter mutatas. 


CULTUS DEI PER VOTUM ET PER STATUM 
PERFECTIONIS IN VITA RELIGIOSA. 


VOVENDI ACTUS EIUSQUE VITIA (D. 


Casus. (69) 


Liberius, in via ferrea cum subito infortunium accideret, statim concepit 
hoc votum: ,Si salvus evadam, promitto me fore Trappistam quo voto vix 
concepto, currus, in quo ipse est, separatus ab alis, qui in profundum ruunt, 
subsistit incolumis. Quod cum videt Liberius, promissi ipsum poenitet. 

Nihilominus votum exsequitur; sed post annos experientia gravius facit 
sentire difficultates, quam eas sensit, quando theoretice eas animo volvebat 
et quando initio votis religiosis se obstringebat. Hinc ex causa, quod erra- 
verit in difficultatibus vitae religiosae, quaerit dimissionem. 


uaeritur 1° quid sit votum. 
q 
2^ quinam error et voluntatis defectus voti valori obstet. 


3° quid de votis Liberii sit dicendum. 


Solutio. 


An quaesitum {Im R. | cum 5. Thoma, S. th. 2, 2, q. 88, a. 1 votum232 
esse promissionem Deo factam. 

Intelligitur promissio seria, quae obligationem praestandi promissi 
secum ferat. Quoniam autem promissio Deo facta est, ad implendum 
promissum obligat fidelitas erga Deum, adeoque virtus religionis. 
Distinguitur votum a mero proposito, quod de se nullam implendi 
obligationem proprie dictam involvit. 

R. 2. Obligatio voti est gravis aut levis pro subiecta materia. 
Ad rem igitur omnino levem gravis obligatio etiam voti induci nequit; 
verum potest e contrario in voto privato res gravis sub levi voveri, 
quia, sicut vovens nullatenus tenetur vovere neque ullam obligationem 
religionis sibi imponere, ita potest etiam imperfecte tantum vovere 
atque etiam in re gravi imperfectam et levem obligationem con- 
trahere velle. 

In publicis autem votis seu in iis, in quibus certus status ec- 
clesiasticus assumitur, ila imperfecta tantum obligatio non potest 
admitti, quia obligationis determinatio in mns non fit privato arbitrio 
sed loge publicae auctoritatis. 

R. 3. Votum, cum sit promissio Deo facta, a Deo debet acceptari 
posse et acceptari; aliis verbis, debet res esse Deo grata. Hinc non 

solum debet esse honesta, sed etiam maiora bona debet non impedire — 
quod communiter sic exprimitur: Bdebet esse de bono meliore". 


253 Ad quaesitum 2m R. 1. Omnia quae impediunt, quominus ex- 
sistat libera erga Deum promissio circa rem de qua agitur, impediunt 
voti valorem. 

Imprimis huc pertinet error de ipsa voti natura. . Habitualiter 
enim saltem sciri debet, quid sit vovere seu quamnam id inducat 
obligationem. Quodsi habitualiter scitur per votum specialem erga 
Deum obligationem contrahi, etsi id actu non obversetur menti ex- 
presse, sufficit haec habitualis cognitio, ut verum votum fieri possit. 


R. 2. Error circa rem promissam, ex quo votum fiat nullum, 
imprimis error est circa rei substantiam vel circa ea, quae in sub- 
stantiam redundant. Et hic solus error est, qui reddit invalida ea 
vota, quibus vitae status assumitur: — in quo habes eandem con- 
ditionem atque in matrimonio. 

Alias autem, in votis scilicet privatis, nullitatem inducit etiam 
error circa tales rei circumstantias, quas si vovens cognovisset, votum 
non fecisset. Cf. Th. m. Ill 578. 


254 R. 3. Praeter errorem defectus advertentiae votum potest reddere 
nullum. Scilicet re vera votum fit nullum, si inadvertentia vel in- 
consideratiO erat talis, ut actus non esset perfecte humanus. Nam 
sicut inter homines perfecta et gravis obligatio non oritur ex actu 
imperfecto, ita neque censetur ea oriri apud Deum. 


R. 4. Demum gravis metus valori voti obstat. Attamen ut votum 
sit ex se nullum, metus non solum debuit esse a) gravis, sed etiam 
b) iniuste incussus, idque c) ad votum extorquendum. Cf. Th. m. Ill 
579. Nihilominus vota aliter ex metu emissa, etsi non sint nulla, 
facilius tamen sunt solubilia. 


255 Ad quaesitum 3“ R. 1. Neque ipsum infortunium subitaneum 
neque subsequens poenitudo probant Liberii actum vovendi non fuisse 
satis deliberatum ; potuit enim etiam subito et in ipso quasi momento 
infortuni sibi plene et perfecte conscius esse de voto eiusque obiecto. 
Quodsi ob perturbationem sibi perfecte conscius non fuisset, votum 
esset invalidum. 

Verum eventus ipse tam inexspectatae salutis innuere videtur 
Deo rem placuisse, atque propter verum votum auxilium coeleste 
adfuisse. Attamen etiam in hanc partem certam probationem non 
habemus. Interrogandus igitur esset ipse Liberius, si de eius a voto 
liberatione ageretur; qui nisi defectum advertentiae possit affirmare, 
voto ligatus dici debet, accedente tamen causa facilius potest dis- 
pensari, neque in hoc conditionato voto habetur reservatio papalis, 
quae alias voto ingrediendae religionis inhaeret. 

256 R 2. Liberius igitur voto illi re ipsa stetit, atque iam ipsa reli- 
giosa professione, non solo voto religionis amplectendae ligatus est. 
Quae professio non est invalida propter difficultates, quas religiosus 
postea experientia magis cognoscat vel potius sentiat quam antea. 
In novitiatu ordinem eiusque difficultates satis superque expertus est, 

neque error substantialis — qui solus professionem reddit nullam — 
potest excogitari. Quare dimitti, ut invalide professus, Liberius nequit: 
summum ex gravi omnino causa adiri potest S. Sedes et videri, num 
et qualem relaxationem concedat: totalis votorum solutio in nostro 
casu frustra exspectatur. 


VOVENDI ACTUS EIUSQUE VITIA (ID. 


Casus. (70) 


(letalius recidivus in luxuriam a confessario graviter obiurgatus ei cum 
magno animi dolore promittit se abhinc numquam peccatum illud commis- 
surum : quodsi infeliciter succubuerit, se postero die ieiunaturum esse. Post 
mensem reversus se accusat de voto non amplius peccandi quater laeso, ne- 
que tamen se umquam iciunasse. 


Quaeritur 1? violaveritne Getulius votum tum relabendo, tum non-ieiunando. 
2° quid in dubio fieri debeat. 


Solutio. 


Ad quaesitum 1" R. 1. Solutio huius quaestionis duo puncta 257 
continet: 1. num Getulius subiective violati voti malitiam contraxerit: 
2. num in promissione illa quam fecerat objective ea praestiterit, quae 
ad emittendum votum atque ad contrahendam voti obligationem re- 
quiruntur. 

Interrogari ergo debet, num omittendo ieiunium se graviter pec- 
care putaverit. Quod si affirmet, eum voti de servando ieiunio laesi 
reatum contraxisse sumas. 

R. 2. Inde autem nondum constat, eum relabendo in luxuriam 
voti laesi reum exstitisse. Ad hoc enim necessarium est, ut ante 
peccatum indicaverit se propter promissionem coram confessario factam 
novo titulo erga Deum teneri ad praecavendum relapsum. | Neque si 
dixerit se utique scivisse, quod propter fidem datam gravius deliquerit, 
id iam demonstrat eum veri voti laedendi conscientiam habuisse. 
Nam contra quamlibet promissionem vel serium propositum agere com- 
muniter pro re deterioro habetur, quam si nullum speciale propositum 
vel promissum adfuerit. Cf. Elbel, Conferent, p. III, n. 187 sq. 

R. 3. Si obiective res spectatur, votum non satis erui potest 
ex iis, quae Getulius cum confessario egit. Nam non Deo, sed con- 
fessario, etsi coram Deo, promisit seriam curam contra relapsum. 
Haec autem promissio obligationem novam eamque gravem secum 
ferre non censetur. Neque natura huius promissionis ex eo mutatur, 
quod Getulius postea putavit se ex voto teneri ad ieiunium. Non 
enim postea votum fecit, sed aut promissione in confessione facta, 
aut nullum. 

Nisi ergo certo dicere possit se in illa confessione voluisse omnino 
Deo sub novo aliquo titulo promittere, indicari debet de voto saltem 
non constare ac proin Getulium vi voti ad nihil teneri. 


Casus conBciontino. L Kd. 4. 9 

258 Ad quaesitum 2“ R. Sive certo constat Getulium non fecisse 
verum votum, sive hoc dubium mansit: in utroque casu confessarius 
Getulium dedocere debet declarans ipsum vi voti ad nihil teneri, ne 
videlicet novo relapsu etiam gravius peccet.  Renovet, si consultum 
videatur, propositum, quo statuat se relapsum, si forte acciderit, 


ieiunio statim in se castigaturum esse; verum voti obligationem 
ne addat. 


VOVENDI ACTUS ET OBIECTUM. 


Casus. (71) 


Amalia, puella octennis, cum in instructione Christiana bonorum operum 
meritum audisset extolli, vovet quotidie se pauperi daturam esse eleemosynam, 
nullum amplius peccatum commissuram, et — id quod aliquando monialem 
e longinquo facientem viderat — quotidie Sacro inservituram. 


Quaeritur quid sit dicendum de valore horum votorum. 


Solutio. 


239 Ad quaesitum R. 1. Utrum Amalia sufficientem voti notitiam 
habuerit, ita ut sciret quid sit votum et quamnam secum ferat ob- 
ligationem, necne, non potest absolute dici, nisi inspecto eius ingenio 
et indole. Quodsi cognitionem sufficientem habitualiter non habuerit, 
ex hac ratione omnia eius vota irrita sunt. 


R. 2. Supposita sufficienti voti cognitione, votum dandae quotidie 
eleemosynae non est ex se nullum ; quantitatis autem determinatio 
est in arbitrio. voventis; proin obligatio gravis non adest, quia in 
arbitrio voventis est, per materiam levem, gravis obligationis in- 
capacem, plene satisfacere. 

Verum, ut in hac suppositione votum utcumque inducat iam pro 
nunc obligationem, Amalia debet habere aliqua bona, de quibus possit 
libere disponere; nam ex bonis paternis eleemosynam dare valide 
vovere non potuit, neque ex iis bonis propriis, quorum liberam non- 
dum habet dispositionem. — Deficientibus igitur bonis liberis votum 
Amaliae suspenditur, donec habeat, de quo disponat. 

Insuper parentes Amaliae possunt votum hoc, sicut alia omnia 
puellae vota, pro semper directe irritare, utpoto votum filiae impuberis. 
De quo cf. infra n. 269. 

200 R- 3. Votum, quo Amalia promisit se nullum amplius commis- 
suram esse peccatum, non valet, siquidem versatur circa peccata 
etiam minima venialia, quae vitare homini moraliter est impossibile: 
verum impossibilia, etiam moraliter impossibilia, voveri valide non 
possunt. 

Aliud est votum vitandi peccata mortalia: quod cum Dei gratia 
ordinaria impossibile non est. Similiter valet votum non committendi 
peccata venialia plene deliberata, saltem certi alicuius generis, vel in 


homine satis perfecto etiam votum vitandi simpliciter quaelibet pec- 
cata plene deliberata. Cf. Th. m. 111 588. 


Votum : conditiones necessariae earnmqne defectus. 131 


Sed quoniam Amalia peccata mortalia et venialia, semideliberata 
et plenedeliberata, non distinxit, sed per modum unius quaelibet pec- 
cata complexa est, propterea votum probabiliter ratione. obiecti im- 
possibilis simpliciter est nullum. Cf. Th. m. l. c.; S. Alph., Th. m. III 203. 

R. 4. Votum inserviendi Sacro, etsi intelligat sola responsa ex 
longinquo danda, non potest haberi pro valido. Nam puellam sic 
ministrare est rubricis contrarium, atque solum ex aliqua necessitate 
id licebit et ex indulgentia, si modo ad altare non accedat. Quae 
necessitas nequit esso quotidiana. Res igitur promissa non est plene 
licita seu honesta, ac proinde huius rei votum in se nullum. 


VOTI OBIECTUM ET CIRCUMSTANTIAE. 


Casus. (72) 


Claudia, exorta rixa et aversione a sodalibus, vovet se numquam am- 
plius visitaturam hanc domum vicinam, in qua scilicet inutili lusu non paucas 
horas triverat; propterea religioni sibi ducit postea visitare aegrotam ibi 
decumbentem. 

Cum audiret patrem suum periculoso morbo aegrotare, vovit se per 
annum singulis sabbatis 1ei1unaturam, si pater evadat incolumis: qui incolumis 
evasit, cum levi febri tantum  aegrotasset: postea, taedio vitae saecularis 
atque odio novercae affecta, ut huic rem valde ingratam faceret, vovit am- 
plecti institutum sororum misericordiae. 

Quo melius se ad statum religiosum praeparet et vincat vitium luxuriae, 
ad quod proclivem se sentit, promittit se bis ieiunaturam in pano et aqua, si 
per sex menses per Dei gratiam ab omni peccato contra castitatem servata 
fuerit immunis; verum no isto voto teneatur, ultimo die sexti mensis ex in- 
dustria peccat. 


uaeritor 1° quid de obiecto voti notandum sit. 
q 
2" quomodo obliget votum conditionatum. 


3° sintno valida vota Claudiae. 


Solutio. 


Ad quaesitum 1" R. lam supra dictum est votum debere esse26l 
de bono meliore. Accuratius tamen conditiones rei hae enumerantur, 
quae faciant votum nullum : 

l. res impossibilis, idque non solum physice, sed etiam moraliter 
impossibilis, spectatis viribus humanis. Solum notari debet, quando 
agitur do statu per vota assumpto, si quando postea alicui videatur 
oriri moralis impossibilitas, eum propterea non solvi a statu suo vel 
votis, sed obligari ad adhibenda media, quibus cum Dei gratia illa 
impossibilitas moralis auferatur seu vincatur. 

2. res objective plene indifferens vel inutilis: — quibus Deus 
honorari nequit. 

3. multo magis res sive ex se sive ex circumstantiis mala. — 
sed fac attendas vel rem quae promittatur praestanda, vel circum- 
stantiam sive iinem (piae in ea praestanda occurrant, debere esse mala, 


O** 

ut votum fiat invalidum; nam si res bona est atque finis obtinendus 
bonus, etsi motimim, quod ad vovendum impulit, vitio afficitur, votum 
ut validum subsistit. 


202 Ad quaesitum 2" R. 1. Votum condicionatum ad implendam rem 
promissam obligat post verificatam conditionem. 


R. 2. Ši conditio ab alio tertio pendet, non licet fraudulenter 
impedire, quominus conditio impleatur. Quodsi fraus fuerit commissa, 
haec removeri debet, atque, si post remotam fraudem condicio veli- 
ficatur, votum implendum est. — Verum contra votum non agit qui 
tertium illum rogat lautum, ne conditionem impleat, maxime si rogans 
votum suum manifestat. Cf. Th. m. Ill 598 001. 


R. 3. Votum quod fit ex alicuius facti suppositione, si factum 
illud falso suppositum esse constiterit, veram obligationem non inducit. 


263 Ad quaesitum 3m R. 1. Votum primum vitandi domum vicinam, 
quatenus praecludat occasionem inutilis ludi, validum est, etsi aversio 
contra alios concepta ansam voto dederit. Cf. Laymann, Th. m. |. 4. 
tr. 4, c. 3, n. 7; Noldin, S. th. m. II 216; Ballerini-Palm., Opus 
th m. H n. 621 sq. — Verum ille accessus ad vicinam domum, cuius 
omissio esset aversionis confirmatio vel signum, numquam includi 
poterat ut voti obiectum, quippe quod peccaminosum fuisset. Quare 
Claudia voto suo minime impeditur, quominus domum vicinam adeat 
ad visitandam aegrotam. 


R 2. Votum secundum validum esset, si pater vere graviter 
decubuisset et ex gravi morbo convaluisset. Verum quoniam sup- 
positio gravis patris periculi falsa erat, votum corruit, sicut corrueret, 
si periculum exstitisset atque pater in eo defunctus esset. 


264 R. 3. Votum fertium, si rigorose sic sumitur, uti describitur, 
non est validum, siquidem finis in praestanda re promissa esset 
malus, videlicet contristatio novercae. Attamen practice videtur aliter 
dicendum esse. 

Nimirum si sistimus in primis verbis, quod Claudia, taedio vitae 
saecularis vel potius suae in vita saeculari conditionis usque ad odium 
novercae affecta, voverit vitam religiosam : eiusmodi verbis communiter 
ostenditur sola occasio et ansa, ex qua vovens ad deliberandum de 
vitae statu melioris eumque eligendum inductus fuerit; internum mo- 
tivum et verus finis electionis factae nihilominus solet esse vitam 
meliorem atque securiorem ducere. 

Quo in casu votum invalidum non fuerit. — Immo etiam si con- 
comitanter ortum sit quoddam desiderium, quod voluerit novercae per 
suum in religionem ingressum inferre tristitiam: hic vix umquam erit 
finis principalis, sed solum finis peccaminosus concomitans, qui postea 
quidem excludendus sit, sed qui relinquat finem principalem et ipsam 
rem omnino honestam. — Si autem principalis finis fuerit. novercae 
contristatio, votum, ut dixi, est nullum. 


R 4. Ad quartum votum re ipsa implendum Claudia non tenetur; 
verum respectu voti emissi graviter peccavit, cum malitioso illo modo 

impediverit conditionis verificationcm. Quare ut initiriam. illam Deo 
illatam luat, suadendum est, ut ratione poenitentiae opus voto pro- 
missum nihilominus praestet; verum haec non est stricta obligatio. 


Cf. S. A/p/i., Th. m. III 216. 


OBLIGATIO EX VOTO ALIENO. 


Casus. (73) 


Arcadia, matrona pia, vovit se lilium quem primum Deus sibi dederit 
altaris servitio consecraturam. 

Lucius abbas, cum exorto incendio periculum immineret, ne totum mo- 
nasterium flammis absumeretur, vovit totam communitatem quotannis in die 
vigiliae S" Agathae ieiunaturam esse, si monasterium immune servaretur. 
Quo voto emisso, fere ilico flamma est exstincta. 

Similiter magistratus alicuius urbis voto se adstrinxerunt ad festum 
SS. Cordis ut festum obligationis pro populo agendum, si morbus contagio- 
sus cesset. 

Quaeritur 1? num filius Arcadiae ex voto matris statum clericalem  as- 
sumere debeat. 
2^ num monasteri incolae eorumque successores vi voti ad ie- 
iunium teneantur. 
3^ num populus teneatur vi voti ad festum. 


Solntio. 


Ad quaesitum 1” R. 1. Factum alienum per se non potest2065 
voveri; quare filius Arcadiae non potest ex voto Arcadiae vi voti 
obligari, nisi forte postea consentiens votumque approbans hoc facto 
implicite ipse voverit. — Neque in hac re, status scilicet vitae elec- 
tone, mater vel pater filios inhere potest; quare neque ex oboedientia 
ad statum clericalem assumendum valet obligari. 

R. 2. Tenetur tamen mater, si ipse filius clericalem statum 
eligere voluerit, vi voti abstinere a ponendo impedimento; actionem 
enim alienam implere quidem nemo potest, non impedire potest. Quare 
hoc saltem sensu votum Arcadiam obligat. Immo etiam tenetur filio 
vocationem clericalem proponere atque viam praeparare ad sortem 
Domini eligendam, si quam inclinationem ad hoc Dei gratia in filio 
excitaverit. Cf. Th. m. Il! 590. 

Ad quaesitum 2" R. 1. Singuli religiosi, nisi ante votum inter-2066 
rogati consenserint, vi voti non tenentur ad ieiunium. 

Verum hic habetur obiectum, quod superior inhere potest; ac 
proin, ut Lucius eo quo possit modo faciat, ut quod vovit exsecutioni 
detur, tonetur pro communitate hoc ieiunium inducere. Quod si ut- 
cumque induxit, illudquc communitor observatur, videtur voto suo 
satisfecisse, etsi singuli religiosi non sub rigoroso praecepto teneantur. 
At si observatio remitteretur, Lucius utique teneretur ad eam melius 
inculceandam vel etiam plene iubendam. 

R. 2. Posteri etiam minus tenentur ad ieiunium nisi vi legis 
impositae; neque successor Lucii vi voti teneretur ad legem sustinen- 

dam. Sine causa autem eam abrogare esset indirecte aliquo. modo 
contra religionem. 


261 Ad quaesitum 3“ R. 1. Magistratus populum adstringere nequeunt 
vi voti ad festum peragendum; neque auctoritatem habent utcumque 
festa religiosa iubendi. Id solum est, ad quod vi voti teneantur, ut 
petant a superiore ecclesiastico, ut illud festum pro urbis populo 
inducatur. Quod si factum fuerit, tenetur populus vi legis ecclesia- 
sticae, idque tam diu, quamdiu lex vim suam retineat. 

sane inotivo religionis et gratitudinis erga Deum decet populum 
instigari, ut volens servet festum, etiam sine propria obligatione. 
Sed, nisi lege ecclesiastica inducatur, ne ipsi quidem magistratus vi 
voti tenentur pro se personaliter quotannis illud festum celebrare, 
siquidem privatum exercitium non voverunt. 

R. 2. Si autem magistratus cum parte populi vovissent illud 
festum peragere, ipsi voventes, etiam ecclesiastica lege non exsistente, 
tenerentur vi voti ad festum, quamdiu vixerint; reliqui non. 

Ita constanter respondit S. Rit. C. approbantibus SS. Pontificibus. 
Cf. Th. m. I" 590; GardeUini, Decreta auth. S. R. C. (ed. 3 Rom.) 
n. 1444 1621 1871 1963 2019 4152. 


VOTI RELAXATIO. — IRRITATIO. 


Casus. (74) 


Alexius, puer duodennis, devotione incensus, cum se praeparat ad pri- 
mam communionem, vovit pro prima inoboedientia, qua parentes denuo con- 
tristaturus sit, numquam se amplius velle in lecto decumbere; dein vovit 
quotidie recitare rosarium et Sacro interesse, quintodecimo quoque die S. Com- 
munionem sumere et semel in hebdomada ieiunare. 

Verum quoad primum mirantur et contradicunt parentes; quoad reliqua 
Alexius postero tempore, cum extra paternam domum sui luris non sit, dif- 
ficultatem patitur ea praestandi. 


Quaeritur 1? quid sit voti irritatio. 
2° quinam possint vota irritare. 
3° quid de Aloxi votis dici debeat. 


Solutio. 
208 Ad quaesitum 1" R. 1. Irritatio voti est potestas aliena exercita 
in actum vovendi vel in voti obiectum, quo actus ille sua efficacia 
privatur. — Dispensatio vero exercetur in effectum voti, annullando 


vel potius nomine Dei condonando eius obligationem. 

R. 2. Irrtatio alia est directa, alia indirecta. | Directa est, qua 
in ipsum actum voventis in se spectatum potestas exercetur, isque 
iuridice nullus redditur; indirecta, qua potestas exercetur in obiedum 
voti et subtractione obiecti votum sua efficacia destituitur. 

R. 3. Unde patet directe aliquod votum irritare non posse nisi 
eum solum, qui in personam voventis seu eius actus potestatem habeat; 

indirecte etiam eum, qui potestatem seu ius habeat in obiectum quod 
alter vovit. Cf. Ballerini-Palm., Opus th. m. II n. 664 sqq. 


Ad quaesitum 2" R. 1. Potestatem directe irritandi vota habent 269 
superiores religiosi relate ad vota suorum subditorum religiosorum 
post professionem religiosam emissa. Quibus communiter additur 
S. Pontifex ut supremus omnium religiosorum praelatus. Horum enim 
voluntas vi voti oboedientiae ita in omnibus subiecte est superioribus, 
ut ab iis dependeat. Cf. Ballerini-Palm. I. c. n. 668 672 sqq. 


R. 2. Eadem potestas conceditur parentibus vel iis, ad quos 
paterna potestas transit, relate ad vota filiorum ante pubertatem 
emissa neque postea confirmata; immo probabiliter marito relate ad 
vota uxoris in matrimonio emissa. Cf. Th. m. 1* 609 611; Ballerini- 
Palm. Í. c. n. 607 669 6075. 


R. 3. Directa irritatio extenditur ad vota omnia, quodcumque 270 
est eorum obiectum; indirecta irritatio ad ea vota sola porrigitur, 
quorum obiectum ius tertii tangit. Ita uxor irritare indirecte potest 
votum mariti, quod iuri matrimoniali praeiudicaret, herus vota famuli, 
quibus servitium hero debitum impeditur, et ita similiter. — Praeterea 
quicumque habet potestatem alterum aliquid iubendi, si iuste iubet 
aliquid, quod voto alterius est contrarium, illud votum eo ipso in- 
directe irritatum exsistit, quatenus cum voto iussio impleri non pot- 
est. — Directa irritatio etiam perpetua vota plane exstinguit; in- 
directa pro solo statu subiectionis, ita ut mutata voventis conditione 
vota reviviscant. 


R. 4. Iussio, quae non respicit debitum servitium, ut votum 
irritet, debet ex rationabili causa procedere, i. e. debet esse iussio 
valida. Alia autem  irritatio sive indirecta sive, idque a fortiori, di- 
recta non indiget speciali causa, ut valide exerceatur: indiget aliquo 
modo, ut fieri liceat ab irritante. 


Ad quaesitum 3m R. 1. Omnia vota Alexi parentes irritare 271 
possunt, cum Alexius ante pubertatem ea emiserit; idque etiam post- 
quam aetatem 14 annorum supergressus fuerit, nisi sciens hanc rescin- 
dibilitatem post annum ]l4um completum ea confirmaverit. 


R. 2. Ut illa directa irritatio fiat, parentes scire debent Alexiuni 
vota emisisse. Ut post notitiam primum illud votum licite solvant, 
habebunt iustam rationem ex solo voti obiecto, quod, spectata com- 
muni hominum conditione, excessivum est. Alia vota per se bona 
sunt, nisi forte excipias in tenera illa aetate ieiunium hebdomadarium. 
Quare pro tempore, quo Alexius est in domo paterna neque neces- 
sarüs laboribus alus detinetur, pi parentes scrupulo sibi ducant ea 
vota irritare, nisi tamen Alexius in iis implendis difficultatem habet 
vel scrupulis exponitur. Ex quacumque autem causa ea uirritaverint, 
si irritaverint, Alexius ad nihil amplius obligatur. Pro subsequent! 
vitae tempore, si Alexius sui iuris non fuerit, haec ratio sola sufficit, 
ut parentes vota irritent, addita monitione, ut filius, quantum potuerit, 
eadem sine voti obligatione observet. 

212 R. 3. Etsi parentes, cum nihil sciant, vota non  irritaverint, 
primum illud votum indirecte irritaretur pro singulis vicibus, si pa- 
rentes iuberent Alexium in lecto decumbere; atque ita etiam ad reliqua 
vota toties Alexius non teneretur, quoties parentes iuberent aliquid, 
quocum voti impletio consistere non posset. 

R. 4. Quando Alexius versatur extra domum paternam sub iure 
et servitio alieno, ab implendis votis eo ipso excusatur propter in- 
directam irritationem, quoties, ut supra, iussa votis contraria implere 
debeat. "Verum ut non solum singulis vicibus, sed toto servitii tem- 
pore simpliciter excusaretur, deberet vota sua hero manifestare, ille- 
que rationabiliter indicare haec componi non posse cum servitio, quod 


Alexius praestare debeat. — Postea autem vota reviviscent. Cf. Th. m. 
1* 613 6014. 
VOTI RELAXATIO. — DISPENSATIO. 
Casus. (75) 


Arcadius multis se oneravit votis, varias promisit peregrinationes, modo 
huic, modo ilh ecclesiae 20 marcarum eleemosynam, feris IV abstinentiam 
observare, sabbatis recitare integrum rosarium, aliis diebus certas litanias, 
a potu inebriante penitus abstinere. — Sed nunc laboribus et negotiis ob- 
rutus et infirmiore utens valetudine, incipit valde graviter ferro haec vota 
cupitque, ut ab iis liberetur.  Obstat autem, quod vovit etiam non petere 
dispensationem. 


Quaeritur 1? quid sit dispensatio in votis. 
2° qui possint dispensare. 
3° quid Arcadio suaderi vel imponi debeat. 


Solutio. 


073 Ad quaesitum 1“ R.  Dispensatio in votis est condonatio rei 
promissae nomino Dei facta. Hanc facultatem esse in Ecclesia ratio 
suadet, sacrae literae indicant, traditio perpetuaque praxis certissime 
confirmant. 

Videlicet 1. expedit adesse aliquem qui occurrentibus causis ex 
auctoritate decernere possit, Deo iam non esse ingratum, si quis a 
praestandis certis rebus promissis cesset. 2. in absoluta et amplissima 
potestate ligandi atque solvendi Ecclesiae data (Mt 16, 19; 18, 18) 
haec facultas voti ligaminis solvendi atque nomine Dei condonandi in- 
cluditur. 3. Atque Ecclesia ipsa sibi semper eam potestatem exercendo 
attribuit. Cf. Nuldin, S. th. m. II 233. 


214 Ad quaesitum 2" R. l. Summus Pontifex potest pro tota Ec- 
clesia dispensare cum omnibus fidelibus undecumque venientibus, idque 
in quibuslibet votis; non quod ab omnibus votis pro libitu possit sol- 
vere, sed, si iusta causa occurrat, nullum votum ex se eius potestati 
subtractum est. 

R. 2. Episcopi dispensare possunt in sua dioecesi a votis pri- 
vatis non reservatis, idque vi ordinariae potestatis. Reservata autem 

sunt vota: ingrediendae religionis, perpetuae castitatis, peregrinationum 
trium: Hierosolymitanae ad sepulcrum Dn, Romanae ad limina A post., 
Compostellanae ad S. lacobum. Quae vota, si perfecte fuerint emissa, 
ab episcopis sine speciali privilegio remitti nequeunt, nisi forte peri- 
culum sit in mora neque aditus ad S. Pontificem pateat. 

R. 3. Praelati religiosorum aliive quasi-episcopalem jurisdictionem 
habentes erga suos, i. e. suae jurisdiction! subiectos et ab episcopali 
iurisdictione exemptos, eadem possunt atque episcopi; erga extraneos 
solum possunt dispensationem dare ex delegatione; quam regulares 
communiter habent. Cf. Th. m. Il! 618—620; Noldin 1. c. II 237; 
Piat, Praelectiones iuris regul. II. 504. 

R. 4. Ut valide desponsetur, requiritur causa: nam in iure alieno275 
seu superioris nemo valide dispensare potest sine causa. At in votis 
etiam ipse S. Pontifex agit circa ius superius, circa ius divinum. 

Verum sufficit prudens iudicium de sufficientia causae ex parte 
superioris, et sincera expositio ex parte subditi qui cupit dispensationem. 
Vota, in quorum solutione agitur de praejudicando iuri tertii, solvi non 
possunt, nisi superior in ipsum illud ius tertii potestatem habeat, vel 
nisi ille tertius suo iure sponte cedat; quapropter communiter re- 
quiritur in votis religiosis vel quasi religiosis recursus ad S. Sedem. 
Cf. Th. m. 621 622. 

R. 5. In votis privatis iis, in quibus de iure tertii non agitur, 
causae dispensationis ex S. Alphonso, Th. m. III 252 et 253, sunt fere hae: 
|l. periculum transgressionis seu maioris ruinae spiritualis, cum per se 
votum debeat esse in maiorem animae perfectionem : 2. magna diffi- 
cultas in exsecutione; 3. scrupuli a voto eiusque obligatione oriundi; 
|. immatura voti emissio; 5. bonum commune: ex quibus causis, prout 
gravius vel minus graviter urgent, relaxatio plus minusve plena con- 
cedi potest, non adiuncta vel adiuncta aliqua commutatione. Nimirum, 
quando aliquod votum semel cum plena deliberatione et maturo con- 
siio emissum est, raro expedit ex causa privata illud sine ulla boni 
operis subrogatione relaxare. Cf. Layinann, Th. m. 1. 4, tr. 4, c. 8, n. 5. 


Ad quaesitum 3m R. 1. Votum postremum non petendae dis-276 
pensationis non obstat, quin Arcadius vota sua manifestet atque superior 
non rogatus dispenset. Quod sane convenit, si gravis causa exsistit. 
Immo possunt tantae exsistere causae, quae hoc votum non petendae 
dispensationis vi sua destituant, utpoto quae ostendant id esse irratio- 
nabile neque Dei honorem promovens. 

R. 2. Quoad peregrinationes suppono non intelligi peregrina- 
tones illas reservatas (v. supra n. 274). Si negotia longiorem ab- 
sentiam non permittunt, haec ratio esse potest, cur huic voto aliquod 
opus pium subrogetur, vel simul etiam elargitio tantae eleemosynae, 
quanti Arcadio itinera illa constiterint. 

R. 3. Quoad promissiones subveniendi certis ecclesiis, primo videri 
debet, sintne illae promissiones rectoribus illarum ecclesiarum notiticatae 
atque ab iis acceptatae. Quodsi acceptatae nondum sint, potest dispen- 
satio fieri: cuius ratio esset vel immatura minusque deliberata pro- 

missio, vel damna in bonis fortunae ab Arcadio tolerata, etsi non tanta 
quae votum redderent invalidum, vel necessitates maiores in familia 
Arcadii exortae. — Si vero acceptatae fuerint, debet videri, utrum 
Arcadius imprimis intenderit huic et illi ecclesiae subvenire, an de tali 
subventione minus cogitans potius in genere intenderit facere aliquod 
opus Deo gratum. Si hoc posterius intenderit, etiam tum potestas 
dispensandi subsistit (S. Alph.. Th. m. III 255): si prius illud, dispen- 
sationi locus non est, nisi forte per S. Pontificem; sed inspici debet, 
num propter mutatas circumstantias Arcadius excusetur. 


2T] R, 4. Reliquorum votorum, abstinentiae feriis quartis observandae, 
certarum precum recitandarum etc., dispensatio dari potest; cuius 
causa sane erit multitudo negotiorum et valetudo infirmior. — Nihilo- 
minus videndum est, num  subrogari possint exercitia pia leviora 
quidem, sed pro conditione Arcadi utiliora; frequentatio sacramen- 
torum, quotidianum conscientiae examen, similia. 

Insuper quoad abstinentiam a potu inebriante videri debet, fueritne 
ratio huius voti periculum committendae ebrietatis, ad quam Arcadius 
inclinet. Quod si est, relaxandum votum non est cum ebrietatis 
periculo sed solum quoad modum a medico praescribendum: nam 
aliter ratio non est, cur remedium peccati praeservativum adeo ef- 
ficax auferatur. 


VOTI RELAXATIO. — COMMUTATIO. 


Casus. (76) 


Getulia tredecim annos nata vovit perpetuam castitatem, ieiunium in 
pane et aqua singulis hebdomadis. Sed postea tentationes experta, cum 
opportunitas nubendi offerretur, quaerit commutationem voti castitatis: quae 


fit in quotidiani rosarii recitationem, in ieiunium et eleemosynam hebdo- 
madaria. 


Postea matrimonio iuncta iterum postulat onerum, quae ex votis restant, 
commutationem a confessario; qui cum se difficilem praebeat, a marito ac- 
cipit interdictionem eleemosynae aliorumque votorum  irritationem ; verum 
cum de valore irritationis quotidiani rosarii valde dubitet, eam sibi ipsa in 
Missam quotidie audiendam commutat, quam mutato domicilio propter im- 
possibilitatem postea omittit. 


Quaeritur 1° quid sit commutatio votorum et a quo facienda. 
2° rectene in singulis casibus Getulia relaxationem obtinuerit. 


Solutio. 


218 Ad quaesitum 1“ R. 1. Commutatio est vel in minus, vel in 
aequale, vel in melius. Commutatio in melius fieri potest ab ipso 
vovente, si modo illud opus melius re ipsa praestatur.  Commutatio 
in aequale, si fit etiam propria seu privata auctoritate, saltem non 
graviter reputatur illicita. Cf. S. Alph. l. c. n. 244. Sed quoniam auc- 
tores hac in re loqui soleant de opere evidenter aequali, quaestio vix 
est practice, nisi opus subrogatum tale sit, ut probabiliter sit etiam 

melius: quo in casu oinnes concedunt commutationem propria auc- 
toritate sine ullo peccato fieri posse. Commutatio in minus nequit 
fieri sino ratione, neque ab ipso vovente sua propria auctoritate, sed 
potestate tantum ecclesiastici superioris. 


R. 2. Commutatione per legitimam auctoritatem facta, obligatio 
ad opus primo promissum prorsus exstinguitur, ita ut, si res subrogata 
fiat impossibilis, ad nihil exsistat obligatio; non ita in commutatione 
proprio marte facta. Cf. S. Alph. 1. c. III 249. 


R. 3. Verum quacumque commutatione sive propria auctoritate 
sive ecclesiastica potestate facta, etiam in melius, licebit semper ad 
opus primitus promissum redire: nisi post commutationem in melius 
novum votum accesserit. Cf. S. Alph. 1. c. III 248. 


R. 4. Vota reservata excipiuntur etiam in commutatione, sicuti279 
excipiuntur in dispensatione: ita ut neque propria auctoritate neque 
ordinaria potestate superiorum ecclesiasticorum commutari possint, nisi 
quis ea commutare velit in professionem religiosam. 


R. 5. Qui accepit delegatam potestatem commutandi vota, non 
habet potestatem dispensandi: vice versa habet. Quare qui com- 
mutandi tantum facultate potitur, non potest opus notabiliter minus 


substituere, tamen aliquantulum minus, quia alias esset res scrupulis 
obnoxia. Cf. S. Alph. 1. c. III 247. 


Facultas r dispensando commutare" admittit aliquid amplius, tamen 
excessus non debet esse nimius, cum principaliter debeat. esse com- 
mutatio. 

Maior etiam est facultas ^commutando dispensare": quae est 
principaliter dispensatio, ita tamen ut aliqua commutatio seu sub- 
rogatio adiungi debeat, eaque non relative minima. 


Ad quaesitum 2" R. 1. Ut a voto castitatis rite obtineret Ge-280 
tulia dispensationem vel commutationem, debuit ad confessarium privi- 
legiatum accedere seu ad aliquem, qui a S. Sede facultatem delegatam 
dispensandi in votis reservatis habet. Nuptiae quidem oblatae causa 
dispensandi non sunt, est tentatio gravis frequenter recurrens. 

Ut acceptam relaxationem Getulia bene intelligat, attendere debet, 
utrum solutio a voto castitatis sit absolute data annon. Communiter 
enim non datur nisi in ordine ad hoc matrimonium eiusque legitimum 
usum. Quare 1. si Getulia contra coniugalem castitatem peccaret, 
simul contra votum peccaret, siquidem quoad hoc relaxatio voti facta 
non Sit; 2. si forte maritus ante ipsam moreretur, votum castitatis 
revivisceret et cum cius reviviscentia exstingueretur obligatio ad sub- 
rogata opera. 


R. 2. Commutatione legitime facta, opus subrogatum sub voti 
religione quidem obligat, non tamen votum est reservatum; quare 
exorta nova causa circa illud nova commutatio vel dispensatio fieri 
potest per eum, qui ordinariam potestatem in vota habet; per sim- 
plicem vero confessarium id fieri nequit, sed opus est speciali per 
episcopum vel S. Sedem obtenta facultate. 

281 R. 3. Erravit maritus, quasi omnia vota Getuliac uxoris irritare 
possit. Ista enim irritandi potestas eaqtie directa dirigitur ad ea 
vota tantum, quae uxor post initum matrimonium emisit; ad vota 
ante matrimonium emissa indirecta tantum est marito uirritandi po- 
testas, in quantum iuri mariti praejudicant. - Moderata devotionis 
exercitia, quae gubernationem domesticam non impediunt, impedire 
nequit, neque ea vota irritare: potest immoderata ieiunia, si uxor 
per ea ad vitam coniugalem impos redderetur; immo quando gravida 
est uxor, facile votum ieiunandi eo ipso cessare vel suspendi potest, 
si videlicet proli inde timeri debet nocumentum. Eleemosynae 
elargitionem ordinariam impedire maritus ita quidem nequit, ut uxori 
non liceat, at videtur posse ita ut uxor elargiri non teneatur, si 
uxor non habet bona propria, ex quibus faciat; si haec habet, 
eleemosynam ex illis nullatenus potest impedire neque voti obliga- 
tionem irritaro. 


282 R. 4. Recte Getulia dubitavit de valore irritationis voti quod 
per subrogationem sibi incumbebat, imprimis recitandi quotidie rosarii; 
solum in singularibus casibus, si quando negotia domestica tantopere 
urgeant, ut ne necessarium quidem tempus uxor is subtrahere possit, 
licebit ei voti. obligationem suspendere: quod sane rarissimum erit. 

Non illicite tamen fecit Getulia illam voti obligationem com- 
mutans in Missam quotidie audiendam, si devote assistit; nam est 
opus evidenter melius. — Sed haec commutatio non fuit absoluta, 
utpote neque profecta neque confirmata ab auctoritate. Quare ubi 
primum opus subrogatum evasit impossibile, obligatio ad recitandum 
rosarium revixit. 


VOTORUM INTERPRETATIO VOTA POENALIA. 


Casus. (77) 


Ausonius, cum incidisset in peccatum luxuriae cum puella, a confessario 
correptus et dolore perculsus vovet se, si etiam semel relabatur, aut num: 
quam matrimonium initurum ideoque castitati caelibatus servandae se ob- 
noxium fore, aut bis quavis hebdomada ieiunaturum. Ro vera iterum labitur 
atque gravidam reddit puellam — Quare ad honorem puellae tegendum matri- 
monium nequit declinare. Attamen ieiunium promissum servare ei magis 
displicet. 

Voverat etiam ter in hebdomada abstinentiam servare: quam tamen, 
quando ieiunia quatuor temporum incidunt, usque ad sex dies extendi ipsi 
molestius ost. Per annum quotidie Sacro interesse voverat, sed diebus 
dominicis saepe soli legi ecclesiasticae satisfecit, non voto; aliquoties etiam, 
putans esse festum obligationis, Sacro interfuit et pro voto secum statuit 
alteri Missae intéressé, sed postea audiens non esso testum obligationis Missam 
alteram omisit. 


Qcaeiutvr Ie quomodo Ausonius teneatur ad vota illa poenalia et a quo 
sint dispensabilia. 


2° quomodo reliqua vota sint intelligenda, et num Ausonius iis 
satisfecerit. 


Votum. Vota poenalia. U1 


Solutio. 


Ad quaesitum 2" R. 1. lle primo quaeri potest, num votum, 283 
quo Ausonius caelibem vitam promiserat, sit votum castitatis reser- 
vatum. Quod ex compluribus rationibus negandum est. Nam: 


l. Non promisit formaliter castitatem, sed caelibatum. Et quam- 
quam ex caelibatu sequitur Ausonium ad castitatem perfectam ser- 
vandam teneri, non tamen tenetur ex motivo religionis, nisi indirecte 
tantum, neque singulis peccatis, quae contra castitatem fortasse com- 
mittat, committit sacrilegium seu peccatum contra religionem, sed 
contra castitatem tantum; contra religionem esset solum peccatum 
quod committeret, si iniret matrimonium. 


2. Etsi vovisset formaliter perpetuam castitatem, tamen reser- 
vatum votum non esset, quia non vovit castitatem absolute neque 
perfecte ex amore huius virtutis, sed conditionate ut poenam. 


3. Votum quod emisit, disjunctivum est: ex quo fit, ut, nisi 
utrumque obiectum sit reservati voti, votum ex nulla parte sit reser- 
vatum. Quod cum in casu Ausonii obtineat, relaxatio voti, si opus 
est, obtineri potest ab eo qui a votis ordinariis potest dispensare. 


R. 2. Si Ausonius in puellam stuprum violentum commisit, ipsi 
liberum non est matrimonium inire aut non inire: sed si puella vult, 
ducere eam debet; similiter, si puellae voti insciae matrimonium pro- 
misit. Neque sic iniens matrimonium peccat contra votum: verum in 
utroque casu tenetur ad alteram partem voti disjunctivi, quia volun- 
tario contrahens obligationem ineundi matrimonii hanc partem voti, 
quae caelibatum spectabat, reliquit, alteram autem partem voti im- 
plendam implicite elegit. Hanc igitur nunc absolute tenetur implere. 


R. 3. Maior difficultas exoritur, si sumimus Ausonium sine pro-284 
missione matrimonii cum puella, eaque libere consentiente, peccasse, 
atque eum nihilominus ratione voti ex sua parte elegisse non ieiunia 
hebdomadalia, sed vitam caelibem. . Ratione voti libertatem habet 
eligendi alterutrum ex promissis. Sed quando nunc, cum ex sua parte 
caelibem vitam praeelegerit, propter puellae graviditatem ab ipsa 
eiusque parentibus urgetur, ut matrimonium cum puella ineat, tene- 
turno vi voti ad ieiunia? Vix audeo cum stricte obligare; nam pec- 
cando cum puella sibi obligationem matrimonii non imposuit, adeoque 
libertatem eligendi inter utrumque voti obiectum sibi non ademit; 
potest igitur, quantum est ex se, praeeligere vitam caelibem, atque, 
si nolit iciunarc, ad eam omnino obligatus exsisteret, saltem si puella 
moreretur. Quando haec autem, vita comite, ad tegendum honorem 
matriomonium cum Ausonio postulat, puto pro illo rem Deo gratiorem 
osso matrimonium inire quam manere caelibem. Neque in rigore lo- 
quendo opus est dispensatione. Aliter, si vovisset perpetuam castitatem ; 
nam in eo casu opus dispensatione esset, ut liceret in matrimonio 
debitum conjugale petere. 


Ad quaesitum 2" R. I. Primum votum observandae ter in heb-285 
domada abstinentiae explicatione indiget quoad sensum seu ambitum 

suum. Si Ausonius expresse intellexit tres dies extra dies abstinen- 
tiae ab Ecclesia praescriptos, sane, quando occurrunt ieiunia quatuor 
temporum in iisque abstinentia in loco actuali observatur, sexies abs- 
tnentiam servare debet. Argumentum, unde concludere possis, quae 
fuerit Ausonii intentio, ex eo habebis quod inquiras, utrum | Ausonius 
voluerit communi anni tempore praeter feriam sextam ter abstinentiam 
servare, necne. Si hoc voluit expresse, etiam in proposito casu voluit 
sexies servare; si prius noluit, sed feriam sextam inter tres dies abs- 
tnentiae numeravit, etiam in hebdomadis quatuor temporum non 
tenetur ultra hos ipsos dies ieiunii alios dies pro abstinentia eligere. 
Immo si dubium manet de Ausonii intentione, etsi postea putaverit 
se ad plus teneri, tamen non tenetur, nisi ut cum diebus abstinentiae 
ab Ecclesia iam praescriptis tres dies compleat. Verum si illis diebus, 
in quibus iam aliunde obligatio exsistit, abstinentiae legem violaverit, 
duarum maliiarum reatum contrahit. | Cf. Th. m. 111 604. 


R. 2. Simile quid dici debet de voto quotidianae Missae. Nam 
si Ausonius de dominicis festisque diebus nihil statuit. neque de eo 
cogitaverit: illis diebus non tenetur ad duo Sacra, sed ad unum Sacrum 
duobus titulis et duabus obligationibus. | Objective igitur satisfaciendo 
legi ecclesiasticae satisfecit etiam voto; num subiective peccaverit, 
pendet ab eius conscientia. 


286 R. 3. Magis etiam in eo casu voto Ausonius satisfecit, cum 
Missam audiret die, quem falso putaverat esse festum obligationis et 
quem postea talem non esse cognovit. Immo in hoc casu, etsi voto 
se obstrinxisset, ut Sacro aliunde non obligatorio interesset seu 
diebus festis bis Missae assisteret, nihilominus satisfecisset. | Neque 
voluntas expressa, qua Ausonius non pro voto sed pro lege eccle- 
siastica implenda Missam audire ex errore proposuerat, in nostro casu 
voto impleto obstat. Quamquam enim formalis et absoluta voluntas, 
per actum alioquin promissum non implendi obligationem ex voto 
ortam, re vera impedit, quominus votum possit haberi pro impleto, 
cum novam quandam obligationem vovens ipse sibi per istam volun- 
tatem imponat: in nostro casu ipsa haec voluntas, si ita loqui fas 
est, erat involuntaria, utpote ex errore profecta et causata. Prae- 
valuit igitur voluntas generalis et habitualis, quam etiam Ausonius 
retinuit, ut per Missam impleatur obligatio, si qua adsit, atque ea 
ipsa impleatur, quae adsit; adfuit autem re ipsa sola obligatio voti. 
Cf. Th. m. II] 599. 


VOTI RESERVATI DISPENSATIO. 


Casus. (78) 


Felicula, non obstante voto castitatis ex peccato gravida facta, cogitat 
matrimonium inire et. quoniam diuturniorem esse moram putat, si Romam 
recurri debeat, sine dispensatione a voto matrimonium iniit. 


QtAEHiTun quali dispensatione Felicula indigeat et a quo illa sit. petenda. 

Solutio. 


Ad quaesitum R. 1. Felicula non recte indicavit ante suum matr1-287 
monium necessarium esse recursum Romam faciendum. 

Nam etsi sumatur non esse qui ex privilegio possint a votis 
reservatis absolvere: in casu necessitatis, ubi periculum est in mora, 
illud votum castitatis non iam ita censetur reservatum, ut episcopus 
ordinaria facultate non possit dispensare in ordine ad hoc matrimo- 
nium ineundum. 

Immo aliqui etiam confessarius regularibus ordinum mendicantium 
id ex privilegiis vindicant. Cf. S. Alph., Th. m. VI 987 1128; III 258. 

Est autem gravis et necessaria causa, cur Feliculae dispensatio 
concedatur. 

R. 2. Post initum matrimonium votum non totaliter quidem sed 288 
ex parte cessat. Nam reddere debitum petenti coniugi coniux alter 
debet; petere tamen ei qui voto castitatis tenetur non licet, immo prio- 
rbus duobus mensibus ne reddere quidem videtur licere, quia alter ius 
perfectum nondum habet. Quare quo melius difficultates removeantur, 
dispensatio petenda est. Quoniam autem votum non iam perfectam 
castitatis observantiam pro obiecto habet, per ordinariam facultatem 
episcopus dispensare potest, atque possunt etiam confessarii regularium 
mendicantium facultatibus sui ordinis instructi. Cf. Aertnijs 1. 3, n. 108. 

R. 3. Verum dispensatio, sive ante matrimonium datur sive post 
initum matrimonium, non est absoluta, sed datur solum 1. pro tem- 
pore huius matrimonii 2. eiusque legitimo usu (cf. supra n. 28U). 


VOTUM ASSUMENDI ORDINES SACROS ET VOTUM 
INGREDIENDAE RELIGIONIS. 


Casus. (79) 


Dagobertus perfectionis christianae cupidus vovit ingredi religionem ; 
quod cum aperiat confessario, interrogatur, voveritne in religione assumere 
statum sacerdotalem. Cui cum respondisset se ad illum aspirare quidem sed 
voto hoc non comprehendisse, confessorius suadet, ut votum suum commutet 
in votum status sacerdotalis et curae animarum in ipsa dioecesi exercendae, 
quae sacerdotibus sit valde destituta; id enim opus melius et perfectius esse — 
E contrario Adolphus, qui votum sacerdotii et servitii erga ecclesiam dioe- 
cesanam fecerat atque ob hanc causam in collegio dioecesano gratis studia 
absolvit, a confessario interrogato responsum accipit se non impediri ab in- 
gredienda religione, utpote in quam aliis omnibus votis praestantiorem quae- 
cumque vota commutare quilibet possit. 


Quaeritur lw quid sit status perfectionis; sitne perfectior status sacerdotalis 
an religiosus. 


2° rectene indicaverit Dagoborti confessarius an Adolphi. 


Solutio. 


Ai» quaesitum lm R. 1. Status perfectionis christianae communiter289 
intelligitur status, quo ad perfectionem tenditur, non quo iam obtenta 

sit. atque distinguitur ab ipsa perfectione. | Siquidem in ipso per- 
fectionis statu potest aliquis esse satis imperfectus, et extra statum 
perfectionis satis perfectus. Ipsa enim perfectio Christiana consistit 
in caritate Dei et proximi eiusque frequenti et perfecto exercitio: 
status perfectionis in stabili vitae genere per modum obligationis 


assumpto, quo illud exercitium caritatis promoveatur et facilitetur. 
Cf. S. Thom, S. th. 2, 2, q. 184. 


R. 2. Status perfectionis simpliciter et presse dictus illo est, in 
quo per vota assumitur perpetua obligatio ad consilia evangelica ob- 
servanda, paupertatem, castitatem, oboedientiam sub certa regula 
certoque instituto: siquidem tali vitae genere et obstacula exercendae 
caritatis humanae naturae communia auferuntur, adiumenta et occa- 
siones continuo praebentur; immo ab ipso Christo Domino pro con- 
ditione perfectionis suo. modo necessaria statuitur: Si vis perfectus 
esse, vade, vende quae habes ... et veni, sequere ine (Mt 19, 21). 
Qui status vocatur status religiosus, isque presse sumptus, si institutum 
supremam approbationem ab Ecclesia tulit eiusque sectatores eccle- 
siastica auctoritate divino servitio consecrantur. 


R. 3. Si status perfectionis latius sumitur, extendi debet ad 
quodvis stabile vitae genus, per quod obligatio ad perfectiores actiones 
assumitur; atque ita status clericalis ordinum maiorum sine dubio 
status quidam perfectionis est, cum ex se perpetuo et irrevocabiliter 
clericos ad consilium evangelicum perpetuae saltem castitatis (in occi- 
dentali Ecclesia) obliget atque a saeculari cura et quaestu avocans ad 
servitium Dei transferat. 

Magis etiam status episcopalis statui perfectionis accensetur, qui 
ad nobilissimum caritatis exercitium, zelum animarum perpetuo ad- 
stringit, et non tam acquirendae quam acquisitae perfectionis status 
dicitur, cum ex abundantia dilectionis divinae in proximorum dilec- 
tonem et curam debeat intendere. Cf. S. Thom. l|. c. art. 7. 


290 R. 4. Cum status religiosus sit status perfectionis simpliciter et 
presse dictus, iure ecclesiastico expresse statutum est professione 
religiosa alia vota particularia exstingui. Sic 4 X 3, 30 titulum 
fert: „Omne votum mutabile est in votum religionis", atque ita sta- 
tuitur; ,/teus fracti voti aliquatenus non habetur, qui temporale ob- 
sequium in perpetuam noscitur religionis observantiam commutare." 
Atque iure merito id statuitur, cum ex natura rei videatur quodam- 
modo fluere. 

Quod S. Thom. 1. c. 2, 2, q. 58, a. 12 pulcherrime explicat: „Omnia 
alia vota sunt quorundam particularium operum: sed per religionem 
homo totam vitam suam Dei obsequio deputat. Particulare autem in 
universali includitur. ... Nec tamen religionem ingredicns tenetur 
implere vota ieiuniorum, vel orationum, vel aliorum huiusmodi, quae 
exsistens in saeculo fecit, quia religionem ingredicns moritur priori 
vitae: et etiam singulares observantiae religioni non competunt; 
et religionis onus satis hominem onerat, ut alia supperaddere non 
Óporteat. 


Votum suscip. s. ordinum, ingrediendae religionis. 145 


R. 5. Indo sponte efficitur, ut status religiosus in se spectatus 
(adeoque seposito sacerdotio quod multi religiosi suscipiunt) quoad 
perfectionis christianae professionem sacerdotio sit altior et efficacior, 
dignitate et charactere sane inferior. 


An quaesitum 2'| R. 1. Confessarius Dagoberti sine dubio erravit. 291 


Nani 1. dato, non concesso, in adiunctis loci et temporis fortasse 
praestare, ut Dagobertus cum sacerdotali dignitate curam animarum 
assumat: votum ingrediendae religionis, si religio sensu stricto sumitur, 
votum reservatum est, quod privatam commutationem non admittit. 
Quae de omnibus quidem reservatis votis regula est, at pro reliquis 
ea admittitur exceptio, ut liceat ea commutare in professionem reli- 
giosam; ergo debuit saltem indicium Ecclesiae (S" Sedis) exspectari. 
2. Dagobertus in ipsa religione sacerdos fieri potuit, neque propter 
religiosum statum assumptum ad curam animarum exercendam ineptior 
evadit. Potuit igitur confessarius suadere, ut Dagobertus aliquem ex 
religiosis ordinibus eligeret, qui curam animarum ex suo instituto 
admittit vel exercet. Quoniam enim ex voto suo Dagobertus non 
videtur certum ordinem religiosum determinasse, libere inter diversos 
potest eligere. 3. Soli episcopi propter officium suum prohibentur, 
quominus possint inconsulta S. Sede deposito munere religiosum ordi- 
nem ingredi; alus clericis et sacerdotibus, etiam curatis, licebit sine 
venia sui episcopi, solo dato ei nuntio, relicto officio, religiosam vitam 
assumere; et quamquam episcopus, si re vera clerico illo necessario 
indigeat, apud S. Sedem agere potest pro eius revocatione, teste 
Benedicto XIV, difficillimum semper erit in hoc negotio episcopum 
esse victurum, quod late ipse S. Pontifex prosequitur in literis ,Ex 
quo dilectus" 14 lan. 1747. 

Multo igitur minus potuit Dagobertus pro statu religioso, quem 
voverat, tuto eligere statum sacerdotii saecularem curam animarum 
exercentis. 


R. 2. Neque Adolphi confessarius omnino recte indicavit. Recte 292 
quidem dixit, si in casu Adolphi solummodo votum qua tale spec- 
tandum esset: hoc enim ex modo dictis patet. Verum Adolphus con- 
traxit. praeter votum obligationem fidelitatis et quasi-1ustitiae erga 
episcopum; ideoque res cum eo antea componenda est. Cum enim 
bonum sit in statu sacerdotis saeculari sub episcopo Ecclesiae servire, 
Adolphus potuit se ad hoc etiam erga episcopum adstringere atque 
episcopo ius concedere. Atque ita aliquando fit, ut alumni certorum 
collegiorum promittere debeant se post susceptos ordines sacros nolle 
ingredi ordinem religiosum sine episcopi vel S" Sedis venia. 

Attamen etiam in hoc casu 1. videri debet, qno iure episcopus 
alumnis talem obligationem imponat; 2. non expedit se difficiliorem 
praebere in concedenda venia assumendae vitae religiosae, cum ipse 
etiam S. Pontifex quoad suorum collegiorum alumnos difficilis esse non 
soleat in tali venia danda. Alioquin Adolpho recursus ad S8 Sedem 
manet, (piae communiter pro regula sumit ea, quae in simili causa 
S. Gregorius M. alicui episcopo conquerenti scripsit: ,Hortamur igitur, 

LfAwA'tfM, Casus conscientiae. L Ed. 4. JQ 

ut tam promptae devotioni eius, quam in sancto studet habere pro- 
posito, minime Vestra sit impedimento Fraternitas; magis autem, 
quibus valetis adhortationibus, pastorali admonitione succendite, ut 
fervor huius desideri in eo non tepescat; ut, qui a turbulento curarum 
saecularium tumultu se segregans quietis desiderio portum monasterii 
appetit, rursum in ecclesiasticarum curarum non debeat perturbationi- 


bus implicari, sed in. Dei laudibus permittatur secure ab his omnibus, 
ut postulat, remanere." 


VOTUM INGREDIENDAE RELIGIONIS. 


Casus. (80) 


Caius et Caia eius soror vovent haec se fieri monialem, ille se religiosum 
fieri velle. Verum cum Caius iam admissus esset, expelluntur e patria ordines 
clericales, monachalem autem ordinem ingredi non amat. Caia in mente 
quidem habuit sorores misericordiae, at cum candidaturam per hebdomadam 
egit, hanc vitam sibi graviorem fore putans, cogitat potius congregationem 
eligere quae scholarum curam gerit; institutum autem quod ei praeplacet 
exsulat in America; proin quaerit, utrum votum suum per annos differre 
possit, donec moniales illae redeant, maxime cum per experimentum apud 
sorores misericordiae iam videatur voto satisfecisse. 


Quaekitcr 1° ad quid teneatur quoad ingressum qui vovit religionem. 
2° sitne a voto suo liber, qui postea egreditur. 
3° quid de Caio et Caia in casu dici debeat. 


Solutio. 


203 Ad quaesitum 1” R. 1. Quamquam religiosus vel inonialis sensu 
stricto canonico intelligitur membrum alicuius instituti, quod pleno 
sensu ut ordo religiosus a S. Sede approbatus sit: tamen voventes, 
nisi hunc sensum strictum intellexerunt, possunt etiam eligere con- 
gregationes religiosas, in quibus vota religionis substantialia etsi sim- 
plicia tantum emittuntur. Quod do feminis etiam certius valet quam 
de viris, cum .moniales" plerumque non stricti ordinis, sed religiosae 
congregationis sint, neque iam moniales, si dicuntur, intelligi solent 
solae claustratae papali clausura et cum votis sollemnibus. 

Unde etiam sequitur eum, qui vovit ingredi religionem, nisi satis 
constet eum in mente habuisse ordinem religiosum sensu stricto canonico, 


non obligari quasi ex voto reservato. Cf. Vermeersch, De religiosis in- 
stitutis et personis n. 161 162. 


R. 2. Qui vovit religionem, non diu potest ingressum differre. 
Verum dilatio quaenam gravis sit, multum a mente voventis eiusque 
aetate pendet. Qui in aetate matura vel provectiore vovet, per dila- 
tionem ultra sex menses post mox quaesitam et obtentam admissionem 
sine causa productam graviter potest peccare; non ita qui in iuvenili 
aetate est. Cf. Th. m. 111 600. 

204 R. 3. Vovens tenetur mediocrem diligentiam adhibere, ut ad- 
mittatur: quare si repulsam patitur in uno monasterio vel uno ordine 

(neque hunc determinatum ordinem tantum vovens intellexit), unaalterave 
vice amplius experiri debet, num in alio ordine recipiatur: nisi forte 
de ineptitudine ad statum religiosum in genere iam antea constiterit. 


R. 4. Attamen extra patriam et nationem propriam receptionem 
quaerere non censetur obligationis esse, nisi vovens id expresse in- 
tenderit. Immo feminae minor etiam obligatio est, ut admissionem 
quaerat in loco remotiore. Quod autem antiquitus dixerunt eam non 
teneri extra provinciam patriam receptionem quaerere, pro nostri 
temporis circumstantiis non universim admiserim, nisi peculiares ex- 
stiterint. difficultates. 


Ar^ quaesitum 2" R. 1. Qui vovet se velle religiosum fieri, ge-295 
neratim non solum experimentum intelligit, sed professionem et vitam 
perpetuo in religione ducendam. Quare generatim pro libitu seu ex 
levi causa postea, si sibi religiosa vita minus placuerit, non potest 
recedere sine laesione voti. | Ut hoc ita leviter fieri possit, positiva 
ratio adesse debet, ex qua iudicetur probabiliter votum intellectum 
esse de solo experimento sumendo, atque voventem sibi voluisse liber- 
tatem servare dein decernendi, utrum vita religiosa sibi conveniat 
necne. Quodsi haec positiva adest ratio, obligatio ulterior non est 
urgenda. Cf. Venneersch l|. c. n. 157. 

Alias autem, si votum de professione religiosa erat, non quae- 
libet difficultas seu molestia novitium reddit liberum, sed solum 
magna et prorsus inexspectata. Cf. Th. m. Il! 603; S. Alph., Th. m. 
IV 72; Vermeersch 1. c. n. 158. 


R. 2. Similis distinctio fieri per se debet pro casu, quo quis 
admissus postea ab ordine dimittatur. Scilicet liber manet, si voverat 
solum tentamen religiosae vitae; non ita, si vovit seu vovendo intel- 
lexit futuram professionem vitae religiosae; in posteriore casu pro 
spe, quam habet admissionis iteratae vel admissionis in alio ordine, 
ad novum tentamen faciendum tenetur. Idque maxime valet, si ex 
culpa sua novitius (vel professus votorum simplicium) dimissus fuerit; 
verum etiam suo modo et pro spe aptitudinis suae ad alium ordinem 
idem valet in eo, qui sine sua culpa dimittitur. Cf. Th. m. ib. 

Attamen, cum post decretum d. d. 7. Sept. 1909 et 4 lan. 1910 
dimissi ab Ordine nequeant denuo recipi sive ab eodem sive ab alio 
Ordino vel religioso Instituto sine speciali Venia seu dispensatione 
S. sedis, spes admissionis novae minor facta est. Quapropter puto 
eum qui dimissus sit ex eo quod minus aptus videatur ad vitam re- 
ligiosam in genere, non ex defectu specialis aptitudinis ad certum 
quondam Ordinem tantum, non teneri ad novum tentamen neque ad 
quaerendam dispensationem S. Sedis. 


Ad quaesitum 3m. A. Quoad Caium R. 1. Caius non tenetur 296 
ordinem monachalem ingredi, cum eos ordines vovens nullatenus 
videatur in mento habuisse. Quamquam enim per talis ordinis elec- 
tionem votum impleret — siquidem vovit in genere fieri religiosum, 
non in specio religiosum ordinis clericorum regularium  , tamen non 
tenetur sic implero. 

10- 

R. 2. Si extra patriam exsulem exsistere pro Caio res gravior 
videtur, vi voti sui ad id obligari stricto sensu nequit; debet tamen 
aliquamdiu exspectare, et si postea sibi in patria occasio fuerit in- 
grediendae religionis, voti obligatio reviviscit. 

R. 3. Attamen si post aliquot annos possibilitas implendi voti 
non exstiterit, non putem Caium peccaturum esse, si statum vitae 
eligat cum futura vita religiosa incompossibilem. 


207] B. Quoad Caiam R. 1. Etsi voventi imprimis obversabatur con- 
gregatio sororum misericordiae, se ad amplectendum hoc institutum 
non obligavit, sed in genere ad amplectendum institutum religiosum: 
quare voto suo satisfaciet amplectendo congregationem, quae schola- 
rum curam agit. 

R. 2. Si institutum sororum misericordiae sibi minus convenire 
videtur, per aliquot annos voti exsecutionem differre putaverim culpa 
vacare, dummodo interim Cala aptam se servet pro religiosa vita. 
Neque ad iter americanum obliganda erit absolute. 

R. 3. Verum si opportunitas sese sororibus scholarum aggregandi 
non erit, suscipiendi itineris americani obligatio est conditionata: vide- 
licet aut iter americanum suscipere debet, aut serium tentamen facere 
in congregatione sororum misericordiae. Nam cum hoc institutum 
imprimis ante oculos haberet, cum votum faceret, non quaelibet dif- 
ficultas quam experiatur in Aoc instituto, ratio esse potest, cur liceat 
ab omni obligatione voti se immunem considerare. | Neque leve illud 
experimentum, quod fecit, pro voto impleto sumere licebit. 

R. 4. Attamen si post serium tentamen apud sorores miseri- 
cordiae factum Calia difficultatem prorsus inexspectatam experiatur, 
ad iter americanum iam nequit obligari. Quare si in alio instituto 
religioso experimentum facere impossibile est nisi in. America: post 
aliquod tempus — ut supra de Caio dixi — Caia a vot obligatione 
se liberam censere poterit, vel etiam prius, si ablata est spes moniales 
intra paucos annos in patriam redituras esse. 


STATUS RELIGIOSUS. 
VOCATIO AD VITAM RELIGIOSAM. — OBSTACULA. 


Casus. (81) 


Reincrus iuvenis sentit se per Dei gratiam attrahi ad vitam religiosam; 
verum parentes, cum hoc audiunt, sese omnino opponunt, eo quod fili ope 
indigeant atque, nisi eius auxilio in provecta aetate iuventur, vitam miseram 
degere debeant; se semper id sperasse fore, ut senilem aetatem apud filium 
suum sacerdotem in pace ducere et finire possint. 


Qcaebitcr Ie quae sit obligatio sequendi vocationem vitae religiosae. 
2 quae sint rationes, quae ingressum impediant, ac imprimis quae 
cognatorum necessitas. 
3° quid Reinero consulendum. 
4“ quomodo peccent qui aliquem a religione retrahant. 

Solutio. 


Ad quaesitum lm R. 1. Religiosae vitae electio non ex se cadit 298 
absolute sub praeceptum, cum versetur circa consilia evangelica, non 
circa mandata. — Nihilominus sub praeceptum cadere potest per 
accidens, ut medium propriae salutis, si videlicet aliquis cognoverit 
statum religiosum unicum sibi esse medium, quo abstineat a peccatis 
gravibus et securam reddat aeternam suam salutem. Quod absolute 
quidem necessarium medium non est, cum media alia non desint, at 
relative et disjunctive necessarium aliquando evadere potest. Fieri 
enim potest, ut aliquis se ita debilem experiatur, ut ad conservandum 
statum gratiae alterutro indigeat: aut segregatione a saeculo per in- 
gressum in religionem aut usu mediorum longe difficiliorum. Quae 
si se adhibiturum esse ipse desperat, iam est in iis circumstantiis, in 
quibus vitae religiosae electio sit medium moraliter necessarium, quod 
sine gravi temeritate omitti non possit. — Immo quilibet, qui magnum 
habet gratiae divinae impulsum, temeritatem magnam committit vo- 
cationem neglegendo, eo quod se ipsum speciali Dei protectione de- 
stituat. Cf. Th. m. 1* 662 sq. 

R. 2. Verum cum ille, qui vocationem non sequitur, sibi per- 
suadere soleat sibi vitam religiosam necessarium medium non esse, 
idque pro superandis singulis peccandi periculis verum sit: non facile 
alicui hunc vocationis neglectum in gravo peccatum vertere possumus, 
etsi timendum sit, ne neglectus ille multorum peccatorum gravium 
ansa postea fuerit. Cf. Th. m. ib. 


Ad quaesitum 2" R. 1. Quoniam Christus Dominus tam aperte 290 
ad perfectionem evangelicam invitavit, omnes Christiani religionem 
ingredi possunt, qui apti inveniuntur vitamque religiosam ducere seu 
vota servare parati sunt neque alus obligationibus detinentur. 


R. 2. Excluduntur iure sive naturali sive canonico: 

l. defectu libertatis: servi proprie dicti; matrimonio iuncti post 
matrimonium consummatum, nisi altera pars consentiat vel ius ami- 
serit; episcopi sine consensu S. Pontificis; 

2. ratione iustitiae: ii qui debitis multis ex culpa sua gravati sunt, 
nisi sint in periculo salutis; i qui rationibus reddendis ex gesto ali- 
quo munere sunt obnoxii, quamdiu rationes non reddiderint; 

3. ratione pietatis fili, qui parentes suos in gravi necessitate 
positos aliter iuvare nequeunt, vel qui alios propinquos ex extrema 
necessitate eripere debent neque in religione possunt; magis etiam 
parentes ratione curae filiorum. Cf. Th. m. Ill 666 669; Vermeersch, 
Do relig. instit. et pers. n. 146—153. 

S. Thomas, S. th. 2, 2, q. 189, a. 6 ,Parentes ait, „habent 
rationem principii, in quantum huiusmodi: et ideo per se eis con- 
venit, ut liliorum curam habeant. Et propter hoc non licet alicui 
fihos habenti religionem ingredi, omnino praetermissa cura filiorum, 
i e. non proviso qualiter educar possint. ... Per accidens tamen 
parentibus convenit, ut a filiis adiuventur, in quantum scilicet sunt 

in necessitate aliqua constituti. Et ideo dicendum est, quod parentibus 
in necessitate exsistentibus, ita quod iis commodo aliter quam per 
obsequium liliorum subveniri non possit, non licet liliis, praetermisso 
parentum obsequio, religionem intrare. Si vero non sint in tali neces- 
sitate, ut filiorum obsequio inultum indigeant, possunt, praetermisso 


parentum obsequio, fili religionem intrare etiam contra parentum 
praeceptum." 


Ad quaesitum 3m R. Si parentes habent, unde secundum statum 
suum vivere possint, etsi parce tantum, vel si iis aliter quoad neces- 
saria provideatur: Reinerus non tenetur curare aliquam molestiam, 
quam ex absentia fili parentes sentiant. Nam eos sine isto solatio 
esse gravem necessitatem non constituit. — Si vero parentes re ipsa 
in gravi necessitate versantur, ex qua filus in saeculo manens eos 


possit brevi eripere, debet ingressum in religionem differre, dum 
parentibus provisum sit. 


Quando igitur provisum fuerit, non solum non habet amplius 
obligationem differendi vel omittendi ingressum in religionem; sed 
consulendum ei plane est, si modo alioquin est aptus, ut spretis 
parentum consiliis et querelis sequatur Deum. Nam hac in re carnem 


et sanguinem sequi vix non idem est ac vocationi divinae multisque 
Dei gratiis valedicere. 


Ad quaesitum 4“ R. 1. Parentes, si habent aliquid iustae causae 
ad filium retardandum, facile causam exaggerant, sed in hoc sub- 
iective excusari possunt. Aliud est, si nihil iustae causae adfuerit, 
seu si ipsi in necessitate non versantur. 


Quare dicendum est: si vi, minis vel importunis precibus filium 
retrahunt, eos graviter peccare, cum invitum detineant ab assecutione 
boni spiritualis adeo magni. — Idem est per se dicendum, si ex- 
aggerantes difficultates religiosae vitae vel aliter decipientes et fucatis 
rationibus in errorem inducentes eum avertunt. 


R. 2. Quod non de solis parentibus, sed de quibusvis, qui alium 
ab amplectenda vita religiosa avertunt, per se utique dicendum est. 
Immo plano puto facilius graviter peccare eum qui alium inanibus 
rationibus et consiliis decipiens a religione retrahat, quam eum qui 
vocatus vocationem sequi nolit atque se ipsum futili ratione decipit. 
Gravius enim obligor, no alium fraudulenter deiciam e possessione vel 
e certa spe assecutionis magni boni, quam obligor, ut ipse bonum 
non debitum apprehendam. Cf. S. Alph., Th. m. IV 77. 


R. 3. Quomodo ille, qui alterum ab ordine religioso avertit vel 
ingressum retrahit, tum huic tum aliquando ordini religioso ad re- 
paranda damna et iniuriam teneri possit, non huc pertinet, sed ad 
quaestiones de iustitia atque de obligatione reparandae iustitiae 


laesae, et secundum principia de restitutione ex damno illato sol- 
vendum est. 

ADMISSIO AD RELIGIONEM. 


Casns. ($81 a) 


Salesius, novitius, qui compluries alicuius levitatis indicia dederat, postea 
in suspicionem criminis venit. Quae, cum alte insideat in animis superiorum 
neque satis dilui possit, causa est, cur Salesio dicatur spem non fore ut 
ad vota admittatur. Qui, his auditis, e novitiatu egreditur. Post peractam 
militiam redit atque instanter petit, ut denuo admittatur. Superiores interim 
cognoverunt suspicionem illam fuisse falsam, at aequivalentem dimissionem 
antea factam obstare censent novae admissioni, neque convenire, ut petatur 
dispensatio. 

Quaeritur 1° quaenam dimissio et quinam recessus a religione impediat, 
quominus aliquis denuo ad vitam religiosam recipiatur. 
2° quid de Salesio iudicandum sit. 
3° quid, si Salesius iam esset professus votorum simplicium, qui 
sive suo rogatu sive pro voluntate et potestate superiorum a 
votis solutionem accepisset. 


Solutio. 


Ad quaesitum lm R. 1. Per decretum „Ecclesia Christi d. d.301a 
71 Sept. 1909 (v. Acta Ap. S. I 700) recipi nequeunt sine speciali 
venia seu dispensatione S. Sedis: 1) qui e collegiis, etiam laicis, ob 
inhonestos mores vel ob alia crimina expulsi fuerint; 2) qui a semi- 
narüs et collegis ecclesiasticis vel religiosis ex quacumque ratione 
dimissi fuerint; 3) qui sive ut professi sive ut novitii ab alio Ordine 
vel Congregatione religiosa dimissi fuerint, vel, si professi, dispensa- 
tionem votorum obtinuerint; 4) qui iam admissi sive ut professi sive 
ut novitii in unam provinciam alicuius Ordinis vel Congregationis et 
ab ea dimissi in eandem vel in aliam eiusdem Ordinis vel Congrega- 
tionis provinciam recipi nitantur. 

Unde novitii spontaneus recessus non impedit, quominus in alium 
aut etiam in eundem Ordinem denuo recipiatur; professi spontaneus 
recessus legitimus cum solutione votorum impedit receptionem in alium 
Ordinem vel Congregationem, novam receptionem in eundem quem 
deserit non impedit. 


R. 2. Quae decreto 7 Sept. 1909 statuta sunt circa religiosos 
viros, suo modo translata sunt ad moniales seu feminas religiosas 
decr. Sanctissimus 1) Ar d. d. 4 lan. 1910 (Acta Ap. S. II 64). 
Dimissio e collegiis laicorum, quae impediat admissionem ad Religio- 
nem, requiritur ,facta propria culpa gravi de Causa 


R. 3. Decr. d. d. 5/15 Apr. 1910 (Acta Ap. S. II 231) declara-301b 
tum est eos, qui ex collegis, seminarus vel a novitiatu formaliter 
quidem dimissi non fuerint, sed quos superiores induxerint vel hortati 
sint, ut sponte discederent, ne dimitterentur, censeri dimissos aequi- 
valenter, eosque non invalide quidem, at omnino illicite recipi in ali- 
quem Ordinem vel religiosam Congregationem. 

Eos vero, qui elapso tempore votorum temporaneorum sponte 
recedant, non comprehendi inter eos qui recipi nequeant (sunt enim 
re vera in eadem conditione atque qui e novitiatu sponte recedunt); 
verum circa eos (sicut etiam circa novitios sponte egressos) requiri 
informationes apud Moderatores collegii vel religiosi instituti. atquo 


iuratam attestationem, eos neque formaliter neque aequivalonter esse 
dimissos. 


Salesius formaliter dimissus non est; 
ergo si admittitur denuo atque sine alus essentialibus defectibus per- 
acto novitiatu vota emiserit: haec valide acta sunt, ut ex superiore 
R. 3 patet. Quaerendum tamen est, fuerintno haec licite acta, vid. 
videndum est, num habeatur dimissio aequivalens in sensu decreti 
5/15 Aprilis 1910. Cuius rei negandae videtur gravis ratio adesse. 
Nam si qua aequivalens dimissio habeatur, haec reponi debet in in- 
sinuatione illa Salesio facta qua spes faciendi vota religiosa prae- 
cidebatur. Verum haec, cum falsa facti sumptione niteretur, pro nulla 
habenda est neque obiective veram et iustam Salesio praebuit ansam 
recedendi e novitiatu, ita ut pro dimissione nullatenus sit reputanda. 
Hinc censeo nihil obstare ex hac parte, quin Salesius et valide et 
licite in novitiatum denuo recipi possit. 


R. 2. Attamen videtur novitiatus de novo incipiendus et ah- 
solvendus esse, antequam vota religiosa a Salesio fieri possint. Nisi 
enim Salesius integrum novitiatus tempus iam absolverat, per militiam 
novitiatus interrumpitur, ita ut de novo debeat incipere. 

Immo quocumque demum modo vita religiosa per servitium mi- 
litare interrupta est: non potest ad votorum perpetuorum emissionem 
procedi, nisi post linitam militiam. iterum facta fuerit probatio per 


annum emissis solis votis temporaneis, ut in sequenti Quaesito ex- 
ponetur. 


Si Salesius votis religiosis iam erat li- 
gatus, haec secundum decr. d. d. 1/16 lan. 1911 «Inter reliquas" 
(cf. Acta Ap. S. Ill 37) non poterant esse nisi temporanea. Horum 
autem remissio sponte obtenta ante tempus votorum elapsum non 
impedit readmissionem in eandem Congregationem religiosam. — Si 
vero per dimissionem facta esset votorum solutio ex falsa illa 
criminis suspicione, dimmissio certe esset nulla, ideoque ne solutio 
quidem a votis re ipsa exsisteret. 

R. 2. Verum vota illa temporalia aut ipsa assumpta militia ces- 
sarunt, siquidem emissa fuerint ad normam decreti d. d. 1/16 lan. 1911 ; 
aut saltem elapso tempore, neque poterant tempore militiae renovari. 
Post absolutam militiam Salesius denuo receptus non poterat statim 
vota perpetua emittere, sed saltem per annum perseverare debebat 
et probari in votis temporaneis. Solummodo quando tempus militaris 
servitii anno brevius fuerit, probatio subsequens requiritur et suf- 
ficit tanto tempore facta, quanto tempore servitium militare dura- 
verit (cf. decr. d. d. | Febr/30 Mart. 1912 data in Act. Ap. S. 

246 sq). 

A STATU RELIGIOSO RECESSUS. 


Casus. (82) 


Heliodorus contra voluntatem parentum in ordinem religiosum ingressus 

vota emisit. Verum paulo post exorto aliquo infortunio parentes incipiunt 
valde egere. Quibus Heliodorus primum inscio suo superiore per ea, quae 
extra domum collegerat, subvenit; sed cum haec pauciora esse putet neque in 
ordine adeo abundanter subvenire possit, petit dimissionem Quam superiores, 
cum causam non satis iustam esse dicant, volunt negare; tandem propter | 
importunas preces Heliodorum religiosae sublectioni minus aptum iudicantes | 
secundum potestatem a Sede Apostolica acceptam a religione dimittunt. 
Quaeritur 1° quid de ingressu et de votis Helidori censendum sit. 

2° num debuerit vel potuerit parentibus sive pecunias colligendo 

sive ordinem derelinquendo subvenire. 
3° quid de dimissione Heliodori sit iudicandum. 


Solutio. 


Ad quaesitum lm R. 1. Ex is, quae in priore casu iam disputata 302 
sunt, patet Heliodorum potuisse, etiam invitis parentibus, ordinem 
religiosum ingredi; nam in gravi necessitate parentes nondum ex- 
stiterunt, utpote quae postea demum infortunio inducta sit. 


R. 2. Aliter, si ante votorum emissionem propter circumstantias 
ruinam bonorum iam proxime impendere novisset: in quo casu, si 
poterat, antea curare debuit, ut grams necessitas parentum averte- 
retur, etsi propterea egredi vel vota differre necessarium fuerit. 


Ad quaesitum 2m R. 1. Post vota emissa, etsi simplicia tantum, 303 
Heliodorus se non potest oboedientiae superioris subducere, ut paren- 
tibus subveniat, nisi forte — qui casus vix non chimaericus est — 
agatur de extrema necessitate, cui e monasterio et cum licentia 
superioris subvenire nequeat. Neque tamen propterea vota religiosa 
per se solvuntur, sed exstincta necessitate extrema ad ordinem suum | 
reverti Heliodorus tenetur. 

R. 2. In gravi tantum necessitate cum superioris licentia potest p 
quidem extra monasterium parentum curam agere, sed non tenetur 
cum iactura decentiae sui status id agere, etiamsi superior permitteret. | 


R. 3. Sine licentia sive petita et data sive praesumpta nihil H 
agere potest. Quare recte non egit Heliodorus inscio superiore extra J 
domum pro parentibus pecuniam colligendo: immo, nisi hac mente il 


donatores pecuniam contulerint, ipseque ita acceptaverit, ut haec pro | 
necessitatibus parentum .intelligeretur data, contra paupertatem pec- l 
cavit; aliter contra debitam subiectionem tantum. | Multo minus ratio 


erat, cur cum iactura status sui parentibus succurreret. 
Cf. Th. m. Il! 670; S. Alph. 1. c. IV 67. 


Ad quaesitum 3" R. 1. Recte iudicaverunt superiores causam 304 
non esse sufficientem petendae et dandae dimissionis ; immo sine dubio | 
superiores concedere parati erant, ut etiam ultra obligationem filii 

parentibus sive per monasterium sive per benefactores rogatos auxilium 
ferretur. Abundantiorem autem curam, etsi filius a votis solutus agere 
potuerit, debuit divinae providentiae committere. 

R. 2. Heliodorus, si causam suam, obiective quidem non sufficien- 
tem, solummodo exposuit, paratus, si necessarium fuerit, statum re- 
ligiosum relinquere, sed etiam paratus superiorum iudicio acquiescere, 
a peccato excusari poterit, quoniam naturalis amor erga parentes 


facile sobrium indicium de gravitate causae impedire potest. 
R. 3. Quod Heliodorus 1mportunas preces adhibuit atque ita se 


superioribus ineptiorem pro vita religiosa exhibuit, a peccato certe 
non erat immunis; num mortaliter peccaverit, multum pendet a gradu 
improbitatis, qua urgebat suam dimissionem. | Nam si alias erat om- 
nino aptus, et solum propter importunam agendi rationem dimissionem 
quasi extorsit, censeo plane eum mortaliter peccasse contra vota reli- 
giosa, cumque teneri per se, saltem post sublatam gravem necessitatem 
parentum, iterum se aptum reddere et admissionem iterum rogare. 


R. 4. Pro superiore ordinis non necessitas parentum Heliodori 
ratio esse potuit concedendae dimissionis, potuit esse huius obstinatus 
animus, quo se ordini parum aptum ostendit. Verum hac in re in- 
spicienda est facultas a S. Sede data, ut indicetur, ob quasnam causas 
in instituto religioso superiores vota simplicia per dimissionem solvere 


possint, alumno sive invito sive consentiente. Neque una regula pro 
omnibus ordinibus statui potest. Ceterum dimissio, etsi culpa Helio- 


dor facta, valide censenda est, cum error non intervenerit. 


RELIGIOSUS PAULATIM TEPESCENS — DIMISSIO EX 
ORDINE RELIGIOSO (D. 


Casus. (83) 


mert rtus. pi ostauam .uln | CIVOIC S p [ Itu: nov itum IC2Z2IU ( VOLS 
se Deo BCEOCIHO dicavit, mox C dacipii tepescere, Nan AA ut res [ves et minutas 
spernere; aliquoties etiam contra vota graviter peccat; demum cum vale- 
tudinis non sit adeo robustae, ex eo quod onera odinis ferro non possit, 
dimissionem ex defectu sanitatis petit. 

Res Romam defertur, et S. Congregatio petitioni annuens superiori or- 
dinis dat potestatem Herberti dimittendi. Superior instrumentum  dimissionis 
conficit atque ad Herbertum mittendum curat: qui interea direxerat litcras 
sed a superiore nondum receptas, quibus se tatetur a daemone elusum et 
instanter petit, no dimittatur. 

Quaeritur 1" duae sit ODEO religiosorum tendendi ad perfectionem et 
)bse an: di egulas. 
2^ sitne infirma valetudo ratio dimittendi religiosi. 


"m NE P EY dc Pass A adn Lm ole i E 
quid qe rcrocrto eiusquo cdimisSsi10ne indicandum. 


Solutio. 


305 Ad quaesitum 1“ R. 1. JDustincta ab obligatione servandi vota 


seu non laedendi vota in singulis casibus occurrentibus adest obligatio 

generalis pro religioso, quo teneatur non abicere tendentiam ad per- 
fectionem. 


R. 2. Abicere tendentiam ad perfectionem censetur ille religiosus, 
qui regulas nihil curat vel vota frequentius graviter laedit. | Quare 
praetor peccatum, quod contra vota singulis vicibus committit, eius- 
modi religiosus speciale peccatum contra obligationem  aspirandi ad 
perfectionem committit a) frequenti. violatione votorum in re gravi; 
b) regularum neglectu tali, qui eum coniciat in grave periculum, ne 
dimittatur ex ordine: quod qui advertit, sub gravi tenetur curam ad- 
hibere ad diminuendos hos defectus, etsi alias nondum graviter malos : 
c) cui accedit transgressio regularum ex formali contemptu auctori- 
tatis (quod tamen ad inoboedientiam trahi licet). Cf. Th. m. Il! 671. 

R. 3. Alas in plerisque ordinibus regulae ex se non obligant 
sub peccato, obligant tamen ad sustinendam poenam, quae propter 
violatas regulas forte imponatur, atque etiam plerumque in ipsa 
earum violatione suberit affectus venialiter peccaminosus, qui ad trans- 
gressionem moverit. 


Ad quaesitum 2“ R. 1. Infirma valetudo novitii raro ratio est306 
cur debeat, facile cur possit quaerere egressum ex ordine. Pro supe- 
rioribus ordinis etiam ratio est cur vel invitum dimittant.  [mmo, 
nisi forte alius Dei donis ille defectus compensetur, iis obligatio in- 
cumbere potest dimittendi, ne cuin dispendio religiosae disciplinae 
multas exemptiones et dispensationes a regula facere postea cogantur 
atque relaxationi ordinis viam sternant. 


R. 2. Post emissa vota, nedum sollemnia, sed etiam simplicia 
tantum, quae post decreta Pii IX data d. 19 Martii 1857 ante sol- 
lemnem professionem pro triennio emitti debent, et quae per dimis- 
sionem ex ordine plene solvuntur: infirma valetudo, quae post pro- 
fessionem votorum simplicium supervenerit, non agnoscitur pro causa, 
cur a superioribus illorum ordinum, quos decreta illa spectant, professus 
votorum simplicium possit dimitti. S. Congr. Epp. et Peg. 12 lunii 
et 17 Iulii 1858. 


R. 3. Nihilominus occurrente casu recursus fieri potest ad 
S. sedem seu S. Congregationem Epp. et Reg., quae ex hac causa 
professo votorum simplicium petenti dispensationem et solutionem a 
vinculo status religiosi et votorum potest concedere. Cf. de his om- 
nibus Th. m. I 656; Vernieersch, De relig. instit. et pers. n. 326. 

Immo pro natura infirmitatis fieri potest, maxime si aliae rationes 
accedant, ut haec habeatur pro causa gravissima, cur ab ipsa sollemni 
professione S. Sedes concedat solutionem. Ita, ut in libellis periodicis 
«Linzer Quartalschrift" anni 1902 p. 110 sq. refertur, S. Officium ex 
speciali facultate a S. Pontifice accepta alicui fratri laico ordinis 
religiosi sollemniter professo, qui et scrupulis laborabat et indicio 
medicorum periculum patiebatur in dementiam, a qua modo sanatus 
fuerat, relabendi, si resumeret religiosam vitam, concessit dispensa- 
tionem a votis cum potestate ineundi matrimonii, certis tamen clau- 
sulis et poenitentis adiunctis. 

307 Ad quaesitum 3“. A. Quoad Herberti teporem. R. 1. Ex eo 
quod Herbertus aliquoties contra vota graviter peccavit, inferri non- 
dum potest eum, praeter mortalia peccata contra ipsum illud votum 
quod violavit commissa, insuper novum mortale peccatum commisisse 
abiciendo curam perfectionis; nam ad id requiritur, ut frequenter illud 
acciderit. Qui enim aliquoties, sed raro cadit, resurgendo pristinam 
tendentiam ad perfectionem reassumere censetur. 


R. 2. In singulis regulae violationibus per se quidem, ut supra 
dixi, ne leve quidem peccatum consistit, si — ut hic supponimus — 
regulae sub peccato non obligant; verum cum per accidens raro vio- 
letur ulla regula sine peccato aliquo veniali, multo minus habitualis 
seu frequens transgressio a peccato immunis est. Grave autem seu 
mortale peccatum non ex eo Herbertus commisit, quod regulas pro 
re levi et minuta habuit. Aliud esset, si auctoritatem regulas statu- 
entem contemneret eive subiacere nollet; sed eiusmodi contemptus ex 
agendi ratione non apparet. Ille contemptus adesset v. g., si Her- 
bertus ita comparatus esset, ut non solum ipsarum regularum ob- 
servationem parvi penderet, sed poenam, si a superiore infligeretur, 
obstinatus vellet detrectare; quare tali agendi ratione etiam ostenderet 
se curam perfectionis vere abiecisse. 


R. 3. Facilius autem in peccatum mortale impingere potuit Her- 
bertus, si laxiore sua vita sibi grave periculum creari adverterit, ne 
dimitteretur. Similiter indicandum est, si solutiore vita et malo suo 
exemplo Herbertus se causam esse timere debuit, no religiosa vita 
in monasterio notabiliter relaxaretur. Verum haec cum priore con- 
sideratione, periculi scilicet dimissionis, fere confunditur, siquidem 
propter periculum relaxandae vitae religiosae dimissio potissimum 
locum habebit. — Atque, ut verum fatear, posterior illa ratio re- 
laxandae disciplinae religiosae longe facilius facit peccatum grave in 
superiore impune permittente, quam in subdito committente frequentem 
regularum transgressionem. 


308 B. Quoad Herberti dimissionem. R. 1. Quod ad petitionem dimis- 
sionis attinet, videri debet, num causa sit vera. Nam si vera non 
est, ipsa petitione facta Herbertus graviter peccavit contra vota sua. 

Si causa quidem aliquatenus vera est, i. e. si Herbertus utitur re 
vera infirma valetudine, quae molestiorem faciat vitam religiosam, 
quamquam nullatenus intolerabilem, a gravi peccato contra vota ex- 
cusari potest sub duabus conditionibus: 1. quod statum suum infirmum 
non exaggeret sciens ultra veritatem; 2. quod paratus sit ad vitam 
religiosam continuandam, si repulsam tulerit. Alas etiam tum gra- 
viter peccat; nam quod molestior reddatur vita religiosa, non est 
ratio cur absolute possit statui suo valedicere. — Nihilominus S ' Sedi 
potest illa rerum conditio atque etiam timor, ne res peior fiat, ratio 
esse cur solutionem a votis concedat. 


300 R. 2. Diuspensatio ex speciali facultate a superiore confecta atque 
Herberto transmissa ex diversis rationibus potest esse nulla. 1. Si 
reapse Herberti ratio fictitia erat: preces non nitebantur in veritate. 

Supponi autem debet S. Sedem dedisse potestatem Herberti dimittendi 
ex causa in petitione allata. Causa igitur hac deficiente, deficit valor 
facultatis superiori concessae ac proin ipse valor dimissionis. 

Aliter dicendum, si superior acceperit absolutam facultatem, ex 
causa cpiao sibi videatur iusta dimittendi. Quodsi in tali suppositione 
superior cognoverit rationem Herberti non esse veram vel non plene 
veram, sed tentationem, at propter Herberti ignaviam spem non esse 
fore ut tentationem vincat, eum et sibi et ordini fore oneri: habuit 
ipso causam iustam dimissionis faciendae, etsi petendae Herbertus 
causam non habuit iustam. Quare ex hoc capite dimissio esset valida; 
attamen Herbertus in conscientia securus non esset, sed coram Deo 
teneretur peccatum expiare. Quod in tali casu optime fit eo modo, 
ut dimissus se denuo ad religiosam vitam ducendam Deo offerat atque 
tentamen faciat, num alicubi denuo admittatur. 

Sed 2. in eiusmodi casibus frequenter accidit, ut causa non possit 
dici aperte falsa, neque tamen sine diabolica deceptione. | Est in- 
firmitas quaedam, quae a viro strenuo et bonae voluntatis spernitur, 
sed a viro disciplinae religiosae pertaeso cum oneribus religiosae vitae 
intolerabilis habetur. Neque id a S. Sede vel superioribus ignoratur. 
Quare si ratio aliquatenus vera erat, putaverim facultatem dimittendi 
adfuisse validam, etsi postea orator videat seu fateatur se fuisse a 
diabolo circumventum et deceptum. Quapropter ex defectu veritatis 
causae eiusmodi dimissio raro ut invalida cognosci poterit, quam- 
quam quoad conscientiae tranquillitatem pro dimisso valebit, quod 
modo dixi supra. 

Verum in casu Herberti aliud. intervenerat. Cessavit nimirum a 
petitione sua, immo eam retractavit, antequam dimissio fuit perfecta. 
Cum autem dimissio daretur solum ad petitionem, valida non erat, 
quoniam ad petitionem eam fieri erat impossibile. 

R. 3. Difficilior res erit, si sumimus Herbertum voluntatem suam 310 
retractasse, postquam superior quidem instrumentum dimissionis con- 
fecerat, sed antequam ipse illud recepit. In quo casu tenor et modus 
instrumenti vel literarum adiectarum considerandus est. Potuit enim 
superior ipsam dimissionem perficere, potuit etiam non obstante in- 
strumento nihilominus dimissionem arbitrio oratoris committere, ita 
ut ipse dimissionem non perficeret, sed oratori offerret. [In posteriore 
sumptione dimissio perfecta non erat nisi post acceptationem ex parte 
Herberti; in priore perfecta erat, cum primum instrumentum con- 
fectum et e manibus superioris dimissum fuit, ut cum Herberto com- 
municaretur, quamquam hic se a votis liberum gerere non potuit nisi 
post acceptas literas. Quare si nihilominus dolore facti motus reli- 
giosus manere velit, quando literas accipit: id fieri nequit, nisi denuo 
rite recipiatur votaque iterum libere emittat. 

Hinc puto plano expedire, ut eiusmodi dimissio, quae fiat ad 
petitionem religiosi, posteriore illo modo exsecutioni detur, nimirum 
ita ut vel oretenus vel per literas, post facultatem habitam, dimissio 
demum offeratur atque usque ad acceptationem apud oratorem reli- 
giosum sit petitionem vel sustinere vel revocaro. 


311 

Cf. Aeta S. Sedis XXXVI 320, ubi similis casus S. Congregationi 
super discipl. Regul. propositus est: 

Fr. N. postulavit dispensationem super votis simplicibus 
asserens se ob infirmam valetudinem non posse in ordino remanere. 
Die 4 Sept. 1888 S. Congr. benigne annuit Patri Ministro Generali 
ad effectum de quo in precibus; qui die 8 Sept. 1888 rescriptum ex- 
secutioni mandavit his verbis:  «Dispensamus et ab omni vinculo et 
obligatione dictorum votorum liberum vitae saeculari restituimus. 
Interim vero die 4 Sept. 1888 Fr. N. ad Provincialem scripserat se 
a daemone deceptum [falsam exposuisse causam, quapropter velle se 
in ordine mori, et rogabat, ne dispensatio a votis simplicibus sibi 
intimaretur. Provincialis preces exaudivit etc. Hinc quaeritur num 
Fr. N. reapse dispensatus exstiterit. 

S. Congr. . . . proposito dubio mature perpenso, reposuit: «Ne- 
gative/ 


DIMISSIO EX ORDINE RELIGIOSO (II). 


Casus. (84) 


Eustachia instanter petierat admissionem in congregationem religiosam 
votorum simplicium. Dum faceret spem aptitudinis ad diversa ordinis munera, 
ad vota primum temporanea, dein ad perpetua admissa est. Sed brevi post 
ostendit indolem non tractabilem, ingeni etiam aptitudinem longe minorem, 
quam exspectabatur. 

Quare ad curandas res infimas adhibita ipsa religionis pertaesa epi- 
scopum sollicitat pro solutione votorum, sed frustra; postea ipsa superiorissa 
eius dimissionem cogitat atque confessarium rogat, ut post dimissionem a se 
factam a votorum vinculo Eustachiam solvat. 


Quaeritur 1? quis possit a votis quae in religiosa communitate emissa sunt 
dispensare. 
2° quae et qualis causa sit cur post vota sive temporanea sive 
perpetua monialis dimittatur. 
3° quid de dimittenda Eustachia sive ob ipsius preces sive ipsa 
invita ex parte ordinis. 


Solutio. 


Ad quaesitum 1“ R. 1. Post vota sollemnia rite emissa dimissio 
proprie dicta generatim non datur. Ordo ipse eiusve superiores summum 
propter graves culpas possunt eum qui incorrigibilis inventus fuerit 
eicere, votis non solutis. Relaxatio vero votorum ad solani S. Sedem 
pertinet; quae generatim non consuevit dispensationem simpliciter 
dictam concedere, sed solum professi vel professae saecularisationem, 
ita ut substantia votorum remaneat, at nexus cum ipso ordine sol- 
vatur et pro subiectione oboedientiae ordini debita oboedientia erga 
episcopum substituatur. Cf. tamen supra n. 306. — Diumissio post 
vota simplicia eodem modo fieri potest, votis manentibus. 

R. 2. Verum vota religiosa simplicia ita etiam relaxari possunt, 
ut, nexu cum ipso ordine soluto, etiam votorum obligatio simpliciter 

exstinguatur. Quae solutio nt aut dispensatione S. Seclis petenti reli- 
gioso vel moniali concessa, aut dimissione ex parte ordinis facultate 
generali vel speciali ad id accepta. 


R. 3. Diumissio ex parte ordinis ex certis causis fieri potest in 
ordinibus religiosorum per solos superiores, retenta tamen forma et 
modo in instituto vel a S. Sede praescriptis. 


R. 4. In institutis religiosis votorum simplicium distinctio ad-312 
bibenda est. Si agitur de institutis dioecesanis, quae Sedis Apostolicae 
approbationem vel commendationem nondum assecuta sunt, episcopus 
dimittere atque vota solvere potest; ad solvendum tamen votum casti- 
tatis perpetuae indiget privilegio a S. Sede accepto; cavendum tamen 
est, ne eiusmodi dimissione ius tertii laedatur, seu ne fiat insciis 
moderatoribus iusteque dissentientibus. Cf. Constit. , Conditaeu d. d. 
5 Dec. 1900. 

Si agitur do institutis a S. Sede approbatis vel commendats: 
dimissio quidem est penes moderatores vel moderatrices, servatis le- 
gibus instituti. atque pontificis decretis; condonare autem vota est 
unius S. Sedis. Ita saltem in institutis mulierum et virorum laicorum. 
Immo etiam pro institutis virorum non mere laicorum haec regula 
est; videri tamen debet, num institutum ampliorem receperit facul- 
tatem. Ib. Const. , Conditaeu. 

In institutis feminarum constitutiones a S. Sede approbatae plerum- 
que id cavent, ut, quando de sorore dimittenda agatur, recursus ad 
S. Sedem fiat cum consilio ordinarii loci: de quo cf. Schuppe, Die 
Frauengenossenschaften c. 4, § 2* 

R. 5. Dimissi ab eiusmodi congregationibus, si vota soluta non-313 
dum sunt, tenentur, ut ex dictis patet, votis simplicibus et privatis 
S. Pontifici reservatis. Verum oboedientiae votum fere destituitur suo 
obiecto; paupertatis votum, cum sit simplex neque dominii habilitatem 
neque testandi facultatem auferat, solum imponit moderatam in usu 
rorum dispositionem. Nihilominus quo liberius et tutius i1 qui dimissi 
fuerint possint agere, curandum est, ut per S. Sedem plenam  acci- 
piant solutionem. Quae non raro sic datur, ut intactum maneat votum 
castitatis. Sed etiamsi hoc Sedi Apostolicae reservatum esse in in- 
strumento dispensationis expresse declaratum fuerit, id non impedit, 
quin exorta causa ab eo, qui ex privilegio in votis reservatis casti- 


| , Normae, secundum quas S. C. negotiis religiosorum praepos. procedere solet 
in approbandis novis Institutis votorum Ximplicium , anno 1901] editae, quae etiam 
institutis virorum applicari solent, habent haec: 

n. 196. .Pro dimittenda sorore votorum perpetuorum accedat opportet con- 
firmatio S. Congreg", ita ut dimissio ex parte superiorissae generalis cum suo con- 
silio facta iuridicum efleetuni non sortiatur, antequam a S. Congregatione confir- 
mata 8i. 

n. 197. .Quocumque modo soror votis innodata ab Instituto recedat, oportet 
ut dispensationem a votis exspectet, quam vel ipsa soror vel oius nomine supenorissa 
generalis a S. Congregatione petere debet. 

n. 198. .Solummodo in casu gravis scandali exterioris, episcopo loci ap- 
probante, soror statin dimitti poterit. Sed postea confirmatio dimissionis et dis- 
pensatio super votis a S. Congregatione nihilominus petenda ést. 

tatis etc. dispensare possit, dispensatio vel commutatio concedatur: 
nisi literae dispensatoriae speciali clausula etiam hoc excluserint. 


314 Ad quaesitum 2“ R. 1. Pro votorum simplicium institutis viro- 
rum decretum Leonis XIII d. d. 4 Nov. 1892 causas dimittendi valde 
restrinxit; verum haec instituta mulierum non tangunt. Attamen, nisi 
amplior facultas in ipsis constitutionibus ordinis sive congregationis 
expressa approbata est, post vota perpetua emissa ratio dimittendi 
non erit nisi ex culpa gravi, quae aut incorrigibilitatem quandam 
ostendat aut scandalum grave etiam extraneis generet. 


R. 2. Post vota temporanea, si tempus elapsum fuerit, monialis 
per se recedere potest: ordo seu congregatio libera erit hoc sensu ut, 
si monialis ex culpa sua non satisfecerit, possit dimitti seu ad nova 
vota non admitti. Si summum ius respicimus, idem fieri potest propter 
ineptitudinem ad munera religiosa; quamquam rarissime id debet ac- 
cidere, nisi post ipsum novitiatum conditionata solum admissio facta 
atque moniali declarata est. | Unde patet elapso votorum tempore 
maiorem esse libertatem singularum monialium in relinquendo ordine, 
quam sit libertas religiosi instituti eiusquo superiorum in membris 
dimittendis. Non enim licebit pro arbitrio aliquam excludere. Ceterum 
quae sint accuratiora iura sive congregationis sive sororis votorum 
temporaneorum, ex singulorum institutorum constitutionibus sumi 
debet. — Si tempus votorum nondum est elapsum, similis at non 
ita gravis causa requiritur, sicut post vota perpetua; sed ut patet, 
difficultas pro ipsa persona dimissa, etsi vota non fuerint soluta, 


longo facilius evanescet. Cf. Venneersch, De relig. instit. et pers. 
n. 324 sq. 


315 Ad quaesitum 3“ R. 1. Ex parte Eustachiac sine dubio iusta 
causa non erat petendae dimissionis. Et re vera, nisi solummodo signi- 
ficaverit voluntatem suam, se consentire, quando ex parte ordinis iusta 
putetur adesse ratio dimissionis, interim ex sua parte parata Deo 
perpetuo reddere quod vovit: graviter peccavit contra vota sua. 

Recte igitur episcopus petitionem repulit. Verum si est institutum 
solum episcopale, episcopus inde ansam sumere potuit videndi, sintne 
ex parte instituti. rationes, quae sufficiant, etsi non ad dimittendam 
invitam, tamen ad volentem dimittendam. — Quando do instituto a 
S. Sede approbato agitur, praestat generatim hanc rem ne incipere 
quidem tractare apud S. Sedem, nisi superiorissa id rogaverit; excipio 
tamen, si quando ea adfuerit causa, quae ad dimittendam invitam quasi 
cogat, aut de ea sorore agatur, quae in alio statu re ipsa plus ad 
Dei gloriam videatur posse peragere. [In quo priore casu superiorissa 
(consulto episcopo) statim potest vel etiam debet dimittere, in po- 
steriore episcopus inscia vel etiam repugnante superiorissa rem cum 
S. Sede tractare. 


316 R. 2. Quod ad dimittendam Eustachiam ex parte instituti attinet, 
ex se non videtur esse satis gravis causa, cur ad dimissionem veni- 
atur, nisi consueto amplior facultas dimittendi huic instituto concessa 
sit; nam quod minus apta sit Eustachia ad diversa munera, id debuit 


Ji 

antea perpendi, quam ad perpetua vota admitteretur; quod indolis non 
tractabilis sit, notare non videtur graves culpas contra caritatem vel 


oboedientiam : quae si re ipsa graves et frequentes occurrerint, sane 
dimissionis causam praebent. 


R. 3. Nihilominus si Eustachia videat se ordini notabiliter oneri 
esse atque ipsa difficulter ferat religiosam disciplinam: ratio esse pot- 
est, cur supplices literas, cum resignatione tamen, pro dispensatione 
Romam dirigat, eaeque a superiorissa (ex consilio episcopi) apud S. Se- 
dem commendentur, quo facilius S. Sedes dispensationem concedat. 


DIMISSIO EX ORDINE RELIGIOSO (III). 


Casus. ($85) 


Guentherus neo-sacerdos ordini Franciscanorum se adiunxit atque vota 
simplicia emisit; sed transacto fervore novitio onera ordinis fert gravius, 
neque sollemnem vult professionem facere, sed cupit dimissionem. Qua ob- 
tenta a suo episcopo non potest impetrare admissionem inter clerum di- 
oecesanum : hinc necessitate pressus quaerit et obtinet admissionem apud 
congregationem Lazaristarum. Attamen aliquot annis elapsis neque hoc in- 
stitutum Guenthero placet, eique valedicens proficiscitur in Américain, sperans 
fore ut ibi parochia sibi concredatur. 


Quaeritur 1? potueritne Guentherus a superioribus ordinis dimitti. 
2° episcopus potueritne admissionem Guentheri recusare. 


3° quid de admissione et de egressu quoad institutum Lazaristarum 
dicendum sit et de spe americani itineris. 


Solutio. 


Ad quaesitum 1" R. In antiquis illis ordinibus, qui antea post317 
exactum annum novitiatus statim sollemnem exegerunt professionem 
et novo iure per triennium vota tantum simplicia habent, alumni ex 
sua parte perpetuo Dei servitio se addixerunt, quare sola animi 
mutatio ratio esse nequit, cur dimissionem accipiant L Et re vera 


| Quae constituta erant a Pio JX d. 19 Martii 1857 et 7 Febr. 1862 (cf. Tb. m. 
I ll G56) pro ordinibus religiosorum qui sollemnia vota emittere solent, ex auctorit^e 
Leonis XIII per S. C. Epp. et Reg. d. d. 3 Maii 1902 extensa sunt ad ordines 
monialium quae similiter emittunt vota sollemnia, videlicet: 

ut post exactum novitiatum et legitimam aetatem expletam emittant vota 
simplicia tantum, quae perpetua quidem esse debent ex parte voventis atque iisdem 
indulgentiis, privilegiis et favoribus spiritualibus moniales donant atque sollemnis 
professio, sed quae per dispensationem Rno Pontifici reservatam facilius dissolvuntur 
(ius vocis activae et passivae, et eligibilitatis ad munia religiosa nonnihil restringitur): 

ut expleto triennio votorum simplicium ad professionem sollemnem admittantur, 
nisi dispensatio ad ulteriorem dilationem sit accepta vel ipsum institutum ad indultum 
a S. Sede habent, ut simplicia vota ad longius tempus emuttantur: 

ut moniales choristae quae votis simplicibus tantum ligantur, ad chorum quidem 
teneantur ut reliquae, a choro autem legitime impeditae ad privatam officii divini 
recitationem non teneantur; 

ut tempore votorum simplicium retineant radicale dominium bonorum suorum, 
de quo definitivo disponere nequeant nisi intra duos menses ante sollemnem pro- 
fessionem ad normam S. C. Trid. sess. 25, c. 16 de ref. rcg. et mon. V. Anal, 
ceci. X 204 sq. 


J.rhmkuhl, Casus conscientiae. I. Ed. 4. U 

S. C. Epp. et Ileg. Xl. 19 Nov. 1886 in tali casu necessariam dixit esse 
dispensationem S. Sedis: ,S1 simpliciter professus dimissionem petat, 
asserens se non habere vel amisisse animum vocationemque ad vitam 
religiosam, haec causa sola non est sufficiens et iusta, ut simpliciter 
professus ex ordine dimitti queat, sed necessaria est dispensatio Rom. 
Pontificis." | Cf. Aichner, Comp. iur. eccl.7 478. 


318 Ad quaesitum 2" R. Ex priore iure sacerdos eo ipso, quod rite 
ex ordine dimissus esset post vota simplicia tantum, subiectus evadebat 
jurisdictioni episcopi, qui erat proprius illius episcopus, antequam 
ordinem ingrederetur, vel qui sacros ordines contulerat: neque sine 
gravi causa poterat eum excludere e sacro ministerio, vel titulo susten- 
tationis, quo ordinatus erat, privare. 

Verum ex decreto 4 Nov. 1892 res aliter constituta est. Videlicet 
aliter de is qui expulsi sunt vel dimissi, i. e. ex gravi culpa dimissi, 
aliter de is, qui sponte dimissionem vel dispensationem sive ab ipsa 
Apostolica Sede sive vi facultatis ab Apostolica Sede data obtinuerunt. 

„Qui in sacris ordinibus constituti et cotis simplicibus obstricti, 
sive perpetuis sive temporalibus, sponte dimissionem ab Apostolica 
Sede petierint et obtinuerint, vel aliter ex apostolico privilegio a 
votis simplicibus dispensati fuerint, e claustro ne exeant, donec epi- 
scopum benevolum receptorem invenerint et de ecclesiastico patri- 
monio sibi providerint, secus suspensi maneant ab exercitio suscep- 
torum ordinum." 

Ex quo patet nullum episcopum summo iure teneri, ut eiusmodi 
dimissum recipiat, sed dimissi esse, aliquem qui suo ministerio uti 
velit quaerere. Quare in arbitrio episcopi, qui Guentherum ordinaverat, 
erat illum recipere aut recusare, postquam dimissionem a S. Sede 
obtinuerat.  Videri autem debet instrumentum dimissionis, num forte 
ipsa dimissio eiusque valor a conditione dependeat, quod iam exstiterit 
ordinarius qui dimittendum recipiat. 


319 Ad quaesitum 3" R. 1. Bonum quidem est Guentherum loco or- 
dinis a se derelicti cogitare ingressum in aliam congregationem, quae 
similem vitam ducat; melius tamen faceret, haec sponte sibi pro- 
ponere, quam necessitate pressus. Nam etsi — ut nunc sumo — rite 
dimissus et ab omni votorum obligatione solutus sit, coram Deo hac 
solutione, quam importunitate quadam quasi extorsit, non cum omni 
conscientiae securitate frui potest, nisi culpam commissam reparet. 
Spontanea igitur sui oblatio erga institutum aliquod religiosum optima 
erit reparatio. 


R. 2. Verum eo, quod se congregationi Lazaristarum offerat 
eamque paratam inveniat ad se suscipiendum, non plane satisfacit 
conditionibus a S. Sede decreto laudato praescriptis, nisi episcopus 
loci vel alius episcopus consentiat atque pro casu, quod e novitiatu 
Guentherus egrediatur, eum tamquam in clerum suum receptum de- 
claraverit. Aliter enim Guentherus a sacris ordinibus manet suspensus, 
eo ipso quod, antequam haberet episcopum benevolum receptorem, e 
monasterio sui prioris ordinis egressus est. Tum ut haec res melius 

expediatur, tum ut auferatur inhabilitas ex decr. 7 Sept. 1909 inducta 
(v. supra n. X01 donuo recursus ad S. Sedem faciendus est; quae sine 
dubio facile ingressum in aliud institutum ei concedet, cui restitutionem 
in statum saecularem concedere parata erat, atque suspensionem auferet, 
prohibebit tamen egressum e novitiatu sine novo ad S. Sedem recursu. 

R. 3. Ex casu patet Guentherum non in novitiatu institutum 
novum reliquisse. Nam si ita fecisset, ex dimissione sua priore, ut 
in R. 2 notavi, aut adhuc haberet episcopum superiorem, cui eo ipso 
subiectus esset et cuius dimissorus literis indigeret, ut alio trans- 
migrare posset, aut debuisset denuo Romam recurrere ut sibi pro- 
videretur. — Quodsi S. Sedes id quod re ipsa locum vix habebit — 
liberius Guenthero concesserat solutionem ab ordine Franciscanorum 
et experimentum in instituto Lazaristarum, non esset propter novi- 
tatum derelictum poenis decreti 4 Nov. 1892 subiectus, sed iis, quas 
S. Sedes forte addidisset instrumento, quo solutionem a votis Francis- 
canorum concesserat. 

R. 4. Nunc autem, cum re ipsa post cota relinquat institutum, 
antequam ordinarium  benevolum susceptorem invenerit, a sacris or- 
dinibus suspensus est, etiam in casu, quo a novis votis dispensationem 
rite obtinuerit. 

Nam institutum Lazaristarum, quamquam non est congregatio 
proprie regularis, sed saecularis (quia vota, quae emuittuntur, non 
accipiuntur auctoritate Ecclesiae), tamen vere est aliquod ex  ,in- 
stitutis votorum simplicium", de quibus decretum ,Auctis ddmodum 
constanter loquitur: proin qui ab illo instituto dimissus ex claustro 
exeat, antequam  ,episcopum benevolum receptorem invenerit et de 
ecclesiastico patrimonio sibi providerit", suspensus maneat ab exercitio 
sacrorum ordinum. 


PAUPERTAS RELIGIOSA (1). 


Casus. (86) 


Lupus, religiosus votorum simplicium, cum nuper in patriam proficisci 
deberet et inveniret cognatos necessitate pressos, bonorum suorum, quorum 
dominium retinuit, dimidiam partem cognatis partira donat, partira donandam 
promittit, interim re deposita apud amicum, reliquam partem convertit in titulos 
obligationum ac secum sumit, ut apud procuratorem monasterii deponat. Supe- 
rior queritur de laesa paupertate atque dispositionem factam se dicit annullare. 


Quaeritur 1° in quo consistat votum paupertatis religiosae, et quid dis- 
criminis sit inter votum paupertatis sollemne et simplex. 
2° peccaveritne Lupus contra votum paupertatis. 
3° rectene superior eius dispositiones annullaverit. 


Solutio. 


320 

versatur circa independenteni usum seu dispositionem rerum tempo- 
ralium pretio aestimabilium: ita ut religiosus vi voti paupertatis nulla 
re uti de eave disponere possit sine licentia superioris. 

11* 

R. 2. Haec licentia potest esse expressa, tacita, praesumpta. Ad 
declinandum peccatum contra votum paupertatis sane sufficit licentia 
expressa et etiam tacita (ad quam adnumerare licet consuetudinem 
legitimam); in rebus minoris momenti sufficit. saepe licentia prae- 
sumpta, saltem si commode superior adiri nequit et rationabiliter 
putatur eum fore contentum. In rebus gravioribus ut ex licentia 
praesumpta agere liceat, debet accedere necessitas, quae inoram non 


patiatur, neque potest esse definitiva dispositio, quando sufficit con- 
ditionata seu revocabilis. 


322 It. 3. Votum sollemne hanc habet sequelam conaturalem, ut 
religiosum reddat incapacem dominii privati: quae sequela nihilominus 
in casu singulari suspendi a S. Pontifice potest. Simplex autem votum 
paupertatis privatum dominium directum eiusque capacitatem non aufert, 
aufert indirectum eiusque licitum exercitium. - . Hinc etiam in religioso 
votorum simplicium valet principium: «Quod monachus acquirit, ac- 
quirit monasterium/ Nam quod ita accipit, non sibi potest accipere, 
sed debet monasterio sive ordini accipere, nisi forte agatur de bonis 
patrimonialibus sibi nunc primum obvenientibus; de quibus indicandum 
est secundum variorum ordinum statuta '. 


323 Ad quaesitum 2™M R. 1. Lupus fecit sine dubio dispositionem 
circa bona temporalia, quam facere non licuit sine consensu seu li- 
centia superioris; nam etsi bona sunt Lupi quoad directum dominium, 
independens dispositio circa ea votum paupertatis laedit, etsi non 
laedat iustitiam. Neque in nostro casu locum habere potuit licentia 
praesumpta, siquidem res gravis omnino momenti erat nec urgens, cum 
non de sola summa consuetae eleemosynae ageretur ad sublevandam 
actualem necessitatem. Hinc Lupus graviter peccasse dicendus est 
donatione et promissione dimidiae partis suorum bonorum. 


R. 2. Perse idem dicendum est, quod reliquam partem bonorum 
converterit in certos titulos; nam hanc venditionem et permutationem 
facere sane disponere est de re. Verum cum valor seu pretium rei 
integrum servetur et de re quoad directum dominium Lupo propria 
agatur, peccatum minus grave est; immo si urgeat necessitas sitque 
opportunitas cum evidenti utilitate commutationis faciendae, prae- 
sumpta licentia culpam poterit auferre. 


324 Ad quaesitum 3" R. 1. Si primo consideramus eam partem, circa 
quam promissio versatur: propter subjectionem religiosam promissio 
Lupi firma non est, sed revocabilis ex parte superioris, adeoque Lupus 
contradicente superiore ea promissione non tenetur neque eam implere 
potest. Nihilominus inde nondum sequitur superiorem plane recte 
agere.  Videri enim debet, ad quid ipsum peculiare institutum reli- 
eiosum, cui Lupus se addixit, in negotio paupertatis suos obliget, quid 


* «xVor»iac", de quibus supra n. 312 not, de professis votorum simplicium 
n. 126 ita dicunt: .Quidquid sorores post emissa vota industria sua rei intuitu 
Instituti acquisierint, non possunt sibi adscribore vel reservare; sed ea omnia com- 
munitati' bonis adiudicanda sunt ad communem [Instituti vel domus utilitatem.'* 

permittat. Si enim permittit vel etiam inbet, ut post certum tempus 
alumni omni possessione se exuant: hi non solent ad id teneri, ut 
monasterio vel ordini bona sua donent, sed ut cuilibet causae piae ea 
applicent, ita quidem ut superioris quidem sit prohibere profanum 
illorum bonorum usum et distributionem, sed non eligere et determinare 
causam, cui cessio bonorum fiat. Quare in hoc casu videndum fuerit, 
sintne cognati in eiusmodi necessitate, ut eorum sublevatio eaque 
tanta inter causas pias computanda sit. Quodsi ita fuerit, superior 
male aget prohibens, ne iis pars bonorum Lupi doneturl. 


R. 2. Si vero consideramus donationem iam factam, hanc, etsi 
illicite, valide tamen Lupus fecit. Cum igitur dominium translatum sit, 
sine iniustitia retractari res non potest, cognatis illis invitis. | Aliud 
esset, si donasset Lupus ex bonis monasterii; haec enim donatio vel 
invalida vel imperfecta saltem et suspensa usque ad consensum su- 
perioris mansisset. Non ita donatio ex bonis propriis, nisi Lupus 
conditionem superioris consentientis adiecerit. 

Neque puto cognatos teneri donum reddere ulla vera obligatione. 
sola ratio, quae excogitetur, potest esse, ne se complices reddant 
laesae virtutis religionis quam Lupus transgressione voti paupertatis 
commisit. Sed in simili causa S. A/ph., Th. m. III 492 Q. VIII excusat 
etiam eos, qui, ipsi non pauperes, dona vel hereditatem acceperint 
a clerico obligato quidem, sed non obligato ex iustitia, ad bona 
pauperibus vel causis piis conferenda. Cf. Th. m. IIl! 1074. 


PAUPERTAS RELIGIOSA (ID. 


Casus. (87) 


Amalia monialis saepe contra regulas prandit apud familiam amicam 
extra monasterium ; pro alumnis scholarum ut habeat quod distribuat, colligit 
sibi copiam imaginum dono acceptarum, inscia superiorissa; a suis bonis, 
quorum dominium servat, nuper sibi novam vestem emendam curavit, ut 
monasterio parceret, atque ex iisdem bonis etiam sibi assumpsit summam 
aliquam pecuniae, qua sibi refectiunculas procuraret, quando apud aegrotos 
vigiliam agere debet, et qua compensare posset aliquod damnum monasterio 
illatum, eo quod in curandis aegrotis ultra voluntatem  superiorissae ex- 
pensas fecerat. 


Quaeritur 1° quae sit materia gravis in laesione paupertatis religiosae. 
2° quomodo Amalia in singulis peccaverit. 


) 


.Normae4 illao dc abdicatione bonorum haec habent: n. 120. .Convenit, ut 
omnes ct singulae, antequam vota temporanea primo omittant, do suis bonis prae- 
sentibus et futuris per testamentum omnino libere disponant.4 n. 121. .Ut sorores 
in perpetuum professae licito so spoliare possint dominio radicati omnium bonorum 
per actus inter vivos, requiritur licentia Apostolicao Sedis4 (ante hanc professionem 
ea abdicatio iis prohibetur ex n. 119). — n. 122: ,Sorores professae tum ad fa- 
ciendum, tum ad mutandum testamentum indigent venia Apostolicao Sedis: attamen 
in casibus vero urgentibus sufficiet licentia vel ordinarii, vel moderatricis generalis, 
vel etiam, si aliter fieri nequit, superiorissae localis.4 

Solutio. 


325 Ad quaesitum I R. 1. Pro generali regula statui solet, ut ea 
quantitas, quae sit in laesione iustitiae gravis contra iustitiam, etiam 
gravem addat malitiam sacrilegii seu laesi voti, quando contra reli- 
giosam paupertatem agitur, ita tamen ut norma paulo elevatior quam 
pro homine privato mediocris fortunae sumi possit. 


R. 2. In rebus minutis coalescere quidem potest materia gravis, 
sicut in iustitia, ita etiam in laesione voti, quando, ut plerumque fit, 
simul iustitia violatur; alias non videtur coalescere materia, nisi cum 
animo proprietarii retineatur. Ceterum quoad esculenta, si non ser- 
vantur, sed statim consumuntur, gravis materia non censetur fieri, nisi 
sumantur res vere extraordinariae. Nam cum sustentatio communis 
a monasterio debeat praeberi religioso, censent non tanti interesse, 
sumaturne aliquid clam an in communi mensa, ut haec inversio ma- 
teriam mortalis peccati constituat. Cf. Th. m. IJ] 685. 


320 Ad quaesitum 2" R. l. Sumendo cibum contra voluntatem supe- 
riorissae, immo sine eius licentia saltem praesumpta, Amalia videtur 
peccasse contra paupertatem. Item in quacumque suppositione pauper- 
tatem laesit, si superiorissa a regula non potuit dispensare, nam, 
etsi consensisset, licentia fuisset invalida; aliter, si contra regulam 
quidem est, sed fit consentiente superiore qui dispensare possit. Sunt 
tamen qui a laesa paupertate eum excusent qui apud alterum cibos 
sumit, non secum portans et reservans: cf. Lugo, De iust. et iure 
d. 2, n. 50sq. Verum etiam in alia illa communiore sententia, nisi 
valde extraordinarios sumptus amica pro Amalia volente in prandio 
fecisset, non esset peccatum grave sed veniale contra paupertatem. 


R. 2. Quoad collectionem imaginum id quod additur „inscia supe- 
riorissa", indicare videtur non adesse generalem aliquam licentiam 
vel consuetudinem superioribus probatam, in hunc finem scholarem 
colligendi imagines. Quare etiam -in hac re Amalia commisit pec- 
catum contra votum paupertatis: atque obiective saltem peccatum 
mortale erit, quando copia simul collecta et retenta ad pretium decem 
circiter marcarum vel ultra pervenerit. Nam Amalia in hac re plane 
proprietariam agit idque circa rem, quae eo quod ipsa eam acceperit, 
res monasteri facta est. Quodsi munuscula non servata sunt, sed 
mox distributa, neque modica haec accepta sint ex consulto cum animo 
progrediendi ad plura: Vermeersch, De relig. instit. et pers. I 267, 


alique censent sacrilegia illa ex se parva, etsi saepe repetantur, non 
coalescere ad materiam seu culpam gravem. 


3217 R. 3. Emendo sibi vestem Amalia omnino posuit actum proprie- 
tatis, ideoque peccavit contra votum paupertatis venialiter aut mortaliter 
pro pretio expenso. Nec quidquam refert, quod expensae factae sunt 
ex bonis quorum Amalia dominium servat; nam ne de iis quidem bonis 
liberam habet dispositionem: quamquam fortasse in hoc statu materia, 
quae mortale peccatum constituat, paulo latius sumi potest. — Si autem 
ex reditibus dotis suae sumpsit, plane furtum contra monasterium 

commisit, quia reditus dotis ad conventum spectant. Neque refert 
quidquam, quod forte pepercerit sumptibus, quos aliter monasterium 
facere debuisset; nam Amalia non vovit parsimoniam quoad sumptus 
a monasterio faciendos, sed paupertatem personalem servandam. 

Verum si Amalia diutius aberat a monasterio, atque indigentia 
novae vestis urgens erat: fieri potuit, ut ex licentia praesumpta novam 
vestem sibi procurare liceret sive dono aliorum, sive modo illo, quem 
ipsa adhibuit. Quodsi ita est, paupertatis voti laesionem non commisit. 

R. 4. Quoad refectiunculas, quas extra tempus sumit, si hoc 
facit inscia vel invita superiorissa, peccat quidem contra paupertatem, 
verum si solas consideramus refectiunculas, per se non mortaliter. At 
sumendo et reservando summam pecuniae in hunc finem peccavit 
sane mortaliter, si summa, quam reservat vel quam reservare in- 
tendit, fuerit materia gravis. 


R. 5. Rigorose re considerata peccavit etiam contra paupertatem, 
applicando ex bonis suis certam summam quasi pro compensatione, 
si haec egit inscia superiorissa; nam eo ipso de suis bonis liberam 
dispositionem sibi arrogavit, quam propter votum paupertatis non 
habuit. Aliter, si summam pro monasterio inendicasset eamque clam 
monasterio eiusve arcae attulisset. 

Quoad expensas in cura aegrotorum ultra voluntatem superiorissae 
factas peccavit quidem etiam pro rata materia contra paupertatem, 
quia libera dispositio sive in causas inutiles sive in quaslibet etiam 
pias causas paupertati repugnat. Verum ut inde oriatur obligatio 
restituendi, debent non solum expensae notabiles fuisse, sed debet 
etiam monialis vel religiosus, qui ita egit, adhuc habere — sicut in 
casu nostro Amalia habet — dominium bonorum, de quibus nondum 
disposuit et de quibus annuente superiore nunc in favorem monasterii 
disponat; nam alias adest fere impossibilitas restituendi. 


OBOEDIENTIA RELIGIOSA (D. 


Casus. (88) 


Melania monialis in publico conventu cum superiorissa acrius contendit 
et, quamquam ab illa iussa est silere, nihilominus se non potuit continere, 
sed etiam aliquoties contradixit, immo postea erga aliam sororem iussum 
superiorissae sugillavit atque se talem rem nihil plane curare dixit; cum vero 
pro poena ei denuntiaretur, ut per integrum diem absolutum silentium ser- 
varet, eidem sorori dixit se poenam hanc pro iusta non agnoscere neque 
impleturam esse. 


uaeritur 1" quae sit obligatio oboedientiae religiosae et voti. 
q g g 
2° quomodo Melania contra oboedientiam peccaverit. 


Solutio. 


328 

quamquam, si accurate loqui volumus, ultra votum se extendit. Nam 
praeter potestatem dominativam, quam superiores nomine ordinis et 


330 


331 

Dei stricte vi voti exercent, iis inest potestas jurisdictionis ecclesia- 
sticae (hanc tamen mulieres seu superiorissae non habent) et potestas 
domestici regiminis. Huic domesticae potestati et jurisdictionis pote- 
stati, si adest, subjacent etiam novitii et familiares, qui in monasterio 
vivunt. Cf. Ballerini-Palm., Opus th. m. IV n. 123. 

Verum religiosi, si quid iubentur, nisi alud constet, censentur 
iuberi per potestatem dominativam seu vi voti. 


R. 2. Ut i1ussio vero et stricto sensu vi voti exsistat, genera- 
tm non sufficit, ut superior utatur verbis mandare, iubere, sed addere 
debet: ex sancta oboedientia, nomine Christi, vi voti, seu similia, vel 
ex ipsa materia seu ex circumstantiis severum praeceptum elucere 
debet. Ita usus communis in religione. Cf. Th. m. 111 691. 


R. 3. Si i1ussio stricta adest, eius laesio malitiam laesi voti et 
sacrilegii contracti habet, eamque gravem, si res gravis est, levem, 


si res praecepta undequaque est levis.  Praesumptio est agi de re, 
saltem si tota sumitur, gravi. 


R. 1. Attamen iussio debet esse secundum regulas. | Quod sic 
intellige: superiorem non posse 1. supra regulam aliquid iubere, sci- 
licet non ea, quae finem et constitutiones ordinis superant; 2. non 
infra, i. e. non ea, quae plane sunt inutilia ad finem generalem reli- 
giosae vitae vel specialem huius instituti; 3. non contra, i. e. non 
ea. quae finem illum vitae religiosae vel specialem finem singularis 
ordinis violant: posse tamen in quibusdam regulis superiorem dis- 


pensare ac proin etiam iubere, quae iis sint contraria, si ad finem 
instituti. faciant. 


R. 5. Praeter peccatum inoboedientiae sacrilegae particularis, 
quod committit religiosus transgrediens mandata specialia superioris, 
potest committi peccatum sacrilegae inoboedientiae generalis: 1. quando 
quis se subicctioni subtrahit per fugam vel apostasiam ab ordine; vel 
2. quando quis formalem  inoboedientiam committit, asserens se nolle 
oboedire vel superiori subiacere, auctoritatem contemnens: quae sunt 
sane graves voti laesiones. 


Cf. S. Alph., Th. m. IV 38sqq; Ballerini-Palm. |. c. n. 125 129 sq. 


Ad quaesitum 2m R. 1. Quod Melania cum superiorissa acrius 
contenderit, videndum est, qua occasione et quo modo id fecerit. Si 
ita egit in conventu, ubi singulae in consilium vocatae erant, contra- 
dicendo non peccavit, si re vera in re proposita contrariae erat opi- 
nionis; potuit peccare modo immoderato, attamen id raro evadet pec- 
catum mortale. 

Si vero agebatur de mns circumstantiis et rebus, circa quas solius 
superiorissae erat statuere, sola contradictio continet peccatum laesae 
observantiae erga auctoritatem, atque facilius quam in priore sump- 
tione, maxime ex scandalo dato, evadere potest peccatum mortale, 
attamen ne tum quidem ita facile. 

R. 2. Ex eo quod superiorissa iussit Melaniam silere, nondum 
colligitur id fuisse mandatum veri nominis, cuius violatio ex se sit 
violatio voti oboedientiae: immo si superiorissa nihil addidit, dici 

debet non fuisse. Nihilominus haec circumstantia peccaminositatem 
contradictionis, quam Melania ostendit, certe auxit faciliusque scan- 
dalum generavit. 

R. 3. Sed ne tum quidem, quando superiorissa re vera ex sancta 332 
oboedientia silentium iniunxit, iam constat Melaniam contradicendo 
graviter peccasse; nam si animo excitato unum alterumve verbulum, 
etiam iterato, oggesserit, id ex parvitate materiae pro peccato veniali 
contra votum habendum est; si autem serio et diutius coram aliis 
oppositionem fecit, materia adest non levis, ac proin, si superiorissa 
severe auctoritate sua usa fuerit, Melania graviter contra oboedientiam 
eiusque votum deliquit. 

Supponitur autem superiorissam iure potuisse exigere silentium. 


R. 4. Quod Melania postea apud aliam sororem mandatum 
superiorissae contempsit: verba ipsa, si coram superiorissa vel coram 
ala, quae id superiorissae nuntiet, prolata fuerint, grave peccatum 
formalis inoboedientiae denotant et continent. Si coram alia sorore 
privatim eadem prolata sunt, gravitas peccati desumi debet maxime 
ex animo, quo sint prolata. Nam si eo animo, quod ipsam rem man- 
datam Melania putaverit esse levioris momenti, quae serio sumi non 
mereatur, excusari poterit a gravi peccato, saltem si re vera supe- 
riorissa imprudenter causam adeo levem valde exaggeraverit; si vero 
dictum illud oriebatur ex animo, qui nolit superiorissae auctoritati 
subiacere, peccatum fuit etiam tum grave. 


R. 5. Quod detrectationem poenae spectat, idem dic, quod modo 
dictum est ad R. 4. Nam non-impletio poenae, cum non ex parte 
sanctae oboedientiae sit imposita, culpa quidem est, sed nondum 
mortalis. Attamen formalis recusatio per se dicenda est formalis in- 
oboedientia. Solummodo si Melania primo silens accepisset nuntium 
poenae, postea tamen non implesset, atque etiam apud amicam pri- 
vatim quasi do nimia severitate conquesta dixisset, sibi in animo 
non esso eam implere, nullatenus vero hanc poenae recusationem ad 
superiorissam cui nota fieret direxisset: nondum constaret de peccato 
mortali. Quilibet autem videt hanc esse pessimam animi disposi- 
tionem, et, si nondum gravem voti laesionem, tamen gravis laesionis 
periculum et viam. Quare Melania a eonfessario etiam tum graviter 
est obiurganda. 


OBOEDIENTIA RELIGIOSA (ID. 


Casus. (89) 


Severinus superior religiosus, cuius instituti usus non fert, ut facile 
verum voti oboedientiae praeceptum imponatur, timet, ne sine graviore vin- 
culo morali observantia religiosa relaxetur; quapropter ordinem domesticum 
regulasque servandas se urgere dicit non voti quidem praecepto, ne sacri- 
legia augeantur, sed vi plenae suae potestatis jurisdictionis, proindeque trans- 
gressores etiam tum gravis peccati reos fore, nisi rerum parvitas excuset, 
sicut essent, si oboedientiae voto adstringerentur. 

Quirinus autem religiosus, cum legat in act. et decr. concilii plenarii 
Americas latinae hab. 1899 (n. 331) religiosos vi voti oboedientiae teneri 
oboedire etiam Rno Pontifici atque S. Congregationibus Romanis, praecipue 
S. C. religiosorum, de laeso voto angitur propter frequentes laesiones eorum, 
quae a Clemente VIII statuta sunt circa disciplinam regularem docr. ,$Sanc- 


fissimus^ d. d. 20 Martii 1601, atque multarum gravium culparum se reum 
existimat. 


Quaeritur 1* quinam vi voti oboedientiae, qui vi iurisdictionis religiosis prae- 
cipere possint. 


2° quod obligationis discrimen intercedat inter praecepta vi voti 
et vi iurisdictionis imposita. 


3° Severinus et Quirinus num recte senserint. 


Solutio. 


Ad quaesitum 1“ R. 1. Iurisdictionis potestatem in religiosos 
habent : 


l. Romanus Pontifex tum communi titulo pastoris supremi om- 
nium fidelium, tum ex ratione peculiaris instituti. ecclesiastici, cuius 


characterem religiosus ordo induit et ob quem a supremo Ecclesiae 
capite dirigendus est. 


2. S. Congregationes Romanae, quibus specialis cura ordinum 
religiosorum demandata est, secundum ambitum, quem R. Pontifex 
ils assignavit. 

3. Superiores religiosorum ordinum clericales, iique tum generales, 
tum provinciales, tum locales. 


Neque refert, utrum agatur de ordinibus stricte dictis an de 
congregationibus religiosis. — Verum si agitur de institutis mere lai- 


calibus, horum superiores religiosi vel superiorissae potestatem non 
habent iurisdictionis. 


4. Episcopi in religiosos ordinum vel congregationum exemptarum 
in quibusdam tantum rebus tamquam delegati apostolici iurisdictione 
atque potestate praecipiendi utuntur; in non-exemptos plena sua 
potestate ordinaria. Nihilominus in ipsis congregationibus feminarum 
iis, quae in compluribus dioecesibus sedem fixerint atque ab una 
moderatrice generali gubernantur, ea quae internas res ordinis seu 
congregationis spectant, episcopi dioecesani potestati subtracta sunt. 
Cf. Const. Leonis X111] XConditae" d. 8 Dec. 1900. 


R. 2. Potestatem dominativam vi voti praecipiendi habent: 


l. primarie et certo superiores religiosi sive generales sive pro- 
vinciales sive locales, i. e. horum singuli, ita tamen ut inferiores 
superiores nihil possint contra voluntatem altioris. 

In numero horum superiorum sine dubio collocantur etiam supe- 
riores laicales atque superiorissae institutorum femineorum. 

2. Communius etiam dicunt Rm" Pontificem hac potestate esse 


instructum in quoslibet religiosos sive stricte dictos sive late sumptos 
eorum institutorum, quae a S. Sede approbata sunt. 

Hoc certissimum est quoad eos ordines, qui specialem oboedien- 
tiam Romano Pontifici voverunt. 

Videtur etiam valere quoad reliquos religiosos omnes seu con- 
sectarium esse ipsius religiosae professionis. Nam religiosus ipsa sua 
religiosa professione instituto se tradit et ad fines instituti. oboedien- 
tiam vovit; sed institutum religiosum essentialiter est institutum ec- 
clesiasticum, quod ut tale non exsistit nisi per voluntatem Summi 
Pontificis et ut tale Pontifici ut supremo superiori subicitur. Quare 
qui in religioso instituto oboedientiam vovet, ille sicuti huius voti 
immediato superiori ordinis oboedire tenetur, ita etiam R' Pontifici, 
qui in ordinem ut talem supremam habet potestatem. Cf. hac de re 
Suarez, De relig. tr. 7, 1. IU, c. 12, n. 9 sqq. 

Sunt tamen qui hanc Romani Pontificis potestatem in dubium 
vocent, putantes per se satis provisum esse potestate suprema iuris- 
dictionis, qua R. Pontifex religiosos propter statum ipsorum plura 
inhere possit quam reliquis fidelibus. Cf. Ballerini-P(dm., Opus th. m. 
IV n. 133. Fundari quidem hanc ampliorem iurisdictionis potestatem 
in voluntaria sui ipsorum traditione et subiectione a religiosis factam 
erga ordinem suum, non esse tamen formaliter traditionem Rn Ponti- 
fici factam, neque huic inesse formaliter potestatem dominativam. in- 
esse tamen rirtualiter aut eminenter. 

Res non est tanti momenti. Nam, sive sumas potestatem domi- 
nativam sive ampliorem illam iurisdictionis potestatem in Rno Pontifice, 
nota imprimis verba Suarezii |. c. n. 11: .Certum existimo habere 
Pontificem potestatem  praecipiendi religiosis in quacumque materia 
capaci praecepti respectu illorum, atque adeo in omni materia, in 
qua omnes praelati religionis possunt eis praecipere; unde fit, ut ipsi 
teneantur ei oboedire etiam circa dispositionem vitae regularis. [ta 
docet expresse 1). Thomas in 2 dist. 48 dub. ult, et consentiunt 


Caietanus, Soto, Navarrus. . . . Unde D. Thomas non reducit hanc 
potestatem ad voluntariam subiectionem, sed ad supremam Pontificis 
jurisdictionem; .. . aperte sentit non pendere hoc ex intentione religio- 


sorum voventium, quia oritur ex potestate a Christo concessa. Unde 
etiam fit non posse religionem in Ecclesia institui, quin in ea habeat 
Summus Pontifex maiorem potestatem quam quilibet alius praelatus 
eiusdem religionis ad praecipiendum in omni materia sine distinctione, 
ut dicit S. Thomas, i. e. tam pertinente ad statum ecclesiasticum 
quam ad statum regularem." 

Infra tamen idem Suarez l. c. n. 13 addit de sententia affirmante 
etiam potestatem dominativam R“ Pontificis: ,Nihilominus veram ex- 
istimo praedictam sententiam. . Fundari autem potest primo in inten- 
tione religiosorum voventium. Intendunt enim promittere oboedientiam 
omnibus praelatis, a quibus iuxta regularem disciplinam regi possunt; 
inter quos primum locum tenet S. Pontifex.. . . Secundo fundari 
potest in voluntate ipsius Summi Pontificis, qui ita approbat unam- 
quamque religionem, ut eam sub cura sua et patrocinio specialiter 
suscipiat; unde ipse est, qui traditionem et vota religiosorum princi- 
paliter ücceptat | etc. 

Quod ultimum habeo pro ratione potissima et vora. Immo puto 
aliter feri non posse professionem in ordine religioso, qui essentialiter 
sit status ecclesiasticus, in quo religiosus ut talis se tradit servitio 
divino secundum normam, quae per ecclesiasticam approbationem demum 
norma ordinis religiosi evadit. Quapropter recurrero necessc non est 
ad intentionem voventium formalem. Eo ipso enim quod velint vovere 
in ordine religioso, vovere volunt sublectionem debitam: quae debita 
imprimis est Rmo Pontifici. Si tamen eius potestatem vocare vis emi- 
nenter dominativam, res eadem est. 

336 3. Longe plures negant hanc potestatem vi voti praecipiendi 
competere S. Congregationibus Romanis, etiam speciali iurisdictione 
in religiosos instructis. Nam certum est eas Congregationes non 
habere nisi eam potestatem, quam S. Pontifex iis communicaverit. 
Quodsi igitur no S° Pontifici quidem ea dominativa potestas competat, 
de communicatione cum Congregationibus Romanis sermo esse nequit; 
verum etsi, ut equidem censeo, Rn Pontifici competat, de huius pote- 
statis communicatione non constat, cum Congregationes Rne munere 
suo plenissime fungi possint et fungantur per solam potestatem iuris- 
dictionis. — Sunt tamen qui illam potestatem vi voti praecipiendi etiam 
Rn“ Congregationibus vindicent. Cf. Wernz, lus decretal. Ill 652. 


R. 3. Quod autem concilium plenarium AmericaO latinae hanc 
opinionem elegerit et ab hac opinione proficiscatur, quando explicat 
munera religiosorum, neque vim legis habet, neque authenticae legis 
interpretationis, sed limites sententiae controversae non excedit. 


J2 Ad quaesitum 2m R. 1. Praecepta, quae vi voti religiosi stricte 
sunt imposita, cum violantur, efficiunt, ut malitia adsit in specie sacri- 
legii, sed non efficiunt, ut malitiae specifice sint distinctae, etsi res 
praeceptae moralitatem specifico diversam habent ex se. Praecepta vero 
vi iurisdictionis imposita, quae violantur, sumunt peccatorum specificam 
malitiam ex ipsis obiectis praeceptis in se spectatis, adeoque illae 
transgressiones constituunt peccata specie diversa, prout res prae- 
ceptae ad diversas virtutes vel diversa virtutum exercitia pertinent, 
neque aliam malitiam sacrilegii per se addunt. 

Hinc est, ut iidem actus, si vi voti imperati non ponuntur vel 
prohibiti ponuntur, aliquando leviorem, aliquando fere aequalem, saepe 
graviorem malitiam constituant, quam ea est, quae propter praeceptum 
iurisdictionis laesum  contraheretur. 


338 R. 2. Etiam ex diversa utriusque potestatis natura diversoque 
eius fine sequitur esse obiecta, quae vi voti, non vi iurisdictionis 
praecipi possint; etiam ea, quae vi iurisdictionis, non vi voti possint 
imponi. 

In superioribus religiosis ipsis potestas vi voti iubendi communiter 
longe latius patet quam potestas iurisdictionis nude ex se spectata. 
Nam potestas vi voti iubendi ad omnia extenditur, quae regulis et 
constitutionibus religionis conformia sunt: haec autem excedunt mul- 
tum ea, ad quae respectu boni communis (id enim iurisdictio respicit) 
christiani, etiam ratione diversorum statuum habita, obligentur vel 

communiter obligari possint. Non tamen negaverim post praeceptum 
vi voti impositum illud urgere posse superiorem etiam per suam 
iurisdictionis potestatem. Quod quandoque in rebus gravioribus fieri 
solet per auctoritatem in ordine supremam, quando sc. praeceptum 
oboedientiae imponitur et simul statuitur poena ecclesiastica in trans- 
gressuros. 


In Summo Pontifice vero potestas iurisdictionis, si severe rem 
sumimus, latius patet in religiosos quam potestas illa dominativa vi 
voti immediate exsistens, etiamsi in ipsis votis religiosorum semel 
assumptorum haec iurisdictionis amplitudo ex maxima parte radicetur. 
Nihilominus rarioris usus haec iurisdictionis potestas esse debet, cum 
fundetur in quadam necessitate boni communis sive pro Ecclesia, sive 
pro ordine religioso. Quapropter It. Pontifex vi iurisdictionis, non 
vi voti iubere religiosos potest v. g. suscipere episcopatum, vel ali- 
quando reformationem ordinis ad priorem rigorem pati. 

Breviter: Potestas iurisdictionis, etiam. quando ad plura obiecta 
extenditur quam potestas vi voti iubendi, graviorem causam postulat, 
ut exerceatur; quae vi voti iniungi possunt, ex causa longe minore 
iniungi possunt, immo sufficit sola rationabilis voluntas superioris atque 
spiritualis subditorum profectus. 


R. 3. Sunt qui putent, quando ipsi superiores religiosi subditum 
aliquid iubent, ex quacumque id fiat potestate, subditum non posse 
non teneri vi voti, cum voverit simpliciter oboedientiam. lta Lugo, De 
poenit. disp. 16, n. 172. 

Ali tamen id negant: ita videtur sentire Suarez, De relig. tr. 7, 
l. 10, c. 6n. 6: clare sentit Sanchez, In decal. 1. 4. c. 11, n. 25. Et 
mea sententia recte quidem. Nam religiosus vovit quidem oboedire, 
sed tum demum, quando superior potestate sibi per hoc cotum tributa 
uti velit. Ratio non est cur aliter intelligamus vel interpretemur 
votum. luste quidem concluditur superiorem religiosum, si quid vere 
iubere velit, imprimis hac dominativa potestate uti velle; at si vel 
ipsius praecepti verba vel circumstantiae hanc voluntatem excludunt, 
superior evidenter non exigit illud, quod vi voti exigere potest. Quod 
si non exigit, subditus non tenetur vi voti id solvere. Aliis verbis: 
superior religiosus potest agere 1. formaliter ut religiosus superior. 
potest agere 2. simul ut superior ecclesiasticus, potest etiam agere 
3. formaliter ut merus ecclesiasticus superior. |n tertio casu subditus 
non tenetur vi voti, in alus tenetur; immo in altero casu trans- 
eressione praecepti specificae malitiae multiplicantur. Verum superior, 
quandocumque vere praecipit, sumitur agere primo modo; secundus 
vel tertius modus probari debent. Si quae vero praecepta dantur per 
modum legis vel cum addita ecclesiastica poena, sumi fere debet 
secundus modus atque ille semper sumitur, nisi certa probatione de 
tertio constet. 

An quaesitum 3" R. 1. Timendum est, ne Severinus potestatem340 


iurisdictionis, qua potitur, ultra limites verae potestatis extenderit. 
Nam fortasse summo iure iubere quidem potest regularum singularum 

observationem vi voti; at vi solius iurisdictionis omnes et singulas 
ita urgere certe non potest. Quis enim dixerit v. g. episcopum posse 
haec omnia suis fidelibus vel etiam clericis vere praecipere? At pote- 
stas merae iurisdictionis, quam habet superior religiosus in suos sub- 
ditos, episcopalem potestatem imitatur; est potestas gubernandi et 
praecipiendi ad bonum commune, i. e. in quantum commune bonum 
id exigit vel suadet: quod certe non exigit nec suadet, ut haec omnia 
stricte praecipiantur. 

Suarez eodem loco mox laudato dicit: ,materia, circa quam ver- 
santur (praecepta praelatorum religiosorum), ordinarie talis non est, 
ut ex vi solius iurisdictionis ecclesiasticae praecipi possit, quia est 
materia supererogationis vel consili, et ita solum praecipi potest, qua- 
tenus ex vi professionis facta est necessaria. Saepe ergo per iuris- 
dictionem solam non posset per se et directe praecipi; sed summum 
praecipi poterit, ut obligatio facta impleatur. . .. Praelati religionum 
sunt etiam ordinari pastores subditorum suorum iuxta Ecclesiae usum, 
ideo in materia proportionata imponere possunt leges seu praecepta 
(sc. vi iurisdictionis )." 

R. 2. Quirinus minus recte ratiocinatur. Nam dato sententiam 
a laudato concilio propositam esse veram et certam: nihilominus cer- 
tissimum est neque S. Congregationes neque Rnm Pontificem, nisi forte 
ex vi voti specialiter exigant oboedientiam, solere uti hac dominativa 
potestate, sed potestate iurisdictionis. Nisi autem dominativa pote- 
state uti velint idque clare ostendant, religiosi non tenentur vi voti 
seu sub poena incurrendi sacrilegii oboedire. | Quapropter gravitas 
et levitas materiae non aestimatur ex eo, quod in ea re votum ob- 
oedientiae graviter aut leviter obliget, sed ex eo, quod lex ecclesiastica 
qua talis, spectatis re et fine et circumstantiis, obliget graviter aut 
leviter. Re vera autem quam plurima ex statutis Clem. Vili non 
continent praeceptum graviter obligans in conscientia. 

Magis etiam practice non contrahitur reatus sacrilegii a tians- 
gredientibus eiusmodi praecepta, quia sententia illa concilii American 
latinae nullatenus est ita certa, ut contraria non sit saltem probabilis. 


CULTUS DEI PUBLICUS. 


REQUIES DOMINICALIS. 


Casus. (90) 


Macarius sartor diebus sabbati non raro cum famulis et sociis suis 
labores ultra mediam noctem protrahit.  Reprehensus a parocho reponit se 
putare sibi idem indulgendum esse, quod faciant impune pistores, typography, 
immo etiam moniales, quas viderit apud aegrotos vigilantes simul occupatas 
in perficiendis sacris vestibus. 


Quaeritur 1? qui sint labores ratione requiei festivae diebus dominicis et 
festis interdicti. 


2' quantum tempus requiratur, ut committatur peccatum mortale. 


3° quid de Macario dicendum sit et de eius excusationibus. 


Solutio. 


Ad quaesitum 1?” R. 1. Lex quidem vetus divina, quae septi-342 
muni quemque diem in honorem Dei quieti destinabat atque omnia 
Opera externa severe prohibebat, utpote caerimonialis, constituta Lege 
Nova, cessavit; verum ecclesiastica lex a primis temporibus pro diebus 
dominicis aliisque festis non ita quidem strictam, similem tamen pro- 
hibitionem fecit, quae c. 3 et 5 X 2, 9 (de Feriis) potius supponitur 
quam de novo fertur. 

Vetantur igitur: l. opera servilia; 2. iudicialis strepitus; 3. nun- 
dinae publicae, at cum modificatione. Cf. Const. Bened. XIV ,Ab eo 
tempore"; Th. m. Il! 704. 

R. 2. Opera servilia vetita ea sunt, quae praecipuo corpus exer- 
cent, ut agros colere, artes mechanicas exercere: atque opponuntur 
l. operibus communibus seu iis, quae ad necessariam corporis culturam 
pertinent, 2. operibus mentalibus, quae, ut artes liberales, vel unice 
vel principaliter animo peraguntur, ut legere, scribere, cantare, musicis 
organis ludere, pingere etc. 

R. 3. Sive opera praestantur gratuito sive pro mercede: haec343 
non est ratio, unde distinguantur opera non servilia et licita ab ope- 
ribus illicitis et servilibus; nisi forte ex gratuito laboro pro pauperibus 
desumatur ratio quae dicitur excusans, ob quam scilicet liceat opera 
ceteroquin prohibita facere. Alias enim v. g. agrum colere amico etiam 
gratuito non licet, licet e contrario etiam pro mercede conscribere 
vel sermonem habere. 

R. 4. Ala sunt opera, quae adeo servilia sunt, ut nulla con- 
suetudine fieri possit, ut inter opera licita recenseantur, v. g. fodere, 
arare, fabri ferrari vel lignari artem exercere, similia; alia sunt, 
quae, cum pro commoditate vitae publicae seu communitatis neces- 
saria sint, per se quidem servilia haberi debeant, consuetudine tamen 
possint licita evadere, v. g. barbitonsoris artem exercere, panes co- 
quere, currus agere. In his igitur consuetudo considerari debet. Quod 


similiter locum habere potest in operibus valde levibus, quae ad teren- 
dum tempus exerceantur. 


344 Ad quaesitum 2" R. 1. Lex illa opera servilia prohibens sub 
gravi quidem obligat, at parvitatem materiae admittit. Communi iam 
sententia theologorum habetur mortale peccatum per se non committi, 
nisi quis notabiliter ultra duas horas servilia opera producat; quodsi 
de operibus leviter servilibus agatur, labores infra tres horas per se 


pro gravi materia non haberi. Cf. Th. m. IlI 708; S. Alph., Th. m. 
III 305. 


R. 2. Si quis alis labores serviles mandat, sine dubio eo quod 
mandatant etiam legi ecclesiasticae subiciantur, peccatum committit. 
Probabile tamen est labores compluribus ita 1mpositos non coalescere, 
ita ut no mandanti quidem gravi peccato sit, nisi singuli vel aliquis 


eorum iubeatur labores usque ad mensuram gravis materiae pro- 
ducere. Cf. Th. m. ib. 


R. 3. Nihilominus attendi debet ad rationem scandali, quod aliis 
detur qui advertant requiem festivam non servari. Quapropter fieri 
potest, ut hoc modo per labores contra ecclesiasticam legem nondum 
eravem materiam attingentes graviter peccetur. Quod scandalum 
facilius habetur: 1. si plures laborant a domino iussi, quam si unus 
tantum; 2. si complures successive per multum temporis vel moraliter 
tota die in labores incumbunt, etsi singuli brevi tantum tempore, quam 
si unus alterve laborat etiam tempore paulo diuturniore; 3. si labor 
est graviter servilis et cum strepitu coniunctus, quam si exercetur 
labor leviter servilis et quietus. Facilius etiam contra ipsam legem 
ecclesiasticam peccatur, si 4. publice quies festiva turbatur, quam si 
labor clam et privatim exercetur. 

R. 4. Relate ad actiones iudiciales non tam tempus impensum 
quam qualitas actionis consideranda est. Ceterum si quando eiusmodi 
actio instituatur — id quod in diebus praeter dominicos festivis facilius 
accidere potest — , privati homines, si qui in iudiciali actione partem 


habeant, fere coguntur atque propter necessitatem vel damnum ex- 
cusantur. Cf. Th. m. ib. 


345 Ad quaesitum 3" R. l. Macarius, si saepe agit, ut in casu nar- 
ratur. idque ita ut vicini inultum turbentur atque conquerantur, ra- 
tione scandali graviter peccare potest. 

R. 2. Alias graviter non censetur peccare, nisi labores producat 
usque ad horam secundam cum dimidio circiter. Immo addere licet: 
Si versatur in regione, ubi horologia publica tempus solare medium 
per semihoram antevertunt, graviter non peccat, nisi usque ad horam 


Cultus Dei publicus : abstinentia a laboribus servilibus. 177 


terram  matutinam circitor producat labores. Nam etsi liceat com- 
putare mediam noctem adeoque initium diei festivi secundum publica 
horologia, id tamen necesse non est, sed pro arbitrio computatio fieri 
potest secundum tempus verum vel medium loci. Verum veniale 
peccatum toties committit, quoties sine causa re ipsa excusante ultra 
mediam noctem laborat. 


R. 3. Exempla, quae affert, eum non excusant. Nam 1. pistores 
non ubique excusantur; ubi vero consuetudo legem quoad eos miti- 
gavit, rationabilis causa publicae quasi necessitatis eos quidem iuvat, 
iuvare Macarium nequit, quia pro sartoria arte neque rationabilis causa 
neque publica adest necessitas vel consuetudo generatim, potest esse 
causa excusans in casu particulari. 2. Quoad artem typographicam 
sunt qui eos, qui collocant characteres, excusent hac ratione, quod 
illo labor mentalibus potius quam corporalibus sit accensendus atque 
scriptioni similis: quare qui ex hac opinione, quam equidem non probo, 
tamquam probabili agit, non peccat.  Evidenter autem haec ratio ad 
sartoriam artem applicari nequit. Alii autem operarii, qui in arte typo- 
graphic}! et impressoria occupantur, prelum versant aliaque opera mere 
mechanica agunt, sine dubio serviliter laborant; ideoque non ratione 
speciei laboris sed ratione alicuius causae excusantis, si qua adest, a 
peccato immunes possunt exsistere. 3. Moniales, quae sint in sacris 
vestibus conficiendis occupatae, si artificioso opere occupantur, v. g. 
subtili arte acu pingendi imagines artificiosasque figuras, non servilem, 
sed liberalem atque licitum laborem exercent; si vero rudiore modo 
vel mechanice laborarent, sane non ex se seu ratione ipsius laboris 
licite agerent, sed solum ratione causae extrinsecus accedentis et 
excusantis, v. g. si pauperi ecclesiae ita gratis providere vellent. 
Cf. Th. m. Il! 711; ©. Alph. |. c. III 293. 


EXCUSATIO A LEGE REQUIEI FESTIVAE (D. 


Casus. (91) 


Marcella famulatui so addixit familiae acatholicae. Festis, quae sunt 
catholicis propria seu cum jprotestant!'bus non communia, laborare debet, 
atque etiam diebus dominicis tempore pomeridiano saepe laborat pro se in 
conficiendis, reficiendis, lavandis suis vestibus. 

Admonita a confessario dicit se antea in fabrica laborasse, sed sibi 
multo magis ibi defuisse tempus, nam alternis tantum dominicis sibi datam 
esse facultatem quiescendi ab hora sexta matutina ad horam sextam vesper- 
tinam, alternis dominicis vice versa; quare libenter se arripuisse opportuni- 
tatem illius famulatus, qui sibi saltem dominicos dies quoad maximam partem 
liberam servet; in vestibus sibi conficiendis vel reficiendis se eo magis sine 
scrupulo tempus aliquod impendisse, quod alias etiam pias feminas viderit 
non indigas certis laboribus femineis occupatas. 


Quaeritur 1" quae sint causae excusantes a lege operum servilium pro- 
hibente. 


2" quid dici debeat de Marcella in actuali conditione et de eius: 
conditione praeterita rationibusque prolatis. 
Ishmkuhl, Casus conscientiae. L Ed 4. 12 


346 

Solutio. 


341 Ad quaesitum 1“ R. 1. In locis iuris can. supra n. 342 laudatis 
pro causis excusantibus affertur necessitas et pietas: quae si manifesta 
est, excusat per se; si non ita manifesta vel non ita sufficiens, dis- 
pensatio superioris consulenda vel etiam necessaria est. 


R. 2. Pietas, quatenus a necessitate distinguitur, refertur ad labores, 
qui necessarii sunt ad ipsum cultum divinum hic et nunc exercendum. 


R. 3. Necessitas potest esse sive propria sive aliena. Propria 
necessitas adest, si quis sine labore diei dominicae non habeat unde 
vivat; vel si per labores grave damnum a se possit avertero. 

Necessitas aliena est vel incommodum actu proximum 4affligens, 
quod per me possit auferri, vel indigentia pauperis, quem per meos 
labores iuvare possim; magis etiam necessitas communis, cui possim 
Occurrere, ratio est cur id etiam cum labore facere mihi liceat. 


348 Ad quaesitum 2m R. £t. Per se Marcella debet quaerere alium 
famulatum, in quo suscipiendo pro conditione ponere possit libertatem 
plenam observandi leges Dei et Ecclesiae. Quamquam enim id praeter- 
mitti posset, si solum una alterave vice occurrente festo vel dominica 
laborare cogeretur — hoc enim occurrere potest sive ex causis pleno 
iustis sive ex causa etiam minus iusta apud catholicos quoque do- 
minos — : verum id ab initio pro principio statuere, ut non concedatur 
requies diebus pro catholica tantum religione festivis, ita odiosum 
est, ut catholico non liceat id silentio premere vel sese huic condi- 
tioni submittere. — Attamen ipsa Marcella, quae hanc malam con- 
ditionem ab initio non videtur approbasse et nunc ex famulatu victum 
quaerere debet, interim excusatur, donec invenerit alium famulatum, 
ex quo habeat, unde vivat, si — excepto casu odii fidei — ad labores 
cogitur; siquidem non tenetur dimittere victum necessarium. 


349 R. 2. Dominus vel domina debent quidem, si sine nimio gra- 
vamine possint, Marceline diebus feriatis tempus necessarium  con- 
cedere, quo possit proprias vestes reficere; attamen si hoc facere non 
possunt vel non faciunt, Marcella facile excusatur, si post cultum 
Dei publicum vespere aliquod tempus in labores pro suis rebus im- 
pendat. Nam generatim excusabit tum necessitas quaedam, tum ma- 


teriae parvitas, cum singulis dominicis raro necesse sit impendere 
ultra duas horas. 


R. 3. Quaeri autem etiam debet a Marcella, quinam sint labores, 
quos facere debeat diebus festis. Si enim tantum ii sunt, qui ad do- 
mesticas necessitates quotidianas pertinent, eos praestare potest sine 
scrupulo, etsi fortasse possibile fuerit, ut domina curet potius eos anti- 
cipandos — Neque propterea tenetur alium famulatum quaerere, si 
modo facultas assistendi Missae praebeatur. Si vero labores omnino 
non necesari et solis diebus feriatis convenientes exiguntur, hi ex 
se illiciti sunt, et causa erunt cur alius famulatus sit quaerendus. 


350 R. 4. Quoad labores in fabrica praestandos imprimis videri debet, 
num fabrica eiusmodi sit, quae sine magno damno domini non sinat 

labores interrumpi, ita ut ex hoc oriatur causa excusans pro domino. 
Si ita est, sane operariis conductis etiam operar licet — Verum in 
casu proposito, etsi sumamus hanc subesse causam excusantem rc4at<- 
ad labores serviles: facta non est iusta laborum distributio. Nam 
ordines operariorum etiam in tali casu ita distribui debent — quan- 
tum possibile est —, ut singuli singulis diebus dominicis et festis 
Sacro saltem possint intéressé. 

Si igitur in fabrica iusto modo rationem non habent legis Ecclesiae 
sive quoad labores serviles sive quoad Missam audiendam: Marcella, 
si optionem non habet nisi inter fabricam istam et suum famulatum 
actualem, hunc sane ut minus malum potest praeferre. Si vero 
in fabrica serviles labores etiam frequentiores exiguntur, at nonnisi 
cum causa excusante, in famulatu vero isto sine causa excusante labores 
vel rariores: nihilominus labor in fabrica praeferendus sub hoc respectu 
erit. Dico ,sub hoc respectu"; nam si alias in fabrica bonis moribus 
periculum creetur, non autem in familia ista acatholica, Marcella tuto 
praeferat suum famulatum. Quod idem valet de puella, cui pro con- 
ditione sua pravius erit in fabrica laborare. 

R. 5. Quod postremo additur, alias feminas etiam pias solere 
quaedam opera feminea diebus dominicis facere: non haec est ratio, 
cur Marceline liceat proprias vestes reficere, sed ratio esse potest 
sola propria necessitas. Nam neque alus licebit similia facere, nisi 
propria vel aliena necessitas accedat, vel nisi in operibus levissimis 
consuetudo legem nonnihil elevaverit. Sumere ergo decet Marcellam. 
pias illas feminas, quas viderit nonnihil laborare diebus dominicis, id 
fecisse pro pauperibus vel pro paupere aliqua ecclesia ex motivo 
pietatis. 


EXCUSATIO A LEGE REQUIEI FESTIVAE (II). 


Casus. (92) 


Benno agricola, suis frugibus timens, tempore messis solet primo tem- 
pore opportuno, ratione non habita dierum festorum vel dominicorum, foenum 
et fruges colligere. Atque cum calleat arte ferraria, ipsis illis diebus pro 
aliis agricolis reficere solet vomeres et alia instrumenta neque parvum inde 


lucrum captat. 
Quaeritur num possit salva lege ecclesiastica industriam suam continuare. 


Solutio. 


Ad quaesitum R. 1. Fruges iam messas et foenum in agro iacens351] 
colligere diebus dominicis licebit, quando imminet tempestas vel diu- 
turnum tempus pluviosum, ita ut verum adsit periculum incurrendi 
damni, nisi agricolae bona temporis opportunitate data utantur. Verum 
periculo non imminente colligere fruges non licebit, minus etiam metere, 
siquidem morale periculum damni avertendi non adest. 

In dubio saltem consultum est adire parochum, qui in tali re cum 


singulis dispensare potest vel, si causa satis sufficiens adfuerit, etiam 
12- 

publice declarare finita Missa licere agricolis curam frugum agere. 
Quae consuetudo consulendi parochum, ubi servatur, sedulo fovenda 
est, ne abusus fiat vel ad frequentiores labores fideles assuescant. 


Quare dubium non est Bennonem timore suo et laboribus ex- 


cessisse cumque frequenter etiam graviter contra ecclesiasticam legem 
deliquisse. 


852 R. 2. Quod ad reparanda instrumenta attinet, ille labor, si agri- 
colae postero die instrumentis indigent, propter necessitatem assumi 
potest; cavere tamen debet Benno etiam in his rebus, ne tum etiam 
diebus dominicis et festis ea peragat, quando commode differri possunt. 
Ifnmo quod Bennoni forte magis incommodum sit differre laborem 
ad diem sequentem, ratio laborandi die dominica esse non potest; 
potest, quod ipsis agricolis, qui suis instrumentis indigent, sit graviori 
incommodo. 

Exsistente igitur causa legitima Benno, quando licite laborat, 
licite etiam. laboris sui mercedem accipit. Lucrum, quod refert, sano 
ratio non est, cur labores ipsi vertantur peccato; nam ne ille quidem 
qui illicite laboravit pro labore praestito mercedem sumens de novo 
peccat seu mercedem sumit illicite. 


EXCUSATIO A LEGE REQUIEI FESTIVAE (III). 


Casas. (93) 


Blanda netrix instante aliquo festo assumpsit cum  adiutricibus suis 
multos labores et vestes conficiendas, quas pro die festo paratas fore pro- 
misit. Verum iam antea timet, ut possit stare promissis. Quare cum suis 
famulis iam per aliquot dies festos praecedentes labori incumbit, et ipso illo 
die assignato per totam noctem usque in serum diem laborat: aliquae enim 
sunt vestes nuptiales quas pro ipso illo die paratas habere debet, alias pro 


visitandis choreis et spectaculis, quas statuto tempore non habere mulieres 
istae graviter ferent. 


Quaeritur, num re vera Blanda cum suis famulis excusanda sit. 


Solutio. 


353 Ad quaesitum R. 1. Famulae sane excusantur, si pro Blanda 
adest legitima excusatio. Verum illae etiam facilius excusari possunt, 
etiamsi Blanda non habuerit iustam causam: nam illis tum iusta causa 
esse potest timor fundatus, ne dimittantur nove interim non habeant 
unde vivant. 


R. 2. Blanda nonnihil examinanda est, ut constet, fueritne causa 
iusta necne. Interim supponitur ratione ipsarum vestium et modi eas 
conficiendi non esse aliquid, cur Blandae earum confectio, v. g. propter 
lasciviam, cui sic faveatur, censeri debeat prohibita. ^Accidere igitur 
potest, ut extraordinaria aliqua occasione tot labores offerantur, qui 
perfici nequeant, nisi etiam diebus dominicis labor assumatur. Quodsi 
in tali occasione plures adiutrices pro tempore conduci non possint, 

neque ob defectum laboris continui habitualiter plures conducere Blanda 
valeat: l. ipsa excusari potest quoad vestes nuptiales, quia hae ipsae 
nupturis necessariae sunt; 2. quoad vestes pro choreas et spectacula 
frequentantibus ipsti res causam necessitatis excusantis non praebet, 
cum eorum frequentatio potius mala quam necessaria sit; attamen pro 
Blanda nihilominus quaedam necessitatis causa adesse potest. Nam 
si relegando vel fallendo feminas istas, quae Blandam adierant, timere 
debet, ne a se avertantur ipsaque in posterum labore et lucro nota- 
biliter destituatur: habetur necessitas quaedam, quae pro una alterave 
vice ab observatione quietis festivae excuset. Imrno si labore suo 
victum quaerere debet, etiam ipsum lucrum extraordinarium, si quod 
offertur, iuste acquirendum ratio esse potest, cur pro aliqua vice Blanda 
habeatur excusata. 


MISSA DOMINICALIS. — INTENTIO ET ATTENTIO REQUISITA. 


Casus. (94) 


Ap 


Eduardus nuper expresse statuerat Missam, cui assistebat, ex sola de- 
votione audire, non ad implendam legem ecclesiasticam, postea suppleturus : 
verum postea impediebatur, leviore quidem causa, a secunda Missa. 

Alia vice in itinere, nihil cogitans de cultu divino, ex curiositate intravit 
ecclesiam ; ubi cum videret inceptam modo Missam, rosarium quidem sumit, 
ut seso nonnihil componat ad orandum; verum inter recitationem voluntarie 
aliis rebus profanis mentem occupat, neque ad Missam plene attentus red- 
ditur nisi per signum campanulae pro Consecratione et Communione. 

Alia etiam vice cum ecclesia esset iam satis plena hominibus, commodi 
causa manet extra eam non procul distans a ianua, quo per motum fidelium 
in ecclesia adstantium partes Missae melius posset distinguere Verum 
distractionibus facile abripi solet, etiam involuntarie; cum igitur casu con- 
verteret oculos in turbam prope ecclesiam transeuntem, involuntarie diu 
eorum aspectu occupatus, Missae plane oblitus, vix ad Consecrationem et 
Communionem ]loviter attendit. 


Quaeritur 1" quaenam requiratur intentio et attentio ad satisfaciendum prae- 
cepto Ecclesiae audiendae Missae diebus festivis. 


2“ quid do singulis casibus Eduardi iudicari debeat. 


Solutio. 


Ad quaesitum lm R. 1. Requiritur et sufficit. intentio utcum-354 
quo habita colendi Dei, eaque sufficit etiam  victualis et implicita. 
Quare nisi quis ex profana causa et prorsus extranea intentione ad 
templum accedit, ipse accessus ad ecclesiam satis demonstrat 1n- 
tentionem sufficientem. — Neque requiritur, ut quis expresse velit 
satisfacere legi ecclesiasticae: sufficit velle praestare re ipsa id quod 
iubet Ecclesia. 

R. 2. Quoad attentionem probabiliter sufficit, ut cum intentione 
modo explicata adfuerit attentio quam vocant externam, i. e. abs- 
tünentia ab ns actionibus externis, quibuscum vera et interna attentio 

coniungi non possit, si modo de partibus principalibus Missao assistens 
sibi rationem aliquo modo dare potuerit. Cf. Th. m. 111 716; S. Alph., 
Th. m. III 313. 


355 Ad quaesitum 2“ R. 1. In primo casu nulla est ratio dubitandi 
vel timendi. Eduardus nullatenus obligabatur ad alteram Missam, 
sed praecepto plene satisfecerat. 

R. 2. In altero casu quoad substantiam Eduardus satisfecit, quon- 
iam et intentionem sufficientem habuit et retinuit, et attentionem 
saltem externam habuit cum aliquali recordatione et attentione maiore 
ad principales partes. Nihilominus propter voluntarias distractiones 
peccatum veniale non effugit. 

356 R. 3. In rertio res est difficilior. Per se quidem non procul a 
ianua ecclesiae consistens moraliter unitus manere potuit cum reliquis 
fidelibus. Sed cum, licet casu abreptus, diu aspectum figeret in ho- 
mines transeuntes: videndum est, num id per partem omnino nota- 
bilem Missae fecerit. Si ita, notabili parti Missae moraliter non inter- 
fuit. quia posuit actionem externam, quae impediebat formalem prae- 
sentiam cum fidelibus in ecclesia Missae assistentibus. Nam tali actione 
externa, etiam involuntaria, longe facilius impeditur formalis prae- 
sentia et unio cum reliquis, si homo ita agens extra ecclesiam ver- 
satur, quam si fuerit intra ecclesiam. Adeoque causa Eduardi vix non 
eadem erit, ac si parti illi, inter quam accidit illa externa distractio, 
omnino non interfuisset. Quae si secundum infra dicenda n. 357 gravem 
materiam constituat, Eduardus ad supplendum vel ad novam Missam 
audiendam obligandus per se erit: si materiam omnino levem con- 
stituat, de stricta obligatione aliquid supplendi, etiam sub veniali 
tantum, non constat. Cf. Th. m. Il! 719. 


MISSA DOMINICALIS. — INTEGRA AUDIENDA. 


Casus. (95) 


Eulalia materfamilias fere numquam satis mature componere potest res 
domesticas: quare fere semper serius venit ad Missam audiendam, modo cum 
Gloria dicitur, modo inter Epistolam, Evangelium vel etiam serius: immo 
cum per aliquod tempus, quo proprius sacerdos aegrotaret, fere leuca distaret 
vicinior ecclesia, venit ibi aliquoties immediate ante vel etiam post Con- 
secrationem: quo in casu eam pudebat ecclesiam ingredi atque statim re- 
versa est. 


Quaeritur 1? quae sit obligatio integrae Missae audiendae, seu quae pars 
omissa sit gravis, quae levis. 
2' quomodo Eulalia peccaverit. 


Solutio. 


357 Ad quaesitum | R. 1. Est obligatio quidem assistendi integrae 
Missae; verum non quaelibet pars omissa facit peccatum grave. Quae- 
nam sit in omissione materia gravis, pendet tum a diuturnitate tem- 
poris, tum a nobilitate partis omissae. 

Ratione priore certe gravis est omissio, a) si quis demum post 
Offertorium venerit, b) item, si quis omiserit omnia usque ad Evan- 
eelium inclusive et simul ea, quae communionem utriusque speciei 
sequuntur; probabiliter levis est omissio a) omnium, quae Offertorium 
praecedunt, b) omnium, quae Epistolam praecedunt et simul eorum, 
quae sumptionem S. Sanguinis sequuntur. 

Ratione nobilitatis partis omissae certo gravis est a) omissio partis 
Missae a Consecratione usque ad Pater noster; b) etiam solius Con- 
secrationis et Communionis, etiamsi omnia intermedia audiuntur; 
c) valde probabiliter etiam solius Consecrationis utriusque. 

Cf. S. Alph. 1. c. HI 310. 

R. 2. Si modo ex una eademque Missa aliquis interfuerit Con- 
secrationi utrique cum reliquis usque ad utramque Communionem in- 
clusive, non tenetur denuo aliam Missam integram audire; si vero 
neglexerit ex reliquis materiam certo gravem, tenebitur ad aliquam 
partem ex altera Missa supplendam, si sine gravi incommodo potest. 

R. 3. Satüsfieri nequit legi Ecclesiae per hoc, quod aliquis adstet 
pluribus Missis simul, ita ut ex una interfuerit priori parti et simul 
ex alia posteriori: quod expresse proscriptum est, v. thes. 53 Innoc. XI: 
,oatisfacit praecepto Ecclesiae de audiendo Sacro, qui duas eius partes, 
immo quatuor, simul diversis celebrantibus, audait/ 


Ad quaesitum 2" R. 1. Obiective sane gravis laesio legis Ec-358 
clesiae erat, quod in posterioribus casibus pars adeo magna ab Eulalia 
neglecta esset, ut nonnisi paulo ante vel etiam post Consecrationem 
adveniret neque facultatem haberet alteri Missae assistendi. Attamen 
cum ante Consecrationem veniret, gravis erat obligatio reliquam partem 
Missae nihilominus audiendi; non erat, cum veniret post Consecra- 
tionem, eo quod essentiae sacrificii assistere iam non posset. — In 
prioribus omissionibus Eulalia non videtur umquam usque ad gravem 
laesionem praecepti ecclesiastici processisse. | - Praeterea propter 
distantiam unius fere leucae, quae ex se quidem non plene sufficit 
ad excusandam a lege, fieri tamen potuit, ut, accedente aliqua alia 
ratione, causa excusans adesset. 

R. 2. Si quaeritur de subiectivo peccato, omnino videri debet, 359 
qua conscientia Eulalia egerit, num se habuerit pro excusata: quodsi 
non obtinuit, num praeviderit vel dubitaverit de periculo neglegendi 
notabilem Missae partem. Quodsi re vera praeviderit vel timuerit tale 
periculum, neque tamen citius sese expediverit, graviter peccavit sin- 
gulis vicibus, etiam quando re ipsa non tam sero venerat. Valde 
autem probabile est Eulaliam id satis praevidisse vel timuisse sin- 
gulis vicibus, postquam aliquoties experientia cognoverit se serius 
venire solere; nam eo ipso quod post Epistolam vel etiam post Evan- 
gelium consueverat venire, prudenter timere debuit ne facillime etiam 
accidere posset, ut demum post Offertorium veniret. 

Attamen si moraliter sibi persuadebat fore, ut non ultra Gloria 
serius veniret, a gravi peccato erat excusanda. Cf. Noldin, S. th. m. 
IIl) 264, 3, c.; Goenicot-Salsm., Th. m. I 339. 

A MISSA DOMINICIS ET FESTIS AUDIENDA EXCUSATIO c(l). 


Casus. (96) 


Dalila puella honesta, sed ad paupertatem redacta compluries omisit 
Sacrum diebus praeceptis. Tempore hiemali huinido et nivoso timuit laceris 
calceis iter per semileucam conficere et in frigido pavimento consistere; alias 
eam pudebat veste trita et pannosa et quotidiano usu sordida coram alis ap- 
parere, cum aliam non haberet. Nuper petebatur ad matrimonium a iuvene, 
qui postea tamen eam dereliquit; cum iam proclamationes matrimonii fierent, 
domi mansit, neglecto Sacro; item, cum aliquoties timeret insultus a lascivo 
iuvene atque eius scandalum, cum de turpi eius amore vix dubitaret. 
Quaeritur 1? quae sit ratio excusans a lege audiendae Missae. 


2^ quid de Dalilae rationibus in singulis casibus dicendum. 


Solutio. 


360 Ad quaesitum 1“ R. Ratio excusans a lege positiva humana 
secundum ea, quae supra dicta sunt n. 97 sqq, quando de legibus 
frequenter occurrentibus agitur, censetur quodlibet incommodum seu 
damnum vel periculum mediocriter notabile, sive in valetudine, sive 
in fama et pudore, sive in rebus externis et fortunae aliisve rebus 
personalibus. 

similiter necessitas aliena, quae aliter sublevari nequeat et quam 
auferri caritas iubet vel suadet. Cf. Th. m. Ill 722 sq. 


Ad quaesitum 2" R. 1. Causae a Dalila allatae utrum sint suf- 
ficientes ad excusandum necne, pendet multum a conditione personali 
eius, de quo agitur. Nam res eadem uni gravis, non gravis alteri 
esso potest; homo rusticus et rudis eadem incommoda non ita aestimat 
nec sentit, sicut persona delicata et ingenua. Etiam attendi debet, 
utrum poenitens, qui eiusmodi causas affert, sit veri amans, an vide- 
atur res exaggerare et praetextus quaerere. 


361 R. 2. Si Dalila deprehenditur ceteroquin timoratae conscientiae 
esse, vix ulla ex causis allatis est, quae ad excusationem non possit 
sufficere, ut ei liceat aliquoties, non tamen semper, Missam omittere. 


Nam prima ratio, timor valetudinis male afficiendae, sane fun- 
data est. 


Secunda ratio pudoris non potest simpliciter repelli. |^ Attamen 
videri debet, num fortasse possibilitas adsit, ut summo mane, quando 
vestitus a nemine conspicitur, Sacro intersit; neque nimis facile huic 
pudori condescendendum est, maxime si extrema paupertas ceteroqui 


non potest celari. In nostro autem casu Dalilam re vera habeo pro 
excusaía. 


Tertia ratio num sufficiens sit, pendet a peculiaribus circum- 
stantiis et a consuetudine, immo in nostro casu, ut puto, a sola con- 
suetudine; nam peculiaris circumstantia personalis fero reducitur ad 
magnam  disproportionem conditionis sponsi et sponsae, quae hic 
nullatenus videtur adesse. 

Quarta ratio timor erat insultus a lascivo iuvene. Si re vera 
Dalila in itinere insultus seu aggressionem in pudicitiam timet, neque 
comitatu tuto ea potest praecavere, propriae securitatis causa potius 
domi manere debet quam exire. Si tamen haec frequenter acciderent, 
cogitandum utique esset, ut hoc impedimentum per parochum et per 
policistas auferendum curaretur. 

Demum quinta ratio ita accipienda est, ut Dalila sciens de- 
terminatum iuvenem ipsius amore captum, si ipsa se conferat in ec- 
clesiam, vehementer sollicitari pravis affectibus, propterea recte ali- 
quoties, non tamen frequentius, domi se contineat, etiam Missa non 
audita. Cf. infra n. 404; Th. m. Ill 794; Reuter, Th. m. p. 2, n. 132; 
Génicot-Salsm. Il, n. 234; Aertnijs IL, n. 64. 

Confessarius igitur in casibus nostro similibus poenitenti dicat, ut 362 
studeat illa obstacula removere, vel etiam corporalia vel temporalia 
incommoda, si serium damnum non inferant, ex Dei amore vincere; 
addat autem omnino, si quando illa incommoda maiora videantur 
vel gravius ferantur, legem ecclesiasticam in singulis casibus non 
urgere; quodsi habitualiter obstacula videantur adesse, incommodum 
sane gravius debere esse, quam si agatur de Missa una alterave vice 
omittenda. 


A MISSA DOMINICIS ET FESTIS AUDIENDA EXCUSATIO (II). 


Casus. (97) 


Eutropius, occupatus in munere viae ferreae, per totum annum vix um- 
quam Missae assistere potest.  Alternis quidem dominicis liber est, sed tum 
vespere sabbati se domum confert in pagum leuca cum dimidia ab ecclesia 
distantem, ne perpetuo conversatione cum familia sua carere debeat; insuper 
tali tantum modo uxor facultatem habet adeundae ecclesiae, cum alteruter 
domi manere debeat; mavult autem uxori solatium illud concedere. — Diebus 
ierialibus aliquando contingit, ut consistere debeat diu in certa aliqua statione 
sibi relictus; sed cum ecclesia catholica non adsit, debet pro Sacro audiendo 
ad aliam stationem vehi, quod, cum suis impensis facere sibi gravius sit. 
gratis facere non audet, quia hoc sibi non licet nisi in rebus ad servitium 
spectantibus. 


uaeritur l^ sitne Eutropius excusatus ab audienda Missa diebus praeceptis. 
p p p 
2° debeatno diebus ferialibus omissam Missam supplere. 


Solntio. 


Ad quaesitum 1" R. 1. Debent quidem administratores  v1ae303 
ferreae curare, quantum possibile est, etiam aucto numero officialium 
vel ministrorum, ut cuilibet praebeatur opportunitas audiendi Sacrum, 
si plura Sacra in loco celebrantur; vel facultatem dare ministris, ut 
pro brevi illo tempore vicarios sibi possint constituere. Si autem 
ex hac parte officium  neglegitur, officiales ilh et ministri gregarii, 
cum vix possint alibi invenire unde se suosque sustentent, generatim 
excusantur, quando ministerio suo 1mpediuntur, ne quavis die dominica 
Missam audiant. 

R. 2. Ex parte administratorum viae ferreae conceditur quidem 
alternatini facultas satisfaciendi logi ecclesiasticae; sed illis diebus 
occurrit ratio personalis Eutropii. Estne haec sufficiens? 

Si nequit familiam suam alio secum ducere, certe ratio satis 
gravis est, cur velit saltem diebus istis liberis, qui rari sunt, cum 
uxore et familia conversari, et per se est sufficiens causa, ut se 
conferat in locum, ubi deest occasio assistendi Missae. Ita quantum 
spectatur praecise lex ecclesiastica. 


R. 3. Constitutus in suo pago propter distantiam censetur ipse 
etiam cum uxore excusatus, saltem quominus singulis diebus dominicis 
et festis teneantur Sacro interesse. Quoniam autem causa haec habi- 
tualis est, recte facit uxor, immo censeo esse aliquam obligationem, 
ut studeat aliquoties Sacro interesse. Neque tamen recte agitur, quod 
semper uxor, Eutropius numquam Sacro intersit. | Deberet igitur po- 
tius ita res componi, ut modo uxor, modo Eutropius Sacrum adiret. 
Quoniam autem singulis diebus adest ratio a praecepto Ecclesiae ex- 
cusans, necesse non est, ut stricta fiat alternatio, sed potest uxor 
frequentius intéresse Sacro, ita tamen, ut Eutropius etiam intersit 
aliquoties. 


3fi4 Ad quaesitum 2n R. 1. Si res ita componi potest et ita com- 
ponitur, ut modo ad lw R. 3 dixi, nulla erit Eutropio obligatio sup- 
plendi omissas Missas diebus ferialibus, etiamsi potest; facit tamen 
laudabiliter. Immo supplendi obligatio proprie nulla est: nam onus 
illud est diebus affixum; quare qui inculpabiliter sive culpabiliter 
diebus praeceptis Sacrum omisit, supplere non tenetur. 


R. 2. Si autem Eutropio re vera impossibile fuerit. diebus do- 
minicis vel festivis aliquoties saltem per annum Sacro intéressé, vel 
etiam si culpabiliter neglexerit rem ita componere, remanet /ex divina, 
quae Christianis per se, seposita determinatione Ecclesiae, imponit 
obligationem aliquando seu aliquoties per annum Sacro assistere sine 
dierum certorum determinatione. Quodsi haec obligatio diebus ab Ec- 
clesia statutis impleta non est, censeo id relinqui ut impleatur diebus 
ferialibus. 

Quodsi quaeris, quoties haec ratio urgeat, id in praxi potius 
singulorum conscientiae relinquendum quam determinandum est. Suf- 
ficit ter quaterve intéressé; consultum certe est, ut pro facultate 
multo saepius fiat. Cf. supra n. 209. 

365 R 3. Expensas pecuniarias facere, ut legi ecclesiasticae audiendi 
sacri satisfiat, imponi iis nequit, qui alias pro itineribus unius leucae 
non solent facere expensas. Si autem agitur de lege divina, cum 
haec raro urgeat, puto expensas relative modicas faciendas esse, si 
alias nequeat lex impleri. 


R. 4. In nostro autem casu non videtur illicitum fuisse Eutropio, 
eiusmodi iter etiam inter negotia ad suum servitium spectantia com- 
putare, cum occupatio in via ferrea causa sit cur hoc modo officiis 
religiosis satisfacere cogatur, atque administratores demum  possibili- 
tatem dare debeant aliquo modo haec officia implendi. | Et re vera 

Eutropius solvendo debitum suum erga Deum Dei protectionem sibi 
et negotiis suis conciliat, atque etiam hoc sensu negotia ad servitium 
viae ferreae spectantia agit. Recto igitur, etsi non obvio, sensu dicere 
Eutropius potest se esse in rebus et negotiis ad servitium suum spec- 
tantibus. Quare licere ipsi puto iter ad hoc necessarium gratis conficere. 


A MISSA DIEBUS DOMINICIS ET FESTIS AUDIENDA 
EXCUSATIO (HD. 


Casus. (98) 


Caesarius studiosus cum compluribus sociis tum catholicis tum acatho: 
licis tempore vacationis iter facit aliquot hebdomadarum, atque per loca 
invia et devia discurrunt. Aliqua dominica, somno deditus, primum Sacrum, 
cui plerique soci catholici intererant, neglexit; cum se uirrisioni aliorum 
nollet exponere, quae certo ipsum mansisset, si solus postea se alius iterum 
iunxisset, iter, omisso Sacro, cum sociis prosecutus est. Altera vice, quando 
reliqui statuerant summo mane ante Sacrum instituere excursionem, quam 
alias eo die non poterant finire, timuit. ne incurreret indignationem amici 
divitis, qui omnes itineris expensas pro ipso faciebat, quique putabat legem 
ecclesiasticam adeo severo non esse sumendam. 

Pater, de omnibus certior factus, haec aegro fert, reducem filium iratus 
excipit cumque sequenti die festo domi recludit, ne post Missam socios 
solutiori vitae deditos sibi denuo adiungat. 


Quaeritur 1° Caesarius quomodo peccaverit Sacrum neglegendo. 
2° licoatne patri Caesarium includendo a Missa audienda impedire. 


Solutio. 


Ad quaesitum I^ R. 1. Ex casu elucet Caesarium in prima 0oc-36:» 
casione potuisse solum post auditum Sacrum iter prosequi et postea 
se sociis adiungere sine alio incommodo gravi, nisi quod irrisiones 
timebat. Haec ratio excusans non erat. Nam si solae fuerint irrisiones 
de diuturniore somno et perplexitate inde orta, hae leves erant et 
ioci tantum, quae graviter ferre rationabiliter non poterat iuvenis 
studiosus; si fuerint de religionis exercitio legeque ecclesiastica servata, 
irrisiones etiam minus attendendae erant, cum ille respectus humanus 
omnino sit vincendus, neque ratio esse possit, cur lex divina vel ec- 
clesiastica neglegatur. In hoc igitur casu Caesarius graviter peccavit 
et damnabilem commisit erubescentiam. 


R. 2. In altera occasione per se vix non idem dicendum est, 
videlicet excursionem illam non fuisse causam a lege ecclesiastica ex- 
cusantem. Verum cum Caesarius ibi ostenderet voluntatem audiendae 
Missae et solum cederet timori ne amicus, a quo totum eius iter, 
non singularis tantum illa excursio, pendebat, offenderetur, ipsi non- 
nihil indulgendum est. Communiter enim agnoscunt pro ratione ex- 
cusante, si quis socium itineris sibi valde utilem debeat amittere: 
quod licebit ad nostrum casum, cum iter iam inceptum sit, applicare. 
Cf. 5. Alph., Th. m. III 328, qui ait: ,Excusatur etiam viator, si alias 

perderet expensas itineris, quas faceret socius; vel si graviores ex- 
pensas subire deberet, si relinqueret occasionem illam ob Sacrum 
audiendum: vel si non esset securus in itinere sine comite; vel si 
societas illius multum eum sublevaret." 


367 An quaesitum 2" R. 1. Pator ex potestate paterna itis habet 
fidum minorem puniendi, etiam per detentionem seu  inclusionem. 
Qnodsi talis poenae insta causa sit, fere non magis pater tenetur 
rationem habere impossibilitats, in qua filius versetur, audiendae 
Missae, quam publica auctoritas in incarcerandis criminosis. —Nihilo- 
minus filius teneretur, si commode posset, tentamen facere, ut sincera 
emendatione promissa moveret patrem ad custodiam relaxandam. 


Tamburini, In decal. 1. 4, c. 2, £ 2, n. 4 haec habet: ,Pater 
vel quivis dominus filium vel servum ob correctionem domi vel in 
cubiculo quasi in carcere inclusum retinet vel negat iis indumenta 
ipsorum statui convenientia, unde non possint exire ad Sacrum audien- 
dum. An sicut excusatur ipse fihus vel servus ob impotentiam, ut 
certum est, sic excusetur pater vel dominus? . . . Respondeo: Huic 
scrupulo quoad filium his verbis obviam it Fagundez, Eccl. praec. 
L. 4, c. 5, n. 2: ,Aliquando possunt patres, si non omnino negare, 
saltem restringere et moderari filiis alimenta circa victum et vestitum 
ad tempus in poenam criminis, ut in posterum resipiscant, sine gravi 
eorum damno aut valetudine. Quod intelligendum est, etiam si filii 
ob vestitus negationem Sacrum non audiant diebus festis: quia parentes 
solum intendunt filiorum emendationem, non omissionem Missae, per 
accidens enim est, quod illam omittant; emendatio enim a parentibus 
intenta rationabiliter causa est ad utrosque, tam filios quam parentes, 
excusandos.| Haec merito Fagundez, quae sunt etiam propter pari- 
tatem rationis applicanda ad servum, subditum." Monet tamen postea 
idem scriptor similem rem prudenti examine a superiore esse pon- 
derandam. 

R. 2. Magis etiam pater potest propter iustum timorem, ne filius 
malis sociis adiungatur, eum domi retinere, etsi propterea impediatur 
ab audienda Missa. Attamen si ipse eum sibi comitem iungere potest 
vel alii viro fido, quo removeatur periculum, quod bonis moribus filii 
timetur: nulla amplius exsistit causa, cur non admittatur ad ecclesiam 
Missamque audiendam. 


DE VIRTUTIBUS ET OFFICIIS ERGA HOMINES. 
OFFICIA HOMINIS ERGA SE IPSUM. 


PROPRIAE VITAE CONSERVATIO VEL NEGLECTUS (I). 


Casus. (99) 


Mauritius periculoso tuinore laborans chirurgicae operationi subicitur. 
in qua. cum manus medici fallat, ei vulnus infligitur post aliquas horas letale, 
nisi hoc, at cum novo dolore post horas oriundo, curetur; ceteroquin eius 
conditio talis est, ut, nisi brevi moriatur, non ita multo post sub magnis 
cruciatibus vitam finire debeat. 


Qüaeritük num possit, neglecto illo vulnere, nunc mortem eligere. 


Solutio. 


Ad quaesitum R. 1. Practice in tali operatione aegrotus solet 368 
sensibus destitui, ut securius incisio fieri possit, ac propterea quaestio 
principalis est, quid possit debeatve facere medicus, si casu erravit, 
cum aegroti voluntas inquiri eiusque consensus exspectari non possit. 
Censeo igitur medicum omnino debere quam primum id quod erravit 
corrigere et reparare, atque aegrotum in tali statu, quantum possit, 
constituere, ac si non erraverit. Non enim obligavit se ad commuitten- 
dum errorem, sed e contrario sese obligavit ad faciendam incisionem 
secundum artem medicam. Quod praestiterit, et tum tantum prae- 
stiterit, si vulnus ex errore inflictum curaverit vel innoxium reddiderit. 

Confirmantur haec etiam magis, si, quae ipsi aegroto licerent, 
(piae non licerent, inquisiverimus. 

R. 2. Malum casu exortum, quod hic et nunc mihi mortem 1lla-369 
turum est, non repellere est mediis ad conservandam vitam non uti; 
quod licet, si mediis extraordinariis opus est; non licet, si de ordinariis 
medis agitur. Verum vulnus inflictum curare etiam cum aliquo dolore 
medium est ordinarium; si extraordinarii et ingentes dolores perferendi 
essent, non negarem posse id extraordinariis mediis aequiparari. 
Quod autem postea Mauritius magnos cruciatus passurus esse prae- 
videtur, non est ratio cur hic et nunc liceat vitam finire. Debet enim 
divinam gratiam imploraro, ut patienter dolores ferat; sic enim occa- 
sionem magni habebit meriti: ceterum vita futura Mauritii semper est 
in manu Dei, et quis scit num eum terminum attingat, in quo ex 
indicio medici magnos cruciatus incursurus Sit. 

Quapropter timor cruciatuum futurorum ratio quidem esse potest 
Mauritio id eligendi, quod alias etiam eligere possit; non autem id, 
quod per se illicitum est. Si igitur vulnus nunc errore inflictum 
extraordinariis tantum mediis et cruciatibus curari potest, licebit mea 
opinione mortem praeeligere; alias non licebit. 


PROPRIAE VITAE CONSERVATIO VEL NEGLECTUS (II). 


Casus. (100) 


Anastasia monialis, cum peccati gravis falso accusaretur, pudore et 
summo vitae taedio afficitur. Ex quo taedio et desiderio vitae brevi finiendae 
ieiuniis studet se debilitare, austeritates omnes exercet quascumque sibi a 
superiorissa permittendas arte quadam impetrare potest, gaudetque quod 
vires paulatim sentiat deficere; periculoso ulcere laborans, cum medicus ad 
salvandam vitam cruris amputationem necessariam indicet, eam constanter, 
contra voluntatem superiorissae, reicit. 

A morbo isto praeter exspectationem restituta et post detectam erroneam 
accusationem ad longioris vitae desiderium revocata, e contrario omnia media 
ad vires reficiendas sibi deberi putat, fatigatquo superiorissam, ut mutationem 
aCris, balnea, lautiores cibos concedat, suicidii ream se habens, nisi omnem 
lapidem ad haec obtinenda moveat. 


Quaeritur 1^ quae sit obligatio curae habendae pro propria vita et per- 
sona. 


2^ peccaveritne Anastasia desiderio et cura finiendae vitae. 
3° quid dicendum de cura valetudinis, quam postea gerat. 


Solutio. 


370 Ad quaesitum Im R. 1. Non licet directe vitam propriam ab- 
breviare, seu ex motivo abbreviandae vitae quidquam facere; licet 
tamen ex iusta causa vitam indirecte abbreviare, videlicet ex motivo 
assequendi notabilis boni aliquid. agere, quocum coniungatur aliquod 
periculum propriae vitae, illudque periculum mortis inducendae vel 
accelerandae licet spernere. 


R. 2. Tenemur vitam nostram mediis ordinariis conservare, non 
vero tenemur, generatim saltem, ad media extraordinaria. Priora 
enim neglegere aequivalet directae occisioni, posteriora non adhibere 
potius indirectae abbreviation! vitae aequiparatur. 

Quare nec tenemur incommoda adeo magna subire eo consilio, ut 
vitam nostram servemus; sed in tali casu generatim licebit se divinae 
providentiae committere. Cf. Th. m. Iu 730. 


37] Ad quaesitum 2" R. 1. Aliud est ex desiderio mortis aliquid 
facere vel omittere, quo mors adducatur, aliud nihil quidem talo com- 
mittere, at inefficaciter mortem desiderare. Prius, ut ad I" dictum 
est, non licet: posterius, si ex causa non-iusta fit, etiam est illicitum ; 
si fit ex causa iusta seu proportionata, licitum vel etiam positivo 


honestum est. 

R. 2. Si in assumendis ieiuniis aliisque poenitentiis motiva causa 
pro Anastasia est, ut vitam abbreviet, peccatur, idque graviter, si- 
quidem notabilis vitae abbreviatio in eo casu non potest non intendi. 
Si vero causa motiva alia honesta subeat, atque probabilis abbreviatio 
vitae modica inde oritura parvipenditur, immo concomitanter desideratur, 
peccatum non erit: nam in tali casu summum habetur indirecta mortis 
acceleratio, quam ex causa mortificationis permittere, maxime cum 
sit satis dubia, non est illicitum. 


R. 3. Verum etiamsi Anastasia solum concomitanter foveret de- 
siderium mortis maturioris, peccaret nihilominus pergens in indiscretis 
austeritatibus, postquam animadvertisset austeritatibus assumptis vires 
ita consumi, ut carum exstinctio brevi esset timenda. Quamquam si 
sincere sub ductu oboedientiae etiam graviores exercet austeritates, 
non facile aliquid. timendum est. 


R. 4. Ad amputationem cruris hominem religiosum oboedientia 372 
quidem videtur facilius non tamen universim posse obligare; alias, nisi 
quis bono publico vel aliorum, quorum curam habet, levamini neces- 
sarius sit, ad eiusmodi operationem subeundam minus etiam stricte 
obligatur. Quamquam enim talis operatio chirurgica nostris temporibus 
non amplius adeo extraordinaria est et ab alus fortasse inter ordi- 
naria media collocatur, puto tamen horrorem illum, quem  incutit, 
et deformitatem, (piam secum fert, rationem esse, cur liceat aegroto 
eam repudiare et vitam suam divinae providentiae naturalique rerum 
cursui committere. — Nisi igitur superiorissa vi voti oboedientiae ob- 
ligaverit — quod certe non est in casu, neque communiter fieri potest 
vel expedit (cf. Noldin, S. th. m. III) 326, qui cum Luyo, De iust. et 
iure d. 10, n. 21, sentit ne superiorem quidem operationem valde 
acerbam praecipere posse, nisi aegrotus sit aliorum bono necessarius 
atque operationis successus moraliter certus) — : Anastasia nolens am- 
putationem graviter non peccavit. Num concomitanti desiderio mortis 
peccaverit, pendet a modo et a resignatione erga divinam voluntatem: 
iniusta illa diffamatio, quam passa est, mortis desiderandae iusta qui- 
dem causa non est, verum non ita videtur esse disproportionata, ut 
desiderium illud constituat peccatum mortale. 


Ad quaesitum 3m R. Cura valetudinis, quam postea Anastasia373 
ostendit, est sane cxcessiva. Ad omnia illa media adhibenda vix ho- 
mines divites capaces sunt, ipsos illos raro obligat affecta valetudo 
ad tam extraordinaria media: multo minus pauperes religiosos. Optime 
igitur ab Anastasia actum fuerit, immo ad id per se tenetur, ut se 
committat sanctae oboedientiae et curae superiorum. Quae ab illis 
putantur superflua vel nimia, Anastasia tuto relinquere potest et debet, 
etsi forte paulo citius vitam propterea finitura sit. 

Absurdae sequelae, quae fluunt ex admissa ista obligatione ad 
extraordinaria media, evidenter ostendunt Deum homines ordinarios 
non obligare ad ista omnia, quae Anastasia praetendit. Videlicet alio- 
quin pauperes infirmi possent tuta conscientia ab alus etiam invitis 
tantum sibi surripere, quantum sufficiat ad expensas illas faciendas: 

quando enim agitur de cura vitae necessaria et obligatoria, bona ex- 
terna huius mundi, ut theologi dicunt, fiunt communia. 


At quis est, 
qui sequelas illas non irrideat.' 


VASECTOMIA. 


Casus. (100 a) 


Lollius, medicus in publico nosocomio, homines perditos, qui procreaturi 
non sunt nisi prolem degenerem, per vasectomiam steriles reddit tum iussus 
a gubernio, tum rogatus ab ipsis illis viris, quo melius ipsorum libido re- 
frenetur atque publicum praecaveatur malum degenerationis virium popularium. 
Quaeritur | 


sitne vasectomia collocanda inter mutilationcs leves an graves. 
2" 


liceatne sponte vasectomiam quaerere seu 


se illi submittere 
ex gravi causa. 


3° possitne auctoritas publica eam iubere sive ut poenam delicti, 
sive ut medium arcendi a gente numerosos cives degeneres. 


Solutio. 


373a Ad quaesitum 1" R. 1. Mutilatio, cum proprio sensu sit ab- 


scissio integralis a corpore, inter gravem et levem melius distingui 
posse non videtur, nisi respiciendo ad mutilationem quae irregularitatis 
poenam inducat quam quae inducit, certe gravis est dicenda; 
non inducit, levis. Communi autem iam sententia in causa irre- 
eularitats mutilatio habetur pro abscissionO membri, i. e. eius partis 
corporis, quae specialem habeat functionem, 1. e. oculi, nasi, manus, 
pedis; non autem pro abscissione partis membri, quae membri usum 


impeditiorem quidem reddat, at eius functionem non plene auferat, 
V. g. abscissio digiti vel auriculae. 
R. 2. 


scissionem 


quae 


Mutilatio, quamquam non adest formaliter nisi per ab- 
seu corporis truncationem, tamen habetur aeqnivalenter, 
quando membrum corporis propriam habens functionem redditur plane 
debilitatum seu inutile, v. g. oculi excaecatione, enervatione bracchii etc. 
R. 3. Quodsi in vasectomia spectatur formalis mutilatio, seu 
vulneratio qua talis, haec minima est; fit enim tantum  scissio et 
tenuissima resecatio canaliculi vasis deferentis, quod vocatur, in geni- 
talibus. Verum si effectum spectas, est gravissima laesio, quae gravi 
mutilationi aequivaleat. Quamquam enim vir coeundi facultatem plane 
retineat, non amplius emittere potest spermatozoida, quae veri seminis 
essentiale sunt, sine quibus secretiones quae emittuntur, etsi , partem 
$eminis nomines, tamen plane steriles sunt, neque veri seminis nomen 
merentur, ad generationem efficiendam plane ineptae. Facultate autem 
generandi virum privare non potest non esse laesio gravis. 


373b Ad quaesitum 2m R. 1. Ex modo dictis indubie sequitur, homini 


non magis licere sibi inferre vel inferendam curare vasectomiam, quam 
quamlibet mutilationem. Hanc illicitam esse, idque ex rei natura 
graviter illicitam, expositum habes in Th. m. Ill n. 734, nisi fiat ad 

excidendum membrum inutile vel noxium et ad servandam ipsam 
personam seu eius vitam. Alias homo sibi usurpat ius in propriam 
sui personam, quod soli Deo competit. Ratio igitur deprimenda^ 
venereae excitationis, si, ut aliqui contendunt, haec excitatio re vera 
per vasectomiam minuatur, non magis causa est, ex qua liceat va- 
sectomia, quam ex qua liceat castrationem facere. Minus etiam 
ratio, ut quis remoto periculo generandae prolis libidine frui possit, 
vasectomiam reddere potest licitam. 


R. 2. Neque ex eo licita evadere potest illa violenta corporis 
tractatio seu mutilatio, quod generandi facultas post factam vasec- 
tomiam quolibet tempore restaurari per peritum chirurgum possit. 
Nam restauratio illa et supponit ipsam vasectomiam esse cautissime 
peractam et adesse chirurgum magna peritia et dexteritate praeditum. 
Alias enim aut possibilitas generativae facultatis restaurandae statim 
aboletur aut, manente theoretica possibilitate, summum periculum 
est, ne manus chirurgi fallat atque conatus restaurationis effectu 
destituatur. Refertur quidem (Americ. Eccl. Review XLV 720) medicum 
Americanum  peritissimum  restaurasse facultatem generandi bis in 
cane, semel in Aomine, apud quem canaliculi vasis deferentis occlusi 
fuerint per 20 annos ex morbo epididymitidis; immo vol. XLVIII. 
pag. 215 refertur, de novo 18" in canibus et felibus post peractam 
vasectomiam restaurationem perfectam contigisse: unde deducitur oc- 
clusionem illam, etiam per vasectomiam inductam, non excludere 
restaurationem. Alhi quidem medici hanc restaurandi potestatem in 
dubiam vocant. Verum, etsi res ista, hucusque nondum extra dubium 
posita, potuerit pro certa haberi, id rei naturam non mutat neque 
facit, ut vasectomia non sit gravis hominis laesio et aequivalens 
mutilatio: quam certissime non ipse homo, qui eam passus est, pro 
libitu quovis momento infectam reddere possit. 


Ad quaesitum 3“ R. 1. Quando de potestate publicae auctoritatis373c 
quaeritur, praestat primo quaerere, num directe se ingerere possit in 
causam generandi prolem.  Fatendum sane est potestatis publicae 
multum intéressé, utrum posteritas sana et valida procreetur an 
degenerata et viribus exhausta. Verum inde non sequitur publicam 
potestatem posse huius rei curam sibi directe et immediate usurpare: 
alioquin curam non tantum omnis rei matrimonialis, sed etiam totius 
rei culinariae in toto regno immediatam et directam curam in se 
sumere deberet ! 

Circa matrimonia Christianorum dogmatice constat civilem auc- 
toritatem non habere potestatem ullam quae eorum substantiam tan- 
gat, neque ab illa impedimenta dirimentia statui posse. Circa matri- 
monia non baptizatorum num civilis auctoritas habeat potestatem, res 
controversa est. Verum ne Ecclesia quidem suos arcet a matrimonio 
et prolis procreatione ex eo quod parentes prolem infirmam, defec- 
tuosam sint procreaturi, siquidem id in maius damnum cederet. 
Minus etiam civilis auctoritas id impedire potest. Multum autem 
valet, ut indirecte adlaboret in excolendis virtutibus et resecandis 

M imkuhl, Casus conscientiae. I. Ed. 4. 13 

vitiis, quae non ad animi tantum, sed etiam ad corporis robur multum 
valent et quam plurimas causas degenerandae nationis e modio tol- 
lunt. Quare imprimis religio Christiana atque Ecclesia tuenda et 
iuvanda est. 

R. 2. Neque contra responsum 1“ quidquam valet, si quis con- 
tendere velit, per vasectomiam hominem non impediri a contrahendo 
matrimonio, quippe quae non magis constituat impedimentum dirimens 
quam senectutem quae relinquat potestatem coeundi. Nam trans- 
missa hac opinione, quam non constare puto, certe ea auctoritas, 
quae in essentiam contractus matrimonialis nihil potest, neque in 
finem matrimonii primarium quidquam potest statuere, seu non potest 
ad hunc finem eliminandum homines steriles reddere. 

Nimirum quod dicitur de analogia matrimonii senum et matri- 
monii hominis per vasectomiam sterilis effecti, haec analogia non est 
completa. Dicitur tum apud senes tum apud homines vasectomiam 
passos non reperiri in semine spermatozoida eamque esse causam 
sterilitas. Verum id in viro sene non est certum: inventa enim 
sunt, testibus medicis, in hominibus cuiuslibet aetatis senilis aliquando 
spermatozoida, etsi forte defectuosa et magis inertia; quae per vasec- 
tomiam plane excluduntur. Dein defectus ille in homine sene natura- 
liter inductus est, per vasectomiam inducitur violenter et contra 
ordinem naturae. Neque plane sequitur ex eo, quod defectus natura- 
liter exortus non constituat impedimentum matrimonium dirimens, 
eundem defectum violenter inductum impedimentum non constituere. 

Fateor analogiam satis perfectam haberi inter matrimonium fe- 
minae, quae passa sit excisionem uteri et ovariorum, et matrimonium 
viri, qui subiit utramque vasectomiam. | Mulieris eiusmodi. excisae 
matrimonium ineundum aliquoties quidem validum declaratum est; 
at dicunt non pauci, id propterea declaratum esse, quod non fuerit 
excisio plena, ita ut prolis conceptio multum quidem difficilior, sed 
non impossibilis redderetur. Quodsi haec fuit ratio, planum est nihil 
concludi posse pro valore hominis vasectomiam passil. 

Immo in hac re si publicae auctoritati potestas directa concedatur, 
habes potestatem disponendi de hominis facultate generandi, adeoque 
de bono hominis, cum ipsa individual! persona ita conexa, ut vix 
non sit potestas disponendi de ipso homine: quam publicae auctoritati 
concedere plane absonum esse cuilibet patet. 


373c R. 3. Restat ut inquiramus, num possit auctoritas publica va- 


sectomiam decernere ut poenam. Quodsi ex hac ratione potestas 


| Verum cum in particulari casu matrimonium permissum esse certo constat 
etiam in sumptione excisionis plenae, de quo 7. li. Ferreres S.J. in opusculo ,De 
vasectomia duplici necnon de matrimonio mulieris excisae, Matriti T913 ali iam 
censent defectum sterilitatis solummodo attendi ex parte viri: quam, si in eo certa 
«it ita ut ex eius parte in coitu desit elementum ad generandam prolem necessarium, 
inducere censent impedimentum dirimens impotentiae; ac proin vasectomiam non 
minus constituere impotentiam quam castrationem, idque ex ipsa lege Sixti V de 
eunuchis plane colligi. Cf. De Smet in Americ. Eccl. Review, Sept. 1912: cuius 
sententiae plane assentior; praeterea Ferreres in opusculo mox laudato. 

huius mutilationis petitur, ab ea sane quam maxima pars eorum qui 
prolem procreaturi non sint nisi degenerem, excludi debent. Quam 
plurimi enim non ex personali crimine, sed ex hereditaria infirmitate 
in ea conditione constituti sunt; at poena non debetur nisi propter 
culpam propriam. 

Quare in hoc casu respiciuntur solum 1i, qui crimen publicum 
commiserint contra bonum commune, imprimis crimina luxuriae eaque 
qualificata. Certum enim est non quodlibet luxuriae delictum a publica 
auctoritate civili poenis subici posse. 

Verum ne in hoc casu quidem vasectomia erit poena apta. Poena 
debet esse afflictiva ideoque in infligendo dolore aut in privandis 
bonis consistere. Verum vasectomia dolorem infert minimum, ideoque 
ut dolorem infligens est poena gravium criminum inepta. Ut bonorum 
privativa sane non est minima quidem in se spectata, at in aesti- 
matione eorum, qui illa „poena“ afficiuntur, non est privatio, sed 
assecutio bonorum : fit enim, ut hoc modo impune libidine frui possint 
neque ullum onus habituri sint, quod alioqui ex procreatione et edu- 
catione parentibus oritur; quod eo magis rationem poenae exuit, si 
verum sit illis hominibus per vasectomiam sterilibus factis liberum 
esse matrimonium valide et licite inire. 

Unde concludimus publicae auctoritati nullo modo competere 
potestatem vasectomiam iubere, adeoque aliis plane viis occurrendum 
esse periculo, ne nativitate prolis infirmae atque hereditaria labe 
infectae vires et vigor nationis degenerent. 


PERICULA MORTIS SUBIRE. 


Casas, (101) 


Nemesius miles vitae pertaesus in se ipsum manus inicere non audet, 
verum in re militari quaerit occasionem cum honore decedendi. Quare petit 
facultatem incendendi et explodendi navem hostilem. Praeter exspectationem 
servatus, cum a sodalibus lascivis puella 1mpeteretur, eam cruente defendit, 
et cum a sodalibus ipse invaderetur, ne eos cogeretur occidere, cum summo 
periculo ex alta fenestra prosilit; at crus quidem, sed cervicem non fregit. 
Sanitati restitutus pericula maritima subit, in quibus mox naufragium passus 
tabulam iam arreptam socio cedit, atque undis se committens optatum vitae 
finem invenit. 


Quaeritur 1? licueritne Nemesio illa pericula subire. 


2° num peccaverit, quod taedio vitae ad ea pericula subeunda 
permotus sit. 


Solutio. 


Ad quaesitum 1l" R. 1. JAbstractionO interim facta a motivo, 374 
quo Nemesius ducitur, licebit militi etiam cum certo mortis periculo 
aliquid facere, quod ad victoriam causae iustae et ad frangendas 
vires hostiles multum confert. Ergo Nemesius, etsi praeviderit pro- 
priae vitae interitum, potuit navem hostilem incendio et explosioni 
dare. Cf. Th. m. 111 737; S. Alph., Th. m. 3607. 

18- 

R. 2. In secundo casu Nemesius primum bene egit defendens 
puellam innocentem a lascivis iuvenibus, idque etiam, si necesse fuerit, 
cruento modo: licet enim pudicitiam sive propriam sive alienam cruente 
defendere. Neque illicitum erat propter alienam defensionem propriam 
vitam periculo subicere. 

Dein agebatur de propriae vitae defensione contra iniustos ag- 
gressores. Quam suscipere licet quidem, sed obligatio generatim non 
est. Possum enim parcere vitae aggressoris, maxime cum valde pro- 
babile sit eum cum morte temporali simul incursurum esse, utut ex 
sua culpa, mortem aeternam. Hinc Nemesius culpandus non est, cum 
noluerit prosequi cruentam defensionem, sed potius ipse occumbere. 
At, si hoc licuit, licuit a fortiori pro certa morte ab aggressoribus 
inferenda eligere periculosum saltum a fenestra, qui ex se non ne- 
cessario mortem inferret, sed probabiliter tantum. 

R. 3. In tertio casu secundum sententiam practice omnino pro- 
babilem Nemesius licite cessit alteri tabulam, vitam alienam prae- 
ferens propriae. Cf. Th. m.ll 737. 


319 Ad quaesitum 2m R. 1. Practice loquendo Nemesius dici nequit 
reus gravis peccati. Nam actiones illae, quas assumpsit, habebant 
ex circumstantiis rationabilem causam et finem, ob quem prosequen- 
dum suscipi poterant, et quem sine dubio Nemesius proxime re vera 
prosecutus est. Attingere seu procurare bonum publicum magni mo- 
menti vel bonum magnum privatum hominis innocentis erat finis 
actionum Nemesii. Hic finis est natura sua et erat Nemesio causa 
motira, cur periculosas actiones susciperet; desiderium finiendae vitae 
non erat causa sed occasio, vel causa impellens, non motiva, cur se ad 
actiones periculosas ex causa licita suscipiendas accingeret. 

R. 2. Neque hoc desiderium moriendi gravem deordinationem 
continet; nam secundum ea, quae in casu enarrato apparent, illud 
gessit cum subordinatione erga divinam voluntatem. |. Adfuisse autem 
hanc erga Deum subordinationem ex eo videtur patere, quod ausus 
non sit contra legem divinam desiderium illud implere, sed studiose 
quaesierit eos modos implendi, qui cum divina lege possint componi. 

R. 3. Utrum desiderium illud moriendi seu vitae propriae tae- 
dium fuerit veniale peccatum an nullum, pendet a motivo, cur tae- 
dium illum foverit. Si enim in causa erat desiderium vitae aeternae 
et cognitio periculorum huius vitae, quibus fortasse experientia doctus 
difficulter sese expedire posse putabat, cum nunc cum conscientiae 
pace se decessurum esse speraret: tale motivum nullatenus pecca- 
minosum erat, sed bonum et honestum. Si vero mala terrena levia 
taedium illud gignebant et sustinebant: ab aliquo veniali peccato 
ignaviae immunis non erat Nemesius. Cf. Th. m. In 739. 


WAMOR INCIPIT AB EGO.- 
Casus. (102) 


Dismas, medicus solus in loco suo, in suo munere multa animae pericula 
subit et non obstante usu mediorum contra relapsum non raro in peccatum 

labitur; similiter Didacus confessarius. Neuter officium suum dimittere potest 
sine gravi corporali vel spirituali detrimento aliorum. 


Quaeritur quid caritas eos iubeat, quid iis permittat. 


Solutio. 


Ad quaesitum R. 1. Ordo caritatis postulat, ut Deus divinaque 376 
amicitia omnibus praeferatur; quare nihil umquam est, ne universi 
quidem mundi aeterna salus, propter quam liceat — si esset possibile, 
nam re ipsa impossibile est — Deum offendere, ne leviter quidem, 
multo minus mortaliter. 

R. 2. Post Deum homo se ipsum ceteris magis diligere debet 
quoad bona spiritualia necessaria. Quare etiam hominem lex caritatis 
erga se ipsum prohibet, quominus possit Deum offendere vel gravi 
peccato eius amicitiam amittere seu huius amissionis occasioni for- 
maliter proximae sese exponere eo line, ut alis in bonis quamvis ne- 
cessariis subveniatur. 


R. 3. Nihilominus, cum periculum peccandi de se nondum sit 
peccatum, fieri potest, ut propter necessitatem proximi periculo pec- 
candi etiam gravi debeam me exponere, adhibitis tamen mediis, quae 
periculum illud ex proximo faciunt remotum. 


R. 4. Quare dicendum est ad casum: Si re vera Dismas et Di- 
dacus non obstantibus remediis semper relabuntur — quod cum fideli 
usu remediorum vix possibile est — . cum per se non exsistat tanta, 
eaquo extrema, necessitas aliorum, potius munere se abdicare quam in 
proximo peccandi periculo manere debent. Nihilominus si quando in 
singularibus casibus occurreret extrema alicuius necessitas, saltem si 
esset necessitas spiritualis, cui aliter non subveniretur, deberent huic 
auxilium ferre, concepta firmiore spe protectionis divinae et adhibito 
sufficienti remedio contra periculum, quod evitare in tali casu impos- 
sibile non erit. 

Cf. Th. m. Il! 742; S. Alph., Th. m. II 26. 


CARITAS ERGA PROXIMEM. 


OFFICIUM CARITATIS EIUSQUE LAESIO GENERATIM 
SUMPTA. 


ACTUS INTERNUS CARITATIS IN PROXIMOS. 


Casus. (103) 


Medardus neo-confessarius incidit in thesin 10 ab Innoc. XI proscriptam: 
,Non tenemur diligere proximum actu interno et formali? | Quare timet ne 
contra officium procurandae integritatis confessionum deliquerit, quoniam de 
neglecto actu formali diligendi proximi numquam interrogavit. Nunc autem, 
cum omnes de hac re examinet, ali respondent se propinquos et amicos 
dilexisse, extraneos se non curasse, alii turbantur de laesa lege divina: 
quibus Medardus pro implenda divina lege iniungit, ut frequenter fundant 


preces illas liturgicas, quas Ecclesia in die Parasceves pro diversis hominum 
generibus eorumque necessitatibus Deo offert. 


Quaeritor 1 quae sit obligatio internae et formalis dilectionis proximorum. 


2" sitne recta et iusta illa Medardi ratio agendi. 


Solutio. 


Ad quaesitum I" R. 1. Ille actus internus et formalis, qui sit 
necessarius, non intelligitur actus, qui formaliter in singulos homines 
feratur. Impossibile sane est nos omnes homines singillatim diligere. 
sed actus dilectionis praeceptus intelligitur ita, ut aliquando. forma- 
liter adesse debeat actus erga proximum internus, non sufficiat actus 
mere externus opitulationis, qui nulla interna benevolentia feratur. 
In quosnam autem homines internus amoris actus ferri singillatim 
debeat, non ex illa thesi, sed aliunde desumendum est. 


R. 2. Nisi specialis ratio occurrat, sufficit omnes homines 


uni- 
versim sumptos interno amore prosequi. 


Qui vero attente ex animo 
recitat v. g. Pater noster neque proximum quempiam excludit, ipsis 
his verbis formaliter diligit actu interno omnes homines. 


R. 3. Qui autem propter specialem necessitudinem cum certis 
personis vel propter eorum indigentiam certos homines singulariter 
honorat vel iuvat, si ordinate procedit neque violenter internum affec- 


tum intercludit, non potest non. aliquando saltem, interna et formali 
dilectione etiam in ipsos eos singillatim ferri. 

Hoc igitur modo abundanter satisfit praecepto, quod ex proscripta 
illa thesi constat exsistere. Cf. Ballerini-Palm., Opus th. m. II. n. 153. 


Ad quaesitum 2“ R. Valde imprudenter egit Medardus ita con-378 
scientias vexando. Nam qui alioquin. paululum christiane vivunt ne- 
que positiva odia gerunt, sine ullo dubio praecepto ill satisfecerunt: 
neque enim tempus, quoties praeceptum illud urgeat, accuratam habet 
determinationem. 

Qui vero adeo irreligiose vixerit, ut numquam oraverit Deumve 
amaverit, primo ad peculiare praeceptum interne proximum amandi 
sane vix attenderit, et si hac in re peccaverit, prudens confessarius 
illa peccata satis colliget ex reliqua poenitentis accusatione, praeser- 
tm ex diuturna omnis devotionis exercitii omissione. — Quare preces 
illas liturgicas orare frequenter pium quidem exercitium erit, attamen 
obligatio non erit. 


ELEEMOSYNAE OBLIGATIO. 


Casus. (104) 


Eulalia, vidua ditissima, pauperes mendicantes ad ianuam eleemosynam 
petentes relegat, publica tabella affixa, quod se adiunxerit associationi bene: 
factrici; neque, si alias colligantur pecuniae pro certis necessitatibus, vult 
contribuere, siquidem tributa excessiva solvere debeat, quorum pars cedat 
administration! pro pauperibus communitatis. 

Alia femina, eius amica satis etiam dives, in tributis quidem solvendis 
non sistit, sed aliquando etiam in arcam in ecclesia expositam pro pauperibus 
aliquam eleemosynam conicit; ceteroquin nihil vult contribuere. 

Quaeritur 1? quae sit obligatio dandae eleemosynae seu subveniendi neces- 
sitatibus alienis. 


2° quid de dictis agendi modis dicendum. 


Solutio. 


Ad quaesitum 1" R. 1. In genere haec obligatio alienis necessi-379 
tatihus succurrendi gravis est, ita ut ij, qui possint nec faciant, mor- 
taliter peccent, ut patet ex sententia iudiciali quam Dominus Noster 
se pronuntiaturum esse minatus est. Cf. Mt 25, 41 sqq. 

R. 2. Haec gravis obligatio imprimis exsistit, quando quis oc- 
currit in extrema seu quasi-extrema necessitate positus: cui quilibet, 
qui sine incommodo relative gravi potest, tenetur succurrere, nisi ad- 
sit qui melius possit et re ipsa succurrat. 

R. 3. Extra hanc necessitatem gravis obligatio non aderit, nisi 
pro iis, qui vere superflua habent: pro quibus utique obligatio gravis 
statui debet non quidem relate ad singulos vel certos pauperes, tamen 
in genere, ita ut aliquando saltem occurrentibus necessitatibus pau- 
perum, sive gravibus sive ordinariis, succurrant.  Quantitas autem, 
quae in causas pias vel pauperum erogari debeat, difficulter deter- 
minatur; sunt qui putent saltem 242o ex annuis reditibus esse elar- 
giendas: sed hoc est incertum. 


200 De virtutibus et officiis erga homines. Caritas in proximum. 


l. 4. Manet tamen in aliis etiam frequentioribus causis obligatio 
aliqua venialis:. Haec enim adest etiam in singulis necessitatibus non 
extreme quidem sed ordinarie gravibus pro iis, qui commode possunt; 
praeterea ut non in singulis quidem casibus occurrentibus sed ali- 
quando eleemosyna detur, obligatio venialis est, etsi solas communes 
necessitates spectas atque quoad largitionem eos respicis, qui non 
superflua quidem, sed sibi suisque sufficientia possident. 


An quaesitum 2" R. 1. Eulalia parum pie et christiane agit. 
Quamquam enim quoad eos, qui ostiatim mendicant, quandoque opus 
est discretione, ne otiositas et vitium foveatur, tamen indiscriminatim 
omnes repellere duritiem sapit; neque haec omnino aufertur eo, quod 
in commune aliquid pro necessitatibus pauperum conferatur. | Gravis 
autem peccati Eulalia obnoxia non erit, nisi in raro aliquo casu ex- 
tremae necessitati occurrenti nolit succurrere. 

R. 2. Tributa excessiva, quae solvere debeat, ratio non sunt 
cur omnino excusetur a succursu aliter praestando. Verum si nota- 
bilis pars tributorum publica auctoritate indictorum pro pauperibus 
applicatur, haec utique ratio est cur gravis peccati eum non possimus 
damnare, qui, seclusa necessitate quasi extrema, amplius aliquid vix 
vult impendere. 

R. 3. Simile quid dic de Eulaliae amica. Potius igitur quam se- 
veriore conscientiae exstimulatione aliis motivis christiania eiusmodi 
homines inducendi sunt, ut largius indigentibus succurrant, proposito 
merito et praemio, quod Christus D. misericordibus promittit, et ex- 
posita propria indigentia spirituali, cui melius et efficacius provideri 
non possit nisi misericordia larga et effusa: nam ,jbeati misericordes, 
quoniam ipsi misericordiam consequentar'" (Mt 5, 7), et „eleemosyna 
a morte liberat, et ipsa est, quae purgat peccata, et facit invenire 
misericordiam et vitam &éternam (Tob 12, 9). 


ORDO CARITATIS. 


Casus. (105) 


Quadratus, qui sat magnas divitias sibi collegerat, divina gratia tactus 
saeculo renuntiaro ordinemque religiosum intraro vult. Antea autem vult 
bonis suis se exuero. Habet quidem fratres atque remotiores cognatos gravi 
necessitate pressos, sed timet ne isti postea ingrati exsistant; quare, iis 
praetermissis, partem amicis suis non indigentibus titulo. gratitudinis tribuit, 
reliqua piis institutis missionum inter infideles relinquit. 


Qüaeritür 1 qui ordo caritatis servandus sit in sublevatione aliorum. 
2“ rectene Quadratus egerit. 


Solutio. 


3l 


Aj quaesitum 1 R. 1. In extrema necessitate, saltem spirituali, 
haec ipsa maior necessitas est, quae prae aliis sit consideranda: alio- 
quin si plures fuerint in extrema necessitate, neque omnibus succurri 

possit, niaior coniunctio attendi debet. Idem fere valet in extrema 
necessitate corporali. 


R. 2. In gravi necessitate gravis obligatio erit proxime cognatis, 
filis, parentibus et fratribus, prae aliis subvenire. 


R. 3. In necessitate ordinaria et levi aliae coniunctiones seu re- 
lationes, ut spiritualis conjunctionis, amicitiae etc., sine peccato prae- 
feruntur. Cf. Th. m. Il] 758sqq; S. Thom., S. th. 2, 2, q. 26, a. 8. 


Ad quaesitum 2" R. 1. Non omnino recte egit Quadratus. Si 
fratres habet gravi necessitate pressos, is prae aliis in tantum 
subvenire debuit, ut gravis non amplius esset necessitas. Quod, 
quando de bonis testamento relinquendis agitur, gravem esse obli- 
gationem habes ex S. Alph, Th. m. III 946; unde concludi debet etiam 
in nostro casu, quo Quadratus bónis suis se exuere vult, hanc esse 
obligationem gravem. — Fundatus timor, si exsistat, ne sint 1n- 
grati, ratio quidem esse potest, cur ultra necessaria Quadratus nihil 
det, sed in alias causas pias impendat, non autem ratio, cur nihil 
conferat. 


R. 2. Reliquis cognatis non tenebatur sub gravi aliquid dare; 
immo sine peccato ullo potuit alias causas necessitatis eligere, ut fecit, 
conferens bona sua missionibus exteris, quo sublevari possit necessitas 
tum missionariorum temporalis, tum spirituali. necessitati infidelium 
satis gravi succurratur. 


R. 3. Neque culpandus est Quadratus, quod titulo gratitudinis 
aliquam partem amicis contulerit. Attamen si erat summa valde no- 
tabilis, non egit secundum evangelica consilia, quae profiteri intendit; 
haec enim pauperibus seu indigentibus bona distribuenda suadent. 
Immo quod amicos, ctsiamsi titulo gratitudinis, praetulerit cognatis 
remotioribus gravi necessitate pressis, ita ut his nihil daret, a pec- 
cato veniali non erat immune. Cf. £ Alph. l. c. 


CORRECTIO FRATERNA. 


Casus. (106) 


Caius in publico hospitio videt complures viros ex itinere eo con- 
gregatos mensae assidere, quos ex signo crucis quod faciunt pro catholicis 
agnoscit, at quos ex inscitia legem abstinentiae non servare indicare debet: 
monere ex respectu humano non audet; sicut neque contradicere audet, sed 
cum signo complacentiae acceptat, cum hi viri in conversatione, quam cum 
iis habet, res diffamatorias narrant et contra religionem et bonos mores 
loquuntur. Etiam silentio premit, cum ex conversatione cognoscat aliquem 
ex hospitibus in eo esse, ut filiam suam locet in magnae urbis nobili hospitio 
ipsi commendato, quod Caius certo novit esse lupanar. Postea Caius, cum 
confitetur, se accusat de correctione fraterna aliquoties neglecta. 


Quaeritur 1° quae sit obligatio correctionis fraternae. 
2' quamnam in singulis casibus Caius habuerit obligationem. 


3° num satisfecerit illa accusatione in confessional). 


362 

Solutio. 


383 Ad quaesitum I R. 1. Obligatio correctionis fraternae gravis 
quidem evadere potest, eaque in superioribus relate ad subditos suos 
eravis est, etiamsi cum notabili incommodo sit coniuncta, si tamen 
cetera requisita adsunt. 


R. 2. Si officium non habeo, ut mihi privatim monere gravis sit 
obligatio, debet 1. constare de proximi gravi peccato commisso vel 
peccati committendi periculo, 2. adesse necessitas quaedam meae ad- 
monitionis, ita ut improbabile sit sine me reum se esse emendaturum. 
3. adesse spes probabilis fructus, 4. abesse pro me incommodum re- 
lative magnum, saltem quando agitur de peccato plene voluntario 
alterius impediendo. Cf. Th. m. Ill 769; S. Alph. 1. c. II 38. 


384 Ad quaesitum 2m R. 1. In primo casu agitur non de peccato 
formali, sed de materiali tantum, illudque contra legem tantum hu- 
manam: in quo casu homini privato vix incumbit obligatio monendi 
alios etiam sibi notos (Th. m. I 74); multo minus homines ignotos, 
eosque fortasse dispensatos, sine certa spe fructus et fortasse cum 
maiore scandalo. Accedit grave onus fore, si quis homo privatus 
omnes alios de transgressione eiusmodi legum monere vellet. Omnino 
igitur excusatus erat Caius ab obligatione correctionis fraternae. 


385 R. 2. In secundo casu non solum agitur de fraterna correctione, 
sed etiam de vitandis scandalo et conniventia cum peccato aliorum. 
Imprimis igitur videri debet, num Caius silentio suo annuere visus 
sit impiis sermonibus contra fidem vel graviter contra bonos mores 
offendentibus, atque etiam num alin interfuerint, quos pervertendi ad- 
fuerit periculum, quos Caius autem ab illo periculo auctoritate vel 
doctrina potuerit eripere. Si ita est, Caius silentio graviter peccavit 
atque respectum humanum debuit vincere. 

Si vero hae rationes abfuerunt, atque ipse silentio suo non solum 
non approbavit, sed potius displicentiam ostendit, non peccavit silendo. 
Neque convenit obvios quosque monere. 

Immo etiamsi — non in sermonibus contra fidem, sed — in ser- 
monibus lascivis non ex complacentia, sed ex quodam pudore subrisit, 
non censetur graviter peccasse, nisi sit homo magnae auctoritatis 
atque hoc agendi modo sermones graviter lascivos promoverit. 

simile quid dicendum est de sermonibus diffamatoriis: in quibus 
graviter non peccavit, nisi sua agendi ratione causa fuerit, cur gravis 
diffamatio fieret vel protraheretur. Immo in hac re positive contra- 
dicere, maxime coram hominibus ignotis, raro erit prudentiae; ne- 
eative se habere plerumque sufficit omnino, ut omne peccatum pro- 


prium evitetur. Ceterum saepe difficile est indicare, num illicita 
diffamatio adsit. 


370 R. 3. In tertio casu agitur de peccatis futuris praecavendis gravi- 
que periculo propulsando ab iis, qui videntur ex inscitia in gravissi- 
mum periculum inviti irruere. Quos monere seu instruere sane gra- 
vis obligatio est. etiam cum incommodo eius qui monet. Aliter res 

fuerit, si supponi debeat pericula ista et peccata non ab invitis, sed 
a volentibus quaeri. Nam monitio in priore illo casu valde pro- 
babiliter innocentes a gravi necessitate spirituali ereptura est; in 


altero non ita. 


Ad quaesitum 3“ R. Caius non bene confessus est; sed debuit387 
particulares circumstantias neglectae correctionis fraternae manifestare; 
videlicet se admisisse sermones contra fidem et bonos mores (vel etiam 
diffamatorios) atque se omisisse monere eum, qui ignarus filiam suam 
locaturus fuerit in lupanari. 

Aliter enim confessarius indicaturus est illum neglectum esse pec- 
catum vel nullum vel veniale, cum sola correctio fraterna raro gra- 
viter obliget. Verum in nostro casu ultima causa intulit vix non certe 
gravem obligationem, ita ut Caius graviter peccaverit; penultima pro 
circumstantiis grave Cau peccatum continebat non solius neglectae 
fraternae correctionis, sed cooperationis positivae ad aliena peccata 
et scandali tertiis fortasse dati. 


CORRECTIO VEL DENUNTIATIO. 


Casus. (107) 


Melania ancilla animadvertit Annam filiorum gubernatricem noctu 1u- 
venem quondam in cubiculum admittere atque cum parvis filiis familiae ali- 
quando inhoneste agere. Cum Melania sedulo claudendo ianuam iuvenem 
illum impedire velit, Anna, quae in domus gubernatione maximam partem 
habet, ei gravia mala minatur, si denuo ianuam obseret vel si quidquam 
mali de se loquatur. 


Quaeritur num Melania propter metum Annae crimina silentio premere 
possit. 


Solutio. 


Ad quaesitum R. 1. Quod ad peccatum cum iuvene illo attinet, 388 
tenetur quidem illi obsistere claudendo ianuam suo tempore, si ei haec 
cura a domina vel domino commissa est; nam officii neglectus hac 
in re esset positiva cum Annae peccato conniventia. 

S1 vero haec cura Melaniae non est commissa, tenetur etiam, si 
potest sine suo damno vere gravi peccata illa impedire; si autem 
praevidet efficaciter rem se non posse impedire vel se damnum vere 
grave non evasuram, cum tanto incommodo ad correctionem non 
tenetur. 

Attamen, si dominus et domina sunt homines catholici timoratae 
conscientiae, adeo difficile vix videtur esse hos ita monere, ut vel 
Anna ne scire quidem possit, quisnam rem indicaverit, vel eius minae 
erga Melaniam inefficaces reddantur. 

R. 2. Multo minus Melaniae silentio premere licet, quod pueri 389 
vel puellae familiae ab Anna seducantur ad turpia. Agitur enim de 
gravissimo damno spirituali ab innocentibus et simplicibus avertendo. 
Timor igitur incommodi vel damni etiam non levis silentium excusare 

39] 


204 D" virtutibus et officiis erga homines Caritas in proximum. 


nequit. Ceterum qui erunt parentes, qui haec denuntiantem contra 
tantam corruptricem non defensuri sint? 

Si autem propter singulares circumstantias Melania praevideret 
sibi efficacem delationem fore 1mpossibilem, seque nihil effecturam esse 
nisi odium et persecutionem contra se: nihil relinqueretur, nisi ut 
moneret pro posse ipsos pueros vel puellas, atque aptam occasionem 
exspectaret, quo sive per se sive per alios efficacius posset monere, 
v. g. per parochum vel per personam vicinam dominae amicam. 


SIGNA DILECTIONIS INIMICO DEBITA. 


Casus. (108) 


Titius, a Caio graviter offensus, brevi omnino post ab obvio salutatus 
non resalutat; in quotidiana recitatione orationis dominicae eum a communibus 
precibus vult positive esse exclusum, eo quod non teneatur quotidie pro in- 
imico orare, proponit tamen feria VI in Parasceve eum includere; aliquando 
etiam orat, ut Deus Caium infortuniis et morbis vexet, quo facilius perveniat 
ad agnoscendam iniuriam a se factam. 

Quaeritur 1' quae sit obligatio diligendi inimicos. 
2' quomodo Titius sua agendi ratione peccet. 


Solutio. 


Ab quaesitum 1 R. l. Ante omnia excludi debet affectus odii 
seu desiderium, ut inimico accidat malum, prout ipsi malum et mo- 
lestum est. Qui affectus voluntarius, nisi parvitas mali desiderati 
excuset, mortale peccatum est. A quo distinguitur: desiderare inimico 
malum 1. quo emendetur, 2. ut desinat nocere alus vel mihi, 3. ut 
secundum publicae iustitiae ordinem puniatur, 4. ut pro poena ei im- 
ponatur aliqua proportionata satisfactio mihi praestanda. Qui omnes 
affectus ex se quidem mali non sunt; nihilominus affectus sub 3 et 4 
periculosi sunt atque facile vel oriuntur ex affectu odii initio Responsi 
notato, vel in eum desinunt, sicque facile evadunt mortalia peccata. 

R. 2. Offensor petenti positive veniam etiam dari debet; quam- 
quam necesso non est remittatur reparatio damni illati vel iniuriae 
quaedam satisfactio. Sed si hanc offensor praestare vel paratus est 
vel non potest dare, elargienda est venia, ut exstincta appareat per- 
sonalis offensa. 

R. 3. Etiam positive debetur inimico dilectio, i. e. tum internus 
affectus, saltem quatenus includitur in communi affectu dilectionis 
erga omnes homines, vel erga omnes, qui sint in eadem conditione 
acsi inimicus non fuerit; tum externa signa communia secundum of- 
fendentis erga offensum relationem. Quare excludi nequit inimicus ab 
lis caritatis actibus, qui sive omnibus in simili conditione versantibus 
hominibus debentur sive libere erga eos exercentur. 

R. 4. Signa illa, quae spectata conditione inimici sunt singularia 


et familiaria, ei non debentur: sed haec vel continuare vel incipere 
virtutis est ultra debitum. 

Av quaesitum 2" R. 1. /Resalutatio generatim quidem debetur, 392 
quia commune signum caritatis est, eiusque omissio erga graviter in- 
fensum regulariter pro peccato mortali haberi debet. Cf. Tamburini, In 
decal. 1. 5, c. 1, n. 14. — Nihilominus resalutatio omissa, non repetitis 
vicibus, sed immediate post acceptam gravem iniuriam. nisi offensus 
interne coquat odium gravo et vindictam, mortalis peccati nondum 
incusari potest. In tali enim circumstantia prudenter pro signo iusti 
doloris, non necessario pro signo odii habetur. Ex hoc igitur capite 
Titius excusari potest. 


R. 2. Minus etiam omissio salutationis (i. e. non praeire salu- 
tando) statim pro gravi peccato habenda est. Videri enim debet usus 
regionis et ipsa quae inter offensum et offensorem intercedat relatio. 
Si salutare alterum est signum ordinarium, diu ab eo abstineri ne- 
quit; aliter iure haec omissio habetur pro signo odii. Et quamquam 
offensoris est primo salutare, saepe tamen in inimicitiis mutua fuit 
offensio neque satis discerni potest inter offensorem et offensum, cum 
uterque putet sibi iniuriam esse factam: quare in tali casu post ali- 
quod saltem tempus unus et alter urgendus est, ut quaerat occasionem 
salutandi vel alloquendi vel etiam per intermedium reconciliationi" 
tentandae. Cf. Noldin, S. th. m. II 81—85. 


R. 3. Excludere Caium positive a communicatione precationis per 39; 
se grave est peccatum. Verum quidem est non exsistere obligationem 
strictam quotidie pro inimico orandi; at exsistit obligatio, ne eum. 
si Oro, a communi oratione excludam. Similiter non exsistit de- 
terminata obligatio omnibus civibus indigentibus certam portionem 
annonae distribuendi, sed. si, cum distribuas omnibus, inimicum ex- 
cludas, peccas. Cf. Tamburini |. c. i; 3, n. 17: ,Licet orare, stipem 
elargiri, legata distribuere non tenearis; tamen posito quod ea ex- 
hibes, perspicuum esset indicium odi, si nolles aliquem ex illis ad- 
mittere. Quodsi beneficium pro omnibus non sufficit, tunc profecto 
amicos praeferes sino culpa: ita S. Thom., S. th. 2, 2, q. 25, a. 9. 
Id enim non est signum clarae inimicitiae, sed ad suminum non-ami- 
citiae: at signa positivae amicitiae ostendere ex consilio quidem, non 
vero ex obligatione tenemur. Unde etiam fit, ut positive orare ex 
praecepto pro inimicis non obligeris: hoc enim solum est de consilio, 
cum ad vitandum mortale sit satis in communi oratione illum non 
excludere; nam sic virtualiter includitur." 


Titius igitur proponendo postea quidem actum dilectionis erga 
inimicum bene agit, immo fortasse plus quam strictae obligationis 
est proponit facere; nunc vero eum éexcludens a recto deviat. — 
Immo agendi ratio Titii certe pro gravi peccato habenda esset, si 
propositum postea pro inimico orandi non positive conciperet. Quia 
vero iam nunc id facere proponit, inimicum re vera a communione 
orationis non excludit, utut non nunc vult pro eo orare, sed 
potius eum ad communionem spiritualium bonorum affectu admuttit: 
quo ostendit odii affectum abesse. Hinc graviter peccasse dicendus 


non est. 

304 R. 4. Quod dein Titius orat, ut Deus Caiuni malis immissis ad 
cognitionem et emendationem peccati permoveat: in se quidem et 
theoretice re spectata peccaminosum non est, immo, si sincere con- 
cipitur desiderium conversionis inimici, est actus virtutis. Nihilominus 
oratio illa Titii practice est valde suspecta, maxime cum in facinore 
Caii Titius non tam Dei offensam quam suam iniuriam videatur re- 
spicere. Ne igitur illa oratio transeat in desiderium malorum erga 
Caiuni. quatenus Caio mala sunt, excitandus est Titius, ut in ora- 
tionibus illis omittat cupere mala Caio immittenda, sed, Deo relinquens 
modum, oret simpliciter pro Can conversione. 


INIMICITIA AUT LEVIS INDIGNATIO. 


Casus. (109) 


In monasterio quodam monialium duae ex illis post rixam aliquam, om- 
nibus advertentibus, per multos annos numquam invicem se allocutae sunt. 
Dubitat earum confessarius, an in peccato mortali versentur, et obstinate 


in animo concepto persistentibus deneganda sit absolutio et S. Communio. — 
Ita fere Tainburim 1. c. $ 3, n. 28. 


Qüaeritvr quid de tali aversione sit indicandum. 


Solutio. 


305 Ad quaesitum R. ipsis verbis eiusdem auctoris: ^Equidem, si 
per aliquam hebdomadam post rixam a colloquendo abstinuissent, non 
condemnassem de mortali; quia praesumi tunc potuisset exspectari 
interim, ut ira defervesceret, utque captaretur loquendi prudentior 
occasio, vel quid simile. Unde non statim cessatio locutionis indicari 
potuisset odii signum. Eodem recidisset, si per aliquod non valde 
longum tempus rarissimae se obtulissent sermocinandi occasiones. 

Nunc vero, cum haec non supponas, puto esse distinguendum. 
Et si quidem causa rixae fuit de re levi, ipsaque rixa fuit levis, 
erit, quantum ex hoc capite odii vel scandali, haec omissio loquendi 
a mortali excusanda: (esto sit venialis, et ex alio capite, v. g. ex 
gravi contemptu vel simili, possit esse peccatum mortale). Ratio 
est, (pla tunc, maxime in timoratis, non praesumitur id oriri ex 
odio gravi. At si causa rixae fuit gravis vel gravis rixa, certe 
cessatio loquendi de mortali erit condemnanda, quia in his casibus 
cessatio loquendi per tot annos merito praesumitur ab odio non levi 
proficisci? 

Immo equidem concludo: studiose declinare alloquium mutuum, 
cum frequenter habetur cum alus, per tempus satis notabile, etsi 
non per annos vel annum, praesumendum esse semper mortale pec- 
catum, nisi constet gravem aversionem abesse, atque potius quam 
aversionem pro causa subesse muliebrem stultitiam vel timorem quen- 


dam rixae renovandae. Cf. etiam Noldin 1. c. I 83 et Ballerini- 
Palm., Opus th. m. II, n. 179. 

AVERSIO ET INIMICITIA. 
Casus. (110) 


Olympia cum [tilia propter eius indolem turbulentam et superbam pacem 
tenere non potest; vix non semper quando cum ea conversatur, oriuntur 
discordiae et clamores. Quare nunc statuit luliam omnino vitare, in viis et 
plateis eam studiose quaerit declinare, si nihilominus obviam habet, eam 
numquam prima salutat, vix resalutat, non sine aversione eam videt vel 
cogitat atque hanc suam aversionem coram alus aperte fatetur. 


Quaeritur 1? quae sit aversio peccaminosa. 
2 qualiter Olympia aversione vel inimicitia erga luliam peccet. 


Solutio. 


Ad quaesitum 1" R. 1. Aha est aversio ab ipsa persona, qua 396 
quis tristatur de eius bonis, gaudet de eius malis, quatenus huic per- 
sonae mala sunt, eave optat. Haec vocatur aversio inimicitiae estque 
peccaminosa, idque graviter, nisi sistatur in gaudio vel desiderio mali 
omnino parvi. 

Alia est aversio, qua quis aversatur seu aegre fert, cum displi- 
centia, alicuius qualitates vel aliquid in ipso seu ad ipsum pertinens; 
atque personam ipsam tantum eatenus, quatenus illa conditione affecta 
est. Haec vocatur aversio seu odium abominationis. 


R. 2. Odium seu aversio abominationis peccatum non est, si 
versatur circa aliquod vere malum in persona neque iustam propor- 
tonem illius mali excedit; peccatum est, si versatur circa aliquid, 
quod pro malo considerari non meretur, vel si modum iustum excedit ; 
atque ita iustae causae defectu atque abominationis excessu esse 
potest peccatum veniale aut mortale. Cf. Laymann, Th. m. 1. 2, tr. 3, 
c.8, n. 1 et 5; S. Alph. ex Busenb., Th. m. II 30. 


Ad quaesitum 2m R. 1. Ex mns, quae in casu dicuntur, non ap-397 
paret esse in Olympia odium inimicitiae erga luliam: interrogare eam 
tamen convenit, num gaudio afficiatur, si lulia se male habeat. 


R. 2. Si igitur interna inimicitia non laborat, graviter non pec- 
cat, luliae consortium evitans, quia subest aliqua rationabilis causa, 
etsi fortasse excessus quidam in hac agendi ratione insit. 

Quod eam non prima salutet, per se peccati notari nequit. 
Verum considerari debent circumstantiae loci et consuetudines. Nam 
si consuetudo est in loco exiguo quoslibet utpote notos salutandi, 
semper exspectare salutationem, ut resalutetur tantum, nisi sit su- 
perior nobiliorque conditio, superbiam denotat vel aversionem et 
contemptum: hinc peccatum est; si vero amice resalutatur, non facile 
peccatum grave. 

At quod Olympia vix resalutat, timendum est, ne graviter peccet. 
Nani etsi internum odium non gerat, evitare debet etiam signa, quae 
ab aliis prudenter pro signis odii vel gravis contemptus habentur: 
quae re vera non solet evitare. Cf. S. Alph. 1. c. II 28. 

39 R. 3. Dein quoad aversionem, quam habet Olympia erga Iuliam, 
videndum est, utrum eam patiatur an ex industria foveat. Videtur 
utique eam nimis sustinere et alere. Si propter intractabilem Juliae 
indolem aliqualem  aversionem, quam sentiat, non positivo conatu 
repellat, immo ei aliquantulum indulgent, peccati gravis id argui 
nondum potest. Si autem propter hos defectus, qui tandem ex parte 
tantum morales sunt, eam graviter contemnit, atque ex gravi con- 
temptu magnam aversionem voluntarie et studiose sustinet, a gravi 
peccato vix erit immunis. Quod eo magis timendum est, cum aver- 
sionem suam coram alis aperte prae se ferat. 

serio igitur puto Olympiam monendam esse, ut aversioni isti 
studeat omnino moderari, neve eam externe sive ipsi luliae sive 
alis ullo modo manifestet, aliter ipsam periculum graviter delin- 
quendi incurrere; de cetero quoad praeteritum confessarius ne citius 
peccati gravis eam ream dicat, sed, nisi res clare pateat. Deo in- 
dicium certum relinquat. 


LAESIO CARITATIS PER SCANDALUM. 


SCANDALI NOTIO. 


Casus. (111) 


Eulalia, femina ditissima, hortum suum ad publicam viam situm statuis 
exornat, transeuntium conspectui obiectis, inter quas non paucae sunt im- 
pudicae, dictitans eum, qui iis offendatur, debere oculos avertere, sibi in 
suo horto ius esse agendi pro libitu. 

Se ipsa luxuriose ornat, vestibus non satis decore tegitur, atque ita 
frequenter in publicis viis et in ecclesia apparet, etsi sciat illuc simul con- 
venire iuvenom. qui lascivo amore in ipsam fertur; excusat se, quodsi haec 
attendere velit, se per annum vix una alterave vice ecclesiam adire posse 
atque domi se reclusam consistere debere, sicut monialem strictae observantiae. 


Quaeritvr Ie quid sit scandalum. 


2' quae sit obligatio abstinendi a rebus, quibus alii scandalum 
sumant. 


3° quid de actionibus Eulaliae dici debeat. 


Solutio. 


399 Ad quaesitum 1 R. 1. Scandalum cum S. Thoma, S. th. 2, 2. 
q. 43, a. | definiri solet: .Opus minus rectum, praebens proximo 
occasionem spiritualis ruinae? Dicitur autem illud opus seu illa actio, 
quae aliis occasionem ruinae spiritualis praebet, scandalum activum 
seu datum, quando nimirum propter hanc circumstantiam, quod aliis 
occasio ruinae spiritualis praebeatur, vitanda est; ansa peccandi sumpta 
dicitur scandalum passivum seu sumptum. 

Illud opus activi scandali potest esse in se peccaminosum, potest 
esse in se quidem indifferens vel bonum, at ex circumstantiis con- 

iunctum cum aliorum ruina. Quapropter etiam haec actio in se hona. 
si propter illam  conexionem omitti debeat, dicitur iure minus recta. 

R. 2. Potest esse ut aliqua actio ex natura sua sit non solum 
utcumque peccaminosa, sed etiam aliorum ad peccatum incentiva: 
quae rationem scandali habet, eo ipso quod ponatur, etsi forte per 
accidens nemo ansam ruinae inde sumat. — Actiones vero ex se 
non malae sed bonae rationem scandali non habent, nisi ex sin- 
eularibus circumstantiis praevideatur ab alis inde sumi ansam spiri- 
tualis ruinae. 

R. 3. Scandalum activum distinguitur directum et indirectum. 
Prius adest, si quis actione sua intendit alterum ad id quod peccatum 
est provocare; estque diabolicum, quando peccatum alienum qua pec- 
catum intenditur; simpliciter directum, quando sub alia ratione, v. g. 
propriae utilitatis, intenditur. — Scandalum indirectum adest, quando 
non intenditur in se alienum peccatum, attamen praevidetur neque 
praecavetur, proin agens illud vult in causa seu indirecte. 

R. 4. Scandalum passivum distinguitur: simpliciter tale, pusil-400 
lorum, pharisaicum. 

Scandalum simpliciter tale illud est, quod ex natura actionis scan- 
dali activi per se sequitur atque communiter, spectata hominum na- 
tura, locum habet: quare huic scandalo passivo maxime correlativum 
est scandalum activum. 

Scandalum pusillorum dicitur, si ansa ruinae spiritualis quoddam 
fundamentum quidem habet in aliena actione, attamen non tam est 
in illa quaerenda quam in speciali infirmitate vel ignorantia eorum, 
qui scandalizantur: hi sunt pusilli in spiritu. 

Scandalum pharisaicum illud est, quod proprium fundamentum 
in aliena actione non habet, sed ex malitia eorum, qui scandalizantur, 
ortum ducit, sicut scandalum pharisaeorum, qui ex sanctissimis Do- 
mini Nostri operibus ansam sumpserunt blasphemandi et sese in in- 
fidelitate obstinandi. 


Ad quaesitum 2" R. 1. Scandalum directum semper peccatum 401 
est contra caritatem et contra eam virtutem, contra quam peccatum 
intentum versatur; diabolicum scandalum caritatem laedit specifica 
malitia et gravitate distincta. 

R. 2. Scandalum indirectum etiam peccatum est saltem contra 
caritatem proximi in omnibus casibus, quibus actio mea rationem scan- 
dali retinet, seu quando propter passivum aliorum scandalum teneor 
ab ea actione abstinere. Haec ratio in actione aliunde mala novam 
malitiam addit, in actione alias non mala unica est malitia: eaque in 
actione aliunde leviter mala potest esse superaddita malitia mortalis, 
sed etiam vice versa. Nam sitne ratio scandali mortaliter mala, pen- 
det ab eo, utrum alii excitentur ad peccata mortalia sitque mea actio 
iis ansa propinqua annon, vel etiam ab eo, utrum peccati alieni sit 
levis suspicio an certior praevisio. 

Cf. S. Alph., Th. m. Il 45; Lugo, De poenit. d. 16, n. 158 sqq: 
Hallerini- Palm., Opus th. m. Il, n. 240 sqq. 

Lthmkuhl, Casus conscientiae. I. Ed. 4. 14 

‘102 R. 3. Ab actione, etiam ex se non mala, propter quam alii dif- 
ficulter a lapsu in peccatum grave abstinent, teneor abstinere, nisi 
habeam rationem proportionate gravem, cur aliorum tentationem et 
probabilem lapsum possim permittere. 


R. 4. Si alii ob ignorantiam ex mea actione scandalum sumunt, 
instruendi sunt: quod si non possint, valet idem quod modo in R. 3 
dictum est: post instructionem autem datam, si nihilominus scandalum 
sumant, erit scandalum pharisaicum. 


R. 5. Scandalum pharisaicum vix umquam tenemur vitare sub 
eravi; immo si subest aliqua rationabilis causa agendi, raro sub ve- 
niali, ab actione autem bona et multum utili nullatenus convenit abs- 
tinere propter pharisaicum scandalum. Cf. Th. m. In 794 sqq. 


403 Ad quaesitum 3" R. l. In primo casu Eulalia abutitur iure suo 
in proprio horto agendi pro libitu. Deo enim saltem rationem reddere 
debet de laesa caritate et de ruina aliorum causata; atque sane auc- 
toritas publica facultatem habet et officium, iustum iuris abusum 
auferendi et puniendi. Quod publico conspectui exponitur, longe faci- 
lius ratione scandali gravem reatum constituit, quam si quid occulte 
et privatim habetur, siquidem inter totum civitatis populum semper 
multi sunt, qui fragilitate et levitate facilius tentationibus succumbant. 
Quando igitur statuae notabiliter sunt obscoenae, etsi non extremam 
Obscoenitatis gradum attingunt, eas ita publice exponere a peccato 
gravis scandali excusari nequit. — Paulo mitius indicandum erit, si 
artis causa statuae non plane obscoenae privatim reservantur neque 
cuivis patent, sed maturis tantum personis et arti deditis: quamquam 
ne hoc quidem laudabile est. 


404 R. 2. Quod ornatum spectat (si seponas nunc quaestionem de 
vestibus, quae non satis honeste tegant partes corporis alioqui tegen- 
das) graviter non peccatur ex se, nisi intendatur provocatio ad pec- 
catum. Nam naturalis pulchritudo etiam magis movet quam ornatus 


additus, neque tamen naturalem pulchritudinem aliquis tenetur de- 
turpare. 


R. 3. Quoad vestes, quae relinquunt corpus aliquatenus denudatum, 
habenda est multum ratio consuetudinis. Si denudatio pro more re- 
gionis non est notabiliter inhonesta (ut inhonesta sit, sane accidere 
potest praecipue in choreis): non censetur ex se grave peccatum scan- 
dali, etsi in genere timeri debet, ne sint inter multos aliqui qui scan- 
dalum patiantur; siquidem censetur potius scandalum sumptum quam 
datum. Nihilominus persona vere pia et caritate in Deum et in pro- 
ximum intenta etiam eiusmodi res, immo leviores causas ruinae pro- 
ximi, vitatura est. Cf. Th. m. 111 7960. 

R. 4. Quando non in genere tantum, sed in specie determinati 
alicuius hominis ruina praevidetur, longe maior est obligatio, ut huius 
ruinae ansam devitemus. Quare vehementer consulendum est, ut Eulalia 
luxui in ornatu corporis moderetur; verum quia non tam ornatus quam 
ipsa Eulalia obiectum est, quod certum iuvenem movet, ornatum de- 
ponere sub gravi non tenetur. Tenetur quidem, si de una alterave 

vice ageretur, potius domi se continere; sed quia de occasione fre- 
quenter et habitualiter occurrente agitur, non potest Missam praeceptam 
neglegere, non tenetur liberos exitus omittere. Cf. Th. m. 111 794 795. 


SCANDALI EVITANDI OBLIGATIO. 


Casus. (112) 


Felix diaconus, qui in seminario studiis et ascesi immoderate incubuit, 
pro feriis ad patrium parochum dimittitur, ut vires restauret — Qui. cum 
parochus ex improvisa necessitate abesse cogitur, ex eius commissione com- 
pluries baptizat, sed consueta Jura 8tolae remittit, quia in uno casu expertus 
est inde sumi ansam incusandi parochum aliosque sacerdotes avaritiae et 
cupiditatis; cum curru vehi debet, ut blasphemias aurigae impediat duplo 
plus solvit; in curru viae ferreae breviarium recitaro non audet, ne homines 
qui simul adsunt irreligiosi ansam sumant blasphemandi et religionis irridendae; 
neque in caupona audet dispensatione a lege abstinentiae uti, ne catholici 
forte praesentes scandalizentur. 

Quaeritur rectene intellexerit Felix doctrinam de scandalo, indicans se ad 
praedicta facienda seu omittenda obligari. 


Solutio. 


Ad quaesitum R. l. Quoad primum, nisi adfuerit peculiaris ratio. 405 
Felix recte non egit, cum parochum suum fraudaret iure, quod habuit 
per Jura stolae", videlicet iure tali modo accipiendae honestae susten- 
tationis. Nam fideles hoc modo secundum consuetudinem loci ad 
ministros Ecclesiae sustentandos tenentur atque, si ex ignorantia scan- 
dalum sumant, dedocendi sunt. — Aliud est, si in peculiari casu 
propter parochiani paupertatem sive caritas sive ipsa lex ecclesiastica 
iubeat remittere, quae alias iure accipiuntur. Omnino enim vult 
Ecclesia, ne eiusmodi contributiones ita exigantur, ut ab earum so- 
lutione dependeat sacramentorum administratio. 

R. 2. Neque quoad secundum obligatio ulla Felici erat, ut prodiga 406 
solutione aurigae malitiam vinceret; nam si haec esset, grave omnino 
fieret onus hominum piorum, et aliorum insolentia in dies magis au- 
geretur, cum scirent se hoc modo pecuniam posse extorquere. Si 
tamen Felix propter penuriam aurigae ei aliquam eleemosynam ultra 
taxam consuetam dare vult, exercebit opus misericordiae. 

R. 3. Quoad tertium casum, si Felix praevideat aliquos specialiter 
religioni infensos prorupturos esse in blasphemias, et ipse commode 
differre potest breviarii recitationem, bene facit differendo; alias autem 
istorum impiorum hominum ratio habenda non est, neque propterea 
recitatio praescripta est omittenda, quod aliqui impii id aegre ferant 
et ansam sumant ad peccata odii augenda. 

R. 4. Quoad ultimum, quod videlicet Felix nolit coram aliis dis- 
pensatione a lege abstinentiae uti: optime quidem agit, si alus cibis 
non adeo indiget, et si etiam cum aliquo suo incommodo ad aliorum 
aedificationem attendit, quia pro personis et locis aliisve circumstan- 

tiis verum esse potest, a multis non intelligi, quod clerici etiam tali 
dispensatione indigere possint. 

Verum, quando Felix causam rationabilem habet, maxime si alias 
saepius accideret, ut cum non levi detrimento intentae restaurationis 
virium congruis cibis egeret: non est cur non possit tuta conscientia 
etiam coram alus dispensatione uti. Si quod scandalum timet, illud 
publica declaratione dispensationis habitae et infirmae valetudinis stu- 
deat auferre; post quam qui nihilominus scandalum sumpserint, in 
suo vix non pharisaico scandalo relinqui possunt. 


SCANDALUM ET FIDELITAS EXPLORANDA. 


Casus. (113) 


Braulio, vir industrials, multis negotiis implicatus, cum fidelissimi famuli 
sibi pernecessarü sint, eorum fidelitatem. explorat variis modis: 1. relinquit 
elavem in scrinio, in quo putari potest contineri res pretiosas, quarum ablatio 
notatu difficilis apparet, sibi tamen est cognitu facilis; 2. famulum iam pro- 
batum exornat, ut aliis ficte proponat communem fraudem contra dominum 
committendum. Quos sic invenerit non fidos, dimittit. 

Quaeritur 1? num ita fidelitatem explorare licuerit. 


2° num possit famulum sic deceptum dimittere. 


Solutio. 


407 Ad quaesitum lm R. 1. Quod in priore modo Braulio egit, de 
hoc communiter sic instituitur quaestio, num liceat occasionem pec- 
candi non auferre, vel etiam ponere. Supponi debet agi hic de actione 
in se non mala, sicuti re vera in se malum non est, elavem in scrinio 
relinquere vel apponere. Quando igitur ita est, atque ex alia parte 
gravis causa exsistit, nimirum ut aliquis sese efficacius a damnis de- 
fendat: illicitum non est occasionem aliquam peccandi alicui praebere, 
quae ex sese nullatenus sollicitat, sed solum ex alterius illius culpa 


ad peccatum fortasse ducit. Cupere autem, ut peccatum re ipsa fiat, 
non licet. 


R. 2. Aliud dicendum est quoad posteriorem modum. Si famulus 
ille, quo Braulio utitur, proponeret rem ambiguam, 1. e. quae in bonam 
partem sumi posset, sed etiam in malam, ut videret, num forte alii, 
quos explorare vult, in malam partem acciperent: id ex gravi causa, 
quam Braulio habet, complures auctores pro licito habent; at pro- 
ponere et incitare ad aliquid, quod necessario in malam partem suma- 
tur, est formaliter peccatum suadere (etsi fallaciter id fiat) ac proin, 
cum de gravi peccato agatur, graviter est illicitum. Cf. Th. m. 111 798. 
Tamburini, In decal. 1. 5. c. 1, 984, n. 4 et 5; S. Alph., Th. m. II 58. 


40" Ad quaesitum 2" R. Nulla est difficultas in eo, quod Braulio 
dimittat eos, quos non fidos deprehenderit. Nam etsi fraude inducti 
sunt ad manifestandum suum animum, defectus fidelitatis, quem mani- 
festaverunt. ratio sufficiens est. ut in famulatu non retineantur. Neque 

haec dimissio punitio est peccati nunc per fraudem commissi, sed iusta 
sequela indolis, quam habitualiter gerunt, seu infirmae voluntatis, 
qua ostendunt se facile ab officio suo deficere posse. 


PROVOCATIO AD MALUM EXPLORANDI CAUSA. 


Casus. (114) 


Faustus, vir policista, ut superioribus placeret, explorare statuit animos 
eorum, (pii sibi suspecti videbantur de socialismo et infensi gubernio. Quare 
ipse scommata contra gubernium profert atque querelas de operariorum op- 
pressione, (pio audientes audaciores reddat et ad similia excitet. Quos autem 
sic cognoverit perturbationis publicae amantes esse et ad conspirationem 
proclives, sibi adnotat et gubernio denuntiat, atque postea in iudicio contra 
eos testimonium dicit, ut puniantur. 


Quaeritur utrum Fausto ita licuerit agere, an scandalo peccaverit. 


Solutio. 


Ad quaesitum R. 1. Si Faustus alios, etsi specietenus tantum, 400 
instigavit ad conspirationem aliquam illicitam, sine dubio peccavit: 
nam invitare, formaliter provocare ad aliquod. malum, scandalum 
directum est, idque graviter malum, cum hic de re graviter et in- 
trinsecus illicita. agatur. 

Similiter dic, si Faustus ad graves contumelias vel calumnias 
alos excitavit: quamquam dicteria quae fiunt contra absentes non 
ita facile gravia habentur. 

R. 2. Si Faustus directe non provocavit ad eiusmodi res. neque410 
suis fallacibus dicteriis hominibus ordinariae conditionis ansam prae- 
biturus erat contumeliarum etc. proferendarum, sed solum iis qui 
pessimi animi erant occasionem dedit animum suum manifestandi: 
venialitor quidem peccavit compluribus rationibus, tum mendaci sua 
agendi ratione, tum facile aliqua etiam ratione scandali; at cum ha- 
beret causam non spernendam dignoscendi homines suspectos, non 
puto eum graviter peccasse, nisi — id quod facile accidat - desidera- 
verit aliorum peccaminosas contumelias eorumque punitionem. 

Applica huc, quod Tamburini, In decal. l. 5, c. 1, 5 4, n. 3 dicit 
de custode qui se abscondit, ut in defraudatione vel damnificatione 
deprehensos puniat, scilicet eum peccare, «quia poena illa non potest 
intendi, nisi intendatur peccatum, ad quod poena illa consequitur 
eum non peccare, ,si non intendat poenam, sed rorum sibi concredi- 
tarum conservationem atque rariores damnificationes, cum homines 
timere incipiant, ne a latente deprehendantur Ergo neque ille pec- 
cat, qui intendit securitatem publicam vel qui cupit, ut eos, qui certo 
delictum perpetraturi sint, ipse comprehendat. 

R. 3. Si Faustus aliquos provocavit ad ea, ad quae ill ex sese 
nondum erant determinati et parati, etiam peccati reus est propter 
poenas, quas illis intentat, cum ipse sit, qui fraudo sua in illas poenas 
eos induxerit. 

CHOREAE. 


Casus. (115) 


Desiderius caupo, cum magnum locationis pretium solvero debeat, op- 
portuna lucra studiose quaerit. Quare saepe instituit. publicas choreas in 
seram noctem producendas, propositis quibus valet incitamentis. | Parochus, 
qui experitur non raro occasione chorearum fieri excessus sexuales et ebrie- 
tates, urget Desiderium, ut choreas omittat, sed frustra; immo cum sodali- 
tatibus instituendis omnes illos ludos abolere nititur, Desiderium primarium 


adversarium habet, qui cum magna juventutis parte querelis et oblocutionibus 
parochi conatum eludere nitatur. 


Quare parochus aliud cogitat medium. Publice e suggestu vehementer 
in choreas tamquam diabolicos ludos invehit atque cum aliis  confessariis 
studet convenire, ut neque qui choreas ducunt, neque parentes qui filios suos 
eas frequentare permittunt, neque caupones qui instituunt, absolvantur vel 
ad S. Communionem admittantur. Quo fit, ut complures a Sacramentis alie- 
nentur; alii in vicinos pagos chorearum causa se conferunt atque vel ibidem 
ad sacramenta accedunt, vel in suo loco quando confitentur silent de choreis 


frequentatis, interrogati se in ea re nihil habere, quod sibi obicere debeant, 
respondent. 


Quaeritur 1^ sintne choreae licitae an illicitae. 


2^ quid de parochi et de Desiderii cauponis agendi ratione sit 
dicendum. 


3° possintne poenitentes ita agere ut in ultimo casu. 


Solutio. 


Ad quaesitum 1n R. 1. Agitur in tota hac quaestione sane de 
saltationibus et choreis, in quibus diversi sexus homines, iuvenes et 
puellae, conveniunt. 

Quae ex se non sunt sine periculo, tamen nondum necessario 
eraviter periculosae; quare pro circumstantiis licitae possunt evadere, 


siquidem pericula levia, exsistente causa, vitare non tenemur, atque 
ea omnia vitare impossibile est. 


R. 2. Nihilominus si quae fiunt in choreis graviter inhonesta, 
sive in vestibus ratione nuditatis, sive ratione tactuum vel musicae 
lascivae, ea instituere vel promovere graviter illicitum est. lis inter- 
esse regulariter etiam est graviter illicitum: excipe, si quis ceteroquin 
nullam exercens auctoritatem ipse abstineat a rebus graviter ad lu- 
xuriam provocativis neque ea approbet iisve applaudat, neque ipse 
erave periculum incurrat; quod sane exceptio erit a regula. 

R. 3. Etsi graviter inhonesta in choreis non aguntur, tamen 
pro iis chorearum frequentatio graviter illicita est, quibus haec est 
proxima peccandi occasio, sive inter ipsas choreas, sive in aditu 
redituve lapsus accidere soleat: nisi forte aliquando, exsistente causa 
non levi, adhibitis cautelis periculum diminui possit et re ipsa di- 
minuatur. 


Cf. S. Alph., Th. m. Ill 429 cum Busenb. ib.; Ballerini-Palm., Opus 
th. m. II, n. 995. 

Ad quaesitum 2n" R. 1. Parochus bene quidem egit coercendo 412 
choreas intra certos limites, ne earum frequentia et frequentatio nimis 
crescat: nam in tanta multitudine eorum qui eas frequentent, vix non 
certo sunt qui labantur. Haec a fortiore valent, si, ut casus narrat, 
tristis experientia multorum peccatorum accedit. 

R. 2. Bene etiam per se parochus agit instituens sodalitates 1u- 
venum et puellarum, qui, fide data, nolunt chorearum ullam partem 
habere. Nam etiam in iis casibus, in quibus illicitae. choreae non 
sunt neque subiectivo periculosae, eas sibi interdicere opus bonum et 
meritorium est tum in se tum ratione caritatis et aedificationis pro- 
ximi. Cavendum tamen est, ne haec indiscreto zelo urgeantur. 

R. 3. In eo, quod istum pium conatum Desiderius aliique non 
solum apud se minus probaverunt, sed etiam agendo interturbaverunt 
atque impedire conati sunt, sane peccaverunt, neque a gravi peccato 
eos excusare ausus sim, quia operi bono tanti momenti tam grave 
obstaculum posuerint. 

R. 4. Attamen quod parochus nunc indiscriminatim omnes choreas 413 
damnavit omnesque, qui aliquam partem in iis haberent, gravis pec- 
cati reos absolutionisque sacramentalis incapaces dixit, in hoc limites 
et prudentiae et veritatis transgressus est. 

Prudentius fuisset exponere pericula chorearum; eos colligere 
qui inter se conveniant, ut numquam iis intersint: eos sine absolutione 
dimittere quibus et sint choreae occasio proxima, neque persuaderi 
possit, ut abstineant vel raro tantum et exsistente gravi causa at- 
que adhibitis efficacibus cautelis accedant; imprimis autem urgere, ut 
in ipsis choreis omnia externa honeste peragantur, ut maturius 
finiantur, ut puellae non sint sine comitatu gravium personarum, 
ne in via in peccata labantur, quae in ipsis choreis innocentes se 
servaverunt. 

De cetero falso putat parochus res optime esse compositas, si 
quaelibet choreae penitus e medio tollantur, lis enim sublatis, non 
sublatae sunt aliae peccandi occasiones, immo fortasse etiam peiore- 
Occasiones eo avidius ab adulescentibus quaerentur. 

R. 5. Quamquam sive extra confessionem sive in confessione 
pro diversis adiunctis et pro diversa spe fructus circa choreas agendi 
rationem vel paulo severiorem vel paulo benigniorem habere licet: 
tamen numquam a sacramentis excludere fas est, qui peccata mor- 
talia proximasquo occasiones vitare serio vult, paucis, qui omnia ea 
vult implere, ad quae pro circumstantiis sub gravi obligatur. Cur 
autem, hac generali regula non obstante, aliquando paulo severius, 
alias paulo mitius agi possit, haec est ratio: 1. pro adiunctis potest 
esse gravis obligatio ea non impedire, quae sunt maius bonum, ut 
supra dictum est; 2. pro spe fructus remedia contra relapsum ali- 
quando acriora et efficaciora possunt praescribi, aliquando prudentius 
erit ea suadere tantum. 


Ad quaesitum 3" R. 1. Si re vera ita, ut in casu dictum est, a 414 
multis agitur, timendum est, ne commiüttantur sacrilegia non pauca: 

videlicet, no complures absolutionem quasi furentur et fraudulenter 
obtineant, quibus eboreae sint proxima occasio. 


R. 2. Si qui vero sunt qui raro et ex aliqua causa necessitatis 
accesserint ad choreas aliorum pagorum neque periculum inde sump- 
serint, hi recte siluerunt, quia non commiserunt peccatum hac in re; 
atque etiam interrogati recte responderunt se hac in re nihil habere, 
quod sibi obicere debeant. 

Immo, si re vera fuerint homines, qui recte conscientiam suam 
formare atque de occasionibus peccati indicare possint: ii poterant 
sane respondere quoad choreas se sibi nihil conscios esse, scilicet 
peccati commissi. "Videri alicui poterit licuisse iis, si confessarius in- 
stiterit, cum restrictione, si necesse fuerit, respondere se choreis non 
interfuisse, subintelligendo: ,chorcis sibi illicitis", quia de is solis in- 
terrogandi confessario ius, poenitenti est obligatio respondendi. Verum 
generatim id poenitentibus practice non potest licere, cum ipsi nesciant 
recte de periculo proximaque peccandi occasione indicare. Quare circa 
res, quae periculum aecum ferre possunt, ut sane sunt choreae, si 
interrogantur, ordinarie sincere et clare debent respondero. Nihilo- 
minus Si qui putent rationabiliter confessarium secum severius agere, 
ius habent alium  confessarium, etiam alibi, adeundi eiusque sacra- 
mentali iudicio se suaque peccata subiciendi. 


SPECTACULA — SPECTATOR EX OFFICIO. 


Casus. (116) 


Drusus ex officio, ut ordini servando invigilet, interest spectaculis 1iis- 
que satis lascivis. Fatetur se non raro eiusmodi res cum risu excepisse, 
atque etiam stimulis carnis se saepe agitari, tum quando actu spectat, tum 


postea ex recordatione eorum quae acta sunt; atque aliquoties se etiam 
consensisse. 


Quaeritur 1° situe ratio officii ex se causa excusans, cur liceat eiusmodi 
spectaculis interesse. 


2" debeatne Drusus ratione periculi cum dimissione officii sui 
ea vitare. 


Solutio. 


415 A» quaesitum lm R. 1. Praestat referre quae ò. Alph., Th. m. III 427 
habet de iis, qui nullo modo influunt in spectacula illa exhibenda vel 
promovenda seu approbanda, sed spectatores tantum sunt, sine qui- 
bus spectacula illa nihilominus exhiberentur: ,S5i in comoedia reprae- 
sententur res notabiliter turpes vel turpi modo, mortale quidem esset, 
illam spectare ob delectationem exsurgentem ex ipsis rebus turpibus; 
veniale autem ob curiositatem tantum aut ob vanum solatium, se- 
cluso periculo consensus in delectationem" ; et porro: wNon damnarem 
vero de mortali simplices spectatores, praeciso periculo turpis de- 
lectationis, .. . sine quibus comoedia etiam tieret.... Nullo autem 
modo a mortali excusarem adulescentem, qui absque necessitate 


Spectacula latciva. — Adoree. 217 


vellet curiositatis causa huiusmodi comoediis intéressé, nisi esset valde 
timoratus étc. 

R. 2. Unde concludi debet: solum spectare, si rationabilis vel 
notabilis causa adest, ex se nullatenus esse peccaminosum, sed pecca 
minosum evadere posse ex eo, quod adsit vel maneat grave peccandi 
periculum. Ergo Drusus ratione officii sui sine dubio habet causam, 
cur spectaculis illis intéressé possit, si modo curet praecavendum 
lapsus periculum. Causa haec non solum utcumque rationabilis est 
sed gravissima, ne forte propter denegatum munus vigilandi dimit- 
tatur victuque fiat destitutus. 


Ad quaesiuum 2" R. 1. Difficultatem facit personale periculum, 
quod Drusus subire videtur. Quod, si adhibitis cautelis diminui non 
posset, sed maneret proximum, sane, etiam relicto officio, deberet 
auferri. Verum tentari possunt remedia. 

R. 2. Quod enim dicit se non raro cum risu excepisse turpes 
repraesentationes: non ilico quidem propterea mortalis peccati reus 
dici debet: nam si abfuit turpis delectatio atque turpium repraesen- 
tationum promotio, Drusus, utpote speciali auctoritate non fruens, per 
se venialiter tantum peccavit, vel etiam nullum peccatum commisit, 
(piando solus ridiculus modus eius risum excitavit. 

Verum hac agendi ratione ostendit se magna attentione inhae- 
sisse istis rebus, quod sane necessarium ipsi nullo modo fuit ratione 
officii. Atque haec attentio imagines rerum inhonestarum menti alte 
infigebat atque postea movebat tentationes. . Abstineat igitur in poste- 
rum ab illa morosa contemplatione, a risu, studeatque leviter tantum 
percipere et audire, et si oculos non omnino avertere vel demittere 
potest, obiter tantum aspiciat eosque apertos teneat pro rebus officii 
sul, invigilans in ipsos auditores seu spectatores. - Immo quoties 
spectacula adeunda sunt, prius firmiter renovet propositum nulli cedendi 
tentationi, seque ferventi prece Deo divinaeque Matri commendet. 
Quod si serio facit, sine dubio gravo labendi periculum poterit prae- 
cavere. Sed si promissioni serio adhibendorum remediorum non ste- 
terit vel semper relapsus fuerit, urgenda est obligatio, ut aut sincerius 
agat, aut demum quacumque difficultate posthabita munus dimittat, 
vel alterum cui minus fuerit periculum pro se substituat. 


SPECTACULA — ACTORES. 


Casus. (117) 


In oppidum aliquod, quod non habet continua spectacula, suo tempore 
advenerant actores. Magna pars civium instanter flagitat, ut repetatur ali- 
quod spectaculum, quo res quidem in se graviter et nude obscoenae non re- 
praesentantur, sed quod sensualitatem summopere excitat et, teste experientia, 
plurimis peccatis dat ansam.  Aliquae ex actricibus et cantatricibus, quae 
necessitate coactae his rebus se addixerant, nolebant graviter contra con- 
scientiam delinquere; quare consulunt parochum, et 


Quaeritur quid ipsis agere liceat. 

Solnfio. 


417 Ad quaesitum R. 1. Huc puto revocandum esse, quod S. Alph., 
Th. in. II 427 et 428 habet de iis, qui ad comoedias seu repraesenta- 
tiones etsi non plane graviter obscoenas sed notabiliter turpes effi- 
caciter concurrant; nimirum eos, qui sine necessitate id faciant, 
graviter peccare. Inter quos sano numerandi sunt tum qui elus- 
modi repraesentationes instanter ilagitant, tum actores qui libere 
eas repraesentant, magis etiam director qui eas repraesentandas 
curat. 

Sumo tamen repraesentationes esse re vera ad lasciviam incen- 
tivas, ita ut homines in virtute non firmiter fundati facile subver- 
tantur iisque difficile sit a peccato abstinere. Talem difficultatem 
alis creare seu eos in illam conicere, causa gravi quae excuset non 
exsistente, grave peccatum haberi debet: de quo cf. Th. m. Il! 802. 
Cum autem in re ipsa periculi, quod creatur, tam multi sint gradus, 
in praxi difficillimum erit dicere, quousque sine mortali peccato agere 


liceat, quam primum constet periculum oriundum non esse simpli- 
citer leve. 


418 R. 2. Qui vero necessitate ducti ad ciusmodi res concurrunt, si 
res absolute graviter turpes non sunt, ipsique conferentes vel actores 
periculum grave non subeunt, ad breve tempus excusari possunt, si 
modo pro posse lasciviae periculum pro alis temperent. Si qui enim 
ex assistentibus periculum subeunt atque labuntur, sibi potius, qui 
libero assistant, id culpae vertere debent, quam iis, qui ob rationem 
omnino gravem istud alienum periculum evitabile causent. Quare 
patet parochum interrogantes monere debere, ut, quam primum fieri 
possit, alium victum sibi quaerant, si saepius ciusmodi res repraesen- 
sare cogantur; interim, si, quantum possint, rem temperent atque ipsi 


sibi a consensu caveant, ipsos a peccato, maxime a gravi, excusari. 
Cf. Th. m. Ill 826. 


DE COOPERATIONE AD PECCATUM PRESSE SUMPTA. 
EPHEMERIDUM MALARUM EXPOSITIO. 


Casus. (118) 


Lucius caupo hospitium tenet in loco balneorum.  Expertus est com- 
plures hospites postulare ephemerides pravae indolis, ex quibus quaerant sua 
placita politica et res novas annuntiatas. Quare et catholica et acatholica 
atque anticatholica scripta publice exponit. Quod nisi faciat, successum non 
habebit, et certo certius hospitium brevi deveniet in manus aliorum, qui rem 
catholicam plano despiciant. 


Quaeritur V quid sit cooperatio ad alienum peccatum. 
2" sitne cooperatio ista licita. 
3° quid de Lucio dicendum. 

Solutio. 


Ad quaesitum l" R. 1. Cooperatio non raro cum scandalo con-419 
funditur. Et re vera quod ad peccaminositatem attinet, ita fieri potest. 
Est enim similiter peccatum, quod cooperatione committitur, peccatum 
contra caritatem proximi, atque non raro malitia propria et distincta 
eius peccati accedit, ad quod cooperatio exhibetur; sicut in scandali 
peccato semper caritas proximi, non raro insuper laeditur specialis 
illa virtus, contra quam peccandi ansa proximo datur. 


R. 2. Nihilominus, re accurate sumpta, scandalum et cooperatio 
plene confundi non debent. Nam scandalum quidem, si efficax fuerit, 
seu si scandalum activum cum passivo re ipsa fuerit coniunctum. 
semper vocari potest cooperatio; at scandali peccatum, ut efficax sit. 
non est necesse. Praeterea ex altera parte cooperatio latius patet 
quam scandalum, neque quaelibet cooperatio scandali rationem habet. 
Quare iam usuvenit cooperationem sensu pressiore potius sumere pro 
ea, quae scandalum non sit. Attamen usus plane constans non est: 
quare etiam hic nomen cooperationis adhibetur, sive ratio scandali in- 
est, sive non inest. 


R. 3. Cooperatio igitur est concursus cum peccato alieno; ergo 
supponit alterum agentem, euinque per se ut principalem seu ut iam 
determinatum ad agendum. Nam si ego per actionem meam alterum 
determino vel induco ad actum peccaminosum, committo proprie dic- 
tum scandalum, v. g. iussione, suasione: quamquam etiam talis 1ussio 
vel suasio inter cooperationes numeratur, easque formales, ut statiin 
dicitur. 


Ad quaesitum 2m R. 1. Cooperatio formalis numquam est licita : 420 
cooperatio materialis tantum modo illicita modo licita est. - Quod 
ut melius intelligatur, explicari debet, quae sit formalis, quae co- 
operatio materialis tantum. — Formalis cooperatio ea est, quae ex se 
participat malitiam alienae actionis. Id. obtinet non solum in iussione. 
suasione, sed etiam in laude, approbatione, participatione eiusdem 
actionis intrinsecus malae, in quavis promotione pravi animi ab altero 
iam concepti. — Materialis cooperatio est actio seu praestatio alicuius 
rei ex se non-malae, qua alter abutitur vel abusurus praevidetur, ut 
suum peccatum exsequatur vel commodius exsequatur. 


R. 2. Cooperatio materialis tantum, cum ex conceptu suo non 42] 
sit ex sese mala, mala evadit solum ex effectu, scilicet quod per ab- 
usum alterius conferat ad malum effectum (alienum peccatum elus- 
que sequelas) producendum. Quare applicanda sunt principia de vo- 
luntario indirecto; nimirum licere ponere causam ex se non-inalam, 
ex qua effectus malus secuturus sit, si habeatur ratio relative gra- 
vis; sine ciusmodi ratione non licere.  Recole supra n. 13 sqq et 
Th. m. Ill 72 sqq. 

R. 3. Sequitur requiri, ut cooperatio materialis ad peccatum 
elienum licita evadat, aliquando gravissimam rationem, aliquando suf- 
ficare minus gravem, aliquando utcumque rationabilem. Nam quo re- 

motior fuerit mea cooperatio, quo minus necessaria ad peccati alieni 
exsecutionem, quo minus grave fuerit illud peccatum et quo minus habeat 
iniustam aliquam sequelam contra tertium, quo minus probabiliter me 
non coopérante peccatum alienum possit impediri: eo facilius aderit 
pro me ratio sufficiens, ex qua liceat cooperationem praestare. 


422 Ad quaesitum 3“ R. 1. Si Lucius sua sponte prava folia ex- 
poneret, favens pravae eorum tendentiae, formalem praestaret coope- 
rationem numquam licitam. Idem dic, si operam daret, ut faciliorem 
redderet hospitibus suis lectionem pravorum foliorum, bonorum lec- 
tonem difficiliorem. 


R. 2. Si quodammodo coactus possibilitatem tantum legendi 
praestat, nullo modo ad legenda prava allicit, cooperatur quidem 
materialiter tantum. Sed si hanc cooperationem utut materialem 
tantum praestat sine gravi causa, dubium non est quin peccet, 
quoniam agitur de peccatis alienis valde gravibus et  periculosis, 
quibus viam quasi sternit. Nam fidem catholicam impugnare eamque 
labefactare eive detrahere est gravissima res, crassioribus peccatis 
longe peior. 

R. 3. Nihilominus, si causam Lucii inspicimus, cum curet ut non 
minus facile hospites ephemerides bonas eligere legendas possint quam 
malas, has etiam exponendo alienis peccatis cooperatur materialiter 
tantum: siquidem ne lectio quidem horum foliorum, minus etiam ex- 
positio, necessario fidem bonosve mores laedat. Dein ad pravum ef- 
fectum Lucius efficaciter non multum confert ne materialiter quidem. 
Nam notabiliter peior non fit conditio catholicae religionis, sive Lu- 
cius ista folia exponit sive non. Qui enim ea legere obstinato animo 
volunt, sine dubio ea sibi comparaturi sunt. Immo ex altera parte 
res catholica peior fiet, si exclusis catholicis cauponibus omnia ad 
manus acatholicorum devenient. 

Quare, nisi agatur de illis scriptis, quae propter ipsam legem 
positivam ecclesiasticam ne retinere quidem licet, putaverim Lucio 
adesse rationem sufficientem, cur folia etiam  acatholica admittat: 
nihilominus curare debet: 1. ne plura neve peiora admittat quam 
necesse sit; 2. ne ullam ostendat erga illa folia praeferentiam ; 3. ut 
potius, si possit, ab iis legendis avertat, praebens meliora catholica, 
atque ut pro posse studeat, ne mala folia veniant in manus eorum 
qui alioquin. ea lecturi non essent, e. g. ponens ea in loco separato. 


TYPOGRAPHUS IN EDENDIS LIBRIS PRAVIS OCCUPATUS. 


Casus. (119) 


lulius in officina typographica operam suam locavit; sed, ut mox ad- 
vertit, libri cuiuslibet generis imprimuntur. Per mensem iam fuerat sine 
labore et mediis, unde viveret. Nunc se locavit ad tres menses, qui per se 
semper ad tres alios menses prolongabuntur, nisi 14 dies ante elapsum ter- 
minum contractus ab alterutro contrahente solvatur. 


Quaeritur quid Iulio sit faciendum. 

Solutio. 


Ad quaesitum KR. 1. Conditio non est plane absimilis a con-423 
ditione casus antecedentis, sc. casus 118, hoc tamen discrimine, quod 
in praesenti casu ex denegata cooperatione efficax impedimentum 
effectui malo orituro minus etiam ponatur. Quare dicendum est gravem 
causam licitam reddere posse illam Iulii cooperationem : requiri tamen 
etiam causam omnino gravem, ut re ipsa evadat licita. Nam etsi, 
deficiente uno, certo certius alii sint, qui operam praestent, cooperatio 
tamen ad effectum producendum valde propinqua est, neque ex leviore 
causa potest excusari. 

R. 2. Re ipsa adest hic et nunc causa omnino gravis pro Iulio, 
eo quod secus debeat victu quotidiano carere. Sed ne ipse in ea re 
culpam contrahat, curare debet, ut haec causa brevi finiatur. 
Quaerat igitur alam officinam bonam et catholicam, in qua operas 
suas locare possit. Quam si invenerit, discedere debet ex priore offi- 
cina, quam primum sine gravi damno possit, i. e. saltem ante pro- 
ximum terminum locationis elapsum contractum solvere debet; si 
potest antea solvere sino gravi damno, debet etiam antea, contractus 
termino exspectato, discedere. Vix quidem possibile erit, ut invito 
domino ante tempus contractus elapsum discedat, eo quod aliter grave 
damnum subire cogatur; alioquin in conscientia certe non tenetur 
stare terminis contractus. Cum enim contractus ex parte domini, 
qui postulat praestationem, detorqueatur ad rem objective malam, 
lulius nullo umquam tempore ad eam praestandam obligatur: summum 
excusatur ut pro aliquo tempore eam materialiter praestare possit. 
non obligatur ut debeat. 


AUXILIUM SCRIPTIS PRAVIS DIFFUNDENDIS LATUM. 


Casus. (120) 


Claudius studiosus, qui avunculi opo indiget, eius literas et scripta 
saepe secum fert et expedienda curat, quae res pravas contra Ecclesiam con- 
tinere probe scit: quod nuper, cum avunculus aegrotaret neque ipse suas 
res curaro posset, nepos ex is cognovit, quibus legendis et scribendis tum 
auxilio esso debuit. 


Quaeritur quid de Claudii agendi ratione dicendum. 


Solutio. 


An quaesitum R. 1. Eiusmodi impia scripta secum ferre atque424 
alio mittere in se quidem materialis tantum est cooperatio, si animus 
pravus abfuerit: verum effectus possimus est contra fidem causam- 
que catholicam. Qua ratione aliis in fide debilioribus verum praebetur 
scandalum seu ansa contra fidem et religionem peccandi. Quare si 
cooperatione ista effectus ille efficaciter promovetur — alioquin non 
ita oriturus —, existimo cooperationem nullatenus esse licitam ; si 
vero non promovetur efficaciter, vel per cooperationem illam omissam 

seu denegatam mali vix quidquam impeditur, licebit ex graviore causa 
eam praestare. 


R. 2. In adiunctis communibus res ita erit, ut, si Claudius ab- 
nueret, vel ipse avunculus vel ali ab eo missi literas et scripta ex- 
pedienda curarent: quare Claudius efficax causa non est, ut magis 
promoveatur effectus malus, neque in ea conditione est, ut eum possit 
impedire. Rationem igitur excusantem habet, ne videlicet avunculi 
auxilio privetur. Quod magis valet pro tempore, quo Claudius suspi- 
catus quidem est, sed certam notitiam non habuit de malis, (piae 
scripta contineant. — Aliud est, si in morbo avunculus re vera non 
haberet neque facile habere posset, qui loco nuntii eiusmodi res ex- 
pediendas curaret. Nam in iis adiunctis res scandalo pro aliis plenas 
Claudius efficaciter magis diffunderet atque propagaret; quare vix 
aliter tum dicendum esset, ac mox dicetur de scriptione in R. 3. 


425 R. 3. Gravior omnino res est, legendis et scribendis rebus impiis 
avunculum iuvare. In legendis seu praelegendis praeter leges ecclesia- 
sticas obstantes habes periculum pro Claudio ipso, cui quominus se 
exponat, lex prohibet naturalis. Et quamquam lex ecclesiastica, qua- 
tenus positiva humana est, in casu gravis omnino damni habere potest 
pro non-obligante: auferri nequit lex naturalis, quae vetat, ne temere 
quis periculum subeat. Abesse omne grave periculum res rara est. 

Conscribere mala et impia, etsi dictante altero, magis etiam habeo 
pro actione intrinsecus mala. Sumo nunc Claudium in scribendo in- 
strumentum esse avunculi, sed est instrumentum vivum, sicut manda- 
tarius instrumentum et mandantis. Quare ne ut mandatarius quidem 
mala conscribere potest, (piae destinatione sua diriguntur ad alios. 
Eos enim hoc modo admonet et excitat ad impietatem, saltem si 
praeter scriptionem etiam divulgationem procurat. Nam parum interest, 
sive scriptis sive ore alios ad peccata excitem et invitem. Verum ex 
alieno mandato tertio cuidam peccatum suadere eumve ad hoc excitare 
nemo umquam pro licito habebit. 

Si autem Claudius in sola scriptione sisteret, fateor non constare 
de intrinseca malitia ita, ut excusari non posset propter urgentissimam 
rationem, v. g. metum mortis; attamen etiam tum ut excusatio adsit, 
meo indicio requiritur, ut absit ratio gravis scandali, imprimis ne res 
conscriptae divulgandae praevideantur nevo natura sua tales sint, ut 
non possint non causare gravem aliorum ruinam, eorum scilicet, qui 
alias ad peccatum parati nondum sint. Cf. Th. m. Ill 821 825. 


RITUS ACATHOLICI COOPERATIO IN NOSOCOMIO. 


Casus. (121) 


Cornelius est famulus in nosocomio publico, cuius cura et administratio 
sororibus a misericordia dictis concredita est; in quo recipiuntur aegroti 
cuiuslibet religionis et cultus Quando aegroti in gravi periculo constituuntur, 
mos est, ut Cornelius a sororibus moneatur, ut ministrum religionis respec- 
tivae advocet, qui sui cultus solatia aegroto procuret. Ministro rogante 

sorores, sicut sacerdoti catholico opem ferunt in parandis rebus pro ad- 
ministratione ultimorum sacramentorum, ita etiam  acatholici» ministris af- 
ferunt panem et vinum aliaque ad acatholicos ritus necessaria. 


Quaeritor lw liceatne advocare ministrum ad acatholicos ritus peragendos. 


2° liceatne acatholicuni ministrum sponte vel eius rogatu iuvare in 
suis ritibus. 


Solutio. 


Ad quaesitum I" R. 1. Hoc ante omnia patet: cooperationem,420 
sive sit formalis sive materialis tantum, esse propinquam omnino 
ad rem objective graviter malam ; ideoque cooperationem, etsi fuerit 
materialis tantum, licitam non esse nisi ex causa gravi. 

R. 2. Potest autem pro sororibus exsistere causa gravissima 
nimirum non privata sed communis, ne videlicet denegata coope- 
ratione causa catholicorum peior fiat atque ipsis sororibus facultas 
adimatur utcumque nosocomii curam suscipiendi suumque ministerium 
adeo utile exercendi. Quae si exsistit, dicendum est remoto scandalo 
licere iis illa praestare, a quibus ratio formalis cooperationis abfuerit. 
Quodsi sororibus id licet, licebit etiam earum famulo, etsi fortasse 
non propter ipsius bonum proprium et privatum, tamen propter causam 
sororum. 

Quibus praenotatis R. 3. Proprie advocare ministrum acatholicuni, 
ut ritum suum exerceat erga aegrotos suae sectae, non licet; haec 
enim esset invitatio ad rem certo obiective peccaminosam, adeoque 
cooperatio formalis. Verum indicare esse aliquem ipsius sectae aegro- 
tum, qui cupiat illius alloquium et visitationem, est res ex se in- 
differens, cum sit tantum nuntium dare alicuius facti; atque ad exer- 
citium falsi ritus, quod futurum esse praevidetur et cuius datur ansa, 
habetur cooperatio mere materialis. 

R. 4. Nihilominus etiam damnum vel bonum spirituale ipsius427 
aegroti considerari debet, ne videlicet per interventum ministri aca- 
tholici coniciatur in periculum, a quo alias mansisset immunis. Si 
igitur ipse aegrotus in bona fide non est circa suam religionem, vel 
ipse non postulaverit praesentiam et opem sui ministri, raro fas erit, 
huic istum nuntium dare; sed si sacerdotem catholicum vocare vel 
impossibile est vel non expedit, ipsarum sororum cura esse debet, 
ut aegrotus iuvetur in actibus virtutum necessariis eliciendis, maxime 
in elicienda post actus fidei necessarios caritate et contritione per- 
fecta. Cf. voll. III, n. 651 653 sqq. 

De formali evocatione ministri acatholici habes responsa S. O/'-428 
/icii in Anal. eccl. VII 98: 


Videlicet d. 14 Dec. 1898, interrogatum de hac re, liceatne advocare 
ministrum  acatholicuni, respondit: Detur decretum in Coloniensi fer. IV, 
l4 Martii 1848, una cum declaratione ad Vicar. Apost. Aegypti fer. IV. 
5 Febr. 1872.“ 

Decretum d. d. 14 Martii 1848 est hoc: 

,N. N. Sanctitati Vestrae humiliter exponit, quod in civitate N. exsistat 
hospitium, cuius ipse rector et capellanus est, ac in quo infirmorum curam 

gerunt moniales dictae M. N. Cum autem in hoc hospitio subinde recipiantur 
acatholicae religionis sectatores, ac iidem ministrum haereticum, a quo reli- 
gionis auxilia et solatia recipiant, identidem petant; quaeritur utrum prae- 
latis monialibus falsae religionis ministrum advocare licitum sit? | Quaeritur 
insuper, utrum danda sit eadem solutio, ubi haereticus infirmus in domo 
privata cuiusdam catholici degit; utrum scilicet tunc catholicus ministrum 
haereticum advocare licite possit? 

.Fer. IV, die 14 Martii 1848. In. congregatione gen. S. Rom. et univers. 
Inquisitionis habita in conventu S. Mariae super Minervam coram E"* et R“ 
S. R. E. cardinalibus in tota republic» Christiana contra haereticam pravitatem 
gener. I[nquisitoribus a S. Sede Apostolica specialiter deputatis audita rela- 
tione suprascripti supplicis libelli; una cum voto DI). Consultorum, iidem 
E“ et It“: DD dixerunt: Juxta exposita non licere; et ad inentem. — Mens 
est, ut passive se abeant. ^ | 

( 

Declaratio subsequens ex idiomate italico versa est haec: 

?Fer. IV, die 31 lan. 1872, proposita fuit En" Inq. gener, petitio R^ 
Vicarii et Delegati Apost. Aegypti ad hoc tradita, ut instrueretur, quomodo 
agendum esset in hospitalibus mixtis, in quibus catholicae moniales servitium 
praestant, quoties aliquis schismaticus vel protestons infirmus inibi decumbens 
postulat assistentiam proprii ministri. 

95. Ordo petitionem cum suis adiunctis matura consideratione ventilavit 
et opportunum duxit mittere sequens decretum: ,R. P. D. Vicar. Ap. se con- 
formet decreto fer. IV 14 Martii 1848, et opportune eidem explicetur sensus 
verborum passive se habeant. lpso enim in epistulis datis sese difficultatibus 
premi dixit in interpretandis illis verbis et in iis applicandis in praxi. Et 
ideo praedictis Em? Patribus mens est, ut notilicetur Praelato Oratori, mo- 
nialibus vel aliis personis catholicis, addictis directioni vel servitio hospitalis, 
non licere directe obsecundare postulationibus infirmorum acatholicorum, quod 
attinet ad advocandum eorum ministrum ; et bonum esse, exorta occasione 
id iis declarare; sed addunt adhiberi posse ab iis pro advocando ministro 
aliquam personam, quae ad respectivam sectam eorum qui postulant per- 
tneat. Hac agendi ratione salva manet lex, quae vetat communicationem 
in Sacris.u 

.Sequenti vero feria VI die 16 Dec. eiusdem mensis et anni (sc. 1898) 
in solita audientia a SS0U0 D. N. Leone div. prov. PP. XIII R’ P. D. 


Adsessorn impertita, SSI! D. N. resolutionem EE. et RR. Patrum  adpro- 
bavit." 


Re vera propter hanc ipsam communicationem in sacris, quae 
adest in advocando ministro, ut -ritum suum religiosum erga in- 
firmum exerceat, fit ut nequeat dici exclusa formalis cooperatio ad 
aliquod in se illicitum. Quae formalis cooperatio non videtur ad- 
esse, si solum illi ministro dicitur esse infirmum, qui cupiat ipsam 
videre vel alloqui. Quod autem S. Officium addit bonum esse, infirmis 
id dici a catholicis sororibus, se non posse directe eiusmodi postu- 
lationibus obsecundare: ratio in promptu est. Alioquin enim erga 
infirmum externo se gererent, ac si directe obsecundarent — id quod 
aliquo modo rationem scandali habere potest, quae, quantum possibile 
est, debet evitari. 


420 Ad quaesitum 2r R. 1. luvare ministrum acatholicum in ex- 
ercitio sui ritus videtur propinquior cooperatio esse quam eundem 

advocare. Quodsi igitur hoc non licet, non licebit, ut videtur, a 
fortiore illud. 

Nihilominus non satis recte id concluditur. Fateor plane hic 
adesse propinquiorem cooperationem, quam si agitur de solo nuntio 
ministris acatholicis dando; verum peior est cooperatio, quando agitur 
de advocando formaliter ministro, ut ritum suum peragat. Quae est 
formalis et hoc sensu quam proxima cooperatio eaque semper illicita ; 
opem autem ferre in instruenda mensa, procurandis pane et vino, 
cooperatio quidem est perquam propinqua, sed non necessario for- 
malis. Si, qui haec ministeria seu auxilia exhibet, satis ostendit se 
rem habere pro nihilo seque non spotanee sed quasi coacte ea fa- 
cere: cooperatio erit materialis tantum, ita ut ex causa valde gravi, 
si declinari nequeat, videatur evadere licita, sicuti ad 1" Quaes, re- 
sponsum est. 

Ad hanc rem confert, quod Laymann, Th. m. 1. 2, tr. 3. c. 13, 
n. 5 dixit pro circumstantiis sui temporis, cum frequens erat in- 
tegrarum communitatum a fide defectio et religionis commutatio: Si 
aedituus, qui hactenus in ecclesia ab haereticis occupata servivit, 
ad fidem catholicam convertatur, sed gravi necessitate pressus ser- 
vitio suo statim abscedere non possit, puto cogendum non esse, sed 
absolvendum, si promittat, quod servitium deseret, cum primum rerum 
statu 1mmutato potuerit: modo absit scandalum atque virtualis falsae 
religionis professio, si nimirum vel ex aperta aeditui coram populo 
protestatione vel aliis rationibus manifestum sit, quod ab illo ministeria 
pulsandi, ecclesiam aperiendi, claudendi, panem et vinum afferendi etc. 
solum fiant materialiter et ut actus secundum se indifferentes sunt, 
et nequaquam fiant, quatenus ordinantur ad exercitia haeretica, quippe 
quae hominem detestari plane éónstet. 

R. 2. Sponte tamen ea ministeria exhibere semper continet ipsius 430 
religiosi ritus approbationem  quandani. Quare ita agere non licet. 
Neque solum illicitum est, non rogatum sese offerre ad ea ministeria 
praestanda, sed etiam, rogatum se promptum ad id ostendere, quasi 
libenti et religioso animo ea praestentur; debet enim positive patere 
haec minime praestari ut officia religiosa, atque praeterea gravis 
ratio sic materialiter cooperandi adesse debet. 

Quae magis etiam attendantur oportet, si forte acatholicus mi- 
nister agendi sua ratione ostendat se a monialibus ea ministeria 
exigere vel exspectare eo fine, ut paritatem iuris vel potius indif- 
ferenüsmum inter diversas religiones illae agnoscant. Haec enim 
paritas eiusque agnitio impia est, neque eo se extendit ea quae dicitur 
publica et iuridica paritas inter diversos cultus. Illa scilicet paritas 
politica tantum est; publici religiosi exercitii libertatem dicit, non 
doctrinae veritatem vel bonitatem. 

R. 3. Si quando igitur propter publicas rationes diversorum cui1-131 
tuum ministris accessus ad aegrotos sui cultus concedi debet atque 
impossibile est omne plane auxilium denegare: curent moniales ea 
certo in loco ad manus habere et conservare, quae ministri illi re- 
ligiosi exigere soleant, isque indicent, ubinam ea reperiantur. quo 

Ldnnkuhl, Casua conaciontiae. I. Ed. 4. 15 

ipsi, si voluerint, sibi ea sumere possint, non moniales debeant por- 
rigere. Nam id neminem potest offendere, si moniales dicant se ad 
aegrotorum emam corporalem esse constitutas, non ad munus aeditui 
agendum: et si quid amplius pro catholicis facient et pro sacerdotibus, 
se id facere ex cultu propriae suae religionis, religionem vero alienam 
se colere vel exercere non posse. Cf. Th. m. 111 610 6ll. 


PAROCHI CATHOLICI CUM ACATHOLICO MINISTRO 
COOPERATIO. 


Casus. (122) 


l. Rufus, minister hitheranus, adit parochum catholicum eique proponit, 
ut diebus dominicis et festis, quae ab utrisque celebrentur, uno eodenique 
tempore pulsentur campanae ad convocandos homines seu indicandum tempus 
servitii divini: in ampla enim urbe impossibile est. ut omnes sive catholici 


sive lutherani pulsum campanarum sui ritus audiant, alterutras possunt audire, 
maxime si coniunctim pulsantur. 


2. Idem simul quaerit a catholico ,confratre"^, num, occurrente neces- 
sitate. cedere sibi velit vinum et panes orbiculares (hostias) ad peragendam 
sacram cenam; se ita magno incommodo liberari, cum nescire possit singulis 
vicibus, quanta vini et panis materia sibi sit necessaria, domus autem 
parochialis catholica ab ecclesia hitherana non longe distet. 

3. Rogat etiam parochum, ut pro aliquo die sibi commodare velit sacra 
paramenta et vestes, quo mensuram sumere possit ad ea sibi conficienda; suis 
enim parochianis placere cultum externum sollemniorem. 

Parochus catholicus, partim ne offensum sibi reddat ministrum acatho- 
licum, partim ut maiore commodo suorum consulat, precibus annuit. 


Quaeritur 1“ potueritne tuta conscientia parochus id concedere. 
2° quid eius successor agere possit vel debeat. 


Solutio. 


Ad quaesitum lr R. 1. Practice loquendo parochus debuit singula 
denegare. 

Nam 1. Dato, non concesso omnia ista esse cooperationem 
materialem tantum ad falsum cultum: est tamen cooperatio satis 
propinqua, quae saltem maiorem necessitatis causam, ex qua liceat, 
requirit, quam quae hic adest. 2. Insuper cum actiones illae vel per 
se publicae sint vel earum notitia publica sine dubio fiat, verum 
orietur scandalum, cum homines fideles eas fere non possint non 
habere pro conniventia cum secta falsa. 


R. 2. Sed iam accuratius indicandum est de singulis actionibus 
atque videndum, sintne cooperatio materialis tantum an formalis. 

Quamquam actiones illae in se nude spectatae pro materiali 
tantum cooperatione haberi possunt, ex circumstantiis videntur evadere 
formalis cooperatio. 

Ex conventione enim, non coacte pulsare campanas, quo melius 
possint et catholici et acatholici ad suos quique ritus celebrandos 

accedens natura sua nihil est nisi etiam ad acatholicum ritum homines 
convocare seu invitare: quod est formalis ad falsum ritum cooperatio 
atque malum intrinsecus. 

R. 3. Simile quid dixerim do concessione vini et hostiarum ad 433 
cenam acatholicam. Ei quidem, qui non ad hunc finem postulat, 
quamquam ad hunc finem adhibiturus est, res communes concedere 
vel vendere materialis est cooperatio eaque ex graviore cauca licet: 
sed si quis ad hunc finem postulat neque a concedente corrigitur, 
ille, qui concedit, ipsum istum finem assumit et iuvat: quod illicitum 
est. Debet nimirum ille finis pravus sive formaliter sive aequivalenter, 
non interne solum, sed etiam externe repudiari, prout etiam Lay- 
mann loco supra citato n. 429 exposuit. 

Immo quoniam panes orbiculares seu hostiae hac sua forma 
iam usum communem non habent, sed vix non unice usum habent 
religiosum, admodum difficile est, earum concessionem umqnam ab 
approbatione finis religiosi seiungere. | Nihilominus quia alius usus 
(v. g. pro glutine) non est impossibilis, si intentio mali finis suf- 
ficienter excluditur, ex (/ravissima causa putaverim earum  conces- 
sionem licere, non vero parocho in nostro casu. 


R. 4. Commodare vestes sacras, quo sumatur mensura ad similes431] 
conficiendas, ex se quidem non est nisi materialis cooperatio. Nihilo- 
minus ex circumstantiis nostri casus ea commodatio evadit finis ob- 
iectve mali externa approbatio — quae est intrinsecus mala. Adde 
profanationem quandam rerum sacrarum benedictarum. Minimum enim, 
quod in hac commodatione continetur necessario, est profanus usus, 
ad quem res sacrae traduntur; sed profano usui res sacras servire pec- 
catum est. 


Ad quaesitum 2m breviter respondere licet. Videlicet R. ]. Per 
se patet vinum et hostias a successore concedi amplius non posse. 
sufficit quidem, ut denegentur, quando petuntur; potest autem con- 
sultius esso ad maiora odia evitanda id antea ministro acatholico 


nuntiare. 

R. 2. Quoad pulsum campanarum sufficit, ut parochus nuntiet 
acatholico ministro se sibi servare ius pro suo arbitratu  pulsandi 
campanas tempore sibi bene viso: etsi dein re vera idem tempus ob- 


servare solet. 


CONTRIBUTIO AD FINES ACATHOLICOS. 
Casus. (123) 


Occasione festi alicuius nationalis consilium fit, ut. in honorem viri 
herois de patria bene meriti pretiosa statua erigatur in celebri templo acatho- 
lico, in oppido natali novum templum acatholicum pro numero incolarum 
necessarium construatur, atque in loco ubi defunctus est instituatur hospitium 
protestanticum, (pio educentur atque instruantur orphani. Alfredus, catholicus, 
in munere publico honorifico constitutus, ut gubernio placeat sibique viam 
pandat ad gradus altiores. cupit, pecuniam in finem istum conferre atque 

pecuniae colligendae munus suscipere. Verum cum dubitet, num haec cum 
officiis viri catholici cohaereant, confessorium consulit. Hinc 


Quaeritur 1 liceatne catholicis, quo probent suum erga patriam amorem, 
in istos fines pecuniam conferre. 


4  liceatne Alfredo partem habere in pecuniis pro hoc fine col- 
ligendis. 


3' sintne. qui ita agunt, inter fautores haereticorum computandi. 


Solutio. 


435 Ad quaesitum 1 R. 1. Non omnia opera, quae uintenduntur, 
eodem modo cum finibus acatholicis promovendis cohaerent. Nam eri- 
gere statuam viro etiam acatholico non propter causam haereticam, 
sed propter causam civilem atque illius viri virtutes civiles, nihil con- 
tinet religiosi ac proin nihil falsi cultus religiosi, neque cooperatio 
formalis est ad aliquod illicitum. Neque quod haec statua in templo 
acatholico erigatur, rem per se facit religiosam. 

Verum quidem est hoc modo templum istud acatholicum posse 
fieri celebrius atque magis frequentatum, ita ut hoc modo frequentior 
fiat cultus acatholicus; immo fortasse hoc ipsum a civibus acatholicis 
simul intenditur. Quod si obtinet, re vera etiam catholici, quotquot 
conferunt pecuniam, remote et materialiter cooperantur ad promoven- 
dum falsum cultum. Quare sine causa excusante id quidem iis facere 
non licebit. Attamen quoniam intentio illa non est finis rei internus, 
sed extrinsecus illatus, neque publice indictus, et quoniam alias haec 
qualiscumque cultus acatholici promotio sequitur per accidens: suf- 
ficere debet ratio illa non spernenda, qua velint catholici amorem 


erga patriam probare, ut ad statuam illam erigendam pecuniam con- 
ferre is liceat. 


4S6 R. 2. Gravior sane res est quoad templum  acatholicum con- 
struendum. Ibi agitur de aedificio, quod ex sese finem religiosum 
habet, et, quoniam religio vera excluditur, finem cultus falsi habet 
Insuper ille ipse finis palam annuntiatur a pecuniam petentibus. 

In instructione Vicarii Urbis ad parochos Urbis data d. 12 lulu 
1878 et a Leone XIII sancita haec inter alia habentur: ,Neque ex- 
imuntur a peccato mortali architecti, conductores, opificum domini, 
qui curam et operam suscipiant ad exstruendum et ornandum ali- 
quod templum protestanticum. Quod ad ipsos vero murarios aliosque 
opifices subalternos pertinet, i possunt a peccato excusari, modo 
desit scandalum, neve, quae facere iubentur, fiant in contemptum re- 
ligionis/ 

Si haec applicare conamur, sane qui pecuniam conferunt, non 
possunt subalternis operariis comparari, sed debent potius archi- 
tecto. Et quamquam pro diversa locorum conditione extra Urbem 
fortasse paulo mitius indicare licet de architecto conducto, qui non 
sponte se offerat: tamen qui pecuniam conferunt, et ipsa re et 
secundum hominum existimationem magis ipsum finem rei aedi- 
ficandae suum faciunt, quam architectus conductus. (Quare non puto 

catholico licere, in hunc finem a petentibus indicatum pecunias suas 
contribuero. 

R. 3. Quoad orphanotrophium non plane idem est. Aedes illae 437 
ex sua natura seu line interno omnino praescindunt a fine sive acatho- 
lico sive catholico. Hinc eas exstruere illicitum evadet fere ex eo 
tantum, quod finem illum externum, quem sibi constituunt iubentes 
seu mandantes, is qui construat suum facere censeatur. Quod archi- 
tectus conductus facere non censetur. 

Aliter tamen qui conferunt pecuniam; ili enim eo ipso, quod pe- 
tenübus annuunt, petentium finem suum faciunt — nisi forte aperta de- 
claratione hunc respuant, aliumque substituere possint et substituant. 

Quodsi igitur aliquis declaret se pro acatholica quidem educatione 
conferre nihil posse, attamen se libenter contribuere velle concivibus 
suis, etiam  acatholicis, ut habeant quo orphani sustententur: iam 
bonum finem intendit et manifestat.  Praevidetur quidem facile fore, 
ut ab aliis adiungatur finis malus educationis acatholicae; verum id, 
eum impedire nequeat, potest negative permitti. Ita igitur agere, ex 
eravi causa, sed ex gravi tantum causa, videtur licere. Quae gravis 
causa habetur, si catholicorum interest probare se amore patriae vero 
et legitimo a nemine vinci. Cf. Th. m. Ill 818. Caveri tamen debet, 
ne, qui ita contribuat, in publicis tabellis annuntietur, quasi contri- 
buisset ad illud institutum | acatholicum; neve eius nomen publicatum 
incitamentum sit, quo facilius vel largius ali in illum finem acatholi- 


cum conferant. 


Ad quaesitum 2" R. 1. Pro illis finibus, in quos catholicis non43S 
licet pecuniam conferre, minus etiam licebit Alfredo collectorem agere. 
Quare ad exstruendum templum acatholicum certe colligere pecunias 
non potest. 

R. 2. Si vero fines illi tres a collectoribus seiunguntur, licebit 
Alfredo colligere pecunias ad erigendam istam statuam. — Et si 
quid pravi per accidens cum eius erectione conjungitur, causam 
habet ex conditione sua satis gravem, cur hoc negativo permittere 
possit. 

R. 3. Pro orphanotrophio illo practice Alfredo non licebit col- 
lectorem pecuniae agere. Longe enim difficilius ipsi est quam singulis 
donatoribus, finem ilum externum acatholicae educationis excludere 
alterumque finem licitum substituere; immo id eum facere posse apud 
omnes, quos pecuniam petiturus adiret, videtur mihi moraliter im- 
possibile esse. Adde scandalum, quod alis catholicis eiusmodi agendi 


ratione oriturum est. 


Ad quaesitum 3“ R. 1. Favor, quem quominus praestemus hae-4$89 
reticis graviter prohibemur, intelligitur utique in causa haeresis. 
Quem favorem praestat, qui ex animo promovendi haereticam doctri- 
nam vel haereticum cultum quidquam agit: vel etiam ille, qui directe 
quidem hanc haeretici cultus propagationem non intendit, sciens tamen 
et volens aliquid facit, ex quo notabilis successus causae haereticae 


sequitur. 

R. 2. Sed quoniam ex actionibus illis, de quibus in casu, pro 
diversis circumstantiis et locis plus minusve causa liaeresis augetur: 
seclusa prava mente, ex locorum circumstantiis praecipue pendet, 
utrum favor mortaliter malus haereticae causae praestari dicendus sit 
necne. — Ceterum collectorem agere longe facilius in 2° et 3' casu 
favere est causae haereticae, quam singulas facere contributiones, nisi 
tamen in hac contributione conditio contribuentis vel sumina collatu 
vel modus conferendi eiusmodi fuerit, quae complures alios ad dandum 
alliciat atque permoveat. 


VIR CATHOLICUS CONSCRIBENS PRO LIBELLIS ACATHOLICIS. 
Casus. (124) 


Robertas, homo literatus, conscribit multa pro foliis diurnis vel periodicis, 
etiam iis, quae religionem catholicam insectantur; ipse tamen nihil graviter 
contra fidem vel bonos mores scribit, sed scriptionem hanc non vult deserere, 
quia meliora quam alibi accepit honoraria, facilius sibi nomen acquirit et 
spem maioris successus; nec quidquam iuvaret, si ipse nollet amplius con- 
scribere, peiora enim scripta substituerentur. 


Quaeritur 1 liceatne scribendo aliquid conferre atque ita iuvare folia ex 
magna parte prava. 


2^ quid de Roberto dicendum sit. 


Solutio. 


440 Ad quaesitum 1" R. 1. Sane illicitum est mala conscribere. Sed 
etiam indifferentia, immo ex se bona conscribere pro foliis alioquin pra- 
vis, ex hac ratione illicitum evadere potest, quod hoc modo eiusmodi 
folum magis succedat, maiorem numerum legentium acquirat, prava 
in eo contenta securius ac maiore cum damno legantur. Quod im- 
primis obtinet longe facilius, 1. si quis conscribere soleat atque ex con- 
dicto scribat, quam si una alterave vice tantum ; 2. si quis vir magni 
nominis et auctoritatis palam scribit, quam si sit homo obscurus qui 
scribat vel si tecto nomine scribat. — Adde, pro conditione scribentis 
etiam scandalum ex ipsa eius rei notitia publica adesse potest. 


R. 2. Facile igitur licebit una alterave vice aliquid inserere: 
vel pro gravitate causae opus bonum esse potest, bona quaedam et 
vera eorum legentium oculis subicere, qui alias falsa et prava pro 
veris legissent, maxime si quis scribat tecto nomine. 


44] Ad quaesitum 2" R. 1. Robertas, qui negat tantum se graviter 
contra fidem vel bonos mores scripsisse, videtur utique fines licitos 
non servasse. Monendus igitur saltem est, ut nihil omnino contra 
fidem vel bonos mores dicat: ceteroquin si quid contra fidem scripsit, 
vix intelligi potest, quomodo id possit esse non grave. 

R. 2. Examinandus omnino est, num sua auctoritate notabiliter 


augeat foli istius aestimationem atque legentium numerum. Si 
ita, e1 interdicendum est, ne porro conscribat. 

R. 3. Si re ipsa, ut asserit, influxum hunc non exerceat, sed 
potius peiora impediat (quod ne facilius credas cave) neque grave 
scandalum ipso praebeat: non audeo eum peccati eiusque gravis dam- 
nare. De cetero Robertus attendat praeceptum constitutionis fid- 
orum ac mwnerumu n. 22: rNemo e catholicis, praesertim œe viris 
ecclesiasticis, in eiusmodi diarus vel folus vel libellis periodicis quid- 
quam, nisi suadente iusta et rationabili causa, publicet." 


Cf. etiam Nolidin, S. th. m. III0 124. 


PUERI CATHOLICI IN CANTU ACATHOLICO OCCUPATI. 


Casus. (125) 


In schola aliqua mixta ex maxima parte acatholica pro exercendo cantu 
adhibetur libellus, qui praeter alia etiam continet carmina religiosa lutherana 
Quibus exercentur etiam discipuli catholici et, cum bene sint exercitati, in- 
vitantur ad ea carmina in publica aliqua festivitate in ecclesia lutherana 
canenda. 


Quaeritur 1" quae sit communicatio in sacris, (piam cum haereticis catholico 
habere non licet. 
2? liceatno catholicis exercitii causa haec canere. 
3" liceatne eadem in ecclesia lutheranorum cum iis canere. 


Solutio. 


Ad quaesitum I" R. 1. Pristinis temporibus, cum omnes ex-442 
communicati essent vitandi, omnis cum haereticis communicatio, ideo- 
que in quibuslibet etiam actionibus sacris, interdicta erat, exceptis 
quibusdam necessitatis casibus. 

R. 2. Attamen hac generali communicationis prohibitione per 
Martinum V („Ad evitandau) sublata, fidelibus non amplius interdictum 
est, quominus in rebus in se licitis cum haereticis communicent. | Quare 
in ritu catholico catholice celebrato nihil prohibet, quominus catholicus 
simul cum Mhaeretico adsit. | Neque est cur catholicus nequeat hae- 
reticum invitare, ut secum in finem certum bonum et pium preces 
fundat privatim, si omnis species indifterentismi et commixtionis cul- 
tuum excludatur. 

R. 3. Prohibitum tamen manet, quominus catholicus partem habeat 443 
cum protestantibus in eorum ritu protestantico; id enim esset falsum 
rtum et cultum profiteri. Immo addo: etiamsi ritus vel cultus exer- 
citus nihil. falsi vel haeretici in se continet, si tamen ab aeatholicis 
ut talibus, i. e. quatenus sectam a catholica Ecclesia separatam con- 
stituunt, cultus divinus exercetur, ille eo ipso evadit illegitimus, neque 
in tali publico actu catholicus partem habere potest. Partem autem 
habet ille, qui in tali actu simul cum aeatholicis horum preces fundit, 
vel qui utcumque ita assistit, ut cum illis agere videatur. 

R. 4. Qui eiusmodi actui religioso acatholicorum materialiter 
tantum interest, nihil religiosi agens neque agere apparens, non 

proprie committit communicationem in sacris prohibitam; nihilominus 
alio titulo eiusmodi assistentia. potest esse illicita. Cf. Th. ni. Ill 
816 nota. 

simile quid dici debet de aliquo actu publico, qui religiosus qui- 
dem est, sed simul actus civilis vel politicus. Quod si fieri potest et 
ita fieri apparet, ut assistentia sit mere civilis et politica, haec non 
est prohibita titulo communicationis in sacris. 


444 Ad quaesitum 2" R. 1. Si liber, quo schola illa utitur, sit liber 
acatholicorum religiosus seu collectio carminum, qua utantur in suis 
coetibus religiosis: libro illo uti catholicis non licet, eo quod hi libri 
prohibiti sunt regula constitutionis ^Officiorum ac munerum! n. 3: 
Item prohibentur libri, qui ex professo de religione tractant, nisi 
constet nihil in iis contra fidem catholicam contineri." | Immo etsi 
constaret nihil contra fidem catholicam contineri - id quod vix um- 
quam constabit — prohibiti essent vi n. 20 eiusdem constitutionis de 


libris liturgicis et precatoriis, utpote ,publicati praeter legitimae aucto- 
ritatis licentiam 


R. 2. Si carmina ista utcumque continent sententias haereticas, 
haec neque legere neque canere licebit. 


R. 3. Si vero liber religiosus non est, neque carmina quidquam 
haeretici continent, sed ea quae Christiani communiter de Deo rebus- 
que sacris sentiunt: dedecet quidem plane hac sola ratione, quod sint 
res religiosae ab acatholicis compositae, catholicum ea canere; verum 
cum in nostro casu sit gravis quaedam ratio atque moralis quasi 
coactio, id illis discipulis culpae verti nequit, si in exercitio cantus 
ista canere iussi obtemperant. Nam actus religiosus vel liturgicus 
non est neque communicatio in sacris. 


445 Ad quaesitum 3 R. 1. Si agitur de festivitate religiosa, clarum 
est catholicos non posse cantu ad eam concurrere eamque hoc modo 


quasi celebriorem reddere: est enim haec formalis communicatio 
in Sacris. 


R. 2. Immo si est festivitas profana vel civilis, cuius actus sol- 
lemnis in ecclesia haeretica celebratur, facile cantus cantici religiosi 
haberi potest pro religiosa parte istius festivitatis: quodsi ut talis re 
ipsa habetur, similiter catholicis non licet formaliter partem habere. 
Quare in omni casu ab eiusmodi cantu catholici avertendi sunt. 

R. 3. Si vero sollemnitas tota retinet characterem suum profanum, 
locus ipse, scilicet quod celebretur in templo haeretico, vel tenor can- 
tici, quod contineat rem religiosam, non facit, ut cantus sit actus cultus 
divini eiusque acatholici: cani enim potest — et saepe fit — res reli- 
giosa ad demulciendas aures et ad fruendum arte musica. Quo in 
casu, si abest scandalum, cooperatio catholicorum illicita non erit. 


VIRTUTES MORALES QUAE ALTERUM 
IMPERFEf TE RESPICIUNT. 


PRAEAMBULA DE VIRTUTIBUS MORALIBUS INFUSIS 


Casns. (126) 


Ferrerius in conventu sacerdotali disputat contra virtutes infusas; se 
non admittere nisi theologicas infusas; has ad vitam Christianam  super- 
naturalem ducendam sufficere; reliquas virtutes esse acquisitas neque amitti 
cum gratia sanctificante; id etiam experientia probari, cum peccatores non 
raro in aliqua virtute, v. g. iustitia, sobrietate, excellant. Quid de hoc opi- 
nandi modo dicendum, vel enucleatius: 


Quaeritur 1° sintnc re ipsa praeter virtutes theologicas aliae virtutes per 
se infusae. 
2' quid earum virtutum sit munus, et quae a virtutibus acquisitis 
distinctio. 
3^ quid de experientia, quam Ferrerius obicit, sit. dicendum. 


Solutio. 


Ad quaesitum 1° R. 1. Non fido quidem certum est, sed longe 446 
communior theologorum est sententia, duce S. Thoma Aq., esse praeter 
tres theologicas alias virtutes seu habitus supernaturales per se in- 
fusas. Id S. Doctor imprimis docet (S. th. 1. 2, q. 63, a. 3) videlicet: 
Sicut in homine sint naturalia principia, i. e. intelligendi et cognoscendi 
facultas et naturalis appetitus boni, ita inesse homini iusto per in- 
fusionem supernaturales habitus virtutum theologicarum, quibus tam- 
quam principis et fundamentis ordinemur ad Deum ut finem super- 
naturalem. At sicut ex naturalibus illis principis cognoscendi et 
appetendi per proprios actus acquiramus nobis diversas virtutes mo- 
rales naturales, quibus tendentiam ad naturalem finem exsecutioni 
demus: ita consequenter ad infusionem supernaturalium principiorum, 
virtutum theologicarum, Deum nobis infundere habitus operatives 
supernaturales, quibus in diversis humanae vitae officiis et operibus 
tendentiam in finem supernaturalem exsequamur: has esse virtutes 
morales infusas. 

R. 2. Si vero de numero harum virtutum quaeritur, longe minus 
certe dici potest, quot sint, quam num sint. Facile quidem conveniunt 
ad similitudinem virtutum | acquisitarum admittendas esse quatuor 
supernaturales cardinales; prudentiam, iustitiam, fortitudinem, tem- 


234 . De virtutibus et officiis erga homines. Virtutes iustitiae annexae. 


perantiam; quot vero statui debeant harum virtutum cardinalium 
cognatae virtutes, dictu difficile est. maxime cum in rebus cognatis 
supernaturalis habitus unus idemque officio fungi longe facilius possit 
quam habitus naturalis. 


447 Ad quaesitum 2“ R. 1. Responsum circa munus virtutum mora- 
lium infusarum iam patet ex modo dictis. Praesident enim moribus 
humanis, quo possimus convenienter in diversis officiis atque rela- 
tionibus humanis supernaturaliter agere. Supernaturales actiones hoc 
modo conaturaliter ab homine procedunt. 


R. 2. Illud autem discrimen inter virtutes morales infusas et 
morales acquisitas est, quod hae dent homini naturalem facilitatem 
exercendi virtutis actus; supernaturales minus facilitatem quam facul- 
tatem dant supernaturalem. 


R. 3. Quocum cohaeret aliud discrimen: Naturales virtutes non 
unico actu acquiruntur neque unico actu destruuntur, sed paulatim 
repetitis actibus enascuntur et augentur, atque diuturna otiositate vel 
actibus contrariis repetitis decrescunt et emoriuntur. . Supernaturales 
virtutes instantanée cum gratia sanctificante et caritate infunduntur, 
et quamquam suis actibus augentur, id non fit effective sed meritorie: 
similiter instantanée per quodlibet peccatum mortale, non per solum 
actum sibi oppositum, cum caritate et gratia sanctificante demeritorie 
destruuntur, decrescunt numquam. 


44s Ad quaesitum 3" R. 1. Verum dicit Ferrerius, non per quodlibet 
peccatum mortale destrui quamlibet virtutem acquisitam, atque etiam 
v. g. molles posse manere iustos et sobrios; verum haec iustitia vel 
sobrietas in homine peccatore non est iustitia vel sobrietas super- 
naturalis neque ad meritum vitae aeternae quidquam confert. 


R. 2. Etiam e contrario vitia acquisita per virtutes infusas non 
statim exstinguuntur, etsi suo modo diminuantur. Quare homo post 
longam vitam peccaminosam conversus et iustificatus inclinationes ad 
malum naturaliter insitas et acquisitas adhuc retinet, atque pugna 
opus est, ut eas paulatim evellat. 


449 R. 3. Notari meretur homines iustos, qui sunt in gratia sancti- 
ficante, et homines peccatores, i. e. eos qui gratia sanctificante privati 
exsistunt, longe aliter se habere, quando exercent actus virtutum. — 
Posteriores enim acquirunt quidem vel augent naturalem habitum seu 
facilitatem similes actus deinceps exercendi: sed nihil proprie apud 
Deum merentur. Idque etiam verum est, si forte excitati gratia 
actuali huic excitationi consentiant atque gratia porro iuvante super- 
naturaliter agunt: in quo casu de congruo quidem ulteriora Dei auxilia 
sibi mereri possunt, nihil possunt mereri de condigno. lusti autem 
supernaturaliter agendo sane eodem modo naturalem facilitatem secun- 
dum exigentiam virtutis, quam modo exerceant, deinceps agendi sibi 
augent; sed insuper crescunt per modum meriti condigni in virtute 
supernatural! infusa, neque in sola illa quam exercent, sed etiam in 
reliquis virtutibus infusis atque in ipsa sanctificante gratia et cari- 


Virtutes morales infusae generatim. — Veracita eiusque laesio 295 


tate. Quodsi forte postea peccato mortali excidant e gratia sancti- 
ficante, supernaturales virtutes ilico amittunt, non amittunt facilitatem 
naturalem. 


VERACITAS ET MENDACIUM. 
Casus. (127) 


Gaudentius magister, quo melius pueros confitentor a mendaciis et a con 
teniptu parentum deterreat, solet iis acclamare: .Os quod mentitur, ait Scrip 
tura, occidit Ánimam (Sap 1, 11), et: .Oculum, qui subsannat patrem. ... et 
fodiant eum corvi de torrentibus, et comedant eum filii aquilae" (Prv 30, 171 
Quos pueros cum Arcadius missionarius postea cognovisset mendacia omnem 
quo parentum despectum pro mortalibus peccatis habuisse neque ab is ca- 
visse, publice convocatos dedocet et Gaudentium graviter obiurgat. 


uaeritur l' quid sit mendacium et quale peccatum. 
q q p 
2“ quomodo parentum despectu a filiis peccetur. 


3 quid indicandum sit tum de Gaudentii. tum de Arcadii agendi 
ratione. 


Solutio. 


Ad quaesitum 1" R. 1. Mendacium dicitur locutio contra menteur 
cui multi addunt: cum intentione fallendi; quod sensu proprio et pleno 
ad mendacium non requiritur, causative et reductive quidem id aliquo 
modo omni mendacio inesse concedi potest. 

Hinc mendacium non committitur ab eo, qui falsum dicit putans 
esse verum ; at committitur ab eo, qui verum dicit putans esse falsum. 
Neque committitur ab eo, qui falsum ore quidem profert, tamen sen- 
sum falsum ad alios non dirigit seu iis falsum non loquitur. Hinc qui 
aperte falsa dicit, sciens et volens ut audientes ea ut falsa sumant, 
v. g. iocando, non mentitur. 

Plerumque adest intentio fallendi, i. e. voluntas, ut ii, ad quos 
locutio dirigitur, ista falsa pro veris habeant; verum haec voluntas 
propria et formalis non requiritur, ut patet in eo, qui coram testibus 
a visu negat se aliquid fecisse, ne convinci possit ex propria con- 
fessione. In quo casu, cum fallendi impossibilitas adsit, adesse volun- 
tas fallendi nequit. Nihilominus aliquo sensu etiamtum de intentione 
fallendi loqui fas est, quia loquens vult, ut, quantum est ex ipsa 
locutione, audiens scire nequeat nisi falsum: haec fallendi intentio 
omni mendacio essentialis est. Cf. de omnibus Th. m. 111 916; Noldiii, 
S. th. m. II!) 636 sqq; Aertnijs 1.3, n. 552. 

R. 2. Mendacium distinguitur damnosum, officiosum, 10cosum : 
damnosum, quod praeter errorem mere intellectualem aliud damnum 


causát ; 
officiosum, quod profertur ab aliquo, ut se alterumve ex aliqua 
difficultate expediat vel utilitatem aliquam percipiat quod igitur 


alicui officio seu utilitati est; 
iocosum, quo deceptio alterius in iocum et recreationem adhibetur. 


Cf. Th. m. Ill 917. 

45] R. 3. Mendacium qua tale seu sola mendacii malitia non est 


432 


453 


mortale sed veniale peccatum (cf. Th. m. 1. c.): malitia mortalis, si 
adest, extrinsecus infertur; eaque adesse potest in solo mendacio 


damnoso; si enim grave damnum causatur, peccatur mortaliter; ve- 
nialiter, si leve. 


R. 4. Nihilominus consuetudo mentiendi periculum graviter pec- 
candi facile inducit; siquidem periculum est ne, qui solet mentiri, a 
mendacio non abstineat, etsi advertat grave damnum secuturum esse, 
vel ne forte etiam cum mendacio iuret vel ad alia peccata gravia 
viam sibi planam faciat. Quo sensu S. Scriptura dicit: Os, quod 


mentitur, occidit animam", non quod formaliter animi mortem inducat, 
sed quia ad eam disponit. 


Ad quaesitum 2" R. 1. Despectus serius et gravis erga parentes, 
etsi intus tantum concipitur, grave peccatum est. 


R. 2. Signa illa externa, quae eiusmodi despectum gravem de- 
notant, cum advertentia coram parentibus edere etiam grave peccatum 
est, etsi forte intus despicientia gravis absit; ex natura enim sua haec 
supponuntur ex eiusmodi gravi despicientia oriri atque parentes gra- 
viter offendant necesse est. Magis etiam peccata gravia sunt, si re 
vera internus despectus ea comitatur. 

R. 3. Hoc igitur imprimis valet de filis adultis vel adulescen- 
tibus. Nam si de pueris sermo est, eorum inadvertentia et malitiae 
defectus ratio est, et cur absit interna despicientia gravis, et cur signa, 
quae alias pro gravi despectu haberentur, aestimentur minoris. Immo 
si res est inter homines rudes et incultos, non ilico ea pro gravibus 
habenda sunt, quae gravia sunt inter homines ingenuos et excultos. 
Cf. S. Alph., Th. m. III 334, qui ait: ,in his et similibus (sc. in 
conviciis erga parentes) saepe excusantur fili a mortali propter in- 
deliberationem actus, ut notant Bonacina et Elbel.u 


Ad quaesitum 3" R. 1. Malo omnino egit Gaudentius, falso 
applicans verba S. Scripturae ad qualibet mendacia vel in parentes 
convicia. Debuit certissime explicationem dare, si hac ratione pueris 
voluerit metum incutere. Potuit pericula indicaro atque sanctum Dei 
timorem excitare, qui horrere doceat etiam levissima peccata; sed 
pessimum est falsas conscientias facere in ruinam animarum et ea 
pro mortali peccato proponere, quae veniale non excedunt. Neque 
iuvit intentio vel ipsa spes frequentiae peccatorum, licet venialium, 
minuendae. Qui ita cogitat, nescit quid faciat, non aestimans longe 
praestare, sexcenta venialia peccata fieri, quam unicum peccatum 
mortale. 


434 R. 2. Arcadius zelum quidem habuit, sed non secundum scientiam. 


Optime egisset, si in confessionali ipsos illos pueros, quos falsa con- 
scientia laborare cognoverit, dedocuisset: immo potuit etiam uni alterive 
puero perspicaciori dicere, si putet alios pueros esse in eadem per- 
suasione, bonum esse eos melius instruere et quae ipsa audierit in 
confessione cum aliis communicare. — Publice autem ad hoc pueros 
convocare, ut eos instrueret, erat manifestatio eorum, quae habuit ex 

auditis confessionibus, atque contra sigillum confessionis. Summum 
potuit in ea instructione, quae consuevit haberi pro pueris, etiam haec 
tangere, ita tamen, ut non appareret ullo modo se ex notitia confes- 
sionis procedere. Sane potuit optime id perficere, si v. g. ex ordino 
docuerit pueros, quae sint peccata et quam gravia, quae a pueris fa- 
cilius possint committi. — Similiter Gaudentium. reprehendere, nisi 
licentiam habuerit a conlitentibus, facile erat ex parte Arcadi contra 
sigillum confessionis; in genero autem dicere magistros et instructore- 
cavere omnino debere, ne falsas faciant conscientias neve aedificent 
pro gehenna, nihil indicans ex confessionibus auditis, missionario 
utique licuit. — Ceterum de his confer, quae dicuntur in vol. II. huius 
operis in casibus de siyillo sacramentali confessionis. 


DE RESTRICTIONE MENTALI. 


Casus. (129) 


Proclus, qui inimicum occidit, interrogatus de vicino, contra quem 
suspicio orta erat, num vidisset illum tali et tali hora armatum domo exeuntem, 
id secundum rei veritatem affirmat ac propterea ut testis vocatus idem ex 
odio iuratus confirmat: quo fit, ut vicinus, homicidii vix non plene convictus, 
ad perpetuum carcerem condemnetur. 

Alia vice similiter interrogatur de Jasone amico, qui furti suspectus 
erat et furtum re ipsa quidem commiserat, at non hoc furtum de quo quae- 
rebatur, sed longe insignius in alio loco patratum. lurat igitur Proclus se 
lasonem exeuntem non vidisse, cum re vera viderit: immo se circa illud 
tempus in loco plane dissito observasse hominem, quem non recognoverit 
quidem, sed hominem lasoni plano similem: cogitat nimirum intra se omnes 
homines sibi esse similes. 


Quaeritur 1' quid sit restrictio mentalis, quae et quando licita. 
2^ quid indicari debeat de variis Procli testimoniis. 


Solutio. 


Ad quaesitum 1“ R 1. Restrictio mentalis est suppressio ali-45 
cuius circumstantiae seu rei addendae eiusque in mente retentio, vi 
cuius rei addendae tantum verba prolata determinatam et completam 
veritatem habent. Sine illa additione verba prolata vel non habent 
verum sensum, vel habent sensum vagum, non satis determinatum, 
seu ambiguum. 

Circumstantia seu additamentum illud suppressum aut ex alis 
circumstantiis suppleri potest, v. g. ex conditione loquentis vel audien- 
tis, ex loco, tempore etc.; aut humano modo suppleri seu intelligi 
nequit. (In posteriore casu est restrictio pure mentalis, in priore lut» 
mentalis. 

R. 2. Restrictio pure mentalis, in qua sensus verus nullo modo 
exprimitur, sed vel insita verborum vi vel ex alis adiunctis sensus 
falsus necessario colligitur: idem est atque mendacium: hinc pec- 


canti nosum. 


238 De virtutibus et officiis erga homines. — Virtutes iustitiae annexae. 


456 R. 3. Restrictio late mentalis non est proprie dictum mendacium; 
nihilominus mendacio aequivalet, quando interrogans ius habet ad 
plenam et apertam veritatem; alias licet ea uti ex insta causa, immo 
pro circumstantiis adhiberi debet. Ratio est, quia locutio cum restric- 
tione late mentali non est determinate falsa, siquidem sensus locutionis 
a quovis rationabiliter sumi debet et sumitur simul ex adiunctis; sed 
tantum non continet totam veritatem, cum pars quaedam, circumstantia, 
silentio prematur. Sic v. g. qui circa meridiem interrogatus num ederit 
respondet: Non, certe non vult significare se numquam  edisse, sed 
se prandium hodiernum nondum sumpsisse; neque mentitur, etsi ante 
horam ientaculum sumpsisset. 

In hoc casu additamentum quidem, quod loquens mente retinet, 
sed quod necessarium est ad plenam veritatem, facile a quovis sup- 
pletur. Neque tamen id adeo facile suppleri necessarium est, ut 
locutio sit a mendacio immunis. Immo quando is, ad quem locutio 
dirigitur, ius non habet ad plenam veritatem, sed indebite vel iniuste 
interrogat, fieri potest, ut loquens studiose celare possit vel reticere 
aliquid, quo demum addito determinata et plena veritas habeatur. 
Atque pro circumstantiis licebit loquenti. positive intendere, ne audiens 
plenam et determinatam veritatem percipiat vel etiam suspicetur, per- 
mittens interim, ut is sua propria praecipitantia in positivum errorem 
incurrat. Haec necessaria esse possunt, ut secreta gravissima sarta 
tecta serventur. Exempla habemus in dictis ipsius Christi Domini 
(cf. Io 7, 8; Mc 13, 32): quibus evidens fit non posse omnem re- 
strictionem mentalem esse peccaminosam. Cf. Th. m. Ill 918; S. Alph., 
Th. m. III 152; Noldin> S. th. m. H 639sqq. 


R. 4. Quando iure meo possum (videlicet ex causa rationabiliter 
gravi vel proportionate) celare veritatem, non tamen ad id obligor: 
licebit mihi uti restrictione late mentali. Quando ex aliqua causa pro- 
palatio veritatis ex parte mea peccatum fuerit, interrogatus de ea re, 
restrictone late mentali uti per se debeo. 


457 Ad quaesitum 2" R. 1. In priore casu debebat Proclus celare 
factum illud verum, illud scilicet cum restrictione negans & eo quod 
non licuit vicinum in capitis poenam iniustam conicere. Plane enim 
scit Proclus vicinum domo non exiisse ex intentione istius homicidii; 
interrogatio autem de solo illo exitu intelligi potest et debet, qui 


' Negare aliquam rem non haberi pro mendacio, si putetur adesse gravioris 
necessitatis causam, cur veritas celetur, communi persuasione hominibus insitum est. 
Sollemne exemplum habes ex iis. quae Friedjung in hbro qui inscribitur. ,KainpD 
uni die Voiherrschaft in Deutschland (Pugna de hegemonia in Germania) 1 326 
narrat. Refert enim, cum gravissimum dissidium exsisteret anno 1866 inter Bonis 
«iam et Austrian! atque bellum iam immineret, Guilielmum |. regem Borussiae ab 
Ehsabetha regina viduo, fratria sua et matertera imperatoris Austrine, interrogatum 
A num re vera iniisset foedus contra Austrian! cum Italia; regem autem, cum 
noluisset secretum ad rem publicam spectans cognatae imperatoris Austrine prodere, 
factum illud, quod re ipsa locum habebat, incunctanter negate. Quo autem sensu 
.iusmodi locutio haberi possit pro restrictione non ptue mentali, quam ex causa 
proportionate gravi liceat adhibere, explicatur fusius in Th. m. I“ 918. 

fortasse fuerit via ad homicidium : de illo enim solo exitu ius inqui- 
rendi et respondendi est. — Quamquam igitur Proclus non commisit 
mendacium proprie dictum, tamen graviter peccavit, etiam secluso suo 
odio, per solam illam affirmationem, idque saltem contra caritatem:, 
immo puto confirmationem illam i1iudicialem fuisse contra iustitiam, nisi 
addiderit sibi tamen persuasum esse vicinum suum non ex intentione 
homicidii exiisse, idque — quantum possit sine suo gravissimo peri- 
culo— credibile fecerit. Sed haec huc non pertinent; neque huius 
loci est disputare de obligatione damni reparandi. 


R. 2. In posteriore casu licuit Proclo restrictione illa uti, qua 45$ 
negavit se vidisse Jasonem exeuntem, quia re vera in ordine ad illud 
furtum, de quo quaerebatur, non exivit; quod autem exierit ad aliud 
furtum perpetrandum, hic nondum venerat in quaestionem. Attamen 
generatim in eiusmodi casu, sicut noster est, licebit etiam fateri, tum 
ut fiat pro securitate publica quaedam inquisitio contra illud furtum 
a Iasone re vera patratum, si ille furtis assuetus est, tum ne is, qui 
interrogatus a magistratu restrictione responsum declinat, postea ipse 
difficultatibus involvatur vel etiam periurii accusetur. 


R. 3. Quod autem Proclus in posteriore casu addit, quo securius 
lasonem ab omni suspicione defendat, a malitia mendacii non potest 
excusari. Nam 1. sine ulla iusta causa ad restrictionem hanc recurrit: 
2. tali utitur restrictione, quae sit pure mentalis. Qui enim de simili- 
tudine inter homines loquitur, loqui rationabiliter nequit. de illa simili- 
tudine, quam omnes homines ratione naturae humanae habent inter 
se, sed de aliqua similitudine speciali, i. e. in exterioribus, necessario 
loqui et intelligi debet. 


GRATITUDO ET INGRATITUDO. 
Casus. (129) 


Nicander, puer egenus a Paulo susceptus et educatus omnibusque literis 
instructus, postea huic aemulus exstitit in. candidatura publici officii. Atque 
ita iit, ut contra Paulum aversionem concipiat, male de eo loquatur, atque 
demum in indicio falsi criminis testis exsistat, quod se a Paulo patratum 
audivisse dicit — ut vere audivit, sed quod ab altero patratum esse scit. 


Quaeritur 1" quae sint gratitudinis officia, quae sit malitia ingratitudinis. 
2° quomodo Nicander in Paulum peccaverit. 


Solutio. 


Ad quaesitum 1l" R. 1. Positiva gratitudinis officia revocari fere 459 
possunt ad beneficii aestimationem, recordationem, retributionem, gra- 
tarum actionem. Quorum officiorum neglectus vix umquam grave 
peccatum evadit, nisi negativi officii laesionem gravem, i. e. gravem 
ingratitudinem simul implicite saltem vel aequivalenter, contineat. 


R. 2. Si benefactor forte inciderit in gravem necessitatem atque 
ille, qui antea beneficiis ab illo auctus fuerit, possit opem ferre, certe 

facilius erit obligatio ei succurrendi (piam cuilibet extraneo, atque 
ordo caritatis postulat omnino, ut praeferatur. 


R. 3. Ingratitudo imprimis adest eaque formalis in contemptu 
beneficii et benefactoris, quem quis eo animo fovet, ne videatur esse 
obnoxius. Ut autem mortale adsit peccatum ingratitudinis, supponitur 
magnum beneficium et requiritur contemptus gravis. — Dein ingrati- 
tudo committitur malum pro bono reddendo: quodsi igitur grave malum 
inferatur vel ratione modi gravi iniuria benefactor afficiatur, certe 
peccatur mortaliter: verum ut praeter communis caritatis vel iustitiae 
laesionem accedat nova species ingratitudinis mortalis, magnus exces- 
sus in malo quod infertur, vel in modo quo infertur, committi debet. 
Cf. Th. m. Il! 915. 


460 Ad quaesitum 2" R. 1. Nicander sane graviter peccat contra 
Paulum ratione laesae caritatis et iustitiae. Immo in tam atroci in- 
iuriaj qua sciens et volens eum gravis criminis commissi false arguit, 
videtur reus esse etiam specialis 1ingratitudinis mortalis: hanc tamen 
novam malitiam gravem non contrahit. qualibet diffamatione, ne ea 
quidem, quae ratione diffamationis gravis fuerit. 


R. 2. Nicandrum autem non excusari a peccato falsi testimonii 
propterea, quod re ipsa audierit alios in Paulum calumniam proferentes, 
ex iis, quae postea de testibus dicenda sunt, apparebit. 


PIETATIS OFFICIA ET SIMILIA, QUAE QUARTO 
DECALOGI PRAECEPTO RECENSENTUR. 


PIETAS FILIALIS - OFFICIUM PARENTUM c(l). 


Casus. (130) 


Severus, curis et clamoribus, quos sustinere debet a pueris suis, per- 
taesus, iis saepe precatur: ,utinam Deus morte vos ğuferat nuper contra 
lilium adultiorem, qui manum contra ipsum attollere ausus erat, Deum iustum 
indicem appellat, qui infortunio et matura morte indignum filium puniat: 
alios etiam filios prioris sui matrimonii, a noverca instigatus, ut spurios fere 
tractat, iam nunc testamento cavet, ne quid ultra legalem portionem ac- 
cipiant, quo abundantius filis secundi matrimonii provideat; hos studiis ap- 
plicat literarum et scientiarum, illos artibus opificum addiscendis addicit. 


Quaeritur 1° quae sint officia parentum erga filios. 
2° quomodo Severus peccaverit in singulis casibus. 


Solutio. 


Ad quaesitum lm R. 1. Parentes debent filis internum affectum 46] 
et externam opem: amorem et necessariam bonorum procurationem 
eamque tum corporalium tum spiritualium bonorum. 


R. 2. Peccant igitur parentes speciali peccato contra pietatem: 

l. si filios odio. habent malaque optant; 

2. sı mala ns inferunt; 

3. si neglegunt quae ad vitam victumve prolis necessaria sunt, 
sive ante prolis nativitatem sive postea; 

4. sı neglegunt vel diu differunt baptismum prolis cum aeternae 
salutis periculo; 

5. si educationi instructionique non provident vel scholis pravis 
filios committunt ; 

6. si correctionem omittunt, pravo exemplo et scandalo sunt; 

7. si vitae statui pro conditione sua vel filiorum et procurandae 
ad eum aptitudini non provident; si convenientem vocationis elec- 
tonem impediunt vel invitos ad certum vitae statum cogunt. 

Cf. Noldin, S. th. m. II 287—292; Aertnijs, Th. m. 1.3. n. 154 sqq. 


Ad quaesitum 2" R. 1. Parentes, si ex impatientia quadam filiis 462 
mortem exoptant, ut in priore casu Severus fecit, id generatim non 
faciunt ex animo — quare ex hoc capite a gravi peccato excusantur. 

Lrhifikithl, Casus conscientiae. I. Ed.4. 16 

(aveant nihilominus, ne eiusmodi imprecationibus filiis scandalo sint, 
exemplo suo maledicendi consuetudinem eos edocentes. Magis etiam 
a gravi vel ab omni peccato excusantur, qui id solum optant, ut 


Deus innocentes filios auferat atque a periculis huius mundi acternae- 
que mortis praeservet. 


463 R. 2. In altero casu, quo Severus Dei vindictam serio invocavit, 
certe graviter peccavit. Quamquam enim filius gravissime peccavit, 
atque Deus hoc filii peccatum, nisi resipuerit, gravissime castigaturus 
est: nihilominus Dei, non hominis est, hanc vindictam decernere. 
Nunc autem ipse Deus vult hanc filii resipiscentiam, non poenam, vel 
si vult poenam, hanc vult in fili bonum, non in eius interitum ; multo 
minus vult hominem alterum alterius desiderare interitum. Severus 
autem ostendit se ipsum fili malum seu infortunium ut tale de- 
siderare, quod odii et vindictae illicitae est. 


R. 3. Male tractans filios prioris uxoris eosque notabiliter aliis 
postponens etiam graviter peccat Severus: immo non solum externa 
actione, sed etiam defectu interni amoris, quem videtur vix retinuisse 
ullum, graviter peccavit. 


464 R. 4. Parentes quidem, si iustam causam habent, non peccant, 
si filiorum hereditatem ad legitimam portionem restringunt, dummodo 
fili hac ratione non relinquantur graviter indigentes. Verum alios 
filios restringere ad partem legitimam, alios eo magis ditare sine iusta 
eravique causa a parte rei, sed ex solo inordinato affectu, id aequum 
amorem nimis laedit atque ex sese ansam praebet discordiarum inter 
fratres; quare communiter hoc parentibus grave peccatum est, idque 
censeo in casu Severi re ipsa obtinuisse. 


R. 5. Si conditio Severi inferior est, certe ex se non peccat, 
si curat filios arte aliqua opificum instruendos, neque consulendum 
est, ut omnes filios suos ad altiorem statum evehat. Neque peccat 
per se unum prae alus studiis literarum applicando, si modo id facit 
in eo qui maioris videatur ingeni et qui ex intentione non prava 
studiorum sit amans, dum alu fortasse artes inferiores addiscere 
praeferunt. Verum ex sola iniqua praedilectione hoc modo filios 
alios aliis praeferre vel potius alios aliis postponere, in nostro casu 


Severo crimini verti debet, ita ut etiam hac ratione a gravi peccato 
non videatur immunis. 


PIETAS FILIALIS — OFFICIUM PARENTUM (11). 
Casus. (131) 


Theodoricus ex Lea filium suscepit, quem ambo famae tuendae causa 
curant in orphanotrophio educandum. Post annos fortuna notabiliter aucta, 
matrimonium ineunt, complures suscipiunt filios, quos more divitum et nobi- 
lium educant, priore filio in inferiore conditione et ignorantia sui ortus re- 
licto. Conscientiae autem stimulis agitantur, ex una parte timentes, ne tam 
dissimili tractandi modo in primogenitum suum peccent, ex altera parte 
timentes diffamationem et scandalum ex tam sera agnitione filii sui secuturum 

uaeritur lu quid educatio et providentia debita, si oblieationem parentum 
q p g p 
spectas, comprehendat iure naturali et iure positivo. 
2° quid dicendum sit de Theodorico et Lea quoad primogenitum 
eorum filium. 


Solutio. 


Ad quaesitum 1” R. 1. Ante omnia parentes curam habere 465 
debent vitae spiritualis omnis suae prolis. Quare, sive de legitimis 
filis agitur sive de illegitimis, curari debet baptismus, dein curari 
debet bona atque catholica educatio. 

R. 2. Dicendum est cum Busenbaum et S. Alphonse, Th. m. Ill 336: 
„Pater tenetur proli non tantum legitimae, sed etiam — in quo ius 
civile a canonico correctum est — spuriae curare alimenta, hoc est 
cibum, potum, vestitum et honestas artes, iuxta suum statum, nisi 
tamen aliunde se alere possit et non indigeat." 

R. 3. Illud „iuxta statum suum" communiter quidem de statu 
parentum vel patris intelligitur, qui statum suum filiis communicat. 
Verum si quando statum suum filiis non communicare is liceat, suf- 
ficit providere filio secundum eius statum in quo collocatus est. 

R. 4. Commmuniter igitur tenentur parentes cum filiis suum statum 460 
suamque conditionem communicare, eos pro filiis agnoscentes. Quod 
Busenb. et S. Alph. l|. c. ita exprimunt: ,Graviter peccant parentes, 
qui sine iusta causa prolem in hospitali vel locis publicis exponunt. 
Iusta autem causa est, si proles sit illegitima." 

R. 5. Fili illegitimi ex parentibus ad matrimonium inter se aptis 
progeniti subsequenti quidem matrimonio legitimantur ipsa re, idque 
tum canonica tum civili lege statuitur: verum civilis lex, ut eos legi- 
timis accenseat, requirit legalem ex parte parentum agnitionem vel 
formalem et judicialem vel implicitam per non-contradictionem. 


Ad quaesitum 2" R. 1. Fuit quidem Theodorico et Leae, cum 4067 
ipsis filius illegitimus nasceretur, servanda fama gravis ratio, cur 
crimen suum tegerent filiumque orphanotrophio committerent, si modo 
cautum est bonae catholicaeque educationi. Si igitur pro sua conditione 
quam habebant de apta educatione pacti sunt, hac re non peccaverunt. 

R. 2. Si post auctam fortunam matrimonium inter se inierunt 
— atque etiam tempore concepti vel saltem nati filii ad id apti erant — 
eo ipso filius evasit canonice legitimus. Verum si causa diffamationis 
tümendae perseverat, non tenentur cum tanto suo incommodo filium 
ilhim ad se advocare: ad quod eo minus tenentur, si lapsu temporis 
aucta est familia et pro eo tempore mala ex agnitione fili subsequenti 
tümenda etiam sunt. 

R. 3. Cum filius ille primogenitus re ipsa canonice evaserit legi- 
timus, videtur ratione hereditatis quoddam ius habere accipiendae 
parts legitimae omnium bonorum, quae parentes ob auctam fortunam 
possident: quae sano per intermediam personam ad filium transmit- 
tenda foret. Verum obligationem strictam, si difficilis fuerit 1mpletu, 


non ausus sim imponere, quia bonorum temporalium iura lege civili 
T6 

reguntur caque filio non legaliter agnito ius civile non tribuit. Om- 


nino autem curari debet, ut, quae secundum supra dicta ius naturale 
postulat, exsistant impleta. 


R. 4. Sitne consulendum, ut post auctam parentum fortunam 
educatio illius filii nobilior fiat eiusque status altior, an in prima sua 
conditione filius retinendus, ex compluribus causis dependet. Imprimis 
igitur videri debet, num educatio iam sit finita statusque vitae certus 
iam susceptus vel inchoatus; num ciusmodi mutatio filium re vera 
feliciorem reddat; maxime utrum eius bono spirituali aeternaeque 
salut melius vel aeque bene consulatur, an potius pericula creentur. 


Secundum has rationes prudenter perpensas statuendum est, quid 
nunc facere expediat. 


OFFICIUM FILIORUM — PIETAS FILIALIS (D. 


Casus. (132) 


Rudolfus puer confitetur se parentibus saepius inoboedientem fuisse, eos 
irrisisse, ad iram et lacrimas provocasse; cum mater punire vellet, se ei 
restitisse eique malum optasse. 


Quaeritur 1" quae sint officia filiorum erga parentes. 
2" quomodo Rudolfus peccaverit. 


Solutio. 


468 Ad quaesitum 1” R. 1. Officium filiorum, quod communi nomine 

pietas dicitur, continet specialem reverentiam, amorem, oboedientiam. 

Ratione reverentiae praecipitur, praeter internam aestimationem, 

pro tempore et more etiam externum honoris signum ; prohibetur in- 
ternus contemptus, externa contumelia. 

Ratione amoris praecipitur internus affectus benevolentiae et ex- 
terna in necessitatis casu opitulatio tum corporalis tum spiritualis, 
prohibetur speciali modo odium similisve aversionis affectus atque 
mali illatio. 

Ratione oboedientiae filu ligantur non in perpetuum, sed tempore 
subiectionis, idque ad praestanda ea quae parentes serio praecipiunt 
in ordine ad bonos mores ordinemque domesticum. 


R. 2. Si quando haec officia notabiliter seu. deliberate et in re 
eravi laeduntur, peccatur mortaliter; si vel in re levi vel ex incon- 
sideratione et levitate, venialiter peccatur. 

Cf. Th. m. Ill 945 sqq; Aertnijs, Th. m. l. 3, n. 148 sqq; Noldin, 
S. th. m. II 287 sqq; Ballerini-Palm., Opus th. m. II, n. 815—822; 
Pruner, Kath. Moraltheologie3 n. 308; J.. Koch 1t. $ 160. 


469 Ad quaesitum 2" R. 1. In pueris laesio pietatis, nisi excessum 
committant, communiter est venialis; communiter enim in inoboedientia 
res levis est. atque in toto pietatis ambitu laesio fit ex quadam 
puerili inconsideratione ; aliter accidere potest in filis maioribus, qui 
iam adolescunt. 

R. 2. Rudolfus inoboedientia, si fuerunt res quotidianae, censetor 
venialiter tantum peccasse; irrisione, si fuit post tergum parentum, 
etiam venialiter, immo etsi coram parentibus, non facile mortaliter, 
(pia supponitur abfuisse gravis contemptus internus et plena ad- 
vertentia. 

R. 3. Provocando ad lacrimas dici nequit. Rudolfus mortaliter 
peccasse, si ipse egit ex levitate, et quaestio est de matre quae ad 
lacrimas prona est. — Aliud plane dici debet de filis vel filiabus 
maioribus, qui superba et amara tractatione parentes ad lacrimas 
usque contristant. 

R. 4. Optare malum ex se mortale peccatum est, si modo de 
gravi malo agitur, non de re plane levi, sicut accidere potest in 
puero qui solum optat effugere poenam et cupit, ut mater in incessu 
fallat, ut ipse possit effugere. 

R. 5. Demum resistere positive manus iniciendo vel minando 
ex se grave erit peccatum, atque etiam in Rudolfo puero id fuerit, 
nisi re ipsa sine sufficienti consideratione egerit: quod confessarius 
indagare debet. 


PIETAS FILIALIS A FILIO LAESA (ID. 
Casus. (133) 


Rogerius, filius 19 annorum, male morigeratus, rationem in vino sopit, 
domum reversus contra matrem insolescit, conviciis eam onerat, vix a verberi- 
bus abstinet. Quod cum iam saepius egisset, demum pater ei praecipit, ut. 
si sibi manere velit filius, in cauponam ne amplius pedem inferat et sequenti 
dominica die cum Deo reconciliationem in Sacramento poenitentiae quaerat. 
Haec quidem Rogerius neglegit, sed cavet ne ebrius domum revertatur, sed 
potius apud amicum devertitur. 


Quaeritur quomodo Rogerius peccaverit. 


Solutio. 


Ad quaesitum KR. 1. Convicia quidem ab ebrio prolata non ita 470 
aestimantur, neque hac ratione censetur ab ebrioso ebrietate graviter 
peccari. Verum Rogerii convicia videntur atrocia fuisse, atque sal- 
tem comminatio verberum, a quibus infligendis vix abfuit, est gravis 
contra matrem iniuria et irreverentia, (piam sub gravi filius debebat 
evitare. Prima igitur vice, si forte nescivit se in statu ebrietatis 
ad illos excessus proclivem esse, potuit ratione istarum iniuriarum 
a mortali peccato excusari, etsi ebrietate ipsa mortaliter peccaverit: 
verum cum iam ex consuetudine nosset excessus suos, eo ipso quod 
se inebriaverit, graviter peccavit contra pietatem, satis probabiliter 
praevidens se matrem iniuriose tractaturum esse. Idque verum est, 
etsi ebrietas ratione sui non fuerit plena nec mortalis. 

R. 2. Pater, ut in casu est, filio imposuit serium praeceptum, 
idque plane intra limites paternae potestatis. Quare hoc violando 
Rogerius denuo graviter peccavit, tum frequentans cauponam, tum 


246 De virtutibus et officiis erga homines. — Virtutes justitiae annexae. 


neglegens reconciliationem cum Deo. Existimo tamen non fuisse fra 


vem inoboedientiam: 1. si Rogerius per paucos dies vellet differre 
confessionem; 2. si post longum tempus et mutatos mores, periculo 


recidendi in ebrietatem re vera cessante, ad honestum haustum cau- 
ponam denuo ingressus esset. 


PIETAS FILIALIS A FILIO LAESA c(III). 
Casus. (134) 


Lucinae, filiae 16 annorum, mater leviter aegrotans mandat, ut sibi 
resarciat et componat vestes dominicales pro crastino. | Quod Lucina aegre 
ferens respondet se non facturam, nisi supersit tempus ex praeparatione ad 
choreas, quibus hoc vespere intéressé debeat; amicae adstanti submisso addit 
vetulam ilam ipsam sibi suas res curare posse: quod mater subaudiens amare 
flet ob tantam filiae superbiam et petulantiam, quae loco adiutorii matri prae- 


standi choreas cogitat, ubi habere possit conventum cum iuvene a patre ob 
gravem causam serio interdictum. 


Quaeritur quid de agendi ratione et peccatis Lucinae indicandum. 


Solutio. 


4T] Ad quaesitum R. 1. Ratione solius inoboedientiae erga matrem 
multum pendet ab adiunctis, utrum Lucina graviter peccaverit necne. 
Si responso suo eiusque modo significare voluerit se exsecuturam qui- 
dem esse rem impositam, sed velle nonnihil differre, graviter non pec- 
cavit. Si potius voluit simpliciter indicare sibi in animo non esse 
illam rem exsequi, et ipsa res matri gravis erat, eo quod v. g. alias 
vestes dominicales quibus pro conditione sua appareret non habebat, 
Lucina ratione solius inoboedientiae peccavit graviter. Quodsi pro 
matre perinde erat, sive haberet has vestes refectas sive alias, quae 
erant integrae, neque id multum aestimabat: inoboedientia, utpote 
gravi carens materia, erat venaalis. 

472 R. 2. Verba illa addita, superbia et irreverentia plena, si dicta 
sunt ita, ut Lucina vellet ea a matre audiri, vel praevideret ea de 
facto a matre auditum iri; denotant peccatum grave contra reveren- 
tiam. Si vero contra intentionem et exspectationem Lucinae a matre 
audita sunt, non censentuf peccatum grave, nisi forte internus con- 
temptus gravis adfuerit. Cf. S. Alph. Th. m. III 334. 

R. 3. Quod ad conventum cum iuvene spectat, videtur agi de 
mutuis amoribus atque periculo bonorum morum. Quare non solum 
ex ipsa re, sed etiam ex patris praecepto res est Lucinae prohibita ; 


quapropter eo quod cogitavit seu paravit hanc conventionem, graviter 
etiam contra oboedientiam peccavit. 


OFFICIA ERGA PARENTES ET STATUS VITAE ELECTIO. 
Casus. (135) 


Celerinus, iuvenis 17 annorum, cum fervidis precibus peractis se sentiat 
impelli ad vitam religiosam, parentibus non valedicens se ad monasterium 

confert: quem discessum pater aegerrime ferens graviter praecipit filo, ut 
domum revertatur et patris examini consilium suum Subiciat. 

Anna, illius soror maior, cum iuvene suae conditionis quidem non divite 
sponsalia init, inconsultis parentibus, quos scit velle ut ditiori nubat: re 
cognita pater vult ut sponsalia solvat. 


Quaeritur 1" quae sit filiorum obligatio oboedientiae erga parentes, parentum 
ius in electione status. 


2« quid de agendi ratione filiorum eorumque obligatione in casu 


Solutio. 


Ad quaesitum 1“ R. 1. S. Thomas Aq. loquens de oboedientia 
hominibus debita etiam de oboedientia filiorum erga parentes in S. th. 2, 
2, q. 104, a. 5 dicit: „Tenetur autem homo homini oboedire in his, quae 
exterius per corpus sunt agenda: in quibus tamen secundum ea, quae 
ad naturam corporis pertinent, homo homini oboedire non tenetur, 
sed solum Deo, quia omnes homines natura sunt pares, puta in his 
quae pertinent ad corporis sustentationem et prolis generationem. 
Unde non tenentur nec servi dominis nec /ilii parentibus oboedire de 
matrimonio contrahendo vel de virginitate servanda aut aliquo alio 
huiusmodi," 

R. 2. Quando agitur de capessendo statu perfectionis seu reli- 
gioso, communiter non convenit admodum, circa hanc rem consilium 
capere a parentibus, quia naturalis amor et rei de qua agitur igno- 
rantia facilius eos reddit malos consiliarios. Si autem, re cum con- 
fessario vel spirituali directore communicata, firmum propositum fuerit 
conceptum, saepe impossibile vel etiam minus prudens est id cogna- 
tos colaro; immo si nimia resistentia non timetur, expedit propositum 
parentibus pandere, ut cum eorum benedictione negotium peragatur. 
Si vero gravem eorum resistentiam vel conatum rem impediendi, licet 
causae iustao non adsint, filius praevideat, melius per se est, etiam 
invitis et inscius parentibus rem exsequi. Attamen considerandae sunt 
circumstantiae loci, temporis etc. 

R. 3. Quamquam etiam in ineundo matrimonio fili voluntati 
parentum non subiacent, neque parentes eos impedire per se possunt 
sive a matrimonio in genere sumpto sive a matrimonio cum certa per- 
sona alioquin apta et convenienti: attamen si iustam causam habent 
certo cuidam matrimonio contradicendi, filius seu filia peccant matri- 
monium illud contra parentum voluntatem ineundo. Immo generatim 
peccant, si matrimonium promittunt vel ineunt inconsultis parentibus. 
Qui si iniuste contradicunt, filiis nihilominus licet matrimonium inire; 
idque etiam civili lego conceditur ipsis filis minorennibus, postquam 
parentum causa iniusta agnita fuerit 1udicialiter. 


4T : 


414 


An quaesitum 2n R. 1. Celerinus per se non peccavit; immo s1475 


graves difficultates sibi exorituras esse praeviderit contra vocationem, 
per so bene fecit no indicando quidem rem et locum; aliquo tamen 
modo pictas postulabit, ut post factum parentibus nuntiandum curet, 
quid de se factum sit. 


416 

R. 2. Spectatis autem circumstantiis, imprudenter actum est, 
quod ita ex abrupto totum negotium perficeretur. Celerinus enim, cum 
minoris sit aetatis, per leges civiles cogi potest, ut patri restituatur. 
Quodsi timendum est, ne intercedat 1udicialis coactio, certe spontaneus 
discessus vel spontanea dimissio ex parte monasterii potius eligatur 
ad tempus, quam violenta abductio, quae etiam patris animum magis 
exacerbatura est. Attamen iussis patris non oboedire verum  inob- 


oedientiae vel pietatis laesae peccatum non est, eo quod pater ad ea 
iubenda coram Deo ius non habet. 


R. 3. Anna sponsalia inire non debuit nisi sub conditione ,nisi 
parentes ex iusta causa contradixerint" Verum sola maiorum divi- 
tarum absentia non est iusta causa. Quapropter per se Anna spon- 
salia iam facta solvere non tenetur, immo ne ei licet quidem solvere; 
attamen si pater adeo restitit, ut ex matrimonio, si iniretur, graves 
et diuturnae inimicitiae orirentur: haec ratio Annae ius tribuit sol- 
vendi sponsalia. Confer, quae dicuntur vol. II in casibus de sponsalibus. 


PIETAS FILIALIS ET OBSERVANTIA ERGA MARITUM. 


Casus. (136) 


Sempronia uxor senem patrem pauperem cogitur sustentare in eiusque 
cura et servitio multum temporis impendere, nisi graves eius querelas et in- 
dignationem de filiae 1ingratitudine et duritie excitare velit. Ex altera parte 
maritus austerus et iracundus eam conviciis onerat propter commoda sua et 
res familiares neglecta. Quare Sempronia ex utraque parte pressa modo patri 


modo marito mortem exoptat orans Deum, ut se ab alterutro liberet. 
Quaeritcr 1° quam obligationem curandi patris senis Sempronia habeat. 
2° num et quomodo peccaverit. 


Solutio. 


Ad quaesitum 1" R. 1. Necessitatibus patris senis providere Sem- 
pronia omnino debet. Hoc enim est officium pietatis, quod etiam invito 
marito debet implere, immo etiam expensis mariti, saltem si propria 
bona Sempronia non habet. Nam maritus uxorem quae bona propria 
non habet sustentare debet; ad sustentationem autem requiritur, ut uxor 
secundum conditionem suam vivere possit, quae conditio in Sempronia 
ea est, ut onerata sit patris senis cura. Tus novum German, in omni 
casu eiusmodi expensis onerat bona coniugum communia, etsi ex bonis 
separatis alterutrius aliquando compensatio debeatur. Cf. ib. $ 1534. 

R. 2. Nihilominus in definiendis necessitatibus attendi debet re- 
liqua Semproniae eiusque mariti conditio et status. Si quae igitur 
ultra statum suum et statum filiae pater exigit, vel tempus nimium 
inutili et excessive servitio vult ut sibi impendatur: ad haec Sempronia 
non tenetur, neque maritus tenetur ea uxori concedere vel permittere. 
Verum, nisi necessitas famihae aliud exigat, convenit, ut Sempronia 


erga patrem imprimis indulgentior quam severior sit, neque de hoc 
maritus rationabiliter potest irasci. 

Av quaesitum 2 IL 1. Sempronia rea non est, ut casus omnino 477 
suadere videtur, neglectae curae patris; verum neque rea videtur esse 
neglectae curae mariti et rei familiaris: nam etsi commoda mariti non 
ita attendit, si modo necessaria praestat, excusari debet, cum im- 
possibile ei sit et patri et marito plene satisfacere. 

R. 2. Si serio optavit mortem sive patri sive marito - - eam ita 
fecisse additae preces videntur innuere — graviter peccavit contra 
pietatem, atque impia prece contra religionem; neque mala seu amarae 
querelae, quas ipsa pati debeat, ratio sunt, cur extremum malum 
temporale alis optet. Si vero Deum solummodo oravit, ut se a miseria 
liberet modo providentiae divinae probato, nihil statuens de morte 
patris vel mariti, hac re non peccavit. 

R. 3. Animar igitur debet ad patientiam neque querelis sive 
mariti sive patris ita commoveri. Cum, ut patet, ne alterutri quidem 
satisfacere pleno possit, studeat pro posse utrumque observare, cetera 
Deo commendare, gratiam patientiae ab eo petere. Cf. Elbel, Con- 
ferentiae p. III, n. 549. 


OFFICIA FAMULOR'!M, 
Casus. (137) 


Hilda famula, cuius servitio domina pro futuro anno renuntiavit, cupit 
nunc ante tempus dimitti. Quare qualibet data occasione agit contra domi- 
nam, mandata neglegit, superbe respondet, vicinis narrat iurgia domestica, 
quae inter dominam eiusque maritum oriuntur, et quae a filis ipsa pati 
debeat. Quare demum, tempore conductionis nondum elapso, domina eam 
dimittit, integra soluta mercede, ita ut per mensem mercenariae opera 
potius utatur. 


Quaeritur ln quae sint officia famulorum seu famularum. 
2° quomodo Hilda peccaverit. 
3^ num ius habeat ad integram mercedem. 


Solutio. 


Ad quaesitum 1“ R. Famuli tenentur erga dominos suos 1. ad 47$ 
fidelitatem, ne quae suae curae sunt commissa neglegant neve secreta 
familiae propalent; 2. ad obsequium et oboedientiam in rebus sui ser- 
vitii: 3. ad reverentiam. Cf. Th. m. IIl 989: Gury, Comp. I 383; 

8. Alph., Th. m. Ill 343 sqq; Koch $ 167. 


Ad quaesitum 2" R. 1. Cum saepius et de industria Hilda man- 
data neglegat, dubitari vix potest, quin graviter contra debitum ob- 
sequium peccet; utrum singulis vicibus in se sumptis graviter pec- 
caverit necne, pendet ex rebus quae iubobantur. 

R. 2. Superba responsione sino dubio etiam peccavit contra de- 
bitam reverentiam. Verum gravis irreverentia non adeo facile com- 
mittitur, nisi verba contumeliosa coram proferantur. 

R. 3. Res intra familiam gestas exteris communicare ex se est 
contra debitam fidelitatem. | Quare si do rebus gravibus agitur, i. o. 


9 

sive de rebus graviter diffamantibus sive de aliis quas secretas teneri 
membrorum familiae multum interest, ista communicatione et divul- 
gatione graviter peccatur. Alias, si videlicet sermo est de rebus iam 


notis vel non secretis vel non multum nocivis, peccatur leviter: quod 
videtur apud Ilildam locum habuisse. 


Ad quaesitum 3“ R. 1. Ius ad integram mercedem Hilda non 
habuit, eo quod ipsa proterva sua agendi ratione causa erat, cur ante 
tempus dimitteretur. — Si autem leviores essent defectus, quos domina 
irratnonabiliter ferret gravius, invita famula non posset dimitti ; atque 
si dimitteretur, ius ad integram mercedem haberet, immo etiam ad 
aliorum damnorum, si quae fuerint, compensationem. 


R. 2. S Hildae propterea solvitur merces integra, quia domina 
timet dicteria vel litem, alias non solutura: Hilda eam ne retinere 
quidem potest. Si vero ipsa neque directe neque indirecte postulat, sed 
potius declarat se ius non habere, at a domina nihilominus merces 
integra solvitur, retinendi habet facultatem, non quia ius habuit, sed 
quia excessum ultra partem sibi debitam habere potest pro liberali 
dominae donatione. 

Ceterum si manifeste adest causa iusta, ex qua etiam secundum 
leges positivas regionis famula ante tempus dimitti possit, neque 
famula quidquam contra dominam efficaciter in iudicio possit agere: 
solutio mercedis integrae, si fit, satis certo pro libera donatione haberi 
debet, quae secum non fert ullum onus restitutionis pro famula dimissa. 


OBLIGATIO HERORUM — FAMULORUM IURA. 


Casus. (138) 


Getulia famula conqueritur apud confessarium, quod ad labores ultra 
contractum in seram noctem adigatur, quod impediatur saepius a celebratione 
dominicae et festorum, quod ab hero iam compluries sollicitationem passa 
sit et non parum vexetur ab alus famulis malis: quodsi hanc conditionem 
praevidisset, se ne pro mercede quidem duplo maiore sese locaturam fuisse; 
sibi in animo esse compensationem occultam usque ad mercedem duplam 


sumere, vel. accepta mercede pro futuro bimestri per anticipationem, mox 
servitium relinquere. 


Qvaeiutuu 1? quae sint obligationes dominorum erga famulos. 


i 2° quomodo contra Getuliam ab hero vel domina peccetur. 
3° quid in casu Getuliae liceat. 


Solutio. 


Ad quaesitum 1“ R. 1. Domini famulos debent non dure sed 
benigne tractare; quare non ultra vires eos onerare possunt; si quid 
vero ultra contractum aliquando postulent, pro hoc specialem debent 
remunerationem. Si qui autem labores contractu definiti non sunt, 


quid exigere possint, quid non, consuetudine rationabili loci determi- 
nandum est. 

R. 2. Debent solvere mercedem iustam, ideoque eam, de qua 
conventum est; si vero conventum non esset, saltem localem minimam. 
Quod posterius applica ad eos labores, qui ultra contractum a famulis 
non libere suscipiuntur, sed a iussis praestantur. 

R. 3. Debent curam habere circa bonos mores famulorum; hinc; 

l. opportunitatem praebere famulis, ut officia religionis implere 
possint; 

2. invigilare, ne famulis socis dent scandalum neve ab iis pa- 
tiantur; 

3. magis tenentur abstinere ipsi a scandalo dando vel inferenda 
sollicitatione; verum cum hoc contra neminem liceat, attende: ut 
specialis malitia nova sollicitatnone vel scandalo ab hero facto contra- 
hatur, requiritur, ut famulus seu famula speciali heri curae, quasi 
loco parentum, commissi fuerint. Cf. Th. m. 111 988; S. Alph., Th. m. 
III 342; Gary, Comp. I 383. 


Ad quaesitum 2" R. 1. Iniustiia contra Getuliam committitur 48] 
eam ad excessives labores adigendo. Verum si quando per exceptionem 
ob raras necessitates plus laboris ab ea petitur, non debet ita difficilem 
se praebere; id enim ubique potest accidere, idque solet a dominis 
etiam aliquo modo retribui vel compensari. 

R. 2. Similiter dicendum est de opportuna requie festiva non 
data; ab ea enim impediri famuli non possunt, nisi forte occurrat ea 
necessitatis causa, quae sufficiat ad excusandum a lege illa ecclesiastica. 

R. 3. Si mali adsunt famuli soci vel famulae, quae scandalo 
sint vel seducere tentent, hi, nisi admonitione resipiscant, relegandi 
seu dimittendi sunt. Immo si quando ob magnam utilitatem vel ne- 
cessitatem herus eiusmodi famulos non eiciens excusari possit, nihilo- 
minus periculum saltem removere debet, quod aliis ex istorum con- 
sortio creatur, ne scilicet periculum seductionis maneat grave. — Quod 
ad seductionem ab hero attentatam attinet, satis est dictum in responso 
ad Quaes. ITa; plerumque ancilla adigenda est, ut eiusmodi servitium 
deserat. De quo vide vol. Il, quando tractatur occasio proxima elus- 
que deserendae obligatio. 


Ad quaesitum 3" R. 1. Ex eo quod Getulia dicat se ne pro dupla482 
quidem mercede paratam futuram fuisse suscipere tale servitium, con- 
cludi nequit eam duplam mercedem iure exigere, idque etiam per oc- 
cultam compensationem. Mala illa spiritualia, quae invita patitur, 
tentationes dico ab hero et a famulis suscitatas atque exclusionem a 
festiva requie, non sunt ex sese pecunia aestimabilia neque ius dant 
ad compensationem pecuniariam, etsi propter diversa incommoda qua 
personalia incommoda, quae certum servitium circumstant, ex con- 
ventione merces maior exigi possit. Solum illud, quod Getulia invita 
cogatur ad labores contractu maiores, ius dat ad qnandam compen- 
sationem ultra mercedem stipulatam; sed ad duplam mercedem vix 
fieri potest ut ius conferant. Ideoque ad aliquam compensationem oc- 
cultam ex aestimatione laborum indebitorum sumendam facile admitti 
potest Getulia, non ad tantam. 

R. 2. Quod ad servitium heri sui derelinquendum post acceptam 
mercedem per anticipationem attinet, id ratione compensationis sane 
non licet, nisi ius ad compensationem tanti valoris adfuerit, quantus 
sit valor mercedis per anticipationem acceptae. 


R. 3. Si vero ex contractu conductionis solutio per anticipationem 
facienda erat et facta est, postea vero famula iniusta tractatione, im- 
primis sollicitatione ad peccatum, ad deserendum servitium cogitur, ut 
suis erga Deum officiis satisfaciat: sane cum tota culpa apud herum 
sit, Getulia non tenetur per se ex recepta inercede aliquid reddere; 
si modo parata sit redire pro tempore contractus, quam primum se- 
cura reddatur de ablatis illis periculis atque iniuriis. 


ELECTIO AD COMITIA. 
Casus. (139) 


In eligendis deputatis ad comitia publica, cum generatim inter diversas 
partes cum magno fervore decertaretur, Braulius, nolens malum eligere, sed 
tmens ne, si viro bono catholico faveat, ex suffragio suo forte manifestato 
incommodum habeat, neque volens tempus et labores in rem fere inutilem 
impendere, ab electione abstinet. Leander vero, ut favorem domini sui sibi 
retineat, qui acatholicus est et ,fiberalis huic suffragium dat. 

Cum non pauci fuerint, qui simili modo cogitarent et agerent, factum 
est, ut catholicus candidatus ab aemulo superaretur. 


Quaeritur 1" quae sit obligatio partem habendi in eligendis publicis de- 
putatis. 


24^ num et quomodo peccaverint Braulius et Leander. 


Solutio. 


483 Ad quaesitum 1" R. 1. Postquam ex forma regiminis, quam con- 
stitutionalismum vocant, populus particeps factus est rerum publicarum 
per deputatos gerendarum, horum electio evasit pro populo officium 
atque obligatio, quae sicut omnis rei publicae gubernatio pertinet ad 
iustitiam legalem. Cf. Leonis XIII Const. ^Immortale Dei". 

singulorum autem obligatio concurrendi ad electionem, quae et 
quanta sit, ex diversis capitibus peti debet. Si enim spectamus ob- 
ligationem intrinsecus seu ex natura rei oriundam, haec non est nisi ut 
iis deputatis eligendis provideatur, qui re vera bono communi con- 
sulant. Quare si praevidetur id aut alioquin etiam futurum esse aut 
id efficaciter curari non posse, singulorum obligatio ex se vel nulla 
vel levissima est. 


R. 2. Aliquando lege statuitur, ut, qui eligendi iure fruantur, 
eo etiam uti debeant, nisi sint legitime impediti, idque poena addita 
sancitur. Quod ubi obtinet, positiva obligatio ex oboedientia accedit, 
ea tamen communiter non gravis sed levis est. 


R. 3. Demum adesse potest obligatio naturalis ex causis acci- 
dentalibus oriunda, quae gravior sit neque infrequens nostris tem- 

poribus. X Videlicet obligatio conferendi ad electionem ex eo exsistere 
potest, quod, nisi confluant viri probi ad eligendos deputatos bonos, 
hi deficiant vel mali eligantur atque praevaleant. 

R. 4. Sitne haec obligatio in singulis electoribus gravis an levis, 4-1 
pendet ab eo, num morale sit periculum, ne quis suffragationem omit- 
tens causa sit, cur malus digatur isque efficaciter influere possit in 
mala facienda vel non abroganda vel bona omittenda; maxime, si 
haec causa esse possit, cur factio malorum praevaleat in comitiis. 

Quodsi tale periculum non est, neque aliquis exemplo suo id 
procreet, existimo non-usum iuris esse vel nullum vel non grave 
peccatum, neque legis, si quae iubeat omnes uti iure suo, violationem 
esse gravem. 


Avu quaesitum 2" R. 1, Quid de Brauli agendi ratione iudicari485 
debeat, ex modo dictis patet. Cum magna dicatur adfuisse concer- 
tatio, iam facile sibi persuadere potuit rem catholicam non esse sine 
periculo. In his circumstantiis, quamquam ab uno suffragio raro res 
pendet, tamen considerari debet semper complures exsistere qui sive 
legitime sive illegitime non compareant; quapropter in tali dubio gra- 
vis erit obligatio pro singulis in iis casibus, in quibus factum illud, 
quod unus ille bonus candidatus succumbat, causa est alterutrius rei 
malae, videlicet causa cur vir malus qui efficaciter malus evasurus 
sit eligatur aut cur saltem ipsa factio malorum maiorem numerum 
seu pluralitatem deputatorum acquirat. 

R. 2. Agendi ratio Leandri in se etiam peior erat, maxime si hoc480 
modo contulerit, ut catholici potestate sua destituerentur. Quodsi hoc 
non obtinet, videnda est penitius et animus conditioque Leandri et 
effectus suffragii, ut indicetur, peccaveritne idque graviter. 

Nam 1. dare suffragium viro malo ea mente, ut ille vincat, 
semper grave peccatum est: hoc est suffragium formaliter pravo 
viro dare; 

2. dare suffragium eiusmodi, ut excludatur etiam peior, non est 
peccatum, sed potest esse bonum, si modo nihil mali in ipso viro 
pravo approbetur: hoc erit, suffragium materialiter viro pravo dare; 

3. dare suffragium viro pravo non ex animo sed quasi coacte, 
ne videlicet, qui fert suffragium, grave malum incurrat, potest a pec- 
cato gravi excusari, si hae conditiones simul occurrant, ut a) nulla 
appareat pravi viri ciusve tentaminum approbatio, b) efficax influxus 
in rem malam omnino absit: quae conditiones tum imprimis verificari 
possunt, si electio istius candidati aut nihilominus desperata aut iam 
aliunde certa est. — Cf. de his Génicot-Salsm. I, n. 359; Koch « 170. 1. 


LAESIO AUCTORITATIS PUBLICAE. 
Casus. (140) 


Blasius, cum vino incalesceret, coram sociis in caupona invehitur in 
ministros et reges: gubernia et principes iam esse abolendos, tributis de- 
negandis eorumqne solutione eludenda cives bene mereri: postea in publica ex 

adventu regis laetitiae significatione ipse ab omnibus abstinet, irnnio imagini 


principis domi illudit atque famulo mandat, ut talem imaginem publice ex- 
positam clam luto illiniat. 


Quaeritur 1? quae sint obligationes erga principes et magistratus. 
2^ quomodo Blasius peccaverit. 


Solutio. 


487 Ad quaesitum 1?” R. 1. Subditi tenentur erga eos qui publica 
auctoritate funguntur ad sublectionem et reverentiam. 


R. 2. Ratione subiectionis prohibentur a rebellione, obligantur 
ad iustarum legum observantiam et ad iustorum tributorum quao 
exiguntur solutionem; ratione reverentiae tenentur ad honorem pro 
maiore minoreve superioritato exhibendum, prohibentur a contemptu 


interno et externe a contumelia. Quod ipsa S. Scriptura exhibet ep. 
ad Rom. 13, 1—7. 


R. 3. Peccaminosus semper est auctoritatis contemptus; con- 
temptus personae peccaminosus est, si et quatenus fit sino iusta 
ratione. 


Cf. Th. m.l! 954 et 955; Aertnijs, Th. m. 1. 3, n. 177 sqq. 


488 Ad quaesitum 2" R. 1. Re objective spectata verba Blasii gravia 
continent peccata contra debitam sublectionem, redolent enim rebel- 
lionis et tributorum denegandorum suasionem seu ad gravia peccata 
instigationem. Subjective a peccato mortali excusari potest, si locutus 
est non ex animo neque cum periculo eiusmodi res alis persuadendi 
sed ex sola vana quadam gloriatione. 

R. 2. Quod ab omnibus honoris signis Blasius abstinuerit, videri 
debet, ex qua ratione ita egerit. Si ex auctoritatis contemptu ita 
egit, graviter peccavit. Si vero iustam causam habuit, sicut haberi 
potest e. g. ad significandam tristitiam et indignationem, si quid 
mali et iniusti populus vel religio a principe perpessus fuerit, non 
peccavit, immo potuit obligatio sic agendi adesse, ne laetitiae signi- 
ficatio sumeretur pro approbatione legum iniquarum reique catholicae 
Oppressae. 

489 R. 3. Imaginem principis publice expositam  dehonoraro certe 
eravis est contumelia, quae principi in eius imagine infertur, ideoque 
ex se grave peccatum.  Possitne extrinsecus causa accidere, cur 
subiective grave peccatum non committeretur, si ita ageretur, non 
est huius loci inquirere. 

Domi vero seu privatim, non coram alis, simile quid facere mor- 
tale esse potest ratione contemptus interni, si ile est mortaliter pec- 
caminosus; ratione contumeliae non adest grave peccatum, eo quod 
contumelia, ut exsistat, exhiberi debet vel coram persona vel ita ut 
ad ipsam notitia rei perventura esse vel ex rei natura pervenire 
posse praevideatur. Cf. S. Alph., Th. m. Ill 334. 

R. 4. Personis ministrorum, qui nomine principis rem publicam 
eubernant, sane non debetur eadem ac principi reverentia; quare 

eorum res publice gestae discuti et pro re nata reprehendi liberius 
possunt. Nihilominus debetur iis pro munere suo honor, atque plane 
cavere debet, ne liberiore loquendi et carpendi modo communis caritas 
vel iustitia laedatur vel ipsa auctoritas labefactetur. Potest etiam 
caritas, quam quisque sibi debet, obligare, ut ab huiusmodi vituperiis 
plerumque plane inutilibus caveat. 


INSTITUTIO VIRORUM IN OFFICIIS PUBLICIS. 


Casus. (141) 


Narcissus, qui rebus publicis gerendis praesidet, catholicus, cum nuper 
e inanibus adversariorum in suas gubernatio transierit, non audet illorum 
morem imitari, secundum quem omnes fere magistratus et officiales mutare 
consueverunt; sed ex maxima parte retinet viros erga religionem catholicam 
indifferentes et hostiles, atque ne partium studium prae se ferat neve ad- 
versarüis ansam det mutata sorte vices reddendi, non raro ad officia vacantia 
acatholicos eosque non satis bonos evehit iisque prae alius favet. 


Quaeritur utrum Narcissus recte agat an peccet. 


Solutio. 


Ad quaesitum R. 1. Obligatio eorum, qui rebus publicis prae-490 
sunt, imprimis ea est, ut muneribus publicis praeficiant viros bonos 
et aptos; alioquin non solum peccant, sed etiam damno rei publicae 
civibusque illato reparando obnoxii sunt. 


R. 2. Eadem obligatio est removendorum virorum | malorum, 
qui damno publico sint, atque instituendorum  aptorum, qui bono 
publico re ipsa prospiciunt; ea tamen differentia, ut de eorum, qui 
iam instituti. sunt ab antecessore, ineptitudine debeat suo modo 
constrare, antequam obligatio sit eos removendi, cum e contra de 
aptitudine eorum, qui instituendi sunt, debeat humano modo antea 
constare. 


R. 3. Partium igitur studium sane excludi debet; attamen si qui 
sunt viri mala doctrina imbuti, videri utique. debet, num forte in 
munere suo propter ipsam suam malam doctrinam malosve mores 
officio suo male fungantur: quod non raro fit Quare tum spreto 
timore removere eos Narcissus debebit. 


R. 4. Magis etiam mores et doctrinam spectare debet Narcissus, 
si agitur de is, qui nunc in officium publicum instituantur; nam ex 
sese praesumi debet hanc malam dispositionem effectus suos malos 
producere in muneris administrationo. In singulis igitur casibus pro- 
vide inquiri debet, num forte praesumptio illa fallat; alias Narcissus 
graviter peccat. Maxime igitur ea munera, quorum recta administratio 
a recta doctrina morumque integritate pendet, viris pravae doctrinae 
pravornmque morum credi nullatenus debent. —Quod autem, quo 
magis a se ipsam speciem studii partium removeret, malos bonis 
praetulerit, et peccatum et stultitia est. 

IUDEX CRIMINIS REUS EIUSDEM CRIMINIS ALTERUM 
DAMNAT REUM. 


Casus. (142) 


Meinradus index grave crimen commiserat, cuius apud se accusatum 
videt Philippum. Quem Meinradus interrogationibus astutis et repetitis adeo 
in angustias conicit, ut iurati eius responsa pro confessione male declinata 
habeant atque accedentibus aliis indiciis eum reum pronuntient. Quo fit, ut 
Meinradus gravem carceris poenam decernat. 


Quaeritur 1? quae sint in genere obligationes indicis et iuratorum. 


2° num possit reus innocens sed iuridice convictus condemnari. 
3° quid de Meinrado in casu sit dicendum. 


Solutio. 


49] Ad quaesitum l"! R. 1. Index tenetur habere sufficientem doc- 
trinam et prudentiam qua casus occurrentes discernere possit. 


R. 2. Tenetur se continere intra limites suae potestatis, seu: 

l) solas eas res tractare in quas iurisdictionem habet, 

2) eas secundum leges, si modo non sunt iniustae seu illicitae, 
tractare, cum ipse non supra legem sed sub lege sit. 


R. 3. Tenetur imprimis abstinere ab omni studio partium et 
corruptione. Neque licet ei pro expediendis causis ad quas ex officio 


suo tenetur munera accipere, nisi sint esculenta et poculenta minoris 
momenti. Cf. Th. m. IIl! 960sqq. 


R. 4. In dubio, quando agitur de re criminali, reo favendum 
est, in re civili ei qui ius suum melius probat. Cf. Th. m. 111 964 966. 


492 Ad quaesitum 2" R. 1. Tenetur iudex pro rei gravitate ea 
tentare, quibus veritas possit patere. | Quapropter ubi iudici licet 
causam repellere et se ipsum testem innocentiae eius qui accusatur 
exhibere, id facere debet, nisi ipse gravi periculo se exponat. 


R. 2. Tenetur etiam, postquam innocens condemnatus fuerit, 
pro posse ea tentare quibus ille eripiatur vel etiam clam educatur, 
nisi ipse iudex hoc modo sibi gravia damna timere debeat. 


R. 3. S1 vero ex una parte iudex causam tractandam suscipere 
debet, ex altera parte conatus ad eripiendum reum fuerit frustraneus, 


iudex non peccat, si secundum ea quae iuridice allegata et probata 
sunt sententiam ferat. Cf. Th. m. Ill 964. 


R. 4. Si vero agitur de iuratis, hi numquam cum reum dicere 
possunt, quem sciunt, etsi privata scientia tantum, innocentem esse; 
sed neque eum, quem privata quidem scientia re ipsa reum cogno- 
verunt, quem tamen iuridice allegata reum esse non demonstrant. 
In utroque enim casu condemnatio fuerit iniusta (cf. Th. in. III] 965). 
quidquid quoad posteriorem casum ali iique pauci contradicunt. Cf. 
Noldin, S. th. m. IIl) 728. 

Ad quaesitum 1%“ R. 1. Habetur hic quidem casus, quo reus 493 
scitur a iudico innocens privata tantum scientia. Si igitur sine inter- 
rogatione et inquisitione Meinradi Philippus apparuisset ita convictus, 
ut leges eum inherent puniri, Meinradus sententiam condemnatoriam 
declinare non poterat, nisi se ipsum proderet. Ad quod generatim 
lex caritatis non obligat. Quare si ita esset, Meinradus reum con- 
demnando ex sententia satis probabili non peccasset. 

R. 2. Nihilominus debuit etiamtum Meinradus, si possit, oc- 
casionem offerre vel adducere, ut e carcero Philippus posset elabi. 

R. 3. Verum in casu enarrato Meinradus amplius aliquid fecit. 494 
Criminis convictus Philippus non erat; sed ut eum falso convinceret. 
Meinradus astutis interrogationibus effecit. Id erat plane illicitum, 
cum debuerit potius interrogationes ita instituere, ut Philippus re- 
sponsum aptum quo se purgaret posset invenire. Immo puto indicis 
agendi rationem fuisse contra rigorosam iustitiam, ita ut Meinradus 
de malis Philippi tamquam de damno iniuste illato teneatur. 

R. 4. Hinc igitur consequens est, ut etiam cum pari suo damno, 
vel etiam maiore, etiamnunc debeat vinctum eripere. Quare si eius 
libertatem famamque reparare nequeat nisi se ipsum accusando, ad id 
in conscientia tenetur. Raro admodum et per magnam exceptionem 
evenire poterit, ut tanta sit censenda disproportio inter conditionem 
Meinradi et Philippi ac inter utriusque famam et libertatem, ob quam 
liceat Mcinrado tentare, num forte alia ratione, v. g. magna pecuniae 
summa oblata, iniuriam illatam possit compensare atque eiusmodi 
compensatione condonationem eius qui iniuriam passus est obtinere. 


IUDEX IN PAKI CAUSA LITIGANTIUM. 
Casus. (143) 


Lysias iudex dijudicandam habet litem de proprietate permagna satis 
intricatam et ex utraque parte probabilem.  Conditione litis percepta, alter 
litigantium pondere aureo viginti milium marcarum iudici oblatarum lancem 
in suum favorem deflectere conatur: quod ei succedit. Sed et ipsum et Ly- 
siam scrupulus torquet laesae iustitiae. 


Quaeritur 1? possitne iudex in pari causa alterutri litigantium pro libitu 
favere. 
2° possitne pro tali sententia munera accipere. 
3° quid in casu Lysiae sit faciendum. 


Solutio. 


Ad quaesitum 1“ R. 1. Generatim a legibus id non admittitur, 495 
ut iudex duorum litigantium causas pares esse pronuntiet, sed scrutat i 
debet, cuinam lex faveat. In facti autem probabilitate pari, quando 
neuter est in possessione, nihil aequius est, nisi ut res dividatur. 
l. 2. Etiam in probabilitatibus iuris optimum consilium est, ut 
flat divisio vel mutua compositio. 
Lthmkuhl, Casus conscientiae. I. Ed. 4. 17 

R. 3. Nisi vero lex territorialis obstat, iniustitiae reum eum 
dicere non possumus, qui in iuris aequalitate maxime si exempla 
non desunt causarum diverso modo decisarum pro arbitrio rem 
uni prae altero adiudicet. Cf. Th. m. Il! 967. 


496 Ad quaesitum 2" R. 1. Plane illicitum est pro sententia ex 
libitu indicis proferenda vel prolata in favorem unius prae alus pe- 
cuniam aliave dona alicuius momenti accipere. Exstat thesis 62 ab 
Alex. VH damnata: „Quando litigantes pro se habent opiniones aeque 
probabiles, potest index pecuniam accipere pro ferenda sententia in 
favorem unius prae alio.! 

R. 2. Immo dicendum est agendi rationem ita prohibitam esse 
contra iustitiam commutativam, nisi donum quod accipiatur sit donum 
omnino liberaliter oblatum. Nihil enim index praestat laboris ex sua 
parte ultra id, ad quod praestandum ex officio suo iam tenebatur. 


Ad quaesitum 3° R. Lysias contra clientis sui aemulum iniusti- 
tam non videtur commisisse. Verum ad summam illam a cliente suo 
acceptam ex se ius non habet atque ad eam restituendam, si haec 
causa in indicium vocaretur, iuste damnari posset. Sed si summam 
illam cliens sponte dederit, Lysias ante  iudicialem sententiam contra 
se latam satis probabiliter ad. restitutionem non tenetur. Cf. Th. m. 
Il! 969; S. Alph., Th. m. IV 216. 


ADVOCATUS IN RE CIVILI INDUSTRIUS. 
Casus. (144) 


Camillus advocatus defendendam suscipit litem valde dubiam parumque 
probabilem, clienti suo periculum quidem excidendi indicans, spem tamen 
vincendi non infitians. In progressu studii perspicit rem esse desperatam 
nequo iuste se vincere posse; nihilominus litem semel susceptam prosequitur: 
dum quodam die advocatus adversae partis cum eo tractat, ut litis prosecutio 
dimittatur. Camillus ex expositione alterius animadvertit hunc. certa. adiuncta 
vel nescire vel non attendere, ex quibus victoria causae multum pendet: ne 
vero iterata causae perscrutatione sibi spes omnis praecidatur, suadet com- 
positionem et parem rerum divisionem: quod cum etiam suo clienti persua- 
serit, bono successu negotium absolvit. 


Qcaeiutur 1° quae sint generatim advocati obligationes. 
2° possitne causas dubias vel desperatas suscipere et prosequi. 
3° quid de Camilli agendi ratione. 


Solutio. 
497 Ad quaesitum I` R. 1. Advocatus imprimis curaro debet, ne 
umquam rem iniustam suscipiat defendendam neve eam sustineat 


prosequendam. 
R. 2. Clienti suo sincere debet conditionem causae aperire at- 
que etiam in decursu litis, si eam deteriorem esse detexerit, id sin- 


cere explicare: alioquin eum in spe vana et fallaci detinet atque 
causa damnorum exsistit. 

R. 3. Clienti suo fidelitatem servare debet et secretum ; 1mmo, 498 
eius causa derelicta, generatim ne tum quidem partem adversam 1u- 
vare debet, nisi forte cliens a se derelictus et admonitus nolit ab in- 
iustitia contra aemulum desistere. Cf. Th. m. I[[ 983. 


Ad quaesitum 2m R. 1. Causam dubiam suscipere et sine fraude 
defendere licebit, si modo conditio causae omnino clienti exposita sit 
neque falsa spes in illo foveatur. 


R. 2. Si de causa desperata agitur, practice haec defendi vix 
potest nisi fraude et mendaciis: quae adhibere nefas est. Si vero 
eiusmodi media advocatus non adhibet atque clienti statum causae 
desperatum indicavit, ille vero rem inceptam ad finem perducere 
mavult, advocatus pergere potest, donec causam videat plane in- 
iustam. Quodsi perspexerit eam plane iniustam esse, eius defensionem 
nullo modo prosequi potest; id enim esset iudices sollicitare ad sen- 
tentiam iniustam. Cf. BaUerini-Palm., Opus th. m. IV, n. 602 sqq. 


Ad quaesitum 3m R. 1. Camillus suscipiendo litem non pec-499 
cavit, si periculum excidendi totum clienti suo manifestavit: alioquin 
peccavit. 


R. 2. Cum videret se iuste rem porro tractare non posse, 
peccavit, saltem affectu, contra iustitiam, eam nihilominus pro- 
sequendo; utrum committat iniustitiam effective necne, pendet a litis 
SUCCESSU. 


R. 3. Eo ipso quod viderat Camillus causam non posse nisi 
per iniustitiam esse victricem, sed debere ex omni spe excidere, non 
amplius suadere poterat compositionem et rerum divisionem. Hac re 
iniuste egit erga partem clienti suo adversam eique de damno illato 
tenetur; immo clientem suum monere debuit causam ex iustitia esse 
derelinquendam. Quodsi, ea monitione facta causaque derelicta, nihilo- 
minus cliens ipse rem prosequeretur atque ob inscitiam advocati ad- 
versarii vinceret, ille cliens atque adversae partis advocatus restitu- 
toni obnoxii essent, non Camillus. Parti iniuste victae defectus 
detegere Camillo non est obligatio iustitiae, potest aliqua esse cari- 
tatis obligatio. 


ADVOCATUS IN RE CRIMINALI. 


Casus. (145) 


Zeno advocatus ab Eugenio aditur homicidii accusato et vere reo. 
Patrocinium Zeno libenter suscipit atque dexteritatem suam ita probat, ut 
indiciorum ceteroquin. gravium et testificatnonum vim callide eludat iuratis- 
que persuadeat, non sine fraude et mendacio, clientem suum reum non esse. 
Hinc fit, ut Eugenius evadat immunis, familia occisi egens indemnitatis re- 
cipiendae iure privetur. 


Quaeritur 1“ quid liceat advocato in re criminali. 
2° peccavcritne Zeno contra ordinem publicum et contra occisi 
familiam. 

Solutio. 


500 Ad quaesitum 1" R. 1. Cum advocatus cum reo quodammodo 

unam personam constituat, in re criminali idem fere ei licet, quod 
licet clienti reo. 


R. 2. Cum igitur reus ad poenam non teneatur nisi convictus, 
convictus autem non sit, quamdiu rationes contra se militantes possit 
infringere: etiam advocato licebit omnes defectus detegere, qui in 
accusatione atque testimoniis contra clientem suum occurrerint, atque 
probationis vim, quantum fieri possit, enervare. 


R. 3. Nihilominus fraudibus et mendaciis uti ne in gravissima 
quidem causa licet; immo si agatur de reo communitati graviter 
noxio, eius defensionem summum ita suscipere et gerere potest, ut 


poena mitigetur, non ut plene liber redditus nova damna societati 
inferre possit. 


Ad quaesitum 2m R. 1. Certe peccavit Zeno mendaciis. Si autem 
mendacia et fraudes non contra tertium aliquem insontem directa sunt, 
per se pertinent ad genus mendaciorum officiosorum neque venialia 
peccata excedunt. Dixi per se: quia aliquando damnum commune 
adesse potest, de quo mox in sequenti responso. 


R. 2. Sumo igitur reum non esse grassatorem vel latronem 
eumque incorrigibilem, ex cuius liberatione periculum commune oriatur. 
Nam si talis esset, mendacia fierent damnosa neque utcumque liceret 
hominem istum efficaciter defendere, nisi serio promitteret emendationem 
et spem ostenderet emendationis re vera secuturae. Cf. Ballerini- 
Palrn., Opus th. m. IV, n. 600. 


R. 3. Si solum damnum privatum familiae eius qui occisus est 
in quaestionem venit, hoc ab advocato qui reum efficaciter defendit, 
non censetur causari sed permitti, vel censetur eius occasio tantum 
poni, cum defensio directe tendat in clientis longe maius bonum altioris 
ordinis. Attamen advocatus debebat monere vel etiam minis urgere 
clientem suum, ut etiam post secuturam sententiam absolutoriam tem- 
poralia damna familiae illata resarciret. 

Quodsi hominem reipublicae perniciosum | advocatus mendaciis 
liberasset, puto advocatum etiam egisse iniuste erga familiam laesam, 
si praevideret fore, ut cliens ne illa quidem damna repararet; ac proin 
etiam advocatum secundarie restitutioni esse obnoxium. 


REUS CRIMEN NEGANS. 


Casus. (146) 


Maurus, coniugicidii accusatus, indiciis adeo inultis et gravibus con- 
vincitur, ut iurati uno ore eum reum esse pronuntient iudicesque capitis sen- 
tentiam ferant: ipse nihilominus in infitiando  persistit atque indices iniustitiae 
incusat, cum non semel factum sit, ut contra innocentem gravissima sed 
falsa indicia exstiterint atque innocens poenam sustinere coactus sit: duorum 

autem testium testimonii vim infringere conatur gravissima partim vera sed 
occulta propalans, partim falsa imponens. 


Quaeritur quid liceat reo circa negandum crimen et speciatim quid Mauro 
licuerit in casu. 


Solutio. 


Ad quaesitum R. 1. Secundum antiqua iura et etiam nunc in 502 


iure ecclesiastico statuitur principium reum fateri debere generatim 
post semiplenam probationem: in criminibus quae atrociore poena 
puniuntur, tum demum, cum negatio evaserit inutilis neque amplius 
reum a poena eximere possit. 

R. 2. In recentioribus iuribus rei confessio non exigitur, ut con- 
demnari possit tamquam de crimine convictus. Quare existimo num- 
quam adesse obligationem gravent confitendi ; esse tamen veniale pec- 
catum mendacii persistere in negando crimine, quando nulla amplius 
restrictio late mentalis concipi possit. 

R. 3. Maurus igitur, postquam plene convictus sit, committit 
mendacium, cum pergat contestari suam innocentiam. Immo quod 
indices iniustitiae. incuset, ex se obiective grave peccatum est; at 
practice, cum Maurus satis sciat neminem esse qui sibi credat vel 
qui illam accusationem sumat seriam, non puto peccatum hoc in casu 
fuisse grave. 

R. 4. Quoad vim testimoniorum eludendam dici debet Maurum 
graviter peccasse imponendo falsa testibus crimina. Sed quoad reve- 
lationem verorum defectuum, non publicorum, aliter dicendum est pro 
spe (piae Mauro inerat tali modo evadendi sententiam sibi contrariam. 
Si haec spes erat nulla, sine sufficienti ratione Maurus testibus maculam 
gravem inussit revelans crimina vera, proin graviter peccavit per 
se contra iustitiam ; si spes fundata aderat, diffamatione non peccavit 
vera crimina manifestando. Cf. Th. m. Ill 977. 

Et quoniam reus eiusmodi spem facile retinet, etiam quando alii 
rem iam pro desperata habent: Maurus quoad revelationem criminum 
verorum subjective facile etiam tum excusabitur, quando obiective 


perperam egerit. 


REUS PRO SUA LIBERTATE DIMICANS. 
Casus. (147) 


Iasonius, qui in transvehendis mercibus et vectigalibus defraudandis ex 
industria incumbit, custodem, qui eum capere volebat, graviter percutiens 
prosternit; nihilominus captus cum duceretur, in via custodem in flumen 
detrudit et in. silvam vicinam aufugiens se abscondit. Postea cum detineretur 
et instaret dies quo producendus esset in indicium, decepto carceris custode, 
qui accepta pecunia libertatem maiorem concesserat, aufugit; reductus et 
ad arctiorem carcerem condemnatus complurium dierum labore scivit murum 
perfodere et periculoso saltu libertatem sibi denuo vindicare. 


Quaeritur 1 quid liceat reo circa fugam et circa poenam declinandam. 
2| quid de Iasonio eiusque violentiis. 


503 

Solutio. 


504 Ad quaesitum 1“ R. 1. Circa fugam alia reo licet agere ante 
sententiam indicis, alia postea. Antea licet fuga condemnationem red- 
dere inefficacem, si modo iniusta vis non inferatur. 

R. 2. Post iustam condemnationem etiam aliquando fugere licebit, 
quando scilicet poena nimis gravis est, servata tamen regula, ne cui- 
piam innocenti damnum nimis grave inferatur: alioquin ad fugam, si 
eam arripere licet, re vera capessendam carcerem infringere et similia 
facere reo communiter non vertitur peccato. 

R. 3. Si vero condemnatio iniusta fuerit, plus etiam reo inno- 
centi permittitur, excluduntur sola illa, quibus ordo publicus pertur- 
baretur vel quae sine ulla utilitate aliis mala inferrent. 

Cf. Th. m. Il! 978sq; Ballerini-Palm., Opus th. m. IV, n. 631 sqq. 


505 Ad quaesitum 2“ R. Il. lIasonius, cum egisset contra legem saltem 
poenalem, cum deprehenderetur, non poterat custodem  prosternere, 
sed solummodo fugam arripere, in quantum sine alterius violatione 
erat possibile. 

R. 2. Similiter, cum captus duceretur, non potuit custodem in 
flumen detrudere, si hoc modo custodi periculum creabatur; quodsi 
periculum nullum afferre poterat, non videtur mortale peccatum fuisse. 

R. 3. Illicitum erat custodem carceris corrumpere, eo quod ille 
seductus officio suo deerat; sed quod demum carcerem infregerit, a 
peccato facile excusatur; quod vero cum periculo vitae aufugerit, ex- 


cusari nequit, si periculum vere grave adfuit neque poena mortis vel 
morte acerbior imminebat. 


PROCURATOR REGIUS MALE VINDICANS CRIMINA. 
Casus. (148) 


Marinus, in officio publico constitutus (regius procurator), amicum quidem, 
cuius deprehenderit fraudes, dimittit, at aliorum fraudes ad so delatas publice 
persequitur; similiter persequitur convicia contra regem et contra haeresiarchas 
prolata: scommata vero in Ecclesiam catholicam oiusque praelatos publice facta 
quae audivit, nedum ipso accuset, ne accusanda quidem suscipere vult, cum 
denuntientur, nisi produci possint antea tres testes probatissimi ; aliquem qui 
denuntiare conatur sacerdotem violatae legis politico-religiosae, propter ami- 
ciiam cum illo sacerdote inhumane repellit, contra alterum tamen sacerdotem 


denuntiationem suscipit, ne muneri suo videatur deesse ascensumque sibi 
praecludat. 


Quaeritcii 1° quid generatim facere debeat homo in publico officio constitutus 
ad crimina vindicanda. 


2° quid in singulis casibus de Marino sit dicendum. 


Solutio. 


506 Ad quaesitum I” R. 1. Generatim, supposita lege iusta, elus- 
modi vir debet sine acceptione personarum denuntiare eos qui de- 
prehensi fuerint in crimine, quod ex officio persequi debet, aut ad 

instantiam partis in alis casibus debet accusare vel a reis poenam 
poscere: quia id requirit bonum publicum et fidelitas. in munere 
suscepto. 


R. 2. Nihilominus si qui deprehendantur, qui ex levitate vel 
sine vero damno rei publicae orituro peccaverint, potest sane mitius 
agere, ne summum ius fiat summa iniuria. | Debet igitur prudenter 
aliquando epikia uti atque mentem legislatoris potius attendere quam 
legis verba. 


R. 3. Si quando autem lex iniuste in aliquos poenam decerneret, 
eos non solum non teneretur deprehensos denuntiare, sed deberet eos 
impunes dimittere. 


Ad quaesitum 2" R. 1. Marinus sane videtur cum acceptione 507 
personarum egisse. Si amicus fraudem leviorem commiserat, poterat 
quidem aliqua vice mitius cum eo agere, sed debuit etiam idem in 
aliis observare ; nihilominus si dubius erat de gravitate causae, in- 
justitiae reus non videtur esse, cum erga ignotos severiorem se ex- 
hiberet. 


R. 2. Similiter severius egit quaelibet convicia contra regem vel 
haeresiarcham severe prosequens, cum in ipsis conviciis contra regem 
prolatis distinguere deberet malitiam a sola levitate. Immo Marinum 
non recto zelo egisse ex eo palam fit, quod graviora crimina contra 
Ecclesiam eiusque ministros facta leviter transmittit; nam in ea re 
severitate maiore sane opus erat. 


R. 3. Quod denuntiatorem sacerdotis, qui reus dicebatur violatae 
legis politico-religiosae, noluit admittere, recte egit, quia lex illa 
sumitur iniusta. Quod vero id ex sola particulari amicitia fecerit 
atque alterum sacerdotem in simili causa puniendum curaverit, egit 
male; neque ratio hauriendae spei ad altiora munera hanc agendi 
rationem ex sese malam poterat excusare. 


BONUM INDIVIDUATE VITAE ETUSQUE INIUSTA 
LAESIO. 


(PRAECEPTUM DECAL. QUINTUM). 
MILES BELLICOS MORES SERVANS NON IN BELLO. 


Casus. (149) 


Evagrius miles in statione positus, cum viro accedenti acclamasset nec 
responsum recepisset, directo sclopeto in eum globulo ita feriit, ut vulneratus 
mox decederet. 

Similiter egit nuper in hominem, qui cum mercibus vectigali obnoxiis 
terminos transierat neque iussus voluerat consistere, sed celeri cursu aufugere 


tcntabat; atque etiam in virum, qui ob criminis suspicionem ad custodiam 
ducebatur, sed fugam arripiebat. 


Quaeritur 1° liceatne aliquando et ob quas causas homines occidere. 
2° quid de gestis Evagrii sit dicendum. 


Solutio. 


508 Au quaesitum 1“ R. 1. Causae, ob quas homini hominem occidere 
licet, saltem si de directa occisione agitur, summum duae sunt: 1. crimen 


puniendum, 2. defensio contra aggressorem. Ad alterutrum revocatur 
etiam occisio in bello. 


R. 2. Nihilominus gravissimi auctores defensionem contra ag- 


gressorem non tamquam directam occisionem permittunt, sed quatenus 
maneat occisio indirecta. Cf. infra n. 517. 


R. 3. Ad occisionem, quae in poenam infligitur, necessaria est 


potestas publica eaque suprema, vel potestas a suprema auctoritate 
commissa. 


R. 1. Indirecta occisio ex varus circumstantiis licita potest eva- 
dere, occurrente scilicet ratione adeo gravi, quae sufficiat ad sper- 
nendum periculum vitae privatae oriundum. 


509 Ad quaesitum 2“ R. | ad priorem casum. Si Evagrius propria 
marte, iussione vel instructione superioris sui non accepta, ita egit 
ut in casu, graviter peccavit, excepto casu, quo sibi aggressio ex parte 
alicuius imminebat qui accederet. 

R. 2. Immo si pro simili casu instructio militaris aderat, nihilo- 
minus occisio erat illicita, nisi fuerit. necessaria ad avertendam ag- 
eressionem. Alas enim debuit esse poena iuste pro crimino uinflicta 

sed crimen capitis poena dignum non est commissum. Crimen, quod 
commissum Sit, cogitari nequit, nisi quod acclamanti responsum non 
sit, vel quod inoboedientia quaedam commissa sit progrediendo ultra 
terminos lege assignatos. At haec leviora sunt, quae mortem non 


merentur. 

R. 3. Nihilominus publicae securitatis et vigilantiae militaris 
ratio causa tanta esse potest, ut iubeatur miles, postquam acclama- 
verit et monuerit, „ne accedens ultra progrediatur, alioqui se globulum 
éxplosurum si alter noluerit parere, contra inoboedientem re ipsa 
explodere, ita tamen ut vulnerandi quidem periculum exsistat, absit 
per se periculum occidendi. 

Nam qui tale monitum spernit 1ustaeque iussioni est inoboediens, 
propter hanc inoboedientiam, ratione boni communis graviter quidem, 
non tamen nece, puniri a suprema auctoritate potest. 

R. 4. Ad alterum et tertium casum plane idem dicendum est. 510 
Nam ex una parte crimen tantum non committitur ab alterutro, quod 
poenam mortis mereatur; ex altera parte ab utroque contra legem 
peccatur, et ideo, postquam monitus fuerit non solum de praecepto 
consistendi sed etiam de poena secutura, iuste subit periculum vul- 
nerationis. — In uno casu miles custos facultatem vel mandatum 
occidendi iuste accipere, adeoque fugientem, sistere nolentem, post 
monitum re ipsa occidere potest, si videlicet agitur de ducendo vel 
capiendo reo criminis capitalis convicio. 


CRUENTA DEFENSIO. 
Casus. (150) 


Hugo, vir militaris, 1impetitur ab homine vino ebrio et in furorem acto. 
Adversarium imperturbatus districto ense exspectat eumque, cum nollet de- 


sistere, confodit. 
Eulalia virgo a nebulone sollicitatur: qui cum in eo esset, ut vim in- 


ferret contra castitatem, a fratre virginis ad eius clamorem accurrente statim 


globulo necatur. 
Donatus noctu evigilans audit non procul a se strepitum extrinsecus 


excitatum. Surgit, arripit arma, dirigit sclopetum in eum locum, unde audit 
strepitum, ferit; accenso lumine invenit furem pauperem cum aliquot panibus 


fugiturum, letaliter vulneratum et vix spirantem. 

Quaerituk lı contra quemnam aggressorem liceat cruenta defensio. 
2° quid sit moderamen inculpatae tutelae. 
3^ quae ad singulos casus sint dicenda. 


Solutio. 


An quaesitum lm R. 1. Contra eum, qui in eo est, ut vitam?ll 
ineam iniuste aggrediatur, licere mihi generatim etiam cruente, si 
opus sit, me defendere, et naturalis ratio et positivae leges edicunt, 
eaequo tum canonicae tum civiles (Th. m. Ill 993), sive vocare vis 
Occisionem aggressoris, quae accidat, directam sive indirectam. 

R. 2. Vix non eadem certitudine certum est licere unicuique non 
solam vitam sed etiam integritatem suam, adeoque etiam castitatem 
suam, cruente defendere; atque generatim licebit iniurias personales 
efficaciter propulsare; quod si culpa aggressoris secum ferat huius oc- 
cisionem, in hoc aggressor, non defensor culpandus est. 


R. 3. Communiter etiam conceditur similem defensionem seu 
iniuriae propulsionem licite fieri posse contra iniustnm aggressorem 
bonorum fortunae inagni momenti: quae vero sint magni momenti, ex 
conditione eius qui iniuriam patitur desumi debet; certe ea sunt mo- 
menti relative magni, quibuscum vita commode sustentetur, sine qui- 
bus misere ducatur. Cf. Th. m. IIl 995. 


R. 4. Quod mihi licet ad mei defensionem, etiam ad alterius 
defensionem mihi licebit; nam eum qui iniuriam patitur mihi assumere 
possum amicum et, quae amicus patitur, aestimare ac si ipse patiar. 

sed quamquam haec agere mihi licet, raro obligatio erit alterum 
cruente defendero, nisi forte mihi specialiter coniunctus sit vel eius 
conservationem commune bonum postulet. Cf. Th. m. Ill! 997. 


512 A» quaesitum 2m R. 1. Moderamen inculpatae tutelae dicitur 
ea in cruenta defensione moderatio, ut non suscipiatur, nisi necessaria 
sit ad defensionem, neque plus nocumenti inferatur aggressori, quam 
sit necessarium ad tutam et securam periculi evasionem. Quare 1. non 
licet cruenta defensio, nisi iam instet moraliter. loquendo aggressio: 
2. neque licebit illa cruenta defensio, si aliter sine graviore incom- 
modo aggressionem possim evadere; 3. neque licebit occisio, si suf- 
ficit atque satis secura est vulneratio. 


R. 2. Attamen, cum in ciusmodi adiunctis tempus non fuerit 
multum reflectendi, atque periculosum esse possit, quominus nimis 
parcendo aggressoribus defensio evadat non-secura: moderamen in- 
culpatae tutelae non censendum est laesum, nisi de hoc manifeste vel 
clare constet. 


513 Ad quaesitum 3m R. l. Quoad primum casum dicendum est: Qui 
sine magno probro fugere satis secure potest, tenetur potius fugere 
quam cum periculo letalis laesionis aggressori cruente resistere. Hinc 
ad fugam, si possibilis et secura est, religiosi, clerici, communes cives 
tenentur. Quibus vero fuga magno vertitur probro, i fugere non 
tenentur, sed adversarium possunt exspectare. 


R. 2. Si homo sui compos militem, saltem superioris ordinis, 
impetit, hic censetur communiter ad fugam non teneri. — Verum si 
agitur de ebrio et amente, vulneratio, saltem letalis, illicita erit; nam 
l. indecorum nemini est, ebrium vel amentem evitare, 2. ebrius vel 
amens videtur vix non semper reddi posse innoxius sola vulneratione, 
eaque non letifera. 


Quapropter hac in re censeo Hugonem moderamen inculpatae 
tutelae non servasse. 


514 R. 3. Quoad secundum casum practice dubium esse nequit, quin 
Eulalia se contra nebulonem istum cruento modo defendere potuerit. 

Idem igitur licuit etiam loco Eulaliae eius fratri. — Id solum notari 
debet, rectum ordinem  postulasse, ut frater Eulaliae prius moneret 
nebulonem, ut a facinore abstineret, nisi vellet occidi. | Quodsi ilico 
non destiterit, frater iure suo utebatur sclopetum explodendo. 

R. 4. Verum intendi non poterat istius nebulonis occisio, neque 
dirigi ita sclopetum debuit, eum haec occisio non videatur fuisse ne- 
cessaria, sed videatur vulneratio suffecisse. Quodsi per accidens leta- 
liter feriatur aggressor iste, id non defendenti culpae vertitur, sed 
nebuloni aggredienti. 

R. 5. Quoad casum tertium, si Donatus vidit. vel sine. timore 
periculi facile videro potuit, quid rei fuerit: sane non licuit propter 
istam rem minoris momenti hominem occidere vel cum periculo oc- 
cisionis in eum explodere. Cf. Th. m. 111 995. 

R. 6. Fieri tamen potuit, ut propter circumstantias noctis atque 
fortasse propter timorem Donati, ne ipse a fure praeveniretur ac pro- 
babiliter occideretur, crimini Donato vertendum non fuerit, quod se- 
curiorem sibi viam elegerit. Hominem igitur, fortasse ob extremam 
necessitatem ad facinus illud adactum, occisum esse, in eo casu in- 
fortunium est, non crimen. 


CRUENTA DEFENSIO MARTYRIS. 
Casus. (151) 


Ut in actis martyrii S' Andreae Apostoli legitur, populus, contra indicem 
tumultu excitato, s. martyrem eripere voluit atque solis ipsius Sancti pre- 
cibus a vi abstinuit. 

Quaeritur 1° num licuerit etiam cruento modo Sanctum liberare et e morte 
eripere. 


2^ num id licuerit ipso etiam Sancto invito. 


Solutio. 


Ad quaesitum lm R. 1. Re in se sola spectata, licuit etiam cruenta5l5 
defensio. Auctore enim 5? Thoma, S. th. 2, 2, q. 69, a. I, in condem- 
natione iniusta „tale indicium simile est violentiae latronum; et ideo 
sicut licet resistere latronibus, ita licet resistere in tali casu malis 
principibus; nisi forte propter scandalum vitandum, cum ex hoc aliqua 
gravis turbatio timeretur". 

Neque obstat proscriptio thesis 18 per Alex. VII facta: „Licet 
interficere falsum accusatorem, falsos testes, ac etiam iudicem, a quo 
iniqua certo imminet sententia, si alia via innocens non potest damnum 
Vitare. Nam thesis illa merito damnatur, 1. quia id indistincte licere 
dicit, cum in nostro responso solum dicatur, quid liceat per se, non 
quid illicitum fiat per accidens; 2. quia loquitur de sententia utcumque 
iniusta, sive formaliter sive materialiter tantum, cum responsum 
nostrum versetur de aperta iniustitia tum materiali tum etiam for- 
mali; 3. quia loquitur de sententia futura, responsum nostrum de 
praesenti sententiae iniquae exsecutione impedienda. 


268 virtutibus et officiis erga homines. — Officia circa bonum vitae. 


R. 2. Per accidens tamen videtur non licuisse, sicut re vera 
plerumque eiusmodi violenta et cruenta resistentia illicita est. Illicita 
enim fit, l. si fuerit inutilis: 2. si graviora publica mala inde secutura 
sint; 3. si bonum religionis postulat potius heroicam martyrii per- 
pessionem. 

516 Ad quaesitum 2“ R. Negative. Nam in defensione alterius possum 
huius tantum personam sustinere. Quare si illo invitus est atque — 
id quod accedere debet — licite praeeligere sui necem potest: mihi 
non amplius ius est cruentae defensionis. Verum in nostro casu omnino 
licuit Sancto praeeligere necem suam et martyrium. — Attamen ut 
in tali casu defensio dicatur fieri invito eo, qui patitur iniuriam, non 


solum precibus exorare debet, ne se defendant, sed sui defensionem 
prohibere. 


INSIDIATOR PRAEVENTUS. 
Casus. (152) 


Hesychius uxori suae struit insidias. Quas cum uxor detexisset, statuit 
virum praevenire et veneno eum e medio tollit. 


QcAEnrrun num liceat aggressorem ita praevenire et occidere. 


Solutio. 


517 Ad quaesitum R. 1. Non pauci erant auctores, iique gravissimi, 
qui putabant in eiusmodi adiunctis, quando facultas evadendi insidias 
plane interclusa sit, licere insidiantem praevenire, eo quod moraliter 
iam sit aggressor, contra quem vita propria defendi possit, antequam 
defensio evadat impossibilis. Cf. Lugo, De iust. et iure d. 10, n. 155 sqq. 

R. 2. Verum post thesin 18 ab Alexandro VII  proscriptam 
(v. supra n. 515) vix sunt qui audeant defensionem nostri casus pro- 
pugnare. Et merito ab ea recedunt. Nam qui ita praevenit, directe 
intendit alterius necem, quod in propulsanda actuali aggressione ne- 
cessarium non est, quodque secundum S. Thomam l|. c. 2, 2, q. 64, a. 1 
non licet: «Illicitum est, quod homo intendat occidere hominem, ut se 
ipsum defendat, nisi ei qui habet publicam auctoritatem." Immo id 
quod magis etiam efferendum est — ille qui meditatur insidias necdum 
vitam meam impetit, proprie aggressor dici non potest. Et re vera, 
si semel liceret notionem aggressoris, contra quem possem etiam oc- 
cidendo procedere, ita extendere latius, hallucinationibus aperiretur 
latissima via, pax publica in gravissimum periculum  adduceretur, 
caedibus omnia redundarent. Quare ipsa lex naturalis id debuit pro- 
hibere. Cf. Th. m. in 996; S. Alph., Th. m. III 387. 


DUELLIUM, PERICULO REMOTO VEL DIMINUTO. 


Casus. (153) 


Romelius secundum mores militares duellare cogitur. Cum nollet, mina- 
bantur ei eiectionem. | Quare cum reliquum nihil esset nisi vel duellare vel 
e statu suo et e re familiari prorsus excidere, elegit duellum ; monet tamen 
patrinos, ut, etiamsi opus sit fraude, periculum removeant. 

similiter Raynmndus studiosus, ne a suis commilitonibus ludibrio habea- 
tur sibique pro futuro tempore favores utiles praescindat, duellum acceptat 
cum ense committendum, ita tamen ut omnes cautelas studiosorum more 
licitas observet. 
Quaeritur 1^ quid sit duellum et qua lege prohibitum. 
2? liceatno aliquando ex gravi causa illud acceptare. 
3^ quid ad utrumque casum sit dicendum. 


Solutio. 


Ad quaesitum 1?” R. 1. Duellum est pugna singularis ex con-5is 
dicto, annis ad letaliter laedendum aptis. Fit condictio de tempore, 
loco, armis.  Distinguitur duellum privatum et publicum: hoc aucto- 
ritate publica constituitur vel. imponitur in causa publica, v. g. ad 
liniendum bellum, atque licitum est, si fit ex gravi et proportionata 
causa, alias est illicitum. — Privatum duellum est, quod in causa pri- 
vata vel proprio dimicantium nomine indictum suscipitur. 


R. 2. Duellum privatum tum lege naturali tum lege positiva 
canonica prohibitum est. Lege naturali vetatur, utpote suicidi et 
homicidii malitia affectum; nam sine insta causa et sine auctoritate 
insta tum propria vita tum vita aliena a duellaute gravi periculo 
obicitur. — Lege canonica saepius pro illicito declaratum est et ec- 
clesiasticis poenis affectum, praecipue: a Concilio Trid. sess. 25, c. 19 
de ref., a Gregor. XIII Const. „Ad řollendum d. d. 5 Dec. 1582, 
a Clem. VIII Const. ,7/lius fices d. d. 17 Aug. 1592, a Bened. XIV 
Const. nBetestabilem | d. d. 10 Nov. 1752, a Pio IX Const. nApostolicae 
Sedis d. d. 12 Oct. 1869. (Cf. etiam ep. Leonis XIII ..Pastoralis 
ófficii d. d. 12 Sept. 1891.) 

Poenae imprimis sunt: 1. excommunicatio S. Pontifici reservata 
(Apostolicae Sedis ser. Il, J; 3), 2. irregularitas ex infamia iuris ex 
Trid. l. c. 

An quaesitum 2U R. 1. Privatum duellum, utpote illicitum. 1n-519 
trinsecus, numquam suscipere licet, quamdiu non exuit characterem 
duelli. Id habes inter alia ex thesibus a Bened. XIV in Const, laud, 
proscriptis, quibus efficitur, ut ne ad evadendam quidem «amissionem 
famae, vel officii, vel bonorum fortunae" duellum liceat sive offerre 
sive acceptare. 

R. 2. Duelli vero characterem exuit pugna, quae fit ilico sine 
condicto per actualem aggressionem: quam sano, qui patitur, potest 
vi repellere. 

Ad quaesitum 3“ R. 1. Ex dictis iu primo casu periculum amit-520 
tendae famae, officii cum bonis fortunae seu sustentationis mediis 
causa esse nequit, cur Romelio liceat duellum suscipere. Debuit igitur 
ex officio christiano potius jacturam bonorum temporalium fortis subire, 
quam ignavus duello consentire. 

R. 2. S1 patrinos ita instruxit, ut re vera arma ipsa non amplius 
essent ad graviter laedendum apta, v. g. globulis ex sclopetis excussis. 

non amplius erat duellum; nihilominus saltem ratione scandali Ro- 
melius graviter peccavit. 

R. 3. Poenas ecclesiasticas evasit, si in ipsa provocatione vel 
acceptatione hanc falsam speciem tantum duelli in animo habuit; si 
vero post oblatum vel acceptum verum duellum tandem istam cautelam 
excogitavit, excommunicationem ex provocatione vel acceptione iam 
incurrerat; irregularitatem in foro conscientiae non contraxit, quippe 
quae lata sit in duellantes eorumque patrinos adeoque verum duellum 
supponat. Cf. infra n. 1000. 

R. 4. Raymundum etiam magis illicite egisse patet. | Neque ob 
consuetas cautelas studiosorum ratio duelli abesse solet, ut expresse 
declaravit, re mature perpensa, S. C. C. die 9 Aug. 1890 in causa 
Wratislavienii (Acta S. Sedis XXIII 242). Aliter si exercitii causa in- 
stituitur pugna, periculo moraliter loquendo excluso. 


PRO DUELLO CONTUMELIA. 
Casus. (154) 


Gisbcrtus sacerdos propter levem aliquam inadvertentiam contra nobilem 
quondam militem commissam ab hoc iniuriis lacessitur et ad duellum pro- 
vocatur. Gisbcrtus, arte dimicandi apprime peritus, non ut adversarium vul- 
neret, sed ut eius impudentiam retundat, annuit, ut statim congrediantur in 
vicino cubiculo. Primo ictu omnes globulos vestis adversarii sui abscindit, 
secundo, antequam ille repercutere potuit, totam vestem a summo ad imum 
scindit, tertio ensem ex eius manu excutit et eum ludibrio omnium ad- 
stantium relinquit. 


Quaeritor utrum Gisberto ita agere licuerit an duelli reatum et poenam 
incurrerit. 


Solutio. 


Ad quaesitum R. 1. Omnia quae in definitione duelli ponuntur, 
videntur hic adesse: 1. singularis pugna, 2. condictum, cui non re- 
pugnat, quominus ilico sequatur exsecutio, 3. arma letalia. Nihilo- 
minus veram rationem pugnae eius, (piae ad duellum requiritur, censeo 
abfuisse tum in re tum ex mente Gisberti. Duelli enim pugna talis 
est, quae tendat re vera ad feriendum adversarium, idque, si res ita 
ferat, etiam graviter. Sed species pugnae Gisberti non tendebat ad 
feriendum adversarium, sed ad ei illudendum. Quare non puto eum 
poenas duelli incurrisse, idque neque in foro interno neque in solo 
externo, quippe quod ex modo agendi Gisberti cius a vero duello 
alienus animus cognosci plane potuerit. 

R. 2. Nihilominus a culpa immunis per se non est QGuisberti 
agendi ratio.  Specietenus enim acceptavit duellum, quod miles ob- 
tulit verum; ideoque ratio scandali tum militi ipsi tum aliis praesen- 
tibus dati non videtur potuisse ab eo abesse, idque grave peccatum 
fuisse timendum est Attamen quia ilico verus eius animus omnibus 
apparuit, probabile mihi videtur Gisbertum potuisse sibi persuadere 
rem gravem non esse. 

R. 3. Ex parte militis grave peccatum atque excommunicationem 
papalem contracta esse dubitari nequit.  Provocatio enim duelli, 
quae ad incurrendam excommunicationem sufficit, ex eius parte erat 


perfecta. 


ABORTUS INDIRECTE AUT DIRECTE INDUCTUS. 


Casus. (155) 


Elpidia gravida continuo laborat vomitu; remedium a medico consultum 
periculum non parvum foetui afferet: quod Elpidia eo libentius et copiosius 
admittit, quia per abortum liberabitur ab angustiis, quas alias subitura est, 
si inferat prolem adulterinam in familiam mariti. 


Quaeritur 1? quid sit abortus eiusve procuratio. 
2^ liceatne aliquando procurare abortum seu directe causare, an 
saltem indirecte. 
3“ quid ad casum propositum sit dicendum. 


Solutio. 


Ad quaesitum lm R. 1. Abortus est immaturi foetus ciectio, 1. e. 
in ea conditione exsistentis, in qua extra uterum vivere nondum 
possit. Sic distinguitur a partu praematuro, in quo foetus quidem 
editur, antequam ad plenam maturitatem pervenerit, sed in ea exsistat 
conditione, ut ei extra uterum vivere non sit impossibile. 

Censetur foetus immaturus, antequam 7 menses seu 28 heb- 
domades ab elus conceptione elapsi sint; immo ut vita foetus 
in tuto sit posita, requirunt medici periti 32 hebdomades elapsas 
vel ultra. 

Attamen, si omnia praesto sunt ad artificialem foetus conser- 
vationem, fertur contigisse, ut foetus post elapsos 6 menses editus 
potuerit conservari et educari. 

R. 2. Procurare seu causare directe abortum dicitur, qui media 
adhibet ad hunc finem, ut accidat abortus, seu qui abortum in se 
intendit mediis adhibitis. Qui vero non intendit abortum neque eo 
hine adhibet media, sed adhibitis mediis propter alium finem, matris 
sanitatem, simul praevidet periculum secuturi abortus: is, si abortus 
acciderit, dicitur indirecte causasse abortum. 

Ad quaesitum 2m R. 1. Indirecte causare abortum, i. e. propter523 


alias rationes et effectus alios producendos adhibere remedia, quae 
probabiliter etiam secum trahant abortum, licet ex causa proportionate 
gravi. Hinc si de curando gravi et periculoso morbo matris agitur 
neque adsit remedium nisi quod foetui est periculosum, licebit ad 
salvandam matrem periculum abortus permittere, saltem si spes re- 
cipiendi baptismi pro foetu non evadat deterior. Nam si foetus con- 
iceretur in grave periculum sino baptismo emoriendi — alias illo periculo 
absente - : mater potius temporalis vitae quam foetus aeternae vitae 
amittendae periculum debet subire. 

R. 2. Causare abortum, ne foetus servetur vivus, adeoque non 
solum abortum, sed ipsam foetus mortem directe et in se velle semper 
grave peccatum est. Hinc puellam ex crimine gravidam abortum 
velle, ut crimen tegatur, fama servetur, ne ab iratis parentibus vel 
sponso occidatur, gravissimum peccatum est: siquidem in tali casu 
puella non potest non velle prolis mortem ; nisi enim foetus e medio 
tollatur, effectus intentus obtinere nequit. 


524 R. 3. Restat quaestio, num liceat abortum arte inducere, si 
foetus immaturi eiectio solum medium est, quo vita matris servari 
possit. In quibus circumstantiis 1. spes servandae vitae foetus etiam 
sine abortu non adest; 2. spes autem salvandae matris notabiliter 
augetur; aliis verbis: si abortus non fit, duae vitae, et matris et foetus, 
interibunt; si nt abortus, vita foetus quidem peribit, salvabitur vita 
matris valde probabiliter. In quo casu medica ars communiter dicit 
abortum postulari. Cui ex ratione theologica aliquis addere possit, 
provideri insuper probabiliter per baptismum saluti aeternae infantis, 
de cuius et temporali et aeterna vita alioquin actum sit. 

Nihilominus haec bona oriuntur ex actione, quae est primo et 
per se violenta et letalis aggressio foetus, cum violenter eradicetur 
ex materno utero, quocum natura eum coniunxit tamquam elemento 
vitali, seu est quasi quaedam mortalis vulneratio adeoque occisio. 
Verum haec est intrinsecus mala. Quapropter cum non liceat facere 
malum, ut eveniat bonum, etiam ne ad salvandam quidem matrem 
vel ad habendam possibilitatem foetus securius baptizandi licebit ab- 
ortum inducere. - Ceterum cum partus etiam praemature institerit, 
curandum omnino est, ut, si fieri possit, foetus, licet adhuc in utero 
matris, conditionate baptizetur. 

2325 Controversiam hac in re practice sustulit responsum S. Officii. 
Videlicet S. Officium |. decrevit, tuto doceri non posse licitam esse 
ad salvandam matrem operationem chirurgicam craniotomiac vel quam- 
cumque operationem directe foetus occisicam, etsi alias et mater et 
foetus sint perituri. Ita d. 28 Maii 1884 et 19 Aug. 1889. 


2. Respondit his decretis comprehendi etiam | eam operationem, 
qua procuratur abortus, ut mater graviter aegrotans salvetur. Verba 
decretorum sunt haec: 

1) Ad Quaesitum ,an tuto doceri possit in scholis catholicis 
licitam esse operationem chirurgicam, quam craniotomiain appellant, 
quando scilicet ea omissa mater et filius perituri sint, ea e contra 
admissa salvanda sit mater, infante pereunto? . . . omnibus diu et 
mature perpensis... respondendum duxerunt: nTuto doceri non posse ; 
d. d. 28/31] Maii 1884. 

2) Idem dici debere quoad ,quamcumque chirurgicam operationem 
directe oecisivam foetus vel matris gestantis" : d. d. 19 Aug. 1889. 

3) Ad Quaesitum:  ,Lectis quae d. 19 Aug. 1889 S. Sedes re- 
scripsit .. . dubius haeret Titius circa liceitatem operationum chirur- 
eicarum, quibus non raro ipse abortum hucusque procurabat, ut prae- 
enantes graviter aegrotantes salvaret. Quare ... supplex Titius petit, 

utrum enuntiatas operationes in repetitis dictis circumstantiis instau- 
rare tuto possitu, S. Off. d. 24 Iuli 1895 respondendum decrevit: 
^egative, iuxta alia decreta, diei scilicet 26 Maii 1864 et 19 Áug. 18659." 


Ad quaesitum 3x R. 1. Sicut casus enarratur, practice loquendo 526 
medico licuit remedium illud dare, Elpidiae illud sumere: siquidem 
directe tendit in elevandum morbum, non in producendum abortum. 
Qui si sequatur, ne conditio quidem foetus peior evadet. Nam si 
remedio non adhibito mater morietur, etiam actum erit de vita foetus ; 
immo valde probabiliter moriturus est ante matrem, cum temporali 
vita simul aeterna vita privandus. Si vero remedio adbibito fortasse 
foetus prius eiciatur, sane mox etiam emorietur, neque certum est 
eum vivum eiectum iri; attamen spes eum vivum eiciendi atque bap- 
tzandi non minor sed maior potius est. 


R. 2. Nihilominus plus remedii periculosi adhibere, quam neces- 
sarium fuerit pro matre, graviter illicitum est; id enim solum tendit 
in abortum efficaciter procurandum. — Quare in hac re Elpidia graviter 
peccavit. 


R. 3. Post abortum, quem Elpidia sine culpa passa sit, ei licet 
quidem gaudere de hoc eius effectu, quod ex angustis sit erepta; sed 
ipsum abortum, antequam fiat, non solum non directe causare vel pro- 
movere, sed ne desiderare quidem licet, cum haec sit perversio ordinis 
caritatis; Summum licebit ei poenitentia commissi criminis ductae 
Deum orare, ut, quo melius ipsi placeat, angustias avertat, nihil 
apud se de mediis statuendo. 


R. 4. Si vero ad sedandum vomitum matris medicus tentet etiam 
directe foetum cicere, id ex supra dictis minime licet. Neque abest 
ratio hac de re inquirendi, si de sedando vomitu matris gravidae 
agitur. Non raro enim haec matris conditio cum graviditate uterique 
expansione cohaeret; ac proin medici facile pro remedio statuunt 
uterum per foetum expulsum ad minus volumen redigere. 


BELLI IUSTITIA. 
Casus. (156) 


Caius, exorto bello, cogitur contra hostes pugnare; sed valde dubitat, 
num Sibi pugnare liceat, eo quod de iustitia belli sibi nullatenus constat. 
Immo, cum sit homo excultus, sibi videtur ex eo illicitum esso belligerare, 
quod ipse sit ex parte eorum qui bellum indixerunt, neque tamen iuris certitudo 
sed sola probabilitas videatur adesse, iniquum autem esse cum sola pro- 
babilitate iuris bellum offensivum suscipere. Esse autem non certitudinem iuris, 
sed probabilitatem tantum ex eo deducit, quod alioquin adversari non pos- 
sent habere ullam iuris speciem, neque eorum milites gregarii salva con- 
scientia possent dimicare; id tamen neminem dicere ausum esse. 


Quaekitub 1' quaenam causa requiratur, ut bellum geri atque practice iustum 
dici possit. 
2° quaenam huius iustitiae certitudo requiratur in milite. 
3° quid Caio sit dicendum. 


Casus consciontiao. I. Ed. 4. 18 

Solutio. 


324 Ad quaesitum 1“ R. 1. Bellum aliquando licite suscipi posse 
patet ex necessitate, cum alias in societate perfecta et independent! 
non satis provisum esset securitati et bono communi. Requiritur autem 
etiam auctoritas suprema et societas perfecta seu independens; nam 
in aliis causa ad indices deferenda atque componenda est; nisi enim 
bellum sit necessarium atque medium unicum, illud non licet suscipere, 
quippe quod cum ingentibus malis coniungatur. 

R. 2. Requiritur autem causa gravis et publica, quae propor- 
tonem habet cum tot malis permittendis. Requiritur etiam, ut antea 
ineatur via ad rem pacifice componendam. Et quoniam quaecumque 
bellandi causa iusta referatur ad iniuriam ulciscendam aut ad iniusti- 
tam repellendam, praemittenda est monitio partis adversae; quae, si 
desistat ab iniustitia et paratam se exhibet ad satisfactionem prae- 
standam, bello infestari nequit. 


528 Ad quaesitum 2" R. 1. Si agitur de bello defensive, quo repel- 
latur aggressio partis adversae, sufficit plane, ut non constet de in- 
iustitia, seu ut non constet de iure certo aggressoris. Nam tam diu 
licebit aggressorem repellere; idque, sive sermo est de milite gregario 
sive de summo duce et principe, apud quem sit ius pacis et belli. 


R. 2. Si agitur de bello offensive, videtur requiri certitudo iuris 
seu certitudo de iniustitia seu iniuria ab adversa parte illata, ut summo 
duci seu principi liceat bellum indicere. Verum non desunt qui putent 
sufficere, ut cum magna probabilitate de iustitia causae constet. Quod 
post factum observandum est, ne facilius damnentur qui bellum gesserint. 

R. 3. Quod de summo duce vel principe dicitur, valet etiam de 
iis militibus gregariüs, qui sponte se copiis adiungunt; sed quoad eos 
milites qui coguntur, i. e. qui iam conducti sunt vel iussi conscribuntur, 
valet sententia: in dubio parendum esse superiori; adeoque tam diu 
licebit illis. belligerare, quamdiu de belli iniustitia non constet, seu 
quamdiu iis non constet suum superiorem ne satis quidem probabilem 
causam habere. 

R. 4. Hinc generatim licebit illis ilico sine disquisitione, quando 
iubentur, in bellum proficisci, nisi magna suspicio iniustae causae 
appareat. Quodsi ratio graviter suspicandi palpabilis sit, atque simul 
spes exsistat fore, ut moderata inquisitione dubium solvatur, haec 
facienda est; neque, cui certo constiterit de iniustitia, obtemperare 
mandato amplius licet, saltem numquam ita, ut hostibus grave damnum 
efficaciter inferat: quare aera verberare potius quam hostem ferire 
debet ille, cui de iniustitia causae certo persuasum est. Si vero spes 
solvendi dubii non appareat, disquirendi obligatio non est, et dubio 
manente licebit belligerare — quod sane pro gregario milite com- 
munissimum est. 


529 Ad quaesitum 3" R. Caius potest facilius conscientiam sedare, 
quam sibi videtur. Nam 1. certum non est cum sola iuris certitudine 
bellum indici posse; 2. ipse non potest omnes causas, quae subsint, 

cognoscere: nam si quae in publicum sparguntur ex parte adversa- 
rorum, haec illis quidem videri possunt insta et vera, neque tamen 
sequitur ita etiam reipsa esse, neque intimae rationes semper pos- 
sunt sciri ab iis, qui non sunt in consilio summi principis de bello 
gerendo. 

Quare saepe evenire potest, ut ex utraque parte militibus bona 
conscientia et bona fide bellum geratur; immo id etiam in summis 
ducibus fieri, difficilius quidem est, sed non impossibile, eo quod etiam 
ipsi decipiantur. 

Cf. etiam Noldin, S. th. m. III) 351 sqq. 


BELLI GERENDI MODUS. 


Casus. (157) 


Barbatius dux cohortis in bello hostes captos, cum difficilius esset secum 
ducere, iubet occidi; vicum, ex quo globulus letalis in militem coniectus erat, 
cum reus non posset comprehendi, flammis devovet; castellum nobilis viri 
praedivitis suis dat spoliandum; large ex bonis hostium providet suis quoad 
victum; unum tamen ex militibus, qui hostem occisum aureo horologio et 
bursa plena spoliaverat et viduae pauperi suem abstulerat, capitis damnat: 
poenam tamen condonat, cum audiat militem illum ex documento in bursa 
invento sumpsisse occasionem hostes insigniter decipiendi, cum mutata veste 
cum veste occisi hostis afferret falsificatum nuntium in vicinam urbem hosti- 
lem, quo factum est, ut haec sine pugna caperetur. 


Qüaeritüb lw quid sit iuris bellici in tractandis hostibus atque bonis terrae 
hostilis, sive ex parte ducis sive ex parte singulorum militum. 
2° quid in bello liceat circa fraudes et hostium deceptionem. 


3° quid de rebus in casu allatis sit 1indicandum. 


Solutio. 


Ad quaesitum 1" R. 1. Ex antiquo iure belli hostes, qui ex 
parte sua iniuste bellaverant et ipsi singuli gravis culpae participes 
exstiterant, summo iure poterant occidi, nisi forte sub conditione ser- 
vandae vitae a pugna desistentes ditionem fecerunt. 

Qui vero gravis culpae rei non sunt, adeoque maxime (piando de 
iniustitia belli non manifeste omnino constat, captos occidere num- 
quam licet. 

Quoniam nostris temporibus vix umquam constare potest hostiles 
milites re ipsa subiective reos esse, sed contrarium sumi debet: ah 
hodierno iure plane abhorret hostes captos postea occidere. 

R. 2. Facilius quidem damnum inferre licet in bonis fortunae; 
supposita enim ipsius belli iustitia, eiusmodi damnorum inferendorum 
causa facile esse potest vel proprii exercitus maior securitas vel 
debilitato exercitus hostilis. | Nihilominus, quando specialis ratio non 
subest, alienum est a moro nostri temporis privatis bonis damnum 


inferre. 
18* 

vu R. 3. Quae vero ad victum necessarium pertinent, haec etiam 
in casu belli minus iusti aliquando militibus, qui coacti bellare debe- 


bant, sumere licebit cum obligatione reddendi vel indemnitatis pro- 
curandae, ex eo quod necessitas ad id cogat. 


R. 4. Seclusa actuali necessitate quoad victum, damna sive erga 
homines sive erga bona exerceri non possunt a singulis militibus nisi 
ex iussione vel permissione ducis: quare qui contra ducis voluntatem 
damna infert (saltem si ille invitus est quoad substantiam et quoad 
ipsum damnum hostili regioni illatum, non solum quoad modum et 


propter militarem disciplinam laesam), iniustitiam committit estque 
restitutioni. obnoxius. 


532 Ad quaesitum 2“ R. 1. Illicita sunt sine dubio omnia, quae sunt 
certo mendacia atque certam falsitatem continent. 


R. 2. Lacitae habentur dissimulationes et fraudes seu potius 
artes, quae ambiguitatem et restrictionem redolent atque ipsos hostes 
sua culpa vel socordia in deceptionem inducunt. 


R. 3. Neque tamen quaelibet mendacia et falsitates, utut illicita, 
censentur erga hostes graviter iniusta; sed eae fraudes tantum, quae, 
etiam adhibita vigili diligentia, caveri humano modo nequeant. 


33 Ad quaesitum 3“ R. 1. Quoad hostium captorum occisionem dux 
saltem asperius egit: immo nisi eorum bellandi rationem ex parte 
ipsorum constiterit fuisse formaliter iniustam. ipse ex hac sola iam 
ratione graviter iniuste egit, id quod hodie, ut dixi, praesumendum est. 
Insuper dux cohortis supremam hanc vitae et mortis potestatem in 
bello non habet nisi ex delegatione supremi ducis vel principis. Haec 
altera ratio est, cur Barbatius gravissimi peccati videtur reus esse. 

R. 2. Quoad secundum, scilicet vicum comburendum, dico: Si 
incolae illi hostilitati exercitae favorem praestiterint, illa gravis punitio, 
supposito bello indubie iusto, severa quidem erat, sed non iniusta. 
Immo etsi incolae in reo occultando seu non-explorando theologicam 
culpam non commiüserint: adest secundum ius bellicum culpa quaedam 
iuridica, et bono communi dimicantium valde consulitur, si tali facinore 
severe castigato, servata tamen vita incolarum, omnes ad cautelam 
observandam moneantur. 

534 ll. 3. Ex hodierna consuetudine ius depraedandi bona viri privati 
non censetur adesse, nisi vir ille singulares hostilitates exercuerit. 
Quod si fecerit, dux exercitus pro potestate sibi a supremo duce vel 
principe communicata hanc poterat poenam in eum decernere. — 
Ceteroquin si consuetudo vim legis internationalis habens non obstat, re 
rigorose sumpta, bona privata regionis hostilis ex gravi causa in prae- 
dam dari possunt. Nam ex una parte cives terrae hostilis censentur 
aliquatenus involuti culpa belli eiusque ex eorum parte iniusti; ex 
altera parte si quod damnum improportionatum passi fuerint, postea, 
pace composita, potestatis publicae est hunc damni excessum sump- 
tibus publicis resarcire. 

R. 4. Ut ex casu patet, Barbatius seriam et rigorosam statuerat 
prohibitionem, quominus singuli milites sibi privatim quidquam arri- 

perent praedae, sive ex exuviis hostium caesorum sive ex aliis bonis 
privatis. Quare miles ille graviter peccavit, atque videtur omnino 
contra iustitiam peccasse, cum Barbatius videatur omnino ex eo fine 
illa prohibuisse, ut bonis hostilibus privatis parceretur atque ipse sibi 
incolarum animos conciliaret. 

Nihilominus quae in praedam militibus suis dare potuit, eorum 
restitutionem etiam post praedam illicite et iniuste factam potest 
condonare. 


R. 5. Quod miles ille mutaverit vestem, non est fraus imper-535 
ceptibilis. Quod falsum sparserit nuntium, erat, nisi per restrictionem 
sensus verus suberat, mendacium ideoque illicitum; magis etiam, si 
fortasse falsificavit documentum. Nihilominus, fueritne iniustitia pro- 
prie dicta erga hostes, nondum ilico constat. Nam si falsificatio 
diligenti inspectione detegi poterat, censetur in bello esse fraus quoad 
rem non iniusta atque solius mendacii malitiam retinere. 


De cetero cf. Laymann, Th. m. 1. 2, tr. 3, c. 12, n. 9—11. 


DE LUXURIA 


(PRAECEPTUM DECAL. SEXTUM ). 


530 Voluptatem veneream capere in solo legitimo usu matrimonii 
licet. Extra matrimonium quaelibet voluntaria eiusmodi voluptas 
peccatum mortale est. In matrimonio mortaliter quidem peccari etiam 
potest a coniugibus, saepe tamen peccatur venialiter tantum. Quodsi 
ab iis extra ipsorum matrimonium vel contra eius fines haec voluptas 
capiatur, eo gravius committitur peccatum quam a solutis; nam ad 
luxuriae peccatum et laesio iuriurn. matrimonialium et laesio sacra- 
menti apud christianos accedit. 

Verum cum ea, quibus in hac re lubrica peccetur, in Theologia 
morali ita explicata sint, ut casuum occurrentium moralitas facile 
intelligatur: hoc loco paucissimos casus propositurus sum, pro accu- 
ratiore capienda notitia lectore remisso ad ipsam meam Theologiam 
moralem Il! 1026-1051; II 1063—1096. 


LUXURIA INCOMPLETA (D. 
Casus. (158) 


Cuno invenis 25 annorum animi relaxandi et excolendi causa iter in- 
stituit, diversas urbes perlustrat ibique pinacothecas atque musea studiose 
invisit, statuas atque picturas etiam valde obscoenas attente contemplatur 
cum magno gustu atque vivida satisfactione, de cetero nihil mali intendens. 
Verum ab eo tempore saepissime phantasiae obversantur imagines rerum, 
quas vidit, iisque graviter ipse tentatur neque raro trahitur ad consensum 
in morosas delectationes et in pollutionem ex istis phantasiis exortam. 


Quaeritur 1° quid indicandum sit de peccaminositate aspectuum obscoenorum. 
2° quomodo Cuno peccaverit, et quid facere debeat. 


Solutio. 


537 Ad quaesitum Î™ R. 1. Agspectus rerum utcumque turpium, etsi 
non ex se graviter turpium, habiti ex prava intentione, qua quis velit 


veneream delectationem in se excitare eave frui, sunt mortaliter pec- 
caminosi. 


R. 2. Aspectus, a quibus talis intentio prava abest, si feruntur 
in res graviter obscoenas atque protrahuntur neque ex gravi causa 
fiunt, sunt mortaliter mali utpote proxima causa pravae commotionis 
atque consensus periculi; aliter, si ex gravi causa fiunt et simul 
adhibentur remedia contra consensum in delectationem forte orituram. 

R. 3. Aspectus sine prava intentione in res leviter obscoenas per 
se a culpa gravi sunt immunes. 

R. 4. Aspectus, qui feruntur in res neque absolute graviter 
neque omnino leviter obscoenas, si habentur sine causa, eo facilius 
evadere possunt gravia peccata, quo proclivior est aspiciens ad vene- 
rem, et ([uo diutius protrahuntur praesertim post commotionem iam 
incohatam et animadversum periculum. 


R. 5. Quae censeantur graviter obscoena, quae non, vide in 
Th. m. Il! 1035. Adverte hac in re gravius quidem movere per se 
aspectum hominis vivi quam picturae vel statuae; gravius aspectum 
in personam alterius sexus quam sexus eiusdem atque aspiciens est: 
verum etiam imaginem valde obscoenam attente vel cum mora aspi- 
cere a peccato mortali gencratim non est immune. Cf. S. Alph., 
Th. m. III 424. 


Ad quaesitum 2M R. 1. Re in se spectata, videlicet picturas et 53? 
statuas graviter obscoenas, praesertim arte magna elaboratas, attente 
aspicere seu contemplari graviter illicitum dici debet, cum eiusmodi 
aspectus protrahere causa per se sit, quae graviter excitet ad libi- 
dinem. neque minus graviter excitare soleant imagines inde a phan- 
tasia haustae atque saepius sponte exoriturao. 

R. 2. Ut haec malitia gravis seu mortalis contrahatur, necesse 
non est adfuerit prava intentio, sed sufficit eiusmodi gravis libidinis 
periculum animadvertisse. 


R. 3. Interrogetur igitur Cuno, 1. num tempore, quo istas 
res viderit, senserit motus pravos et nihilominus aspectus istos pro- 
duxerit; 2. num adverterit periculum tentationum sive mox sive 
postea oriturarum. Si utrumque sincere negare possit, subiective 
eum excuses a peccato gravi tum commisso; secus peccati gravis 
enm arguero debes. 


R. 4. Quod nunc vero saepe propter phantasiam impuris ima- 
ginibus refertam graves tentationes patitur: certe obligandus est, ut 
eo diligentius remedia adhibeat, quo magis culpabiliter phantasiam 
ipse ita efformavit. Studeat igitur serio rebus piis mentem occupare 
atque vivide sibi repraesentare vel poenas peccatorum aeternas vel 
cruciatus Christi pro nobis passi, atque fervidas adiungat preces, qui- 
bus Dei atque Virginis Matris auxilium. imploret. Nam quoties con- 
senserit in veneream delectationem qualemcumque, graviter peccavit. 
Cf. Elbel, Conferent, p. IV decal., n. 195 sqq. 


LUXURIA INCOMPLETA (ID. 


Casus. (159) 


Amalia famula saepius admittit iuvenem ad familiarem conversationem, 
cum speret se illi nubere posse. Accidit autem non raro, ut invenis liberius 
cum Amalia iocetur, eam tangat, amplexetur, osculetur. Quod Amalia, quam- 

quam aliquoties graviter excitetur, tacita permittit, ne invenis animum a 
se avertat. 


Quaeritur 1° quomodo tactibus inhonestis peccetur. 


2" quid Amalia facere vel tolerare possit, quid debeat repellere. 


Solutio. 


539 Ad quaesitum |l" R. 1. Si qui tactus fiant ex intensione libi- 
dinis, idem dic, quod antea de aspectibus dictum est n. 537. 

R. 2. Tactus certe gravius movent quam aspectus; quapropter 
tactus in alienum corpus vere obscoeni ex se censentur gravia peccata, 
nisi ex sola petulantia inter eiusdem sexus personas aliquis tactus 
omnino transitorie et obiter committatur; immo etiam tactus obscoeni 
in proprium corpus, si sine causa excusante fiunt cum mora vel re- 
petitis vicibus, ex se graviter illiciti. censeri debent utpote efficax 
causa libidinis excitandae. 

R. 3. Oscula, quae fiunt obiter, ex causa honesta salutandi 
amicos, cognatos, etiam inter homines diversi sexus, culpa carent, si 
modo inhonestus motus, quando oriturus sit, no approbetur. Si qua 
autem fiant cum mora et ardore, ut libidinosa graviter prohibita di- 
cenda sunt. 

Quod idem dic de amplexibus. 

R. 4. Quare etiam tactus non pleno obscoeni sine causa habiti 
idque cum mora vel ardore, inter diversi sexus homines ut graviter 


peccaminosi prohibendi sunt. Cf. Th. m. Il! 1036; S. Alph. |. c. III 
416—420. 


540 Ad quaesitum 2" R. 1. S1 ageretur de solis osculis salutandi 
causa obiter datis inter sponsos vel iunctione manuum simili modo 
obiter facta: Amalia angenda non esset, etsi forte aliquoties turpes 
motus pateretur sino consensu in eos. 

R. 2. Sed in casu proposito circumstantiae narratae indicant 
potius agi de tactibus saltem ex se iam minus honestis, ne dicam 
plano inhonestis. Quod si ita est, non sola Amalia, sed etiam sine 
dubio invenis ille experiebatur libidinosam excitationem ; immo fortasse 
ex actione clam et cum ardore facta ipsa mens seu intentio libidinosa 
erat manifesta. Ex quo illud etiam efficitur, ut Amalia non solum non 
agere, sed ne permittere quidem possit eiusmodi tactus; sunt enim causa 
efficax libidinis propriae et rationem scandali habent erga alterum. 

Neque spes matrimonii sibi favorabilis Amaliae ius dat agendi 
aliquid, quod in se peccaminosum est. 

R. 3. Amalia igitur graviter obligatur, ut eiusmodi tactuum 
conatum repellat. Immo cum ipsa illa conversatio fiat sine teste, 
satis diu protrahatur, modo nimis familiari instituatur, omnino mo- 
nenda est Amalia, ne iuvenem amplius ad conversationem admittat, 
nisi raro et breviter, neve admittatur nisi palam vel coram testibus. 
Hae cautelae si adhibentur, grave periculum exsulabit, si modo re 
ipsa spes matrimonii inter Amaliam et iuvenem exsistit, non merus 
amor vanus vel turpis. Cf. Elbel l. c. n. 198 sqq. 

PECCATA LUXURIAE INTERNA. 


Casus. (160) 


Lysias invenis lascivis cogitationibus et desideriis saepe indulget. Cum 
videt puellas vel etiam formosos pueros, in turpes delectationes incidit, simi- 
liter in conversatione cum aliis, si quando verbulum paulo liberius proferatur. 
In confessione se accusat, quod quotidie circiter sexies pravis cogitationibus 
inhaeserit. 


Quaeritur lı quomodo distinguantur numero et specie peccata interna 
luxuriae. 


2° num Lysias peccata sua sufficienter declaraverit. 


Solutio. 


Ad quaesitum lm R. 1. Quod spectat ad numerum, certe peccata 41] 
numero distincta sunt ex distincto numero obieclorum, videl. quando 
ab uno peccaminoso obiccto ad aliud obiectum plane diversum cogi- 
tandum et ut talo approbandum mens transierit, licet eiusdem omnino 
sit speciei. Aliter, si, qui peccaminose se delectat de compluribus 
quidem obiectis, ea non apprehendit ut obiecta distincta, sed abstrahens 
solum id, quod commune omnibus est, apprehendit in eoque sibi com- 
placet in quo casu sufficit. confiteri delectationem captam de com- 
pluribus sine accuratiore numero. 


R. 2. Numerus distinguitur etiam ex repetitis actibus pecca- 
minosis, etsi obiectum idem manserit. Ex quo capite peccatum novum 
numero distinctum certe committitur, quando quis a peccaminoso affectu 
retractans cessavit et dein denuo illum approbans assumit; sed etiam 
quando utcumque voluntarie a peccaminoso affectu cessavit atque 
postea eum renovat. 

Qui vero virtualiter mansit in eadem peccaminosa dispositione, 
vix accuratius peccata mere interna eiusdem rei declarare potest quam 
indicando tempus, scii, dies, hebdomadas etc., quo quasi continue pravis 
affectibus inhaeserit. Ex quo confessarius indicabit non ultra duas 
vel tres horas unum idemque peccatum moraliter sumptum potuisse 
perdurare. Cf. Th. m. II! 349 sq. 

R. 3. Quoad specificam distinctionem desideria a solis cogitatio-542 
nibus cum prava delectatione distingui debent. Nam desideria certe 
specie distinguuntur, non solum prout diversi actus, completi aut in- 
completi, desiderantur, sed etiam induunt specificam malitiam omnium 
circumstantiarum | obiecti, si quod obiectum individual in concreto 
atque circumstantiae illae utcumque menti obversabantur. 


R. 4. Si de meris cogitationibus cum turpi delectatione agitur, 
sane illae circumstantiae in specificam malitiam | influunt, de quibus 
ipsis delectatio capitur. Sed si sistitur in ea delectatione, quae est 
communis eiusmodi cogitationibus et repraesentationibus, sufficit pro- 
babiliter communem illam malitiam specificam in confessione declarare, 
quae illis obiectis cogitatis inhaeret. Unde Reuter, Th. m. II 209. 4 

dicit: , Videtur saltem satisfacere confessarius, si poenitentem inter- 
rogat. circa qualem personam vel suppositum fuerit delectatio, an 
circa hominem, marem, feminam, seipsum etc.: sic enim intelligitur 
actus ultimatus, videlicet, utrum fuerint cogitationes fornicariae an 


sodomiticae etc.“ Immo insuper addit Bnon osse anxie indagandum, 
cum minus malum sit, confessionem non esse exactam, quam poeni- 
tentem scandalizari'. Quod verissimum est. Quare etiam adverte 


saepe aliunde, maximo ex peccatis opere patratis, colligi posse vel 
brevissima interrogatione sciri, circa quasnam personas pravae cogita- 
tiones versatae sint. Cf. Th. m. Ill 353 sqq. 


M3 Ad quaesitum 2” R. 1. Si respicitur ad distinctionem numericam, 
quatenus ex repetitione actuum oritur, Lysias sane numerum satis 
declaravit, si ita est, ut dixit, etiamsi modo paulo saepius, modo 
rarius peccaverit Sed de obiectis eorumque specifica distinctione 
accusatio nimis generica est atque suppleri debet. 


R. 2. Imprimis igitur interrogandus est (non solum num etiam 
opere peccaverit; nam non ita raro eiusmodi homines putant sufficere, 
ut accusantes cogitationes dent confessario ansam interrogandi ulterius; 
sed etiamsi opere nihil peccavit), num quid turpe facere desideraverit 
vel saltem comprobaverit: quod si annuat, accuratius declarare debet, 
quid hoc fuerit, cum sane copula distinguatur specie a meris tactibus, 
mera fornicatio ab incestu, adulterio etc., naturalis coniunctio ab in- 
naturali et a peccato solitario, idque non solum si haec peccata re 
perpetrantur, sed etiam si desiderantur vel comprobantur. 


R. 3. S1 Lysias negaverit se proprie mali quid facere deside- 
rasse neque speciale aliquod malum comprobasse, sumi potest eum 
in solis cogitationibus atque in communi delectatione ex is capta et 
secuta haesisse: quae probabiliter eiusdem speciei sunt, scilicet merae 
delectationis venereae. 


LUXURIAE SPECIES EX CIRCUMSTANTIIS PERSONAE. 
Casus. (161) 


Lucullus Annae viduae inveni locat aedes suas pretio minore, sed sibi 
reservat ius ad eam accedendi: quod, quando uxor se difficilem praebet, 
singulis fero hebdomadis facit, alias una alterave vice in mense. Non semper 
tamen naturali modo ea utitur neque in peccatis cum Anna sistit; sed etiam 
in Annae sororem amore captus, cum haec nolit ipsi consentire, eam in 
somno opprimit atque eius filium, quem innocentissimis moribus educatum 
religionem et castitatem vovisse scit, seducit eumque in stabulo ad turpia 
cum animalibus agenda exemplo suo provocat. 

In confessione paschali accusat se circiter ter in mense cum femina 
soluta peccasse, semel se puerum seduxisse: alias non addit circumstantias, 
neque quod matrimonio iunctus sit; id enim, neque cum peccaret neque cum 
confiteretur, consideravit. 


Qvaekitur 1° quomodo species luxuriae distinguantur. 
2 jn quibus accusandis Lucullus defuerit. 

Solutio. 


Ad quaesitum I" R. 1. Ratione luxuriae distinguitur peccatum544 
naturale seu naturalis copula viri cum femina a peccats innaturalibus, 
scilicet 

a) pollutione seu peccato solitario, quod etiam mollities. vocatur, 

b) onanismo seu copula incohata non perfecta sed effuso semine 
extra vas legitimum, 

C) sodomia eaque aut perfecta seu concubitu cum eodem sexu, 
aut imperfecta seu concubitu cum altero sexu extra vas legitimum. 

d) bestialitate seu concubitu cum animali irrationali. Cf. Th. m. 
Il! 1037 sqq. 


R. 2. Ratione personae vel peccantis vel quacum peccatur 545 
distinguitur 

a) simplex fornicatio seu copula hominis soluti cum soluta, 

b) adulterium seu peccatum luxuriae hominis matrimonio iuncti 
vel cum altero ita iuncto extra usum matrimonialem: quodsi uterque 
peccantium matrimonio iunctus est, committitur adulterium duplex, 

C) incestus seu peccatum luxuriae inter cognatos vel affines, 

d) sacrilegium seu peccatum luxuriae hominis Deo sacri vel cum 
homine Deo sacro: unde patet posse etiam committi duplex sacrilegium, 

e) addendum est stuprum, quod in peccato cum persona invita 
committitur. Aliqui tamen stuprum vocant peccatum cum virgine: 
atque, si haec violenter debilitatur, stuprum violentum. 

Nota autem circumstantias illas aggravantes atque speciem mali- 
tae diversam addentes esse non in solis peccatis consummatis, sed 
etiam in imperfectis; atque rationem adulterinae et sacrilegae malitiae 
inveniri in ipsis etiam peccatis solitariis. Cf. Th. m. Il! 1050 sq. 


Ad quaesitum 2m R. 1. In peccatis cum Anna perpetratis Lu-540 
cullus ex hoc non est confessus integre, quod peccata contra naturam 
siluit.. Debet igitur dicere, quoties ita egerit, atque declarare, fueritne 
onanismus an sodomia speciei imperfectae. 


R. 2. Peccatum cum sorore Annae, etiamsi haec non fuerit 
matrimonio iuncta, inclusum certe non est in peccatis illis accusatis; 
nam adsunt circumstantiae, quae novam peccati speciem efficiunt. 
Accusare enim debuit omnino violentam oppressionem et conceptionem, 
sı ex ea secuta sit vel sequi potuerit, eo quod gravissimam intulerit 
iniuriam, atque etiam si proles nascatur, de ea providere debeat. 

Dein invenitur in eo peccato ratio incestus. Nam cum antea 
saepius peccaverit cum Anna, cum eius sorore factus est affinis, ac 
proin cum affine peccando commisit incestum. Immo ex peccato cum 
Annae sorore commisso factus est Lucullus etiam affinis cum Anna: 
quare quoties post stuprum illud peccet cum Anna, peccato suo mali- 
tiam addit incestus. Quae omnia debent in confessione declarari. 


R. 3. Neque in accusando peccato circa puerum commissum 347 
integre est confessus. Nam si Lucullus puerum ita seduxit, ut ipse 
cum puero turpiter egerit, non solum clarius dicere debet, quid egerit, 

sed etiam, ne ratione sacrilegii vel quasi-sacrilegii peccaverit, timen- 
dum est. Nam etsi puer illo voto privato nondum fuerit persona 
sacra, tamen, quia Lucullus seduxit seu secandalum directum puero 
dedit, peccato suo contraxit specificas malitias illas, quae in pueri 
peccato insunt, i. e. non solum luxuriae, sed etiam laesi voti casti- 
tatis seu quasi-sacrilegii malinam. Cf. Lugo, De poenit. d. 16, n. 159; 
Ballerini-Palm., Opus th. m. IIl, n. 246. — Immo inquire, num forte 
scandalo peccaverit diabolico volens pueri ruinam. 

Praeterea quod dicitur Lucullus provocasse suo exemplo ad turpia 
cum animalibus agenda, duplici titulo Lucullus accuratius confiteri 
debet, quid fuerit. Nam si fuerint soli tactus sine affectu ad animal, 
habes solam communem libidinem ; si vero graviora erant, quae tendant 
ad concubitum, tum in Luculli exemplo, tum in peccato pueri atque 
in peccato scandali a Lucullo dati habes malitiam — bestialitatis. In 
quam plurimis igitur Luculli confessio erat supplenda. 


PECCATA CONIUGÜM — VIIt INSOLESCENS. 
Casus. (162) 


Fulvius, vir corruptis moribus, ab uxore usum corporis petit, at aperte 
se nolle dicit actum ad generationem perfectum, sed suam solam satisfactionem. 
Mulier eiusmodi petitionibus saepe gravatur, renuere sine periculo rixarum 


non potest. Quaerit igitur a confessario, num vel quomodo liceat viro ob- 
secundare. 


Quaeritur 1" quae coniugibus mutuo inter se agere liceat, quae graviter 
sint illicita. 


2" quid uxori in casu dicendum sit. 


Solutio. 


Ad quaesitum ln R. 1. Sola ea sunt graviter illicita, quae 
sunt contra finem matrimonii, videlicet effusio. seminis vel venerea 
voluptas completa extra legitimum congressum coniugalem, aut eae 
actiones (piae huius effusionis vel plenae satisfactionis periculum grave 
natura sua inducunt, quando coniuges vel nolint vel nequeant illud 
praevenire. 

R. 2. Si ex mutuis actionibus levioribus per accidens et contra 
intentionem pollutio sequatur, id non efficit, ut eiusmodi leviores actus 
coniugibus sint graviter peccaminosi, etiamsi eiusmodi inter solutos 
essent. 

R. 3. Quae igitur non comprehenduntur inter ea, (piae in R. | 
dicta sunt graviter illicita, haec 

l. plane licita sunt (vel etiam debita), si ad finem matrimonii 
conferunt, sive ad finem primarium sive ad secundarium vel ad fo- 
vendum amorem mutuum ; magis etiam id valet quoad eum coniugem, 
qui alterius petitioni obsecundat, non sua sponte ab altero petit; 

2. veniale sunt peccatum, si intemperate praeter matrimonii finem 
exercentur sola voluptatis causa: at ne veniale quidem peccatum sunt 

nt iam dixi, si coniux ea permittat vel agat, ut alteri petenti satis- 


faciat seu oboediat. 
Cf. Th. in. IIl! 1064 sqq, ubi fusius haec explicantnr. 


Ad quaesitum 2m R. 1. Si vir solummodo usum corporis petit,549 
de abusu nihil dicens, atque legitimum usum incipere quidem solet, 
sed post inceptum actum, i. e. coniunctionem corporum, eum abrumpit 
atque semen profundit: uxor, etsi haec praevideat, si modo ea ne 
approbet neve ad ea virum permoverit, sed potius monuerit ut legi- 
time agat, ex causa graviore sive rixarum sive propriae incontinentiae 
periculi similive ratione, usum corporis viro praestare potest, cum 
ipsa ex sua parte nihil illiciti agat, sed culpa tota apud virum sit. 
Cf. Th. m. 1* 1094. 

R. 2. S1 vero vir aperte petat abusum matrimonii, uxor ob- 
secundare non potest. Potest autem ex sua parte a viro petere usum 
legitimum atque dein viro tacenti se tradere, etsi forte ille ad legi- 
timum usum utcumque perficiendum rem non perducat. 

R. 3. Similiter si vir petit actum incompletum gravissime tur- 
pem, qui evidenter vel pollutionem extra legitimum congressum vel 
eius grave periculum inducat, uxori non licebit. obsecundare; nam 
ipsa res quae petitur est illicita in se. 

R. 4. Idem dic, si onanismus exercetur non sola retractione 
seu abruptione ex parte viri, sed alus modis seu instrumentis, qui 
actum ad generationem aptum faciant impossibilem. Haec enim omnia 
utpote in se mala tum in principaliter agente tum in coopérante 
omnino sunt graviter illicita. 


PECCATA CONIUGUM UXOR QUERULA. 
Casus. (163) 


Plautilla uxor, numerosa prole pertaesa, etiam apud virum has que- 
relas saepe repetit. Quapropter vir non audet nisi raro ad uxorem ac- 
cedere neque actum perficere. Ipse autem ex actibus incompletis plerumque 
incurrit in pollutionem; uxor vero saepe tactibus in corpus indulget. ut 
libidine fruatur. 


Quaeritor | coniuges quaenam agere possint, quae non possint actibus 
solitariis citra culpam mortalem. 
2" quomodo uxores peccent de prole ulteriore querentes. 
3° quid ad casum sit dicendum. 


Solutio. 


Ad quaesitum 1“ R. 1. Coniuges non in suum proprium corpus, 550 
sed alter in alterius corpus potestatem habet: quapropter solitariis 
tactibus peccant, nisi fiant in relatione ad actum coniugalem mox 
habendum. 

R. 2. Sed quoniam voluptas venerea coniugibus non sit inter- 
dicta, nisi fiat vel mente adulterina, vel fiat pollutio seu plena satis- 

factio extra actum coniugaleni legitimum, ne tactus solitarii quidem 
in se sumpti mortalia peccata coniugibus sunt, nisi inducant grave 
pollutionis periculum, quod legitimo actu coniugali praevenire nequeant 


vel nolint. 


551 Ad quaesitum 2m R. 1. Uxor eiusmodi querelis virum conatur 
a petendo debito legitimo avertere. Quodsi coniciat virum in 1n- 
continentiae peccatum atque ipsa animadvertat, virum, eo periculo 
proximo exsistente, tamen non audere uxori molestum esse seu de- 
bitum petere, uxor graviter peccat, nisi querelas deponat; aliter, si 
vir rem graviter non forat atque sine peccandı periculo a petitione 
debiti coniugalis desistat. 

R. 2. Graviter uxorem peccare etiam magis evidens est, si suis 
querelis in causa est, cur vir usum matrimonii onanisticum exerceat. 

R. 3. Si coniuges sine gravi periculo incontinentiae mutuo con- 
sensu continentiam servare volunt, ab hoc consilio non prohibentur, 
etsi eos imprimis timor numerosioris prolis ad id moveat. 

In quo casu, si nolint perfectam continentiam servare, illiciti 
quidem iis ex se non sunt actus imperfecti, (pi periculum grave 
pollutionis non inducant; verum cautiores et restrictiores in iis esse 
debent, eo quod periculum hoc ipsis facilius oriatur. Experientia eos 
hac in re aliquando potest dirigere. 


552 Ad quaesitum 3m R. 1. Ut ex casu apparet, querelae Plautillae 
causa viro sunt frequentium peccatorum. Quapropter sub gravi obli- 
eanda est Plautilla, ut viro se paratam exhibeat ad legitimum con- 
gressum coniugaleni. 

R. 2. Immo ipsi ili actus mutui imperfecti videntur ita esse 
turpes, ut per se proximum pollutionis periculum secum ferant; ideo- 
que ilh ex se ut graviter illicit haberi debent, atque tum viro tum 
uxori peccato gravi sunt. 

R. 3. Quod Plautilla vero solitariis tactibus libidine fruatur, si 
hoc de completa satisfactione intelligitur, etiam hoc Plautillae est 
peccato gravi; si non eo usque perveniat neque grave eius rei peri- 
culum sibi creet, non graviter quidem, sed leviter peccat. 


DE IURE ET JUSTITIA 


(PRAECIPUE DE DECAL. l'RAEC. SEPTIMO). 
DOMINIUM ET IUS. 
DE DOMINIO IN GENERE. 


Casus. (164) 


Suidas, nixus iure dominii pleni, quod in res suas habeat et quod com- 
plectatur ius utendi et abutendi, incendit aedes suas, comburit titulos parti- 
cipationis alicuius instituti industrials, atque levi manu se exponit gravissimae 
suspicioni atrocis criminis, quo et sibi et familiae suae infamiam inurit. 


Quaeritor 1? quid sit et in quae se extendat ius dominii humani. 


2" quomodo Suidas peccaverit. 


Solutio. 


Ad quaesitum lù R. 1. Dominium plenum est ius habendi seu 
possidendi reni atque do ea disponendi vel ea utendi ut propria. 
Illud autem proprium, seu: meum, tuum, suum dicit talem conexionem 
rei cum eo qui eius vocatur dominus, ut in re illa habenda atque 
in dispositione de ea facienda ipse omnibus alis debeat praeferri. 
Cf. Lugo, De iust. et iure d. 1l, n. 5. 

R. 2. Quia igitur dominus in usu et dispositione circa rem suam 
omnibus alis praefertur, sequitur eum nulli homini rationem reddere 
debere de usu rei et dispositione; relinqui tamen rationem Deo red- 
dendam. Possunt autem leges etiam humanae propter bonum com- 
mune certos quosdam usus prohibere. 


R. 3. Quod dicitur adesse ius utendi et abutendi, non intelligitur 554 


proprius abusus qui sit malus usus, sed usus qui sit rei per usum ab- 
sumptio seu consumptio. Neque ad malum usum quispiam habet pro- 
prium ius, quamquam mali usus ratio reddenda non est alteri homini ; 
neque propter malum usum ros desinit esse domino propria, nisi forte 
in quibusdam causis lex publica id propter bonum commune statuerit. 

R. 4. Dominium plenum habere potest homo in bona externa 
seu fortunae quae vocant. Habet etiam dominium in suam faman^; 
non habet dominium sed usum tantum sui corporis suarumque facul- 
tatum: quamquam enim corpus et vires et facultates maxime sunt 
meae, tamen non possum de iis seu de earum substantia disponere, 
neque mei ipsius esse possum superior vel dominus - qui solus Deus 


est. Cf. Th. m. Ill 905 sqq 1052. 

Ad quaesitum 2" R. 1. Destruens res suas Suidas iniustitiam 
quidem non commisit; nemo enim praeter ipsum ius in eas habet. 
Attamen peccavit non solum contra Deum male utens creaturis, sed 
etiam laesione caritatis proximis debitae contra hominum communi- 
tatem, siquidem res huius vitae adsunt ad utilitatem hominum uni- 
versim sumptorum; neque ex eo, quod per rerum divisionem transierunt 
in dominium privatum dominique privati utilitati imprimis servire 
debent, priorem suam destinationem amiserunt. Qui igitur res suas 
nolit amplius habere ad suam utilitatem, eas non destruere sed aliis 
eorumque utilitati committere debet, si modo res sunt vere utiles. 
Attamen malitia qua mortalis non aestimatur ad normam iustitiae, 
sed ex longe maiore excessu vel ex motivo vere maligno. 

R. 2. Quod Suidas titulos istos combussit, re vera non destruxit 
ullam rem utilem, sed se tantum dominio abdicavit; nam eo ipso aliis, 
qui industrials instituti partem habent, lucrum accrescit. 

Id igitur per se peccato caret. Verum practice facile accidit, ut 
ista translatio in hos dominos et translationis modus fuerit plane im- 
prudens, cum exstiterint alii gravi necessitate pressi, quibus potius 
sit succurrendum; quare hoc modo peccatur prodigalitate, potest pec- 
cari contra caritatem, et contra pietatem si hoc modo debitae curae 
suorum defuerit; immo contra iustitiam, si Suidas hoc modo debitis 
solvendis se imparem constituat. 

R. 3. Quod famam suam adeo leviter exposuit eamque proiecit, 
si solum Suidam respicimus, non fuit peccatum iniustitiae seu iniuriae; 
nam nemo erga se potest esse iniustus, quia nemo a se invitus pati 
potest quidquam. Nihilominus: 1. si fecit sine causa honesta, pec- 
cavit imprudentia et cuiusdam prodigalitatis specie; immo, si propter 
infamiam ineptum se reddidit gravibus officiis implendis, peccavit 
graviter. 2. Si ipsius diffamatio famam laesit suorum graviter, vel 
ita ut cum alio gravi nocumento coniungeretur, graviter laesit iusti- 
tiam et pietatem erga suos. 


DE DOMINIO IN ALIOS HOMINES. — DE SERVITUTE. 
Casus. (165) 


Suetonius capellanus, zelosus propagator associationis pro Africa 1uvanda, 
in contionibus miserrimum statum servitutis depingit eumquo plano contra 
legem naturalem esse dicit, neque posse quemquam sino gravi peccato servum 
proprie dictum tenere. Eius parochus habet haec pro immodicis exaggeratio- 
nibus, id solum laborandum esse, ut servorum sors reddatur tolerabilior, de 


cetero nigritas natura ad servitutem  destinatos esse. Hinc disputationes 
dissensusque inter eos oriuntur. 


Quaeritur lq num Suetonius iudicaverit recte. 
2 quid de parochi sententia. 
solutio. 


Ad quaesitum | R. 1. Servitus ita intellecta, quod dominus 
de ipsa servi persona deque eius vita disponere pro libitu possit, cer- 

tissime est contra ius divinum et naturale: sunt enim cuilibet homini 
iura quaedam innata et inalienabilia. 

R. 2. Servitus vero, quae, servatis quidem iuribus illis cuicumque 
homini necessariis, labores omnes laborumque fructus alicuius hominis 
(servi) addicat alteri (domino), atque huic imponat obligationem servi 
alendi: non ita repugnat naturae naturalique iuri, ut non possit causa 
cogitari vel exsistere, ex qua licita evadat. 

Sic non solum in poenam imponi potest servitus; sed etiam libera 
conventione aliquis se ipsum servum perpetuum alterius facere potest. 

R. 3. Ex quo patet Suetonium re ipsa ultra Verum rem exag- 
gerasse. Quodsi ita esset, ut ille dixit, cogeremur dicere Ecclesiam 
tum indirecte tum directe statum illicitum approbasse, immo ipsam 
S. Scripturam iura et officia commendasse, quae essent legi natu- 
rali contraria: quod est impium et blasphemum. —Conditionem enim 
servorum legitimam esse posse omnes fere paginae Veteris Testa- 
menti sumunt et confirmant, neque pauci Novi Testamenti loci idem 
praestant. 


Ad quaesitum 2m R. 1. Nihilominus status servitutis iuri natu-558 
ral, quamquam non omnino repugnat, minus tamen convenit: hinc 
est etiam, quod Ecclesia semper inter opera bona et maxime com- 
mendanda servorum manumissionem numeravit. Cuius recentissimum 
exemplum habemus ex literis encyclicis Leonis XIII. ad episcopos 
Brasiliae „In plurimisil| d. d. 5 Maii 1888 et aliis literis ad catholici 
orbis episcopos nCatholicae Ecclesiae d. d. 20 Nov. 1890, Pii X Con- 
stit. nLacrimabili statu Indorumu d. d. 7 lunii 1912. 

Fieri quidem potest, ut pro certis hominibus seu individuis melius 
sit, ad tempus, servata conditione servili, sortem  mitiorem reddere, 
quam eos plena libertate, qua uti non possint, donare cum periculo 
et temporaliter et pro aeternitate pereundi. Attamen universim prae- 
stat singulos exsistere liberos suique dominos, vel ex libera tantum 
conventione ab alus dependere. 

R. 2. QGravissimum utique crimen est homines insontes invitos 
facere servos: quare detestandi criminis rei sunt omnes, qui eiusmodi 
capturae vel commercio servorum cooperantur vel favent. 

R. 3. Quomodocumque demum servitus exsistit: servis (nisi forte559 
quoad quaedam excipias eos, qui criminis causa loco iustae necis 
captivitatem vel servitutem patiantur) manet non solum ius ad vitam, 
sed etiam ad matrimonium, ad famam, ad spiritualia et supernaturalia 
bona pro omnibus instituta: quare his iuribus laedendis vel impediendis 
iniustitia eaquo ex se gravis committitur» | Cf. Th. m. Ill 907. 

R. 4. Concludendum igitur est etiam parochum limites iusti et 
veri omnino excessisse; atque id solum ei concedendum est, in libe- 
randis servis abolendaque servitute non omnia fieri uno impetu posse, 
sed prudentia opus esse atque moderatione et praeparatione, maxime 
autem id etiam providendum esse, no multitudo, subito libertate donata, 
mediis ad victum destituta sit, nove omnibus stimulis carens in vitio 
et inscitia et pigritia tabescat. 

Lthmkuhl, Caaus conscientiae. I. Ed. 4. 19 

DE DOMINIO FILIORUM FAMILIAS (I). 


Casus. (166) 


Agilulphns adulescens 17 annorum, operarii filius, ipse etiam in fabrica 
laborat; ex salario hebdomadario accepto parentibus solvit pro victu et habi- 
tatione, reliqua insumit pro se, pro lusu et potatione. 

Gundolphus, paris conditionis adulescens, videtur quidem totum salarium 
parentibus tradere, et dein ab illis parvam aliquam partem recipere, qua pro 
arbitrio suo utatur; re ipsa tamen multo plus ex salario sibi solet retinere. 


Qüaeritür 1? quae sint iura filiorum familias in bona fortunae. 
2° quid iuris sit in casu proposito duobus illis iuvenibus. 
3° quid contessario agendum cum oiusmodi filiis. 


Solutio. 


Ad quaesitum |" R. 1. Missa distinctione iuris Romani in bona 
filiorum castrensia, quasi-castrensia, adventitia, profectitia, iura reccn- 
tiora generatim duo genera bonorum statuunt: 1. bona filiorum libera, 
quae scilicet pleno usu et administrationO ad filium pertinent; 2. re- 
liqua non-libera, quorum administratio et ususfructus non ad filium, 
sed ad patrem pertinet. Priora sunt ea quae filius proprio labore 
vel separata industria acquirit, vel quae ei sive inter vivos sive per 


ultimam voluntatem ita data sunt, ut donator omne ius paternum 
excluserit. 


R. 2. De bonis non-liberis sermo esse potest, quamdiu filii ma- 
nent sub paterna potestate seu emancipati non fuerint. 

Emancipatio fieri debet filio volente, vel secundum alia iura eo 
ipso fit, quando filius aetatem  maiorennitatis (nunc fere ubique pro 
filis et filiabus est aetas 21 annorum completorum) attigerit. Eman- 
cipatio fieri potest a patre (cum consensu senatus curatorii) quando 


filius compleverit aetatem annorum 18 (vel etiam 15). Cf. Th. m. 
I!! 1057. 


R. 3. Quamquam bona filiorum libera usuifructui parentum non 
subiacent, parentes tamen administrationem habent, nisi forte donator 
etiam hanc exclusit (C. Germ. § 1638), atque postulare possunt, ut ex 
is, quae filius laboro acquirat, et saltem ex reditibus bonorum, quae 
possidet, sustentatio et educatio fiat, antequam ipsi parentes ex suis 


ad has expensas ferendas teneantur (C. Germ. $ 1602 1603). Cf. C. C. 
(Gall. a. 385 387 389. 


Ad quaesitum 2" R. 1. Agilulphue aetate minor est neque aliud 
quidquam videtur in bonis habere, nisi quod labore suo lucratur. 

Labor in fabrica est sano labor proprius, ac proin filius ea quae 
ex illo acquirit libere quidem possidet in suum usum et fructum se- 
cundum leges, nisi forte parentes ipsi sustentatione fili indigeant: 
in quo casu leges ipsae illud sustentandi onus filiis, in quantum pos- 
sunt, imponunt. Semper autem administrari debent ea bona a paren- 
tibus. — Immo si leges positivae nihil disponunt, videtur ex solo iure 

naturali parentibus ius inesse, ut ipsi filium minorem locent atque 
mercedem totam sibi tradendam  postulent, quamdiu ipsum filium 
sustentant atque instituunt. 

R. 2. Peccat igitur Agilulphus, si partem salarii parentibus in- 
sciis et invitis eorum administration! subtrahat et male insumat; 
immo non immunis est omnino ab iniustitia, si simulat se plus non 
accipere, quo inducat parentes, ut minore retributione sint contenti, 
quam ipsi pro filio expendunt. - Si vero parentes id sciunt et silent, 
iniusto non agit, sed, si quid peccat, peccat sola prodigalitate ex 
excessu in expensis. 

R. 3. Clarius etiam est Gundolphum peccare pecuniae notabilis, 
quam parentibus administrandam dare debuit, subtractione. Verum 
parentes videntur vel ex ea parte, quam filus tradit, eius sustenta- 
tioni providere posse, vel libentes reliquam partem  condonare. - 
Quare si partem retentam plane utiliter impendit vel parcendo con- 
servat, non dixerim eum peccare graviter. 


Ai* quaesitum 3“ R. 1. Generatim insistendum est, ut filii minores 562 
totam mercedem parentibus referant atque tradant. 

R. 2. Si vero filius viderit id sibi damno fore, eo quod parentes, 
etsi non indigeant, ex salario fili pro sua conditione lautius vivant, 
non reservantes lucrum superfluum pro filio: filius non peccat, si sibi 
praecavet et ipse salarii excessum retinet, postquam satis solverat 
pro sua sustentatione. 

R. 3. Immo si filius satis lucratur atque modici quid expen- 
dere vult recreationibus honestis, parentes vero nimis parci sunt in 
concedendo, peccato verti non potest filio, si modici quid retinet. 
Verum haec confessario norma sit potius post factum quam antea: 
expedit enim hac in re potius severiorem quam laxiorem esse, ne 
iuvenili levitati habenae laxentur. 


DE DOMINIO FILIORUM FAMILIAS (ID. 
Casus. (167) 


Patre senescente, Carolus filius per complures annos nomine patris negotio 
praeerat atque diligentia et industria bona familiae non parum auxit. Mortuo 
patre sine testamento, Carolus praetendit sibi plus deberi quam fratribus et 
sororibus minoribus, qui, nedum auxerint, sed sumptibus et expensis suis 
diminuerint bona paterna. Illis nolentibus Carolus, cum publice et coram 
lege non possit, clam aliquot milia marcarum sibi retinet 


Quaeritur 1° debeaturne filiis pro laboro in domo et negotio paterno retributio. 
2° quid de agendi ratione Caroli post patris mortem. 


Solutio. 


Ad quaesitum 1“ R. 1. Quamdiu filius minor est et sub paterna503 
potestate, debet secundum parentum voluntatem et statum pro viribus 
rebus domesticis auxilium praestare; neque pro hoc labore quidquam 

19. 

retributionis iure suo postulare potest. Satis enini ei esse debet a 
parentibus educari et sustentari. 


Ita ius Germ. $ 1609 expresse statuit, idque omnino conformiter 
naturali legi pietatis filialis erga parentes. 


l. 2. Hac in re sane non potest discrimen illud attendi, quod, 
si plures adsint fili, alii aliis plus fortasse laborent et in communem 
utilitatem conferant. Quod si re ipsa notabiliter obtinuit, parentum 
est, ex aequitate quadam providere, ut donis vel praelegatis quandam 


aequalitatem inducant. Stricta tamen atque iustitiae obligatio haec 
non est. 


R. 3. Si quid impensum est in educationem unius filii prae aliis, 
idque notabiliter excedat communem conditionem parentum: leges 
positivae generatim praescribunt, ut ille excessus computetur, quando, 
defunctis parentibus, facienda sit bonorum divisio, nisi parentes 


id vetuerint adeoque liberaliter uni filio plus quam alis voluerint 
favere. 


R. 4. Si quando filius maior pergit laborare in domo et negotio 
paterno, ille certe mercede dignus est, nisi volens resignaverit. Qua 
in re fieri potest, ut leges praesumant resignationem et liberalem dona- 
tonem ex parte filii etiam in mns'easibus, in quibus ille id nequaquam 
voluit, sed solum ex respectu erga parentes expresse non postulavit, 
de cetero exspectans fore, ut sibi compensatio a parentibus fiat. 


064 Ad quaesitum 2" R. 1. Videndum ante omnia est, num Carolus 
labores suos impenderit qua filius maiorennis — id quod videtur 
omnino ex casu elucere. Nam pro laboribus, quos praestitit in 


aetate minore, si proprio marte sibi sumat compensationem, agit 
iniuste. 


R. 2. Dein videri debet, num pater Carolo maiorenni spem fecerit 
certae alicuius summae, quam prae alus filiis ei pro compensatione 
dare voluerit, sed a qua efficaciter danda, morte praeventus, impeditus 
sit. Si ita est, haec promissio potest considerari ut onerosa et quasi 
ex iustitia vel ut conventio quaedam filium inter et patrem, quo de- 
terminabatur compensatio, quam Carolus postularo iure poterat. 


Quo in casu, etsi leges positivae Carolo non ita faverent, ipse 
nihilominus in foro conscientiae posset, etiam occulta compensatione, 
ex bonis paternis tantum sumere, quantum pater indicaverit. 


R. 3. Quodsi nihil positivi actum sit inter Carolum et patrem, 
neque tamen pater positivam voluntatem ostendit alis filiis prae Carolo 
plus favere, vel Carolum satis superque remuneratum iri dixit aequali 
cum aliis hereditatis portione, Carolus iniuste agere non videtur, si 
ante aequalem bonorum paternorum divisionem tantum sumat, quanti 
possit rationabiliter et moderate aestimare laborem et industriam, quam 
ipse prae aliis in communem utilitatem contulerit: quae aestimatio ali- 
quando ad aliquot milia marcarum potest pertingere. Nemo sane ex- 
traneus v. g. annuo salario aliquot centenarum mancarum videtur con- 
tentus fuisse; filius autem familias non est extraneo deterior. 

DE DOMINIO FILIORUM FAMILIAS (III). 
Casus. (168) 


Fridolinus, filius familias, in paterno negotio mercatorio agit ut unus 
ex commissariis munusque suum generatirn secundum mandata patris fideliter 
exsequitur. At ei displicet tanta patris cautio. Quare cum nuper videret 
occasionem negotii nonnihil quidem periculosi, sed ex quo sperari poterat 
magnum lucrum, sumpsit, inscio patre, ex eius pecunia, quae alioquin lucrum 
duarum centesimarum tantum fecisset, 5 milia marcarum, et brevi facit 
coemptione mercium lucrum exspectatione maius aliorum 10 milium marcarum. 
Quod cum noverit, silet sibique lucrum illud vult occupare; quapropter in 
consuetis itineribus etiam suas merces vendere studet. 


Quaeritur 1? licueritne Fridolino ita agere. 
24^ cuinam iure lucrum illud addici debeat. 
3° quae sit post factum Fridolini obligatio. 


Solutio. 


Ad quaesitum I™ R. Sunt plures modi possibiles, quibus Frido-565 
linus egerit. Aut enim voluit pecuniam illam sibi propriam facere; 
aut pecuniam ut pecuniam patris in negotio paterno impendere, patre 
invito; aut, cum patrem non posset commode interrogare, consensum 
cius in hoc particulari casu praesumpsit. 

Si primo modo egit, certo graviter peccavit, etsi habuerit volun- 
tatem restituendi, si posset; fecit enim furtum cum voluntate postea 
fortasse rem restituendi. Attamen haec voluntas rationem furti minuit 
quidem, sed non aufert. 

Si altero modo egit, etiam egit graviter illicite; nam talem ad- 
ninistrationcm invito domino sibi arrogare in tanta summa est gravis 
alieni iuris laesio. 

Si tertio modo egit, non peccavit, si modo rationabiliter et proba- 
biliter consensum praesumpsit. 


Ad quaesitum 2“ R. 1. Si Fridolinus primo modo egit, commisit 566 
quidem furtum et restituendi obligationem contraxit pro casu, quod 
forte in negotio isto falleret; sed lucrum totum sibi acquisivit, sive 
est filius maior sive minor aetate, deducto fenore quo patrem fraudavit. 

R. 2. Si secundo vel tertio modo egit Fridolinus, lucrum per se 
debebatur patri, quia et pecunia patris erat, et mercatoria negotiatio 
nomine patris agebatur; praeter duo illa momenta autem nihil est, 
quod in lucrum influxit. — Verum si filius interea munus suum ordi- 
narium fideliter ut alias exercuit nihilque in eo neglexit, sed aucto 
suo labore et industria illud extraordinarium lucrum fecit, aequum 
est, maxime si est filius aetate maior, ut largam remunerationem 
accipiat. 

R. 3. In secundo modo agendi etiam distinctione opus est, si 567 
accurate determinare volumus, quid summo iure Fridolinus possit sibi 
accipere seu retinere. Potuit enim, ut in R. | dixi, totum negotium 
agere nomine patris; tunc valet, quod ibi dictum est. Potuit etiam 

pecuniam quidem consideraro ut pecuniam patris, in eius dominio 
manentem, negotium vero seu labores etiam suo nomine facere, quasi 
agens contractum societatis cum patre, ita ut unius sit pecunia, alte- 
rus labor et industria. In quo casu peccavit quidem, ut dixi, contra 
patris consensum eius pecuniam periculo exponens; lucri tamen facti 
dimidiam partem sibi retinere posset. 


Ad quaesitum 3m Responsio patet ex modo dictis ad Quaesitum 2^ 
pro diversa agendi ratione, qua Fridolinus negotium illud tractare 
voluerit et re ipsa tractaverit. 


IURA UXORIS (D. — UXOR INDUSTRIA. 
Casus. (169) 


Uxor praedivitis viri, quae dotem non attulerat neque communionem 
bonorum acquirendorum fecerat, cum videret matrimonium manere sterile, 
cogitavit sibi pro tempore viduitatis providere. Hinc partim ex bonis viri 
clam surroptis, partim ex eleemosynis et donationibus, quas secundum statum 
suum facere poterat, sed non fecit sibique ipsa applicuit, partim ex iis, quae 
parcius vivendo sibi subtraxit et reservavit, partim ex labore proprio quem 
ultra debitum fecit, collegit sibi summam 3000 marcarum ; quas committens 
familiari fideli per cum occulte particeps erat negotiationis, quo felici successu 
intra decem annos bona sua auxit usque ad summam 30 000 marcarum. 


Quaeritur utrum bona illa sibi retinere possit an heredibus viri sui cedere 


debeat. 
Solutio. 
568 Ad quaesitum R. 1. Casus ille fundamento seu motivo caret 
in ns locis, ubi, sicut in iure Germ., uxori superstiti satis ampla 
pars legitima hereditatis defuncti mariti ascribitur. — In is locis, 


ubi viduae non satis providetur per leges, eiusmodi casus facilius 
accidere potest. Ceterum solutio inde non pendet. 

R. 2. Casus ille proponitur et solvitur a Tamburini, In decal. 
1l. 8, tr. 1, c. 2, $ 3, n. 15 et 16 hoc modo: 

l. Neque totum tenetur restituere, neque totum potest retinere; 
nam bona illa, ex quibus collectis lucrum fecit, partim erant et man- 
serant furtiva, partim considerari ab uxore poterant ut sua. 

24. Bona, quae manserant furtiva, restituenda sunt viri heredibus 
idque simul cum damno vel lucro cessante, quod propter carentiam 
illorum bonorum vir eiusve heredes incurrerint. 

3. Lucrum autem, quod factum est, sive ex bonis furtivis sive 
ex iis quae uxor facere poterat sua, cum fructus sit non pecuniae 
sed industriae, retinere uxor poterit. 

.»69 4. Ut igitur ad singula descendatur; restitui debent secundum 
auctorem laudatum: 

l) pecuniae clam  surreptae [addiderim has restituendas esse 
heredibus, nisi do maiore damno constet, cum fenore hodiedum con- 
sueto |. 

2) eleemosynae, quas uxor non faciens pauperibus sibi applicuerat, 
eo quod ipsa inter pauperes non potuerit computari: hanc summam, 
dicit Tamburini, utpote quae manserit in dominio viri, restituendam 
esse heredibus viri vel ex probabili viri voluntate pauperibus distri- 
buendam. [Neque hic de fenore annuo computando constat, cum vir 
illud percepturus non fuisset, Ceteroquin de restitutione cum Tamburini 
sentiendum est in mns locis saltem, ubi uxori superstiti ex bonis mariti 
solet provideri. Ubi vero ita non fit, uxor, si sit aetate iam provecta 
atque spe habendi unde vivat careat, mihi videtur inter pauperes re- 
putari posse: quapropter circa illam summam in eo casu restitutio 
non videtur esse urgenda.] 

3) Pecunias, quas loco donationum liberalium uxor sibi seposuit, 
Tamburini putat saltem non omnes heredibus viri esse restituendas, 
cum uxor non fuerit extraneis deterior atque ita aliqua saltem etiam 
sibi videatur potuisse donare |idque eo magis sustineri posse censeo, 
quo minus ex hereditate viri uxori fuerit provisum. — Quapropter 
si nimia sunt, quae uxor ita sibi retinuit, partem restituat, reliquam 
partem retineat: facile dimidia pars vel etiam ultra uxori concedi 
poterit |. 

4) Quae parcius vivendo sibi reservavit, uxori secundum Tamburini 
cedunt. [Circa quae observo: si uxor a marito certam summam con- 
sueverat accipere, quam posset pro se suisque sumptibus expendere, 
dubium non est uxorem bona illa residua tamquam  parsimonialia 
retinere posse. Si autem certam summam non accepit, vir nihilo- 
minus contentus erat de eo quod uxor tantum pro se insumeret: maius 
quidem dubium est, num uxor ea, quibus parcebat, sua poterat facere. 
Verum si vir liberalis fuit, praesumi potest eum non contradixisse 
vel non contradicturum fuisse; ac proin obligatio haec restituendi non 
est urgenda; minus etiam obligatio fenus illius summae computandi.j 

5) Quae ex proprio labore uxor lucrata est, sane plene sua fecit 
oaque omnia retinere potest. 

Hinc concludendum est uxorem longe maiorem partem sane sibi 
posse retinere; computationem vero eorum, quae viri heredibus, quae 
pauperibus restitui debeant, ipsa facile instituere potest. 


IURA UXORIS (ID. 
Casus. (170) 


Eulalia uxor viri nimis parci co inscio et invito largiores facit ex- 
pensas in proprium usum usumque familiae; interdum etiam ad pias causas 
confert, ad quas maritum collaturum non fuisse scit. 

Melania e contrario habet virum prodigum, qui quod superest ex lucro 
sui laboris solot luxu consumere: quare uxor, timens no postea ipsa cum 
familia penuriam jpassura sit, paulatim viro aliqua subducit et seponit, ita 
ut decursu annorum collegerit notabilem summam, ex qua clam potuerit sibi 
parvum censum vitalitum emere, parentes egentes etiam nunc possit sub- 
levaro aliasquo eleemosynas facere. Mox defuncto marito re vera censu 
suo indiget magis, siquidem maritus non solum nihil reliquit, sed ne omnia 

quidem debita apud caupones contracta ex bonis relictis solvi possunt: quae 
uxor occultatis rebus suis solvero renuit, siquidem maritus multo amplius 
expenderit pro se, quam ipsa seposuerit. 


Quaeritur 1° quae sint vel esse possint bona uxoris. 
2^ quale ius uxori competat in bona mariti vel familiae. 


3° quid dicendum de agendi ratione Eulaliae et Molaniae. 


Solutio. 


510 Ad quaesitum 1“ R. Diversa iura liac in re statuunt diversa. 


31] 


Generatim tamen tria genera bonorum coniugis exsistere possunt: 

l. bona reservata, quorum administrationem et usumfíructum vel 
saltem usumfructum coniux sibi reservat; 2. ea bona, quorum admini- 
strationem et usumfructum habet maritus, quo 1iuvetur in matrimonii 
oneribus, sed quorum dominium retinetur a coniuge — quae bona 
modo vocantur dotalia, modo alio nomine; 3. bona communia, quae 
in utriusque utilitatem, immo in totius familiae commodum cedunt, ad- 
ministrantur quidem a marito, dividuntur vero quoad dominium, soluto 
matrimonio, in duas partes. Ut communia possunt statui omnia utriusque 
coniugis bona, vel quaedam tantum; possunt statui ea quae inferuntur 
in matrimonium, vel ea tantum quae stante matrimonio acquiruntur. 


Ad quaesitum 2m R. 1. Si bona communia adsunt, quae bona 
familiae vocan licet, ex iis, in quantum sufficiunt, uxor ius habet ut 
sumantur quae necessaria sunt ad suam suaeque familiae sustenta- 
tonem aliasque obligationes quascumque implendas. Ita saltem ex 
iure Germ. (cf. $ 1604). 

R. 2. Quare secundum hoc ius ex bonis communibus sustentare 
potest parentes indigentes atque filios ex priore forte matrimonio genitos, 
oneratis tamen bonis separatis, si sustentandi obligatio in 1s fundetur. 
— Alibi mediam partem harum expensarum potius statim ex bonis re- 
servatis sumere vel, cum forte ventum fuerit ad totalium bonorum resti- 
tutionem, in ea computare debebit, nisi maritus volens plus concesserit. 

R. 3. Si uxor nihil intulit neque possidet bona reservata neque 
adsint bona communia: maritus ex se suisque bonis et laboribus uxorem 
sustentare eiusque obligationes exorituras implere debet, cum uxor 
eum iuvet in gerendis rebus domesticis: hoc enim officium  iniens 
matrimonium in se volens assumpsit. 


572 Ad quaesitum 3“ R. 1. Eulaliae agendi ratio nonnihil inquiri 


debet. Ad eas expensas faciendas ius habet, quae necessariae sunt 
ad servandum convenientem familiae statum atque conditionem. Si 
igitur maritus, nimis parcus, ne ea quidem vult concedere, non peccat 
clam ea assumendo; excedere autem familiae statum, invito marito, 
non licet. Immo in dubio standum est voluntati mariti, si eam seriam 
expresserit atque in ea insistit; atque semper curandum est, ne clan- 
culum agens uxor pacem cum viro perturbet. 

R. 2. Si Eulalia notabiliter excesserit familiae statum convenientem 
contra certam et seriam mariti voluntatem, per se id restituere debet 
ex bonis propriis, si quae habet, nisi sumi possit maritum post factum 

condonaturum osse; alioquin studeat maiore diligentia et labore do- 
mestico id compensare. 

R. 3. Quoad eleemosynas fere idem dic. Potest enim Eulalia, 
etiam inscio vel fortasse etiam invito viro, eleemosynas secundum 
statum familiae ordinarias et consuetas facere. De notabili excessu 
dicendum est, ut antea. 

R. 4. Quoad Melaniam. Ši re vera maritus prodigalitate sua 573 
familiam in indigentiam coniecturus sit, uxor utitur iure suo id prae- 
cavens et clam quaedam seponens. Hoc enim modo gerit providam 
curam eam, quam maritus gerere debet, sed neglegit. 

R. 5. Neque quod ex pecunia sic collecta parentes indigos sus- 
tentaverit, atque paucas eleemosynas secundum conditionem et statum 
suum fecerit, id uxori culpae erit. — Immo quod sibi modesto aliquo 
censu vitalitio providerit, si iuste timere debuit maritum sibi forte 
superstiti nullatenus provisurum esse, puto Melaniam non peccasse. 
Vir enim est non solum uxorem alere, dum ipse in vivis est, sed 
etiam superstiti viduae, quae totam vitam in curam domesticam im- 
penderit, ita providere, ut modeste possit vivere. Cf. supra casum 109. 


R. 6. Gravior difficultas oritur ex eo, quod defuncto marito non 574 
solum non relinquuntur bona communia, sed debita. Cum enim uxor, 
ut ex casu sumi debet, non habuerit bona propria, sed omnia fuerint 
vel mariti vel communia, videtur etiam valor census illius vitalitii 
pertinere ad bona viri defuncti vel ad bona communia: quod si est, 
ille imprimis 1impendendus est in debita exstinguenda. 

Mitior tamen quaestionis solutio non videtur absolute excludenda, 
sed in favorem Melaniae circumstantiae accuratius inspiciendae sunt. 

Si neque maritus ille nunc defunctus neque creditores illi cau- 
pones quidquam scierunt do summa a Melania collecta: et maritus 
levius contraxit, et caupones admuiserunt debita illa, quibus probabiliter 
maritus impar evasurus esset solvendis. Ilh igitur sibi ascribant 
damnum. Quamquam autem haec sola consideratio rem non evincat, 
videri debet, num uxor potuerit ab initio matrimonii wacquaestum "^, 1. e. 
ea quae stante matrimonio acquirebantur, pro bonis communibus con- 
sideraro. Quod si ita est, et maritus, postquam acquisiverat, demum 
in prodigalitatem prolapsus omnia dissipavit: uxor proprio marte id 
exsecuta est, quod a marito postulare poterat, ut sibi quavis heb- 
domada vel quovis mense daretur certa summa, marito plane subtracta, 
pro cura sui et familiae. Quae parcius vivendo seposuit, haec sua 
fecit neque obligata erat, ut ea relinqueret communia. Sic igitur 
absolvi potest ab obligatione solvendi debita viri. 


BONA CLERICORUM. 
Casus. (171) 


Celerino parocho sino testamento defuncto, heredes legales eius bona re- 
sidua accipiunt; similiter Kaimundi canonici bona accipit nepos in testamento 
heres scriptus, cum obligatione parva quaedam legata in pias causas solvendi. 

Quaerttuh I^ quae sint diversi generis bona clericorum eorumque in ea iura. 
2° quid de agendi ratione Celerini et Raimundi. 


3^ num heredes tuta conscientia bona illa possint accipere. 


Solutio. 


2319 Ad quaesitum In R 1. Distinguuntur 1. bona patrimonialia, quae 
clericus possidet ex paterna hereditate, sed extenditur illud nomen 
ad omnia ea bona, quae ex qualibet donatione aut causa profana 
clericus possidet. 

2. casualia, quae clericus occasione functionum sacrarum  per- 
cepit, v. g. ex stipendiis Missarum, iuribus stolae etc. ; 

3. parsimonialia, quae parcius vivendo, quam licite vivere potuit, 
ex bonis ecclesiasticis seposuit; 

4. ecclesiastica, quae percipit ex fructibus benefici ecclesiastici 
vel ex eo fonte, qui loco ecclesiastici beneficii. subrogatus est (sume 
pensionem, quam respublica vel fiscus solvit pro compensatione fun- 
dorum ecclesiasticorum saccularizatorum ). 

516 R. 2. Ex ecclesiasticis bonis licebit clerico ea omnia sumere, 
quae ad honestam sustentationem pertinent: quae comprehendit omnes 
expensas secundum statum ipsius clerici necessarias. 


R. 3. Quae post honestam sustentationem (ad quam sane per- 
tinent non solum hospitalitas erga consanguineos et amicos, sed etiam 
quaedam renumerationes gratitudinis, atque etiam convenientes animi 
relaxationes) supersunt, pro pauperibus vel causis piis expendi omnino 
debent, idque saltem ex lege ecclesiastica et oboedientia, si minus ex 
iustitia, ita tamen ut in laesione huius obligationis materia parva 
longe latius extendi debeat, quam in strictae iustitiae laesione. 

R. 4. In bona patrimonialia, casualia, parsimonialia clericus 
liberum omnino dominium habet, sicut reliqui homines. 

R. 5. Nihilominus non decet de iis ita disponere, ut cognati 
non indigentes omnia capiant; id enim populo fideli parum est aedi- 
ficationi. 

Cf. de omnibus Th. m. Il! 1070—1075. 


217 Ad quaesitum 2" R. 1. Supponi debet quoad Celerinum eum 
voluntarie omisisse testamenti confectionem, ut heredes legales in 
bona superstitia possent intrare, vel saltem eum haec futura esse 
praevidisse: alioquin. do eius agendi ratione", cum culpa careat, 
quaeri iam non potest, cum humano modo nihil egerit vel agere 
omiserit. 

R. 2. Si igitur Celerinus ex industria vel culpabiliter omisit 
testamentum, de eius agendi ratione vix aliter dicendum est ac de 
agendi ratione Raimundi. In utroque videndum est, num beneficium 
fuerit adeo pingue, ut ea, quae honestae sustentationi conveniant, 
superaret. (Quod nostris temporibus raro obtinet. Si autem re vera 
obtinuit, et Celerinus et Raimundus male egerunt, cum contra prae- 
scriptum Ecclesiae bona ecclesiastica expenderint, excepto casu, quo 

cognati ilh pauperes exsistant; nam in eo casu pietas postulat, ut 
cognati ante alios subleventur. 


R. 3. Verum, etiamsi Celerinus et Raimundus poterant omnes 
fructus ecclesiastici beneficii in honestam sustentationem | impendere 
atque reliquis bonis parcere: nihilominus, si utcumque summam nota- 
bilem collegerant, populo fideli vix non scandalo est parochum vel 
sacerdotem neglectis causis piis solis cognatis providere. 


Ad quaesitum 3" R. 1. Facilius responderi potest quoad here-578 
dem testamentarium, Raimundi nepotem. Nam sententia probabilis 
a S Alphonso agnita (III 492, Q. VIII) dicit: etiam si testator gra- 
viter peccaverit contra leges do bonis seu fructibus ecclesiasticis 
disponendo, tamen heres vel donatarius accipere potest, cum ex parte 
clerici malitia actus oblatione completa est; neque heres ad eam 
concurrit. Quamquam restitutio in pias causas suadenda est. 


R. 2. Aliter quoad Celerinum, si ex inopinato defunctus est. 
ita ut testamentum condere non posset. Nam si ita, praesumendum 
est eum voluisse praecepto Ecclesiae et obligationi suae satisfacere. 
Quare heredes ea bona, quae ex ecclesiasticis fuerint residua, ex iustitia 
erga defunctum in pios usus expendere debebunt. 


R. 3. Si autem Celerinus ex industria testamentum omisit, iustitia 
quidem non obligat heredes, ut ex residuis bonis in pios usus impen- 
dant; verum ea bona, quae constiterit esse ex ecclesiasticis, transeunt 
ad heredes cum eadem obligatione religionis, quae iis inhaeserat, cum 
essent in proprietate clerici defuncti. 

Expediatne heredes id monere, an praestet eos in bona fide re- 
linquere, prudentiae confessarii seu consiliarii est discernere. 


IUS AUCTORUM. 


Casus. (172) 


Bruno composuit sibi sermones et conferentias scientificas quas Emerico 
amico commodavit. Qui, cum has elucubrationes valde probaret, eas tran- 
scripsit atque ad promovendum bonum publicum eas typis imprimendas vul- 
eandasque cUravit. 

Quod idem fecit Emericus, cum interfuisset longiori seriei sermonum, quos 
celeber orator in templo suae urbis habuit. 

Demum cum in vicino regno apparuisset utilissimum opus apologeticum, 
illud translatum in linguam suam vernaculam etiam in sua patria vulgavit. 


Quaeritur 1? quae sint iura auctorum. 
2° num vel quomodo Emericus peccaverit auctorumve iura laeserit. 


Solutio. 


Ad quaesitum 1" R. 1. Si quis ingenii sui opus aliquod per-579 
fecit necdum publici iuris fecit, ius naturale prohibet, quominus alter, 
auctore invito, illud publici iuris faciat Nam vix quidquam est, 

quod adeo sit sub dominio hominis quam foetus sui ingenii; quare 
ipse, exclusis aliis, de eo eiusque usu debet posse disponere. 

R. 2. Plane puto idem dicendum esse de sermonibus lectioni- 
busve etiam publice habitis is, quos orator vel lector solet coram 
diverso auditore repetere: nimirum prohibitum esso iure naturae, ne 
quis auctore invito eos excipiat atque divulget, Nam si id fieret, 
auctor ipso multum impediretur, quominus rebus suis libere ut antea 


uteretur. 

R. 3. Probabile est ipsum ius naturae prohibere, quominus 
liber editus, invito auctoro vel editore, recudatur vel etiam — si 
modo probabile damnum auctori vel editori inde oriri possit — quo- 


minus in aliam linguam translatus denuo edatur. Nimirum hoc modo 
auctor editorve operis impeditur a lucro convenienti, quod naturaliter 
sequitur ipsum opus eiusque divulgationem, atque ipsum opus ultra 
intentionem auctoris divulgatur. Qui ita recudit librum vel trans- 
latum edit, invadit ius auctoris ct eius, quocum ius illud communi- 
cavit, videlicet editoris vel impressoris libri. Cf. Th. m. Il! 1076 sqq. 


R. 4. Quoniam vero aliqui hoc naturale ius in dubium vocant, 
atque re vera saltem id dubium est, quamdiu etiam post mortem 
auctoris hoc illius ius in heredibus protegendum sit, convenientissime 
per leges positivas certa iura certique limites definiti sunt, immo per 
conventiones internationales iis robur est adiectum. Haec secundum 
positivas determinationes locorum etiam in conscientia obligant. 


580 Ad quaesitum 2" R. 1. In primo casu Emericus certe pec- 
cavit, nisi ignorantia magna excusetur. Neque solum ratione damni, 
quod auctori probabiliter. intulit, egit omnino contra iustitiam; sed 
ratione solius publicationis iniustitiam contra auctorem commisit, 
cuius fortasse multo magis interest res suas occultas tenero quam 
lucro carere. 


R. 2. Censeo etiam in secundo casu Emericum commisisse in- 
iustitiam: quod tamen practice solummodo eatenus urgendum est, in 
quantum leges positivae, auctori faventes, laesae sunt; ex lege laesa 
auctor tamquam do iniustitia contra se commissa merito potest con- 
queri satisfactionemque postularo. — Si autem agitur dc iis sermonibus, 
qui, ut quam latissimo divulgentur, orator ipse desiderat, vel quos 
consuetudo fert ab ephemeridibus publicari: haec divulgatio sive lege 
sive consuetudine permissa ab iniustitia immunis est. 

R. 3. In quantum limites legum positivarum ct conventionum 
Emericus etiam in fertio casu transgressus est, in hoc quoque casu 
iniustitiam commisit; ad restitutionem eam tenetur, quam definiverit 
iudex, apud quem in ius vocatur. Si auctor rem in indicio prosequi 
nolit neque tamen restitutioni renuntiat, id restituendum est auctori 
et editori, in quo secundum aequam aestimationem damnum passi seu 
lucro fraudati sint. Quodsi eiusmodi damnum non est probabile, Eme- 
ricus ad compensationem pecuniariam ante iudicis sententiam non 
tenetur. Practice generatim videndum est, num soleat vendi in eius- 
modi libris ct quanti vendi soleat ius vertendi in alienam linguam. 

BONORUM PRIVATORUM ACQUISITIO. 


PRIVATA BONORUM POSSESSIO. 
Casus. (173) 


Polydorus inter operariorum coetus multas audivit objectiones contra 
possessionem privatam : terram esse pro omnibus, eamque pro omnibus fructus 
ferre: hinc iniustum esso eam ab aliquibus occupari aliosque excludi atque 
miseriae famique devoveri; saltem universali populi voluntate privatam pro- 
prietatem aboleri et in communem possessionem commutari posse, idque ut 
fiat expedire. Ipso, quid efficaciter respondeat, non plane perspicit; quare 


Quaeritur 1? quo iure nitatur privata possessio. 


2| possitne communi suffragio vel positiva lege communitas bo- 
norum induci. 


3° quid ad rationes allatas respondendum sit. 


Solutio. 


Ad quaesitum lm R. 1. Divisio bonorum et privata possessio5$1 
certo aliquo sensu iuris gentium, certo aliquo sensu iuris naturalis 
est. luris gentium et positivi est eatenus, quatenus non ipsa natura 
bona iam divisit, sed per ipsos homines, ubique tamen, demum divisio 
facta est. luris naturalis dicitur esse, quia ipsa ratio naturalis dictat 
non solum homini inesse facultatem quaedam sibi exclusive assumendi, 
sed etiam ad humanam vitam esse necessariam certam quandam divi- 
sionem rerum, quibus quisque particulatim utatur, sive relictis sive 


non relictis aliis in possessione plus minusvc communi. Cf. S. Thom., 
S. th. 2, 2, q. 66, a. 2. 


R. 2. Iuris naturalis simpliciter loquendo est facultas singulis 
hominibus insita, qua possint occupare sibiquo propria facere ea, quae 
nondum a quopiam, i. e. neque a privatis individuisque hominibus 
neque a quacumque communitate, occupata sunt. 


R. 3. Ius illud privatim possidendi loge divina omnino sancitum 
habemus, cum iubente Deo terram promissionis Moyses et losua divi- 
serint, atque Deus in decalogo laesionem alienarum possessionum 
severe prohibuerit. 


Ad quaesitum 2n R. 1. Singuli quidem, qui volunt, ros suas in 582 
commune conferre possunt; nolentes vero bonis suis privatis iureque 
acquirendi privari non possunt, neque per populum neque per legem, 
quia iure acquisito aliquem privare iniustum est, nisi bonum com- 
mune id postulaverit; lex autem iniusta vere non est lex. Tantum 
vero abest, ut bonum commune postulet privatarum possessionum 
abolitionem, ut potius eas summopere suadeat vel morali quadam 
necessitate exigat. 


R. 2. Potest tamen fieri propter exigentiam boni communis, ut 


certa quaedam genera bonorum subducantur commercio et possessioni 
privatae ac rei publicae vel communitati reserventur, idque etiam 

per expropriátioneni eorum qui iam possident, facta tamen insta com- 
pensatione. 


583 Ad quaesitum 3“ R. 1. Terram esse pro omnibus, id aliquo 
sensu verum, alio sensu falsum est. Videlicet falsum est eam ita 
esse pro omnibus, ut omnes in omnia ius et aequum ius habeant, aut 
ita, ut omnia in communi osse debeant; sed verum est eam ita esse 
pro omnibus, ut omnibus facultas competat aliquo saltem modo parti- 
cipandi rerum ad vitam necessariarum, vel immediate eas colligendi, 
vel mediate ab aliis per contractum, laborem etc. eas acquirendi. 


R. 2. Iniustum est terram ab aliquibus occupari ita, ut reliqui 
omnino excludantur, quominus partem habere possint eorum, quae 
terra progignit et quae ad vitam necessaria sunt: concedo; iniustum 
est, si aliqui a sola immediata possessione excludantur, manente pos- 
sibilitate res necessarias ab aliis acquirendi: neejo. 


R. 3. Quare etiam necesse non est aliquos fame perire. Immo 
in extrema necessitate ius divinum et naturale cuilibet facultatem 
tribuit sibi ea sumendi, etiam vi, si necesse fuerit, quae ad eam 
necessitatem sublevandam requiruntur. Hoc sensu sunt et manent 
omnia communia. 

584 R. 4. Si supponatur — id quod numquam accidet — omnes 
omnino, qui res privatas possident, consentire in id, ut haec omnia 
in commune conferantur, valide facta esset possessio in communi; si 
vero aliqui, etiamsi numero pauciores fuerint, dissentiant, eorum bona 
ne valide quidem communia fieri possunt; ceterum ne omnium quidem 
consensio istam innovationem licite poterit perficere, cum sit contra 
exigentiam boni. communis naturae humanae, sicut ea nunc re ipsa 
exsistit, imperfectionibus scilicet et cupiditatibus variis circumdata. 


VENATIO ILLEGITIMA. 
Casus. (174) 


Silvester, contra leges venatus, secuin fert praedam aliquot animalium 
occisorum. Occurrit Titus, (pii venandi ius a communitate conduxerat et sibi 
iure suo praedam postulat. Quod Silvester iustum esse negat; sed ne in 
indicium trahatur, praedam quam secum fert cedit Tito, retenta tamen alia, 
quam in silvam absconderat, noctu asportaturus, at simul secum statuit contra 
Titum tamquam ex iniusta damnificatnone occultam compensationem facere. 


Quaeritur 1° quomodo et a quo acquiratur dominium ferae  occisae vel 
praedae captae. 
2 Titusne an Silvester iniuste egerit. 


Solutio. 


585 Ad quaesitum 1" R. 1. In exercenda venatione videri debet, 
num exerceatur contra animalia iam certo modo capta et occupata, 
sieuti occupantur, quando includuntur in arcto loco, unde evadere 
non possint, possintque facili negotio singula pro arbitrio attingi. 

Quodsi in tali loco ot contra eiusmodi animalia venatio fit, in singulis 
animalibus capiendis laeditur dominus, siquidem singula sunt iam ab 
illo occupata. 

R. 2. Si vero mnt venatio in loco aperto et pervio, animalia ibi 
exsistentia adhuc habent naturalem suam libertatem, nondum sunt 
Occupata, ac proin per se fiunt primi occupantis, i. e. venatoris qui 
ea occidit vel capit. Ita saltem ex solo iure naturali abstrahendo a 
legibus positivis. 

R. 3. Nihilominus quando iuste ius venandi quibusdam tantum 
competit, alii venatione immoderatiore illis inferunt damnum ; ideoque 
secundum aequam aestimationem iustamque spem restitutioni. fiunt 
obnoxii. Verum eiusmodi damnum non censetur illatum, nisi saepius 
vel plura animalia, saltem si agitur de animalibus minoribus, fuerint 
capta vel occisa. De reliquo leges etiam positivae, si quando singulorum 
etiam animalium venationem vetent et puniant, plerumque pro legibus 
ex se pure poenalibus habentur. Sed in quantum domino fundi vel 
ei qui ius venandi conduxit per leges datur facultas postulandi, ut 
sibi praeda capta tradatur, hoc ius in conscientia valet, et, postulatione 
facta, alter in conscientia praedam tradere debet. 

R. 4. Accuratius aliquid et severius statuit novum ius Germaniae, 586 
quo fit, ut leges illae, si omnes spectantur, non pure poenales sint. 
Quatenus vetant venationem, existimo leges etiam illas posse sumi pro 
pure poenalibus. Sed in codice $ 958 obstat, quominus venator, qui 
contra leges venatur, occupando praedam eius dominium acquirat. 
Unde fit, ut praeda maneat nullius; nam domini fundi vel legitimi 
venatoris non est. Hucusque enim fera etiam secundum leges erat 
nullius: quapropter ut alicuius fiat, debet occupari: praeter venatorem 
autem illegiimum, qui efficaciter occupare non potest, non est qui 


Occupaverit. 
Attamen si venator ille illegiüimus nihilominus praedam secum 


sumpsit, inscio venatore legitimo, eamque vel consumpsit vel vendidit, 
cum in neminem peccaverit proprie contra justitiam commutativam, 
restitution; obnoxius non est, antequam legitimus ille venator sive 
dominus fundi rem cognoverit atque, quae sibi a lege conceduntur, 
serio postulaverit. 


Ai* quaesitum 2" R. 1. Per se Silvester acquisivit dominium 587 
praedae; atque solum si immodico venatus est, ad aliquam compen- 
sationem per se tenetur: sed, ut antea dictum est, leges positivae 
obstare possunt, quominus dominium acquiratur, sicut re vera lex 
Germaniae obstat. 

R. 2. Nisi leges positivae id Tito concedant, ut postulet sibi 
praedam dandam, non potuit iuste eam postulare ut rem suam. 
Verum pro renuntiatione iuris quod habuit denuntiandi Silvestri 
potuit etiamtum cum hoc pacisci de praeda sibi tradenda. 

R. 3. Quodsi ita actum est, Silvestro non licuit postea occultam 
compensationem facere; nam coactus est non iniusto ad feram tra- 
dendam, saltem sub conditione, quod Titus ipsum non denuntiaverit. 

588 R. 4. Nihilominus praedam in silva absconditam Silvester potuit 
sine proprie dicta ininstitia. retinere. Id 1. certum est, si ex sola 
pactione de non facienda iudiciali denuntiatione praeda transivit in 
dominium Titi: nam pactio erat de sola praeda praesenti, non de 
alia ignota. 2. Vix non idem dici debet etiam in eo casu, quo leges 
positivae dederint Tito ius sibi postulandi praedam a Silvestro captam. 
Postulavit enim solam eam a se occupandam, quam captam vidit, 
neque aliam occupare cogitavit, cum nesciret neque probaro posset 
maiorem praedam esse factam, neque ante probatam venationem ulte- 
rorem culpabilem ius postulandae praedae aderat. Id eo magis teneri 
potest, cum simus quodammodo in lege poenali positiva, quae ius 
naturale venatoris ob culpam contra leges positivas commissam dimi- 
nuat: quae poena num pleni iuris sit, antequam de culpa in foro externo 
agatur, potest dubitari. Summum igitur Silvester, si lege positiva 
prohibetur, quominus proprietatem huius praedae capiat, rem nullius 
retinet, vendit vel consumit, neque propter utilitatem vel pretium 
ex ea perceptum atque retentum committit iniustitiam, antequam re 
detecta a legitimo venditore ad cedendum sibi pretium cogatur. 


FRAUDULENTA OCCUPATIO. 


Casus. (175) 


Venantius exquisitum cibum spargit columbis suis: quo saepe etiam 
columbae vicinorum attrahuntur. Quae cum videt in suo columbario, ne sibi 
postea aufugiant, impiger capere et occidere solet. 

Similiter per canes suos sibi alios adiunxit: quos per aliquod tempus 
nutrit ac deinde vendit. 


Quaeritur num in illis casibus Venantio ita agere licuerit. 


Solutio. 


589 R. ad lm casum: De columbis quidem non eodem modo singula 
iura positiva loquuntur, possunt tamen generatim inter ea animalia 
referri quae dicuntur mansuefacta, non per se mansueta seu domestica; 
proin, si revertendi consuetudinem ad proprium dominum amiserint, 
fiunt primi occupantis seu eius, in cuius columbarium se contulerint. 
— Verum Venantius videtur ex duabus rationibus plus aequo occu- 
patione usus esse. Nam 1. quod aliquando columbae alienae in suum 
columbarium se contulerint, nondum probat eas amisisse consuetu- 
dinem ad priorem dominum revertendi; ergo adhuc sunt alterius: 
aliter, si iam constanter in columbarium Venantii veniunt. 2. Timen- 
dum est, ne fraude Venantius alienas columbas ad se attraxerit: 
fraude vero agere nemini licet; sed hoc reparandi damni obligationem 
secum fert. 

Nihilominus quoad hanc rationem videndum est, quid consuetudo 
et loci ius permittat, siquidem non omnia media, quae aliquo modo 
apta sunt ad alienas columbas attrahendas, ilico pro illicita fraude 
habentur, nisi liant extraordinaria. Cf. Th. m. Il* 1086. 


Bonorum privatorum acquisitio — occupatio. 305 


Ad 2" casum: Canes sino dubio censentur inter animalia man-590 
sueta et domestica. Ideoque eo, quod aliquo tempore alieni canes 
Venantio adhaeserint, non fit, ut in eius dominium transierint vel ab 
eo occupari possint. Quare eos vendere non potuit. 

Nihilominus si ipse curam in iis excolendis adhibuit eorumque 
valor inde crevit: sane pro expensis factis et labore vel industria 
exercita compensationem quandam, si minus ex summo iure, saltem 
ex aequitate postulare potest. Quominus ex summo iure postulare 
possit, ratio ea obest, quod inscio et fortasse invito domino in re 
aliena sumptus laboresque collocaverit. — Verum Venantius, postquam 
venditionem fecerit, in conscientiae foro, si ad externum forum res 
non deducitur nec diiudicatur, satisfacit. restituendo damnum quod 
domini canum passi sunt, alioquin valorem canum pristinum. 


OCCUPATIO. 
Casus. (176) 


Chrysanthus integrum gregem habet equorum, ut data occasione ex iis 
accipere possit; alioquin in prato publico sub nullius dominio constituto 
aluntur et vagantur. Vicinus quidam, cum iter facere debeat, inscio domino, 
aliquem equum sibi sumit illumque in itinere ita exercet et domat, ut facile 


eum pro 1000 marcis vendere possit. Quod re ipsa facit, pretium sibi re- 
tinens, cum numerum equorum Chrysanthus nesciat neque scire possit ex 
ea causa quod non raro ex iis pereant. 


Quaeritur utrum vicino illi ita agere licuerit, an pretium illud debeat Chrys- 
antho restituere. 


Solutio. 


Ad quaesitum R. 1. Solutio casus pendet multum a modo, quo 591 
Chrysanthus omnes illos equos occupaverit suosve fecerit. Si solum 
gregem in genere, non singula individua fecerit sua, ita scilicet, ut 
ipse prae alis solum ius habere intendat ex iis, quando et quos 
voluerit, occupandi et suos faciendi: vicinus accipiendo aliquem ex 
equis, etiam cum intentione eum faciendi suum, iustitiam graviter 
saltem non laesit. Rem ita se habere conici aliquatenus potest ex eo. 
quod in casu narrato conditio equorum ita videtur immutata, ut non 
amplius plene sint inter animalia mansueta et domestica numerandi, 
sed accesserint quodammodo ad animalia efferata. 


R. 2. Si vero Chrysanthus singulos equos iam fecerat suos, 
vicinus assumendo equum ut proprium, iustitiam laesit, idque graviter, 
si valor equi in tali conditione positi tantus erat, ut gravem materiam 
in furto attingeret; si tanti non valebat secundum communem aesti- 
mationem, leviter. — Facilius etiam excusari poterat, si intentionem 
tantum commodandi equi habuit atque vicini sui consensum praesumpsit: 
id enim pro diversis adiunctis rationabiliter fieri posse non nego. 


R. 3. In suppositione solutionis in R. 1 vicinus illo equum 
fecerat suum cumque postea a se excultum vendere pretiumque re- 
Lthmkuhl, Casus conscientiae. I. E] 4. 20 

tinere potuit. Si quid Chrysantho restituendum est, nullatenus est 
valor equi, ne pristinus quidem valor; sed aestimatio iuris diminuti, 
quatenus per equum istum ablatum facultas capiendi equos pro arbitrio 
Chrysantho diminuta sit: quod ius re vera vix quidquam est dimi- 
nutum. 


R. 4. In suppositione solutionis R. 2 equus ille mansit in do- 
minio Chrysanthi, sive vicinus ille intentionem furandi sive commo- 
dandi habuit. Attamen cum valor ex industria vicini accitus longe 
superet valorem nativum: in conscientiae foro sufficit, si vicinus va- 
lorem nativum restituat. 


THESAURUS (D. 
Casus. (177) 


Ferrarius aliquot operarios conducit ad fodiendum et experiendum agrum, 
num venae metallicae detegantur. In quo labore duo operari detegunt vas 
aureis nummis plenum: Titus illud reclamat, quod ipse ligone suo illud 
patefecerit ideoque detexerit, Caius, quod ipse primus illud acceperit et oc- 
cupaverit, cum Titus rem pretiosam esse ne advertisset quidem. Sed demum, 
ne alter alterum apud Ferrarium accuset isque sibi ut domino fundi et prin- 
cipali auctori fundi pervestigandi totum assumat, inter se dividunt, re alto 
silentio tecta. 


Quaeritur 1? quid sit thesaurus. 
2° quis thesauri dominium acquirat. 
3° quid de casu nostro dicendum. 


Solutio. 


592 Ad quaesitum 1“ R. 1. Imprimis respicienda est notio thesauri 

in iuribus contenta. Qui definitur 

l. ex iure Romano et communi: pecunia (aliave res pretiosa vel 
pretio aestimabilis), quae est abscondita, cuius memoria non exstat; 

2. ex iure Gallico: res quaecumque abscondita vel infossa, quam 
nemo probare potest esse suam, et quae casu invenitur; 

3. ex iure Germanico: res, quae tam diu iacuit abscondita, ut 
eius dominus erui nequeat. 


R. 2. Quamquam igitur diversa iura in definitione thesauri non 
plane isdem utuntur verbis, in hoc tamen conveniunt, ut hae duae 
sint conditiones essentiales: 1. debet agi de re abscondita, quae nunc 
demum appareat seu detegatur; 2. impossibilitas inveniendi dominum 
orta ex probabili diuturnitate temporis, quo res erat abscondita; vel 
aliis verbis, ut 3. non sit res palam abiecta vel inventa; 4. non sit 
res nuper amissa, sed ab immemorabili tempore sine possessore. 


593 Ad quaesitum 2" R. 1. Si solum ius naturale spectare licet, 
thesaurus totus est inventoris seu eius qui primo eum occupat, vel 
potius qui eum detegit cum animo occupandi. Detegendo enim ius 
occupandi potius habet, a quo ab altero physice praeveniente non potest 

exludi invitus. Nam cum nemo sit qui illius rei dominium possideat 
vel ius suum probare possit, res est nullius; res autem quae sunt 
nullus, fiunt primi occupantis. 

R. 2. Potuit tamen iustis ex causis lex positiva seu suprema 
civitatis auctoritas certi aliquid circa occupationem et dominium 
thesauri determinare. Atque re vera quaedam vix non ubique deter- 
minata sunt, ita ut partim cedat thesaurus inventori, partim domino 
fundi in quo inveniatur, partim fisco. 

R. 3. Communi opinione theologorum inventor eas leges eatenus 
etiam in conscientia servare debet, ut l. post sententiam indicis debeat 
acquiescere, 2. etiam antea partem domino fundi dare debeat quam 
lex assignat, sive sit dominus persona singularis sive moralis et iuri- 
dica tantum. 

R. 4. Quatenus vero thesaurus in fundo privato inventus sive 
totus sive ex parte fisco addicatur, vel in poenam in certis casibus 
inventor sua parte privetur totumque thesaurum sive domino fundi 
sive fisco cedere debeat: eatenus leges illae considerantur ut poenales, 
quae ante indicis sententiam in conscientia non obligent. Cf. Th. m. 


Il! 1087 sq. 


Ad quaesitum 3" R. 1. Ferrarius non potest totum thesaurum 
reclamare. Id enim tum tantum posset, si ad detegendum in suo 
fundo thesaurum operarios conduxisset; in quo casu sane non operarii 
sed mandans ius habet ad occupandum thesaurum, siquidem ex con- 
ventione fructus laboris tum cedit domino mandanti, merces debetur 
operariis, etsi fructus nullus apparuerit. Sed agrum fodiendum curare 
ad inveniendas venas metallicas non est mandare inquisitionem the- 


sauri. Quare solam mediam partem, secundum positivas leges, postu- 


lare potest. 
R. 2. Difficultas est igitur, quisnam alterius mediae partis sit 


dominus, Titus an Caius? Practice puto in compluribus regionibus 
utrique ex aequo ius in illam partem competere, ita ut dimidia illa 
pars inter utrumque dividenda sit: nam ut thesaurus videtur vas illud 
ah utroque simul agnitum et occupatum esse. Scilicet, Titus sine dubio 
ppmo patefecit et agnovit rem ut occupabilem, neque videtur omnis 
intentio occupandi ab eo abfuisse; nam certe non dixit Caio, ut ille 
sibi rem arriperet, sed ipse Titus quodammodo incohavit occupationem. 
Attamen Titus non re ipsa complevit occupationem; in ea complenda 
praeventus esse videtur a Caio. Cum igitur uterque ex parte primas 
partes habuerit in occupatione, neuter tamen absolute et integre, nihil 
restat, nisi ut inter utrumque fiat divisio. Alii$ verbis: neuter probare 
potest plenum ius et exclusivum ; uterque pro se rationem probabilem 
et partialem habet; quare aequitas vel etiam ius postulat, ut fiat 
divisio: nisi velint rem ad indicem deferre, qui sententiam feret se- 
cundum eam legis interpretationem, quae sibi probabilior videtur. 


594 


R. 3. Ex cod. autem Germ. £ 984 res videtur satis clara in 595 


favorem Titi, ita ut ei integra pars dimidia debeatur. | Dimidia pars 
addicitur nimirum  detectori, si quando consequenter ad detectionem 

factum thesaurus fuerit occupatus. Lex igitur requirit quidem, ut 
thesaurus occupetur, sed non requirit, ut ab ipso detectore occupetur; 
nihilominus detectori addicit dimidiam partem thesauri. Utut igitur 
in occupatione Titus a Caio praeventus est, sine ullo dubio Titus, non 
Caius, thesaurum detexit. Ita etiam commentatores. Cf. Kuhlenbeck, 
Cod. iur. Germ, adnot. ad § 984 not. 2. 


R. 4. Quod vero totum thesaurum inter se dividant, excluso 
Ferrario, in picrisque regionibus tolerari nequit, sed media pars ei 
danda est. Ubi vero positivae leges nihil statuunt, vel ubi consuetudo 
inventori totum cedit, Titus et Caius non sunt inquietandi. 


THESAURUS (ID. 
Casus. (178) 


Catulus in suo horto Cneiuin mercenarium iubet fodere et imam terram 
eruere pro ponendo fundamento novarum aedium.  Cneius inter labores suos 
detegit in ima terra complures nummos aureos antiquos non multum inter 
se distantes, atque ex sono, quem sibi percipere videtur, cum fodere pergat, 
suspicatur prope esse vas maius metallicum, quo aliae res pretiosae con- 
tineantur. 


Dominus, quocum fideliter dividit nummos, eum sistere iubet atque 
removet a fodiendo; atque ipse Catulus pergit fodere et re vera reperit vas 
amplum nummis aureis et rebus mirae artis plenum. | Quod cum totum sibi 
occupasse!, Cneius queritur de iniustitia sibi facta, quod ipse in causa sit 
totius istius thesauri inventi ipseque detegere eum iam coeperit. 


Quaeritur utrum Catulus recto egerit, an Cneio debeat totius thesauri di- 
midiam partem. 


Solutio. 


596 Ad quaesitum R. 1. Quoad nummos illos aureos, quos Cneius 
detexerat et assumpserat, recte actum est, eo quod dividerentur inter 
Cneiuin et Catulum: ita enim fere ubique leges positivae praescribunt 
faciendum. — Reliqua detecta nondum erant, sed proxima aderat spes 
fore, ut detegerentur. 


R. 2. Catulus, horti dominus, suo iure egit, sistens labores Cnei, 
cum esset dominus rerum suarum, etiam immobilium. Etiam iure suo 
usus est, cum ipse susciperet labores fodiendi. 


R. 3. Res illae, quae per laborem Catuli apertae exstiterunt, 
detectae demum sunt a Catulo, non a Cneio. Cum spes esset ea dete- 
gendi, Cneius a Catulo impeditus est, ne posset detegere; sed hac in 
re Catulus non egit iniuste. Ergo Cneius harum rerum divisionem 
cum Catulo postulare iure non potest. Aequum quidem est, ut Cneius 
accipiat largam aliquam remunerationem, maxime cum tam tideliter 
nummos iam detectos cum Catulo diviserit atque propter rem ilico 
cum Catulo communicatam huic opportunitatem dederit sibi reliquum 
thesaurum totum occupandi. Nam Cneius poterat de nummis detectis 
inierim silere, donec porro fodiens plus invenerit: in (pio casu sibi 
vindicasset ius ad totius thesauri partem mediam. 

Ad rem dicit Kuhlenbeck in adnot. ad cod. iuris Germ. $ 981: 
Detector ille est, qui rem reperit, i. e. qui sive fortuito sive ex 1n- 
quisiione de industria facta cognoverit certam illam rem adesse. — 
Quare si operarius conductus certam rem invenit, at dominus super- 
veniens eum vetat, ne porro fodiat, sed ipse porro inquirat et plura 
inveniat; ex his quae postea reperta fuerint operario nihil debetur, 
(pia horum cognitionem non ipse prior acquisivit sed ipse dominus. 


THESAURUS VEL REI AMISSAE INVENTIO (D. 


Casus. (179) 


Fridolinus in coemeterio ad oram tumuli recenter effossi invenit anulum 
pretiosum humo leviter tectum; quem pro thesauro retinet atque sedulo abs- 
condit, ne qui sint qui eum praetendant nuper a se amissum, cum sibi pro- 
babile videatur anulum in ipso tumulo effodiendo esse cum humo eiectum. 
Quaekitur 1? possitne haberi anulus ille pro thesauro. 

2° habeatne Fridolinus ius eum sibi retinendi. 


Solutio. 


Ad quaesitum 1“ R. 1. Recole ex praecedenti casu, thesaurum 
id secum ferre, 1. ut res sit abscondita, 2. ut propter diuturnum tem- 
poris lapsum eius rei dominium nemo probare possit. 

R. 2. Probabile non est pretiosum anulum in coemeterio in- 
ventum ibi exstitisse e prisco tempore. Si igitur anulus est ex illa 
aetate, ex qua coepit locus esse coemeterium, iure pro thesauro in- 
vento haberi nequit. Nam in hoc casu aut est ex cadavere, quo 
resoluto in cineres anulus relictus est et postea erutus; aut est anu- 
lus nuper ab aliquo, qui coemeterium visitaverat, amissus. In neutro 
casu pro thesauro haberi potest. 

R. 3. Si vero anulus ille est ex prisca omnino aetate confectus, 
haberi facilius potest pro thesauro, qui videlicet antea sit erutus, sed 
non detectus, nunc primum detegatur et occupetur. Sed ne tum quidem 
id constat, adeoque aliae circumstantiae accedere debent, quibus pro- 
betur, utrum agatur de thesauro an de re nuper amissa. 


597 


Ad quaesitum 2" R. 1. Si adiuncta ea sunt, ut liceat anulum 593 


pro thesauro considerare, Fridolinus non peccat ex eo, quod rem palam 
non facit; verum eo ipso quod licentia utitur anulum pro thesauro 
habendi, secundum plerasque leges tenetur, idque in conscientia, medium 
pretium domino fundi cedere, quod in casu coemeterii est aut civitas 
aut ecclesia; in eius igitur utilitatem saltem impendere debet dimidium 
pretii. Alias debuit rem tractare ut nuper amissam atque agere, ut 
mox dicturus sum in R. 2. 

R. 2. Si vero pro thesauro haberi non potest, vel si fas est rem 
pro thesauro non habere, est ros nuper amissa, quam abscondi non 
licet, sed inquiri dominus et res cognito domino reddi debet, demum 
post spem cognoscendi domini exstinctam potest occupari. 

THESAURUS VEL INVENTIO (II). 
Casiis. (180) 


Gaudentia famula a Caio emit magnum piscem pro epulis a domino in- 
stituendis. Quem cum exenteraret, spectante domino, invenitur anulus aureus 
gemmis ornatus, in quo incisum erat emblema nobilis familiae notae. 


Quaeritur l’ cui anulus addicendus, Caio an Gaudentiae, an domino, an 
familiae nobili. 
2 quid, si famila illa nobilis eum agnoverit pro anulo filii natu 
maioris, qui ante decem annos in naufragio perierat, vel, si 
decem annis post inventum anulum id familiae constiterit. 


Solutio. 


Ai* quaesitum 1“ R. 1. Cains, venditor piscis, nullum habet ius 
in anulum. Numquam enim eum occupaverat neque umquam erat in 
eius dominio. Si retinuisset piscem et ipse invenisset anulum, ipse 
primo ius habuisset, si quod utcumque ius erat, occupandi. Verum 
hoc non fecit, sed vendidit piscem, qui propter ignoratum anulum 
latentem et propter solam possibilitatem aliquando in eius intestinis 
inveniendi rem pretiosam maioris pretii non erat. 


R. 2. Si nunc sumimus anulum re ipsa ab illa familia nobili 
non posse reclamari, seu eum non fuisse in ullius dominio, dominus, 
pro quo Gaudentia piscem emerat, ne ipse quidem per piscis emptionem 
ius in anulum acquisivit neque ius habuit Gaudentium invitam in oc- 
cupando praevenire. Nam si Gaudientia vidit anulum cumque sibi 
sumere voluit, eo ipso quod piscem cum anulo in manibus retinuit 
cum animo sibi anulum acquirendi satis eum occupavit. Verum si 
ipsa rem non adverterat vel animum occupandi non habuit, dominus, 
si eam praevenit, anulum occupatione acquisivit, nisi anulus habendus 
sit pro thesauro. In quo casu 1) dimidium pretii hero Gaudentiae 
debetur, etsi Gaudentia eum occupando praevenerit; 2. etiam Gaudentiae 
servatur ius ad dimidium pretium, etsi herus eam occupando prae- 
venerit, er iure Germaniae indubie, ex aliis iuribus non ubique ita certo. 


R. 3. Ut thesaurus autem considerandus est, si apparet anulum 
esse vetustum nec quempiam probare posse eum a se esse amissum. 
Nam quod in re mobili, pisce, sit inventus, notionem thesauri non 
aufert. Cf. Kuhlenbeck, Cod. iur. Germ, adnot. ad $ 984. 


Ad quaesitum 2" R. 1. Huius quaestionis suppositio efficit anu- 
lum non computandum esse thesaurum ; (piare de obligatione dividendi 
pretii non potest esse sermo. — Neque tamen illa res, quod nobilis 
familiae emblema reperiatur in eo incisum, iam per se videtur pro- 
bare dominium familiae, nisi constiterit eiusmodi rem ab illa familia 
numquam in alios transisse. 


R. 2. In prima secundi Quaesiti suppositione anulus reddendus 
est: est enim res inventa, cuius dominus mox apparet. Qui cum se 
probaverit dominum, ius habet recipiendi possessionem rei, cuius domi- 

niuin numquam certo amiserat. — Debetur tamen inventori, in nostro 
casu Gaudentiae, praemium inventionis ex aequitate, secundum ius 
Germ, ex iustitia. 


R. 3. In secunda suppositione huius Quaesiti res est paulo alia. 
Generatim enim, nisi rei, quae ex mari casu ad litus deicitur, dominus 
mox detegatur, spes eum cognoscendi brevi habetur pro exstincta. 
Quo in casu occupari potest res ab inventore. Quodsi postea praeter 
exspectationem dominus appareat — saltem post elapsum tempus ordi- 
nariae praescriptionis —, non est obligatio rei priori domino reddendae, 
nisi constet leges positivas loci domino ampliora iura absolute et ante 
indicis sententiam concedere. Nam alioquin per legitimam occupatio- 
nem alter factus est dominus, prioris domini iure exstincto. [Ita in foro 
conscientiae; paulo aliter, si res ad iudicem deferatur, qui secundum 
leges loci indicare debet: quo facto sententia ligat in conscientia. 


RES INVENTA. 
Casus. (181) 


Cuno agricola in nundinis inter confertam multitudinem videt ex sacculo 
alicuius viri chartam decidentem; quam accurrens levat et videt esso chiro- 
graphum 1000 marcarum. Quasi per instinctum secum deliberat, utrum secum 
sumat tamquam rem inventam, an reddat; brevi post circumspiciens dominum 
non amplius invenire potest; (piare gaudens rem domum asportat. 

Altori contigerat, ut o terra levaret titulum sortis, quem venditor publicus 
sortium lottcriao amiserat. Cum tam facili negotio possessor evaserit, sortem 
studiose servat, cui ecce accidit. lucrum 30000 marcarum. Sed oriuntur 
scrupuli, cui iuro competat illud lucrum, inventori an sortium venditori, an 
societati lotteriae, eo quod sors illa non sit ullo modo vendita. 


Quaeritur 1" quae sit obligatio inventoris circa rem inventam. 
2° possitne inventor eam sibi occupare. 
3° quid ad casus propositos dicendum. 


Solutio. 


Ad quaesitum 1“ R. 1. Inventor tenetur generatim ex caritateo0l 
rem inventam secum ferre seu in tuto collocare, non vero ex iustitia. 


R. 2. Rem secum sumptam tenetur ex iustitia non peioris con- 
ditionis facere, quam fuisset, si in loco pristino esset relicta. Atque 
generatim debet eam 1) diligenter custodire, 2) pro rei gravitate 
maiorem minoremve curam adhibere ad inveniendum dominum. 


R. 3. Si ante adhibitam debitam diligentiam vel ante tempus, 
quo spes inveniendi domini rationabiliter censeatur exstincta, de re 
inventa disposuerit, tenetur domino postea apparenti do damno. 

Cf. Th. m. Il! 1089 sq. 


Ad quaesitum 2m R. 1. Si leges regionis certi aliquid decer-602 
nant de rebus inventis: ille, qui secundum leges inventam rem eiusve 
nuntium ad magistratus detulerit, publicam annuntiationem fecerit et, 

domino non apparente, per indicem rem sibi adiudicatam receperit, 
in conscientia etiam factus est dominus, rem in suos usus potest im- 
pendere neque quidquam domino postea fortasse apparenti debebit. 


R. 2. Qui legales modos inveniendi domini non adhibuit, habuit 
tamen moralem diligentiam, in conscientia quidem post longius tempus 
potest de re ut de sua disponere, verum raro ante tempus ordinariae 
praescriptionis, atque etiam postea, si ex inopinato dominus appareat 
et leges ei etiamtum ius rem suam sibi vindicandi tribuant, rem adhuc 
exstantem vel id, in quo inventor ditior evaserit, reddere tenetur. 
Ad maiorem autem indemnitatem non tenetur, nisi forte ob iuridicam 
culpam a iudice ad id condemnetur. 


603 R. 3. Sunt quidem qui putent rem inventam, si dominus in- 
veniri nequeat, pauperibus esse distribuendam. Verum id laudabile 
quidem est, obligatio non est. Nam illa opinio supponit 1) hanc esse 
domini voluntatem implicitam, 2) rem mansisse etiamtum in dominio 
prioris possessoris. Quorum neutrum potest evinci. Utut homines pii 
generatim id cupiunt, ut res illae deserviant pauperibus, eos hanc 
absolutam voluntatem habere idque excluso inventore difficulter pro- 
batur. Vel immo si id probaretur, deest ratio, cur haec voluntas in- 
ventorem ligare debeat. Nam eo ipso quod spes recuperandae rei 
exstincta sit, videtur naturaliter exstingui ipsum domini ius seu do- 
minium, siquidem nullius amplius ei utilitatis est. Cf. Th. m. Ill 1091 sqq. 


604 Ad quaesitum 3" R. 1. Deliberatio illa, sitne reddenda res an 
occultanda, ex se erat peccaminosa, et re vera mora tracta in in- 
vestigando domino in his circumstantiis ex natura sua apta erat ad 
inducendum domino grave damnum, impossibilitatem scilicet. recupe- 
randae rei suae. Verum haec deliberatio potuit esse quasi instinc- 
tiva neque plene libera vel culpabilis: quod videtur sumendum esse 
in nostro casu, cum Cuno brevi post re ipsa circumspexerit ad cogno- 
scendum dominum. 

R. 2. Debuit nihilominus etiam postea facere inquisitionem at- 
que etiam publicam annuntiationem (quae tamen, si fuisset summa 
aliquot tantum marcarum inventa, praetermitti potuit). Inquisitione 
frustra facta, pecuniam poterat retinere et expendere, remanente tamen 
per aliquod tempus onere reddendi summam, si forte dominus appareat. 

605 R. 3. Quoad secundum casum. 1) Si Cuno, cum acciperet vel 
cum servaret sortem, habuit intentionem solvendi pretium sortis, potest 
sortem illam ut suam considerare et lucrum retinere; siquidem ven- 
ditor habuit voluntatem potius vendendi omnes sortes quam retinendi. 
Solvere tamen etiamnunc debet pretium sortis. — 2) Si Cuno ven- 
ditorem. non cognovit adeoque adire non potuit, videtur etiam potuisse 
retinere sortem et proin lucrum secutum, detracto tamen nunc pretio 
sortis. - 2) Si vero Cuno, cognito venditore, quasi per furtum sortem 
retinuit, dicendum est eum dominium sortis numquam  acquisivisse 

neque lucrum eum posse retinere. Reddere illud debet; sed quae- 
ritur, cui. Puto debere reddi venditori sortium, qui libentur quidem 
sortem vendidisset, sed nunc bona fortuna sua nec vendidit nec ven- 

doro potuit, sed cavere debuit societati lotteriae pro pretio sortis amis- 
sae. Cinn incurrerit primo hoc damnum culpa Cunonis, habeat etiam 
nunc in bona pace lucrum suum. 

Neque recte redderetur domino lotteriae, qui in nostro casu est 
fiscus. Nam venditor sortium singulas sortes antea quidem non facit 
suas, sed solum nomine fisci eas curat vendendas, et quas vendere 
non possit, eas non soluturus est ipse, sed redditurus fisco; verum 
sortem illam, quae omnino ex possessione venditoris disparuit et cuius 
pretium debuit solvere, ipsa solutione sane conditionate suam facere 
in animo habuit potius quam et sortem et omnem spem lucri abicere. 
atque re ipsa suam fecit. 

Qui vero fisco ut domino restituere debet, aliquando potent loco 
fisci causam publicae et communis utilitatis eligere, cui summa illa 
pro restitutione addicatur, eo quod harum causarum, etiam piarum, 
fiscus curam agere debet. 


ALLUVIO — COMMIXTIO. 
Casus. (182) 


Dum nuper mulieres alicuius pagi linum recens erutum per prata hinc 
inde dispersissent, accidit, ut exorta terribili tempestate partiin. ventorum 
turbine, partira impetu vicini torrentis omnia lina inter se commuiscerentur 
et tandem tum ad certam sepem, tum ad prata Titii deponerentur. Vix se- 
data tempestate, ecce alia oritur gravissima tempestas inter mulieres istius 
pagi, quarum unaquaeque quantum possit capere rapere nititur, ita ut causa 
fiat rixarum et verberum. Interim Titius, quantum potest, colligit sibique 
titulo alluvionis vindicat (ex Elbel, Conferent, p. V, n. 232). 


Quaeritur 1? potueritne Titius aliquid ex lino sibi proprium facere. 


20 habuerintne mulieres illae ius ex communi massa, quantum 
quaeque poterat, occupandi. 


Solutio. 


Ad quaesitum I" R. Titius nequaquam titulo alluvionis aliquid 606 
sibi potuit vindicare. Alluvio enim, vi cuius dominium augetur, intel- 
ligitur solum incrementum agri seu soli ab alluente flumine paulatim 
effectum. Ergo nedum intelligatur res mobilis, quam fluminis impetus 
rapiat et ferat ad oras adversas, ne illud soli quidem augmentum 
intelligitur, quod repentino casu fiat, scilicet quando aquarum vi nota- 
bilis soli pars ab uno agro scinditur et ad alterum feratur. Ex quibus 
patet mulieribus totum linum reddendum esse. 


Ad quaesitum 2" R. Impossibile quidem evasit, ut unaquaeque 607 
mulier linum illud in specie recipiat, quod ex suo agro collegerat. 
Verum secundum mensuram lini a se collecti etiamtunc ex communi 
massa recipere debet, neque amplius. Immo cum sine dubio non parva 
copia plane dissipata et deperdita sit, ne totam quidem illam copiam 
antea possessam recipere potest, sed secundum proportionem tantum, 
ne videlicet, quae ita impigrae esse non possint in rapiendo, plane 
maneant re sua destitutae. 

Quando igitur non accurate scitur, quantum linum unaquaeque 
ex agro suo habuerit, id bono et aequo indicio prudentis arbitri re- 
linquendum est, ut pro magnitudine et fertilitate agrorum decernat, 
quid quaeque sumat. Quare si quae hanc mensuram excesserit, aliis 
reddere debet. 


RES FURTIVA EMPTA. 
Casus. (183) 


Mamachius lanio duas oves emit et mactat, quas venditor o grege Domni 
furtim abstulerat, earumquo carnes venales exponit. Quod cum Domnus ad- 
vertit, statim accurrit vuitque carnes istas ut suas secum auferre. 


Qcaeiiitck utrum carnes illae transierint in dominium Mamachii, an in do- 
minio Domni manserint. (Cf. Elbel, Conferent, p. V, n. 238 sqq.) 


Solutio. 


608 Ad quaesitum R. 1. lure naturali et e plerisque iuribus posi- 
tivis emptio a fure, etsi bona fide facta, dominium ovium non trans- 
tulit in Mamachium. Emptio enim rei alienae vel generatim per 
eius traditionem non perficitur, sed. dominium manet apud priorem 
dominum, vel a translatione dominii excluduntur res furto sublatae 
sive amissae (cf. cod. Germ. $ 935). — Immo si quae leges excipiunt 
res publicas in nundinis seu in foro emptas, id non putarim dominum 
ita obligare, ut debeat in conscientia abstinere a vindicatione et cap- 
tione suae rei, si eam forte alicubi repererit. 

609 R. 2. Sed iam quaeri potest, num dominium in Mamachium sit 
translatum ex actione subsequenti peracta. Nam re vera qui actione 
sua rem transformat in eamque aliam speciem seu specificationem in- 
ducit, huius novae rei dominium acquirit; pro bona vero vel mala 
fide, quacum actum est, priori domino plus minusve actionis in eum, 
qui rei alienae novam dederit specificationem, conceditur. 

R. 3. In nostro igitur casu praecipua quaestio est, habeaturne 
mactatio vel in frusta concisio pro nova specificatione. | Occisio non 
censetur eiusmodi specificatio. Nam nova forma non inducitur, sed 
res forma sua privatur; dein animal ad mactandum destinatum inora- 
liter manet idem animal, sive sit vivum sive mactatum, utut physice 
speciem mutaverit. — Aliud est de concisione in frusta: quam Elbel 
habet pro specificatione (p. V, n. 238), quae dominium transferat. 
Nihilominus datur Domno actio in Mamachium do damno resarciendo. 

Ceterum in diversis regionibus videri debet, quid leges de domino 
et dominio in tali casu statuant; nam diversae diversa habent; idque 
in conscientia servari debet, nisi certam continet injustitiam. 


USUCAPIO ET PRAESCRIPTIO (D. 
Casus. (184) 


Paulus ab Andrea pro legato acceperat agrum aliquem et omnia utensilia 
domestica; reliqua bona accipit Petrus ut heres. 


Bonorum privatorum acquisitio — uaucapio 


Verum post decem annos ager ostenditur í 
utensilibus aliqua pocula gemmis ornata. Petro 
debita ab Andrea nondum soluta, alterumque agrun 
quisitum, sed conductum. 


Qüaeritüb 1° quid sit praescriptio, et quid ad eam requiratur. 
2° debeantne Paulus et Petrus bona illa possessa domino recla- 
manti reddere atque creditori debita solvere. 


Solutio. 


Ad quaesitum I" R. 1. Praescriptio vocatur modus ille, quo per 610 


ipsum temporis lapsum ius certum aliquod constituitur: quod non tam 
ex natura rei iit, sed lege positiva propter bonum commune et posses- 
sionum securitatem inductum est. Dicitur praescriptio liberativa, si ipso 
temporis lapsu unius ius aliquid exigendi vel habendi exstinguitur, 
alterius onus solvendi vel aliquid patiendi. sublevatur; acquisitica, qua- 
tenus lapsu temporis legitimum dominium vel ius aliquod acquiritur. 

Quamquam a iuristis liberativa illa praescriptio simpliciter vocatur 
praescriptio (germanice: Verjahrung), acquisitive autem usucapio (ger- 
manice: Zrsitzung ). 


R. 2. Conditiones ad praescriptionem necessariae exhibentur hocoll 


versiculo: ,Res habilis, fides, titulus, possessio, tempus/ Nimirum 

l) Res habilis intelligitur ea, quae privatae possessionis com- 
merciique privati capax est: alias enim nequit ullo modo ab homine 
privato acquiri, proin neque per praescriptionem. . Excluduntur igitur 
ut inhabiles: a) res vel iura sacra, quae vendi non liceat vel quae 
et quatenus non sint in privato dominio: si quae vero sacra utensilia 
in dominio privato exsistunt, v. g. pro oratorio privato, haec etiam 
praescriptione acquiri possunt: b) res natura sua publicae, v. g. publica 
via; c) res positiva lege inalienabiles. 

2) Fides bona, quae excludat conscientiam culpae perfectae seu 
eravis, adeoque persuasio adesse debet, qua quis putat se iure suo 
agere seu se suam rem propriam tenore. — Dicitur bona fides positiva 
ipsa haec propri iuris persuasio; bona fides negativa absentia per- 
suasionis de iure alieno vel absentia actionis fraudulentae. Hinc 
dubium fundatum destruit bonam fidem positivam, non negativam. 
Ad actionem positivam ponendam, ex qua ortum ducere possit prae- 
scriptio, requiritur bona fides positiva; ad actionem omittendam sufficit 
bona fides negativa; verum si agitur de continuanda actione positiva, 
quae bona fide positiva incepta est, sufficit, ut exorto dubio et in- 
quisitione facta bona fides negativa perseveret seu dubium non solvatur 
in partem contrariam; quo in casu censetur bona fides positiva non 
destructa. Ceterum requiritur bona fides continuata per totum tempus 
ad praescriptionem requisitum, ita ut desinente bona fido seu exorta 
mala fido eo ipso praescribendi facultas in conscientia corruat. Ita 
expresse ius canonicum statuit: «Possessor malae fidei ullo tempore 
non praescribit", i. e. ille, qui ullo tempore est vel erat malae fidei 
possessor, praescriptione uti nequit. — Venialis autem neglegentia 


612 

non constituit malam fidem theologice sumptam, sed potius bona fides 
censetur cum illa consistere. Cf. Th. m. Il! 1097. 

613 3) Titulus dicitur causa illa seu factum, in quo nitatur possessio 
et persuasio, cur quis putet se rem suam possidere seu suo iure agere. 
Sane non requiritur, ut illa ratio sit recta et vera: nam si ita esset, 
haberemus hoc ipso acquisitionem rei vel iuris validam, neque prae- 
scriptione opus esset. 

Distnguitur autem praeter titulum verum titulus coloratus, titulus 
existimatus vel praesumptus, titulus vitiosus. 

Titulus coloratus est positivum factum, quod habet speciem tituli 
veri, ita ut error sit excusabilis neque patens. 

Titulus praesumptus et existimatus saepe pro eodem sumuntur, 
videlicet dicuntur adesse, quando factum quidem 1uris specietenus trans- 
lativum ostendi nequit, ex prudenti tamen ratione censetur obtinuisse. 

Existimatus aliquando nonnihil distinguitur ita, ut adsit, quando 
mediatum factum, ex quo ius meum oriundum sit, certum quidem 
est, defectus autem isque occultus ortum ducit ex immediato facto 
alieno, v. g. mandavi famulo, ut rem emat, ille me inscio commodavit. 

Titulus vitiosus dicitur, quando defectus iuris transferendi apertus 
est vel oritur ex ignorantia (etsi non culpabili) iuris aperti et facile 
cognoscibilis, v. g. si quis habet instrumentum contractus commodati, 
quem sumpsit erronee pro donatione. 

Requiritur pro praescriptione temporis ordinarii titulus coloratus; 
praesumptus (adeoque nullus positivus) sufficit pro praescriptione tem- 
poris extraordinarii, vitiosus numquam, ita ut valeat sententia: «Titulus 
nullus vitioso praestat." 

614 4) Possessio.  Requiritur possessio vel quasi-possessio civilis seu 
legalis eaque continua, tempore legis completa. — (Quasi-possessio 
dicitur, quando adest exercitium iuris agiturque de acquirenda re in- 
corporea.) Si quando igitur desinit legalis possessio, desinit currere 
praescriptio, neque denuo incipit nisi alio. titulo. Cf. Ileuter, Th. m. 
p. 3, n. 103. 

Neque aliud rei ius praescriptione acquiri potest, nisi circa quod 
possessio versatur, v. g. qui rem possidet ut mandatarius, eam prae- 
scriptione acquirere sibi ut propriam nequit; qui possidet rem ut em- 
phyteuta, i. e. ut locatarius perpetuus seu hereditarius, eam non potest 
praescriptione acquirere ut dominus. 

5) Tempus lege statutum: quod quidem ordinarium in plerisque 
iuribus est decennium (annis absentis domini duplicatis) quoad im- 
mobilia, triennium pro mobilibus; extraordinarium spatium 30 an- 
norum, vel si de rebus privilegiatis agitur, 40, 60, 100 annorum. 
Verum iura alia aliter disponunt; atque pro certis personis vel certis 
temporibus praescriptio dormit seu non currit, quando nimirum certum 
illud tempus non computatur neque praescriptio potest compleri; vel 
etiam post tempus legale completum intra certum tempus datur ius 
restitutionis in integrum. 

Imprimis ius Angliae longe aliter statuit tempora praescriptionis. 
Atque ius Germ, pro acquisitione mobilium requirit praescriptionem 

decennalem, pro immobilibus tricennalem cum titulo, i. e. inscriptione 
in libris publicis fundorum. Cf. Th. m. 1%“ 1094— 1108. 


Ad quaesitum 2" R. 1. Supponitur Paulus bona fide accepisse 613 
legatum et tenuisse. Legatum autem ubique agnoscitur pro legali 
ütulo transferendi vel acquirendi dominii. Completo igitur decennio, 
si lacobus extra provinciam absens non fuerit, ager re vera factus est 
Pauli, etsi eousque titulus non verus sed coloratus erat: ita in iis Jocis, 
ubi decennalis praescriptio immobilium viget. Similiter dic de uten- 
silibus, immo haec elapso triennio in plerisque locis Paulus iam ac- 
quisivit ut sua. Quare nihil tenetur reddere lacobo. — Neque fructus 
ultimorum annorum reddere tenetur. Quamquam enim hi sunt bona 
mobilia nondum per legitimum tempus possessa, atque si sola sine agro 
praescriptione acquirenda essent, deberent saltem a triennio fuisse a 
Paulo percepta, nunc vero simul cum agro acquiruntur secundum 
axioma: ,Accessorium sequitur principale." 

R. 2. Aliud est de Petro herede. Hereditas enim titulus  qui-616 
dem est acquirendi, sed heres cum herede vel iuridice unam per- 
sonam unumque possessorem facit, vel saltem sustinere debet personam 
antecessoris eiusque obligationes. Si ergo mala fides fuit testatoris. 
Petrus propter bonam suam fidem non liberabitur, quin indemnem faciat 
lacoboni, nisi forte per triginta annos in bona fide fuerit. Utrum 
debeat ager ipse reddi, an sufficiat alia indemnitas, pendet ab eo, 
utrum leges cum iure Romano heredem cum testatore pro una per- 
sona morali considerent, ita ut mala fides alique defectus testatoris 
transeant in heredem, an cum aliis iuribus id quidem negent, at ob- 
noxium heredem faciant solvendis omnibus testatoris debitis. Re 
vera pro Andrea testatore non solum non aderat titulus coloratus, 
sed titulus erat vitiosus; quapropter, si Petrus cum Andrea facit unam 
personam juridicam, illud vitium tituli etiam contra Petrum vertitur. 
(Cf. Th. m. 111 1106 sq.) 

R. 3. De alus debitis item quaeri debet, utrum testator mala 617 
fide non solverit. Si ita, Petrus etiam post decem annos et ultra 
tenetur solvere. Verum mala fides hic difficulter adest. Quare Petrus, 
cum fuerit per legitimum tempus in ignorantia debitorum neque credi- 
tores umquam solutionem petierint, facile negare potest obligationem 
solvendi. Quamquam enim in praescriptione liberativa triennio minore 
liberatio in foro conscientiae difficulter admittitur atque etiam ab ipsis 
legibus potius pro deneganda actione juridica quam pro iuris exstinc- 
tone habetur, potest tamen admitti in praescriptione longiore, quae 
hic locum habet. Cf. Th. m. 111 1103. 

R. 4. In omni casu probabile est Petri obligationem solvendorum 
debitorum vel indemnem faciendi eum qui damnum passus sit, ex- 
süngui praescriptione extraordinarii temporis, scilicet 30 annorum, vel 
si de privilegiatis agitur, 40, 60 etc. annorum. Cf. Th. m. Iu |. c. 

R. 5. Si nunc sumimus casum nostrum agi in Germania, alitero6l15 
solvendus est quoad agri usucapionem; immo vix possibile est, ut res 
ita acciderit. Debuit enim mox fieri mutatio in. tabulis publicis quoad 

proprietarium agri illus: atque error facile detegebatur. Sed etsi 
post decem annos error demum esset detectus, deesset tempus neces- 
sarium 30 annorum vel etiam inscriptio Pauli vel Andreae tamquam 
domini agri in publicis tabulis. Quapropter Paulum non iuvat titulus 
coloratus, quod ex legato Andreae agrum  possederit bona fide per 
decennium. [n alis rebus mobilibus decennalis illa possessio eum 
fecit dominum. 


PRAESCRIPTIO (ID. 
Casus. (185) 


luniperus, in solvendis debitis valde neglegens, compluribus operariis, 
famulis, mercatoribus pro rebus ordinariis et victu debet. Aliqui monuerant, 
dilationem tamen patienter tulerunt, alii non monuerant, immo oblivioni de- 
derant, sicut ipse luniperus. Post aliquot annos cum copiam literarum ac- 
cipiat, quibus rationes instituunt creditores et solutionem urgent, luniperus 
Obicit praescriptionem, quae secundum leges semestri vel anno vel summum 
biennio perfecta sit. 


üaebitüb 1° valeantne praescriptiones illae civiles ad exstinguenda debita 
p p g 
in conscientia. 
2° quid de lunipcro eiusque praetensa praescriptione. 


Solutio. 


619 Ad quaesitum 1" R. 1. Videndum in his rebus omnino est 
1l) quid lex civilis intendat, 2) num, si intendat plenam exstinctionem, 
eam re ipsa in foro conscientiae et quibus sub conditionibus efficiat. 
Si enim lex civilis post elapsum certum tempus dicit tantum prae- 
scriptione exstinctam esse actionem civilem contra debitorem, hunc 
sine dubio non intendit in conscientia liberare, sed ad diminuendas 
lites causam istam non amplius admittit in. tribunali neque judicialiter 
cogit debitorem. Atque ita communiter statuitur in praescriptionibus 
ilis brevissimis, quae ne ad triennium quidem extenduntur. | Quare 
ex hac sola ratione luniperus male se liberum censet. 

620 R. 2. Verum etsi vellet lex civilis non solum actionem civilem 
eiusve facultatem exstinguere, sed ipsum debitum, id tam brevi tem- 
poris spatio non videtur fieri posse. Nam primo serium excitatur 
dubium, utrum talis iuris dispositio proficua bono communi fuerit, an 
potius summe nociva, eo quod occasio detur imprimis homines de- 
bilhiores et egentiores bonis suis fraudandi. | Quare non sine ratione 
aliquis forte dixerit praescriptione triennio minore propter solum iam 
defectum congrui temporis elapsi in conscientiae foro debita non ex- 
süngui. — Sed si hoc non ita certum est, accedit aliud. 

Nimirum ad facultatem denegandae solutionis debiti certi in con- 
scientia opus est bona fide, i. e. persuasione debiti vel soluti vel non 
exsistentis; eaque persuasio debet adfuisse toto tempore praescriptionis 
assignato. Verum id in ciusmodi brevissimis praescriptionibus vix non 
impossibile est in ipso primo debitore. Aliud dixerim de herede, qui 
per tempus sibi legitimum conscientiam habuit se nihil. debere: alo- 

quin etiam in praescriptionibus triennio maioribus non ilico licet in- 
ferre debitorem esse in conscientia liberum, sed constare debet ab- 
fuisse certam eius scientiam debiti contracti vel nondum soluti. 


Ad quaesitum 2m R. 1. In omnibus illis debitis, in quibus ere-621 


ditores hinc inde monuerant, clarum est luniperum praescriptionem 
non posse praetendere, quo nunc neget solutionem. 

R. 2. Neque videtur in quibuscumque aliis debitis iure posse 
solutionem negare. Nihilominus si quae sunt antiquitus contracta, 
quorum memoria diu aberat, seu quae iam diu probabiliter putabantur 
exstincta, post triginta saltem annos elapsos re vera haberi possunt 
pro exstinctis etiam in conscientia; immo etiam iam antea, si lex 
regionis vel consuetudo satis clare non negationem tantum actionis 
iudicialis, sed ipsam debiti cessationem | intelligit. 


"^ PRAESCRIPTIO (lII). 


Casus. (186) 


Cunibertus ab Anselmo summam pecuniae, chirographo dato, pro mutuo 
accepit aliaque debita contraxit. Pro aliquibus foenus annuum diligenter sol- 
vit, pro aliis non solvit differens in aliud tempus melioris fortunae, neque 
a creditore, utpote viro divite, monitus est. Lex regionis est, ut elus- 
modi chirographa debitorum valore destituantur spatio 20 annorum, nisi 
renoventur. 

Cunibertus circa illud tempus Anselmum non monet, putans non esse 
suas partes invigilandi, sibi feliciter cessurum, si hac ratione liberetur a 
debito suo; ceteroquin se paratum esse ad agnoscendum et renovandum chiro- 
graphum, cum primum intra tempus legale Anselmus id postulaverit. Re 
ipsa Anselmus omittit renovationem, et post tres menses demum instat pro 
renovando chirographo. 

Quaeritur num Cunibertus possit tuta conscientia et solutionem et chiro- 
graphi renovationem negare. 


Solutio. 


Ad quaesitum R. 1. Auctoritas publica non potest sine gravis-022 


sima ratione de bonis privatis disponere dominiaque mutare. Et 
quamquam ad certam praescriptionem sive acquisitivam sive libera- 
tivam statuendam gravis ratio publicae quietis impulit, nihilominus 
Ecclesia in foro conscientiae eam reprobavit, deficiente bona fide. 
Tota igitur quaestio in nostro casu est, utrum ad bonam fidem suf- 
ficiat bona fides negativa, i. e. absentia positivae fraudis, an requi- 
ratur bona fides positiva seu subiectiva persuasio aeris alieni non 
exsistentis. Quod posterius communiter a theologis tenetur. Inde fit, 
ut Cunibertus etiam post elapsos annos 20 solutionem negare non 
possit. Cf. Th. m. Il! 1102—1103. 

R. 2. Puto nihilominus sufficere posse bonam fidem negativam, 
si quando consuetudo ita legem regionis interpretata sit in iis casibus, 
in quibus usura satis ampla quotannis solvatur. Nam hac annua 

solutione fieri potest, ut absolute diminuatur et exstinguatur debitum, 
magis igitur, ut exstinguatur conditionate, scilicet sub conditione, 
quod creditor debitam curam non adhibuerit. 


PRAESCRIPTIO (IV). 


Casus. (187) 


Gelasii aedes hanc patiuntur servitutem, ut vicino liceat per eius atrium 
iter sumere etiam cum curru onusto. Gelasius hac re molesta pertaesus 
tempore, quo alias vicinus viam hanc sumere solet, eam variis obstaculis 
Obstruit: quo fit, ut vicinus, ne querelas excitet, alia via utatur, praescrip- 
tionis contra suum ius forte complendae plano immemor. Sod cum termino 
praescriptionis elapso denuo vetero iure suo uti vult, a Gelasio prohibetur. 


Quaeritcr num Gelasio ita agere liceat. 


Solutio. 


023 Ad quaesitum R. 1. In eiusmodi servitutibus exstinguendis pro- 
babilis theologorum sententia est sufficere cum tempore praescrip- 
tionis bonam fidem negativam, quae consistit in non-negando vel non- 
impediendo iure eius, in cuius favorem servitus exsistit. Quare si 
Gelasius solum siluisset neque obstaculum  creasset, postea elapso 
tempore praescriptionis tuto prohibere posset vicinum ab usu veteris 
iuris, utpote eius incuria exstincti. 


R. 2. Sed quia positive obstacula posuit, ne vicinus ille commode 
posset iure uti, fraudulenter eum ab exercitio iuris impedivit, fraude- 
que praescriptionem extorsit. Quare hac praescriptione, etsi per legem 
uti licet, in conscientia uti nequit, sed vicinum in suo iure vetere 
denuo constituere debet. 


R. 3. Immo etsi ex adiunctis satis certo colligatur vicinum 
illum neglecturum fuisse usum iuris sui, etiamsi Gelasius obstacula 
illa non creasset, adeoque legitima praescriptione in eo casu vicinum 
ex iure suo excisurum fuisse: re vera nunc non excidit, sed a Gelasio 
in eo restituendus est. Nam nunc non debet attendi, quid fortasse 
ille facturus fuisset, sed quid re ipsa locum habuit. Re vora locum 
habuit fraus Gelasi, qua impeditur, quominus valida fiat praescriptio, 
quae sine fraude valida fuisset. 

R. 4. Aliter dicendum esset, si via ista communiter soleret esse 
obstaculis impedita atque tantummodo petente altero libera et pervia 
redderetur. Quo in casu vicinus ille, si per tempus praescriptionis 


omisisset petere, ut sibi transitus patefieret, iure antiquo iam ex- 
sisteret destitutus. 


IUSTITIA LAESA. 


MATERIA GRAVIS IN FURTO VEL INIUSTITIA. 
Casus. (188) 


Reimarus operarius, cum salarium sit satis parvum, ut sibi accumulet 
aliquam summam, qua familiam condere possit, saepe minuta quaedam aufert, 
quae a domino non sentiuntur, maxime cum potuisset minus laborare ideo- 
que minus domino lucrari. Ab octo fere annis ita egit atque retinet nunc 
summam, quam partim surripuit et partim usuris auxit, usque ad 1000 marcas. 


Quaeritub f quae sit materia gravis in iniustitia et speciatim in furto. 
2^ num furta minuta coalescant graveque peccatum constituant. 


3^ quid ad casum. 


Solutio. 


Ad quaesitum ln R. 1. Communiter distinguunt materiam | «6-624 
solute gravem, videlicet quae, si cuicumque furto auferatur, sufficiat 
ad constituendum peccatum mortale, et relative gravem, quae aesti- 
matur pro diverso statu cius cui res aufertur. Haec igitur non est 
una. sed diversa, minor quidem quam materia absolute gravis, plus 
minusve autem amplior, quo perveniatur ad materiam peccati mortalis, 
prout homini ditiori vel egentiori auferatur. 

R. 2. Infima determinatio limitis materiae levis et gravis pe- 
cunia expressae pendet a valore pecuniae; est igitur diversa pro 
diversis temporibus et regionibus. Haec fixa determinatio magis 
attendenda est, quando agitur de imponenda obligatione restitutionis, 
quam pro discernendo peccato mortali vel veniali a poenitente sub- 
jective commisso. | Utrum enim poenitens graviter an leviter tantum 
peccaverit, pendet a subioctiva eius apprehensione et aestimatione, 
num videlicet furans rem habuerit pro re satis magni momenti, i. e. 
pro re gravi. Supponendum tamen est id locum habuisse, si materia 
Orat circiter ea, quam theologi pro gravi assignant; non fuisse, si 
moraliter eam non attigit, i. e. notabiliter infra eam haesit. 

R. 3. Materia absolute gravis attenditur in furto apud homines625 
ditissimos vel contra aliquam communitatem satis locupletem facto, 
estque pro nostris temporibus et plerisque orbis culti regionibus summa 
20—30 marcarum ; immo sunt, qui statuant me. 50. 

Materia relative gravis attendi debet in aliis furtis contra homines 
in ordinaria conditione positos commissis.  Statuitur satis recte res 

/^hmkuhl, Casus conscientiae. 1. Ed. 4. 21 

tanti valoris, quae requiritur pro diversa status conditione ad quoti- 
dianam patrisfamilias cum suis sustentationem vel summam quotidiani 
lucri, quod solent facere eiusdem conditionis homines. (Cf. S. Alph. 
III 383, q. 2; Aertnijs, Th. m. lib. 3, n. 287.) Aliter sume pro 
operariis ordinariis circiter 3 marcas, pro hominibus fortunae tenuis 
circiter 5 mc., pro mediocriter divitibus 8—10 mc., pro vero divitibus 
15 mc. vel ultra. Si quod furtum fit contra hominem voro pauperem, 
valor | marcae vel minus sufficere omnino potest ad peccatum mor- 
tale. Th. m. 1% 1113 1114. 

Ali auctores recentes idem fere statuunt. Palmieri in BaUerini, 
Opus th. m. III n. 307 notat relate ad divites praestantes non tamen 
opulentissimos sufficere 3- 4 aureos (1 aur. circ. 5 frc.), pro divitibus 
ordinariis 2—3 aureos, pro hominibus mediae fortunae | aur., pro 
operariis 3—4 frc. etc. 

D'Annibale, Summula II 220, not. 13 ita statuit: Materia absolute 
gravis 30 frc., relate ad operarios vel opifices 2—2l/a fr» ad mer- 
catores pro diversa conditione 21/2, 4, 8 frc., ad divites 7— 10 frc; 
quoad communitates seu personas morales 10—20 frc. 

Bucceroni, Instit. theol. mor. I5, 1298— 1300: Materia absolute 
gravis circ. 30 frc., relate ad operarios seu opifices 2—3 frc. ; relato 
ad homines melioris fortunae 5- 6 fr.; relate ad ordinarios divites 
9—]l, quoad opulentiores 12—15; relate ad ditissimos materia ab- 
solute gravis. 

Attende tamen pro variis regionibus variam esse pecuniae rari- 
tatem et aestimationem. Quare normam ab auctoribus modo allatam 
forsan recte tenueris pro regionibus minus divitibus; normam a me 
statutam pro regionibus satis divitibus, ut Germania, Gallia, Belgio; 
pro regionibus, quae divitiis excedunt, v. g. Anglia, America septen- 
trionali, etiam normam ampliorem. 


626 Ad quaesitum 2" R. 1. Furta minuta seu singula in materia 
levi coalescunt 1) ex intentione furis, qui intendit totalem summam 
gravem auferre vel post intervalla furta repetere, licet singulis vicibus 
sumat parum; 2) sine illa intentione ex eo, quod fur demum materiam 
eravem advertens detineat, vel, etsi non detineat, tamen sine magno 
intervallo advertens compleat. 


R. 2. Qui priore modo ab initio intentionem habet perveniendi 
ad gravem materiam, statim primo furto et singulis vicibus, etiam 
post longius tempus repetitis, graviter peccat; neque ad grave pec- 
catum amplior requiritur summa, quam quae sufficit in singulari furto. 
In ordine ad confessionem autem dici potest adesse peccatum numero 
unum diu continuatum. Qui vero hanc intentionem minime habet, 
sed. ut in R. | dixi, demum complet gravem materiam, censetur non 
tam facile ad peccatum grave pervenire, quam si una vice furaretur, 
sed tum, quando dimidio plus sumpserit, si uni eidemque domino 
res suas aufert; duplo plus, si pluribus iisque diversis, nemini rem 
simpliciter gravem auferat. Neque tamen umquam ultra 30—50 mc. 
ascendi posse puto sine peccato gravi. 


Bonorum ac iurium laesio — injustitia Prati aut /rtit. 


Si quis tandem neque intentionem habet perveniendi ad materiam 627 
eravem neque furta servat in se vel aequivalenti atque post longius 
tantum intervallum in furti peccatum recidat, in hoc casu furta 
minuta non censentur in materiam gravis peccati coalescere. Inter- 
vallum autem, si furta minuta non multum infra materiam gravem 
haeserunt, debet esso duorum circiter mensium; si valde multum infra 
haeret materia, saltem post mensem non censentur amplius eiusmodi 
furtula coalescere; valde minuta, quae consumuntur, ne post hebdo- 
madam quidem censentur coalescere. 

In his scilicet furtulis valde minutis rem ex variis adiunctis di- 
metiendam esse, bene notat BaUerini ad Gury I. n. 610: „Ita v. gr. 
reprehenduntur quidem, qui per agros uvas, ficus, fabas, poma etc. 
leviusculis furtis saepe surripientes vorant; at vix reperies, qui 
notam laxitatis timeat, si etiam post plures huius consuetudinis annos 
scrupulum ipsis gravis furti oh materiam coalescentem non fhiciat. 
Quod magis etiam observa, quando agitur de esculentis et poculentis 
a membris familiae domesticae furtive consumptis, si modo sint com- 
munia non extraordinaria; nam in illis domini non censentur ita esse 
inviti, ut facile evadant furtula illa peccatum mortale. 


Ad quaesitum 3m R. 1. Clarum est furtula Reboari coaluisse. 625 
Et quamquam primo aspectu alicui videri potest id valere de sola 
summa sublata, non do usuris indo perceptis, tamen practice si quae 
furta fiunt contra negotiatorem suis rebus intendentem, hodie sumi 
debet eum percepturum fuisse etiam usuras ex summa illa, quam 
seposuisset, si furtula commissa non essent. 

R. 2. Si vero Reimarus post commissa furtula laborem pro rata 
ultra debitum praestitit, sane restitutionem iam peregit, atque sum- 
mam cum usuris retinere potest. 

R. 3. Item retinere posset, si Reimarus re ipsa reciperet sala- 
rum iusto minus; sed practice do tali iustitiae defectu raro omnino 
constabit, quando recipitur salarium consuetum. Nam in tali casu 
fieri potost, ut pro Reimaro quidem, qui se suosque alere debeat, sit 
salarium minus, non sit iusto minus pro domino solvente propter pe- 
culiares cius rationes vel generales societatis conditiones anormales. 
Nisi autem de iniustitia constat, occulta compensatio nequit permitti. 
Cf. infra casum 193. 


NB Quod dictum est de furto, applica ad alias etiam iniustitias sive 
fraude et dolo sive damnilicationo qualibet commissas. 


FURTULA. 
Casus. (1«9) 


Lia, apud sororem famula, huic solet iam per complures annos quovis 
mense circiter 6—8 marcas diversis vicibus auferre, non intendens maioris 
summae furtum, sed data occasione utitur atque summam surreptam pro suis 


usibus expendit. 


Quaeritur quomodo Lia peccaverit et an ita possit absolvi. 
2l 

Solutio. 


629 Ad quaesitum R. 1. Ex iis, quae in praecedenti casu n. 626 et 627 
dicta sunt, patet Liani saltem graviter peccasse et deinceps peccare, 
postquam furtis aliquoties iteratis animadvertit furta — indubitanter 
crevisse usque ad materiam gravem. Nam utut in singulis furtis 
pro se sumptis fortasse dubium mansit, saltem singula furta eam con- 
stituunt materiam, quae non multum absit a materia gravi, verum 
in ius intervallum unius mensis non sufficit, ut censeri possint non 
amplius coalescere. — Quare post aliquot furta peracta Lia 1am dicenda 
est singulis vicibus graviter peccare, nisi forte sincerum quidem ha- 
beat propositum priora furta restituendi, sed nihilominus ex peculiari 
quadam ratione novum furtulum separatum committat. 

630 R. 2. Num statim ab initio per furtum 6—8 marcarum Lia gra- 
viter peccaverit, idem est ac quaerere, num haec summa sit in se 
materia gravis. Ex se est fere in limite gravis materiae, etiamsi 
soror illa sit mediocriter dives; verum si ita est, ratio cognationis 
reddit sororem paulo minus invitam, quam si extranei furtum com- 
mitterent; propterea in hoc casu Liam non auderem certo damnare 
eravis peccati. — Attamen quando soror sorori famulatur, raro sup- 
poni potest adesse re vera divitias; quare si Liae soror fortuna non 
utitur nisi tenuiter bona, sistendum est in minore summa 5—6 mar- 
carum, quae sufficiant pro materia gravi: quam cum Lia non parum 
superet, censeo eam, licet furata sit suae sorori, in singulis furtis 
statim ab initio graviter peccasse. 

R. 3. Si vero, ut casus videtur innuere, non quovis mense uno 
furto, sed frequentibus furtulis levioribus tantum sumit, ut quovis mense 
summa evadat 6—8 marcas, tamen idem dici debet ut in R. 1. 

Nam etsi singula furtula in se certe levia sint, tamen, cum vix 
videatur hebdomadae intervallum inter singula intercedere, dubium 
nullum est, quin etiamtum coaluerint atque grave peccatum iam diu 
constituerint. 


FURTUM AN INDUSTRIA. 


Casus. (190) 


Rosalia, in publico hospitio serviens, ex iis quae hospites post refec- 
tiones suas intacta relinquunt, saepe consuevit partim consumere partim col- 
ligere, ut exquisitiore cibo et vino matrem suam vetulam recrearet.  Furtim 
tamen egit et dubitabat de liceitate, maxime cum valor totalis rerum sic 
sumptarum facile 100 marcas superet. 


Qüaeritür num et quomodo Rosalia peccaverit. 


Solutio. 


t l Ad quaesiti m R. 1. Si dici debet Rosalia iniuste sibi res illas 
accepisse, valor totalis tantus est, ut intercessisse intervallum  nota- 
bile, quod coalitionem materiae impediat, inter singula furta, impro- 
babile omnino sit. 


Alienae rei occupatio sitne non iniusta ob neceenitatent. 


Ergo propter repetitionem post brevius tempus et propter summae 
totalis magnitudinem res dicenda est gravis, graveque peccatum. 


R. 2. Sed dubitari ab aliquo poterit, fueritne iniusta  sublatio, 
scilicet domino rationabiliter invito. 

Ad quod ut iuste respondeatur, videndum est, qui fuerit dominus, 
utrum hospites an hospitii dominus. Si sunt hospites, facile suppones 
eos non curare, sive famula sive hospitii dominus reliquias colligat, 
adeoque eos non fuisse invitos quoad Rosaliae actionem. Si hospitii 
dominus, ille per se rationabiliter invitus censetur, cum plus impendere 
debuerit adeoque damnum tulerit vel minus sit lucratus. Fuisse autem 
hospites dominos rerum quae appositae erant, ex eo suaderi potest, 
quod pro omnibus ills debuerint solvere omniaque consumendi ius 
habuerint. 

Nihilominus puto rem sic non esse considerandam, saltem non 
quando hospitibus in mensa communi (table d'hote) cena paratur. 
Dominus hospitii large debet in convivio res apponere. Et quamquam 
hospites pro libitu possint consumere, consueverunt domini hospitii 
computum suum ita facere, ut supponant non omnia esse consumenda. 
Neque ullibi mos est, ut hospites ex epulis appositis distribuant. Id 
quidem de esculentis. Quamquam si famuli ex his etiam sibi sumunt 
et comedunt, id difficulter evadere gravem materiam, in priore casu 
iam dictum est. 

De vinis vero atque etiam de cibis is, quae singulis in certis 
portionibus ministrantur, aliter indicandum est. Si — ut communiter 
iit — vinum non in cumulo subministratur, sed pro singulis lagenis 
separatim solvi debet, clarum est illud transire in dominium hospitum, 
et si quid relinquunt, non fit domini hospitii, sed est res derelicta, 
quam herus quidem iure sibi occupare potest, sed a qua occupanda 
etiam famuli non excluduntur. 

Quare si praecipue eiusmodi reliquiae fuerint, quas Rosalia matri 
attulerit, ex aliis esculentis non adeo multum, a peccato saltem mortali 
excusanda est, etsi putet ex diuturnitate temporis valorem ascendisse 
ad 100 circiter marcas. Minus etiam propter esculenta a se consumpta 
videtur gravis peccati condemnanda esse. Cf. Th. m. Il! 1119; Lessius, 
De iust. et iure 1. 2, c. 12, n. 48. 


NECESSITAS NUM A FURTO EXCUSET. 


Casus. (191) 


Meletius operarius a domino dimissus iam per aliquot hebdomades frustra 
quaesivit, cui labores suos addiceret: interim ipse cum familia fame premitur. 
Demum cum aliquo die iterum frustra locationem quaesierat, intrat officinam 
pistoriam atque subito sublatis aliquot panibus aufugit. 

Andronicus rusticus, cura numerosae familiae pressus, tempore hiemis 
ad angustias redigitur: quas ut paululum levaret, noctu cum amico in vicina 
silva aliquot arbores caedit atque domum asportat, ut saltem habeat, quo 


se calefaciat. 

Plautus, cum nuper propter criminis suspicionem quaereretur capiendus, 
non procul conspicit equum in prato, quem conscendit et feliciter terminos 
territorii attingit persecutoremque evadit. Equus autem, ceteroquin rarae 
speciei, qui supra vires coactus erat ad currendum, mox concidit et moritur. 
Quaeritur 1 quae sit necessitas, quae auferentem res alienas a furto excuset. 


2“ quid ad casus propositos dicendum. 


Solntio. 


633 Ad quaesitum ]" R. 1. Necessitas alia est extrema, alia quasi- 
extrema seu valde gravis, alia simpliciter gravis, alia ordinaria vel 
etiam levis. Extrema adest, quando ipsa vita periclitatur sive statim 
sive post tempus non ita longum; quasi-extrema, quae vel periculum 
incidendi in necessitatem extremam secum fert vel grave damnum 
perpetuum sive diuturnum inferat; gravis simpliciter, quae incommodum 
quidem grave, sed transitorium, non perpetuum, vel incommodum nimis 
diuturnum affert; ordinaria, quae cum ordinaria paupertate non nimis 
misera coniuncta sit; levis, si incommodum ne tantum quidem sit. 

634 R. 2. Necessitas levis vel ordinaria non dat facultatem rem 
alienam auferendi, nisi forte agatur de re minima ad subitaneam 
necessitatem sublevandam, v. g. si quis ex agro sibi sumat aliqua 
poma ad famem sitimve sedandam. Sed ne simpliciter gravis quidem 
necessitas ius illud confert: quod, praetermissis rationibus, sequitur 
ex thesi 36 inter proscriptas ab Innoc. XI: ,Permissum est furari 
non solum in extrema necessitate, sed etiam in gravi." 

R. 3. Certissimum est licere cuilibet ea sibi sumere ex communi- 
bus rebus, (pias natura procreat, quantum necesse est ad depellen- 
dam necessitatem extremam; atque etiam ex communi theologorum 
sententia id licet in necessitate quasi-extrema. Non tamen licebit res 
enormis valoris destruere. Th. in. Il! 1120 sqq. 

R. 4. Si autem sufficit rem commodare, non licet eam occupare 
et propriam facere; si sufficit eam in mutuum accipere, non licet eam 
absolute et gratis sumere. Quare qui habet propria in re vel in spe, 
sed non actu praesentia, in necessitate etiam extrema non potest aliena 
sibi assumere nisi cum onere rem aequivalentem reddendi. 

Aliter qui nihil habet, neque in spe probabili, sed postea praeter 
spem aliquid acquiret; ille enim pro iis, quae in necessitate consumpta 
sunt, restituere nihil tenetur. 


635 Ad quaesitum 2“ R. 1. Meletius, si minus in necessitate vere 
extrema, tamen in quasi-extrema versatur. Si enim ipse cum familia 
diu fame torquetur, vel incidet in ipsam extremam necessitatem vel 
saltem causabit sibi suisve languorem morbumque incurabilem. | Debuit 
quidem, si nimis grave ipsi non fuerit, antea aliquid pro eleemosyna 
petere; ceterum in eo quod hoc omisit, non peccavit saltem graviter, 
neque ita tum peccasset, si — quod re ipsa non obtinuit — res sub- 
lata fuisset materia gravis. 

R 2. In secundo casu non eadem quidem necessitas adfuit. Sed 
sı Andronicus non habuit, unde in hieme teneros filios calefaceret, 

saltem hi erant in necessitate quasi-extrema, cum periculum esset, 
ne propter frigus tabescerent graveque valetudinis damnum incurre- 
rent. Fere idem igitur valet, quod in priore casu, dummodo tamen 
Andronicus ea tantum ligna sumpserit, quae sufficiebant ad ignem 
faciendum, non ea quae, ad alios usus apta, maioris valoris erant. 
R. 3. In tertio casu, si Plautus in periculo erat incidendi in 636 

longam captivitatem seu carcerem diuturnum, haec necessitas habetur 
pro quasi-extrema (Lugo, De iust. et iure disp. 16, n. 154). Quare 
potuit sumere equum, quem primum invenit aptum ad fugam, idque 
in omnibus casibus, in quibus ei fugere liceat, sive innocens fuerit 
sive reus. Si autem ex fuga propter securitatem  acceleranda equus 
viribus exhaustus corruit, Plautus, si habet bona fortunae, pretium 
domino reddere debet; si nihil habet, excusabitur. Item excusabitur, 
sj equus non propter nimiam defatigatnonem et malam tractationem, 
sed casu interierit; tum enim perit domino. 


COMPENSATIO OCCULTA (D. 
Casus. (192) 


Lentulus debitorem habet Medarduni, qui ipsi debet 300 marcas pro 
variis rebus emptis. Cum pluries monitus non solvisset, a Lentulo per ali- 
quot annos dimittitur, dum demum severius monitus praescriptionem obicit. 
Quare Lentulus sub promissione 20 mc. convenit cum Medardi familiari, ut 
ille sibi ex bonis Medardi clam summam istam afferat. 

Quaeritur 1" quid requiratur, ut compensatio occulta sit licita. 


2° quid de Lentuli agendi ratione. 


Solutio. 


Ad quaesitum 1“ R. 1. Ut compensatio occulta licite adhiberi 637 
possit, 1) debitum debet esse non dubium, 2) debet removeri pericu- 
lum, ne debitor ad bis solvendum cogatur, 3) debet occulta compen- 
satio necessarium medium esse, 4) debet compensatio, quantum possi- 
bile est, in eadem specie fieri, in qua facienda esset solutio seu 
restitutio. Th. m. Ill 1124 sq. 

R. 2. Nihilominus ultima conditio non nimis urgenda est neque 


obligat sub gravi. — Tertia conditio similiter non obligat sub gravi, 
atque notabilis difficultas vel repugnantia trahendi rem ad indicem 
creditorem simpliciter excusabit. — Secunda conditio ex se quidem 


gravis est, attamen sic intelligenda, ut, si debitor in culpa est. ut 
creditori nihil relinquatur nisi via occultae compensationis, ipse sibi 
adseribere debeat, si forte creditor praeter voluntatem bis recipiat 
solutionem. 


Ad quaesitum 2m R. 1. Si ius Lentuli certum est, occulta com-63S 
pensatio est medium unicum, quo ius suum possit recuperare. Nam 
ex supposito tempus praescriptionis elapsum id faciat, ut iuridica actio 
non amplius possit institui. — Sola difficultas est, utrum ius Lentuli 

re vera per praescriptionem sit exstinctum. Quod satis certo est ne- 
gandum. Nam non solum sive ipsa lego sive consuetudine hae prae- 
scriptiones brevioris spatii non exstinguunt ius ad rem in foro con- 
scientiae, sed solum ius agendi in foro externo; dein etsi ius ad rem 
lex velit exstinguere, id in nostro casu in conscientia locum non habet 
propter defectum bonae fidei in Medardo. Cf. supra n. 619 sqq. 


II. 2. Si Lentulus autem ius habet — quod habet re vera — 
faciendae occultae compensationis, id etiam facere ei licet per alterum; 
ideoque nihil obstat, quin et Lentulo et Medardi familiari ita agere 
liceat, posteriori etiam contra suum horum, quippe qui culpabilis sit. 


R. 3. Pro actione autem Lentulo utili, sibi incommoda vir ille 
familiaris licite accepturus est remunerationem. 


COMPENSATIO OCCULTA (IL). 
Casns. (193) 


Almachius cum aliis operariis in reductionem salarii consentire. debuit, 
nisi vellet plene dimitti, cum tanta sit operariorum copia, qui pro minore illa 
mercede labores suos collocent. Secum igitur reputat, operarios penuria 
premi et ipsis ad victum necessariis destitui, dominos autem ad luxum usque 
omnibus abundare sibique ea vindicare, quae operari producant et sudore 
suo lucrentur: unde concludit, partem tantum iustae mercedis se sibi com- 
pensaturum, si data occasione domino quaedam surripiat; quod etiam facit. 


Quaeritur 1" num copia maior operariorum, qui se offerant ad laborandum 
pro minore mercede, ratio iusta sit diminuendae mercedis. 
2“ num lucrum domini seu patroni improportionato maius sit 
signum mercedis iusta minoris solutae. 


3° quid ad casum et compensationem ab Almachio tentatam. 


Solutio. 


639 Ad quaesitum 1“ R. 1. Maior operariorum numerus, qui minorem 
mercedem praeferant otio et carentiae cuiuslibet mercedis, ratio esse 
nequit deprimendi salarii infra limites mercedis naturaliter iustae; et 
quamquam ille, qui sumit eam rationem deprimendi usque ad limites 
infimos pretii naturaliter iusti, sane non peccat contra iustitiam, tamen 
etiamtum contra aequitatem omnino peccare potest. 


R. 2. Merces naturaliter iusta in conditionibus societatis bene 
compositis tantum exigit, ut operarii communiter loquendo se suosque 
honeste alere possint Quare (nisi propter commercii statum depres- 
sum lucrum tantum non habetur — cf. n. 628) merces minor iustitiam 
laedit, quia ne infimos quidem eius limites attingit. 


R. 3. Si vero status commercii depressior est neque tantum 
lucrum acquiritur, ut merces illa solvi possit, iniustum non est minus 
solvere: siquidem operari re vera malunt aliquid lucrari quam nihil. 
Verum haec rerum conditio potest quidem esse transitoria et brevis 
temporis, ex se non diuturna vel habitualis. | Fieri tamen potest, ut, 


Alienae rei occupatio situe non iniusta — ob compensationem. 320 


si reliqui patroni nolint altiorem mercedem solvere, unus seu singu- 
laris patronus impos sit plus solvendo, nisi velit cum suo damno agere. 


Av quaesitum 2" R. 1. Ex lucro patroni satis magno per se640 
concludi non potest mercedem esse iusta minorem. Nam operarii 
non necessario per modum societatis cum patrono coniuncti suppo- 
nuntur, sed sufficit, ut contractus, qualis cum mercenariis, ineatur, quo 
fit ut eorum labores cedant in lucrum damnumve patroni variabile, 
ipsis manente salario fixo. Si patronus igitur propter singularem 
industriam vel scientiam et dexteritatem vel propter singularem fortu- 
nam plus ceteris suae conditionis mercatoribus lucratur, id potest 
salva 1ustitia sibi retinere, si modo mercedem naturaliter iustam sol- 
verit. Sed si tempore magni lucri prosperique successus mercedem 
vix elevat supra limites intimos iustitiae, non licebit e1 tempore minoris 
lucri vel etiam transitori1i damni propter damnum, quod pro tempore 
passurus sit, mercedem infra limites alias iustos deprimere. 


R. 2. Si patronus lucrum magnum pro se colligit, loci et tem- 
poris consuetudinem, si re ipsa merces infra iustum manet, sibi saltem 
pro ratione sumere non potest, ut hanc mercedem minorem tantum 
solvat, etsi ali fortasse propter lucri defectum excusentur. X Utut 
hi contra iustitiam non peccant, ipse peccabit contra iustitiam com- 
mutativam. 


Ad quaesitum 3m R. 1. Si merces pro loco et tempore consueta 64] 
solvitur atque alii adsunt operarii, qui illa mercedis mensura plane 
contenti sunt: difficile admodum et rarum erit, ut constet de iustitia 
ex parte patroni laesa. Quare in hoc casu practice Almachio con- 
cedendum non est, ut proprio marte titulo compensationis sibi ultra 
mercedem stipulatam aliquid sumat. — Aliud, si ceteri etiam operarii 
ex sola necessitate coacti demum in mercedem consentirent, quam 
constaret esse iniustam et quam patroni sine suo damno augere pos- 
sent. Cf. Th. m. 111 1126; 5. Alph., Th. m. III 522 sqq. 

R. 2. Similiter, si accideret — ut aliquando fit — ut praeter 
stipulationem propter rationes non aequas aliquid de mercede detra- 
heretur, ad id occulte sibi compensandum operario ius est. 


IUS LAESUM REPARANDUM SEU RESTITUTIO. 


RESTITUTIO QUAM PRIMUM FACIENDA. 
Casos. (194) 


Getulius ex furto et damniicatione restitutionem debet 50 marcarum. 


Cum sit pecuniae tenax, restitutionem hanc, quamquam aliquoties a con- 
fessario monitus, per 4 annos distulit. 


Quaeritur quomodo et quoties Getulius peccaverit. 


Solutio. 


642 Ad quaesitum R. 1. Restitutio facienda est quam primum, quia 
detentio rei alienae continuat semper iniustitiam semel illatam; neque 


tamen eam continuare licet, sicut neque licuit eam inferre. Cf. Th. m. 
I! 911 1127. 


R. 2. Si vero restitutio statim 1. e. brevissimo tempore facienda 
cum nimio damno vel difficultate coniungitur, domino autem per hanc 
dilationem novum damnum non oritur vel nonnisi relative parvum, 
aliqua dilatio non est illicita, si modo damnum novum pro domino 
oriturum etiam postea compensetur. Ratio, cur in hoc casu aliquam 
dilationem adhibere liceat, est, quia dominus rationabiliter. non est 


invitus. Iniustitia vero committitur tantum contra eum qui rationa- 
biliter invitus est. 


R. 3. Qui igitur sine ratione legitime excusante restitutionem 
notabiliter differt, peccat graviter; attamen si ceteroquin seriam volun- 
tatem restituendi habet, sola dilatione tum tantum graviter peccat, 
quando aut novum damnum grave domino creatur aut periculum om- 
nino non restituendi inducitur. Verum restitutio diu dilata frequenter 


arguit defectum seriae voluntatis utcumque restituendi — quod sane 
peccatum grave est, simul ac furti vel damnificationis materia est 
gravis. 

643 R. 4. Qui gerit animum non restituendi, si diu in hac animi 


dispositione haeret, unum idemque peccatum furti vel damnificationis 
protrahit, adeoque auget peccati gravitatem, numerum peccatorum 
non auget. Qui vero modo proponit restituere, modo hoc propositum 
retractat, toties grave peccatum numero distinctum committit, quoties 
a proposito restituendi denuo recedit. Quod ad Getulium applica. 
Verum etiamsi in singulis confessionibus serio proposuit restituere, 
confessarius imprudenter omnino egit semper denuo impertiendo ab- 

solutionem; nam saltem postquam una alterave vice Getulius fregit 
fidem, debuit ante absolutionem restitutionem re effectam exigere: 
immo id iam in prima confessione postulavit prudentia, si modo red- 
itus ad confessarium non erat adeo difficilis et molestus. 


DILATIO RESTITUTIONIS (D. 
Casus. (195) 


Vulpinus mercator, cum, si omnia sincere tractat, lucrum conveniens, 
unde vivat, habere non possit, incepit modo res adulterare, modo mensuram 
et pondus diminuere, atque hisce artibus demum summam aliquot centenarum 
marcarum collegit, quae esset filiae suae pro dote, ut convenienter posset 
nubere. — Confitetur quidem peccata sua et dolet, sed a restitutione se putat 
excusari posse, et cum confessarius eum obligare velit, ut statim se exuat 
summa illa, quasi desperandus dicit, si ita res se habeat, sibi nihil reliquum 


esse, nisi ut filiam. prostituat. 


Quaeritur utrum recte confessarius praeceperit restitutionem quam primum 
faciendam, an Vulpinus excusetur a restitutione. 


Solutio. 


Ad quaesitum R. 1. Non potuit Vulpinus his artibus uti, nisi644 
pretium rerum alias manserit infra pretium iustum infimum currens. 
Et si ipse fortasse non tam parvo pretio res vendere potest ut ali 
venditores, haec non est ratio, cur ali1 emptores debeant plus solvere. 

R. 2. Facilius concedunt aliquam adulterationem innoxiam rerum 
venalium, quando emptor videt et gustare vel experiri potest rem, 
neque quidquam contra rem obicit sed eam probat. Si enim sine 
aliqua adulteratione seu mixtione rerum qualitatis inferioris pretium 
iustum obtineri nequit, ista ars censetur vel licita vel, si adhibetur 
mendacium, tamen non graviter peccaminosa neque contra iustitiam 


commutati vam. 

R. 3. Sed etiam ex suppositione, quod Vulpinus graviter pecca-545 
vit contra iustitiam, confessarius severius iniunxit restitutionem mox 
peragendam. Quamquam enim verum est generatim, retinendo rem 
alienam peccari eodem peccato atque auferendo, id tamen verum tum 
tantum est, quando ex una parte res ablata retinetur simpliciter et 
ex altera parte restitutio moraliter fieri potest. Hic vero Vulpinus 
versatur in valde gravi necessitate, cum in eo sit, ut filiam prostituat, 
quam S. Alph., Th. m. Ill 520 non universim quidem, aliquando tamen, 
gravioribus adiunctis circumstantiis, extremae necessitati aequiparat. 
Hinc concludere licet admodum raro quidem evenire, ut propter hanc 
causam et necessitatem aliquis possit aliena invadere, facilius tamen 
restitutionem alioquin debitam omittere vel, usque dum venerit ad 
meliorem sortem, differre. 

R. 4. De modo autem restituendi propter similes iniustitias com- 
missas infra sermo erit; ex quo denuo patebit legitimum restituendi 
modum in tali casu non requirere ilico totalem summae abdicationem. 

DILATIO RESTITUTIONIS (ID). 


Casus. (196) 


Medardus, cum Hermogenis mobilia transmittenda curaret, retinuit mala 
fide arcam, quae in se circiter 50 marcis valet, sed quam Hermogenes, tum 
quia a progenitoribus hereditate eam acceperat, tum quia artificiose confecta 
est, longe pluris aestimat neque pretio comparabilem habet. (Nunc in re- 
gionem dissitam transmarinam se contulit. Medardus furti poenitens quaerit, 
quomodo restituere debeat, cum transmissio arcae plus 100 marcis con- 
stitua sit. 


Dein nuper creavit incendium : quodsi nunc indemnem faciet societatem 
assecurationis, timet, ne sicut incendiarius agnoscatur. 


Quaeritur 1? quae sit causa differendae restitutionis. 


2" num Medardus Hermogeni rem sublatam transmittere debeat 
atque societatem assecurationis statim indemnem reddere. 


Solutio. 


646 Ad quaesitum lY R. 1. Ut restitutio brevi omnino differatur, 
sufficit rationabilis causa vel quod commodius restitutio possit effici, 
si modo interim domino laeso novum damnum inde non oriatur. 


R. 2. Ut diutius differatur restitutio, non solum requiritur, ut 
absit periculum oblivionis vel restituendi impossibilitatis ex hoc ori- 
turum, sed etiam ut incommodum, quod ex accelerata restitutione 
debitor incurrat, longe maius sit quam illud, quod ex dilata restitu- 
tione domino oriatur. Aestimari hoc potest ex iis, quae de faciendis 
expensis theologi communiter docent. 

Nam ut omitti possit ipsius domini laesi indemnitas et pro eo 
pauperes, quibus res donetur, eligi possint, volunt, ut expensae alias 
necessariae plus quam duplo superent valorem rei: i. e. si damnum 
iniqui debitoris plus quam duplo superet damnum domini laesi, ad hoc 
damnum debitor non censetur teneri. 


617 Ad quaesitum 2" R. 1. In primo casu Medardus differre quidem 
nonnihil potest restitutionem, si sperat fore ut postea rem domino 
facilius possit transmittere; excusari autem ita, ut liceat valorem rei 
pauperibus dare, non potest, siquidem damnum domini in casu nostro 
non est aestimandum ex solo materiali rei valore, sed ex pretio af- 
fectionis, quod fortasse 100 marcas aequat vel superat: damnum igitur 
100 marcarum Medardus potius quam Hermogenes subire debet. 


R. 2. Damnum grave in fama sane superioris ordinis est quam 
damnum in bonis fortunae. Quare in secundo casu, si certae personae 
vel societati restitutio facienda est, quamdiu grave periculum famae 
subsistit, tam diu differri potest restitutio. Verum curari debet, ut 
brevi ineatur modus — id enim possibile est —, quo per inter- 
mediam personam et sine periculo restitutio fiat. Sitne autem re vera 
restitutio facienda societati assecurationis, an alia restitutio eligi pos- 
sit, de hoc infra sermo recurret. 

POSSESSOR BONAE FIDEI (I). 


Casus. (197) 


Getulius in fundo ex hereditate accepto construxit ingentes aedes et 
machinas magnamque operariorum copiam attraxit: quo factum est, ut brevi 
tempore locus ille eousque incultus colatur atque agri qui circum sunt siti 
aedibus exstruendis apti decuplo pretio atque etiam maiore veneant. Sed 
mox testamentum in favorem Getuli factum impugnatur atque iuridice irri- 
tatur in favorem Evagrii. 


Quaeritur 1° debeatne Getulius fundum cum aedificiis Evagrio cedere vel 
saltem partem fundi aedibus vacuam; an quomodo indemni» 
fieri debeat sive Evagrius sive Getulius. 

2° debeatne Getulius restituere pretium locationis a novem annis 
acceptum pro parte agrorum, quos locaverat. 


Solutio. 


Ad quaesitum 1“ R. 1. Casus ille supponit Getulium egisse 
bona fido. ^ Agitur in hoc Quaesito de restitutione circa substantiam 
rei, in sequenti Quaesito de restitutione fructuum. 

Substantia rei, quando pro aliena cognoscitur, vero domino tra- 
denda est, nisi ipse mavult pretio rei a priore possessore oblato con- 
tentus esse. Hic vero deducere potest expensas utiles, quae valorem 
rei auxerunt, atque secum ferre potest ea quae adiecit. si separari 
possunt. Cf. Th. m. 1** 1134 1138. 

R. 2. Si stricto sensu ius Romanum sumimus, Getulius deberet 
cum fundo omnia cedere quae in eo construxit et aedificavit, ac- 
cepta compensatione expensarum.  Recentiora autem iura non omnia 
eodem modo litem componunt, imprimis tamen id attendunt, ut neutra 
pars, quantum fieri possit, damnum ferat. Ilinc aequitati consen- 
taneum videtur, ut Getulio ea relinquantur, quae ipse multis expensis 
aedificavit et construxit, ut non exturbetur 0 statu suo et vitae suae 
conditione. 

R. 3. Plane autem Evagrius postulare potest eam fundi seu 
agrorum partem, (piae commercio et artibus seu opificiüs exercendis 
pro Getulio necessaria non est, etsi valor decuplo maior est quam 
antea: res enim, sicut perit, ita etiam crescit domino. Atque etiam 
eam fundi partem, quae cum aedibus exstructis Getulio ceditur, iure 
secundum valorem actualem licet aestimari, quando pretium com- 
pensationis decernitur. 

Verum si non Evagrius sed solus Getulius posset continuare 
exercitium officinarum et commercii quod instituit. atque proin ipsi 
quidem sed non Evagrio fundus aedesque tanti valerent, aequum non 
videtur Getulium cogere ad solvendum totum fundi pretium. | Immo 
si solus Getulius est, qui suo labore suaque industria valorem tundi 
auxerit augereque possit, excessus valoris ipsi debetur. 

R. 4. Quoniam autem in aestimandis sive expensis sive pretio 
fundi in eiusmodi casu summa difficultas est, suadenda est amica 

compositio ex aequo et bono; fortasse etiam res optime solvi potest 
per societatem inter Getulium et Evagrium ineundam. 


650 Ad quaesitum 2“ R. 1. Pretium locationis sunt fructus non 


651 


naturales sed civiles, sed locum tenent pro fructibus naturalibus, cum 
censeantur respondere valori fructuum, quos natura procreat, deducta 
proportionate parte pro laboribus impensis. Naturalis autem iuris 
est, ut fructus rei cedant rei domino. — Hinc secundum ius naturale 
Getulius eos fructus restituere debebit, quos per praescriptionem non- 
dum acquisivit (plerumque triennio censentur praescriptione acquiri) 
et sive in se sive aequivalenti detinet. 

In aequivalente dicitur retinere, si propter fructus perceptos aliis 
sumptibus pepercit, aut si vendidit pretiumque venditionis etiamnunc 
possidet. 

R. 2. Recentiora quaedam iura possessori bonae fidei etiam plus 
concedunt quoad fructus. Quae etsi non omnia ilico pro foro conscien- 
tiae ita valida dixerim, ut impediant verum dominum, quominus ipse 
sibi ex iis vindicare possit, tamen id efficiunt, ut prior possessor non 
certo adigi possit, ut sponte omnia reddat. Cf. Th. m. Il! 1135. 


POSSESSOR BONAE FIDEI (ID. 


Casus. (198) 


Caesarius consuevit quotannis cuidam monasterio insigne donum donare; 
nuper dedit vas aureum, quod ipse dono acceperat. Postquam illud a mo- 
nasterio venditum et fusum est, illud vas fuisse furto sublatum constat. 


Quaeritor quis quid domino illius vasis restituere debeat. 


Solutio. 


Ad quaesitum R. 1. Si vas illud fusum non esset, sed integrum 
exsisteret, dubium non esset, quin restitui deberet a monasterio; quia 
res clamat domino. 

Nunc autem vas qua vas periit, et videri possit alicui applicabile 
aliud axioma: .Res perit domino “ Verum quominus ita dicatur, 
obstat, quod vas illud exsistat etiamnunc aliquatenus in aequivalenti, 
nimirum in metallo fuso vel eius valore. 

R. 2. Ille igitur restituere debet, qui ex aliena re cum damno 
veri domini ditior factus est. Videtur hoc primo intuitu monasterium 
esse. Et ita re vera obtinet, si Caesarius possessione vasis aurei 
motus erat, ut monasterio donum conferret, alioquin nihil donaturus: 
in hoc casu monasterium sine dubio aurum illud fusum seu potius 
pretium acceptum restituere debet. — Quodsi autem (Caesarius ab- 
solute et in quibusvis circumstantiis donum monasterio daturus erat, 
ipse ditior evasit, cum non suis expensis — id quod alias fecisset — 
donum contulerit. Quare potius ipsius esset loco monasterii restituere, 
ad quod tamen obligari quidem nequit, cum voluntatem erga mona- 
sterium beneficam, quam hucusque gessit, possit deponere et illum 

donandi actum, qui efficax nondum fuerit, suspendere vel revocaro. 
Cf. Th. m. Il! 1136. 


R. 3. Dominus quidem vasis, si Caesarius sive monasterium re- 
stituet, plene 1ndemnis non fit, cum valor auri qua auri massa non 
tanti valeat, quanti vas arte elaboratum, neque monasterium vel Cae- 
sarius plus teneatur restituere, quam pretium pro vendita auri materia 
acceptum, i. e. in quo ditiores evaserint. — Damnum, quod superest, 
titulo damnificationis fur restituere tenetur. Quodsi ille non comparet 
vel non restituit, damnum illud a domino ferendum est. 


POSSESSOR MALAE FIDEI. 
Casus. (199) 


lulius puer arbusculas furatus in suo horto plantavit; senex, cum per 
annos mala et pira multa ex is collegisset et in eo esset, ut tres insignes 
abietes quae creverant, caederet, furtum suum confitetur. | Neo-confessarius, 
qui alte retinuit axioma Res fructificat domino", pronuntiat in lulium sen- 
tentiam, ut domino eiusve heredibus reddat pretium fructuum collectorum et 
tres illas abietes caesas. 

similiter aliquando furto. abstulit vicino suo aliquot ova, quae supposuit 
gallinae, et ita paulatim sibi procreandam fecit magnam copiam gallinarum, 
ex qua nunc non parvum lucrum capit. 

Etiam vaccam gravidam abstulit, quam, nato vitulo, domino reddendam 
curat. VVitulum, quem dominus non servasset, servat et nutrit, isque in gran- 
dem bovem crevit. Putat autem se bovem pro fructu industrial! habere et 
sibi retinere posse; pretium autem vituli compensari expensis illis quas fecerat 
pro alenda vacca gravida. 


Quaeritur 1? quid restituere debeat possessor malae fidei. 
2' possible ille fructus retinere et sibi compensare expensas. 
3° quid in casibus propositis lulius restituere debeat. 


Solutio. 


Ad quaesitum 1“ R. 1. Possessor malae fidei restituere debet 652 
1) titulo possessionis ipsam rem alienam, in se vel in aequivalenti 
exsistentem, idque facere debet, etiamsi haec restitutio cedat ita in 
emolumentum domini, ut hic, si in possessione rei suae mansisset, 
rem perdidisset vel deteriorem fecisset. 


R. 2. Debet, si dominus rei ex ipsius rei carentia maius dam- 
num vel lucri defectum subit, 2) totum illud damnum insuper restituere 
titulo iniustae damnificationis, si modo ila damna in confuso prae- 
videri poterant. 

Haec quidem ex iure naturali. Si quid amplius imponunt leges 
civiles, ad id possessor malae fidei tenetur demum in conscientia 
post iudicis sententiam, antea ad id non tenetur. 


Ad quaesitum 2"R. 1. Ex R. ad Quaesitum 1“ sequitur posses-653 
sorem malae fidei non teneri ex se ad amplius; ergo postquam  in- 
demnis factus est dominus, deducere potest expensas necessarias et 

utiles, in quantum valorem pro utilitate domini auxerunt; vel ea quae 
possessor malae fidei addidit quacumque ratione, haec auferre ei licet, 
si quidem re intacta separari possunt. 


R. 2. Iure positivo saepe aliud non conceditur possessori malae 
fidei, nisi compensatio pro solis expensis necessariis, non pro utilibus. 
Quare ubi ius regionis id statuit, ipse quidem possessor malae fidei 
ante indicis sententiam tentare potest compensationem pro expensis 
utilibus, non tamen occultam. Ratio, cur occulte eam compensationem 
facere non liceat, est quod dominus sine iniustitia omnem compen- 
sationem potest prohibere, neque fraudulenter licet eam ab huius iuris 
sui usus impedire. Si igitur dominus hoc iure utitur, ille malae fidei 
possessor acquiescere debet, saltem si dominus paratus sit rem ad 
indicem deferre. Quodsi ad iudicem recurrere non vult, possessor 
malae fidei non videtur iuri suo naturali cedere debere. 


R. 3. Fructus omnes restituere debet, in quantum ipsi rei re- 
spondens; nam in quantum respondent labori et industriae malae fidei 
possessoris, ab hoc possunt retineri. Sententia indicis secuta, de his 
idem dic quod in R. 2 de expensis. 


654 A» quaesitum 3m R. l. In primo casu neo-confessarius male 
applicat principium illud: ,Res fructificat domino." Plantae enim et 
arbores non fructificant, nisi radices egerint in terra adeoque cum suo 
fundo unum quid constituant, ut possint fructificare. Generatim autem 
quoad dominium fundus trahit secum ea, quae in eo aedificata et plan- 
tata sunt. Ergo lulius factus est dominus arborum quae creverunt 
earumque fructuum, etiamsi arbusculas furto abstulit. Debet tamen 
dominum vel dominos arbuscularum indemnes facere. Quod generatim 
fit, si aliquid amplius quam valor arbuscularum tempore furti solvitur 
(ius Romanum statuit duplex pretium). |. Dico: aliquid amplius, nam 
si dominus eas arbusculas evulsisset, sufficeret ipsum pretium ; sed si 
hoc non fecisset — neque id sumi potest —, pretium similium arbu- 
scularum, quas de novo plantare potuit, non sufficit ad plenam indem- 
nitatem, quia arbores de novo plantatae minus bene crescunt, quam 
quae in solo suo manserunt. Duplex pretium ordinarie sufficit, nisi 
in extraordinariis adiunctis constet de damno maiore. 

R. 2. In secundo casu censeo etiam procreationem gallinarum 
ex ovis esse fructum industrialem, non necessario eam debere spectari 
fructum naturalem ex ovis ortum. Ergo manent gallinae in dominio 
luli.  Restituere tamen debet pretium ovorum furte ablatorum. Ce- 
terum si dominus, cui ablata sunt ova, voluisset ipse ex ums gallinas 
procreari, sine difficultate potestatem habuit it efficiendi ex alis ovis. 

655 R. 3. In fertio casu vitulus natus certo est fructus vaccae iam 
gravidae; ac proin vitulus ille iure est eius, cuius lulius abstulit vaccam. 

Hinc est, quod summo iure vitulus etiam bos factus illi debeat 
restitui, etiamsi ille dominus vitulum non servassct neque enutrissot. 
Attamen deducere potest lulius expensas ad nutriendum vitulum neces- 
sarias. Practice hae expensae cum impenso labore circiter aequant 
incrementum vituli. Quare si dominus vitulum non servassct, lulius 

valorem quidem quem debet solvendo satis restituturus est. Debitum 
igitur saltem exstinguet, si solvat pretium vituli cum ordinario eius 
foenore annuo. Nam ut loco ipsius rei sublatae solvat eius pretium seu 
valorem, ratio sufficiens est, ne se prodat furtumque debeat fateri. 

Unde patet lulium, si nihil voluerit pro vitulo restituere, malam 
fecisse computationem sibique nimis induisisse. — Immo si furtum 
factum esset contra pauperem agricolam, qui volebat vitulum enutrire, 
sed qui post furtum similem vitulum sibi emere non potuit, restitutio 
longe maior fieri deberet, siquidem agricola ille damnum longe maius 
tulit. Ili enim homines sine multis expensis novis animal enutriunt 
et labores suos libenter impendunt, quos aliter cum lucro impendendi 
occasionem non habent. 


POSSESSOR DUBIAE FIDEI. 
Casus. (200) 


l. Fulvius aurifaber emit ab homine quem habuit pro non suspecto 
vasa aurea et argentea; postea cum audiret de furto eiusmodi rerum com- 
misso, suspicatur et timet, ne emerit furtiva. Sed ut se subtrahat incommodis 
et damni incurrendi periculis, vasa illa conflat, nec amplius constare potest, 
utrum hae res fuerint furtivae necne. 

2. Amalia, oeconoma apud divitem familiam, sibi res quasdam assumit 
tum titulo compensationis propter mercedem iusto minorem tum titulo parsi- 
moniae, eo quod ipsa cum sua familia plus consumere potuerit vi contractus, 
quam re ipsa factum sit. — Res sic sibi assumptas offert Anastasiae in of- 
ficina mercatoria famulae emendas. Quae ab interrogata domina officinae 
responsum accipit, do veritate rei responsabilitatem habere Amaliam, quare 
nihil obstare, quin res illae modesto pretio emantur. Quod ita fit. 


Qüaeritük 1? quae sint obligationes possessoris dubiae fidei. 


2^ quid ad casus sit dicendum; qui quo loco seu ordine resti- 
tuere debeant. 


Solutio. 


Ad quaesitum 1“ R. 1. Qui, antequam possideat, dubius est, utrum 
res quam alter possidet, huius sit an sua, eam sibi non potest assu- 
mere possidendam, altero invito; alioquin esset possessor malae fidei. 
Neque si dubius est, utrum sit res illa propria possidentis an tertii 
alicuius inviti, eam potest a possidente acquirere, nisi forte cum 
animo rem bene gerendi pro vero domino dubio. 

R. 2. Si eiusmodi dubium ante inceptam possessionem adest 
circa rem, quae in nullius reali possessione invenitur, utrum scilicet 
mea sit an aliena, eius quidem possessionem incipere possum, attamen 
non cum absoluta intentione dominii exercendi, sed cum animo 1n- 
quirendi et rem certo domino tradendi, 

R. 3. Qui post inceptam possessionem dubitat, utrum res sua sit 
an aliena, aut qui secundum modo dicta dubio exsistente legitime pos- 
sessionem incepit, tenetur inquirere. Quodsi inquisitione seria facta 
dubium non solvitur, possessor de re tamquam de sua disponere 

potest, utilité) tamen, simul paratus ad utilitatem perceptam alteri 
cedendam, si quis fortasse postea certum ius suum probaverit. Verum 
si dubium inceptam possessionem praecesserit, ceteris paribus diutius, 
si fieri potest, differri debet ea circa rem dispositio, quae eius valorem 
vel utilitatem diminuat. Cf. Th. m. Il! 1143 sqq; Lugo, De iust. et. 
iure d. 17, n. 89 sqq. 

657 R. 4. Qui inquisitionem secundum dicta in R. 3 necessariam 
cum gravi culpa neglegit, tenetur 1) damnum  resarcire, si postea 
certus dominus apparuerit; 2) si dominus certus non apparet et ex 
omissa inquisitione impossibile fit dubium solvere, pro rata dubii ali- 
gna restitutio debetur ei, qui etiam ius dubium seu probabile habuit: 
quodsi nemo determinatus sit, consulendum quidem est, ut pro rata 


dubii aliquid in pauperes vel causas pias conferatur; obligatio stricta 
non est. Vide Th. m. 1. c. 


R. 5. Qui vero illegitime cum dubio possessionem acquisivit, 
domino certo postea apparenti rem reddere et damnum reparare 
debet, quod illi ex hac illegitima possessione ortum fuerit. Similiter 
dubio manente vel effecto insolubili restitutio ex parte fieri debet, 
idque certis personis, si quibus probabile aliquod ius circa rem erat, 
alioquin pauperibus vel causis piis. Ratio, cur in hoc casu paulo 
severius res sumenda sit quam in R. 4, ea est, quod in nostro casu 
ab initio fuerit dubia seu mala fides, in priore fides bona, cui dubium 
tantum supervenerit. 


658 Ad quaesitum 2“ R. 1. Fulvius — ut enarratio casus nos sumere 
iubet — bona fide incepit possessionem ; verum brevi post oritur et 
oriri debuit dubium certe rationabile eo quod fama spargeretur de 
furto talium rerum perpetrato. Quare Fu vius debuit inquirere (nisi 
forte potuerit ei, a quo emerat, res reddere et ab eo recipere pretium 
solutum), neque licuit, manente dubio, conflando do rebus disponere. 

R. 2. Si igitur postea certum fieret esse ipsas illas res furtivas, 
quas Fulvius emerat et conflaverat, domino postulanti deberet totum 
damnum seu valorem rerum restituere, neque sufficeret reddere mas- 
sam auream et argenteam; de pretio a se soluto recursum tamen 
haberet ad eum, a quo ipse emit. — Si vero res certa fieri amplius 
non posset, domino, cui turto similes res sublatae dicuntur, pro rata 
restituero deberet, atque vix sufficeret, ut restitueret excessum veri 
pretii massae super id quod ipse solverat; is enim adeo magnus esse 
nequit, nisi in ipsa emptione habuerit Fulvius venditorem suum pro 
suspecto; in quo casu ipse propter malao fidei cooperationem gravis 
iniustitiae reus esset atque maiorem etiam contraxisset restituendi 
obligationem. 

659 R. 3. Quoad alterum casum primo videri debet, num rationa- 
biliter sumi potuerit, Amaliam ex rationibus allatis res illas quas 
offert fecisse suas. Quod relato ad bona parsimonialia facilius sumi 
potest; quoad ea, quae occulta compensatione quasi propter minorem 
mercedem sibi assumpsit, practice sumi non potest, nisi in casu ex- 
ceptional! veritas huius rei ab Amalia assertae emptrici perspecta 

fuerit. In posterum igitur neque Anastasiae neque eius dominae 
emptio illa permittenda est. 

R. 4. Post factum hae emptrices difficulter plenam habere pos- 
sunt rei certitudinem. Sed quia res ab initio erat valde suspecta, 
pro rata dubii aliqua restitutio (circiter medii valons) iis incumbit 
erga illam familiam divitem, quae damnum passa est; domina tamen 
ante Anastasiam tenetur, tum quia in eius arcam totum lucrum con- 
fluxit, tum quia mandans erat. Verum ante amhas illas emptrices 
tenetur Amalia saltem quantum attinet ad pretium receptum; emp- 
trices ad excessum valoris rerum supra pretium solutum primarie 
tenentur, Amalia secundarie. De cetero Amalia ilh familiae, apud 
quam oecononam agit, tenetur de toto damno illato, etsi circa partem 
aliquam regressum habeat ad emptrices; eaque non manebit in dubio, 
sed certa est vel facile evadere potest de iniustitia. eiusque magni- 
tudine, quam erga familiam commiserit. 


RESTITUTIO EX CULPA IURIDICA (D. 
Casus. (201) 


Aiax, adulescens 20 annorum, patri in angustiis constituto dicit: » Pater, 
sine me incendere domunculam, quo recipere possimus pretium £&ssecurationis. 
Cui pater respondit: ,Ne me de ista re interroges; nec quidquam de ea re 
scire vel audire volo "^ | Quod Aiax accipiens pro approbatione consilium 
exsequitur. 


Quaeritur 1° quae sint iura et obligationes ex paterna potestate oriundae. 


2U debeatne Aiax eiusve pater restituere. 
3" quid dicendum esset, si ageretur de incendio domus alienae. 


Solutio. 


Ad quaesitum lm R. 1. Cum in nostro casu de damno illato 660 
agatur, quaestio prima de paterna potestate videtur ad ea restringi, 
quae versantur circa damna inferenda vel impedienda. — In genere 
tamen ii qui paternam potestatem habent, debent curam agere et 
personae et bonorum eius, in quem eam potestatem habent. Cura 
personae ex cod. Germ. $ 1631 complectitur et educationem et in- 
vigilantium. 

R. 2. Potestas illa paterna exercetur toto tempore minorenni- 
tatis, 1. e. usque ad annum 21"" completum, nisi forte prius facta sit 
(iuridica) emancipatio: verum pro aetate diversa diverso modo potestas 
paterna est exercenda. 

R. 3. Cavetur legibus civilibus etiam expresse, ut, qui in alterum 
tenetur secundum legem invigilare, damnum  resarcire debeat, quod 
ille alter forte intulerit: a qua obligatione ut eximatur, diversae leges 
statuunt diversa; cod. Germ, satis aeque dicit obligationem cessare, 
si quis diligentiam lege praescriptam adhibuerit, vel non obstante 


qualicumque invigilantia damnum nihilominus exortum esset; secun- 
22- 

dum cod. Gall. a. 1384 ille qui alterius curam habet, debet probare 
se non potuisse factum damnificativum impedire. 


R. 4. Quae quidem damni reparandi obligatio perfecta fit in 
conscientia post sententiam indicis; antea utrum adsit necne, pendet 
ab eo, utrum adfuerit culpa gravis theologica contra iustitiam an 
culpa iuridic.a tantum. 


661 Ad quaesitum 2" R. l. Adulescentem 20 annorum nemo dixerit 
subici debere continuae parentum invigilantiae actuali, sicut subiacere 
debet infans usu rationis carens. Pertinet tamen ad invigilantium 
debitam, ut parentes, si viderint filium adulescentem meditari mala, 
haec eum prohibeant atque, quantum possint, eum a malo arceant. 

R. 2. Inutile videri poterit alicui quaerere, utrum pater an filius 
restituere debeat, in eo saltem casu, quo, ut in nostro, filius propria 
bona, ex quibus restituere possit, non habet, sed solum ea quae a 
patre se accepturum sperat. Nihilominus patrem et filium discernere 
non est inutile. Nam si patri per se obligatio reparandi damni in- 
cumbit, ipse sibi imponere debet expensarum moderationem, quo ha- 
bere possit ut totam summam solvat; si filius obligatur, pater illud 
incommodum ferre non tenetur, sed summum ea pars bonorum pater- 
norum ad reparandum damnum impendi debet, quao constituat partem 
hereditatis pro filio legitimam, neque haec quidem pars vivente patre; 
nam tota obligatio curandae reparationis damni filio inhaeret, qui 
videat quid possit colligere labore suo, postea ex hereditate. 

662 R. 3. Sed in nostro casu solutio danda non est secundum com- 
munes regulas reparandi damni a filis minoribus illati.  Repetenda 
enim est imprimis ex contractu assecurationis, qui aliquando sic con- 
cipitur, ut societas assecurationis cavere quidem debeat pro damnis 
assecuratao rei illatis, exceptis iis damnis, quae orta fuerint ex culpa 
vel assecurati vel eius uxoris vel eius filiorum. Vi talis contractus 
pater Aiacis excluditur ab omni iure recipiendi pretium domunculae 
incensae, quando constiterit Aiacem re vera incendium excitasse, ideo- 
que pretium acceptum restituere debet; alias non ita. 


663 Ad quaesitum 3" R. 1. In alia illa sumptione Quaesiti 3“ re 
vera Aiacis pater reparare damnum debet, si consilium Aiacis tacite 
approbaverit. Attamen verba, quibus usus est, ciusmodi approbationem 
non exprimunt. 

R. 2. Quodsi pator consilium Aiacis non intellexit neque de 
tentamine quidquam animadvertit, ne legalem quidem culpam com- 
misit ex defectu invigilantiae neque ex iure Germ, ad quidquam ob- 
ligari posset reparandum: si vero aliae leges cautionem partis latius 
extendunt (et sane leges GaU. difficilius patrem a cautione solvent), 
id non inducit reparandi damni obligationem in conscientia, nisi post 
sententiam iudicis. 


R. 3. Si pater animadverterit. filium incendium. moliri vel iam 
tentamen facere, neque impediverit, cum potuerit, secundum omnes 
leges civiles positivas, etiam cod. Germ., ipse pator damna reparare 
tenetur; idque sine dubio post condemnationem a indice factam etiam 

in conscientia facere debet. Antea vero, quamquam culpam theolo- 
gicam gravem commisit, eum ad reparationem condemnare non ausus 
sim, quia neglectus gravis in cura paterna debita peccatum contra 
pietatem est, non videtur esse contra iustitiam; neque pater iustitiae 
obligationem habuit, sed caritatis, avertendi damnum a bonis proximi, 
quod a lilio plenum usum rationis habente inferebatur. Aliter, si filius 
usum plenum rationis vel deliberandi facultatem nondum habens dam- 
num tertio causát, parente conscio, aut si filius adultus verbis pater- 
nis ambiguis vere motus fuerit ad inferendum damnum, pater autem 
id advertens non contradixerit. 

Ex lege imperi Germ, de contractu assecurationis d. d. 30 Maii 
1908 in assecurationibus contra damnum  assecurator a solutione 
liberatur, si ipse assecuratus aut sciens et volens aut ex grati negle- 
gentia damnum  causavit, non, si aliquis ex familia. In quo casu 
assecurator ius quidem habebit contra damnificatorem, at contra mem- 
brum familiae in eo solo casu, quando damnum factum est ex proposito 
($ 67). 

Ceterum omnes contractus assecurationis contra damnum ex con- 
ceptu legis finem habent tantum cavendi a damno, non reportandi 
lucri. Quapropter $ 51 statuitur nullitas contractus, per quem asse- 
curatus ex pretio notabiliter ultra verum indicato lucrum reportare 
intenderit; assecuratori autem manere ius annui praemii, quamdiu 
nullitatem 1gnoraverit. — Nihilominus quamdiu nullitas non invocatur, 
qui libere neque fraudulenter contractum inierunt, eum servare pos- 
sunt ad normam naturalis iustitiae. 


RESTITUTIO EX CULPA IURIDICA (II). 
Casus. (202) 


Proteus, ludi magister, alumnos suos comitatur ad faciendam aliquam 
excursionem. Verum horum aliqui procacis ingenii agricolae grave damnum 
inferunt, segetes conculcando. Qui cum ab his, utpote pueris, non possit 
damni restitutionem recipere neque eos in ius vocare, insistit, ut Proteus 
sibi damnum restituat, quippe qui illud impedire debuerit. 


Qüaekitur 1° teneaturne Proteus in foro conscientiae statim damnum resarcire. 


2° debeatne id facere post sententiam iudicis hoc restituendi onus 
illi 1mponentis. 


Solutio. 


Ad quaesitum Im R. Proteus sine dubio alumnis et pueris in-G64 
vigilare tenetur, quamdiu sunt sub eius tutela. Quare si inter pueros 
sunt qui sufficientem discretionem nondum habent hosque Proteus 
animadvertens sinit damnum agris inferre, oc damnum ante omnem 
iudicis sententiam ipso reparare tenetur. Alia damna non tenetur 
resarcire ilico ex se. 


Ad quaesitum 2" R. Verum etsi pueri plenam discretionem 
adepti erant, nihilominus ex lege positiva Proteus cavere debet pro 

damno ab is illato post indicis sententiam. — Indicis etiam est videre, 
quae sint causae, quae secundum leges Proteum a reparandi obliga- 
tione liberent. Post legitimam sententiam latam etiam in conscientia 
damni reparatio debetur. Quodsi ille qui laesus est indicem adire 
sit paratus, isque secundum leges Proteum certo condemnaturus: sane 
convenit, ut iudiciali sententia non exspectata Proteus pro damno 
ab alumnis causato solvat — regressum sibi servans in ipsos alumnos, 
si scientes et volentes damnum  intulerint. 


RESTITUTIO EX CULPA IURIDICA (III). 
Casus. (203) 


Isocrates, vir industrialis, omisit in sua officina quasdam cautelas ad 
impedienda infortunia aptas, quas lex quidem praescribit, praxis tamen etiam 
aliorum raro observat, eo quod periculum sit modicum, quod mediocri opera- 
rorum diligentia facile caveatur. Nihilominus re vera infortunium accidit, 


ita ut tres patres familias misere perierint, qui numerosam familiam indigentem 
reliquerunt. 


Quaeritur 1" debeatne Isocrates damnum ferre, an societas assecurationis. 


2' quid, si damnum, quod familiae illae patiuntur, superat sum- 
mam, quam assecuratio solvat. 


Solutio. 


665 Ad quaesitum 1“ R. 1. Quod ipsos operarios vel potius eorum 
familias superstites attinet, eae sine dubio iuste recipient a societate 
assecurationis id, quod lego vel conventione statutum est, siquidem 
infortunium illud comprehendatur illis casibus, in quibus lex pro ope- 
rariis eorumque familia subsidium dare intendit. 


R. 2. Si Isocrates gravem neglegentiam culpabilem non com- 
misit — id quod non videtur esse factum in casu nostro —, non 
tenetur ipse ex sese pandere defectus minimos qui occurrerant in 
cautelis illis praescriptis adhibendis. Verum si ex parte socie- 
tatis assecurationis vel aliter a deputatis fit. inquisitio do infortunii 
adiunctis, non potest [socrates falsis assertis rem tegere neque fal- 
sis testibus instructis inquisitores decipere; et si inquisitione facta 
iuridica culpa Isocratis deprehenditur, ob quam ipse societatem asse- 
curationis indemnem reddere debeat, id societati postulanti debet in 
conscientia. — At si societas assecurationis adeo rigorose non inquirit, 
cum sciat leges cautelarum adhibendarum difficulter ad amussim servari, 
Isocrates indemnitatem praestare non tenetur. 


C66 Ad quaesitum 2" R. 1. Si leges positivae latae non essent de 
certis cautelis adhibendis, spectato solo iure naturali Isocrates, cum 
moralem diligentiam adhibuerit, absolute loquendo ex rigorosa iustitia 
non teneretur damnum familiis superstitibus resarcire, eo quod tum 
infortunium, casu, non gravi Isocratis culpa evaserit, tum contractus 
desit, vi cuius Isocrates de infortuniis caverit. Nihilominus, ut fami- 

Harum indigentium curam suscipiat et, quantum possit, sublevet, sane 
summae aequitatis est. 

R. 2. Cum leges ad maius tutamen operariorum cautelas etiam 
maiores praescripserint, operari ius habent postulandi, ut omnes illae 
ad amussim adhibeantur; quodsi herus operariis invitis eas omittit, 
obnoxius iit damnis praevisis reparandis. Si vero operarii vel ex- 
presse vel tacite consenserunt atque contenti erant cautelis illis, quas 
re ipsa Isocrates adhibuerat, neque plures postulabant, ille ex se ob- 
noxius non est supplendae indemnitati familiarum, quae interitu 
patrum familias damnum  incurrerunt. 

R. 3. Nihilominus familiae illae ius habent accusandi Isocratem 
violatarum legum atque recipiendi. omnem indemnitatem, si quam 
leges ipsis attribuunt. Immo possunt cum Isocrate agere et pro 
summa pecuniae sibi danda iuri accusandi renuntiare: quod eo liben- 
tus Isocrates videtur praestiturus esse, quia facta accusatione certe 
damnum longe maius subibit. 


RESTITUTIO EX CULPA IURIDICA (IV). 


Casus. (204) 


Agamedes, tessera vecturae non empta, currum viae ferreae ascendit. 
Sed non longo currus processerat, cum repentino infortunio Agamedes cum 
alis graviter laeditur. Actione contra directionem viae ferreae instituta, haec 
condemnatur ad reparanda damna, atque ita etiam Agamedi 10 milia mar- 
carum addicuntur. Qui plane silet de tessera non soluta. 


Quaeritur 1? possitno Agamedes iuro postulare et recipere indemnitatem a 
via ferrea, si defectu temporis impeditus fuerat, quominus 


tesseram emeret. 
2° possitne idem facere, si ex industria omiserat emere atque 
pretii defraudationem commiserat. 


Solutio. 


Ad quaesitum I" R. 1. Ut sermo esse possit do culpa iuridica, 1n-607 
fortunium debuit accidero non vi dementari aliqua, sed neglegentia 
seu inadvertentia eorum qui in servitio viae ferreae occupantur. Ne- 
que aliter censentur tribunalia indemnitatem praestandam imponere. 


R. 2. Ad casum recte solvendum nocesso est videre, quo titulo 
fundetur lex indemnitatis in casu infortuni praestandae. Ratio legis 
enim potest esse legalis interpretatio contractus initi inter possessores 
viae ferreae eiusve directores et inter eos qui eius opera utuntur ad 
vehendum. Ratio legis etiam esso potest securitas publica sedulo 
curanda, cuius obligatio logo directioni viae ferreae imponatur. 


R. 3. Si ratio legis praestandae indemnitatis in casu infortunii 
ost legalis interpretatio contractus, in nostro casu tribunal iudiciale 
sumpsisse adesse contractum evidens est. Verum num reipsa inter 
viam ferream et Agamedem contractus intercesserit, non patet; con- 

tractus certe fit ipsa emptione tesserae, sed tesseram Agamedes non 
emerat. Quare si ex solo hoc modo contractus repetendus est et 
ius petendae indemnitatis in Agamede et in directione viae ferreae 
praestandae indemnitatis obligatio, haec non subsistunt; sed Agamedes 
suo periculo currum ascendit, tribunalis sententia utpote in falsa facti 
suppositione nixa valore pro foro conscientiae caret, ita ut Agamedes 
ne accipere quidem iuste possit summam  indemnitatis sibi oblatam. 

Attamen contractus iniri potest etiam alio modo. Nam si Aga- 
medes ab officiali viae ferreae sine tessera formaliter admissus erat, 
in se sumpta obligatione postea pro tessera solvendi, dicendum est 
contractum aequivalenter esse initum atque proin Agamedem posse 
in casu infortuni ius indemnitatis recipiendae sibi vindicare. — Immo 
si communiter permittitur, ut viatores -currum ascendant et in ipso 
curru demum tesseram emant, eo ipso quod aliquis cum obligatione 
et voluntate solvendi tesserae pretium currum ascendit neque prohi- 
betur, contractus haberi potest initus, seu obligatio viatorem trans- 
vehendi ad certum locum eo ipso ab administrationO viae ferreae 
videtur suscepta. 

668 R. 4. Verum ratio legis praestandae in casu infortunii indem- 
nitatis videtur potius quam in contractus interpretatione legali collo- 
canda esse in securitate publica sollicitus curanda. Hanc esse rationem 
legis ex eo aliquis colligere potest, quod indemnitas praestanda sit 
non solis viatoribus, sed quibuscumque per cursum viae ferreae damnum 
fuerit illatum. Ex quo iit, ut Agamedi, etsi non haberet tesseram 
pretio emptam, nihilominus in casu infortunii per cursum viae ferreae 
causati indemnitatem petere atque recipere liceat. Ita certe in legibus 
regni Germaniae. 


Ad quaesitum 2" R. 1. Si ex contractu petendum esset indemnitatis 
praestandae ius et obligatio, in hac altera sumptione Agamedes num- 
quam ius habere posset. 

R. 2. Sed quoniam ratio contractus vel nulla sit vel saltem non 
praecipua, etiam ille, qui fraudulenter noluit solvere pretium vecturae, 
ius ad indemnitatem in casu infortuni per viam ferream causati non 
amisit. Proin etiamtum summam a tribunalibus sibi addictam Aga- 
medi licet accipere et retinere. 


DAMNIFICATIO REI QUAE PUTATUR PROPRIA. 
Casus. (205) 


Licinius canem suum amiserat. Canis post aliquot hebdomadas accurrens, 
cum idem osse videatur, a Licinio irato arripitur et occiditur. Occisum canem 
cum accuratius inspiciat, videt se errasse, esse canem alienum, cuius pretium 
dominus mox superveniens saltem centum marcas aestimat, quod sibi a Li- 
cinio postulat solvendum. 


Qvaeritck 1° quae requiratur actio, ex qua imponi debeat obligatio resti- 
tutionis. 


2° quid ad casum sit dicendum. 

Solutio. 


Ad quaesitum Ië R. 1. Ut actio damnificans obligationem aecum 663 
ferat indemnitatis praestandae, per se, abstractione facta a lege po- 
sitiva, requiritur, ut 1]) actio sit plene voluntaria et £zulpabili ut 
2) actio sit non utcumque illicita, sed illicita quia contra ius alienum 
strictum (seu contra iustitiam commutativam), ut 3) actio sit effica- 
citer damnificans, non affectu tantum, ut 4) actio sit damni causa, 
non occasio tantum. 


R. 2. Nihilominus lex positiva hanc obligationem  praestandae 
indemnitatis acuere potest, ut non solum eam imponat etiam pro 
certis casibus, in quibus per se ius strictum laesum non fuerit, sed 
etiam propter culpam non theologicam, scii, propter omissam dili- 
gentiam lego praescriptam, sive ex culpa omissam sive sine culpa. 
Quae omissio praescriptae diligentiae vocatur culpa iuridica; quodsi 
haec omissio facta fuerit sine culpa theologica seu coram Deo et 
propria conscientia contracta, dicitur culpa mere iuridica. 


R. 3. Ex culpa mere iuridica obligatio praestandae indemnitatis 
tum demum adest, quando res ad iudicem delata atque ab eo decisa 
fuerit; antea non est obligatio in conscientia, si quidem leges eius- 
modi severius intelligi non tam bono communi utile esset quam 
potius nocivum ; multiplicarentur enim peccata atque durius aliquid 
hominibus imponeretur, quam quod ferret communis hominum con- 
ditio. Cf. Th. m. Ill 1151. 


Ad quaesitum 2" R. 1. Si Licinio, antequam canem occideret, 670 
no serio quidem cogitatio vel dubitatio de errore forte occurrente in 
mentem venerit, subjective non egit iniuste, cum de re tamquam sua 
disponeret; adeoque non ad reparandum domino damnum, sed ad tra- 
dendum ei canem occisum obligandus est. 


R. 2. Si vero serio dubitans, num re vera sit canis suus, egerit, 
sane egit temerarie, praevidens in confuso probabile damnum: in quo 
casu ad reparandum damnum tenetur. 

R. 3. Si subiective quidem excusatur, externum autem discrimen 
inter duos istos canes facile erat agnitu, atque index secundum leges 
regionis Licinium ad praestandam indemnitatem  obligaverit: haec 
obligatio etiam in conscientia sustineri debet. 


DAMNIFICATIO PER ACCIDENS. 
Casus. (206) 


Lupus insigni perpetrato furto erga peregrinos, quos reperit somno de- 
ditos in. solitario loco quiescentes, mox post se audit clamores et minas. Pro 
vita sua timens, ilico ascendit equum, quem eques pro momento reliquerat, 
et cursu celerrimo fugam arripit, dum equus quidem viribus exhaustis con- 
cidat, ipse autem in tuto sit positus. Post annos confitetur: ubi 


Quaeritur num Lupus debeat valorem equi domino quem bene novit restituere. 

Solutio. 


671 Ad quaesitum R. 1. Si Lupus pro vita sua timere debuit, certe 
iure suo usus est ascendens equum, quo fugam arriperet; neque per 
se de damno equo illato teneretur, si per accidens equus periret. 
sed si ipse habebat, unde commode viveret, cum solum commodandi 
equi ius habuerit et pro commodato equo usus ille, quem fecit, potius 
abusus quam usus fuerit, valorem equi domino debet reddere. Alias 
igitur sufficit, ut restituat furto ablata et reparet damna ex furto 
exorta. 

R. 2. Verum lege positiva, saltem in cod. Germ. $ 228, obligatur 
ad reparationem damni, quod alienae rei in propria defensione vel in 
propulsando periculo infert, si ipse in causa est, cur in periculo ipse 
vel sua res versetur. Quod sane aequissimum est. Quare in omni casu 
dominus equi ibi, ubi eiusmodi leges exsistunt, etiam in conscientia 
ius habet postulandi a Lupo indemnitatem; Lupus, saltem post iudicis 
sententiam, in conscientia ad praestandam indemnitatem tenetur. 


DAMNI CAUSA AN OCCASIO EAQUE CONTRA IUSTITIAM 
AN CARITATEM TANTUM. 


Casus. (207) 


Fabius in agro suo, per quem frequenter transiro scit inimicum, altam 
fodit foveam eamque ramis leviter contegit. Expresse quidem monet inimicum 
ipsi ius non esso transeundi per suum agrum, neque se cavere posse de quo- 
cumque accidenti. Verum hac generali monitione nullatenus perterritus in- 
imicus pergit vespere consuetam viam sumere atque infeliciter incidit in foveam, 
ita ut crus et brachium frangat: de quo malo inimici Fabius valde gaudet 


ilhidque praeviderat atque intenderat. Sed 


Quaeritur debeatne Fabius inimico damna resarcire. 


Solutio. 


672 Ad quaesitum R. 1. Actio Fabii est sine dubio graviter cul- 
pabilis, est damni gravis efficax, est etiam damni concausa, non oc- 
casio tantum. Unica conditio est dubia, sitne illa actio contra ius 
illius viri inimici. 

R. 2. Quodsi ageretur de via publica, per quam, etsi raro homines 
transeant, tamen transeundi ius habent, omnino laesum esset ius in- 
imici, si clam eruta esset fossa, in quam incidendi viatori erat periculum. 


R. 3. Idem dic, si Fabius per suum agrum homines transire 
passus esset: in quo casu iustitia prohibet, quominus beneficium, quod 
specietenus praebet, vertat in alicuius hominis perniciem; atque si 
Fabius postea transitum velit prohibere, serio de periculo monere 
debet, si quod periculum transeuntibus creaverit. 


673 R. 4. Nunc vero inimicus ius non habuit transeundi, insuper 
monitus est aliquatenus de periculo, quamquam parum graviter. Hinc 

non audeo Fabium commissae iniustitiae condemnare, quae secum 
ferat obligationem damni reparandi, at gravissime laesae caritatis. 


R. 5. Ex codice Genu. $ 226 videtur gravior ratio contra Fabium 
urgere. Paragraphus illa denegat cuilibet exercitium iuris, quod solum 
finem habeat alteri damnum inferendi, atque in tali casu secundum 
i; 8260 indemnitatem praestandam imponit. (Quapropter si Fabius in 
ius vocatus ad indemnitatem inimico dandam condemnatus fuerit, 
hanc certo in conscientia debet. Immo censeo in iis locis, ubi leges 
dominum tali iure privant, Fabium etiam ante iudicis sententiam ad 
damnum reparandum teneri. Nam ratio, cur actio fodendi fossam, 
quam scit transeunti nec quidquam suspicanti fore in ruinam, ex sese 
non sit contra iustitiam, ea est, quod Fabius in re sua agens deque 
ea disponens usus sit iure suo; verum lex, ut sumo, eum hoc usu tam- 
quam iure privat; ergo non iam utitur iure suo ac proin laedens 


alterum contra hunc agit iniuste. 


USUS IURIS AN ABUSUS. 
Casus. (208) 


Lipsius possessorem agri vicini odio prosequitur. Quare utens iure suo 
avertendi torrentem aquae a suo agro superiore, qui ceteroquin incultus iacet. 
rvulum ita dirigit, ut in agrum vicini inferiorem magna vi defluat atque 


segetes modo caesas secum rapiat et perdat. 


Quaeritur utrum Lipsius revera iure suo usus sit, an vicino damnum illatum 
resarcire debeat. 


Solutio. 


Ad quaesitum R. 1. Secundum cod. Germ. in superiore casu 674 
laud, certum est Lipsium contra vicinum suum iniuste egisse eique 
ad reparanda damna teneri. Atque ita in universim dicendum puto, 
quia actio Lipsii longe magis quam actio Fabii in superiore casu 
causa est damni alieni. In. superiore enim casu propinquior causa 
damni erat ipsa inimici illicita actio. transeundi. per agrum alienum; 
hic autem causa immediata et efficax alieni damni una est Lipsii actio 
qua dirigit torrentem aquae in agrum vicinum. Est igitur haec actio 
causa damni, causa efficax, causa plene voluntaria atque culpabilis; 
est etiam iniusta, nam iniusta esse ex hac sola ratione desineret, 
quod necessaria esset ad proprium damnum avertendum; de proprio 
autem damno Lipsii avertendo plane non agitur in casu. 


R. 2. Si quando haec aquae aversio utcumque utilis fuisset agro 675 
Lipsii, ctiamtum damnum longe maius a vicino incurrendum potius 
evitare debuisset, iure tamen ipso a vicino indemnitatem postu- 
lasse!. — Si vero utriusque damnum fero fuisset aequale, vicinus, 
quantum fieri potuit, monendus quidem fuisset, ut pro posse sibi ca- 
veret, sed postea Lipsius iniuste non egisset, suae utilitati vel suo 
avertendo damno intendens; immo ne tum quidem iniuste egisset, 

restitution; obnoxius, si ad suum damnum avertendum impulsus esset 
sola praevisione et intentione damni vicini sui: quamquam tum gra- 
viter peccasset contra caritatem. 


INTENTIO REDDENS ACTIONEM INJUSTAM. 


Casus. (209) 


Petrus et Paulus adeunt cubiculum communis amici, qui abest. Petrus 
horologium quod ibi reperit clam in saccum mittit. In quo cum a Paulo 
deprehendatur, speciem induit faciendi ioci atque Paulum etiam excitat ad 
secum sumendos aliquot libros, „quos“, ait, , mihi crastino dio affer, ut post 
hebdomadam res quasi inventas amico reddero possim“. Verum ipse intendit 
ea nullatenus reddere, sed sibi omnia retinere. At ipsa hac nocte, antequam 


Paulus Petro libros afferre posset, et huic horologium et Paulo libri furto 
auferuntur. 


Quaeritur 1° num intentio damni facere possit, ut modo adsit, modo absit 
obligatio restituendi. 


2? in nostro casu teneaturne Petrus vel Paulus ad restitutionem 
amico faciendam. 


3^ num quidquam intersit, utrum Paulus ipse sibi libros assump- 
serit, an a Petro iam assumptos acceperit. 


Solutio. 


676 Ad quaesitum |" R. 1. Intentio damni facere potest, ut actio 
sive in se sive qua damnificans sit voluntaria, cum alias esset propter 
inadvertentam vel damni secuturi ignorantiam  non-Ooluntaria. In 
quo casu certe potest fieri, ut propter intentionem damni adsit re- 
stituendi obligatio, absit intentione deficiente. 


R. 2. Intentio damni aliquando demonstrare potest actionem 
esse non solum obiective damnificativam, sed etiam formaliter in- 
iustam. Scilicet si sola ratio defendendi rem propriam causa est, cur 
actio alteri damnosa non sit iniusta, intentio damni alieni demonstrare 
potest hanc defendendi rationem abesse ab actione, eamque proin 
esse iniustam. — Si tamen utraque ratio, et rei propriae defendendae 
et damnificandae alienae, simul concurrit, actio non arguitur esse in- 
iusta ex posteriore illa prava intentione. 


R. 3. Intentio inferendi damni etiam alio modo interdum non 
quidem efficere potest, ut actio aliqua sit causa damni, tamen osten- 
dere eam esse in hisce circumstantiis seu propter specialia adiuncta 
eius, qui damnum patitur, huius damni concausam, cum alias esse 
possit sola occasio vel summum causa per accidens, quae cum damno 
eoniungi possit sed non soleat. 


R. 4. Intentio aliquando directo efficere potest, ut eadem actio 
materialiter spectata modo sit iniusta, modo non iniusta. Sic v. g. 
qui aufert rem alienam ea intentione, ut eam tamquam suam usurpet, 
iniuste agit furando; qui eam aufert, ut eam domino melius servet, 

non agit iniuste; neque iniuste agit, qui aufert, eam ex praesumpta 
domini licentia, ut ea pro commodata utatur. 


R. 5. Alias, si actio extorna formaliter non mutatur per inten- 
tionem, sola intentio damni alieni non facit, ut actio voluntaria, alio- 
quin non iniusta, fiat iniusta. 


Ad quaesitum 2" R. 1. Petrus re vera furtum commisit neque677 
umquam hanc furandi inentem deposuit. Actio autem furtiva est ex 
sese damnosa, et fur de omni damno, quod aliquo modo provideri 
poterat, domino tenetur. Quare dubium non est, quin teneatur amico 
horologium eiusve valorem restituere, etsi sibi novo furto sublatum 
sit; nam actione sua furtiva onus restitutionis in se suscepit, quid- 
quid postea evenerit. 

R. 2. Paulus non habuit animum furandi. In se quidem contra 
voluntatem domini rem alienam assumpsit — quod est contra justi- 
tiam. Verum ioci causa ita agere cum intentione mox reddendi non 
est pleno sensu seu perfecte iniustum neque censetur actio damnosa. 
Quare Paulus non tenetur restituere, si fortuito illae res sibi a fure 
auferantur, debuit tamen res alienas ita caute custodire, sicut ho- 
mines communiter res suas custodiunt; secus de damno tenetur. 
Alias autem neque eius intentio, qua voluerit non amico sed Petro 
libros tradere, rem mutat pro Paulo, siquidem furtivum Petri animum 
ignoravit atque omnia iocandi causa peregit. Quodsi Petro libros 
tradidisset atque ille eos animo furtivo accepisset, ab eo momento 
Petrus omnino pro libris cavere debuisset. 


Ad quaesitum 3m R. 1. Plane res mutata esset Nam si a 6076 
Petro accepisset, in eo casu Paulus retinuisset libros nomine Petri, 
i. e. retinuisset libros furtivos, etsi ipse bona fide eos retinuerit.:. Qua- 
propter in eo casu non Paulus quidem, sed Petrus etiam librorum 
valorem amico omnino restituere deberet. 


R. 2. S1 vero Petrus, cum a Paulo deprehenderetur, animum 
mutasset atque re vera non iam furando sed ioci causa ea mente, 
ut paulo post res amico redderet, eas secum tulisset, neque Petrus 
ad quidquam teneretur, sed amicus damnum tamquam fortuitum pati 
deberet, nisi forte, re ad iudicem delata, positiva sententia onus re- 
stitutionis impositum esset. Quod non est iniustum. 


CAUSA ET OCCASIO. 


Casus. (210) 


Cunibertus chemicus in praeparandis variis mixtionibus occupatus ad 
adstantes hospites 1o0cando dicit: in his et illis lagenis praeparavi pretiosis- 
simum et delicatum potum; re vera tamen omnes illae mixtiones graviter 
nocivae sunt. Publius, homo simplex, serio sumens verba Cuniberti experiri 
vult illum potum, sed infelici haustu in vitae periculum adducitur, expensas 
medicas multas incurrit atque per plures menses potestate providendi suis 
victum privatur. 

Dagobertus confingit literas, quibus falsum rumorem exprimat optimae 
conditionis alicuius instituti novi industrials: quas laceratas abicit in publico 
loco. lulius curiositate ductus partes colligit atque legit, et nuntio illo per- 
motus studet collatis pecuniis partem habere illius instituti; re vera autem 
insigniter decipitur atque magnum subit damnum. 


Quaeritur 1? sintno Cunibertus et Dagobertus obnoxii ferendis illis damnis. 


2° quid, si videntes hominum illorum stultam curiositatem eam 
non impediverint, vel si intenderint illa damna. 


Solutio. 


679 Ad quaesitum lo R. 1. Per se neque mixtio illa chemica ne- 
que iocosa illa locutio neque ex parte Dagoberti illa literarum fictio 
et abiectio causa est damnorum, sed potius occasiones sunt, quibus 
aliorum curiositas, levitas atque stultitia usa est ad sibi inferendum 
damnum. Nemo enim prudenter agens poterat sine meliore inqui- 
sitione illis manifestis iocis fidere, vel saltem de mala arte gravis- 
sime debuit dubitare. — Quapropter si insciis Cuniberto et Dagoberto 
aliquis damnum passus est, id illi reparare non tenentur. 


R. 2. Sed si aliae fraudes essent adiunctae, quibus vel Cuni- 
bertus certo homini persuasisset esse potum innoxium, vel quibus 
Dagobertus certo viro credibilem fecisset rumorem illum, sane poterant 
istae fraudes causae esse alieni damni atque ita obligationem faciendae 
indemnitatis secum trahere. Cf. Th. m. Ill 1168. 


680 Ad quaesitum 2" R. 1. Si Cunibertus viderit virum ex simpli- 
citate arripientem potum nocivum a se praeparatum, certe tenetur 
sub gravi eum impedire. - Quilibet qui id animadverterit, tenetur 


ex caritate saltem ; 1demque de Cuniberto dicendum esset, si Publius 
esset homo qui sciret qui esset potus, sed ex temeritate vellet eius 
vim in se experiri. At cum agatur de homine, qui ex simplicitate 
quidem, re ipsa tamen actione Cuniberti (videlicet nocivi potus prae- 
paratione nec reclusione, magis etiam commendatione, quam non ipse 
quidem sed alter seriam sumpsit) inductus est ad illud experimentum 
novicum, tenetur Cunibertus ex iustitia eum impedire. — Quod nisi facit, 
obnoxius mt restitution; faciendae propter damna, quae homo ille 
simplex patiatur. Et re vera illa actio Cuniberti, quae ex se non 
est nisi remota occasio possibilis damni, in hisce concretis adiunctis 
a Cuniberto cognitis fit vera damni causa. 


R. 2. Idem dic, etsi Cunibertus fatalem errorem non viderit, 
sed eum in homine simplici, quem facile decipi posse praeviderit, in- 
tenderit. Nam haec intentio ostendit in isto certo viro propter eius 


simplicitatem et ignorantiam actiones Cuniberti habere rationem causae, 
non occasionis tantum. 


R. 3. Caritatis quidem laesae, non tamen laesae strictae iustitiae 
cum obligatione restituendi reum dixerim Cunibertum, si solum eius- 
inodi res praeparasset atque in genere malevolum illum animum fo- 
visset, utinam aliquis illicite potum sibi assumeret. Nam haec vaga 

intentio (vel rectius velleitas, non voluntas, seu desiderium non efficax 
sed inefficax), quae neminem determinatum hominem respicit neque 
allicit, fere solam possibilitatem spectat neque facit, ut actio Cuni- 
berti, quae ex se sola est mera occasio, evadat damni causa. 


R. 4. Quoad Dagobertum illa circumstantia, quod viderit hominem 681 
aliquem literarum partes componere et legere, nondum fecit, ut esset 
causa damni; nam eiusmodi simplicitas et imprudentia, qua quis 
frustis istis serio utatur, ne in legente quidem supponi potest, sed 
debet probari. Quodsi cognovisset lectorem lectione illa moveri ad 
actiones sibi damnosas, debuit monere vel dubium excitare, ita ut 
temeritatem suam posset animadvertere: alioquin puto eum iniustitiae 
reum et restitution; damnorum obnoxium evadere sicut Cunibertum 
in priore casu, si hominem simplicitate deceptum vidisset potum illum 
venenatum pro potu innoxio sumere atque haurire. 


DAMNUM EX ERRORE CAUSATUM (D. 
Casus. (211) 


Claudius temere iocans cum Paulo eius anulum e manu arripit. Qui 
cum diceret: ,Cavo ne perdas; pretiosus ést id irridens neque credens 
anulum in vicinum flumen proicit, cum revera audit anulum quingentis marcis 
constitisse. 


Quaeritur ad quid teneatur Claudius in conscientia. 


Solutio. 


Ad quaesitum R. 1. In foro externo dubium non est, quinó52 
Claudius, cum temeritatis suae argui potuerit, ad pretium anuli in- 
tegrum solvendum obligetur. Quo facto, etiam in conscientia ad id 
tenetur, quomodocumque demum erraverit. 


R. 2. Sı Claudius satis, etsi dubitando, animadverit Paulum serio 
efferre magnum anuli pretium, etsi non accurate valorem noverit, in 
confuso tamen verum valorem satis coniectabat atque plene voluntarie 
damnum tale, quale respondet integro anuli valori, Paulo intulit: hinc 
statim in foro interno, iudiciali actione non exspectata, totum dam- 
num debet reparare. 

R. 3. Quodsi Claudius sincere protestatur se plane ne cogitasse 683 
quidem do tanto rei valorc, sibi persuasum fuisse Paulum ioci causa 
in immensum exaggerasse, se summum existimasse anulum 10 marcis 
valere: antequam res judicialiter agatur, Claudius in conscientia ad 
10 marcarum quidem restitutionem tenetur, ad amplius nondum te- 
netur. Excessus igitur damni tamquam ex infortunio exorti interim 
in domino anuli residebit. Sed no in hac quidem sumptione Paulus 
prohibetur, quominus iudiciali actione Claudium cogat ad integri va- 
lons restitutionem. Cf. Th. m. Ill 1155 1157. 


R. 4. Quodsi Pauli conditio sit hominis ditissimi, Claudii vero 
viri fortunae tenuis, ne illa quidem 10 marcarum restitutio ante 1u- 

(liciniem actionem obligabit sub gravi, quia in ditissimo homine dam- 
num 10 mare, non censetur grave, neque Claudius graviter peccasse 
censendus est. 


DAMNUM EX ERRORE CAUSATUM (II). 
Casus. (212) 


Rutgerus bona fide narrat amico certarum mercium pretium brevi auctum 
iri; quapropter monet, ut sibi do iis provideat. Mox audit e contrario va- 
lorem iri minutum, cuius rei apud amicum non amplius mentionem facit; 
quo fit, ut illo satis magnum damnum incurrat. 


Qcaeritur 1? num ex actione inculpabili aliquis teneri possit ad damni re- 
parationem. 


2° quid do Rutgero eiusque obligatione. 


Solutio. 


684 Ad quaesitum lm R. 1. Ex actione inculpabili qua tali nemo 
ad reparandum damnum tenetur. Potest tamen esse, ut actio incul- 
pabilis sit fundamentum, in quo ob circumstantias nitantur aliae ob- 
ligationes ex iustitia damni reparationem inducentes. 

R. 2. Eiusmodi adiuncta seu circumstantiae exsistere possunt 
inter alia, 1) si fit contractus, et unus contrahens de damno orituro 
cavere debeat; 2) si lex positiva aliquid praestandum imposuit, quo 
non praestito, reparandi damni obligatio imponatur. 


685 Ad quaesitum 2“ R. 1. Narratio illa bona fide facta non induxit 
obligationem reparandi damni, quod forte ex illa narratione oriturum 
sit; sed aliter indicandum do omissa illa retractatione. — Videlicet: 

R. 2. Cum primum Rutgerus cognoverit se falsum narrasse et 
suasisse, debuit, quantum potuit, amicum monere, ne falsa illa narratio 
et suasio pergeret damnum producere. Quod si plena advertentia 
culpabiliter neglexit, ex eo iam fit reus laesae iustitiae et. damni 
causati. Quare damnum, quod ab eo tempore oritur, ipse causant 
causa efficaci iniusta plene voluntaria, atque ad illud reparandum in 
conscientia tenetur. 

R. 3. Quodsi Rutgerus obligationem retractandi gravem non in- 
tellexerit, subiective excusatur neque in conscientia reparando damno 
est obnoxius. 


LUCRUM TERTII ALICUIUS IMPEDIENS (D. 
Casus. (213) 


Rutinus cum duorum competitorum, qui petebant concursu parochiam 
vacantem, scripta examinaret, magna partialitate ductus inferiorem superiori 
praetulit atquo ita hunc ab obtinendo beneficio excludit. 

Rufus nuper dissuasit amico peregrinationem, quam quotannis facere hic 
soleat, consuetus sanctuario trecentas marcas offerre. Odio egit erga custodes 

sanctuarii, praetendens ex munere suo tamquam medici peregrinationem illam 

amici sanitati esse periculosam, ceteroquin custodes illos sanctuarii atque 

ipsum sanctuarium satis superque possidere. 

Quaeritur 1° ex quanam ratione avertens a beneficio obnoxiu., sit indemni- 
tati praestandae propter lucrum non secutum. 


2" quid ad casus sit dicendum. 


Solutio. 


Al) quaesitum 1“ R. 1. Videri debet, num ille, qui beneficio686 
sperato destituatur, ex aliquo titulo strictum ius habuerit ad bene- 
licium illud accipiendum, consideratis omnibus circumstantiis. Nam 
si ita est, ille qui eum a iure tali recipiendo quomodocumque im- 
pedit, eum iure stricto privat adeoque iniustitiam committit cum 
onere restituendi. 

R. 2. Si verum ius ad certam rem non adest, restat, ne in- 
iustis mediis impediatur in generali illo iure acquirendi, sive donatione 
sive alus contractibus dominii translativis. Quae media iniusta esse 
possunt directe contra eum, qui bona quaedam sperat, v. g. vi, minis, 
fraude eum detinendo, ne possit cum tertio a quo sperat agere; vel 
immediate erga tertium a quo bona sperantur, eum circumveniendo 
vel detinendo, ita ut invitus ab actione alioquin. alteri benefica abs- 
tüneat; vel erga utrumque, i. e. et eum qui bona sperat et a quo 
sperat, v. g. diffamatione mediisve mendacibus animum tertii beneficum 
diminuendo seu exstinguendo. Omnibus istis modis iniustitia. potest 
committi, quae inducat secundum spem habendorum bonorum obliga- 
tionem pro rata reparandi damni, quod quis incurrerit.. Nam etiamsi 
iniusta media tangunt directe solum benefactorem, indirecte tangunt 
etiam qua iniusta eum, cui ille voluerit exsistere benefactor. 

R. 3. Attamen prout iniustitia directe in benefactorem vel so- 
lum vel primarie et efficaciter commissa est, aut in eum qui bona 
speravit, discrimen illud observandum est, ut in priore casu, si res 
est adhuc integra, sufficiat iniustitiam deceptionemque tollere a bene- 
factore, ut reparatio iniustitiae censeatur esse facta; non ita in altero 
casu. In hoc ultimo casu damnum ex lucro non capto semper re- 
parari debet, neque umquain dici potest rem mansisse integram, quando 
vis et decepfio completa erat atque plenum suum effectum produxerat. 


Ad quaesitum 2" R. 1. In priore casu ille, qui vincit com-687 
petitorem, ius strictum ad ecclesiasticum beneficium habet, a quo ne 
immediatus quidem superior ecclesiasticus, multo minus examinator, 
eum excludere potest. Lex enim ecclesiastica, quae victori initet 
beneficium conferre, ilh post factum periculum et conditionem im- 
pletam ex quasi contractu rigorosum ius confert, non in re quidem, 
sed ad rem. 

Quare dubium non videtur, quin Rutinus teneatur ei, qui damnum 
passus sit, damnum reparare; immo si iniustitia patet, retractanda est 
beneficii collatio, atque actio judicialis do laesa iustitia instrui potest. 
Cf. Th. m. IIl! 1159. 


J.ehmkiihl, Casus conscientiae. 1. Ed. 4. 23 

Modus nutem reparandi damni aliquando non ita difficilis est. 
Nam si Rufinus curare potest, ut ille, quem iniuste postposuit, bene- 
ficium alterum aeque bonum recipiat, damnum reparatum exsistit. 


688 R. 2. In posteriore casu custodes sanctuarii ad eleemosynam 
illam annuam ius strictum habebunt nullum. Quapropter si Rufus 
propter impeditam illam eleemosynam ad restitutionem tenetur, tenetur 
ex solis iniustis adbibitis mediis: quae singillatim. discuti. debent. 


R. 3. Quod egerit ex odio, peccavit quidem, sed nondum contra 
iustitiam, nisi media sint re iniusta. Occurrit primo praetextus vale- 
tudinis periculo non exponendae, quo dissuasit amico iter illud et 
consequenter effecit, ne occasione itineris daretur eleemosyna. Haec 
fraus quidem est, sed imprimis fraus erat erga amicum, qua aver- 
teretur ab itinere, non detinebatur ab eleemosyna; hanc enim, si 
voluit, etiam potuit mittere. Quodsi non misit, id satis ostendit eum 
non invitum cessasse ab eleemosyna, atque illud damnum sanctuarii 
ex persuasione Rufi secutum esse per accidens et quasi ex occasione, 
non tamquam ex causa. Existimo igitur hoc titulo Rufum non teneri 
ad resarciendam sanctuaiio speratam illam eleemosynam. Lugo tamen 
De iust. et iure d. 18, n. 100 severius iudicat. 


689 R. 4. Accedit quod Rufus directe dixerit sanctuarium illud 
satis superque possidere atque aperte suaserit amico, ne eleemosynam 
conferret. Quoad hanc suasionem videri debet, num ratio vera sit. 
suasio enim non erronea neque fraudulenta contra caritatem quidem 
est, si ex odio oritur, contra iustitiam non est, quia neque contra 
donatorem neque contra donatarium iniustitiam. continet. Cf. Lugo 
l. c. n. 98. Sed si ratio addita falsa est eaque Rufi amicum deter- 
minavit, ne eleemosynam alias daturus daret, Rufus tenetur iniustitiam 
reparare. Multi sunt qui eum obligant ad conferendam eleemosynam 
illam ex suis, si quando amicus noluerit amplius dare, etsi falsitatem 
rationis allatae edoctus sit. Ali putant sufficere, ut Rufus amicum 
sincere veritatem doceat eumque roget, ut solitam eleemosynam donet: 
ita si amicus in conditione plane eadem manserit neque ullum maius 
incommodum senserit in. eleemosyna nunc conferenda; quodsi autem 
mutata voluntate nolit amplius eleemosynam dare, id non esse contra 
sanctuarium iniustum, neque proin committi a Rufo aliquid contra 
sanctuarium efficaciter iniusti; iniustum enim solummodo esse, si invito 
amico sanctuarium lucro illo privetur, neque amicus amplius sit in ea 
conditione, ut commodo possit dare. Prior sententia est praeferenda. 


LUCRUM TERTII ALICUIUS IMPEDIENS (II). 


Casus. (214) 


Cassius obviam habet amicum, quem videt properantem ad theatrum, 
ubi insignis cantatrix prodibit, quam amicus illo amore abreptus dono 
1000 mare honorare statuit. Cassius hanc vesaniam esse secum reputans 
atque simul invidens ,omnibus istis mimis et éantatricibus quod tam facili 
negotio ingentes divitias colligant, amicum falso timore incusso, ne in in- 

sidias sibi structas irruat, detinet atque ita gaudet, quod directorem theatri 
et cantatricem illa summa pecuniae defraudaverit Sed cum postea fraudem 
suam in confessione narret, confessorius cum obligat ad reparandum illud 
damnum iis, qui passi sint. 

Cassianus, homo satis dives, oeconomo suo dixit, ut circa festa natalitia 
Domini ab is omnibus, qui ostiatim res suas venales offerant, large emat 
ad ornamenta festiva, etsi fiat ad magnam abundantiam; pauperes enim illos 
aliquid libenter lucrari velle. Oeconomus vero emit ad sufficientiam, non 


amplius. 
Quaeritur lu num fraus illa obliget Cassium ad reparandum damnum. 


24^ quid de Cassiani oeconomo dicendum quoad venditores illos 
pauperes. 


Solutio. 


Ad quaesitum 1” R. 1. Paulisper seponamus animum illum 1n-690 
vidum, quem Cassius gerat, et gaudium de deceptione contra theatri 
directorem et cantatricem istam effectum sortita. Si enim solum 
effectum in se spectamus, videlicet prodigalitatem sane aliquo modo 
peccaminosam impeditam, nemo dixerit peccatum esse contra iusti- 
tam atque contractam esse obligationem reparandi damni seu lucri 
cessantis. Impedire peccatum bonum est: quod si factum fuerit modo 
non plane probando, id tamen non facit, ut actio illa sit. graviter 
peccaminosa vel graviter iniusta; immo quoad ultimum effectum amicus 
ille Cassii ne rationabiliter quidem erat neque esse poterat invitus. 
Quodsi ipse non fuit invitus, fraus illa ab iustitia. erga Cassii ami- 
cum hac sola ratione iam purgabitur; verum iniustitia contra theatri 
directorem et cantatricem saltem non adest, nisi mediante iniustitia 
directa contra Cassii amicum; alus verbis: iniustitia. si fuerit com- 
missa, quando relate ad hunc amicum aufertur, aufertur etiam in- 
iustitia. contra illos. 

R. 2. Sola illa invidia mente concepta vel gaudium illud de 
lucro a scenicis non habito actionem Cassii non facit iniustam, nisi 
ex se externam et efficacem iniustitiam iam contineat: quapropter ex 
eo capite non tenetur ad restitutionem. 

R. 3. Aliter quidem res esset, si diffamando vel falso deprimendo 691 
artem scenicam sive directoris sive cantatricis Cassius in causa fuisset, 
cur lucrum eorum diminueretur: id enim per se esset directe iniusti- 
tiam committere contra scenicos. 

Sed ne tum quidem constaret lucri perditionem Cassio imputari. 
Videlicet ei non imputaretur illa lucri amissio neque iustitiae laesio- 
nem contineret, 1) si actio scenica fuisset impudica, cui neque director 
et cantatrix sino peccato cooperari neque ali, ut Cassii amicus, sino 
peccato assistere potuissent; nam in hoc casu, utut diffamatio artis 
fuerit. iniusta, effectus huius diffamationis, 1. e. lucri cessatio, non 
esset iniusta. 2) Atque ex simili ratione, etiam quomodocumque sit 
donatio impedita, s; et quatenus erat prodiga, i. e. illicita tum ex 
parte donantis tum ex parte accipientis, obligatio restituendi non est, 
etsi spectaculum secundum se fuit honestissimum. 

23 

Unde patet confessarium citius, quam par erat, Cassio obliga- 


tionem reparandi damni imposuisse. Cf. Tamburini, In decal. 1. 8, 
tr. 3, c. 4, $ 2, n. 7 sqq. 


«92 Ad quaesitum 2m R. 1. Cassianus, ut patet, intendebat lucrum 
istorum venditorum magis quam propriam utilitatem. Quare oeco- 
nomus male egit contra voluntatem domini sui parcius emendo. 


R. 2. Nihilominus iniustitia contra neminem eorum commissa 
est: neque quisquam ius certi lucri iam habuit, nisi emptione peracta: 
neque cuipiam determinato ex mente Cassiani spes lucri collata erat, 
sed solummodo venditoribus in genere hanc spem fecerat. Quare 
oeconomus ad restitutionem aliquam non tenetur; mentem tamen do- 


mini sui sane exsequetur, si pro potestate sibi a domino facta satis 
largus exsistat in eleemosynis dandis. 


LUCRUM TERTII ALICUIUS IMPEDIENS (III). 


Casus. (215) 


Lambertus graviter decumbens volebat nepotem suum facere heredem: 
quapropter famulo mandat, ut notarium vocet; qui rogatus ab aliis cognatis 
differt et iterum a Lamberto monitus eum domi non esse dicit. Quo demum 
fit, ut Lambertus decedat intestatus atque nepos partem quidem hereditatis 
capiat, sed longe minorem, quam accepisset ex testamento confecto. 


Quaeritur sintne famulus atque cognati obnoxii indemnitati nepoti defuncti 
procurandae secundum spem integrae hereditatis. 


Solutio. 


693 Ad quaesitum R. 1. Si indemnitas praestanda est, haec incumbit 
non famulo solum, sed etiam cognatis, immo illis imprimis, quia 
famulus ile vel nomine vel saltem in favorem cognatorum ex eorum 
voluntate egit. Idque ita verum est, ut, si famulus — id quod improba- 
bile est — potuerit facere et fecerit. reparationem, nihilominus pro 


parte, (piam cognatorum quisque acceperit, ad eum vel eos habeat 
recursum. 


R. 2. Sitno nepoti defuncti indemnitas procuranda necne, pendet 
ab eo, utrum actio famuli fuerit fraudulenta Lamberti circumventio, 
ita ut invitus a condendo testamento impeditus sit, necne. Si igitur 
Lambertus retinnit voluntatem seriam condendi testamenti, ipse autem 
scribere non iam potuit aut nonnisi difficulter potuit, fortiorem autem 
iussionem non repetiit ex eo quod mortem non adeo propinquam 
habebat, censeo actionem famuli et cognatorum esse fraudulentam 
Lamberti inviti circumventionem. 


R. 3. Si vero Lambertus facile tulit dilationem, animadvertens 
cognatos sese opponere, seu si facile potuit alterum  advocare vel 
etiam facile ipse conficere testamentum validum: haec omissio volun- 
taria pro signo sumi potest voluntatis aliquatenus mutatae vel pro 

approbatione hereditatis ab intestato. — Quodsi ita morali quadam 
certitudine indicari potest, famulus atque cognati excusari possunt a 
lucro cessante nepoti restituendo. 


DAMNUM INCONSIDERATE FACTUM. 
Casus. (216) 


Tullius in indicio contra Caium leviter testimonium dixit, rem parum 
aestimans; (pio factum est, ut Caius per complures menses ad poenam car 
ceris condemnaretur et per annum honore civili privatus decerneretur. Sed 
mox Tullius cognovit se inconsiderate falsum dixisse; nunc vero, si retractet, 
se periurii accusatum et ad 5 annos carceris condemnatum iri. 


Quaeritur 1° ad quid Tullius teneatur, si errorem suum  adverterit. »iv4 
antequam Caius poenam solverit sive postea. 
2° quid, si Can familia propter eius absentiam penuriam patiatur. 
3" quid dicendum esset, si Caius esset sacerdos, qui ob sola- 
leges civili-ecclesiasticas iniustas in sui muneris exercitio vio- 
latas accusaretur. 


Solutio. 


Ad quaesitum 1l" R. 1. Per se ille, qui causam posuit alterius 694 
damni iniusti, tonetur, quantum potest, effectum, si productus nondum 
est, impedire vel impedire ulteriorem effectum ; idque non solum, si 
culpabiliter causam posuit, sed etiam, si id fecerit inculpabiliter, cum 
eo tamen discrimine, ut in posteriore casu ad id non teneatur cum 
incommodo relative magno, sed damnum, quod nihilominus oriturum 
sit, tum adscribatur casui fortuito, non causae liberae et voluntariae. 
Cf. Th. m. Ill 1156. 

R. 2. Hinc Tullius, cum primum cognovit se falsum contra 
Caium dixisse, per se debebat retractare, quo Caius in honore resti- 
tueretur et praeservaretur vel liberaretur e carcere. Quodsi nihil 
aliud timendum erat nisi quaedam nota inconsiderationis, quae Tullio 
aspergeretur, haec tanta non erat, ut propterea excusaretur a re- 
tractatione, etsi in testimonio dicendo graviter non peccaverit. Et 
re vera plerumque id effici potest, ut testis appareat non ex consulto 
dixisse falsum sed humano modo errasse. 

R. 3. Si vero Tullius re ipsa incurrat periculum poenae per- 
iuri, id tantum malum est et damnum proprium, ut ad id subeundum 
non teneatur, si inculpabiliter falsum dixit. Immo idem dicendum 
est, si a veniali quidem temeritate non fuerit liber, graviter tamen 
non peccaverit; nam levis culpa potius inculpabili actioni comparatur 
quam plenae culpae. 

R. 4. At quid, si re vera graviter peccaverit vel etiam ex con-695 
suito falsum contra Caium dixerit? Si sola poena carceris, maxime si 
ea ex parte iam fuerit soluta, spectari liceret: facilius fieri posset, ut 
damnum Tullio impendens nimis superaret damnum a Caio adhuc 

ferendum, neque illud Tullius subire cogendus esset. Verum si in- 
super agitur de fama Cai, quae generatim eo ipso graviter laeditur, 
quod quis ad poenam careen's et privationem honoris civilis umquam 
fuerit condemnatus: existimo Tullium debere ferre incommodum illud 
longe maius ex sua retractatione secuturum, nisi forte conditio Tullii 
sit longe superior conditione Cau. Verum tentandi sunt alii modi ad 
famam Can restituendam. Eiusmodi medium fortasse adest, si Tullius 
fugam arripiat et e loco securo publice Caii innocentiam testetur. 


696 Ad quaesitum 2' R. 1. Si Tullius in dicendo testimonio gra- 
viter peccavit, in omni casu tenetur familiae Caii damnum resarcire, 
idque, sive habet causam retractationis formalis non faciendae sive 
non habet. 


R. 2. S1 graviter non peccavit, tenetur tum solum ex iustitia 
ad damnum illud familiae resarciendum, si, cum posset et deberet 
sine magno suo incommodo retractare vel impedire falsi testimonii 
effectum, id non fecerit. Tum enim ex hac culpabili omissione tenetur 
de damno ex ea secuturo: v. Th. m. Il! 1156. 

R. 3. Attamen si Tullus dives est et commodo potest, certe in 
omni casu decet quam maxime eum inopi familiae subsidium erogare. 


697 Ad quaesitum 3” R. 1. In hac nova suppositione Tullius, sive 
verum sive falsum dixit, graviter peccavit atque iniuste egit. Qua- 
propter damna omnia, quae Caius passurus vel passus est, Tullius, 
in quantum possunt reparari, reparare tenetur. Honoris autem et 
famae Caius in tali casu detrimentum apud bonos passus non esset; 
poena carceris iam tolerata resarciri nequit; restat igitur damnum 
temporale, si quod ortum sit. 

R. 2. Sed si res est adhuc integra vel poena nondum finita, 
Tullius, quando falsum dixit, efficaciter impedire potest poenam eiusve 
continuationem ; atque id per se etiam cum suo gravi periculo facere 
deberet. Quando verum dixit atque iniusta. Caii condemnatio ex 
legum iniquitate facta est: efficax retractatio ex parte Tulli erit im- 
possibilis, nec quidquam restabit, nisi ut de crimine commisso seriam 
agat poenitentiam et temporalia forte damna studeat reparare. 


TRIBUTORUM ELUSIO. 
Casus. (217) 


lugurtha artes quaerit evadendi solutionem tributorum et vectigalium, 
cum nimia ea esse dicat atque in multas res inutiles immo nocivas impensum 
iri. Redituum  annuorum vix mediam partem indicat, neque periculum est, 
ne fraus detegatur, cum maximam partem bonorum habeat in titulis 1nnomi- 
natis. Insuper quo diminueret reditus tributo obnoxios, filis suis adscripsit 
singulis tot bona, ut eorum reditus non excedant taxam a tributo liberam; 
quae tamen donatio legali formalitate non accurate instructa coram lege 
valida non est. In transvehendis mercibus saepe magna fraude utitur ; quodsi 
custodes in eo sunt, ut detegant, eos liberali donatione a perscrutandis rebus 
avertit, quandam summam solvit secundum suam indicationem, ut decuplum 
plus non solutis vectigalibus transmittere possit. 

Quaeritur 1" quid in genere dici debeat de tributis eorumque solutione atque 
in specie de tributis indirectis seu vectigalibus. 


2° quid de variis Jugurthae artibus iudicandum sit. 


Solutio. 


Ad quaesitum lo R. 1. In genere a subditis tributa solvi de-695 
here et naturale ius et fides divina docet (cf. Rom 13, 6 7). Nisi 
enim singuli conferant ad necessitates communes, impossibile est ab 
auctoritate publica bonum commune curari. lus autem exigendi ex 
parte publicae auctoritatis et obligatio solvendi ex parte subditorum 
non est nisi relate ad fines necessarios et utiles. 

R. 2. In qua causa tributorum sententia satis communis in 
dubio de iustitia tributorum mitius sentit quam in alis causis dubiis, 
in quibus supremum principium statuitur: in dubio praesumendum esse 
pro superiore iubente. Rationes, quas pro hoc discrimine afferunt, 
sunt plures: 1) quia praesumptio de iustitia omnium tributorum factis 
contrariis nimis sit labefactata; 2) quia in dubio praecepti iusti, si 
nimis difficile quid praecipiatur, non sit obligatio oboediendi; esse 
autem tributorum solutionem nimis difficilem; 3) quia lex tributorum 
non solum actionem aliquam iubeat, sed etiam civibus damnum inferat: 
quod quando fiat, favendum in dubio esse possessori, in hoc casu 
civibus, ne solvendo possessiones suas minuere debeant. Cf. S. Alph., 
Th. m. III 617 et Lugo, De iust. et iure d. 36, n. 90. 

R. 3. Singuli non tenentur ad tributa nisi secundum quod ex- 
igantur a superioribus eorumque deputatis; idque proxime ex iustitia 
legali seu ex oboedientia legibus iustis debita, non ex iustitia commu- 
tativa. Nam distributio onerum communium pertinet ad superiores, 
neque inferiores ante distributionem factam ad certum et determina- 
tum onus praestandum tenentur. Post distributionem factam potest 
esse, ut tributa postulata ex iustitia commutativa debeantur; potest 
esse, ut etiamtum ex sola legali iustitia postulentur. Cf. Mare, Instit. 
Alph. n. 967. 

R. 4. Indirecta tributa seu vectigalia communi legum  inter-690 
pretatione proxime lego mere poenali debentur, videlicet ita ut trans- 
iens vel solvat tributa vel deprehensus solvero debeat etiam in 
conscientia longe plus pro poena. Et re vera, cum hoc modo finis 
legis satis obtineatur, non est cur severius lex debeat urgeri, prae- 
cipue quando lex ista maximo afficit peregrinos, in quos decet quam 
minimum exerceri iurisdictionem et potestatem. — Sunt quidem qui 
velint idem statuere de tributis directis. Verum non video rationem, 
quae hoc convincat, cum in genero certissime constet subditos non 
posse obligationem solvendi tributa in certa quadam mensura e con- 
scientia sua excutere. Id facilius dari potest, legem qua quis 1u- 
beatur ipse ad amussim proprios suos reditus declararo, quo deter- 
minari possint tributa, esso legem ex se mere poenalem, cum et illa 
lex rem statuat hominibus valde difficilem et odiosam, et sinceritatis 
defectus, quando deprehendatur, gravissima mulcta compensetur. 

700 Ad quaesitum 2" R. 1. Ratio lugurthae, quod non raro tributa 
impendantur in res inutiles et nocivas, sane non potest ubique re- 
probari penitus. Facile igitur potuit. satis. magnam  probabilitatem 
concipere de partis tributorum iniustitia. Quapropter si in deprimendis 
suis reditibus annuis intra modestos limites se continuisset, post 
factum obligari non posset ad aliquid restituendum. Quod autem vix 
mediam partem redituum suorum indicat, videtur nimia fuisse veri 
suppressio. Nihilominus si sibi persuadeat se sive tributis sive aliis 
donationibus et eleemosynis ad communes necessitates et fines sociales 
proportionate satis conferre atque defectum commissum se tali modo 
satis consuevisse supplere, urgeri nequit in conscientia ad plus sol- 
vendum. Ita maxime indicabis, si, etiam dato quod lugurtha pecca- 
verit, tenes tributa non ex iustitia commutativa sed ex legali iu- 
stitia esse solvenda. 


R. 2. Quod filiis suis partem bonorum suorum donet atque tan- 
tum quantum sufficiat, ut eorum reditus maneant a tributis immunes: 
in hoc utitur iure suo. — Quodsi aliquis defectus legalis formalitatis 
occurrerit, ille censetur nimis per accidens esse, quam ut donationem 
in conscientia faciat irritam bonaque illa relinquat in conscientia tri- 
butis obnoxia, si modo pater seriam perfecerit donationem. — Nihilo- 
minus si lugurtha in hac re deprehenditur, debebit solvere iuxta 
leges, etsi hae gravem forte poenam imposuerint. 

701 R. 3. In defraudandis vectigalibus ex probabili legum inter- 
pretatione non peccat, si sine mendacio solis artibus se a solvendis 
vectigalibus liberat; at corrumpere custodes, ita ut illi contra officium 
suum delinquentes lugurtham scientes dimittant, non licebit. Nam 
etsi custodum advertentium fallere non sit contra iustitiam, non licet 
eorum peccatis subiectivis cooperari; peccant autem ipsi, idque contra 
iustitiam, si in munere suo, quamdiu de tributorum iniustitia non con- 
stat in specie, fidelitatem non servant; ergo etiam ii contra iustitiam 
peccant, qui eorum peccatis cooperantur. 

Hinc non quaelibet quidem munerum largitio statim dici debet 
corruptio, at videri debent adiuncta et custodum animus, et re vera in 
notabili donatione donatoris animus corrumpendi per se supponitur. 
Quare si custodes pecunia accepta moventur, ut neglegenter agant 
cum lugurtha eiusque merces recognoscere dissimulent, satis constat 
rem non agi sine custodum corruptione efficaci atque ex ea re- 
stituendi obligationem enasci. Quae restitutio. ita facienda est, ut 
lugurtha pro facta defraudatione in communes necessitates seu utili- 
tates conferat, si se proportionate satis iam ad eas contulisse in- 
dicare nequeat. 


MILITIAM EVADENS. 
Casus. (218) 


Manlius invenis militiam abhorrens atque alendis parentibus fere neces- 
^anu8 conscriptionem effugere studet lingens morbum et defectus corporales 
atque medico ex officio constituto, quem dubitantem animadvertit, notabili 

munere tie veritate morbi persuadere studet. Itaque incapax declaratur. Con- 
fessarius, cui rem narrat, eum laesae non solum iustitiae legalis arguit, sed 
etiam commutativae iustitiae erga eum iuvenem, qui ultimo loco militari 
manui adscriptus sit, qui, ait, sino dubio liber evasisset, si Manlius a frau- 
dibus abstinuisset; quapropter ei reparandum esse damnum temporale quod 
lioc modo incurrerit. 


Quaeritur 1° quaenam sit obligatio ad militiam. 
2? rectone iudicaverit Manlii confessarius. 


Solutio. 


Ad quaesitum 1“ R. 1. Si lege inducta est conscriptio univer-702 
salis, lex illa pro circumstantiis dici nequit per se et absolute in- 
iusta; quapropter generatim iustitia legali iuvenes tenentur ill legi 
oboedire. 


R. 2. Possunt tamen esse rationes, cur in singulari casu lex 
evadat iniusta. Ut enim taceam eum casum, quo culpa gubernii 
causao religiosae militum non provideatur, vel quo in proximam pec- 
cati occasionem coniciantur: possunt esse in certis hominibus externa 
adiuncta, ob quae eos milites conscribere iniquum fuerit. Ita v. g. 
li qui se volunt dicare statui religioso vel clericali eique iam aliquo 
modo adiuncti sunt, eximuntur omnino hac in re a civili potestate: 
quod non solum positiva lege ecclesiastica cautum est, sed etiam na- 
turali aequitati consonat, siquidem hi munere suo longe eminentius 
ad bonum commune conferunt. Ceterum in varus regnis hi lege 
etiam civili eximuntur vel se eximendos curare possunt. — Sic etiam 
i qui familiae alendae necessarii sunt, abripi nequeunt, cum aliunde 
iuvenes numero sufficientes adsint. 


R. 3. Generatim quidem ex aptis iuvenibus complures sorte 703 
liberantur, ne militiam sequi debeant, sed postquam de aptitudine 
constiterit. Medici quidem, qui ex officio de aptitudine corporali 
examinant, debent sincere procedere neque uni plus favere quam 
alteri, neque eorum est de alis causis exemptionis indicare. — Nihilo- 
minus crimini verti non potest, si aliquem, qui lege quidem non 
certo eximatur, propter iustam causam tamen eximi debeat, faci- 
lius declaraverunt ineptum, diligentius inquirentes ut defectum lege 
agnitum inveniant. Nam aptitude non est sita in puncto indivisibili, 
nec raro iit, ut tuta conscientia de eodem homine aptitudo vel affir- 
mari vel negari possit. 


Ad quaesitum 2n R. 1. Manlius videtur peculiarem causam ha- 704 
buisse, cur prae alus eximeretur. Nam etsi horror militiae ea causa 
non sit, tamen specialis necessitas alendae familiae est causa iusta 
Quodsi ita est, fictio illa morbi mendacium quidem quoddam est, sed 
non est mendacium per se nocivum, atque effectu obtentae libertatis 
sane sine novo peccato Manlius frui potest. 


R. 2. Quodsi medicus hanc causam scivit, potuit, si probabilem 
defectum repererit, sino laesa conscientia eum ,ineptum declarare. 

ut modo dictum est. Quod pro hoc bono officio munus acceperit, 
laudandum sane non est, immo ex se est contra iustitiam, si, cum 
in favorem Manlii ageret, inter limites officii sui manserit. Solum si 
causa Manli non ita clara esset atque munus datum non notabile, 
illud haberi posset pro liberali dono ex parte Manli. — Si vero 
medicus hanc causam iustam Manli nescivit vel causa non aderat: 
et Manlius corrupit medicum, medicus munus suum prodidit; uterque 
igitur peccavit. Neque tamen medicus restituere tenetur donum 
acceptum; nam prodens officium suum periculum subiit in favorem 
Manli, quod dono illo quodammodo compensatur. 


705 R. 3. Sed etiamsi Manlius prae alis iustam causam non habuit, 
cur liberaretur, non videtur neque Manlius neque medicus contra ali- 
quem alium iuvenem laesisse iustitiam commutativam. Nam 1) non 
constat quidem ullum iuvenem assumptum esse loco Manli; nam 
Manlius etiam, postquam fuisset aptus declaratus, potuisset sorte libe- 
rari. 2) Minus etiam constat, quinam invenis re vera assumptus sit pro 
Manlio, nam si in toto negotio examinandi iuvenes omnia ad strictis- 
simas leges peracta essent, sortes, quibus aliqui liberati sunt, longe 
aliter forte cecidissent. 3) Ali iuvenes ex iustitia quidem commuta- 
tiva ius habent, ne contra se fraudes fiant quibus militiae addicantur, 
verum non habent ex iustitia commutativa ius, ut prae aliis sibi fa- 
veatur. Si qui igitur ali quocumque modo militiaih. effugiant, 1u- 
stitia quidem legalis, non vero commutativa videtur esse laesa; neque 
hunc favorem uni prae altero ex commutativa iustitia lex videtur 
concedere. Cf. Th. m. IIl! 1176 sq. 

Ex quibus constat confessarium Manli saltem citius. protulisse 
suam sententiam. Cf. etiam Mare, Instit. Alph. n. 973, qui restituendi 
onus theoretice quidem imponit, sed solum in casu corruptionis medici ; 
practice etiamtum suadet magnam prudentiam. 


RESTITUTIO EX HOMICIDIO. 
Casus. (219) 


Brutus, homo ferox, cum audisset Claudium in ira Caio minitantem 
mortem, hac occasione uti statuit, ut 1impunius Caium iam diu sibi inimicum 
occideret. Atque ita fecit. Quo et familia Can egestate premitur, Cai cre- 
ditores spe recipiendi sua destituuntur, ipse Claudius necis illatae graviter 
suspectus tribus annis carcere detinetur. 


Quaeritur 1" quae sint obligationes ex homicidio vel vulneratione oriturae. 


2° Brutusne omnia damna in casu narrato exorta, quae probabiliter 
praevidit, immo intendit, debeat repararo. 


Solutio. 


706 Ad quaesitum 1%“ R. 1. Homicida certe erga eum, quem vulne- 
ravit, si statim non occubuit, ferro tenetur omnia damna seu ex- 
pensas ex curandis vulneribus exortas atque resarcire illud lucrum, 

quod illo tempore, (pio aegrotat, fecisset. Quae quidem debita vul- 
neratus remittere valide potest, non tamen licite ita, ut sui non ha- 
beant unde sustententur. 

R. 2. Homicida debet proximo cognatis et necessariis heredibus 
ea, (piae defunctus is probabiliter lucraturus erat, i. e. non secundum 
eam summam, quam probabiliter tantum lucratus esset, sed secundum 
probabilem huius spei aestimationem; imprimis autem debet susten- 
tationem iis, quibus defunctus eam debebat et praestiturus erat secun- 
dum leges, siquidem secundum eas hi in iure suo laesi sunt. 

R. 3. Quando iis, quos dixi, defunctus fuisset inutilis, vel si 
propter defuncti mortem iis aliter providetur: in hoc casu damnum 
efficax hi non incurrerunt, neque de damno reparando sermo est. 
Quod imprimis observari potest in uxore, si haec ad secundas nuptias 
transierit. Cf. Th. in. Ill 1179. 

R. 4. Idem complures probabiliter dicunt, si defunctus ante 
mortem haec omnia homicidae remiserit. Cf. Aertnijs, Th. m? 
n. 369, Q. 4. 

R. 5. Gravior difficultas atque controversia est quoad creditores 70' 
defuncti, utrum homicida iis aliquid. debeat necne. 

Theoretice videtur haec obligatio adesse, si satis certo debitor 
ille occisus creditoribus satisfacturus fuisset; practice autem saltem 
restringi potest illa obligatio ad casum, quo homicida per necem de- 
bitori illatam creditoribus damnum inferre intendit; alias enim solet 
sufficiens praevisio istius damni abesse, atque insuper illud damnum 
censetur sequi per accidens (cf. Mare, Instit. Alph. n. 954; Aertnijs 
l c. Q. 1). Immo ob ultimam rationem non desunt qui simpliciter 
negent obligationem creditoribus aliquid restituendi. Cf. Vogler, luris- 
cultor n. 399 sqq. 


Ad quaesitum 2m R. 1. Quoad familiam Caii superstitem dubium 705 
non est, quin Brutus ex se obligetur ad sustentationem ei procuran- 
dam secundum eum modum, quem ab ipso Caio poterat exspectare. 
Quodsi forsitan Claudius ad eiusmodi expensas ferendas condemnatus 
fuerit, Brutus Claudio haec resarcire debet. 

R. 2. Quod creditores Caii damnum subeant, ex eo quod here- 
ditas a Caio relicta non sufficiat ad eius debita solvenda, ipse vero, 
si in vivis mansisset, laboro acquisivisset unde solveret: Brutus vi- 
detur excusuri ab onero illis indemnitatem praestandi, maximo cum 
hoc damnum non fuerit intentum atque per accidens sequatur. 

R. 3. Restat ut videamus, quid rei sit circa damna, quae Clan-709 
dius incurrerit propter suspicionem contra se excitatam. Si Brutus 
dici debet huius suspicionis causa iniusta et efficax, Claudio damna 
illa repararo tenetur; immo cum maiore etiam damno proprio tenetur 
efficere, ut liberetur, non tamen cum eo damno proprio, quod sine 
comparatione maius sit. 

Si igitur Brutus aliquid fecerit, quo post patratam caedem in Clau- 
dium suspicionem coniceret, censeo eum causam iniustam et efficacem 
huius suspicionis esse; immo cum ex sese illud dictum Claudii iam ali- 

quam suspicionem facinoris facti in ipsum coniceret, puto talem actio- 
nem contra Claudium directam, quae ex se sola non excitaret suspi- 
cionem gravem, nunc sufficere, ut dici deberet suspicionem gravem 
ex actione Bruti esse efficaciter contra Claudium completam, v. g. si 
posuerit corpus prope domum Claudii, vel si Claudii pugione usus sit. 

Verum si Brutus nihil fecerit contra Claudium, ipse causa efficax 
suspicionis non est. Si nihilominus Claudius ad carcerem damnatus 
est, id effecit aut iudicum levitas in indicando aut ipsius Claudii te- 
meraria comminatio. Brutus huius suspicionis non posuit causam, 
sed occasionem tantum: quod non sufficit ad inducendam obligationem 
faciendae indemnitatis. Aliter, si, re in indicio agitata, Brutus etiam 
quoad hanc indemnitatem praestandam condemnetur. 


RESTITUTIO EX DUELLO. 
Casus. (220) 


Lucius Lupum provocat ad duellum. Qui quasi coactus invitus demum 
acceptat et in duello prosternitur. Quo fit, ut pauper mater vidua omni 
subsidio, quod alioquin Lupus large praestiturus erat, exsistat privata. 

Alia vice provocat Cneium, quem putat religionis causa duellum non 
accepturum. Quod est quod intendit; scit enim ciusmodi rem non mansuram 
esse occultam sed delatum iri ad tribunal privatum honoribus servandis in- 
tentum; quod cum primum fiat, Cneium, si in abnuendo duello persistat, ex 
officio suo cum magno suo damno esse dimittendum. Ita re vera actum est. 


Quaeritur 1? debeatne ex duello fieri reparatio damni, sive ei qui laeditur 
sive illus familiae. 
24^ quid do obligatione Lucii ex commisso duello, quid de eius 
obligatione ex duello non commisso, ad quod provocaverat. 


Solutio. 


Ad quaesitum 1“ R. 1. Sunt qui provocantem obligent, si pro- 
vocatum occiderit vel laeserit, ad praestandam necessariam et statui 
convenientem sustentationem superstitibus heredibus necessariis, qui 
morte defuncti eam amiserint; sunt qui hoc negent. Cf. Mare, Instit. 
Alphons. n. 955, Q. 2; S. Alph., Th. m. III 630 638. 

R. 2. Si universim haec obligatio exstiterit. in provocante, id- 
que ex eo quod illi superstites laesi sint iniuste in iure, quod occisus 
exstinguere non potuerit: idem dici debebit de libere acceptante, nisi 
eius acceptatio et ipse conflictus non iam sit proprie loquendo duellum 
sed nihil aliud ac contra iniustum aggressorem defensio. Nam alio- 
quin etiam qui provocatus duellum acceptat, iniuste agit feriendo 
provocantem, tum contra huius ius vitae inalienabile, cui consentiendo 
renuntiare nequit, tum contra ius cognatorum indigentium. Verum 
provocatum, qui occiderit provocantem, ad indemnitatem praestandam 
superstitibus nemo ausus est obligare. 


711 R. 3. Quare dicendum puto ex solo iure naturali non constare 


de illa obligatione, eo quod probabile sit secundum dicta n. 7060, 


Iuris laesi reparatio — ex laesa rifa aliena. 365 


familiam occisi ius habendae sustentationis ab occisore non habere nisi 
eatenus, quatenus occisor hac in re substituendus sit pro occiso. Verum 
facultas habendae sustentationis ex bonis occisi sive acquisitis sive 
acquirendis non adest ex titulo rigorosae iustitiae, qua occisus obli- 
getur, sed ex titulo pietatis, quam laedere non licet quidem, at cuius 
laesio non violat ius rigorosum. Hinc etiam tertius, qui officium illud 
pietatis 1mpedit (in nostro casu occisor), in eos, qui hac ratione tan- 
guntur, veri nominis iniustitiam eatenus sohim committit, quatenus, 
invito sustentatore familiae, familiam bonis, quae alias sperare poterant, 
privat. (Cf. S. Alph., Th. m. III 630 cum Busenb., Lessio, aliis contra 
Lugo, De iust. et iure d. 11, n. 63.) Verum in duello hoc non fit illo 
sustentatore invito, eo quod ille ipse volens duellum suscipit seseque 
vitae periculo exponit. Nihilominus positiva lege occisori, sive extra 
duellum sive in duello, obligatio eaque ex iustitia imponi potest, ut 
familiae superstitis sustentationi providere debeat. Immo ex legibus 
cod. Gemi. 823 826 illa obligatio consequenter deducitur, sive pro- 
vocans sive provocatus adversarium occiderit. At num praxis iudici- 
aria leges ita interpretatura sit, dubitari potest. 


Ad quaesitum 2m R. 1. In primo casu, si paulisper abstrahi-7I2 
mus ab illa morali coactione, quam Lucius Lupo intulit, dici debet 
Lucium ex lege positiva iuste damnari ad matrem Lupi indemnem 
faciendam, ex se tamen sola naturali lege spectata de ea obligatione 
non constare, eo quod Lupus acceptans duellum in omnes sequelas 
omniaque damna forte oritura consenserit. 

R. 2. Si moralis coactio ciusmodi erat, ut Lupus coniceretur in 
necessitatem aut acceptandi duelli aut excidendi e sua conditione, ita 
ut non amplius posset matris sustentationi providere, idque Lucius 
satis praevidebat: puto, etiam sola lege naturali spectata, Lucium 
teneri ad matrem indemnem faciendam, eo quod eiusmodi damnum 
Lupo iniusta vi coacto adeoque invito inevitabiliter a Lucio illatum est. 

R. 3. Ad alterum casum ex principiis a S. Alph. III. 632 pro-713 
habiliter concluditur propter pravam intentionem nocendi actionem 
Luci contra Cneium esse iniustam atque reparandis damnis ob- 
noxiam. 

R. 4. Nihilominus ex aliorum opinione probabile est intentionem 
non reddere actionem efficaciter iniustam, quae non sit iniusta effica- 
citer sine illa intentione; atque ipsa S. Alphonsi sententia supponit 
actionem, quae sit causa damni, sed quae deficiente intentione haberi 
possit causa per accidens. Verum actionem Lucii ex natura sua esse 
istius iniusti damni causam non ita certum est. Dici sano potest 
illam provocationem ad duellum fuisse causam, cur Cneius accepta- 
tionem debuerit reicere et reiecerit; sed illius ex officio dimissionis 
causam non esse nisi iniquam illam privati tribunalis sententiam, quam 
Lucius desideravit, sed non provocavit, cuius occasionem quidem 
iniqua sua ad duellum provocatione dedit, non posuit veram causam. 

R. 5. Attamen si Lucius non solum praevidit fore, ut causa 
repudiati duelli ita ab isto tribunali tractaretur, sed si ipse ad illud 

tribunal provocavit vel ut provocaretur curavit seu sententiam illam 
sollicitavit, sane cum illo tribunali restitution; erga Lupum erit ob- 
noxius, idque, ut opinor, primarie seu ante istos indices, si ipse in- 
dices quodammodo ad ita indicandum coegit neque hi ex sese ad 
tractandam causam parati erant. 


OPERATIO CHIRURGICA TEMERE FACTA. 


Casus. (221) 


Albitius medicus Caium querulum do incommodis ex faucibus et naribus 
male affectis subicit operationi chirurgicae. | Scit quidem ex ista operatione 
oriri periculum alias affectiones morbidas facile contrahendi, sed illud peri- 
culum, quod non semper in damnum re secutum transit, Caio non pandit. 
Qui gavisus de bono successu libenter solvit magnam taxam, quam  Albitius 
maximam sibi permissam postulat. Non ita multo post Cains re vera in alia 
mala incurrit, quorum causam ipse nescit, et ex quibus mox vita fungitur. 


Quaeritur 1" licueritne Albitio in Caio operationem chirurgicam perficere. 
2° teneaturne fortasse ad aliquam restitutionem. 


Solutio. 


Ad quaesitum lm R. 1. JAlbitius omnino iniuste egit in Caium. 
Re vera eum sciens periculo affecit. Nam periculum ut adsit, non 
requiritur, ut transeat in certum damnum. Ita saltem non solum, 
quando coniectare debuit Caium interrogatum non fuisse consensurum, 
sed etiam, quando, utrum consensurus fuisset necne, plane nesciebat. 


R. 2. Solum quaeri potest, num potuerit cum consensu Cai 
illam operationem perficere. Quod nihil aliud est nisi quaerere, num 
Caio liceat tali periculo se exponere. Ad quod ut recte respondeatur, 
videri debet, quale sit illud periculum cui exponatur, et quales sint 
molestiae quibus liberetur. Nam si molestiae sunt nullo modo peri- 
culosae neque intolerabiles, ad eas evitandas non licet subire grave 
sive propinquum vitae periculum. Quodsi periculum vitae est valde 
remotum vel solum per accidens cum aliis istis infirmitatibus quae con- 
trahi possunt est coniunctum, tale periculum saltem sine peccato gravi 
subitur, immo omnino licite, si infirmitatis, quae forte exoriturae ti- 
mentur, rationabili indicio officia humana vel singularis status munia 
minus impediunt, quam eae quae tali modo tolluntur. 


Ad quaesitum 2" R. 1. Nisi fallor, quilibet prudens index fori 
externi, ad quem causa similis sive ab aegroto sive a familia de- 
functi deferatur indicanda, medicum plectere neque solum ad accepti 
salarii restitutionem, sed etiam ad indemnitatem familiae superstiti 
praestandam, si quod damnum passi fuerint, condemnare debebit. 


R. 2. Idem censeo in foro interno dici debere, nisi excipias ca- 
sum, in quo medicus prudenter (etsi non plane certe, tamen satis 
probabiliter) iudicaverit: vel 1) Caium ante operationem, si periculum 
sincere explicatum esset, fuisse consensurum, vel 2) saltem post fac- 

tum etiam post explicatum periculum tamen libentius laturum fuisse 
illud periculum quam molestias istas, a quibus non felici successu 
liberatus sit. 

In hoc probabili et prudenti iudicio, quod secundo notavi, ne- 
cesse non est Caium ante operationem hanc praeelecturum fuisse, ne- 
que sano subsequeris Caii conditio vel consilium, cum iam in vitae 
periculum re vera exstiterit, necessario attendi debet, sed quaeri debet, 
num periculum illud, cum remotum esset, fuisset libentius laturus. Si 
enim agitur de periculo remoto, quod reale fieri potest, sed non ut 
probabile praevidetur, illud multi quidem prae alus malis praeeligunt; 
tamen, in ipso damno per accidens secuto positi, illud non praeelegis- 
sent, si damnum illud re secuturum jpraevidissent. Hae igitur con- 
siderationes do futuro contingenti non debent necessario iudicium de 
obligatione vel non-obligatione medici determinare. 


RESTITUTIO EX FORNICATIONE VEL ADULTERIO 
COMMISSO (D. 


Casus. (222) 


Afra puella Titum et Titium amatores admittit, ab utroque receperat 
matrimonii promissionem atque cum utroque peccat. Cum concepLset neque 
sciret, utrum a Tito an a Titio, Titum ditiorem patrem esse dicit» cumque ad 
matrimonium ineundum, quo fama tegeretur, valde urget. Re post proclama- 
tiones iam factas confessario declarata, hic Afram obligat, ut vel rem Tito 
sincere narret vel a matrimonio desistat | Quod cum nolit promittere, non 
absoluta ad s communionem et matrimonium celebrandum accedit atque post 
mensem rem aliu confessario denuo pandit. 


Quaeritur 1? quae sint obligationes ex fornicatione oriundae. 
2^ rectene indicaverit confessarius. 
i l | | l f ius f deb 
3° quid post matrimonium alter confessarius facere debeat. 


4“ quid dicendum, si Afra non puella esset sed coniux alii viro 
legitime iuncta. 


Solutio. 


Ad quaesitum I" R. Il. Qui utcumque cum puella peccat, si ex 716 
hoc peccato constat prolem esse natam, ad huius prolis sustentationem 
ct educationem tenetur sive solus sive cum matre. 


R. 2. Qui vi vel fraude ita egit, tenetur ad reparanda omnia 
damna inde oritura ; hinc, qui vi feminam violavit, praeter alia damna 
solus ferre debet partus et educandae prolis expensas. 


R. 3. Qui promissione matrimonii puellam induxit ad peccatum, 
sive vere sive ficte promiserit, per se tenetur ad eam ducendam, 
maxime si puella concepit, sed etiam alias, nisi forte puella fictionem 
promissionis intellexerit. vel intelligere facile potuerit aut ex aliis 
causis infelix praevideatur matrimonii exitus. Quo in casu damna 
aliter debent reparari. 

(AE R. 4. Si puella libere consensit in peccatum, ad partus quidem 
expensas pater per se non videtur teneri, si puella eas ferro potest; 
expensae autem pro educanda prole per se tum a matre tum a patre 
ferendae sunt, utut ex modo seducendae puellae patri ampliores ob- 
ligationes reparandi damni ortae fuerint. Leges tamen  positivae 
earumque determinationes hac in re semper possunt invocari, etsi 
patri maius onus imponatur. 


R. 5. Si puella in causa est, cur de paternitate non constet, 
per se vir non tenetur ad ullas expensas ferendas. Si vero leges 
positivae nihilominus ei has ferendas imponunt, id iniustum non est, 
atque puella iure suo utitur, si, quae leges statuunt, a viro postulat. 
— Cf. Th. m. Il] 1186sqq; Marc, Institut. Alph. n. 956 sq; Aertnijs, 
Th. m. n. 370 sq. 


718 Ad quaesitum 2" R. 1. Promissiones illae matrimonii, sive a 
lito et Titio sincere sive ficte factae sunt, certo neutrum obligant, nisi 
forte posterior conditionem puellae plene noverit atque promissionem 
suam dederit hypothetice pro casu quod prior iuvenis matrimonium 
repudiaverit. Alias enim praesumitur promissionem non spectasse 
puellam ab altero corruptam et flagitiosam sed honestam et fidam. 


R. 2. Minus etiam poterat Afra alterutrum iuvenem secundum 
libitum pro patre prolis traducere, cum certa non esset atque ipsa, 
cur certa fieri non posset, esset in causa, nisi forte in poenam 
delicti leges regionis permiserint, in tali casu cuilibet onera paterni- 
tatis imponere, sicut re vera lex Austriaca permittit. 


In cod. iuris Germ. $ 1717 pro patre habetur, i. e. cum obli- 
gatione ferendi eius onera, ,qui intra tempus aptum (a die 180" 
ad 302 dn ante prolis nativitatem) cum matre coierit, nisi intra hoc 
tempus coierit etiam alter. Coitus vero, ex quo conceptionem sequi 
non potuisse manifestum est, nullatenus respicitur'. 


In cod. iuris Austr. $ 163, ratione non habita complurium qui 
cum muliere peccaverint, ile pater praesumitur, qui vel judicialiter 
convincitur vel fatetur, etiam extraiudicialiter, se intra tempus pro 
conceptione aptum cum matre coiisse. 


719 R. 3. Ex legum igitur diversitate patet confessarium citius 
condemnasse Afram. Nam haec, si sub lege Austriacae simili vixerit, 
iuvenem utrumlibet paternitatis accusare potest. Quodsi ille, quem 
primo paternitatis arguebat, maluerit per matrimonium rem tegere 
quam publice traduci, Afra non ita iniuste egit, ut teneatur a matri- 
monio iam parato desistere. 


Immo etiam ubi leges puellae hanc optionem nullo modo dant, 
sed pro casu admissorum plurium fornicatorum eam omni iure quem- 
quam accusandi privant, confessarius videre debet, num imperata illa 
sui manifestatio vel matrimonii abiectio probabiliter successum habi- 
tura sit. Alioquin si ex una parte puella in bona fide erat, ex altera 
parte de successu monitionis vix non erat desperandum: sine causa, 
immo valde imprudenter confessarius ea imposuit, quae providebat 

ad exitum perductum non iri, atque sua imprudentia Afram in sacri- 
legia detrudit. 


Ad quaesitum 3m R. 1. Quaecumque fuerint obligationes Afrae 
ante matrimonium, post matrimonium contractum res plane mutata 
est. Cum enim matrimonium semel valide contractum non possit 
solvi, imprimis curari debet, ne pax inter coniuges perturbetur. Qua- 
propter Afra, nedum obligetur ad manifestanda marito peccata cum 
altero viro commissa, ea generatim ne licet quidem manifestare, quia 
pax coniugalis in. grave induceretur periculum. 

R. 2. Post initum matrimonium, cum non constet in matri- 
monium illatam esse prolem adulterinam, haec nequit ut adulterina 
tractari neque excludi a iure hereditatis paternae. Quare propter eius 
dubiam legitimitatem non in sola Austria, sed in aliis quoque regioni- 
bus obligatio reparandi damni quasi marito illati, videtur ab Afra abesse. 


Ergo Afra, si modo de peccatis commissis nunc sincerum ostendit 
dolorem, a confessario absolvenda est. 

Ad quaesitum 4“ R. 1. In tali casu, cum adulteria sint com-721 


missa, iniuria illata est Afrae marito; atque hanc iniuriam non Afra 
solum sed etiam Titus et Titius ei intulerunt et damnis forte orituris 
reparandis se obnoxios fecerunt. Attamen in nostro casu, quando 
agitur de damno propter prolem adulterinam familiae illatam repa- 
rando, res difficultate non caret. Damnum marito illatum praeter 
expensas partus sunt expensae educationis; damnum genuinis filiis 
illatum vel certo impendens est hereditatis diminutio ex consortio 
illegitimae prolis secutura. Quapropter 

R. 2. Si certo constiterit prolem non posse esse ex matri- 
monio, mater ex sua parte certo tenetur pro posse damna reparare 
ex bonis propriis, si habet, vel alio quo possit modo: quodsi in- 
super constiterit certo, uter ex adulteris sit pater, ille cum matre 
in solidum de istis damnis tenetur (imprimis quoad partus et educa- 
tionis expensas, dein etiam quoad hereditatem), nisi forte, quod 
raro tantum locum habebit, mater prolis adulterinae suppositionem 
(per partum occultum in brephotrophio) facile evitare potuerit ne- 
que fecerit. 

R. 3. Nisi tamen probetur impossibilem esse ortum prolis ex 
ipso matrimonio, omnino standum est pro prolis legitimitate, neque 
ex eo quod probabiliter, immo valde probabiliter orta sit ex adulterio, 
sive adulteris viris sive matri imponenda est obligatio reparandorum 
damnorum, idque ne pro rata dubii quidem, cum praesumptio turis sit 
omnino, id quod nascatur in matrimonio, natum esse ex matrimonio, 
nisi contrarium probetur certo. 

R. 4. Quando constat quidem prolem ex matrimonio non esse 
seu esse non posse, sed ex cuius adulteri consortio sit non constat; 
mater sane manet obligata ad reparanda damna; contra adulteros 
maritus etiam iure suo utitur, si quando ei leges actionem civilem 
de damno concedunt, atque iure quemlibet de integro damno con- 
venire potest; alioquin viri adulteri suminum tenentur singuli pro 

J.chrnkuhl, Casus conscientiae. I. Ed.4. 24 

rata, idque cum muliere vel post eam (nisi forte ei vim intulerint), et 
solum quando sciverint mulierem plures adulteros admisisse, ita ut 
ipsi quoque efficacem causam eam posuerint scienter, ex qua paternitas 
manere debeat dubia. 


Cf. Th. m. 111 1189 sq ; S. Alph., Th. m. III 659; Mare, Instit. Alph. 
n. 961 sqq; Marres, De iust. n. 305. 


RESTITUTIO EX FORNICATIONE COMMISSA (II). 


Casus. (223) 


Claudia, puella quatuordecini annorum, a divito nebulone inducitur ad 
peccatum cum ipso committendum, datis aliquot marcis pro mercede. Claudiae 
pater, operarius, cum haec audiat, ira gravi incensus nebulonem illum in ius 
vocat et seductionis eum accusat, utque causam obtineat, minis cogit filiam, 
ut iurata dicat se nullam a viro isto mercedem accepisse. Quo fit, ut vir 
ille ad aliquot centenas marcas solvendas condemnetur, cum, si constitisset 
peccatum pro mercede esse admissum, liber evasisset. 


Quaeritur utrum pecunia illa possit retineri an restitui debeat. 


Solutio. 


123 Ad quaesitum R. 1. Ime naturae vir ille Claudiae nihil debet 
praeter mercedem ex conventione solutam, siquidem puella libere in 
peccatum consenserit. 


R. 2. Verum quidem est legem positivam et ea exsistente 
iudicem secundum legem posse eiusmodi peccata punire, adeoque post 
indicis sententiam legibus vigentibus conformiter latam et virum illum 
debere in conscientia solvere et Claudiam vel eius patrem mulctam 
legaliter solutam retinere posse. 

R. 3. Attamen ad mulctam solvendam ut adsit obligatio, ad eam 
recipiendam ut facultas adsit, requiritur sententia iusta, seu quae non 
ex iniustitia ortum suum habet; nam nulla poena privativa legibus 
humanis indicta obligat ante sententiam indicis neque ultra legem 
obligat. Sed in nostro casu sententia contra deiloratorem nititur 
plane in iniustitia contra eum, cum per solum mendacium et per- 
iurium indices in istam sententiam flecterentur. 

724 R. 4. Explosis igitur titulis vel naturalis obligationis erga Clau- 
diam vel positivae legis poenalis, solus restat titulus obligationis erga 
Claudiae parentes, qui per filiae violationem videntur passi esse in- 
iuriam et potestatem accepisse exigendae reparationis. | Quae ratio 
afferri quidem potest, quando parentes re vera damnum temporale 
passi sunt, v. g. eo quod augere debeant dotem, ut honeste secundum 
statum suum filiam in matrimonio collocent — quamquam etiam in tali 
casu ius et obligatio probabilitatis limites non. excedunt (cf. Azor, Instit. 
mor. t. Ill, 1. 5, cap. 5, diff. 9). —Sed pro sola iniuria, quam parentes 
in fiia minorenni deflorata videantur pati, aliquid parentibus reddendum 
esse ante legem positivam eiusquo per sententiam indicis applica- 

tionem, sententia est singularis Cordubensis, quae communissime re- 
icitur (v. Azor l.c.; Lugo, De iust. et iure disp. 12, n. 8). Nam ut 
ex peccato illo cum filia nascatur vera iniuria erga parentes, debuit 
esse iniuria erga filiam. At haec non adest in consentiente. Nisi 
igitur aut damnum illud augendae dotis causatum sit aut puella 
sit minis vel erroneis verbis seu fictis promissionibus seducta (haec 
esset iniuria contra puellam, quae redundet ex puella minorenni in 
parentes vel in eos qui eorum locum tenent); mulcta illa iniuste 
accepta, proin viro isti reddenda est. 

Si vero secundum explicationem datam pater damnum augendae 
dotis ferre debet, illum ipsum excessum hoc titulo exigere a divite 
isto viro potest, non amplius. — Si demum propter minas vel fraudes 
primum Claudiae et per eam parentibus iniuria est facta: haec aesti- 
mationem certam et definitam non habet; at facile aliquot centenis marcis 
aestimari potest compensanda. Etsi igitur ex iniusto titulo mulcta illa 
sit imposita, fieri potest, ut ex alio iusto titulo retinere liceat summam 
eandem, ac proin restitutionis ex obligatione faciendae locus non sit. 


IUSSIO ET MANDATUM UT TITULUS RESTITUTIONIS. 
Casus. (224) 


Rictius famulum iubet noctu incendere aedes Cain inimici, viri nobilis 
et divitis. Quod famulus ita prompte exsequitur, ut non solum Caii aedes 
in quibus ille habitat, sed etiam eius villam leuca distantem eadem nocte 
incendio destrueret. Laudatur a Rictio, quod tam large suam voluntatem 


interpretatus sit. 
Idem cum alia vice simile quid mandasset, sed postea literas revoca- 


torias misisset, famulus suspicans talem retractationem literas clausas servat, 


donec rem mandatam exsecutioni dederit. 
Rictius, in missione instituens confessionem, ad omnia illa damna re- 


paranda obligatur. 
Quaeritur 1° mandans et iubens ad quae damna reparanda teneantur et 
quo ordine. 
2° rectene indicaverit confessarius. 


3^ quid, si in posteriore casu literae ex neglegentia officialis 
postalis serius famulo traditae sint. 


Solutio. 


Ad quaesitum lm R. 1. Iubens ille est, qui quasi auctoritate725 
agit et subditum habet; mandans non necessario hanc superioris erga 
subditum relationem supponit. In eo autem iubens et mandans con- 
veniunt, quod uterque alterum assumat pro instrumento, ipse vero 
primarie actionem ut suam seu suo nomine positam consideret et 
considerare debeat. 

R. 2. Unde sequitur mandantem et iubentem |. obnoxios esse 
reparandis omnibus damnis, quae inferenda mandaverunt et quae vi 
mandati illata sunt, sicut etiam ea, quae in exsequendo mandato 

ulterius illata sunt, quando a niandatario difficulter tantum poterant 
vitari. Haec omnia ex mandato ortum habent, atque haec reparare 
mandans debet etiam ante mandatarium. 


R. 3. [n eo autem iubens a mere mandante distinguitur, ut 
iubens semper teneatur etiam ei, quem iussit, damna reparare, quae 
in exsequendo mandato passus est et quae probabiliter poterant 
praevideri; mandans autem ei niandatario, qui libere mandatum 
accepit, in rigore nihil debeat, nisi de mercede et de cautione pactum 
sit; nam alias mandatarius ipse respondere debet de damnis, quae 
sibi accidant. Communiter tamen mandans ex formali vel tacita 
pactione in se sumit periculum damnorum, quae mandatario ex man- 
dato probabiliter imminent. 


126 Ad quaesitum 2m R. 1. Rictius certe debet reparare aedes, quas 
incendio destruendas mandaverat. Villam incendi non iusserat; sed 
famulus proprio marte hanc incendit; neque ratihibitio facit, ut 
ipse Rictius vere fuerit auctor principalis. | Quare censeo: famulum 
quoad hoc damnum primarie teneri, immo Rictium quoad hoc dam- 
num ad restitutionem nullatenus teneri, nisi forte — quod vix pos- 
sibile est — subsequent! approbatione famulum impediverit, quo- 
minus restitueret, alioquin restituturum. Nam cum famulus non 
videtur fuisse in hac conditione, ut mox restitueret, laus illa et 
approbatio quoad damnum illatum fuit inefficax. — Aliter. dicendum 
quoad damna fortasse futura, ad quae inferenda famulus laude heri 
sui moveatur. Si enim re vera famulus ad ita agendum determinatur, 
ad haec damna reparanda ipse herus, secundarie tamen seu deficiente 
famulo, tenetur. 


R. 2. In altero casu famulus fraudulenter literas clausas 
tenuit; quapropter re vera mandatum pro revocato habere debebat, 
vel saltem, cum suspicaretur, non poterat amplius nomine heri sui 
absolute agere, sed in se sumpsit omne periculum, nomine proprio 
agens. Quapropter non Rictius, sed famulus ad reparanda damna 
tenetur. Quodsi forte, re manifesta facta et ad indicium delata, 
Rictius nihilominus ad reparanda damna cogeretur, haec poena esset 
positiva, quam lex vel iudex statuere potest, sed quam nemo in- 
currit nisi sententia lata. 


121 Ad quaesitum 3“ R. Il. In sumptione tertii Quaesiti famulus 
mansit Rıictii mandatarius. Mandatum enim manet, donec efficaciter 
sit retractatum ; adeoque famuli actio actio fuit. heri, atque is de 
omnibus sequelis debet respondere. Cf. Th. m. IIl! 1193. 

R. 2. Solummodo quaeri potest, num Rictius habeat regressum 
ad officialem illum postalem, qui neglegentia sua in causa fuit, cur 
mandati retractatio non evaderet efficax, et cur damnum re ipsa in- 
ferretur. Dico, num habeat recursum; nam Rictium primo loco ob- 
ligari viro, cui a famulo damnum illatum est, est extra dubium. 

Eiusmodi recursus ex eo tantum iuste potest haberi, quod negle- 
gentia illius officialis fuerit. 1) graviter culpabilis, idque 2) in ordine 
ad effectum damnosum. Verum 1l) raro eiusmodi dilatio constituit 

gravem neglegentiam obiectivam, multo minus subiectivam; 2) suspicio 
autem talis vel similis damni ex dilatione forte orituri vix est pos- 
sibilis, neque haec sumi potest, sed debet probari. Quare ille recursus 
Rictio denegandus est; seu officialis ille in conscientia ex se non 
obligatur ad Rictium faciendum indemnem. 


Quodsi lex vel indicis sententia ob culpam viri officialis iuridicam 
severius contra eum iudicat, id post sententiam 1udicialem demum in 
conscientia obligat; at iudicem Rictius sane non appellabit. 


CONSILIUM DANS RESTITUTIONIS OBNOXIUS. 
Casns. (225) 


Rembertus famulus Titum amicum docet secretas vias et artes, quibus 
invadi possit arca domini, eumque stimulat, ut data occasione furti faciat 
experimentum, inita pactione, ut praeda dividatur. Verum postea conscien- 
tiae stimulis actus urget Titum, ut desistat utque sibi promittat se artibus 
illis numquam usurum esse; si demum velit furari, ut res aliquas furetur a 
ludaeo ditissimo et noto potius, quam ab hero suo, qui longe gravius ferre 
debeat eiusmodi furtum. Titus quidem promittit, sed accurate instruit socium, 
qui post paucos dies insigne furtum 5000 mare, contra Remberti herum ex- 
sequitur; neque vero Titus ipse furtum contra ludaeum omittit. 


Quaeritur 1? quaenam sint obligationes consilium dantis quoad restitutionem 
damnorum. 
2° teneaturne Rembertus ad damna illa reparanda. 


Solutio. 


Ad quaesitum 1“ R. 1. Consilium inferendi mali aliud vocatur 728 
nudum, alud vestitum, videlicet motivis additis; ab utroque distingui 
debet subministratio mediorum, quibus iuvetur exsecutio. 


R. 2. Consilium est causa moralis tantum damnorum ac sup- 
ponit aliam causam physicam et immediatam, exsecutorem. In hoc 
quidem convenit cum iussione et mandato; at ab mis distinguitur 
ita, ut iubens vel mandans sit primarie agens, cum eius nomine 
fiat exsecutio; consiliarius vero non ita, sed quia, qui consilium 
capit vel sequitur, proprio nomine agit, is primarius agens est et 
primarie ad reparanda damna tenetur, consiliarius secundarie seu in 
defectu prioris. 

R. 3. Verum fieri potest, ut consilium non solum iniuriam contra 
tertium contineat, sed etiam iniuriam contra eum cui consilium datur, 
si videlicet consilium sit. erroneum et fraudulentum; in quo casu 
fraus illa primaria actio est iniusta contra eum cui consilium datur, 
et si ex illa fraudo sequitur per consilii exsecutionem damnum tertii, 
quod exsecutor ex errore seu non-voluntarie intulit, actio consiliarii 
quoad hunc offectum damnosum iniusta etiam erat contra illum tertium. 
Quapropter in eo casu consilium dans primarie tenetur ad restitutionem, 
si modo hoc damnum fieri posse saltem in confuso praeviderit. 

720 R. 4. Consilium cum non immediato influat in effectum, sed ad 
effectum damnosum exsequendum postulet aliam causam, potest ante 
effectum efficacitate sua destitui, ita ut non amplius inducat restitu- 
tionis obligationem. Quod iit retractatione. 

Si igitur consilium nudum datum sit, sufficit simplex retractatio. 
Si consilium erat motivis vestitum, per se requiritur, ut motiva sub- 
ministrata vi sua destituantur; alioquin pergunt influere in voluntatem 
eius cui consilium datum est et consequenter in damnum tertii, ad 
quod motiva data eum incendunt. Ideoque consiliarius motiva effica- 
ciora colligere et proponere debet, quae contrarium suadeant: S. AI- 
plionsus (Th. in. III 659) motiva aeterna seu supernaturalia dissua- 
dentia pro taliter efficacioribus habet; quod propter S. Doctoris auctori- 
tatem in praxi probabile haberi licet. 

Si praeter motiva subministrata sunt subsidia, haec insuper 
auferri vel obstaculis appositis reddi debent inefficacia: alioquin in 
damnum, quod perpetrabitur, influere atque obligationem restitutionis 
secum ferre pergunt. 


730 Ad quaesitum 2m R. 1. Rembertus, quatenus consilium dederat, 
videtur sufficienter retraxisse ; sed quatenus subministravit media, ea 
non sufficienter fecit inefficacia. Si enim facilem accessum ad cubi- 
culum et arcam domini ostendit vel modum quo arca aperiatur, de- 
bebat omnino curare, ut aditus ille obstrueretur vel diligenter custo- 
diretur, atque ut modus aperiendae arcae mutaretur. Quod cum non 
fecerit, a secundaria obligatione restituendi domino damni non potest 
liberari, in quantum id sibi possibile est. 


R. 2. Accedit nunc consilium seu suasio furti committendi contra 
ludaeum, quod Titus non quidem loco prioris furti commisit, sed simul 
cum ilo commisit vel committendum curavit. Quaeritur videlicet, 
num hoc furtum Remberto imputetur. 

Quodsi in genere tantum suasisset, ut potius a ditiore homine 
litus summam auferret quam a suo domino minus divite, atque Titus 
ex se iam ad furtum fuisset determinatus, haec suasio ut causa damni 
non imputaretur, eo quod non damni sed minoris damni et peccati 
suasio et causa fuisset. Verum cum animum furti Rembertus primo 
iniecerit eumque in specie direxerit in certum quondam hominem di- 
vitem, hic rationabiliter invitus est et de iniustitia contra se commissa 
potest apud Rembertum conqueri. Quare Rembertum ab obligatione 
restituendi non habeo immunem. Cf. Th. m. Il! 1195 1198. 


RESTITUTIO EX SUFFRAGIO NON DATO. 


Casus. (226) 


lulius, unus ex deputatis consiliariis municipalibus, invitatur ad ses- 
sionem, in qua decidatur litis contestatio inter municipium et ecclesiam, quae 
a municipio iniuste movetur et quae, si ad tribunal civile deferatur, certo ob 
leges iniustas contra ecclesiam finietur. lulius abest. Quo fit, ut una voco 
supra medietatem lis contra ecclesiam  decidatur, cum, si lulius adfuisset 

atque pro parte ecclesiae stetisset, haec in paritate votorum incolumis man- 
sisset. — Similiter egit in alia causa, in qua municipium contra aliquod in- 
stitutum iniustum damnum est passum. 


Quaeritur 1° qui quo ordine teneantur ad restitutionem. 


2° quid, si plures abfuissent, quorum singuli suffecissent ad im- 
pedienda illa damna. 


Solutio. 


Ad quaesitum lm R. 1. lulius, si tenetur ad restitutionem, non 
tenetur nisi in defectu eorum, qui sessioni interfuerunt et suo suffragio 
damnum causarunt. Ili enim positiva actione damnum produxerunt, 
lulius sola negativa causa est; at qui negative influunt, post eos te- 
nentur qui in eundem effectum positive influxerunt. Cf. Th. m. In 
1200 1200. 

R. 2. Utrum lulius utcumque teneatur ad restitutionem necne, 
pendet ab altera quaestione, debueritne ex officio damnum illud im- 
pedire an ex caritate tantum. 

Ex officio debebat impedire, 1) si aut ipse ex officio erga damni- 
ficatos sessioni cuilibet debebat interesse, nisi ex insta causa fuerit 
excusatus; aut 2) si consilium illud ex officio curam agere debebat 
damnificati, videlicet sı ei haec habitualis cura incumbat. 

In hoc casu lulius, etsi negative tantum, tamen iniuste causavit 
damnum. Nam eum re ipsa damnum causasse seu efficaciter in illud 
influxisse patet ex eo quod solum luli suffragium requireretur et 
sufficeret ad damnum illud efficaciter 1mpediendum. 


R. 3. Neque consilium illud municipale neque proin lulius ex 
munere suo re ipsa erat constitutus ad protegenda iura ecclesiae; 
ergo in ecclesiam iniuste non egit ab omni actione abstinendo, etsi 
graviter deliquerit contra caritatem. Neque ipse propter suam ab- 
sentiam, sed reliqui qui positivum suffragium nocivum tulerunt, ad 
reparandum damnum iniuste illatum tenentur. 

Immo ut lulius debeat utcumque ex officio cuilibet sessioni intér- 
essé, non videtur moris esse nec congruere cum modo, quo obligationes 
singulorum membrorum corporis moralis intellegantur et observentur. 


R. 4. Aliter esso potest in secundo casu, quo municipium damnum 
iniustum sit passum. Nam potest fieri, ut consiliarii ad hoc eligantur, 
ut curam boni communis habeant, ideoque muneri suo desint, si hoc 
commune bonum neglegant vel laedi sinant. Quando igitur sic in- 
stituuntur, lulius damno resarciendo est obnoxius, si re vera et 
eius absentia in causa fuerit, cur damnum efficaciter sit. exortum, et 
ipso culpabiliter atque cum praevisione illius damni eiusve periculi 
abfuerit. Nam si vel iustam causam habuit, cur abesset, vel istud 
damnum eiusve periculum praevidere nullo modo potuit, neque for- 
maliter iniuste egit neque reparando damno est obnoxius. 

R. 5. At etiam quando ad resarciendum damnum tenetur, ad 
id non tenetur nisi post eos, qui positive damnum  causaverunt; 

immo, si resarcivit, ad eos regressum habet et compensationem fa- 
cere potest. 


133 Ad quaesitum 2m R. 1. Si agitur de damno, quod ecclesia passa 
sit, res diiudicanda est ex is quae ad Quaes. I™ It. 3 dicta sunt. 
Cum nemo ex iis qui abfuerunt ex iustitia teneretur ad damnum 
illud impediendum: nemo ad restitutionem faciendam potest stricte 
obligari. 

R. 2. S1 agitur de damno municipii in suppositione Resp. 4“: illi 
complures, si culpabiliter abfuerunt atque praeviderunt ab uno suffragio 
deficienti illud damnum pendere posse: omnes illi in solidum tenentur, 
at post eos qui egerunt positive. Videlicet 1) sı illi positive agentes 
damnum reparaverint, i qui abfuerunt tenentur ad nihil; 2) si vero 
illi damnum nec repararunt nec reparaturi sunt, ii qui abfuerunt ad 
resarciendum damnum tenentur cum facultate habendi regressus ad 
priores; atque singuli absentes tenentur saltem pro rata, hypothetice 
vero ad totum, videlicet si reliqui restituere vel non possint vel nolint. 


RESTITUTIO EX PARTICIPATIONE. 
Casus. (227) 


Varus cum videat tres fures trabem deportantes, se illis in labore sociat; 
similiter cum videat alios duos viros ignes aedibus supponere, ipse tertius 
se adiungit atque ignem supponit, aedes vero usque ad fundamenta exuruntur. 


Qüaeiutük 1? ad quid participans teneatur. 
2° quid ad casum sit dicendum. 


Solutio. 


134 Ad quaesitum lm R. 1. Participatio esse potest in re aliena de- 
tnenda aut in actione damnificativa exercenda. Si fit in re aliena 
detinenda, ea pars quae detinetur sine dubio ab eo qui detinet pri- 
marie est restituenda; reliqua restituenda sunt, si actio participantis 
in detentionem aliorum vel in eorum furtum efficaciter influxerit, at 
etiamtum in defectu tantum eorum qui re ipsa detinent. 


R. 2. Propter participationem in actione damnificativa restituendi 
obligatio erit imprimis relate ad illud damnum quod immediate a 
participante effectum fuerit; relate ad reliquum damnum eatenus 
aderit reparandi obligatio, quatenus illa participatio in reliquum illud 
damnum efficaciter influxerit.. Nam si nullum damnum  produxerit, 
nisi cuius causa efficax iam erat posita, non est cur ad quidquam 
reparandum teneatur, nisi alterius causae efficientiam praevenerit. 


R. 3. Si quis vero vi vel gravibus minis cogatur ad participa- 
tonem in actione aliqua damnificativa, haec pro eo qui sic cogitur 
licita evadere potest, quando scilicet agitur de conservando bono 
altioris ordinis, pro quo alter damnum suum merito debeat parvi- 
pendere. In quo casu certe non potest statui obligatio reparandi 

damni. Haec devolvitur in eum, qui metum intulit. Verum si 
causa tanta non est, ut liceat alienum damnum pro meo parvipen- 
dere, licebit mihi nihilominus ad alienum. damnum concurrere, si pa- 
ratus fuero damnum a me causatum resarcire. Cf. Th. m. In 1204 sq; 
S. Alph., Th. m. III 571. 


Ad quaesitum 2m R. 1. Si Varus cum tribus alis trabem occu-735 
passet, ita tamen ut alias etiam illi tres trabem abstulissent, pro rata 
(i. e. quartam valoris partem) deberet restituere domino trabis. At 
cum trabes iam occupata sit, et tres ill fures sufficiant omnino, ut 
videtur, ad trabem illam in tuto collocandam, Varus nullius damni 
causa efficax est, nisi forte eius cooperatio id effecerit, ut furtum 
celerius et securius exsecutioni sit datum: quod num damnum domini 
auxerit atque hoc titulo aliquam restitutionem imponat, ex circum- 
stantiis diiudicandum est. 

R. 2. Si vero tres illi fures viribus defecerint atque indiguerint 
alterius ope, ne a furto cogerentur desistere: Vari cooperatio seu 
participatio efficacem influxum exercuit in totum damnum utpote 
efficaciter non ponendum sine Vari cooperatione. In quo casu sal- 
tem in defectu aliorum totius damni reparationem Varus facere per 
se tenetur. 

R. 3. In altero casu si ignis ab aliis excitatus in tantas fiam-736 
mas excreverat, ut omnes aedes iam essent in conditione desperata, 
atque eas vel partes earum servandi spes non amplius superesset, 
ignis a Varo excitatus efficacem damni influxum non exercuit, vel si 
quid reapse physice destruxit, destruxit rem nullius in hisce circum- 
stantiis valoris. Cf. Th. m. Il! 1211. 

R. 4. Sed si in illo casu periculum tantum nondum excreverat, 
ignis a Varo excitatus re vera partem aliquam alienarum aedium 
consumpsit, etsi, si ab illo igni consumptae non essent, aliorum ignis 
eas etiam fortasse consumpsisset. Immo si ignis igni coniungitur, 
difficile est dicere, quas et quantas partes singulorum ignis con- 
sumpserit, cum singulorum ignis sufficiens fuerit ad totum damnum 
efficiendum. In quo casu singuli quidem ad partem, pro rata, resti- 
tuendam obligandi sunt; in solidum ex solo iure naturali obligari 
nequeunt, nisi egerint ex condicto. 

R. 5. Hinc Varum obligaverim ad ferendam tertiam partem 
damnorum, neque ad amplius, etiamsi forte reliqui ad suam partem 
restituendam sint impares; ad plus restituendum sane obligabitur, si, 
re ad indicem delata, is maiorem poenam imposuerit. 


COOPERATIO NEGATIVA ET POSITIVA IN DAMNO (D. 
Casus. (228) 


Scipio, oeconomus nobilis viri, videt puerum excitare incendium, ex quo 
magnae parti silvae impendet interitus. Cum velit accurrere, ut illi damno 
praeveniat, obvium habet Cornelium, qui ipsum divertit et detinet, ita ut re 
vera magna silvae pars flammis consumatur. 

Qlaeritür lı quao sit eorum, qui positivo, et eorum, qui negative damno 
alieno cooperantur, restituendi obligatio et ordo. 


2« quid, si Cornelius Scipionem hac damni inferendi intentione 
vel vi ac fraudo retinuisset. 


Solutio. 


To Ad quaesitum lm R. 1. Qui positive ad alienum damnum co- 
operantur, ad damnum reparandum tenentur, sive principaliter sive 
secundarie, idque quoad integrum vel partiale damnum, prout prin- 
cipaliter egerint aut non, prout in totum damnum efficaciter influxe- 
rint aut in partem tantum: excusantur in solo hoc casu, quo proptor 


gravissima mala (propria) evitanda illa cooperatio evaserit licita. 
Cf. supra n. 734. 


R. 2. Qui negative cooperatus est non impediendo, si restituere 
tenetur, tenetur /wsi eum, cuius actionem non impedivit, nisi forte 
hic sive naturaliter sive. legaliter non sit sui iuris, ita ut eius actio 
cum sequelis potius ei, qui eius curam agit, imputetur, quam ipsi 
damni auctori positivo. 


138 R. 3. Ut autem is utcumque ad restitutionem ob damnum ab 
altero illatum teneatur, debuit obligatus esse ad impediendum illud 
damnum non ex caritate tantum, sed ex iustitia, sive propter rela- 
tonem offici quam habet erga damnificatum sive propter eam quam 
habet erga damnificatorem: in quo posteriore casu, ut dixi, fieri 
potest, ut teneatur reparare damnum principaliter seu ante damni- 
ficatorem. 

Ratio autem, cur solum ille, qui ex iustitia teneatur, restituero 
debeat, ea est, quod propter solam /aesam iustitiam, non propter 
laesam caritatem ad restitutionem quisquam obligetur. In applicatione 
tamen caute circumstantiae considerandae sunt, quia fieri potest, ut 
ille, qui ad damnum illud impediendum immediate quidem ex sola 
caritate teneatur, laedat tamen mediate iustitiam. 


739 Ad quaesitum 2" R. 1. Scipio, si oeconomus fuit, qui in genere 
bonorum domini sui curam habebat, ex officio suo seu ex iustitia ob- 
ligatus erat invigilare et damna impendentia avertere. Quando igitur 
animadvertebat incendium excitari, quo rebus domini sui et con- 
sequenter domino suo damnum  inferretur, debebat ex iustitia accur- 
rere ut impediret; et si gravem neglegentiam commisit, ut cooperator 
negativus ad reparanda damna obligatur. 

solum difficultas excitari potest ex eo quod dominus non ne- 
cessario damnum patiatur, sed vel arca assecurationis, si res assecu- 
rata sit, vel incendiarius, si oeconomus eum novit cumque sceleris 
accusare potest; erga neutrum autem videatur obligationem ex officio 
seu ex iustitia habere, ut debeat eorum damna avertere. Quod verum 
est quoad damnificatorem. Si igitur eum re vera comprehendere eum- 
que, cum damni reparandi capax sit, etiam ad reparandum cogere 
possit: fateor oeconomum non laesisse iustitiam, utut fortasse etiam- 
tum laeserit caritatem. Sed si agitur de societate assecurationis, res 

paulo aliter diiudicari debet. Dominus ipse assecuratus sane debet 
moderatam diligentiam adhibere ad praecavenda damna a rebus suis, 
idquo ex contractu seu ex iustitia, ne facilius societas assecurationis 
solvere cogatur; quae domini obligatio in oeconomum, qui quoad curam 
bonorum fortunae dominum repraesentat, ex ipso officio transit Ergo 
theoretice loquendo re vera ut cooperator negativus tenetur erga socie- 
tatem assecurationis vel eos quibus societatis loco restitutio. facienda 
est. Practice autem, cum pro societate assecurationis pauperes aliaeve 
causae communes facile sumi possint, res facilius componetur. Nam 
non solum eleemosynae quas ipse oeconomus ex suis bonis facit pro 
restitutione computari possunt, sed consentiente domino etiam ea. 
vel saltem pars eorum, quae ex bonis domini in pias causas post 
exortum damnum conferentur. 


R. 2. Si vero oeconomo haec cura generalis non erat demandata 740 
neque specialis cura silvae, non tenebatur ex iustitia a domino suo 
neque a societate assecurationis damnum avertere. Hinc ad restitu- 
tonem nullo modo teneretur, utut ex gravi neglegentia vel ex con- 
silio damnum non averterit. 


R. 3. Non plane idem dicendum de Cornelio, qui Scipionem 
damnum avertero volentem detinuit. Quodsi eum detinuit. sine vi et 
fraude, ita ut Scipio sciens et volens se detineri passus sit, Cornelius 
restituere non tenetur nisi post Scipionem; ergo summum, Si Scipio 
ex officio debebat ignem exstinguere, neque tum, nisi Cornelio de 
Scipionis officio aliquo modo constiterit et Cornelius illi efficaciter 
consuluit vel suasit eumve permovit ne exstingueret. 

Si autem vi vel fraudo Cornelius Scipionem detinuit, praevidens 
foro ut ita aliquis damnum pateretur a quo Scipio damnum avertere 
voluit, Cornelius ad reparandum damnum tenetur, non Scipio, idque 
sive Scipio ex iustitia tenebatur damnum impedire sive non. Neque 
necessarium est, ut Cornelius ex ipsa hac intentione Scipionem de- 
tnuerit; sufficit ut hoc fecerit cum damni praevisione. 


R. 4. Quae restitutionis obligatio ex parte Corneli, si vi vel 74] 
fraudo usus est, communiter aderit, quando damno afficitur ipse do- 
minus vel societas assecurationis; non ita, quando incendiarius com- 
prehenditur et ad damnum reparandum cogitur. Nam ille semper ex 
crimine commisso censetur ante Cornelium obligatus esse ad damna 
a se causata reparanda. 

Verum in nostro casu haec ratio non plene valet. Si enim puer 
fuit, qui rationis quidem compos erat, plenam deliberationem tamen 
non adhibuit: optime intelligitur Scipionem. voluisse impedire, ne ille 
puer — etsi propria bona habeat, ex quibus possit et debeat damna 
reparare in illud discrimen coniceretur, atque ab hac sua volun- 
tate exsequenda per Cornelium iniuste esse impeditum. Magis etiam, 
si secundum leges pueri parentes ex suis bonis ad damnum a filio 
causatum cogerentur reparandum, bene intelligeretur, quomodo Scipio 
intenderet suo interventu hoc damnum a parentibus vel etiam a puero 
levi ex caritate avertere. [n quo casu Cornelius, qui vi vel fraude 

Scipionem detinuisset invitum, parentibus (vel etiam puero, si con- 
staret eum ex levitate vel sine peccato gravi vel sino sufficienti 


cognitione damni eiusve magnitudinis egisse) damnum, quod pateren- 
tur, deberet reparare. 


COOPERATIO POSITIVA ET NEGATIVA IN DAMNO (II). 


Casus. (229) 


Sumo in casu praecedenti silvam non fuisse assecuratam et dominum 
damnum tulisse.  Oeconomus neglegentiae suae sibi conscius rem domino 
narrat et veniam impetrat his verbis: ,Tibi quidem totam rem condono, non 
vero Cornelio viro isti nequissimo, qui iam saepe mihi nocere Studuit. 


Qüaeritük 1° quid iuris sit, si ex pluribus cooperantibus unus condona- 
tionem acceperit. 


2^ ad quid Cornelius loco Scipionis teneatur. 


Solutio. 


142 Ad quaesitum 1“ R. 1. Si complures sunt qui diverso ordine 
ad restitutionem teneantur, condonatio uni facta secum non ducit con- 
donationem pro iis qui ante eum seu potiore iure tenentur; sed con- 
donatio ei facta, qui potiore iure restituere debet, secum ducit con- 
donationem pro omnibus iis, qui tantummodo post eum seu eo deficiente 
tenentur. Condonatio enim est loco restitutionis factae. Verum si, 
qui potiore iure restituere debet, restituit, reliqui, qui post eum te- 
nentur, ab omni onere exsistunt immunes. At si ille, qui secundarie 
tenebatur restituere, re vera restituit, is recursum habet ad princi- 
palem actorem, qui noluit restituere. 


R. 2. Si ex us qui aequali ordine tenentur unus accepit con- 
donationem, reliqui, qui sive hypothetice sive absolute tenentur, non 
liberantur ab obligatione restituendae suae partis. Si vero obligantur 
in solidum, non possunt amplius obligari ad totum nisi detracta illa 


parte, quae in distributione aequali recideret in eum qui accepit 
condonationem. 


743 Ad quaesitum 2m R. 1. Si Cornelius Scipionem sola suasione 
sine vi vel fraude detinuit, condonatio Scipioni facta non potest non 
extendi ad Cornelium, etiamsi ex odio erga dominum egerit. Nam 
consiliarius ex se non tenetur nisi deficiente eo qui consilium accepit 


et libere exsecutus est; immo si restituisset, ad eum recursum pro 
indemnitate haberet. 


R. 2. Si vero Cornelius erga Scipionem oeconomum vi vel fraude 
usus sit, sane non Scipio sed Cornelius tenetur ad restitutionem ; vel 
si qua etiam Scipionis culpa intervenerit, Cornelius ante Scipionem 
tenetur. Quare condonatio huic data per se ad illum non extenditur. 
Hinc cum dominus expresse hanc extensionem excludat, Cornelius 


obligatus manet, sicut obligatus erat ante omnem condonationem a 
domino factam. | 

DAMNUM EX CONVENTIONE ILLATUM. 
Casns. (230) 


Operarii complures cum Cantio praeposito, eo suadente, conveniunt, ut 
singulis mensibus quantitatem maiorem carbonum notent se transvexisse, 
(pam re vera attulerunt et qua in fabrica usi sunt. Lucrum, quod hoc modo 
praepositus sibi acquirit, ex condicto inter eum et operarios dividitur. Curtius 
operarius post aliquot annos, per quos ita actum est, concepto scrupulo rem 
cum confessario communicat; verum se nunc rem mutare non posse, nisi se 
et alios operarios et praepositum prodat, cum intelligi nequeat, cur nunc ilico 
minor quantitas carbonum a se adnotetur, nisi antea fraus fuerit commissa. 


Quaeritur 1° ad quantam restitutionem Curtius obligatus vel obligandus sit 


2° possitne Curtius ob allatas rationes ita pergere, si excessum 
pro sua parte restituat. 


Solutio. 


Ad quaesitum 1“ R. 1. Certo Curtius tenetur quoad ea, quae744 
ipse ultra veritatem se fabricae tradidisse asseveravit, et quae fabricae 
dominus pro acceptis habuit seu pro quibus pretium solvit quamquam 
quoad eam partem eorum, quam praepositus sibi retinuit, ad eum 
habet recursum; idque, si necesse sit, etiam per occultam compen- 
sationem. 


R. 2. Si agendi modum rigorose inspicimus, singulorum opera- 
riorum cooperatio seu conspiratio ita necessaria erat, ut, si vel unus 
cooperationem ad fraudem istam denegasset, nemo eam committere 
ausus esset vel audere potuisset, eo quod ilico superioribus prae- 
positis fraus illa patuisset. In quo casu adest obligatio singulorum 
in solidum; etsi ad complices, i. e. ad quemque pro sua parte, ille 
qui totum reparaverit, habeat recursum. 


R. 3. Nihilominus illa obligatio in solidum adeo difficilis est 
atque adeo vix intelligitur ab hominibus, ut practice melius sit in 
tali casu eam non formaliter imponere, sed reos monere, ut et pro 
sua saltem parte satisfaciant et reliquos complices movere studeant 
quemque ad suam partem reparandam. Cf. circa hanc rem N. Alph., 
Th. m. III 597: «Rudes, etsi teneantur in solidum, raro expedit obli- 
gare ad totum, cum difficulter isti sibi persuadeant se teneri ad resti- 
tuendam partem a socis ablatam.  Quinimmo satis praesumi valet, 
quod ipsi domini, quibus debetur restitutio, consentiant, ut illi resti- 
tuant tantum partem ab iis ablatam, cum aliter valde sit timendum, 
ut [nej nihil restituant, si obligentur ad totum/ 


Ad quaesitum 2" R. 1. Per se Curtius non solum quoad suam 745 
lucri partem tenetur domino vel dominis fabricae indemnitatem pro- 
curare, sed quoad totum valorem seu pretium quod falso libris in- 
scriptum est. Ita primo loco quoad praeteritum. Verum quoniam 
vix possibile erit operario ordinario totum hoc pretium restituere, 
aliud fere non relinquitur, nisi ut moneatur de restituenda parte sua 

et de urgendis alis, etiam metu iniecto, ut suam quisque partem 
restituat. 

R. 2. Sed cum iam quoad praeterita damna per se sit obligatio 
restituendi in solidum seu integre, quoad futura multo minus permitti 
potest damni inferendi continuatio eaque cum periculo, quominus do- 
minus exiguam tantum partem per restitutionem recipiat. 


R. 3. Quod vero ad fraudem jpraeteritam solum occultandam 
pertinet, permitti potest, ut interim per verba ambigua haec occul- 
tetur. Immo, etiamsi haec occultatio aperto mendacio alusve mediis 
illicitis fieret vel etiamnunc falsa notarentur in libris rationum, statim 
vero excessus pretii fraudulenter notatus in cassam domini refunde- 
retur: nova iniustitia, quae restitutionis obligationem secum traheret, 
non committeretur. Ad eum modum commissae iniustitiae reparandae 
sane non tenentur, quo simul grave famae detrimentum vel immo 
etiam dimissionem paterentur vel horum grave subirent periculum. 


MODUS RESTITUENDI RES FRAUDATAS. 
Casus. (231) 


Fulvius in nundinis publicis tempore patrociniorum diversa loca per- 
cursando varias res venales habet; sed in ills occasionibus, cum soleant 
homines plus expendere, facile potest artibus et fraudibus uti, quibus, si lucra 
ita per annos hausta colligat, saltem 2000 marc, male acquisivit. Verum 
retinuit nihil; quo plus enim lucrabatur, eo plus solebat expendere, alias 
restrictius vivebat. 

similiter Antimus mercator per decem annos in vicino oppido, nunc per 
tres annos in actuali domicilio modo falso pondere, modo rerum adulteratione 
continuas parvas fraudes commisit; bonis fortunae nunc gaudet satis amplis, 
cum satis moderate vixerit atque annua lucra superflua non otiosa reliquerit 
sed ex us, emptis Bactionibus' quas vocant, uberes usuras perceperit. Quae 
sic ex defraudationibus collegit, circa 5000 mare aestimat; verum si usuras 
quas percepit addat, saltem habebit 10 000 —12 000 marc. Pro restitutione vult 
in testamento legatum facere 5000 mare, in favorem hospitalis municipalis. 


Quaeritur 1° quae restitutio facienda sit in casu multarum fraudum com- 
missarum. 
2^ debeantno usurae restitui sive perceptae sive non perceptae. 


3° quid de casibus propositis et de modo restitutionis ab Antimo 
cogitato. 


Solutio. 


746 Ad quaesitum 1“ R. 1. Si multae fraudes commissae sunt, 
quarum nulla est ex se gravis, omnes simul sumptae certo gravem 
constituunt materiam: quando gravis materia adhuc retinetur in se 
vel in aequivalenti, restitutio debetur saltem ex rei alienae detentione ; 
si non amplius retinetur, titulus restitutionis desumi debet ex culpa- 
bili actione damnilicativa. 

R. 2. In posteriore igitur sumptione, ut gravis obligatio adsit, 
debet constare de gravi peccato commisso. Quare si quis intentionem 

saepius iterandi fraudes usque ad materiam gravem non habuisset at- 
que post longiora tantum intervalla, quae coalitionem  injustitiarum 
excludant, fraudes iterasset lucrumque consumpsisset: restitutio. sub 
gravi urgenda non esset, etsi cursu temporis summa totalis satis 
magna evasisset. 

Attamen in casu proposito, etiam priore, id sumi non potest. 
Nam non aderat inter singulas fraudes tantum intervallum; immo si 
adfuisset, non abfuit ab initio intentio. saepe fraudes repetendi atque 
perveniendi ad summam gravem. Quapropter etiam in Fulvio obligatio 
restituendi ex titulo actionis iniuste damnificativae et graviter culpa- 
bilis statui debet; in Antinio autem insuper ex rei alienae detentione. 

R. 3. Si vero quaeritur, cui facienda sit restitutio et quomodo, 747 
respondendum est: in genere quidem ei, qui laesus est, debetur re- 
stitutio; verum sub gravi tum tantum, quando is ipse graviter laesus 
est. Hinc si universim laesio facta est gravis, sed solum propter 
laesionem multorum, nemo tamen singillatim sumptus graviter est 
laesus, obligatio quidem utcumque restituendi est gravis; ut restitutio 
liat ipsis illis qui laesi sint, est levis tantum obligatio, eaque disinit 
simpliciter, si causa rationabilis vel nimia ita restituendi difficultas 


accedat. 

R. 4. In casu iniustitiae propter multas fraudes in pondere et 
mensura commissas, si fere iidem emptores accedere pergant, modus 
commodior et rectior est, ut eodem modo nunc augeatur pondus et 
mensura, dum ad iustam restitutionem perventum sit. 

Verum obligatio gravis vel utcumque stricte dicta sic agendi non 748 
est, tum ex ratione mox allata, tum quia efficax restitutio etiam tali 
modo non est extra dubium; nam emptores, cum rem nesciant, propter 
fraudes quas passi sunt, fortasse plus expendere sunt coacti, at num 
propter auctam mensuram ipsis ignorantibus nunc expensis parcant, 
dubium est. 

Quare censeo sine ullo scrupulo statim fieri posse restitutionem 
in pauperes vel in publicos fines pios et utiles ipsius loci, ubi fraudes 
commissae sunt; fieri etiam posse in quoslibet pauperes vel causas 
pias saltem sino peccato gravi, vel si adsit rationabilis causa, sine 
omni peccato. Cf. Th. in. 111 1214. 

Accedit autem nostra aetate facile alia ratio, cur non necessario 
sistere debeamus in pauperibus vel causis piis ipsius loci, quod nimi- 
rum hodie incolae loci longe saepius mutentur quam anterioribus tem- 
poribus. Etsi igitur idem locus servatur pro facienda restitutione, in 
quo factae erant iniustitiae, tamen, si de iniustitiis per multos annos 
protractis agitur, incertum valde est, num restitutio redundet in fa- 
vorem eorum qui laesi sunt. Quod olim longe probabilius erat Nam 
per restitutionem pauperibus vel piis causis loci factam loci cives 
levabantur, qui alias eiusmodi causis suo modo providissent vel etiam 


providere debuissent. 


Ad quaesitum 2" R. 1. Si ipsi illi qui fraudes commiserunt, 749 
usuris non fluebantur, uti re vera Fulvius in priore casu non fecit, 

titulus ad restituendas usuras esse nequit nisi ex eo quod, qui fraudes 
passi sint, etiam damnum usurarum habuerint, quas alias fuerint per- 
cepturi. Sed eos re vera eiusmodi damnum habuisse valde dubium, 
immo in plerisque hominibus valde improbabile est. Ad id enim ne- 
cessarium esset, ut homines non solum lucra annua residua ad usuras 
darent, sed etiam ut in usu rerum quotidianarum culinam et victum 
spectantium ad apices sequerentur praestitutam mensuram, eamque 
in casu nostro per se ipsos rectificatam. Quod sane rara exceptio 
est, et si fit, fraus brevi detegitur neque postea incurretur! 


Ergo, nisi per exceptionem in casu raro domini laesi re vera 
usurarum damnum pertulerint, usurae non perceptae a fraudatore non 
necessario debent in restitutione computari. 


R. 2. Inde fere idem deducere licebit quoad usuras a fraudatore 
perceptas. Cum enim summae illae minimae, in quibus singuli dam- 
num passi sunt, usuras non fecissent, usurae quas fraudator colli- 
gendo et administrando summulas istas percepit, non tam fructibus 
naturalibus quam industrialibus accenseri possunt. Hinc etiam in 
posteriore casu Antimus quoad hunc usurarum valorem non videtur 
ad restitutionem. obligandus. 


750 Ad quaesitum 3" R. 1. Fulvii restitutio fieri potest in pias vel 
utiles causas publicas vel in pauperes quoslibet. Id ex antea dictis 
sequitur, eo magis, quod fraudes commissae sunt in diversissimis locis, 
ita ut certi loci cives, qui damnum passi sint, vix dignosci possint. 


R. 2. Ex eo vero, quod quilibet pauperes eligi possint, sequitur 
Fulvium, si re vera pauper sit, in nostro casu inter istos pauperes 
computari posse. Quodsi ita est, de restitutione eiusque quantitate 
pecuniaria, qua Fulvius se abdicare debet, non iam multum erit dis- 
putandum. Potest enim ipse magnam partem retinere. — Quominus ei 
integram summam retinere a confessario permittatur, obstat pastoralis 
prudentia atque ipsum bonum commune, ne videlicet Fulvius peccatum 
suum levius sumat neve nullam sentiat poenam satisfactoriam con- 
venientem ; verum pro rerum adiunctis sufficit ei iniungere, ut aliquid 
sive statim sive paulatim alus pauperibus tribuat. 


R. 3. Supponitur tamen semper non constare de ullius emptoris 
laesione in materia gravi a Fulvio peracta. Nam si qui singuli 
cognoscuntur vel cognosci possunt, qui singuli in gravi materia de- 
fraudationem passi sunt, hi singuli certo indemnes reddi debent. 
Quod idem observa ad casum Antimi. — Immo si ita fuerit, sumi 
facilius debet etiam quoad usuras eos indemnes esse faciendos. 


751 R. 4. Si Antimus iam est moribundus, haec per testamentum 
restitutio admitti potest, attamen cum cautione, de qua mox dici 
debet. Alias non est ille modus admittendus. Cum Antimus restituere 
possit nunc, non potest hoc usque ad tempus post mortem differre. 
Restituere igitur potest per donationem manualem statim perficiendam. 


Alnoquin illum finem, hospitale dico, eligere pro subiecto cui resti- 
tutio applicetur licebit. 

Verum adhibenda est cautio, maxime si res devenerit ad resti- 
tutionem per ultimam voluntatem, ut summa illa re ipsa pio illi fini 
applicetur. In Germania quidem nunc donatio usque ad 5000 mare, 
inefficax fieri nequit per denegatam approbationem gubernii. Si 
quando in alus locis eiusmodi donationes ab approbatione gubernii 
vel principis dependent, atque timor est habendae repulsae, alia via 
restitutionis quaeri omnino debet. 


RESTITUTIO IN PAUPERES ALIASVE CAUSAS PIAS. 
Casus. (232j 


Sigfridus insignem fraudem commisit contra aliquam associationem. Quem 
ut cum honore reparet, vult non associationi sed piis causis restituere, vide- 
licet 2000 mare, hospitio pauperum et tot etiam ecclesiae pauperi sui oppidi. 
Utitur ea ratione, quod actionarii illius associationis, utpote ditissimi, damnum 
non sentiant, immo ut francomurarii summam in malum usum sint impensuri 


Quaekituk possitno in casu et ex causis propositis Sigfridus restitutionem 
pauperibus vel causis piis applicare. 


Solutio. 


Ad quaesitum R. 1. Generalis regula est, ut restitutio fier1752 
debeat domino laeso; eaque, si fieri potest, obligat sub gravi, si uni 
eidemque domino materia gravis sublata fuerit vel ipse in re gravi 
sit damnificatus. Cf. supra n. 747 sqq. 


R. 2. Haec regula valet etiam in laesa persona iuridica seu 
morali tantum, quando certus aliquis finis hncitus in materia gravi 
damnificatur. Qnodsi vero non certus ille finis sed singuli illi domini, 
qui ad certum finem prosequendum societatem inierunt, damnum re 
ipsa patiantur, gravis obligatio ipsam hanc personam iuridicam 1n- 
demnem faciendi non adest, nisi in quantum singula illius societatis 
membra vel aliquod eorum in materia gravi damnum patiantur, quod 
hoc modo coque solo reparetur. 


R. 3. Pauperes vel causae piae loco dominorum laesorum eligi 
possunt | si ipsis dominis laesis restitutio fieri nequit, 2) si nulla 
singularis persona in gravi materia laesa est, et insuper non impos- 
sibilitas quidem sed gravior quaedam difficultas est. ipsos laesos 
indemnes faciendi ; quodsi in posteriore casu illa difficultas vel gravior 
quaedam causa non adest, venialiter peccatur, si restitutio quidem fiat 
sed loco dominorum ali iique egentes eligantur. 


R. IL. Sigfridus in hoc errat, quod putet ideo se posse ipsos 7'> 
dominos laesos transmittere, quod ipsi damnum illatum graviter non 
sentiant; nam si re vera singuli in materia gravi sunt laesi, nequaquam 
possunt ipsi praetermitti. (Cf. Th. m. Il! 1128.) Neque illa est ratio 
excusans, quod illi domini laesi rebus suis male utantur. Nam ex 
eo id solum sequitur, ut, si ad certum aliquem finem malum conveniant 
et pecunias conferant, ille finis non possit esse re ipsa persona iuri- 

dica distincta, sed dominium pecuniarum maneat apud ipsos dominos 
qui contulerunt. 

R. 5. Id tantum Sigfrido concedi potest: in hoc casu considerari 
posse laesionem, non quae societati qua tali, sed quae singulis mem- 
bris facta sit. Nam etsi pro certo fine prosequendo convenerint, ille 
finis intermedius est, non est is cui lucrum serviat; sed tota associatio 
in id demum tendit, ut commune lucrum vel damnum in singulos 
dividatur. Si igitur Sigfridus sciret tot esse actionarios, ut, damno 
4000 marcarum distributo, in neminem caderet damnum materiae 
gravis (quae, cum sint homines ditissimi, ut sumitur, ascendere debet 
ad 30 mres et ultra): in hoc casu sine peccato gravi eligere posset pro 
restitutionis subiecto pauperes vel causas pias, et occurrente graviore 
causa sine ullo peccato. — Verum id scitu est difficillimum. Facile 
enim constabit quidem actiones seu titulos illius societatis esse numero 
plures quam 200; sed non facile constabit non esse inter actionarios 
qui possideant tot titulos simul, ut ex damno totali 4000 marcarum 
ipsis non respondeat damnum saltem 30 marcarum. Quod si non 
constiterit, Sigfrido nequit permitti, ut modum restitutionis, quem 
Optat, exsequatur. 


ORDO RESTITUTIONIS. — CESSIO BONORUM. 


Casns. (233) 


Terentius, status fortunarum labilis sibi conscius, adit amicum credi- 
torem eiquo, confidentialiter conditionem suam aperiens, simul offert integri 
debiti solutionem circiter 50000 mare , non sine spe fore, ut ille amicus postea 
notabilem summam sibi cedat. Quo fit. ut mox facta cessione bonorum re- 
liqui creditores non ultra decimam partem recipiant, inter quos aliqui etiam 
sunt indigentiores et duo pia instituta, quae Terentio mutuam dederant 


pecunia 
Quaerxtub 1? situe aliquis ordo in solvendis debitis necessarius et qui. 
2° quid do agendi ratione Terentii dicendum sit. 
3° num cessione bonorum exstinguatur obligatio solvendi sim- 
pliciter. 


Solutio. 


154 Ad quaesitum 1“ R. 1. Ordo, de quo quaeritur, attendendus 
tum tantum est, quando non omnibus plena solutio dari potest. Hinc 
quod quaeritur perinde est ac si quaeritur, sintne aliqui creditores 
quibus satisfieri debeat etiam cum praeviso damno aliorum. Quod si 
ita generatim et indeterminate quaeritur, sane affirmari debet. 


R. 2. Imprimis ius naturale postulat, ut, si quae res exsistunt 
apud debitorem alienae, seu quarum dominium in debitorem nondum 
transierat, eae veris dominis restituantur. — In reliquis si qui prae 
alis iura potiora habent, haec fere ex contractu vel ex lege positiva 
derivantur: verum in quibusdam, deficiente lege positiva contraria, 
ius naturale, etsi non exigat, permittit tamen aliquorum praelationem. 

R. 3. Secundum positivas leges, in diversis quidem diversimode, 
privilegiata debita, quae prae alus solvenda sint, recensentur: 

l) Merces famulorum et operariorum ex certo tempore restans 
sicuti debita recentia pro rebus victui necessariis vel similia. 

2) Debita realia, scilicet pro quibus hypotheca vel pignus datum 
est; haec enim primo solvenda sunt ex pretio rerum sive immobilium 
sive mobilium, quae pro certo debito oppignoratae sunt, idque, si plura 
debita in iis rebus fundantur, singula integre secundum ordinem in- 
scriptionis, ita ut prima hypotheca praeferatur alus, secunda tertiae 
et sic porro. — Quibus debitis privilegiatis aliquando (non ubique) 
bona uxoris dotalia accensentur. 

3) Debita personalia, in quibus, si cessio bonorum iam de- 
clarata est, nullus ordo praelationis legaliter agnoscitur (nisi forte 
creditor tempore debito non apparuerit); sed si bona debitoris ad 
omnia debita exstinguenda non sufficiunt, singulis pro rata solvetur. 
Immo non raro solutiones brevi spatio ante cessionem, quod lege 
determinatur, forte factae pro uirritis habentur, ita ut hae in com- 
munem massam conferri debeant; quod etiam in conscientia ob- 
servari debet. 


R. 4. Si quando debitor ante illud tempus a lege determinatum 
statum suum labilem praevidens certis debitoribus prae alus favere 
et integre solvere velit, ius naturale haec permittit: 

1) ut pauper praeferatur diviti; 

2) ut, qui prior tempore creditor exstitit, prius solutionem inte- 
gram accipiat (cf. Keg. iur. 54 in 6*5; Lugo, De iust. et iure d. 20. 
n. 146 sqq; S. Alph., Th. m. 111 690); 

3) ut, qui prior tempore solutionem petat seu urgeat, eam recipere 
possit. Unde fit ut, sı debitor aliquem ex creditoribus, in quo iusta 
causa est, cur praeferatur, amice moneat isque solutionem petat, ei 
satisfieri possit (Lugo l. c. n. 174). 

Cum enim in omnibus istis casibus creditores non habeant ius in 
certas res debitoris, sed illae in dominio debitoris maneant, iis, qui 
postea minus recepturi sunt, non proprie fit iniuria, eo quod ex prio- 
rbus nomo plus receperit quam quod suum erat, posteriores autem 
creditores solum in ea bona quae cessione facta restant ius possint 


exercere. 
Cf. Th. m. IP’! 1219sqq. 


Ad quaesitum 2" R. 1. Si Terentius homini illi pauperi vel etiam 
pus institutis tempore lege adhuc permisso integre solvisset, nullo 
modo reprehendendus esset. Cf. Mare, Instit. Alph. n. 1005 et 1006. 


R. 2. Quod vero virum ditiorem monuit: si hoc fecit tacita 
quadam conventione, ut vir ille specietenus tantum evaderet bonorum 
illorum dominus, ipso Terentius re vera ea retineret, ita tamen ut 
invadi a reliquis creditoribus lege non iam possent, egit iniuste neque 
absolvitur ab obligatione reliquis creditoribus pro posse satisfaciendi. 

Si vero sincere nihil actum est contra leges neque stipulatio ulla 
intercessit, sed sola spes habendi postea auxilii per amicum istum, 

iniustitiae incusari Terentius nequit, atque ab omni peccato immunis 
fuerit, si hoc modo solum ea se postea recepturum esse intendit, 
quae sibi sint necessaria et quibus probabiliter denuo tantum lucrari 
possit, ut postea, ad meliorem fortunam restitutus, reliqua debita 
integra solvere valeat. 


158 Ad quaesitum 3m R. 1. In casu proposito Terentius, cum arte 
quadam complures creditores excluserit a recipienda proportionate 
solutione, tacita condonatio debitorum. absoluta praesumi nequit. 


R. 2. In alis autem circumstantiis, quando ex infortunio cessio 
bonorum inculpabiliter fieri debuit atque. debitores non integram qui- 
dem solutionem, magnam tamen partem receperunt: aliquando ex 
modo agendi concludi potest eos velle hoc modo debita habere pro 
exstinctis. Quodsi hoc cum quadam morali certitudine colligitur, de- 
bitor, etsi postea possit, antiqua debita solvere non amplius tenetur. 


R. 3. Quodsi de ciusmodi condonatione non constat atque de- 
bitor omnia legaliter egit, i. e. nihil ultra leges sibi retinuit. neque 
uni prae altero solvit: saltem non tenetur reliqua solvere, nisi postea 
commode potuerit. Si vero ultra ea quae leges permittunt, in suum 
vel amici commodum quaedam retinnit vel solvit: commodam solvendi 
facultatem exspectare in conscientia ei non licet, sed debet etiam 
cum quadam status et victus diminutione ea compararo unde solvat, 
non tamen cum incommodo nimio. 

739 R- 4. Difficilior res est, si quaeritur, num in debitore qui 
omnia legaliter cesserat, si postea forte commode potuerit, obligatio 
integre solvendi reviviscat. De qua re ita dico: Si quando in certis 
regionibus communis persuasio fuerit in bonorum cessione, quae sine 
culpa evaserit necessaria, omnia debita haberi pro exstinctis non solum 
coram lege sed simpliciter etiam in conscientia, eam interpretationem 
ii, qui sine omni fraude et cum plena conformitate legum egerunt, sequi 
possunt. Id imprimis valet, si pro pecuniis mutuo acceptis ad nego- 
tiaüonem usurae amplae solutae fuerint; non enim iniustum est, ut 
in tali casu pecuniae etiam partem habeant periculi, cum alias pe- 
cunia sine omni labore et periculo nimium lucrum colligat atque 
pedetentim omnes possessiones sibi rapiat. — Et quando mercatores 
et negotiatores ita solent mercium pretium determinare, ut damnorum 
ex cessionibus sibi emergentium rationem iam habeant: quoad hos 
creditores restitutionem ab eo, qui postea ad meliorem fortunam de- 
venerit, puto generatun non amplius ita esse urgendam. Quoad alios 
creditores non audeo universim restitutionis obligationem negare, nisi 
consuetudo id permittit. Cf. fusius de hac re n. 775 sqq. 


) 


MODI RESTITUENDI OCCULTE (l) 


Casus. (234) 


Getulius ante aliquot annos amico inscio fraudulenter intulit damnum 
1000 mare. Quod ut sine sui manifestatione reparet, statuit facere donationem, 
idque, ut periculum  inefficacis reparationis ex reciproco dono timendae ex- 

eludat, exsequi vult per testamentum filium amici primogenitum scribendo 
legatarium 1000 mare. Quod confessario non probatur. 
Quaeiutuu 1? quibus modis restitutio possit fieri, num etiam donatione. 

2° sitne modus a Getulio electus approbandus et admittendus 


Solutio. 


Ad quaesitum 1” R. 1. Dummodo restitutio ita fiat, ut re vera 760 
dominus laesus id recipiat, quod suum est, hoc sufficit; atque perinde 
est, utrum fiat palam an secreto, scienti domino an inscio, per ipsum 
debitorem etiam dissimulato vero titulo an per intermediam personam. 

R. 2. Hinc per se nihil obstat, quin restitutio fiat per modum 
donationis. Attamen, ut in ipso casu effertur, saepe fieri potest, ut 
donatio moveat donatarium ad donum reciprocum, quod certe non 
dedisset, si veram donationis receptae naturam cognovisset. Qua- 
propter eiusmodi donum accipi vel retineri non potest, sed saltem 
eius valor est restituendus. 

R. 3. In donatione, quae locum restitutionis teneat, id etiam 
observari debet, ut re vera donum sit donatario, 1. e. domino laeso, 
utile; nam nisi re ipsa pro domino tantum valorem habet, quantum 
res illa quae ipsi debetur, donatio manca est neque integram perfecit 
restitutionem. 

Ad quaesitum 2" R. 1. Dispositio testamentaria, quae effectum 761 
demum habebit in morte Getulii, certo non sufficit, cum restitutio non 
possit per annos amplius differri, sed quam primum fieri debeat. Solum 
si agitur de moribundo restitutioni obnoxio, ille modus eligi potest, si 
alioquin satis secura videatur efficacia istius dispositionis testamentariae. 

R. 2. Quod consequens est, Getulius non solvit debitum integrum. 
Nam cum per dilationem diuturnam amico inferat novum damnum 
seu damni augmentum, illud damni augmentum non studet resarcire. 

R. 3. Quod legatarium facere vult amici laesi filium, damnum 
illatum non reparat; amicus enim ipse laesus est, non eius filius. — 
Immo si sumas amicum iam esso defunctum, ne tum quidem hunc 
restituendi modum Getulius eligere potuit. Nam in eo casu heredibus, 
non uni ex heredibus restitutio esset facienda. Quare tum tantum 
restitutio primogenito filio facta debitum | exstinxerit, si ille filius 
primogenitus fuerit solus heres ex asse, qui alus fratribus vel soro- 
ribus certam tantum ac determinatam summam pro legatis ex testa- 
mento reddere debeat, eamque non propterea minorem, quod tota 
massa hereditaria 1000 marcarum damnum passa sit: quod commu- 
niter non solet evenire. Si igitur aliter alii etiam filii ac filiae quotam 
partem hereditatis acceperint vel accepturi sint, in singulos pro rata 
acceptae hereditatis 1000 marcae et amplius distribui debent. 


MODI RESTITUENDI OCCULTE (ID. 
Casus. (235) 


Getulius igitur, prioris casus debitor, cum confessoriü approbationem 
quoad suum restituendi modum non accipiat, confessario summam tradit, ut 

meliore quo possit modo quasi ex longinquo summam illam domino trans- 
mittat. Qui chirographum mille marcarum litteris inclusum in dissito loco 
per officium postale expedivit; verum, ut postea comperit, litterae illae furto 
sublatae sunt, neque, cum assecuratao non fuerint, ipse ab officio postali 
recepturus est indemnitatem. 
Quaeritur I si restitutio fit per intermedias personas, quandonam debitor 
censeatur suae obligationi satisfecisse. 
2° possitne Getulius de solutione ut absoluta securus esse an 
debeat denuo restituere. 


Solutio. 


162 Ad quaesitum lm R. 1. Si solutio vel restitutio fit per alterum, 
regula per se valens haec est, ut respiciatur, cuius nomine ille alter 
restitutionis summam receperit, utrum nomine debitoris an nomine 
creditoris. Si nomine creditoris potuerit summam recipere et receperit 
re ipsa, per illam receptionem liberabitur debitor a suo debito; si 
vero ille intermedius nomine debitoris debet creditori rem vel pecu- 
niam transferre, debitor tum demum liberabitur, quando intermedius 
creditori res tradiderit. 

R. 2. Quapropter si res restituenda tempore intermedio, ante- 
quam ad dominum seu creditorem pervenerit, perit, amittitur, furto 
aufertur: in posteriore hypothesi Responsi 1l" periculum et rei interitus 
ferenda sunt a debitore, in priore hypothesi a creditore; pro circum- 
stantiis diversis et diversa viri intermedii culpa sive debitor sive cre- 
ditor ad eum quidem recursum habent. 

R. 3. Generatim igitur dici debet: si quando solutio per quemlibet 
fieri potest, debitor vero pro suo arbitrio et sua sponte aliquem ele- 
gerit, debitorem periculum ferre, donec solutio per intermedium domino 
facta fuerit. Si vero creditor aliquem elegerit vel debitori aliquem 
eligendum mandaverit, post rem ill intermedio viro traditam  peri- 
culum a debitore in creditorem transfertur. —XDifficultas solummodo 
oritur, quando solutio fieri nequit manifeste, atque quasi natura duce 
aliquis designatus est cui soli munus intermedii. tuto committi. posse 
solet. Do quo in Quaesito secundo. 


763 Ad quaesitum 2^" igitur R. 1. Si respicimus medium illud, per 
officium postale transmittendi summam, haec transmissio manca erat. 
Nam via satis consueta atque omnino tuta ea est, ut ipsa solutio 
committatur officio postali; quo fit, ut solutione facta in loco A apud 
officium postale officium postale in B solutionem tuto et certissime 
perficiat apud eum. ad quem missio dirigitur. Neque hoc quasi-cambium 
magnas secum fert expensas, sed minimas tantum, quas debitor ex 
delicto pro securitate facere debet. 

Si igitur debitor mancum illum modum solvendi mandavit sive 
confessario sive cuilibet alii, certo dici debet periculum fortuitum 
mansisse apud debitorem, eumque denuo in nostro casu solvere debere. 

764 R. 2. Sed re ipsa Getulius confessario summam dedit neque 
modum aliquem praescripsit. Quare videndum est, num per traditio- 
nem confessario factam censeri possit ab omni obligatione liberatus. 

Quod alis verbis est quaerere, utrum confessarius necessario 
debeat considerari ut mandatarius debitoris, an considerari possit non 
ut mandatarius quidem stricte sumptus, sed ut negotiorum gestor 
creditoris seu domini laesi. Longe communius eum considerant ut 
mandatarium debitoris; eaque re vera est magis obvia muneris con- 
fessarii interpretatio. 

Verum alia interpretatio non videtur improbabilis, secundum quam 
confessarius non solum habeatur pro mandatario debitoris poenitentis. 
sed electio confessarii etiam pro negotiorum gestore creditoris appro- 
betur voluntate interpretativa ab omnibus, quibus acciderit pati. dam- 
num per culpam alienam, ad quod reparandum confessarius demum 
poenitentes reos permoverit. Quod si ita est, assignatio summae re- 
stitutionis confessario facta debitoris obligationem exstinguit. Neque 
uecesse est, ut confessarius expresse cogitet se nomine creditoris agere 
velle; sufficit, ut creditor hoc modo exstinguendi debiti habitualiter 
sit contentus. Quod si dein sive ex culpa confessarii sive ex infor- 
tunio res tempore intermedio perierit, damnum vel a confessario vel 
a creditore est ferendum. Cf. Th. m. Il! 1224 sq. 

Immo, etsi haec solutio alicui videatur non satis probabilis, 
nihilominus in praxi prudentia plerumque prohibebit, quominus mo- 
neatur debitor de iterata solutione, si quando inculpabili neglegentia 
intermedii prima solutio ad effectum non fuerit deducta. Nam si 
intermedius ex gravi culpa solutionem seu restitutionem non fecit, 
hic sine dubio damnum ferro debet: quamquam ne tum quidem prior 
ile damnificator ab obligatione erga suum creditorem liber evasit, 
sed ipse creditori tenetur, ipsi intermedius. 


RESTITUTIO PAUPERIBUS PRAEPROPERE FACTA. 
Casus. (236) 


Diogenes ex procacitate in turba hominum viro vicino inscio sibique 
ignoto eripuit horologium pretio circiter 50 marc, illudque in flumen proiecit. 
Alia vice in via valde frequentata reperit bursam 500 mare, continentem, 
cuius dominum aliqua inquisitione privatim facta non invenit — Confessarius. 
cui brevi post res suas pandit, pro utroque casu iubet summas illas pau- 
peribus dare. Quod Diogenes facit, notabili tamen parte sibi retenta, ex eo 
quod iam nuper largam eleemosynam ex suis dedisset. —  Restitutione ita 
peracta et dominus bursae apparet in publicis foliis inquirens de inventore, 
et virum illum, cui horologium eripuerat, moraliter certo Diogenes agnovit 
ex iis, quae eum narrantem audit do infortunio et facinore quod in se 
gestum sit. 


Quaeritur lu largitione in pauperes facta utrum obligatio restituendi ex- 
stinguatur simpliciter an conditionate tantum. 


2° debeatne Diogenes iterum solvero. 
Solutio. 


Ad quaesitum lm R. 1. Pauperes vel causae piae in causa re-705 
stitutionis tum demum evadunt subiectum, cui iure restitutio fieri 

possit, quando laesa est communitas vel tanta hominum multitudo, 
ut totalis quidem laesio gravis sit, non autem gravis contra singulos, 
aut quando singularis quidem homo laesus est, sed qui detegi nulla- 
tenus possit. Ita saltem, si agitur de restitutione ex gravi culpa orta. 
Cf. supra n. 747 sq. Attende etiam dicta n. 752 R. 3. 


R. 2. In priore casu, quando videlicet nullus singularis homo 
graviter laesus est, restitutione erga pauperes facta obligatio ab- 
solute exstincta est. Quod idem dici debet, si loco restitutionis com- 
positio seu condonatio maximae partis facta fuerit a S. Sede, utpote 
quae de honis causarum piarum vel ecclesiasticarum, quarum supremus 
administrator sit, ex iusta causa possit disponere. 


Verum in tali condonatione cavetur semper, ut, dum forte do- 
minus certus postea apparuerit, pro iis quae huic debeantur, debitor 
restitutioni obnoxius maneat. 


166 R. 3. Tenendum est etiam, quando confessarius citius imposuerit, 
ut restitutio fiat erga pauperes, propterea dominum laesum, qui postea 
comparuerit, ius suum non amisisse, sed contra damnificatorem re- 
tinere. — Cf. Th. m. 1n 1226; S. Alph., Th. m. III 703. 

Verum pro diversis adiunctis, pro maiore minoreve damno illato, 
pro maiore domini laesi liberalitate et similibus aliquando iudicari 
potest dominum laesum non esse graviter invitum neque eum resti- 
tutionem bis faciendam exacturum esse. — Saepius etiam poenitens in 
bona fide circa iteratam restitutionem relinqui potest vel etiam debet. 


167 R. 4. Alter indicandum est, si agitur de re inventa. Haec enim 
non necessario danda est pauperibus; sed exstincta spe inveniendi 
domini ab inventore potest occupari. Qui igitur imprudenter ilico 
pauperibus res inventas distribuerit, domino postea comparante tenetur 
pro gradu culpae ex imprudentia. Qui vero prudenti iudicio nixus 
ita egit, neque ex re aliena detenta neque ex gravi culpa ad restitu- 
tonem in foro conscientiae tenetur; sed si leges positivas non ser- 


vavit, post iudicis sententiam huic parere debet (cf. Aertnijs, Th. m. 
III 346, Q. 1). 


768 Ad quaesitum 2" R. 1. A restitutione iterata valoris horologii 
Diogenes per se non excusatur; habet tamen ad temerarium confes- 
sarium regressum. Num praestet eum ab alio confessario in bona 
fide relinqui, huius prudentiae est indicare. 


R. 2. Quoad pecuniam illam inventam et in pauperes distribu- 
tam cum Diogenes sine scrupulo consilium confessarii secutus sit, ipse 
quidem prudenter egit, etsi forte confessarius egerit imprudenter; 
quare ad eam iterum restituendam non tenetur, nisi forte cogatur 
per iudicem. 


R. 3. Quod autem a summa illa in pauperes distribuenda de- 
traxerit notabilem partem sibique reservant pro compensatione elee- 
mosynae prius datae: id eum non iuvat ita, ut ab ea summa retenta 
nunc domino comparent! restituenda excusetur. Habet enim adhuc 
hanc partem rei alienae, quam suam facere obiective nondum potuit. 

Excusaretur turn tantum, quando circumstantiae eiusmodi fuissent, ut 
summam inventam potuisset sibi retinere. 

Verum domino apparenti palam restituere seu sese ut inventorem 
prodere pro Diogene periculosum est, cum se exponat periculo sub- 
eundi coactionem ad restituendam summam totam. Quare eligere 
potest restitutionem occulte faciendam. 


NECESSITAS A RESTITUTIONE EXCUSANS. 
Casus. (237) 


Diomedes, vir nobilis et mediocriter dives, ad augendam fortunam nego- 
tiationes apud bursam agit. Consensit. quidem, ut compluribus aliis fraudu- 
lenta operatione damnum, sibi lucrum aliquot milium marcarum fieret; verum 
cum satis astutus non sit, in decursu negotiationum res feliciter non cessit, 
sed ruinam fere fortunarum suarum incurrit. Retinere quidem ei permissum 
est, quae ad parcam sustentationem necessaria sunt; sed cum in confessione 
audiret de restitutione propter commissas fraudes sibi incumbente, quasi in 
desperationem actus deliberare coepit de duabus filiabus suis prostituendis; 
ex eiusmodi enim restitutione se in summas angustias coniciendum esse videt. 


Quaeritur 1" quae necessitas excuset a restitutione. 
2° confessarius quid Diomedi imponere debeat. 


Solutio. 


Ad quaesitum 1“ R. 1. Cum extrema vel quasi-extrema neces-760 
sitas permittat ex alienis sumere, facilius permitti debet aliena non 
reddere vel restitutionem differre.  Requiritur tamen omnino gravis 
necessitas, in qua debitor versetur vel per restitutionem coniciendus 
sit, ut dilatio diuturnior concedatur; nam levis seu brevis dilatio re- 
stitutionis ex minore causa permittitur, quando creditori ex ea novum 
damnum grave non infertur. 


R. 2. Necessitas illa nimis gravis, quae excuset a restitutione 
nunc peragenda, sumi debet secundum conditionem debitoris. Qui non 
tenetur status sui iuste acquisiti deiectionem pati, diminntionem tamen 
sustinere debet. Quare virum nobilem ad omnem famulatum abicien- 
dum theologi non obligant, obligant tamen, ut eiusmodi expensas 
diminuat, quo colligere possit quae restituat. Cf. S. Alph., Th. m. III 
698, s T. 


Ad quaesitum 2m R. 1. Ut ex narratis patet. Diomedes statum 770 
suum et expensas consuetas iam necessario multum diminuit; quare 
si nunc urgeretur ad restitutionem faciendam, in egestatem redigeretur. 
Confessarius igitur debet ei dicere obligationem illam reparandi frau- 
des non quidem exstingui, at in hisce circumstantiis suspendi, dum 
melius restituere possit. 

R. 2. Ad rem nostram habes ex Busenbaum, quem S. Alph. 


tacite approbat III 698, o: «Item excusaris a restitutione, si iieri 
nequit absque periculo animae tuae vel tuorum; ut v. g. si non possis 

absque peccato, ut si sit periculum, no uxor aut filiae se prostituant, 
ne fili se dent latrociniis, no ipse per impatientiam incidas in despera- 
tionem. Bonae., Less., Molina, Filliucc. 

Quod comprobatur alio loco S. Alphonsi, vid. III 520, ubi 
S. Doctor quaerit, ob quamnam necessitatem liceat alicui ex alienis 
bonis necessaria assumere. — Dicit igitur: ,Sed dubitatur, an putetur 
eadem necessitate laborare pater, qui ob inopiam est in periculo pro- 
stituendi filiam. —. Affirmat Bonacina et consentit Mazzotta cum ('aie: 
tano, Suarez etc. Sed probabilius contradicunt  Salmantic., quia 
nulla necessitas potest cogere aliquem ad peccandum, cum possit 
alia via, saltem mendicando, suae necessitati subvenire. Sed quid, si 
aliquem virum honoratum valde puderet mendicare. . . . Negant 
Sabnant. etc. ... Affirmant vero ...  Jlocque probabilius mihi vide- 
tur, si pudor mendicandi esset tantus, ut potius ille mortem subire 
vellet quam mendicare.u 

Unde conclude facilius sane posse permitti dilationem  restitu- 
tionis quam alienorum bonorum invasionem. Cf. etiam supra n. 645. 


INDUSTRIA AD DECLINANDAM SOLUTIONEM DEBITORUM. 
Casus. (238) 


Gaudentius negotiator, audax in negotiis suscipiendis, multas congessit 
divitias; nunc vero implicatur aliquo negotio, ex quo sibi impendet damnum 
500000 mare. Ex lucro antea facto coemit praedia et villas et agros valons 
circiter vicies centenum milium mare. Quae ut salvet, tempore opportuno 
transfert in uxorem. Post annum nondum elapsum cogitur cedere creditoribus 
bona sua, quae 400 000 mare, haerent infra debita adhuc solvenda. 


Quaeritur 1° num Gaudentius tuta conscientia ita agere potuerit. 


2° quid dicendum, si ante suscepta negotia, quae vix non semper 
cum spe lucri etiam periculum damni secum ferunt, maximam 
bonorum partem vel lucra annua in uxorem transtulerit, sibi 
retenta sola sorte, qua negotiari pergit. 

3° debeatne uxor ex bonis acceptis restituero seu integra debita 
solvere. 


Solutio. 


Ad quaesitum 1“ R. 1. Attendendum est imprimis principium 
ab omnibus statutum non licere contrahere debita cum proximo peri- 
culo non habendi unde solvantur, neque licere ros alienas gravi vel 
proximo periculo capiendi detrimenti. exponere; ita enim agere ab 
omnibus pro iniustitia habetur. Haec tractantur late apud Lugo, 
De iust. et iur. disp. 20, sect. 6. 

R. 2. Similiter tenendum est, quod Lugo l|. c. n. 116 tradit: 
Communis et verior sententia ponit obligationem restituendi in foro 
conscientiae, quoties, qui rem accipit (vid. a debitore impotente ad 
solvendum) sive titulo lucrativo sive oneroso, conscius fuit impoten- 
tiae debitoris ad solvendum suis creditoribus, sive ad id inducat sive 
non inducat, sed solum acceptet rem gratis vel cum onere oblatam/ 

Quod magis explicatur ex ms, quae n. 113 dixerat, videlicet eum, 
qui mala fido acceperit a debitore impotente, teneri ad restitutionem 
creditoribus faciendam; quibus addit: ,nani qui bona fide accipit 
ignorans damnum creditorum, non peccat contra iustitiam nec tenetur 
ad restitutionem, nisi rem alienam vel hypothecatam acceperit, vel si 
titulo lucrativo accepit, quo casu tenetur ad id, in quo factus est 
locupletior", videlicet quamdiu non praescripserit. 


R. 3. Indo deduci debet negotium aliquod suscipi non licere, si 772 
quando grave periculum est, ne damnum oriturum excedat facultates 
negotiatoris; neque tali periculo gravi obici posse pecunias mutuo 
acceptas, nisi forte consentientibus mutuatoribus. 


Communi tamen seu ordinario periculo, quod cum negotiatione 
vel industria, quae spem lucri faciat, coniungi solet, etiam mutuatam 
pecuniam obicere licebit, idque eo magis, quo maiores usurae annuae 
solvuntur. Nam hoc ipsum aliquale sortis periculum cum facultate 
lucri faciendi ex pecuniis inseparabiliter coniungitur atque ita una ex 
potissimis rationibus est, cur ex pecuniis sine proprio labore annuum 
lucrum percipere liceat. 


R. 4. Ex dictis patet Gaudentium iniuste egisse, cum periculum 
ex negotiatione oriundum advertens debita quidem contraxerit, sed 
facultatem solvendi per donationem uxori factam sibi adimere conatus 
sit. Atque etiamsi secundum leges omnia rite peregerit, eo quod 
donatio illa uxori facta subsequentem bonorum cessionem et solvendi 
impotentiam declaratam per legale tempus praecesserit, nihilominus in 
conscientia reus est commissae iniustitiae. 


Ad quaesitum 2" R. 1. In secundi Quaesiti suppositione  Gau-773 
dentius ex suis bonis numquam amplius quid committit periculo damni 
nisi certam aliquam pecuniae summam, cum, quae lucra ultra acquirat, 
eo ipso acquirantur uxori. Quod per se iniustitiae accusari nequit: 
alioquin. quaelibet societates, quae vocantur societates actionum seu 
anonymac, iniustitiae essentialiter reae essent. 


R. 2. Attamen ut in tali agendi modo Gaudentius rite et iuste 
procedat: 1. hanc bonorum suorum dispositionem iis, quibuscum nego- 
tiatur et quorum interest, notam reddere debet (saltem per publicam 
inscriptionem in tabulis, quae inspici a singulis possint); 2. Gaudentio 
non licet negotiationes adeo periculosas inire, quae inducant grave peri- 
culum se reddendi impotentem; nam eo ipso iniuste agit contra eos, 
erga quos contrahit debita, quae solvere verisimiliter non possit. 


R. 3. Quando negotiator ab initio haec agit, ut bonorum  maxi-774 
main partem in uxorem transferat, quo securius negotiari possit, 
timendum est, no audacior pericula etiam gravia damni spernat, si 
simul adsit spes aliqua, etsi minor, magni lucri, atque ita peccet 
contra eos, erga (pios debita verisimiliter. non solubilia contrahat. 
Sed si re vera a tali audacia cavet et solummodo pericula communia 
et ordinaria subit, non peccat, etsi ox mero infortunio interdum ac- 
cidat, ut talis negotiator solvendo impar evadat. 

Ad quaesitum 3m R. In proposito casu translatio bonorum facta 
est, cum iam exsisteret periculum damni. Hinc et Gaudentius iniusti- 
tiam commisit, et uxor in ea cooperata est. Quapropter indubie uxor 
tenetur in conscientia solvere debita mariti ex bonis ab eo acceptis, 
etsi lege regionis cogi non possit. 


CESSIO BONORUM. 
Casus. (239) 


Castor, in suis speculationibus infortunio tactus, solvendo impar decla- 
ratus de novo incipit cum uxore sua aliquod negotium, quod satis prospero 
succedit. Castore brevi post defuncto, uxor negotium illud porro gerit atque 
tum ex lucris negotii tum ex alus donis et reditibus bona multum auxit, 
ita ut iam sine ullo conditionis suae detrimento antiqua illa debita, quae 


maritus non soluta reliquit, possit exstinguere. Quaerit autem ex confessario, 
num bona collecta in hunc finem expendere teneatur. 


In quaestione proposita, ut iustum sit responsum, inquiri debet, seu: 


Quaeritur 1° num maritus, si viveret, deberet debita illa etiam nunc solvere. 


2° quaenam sit uxoris, nunc viduae, conditio et obligatio solvendi 
debita. 


Solutio. 


119 Ad quaesitum lm R. 1. Si quis solvendo impar declaratur atque 
cessione bonorum sive sponte sive iudicialiter facta cum creditoribus 
paciscatur do quota debitorum parte solvenda: haec pactio non com- 
muniter sic intellecta est, quasi contineat reliqui debiti condonationem, 
sed obligationis solvendi suspensionem seu dilationem, ita ut solvendi 
obligatio, quam primum commode fieri possit, reviviscat. — Ita 
S. Alph., Th. m. Il] 699, ubi approbat et confirmat doctrinam Busen- 
haum: ,Quodsi tamen postea redeat ad pinguiorem fortunam, tenetur 
adhuc restituere/ Mare, Instit. Alph. n. 1022: „Per cessionem bo- 
norum ... suspenditur quidem sed non tollitur restituendi obligatio: 
quia, nisi de opposito alicubi constet, nec lex (saltem in plerisque 
Europae statibus) nec communiter creditores intendunt remittere de- 
bitori illam partem, quam nondum solvere potuit/ Aertnijs, Th. m. 
l. 3, n. 365, postquam rettulit sententias et negantem obligationem 
postea solvendi et affirmantem communiorem, concludit: ,Usus hodie 
est inter negotiatores, saltem apud nationes mcrcatrices, ut post ces- 
sionem admissam infortunatus debitor in posterum amplius non con- 
veniatur; quod sane prodest bono communi commercii, quia, cum 
precaria semper sit negotiatorum fortuna, par est pro quolibet spes 
lucri et periculum damni. Utrum autem ex usu isto inferri possit 
vera condonatio, decidere non audeo. Vnde in praxi, donec de con- 


donatione satis constet, debitorem solutioni obnoxium esse concluden- 
dum est/ 


R. 2. Fieri igitur potest, ut propter specialia adiuncta creditores 
satis clare manifestent voluntatem suam numquam amplius quidquam 


a debitore repetendi. Quod si vel aperte seu explicite declaraverint, 

vel si prudenti indicio id ex modo agendi creditorum colligitur: de- 
bita habeto pro exstinctis. 

R. 3. Fieri etiam potest, ut in aliqua regione evaserit communis. 776 
etiam piorum virorum, interpretatio cessionis bonorum, ut, qui eam 
fraudulenter non induxerit, per earn obtineat debitorum integram ex- 
sunctionem. Quae interpretatio scientibus omnibus aliquod periculum 
imponit imprimis pecuniis mutuo datis: quod ex se non est iniustum. 
sed potius hodiernae quasi-fertilitatis conditione pecuniarum consen- 
taneum. Quare ubi de tali interpretatione usuali constiterit, existimo 
eum, qui inculpabiliter rerum suarum ruinam passus sit, posse hac 
consuetudine sibi favorabili uti universim. Immo quoad debita erga 
negotiatores et mercatores contracta hodiedum — ut supra notavi 
cas. 233 — generatim iam ille usus videtur invaluisse. 

Utrum vero et ubinam de tali consuetudine quoad quaelibet de- 
bita quoslibetque. creditores in decoctione bonorum constet, diiudican- 
dum est secundum leges locorum earumque consuetas interpretationes. 
Crolly, auctor Hibernus, in opere, quod inscribitur ,,Disputationes theo- 
logicae de iustitia et iure", tom. Ill, n. 1232 leges Anglicas sic inter- 
pretatur, ut iudicialis sententia, qua post cessionem bonorum debitor 
ab obligatione solvendi liberetur, ,eum, si bona fide conditiones legis 
impleverit, ah omni obligatione praeterita debita iuste contracta sol- 
vendi liberare" censeatur, idque etiam in foro conscientiae. Nam post 
rationes allatas sic concludit: ,Itaque sententiam, quam propugnavimus, 
quod ad usum attinet, certam esse censemus, quia stante tali dubio nemo 
cogi debet neque in conscientia obligari ad restitutionem faciendam." 


R. 4. Quapropter, si Castor in omnibus sincere et candide egit 
nullaque fraus intercessit nec quidquam quod leges non permittant 
occultando retinuit: pro ipso Castore obligationem strictam postea 
solvendi, quando ad meliorem fortunam rediturus fuerit, facile dixeris 
dubiam vel nullam. — Quatenus vero in alis regionibus talis lex vel 
consuetudo legitima non pleno viget (cf. Sabetti, Compend. theol. mor. 
n. 163), eatenus obligatio exstincta haberi nequit nisi ex  condona- 
tione creditorum sive expresse declarata sive prudenter sumpta. 


A> quaesitum 2m R. 1. Si communis fuerit mariti et uxoris 777 
negotiatio, ita ut per modum societatis essent uniti, atque eadem 
nunc mansit ,Firma", quae debita contraxerat: id quod dictum est 
de Castore, etiam ad eius uxorem applica. Si vero ipsa suo nomine, 
dum (astor viveret, negotii socia non erat neque eandem .Firmam" 
continuat, circa debita a Castore contracta, etiam quando Castor te- 
neatur, ipsa non tenetur, nisi in quantum a marito bona residua post 
cius mortem acceperit. 

R. 2. Magis etiam, si uxor seu vidua post mariti mortem proprio 
nomine negotiata est vel alio modo bona acquisivit, ex iis non tenetur 
mariti debita solvere; idque ne tum quidem, si maritus in culpa fuisset, 
modo ipsa culpam non commiserit Nam exsulanto culpa uxor non 
potest teneri nisi ex bonis acceptis; verum, ut supponitur, ipsa nihil 
a marito accepit neque a mariti creditoribus ipsa acceperat. 


398 De virtutibus et officiis erga homines. — Officia circa bona externa. 


TT R. 3. Si vero fraus intercessit, etsi coram lego civili fraus non 
possit probari vel pro fraude non habeatur, v. g. si post cognitum 
labilem statum fortunae pars bonorum translata fuerit in uxorem 
atque ideo creditoribus subtracta: uxor etiam post mariti mortem 
tenetur de omnibus damnis, quae hac agendi ratione creditores passi 
sunt. Si igitur, quando fraus non exstitisset, creditores integram solu- 
tionem accepissent sive statim sive postea, eo quod maritus consuetis 
industria et labore verisimiliter ea lucraturus fuisset quae ad integram 
solutionem suffecissent: uxor vidua omnia solvere debet eaque cum 
usuris, si creditores etiam hac in re damnum  incurrerunt. Si vero 
Castoris conditio ea erat, ut, etiamsi fraudes non essent commissae, 
integram solutionem facere non potuisset, etiam eius vidua postea 
non tenetur totum solvere, sed eam partem, in qua ad efficax dam- 
num creditorum cooperata est. 


R. 4. Ad honorem mariti plenius servandum convenire quidem 
potest, ut uxor, maxime si idem est negotium quod sub suo quidem 
nunc nomine continuat, postea integre solvat; verum obligatione veri 
nominis non tenetur, nisi contractu se ad hoc obligaverit. Nam etsi 
forte post maritum defunctum eius negotium „cum omnibus bonis et 
débitis | assumpsit: haec per se intelliguntur de negotio secundum prae- 
sentem suam conditionem, non secundum conditionem praeteritam. 


RESTITUTIONIS ELUSIO IUSTA AN INIUSTA. 
Casus. (240) 


Irminus equum apud Albertum collocaverat pro expensis soluturus et 
mox eum repetiturus. Re vera postridie iratus in domum Alberti irruit, 
equum suum postulans, quem, ut Albertus intellexit, conscendere vult ad 
inimicum persequendum cumque interimendum. Quo intellecto Albertus ilico 
mittit famulum, ut Irmini equum educat in agros, atque apud lrminum con- 
queritur fatali casu equum cum aliis eductum esse in agros. Quod lIrminum 
quidem in furorem excitat, cum videat se fraudatum spe inimici interimendi; 
hinc minatur se contra Albertum acturum esse de damno sibi illato. 

Cum dein infeliciter accidat, ut equus sequenti nocte furto auferatur, 
Irminus ab Alberto petit pretium equi, eo quod in mora fuerit, quominus equus 
traditus sit. atque ita causa damni exsistat. — Albertus autem id graviter 
ferens cum so a solvendo pretio liberare non posset, occulta compensatione 
ab Irmino illud repetere studet. 


Quaeritur lj rectene Albertus Irmino equum subduxerit an reddere debuerit. 


2 quaenam fuerit Alberto obligatio restituendi pretium equi. 
3° potueritne uti occulta compensatione. 


Solutio. 


719 Ad quaesitum [|l R. 1. Pro causa a restitutione rei alienae 
excusante communiter afferunt damnum creditoris vel alicuius ex- 
tranei. (Cf. Th. m. 1l| 1228.) Quod in nostro casu obtinet. Nam si 
Albertus Irmino equum restituisset petenti, Irminus gravissimum 1n- 

currisset damnum patrati sceleris, eius inimicus vitae periculum in- 
currisset. 


R. 2. Quapropter Albertus non solum licite potuit equum celare, 
sed quando sine suo damno valde gravi celandi facultatem habuit, 
celare debuit atque restitutionem differre. 


Ad quaesitum 2" R. 1. Ex responsis ad Quaes. 1“ patet AI-780 
hortum in mora culpabili, quominus equus redderetur, non fuisse neque 
ex hoc titulo Irminum posse repetere pretium equi casu sublati. 


R. 2. Videndum est, quo titulo Albertus equi custodiam assump- 
serit, num fortasse ex hoc restituendi pretii obligatio colligatur. 


Si solum ex amicitia vel humanitate equum custodiendum sumpsit, 
certe non tenetur de damnis equo illatis, nisi gravem commiserit 
neglegentiam. Hanc autem non commisit. 


R. 3. Si quasi ex munere suo equum custodiendum assumpsit, 
eo quod publici receptaculi sive pro hominibus sive pro solis anima- 
libus curam gerit, videri debet consuetudo et lex regionis, ut sciatur, 
ad quamnam diligentiam et quamnam periculi cautionem Albertus 
teneatur. Sic secundum ius Germ. J; 701 caupo cavere debet de 
damno illis rebus illato, quae eius custodiae ab hospitibus traditae 
sunt, nisi vi dementari aut ab ipso hospite eiusve sociis periculum 
et damnum fuerit inductum. 


R. 4. Attamen in nostro casu ne hunc quidem titulum videmur 781 
applicare debere. Nam quicumque contractus vel quasi-contractus 
circa custodiam equi Irmini intercesserit, illum contractum licet Al- 
berto pro rescisso habere, eo ipso quod Irminus tanta vehementia 
tantaque ira commotus suum equum sibi reddendum postulaverit. 
Ab hoc momento Albertus, rescisso contractu circa equi custodiam, 
agere potuit et egisse censendus est ex iure suo, quod habuit, pro- 
pulsandi gravissimi damni tum ab Irmino ipso tum ab eius inimico. 
In hunc finem equum Irmini abduxit alio, atque in hac abductione 
equus sine culpa Alberti damnum passus est. Quod damnum ferre 
debet dominus, non Albertus. 


Ad quaesitum 3m R. 1. Si re ipsa causa judicialis instructa est782 
de mora culpabili Alberti, quam abfuisse Albertus probare non po- 
tuerit, (pla non potuit probare Irmini intentionem pravam interimendi 
inimici: accusatio erat iniusta et sententia objective iniusta nixa in 
falsitate facti. Hinc. [rmino ex illa sententia nullum ius ortum est. 
neque iure retinere potest pretium acceptum. Quod si ita est, Alberto 
in foro conscientiae competit ius occultae compensationis. 


R. 2. Ex nus autem, quae dicta sunt, elucet alium titulum, ex 
quo Albertus iuste condemnari possit ad pretium equi solvendum, non 
solum non allegatum esse, sed ne potuisse quidem iuste allegari. 
Manet igitur Alberto occultae compensationis ius in conscientia. 

RESTITUTIO EX BONIS ECCLESIASTICIS DETENTIS. 
Casus. (241) 


Conradus complura possidet praedia, quae sunt ex bonis ecclesiasticis 
saecularizatis. Nescit, num causa illa sit composita cum S. Sede, cum ab 
antecessoribus suis hereditate ea acquisiverit; neque impleta fuerunt umquam 


onera pia, quae illis possessionibus antiquitus inhaeserunt, immo ne sciri 
quidem amplius accurato illa onera possunt. 


Quaeritur 1? quod ius in bona ecclesiastica saecularizata nunc exsistat, 
2° onera antiquitus bonis illis inhaerentia num adhuc debeant 
impleri. 


3° quid in casu nostro faciendum sit. 


Solutio. 


Ad quaesitum |" R. 1. Elapso saeculo a SS. Pontificibus ampla 
facta est condonatio bonorum ecclesiasticorum a guberniis occupato- 
rum ; facta non est communis condonatio eorum, quae forte a privatis 
hominibus primum occupata fuerint; attamen eorum, quae a gubernio 
occupata dein ad privatos homines legaliter pervenerunt. 


R. 2. Longum est omnes eiusmodi publicas condonationes enu- 
merare.  Praecipuae sunt hae: 


l) Pro Gallia, i. e. pro regno Galliae, prout tum temporis ex- 
sistebat, die 15 Iulii 1801. condonatio facta est eorum bonorum eccle- 
siasticorum, quae ad illud usque tempus a gubernio occupata erant. 
Illa quidem condonatio primitus facta restringebatur ad ea bona, quae 
a gubernio occupata et alienata erant: verum postea per resp. 
S. Poenit. 1818 et per Breve Pu VII d. d. 20 Oct. 1821] extensio 
facta est ad omnia bona, quae die 15 Iuli 1801 occupata erant a 
gubernio, sive alienata sive non alienata. 


2) Die 16 Sept. 1803 eiusmodi condonatio facta est in. concordato 
inter Pium VII et rempublicam cisalpinam. 


3) Similis condonatio pro regno utriusque Siciliae habetur 7 Mart. 
1819. 


4) Pro tota Sardinia habetur condonatio d. 14 Maii 1828. 
5) Pro Belgio condonatio facta est d. IG Sept. 1833. 


6) Pro regno Borussiae d. 27 Nov. 189] condonatio diei 15 Iulii 
1801 quoad dioeceses Colon., Trevir., Monast. ita extensa est, ut idem 
valeat relate ad occupationes a gubernio Gallico usque ad finem anni 
1811 in sinistra Rheni ripa continuatas; ultima condonatio die 7 Febr. 
1894 extensa est .ad bona ecclesiastica, quae in toto regno Borussiae 
usque ad finem anni 1824 saecularizata sunt et de praesenti a pri- 
vatis tamquam propria possidentur vel in posterum  possidebuntur 
(Annal, eccl. III 211). 


184 Ad quaesitum 2" R. De oneribus S. Sedes satis clare disposuit, 


ut hortaretur quidem possessores bonorum antea ecclesiasticorum ad 

onera pia is antiquitus inhaerentia adimplenda, strictam et veram 
obligationem non imponeret. 

Quod eo magis S. Sedes facere potuit, quod ob gravem causam 
possit defectum illorum piorum operum atque auxili, quod alias ex 
iis secundum intentionem fundatorum oriundum sperabatur, ex the- 
sauro Ecclesiae supplere. 


Av quaesitum 3" R. 1. Si Conradi possessiones sunt intra fines 785 
Borussiae et quidem ex illis saecularizatis, dubium serium exsistere 
amplius non potest, ut patet ex responso d. d. 7 Febr. 1894. Si 
extra regnum Borussiae quidem possessiones sitae sunt, at ex iis. 
quae sub perturbatione Gallica a gubernio sunt occupatae, imprimis 
videri debet, num fuerint usque ad 10 Iulii 1801 iam occupatae: alias 
condonatio non exsistit, nisi forte per condonationem in concordato 
cum respectivo regno a S. Sede inito amplior condonatio continetur, 
cuius tenor respici debet. 

R. 2. Si per generalem condonationem res pro finita haberi 
debet, de persolvendis piis oneribus ex supra dictis scrupulus sub- 
latus est. 

R. 3. Si vero bona a Conrado possessa ea sint, ad quae con- 
donatio non extenditur, recursus haberi debet ad S. Sedem (si res 
agitur in confessionali, recursus fieri potest per confessarium ad 
S. Poenitentiariam, quae reliqua providebit), et accurate ea observanda 
erunt, quae Roma scribentur. 

Atque imprimis eiusmodi recursus necessarius erit, quando agitur 
de recenti rerum ecclesiasticarum occupatione vel acquisitione, ut de 
ea, quae in Itala ultimis decenniis facta fuerit. Neque ita absolute 
et sine omni cautione haec condonatio atque a censuris absolutio dari 
solet, ne usurpatorum audacia nimis crescat. 


LthntkuM, CaMis conscientiae. I- EJ. 4. 26 


DE CONTRACTIBUS. 
CONIRACTUS DE RE TURPI. 


Casus. (242) 


Tiberius, homo ferox, tempore dissidiorum publicorum  conducitur ab 
aliquo virorum consortio ad occidendum adversarium ipsis valde exosum. 
Data arrha 20 mare, promittunt pro patrato facinore duo milia marcarum et 
opportunitatem fugiendi in Americani. 

Cui Tiberius, cum gravetur cura, quam agere debet matris vetulae, 
libenter assentit. Patrato crimine isti viri nihil solvunt, Tiberium relinquunt, 
qui capitur, convincitur, morte multatur: mater superstes in summas angustias 
redacta vix extremae necessitati potest providere. 


Quaeritur l’ valeatne contractus turpis vel pretii eius aestimatio. 


2? situe iniuste actum contra Tiberium eiusve matrem. 


Solutio. 


786 Ad quaesitum I" R. 1. Contractus de re turpi seu illicita qua- 
cumque praestanda sane invalidus est, cum nemo obligari possit ad 
ca praestanda, ad quae omittenda obligatus est. — Attamen ex hoc 
nondum sequitur post rem turpem praestitam non esse obligationem 
reddendi ea, quae pro re ista turpi fuerint promissa Nam haec pro- 
missi solutio seu impletio aliquid turpe per se non continet. 


R. 2. Non pauci quidem scriptores censent contractus quoslibet 
de re turpi seu illicita ita esse invalidos, ut etiam post rem illicitam 
praestitam non sit promissam mercedem solvendi iustitiae obligatio. 
Verum id universim tenere ducit ad absurda, v. g. labores die Dominica 
praestitos non esse solvendos: ducendae puellae sub promissione 
matrimonii seductae nullam esse obligationem etc. Proin practice 
teneri debet contrarium, nisi forte in quibusdam rebus lex positiva 
in poenam criminis vel communis boni protectionem ius exigendae 


mercedis sustulerit — id quod publicae auctoritatis facultatem non 
excedit. Cf. Th. m. In 1248 sqq. 


R. 3. Antecedens igitur contractus turpis continet in se laboris 
et periculi, quod cum re turpi praestanda coniungitur, vel similium 
appretiationem ex conventione. Cui per se postea standum est, nisi 


claro appareat esse promissionem excessivam. In (pio casu prudenti 
indicio merces promissa reduci potest. 

Ad quaesitum 2" R. 1. Erga matrem superstitem obligatio 1u-787 
stitiae immediate contracta non est, sed eatenus tantum, quatenus com- 
missa est iniuria seu iniustitia contra Tiberium, eum impediendo quo- 
minus matrem quam voluerit sustentare potuerit. Aliter ex aequitate 
quidem urgeri potest, ut illi subveniatur, postulari ex iustitia non potest. 

R. 2. Sed quatenus mater superstes heres est Tiberi defuncti, 
intrat in eius iura realia. Quare quaestio manet circa obligationem 
solvendae summae promissae — Quae obligatio videtur sustinenda esse 
tum ex iis (piae supra dicta sunt de appretiatione rei, tum ex eo 
quod actio illa gravissimas habeat sequelas, videlicet damnum et peri- 
culum summum  praevisum, ad quod subeundum Tiberius, nisi sibi 
solvatur, fraudo et circumventione inductus est, adeoque iniuria; verum 
damnum, fraudo causatum, ab is ferri debet qui fraudem intulerunt. 

R. 3. Nihilominus quod ad priorem rationem, rei praestitae785 
appretiationem, attinet, in nostro casu dici probabiliter potest eam 
lego positiva eludi, eo quod actionem homicidii, quod libere demum 
liberius patravit, lex positiva summa poena puniat, quae mercedis 
cuiuslibet accipiendae ius secum auferat. 

Verum remanet saltem altera ratio fraudis commissae eiusque 
damnosae. Quapropter existimo ex hac ratione non exsistere quidem 
formaliter ius ad mercedem promissam, sed ad indemnitatem prae- 
standam pro damno causato: quae indemnitas Tiberio quidem, post- 
quam capito plexus est, praestari amplius nequit, praestari tamen 
potest matri, tum quod heres sit fili eiusque iurium realum, tum 
quod ipsa per se damnum passa sit per impossibilitatem, in quam 
Tiberium fraus illa induxit, matri subveniendi. Quae. damna saltem 
aequivalent summae promissae. 

Hinc sentio ex iustitia Tiberii matri subveniendum esse ab iis, 
qui Tiberium fraudulenta promissione ad crimen capitale instigaverunt. 


DE OBIECTO CONTRACTUUM. 
Casus. (243) 


Claudius gravissimum habet negotium urgens in aliquo vico tractandum, 
ex quo pendent ingentes divitiae aliquot millionum marcarum. 

Aberrat a via, devertit fessus in primam quam reperit domunculam. 
Exponit summam necessitatem, in qua sit, quam celerrime perveniendi in 
istum vicum. Petit igitur, ut sibi pro mercede quantalibet paretur qua in- 
digeat cena, ut sibi commodetur equus, suo interim ibi relicto, et ostendatur 
via recta ad vicum. — Herus causatur has esse res sibi non consuetas; at cum 
Claudius pro quantolibet pretio ea postulet, pro parca cena herus computat 
20 marc, pro commodando equo per diem 100 mare., posita conditione ut, 
si detrimentum capiat, sibi pro eo 2000 mare, solvantur; item pro servitio 
5 minutorum, quo rectam viam et tutam indicet, 80 mare., quamquam idem 
iter ipse facere debebat ad propria agenda negotia. Quae omnia Claudius 
nullis querelis obiectis solvit. 


Quaeritur I^ quae sint generatim conditiones rei, de qua contrahatur. 


2“ fucrintne illi contractus iusti et validi in casu. 
26 

Solutio. 


789 Ad quaesitum 1“ R. 1. Praecipuae conditiones rerum, do quibus 
paciscuntur, sunt hae: 1. ut sit res possibilis idque tum etiam moraliter 
secundum vires physicas tum secundum leges morales, neque in genere 
tantum, sed etiam ipsi paciscenti; 2. ut res sit satis determinata, quo 
sciatur, de qua re agatur; 3. ut res suo modo sit pretio aestimabilis. 
Ratio, cur hae conditiones necessariae sint, per se facile intelligitur. 


R. 2. Imprimis in contractibus permutationum attendi debet ad 
aequalitatem rei ad rem: alioquin committitur iniustitia. lustitia enim 
in permutationibus exigit, ut tantum recipiam ab altero, quanto me 
privem in huius favorem, et ut tantum contrahenti cedam, quantum 
ab eo recipiam. 


790 Ad quaesitum 2m R. 1. In proposito casu totum pendet ab eo, 
utrum secundum necessitatem alienam, cui succurro, et a quo liberari 
alterius multum interest, vel secundum utilitatem quam res sive actio 
mea alteri affert, pretium, quod exigam, augere possim. — Hoc com- 
plures quidem, imprimis recentiores, eatenus admittunt, quatenus 
propter eiusmodi utilitatem (non propter necessitatem) pretium ultra 
id quod aliter sit pretium iustum summum, augeri liceat; idque ex 
praxi communi, etiam hominum piorum, putant posse confirmari: quos 
vide infra in casu subseq n. 794. 


R 2. Verum, si in venditione sistimus, tali agendi modo omnis 
conceptus iustae venditionis evertitur. Nam utilitas aliena, quae in 
eius persona, arte, industria vel labore vel in singularibus circum- 
stantiis in quibus versetur plane nititur, non proprie rei, quam vendo, 
inest neque umquam inerat. Haec utilitas numquam erat neque erit 
mea: quodsi mea non fuit, eam vendere non possum; et re vera non 
hanc sed rem vendo. Quare ex tali causa pretium ultra pretium ex 
se summum iustum augere habeo pro strictae iustitiae laesione. 


R. 3. Attamen cum ego alteri occasionem praebeam magnae 
utilitatis vel lucri, aequum est, ut emptor ex liberalitate vel gratitu- 
dine mihi ultra pretium iustum sponte sua donum liberale offerat. Licet 
igitur pro pretio ultra summum pretium iustum postulare nihil possim 
titulo venditionis, licet tamen titulo gratitudinis seu doni liberalis ali- 
quem excessum accipere. Sed tale donum debet esso gratuitum, neque 
postulare neque stipulare illud possum. Cf. Th. m. Il! 1246. 


19] R. 4. Percurrentes singulas res in casu proposito, haec habemus 
notanda: 


1) Quoad cenam praeparatam facile permitti potest, ut pretium 
maius postuletur, quam quod caupo pro ea postulasset. Qui enim ex 
improviso aditur, longe maiores habet labores minoremque facilitatem: 
verum ad 20 marcas ascendere modum plano excedit. 

2) Quod equum commodatum spectat, pretium diurnum pro com- 
modato equo ad 100 marcas attollere impudentia est, maxime cum 
periculum damni, quod timeri possit ex viribus equi ultra modum 
exhauriendis, stipulatione ingentis pretii remotum sit. 

3) De stipulatione pretii pro equo, si forte detrimentum sump- 
serit, idem dici debet, scilicet esso pretium maxime iniustnm, si 
equus est ordinarius ruralibus laboribus destinatus; aliter, si esset 
exquisitae speciei. 

4) Demum quod ille homo utilitatem Claudio praestiterit sine 
ullo labore ostendens viam breviorem et tutam, id quidem ex parte 
Claudii est pretio aestimabile, sed non ex parte rustici, qui ostendit; 
mercedem autem postulare nequit nisi pro eo quod ex parte sua fecit. 
Iniustnm igitur est pro hac ro 80 marcas postulare; sed iniustum non 
est eam summam, si ex liberalitate et gratitudine a Claudio offertur, 
^to dono accipere. 

Quapropter agricola ille, qui Claudium adeo pressit, ut tantam 
summam ab eo extorqueret, securus in conscientia esse nequit, nisi 
Claudio fateatur excessum commissum ab eoque rogans illum ex- 
cessum pro dono acceperit. Hoc demum modo eoque solo vitium pur- 
gatur, et pro titulo commutationis, qui iniustus est, iustus titulus 
donationis substituetur. 


PRETIUM QUADRUPLUM. 
Casus. (244) 


Alaricus agricola agros villae viri nobilis et divitis vicinos possidet. 
Omnino prope villam erigit stabulum animalium: quo fit, ut strepitu, sordibus 
et foetoribus viro ili nobili magnum creetur incommodum. Quapropter hic 
conatur emere agrum. Id quidem Alaricus intenderat, sed se invitum gerit 
neque in vendendum ilum agrum se consentire posse dicit, nisi accepto 
pretio affectionis; quod re vera quadruplo maius statuit, quam quo com- 
muniter ager ille aestimatur. 


Quaeritur rectene egerit Alaricus. 


Solutio. 


Ad quaesitum R. 1. Plano recte Alaricum egisse quis dixeri1t?792 
Nam ignobile saltem est et aequitati contrarium eiusmodi artibus uti, 
ut pretium venditionis augeatur. Verum hoc loco illud potissimum 
spectandum est, utrum iustitia commutativa sit laesa necne. 

R. 2. In erigendo stabulo animalium et in eligendo loco videtur 
Alaricus iure suo usus esso; alicubi enim illud erigere sibi necessa- 
rum erat, in quonam determinato loco id facturus esset, erat in suo 
arbitrio positum. Dubitare aliquis potuerit solummodo ob $ 226 iuris 
Germaniae, si ibi res acta est.  Paragraphus illa negat vel aufert 
domino ius utendi re sua seu de ea disponendi eo solo tine, ut alter 
damnum patiatur. Sed no haec quidem iuris positivi dispositio, ce- 
teroquin valde iusta, huc applicari potest. Finis enim internus illius 
stabuli construendi seu finis operis est sano finis oeconomicus ad pro- 
creanda et alenda animalia; esto finem externum seu operantis, quem 
Alaricus simul mento conceperit et alat, esse incommodum creare viro 
vicino cumque movere ad offerendum pretium magnum pro agro. 

193 Unde deduco: Si vicinus ille dives ob situm stabuli sibi valde 
ingrati Alarico obtulisset pretium, quo hic cederet iure suo, et ille 
pacisceretur, infra certam distantiam a villa quidquam simile num- 
quam aedificandum atque stabula quae adsint transferenda esse: haec 
sumina oblata, etsi satis magna, sine iniustitia accipi potuisset. 
Verum pretium illud debebat notabiliter haerere infra pretium ipsius 
agri, cum non de agri dominio cedendo, sed de restringendo usu 
agri ageretur. Alioquin non esset pretium contractus, sed donum viri 
divitis, quod hic non videtur voluisse omnino liberaliter conferre. 


R. 3. Alaricus potuit in hisce circumstantiis pretium agri alias 
summum iuste exigere; immo si re vera ex suae possessionis diminu- 
tione incommodum aliquod sensit, etiam pro hoc incommodo insuper 
rationabilem potuit compensationem accipere. Sed pretium  «affectio- 
nis", quod pretium rei in se spectatae arbitrarie excedat, postulare 
mea sententia non potuit, nisi re ipsa ex certa quadam ratione sin- 
eularem affectionem ad agrum habuit, v. g. quod sit res per longas 
generationes hereditate accepta vel simile aliquid. Attamen  eius- 
modi affectionem eum habuisse casus non solum non innuit, sed in- 
nuit potius eam non adfuisse sed ab Alarico solummodo esse prae- 


tensam. 


194 R. 4. Timendum igitur est, ne Alaricus re vera propter ex- 
cessivum pretium iniustitiam erga divitem vicinum commiserit. Si 
consilium quaerit, sane suadendum ei est, ut saltem mediam summam 
acceptam restituat. Esse tamen theologos qui putent pretium augeri 
posse non propter necessitatem quidem, sed propter affectionem vel 
singularem utilitatem emptoris ex re hauriendam, supra in casu 
praecedenti notavi. Quod mihi quidem non probatur, nisi propter 
eiusmodi utilitatem aliaque adiuncta rei valor communi aestimatione 
creverit; at si quis putet se illorum theologorum auctoritate nixum 
rem pluris vendere posse, eius conscientiam non perturbabo. Verum 
qui pretium augeri dicunt, nondum ilico pretium quadruplum pro iusto 
statuunt. 


Sententiam, secundum quam non liceat propter utilitatem soli 
emptori orituram pretium augere, tenet S. Thom., S. th. 2, 2, q. 71, 
a. 1l c.; S. Alph., Th. m. III 806; Palmieri in Ball., Opus th. m. III, 
n. 767; Bucceroni, Instit. th. 1n.5 I, n. 1141; Mare, Instit. Alph. 
n. 1130, Q. 4°; Aertnijs, Th. m.8 I. 3, n. 474. 


Mare autem addit: ,Contradicunt tamen plures moderni ob re- 
ceptam consuetudinem adaugendi pretium rei quae emptori speciale 
allatura est commodum-, nominatque Scavini II 393 adnot. ad 3; 
Gousset I 840. — Aertnijs ita dicit: wVerumtainon, si emptor non 
ex necessitate, sed solius commodi vel oblectamenti causa rem ali- 
quam exoptet et propterea non publicum venditorem sed hominem 
privatum roget, ut ei rem illam vendat, tunc hodiedum usus et aesti- 
matio communis habet, ut pretium crescat. Ita moderni theologi 
Konings n. 9674, Berardi, Praxis conf, n 491 C.“ Quibus addi pos- 
sunt Waffelaert, De iustitia I, n. 615; Marres, De iustitia 1. 4, n. 188; 

similiter G hiicot-Salsmans, Th. m.1 I, n. 633 et Noldin, Summa th. m." 
II 598, qui alteram quidem sententiam communem vocant, huic tamen 
benigniori non negant omnem probabilitatem. 


EMPTIO FILIORUM MINORUM. 
Casus. (245) 


Guido et Felix, pueri 14 annorum studiosi, prior filius divitis mercatoris, 
alter egeni opificis, sibi emunt singula horologia pretii 60 marc., quod Guido 
ex ns solvit, quae genii gratia a patre et avo conceduntur. Felix ex summa 
quam pro patre acceperat a debitore domum transferendam. Patres vero 
Guidonis et Felicis indignabundi de levitate filiorum et de pretio horologiorum, 
quod pro excessivo habent, cum pro 50 mare, possint alia eiusdem qualitatis 
comparari, adeunt artificem postulantes rescissionem contractus, quam artifex 
denegat, eo quod levitate et stultitia emptorum horologia iam detrimentum 


ceperint. 
Fulvius caupo studiosis iuvenibus 16 -20 annorum copiosum subministrat 


potum pecunia non soluta, sed solutione dilata, immo non raro dat iis pro 
mutuo pecuniam accepto chirographo, quo se debitores agnoscunt. — Verum 
tum parentes tum complures ex istis iuvenibus maiores facti denegant so- 


lutionem. 
Quaeritur 1° fili familias minores num possint valide contrahere. 
2° rescissio contractus iustene postuletur an denegetur. 
3' quid censendum sit de debitis illis ex potatione similibusque 
rebus contractis. 


Solntio. 


Ad quaesitum 1l" R. 1. Vix non ubique leges positivae facul-79 
tatem contrahendi minoribus restrinxerunt, ita quidem ut non possint 
firmiter contrahere, si agatur de re adhuc praestanda, vel si res acta 
cedat in fili minoris detrimentum seu incommodum. Ad firmiter 
contrahendum indigent consensu curatoris, qui quoad filios familias 
est ipse pater. MRescissio igitur contractus non iis quidem, qui scientes 
cum minore contraxerunt, sed ipsi minori eiusve curatori conceditur, 
secundum complura iura simpliciter, secundum Gallicum (art 1125) et 
Anglicum, si se laesum esse probaverit. Cf. Mare, Instit. Alph. n. 1039: 
D'Allégre, Le code civil commenté ad l. c. 

R. 2. Nihilominus si agitur de rebus minoribus, in quibus con- 
tractus perficitur traditione rei et solutione pretii, generatim valet 
contractus, quando sumi potest adesse consensum parentum vel cura- 
torum. ^ Accuratius videndae sunt leges regionis. Ius Germ, dicit 
i; 110 contractum valere, „si minor praestiterit ex iis, quae sibi vel 
ad hoc vel ad liberam dispositionem sive a legitimo curatore sive eo 
consentiente a tertio data 8&int 

R. 3. In alus rebus, si minor fraude usus est, rescindendi con- 
tractus ius sane non amittit curator, verum fihus illo minor tenetur 
ex fraude sua, ideoque saltem postquam maior factus fuerit, ad prae- 
standam indemnitatem, vel etiam statim curator ex fili bonis. 

196 Ad quaesitum 2^ R. 1. Guido solvit horologium ex iis pecuniis, 
quas ad liberam dispositionem a patro vel eo consentiente acceperat. 
Quare in Germania saltem venditio a patre Guidonis rescindi ne- 
quit; neque ibi Guido in casu allato laesionem  praetendere potest, 
cum tantus non sit, si vere est, pretii excessus. — In alius locis 
videri debet, num forte admittatur actio contra artificem in favorem 
Guidonis ut laesi: quae si conceditur, eam etiam in foro conscientiae 
licet instruere. 


R. 2. Felix emit non sua pecunia sed patris: quare praestatio 
facta non est ex is, de quibus vel ad hunc finem vel alias libere 
potuerit disponere. Quare contractus a patre Felicis sane potest 
rescindi; neque videtur ei difficile esse probare emptionem factam esso 
a filio non legitime. 

R. 3. Quod nunc artifex causatur horologiis iam damnum illatum 
esse culpa emptorum : id illum iuvare quidem potest contra Guidonem 
eiusque patrem, non vero contra patrem Felicis; neque, si verum est, 
a Felice indemnitatem potest recipere. Neque postea Felicem, post- 
quam maior factus fuerit, puto in conscientia ad quidquam teneri, eo 
quod supponi nequeat gravem ab eo culpam esse commissam in horo- 
logio male tractando. 


191 Ad quaesitum 3“ R. 1. Quae iuvenes illi soluta pecunia emerunt 
et consumpserunt, de his contractus non rescinditur; sed caupo ea 
iure suo retinet, utut forte peccaverit illis iuvenibus connivendo in 
excessibus. 


R. 2. Quae vero debita facta sunt apud cauponem sive bibendo 
sive pecunias in mutuum acceptas dilapidando: haec solvi a paren- 
tibus certe non debent, neque ex suis bonis neque ex bonis filiorum, 
si quae propria habent sub administratione parentum. 

R. 3. Si quam pecuniam in mutuum acceptam iuvenes illi etiam- 
nunc retinent, hanc certo reddere debent cauponi; immo etiam pro 
expensis utiliter factis debent solvere sive parentes sive fili ipsi, 
idque, si parentes non fecerint, fili etiam postea maiores facti. Ad 
quas expensas utiliter factas etiam referenda ea esse puto, quae ad 
honestam recreationem secundum uniuscuiusque statum et conditionem 
pertinent. 

R. 4. Circa alia vero debita inhoneste contracta, in quibus fraus 
vel dolus a iuvenibus commissus non sit, ne postea quidem, cum ma- 
iores facti fuerint, iuvenes illi stricte tenentur ex iure Romano; quam 
dispositionem ubique in conscientia valere posse puto, nisi lex regionis 
clare contradixerit. Cf. Th. m. Il! 1253; Marc 1. c. n. 1040. 


CONTRACTUS AB UXORE FACTI RESCISSIO. 
Casus. (216) 


Celerinus agens cum Anna uxore Bernardi, quam putabat habere liberam 
rerum suarum administrationem, ei vendidit villam. Qua stipulatione peracta 
illi offeruntur pro eadem villa 1000 mare, amplius; quam oblationem dimittit 

pacto suo ligatus. Verurn Anna, quae re vera administrationem liberam non 
habebat, viro suo suadet, ne consentiat, atque ita contractum rescindere vult, 
nisi Celerinus 500 mare, pretii stipulati remittat. — Cum vero alia vice Anna 
esset in conditione villam vendendi atque post factam venditionem maius 
pretium ei offerretur, ipsa alteri emptori eam ilico vendidit, priore relicto. 


Quaeritur 1° quinam possint contractum initum cum eo, qui non sit plene 
sul iuris, rescindere. 


2° quid in casu proposito notandum. 


Solutio. 


Ad quaesitum lm R. 1. Haec contractuum rescindibilitas non 798 


est in favorem eorum, qui cum iure diminutis contraxerunt (hi enim 
non possunt rescissionem invocare), sed in favorem ipsorum qui 
pleni iuris non sunt atque eorum qui cum illis cohaerent, ideoque 
eorum curatorum, heredum seu iuris successorum. [Ita ex iure Gall., 
Germ. etc. 

R. 2. Curator, qui confirmare potest eiusmodi contractus, post- 
quam confirmavit, rescindere eos nequit, neque post eius confirma- 
tonem ab ullo possunt rescindi; alii autem, qui confirmare nequeunt, 
etiam post consensum scienter datum illum possunt revocare. 


Ad quaesitum 2“ R. 1. Vider debet, num Anna Celerinum in 
errorem induxerit vel in eo confirmaverit. Si ita est, ipsa tenetur 
ex dolo vel fraude commissa Celerino damnum quod passus est re- 
sarcire. | Alias Celerinus scire debuit. vel inquirere in conditionem 
uxoris, quacum contrahere intendit: regimen enim bonorum inter con- 
inges solet in publicis libris esse inscriptum. 

R. 2. Si igitur dolus vel fraus ex parte Annae abfuerit, Anna 
non impeditur, quin contractum rescindat secundum leges loci vel 
etiam marito suadeat, ne consentiendo contractum confirmet 

R. 3. Quod Celerinus se ligatum putavit et impeditum, quo- 
minus oblationem sibi favorabilem acciperet, videtur ipse esse in culpa. 
Alioquin debuit statim urgere Annae maritum, ut declararet, velletne 
stare stipulationi cum uxore factae an ab ea recedere. Quodsi ille 
abnuerit stare contractui, Celerinus liber erat. 

R. 4. Quando Anna ipsa vendidit, si aberat fraus, iure suo usa 
est arripiens occasionem sibi magis favorabilem et rescindens con- 
tractum cum priore. Verum aequitas vel pro circumstantiis ipsa 
iustitia postulabat, ut priori emptori res intimaretur, antequam con- 
tractu hoc rescisso alter iniretur, atque ut prior emptor, si etiam 
ipse pretium similiter augere vellet, prae altero ius accipiendi villam 
haberet. 


INTIMATIO ET ACCEPTATIO IN CONTRACTU. 
Casus. (247) 


Lysias literis datis Roberto offert praedium statuto pretio. Cum re- 
sponsum intra triduum exspectari possit, post elapsos 5 dies Lysias quaerit 
alterum emptorem, quocum negotium venditionis statim perfecit. Quo vix 

peracto accipit literas Roberti, quas ilico scripserat, sed quae casu aliis 
literis iunctae alio missae erant et tardius ad Lysiam venerunt. 


Quaeritur 1° quaenam in contractibus requiratur acceptatio et factae ac- 
ceptationis intimatio. 
2° quinam contractus Lysiae valeat. 
3° quid, si Lysias secundum emptorem nondum invenisset atque, 
cum Robertas responsum distulisset, demum post hebdomadam 
sese liberum declararet ab omni obligatione. 


Solutio. 
800 Ad quaesitum 1" R. 1. Ex natura rei requiritur, ut unus offerat, 
alter acceptet; utrunique externo modo fieri debet, ut de consensu 


constet. 

R. 2. Si quando inter praesentes contractus fit, nullum dubium 
moveri potest de mutua consensus manifestatione: quae nisi ilico fit, 
neuter ligatur, atque etiam offerens libere potest recedere, nisi certum 
tempus deliberationis ipse concesserit. 

R. 3. Si vero contractus fit inter absentes, non convenit inter 
doctores, utrum sufficiat post notitiam oblationis habitam acceptatio 
facta, an requiratur huius acceptationis erga offerentem intimatio. — 
Leges positivae generatim hac in re certi aliquid praescribunt, quod 
etiam in conscientia sit observandum. Nimirum generatim volunt, ut 
ofierens post missas literas non possit ilico revocare, sed stare de- 
heat, nisi differatur acceptatio ultra tempus, quo soleat recipi posse 
responsio. Neque tamen offerens impeditur, quin retractationem mittat 
adeo celerem, ut retractationis nuntius veniat ante nuntium oblationis 
vel simul cum eo. Ita etiam ius Germ. $ 130. 


801 Ad quaesitum 2" R. 1. Lysias quarto vel quinto die re vera liber 
erat secundum ius Germ. $ 116 sqq, ac proin secundus contractus 
valebit, maxime cum non iam stipulatio, sed ipsa traditio videatur 
esse perfecta. 

R. 2. Si cuius culpa probari potest, ex qua factum sit ut literae 
a Roberto missae retardarentur: Robertus agere potest do indemni- 
tate sibi praestanda, quatenus aliquod damnum ex emptione sibi utili 
impedita passus sit; alioquin illud infortunium ipso ferre debet. 


502 Ad quaesitum 3" R. 1. Videntur leges positivae id offerenti (in 
nostro casu Lysiae) concedere, ut post elapsum terminum, quomodo- 
cumque ad se intimatio acceptationis non pervenerit, liber sit ab 
obligatione seu oblationem factam pro suo arbitrio vel sustinere vel 
retractare possit. Ita saltem ius Germ. l|. c. Ergo etsi Lysias se- 
cundum emptorem nondum invenerit, liber tamen est ad mutandas 
conditiones vel etiam ad retinendum praedium. 

R. 2. Verum secundum idem ius Germ., quando vidit Lysias 
literas Roberti ex parte eius legitimo tempore esse datas, ilico ei 
respondere debet se propter responsum non mature acceptum sese 
non amplius habere pro obligato; alioquin. obligatur denuo. 

Hinc Lysias in nostro casu debuit multo ante hebdomadam 
Roberto nuntium dare; et quia non fecit, stare debet priori oblationi, 
utpote quae in suppositione Quaesiti tertii nondum per novum con- 
tractum facta sit impossibilis. Si vero praedium alteri iam vendi- 
disset atque similiter responsum Roberto mittendum tam diu dis- 
tulisset: Robertus, si forte ex hoc damnum haberet, de damno illato 


posset agere. 


ERROR IN CONTRACTU (D. 
Casus. (248) 


Arcadius sacerdos sibi quaerit pannum pro vestibus. Cum plures di- 
versos inspexisset, sibi certum pannum eligit atque determinatam quantitatem 
separandam curat sibique ,ad éreditum emit. Domum reversus pannum cum 
clariore luce inspiciat, non nigri coloris sed viridis esse sibique inutilem 
videt. Quare eum remittit neque vult solvere. Mercator non vult recipere 


atque solutionem pretii exigit. 


Quaeritur 1? quid faciat error in contractibus. 
2° quid de contentione inter Arcadium et mercatorem indicandum. 


Solutio. 


Ad quaesitum 1“ R. 1. Error substantialis ex natura sua facit 803 
contractum irritum seu nullum. | Substantialis autem error ille est, 
qui versatur vel circa ipsam obligationem (v. g. commutatio vendi- 
tionis cum locatione) vel circa ipsum contractus obiectum, v. g. qui 
intendens emere farinam accipit arenam. 

R. 2. Ad errorem substantialem pertinet etiam error circa quali- 
tatem rei quae redundat in substantiam; aliquando etiam error in 
persona, quacum contrahitur. Verum non ita facile est distinguere, 
quandonam hi errores re vera sint substantiales; et speciatim error in 
persona in contractibus bilateralibus onerosis non censetur substan- 
tialis; facilius in. contractibus gratuitis. 

R. 3. Error circa rei qualitatem, quae in substantiam non redun-804 
dat, contractum ex se non facit nullum: facit tamen rescindibilem, si 
et dedit ansam contractui, i. e. si cognita qualitate. contractus initus 
non esset, et error ille culpa alterius contrahentis in altero contra- 
hente exstiterit. Alias rescindi nequit contractus onerosus simpli- 
citer, sed id debet vel fieri ex mutuo consensu vel coniungi cum 
compensatione damni exorituri. 

R. 4. Aliquando leges positivae accuratius determinant nulli- 
tatem vel rescindihilitatem : quae quando erranti ampliora iura con- 
cedunt, tuta conscientia possunt invocari; naturale autem ius modo 
expositum in conscientia iis, quorum interest, licet interim observare, 
etiamsi a lege positiva non plene agnoscatur. 

R. 5. Ius Germ, etiam in errore substantiali dicit contractus 
rescindibiles tantum (cf. $ 119): quod practice tamen vix non perinde 

est ac eos statuere nullos; atque eos quidem sic rescindibiles pro- 
nuntiat, in quibus error occurrerit, qui in commercio humano habeatur 
pro essentiali, quando sumi debeat illius erroris cognitionem impedi- 
turam fuisse contrahentem a contractu. 


Ius Gallicum rectius nullos pronuntiat contractus initos ex errore 
vel de natura contractus vel de eius obiccto; si error fuerat de 
qualitate substantiali obiecti. (vel de persona contrahentis, quando 
in contractibus persona ipsa, quacum quis contrahere putabat, fuit 
causa contrahendi principalis) declarat cos rescindibiles (1. c. art. 1108 
1110 1117). 


805 Ad quaesitum 2" R. 1. Si Arcadius venditori indicavit se quaerere 
pannum nigrum, venditoris erat, vitium illud Arcadio indicare, cum 
hic postularet certam huius panni mensuram. Novit enim vel potuit 
et debuit nosse errorem hac in re pro Arcadio esse essentialem. At- 
que in hoc casu etiam ius Germ., etsi solam -rescindibilitatem in 
casu erroris substantialis statuat, dicit per rescissionem non im- 


poni rescindenti obligationem reparandi alteri contrahenti. damnum 
oriturum. 


R. 2. Si Arcadius hanc suam intentionem habendi panni nigri 
non indicavit, error quidem manet pro sacerdote, qui panno alterius 
coloris non utitur, error substantialis atque facit iure naturae con- 
tractum quidem irritum. | Et si inculpabiliter neglexerit id venditori 
indicare et inculpabiliter erraverit, ex se seu abstrahendo a lege 
positiva vix tenetur ad damni reparationem. — Verum leges posi- 
tivae iuste imponunt reparationem damni vel propter solam culpam 
iuridicam, quae habetur eo ipso quod Arcadius neglexerit colorem 
a se quaesitum indicare, vel propter externam speciem contractus 
validi. 

806 R. 3. Quapropter mercator, si nolit acquiescere, postulare potest 
iuridice damni sibi orituri compensationem. Quae compensatio facienda 
in iure Germ. secundum § 122, p. 2 imponitur rescindenti, nisi alter 
errorem vel cognoverit vel ex sua neglegentia non cognoverit. Atque 
haec iuris dispositio cum iura mutua ordinet ex contractu secundum 
apparentiam externam valido, sane est observanda, idque communiter 
etiam ante iuridicam actionem, quippe qua inutiliter res protrahatur 
atque expensae augeantur. 


Verum emptor si videatur sibi habere rationem, cur putet mer- 
catorem ex ipsa conditione sacerdotis ementis sciro debuisse solum 
pannum nigrum a se peti, sane experiri potest actionem iuridicam 
atque indicis sententiam exspectare. 


R. 4. In eo tamen mercator omnino excedit, quod contractum 
venditionis simpliciter vult sustineri. Cum enim naturaliter sit nullus, 
saltem rescindibilis ex iuribus positivis, ipse nequit eius omnimodam 
firmitatem. sustinere. Sufficit igitur saltem, ut Arcadius id solvat, in 
quo per dissectionem panni certae mensurae mercator damnum patia- 
tur, siquidem aeque bene non amplius eum possit vendere. 

ERROR IN CONTRACTU (ID. 
Casns. (249) 


Paulus a Fabio emit aliquot dolia vini, quod gustatum sibi placuit. 
Postea cum uti eo inciperet, ex allectione stomachi de vini bonitate dubium 
hausit et inquisitione facta comperit vinum esse plane artificiosum, maximam 
partem ex alienis materiis compositum. 


Alias emerat dolium vini expresse wpro Missa — intenderat tamen eo 
magis etiam uti ad mensam. Quod vinum non plene quidem arte confectum 
esse postea cognovit, sed maximam partem verum vinum de vite, non mo- 
dicam tamen quantitatem alienae materiae habere admixtam. Paulus statuit 
illud cum lucro vendere, cum gustui valde placeat neque noceat quidquam; 
attamen a Fabio postulat amplam pretii reductionem, nisi velit, ut sibi re- 
mittatur vinum suo periculo suisque expensis. 


Quaeritur 1? sintne illae emptiones irritae vel rescindibiles. 
2° quid dicendum sit de posteriore illa Pauli oblatione 


Solutio. 


Ad quaesitum 1“ R. 1. Vinum artificiosum, i. e. quoad maximam 
partem ex aliena materia factum, nemo dixerit vinum simpliciter. 
Quapropter Paulus, cum vinum vellet et postularet, erravit quoad 
obiectum. 

Hinc secundum omnia iura contractus est saltem  rescindibilis, 
idque etiam cum damno Fabi, utpote qui errorem seu defectum 
essentialem noverit, vel si ipse aliunde illa ,vina^ coemerat, ex sua 
neglegentia atque culpa saltem iuridica non cognoverit. Secundum 
alia iura et ipsum ius naturae dixerim contractum ex se nullum. 


R. 2. Quodsi Paulus verum vinum non curaverit et ex circum- 
stantiis patebat Fabium non cavere de vini veritate: aliter dicendum 
est. In eo casu non habetur error obiecti neque qualitatis essentialis, 
nisi constet de mixtione nociva, adeoque neque irritus neque rescin- 
dibilis est contractus. Etsi forte subsit error dans causam contractus, 
nihilominus Paulus, qui rem gustavit et probavit, eum errorem sibi 
debet imputare. 

sed si agitur de mixtione nociva, etiam gravius contra Fabium 
agi potest; quare saltem Paulus ab eo postulare potest contractus 
rescissionem. 


807 


R. 3. Quoad posteriorem vini emptionem non habemus errorem$08 


de ipso obiecto, tamen de obiecti qualitate. 

Ex se parva admixtio alienae materiae, quae aliquando adhibetur 
ad meliorem gustum efficiendum vel etiam ut melius possit vinum 
conservari, non censetur in humano commercio defectus essentialis. 
Aliter tamen, si agitur do vino pro ss. Missae sacrificio, dummodo 
non agatur de ea sola admixtione alcoolica, quae ad conservandum 
et transvehendum vinum etiam pro Missa ab auctoritate ecclesiastica 
permissa est. Nam si alia facta est admixtio, vinum pro Missa est, 

etsi forte non invalidum, tamen utpote illicitum certe ineptum. Qui 
defectus et error est certo essentialis, isque, si expresso vinum pro 
Missa postulatum sit, venditori imputandus. Quapropter, etiamsi talis 
error neque a venditore neque a indice agnosceretur pro essentiali, 
nihilominus in conscientia ab emptore plane haberi potest pro essen- 
tali, neque is tenetur in conscientia stare contractui, si quidem 
„vinum pro Missa" postulaverit. 

Si nunc autem haec applicare volumus ad casum Pauli et Fabii, 
difficultas est ex eo quod Paulus vino illo magis etiam uti voluerit 
pro se ad mensam. De quo nunc dicturus sum in Quaesito secundo. 


809 Ad quaesitum 2m R. 1. Si Paulus postulavit vinum „pro Missa$, 
certe intendit, vinum pro Missa habere eamque intentionem venditori 
expressit, etsi non intenderit omni illo vino uti pro Missa. In con- 
tractu autem imprimis attendi debet quod exprimitur, non quod latet 
in mente. Ergo censeo omnino Paulum posse defectum et errorem 
habere pro essentiali. 

R. 2. Cum igitur contractus primo initus aut sit nullus aut ad 
nutum Pauli saltem rescindibilis iure habeatur, Paulus sine injustitia 
novum contractum cum Fabio circa illud vinum inire potest, modo 
ne infra pretium iustum velit descendere. Neque iniustum est circum- 
stantiis illis, ex quibus Fabius alias patiatur damnum expensarum 
vecturae, ad hoc uti, ut ille consentiat in pretium iustum infi- 
mum. [Immo id ne contra caritatem quidem est, nisi forte Fabius 
paupertate prematur et re vera vinum pro Paulo sit maioris quam 
infimi pretii. 

R. 3. Quod vero Paulus opportunitate utatur vinum illud carius 
vendendi, si modo non transgrediatur pretium iustum summum (inter 
quod et pretium infimum quoad vina aliquando esse potest magna 
differentia), ne id quidem novum contractum cum Fabio reddit in- 
iustum. 

R. 4. Verum si Paulus hac intentione novum contractum cum 
Fabio init, cum sacerdos sit, committit negotiationem lego canonica 
sibi interdictam. — Aliud, si in gratiam Fabii, etiam cum aliqua pretii 
eliminatione, vinum retineret et dein per accidens cum lucro illud 
venderet. 


ERROR ET FRAUS IN CONTRACTU (D. 
Casus. (250) 


Benignus vendiderat Dafroso asinum sibi non amplius satis utilem ut- 
pote iam nonnihil annosum.  Dafrosus eum, bene comptum, vino usto quod 
gustandum dedit fecit agiliorem et quasi penitus immutatum, ita ut nemo 
annosum asinum agnosceret. Sic ilum vendendum producit in. forum, quo 
Benigni procurator venerat ad asinum iuniorem emendum.  Dafrosus eum 
videns offert asinum suum atque re vera accepto pretio cum lucro non parvo 
vendit. Domum ductus asinus sponte protinus prosilit in stabulum suum: 
quo Benignus eiusque procurator melius inspicientes carum animal cum aegro 
animo et cum risu simul fraudem agnoscunt. 

Quaeritur 1° sitne ille contractus validus et firmus. 


2° quid de pretio a Dafroso recepto huiusque obligatione judi- 
candum. 


Solutio. 


Ad quaesitum 1” R. 1. In hoc casu non solum habetur error. 810 
sed fraus, quao errorem induxit. 

Ratione erroris non habetur ullus error substantialis, quamquam 
error erat de qualitate qui dedit causam contractui. At ex hoc 
solo secundum iura positiva contractus emptionis vix umquam est 
rescindibilis. 

R. 2. Sed propter fraudem, erroris causam, tum naturae ius 
tum iura positiva faciunt contractus ita initos rescindibiles. [Ius Gal- 
licum id statuit quidem solummodo, quando alter contrahens fraudem 
commiserit; ius Germanicum, cum iure naturali in hac re plane con- 
veniens, quando fraus vel ab altero contrahente commissa vel a 
tertio quodam commissa quidem, sed alteri contrahenti cognita fuerit 
sive cognosci debuerit (§ 123, cf. C. C. art. 1116). 

Re vera positiva iura, etiamsi rationi erroris contractus dicant 
rescindibiles tum tantum, quando error habeatur pro essentiali: ra- 
tione fraudis rescindibilitatem statuunt, quando contrahens ex fraude 
contra se commissa ad contrahendum permotus fuerit; quod idem est 
ac error dans causam contractui. Cf. ll. cc. 

R. 3. Quapropter non dubito, quin in conscientia contractus 
ille post cognitam fraudem rescindi possit: utut fortasse aliquando 
propter leges speciales in indicio ille, qui deceptus est, ius suum 
non possit vindicare. 


An quaesitum 2^ R. 1. Quoniam contractus non est ex se 1amé8ll 
invalidus seu nullus, Dafrosus non tenetur ex sese contractum re- 
scindere seu pro rescisso habere. Immo ex se ne ius quidem habebit, 
asinum clam subducendi et reddendi Benigno pretium venditionis. Si 
enim ile ex quacumque causa, etiam in memoriam fraudis, velit con- 
tractui stare, ab hoc per Dafrosum impedir nequit. 

R. 2. Nihilominus non ab omni obligatione Dafrosus immunis 
exsistit. Nam certo ex sese debet reddere excessum pretii, non ne- 
cessario quidem differentiam inter pretium a se antea solutum et 
postea a se acceptum; sed illum excessum, quem ultra pretium iustum 
accepit. Cum enim Dafrosus fraude sua fecit, ut animal magis iu- 
venile et validum appareret, quam re ipsa erat, sumi debet eum etiam 
pretium sumpsisse animalis validi et 1uvenilis. 

Immo si Benignus insistit in contractu rescindendo,  Dafrosus 
debet, recepto animali, pretium reddere integrum; atque si Dafrosus 
in causa est, ut emptor sit damnum passus, debet hoc resarcire. 

R. 3. Ab omni obligatione immunis evadere potest Dafrosus ea 
tantum ratione, quod ex circumstantiis satis certo concludere possit 
Benignum excessum pretii condonare. Quod per se sumi nequit; ali- 
quando tamen ex adiunctis potest constare. 

ERROR ET FRAUS IN CONTRACTU (II). 
Casus. (251) 


Frontonus voluit a Firmano agrum emere, qui sibi vicinior erat et magis 
commodus quam proprius ager; sed propter quadruplex pretium a Firmano 
postulatum desistit. Quod cum aegro animo amico narrasset, hic ,sine me 
ágere ait. Occasionem quasi fortuitam nactus narrat Firmano se in suo agro, 
quod contiguum sit agro Frontoni, invenisse venas metalli, quae ultra huius 
limites etiam. producantur; Frontonum nondum quidquam scire; sibi in animo 
esse mox construere machinas ad sumendum experimentum, sed se praeferre 
prae Frontono alterum socium, cum deveniendum sit ad magnum lucrum ex 
fodinis hauriendum, de quo faciendo se non amplius dubitare. — ,Pro dolor 
inquit, ,quod te socium non possim habere!"  J,Oh", respondet Firmanus, 
„fortasse rem componere possum, sed sile, quaeso, interim erga Frontonum? 
Firmanus igitur Frontonum adit, quaerens num etiamnunc cogitaret de emendo 
agro. Quodsi pretium a se postulatum nimium esse putet, se cogitasse de 


alio modo. 
Se ideo tantum postulasse, quia sibi durum esset omni agro carere; sed 


nunc sibi in mentem venisse fieri posse commutationem inter agrum suum 
et agrum Frontoni, facta utriusque iusta appretiatione. Cui assentit Fron- 
tonus, facta tamen agri sui aestimatione, quae excessiva erat etiam prae 


aestimatione quam Firmanus quoad suum agrum fecerat. 
Post contractum conclusum et inscriptionem in tabulas publicas factam 


cum Firmanus vellet experimentum sumere et inquirere de venis metalli. 
Frontoni amicus dicit se specie metalli delusum esse et omni spe excidisse. 


Quaekitür quid dicendum sit de valore istius contractus atque de damni 
exorti reparatione. 


Solutio. 


812 Ad quaesitum R. 1. Ex ms, quae dicta sunt ad casum prae- 
cedentem, iam patet positiva iura inter se non omnino convenire. 
Nam secundum ius Gallic, contractum rescindere Firmanus nequit: 
quod tamen ius vel obligationem non facit in foro conscientiae. 

R. 2. Secundum ius naturae et secundum positivum ius Germ. 
distingui debet. Si Frontonus actionum fraudulentarum conscius erat 
vel de fraudibus dubitabat atque ita inquirere et fraudem cognoscere 
debebat, fraus illa ab amico adhibita facit, ut Frontonus rescissionem 
contractus pati debeat, ac si ipse fraudem commisisset. Atque re vera 
ex casu allato praesumptio ea est, quod Frontonus fraudis satis 
fuerit conscius. 

Quare etiamsi in foro externo haec Frontoni complicitas vel 
fraudis cognitio probari non possit, in conscientia tamen obligaretur 
ad rescindendum contractum. Si tamen, imprimis in territoriis iuris 
Gall., loco rescissionis plenam  indemnitatem . Firmano praestaret, 
iniustitia quoad substantiam esset sublata, vel saltem generatim in- 
ordinatio non esset gravis. 

513 R. 3. Nihilominus fieri potest, ut Frontonus nihil sciret neque 
suspicaretur de fraudibus ab amico adhibitis. Quo in casu nullibi ob- 
ligatus erit, ne in conscientia quidem sola, ad contractum rescinden- 

dum ; adeoque agro desiderato et nunc acquisito frui potest, si modo 
res componatur quoad pretium forte excessivum, quod Frontonus 
postulaverat. Verum Firmano etiam damni, si quod ulterius passus 
sit, reparatio ab aliquo debetur: proxime quidem a Frontoni amico, 
sed cum ille in commodum  Frontoni egerit, practice Frontonus illam 
indemnitatem praestare debet, nisi praeferat contractum rescindere. 


R. 1. Quod autem Firmanus spe lucri ex fodinis metalli hau- 
rendi fraudatus sit, hoc lucrum cessans nemo illi tenetur compensare. 
Ad hoc enim per se ius non habuit, et quod inaniter illud speraverit, 
suae credulitati et levitati 1mputet. 


METUS IN CONTRACTU (D). 
Casus. (252) 


Numidius adulescens, qui studiorum et educationis causa apud avunculum 
habitat, cum a cognatis ex linea materna fecisset magnam hereditatem, ab 
avunculo aditur, ut secum ineat ad 10 annos societatem in negotio satis 
periculoso; si ipse annuat, se curaturum consensum patris; si renuat, se 
posse curare, ut pater ipsum retrahat a studiis. Quibus Numidius perterritus, 
utut invitus, annuit. Cum post aliquot annos maior factus sit, obicit metum 
sibi illatum, et quoniam loco lucri detrimentum adsit, totum societatis con- 
tractum pro invalido ab initio tractari vult, detrimentum in solius avunculi 
. fortunas coniciens. 


Quaeritur 1" quid efficiat metus in contractu. 
2? rectene censeat Numidius in casu. 


Solutio. 


Ad quaesitum 1“ R. 1. lure naturae metus gravis, etiam i1in-$14 
iuste incussus, contractus non facit nullos sed rescindibiles, nisi forte 
excipias matrimonium, quod, si semel validum fuerit, rescindibile esse 
non possit. — Verum ex solo iure naturae rescindibiles facit solos 
eos contractus, in quibus alter contrahens metum causans vel metus 
conscius fuerit. 

R. 2. Iure positivo ecclesiastico complures actiones ex gravi 
metu ortae ipso facto irritae seu invalidae redditae sunt: quas vide 
Th. m. 1** 1267. 

R. 3. Iure civili tum Gallico (a. 1109—1117) tum Germanico 
($ 123) non irriti sed rescindibiles sunt contractus, ,ad quos aliquis 
ininsto metu seu iniuste per minas ádactus est: ita ex iure Germ.; 
alia iura de gravi metu loquuntur, quod practice non adeo magni 
discriminis est, eo quod levis metus non soleat esse causa adigens 
alicuius actionis. Nihilominus in iure Germ, longe facilius, quando 
metus obiective gravis non fuit, indici relinquitur perpendere, num 
nihilominus subjective ille metus contrahentem determinaverit. 

R. 4. Secundum iura positiva nominata non tantum quando 
alter contrahens ad extorquendum contractum iniuste metum incussit, 

rescindibilitas sustinetur, sed etiam quando metus in alium finem est 
incussus vel a tertio incussus est, vel si dirigebatur non contra con- 
trahentem ipsum, sed contra alios, si modo propter illum metum in- 
juste incussum contrahens ad contrahendum est permotus. 


815 Ad quaesitum 2" R. 1. Numidium metu permotum esse ad 
contractum societatis ineundum clarum est; id ex casu allato sumitur. 
Tota quaestio est, sitne metus iniuste incussus; et secundum quaedam 
iura, num censeatur metus gravis. 


R. 2. Si Numidius timere potuit, ne avunculi actiones effectum 
haberent apud patrem, metus ille, ne retraheretur a studiis atque a 
statu vitae sibi iam forte praestituto, sane in adulescente gravis 
metus est. Ceterum ne id quidem in iure Germanico Oportet in- 
quirere. 


816 R. 3. Minae quidem parentum retrahendi filium a studiis non 
necessario sunt iniustae. Si studiis incumbere est supra conditionem 
parentum, id nihilominus alicui filio concedere favor est indebitus; 
quem retrahere iniustum non est, etiam si quando fuerit contra cari- 
tatem. Si vero studiis vacare est secundum conditionem parentum, 
sine causa proportionata filium invitum ab is retrahere est suo modo 
contra educationem, ad quam leges filis ius concedunt. 

Longe autem saepius iniustum erit instigari a tertio quodam 
parentes, ut filium retrahant. Quod si fraudulento sive mendaci modo 
fit, semper fit iniuste contra filium; idque etiam, quando post factam 
mendacem enarrationem res precibus tantum similibusque modis apud 
parentes vel eum agitur, qui procurandae educationis ius et officium 
habet. 

Hinc in nostro casu vix dubium est, quin Numidius ex metu in- 
iuste incusso adactus sit ad illuni contractum societatis, adeoque 
recte petere possit, ut ille contractus declaretur tamquam ab initio 
invalidus. 


R. 4. Etiam in dubio rem suam coram indice ei agere licet, ut 
ille pro sua persuasione decernat. Quodsi favorabilem sententiam 
tulerit, ea potest uti atque totum damnum ferendum in avunculum 
conicere. 


METUS IN CONTRACTU (II). 
Casus. (253) I 


Ausonius, nobilis invenis, ex levitate contraxit multa debita, quorum 
solvendorum terminus instat. Quodsi parentibus statum suum manifestat, vix 
non certum est patrem non soluturum sed filium exheredaturum esse Quod 
infortunium ut evadat, adit ludaeum qui paratus est dare 3000 mare, ea 
lege, ut Ausonius, postquam adierit paternam hereditatem, sibi debeat 
30U00 mare. Ausonius necessitate pressus ludaeo dat syngrapham postu- 
latam. Sed paulo post noctu opprimit ludaeum, obstruit eius os et stricto 
ense postulat, ut sibi reddat syngrapham, immo ut insuper declaret scripto 
omnia debita ante hanc diem contracta exstincta esse. Metu adactus ludaeus 
ita facit. 

Quaeritur 1" quinam actus et contractus in casu enarrato fuerint ex metu 
irri vel rescindibiles. 
2° quae iura inter Ausonium et ludaeum etiamnunc subsistant. 


Solutio. 


Ad quaesitum 1” R. 1. Difficile est aliquid invenire, quo constet 817 
metum iniustum incussum esse vel minas iniuste esse adhibitas, quibus 
Ausonius adactus sit ad contractum cum ludaeo ineundum et ad tra- 
dendam illam syngrapham. 

Nam metus, qui occurrit, est et metus exheredationis ex parte 
patris faciendae et metus non accipiendae pecuniae a ludaeo. Sed 
prior metus fortasse non iniuste incutiebatur; si autem re vera in- 
iuste pater id minabatur, metus non potuit esse efficax, siquidem sine 
iusta causa exheredatio non valet neque habet effectum. |. Posterior 
ille metus non continebat iniustas minas, quia Judaeus sane non 
tenebatur Ausonio in illis angustis subvenire. Ergo ex gravi metu 
neque nullitas neque rescindibilitas peti potest. 

R. 2. Verum exactio illa in se est ex parte ludaei plane iniusta. 
Quis enim sanae mentis pro mutuo dato umquam decuplum reddendum 
petere potest! Etsi enim fortasse aliquod periculum pro sorte adsit 
ultra commune, tamen 10% usurarum vix non iam excederent iustae 
perceptionis limites. 

R. 3. Quod autem ad vim postea ludaeo illatam attinet, Iudaeus818 
sine dubio vi seu minis adactus est ad reddendam syngrapham Ausonio 
et ad exstinctionem omnium illius debitorum. — Neque dubium ex- 
sistere potest de minarum illarum iniustitia. Erant enim iniustae quoad 
modum quem Ausonius adhibuit et iniustae quoad finem in quem 
dirigebantur seu quoad rem quam voluit extorquere. Actiones igitur 
ludaei sic extortae non sunt iuridice efficaces. 

S1 Ausonius solummodo extorsisset redditionem suae syngraphae, 
non negans debitum mutui, id iniustum non fuisset quoad rem; et 
moderata vis adhibita excusari posset ab iniustitia in eo casu, quo 
cum magna tantum difficultate vel suo magno incommodo iuridice 
reductionem debiti sui obtinere potuisset. 


Ad quaesitum 2" R. 1. Ex resignatione ludaei, ut dictum est, 
ius aliquod repeti nequit. Ergo si Ausonio incumbebant alia debita 
exceptis illis debitis ex syngrapha, haec manent eadem, sicut antea 


subsistebant. 

R. 2. Quoad debitum ex mutuo ortum dici debet conventionem 
illam do decuplo utpote manifeste iniustam esse nullam. | Quare ha- 
bemus mutuum sine determinatione usurarum. Ex quo pronum fuerit 
concludere, eo quod usurarum stipulatio, i. e. stipulatio valida, non 
adsit, obligationem ad usuras plane abesse, cum hae debeant stipu- 
lari. Verum ex adiunctis exsistentibus aestimo secundum hodiernam 
rerum conditionem moderatas usuras esse ex ipso illo mutuo dato 
subintclligendas; attamen satisfacturus est Ausonius, si ad consuetas 

usuras annuas se restringat, v. g. 4% pro tempore quo debita nondum 
possit solvere: quam primum autem possit, sibi licere inutuo reddito 
ab omni onere sese eximere, etiamsi futurum sit, ut ludaeo summa 
illa 1aceat otiosa. Haec quidem, si Ausonius est maiorennis seu ad 
contrahendum sui iuris. 

R. 3. Si vero sumatur Ausonium esse nondum sui iuris sed in 
aetate minore, contractus mutui in se spectatus nondum factus est 
efficax. Pater Ausonii interpellatus potest consensum suum dare, 
potest denegare.  Denegato consensu contractus fit invalidus, et 
ludaeus ius habet repetendi quod ex mutuo superfuerit. Quodsi pater 
non interpellatur, valor manet in suspenso, dum Ausonius fiat sui 
imis: ex quo tempore ipse potest contractum confirmaro vel rescindere. 
Kescisso contractu sane reddere debet mutuum acceptum, quantum habet; 
sed si nihil habeat proprium, solutio evasit impossibilis neque obligat 
parentes: utut peccavit Ausonius res dilapidando. Cf. supra n. 797. 


MODUS IN CONTRACTU. 
Casus. (254) 


lulius, cum plurcs dies transigeret apud avunculum, se ostendit ama- 
torem equorum. Quod cum animadvertat avunculus dives, domum redeunti 
dat 1000 mare. ,pro emendo equo“. lulius obstupefactus in via recogitans 
statuit equo valedicere, sed mediam summam pro se collocare in arca par- 
simoniaria, mediam partem dare pro eleemosyna missionibus indigentibus. 

Seminarium puerorum nobili hospiti hospitium dederat; quare illo abiens 
oeconomo dat 100 mare, ad sollemnius prandium parandum alumnis in die 
vacationis.  Oeconomus melius ducens consuetum ordinem retinere statuit 
pecuniam in alium finem adhibere, ad emendam piam statuam, quam alias 
expensis seminarii comparasset. Alumni interrogati, ut, si quis talem com- 
mutationem aegre ferret, surgeret, omnes a dissensus signo abstinuerunt. 
Nihilominus complures inter so querebantur oeconomum melius egisse, si ex 
suo penu statuam emisset, quam si alumnos iure suo ad extraordinarium 
prandium privaret. 


Qcaerituh 1? quid sit modus in contractu et quomodo obliget. 
2" quid de dispositionibus in casibus propositis factis. 


Solutio. 


820 Ad quaesitum 1“ R. 1. Contractus „sub modou dicit ad con- 
tractum addi aliquam certam obligationem ad rem, quam alter con- 
trahens (offerens) vult effici, et ad quam efficiendam acceptans per 
acceptationem se obligat. 

R. 2. Quamquam valor contractus ab impleto vel implendo modo 
non pendet, ille tamen, cui rem implere incumbit, per se ex iustitia 
ad implendum tenetur atque ab altero contrahente vel alis, quorum 
interest, ad implendum etiam iuridice potest cogi, alioquin. tantum 
reddere debet, quantum impletio illa sit aestimanda, non tamen ultra 
id, quod ipse per contractum lucratus est vel lucrari poterat. Cf Ius 
Germ. $ 527. 

R. 3. Si voro impositus modus sit inhonestus vel lege prohibitus 
seu utcumque impossibilis, ille modus haberi debet pro non adiecto, 
ita ut contractus valeat, ac si nulla fuerit res ultra imposita. In iure 
Germ, tamen aliter disponitur, videlicet impossibilitatem || implendi 
secum trahere nullitateni vel rescissionem | donationis (per ultimam 
voluntatem), at tum tantum, quando sumi debeat testatorem facturum 
non fuisse illam dispositionem independenter ab ista obligatione im- 
posita. (C. G. $ 2195.) Quod applica suo modo ad contractus inter 
vivos. Si autem res in se possibilis sit, at ipse obligatus sit in causa 
cur sibi evaserit impossibilis, is de damno seu compensatione tenetur. 
Cf. Ius Germ. $ 2196. 

R. 4. Certus modus est „sub čausa , quando videlicet. alteri 821 
contrahenti aliquid offertur seu praestatur ad certam aliquam causam 
seu in certum aliquem finem. Quodsi offerenti certus ille finis attingen- 
dus cordi est, habetur sane modus obligatorius, atque donator totum 
donum revocare potest, donatarius debet restituere, si in finem indi- 
catum donum non impenditur. 

Verum saepe ex adiunctis patet benefactorem voluisse tantum 
in donatarii gratiam huic facultatem facere in certum aliquem finem 
aliquid expendendi, neque tamen eum curasse illum finem in se spec- 
tatum. Quodsi ita est, nulla acceptanti imponitur obligatio. | Quae 
intentio offerentis in dubio praesumenda est, quando finis seu causa 
totalis est in favorem acceptantis; non ita, si sit in favorem tertii. 
Cf. Th. m. Il] 1280; Lvgof De iust. et iure d. 23, n. 111. 


An quaesitum 2" R. 1. In priore casu sumi nequit Iulii avun-822 
culum voluisse nepotem suum obligare ad emendum equum, sed solum- 
modo ili ad hoc facultatem facere. Ergo si lulius in finem uti- 
liorem et pium donum acceptum expendit, agit laudabiliter neque 
ad quidquam tenetur. Summum si avunculus postea conquereretur et 
sibi pecuniam restituendam postularet, id quod reliquum esset, esset 
reddendum. 

R. 2. In posteriore casu oeconomus seminari non accepit donum 
illud in suam solani utilitatem, sed in utilitatem alumnorum eamque 
determinatam. Quapropter ex se finem mutare non putuit. Poterant 
tamen ipsi alumni. 

R. 3. Verum ille tacitus consensus ex metu reverentiali datus 823 
non fuit verus consensus, ut facta sequentia monstraverunt.  Qua- 
propter oeconomus non potest iure uti consensu sic accepto. 

Immo videri alicui poterit subesso alteram aliquam fraudem, 
quod videlicet summam pro alumnis acceptam in alumnorum favorem 
nullatenus impendat, sed in favorem fabricae seminari, parcens ex- 
pensis, quas alias facturus fuisset in commodum quidem alumnorum, 
at ex seminarii bonis. 

Attamen ex hac parte nondum constat oeconomum iniuste egisse. 
Si enim voluerit quidem statuam emere, sed nondum fecerit neque 
id facere debuerit, sed ex liberalitate erga alumnos ita sibi propo- 
suerit: ius non laesit, cum mutaret suam voluntatem atque illam 

statuam emeret potius ex pecunia illa, quae in gratiam alumnorum 
data erat. Verum, ut dixi, ad hoc necessarium erat, ut alumni libere 
omnino consentirent; nam ipsorum tantum erat mutare finem, quem 
in ipsorum commodum donator constituerat. 

Retinent igitur alumni ius ad extraordinarium | prandium, nisi 
donator finem mutaverit; aut huic donatori summa accepta red- 
denda est. 


CONDITIO IN CONTRACTU. 
Casus. (255) 


Rufus, francomurarius, nepoti suo instrumento scripto donat 2000 mar- 
caruni quatuor distinctis temporibus solvendarum a nummulario, ea tamen 
conditione, ut post annum se francomurariis adseribendum curet et Amaliam, 
suam ex alio fratre neptem, ducat. 

Alterum nepotem duodennem eodem modo securum facit de recipiendis 
500 mare, annuatim, etiam post suam mortem forte secuturam, toto tempore 
studiorum, sed ea conditione, ne sacerdos fiat vel religiosus. 


Quaeritur 1° quae sit conditio contractui apposita; quid efficiat conditio 
suspensiva, quid resolutoria. 

2° quid in casibus propositis, si prior francomurariis se non ad- 

iungat, Amalia nubere recuset; alter nepos sacerdos fieri velit. 


Solutio. 


824 Ad quaesitum 1“ R. 1. A conditione, aliter ac de modo dictum 
est, contractus valor vel effectus pendet. Neque in hac re difficultas 
est, quando agitur de conditione vel praesentis rei vel praeteritae, 
sed solum quando agitur de conditione rei futurae. 

Nam si conditio est de re praeterita vel praesenti, statim con- 
tractus aut validus est aut invalidus, prout conditio, quaecumque est, 
fuerit vcrilicata vel non verificata. 


R. 2. Si conditio est de re futura, discrimen magni momenti 
attendendum est inter conditionem  suspensivani et rcsolutoriam. — 
Conditio suspensiva suspendit effectum contractus usque ad tempus, 
quo conditio fuerit impleta; conditio resolutoria contractum ab initio 
validum rescindit seu efficacia et effectu suo privat, cum primum 
conditio quae ut non velificanda apposita est velificetur, vel quae 
apposita est ut velificanda suo tempore fuerit non impleta. Haec 
quidem, si conditiones sunt honestae et possibiles. Aliter, si de con- 
ditionibus inhonestis vel impossibilibus rei futurae quaeritur, idque 
sive lege naturali sive lege positiva. 


825 R. 3. Generatim quidem a) suspensiva conditio de re impossi- 
bili vel do rc turpi futura contractum facit nullum ; atque etiam post 
impletam conditionem turpem valor non iam ex priore consensu sed 
aliunde petendus est. 

b) Resolutoria conditio de re impossibili vel turpi censenda est 
pro non adiecta: i. e. si res turpis vel impossibilis postuletur, no 

rescissioni seu resolutioni obnoxius habeatur contractus, vel si aliquid 
ne fiat postuletur, cuius omissionis postulatio sit turpis. Scilicet non 
solum rem illicitam postulare turpe est, sed etiam est turpe postu- 
lare, ne actio aliqua bona, sive ea praecepta atque necessaria est. 
sive est de bono meliore, exerceatur. 


R. 4. Attamen ne res in concreto sumpta dubia maneat, viden- 
dum est quid statuant leges positivae. Nam si solum ius naturae 
spectas, quando contrahens cum altero primarie turpis rei impletionem 
intenderit vel turpiter aliquid. boni impedire voluerit, contractum 
ipsum potius dixeris effectu ab initio carere. Idem dicendum magis 
etiam est, si contrahens consensum suum dependere fecerit ab actuali 
voluntate alterius contrahentis exsequendi rem turpem, isque eam 
voluntatem non habuerit. Si vero habuerit, tenetur quovis tempore 
hanc pravam voluntatem retractare contractuinque rescindere. 

Verum leges positivae alteri illi contrahenti favorem, quem ex 
contractu accepturus sit, addicere possunt, ac si alter contrahens sine 
ulla conditione contraxerit. 


R. o. Re ipsa complures leges positivae ita statuunt de dona-526 
tionibus inter vivos et de dispositionibus testamentariis. 

C. C. Gall, quoad donationis liberales et dispositiones testamen- 
tarias art. 900 declarat „omnem conditionem impossibilem aut illici- 
tam (legibus vel bonis moribus contrariam) haberi pro ñulla Verum 
praxis judicialis hanc legem in multis causis reddit illusoriam, cum, 
quando indicant conditionem lege prohibitam fuisse causam donationis 
determinantem, eam non pro donatione sed pro contractu oneroso 
commutativo tractent. (Cf. Allègre, Code civ. com.6 I 595.) 

Quoad alios contractus art. 1172 dicit. conditionem | impossibilem 
aut illicitam esse nullam et reddere nullum contractum, qui a tali con- 
ditione pendeat. 

lus Austr. imprimis statuit circa dispositiones testamentarias: COn- 
ditiones. suspensivas impossibiles vel illicitas reddere dispositionem 
nullam:, conditiones impossibiles vel illicitas rcsolutorias haberi pro 
non adieetis. C. C. > 698. Dein $ 897 idem statuitur quoad con- 
ditiones. contractibus appositas. 

lus Roman. seu commune in ultimis voluntatibus conditiones im- 
possibiles et turpes habet pro non adieetis; contractus vero eiusmodi 
conditiones reddunt nullos: do qua ro lato disputat Lugo, De iust. et 
iure d. 22, sect. 13. 

lus Germ, de conditionibus appositis nihil. speciale statuit, sed 
solum do rebus seu actionibus circa quas praestandas contractus ver- 
satur quive contractus sunt fines, et do oneribus alicui contrahenti vel 
legatario impositis. Atque do iis statuit haec: 1) ut, si de praestanda ro 
impossibili vel prohibita agatur, contractus sit invalidus ($8 307 309 et 
2171); 2) ut, si onus rei impossibilis vel prohibitae solum superaddatur 
(v. g. legatario), dispositio illa tota, i. e. in casu allato legatum, tum 
tantum sit invalida sivo irrita, quando sumi debeat illud onus imposi- 
tum fuisse ex intentione testatoris conditionem sine qua non ( 2195). 

»21 Ad quaesitum 2" R. 1. Quod ad illam adinnctioncm ad franco- 
murarios attinet, haec conditio, utpote turpis et do re prohibita, in 
locis ubi ius Austriacum vel Gallic, simileve ius positivum servatur, 
pro non adiecta habenda est. Neque propter eam neglectam nepos Rufi 
privabitur iure suo recipiendi doni stipulati. 

At ubi eiusmodi leges positivae non vigent, sed ex solo iure 
naturae res decidi debet, atque etiam intra fines iuris Germ.t tota 
illa donatio pro irrita habenda est, si re vera Rufus istam rem ut 
conditionem sino qua non habuit. — Quamquam in imperio Germaniae, 
ubi lex francoinurarios prohibens non observatur, vix hanc conditionem 
ut turpem considerant. At in hoc casu propter conditionem non im- 
pletam donatio sane irritabitur. 


Si demum Rufi nepos re vera conditionem peccando impleverit, 
existimo eum etiam ibi, ubi conditio ista pro turpi atque contractum 
irritanti habetur, in acquisitione et possessione doni manere posse, 
donec iuridice non deturbetur. Nam etsi donatio non valeat vi pri- 
mitivi contractus, valere tamen naturaliter potest post impletam con- 
ditionem alia ratione. 


Nihilominus nepos illo semper tenetur francomurariis renuntiare, 
etsi simul renuntiare debeat isti dono. Immo etiam ubi ob leges 
positivas conditionem illam neglegens donum accipere et retinere 
potest: considerari debet, num propter scandalum forte oriturum ac- 
cipere liceat. Quodsi nepoti non liceat, ab eo tamen accipiatur, pec- 
cat quidem, sed non contra iustitiam commutatioam. 


828 R. 2. Quod attinet ad matrimonium cum Amalia, haec res est 
per se quidem impossibilis, quae tamen per dispensationem, exsistente 
causa, possibilis fieri possit. Quodsi nepos dispensationem petierit 
eaque denegata fuerit, conditio evasit. simpliciter impossibilis et de 
re illicita. Quapropter defectus conditionis impletae pro diversis 
regionibus diversum operabitur effectum. 

Verum nunc ex alia ratione conditio illa mansit inefficax, eo quod 
Amalia nepoti nubere nolit. Conditionis implendae onus impositum est 
Rufi nepoti. Quodsi igitur per ipsum non stet, quominus eam impleat, 
sed aliunde ab ea impediatur: haberi solet conditio pro impleta, nisi 
constet Rufum non tam in favorem nepotis quam ex intentione absoluta 
ilius matrimonii donationem fecisse. Cf. in iure Germ. S8 2195 21960. 


829 R. 3. Quoad alterum nepotem duodennem conditio apposita sane 
in se iniqua est, ciim iuvenem abducere velit ab eligendo vitae statu 
meliore, ad quem fortasse Deus vocabit. Quapropter donum accipere 
iuveni silenti de ista conditione per se habeo pro illicito, quia eo ipso 
accipiens annuit iniquae intentioni donatoris atque eius malitiae fit 
particeps.  Licebit tamen iuveni sincere dicere, si ita est, se non- 
dum habere animum suscipiendi statum clericalem vel religiosum, se 
tamen pro futuro tempore sibi servare ius eligendi. Atque ita tuto 
accipi potest summa annua. 

Quodsi postea consilium capiat ille nepos Rufi, i. e. certam et 
dtt» rminatam voluntatem sequendi statum clericalem vel religiosum, ex 

solo iure naturae atque etiam in locis, ubi leges contrariae donata- 
rmn non iuvant, existimo nepotem non amplius posse summam an- 
nuam recipere, nisi declarato donatori suo consilio. 

Verum ubi conditiones turpes (resolutoriae) ex positiva lege 
habentur pro non adiectis, existimo plane nepotem pergere posse in 
recipienda summa annua, etsi consilium suum donatorem celet, ne- 
que intéressé quidquam, si publica legum illarum, ubi tamen exsistunt, 
interpretatio Rufi conditionem pro turpi forte non consideret. Certo 
enim turpis est; atque in foro conscientiae quivis legem sequi potest 
secundum interpretationem obiective certo veram, etsi haec interpre- 
tatio non sit usualis vel consueta in iudicio. Interpretatio enim etiam 
usualis legem non facit neque aufert, quando aperte est falsa, sed 
solum quando est dubia. 


IURAMENTUM CONTRACTUI ADIECTUM. 
Casus. (256) 


lodocus cum Almario convenit oretenus de rei venditione, ad quam per 
leges conventio scripta requiritur; attamen alter alteri iurat se velle stare 
iis, de quibus inter se convenerint. Paulo post lodocus opportunitatem habet 
longe carius eandem rem vendendi. Quapropter quaerit, num teneatur stare 
contractui ilh lege invalido, idque ex iustitia, et num solvi possit a suo 
iuramento. 

similiter lodocus contraxit de re emenda cum Adalberto, qui post paucas 
hebdomadas annos maiorennitatis completurus erat, et quem lodocus iuraro 
fecit se curatori suo interim nihil esse dicturum atque etiam post annos 
maiorennitatis se contractui staturum esse. Post expletam aetatem maiorenni- 
tatis eum facti poenitet; monitus confirmationem et exsecutionem contractus 
differt a mense ad mensem et quaerit ex confessario, num in conscientia 
contractu et iuramento teneatur. 


Quaeritur 1? quid sit iuramentum contractui adiectum et quid efficiat. 
20 quando iuramentum sit inefficax vel solubile. 


3° quid responderi debeat ad casus. 


Solutio. 


Ad quaesitum lm R. 1. Iuramentum exsistere potest ita, ut ex 830 
se solo obligationem producat; potest etiam ita esse, ut actum ali- 
quem atque obligationem exinde ortam iam praesupponat eique no- 
vum robur novamque obligationem addat. 

Si sermo est de iuramento contractui adiecto, contractus prae- 
supponitur vel omnino perfectus et firmus vel saltem exsistens infirmo 
et labili modo, ita ut ad eius consistentiam et firmitatem alud quid, 
v. g. consensus tertii, per se accedere debeat. — Quapropter con- 
tractui invalido seu nulli iuramentum adici nequit; sed si quod tura- 
mentum in tali casu emittitur, tota obligatio ex hoc iuramento est 
petenda. 

R. 2. Aliquando leges positivae statuunt, ut in certis casibus 
contractus alioquin labilis et infirmus iuramento firmetur, ita ut propter 

emissum iuramentum revocari seu rescindi amplius non possit, cum, 
iuramento non adiecto, id contrahenti in tali contractu permittatur. 
Ita ius Rom. in reverentiam iuramenti aliquot contractus, alias re- 
scindibiles, adiecto iuramento ita firmos esse voluit, ut rescindibilitati 
esset renuntiatum  contractusque eo ipso firmus exsisteret etiam co- 
ram lege et in iudicio. 


Recentiora iura haec solent omittere atque iuramenti additi obli- 
gationem soli conscientiae relinquere. 


831 R. 3. Ex natura igitur rei iuramentum certo facere potest, ut 
conventio aliqua, in qua secundum leges vel consuetudinem libertas 
recedendi pro certo tempore relinquitur, statim libertati alterutrius 
contrahentis subtrahatur atque solo consensu mutuo liceat eam dis- 
solvero. (Nam ne iuramentum quidem obstat, quin mutuo consensu 
contractus solvatur, siquidem in solum alterius contrahentis favorem 
alter iuramentum praestiterit.) 

Dixi non licere conventionem sine mutuo consensu dissolvere; 
nam in rigore si ex lege sit solubilis atque re ipsa contra iuramen- 
tum dissolvatur, iuramentum quidem violatur, at dissolvitur conventio. 
Nihilominus obligatio conscientiae est vel redintegrare contractum, si 
possibile sit, vel damnum alteri exortum resarcire: alioquin. contra 
alterum committitur iniustitia, qui per promissionem sibi iuratam ius 
acquisivit. 

R. 4. Si contractus nullus seu invalidus est vel natura vel po- 
sitiva lege, idque ita, ut alteri contrahentium ius obligandi alterum 
sublatum sit, iuramentum, si licite et valide fieri possit, nequit obli- 
gationem producere nisi solius religionis, non iustitiae erga alterum. 


832 Ad quaesitum 2m R. 1. Ex ms, quae ultimo loco dicta sunt, 
patet hoc: Quando vel natura rei vel lex positiva obstat, quominus 
ille, quocum contrahitur, ius illius rei, de qua in contractu convenitur, 
possit acquirere, obligatio iuramenti per potestatem ecclesiasticam 
ex iusta causa remitti potest. Videlicet possunt generatim in foro 
conscientiae iuramenta remittere, qui possunt in votis dispensare. 

R. 2. Si quando autem ille quocum contrahitur ius acquisivit, 
solummodo ex graviore causa, ex qua possit auctoritas publica ius 
privatum exstinguere, licebit S. Pontifici cum unius iure illo acqui- 
sito alterius etiam iuramenti obligationem exstinguere. — Quodsi 
agatur de re, quae pertineat ad potestatem civilem, duo modi, quibus 
iuramenti obligatio solvatur, possibiles sunt, videlicet aut 1) civilis 
auctoritas cum unius iuris acquisiti exstinctione similiter simul ex- 
stinguere potest alterius iuramenti obligationem utpote accessoriam 
(fere sicut ille contrahens qui libere renuntiat iuri per contractum 
acquisito); aut 2) exstincta iustitiae obligatione per potestatem ci- 
vilem, quilibet index ecclesiasticus vel confessarius ille, qui a votis 
possit dispensare, potest religionis obligationem remittere. 

R. 3. Iuramentum manet inefficax a principio, quando contractus 
non solum invalidus, sed etiam prohibitus est, aut quando iuramen- 
tum ex errore procedit (quod fieri potest, si quis inducitur ad adden- 

dum iuramentum ignorans potestatem, quae sibi per legem facta sit 
a contractu recedendi) Nimirum in iis circumstantiis iuramentum 
ipsum non obligat. 


Ad quaesitum 3m R. 1. Forma scripta a lege requisita, ut eon-833 
tractus valeat, ea quidem est, ut contractus sine ea non valeat in 
tribunali fori externi; atque hinc fieri potest, ut contrahentes com- 
muniter ne antea quidem intendant firmiter sese ligare, etsi oretenus 
de obiecto contractus convenerint. 

Attamen libertas naturaliter se oretenus obligandi manet; quam 
ob rem qui scientes et volentes veram iustitiae obligationem inire 
voluerunt, et contractu et adiecto juramento tenentur in conscientia, 
ut stent contractui. 


R. 2. Quapropter lodoco dicendum est ipsum obligari ex iustitia 
ad contractum adimplendum; neque locum esse dispensationi a iura- 
mento, eo quod ratio dispensandi absit, manente omnino obligatione 
iustitiae. 

R. 3. Minores firmiter non posse contrahere sine consensu patris "34 
vel curatoris ideo statuitur, ut ipsi minores contra levitatem animi et 
contra astutiam eorum, quibuscum contrahant, defendantur. Atque 
propterea leges illas sic plane intelligo, ut censeam iis, qui cum mino- 
ribus contrahant, adimi facultatem acquirendi ius firmum contra 
minores; et — id quod inde sequitur — minori, qui iuravit a stipu- 
latis non recedere, non incumbere obligationem iustitiae, sed summum 
incumbere obligationem religionis, quae ex iusta causa per ecclesiasti- 
cam potestatem solvi possit. 


R. 4. Hinc fit, ut Adalbertus ne post expletam quidem aetatem 
maiorem teneatur ex iustitia ad implendum contractum, sed ut hoc 
dependeat ah eius libera voluntate, qua iam sciens conditionem iuris 
sui contractum confirmaverit. 

Immo, si casus in Germania agitur, valor contractus, qui a cura- 
tore neque probari neque reprobari poterat, pendet ita a confirma- 
tione Adalbert! maioris natu facti, ut, si monitus per quindecim dies 
sileat, eo ipso hoc silentium habeatur pro dissensu seu contractus 
rescissione; cf. ius G. $ 108. 

summum igitur restat in tali eventu, ut obligatio religionis per 
iuramentum ut tale inducta dispensatione, si opus fuerit, tollatur. 
Causa vero dispensandi est ipsa levitas et inconsideratio aetatis 
minoris. Nec quidquam mutari debet ex eo, quod Adalbertus maio- 
rennitati proximus fuerit. Favore enim legis ei frui licet usque ad 
ultimum terminum. 


PROMISSIO (I). 
Casus. (257) 


Benignus, cum audiat penuriam amici sui, coram compluribus pro- 
testatur se quam primum dono 1000 mare, eius penuriae subventurum esse, 
si modo ille amicus velit procurare, ut toto tempore eius eiusque fili vitae 

post suam (Benigni) mortem pro sua anima quotannis Missa anniversaria 
dicatur. Quod unus ex audientibus amico illi afflicto refert, qui ilico se cum 
grato animo id acceptare declarat. Sed rei poenitens Benignus dare renuit 
atque 100 tantum marcas dono largitur. 


Quaeritur 1° quae promissio qualem secum trahat obligationem. 
2° quid de Benigni eiusque amici obligatione sit dicendum. 


Solutio. 


835 Ad quaesitum 1“ R. 1. Promissio omnino gratuita per se ob- 
ligat ex sola fidelitate, neque sub gravi sed sub veniali tantum, nisi 
speciales circumstantiae accedant. 


R. 2. Fieri tamen potest, ut obligatio exsistat ex iustitia, si 
nimirum talis obligatio expresse suscipitur, vel si promittens prae- 
videt fore, ut promissarius confisus in promissione committat aliqua, 
ex quibus in defectu impletae promissionis sibi damnum grave oriatur. 


R. 3. Obligatio autem sive iustitiae sive merae fidelitatis. non 
oritur nisi post promissionem  acceptatam. Immo ante acceptationem 
locus etiam est retractationi, ita ut post eam factam nulla oriatur 
obligatio. 

Quae quidem retractatio, si modo fiat ante acceptationem, etsi 
nota nondum fiat vel fieri potuerit promissario, ex solo iure naturae 
impedit, quominus valide acceptari promissio possit. — Verum posi- 
tiva iura aliquando statuunt, ut retractatio in quocumque contractu 
non valeat, nisi alteri (promissario) vel ante nuntium de facta pro- 
missione vel simul cum ca notificetur. 


836 Ad quaesitum 2" R. 1. Benignus re vera amico nondum quid- 
quam ex sua parte promisit; nam promissio, ut ex parte promittentis 
valeat, debet a promittente coram promissario eiusve vices gerente 
fieri vel ex mandato promittentis sive per nuntium sive per literas 
alterutri scii, vel promissario vel eius vicem gerenti fieri. Cf. Lugo, 
De iust. et iure d. 23, sect. 5. 


R. 2. Si igitur Benignus illum, qui rem narravit, re ipsa misisset, 
ut suam voluntatem amico manifestaret, valeret promissio, cum pri- 
mum amicus ille eam acceptavisset, nisi forte interim Benignus volun- 
tatem suam mutasset. 


R. 3. In casu validae promissionis amicus ille, postquam acce- 
pisset pecuniam promissam, certe ex iustitia obligaretur, ut quotannis 
curaret Missam dicendam pro anima Benigni post eius mortem secutam 
atque etiam curare deberet, ut haec conditio a filio toto vitae ipsius 
decursu adimpleretur. 


R. 4. Nihilominus ne post acceptatam quidem promissionem, si 
Benignus eam amico manifestandam curasset, Benignus sub gravi tene- 
retur ad promissionem implendam, eo quod solius fidelitatis. obligatio 
exsisteret. Neque obstare potest, quod promissio illa fuerit aliquo 
modo onerosa, cum amico onus annuum imponeretur. Nam haec cer- 
üb-ime non transfert contractum promissionis in contractum bilatera- 

lem onerosum  comrnutativum, neque illud onus impositum obligare 
incipit, nisi postquam promissio per pecuniam datam fuerit impleta. 

Quapropter Benigno a sua promissione recedente amicus ille 
onus numquam Ssubibit, vi cuius curare debeat Missam quotannis cele- 
brandam. 


PROMISSIO (II). 
Casus. (258) 


Bertramo promittit eius avunculus se 2000 mare, daturum esse. Qua 
promissione gaudenter accepta confisus Bertramus cum altero init societatem 
negotiationis, vi cuius post annum debeat 2000 mare, conferre.  Avunculus 
nihil solvit neque monitus quidquam largitur. Ex quo fit, ut Bertramus 
eiusque socius in negotiatione magnum subeant damnum. Bertramus con- 
queritur atque avunculum obnoxium dicit damno reparando. Cui ille re- 
spondet sibi in animo numquam fuisse vaga illa promissione ullatenus se 


obligare neque posse se agnoscere cuipiam debito solvendo se esse ob- 
noxium. 


Quaeritur 1° num obliget, et quando, promissio ex iustitia. 
2? rectene sentiat Bertramus an eius avunculus. 


Solutio. 


Ad quaesitum 1“ R. 1. Ut in priore casu dictum est, promissio 
potest ex iustitia obligare, idque re vera fit: 1) si expresse obligatio 
iustitiae suscipitur; 2) si tacite suscipitur, videlicet scienter permit- 
tendo periculum, ne promissarius ex non implenda promissione dam- 
num subeat. In quo casu obligatio iustitiae est aut implere promis- 
sionem aut damnum exortum resarcire. Alioquin haberetur deceptio 
damnificativa. 


R. 2. In foro externo quidem promissio, nisi facta sit authentico 
scripto legitima, secundum recentiora iura pro valida non agnoscitur 
(cf. ius Germ. £ 518). Atque id in dubio, utrum promittens vo- 
luerit vere se obligare an solummodo propositum suum declarare, 
etiam in foro conscientiae tenendum est. Verum si constat de con- 
traria voluntate vel de fraudulenta et damnificativa promissione, in 
foro conscientiae obligatio reparandi damni vel implendae promissionis 
non excutitur. 


837 


Ad quaesitum 2m R. 1. Si avunculus Bertrand re ipsa ignorabat $38 


vel levitatem, qua hic statim init societatem cum altero, vel Bertra- 
mum ex se solvendo imparem esse, credi debet dicenti se nullatenus 
voluisse veram subire obligationem ; vel saltem sumi debet eum ex 
iustitia se obligare noluisse. Quare etiamsi Bertramus damnum passus 
sit, id sibi suaeque levitati adseribere debet, neque avunculus est 
damno reparando obnoxius. Debebat enim Bertramus exspectare, dum 
haberet illius promissionis legitimum documentum. 


R. 2. Si vero Bertramus, audita illa promissione, avunculo 
dixerit se hac promissione fretum ausurum esse negotiationem inire, 

quae cum periculo quidem coniungatur, sed magni etiam lucri spem 
faciat, neque avunculus quidquam opposuit, vel si serio interpellatus, 
num in negotio aliquo suscepto vel suscipiendo fidi possit promissis, 
avunculus responderit se certo promissis staturum esse: certo in con- 
scientia obligatur ad reparandum damnum, quod Bertramus passus sit 
usque ad ipsam summam promissam, idque etiamsi 1udicialiter sustineri 
non potest promissio facta. 


R. 3. In omni casu, quo promissio donationis per legale in- 
strumentum factum fuerit, praesumendum est promittentem ex iusti- 
tia sese obligasse: atque promissarius iure suo utitur, si neglegentem 
etiam iudiciali actione ad solvendum compellat. — Do cetero, quando 
ob circumstantias ex improviso orituras donatio promissa effectu 
careat, ipsae leges positivae communiter definiunt (cf ius Germ. $ 519); 
immo conditiones mutatae promittentis vel etiam  promissari, quae, 
si praevisae essent, certo effecissent, ut promissio non fieret, pro- 
missionem solent in conscientia vi sua destituere. 


PROMISSIO (III). 
Casus. (259) 


Aulius, qui cum numerosa familia propter bonorum suorum decoctionem 
ad egestatem redactus est, accipit ab Aurelio, divite amico, 500 marcas cum 
promissione so post mensem ipsi donaturum esse alia 3000 marcarum. Qua 
promissione accepta, omnes coeperunt respirare. Sed mense nondum elapso 
primum Aurelius, dein etiam Aulus morte abripiuntur. Aurelii heredes, cum 
tenaciores sint, difficultatem movent neque Aulii familiae superstiti summam 
istam solvere volunt. 


Quaeritor 1’ debeatne defuncto promissore vel promissario promissio impleri. 


2° quid iuris esset, si Aurelius misso nuntio promisisset, sed ante 
nuntii adventum Aulius vel etiam Aurelius mortuus esset. 


Solutio. 


830 Ad quaesitum 1“ R. 1. Si de solvenda pecunia agitur, ii quo- 
rum interest sequi possunt leges positivas sui loci, nisi constet eas 
in singulari casu iniustas esse. Si vero agitur de pecunia accipienda, 
ii quorum interest sequi possunt etiam legem naturalem eiusque 
probabilem interpretationem, quamdiu ab altera parte non urgentur 
ad sequendas leges positivas. 


R. 2. Promissio legitime facta etiam ab herede impleri debet. 
Utrum autem, defuncto promissario, ad eius heredes transeat ius 
postulandi quae promissa fuerint, pendet ab intentione promittentis, 
videlicet utrum solum personalem promissariü favorem intenderit, an 
utilitatem etiam familiae promissariü. | Quod quidem, si promittens 
supervixerit, ipse prae alus scire et declarare potest; ipso defuncto 
heredes in dubio rem praestandam restringere possunt ad solum pro- 
missarium ipsum. Ci. de hac re Lugo, De iust. et iure d 53, n. 75sqq. 

II. 3. In proposito casu praesumendum est Aurelium voluisse 
non solum Aulum, sed eius familiam relevare. Quare si legitima 
forma facta fuerit promissio, non dubito quin Aureli heredes et in 
foro conscientiae et in foro externo civili solvere debeant superstiti 
Atilii familiae summam ab Aurelio promissam. 

Si vero legitima forma servata non sit, neque Aurelius per ulti- 
mam voluntatem suam promissioni implendae providerit, in foro con- 
scientiae consulendum quidem valde, immo aliquatenus urgendum est, 
ut heredes loco Aureli huius promissa etiam erga Auli heredes im- 
pleant. "Verum obligatio eaque gravis statui demum nequit. 


Ad quaesitum 2m R. I. Quodsi Aulus, promissarius, mortuus$840 
esset ante acceptationem, superstito Aurelio promittente, res per se 
solvenda est secundum ea quae dicta sunt ad Quaes. lm. Generatim 
igitur promittentis est declarare, num voluerit non defuncto solum, 
sed etiam eius familiae favere; sed antequam hanc declarationem 
fecerit, vix stricta obligatione potest teneri. 

R. 2. Difficilior est quaestio, quid iuris sit, quando Aurelius mortuus 
fuerit, antequam Aulius (quem sumamus superstitem) acceptare potuerit. 

Si merus fuit nuntius, per quem fieret promissionis communicatio, 
ex se videtur non posse acceptationem fieri, sed exspectandam esse 
renovatam promissionem heredum Aureli, idque sive mors Aurelii 
nuntio, dum demum Aulio rem communicaret, nota fuerit sive ignota. 

Si vero nuntius ille vere fuit Aurelii mandatorius constitutus, 
videri debent positivae regionis leges. (Codex Germ, statuit $ 672: 
mandatum in dubio non exstingui morte mandantis, exstingui morte 
mandatari. Quapropter in nostro casu acceptatio valeret etiam post 
mortem Aurelii, eisquo heredes promissioni stare deberent, idque 
primo, si modo facta fuerit legitima forma per nuntium; verum secundo, 
si facta ab eo non fuerit legitima forma, ipse nuntius ad id facien- 
dum obligatur, neque ab hoc impediri ab Aurelii heredibus potest. 


DONATIO (D. 
Casus. (260) 


Agritius quinquagenarius, (pi hucusque ex uxore prolem non habuit, 
Iulio consobrino suo, quem prae alus diligit, donat villam cum praediis, legi- 
tmo documento confecto, praeter alia pretiosa dona manualia, atque ita 
dimidia fere parte bonorum suorum se abdicavit. Post duos annos res in- 
opinata contingit, ut uxor Agritio pariat filium. . Contendit igitur, ut lulius 
villam sibi reddat atque pretiosa dona manualia restituat. 


Quaeritur 1? quid sit donatio et quomodo perficiatur. 
2° possible donatio facta revocari et quando. 
3° quid in casu nostro sit dicendum. 


Solutio. 


Ai?» quaesitum 1l" R. 1. Alia quidem est donationis promissio, 541 
alia ipsa donatio. Verum quando promissio donationis publico intru- 

mento formata est, practice parum differt ab ipsa donatione, cum 
promittenti liberum amplius non sit donationem negaro. 

R. 2. Donatio ipsa in rebus mobilibus traditione ipsa perficitur 
etiam coram lege, eo quod per utriusque consensum simul cum rei 
traditione dominium etiam legaliter seu civiliter ab uno. in alterum 
transeat. In rebus immobilibus autem requiruntur communiter aliae 
formalitates, imprimis nova inscriptio in tabulis publicis. 

R. 3. Iure tamen naturae eiusmodi formae ad valorem dona- 
tionis non requiruntur. Sed sufficit utriusque, et donatoris et dona- 
tarii, consensus manifestatus, quo prior exprimat se in favorem 
alterius iuri suo in certam rem nunc cedere, posterior se ius illud 
sibi oblatum nunc accipere. Atque eiusmodi informes donationes 
posse etiam in conscientia, nisi peculiaris ratio obstet, ius et obliga- 
tonem parere plane tenendum est, idque etiam aliquando contra 
leges positivas, si quae iniquo modo facultatem disponendi vel acqui- 
rendi certis personis, imprimis personis moralibus seu iuridicis tantum, 
auferant vel arctioribus limitibus circumscribant. 


842 Ad quaesitum 2m R. 1. Donatio non tantum, si solummodo pro- 
missa est, sed etiamsi sit exsecutioni data aliquando potest revocari: 
ex iure quidem naturali facilius, si solummodo fuerit promissa, ex- 
secutioni nondum data, videlicet quando mutatio conditionum ea fuerit, 
ut, si fuisset praevisa, promissio nullatenus esset facta; si exsecutioni 
iam fuerit data, vix aliter revocari potest nisi ex dispositionibus iuris 
positivi vel propter appositam conditionem resolutoriam. — Ceterum 
iuris positivi dispositiones donationem instrumento publico promissam 
fere aequiparant donationi factae. 

R. 2. Causae sive totalis sive partialis revocationis communiter 
lege civili admittuntur hae: ingratitudo enormis donatari; proles 
donatori postea nata; onus vel conditio non impleta, si donatio fuerit 
onerosa. Saepe etiam per breve aliquod tempus revocandi ius dona- 
tori reservatur sine ulla causa. Ceterum unusquisque hac in re leges 
suae regionis respicere debet, cum in variis regionibus varia statuantur. 
Cf. Th. m. In 1289. 

R. 3. Leges iuris Germ, ex duabus causis statuunt revocationem 
partialem: 1) si quod onus donatario impositum fuerit, ab eo autem 
non impletum: ea donationis pars repeti potest, quae expensis pro 
implendo onere aequivaleat; 2) si donator donatione illa incapax 
redditur ad suae suorumque sustentationi secundum conditionem sui 
status congrue providendum, donatio revocatur eatenus, quatenus con- 
eruae illius sustentationis sumptus supplendi sunt. 

Propter solam gravem ingratitudinem, i. c. grave delictum contra 
donatorem eiusque proxime cognatos commissum, permittunt simpliciter 
revocationem totalem (W 530). 


>43 Ad quaesitum 3“ R. 1. Cum villae donatio per publicum instru- 
mentum perfecta sit, videri debet, num proles postea nata Agritio 
in loco competenti ius det revocandae donationis per leges positivas; 
alias revocare eam non potest. - Si vero donatio perfecta nondum 

esset, ius naturale ei permitteret, ut donationem non exsequeretur, 
quia causa sine dubio gravis est, quae, si fuisset praevisa, Agritium : 
a donatione promittenda detinuisset. 


II. 3. Quod ad dona manualia pertinet, haec donatio perfecta 
erat donorum traditione. Quapropter ius naturale non postulat, ut 
lulius dona illa reddat, neque Agritio ius tribuit. ea a Iulo invito 
repetendi. 

Si vero omnino magni momenti sunt, etiam in iis revocandis 
Agriüus sequi potest leges suae regionis. Immo si tanta essent, ut 
ipse propterea coniceretur in impotentiam congrue providendi sibi 
suaeque proli nuper natae, etiam naturalis aequitas postularet, ut 
lulius, si ipse iis non indigeret, eatenus ea redderet, quatenus Agritii 
penuria esset sublevanda. 


DONATIO (ID. — REVOCATIO. 
Casus. (261) 


Drusillus iuvenis, ab avo praedilectus, ab illo saepius accipit liberalia 
dona; nuper studiorum causa 5000 mare., quae tamen interim manent de- 
posita, ita ut nunc quidem annuos reditus, post linita studia sortem accepturus 
sit. Praeterea eum scripsit in testamento legatarium 10 000 mare. Verum 
Drusillus incipit moribus dissolutis uti, cum puella inhonesta publice vivere, 
atque compluries avum insigniter decepit, ut ampliores haberet pecunias. 
Quibus iit, ut demum avus eum domo interdicat utque palam fateatur Dru- 
sillam nihil amplius a se sive vivo sive defuncto exspectare posse. 

Paulo post avus moritur. In testamento Drusillum non expunxit. Ali 
heredes censent revocandum esse illud legatum Drusillo factum, immo ipsam 
illam donationem 5000 mare, postulant revocandam, eo quod Drusillus propter 
ingratitudinem dono accepto, propter indignitatem legato vel hereditate pri- 
vandus sit. 


Quaeritur 1" possintne heredes donatoris donationem revocare vel legatum. 


2° quid iuris sit in nostro casu. 


Solutio. 


Ad quaesitum lm R. 1. Gravis ingratitudo seu ea delicta 844 
contra donatorem commissa, quae ingratitudinem gravem  denotent, 
causa quidem sunt, cur donator donationem revocare possit. Ita et 
ius commune et ius Gall. (art. 955 sqq) et ius nov. Germ. (8 530). 
Verum dubitari potest, num illae deceptiones considerentur ut gravia 
delicta contra donatorem ; minus etiam vita dissoluta ita considerabitur. 
Nam imprimis spectantur personales iniuriae vel damna fortunae om- 
nino magna ex industria illata (cf. Plank, Comment., not. | ad C. G. 
$ 530). Consonant dispositiones iuris communis et C. Gall. 

Ius Germ, in hoc extendit causam ingratitudinis, quod eam ad- 
mittat, etiamsi «grave delictum" committatur non contra ipsum dona- 
torem, sed contra proxime cognatos: quod alia iura non addunt ex- 
presse; videntur tamen aliquatenus admittere, sc. quando iniuria 

Lahmkuhl, Casus conscientiaO. I. Ed. 4. 28 

gravis proxime cognatis illata redundet — id quod saepe fit — ut 
iniuria gravis in donatorem : cf. Carriére, De contr. n. 609. 


845 R. 2. Heredes donatoris ius revocandi donum inter vivos se- 
cundum ius commune vel Gallicum non habent, nisi donator actionem 
judicialem iam inceperit vel (cf. Carriére |. c.) infra annum a die 
delicti decesserit; secundum ius Germ, habent, sed in eo tantum casu, 
quando donatarius donatorem voluntarie occidit vel eum voluntarie et 
iniuste a revocatione impedivit (1l. C.) 


R. 3. Quoad testamentarias dispositiones eas proprie revocare 
potest solus testator; atque privatio etiam ipsius partis legitimae 
testatori conceditur non solum propter rationes ingratitudinis, ob quas 
donatio revocari possit, sed etiam propter vitam inhonestam contra 
voluntatem testatoris ductam (ius Germ. § 2333); ius Gallic, revo- 
cationem dispositionis hereditariae admittit, etiam ex parte heredum 
testatoris, ex isdem causis iniuriae vel delicti gravis contra testa- 
torem facti, sicut statuit revocationem donationis inter vivos, nisi 
haec delicta censeri possint a testatore condonata; cf. art. 1046 1047 
et Carriére |Í. c. n. 618. 


R. 4. At ubique quaedam admittitur indignitas, vi cuius etiam 
heres excludi possit ab omni hereditate, idque post mortem testatoris 
possit postulari ab iis, quorum interest testamentum rescindi. 

Rationes indignitatis diversis iuribus assignantur. 

C. Gall, imprimis pro rationibus habet machinationes vel graves 
calumnias contra testatorem vel horum facinorum  cooperationem 
etiam negativam ; C. Germ, inter alia dolosum vel violentum impe- 
dimentum posuisse, quominus testator libere testaretur. Cf. C. Gall, 
art. 727 ; C. Germ. $ 2339 22345. 


640 Ad quaesitum 2" R. 1. Testator quidem habuit rationem ex- 
cludendi Drusillum ab hereditate; sed revocandae donationis iam 
factae rationem fortasse ne ipse quidem habuit. 


R. 2. Cum testator Drusillum eiusve legatum non expunxit, alii 
heredes potestatem | impugnandae dispositionis testamentariae non 
habent, nisi constet de legitima indignitate Drusilh. Quae cum neque 
secundum ius Gallicum neque secundum ius German, vel ius com- 
mune adsit: heredes ilh ius non habent impugnandi legati Drusillo 
relicti, minus etiam impugnandae donationis iam factae. 


COMMODATUM. — PERICULUM REI. 
Casus. (262) 


Agricola commodat Ausonio duos equos in hebdomadam ad colligendas 
fruges agrorum, quas ipse e suis agris iam collegerat, Ausonius colligere 
nondum potuit. — Sed eo tempore Ausonius patitur insigne furtum noctur- 
num; quod mox animadvertens conatur fures persequi ascendens equum 
commodatum: qui incitato cursu corruit et inutilis redditur. Postridie exorto 
incendio in pago, et Agricolae et Ausonii aedes conflagrarunt, atque alter 

equus apud Ausonium igni periit. Agricola utriusque equi pretium sibi solvi 
ab Ausonio debere contendit. 


Quaekitur 1" quae sint obligationes et iura in contractu commodati. 


2° quis in casu damnum ferre debeat. 


Solutio. 


Ad quaesitum lm R. 1. Commodatum per se gratuitus est con-347 
tractus, quo alicui res aliena ad usum traditur (ad tempus); nam si 
pro pretio usus conceditur, habes pro commodato locationem. — Tendit 
igitur commodatum in utilitatem commodatarii. 


R. 2. Ex his sequitur commodatarium teneri ad diligentem rei 
custodiam et tractationem, eumque teneri in conscientia ad reparanda 
damna, quae ex neglecta diligentia res passa fuerit. Et quamquam, 
si in solo conscientiae foro res agitur, commodatarius obligandus ad 
reparanda damna non est, nisi culpam theologicam commiserit, tamen 
voluntarius neglectus diligentiae ei est theologice culpabilis, et post- 
quam iuridice probata fuerit culpa etiam mere iuridica, etiam in 
conscientia compensationem sibi impositam facere tenetur. 


R. 3. Commodatarius non potest alium rei usum facere, nisi 
quem concessit commodans. (Quapropter si alium usum facit, peri- 
culum rei in se sumit; atque si in illo usu non concesso res damnum 
patitur, hoc damnum etiam sine ulla culpa theologica commissa com- 
modanti compensare debet. In quo videntur cum iure naturali posi- 
tiva iura consentire. Cf. ius Germ. $ 603 atque auctoris ad eam 
notas; Gall. art. 1881. 

R. 4. Damnum autem illud, quod ex usu rei concesso natura 818 
sua sequitur, certo non tenetur commodatarius compensare. Fortuita 
damna, quae in usu concesso oriuntur, secundum ius Germ, non 
tenetur ferre commodatarius, sed rei dominus; idque in foro con- 
scientiae plano dicendum est: quapropter si quae leges positivae aliter 
statuant, hae in conscientia non videntur obligare nisi post iuridicam 
condemnationem. . Obligare possunt antea, si consuetudo loci legem 
aliter interpretata sit, vel ex consuetudine ipse contractus sic intelli- 
gatur, ut commodatarius omne in se sumat periculum fortuitum. Verum 
id iustum vix erit, nisi longior usus rei concedatur. 

Ius Gallic, damnum ferendum dicit a commodatario, 1) quando 
ipse parcens rebus suis alienam permiserit perire; 2) quando in con- 
tractu commodati res tradita certi pretii aestimata fuerit, nisi in hoc 
casu contrahentes periculi cautionem a commodatario excluserint 


(art. 1882 sq). 


An quaesitum 2" R. 1. Ausonius certe adhibet equum alterum 549 
ad usum non concessum. Nam etsi forte Agricola interrogatus illum 
usum etiam concessisset, re ipsa eum non concesserat. Quapropter 
ex hae ratione censeo omnino Ausonium per se esse reparationi damni 


obnoxium. 
e2' 

R. 2. Quod ad alterum equum pertinet, cuius fecit usum solum- 
modo concessum, casum fortuitum ferro Ausonius non tenetur. Idque 
non solum non tenetur, si equus apud Agricolam eodem modo per- 
üsset, sed ne tum quidem tenetur, quando apud Agricolam in tuto 
collocatus fuisset. — Verum si Ausonius, exorto incendio, graviter 
neglexit curam habere equi eumque salvare potuit, sane tenetur ad 
pretium Agricolae solvendum; ex iure Gall, saltem post iudicis sen- 
tentiam, iam ex hoc solo, quod forte res suas potius salvaverit quam 
equum commodatum (cf. supra n. 848). 

850 R. 3. Ex eo, quod fortasse ambo equi apud Agricolam periissent 
incendio, si Ausonio commodati non fuissent, aliquis concluserit, quando 
de hoc constet, ne priorem quidem equum, i. e. eius pretium, ab 
Ausonio Agricolae reddendum esse, eo quod ex commodato nullum 
passus sit damnum, illud solum damnum passus, quod alias fuisset 
passurus. — Haec, ut fateor, quandam ostendunt aequitatis rationem, 
cur Agricola Ausonio indulgeat. Verum in rigore censeo Agricolam 
prioris equi pretium ab Ausonio postulare posse, cum re ipsa non 
perierit ex incendio, sed ex usu, qui commodatario non erat con- 
cessus. Hinc, statim atque equus ille inutilis evaserit atque periit, 
ius acquisivit Agricola ad pretium sibi ab Ausonio solvendum, neque 
ius illud periit propter subsequens incendium. [Insuper saepissime in- 
certa res est, num incendium subsequens tam certo equum illum apud 
Agricolam perdidisset, quam apud Ausonium perdidit alterum. 


COMMODATUM VEL DEPOSITUM. 
Casus. (2063) 


Fulvius ruri degens in loco a via ferrea dissito ad gravissimum negotium 
peragendum cito in urbem longe distantem proficisci debet. Ascenso equo 
valido pergit usque ad locum viciniorem, quo via ferrea uti possit; ibique 
tradit Albino equum, permittens eius rationabilem usum, dum post quindecim 
dies revertatur. Albinus gaudet, cum pluribus quam habet equis indigeat. 
Verum post aliquot dies omnes equi morbo pessimo inficiuntur et occidi debent. 
Ex quo Albinus concludit equum Fulvii suos infecisse atque ab hoc damni 
reparationem postulat, cum e contrario Fulvius suum equum apud Albinum 
infectum esse contendit atque huius pretium ab Albino petit. 


Quaeritur 1° quomodo depositum eiusque obligationes distinguantur a com- 
modato. 
2° quis damnum ferre debeat in casu. 


Solutio. 


851 Ad quaesitum | R. 1. Depositum fit in favorem deponentis, 
neque per se confert facultatem utendi re depositario. 

R. 2. Unde fit, ut depositarius per se ad minorem diligentiam 
teneatur circa rem quam commodatarius. Atque leges positivae in 
deposito gratuito non ad maiorem diligentiam depositarium obligant, 
quam sit ea, quam de rebus suis quis habere soleat (C. Germ. $ 690, 

Gall. art. 1927 sqq); aliter, si depositarius servat res pro mercede. - 
Si in solo foro conscientiae de damno ferendo agitur, etiam hic 
requiritur et sufficit culpa theologica gravis, ut obligatio adsit damni 
reparandi. 

R. 3. Accidere etiam potest, ut sive deponens sive commodans 
per rem, quam alteri tradit, huic damnum creet: quod fit imprimis, 
quando res sive commodata sive deposita vitiosa est atque proprias res 
commodatarii vel depositarii inficiens corrumpit. In quo casu ius Germ. 
inter commodantem et deponentem sic distinguit, ut commodans damno 
reparando obnoxius fiat tantum ex directa deliberatione et ex gravi 
neglegentia ($8 529 Vorsatz und grobe Fahrl&ssigkeit), deponens ob- 
noxius sit reparation; damni ex re deposita oriundi, nisi a) vitium rei 
depositario notum fecerit vel illud ei notum fuerit, aut nisi b) constet 
deponentem vitium rei neque novisse neque nosse debuisse ($ 094). 
Ius Gall. (art. 1933) ea damna supponit reparanda esse per deposi- 
tarium, quae per eum (,par son fait orta sint; deponentem ob- 
noxium facit reparandis omnibus damnis, quae depositum depositario 
causaverit (art. 1947). In utroque casu in foro conscientiae videndum 
est, utrum adfuerit culpa gravis theologica, quae ex voluntaria ne- 
glegentia in deponente [facilius adest quam in commodante. Alias 
autem positivae leges regionum diversarum, postquam res ad forum 
publicum delata fuerit, observandae sunt. 


Ad quaesitum 2m R. 1. Casus propositus ad normam depositi 852 
dijudicandus est, non ad normam commodati. Nam initus est con- 
tractus rogatu Fulvii, ut hic rem suam, equum, ad tempus in tuto 
collocaret, non rogatu Albini, usum equi sibi utilis postulantis. Quod 
vero etiam Albino utilitas quaedam offerebatur, hoc in contractu se- 
cundarium est et per accidens. 

R. 2. Unde fit, ut coram lege Fulvius facilius cavere debeat 
etiam sine culpa theologica de damno, si quod ex vitio sui equi causa- 
tum fuerit; et ut Albinus facilius a damno reparando excusetur, si 
quod sine sua culpa gravi theologica ex conditione stabuli vel con- 
sortio equorum morbidorum equo Fulvii causatum fuerit. 

R. 3. Antequam res iuridice componatur, in solo foro conscien- 
tiae neuter ad reparandum alteri damnum obligari potest, eo quod 
do neutrius theologica culpa gravi constet. 

Sed re per indicem definita nisi in facto index erraverit, eius 
indicio, saltem si fuerit sententia iudicialis suprema, etiam standum 
est in conscientia. 


CUSTOS PECUNIARUM PUBLICARUM INDUSTRIUS 
SED PARUM FIDELIS. 


Casus. (264) 


Elpidius, in munere publico constitutus, publicas pecunias quotidie af- 
fluentes habet custodiendas. Cum fieri possit, ut por tres vel etiam sex 
menses pecuniae relinquantur otiosae, post rationes modo redditas sumit 

pecuniae summam, ut suo nomine cum ea negotietur. Quae agendi ratio 
saepius optime cessit in lucrum satis magnum, quod Elpidius sibi retinet. 
Sed demum infelici casu damnum 10 000 mare, patitur. Quod cum reparare 
nunc non possit, ne detegatur, rationes librorum sic mutat, ut accepta et ex- 
pensa appareant aequalia, neque detectus Bcassae" animadvertatur. 


Quaeritur 1° ad quem pertineant lucra et damna, quae Elpidius fecerit. 
2' potueritne Elpidius arte illa uti. 


Solutio. 


853 Ad quaesitum lm R. 1. Generatim superiores auctoritates publicae, 
nedum consensum dent ad usus pecuniarum, quae collectae fuerint et 
custodiendae sint, dissentiunt et prohibent talem usum. Quare ne 
implicite quidem vel etiam interpretative ea voluntas aderat, vi cuius 
Elpidius potuisset conari nomine fisci agere. Ergo cum pecuniam 
sumeret et cum ea negotiaretur, sumpsit rem alienam atque cum re 
aliena negotium suo nomine exercens lucrum fecit. Quod lucrum 
Elpidii industriae, non pecuniae qua tali adseribi debet. Unde dubium 
non est, quin Elpidius lucrum, quod fecit, percipere et sibi retinere 
possit, utut iniuste egerit erga fiscum, de eius pecuniis contra volun- 
tatem supremi admiünistratoris disponendo. 


R. 2. Verum sicut lucrum facere potuit, ita etiam damnum ferre 
debet. Quapropter certissime debitor est et manet illorum 10 milium 
marcarum. Nam si iam commodatarius propter usum rei, quem ultra 
concessionem sibi usurpat, de damno fortuito cavere debet, a pari 


vel a fortiore depositarius, cui nullus rei custodiendae usus est con- 
cessus. 


854 Ad quaesitum 2m R. 1. Elpīdius certo illicite egit alienas pe- 
cunias usurpando, magis etiam in periculum inducendo. Quod gene- 
ratim a peccato gravi nequit excusari. Solummodo in extraordinariis 
circumstantiis, si esset in momentanea aliqua necessitate et simul 
plane certus esset se brevi omnino tempore reponere pecuniam posse 
neque interea periculum esse, quin tamquam de fraude commissa de- 
prehenderetur: non auderem Elpidium gravis peccati arguere, si sum- 
mam aliquam usurparet, mox, uti dixi, restituturus. Nam in hoc 
casu neque damnum neque damni periculum fisco infert. 

R. 2. Sed Elpidius, postquam iniuste usurpaverit pecunias fisci 
idque infelici eventu, iam in gravissimo discrimine est, nisi factum 
suum tegat. 

Nihilominus mendacio sive verbali sive reali uti non licet. Quare 
si libros rationum /alsi/icat, etiamsi habet intentionem damni quam 
primum reparandi, semper peccatum committit mendacii. 

Insuper autem animadvertere debet se tali falsificatione sese 
gravissimae poenae periculo exponere atque hae etiam ratione com- 
mitti posse peccatum. 

Certo autem graviter peccat, si in quacumque falsificatione, 
etiam alicuius rei ex se nondum gravis, falsificationis emendandae 
voluntatem non habet. 

MANDATUM. — NEGOTIORUM GESTIO. 
Casus. (265) 


Avelinua principalis adiutor Brauli, viri industrialis et potentis, ab 
hoc, cum ad breve tempus peregre proficisci deberet, accipit mandata in 
certis rebus negotia pertractandi. Sed cum ex inopinato absentia Braulii 
longior liat, occurrunt negotia gravissima, de quibus Avelinus nullum habet 
mandatum, sed quae urgent, nisi magni omnino lucri occasio praetermittatur, 
neque tamen sine periculo damni sunt.  Avelinus ea tractanda assumit 
nomine Brauli atque de re feliciter gesta laudem sibi meruit atque liberalem 
renumerationem. — Alias, simili occasione recurrente, Avelinus damnum 
fecit 2000 mare. ; quod Braulius postulat, ut ex media parte ab ipso Avelino 
feratur. 


Quaeritur 1? quid sit mandatum, quid sint negotiorum gestio eorumque con- 
ditiones. 


2° quid iuris sit in casu proposito inter Avelinum et Braulium. 


Solutio. 


Ad quaesitum 1m R. 1. Mandatum contractus est, quo unus $855 
alteri negotium gerendum sive in specie sive in genere committit, 
alter hoc negotium vel haec negotia alieno nomine gerenda suscipit: 
quod vel gratuito vel pro mercede fieri potest. — Generatim id 
scripto committitur, quo mandatarius fidem facere possit. 

R. 2. Mandans tenetur rata habere, quae mandatarius vi man- 
dati egit. — Ipsi mandatario, si cum mandati exsecutione periculum 
coniunctum est, mandans compensare debet damnum forte exortum, 
saltem si mandatum erat gratuitum ; nam si pro mercede, res pendet 
a conventione. lus Gall, etiam in hoc casu per se obligat mandantem 
ad praestandam indemnitatem (cf. art. 1999 et 2000). 

R. 3. Mandatarius debet se continere intra limites mandati. 
Quae in exsequendo mandato culpabiliter causavit damna in mandato 
non contenta, haec ipse resarcire debet sive mandanti sive aliis. Quae 
extra limites mandati agit, per se proprio agit nomine atque pro iis 
cavero debet, non mandans, nisi forte eius voluntatem praesumpserit 
atque propter mutata adiuncta iure praesumere potuerit vel is acta 
rata habeat (cf. ius Germ. > 665). Ius Gall, postulat, ut ad prae- 
sumptionem ex parte mandatarii accedat mandantis ratihabitio saltem 
tacita (art. 1998). 

R. 4. Mandatum semper revocari potest ex parte mandantis, 856 
renuntiari ex parte mandatarn, ita tamen, ut non causetur aliquod 
damnum. 

R. 5. Negotiorum gestio eo differt a mandato, quod negotium 
alienum tractandum non commissum sit, sed ex praesumpta domini 
voluntate suscipiatur: quod etiam positiva lege in compluribus casibus 
permittitur, imprimis ad avertenda gravia damna a domino impedito 
et ad tractandum negotium, cuius tractandi domino impedito incumbit 
obligatio. 

In quo casu, quando negotiorum gestor prava voluntate vel gravi 
neglegentia peccat, domino damna causata reparare debet; alias non 
debet, immo dominus ea, quae ex ipsius voluntate rationabiliter prae- 
sumpta ille egit, rata habere debet. 


R. 6. Ex naturali aequitate vel ex positivis regionis legibus 
pro labore assumpto negotiorum gestori debetur merces; quare, ubi 
leges positivae id statuunt, iure suo eam postulare potest; semper 
tamen postulare potest damni et expensarum compensationem. 


857 Ad quaesitum 2m R. 1. Avelinus, si cognoverit domini sui in- 
dolem, in priore casu recte potuit negotia tractanda suscipere. 


R. 2. In posteriore casu eo magis rationabiliter praesumpsit 
domini voluntatem; neque propter infelicem eventum non praevisum 
agendi ratio Avelini irrationabilis evadit, si modo Avelinus a gravi 
neglegentia immunem se servaverit. 

Quapropter, ut ex supra dictis colligitur, ubi ius Germanico simile 
viget, iniquum est Braulium petere, ut Avelinus mediam partem damni 
ferat seu compenset. Qui potius si diligenter egit atque ultra officii 
labores extraordinarios labores subiit, non pro expensis solum, sed etiam 
pro labore suo iuste postulat aliquam mercedem, si eiusmodi labores 
pro mercede fieri solent. Cf. etiam Plank, Comment, ad ius Germ, 
ad $ 683 not. l. 

Ubi vero ius Gallicum vel simile viget, non aequum quidem est 
damna in mandatarium conicere, at contra rigorosam iustitiam non 
est, cum mandatarius sciverit vel scire debuerit se extra limites man- 
dati agentem pericula omnia in se sumere. 


DISPOSITIO CIRCA REM ALIENAM SINE MANDATO. 


Casus. (266) 


Caius, civis Trevirensis, extra urbem emit frumenta eaque apud Titium 
in pago deposuit suo tempore Trcviros vehenda. Titius frumentum saltem 
aeque bonum possidet Treviris. | Ut igitur Caius expensis parcere possit, 
statuit Titius ex suo frumento eandem copiam tradere atque Cai frumentum 
apud se depositum vendit, alioquin suum frumentum Treviris conditum ven- 
diturus. Sed antequam Caio frumentum traderetur, Titii horreum Treviris 
exsistens cum omni frumento incendio perit. (Ex Reuter, Th. m. p. 3, n. 176.) 


Quaeritur, utrum Titius possit pecuniam pro vendito frumento retinere, ita ut 
Caius damnum ferat, an Caio reddere debeat, totum damnum 
solus passurus. 


Solutio. 


838 Ad quaesitum R. 1. Si Titius Caio voluntatem suam indicasset, 
isque consensisset, considerari potuerit permutatio frumenti perfecta, 
ita saltem ut Titius Caii frumentum pro suo possit considerare et ut 
suum vendere, cum obligatione ei ex suo frumento Treviris exsistente 
illud compensandi. — In quo casu Titius posset pecuniam acceptam 
retinere, et Caius damnum ferre deberet. Id facilius colligi potest ex 

similitudine contractus emptionis et venditionis, si hunc secundum 1us 
Romanum consideramus, secundum quod consensu facto periculum rei 
etiam ante traditionem transit in novum dominum, i. e. emptorem; 
similiter igitur hic post consensum a Caio datum periculum frumenti 
Treviris exsistentis transisse censeri potest in Caium. —  Difficilius 
res expedietur secundum ius Germaniae, ex quo rei venditae peri- 
culum in emptorem non transit nisi post traditionem. — Nihilominus, 
cum veram venditionem et emptionem non habeamus, sed depositum 
atque dispositionem circa rem depositam, hanc dispositionem seu per- 
mutationem depositarius etiam nomine deponentis facere potuit, ad- 
eoque rem suam suo nomine tradere atque idem ipse nomine depo- 
nentis accipere seu permutationem perfectam reddere poterat: in quo 
casu sane periculum transire debet in eum, qui rei dominus factus 
fuerit, seu in Caium deponentem. 


R. 2. Nunc vero permutatio frumentorum facta nondum est, sed 859 
solum proposita. Titius quidem vendens egit ex praesumpta Caii 
voluntate; sed vendidit frumentum etiam tum alienum, atque pretium 
receptum iure pertinet ad Caium, etsi pro nunc in ea conditione sit, 
ut mox transire possit in dominium Titii. 


R. 3. Quapropter cum post exortum incendium Caius sine dubio 
non amplius consentiat in permutationem, nihil restat, nisi ut dicamus 
omne frumentum periisse Titio; Caio servari ius ad accipiendum pre- 
tum frumenti venditi. Atque ita in foro externo fore ut causa de- 
cidatur videtur omnino certum esse. 


R. 4. Reuter, Th. m. 1. c., huic solutioni plane assentitur dicens : 
nProbabilius damnum ferendum est a Titio depositario; nam Caius 
deponens apud eum non censetur consentire in commutationem, nisi 
cum obligatione, ut Titius depositarius sua frumenta tradat, sicut 
deponentis Caii frumenta occupavit et vendidit. Si dicas: ,si res de- 
posita inciperet deteriorari et depositarius ex praesumpto domini con- 
sensu eam venderet, quando dominus moneri non potuit, pretium 
autem sine culpa depositarii auferretur, damnum ad deponentem per- 
tineret; ergo a pari in nostro casu‘ — resp.: Non est paritas; nam 
frumenta Titii nunc combusta remanserant semper sub dominio Titii, 
cum Caius non praesumatur consensisse in permutationem, nisi sub 
conditione ut traderentur sibi Titii frumenta; sed pretium proveniens 
ex re deposita vendita erat sub dominio deponentis, cuius nomine [in 
suppositione casus obiecti| depositarius rem, quae incipiebat deterio- 
rari, vendidit. In altero casu, i. e. nostro, Titius egit nomine suo, 
cum Caius deponens non censeatur absolute consensisse.- 


COMMODATUM ET MUTUUM — DISCRIMEN. 
Casus. (267) 


Asturius Celsum adiens: Commoda mihi, iuquit, milio marcas; subito 
debeo solvere debitum; post hebdomadam ipso solutionem eorum, quae mihi 
debita sint, recipiam atque tibi reddere potero. - Similiter Benno facit ex 

alia prorsus ratione et expresse petit milio niarcas in moneta aurea. Scis, 
inquit, patrem sponsae meae esse hominem singularem ; me hodie visitaturus 
est; nisi apud me actu inveniat summam auri, periculum est, no filiam suam 
mihi deneget. Cognovisti tamen statum meae fortunae, quod satis magnam 


partem habeam obligationum et actionum. Post unum alterumve diem tibi 
reddam. 


Utrique Celsus morem gerit. Sed uterque infortunio tangitur: Asturio, 
antequam domum sit reversus, clam sublata est summa, quam in sacculum 
absconderat; Bennoni postero die, cum sub vesperam restituere cogitaret, 
furto pecunia ex arca aufertur. Concludunt pecuniam utpote Celso debitam 
ei ut domino periisse, seque a restitutione esse immunes. Celsus autem cum 
per tres menses exspectasset frustra pecuniam sibi reddendam, serio monet, 
ut sibi cum usuris consuetis pecunia redderetur. 


uaeritur 1° quid discriminis sit inter commodatum et mutuum. 
q 
2° debeatne Celso pecunia illa reddi. 


3° quid de usuris, quas postulat, solvendis sit dicendum. 


Solutio. 


860 Ad quaesitum Im R. 1. Mutuum pro obiecto habet res fungibiles 
seu eas, quae primo usu consumuntur; commodatum autem non eas 
res, quae primo usu consumuntur, vel saltem non ut tales res pro ob- 


iecto habet, sed eas, quae utilitatem seu usum habeant salva eorum 
substantia. 


R. 2. Unde sequitur in mutuo transire ipsas res individuas, 
cum primum traditae sint, in dominium mutuatarii, sed cum obliga- 
tione easdem res in suo genere seu similes res eiusdem qualitatis, 
numeri et mensurae reddendi postea. In commodato autem res ipsa 
individua manet in dominio commodantis; commodatarius obligationem 


eam diligenter custodiendi et ipsam rem individuam postea reddendi 
habet. 


561 Ad quaesitum 2m R. 1. Totum responsum pendet ab eo, utrum 
habeatur in propositis casibus commodatum an mutuum. Si commo- 
datum, Celsus mansit dominus, eique res furto sublata perit. Si 
adfuit mutuum, non Celsus, sed mutuatari evaserunt domini pe- 
cuniae, adeoque illis periit, neque propterea a solutione erga Celsum 
liberantur. 

Quod autem verbo ,commoda mihi" usi sunt, quaestionem non 
solvit. Nam verbo commodandi etiam utuntur non raro pro mutuo; 
cuius exemplum habes in S. Scripturae parabola illa amici, a quo amicus 
petiit tres panes commodatos, qui sine dubio erant mutuo dandi, ut- 
pote ad consumptionem ipso illo vespere destinati. 

Pecunia autem recensetur inter res fungibiles seu primo usu con- 
sumptibiles, cum destinetur ad expendendum: quae est consumptio 
moraliter intellecta. 


R. 2. Quibus dictis patet Asturium voluisse habere et accepisse 
pecunias ad eas expendendas — voluit enim eas expendere in sol- 
vendum debitum — adeoque eas per traditionem ipsam transiisse in 
Asturii dominium. Quapropter cum furto auferrentur, ipsi aufere- 

bantur ct perierunt, non Celso. Celsus igitur recte postulat restitu- 
tionem. 

R. 3. Casus Bennonis non ita certo pro mutuo habendus est. $62 
Nam revera non intendit pecuniae usum ut rei primo usu consump- 
tibilis. Voluit et petiit has ipsas pecuniae species ad ostentationem, 
atque ipsos nummos individuos, quos accepit, videtur reddere voluisse. 
Quod si ita est, potius commodatum habemus quam mutuum; neque 
Benno tenetur ad reparandum damnum, quod furto pecuniae illatum 
est, nisi neglegentiam culpabilem admiserit. — Verum si hunc suum 
animum Celso non satis clare manifestaverit, in. foro externo videtur 
Celso ius manere exigendi, ut contractus consideretur et tractetur ut 
contractus mutui. Attamen in solo conscientiae foro censeo satis 
constare atque pro expressa habendam esse Bennonis intentionem 
solummodo nummos commodandi. 


Ad quaesitum 3" R. 1. Contractus mutui ex natura sua est gra-863 
tuitus. Sed quia hodiedum pecunia instrumentum est, quo, adiuncto 
labore vel arte et industria, lucrum facile percipiatur: temporanea 
cessio pecuniae alteri facta pretio aestimabilis habetur, neque amplius 
iniustiae reus haberi ille debet, qui pro pecunia mutuo data mode- 
ratum foenus exigit. 

R. 2. Si de foenore eiusque mensura nihil conventum est in con- 
tractu mutui, ex se mutuatarius non tenetur foenus solvere. Ita dici 
debet, si secundum solum ius naturale causa decidenda est; ita etiam 
in iure positivo Germ. (cf. £ 608 et 609). Si quae alia iura positiva 
aliter disponunt, hae leges in suis locis respiciendae sunt vel etiam 
consuetudo vim legis obtinens. 

R. 3. In nostro igitur casu de obligatione solvendi foenus certo 
non constat; neque Celsus ius exigendi habet, nisi lege sui loci 1uvetur. 


MUTUUM ET FOENUS. 
Casus. (268) 


Achatius, qui in nosocomio decumbit et alioquin. vir bonus videtur esse, 
sacerdoti tamen, qui curam aegrotorum gerit, ab alus describitur ut vir 
tenax, qui ad augendos reditus suos diversas pecuniae summas mutuo dare 
soleat, sed foenus annuum satis magnum, modo 6'/o, modo 8%, modo 10% 
et ultra percipiat: propter quod apud multos non bene audit. Sacerdos se- 
cum reputat, quid sibi agendum sit in excipienda Achatii confessione, tum 
si se accusaverit excessus in percipiendo foenore commissi, tum si de ea re 
omnino sileat. 


Quaeritur 1? quae sint causae foenoris percipiendi et quanti percipiendi. 
2° quodnam consilium in causa Achatii confessario capiendum sit. 
Solutio. 


Ad quaesitum 1“ R. 1. Causa generalis, quae communiter adest 561 
neque in singulis casibus probetur oportet, sed in ipsa pecunia in 

coniunctione circumstantiarum nostrorum temporum et conditionis 
oeconomicae nititur, pondet quoad determinandam quantitatem ab 
aestimatione communi, vel si leges hac in re exsistunt, a determina- 
tione legali. 


R. 2. Ut autem taxam legalem vel consuetudine determinatam 
excedere liceat, requiruntur causae speciales, quae ostendant pluris 
intéresse pecunia ad tempus privari. Quae causae sunt antiqui tituli, 
ob quos theologi licere dixerant aliquam usuram ex mutuo perci- 
pere, inque consueto graviores, videlicet: 


1) damnum emergens, si maius damnum ob carentiam suae pecu- 
niae mutuatori re vera immineat: quod integrum a mutuatario ut 
sibi compensetur, mutuator petere potest; nemini enim officium, quod 
alteri praestat, debet nocere. Cf. S. Alph. Ill 769 sq; Aerinijs, Th. m. 
|. 3, n. 456. 


2) lucrum cessans, si nimirum re ipsa pecuniae carentia causa 
sit, cur mutuator lucrum non faciat, quod alias facturus esset. Verum 
si praeter pecuniam laborem impendere deberet, saltem lucri pars 
labori est tribuenda, neque hanc partem sibi compensandam postulare 
potest a mutuatario; minus etiam lucrum probabile pro lucro certo 
ponere potest. S. Alph. ibid. 


3) periculum sortis, ex quo fit, ut, si consueto periculosior sit nego- 
tiatio, in qua pecunia adhibeatur, vel mutuatarius personaliter parum 
fidus, propter hoc solum periculum annuum lucrum maius stipulari 
iuste possit; neque propterea mutuator impeditur, quin possit, si 
periculum non evaserit factum reale, postea totam sortem etiam 
recipere. [n quo casu sane lucrum habebit magnum ; verum si peri- 
culum transierit in reale damnum, loco lucri detrimentum satis 
magnum  incurret. Quantum autem hoc titulo recipere sine 1n- 
iustitia possit, id diverse determinandum est ex periculi magnitu- 
dine. Est enim illud auctuarium pretium quoddam  assecurationis, 
quod mutuator solvere deberet, si cum tertio quodam de assecura- 
tione suae sortis contraheret. Quae res cum aleae subiaceat, suam 
habet latitudinem. 


865 Ad quaesitum 2m R. 1. In ordinariis circumstantiis lucrum an- 
nuum censetur 4— 5420, ita ut iam ad iustificandum lucrum 6% aliquid 
speciale accedere debeat, v. g. occasio insolita felicius negotiandi vel 
minor rei mutuo traditae securitas. Imprimis quoad ultimam rationem, 
defectus securitatis seu periculum rei mutuo traditae non commune 
adesse debet, idque maius, ut permitti possit perceptio 8% vel 10%. 
Nihilominus eiusmodi circumstantiae, raro quidem, adesse possunt, ex 
quibus non 10 tantum, sed longe plures, 20 centesimae et amplius 
evadant iustae. 


R. 2. Unde patet non praepropere Achatium esse damnandum, 
sed esse examinandum. [ta etiam «spectatis circumstantiis temporum 
et raritatis pecuniae" a S. Officio dimissa est seu tolerata praxis 
alicubi invecta percipiendi 8920: 18 Dec. 1872; cf. Th. m. IlI 1316 
notam 2. 

R. 3. In casu Achati consuetudo non videtur afferri posse, alio- 
quin Achatius apud alios non male audiret: sed circumstantiae parti- 
culares possunt adesse. Quodsi adfuerint, detractores dedocendi sunt. 
Si vero non adfuerint, Achatius autem in bona fide versatus nihil 
circa hanc rem confitetur, tota res pendet a prudentia confessarii, 
utrum videlicet certo sperandus sit monitionis fructus, an peiora sint 
timenda. In posteriore casu conandum est, ut alio modo scandalo, 
si quod sit, medeatur, atque res ipsa silentio praetereunda, imprimis 
si Achatius sit moribundus. 


FOENUS IN MUTUO QUOMODO AB ECCLESIA PERMISSUM. 


Casus. (269) 


Veranus confessarius, si incidit in poenitentes religionis exercitii negle- 
gentes atque augendis divitiis plus aequo intentos, eos accurate examinat 
etiam de percepto foenore ex mutuo iisque speciatim inculcat Ecclesiam 
tolerare quidem nostra aetate hanc praxim, sed definitivo indicio non ap- 
probasse, atque poenitentem sibi promittere debere, cum primum Ecclesia eam 
praxim reprobaverit, ilico se a percipiendo foenore velle desistere perceptum- 
que reddere. Sic multos offendit atque non absolutos dimittit. 


uaeritur 1° quid sibi velit clausula a S. Sede addita: dummodo parati ínt 
q p 
stare mandatis Ecclesiaeu. 


2° quid de agendi modo Verani sit dicendum. 


Solutio. 


Ad quaesitum lm R. 1. Cum praeterito saeculo S. Sedes, de lucro 
annuo ex mutuata pecunia percipiendo interrogata, saepius responderet 
fideles, qui moderatum lucrum percipiant, non esse inquietandos, at- 
que severiores confessarios redargueret: consuevit re vera hanc re- 
stricHhonem addere: „dummodo sint parati stare mandatis Ecclesiae4, 
atque adeo viam apertam reliquit aliquando retractandi permissionem 
nunc datam. 


R. 2. Haec autem, si umquam futura sit, retractatio sane non 
fiet sine causa. Atque cum, nisi mutatis penitus conditionibus hodier- 
nae oeconomiae, ratio retractandi vix appareat, illa autem  oecono- 
mica mutatio fortasse numquam, saltem non proxime sit futura: non 
est cur poenitentes in speciales timores vel conscientiae angustias 
coniciantur. Sufficit, ut generaliter parati reperiantur fideles ad ob- 
secundandum praeceptis Ecclesiae. 


806 


Ad quaesitum 2“ R. 1. Veranus imprudenter agıt quemlibet 867 


poenitentem de percepta usura examinando. Immo etsi agatur de re 
illicita, no tum quidem semper expedit interrogando perturbare bonam 
fidem. Quando enim poenitens rem obiective malam fecisse depre- 
henditur nihil suspicatus de malo, ratio autem sit putandi eum, rei 
veritatem edoctum, in gravem casurum esse tentationem, cui for- 
tasse succumbat, interrogatio et monitio omittenda est. Magis etiam 

omittenda est in eiusmodi poenitentis conditione, si agitur de re non 
prohibita, sed quae ut in posterum prohibeatur possibile est. Ergo 
saepissime praestabit contentum esse, si poenitens in genere volun- 
tatem manifestet abstinendi ab omni gravi peccato seu ab omni re, 
quae sive lege naturali divina sive lege positiva sub gravi fuerit 
prohibita. 

R. 2. Peius etiam Veranus addit interrogationem, num poenitens 
paratus sit foenus perceptum reddere, si forte Ecclesia permissionem 
suam retractaverit. Nam Ecclesia sane hanc restitutionem imposi- 
tura non est. Cum hucusque titulus legitimus, saltem probabilis, ad- 
fuerit, lucra percepta restituendi nulla est ratio, etiamsi in posterum 
titulus legitimus defecturus sit. Nam Ecclesia non permisit, ut in- 
iusta perciperentur et ad tempus retinerentur; sed indicavit ex cir- 
cumstantiis hodiernis saltem probabile esse titulum exsistere iustum, 
ideoque nunc lucrum percipi et retineri posse; quando vero in futuro 
per indicium Ecclesiae constiterit ex mutatis circumstantiis lucrum 
percipiendum evasisse denuo iniustum, lucrum ab eo tempore non 


amplius percipi posse. 
VENDITIO (D. 
Casus. (270) 


Evagrius equum emendum quaerit. Cum in foro publico ex multis cum 
elegerit, qui sibi videbatur aptus esse, do pretio tractat.  Venditor, qui 
animadvertit Evagrium equi specie captum esse, pretium boni equi summum 
postulat atque facile obtinet, quamquam equus altero oculo caecus est; 
quem defectum venditor non aperuit, sed potius equum ita constituit, ut de- 
fectus illo in oculos non incurreret. "Vix e foro egressus Evagrius videt, 
qualem equum habeat; quare contendit se utpote deceptum contractum re- 


scindere posse. 


Quakiutuk 1“ ad quid teneatur venditor quoad manifestandos defectus. 
2° quodnam ius competat emptori propter rei emptae defectus. 


3° quid ad casum sit dicendum. 


Solutio. 


*68 Ad quaesitum 1" R. 1.  Defectus substantiales dicuntur qui 
rem emptori reddunt nocivam vel notabiliter inutilem; ali dicuntur 
accidentales. ^ Possunt autem aliquando defectus in se non substan- 
tiales tales fieri relate ad certum finem manifestatum, (piem emptor 


intendit. 

R. 2. Quando quaeritur de manifestando defectu, supponitur 
defectum non esse ex sese manifestum. Verum illud .manifestum 
vel non manifestum csse" complures habet gradus. Manifestum enim 
saepe sumitur esse non solum illud, quod statim in oculos incurrit, 
sed etiam id, quod facile potest cognosci. At hac in re homines 
periti facile quaedam cognoscunt, quae non ita facile cognoscunt alii : 
immo homines valde imperiti ne id quidem facile cognoscunt, quod 

communiter cognitu facile est. Hinc sequitur etiam in contractu 
venditionis defectus manifestos vel non manifestos sumi debere rela- 
tive secundum conditionem. 

R. 3. Defectus igitur substantiales, qui ex se manifesti non 
sunt, semper manifestari debent; si ex se manifesti sunt, plenius 
manifestentur oportet iis tantum, quos apparet sive ex interrogatione 
sive alia ratione ita rudes vel imperitos esse, ut etiam manifesta non 
advertant. 

R. 4. Defectus, qui parvi momenti sunt et in se et relate ad 
finem emptoris, manifestandi obligatio est, si venditor interrogatur; 
alas stricta obligatio non est, si modo pretium ratione defectus 
minuatur neque dolose, defectus occultetur. 

R. 5. Ius Germanicum ($$ 459 sqq) fere eadem exprimit, quae 
ex modo dictis iure naturali venditori imponuntur. Videlicet venditor 
respondere debet pro omnibus defectibus, qui usum rei venditae con- 
suetum vel a contrahente postulatum illusorium reddant vel minuant, 
non tamen de levioribus neque de iis, quos emptor, dum emeret, 
novit. Si vero emptor nosse quidem poterat defectus, sed ex gravi 
neglegentia re ipsa non noverat, venditor respondere de iis non te- 
netur, nisi vel eos dolose occultaverit vel interrogatus eos adesse 
negaverit. — Ius Gall, breviter dieit venditorem teneri quoad de- 
fectus occultos qui rem reddant inutilem vel viliorem, non teneri 
quoad defectus manifestos (art. 1641 1642). Quae in foro con- 
scientiae diversimode applicanda sunt. — In emptione et venditione 
animalium obligationem venditoris leges restringunt ad certos defectus 
eosque principales intra certum tempus detegendos (Ius Germ. $ 481 sqq; 
ius Gall, lex 2 Apr. 1884). 


860 


Ad quaesitum 2" R. 1. Si agitur de defectibus substantialibus870 


vel maioribus, venditor ex iure naturali emptorem plane indemnem 
facere debet; ex iure igitur naturae sufficit contractum rescindere, ne- 
que ad amplius emptor ius habebit, nisi forte per accidens gravo 
damnum passus sit, quod venditor poterat praevidere. 

R. 2. Si quid amplius ex iure positivo conceditur, emptor eo 
uti poterit. — In iure Germanico emptori optio datur postulandi vel 
contractus rescissionem vel pretii diminutionem vel indemnitatem ex 
contractu non impleto (8 462 463); in quibusdam animalibus venditis 
sola rescissio contractus postulari potest (8$ 487). 


Ad quaesitum 38 R. 1. Quidquid statuitur legibus positivis re-871 


gionis, venditor iure naturali saltem tenetur ad diminuendum pretium. 
Quare si Evagrius tantum solvit, quantum solvi solet pro equo omni 
defectu carenti, certe ius habet in conscientia, ut partem pretii 
recipiat. 

R. 2. Ad aliud autem stricto iure non videtur venditor obli- 
gatus esse, siquidem agitur a) do defectu ex se non occulto, b) ne- 
que de defectu, quem abesse venditor affirmaverit vel quem emptor 
ordinaria diligentia cognoscere non potuerit c) neque, ut videtur, do 
defectu dolose occultato. 


448 . De virtutibus et officiis erga homines. — Officia circa bona externa. 


R. 3. Nam si ita egerit venditor, ut dolose occultaret defectum 
vel interrogatus responderet equum omni defectu esse immunem, 
Evagrius ius habet ad rescindendum contractum aut ad plenam in- 
demnitatem. 


VENDITIO (ID). 
Casus. (271) 


Dioscorus, mercaturam agens in victualibus, lac aqua miscet, farinae 
triticae aliam ex fabis factam addit, oleum ex nucibus expressum pro oleo 
olivarum vendit, atque ita alias res adulterare solet vel nomine ementito 
vendit. Increpatus a confessario dicit se ita agere debere, ut modicum lucrum 
habeat, neque alios venditores a similibus artibus abstinere. 


Quaeritur 1° quae qualisque iniustitia committatur per rerum venalium ad- 
ulterationem. 


' 2° possitne Dioscor agendi ratio excusari et permitti. 


Solutio. 


872 Ad quaesitum lm R. 1. Imprimis graviter contra iustitiam pec- 
catur nociva adulteratione rerum, quae ad victum pertinent, vel etiam 
ea, quae inem rei notum pessumdat. Immo in tali agendi ratione 
aliae malitiae possunt accedere, v. g. sacrilegii malitia, si agatur do 
adulteratione vini ad usum Missae destinati, qua sacra actio liturgica 
fiat vel invalida vel dubia vel etiam utcumque graviter illicita. 


R. 2. Neque ab iniustitia pro rerum diversitate graviore vel 
leviore excusari potest adulteratio, etsi non proprie nociva, tamen 
eius rei, quae expresse pura postulatur et pro pura expresse venditur. 
In quibus casibus per se contractum licebit rescindere. 

R. 3. In alus casibus res fere reducitur ad pretii iustitiam. 
Iniustum videlicet est exigere vel recipere tantum pro re adulterata 
et viliore, quanti valeat res pura. Si igitur pretium proportionate 
diminuitur, vix aliud restat, quam ut videatur num emptoribus gravis 
creetur displicentia vel mendacium veri nominis committatur. Quod 
non necessario adest; nam communi usu ordinarium rei nomen im- 
ponitur etiam rei cum altera aliquantum mixtae. Quapropter si mixtio 
non est notabilis neque pretium, etiam habita ratione mixtionis, ultra 
mensuram iustam: in hisce casibus extra suppositionem in R. | et 
R. 2 factam res facilius transmitti. potest. 

Cf. Th. m. Il! 1322; S. Antonin, p. 2, tit. 1, c. 17, § 4; S. Alph., 
Th. m. III 820; Noldin, S. th. m. III0, n. 589. 

R. 4. Lege quidem positiva adulterationes in rebus quotidiano 
usui omnium destinatis aliquando severius prohibentur atque poena 
gravi puniuntur. Quod tamen non impedit, quin pro conscientiae foro 
regulae modo datae adhiberi possint, antequam eiusmodi adulterandi 
ars ad forum externum deducatur. 


812 Ad quaesitum 2“ R. 1. Quod ad lac attinet, id communiter habet 
pretium in foro fixum: quod sane statuitur pro lacte puro. Qua- 

propter facillime per aquae mixtionem iniustitia ratione pretii com- 
mittitur. | Nihilominus considerandae sunt peculiares circumstantiae. 
Nam v. g. sı Dioscorus habet lac communi specie pinguius et aquae 
mixtione exigua reduxit id ad qualitatem communem, existimo Dios- 
coruin excusari, maxime si vera sint, quae praetendat: alioquin potius 
cogeretur infra commune pretium vendere, siquidem commune pretium 
sit pro rebus qualitatis communiter occurrentis. 

R. 2. Similiter dic. de adulteratione farinae. Generatim enim 
haec prohiberi debet; attamen in peculiaribus adiunctis ista pro- 
hibitio non est nimis urgenda. — QGraviter tamen  interdicenda erit, 
si agatur de farina, ex qua coquantur panes orbiculares pro Missae 
sacrificio adhibendi. 

R. 3. Ex se gravius videri potest, quod res plene altera pro 
altera vendatur. Verum etiam in hoc videnda sunt usus et con- 
suetudo. Nam si communis usus fert, ut certae res vocentur nomine 
emendicato e re simili meliore, ne id quidem pro iniustitia vel men- 
dacio haberi debet, si modo iustitia in pretio servetur, neque ex- 
presse res proprie isto nomine intellecta postuletur vel ea sola ad 
usum declaratum apta sit. Examinandus igitur nonnihil. est Dioscorus 
quoad olei venditionem. 

R. 4. Haec quidem imprimis referuntur ad mercatores, qui 
vendunt res ad immediatum usum victus et consumptionis. Nam si 
agitur de maiore rerum quantitate, quae in negotiatione venduntur et 
ab ipsis mercatoribus emuntur, longe facilius iniustitia committitur, 
cum vix fieri possit, ut non fiat deceptio in pretio et in rei specie 
expresse postulata. 


VENDITIO EIUSDEM REI BIS FACTA. 
Casus. (272) 


A Gellio Petrus emit anulum pretiosum; at eum nondum secum sumit, 
sed sequenti die se missurum dicit (pii anulum secum ferat et pretium solvat. 
Interea Paulus, cui idem ille anulus placet, Gellio pio pretio 100 marcas 
amplius offert. Gellius igitur Paulo eum vendit atque accepta pecunia tradit. 
Quid iuris sit, definiendum est, cum Petrus anulum ut suum reclamet neque 
Gellius alterum habeat. 


Quaeritur 1" venditio quando valeat et quid iuris constituat. 
2° quid indicandum sit de venditione posteriore. 


3“ quis quando in casu dominus anuli factus sit et quaenam iuris 
laesi reparatio sit necessaria. 


Solutio. 


Ai» quaesitum 1“ R. 1. Emptio et venditio perficiuntur mutuo $74 
consensu de re et rei pretio; ex se sufficit consensus verbalis; ex 
conventione vel ex lege in quibusdam rebus requiri potest consensus 
scripto documento expressus. 

Lthtnkuhl, Casus conscientiae. 1. Ed.4. 20 

R. 2. Secundum pleraque iura emptione perfecta nondum ac- 
quiritur ipsius rei dominium seu ius in re, sed ius ad rem, qua 
venditor obligatur ad rem emptori tradendam. — Dominium rei tra- 


ditione sive reali sive aequivalenü (etiam symbolica) in emptorem 
demum transit. 


875 Ad quaesitum 2m R. 1. Ex parte Gelli sine dubio venditio 
posterior erat illicita. Debuit enim necessario alterutrum decipere 
et iniuria afficere, cum impossibile esset utrique id praestare, ad quod 
praestandum conventione sese obligavit. 


R. 2. Difficile dictu est, quid iuris acquirat Paulus, secundus 
emptor, spectato solo iure naturae, si ille nescivit rem Petro iam 
esse venditam, utrum videlicet venditio posterior sit illicita solum an 
etiam invalida, ita ut etiam rem sibi traditam reddere debeat Petro. 
Nam quamdiu Paulo anulus nondum sit traditus, Petrus sine dubio 
prior et potior est in iure, ut sibi anulus tradatur. 


R. 3. lura positiva id, quod naturali magis convenit, etiam 
constituunt, ut traditio rei, quae communiter faciat ius in re, etiam 
in eiusmodi venditione posteriore vincat ima priora primi emptoris, 
qui eo usque solummodo ius ad rem habebat, nisi tamen emptor 
posterior iura prioris emptoris noverat. 


A 


570 Ad quaesitum 3m R. 1. Ex dictis colligitur Paulum per anuli 
traditionem dominium  acquisivisse atque Gellium pecuniam a Paulo 
sibi datam posse retinere, si Paulus rerum conditionum inscius erat, 
cum anulum emeret. Quodsi sciverit anulum iam esse Petro ven- 
ditum, debet eum Petro dare atque pretium solutum a Gellio potest 
repetere. Petrus vero Gellio solvere debet pretium, circa quod ipse 
cum eo convenerat. 


R. 2. Si igitur Paulus anulum iure retinet, Gellius aliter. tenetur 
erga Petrum. Communiter quidem eiusmodi res transmittuntur, eo 
quod emptor teneat etiaintum pecuniam suam atque facili negotio 
alibi similem rem sibi possit comparare. Sed si id fieri nequit et 
si summo iure casum decidere volumus: Petro ius inest postulandi 
a Gellio plenam indemnitatem. Quare si forte similem anulum non- 
nisi maiore pretio sibi comparare possit, Gellius ad solvendum 
excessum pretii tenetur, vel etiam ad solvendum tantum, quanto 
intersit Petro anulum ilico habere, cum nunc similem habere non 
possit nisi post aliquod. tempus, vel si Petrus intenderit anulum 
iterum vendere idque Gellius suspicari potuerit, atque Petrus oppor- 
tunitatem nactus sit cum lucro vendendi, illud lucrum cessans potest 
a Gellio petere, si tamen lucrum illud mansurum orat inter limites 
pretii iusle aucti. 


R. 3. Quae quidem etiam iuridice postulandi Petro facultas aderit, 
si probare possit et emptionem a se tactam et damnum a se incur- 
sum. Verum etsi probare non possit, in conscientia ius idem retinet, 
Geliioque eadem incumbit obligatio. 

VENDITIO PER INTERMEDIUM (PROXENETAM SEU ,,MAKLER '). 
Casus. (273) 


Arsenius artifex per Drusum mandatorium studet picturas vendere. In 
quadam occasione pro certa pictura Druso offeruntur 3000 marc. Drusus 
se consensum domini sui petiturum esse dicit; sed cum pretium ducat pro 
consueto maiorem, quaerit per telegraphnm ab Arsenio, num pictura illa 
venalis sit pro 2500 mare. Cui cum Arsenius annuisset, picturam vendit 
pro pretio oblato, sibi 500 mare, retinens. 


Quaeritur 1° quae mandatorius in emptione et venditione universim obser- 
vare debeat. 


2° potucritne Drusus, cum 3000 marcarum pro pretio nimio haberet, 
nihilominus illud accipere. 


3° ars illa, qua sibi lucrum comparaverit, fueritne insta an in: 
insta seu cum restitutionis obligatione coniuncta. 


Solutio. 


Ad quaesitum 1“ R. 1. Mandatarius, sive gratis sive pro hono-$877 
rario munus suum suscepit, ex contractu illud fideliter implere debet. 
Munus autem in eo est, ut negotium sibi demandatum nomine man- 
dantis atque pro eo diligenter tractet, non minus quam si proprio 
nomine ageret. 

R. 2. Imprimis igitur voluntatem mandantis sibi manifestatam 
exsequi debet vel pro regula habere; alioquin pro maiore minoreve 
facultate sibi a mandante concessa sequi debet eius voluntatem inter- 
pretativam seu rationabiliter praesumptam vel eam ante negotii trac- 
tationem explorare. 

Per se autem patet eum numquam ita commodum et utilitatem 
mandantis prosequi posse, ut iniustus fiat erga alios. Neque enim 
ita propria negotia curare cuiquam licet. 


Ad quaesitum 2" R. 1. Si ageretur de pretio iusto maiore ob-878 
lato ab homine imperito, qui putaret rei venali aliquod inesse quod 
non inest: ille certe edocendus esset; alioquin commiütteretur in- 
iustitia. Verum id in nostro casu accidisse nullatenus innuitur. 

R. 2. Cum agatur de re, cuius pretium inter limites valde latas 
includitur, Drusus sane dicere vix potest excessum vel defectum 
500—800 marcarum efficere pretium | iniustum. | Quando igitur pre- 
tum reputat nimium, videtur solummodo id dicere velle et posse, sibi 
rem illam non tanti valere neque se tantum pro ea umquam solu- 
turum esse. Quod non impedit, quominus pretium conventionale cum 
altero emptore conventione determinandum tantum esse possit. Qua- 
propter si emptor, homo non imperitus, eam summam offert, scrupulum 
de iniustitia sibi facere non debet. 


Ad quaesitum 3m R. 1. Vider potest Drusus voluntatem  Ar-879 
senii mandantis satis explorasse et ei satisfecisse, si 2500 marcas 
Arsenio solvat. Attamen in se id falsum esse existimo, nisi Drusus 

29. 

Arsenio reni totam sincere exponat, hicque Druso 500 illas marcas 
addicat. 

Nimirum R. 2. Consensus ille Arsenii obtentus est fraude. Putavit 
enim non plus esse oblatum pro pictura. Nisi enim de contraria 
voluntate constet, sumi debet Arsenium voluisse res suas vendere 
quam pluris iuste posset. 

R. 3. Drusus non vendidit rem suam sed rem alienam, neque 
suo nomine sed nomine alieno. Ergo et res illa aliena non sibi sed 
domino crevit seu aestimationem maiorem habuit; et Drusus non sno 
nomine sed nomine Arsenii contractum venditionis perfecit, hinc etiam 
pretium determinavit et recepit. Quapropter totum pretium receptum 
utiliter pro domino, 1. e. Arsenio, acceptum est. 

R. 4. Aliter quidem, si Drusus sibi picturam post exploratam 
Arseni voluntatem  emisset et postea aucto pretio illud carius ven- 
didisset. In quo casu pretii excessum sibi comparasse!. At etiam 
tum infideliter egisset munus suum, saltem si tum demum voluntatem 
sibi emendi picturam concepisset, cum iam spem haberet fundatam 
eam carius vendendi. 

Facilius tamen ab iniustitia proprie dicta et restituendi obliga- 
tione excusaretur in posteriore sumptione picturae sibi emptae ante 
maioris pretii oblationem, si demum utcumque periculum aliquod in se 
sumpsisset non solum lucri sed etiam damni faciendi. 


LICITATIO SEU VENDITIO SUB HASTA (I). 
Casus. (274) 


Arminius in licitatone cum inulta supellectili etiam crucem vetustate 
foedatam, sed in se pretiosam et arte longe pretiosiorem, emerat pretio vilis- 
simo. Cum eius valor Arminio sit ignotus, Crusius, rerum vetustarum arti- 
ficialium colligendarum  cupidissimus, offert 500 marc., pro quibus Arminius 
eam libenter cedit; verum Crnsio ne pro 2000 mare, quidem venalis est. 


Quaeiutük 1“ unde petatur pretii iustitia. 


2e possitne eiusdem rei emptio et venditio, ut in casu, fieri tum 
pretio vilissumo, tum pretio 500 mare., tum 2000 mare. 


Solutio. 


500 An quaesitum 18 R. 1. Pretium distinguitur. vulgare, legale, 
conventionale. Conventionale, quatenus omnino abstrahit a vulgari 
pretio, raro admodum adhiberi potest. Legale, si quod exsistit, pro 
certis rebus tantum exsistit, idque per se, omnino fixum, non admittit 
ullam a fixa illa mensura deviationem. — Vulgare illud est, quod in 
communi aestimatione rei consistit, habet autem aliquam variationem 
seu latitudinem inter pretium infimum et summum atque determina- 
tur accurate ipsa conventione inter emptorem et venditorem facta. 
Cf. Th. m. Il! 1326 sqq; Noldin, S. th. m. II, n. 594—599. 

R. 2. Quamquam vulgare pretium immediate per communem 
aestimationem determinatur, haec determinatio non est arbitraria, sed 

fundatur in utilitate, quam res afferre solet, in raritate et difficul- 
tate eam comparandi; neque sine laesione iustitiae ah illo pretio 
vulgari recedere licet, nisi occurrant speciales rationes, quae in par- 
ticulari casu pretium vel deprimant vel augeant. Licebit tamen citra 
iniustitiam infimo pretio emere vel summo pretio vendere, modo ne 
ad haec admittenda alter contrahens inducatur éextorsione iniqua 
vel dolo. 

R. 3. Peculians utilitas, quam venditor ex re habere potest, 
ius quidem dat ad pretium augendum; non ita utilitas specialis, quam 
emptor ex re sperat. Si vero emptor propter speratam illam utili- 
tatem pretium ultra summum  /ibere offert, id sane venditor accipere 
et retinere potest. Cf. quae supra dicta sunt n. 790 et 794. 

R. 4. Pretium omnino conventionale attenditur in rebus, quae 
communem aestimationem non habent, sed ex solo affectu aestiman- 
tur: quod 1) in rebus merae artis quadantenus quidem, non tamen 
plene obtinet; nam latitudinem quidem magnam pretium istarum 
rerum habet ex diverso ementium affectu, certi tamen limites etiam- 
tum observari solent; 2) obtinet in licitatione; ibi enim contentione 
offerenttum demum pretium determinatur, ita ut ei, qui plus offerat, 
res sit addicenda, etsi valor rei longe maior sit, neque tamen ille 
recedere a pretio oblato possit, etsi valorem rei longe superet. At- 
tamen etiam ibi supponitur non esse fraude offectum pretium maius 
neque fraude pretium esse depressum. Cf. 5. Alph., Th. m. Il] 808. 


Ad quaesitum 2m R. 1. Crux illa pretiosa in licitatione empta 
est, ut ex casu elucet, sino omni dolo vel fraude. Quare nihil obstat, 
quominus pretio etiam vilissimo acquiri potuerit, cum deessent alii, 
qui plus offerrent. Neque ignorantia valoris quidquam valet in lici- 
tatione; in «pia periculum minus habendi vel accipiendi sed etiam 
plus solvendi fero semper adest. 

R. 2. Post licitationem Arminius erat in insto crucis illius pre- 
tiosae dominio. Quae sine dubio, etsi aestimationem valde fluctuan- 
tem habeat, habet tamen aliquam aestimationem certam, infra quam 
salva iustitia descendi nequeat. Quae imprimis materiae pretium 
saltem debet superare: quanto autem superaro debeat, difficulter de- 
terminatur: indicium relinquendum est peritis, ut illi pretium saltem 
infimum statuant. Quodsi illud infimum pretium 500 mare, non superet, 
Crusius iniuste non egit crucem illam pro hac summa emendo; alias 
iniuste pretium depressit et Arminio ulteriorem summam debet. 


802 


R. 3. Num in sumptione, pretium 500 marc, non esse iniustum, 883 


liceat nihilominus 2000 marc., si offeruntur, accipere, pendet ab altera 
quaestione, quaenam sit latitudo diversae aestimationis in rebus, quae 
pro artificiis habentur, vel in pretio affectionis. In pretio affectionis 
rei pretium in se spectatum est fundamentum valde infirmum : neque 
mirum esse debet, si quando affectionem peculiarem aliquis habeat, 
ut quadruplex pretium commune libenter solvat. Verum haec cir- 
cumstantia peculiaris affectus, quem habeat emptor, venditori iustum 
titulum non dat augendi pretii ultra id, quod alias est summum; dat 

iustum titulum aftectio illa, qua ipse venditor erga rem tenetur, si 
nihilominus emptor insistat, ut sibi res vendatur. 

Adeo magna igitur differentia inter diversa pretia in rebus 
artüficialibus ex sola affectione explicari et iusta declarari vix potest. 
Attamen in iis rebus ars et affectio peculiaris saepe miscentur; 
atque ita fit, ut haec aestimatio afficiat ipsam reni vendendam seu 
venditori facultatem tribuat pluris rem vendendi, quam ipse eam 
aestimaverit. 

Quibus consideratis agendi ratio Crusii non potest certo dici 
iniusta, neque confessarius ei imponere potest restitutionem erga 
Arminium, dummodo fraudem contra illum non commiserit. 

Immo alia insuper ratio considerari debet, quae magis etiam 
Crusium potest excusare. — Res artificiales vetustae in collectione 
positae maiorem saepe valorem habent, quam si singulae consideran- 
tur. Quapropter si id in nostro casu obtinet, mirum non est Crusio 
no pro 2000 mare, quidem crucem illam venalem esse, etsi 500 mare, 


tantum pro ea solverit. 


VENDITIO SUB HASTA (ID). 
Casus. (275) 


Callepodius statuit copiam rerum venalium sub hasta vendere. Cum 
observasse! aliquos emptores oculos in certas res coniecisse, subornat amicos, 
qui studeant harum rerum pretium augere; se cavere velle, si forte venditio 
haereat in pretio ultimum ab ipsis oblato; in quo casu se postea illas res 
denuo aleae submissurum esse. Res bene succedit, atque Callepodius res 
istas pretio duplo maiore vendit, lucro 500 marcarum. 

Quaeritur 1 possitne et quando committi iniustitia in augendo vel depri- 
mendo pretio in licitatione. 


2' ad quid in casu nostro Callepodius teneatur. 


Solutio. 


504 Ad quaesitum |" R. 1. Iniustitia committi potest erga emptores. 
Quod fit, si in errorem inducuntur circa res venales earumque boni- 
tatem et valorem; vel fieri potest, si impediuntur, quominus ille ex 
emptoribus, qui plus obtulit, rem re vera accipiat. 

R. 2. Subducere aliquam rem ex is. quae iam venales expo- 
sitae erant, si ex antiquo iure res diiudicatnr, videtur iniustum esse; 
attamen consuetudo contractum  licitationis liberae sic interpretari 
potest, ut id liceat; atque re vera hodiedum 1ta agi solet, ut dominus, 
si minus quam certa taxa offeratur, rem retrahat atque curet, ne 
adiudicetur offerenti pretium nimis parvum. Facilius etiam id agere 
licebit, quando solummodo res in genere indicatae et propositae 
fuerint, v. g. aliquod emporium, aliqua bibliotheca; nam dominis 
illarum rerum licebit sane, antequam incipiat licitatio, aliquas res 
ex collectione sibi reservare, eas a cumulo subtrahere. Cf. Aertnijs, 
Th. m. 1. 3, n. 490 et 491. 

R. 3. Iniustitia committi potest etiam contra venditorem vel «35 
dominum rerum; maxime si dominus non sponte vendit, sed ad ven- 
dendum cogitur. Ita enim iniuste aliquis agit, quando alios emptores 
sive fraude sive minis detinet, ne ipsi quoque concurrant. Hoc modo 
pretium manet infra id, quod venditor iuste poterat exspectare et 
quod accepturus esset. 


Ad quaesitum 2" R. Non est dubium, quin Callepodius contra 
iustitiam peccaverit. Nam fictos emptores submisit, qui suis obla- 
tionibus opinionem Ssuscitarent res illas venales re ipsa aestimari 
longe pluris, quam aestimabantur. Hinc per se singulis emptoribus 
restituere debet: quos si nesciat, pauperibus vel causis piis restitutio 
debetur. 


VENDITIO SUB HASTA (III). 
Casus. (276) 


In coacta licitatione. exponuntur res doipesticae Amaliae viduae ex nobili 
familia omnino pauperis factae. Spes non erat res pluris vendendi, quam 
quod sufficiebat ad solvendum pretium locationis, ob quod non solutum do- 
minus aedium durus publicam venditionem postulaverat. Cuius rei misertus 
Alfredus, vir satis dives, qui habeatur pro penitissimo in aestimandis vetustis 
manuscriptis, accedit, lustrat res omnes; dein convenit cum praecone, ut 
primum libri atque manuscripta vendantur, atque ut in iis vendendis, quam 
lente possit, procedat. Oblato vetusto manuscripto ipse incipit offerre 
20 marcas. Quod attentionem movet aliorum, etiam istius duri locatoris, 
qui ceteroquin ipse quoque vetustorum manuscriptorum amantissimus erat 
neque ferre poterat, quod sibi ab altero eriperetur aliquod antiquum docu- 
mentum, quod adesse suspicabatur. Fit concertatio, etiam a tertio quodam, 
quamquam hunc quidem Alfredus monuerat se de valore rei nullatenus posse 
cavere, donec demum dominus ille locator 1000 marcarum offert — et ob- 
tnet rationes culinarias ab ultimis 50 annis. 

Quo facto Amalia videns sibi post solutum pretium locationis tantum 
superesse pecuniae, ipsa sibi conatur res suas domesticas redimere, damnum 
illud libri cum risu ferens. 


Quaeritur 1° num Alfredus iniusto modo pretium auxisse dicendus sit, vel 
ad quid teneatur. 
2' licueritno ipsi Amaliae per se sive per suppositas personas 
sibi suas res redimere. 


Solutio. 


Ad quaesitum lm R. 1. Si ea, quae in priore casu dicta sunt,S86 
huc applicamus, videri potest Alfredus decepisse alios emptores seu 
induxisse in errorem circa manuscript! illius, quod vendebatur, valorem. 
Quod si ita sit, neque Amalia pretium utpote iniustum retinere poterit, 
et Alfredus, saltem in defectu Amaliae, emptorem indemnem facere 
debebit. 

R. 2. Sed re intimius inspecta discrimen observari debet inter 
hunc et priorem casum. Alfredus, ut in casu narratur, sincere pro- 
cedit, in animo habens solvere, si ultimus fuerit offerens, in favorem 

Amaliae. Locator ille dives sane deceptus est; sed quaeritur, utrum 
deceptus sit ab Alfredo an potius a se ipso. Ipse animum Alfredi 
ita interpretatus est, quod ageret ex cupidine habendi manuscript! 
pretiosi, cum in hisce circumstantiis eum interpretari sane posset, 
quasi gereret animum  beneficentiae et misericordiae. Quam inten- 
tionem si, sicut ipse respuit, abesse etiam ab Alfredo putavit, ipsius 
culpa est et cordis duritia. — Insuper levitas erat magna et im- 
prudens aemulatio, non antea inspicere, de quo manuscripto emendo 
ageretur: quae etiam in ipsum emptorem recidit. 

Fortasse nonnihil deceptus est concursu etiam tertii emptoris. 
sed eius agendi ratio eo minus Alfredo culpae verti potest, quod 
Alfredus eum monuit. Quodsi noluit illo credere, ipse sua culpa de- 
ceptus est; et inscius decepit alterum emptorem neque actione in- 
iusta theologice culpabili erga illum. 

In hoc igitur casu nullam censeo esse iniustitiam ab Alfredo 
commissam; sed divitem illum et durum locatorem debere plane ex 
iustitia pretium oblatum solvere. 


861 R. 3. Quaeri potest, num forte Alfredus ex caritate obligatus 
fuerit deceptionem istam impedire. Nam generatim si video ex mea 
actione, etiam plane innoxia, alterum ansam sumere deceptionis et 
actionis sibi damnosae ponendae, saltem ex caritate obligor, ut eum 
moneam, si sine incommodo relativo magno possum. 

Et re vera recte egit Alfredus positivo monendo tertium emptorem. 
Apertius monendi obligationem non adfuisse censeo, si ille etiam valde 
dives erat, ita ut damnum, si forte incurreret, leviter ferret; sed Al- 
fredum potuisse tum permittere etiam tertii illus deceptionem et 
probabile damnum, eo quod illud vergeret in longe maius bonum 
pauperis viduae. 

Minus etiam habuit Alfredus obligationem monendi divitem illum 
locatorem, qui ipso culpa sua et duritie pauperem viduam in angustias 
coniecorat atque vix non gravissime peccaverat. Immo poterat Alfredus 
gaudere, quod homo iste etiam invitus sua ipsius deceptione et levitate 
coactus miseriam viduae, quam creaverat, deberet suis impensis levare. 
Obligatio illa caritatis erga eum in hoc casu plane erat nulla. 


500 Ad quaesitum 2" responsio difficultatem non habet. (Cum enim 
non Amalia sit proprie quae vendat, sed durus ille locator: ratio 
non est, cur ipsa excludatur a concursu et emptione. Re ipsa gencra- 
tm in simili casu id est impossibile, quia dominus rerum in coacta 
venditione non solet habere unde solvat. Sed ab his angustiis Amalia 
liberata est per ius acquisitum ad illas mille marcas. Ergo in con- 
scientia potest esse tuta. 


VENDITIO SUB HASTA (IV). 
Casus. (2171) 


Possiditis, pauperculus rusticus, in angustis positus propter debita mox 
solvenda, statuit per licitationem ligna aliasquo res vendere.  Emptores, qui 

pauci sunt, inter so res emendas distribuunt atque conveniunt mutuo, ne 
unus maius pretium offerens alterum impediat, quominus cum lucro pos- 


sit emere. 
l'ossidius, cum aliquot res iam viderit vilissimo pretio divenditas, lacrima- 


bundus accurrit ad vicinum, eum deprecans, ne sinat reliqua tam vili pretio 
divendi, sed ut saltem triplo maius pretium offerat; se vello postea curare, 
ut pretio etiam multo maiore res vendantur, atque ut lucrum ex venditione 
ultra medium pretium commune reportandum inter se et vicinum dividatur 
Quod ita fit. 

Quaeritur lı num peccaverint isti emptores ita inter so convenientes. 


2" potueritne Possidius, qui sponte res suas obtulerat vendendas, 
nihilominus per suppositum vicinum res suas sibi redimere. 


Solutio. 


Ad quaesitum 1“ R. 1. Satis naturale est hominibus, ut stude- 889 
ant quam minimo pretio emere, quam maximo vendere. Communiter 
id damnari non potest, nisi media, quae adhibeantur, sint illicita. 
Illicita autem esse possunt tum ex laesione iustitiae, tum ex laesione 
solius caritatis. 

R. 2. Rogare alios emptores concurrentes, ne offerant seu 
concurrendo pretium | augeant, nemo habet pro actione iniusta. 
cum venditor ius nondum habeat, ut aliquis emat vel certam sum- 
mam solvat. — Contra caritatem id ipsum aliquando esse potest, 
non tamen communiter; videlicet in iis casibus, quando dominus 
rerum in tanta sit penuria, ut eam levare renuntiatione lucri et 
commodi sperati obligatio sit pro emptore; ac proin id non a sola 
penuria eius, qui res proprias vendendas offert, sed etiam a condi- 
tione emptoris pendet. Pro nostro igitur casu inspiciendae sunt hae 
circumstantiae. 

R. 3. Convenire cum alis, ut a concursu desistant, adeoque eos 890 
adstringere certe plus est quam rogare. Quare si rogare potest esse 
contra caritatem, magis ita esse potest stipulatio cum aliis inita. 

R. 4. Sunt qui eiusmodi stipulationem iniustam esse dicant, nisi 
forte agatur de conventione inter amicos, quorum negotia aliquis ut 
sua propria consideret. Verum id difficulter sustinetur, etsi anti- 
quum ius licitationis spectas; multo minus, si hodiernam praxim. 

Neque in iis licitationibus, quae omnino sponte a domino rerum in- 
stituuntur, talis conventio dici potest esse contra caritatem. | Liberum 
enim erit domino res suas servare et a venditione retrahere, si 1u- 
dicet pretium oblatum sibi non convenire. Quodsi plena libertas res 
retrahendi pones dominum est, liberum esse debet emptoribus, quo- 
cumque modo non iniusto sibi cavero, no plus aequo solvere debeant. 

Cf. Aertnijs, Th. in. 1. 3, n. 490 et 491. 


Ad quaesitum 24 R. 1. Ex hodierno conceptu licitationis diffi-891 
cultas hac in ro esse nequit. Qui enim potest res retrahere, etiam 
ros per virum intermedium emero potest, si modo sincere procedatur, 
videlicet si non ita agatur, ut per fictum concursum et fictam emendi 
voluntatem pretium iniusto augeatur. 

R. 2. Immo ne necessarium quidem est ad mutatam conditionem 
hodiernae licitationis confugere; nam  Possiditis in casu Sspecietenus 
tantum sponte sua licitanüonem instituit; re ipsa potius cogitur ad eam 
instituendam; quare optimo iure etiam ipse emere potest. 


R. 3. Neque ulla fraudulenta ars adhibetur. Nam vicinus sin- 
cere rogatur, ut res illas venales sibi emat; alas enim  Possidius 
nulam habet utilitatem: indiget enim sine dubio pecunia hoc ipso 
tempore, quam recepturus non est, nisi vicinus vere emat et pro 
emptis rebus solvat. Quod dein Possidius promittit se  curaturum 
esse, ut ipsa illa ros postea multo carius vendatur, hic novus con- 


tractus est, qui potest addi, sed qui licitationem nullo modo afficit 
neque inficit vitio. 


MONOPOLIUM. 
Casus. (278) 


Aurifax aliique, qui petroleo dominantur, inter se conveniunt; con- 
ventione enim facta ipsorum est pretium determinare. Quo fit, ut aucto 


pretio tertia parte lucrum annuum ultra consuetum Aurifax percipiat vicies 
centena milia marcarum. 


Quaeritur 1° quaenam species monopolii sint iniustitia affectae. 


2° peccentne Aurifax eiusque socii contra iustitiam vel contra 
caritatem. 


Solutio. 


892 Ad quaesitum P" R. 1. Communiter iniustum esse dicitur 1) dolo 
et fraudo vel coactione alios impedire, quominus merces advehant 
vel minoris vendant; 2) omnes certi generis merces coemere atque 
dein ultra pretium, quod alias summum esset, vendere; 3) conspiraro 
cum aliis, ut ultra pretium summum, quod in naturali rerum cursu 
communi aestimationi respondeat, certae merces vendantur. 

Cf. Aertnijs l. c. n. 486 sqq. 


R. 2. Haec per se valent de rebus, quas natura pro hominum 
usu producit, vel do alius mercibus iam confectis exstantibus, si 
quas aliquis singularis homo vel pauci conspirantes coemerint. 

593 R. 3. Difficilius iniustitia probatur, si in quaestionem veniunt 
res, quae multorum laboribus et industria demum producuntur. Nam 
compensatio artis, laboris humani etc. longe maiorem latitudinem 
aestimationis patitur. Nihilominus etiam in iis rebus demum regula 
quaedam pretii iusti eiusque summi statui potest. Videlicet quatenus 
natura res producit, eae fiunt eius qui dominus est fundi; sed aesti- 
matio ipsius rei ut a natura datae pendet tum ex eius utilitate tum 
ex eius raritate. Dein sume labores hominum fortasse conductorum, 
(pi, si impendendi sunt, facile computantur. Si facta computatione 
omnium horum momentorum non modica annua usura, sed lucrum 
enorme nascitur ei vel ns, qui sine ullo labore vel periculo pecuniam 
praestant, qua fabricae machinaeque ad res perficiendas necessariae 
construuntur vel merces transvehuntur, seu iis, qui partes habent non 

in possessione soli, sed in industrialibus constructionibus: id iustos 
limites transcendit; atque ita re vera per monopolium vel quasi- 
inonopolium pretium iusto maius, i. e. iniustum, effici potest. 


Ad quaesitum 2" R. 1. Si pretium petrolei in se sumimus, idy94 
pro longiore tempore vix elevari potest ad normam iniuste magnam. 
Cum enim complura alia sint media, quibus lucem sibi necessariam 
vel calorem (si ad eum producendum petroleum adhibeatur) procurare 
homines possint pretium unius ex multis mediis diu excedere nequit 
aestimationem communem illius utilitatis, quam sibi homines quae- 
runt; alioquin prae petroleo alia media adhiberent. Aestimatio autem 
communis circa rei alicuius utilitatem pretium determinat. | Ideoque 
ex hac parte Aurifax, etsi annuos reditus nunc longe maiores quam 
antea percipiat, cum eos percipiat ex re sua frugifera, iniustitiae 
accusari vix potest. 

R. 2. Nihilominus fieri potest, ut contra iustitiam  delinquant 
Aurifax alique domini fontium petrolei erga operarios suos. Nam ut 
petroleum conditionem usibus humanis proxime convenientem induat, 
opera multorum opus est, qui, si adeo magnum est lucrum dominorum, 
etiam ius habent ad mercedem tantam, qua se suosque moderate alere 
et sustinere commode possint. Quae merces nisi in huiusmodi circum- 
stantiis solvatur, erga operarios committitur iniustitia. 

R. 3. Insuper fieri potest, ut aucto pretio ex sola ea ratione, 
ut augeantur immodice annui reditus, committatur /aesio caritatis 
erga emptores. Aliquod enim medium, quo necessaria lux comparetur, 
ad humanos usus etiam pauperibus plane necessarios pertinet. Quodsi 
igitur alia media nequeunt nisi etiam cariore pretio comparari, aug- 
mentatif) pretii ultra illud, quod et dominis et operariis conveniens 
lucrum praestat atque eo usque in usu erat, potest caritatem gra- 
viter laedere (S. Alph. III 817), atque reapse ita laedit, si con- 
ventione illa non facta res vilius venderetur. —Difficilius constat de 
laesione, quando agitur do rebus ad luxum vitae spectantibus. 


OPERARII EORUMQUE CONDUCTIO (I). 
Casos. (279) 


Catilina, socialistarum ideis abreptus, inter operarios sodales agitator 
exsistit. oosque ad conventionem excitat, ut a laborando desistant, nisi do- 
mini mercedem, (piae vix sufficiat ad alendam familiam, augeant. Quod cum 
domini nolint, Marius fere invitus cogitur, ut feriantibus se adiungat et 
cooperetur in excludendis iis operariis, quos domini aliunde  invitaverant. 
Diuturna feriatione ex operariis illis desidibus complures ad varios excessus 
committendos perducuntur, atque mercium necessariarum iam sentitur publica 
penuria cum communi damno satis magno: quo tandem efficitur, ut domini 
coacti mercedem sexta parte augeant. 


Quaekitub 1? liceatne sic desistere a labore ex condicto. 
24^ quandonam tali agendi modo committatur iniustitia, quando non. 


8^ quid confessarius indicaro debeat, si Marius vel Catilina poeni- 
tentiae tribunali se sistant. 

Solutio. 


895 Ad quaesitum 1“ R. 1. Quies a laboro turmatim ex condicto 
facta fere natura sua tanta secum trahit mala, ut vix umquam con- 
sulenda sit. Nam ut alia taceam, pessimos habet effectus in mores 
operariorum, qui otiositate facile feruntur in ebrietatem, luxuriam, 
violentias atque insuper proni redduntur ad id, ut, etiam per iniuriam, 
eos ad deponendum laborem cogant, qui ex sese laborare optant. 


R. 2. Nihilominus non in omni casu quaelibet quasi-coactio in 
alios operarios exercita est iniusta, minus etiam semper iniusta est 


denegatio laboris a volentibus etiam ex conventione facta. Th. m. 
I" 1349 sq. 


896 Ad quaesitum 2" R. 1. Tempore contractus, etiam iusti et aequi, 
elapso, qui volunt, sine iniuria erga dominum desistere possunt, idque 
etiam ex conventione, quae tamen conventio raro parit obligationem. 
Alios autem non volentes ad hoc incitare, nisi gravis causa necessi- 
tatis exsistat, contra caritatem tum operariorum tum dominorum est: 
si fit mediis iniustis, etiam est contra iustitiam, sive ills operariis 
sive dominis sive utrisque pro diversa rerum conditione debitam. 


R. 2. Tempore contractus nondum elapso sine iniustitia labor 
deponi nequit, nisi et contractus sit vel evaserit iniustus contra ope- 
rarium et dominus nolit ab iniustitia. recedere. — Quae iniustitia 
l) aperta est ex parte domini, si conditiones stipulatae non servan- 
tur; 2) non ita clara et aperta est, si agitur de mercede stipulata, 
quam contendunt operari infra iustitiam esse depressam; complures 
enim possunt esse causae, cur mercedem aliquantum deprimi liceat, 
atque conventio facta praesumptionem pro se habet iustitiae non 
laesae. 


897 Nihilominus quoniam operari non raro moraliter coacti sunt, ut 
consentiant in mercedem a domino statutam etsi insto inferiorem, 
morali certitudine et peritorum indicio aliquando constare potest in 
certis casibus mercedem infra iustitiae limites. haerere; quapropter 
tum, si dominus, cum possit, eam augere usque ad infimos iustitiae 
limites nolit, per se licebit. sine iniustitia. laborem ex contractu 
assumptum deponere. 


R. 3. Quodsi iniustitia dominorum clara est et in commune 
damnum operariorum grave redundat, iniustum non erit etiam eos 
operarios, qui vellent pergere pro illa mercede inferiore laborare, 
moraliter cogere, ne faciant, modo no fiant contra eos violentiae, 
neve ii labore deposito in damnum  coniciantur. Aliter enim im- 
pedimento erunt, quominus operariorum communitas ad iustam mer- 
cedem possit pervenire. 


508 R. 4. Tempore contractus legitime finito, operari ex libera 
conventione atque seclusa omni coactione contra operarios dissidentes 
statuere possunt labores non resumere seu contractum non renovare, 
nisi domini promittant mercedem etiam maiorem. Videlicet iniuste 

non agunt, quamquam fortasse imprudenter, si mercedem intra limites 
iustitiae summam  postulent. 

Eos hac in re iniustitiam committere elevando mercedem ultra 
summam, quam iustitia permittat, ex hodiernis conditionibus, quibus 
domini longe praepotentes esse solent, raro possibile est. Potest 
tamen id accidere in aliqua subitanea domini penuria et necessitate 
transitoria, si forte ex contractu debeat brevi multas merces con- 
fectas transmittere neque praesto sint aln operari, quos possit ar- 


cessere. 


Ad quaesitum JM R. 1. Postulatum illud, ut merces sufficiat ad899 
alendam familiam, si sobrie sumitur atque intelligitur de ordinariae 
familiae personis iis, quae et quamdiu sunt laborando impotes, neque 
excluditur supplementum ex laboribus eorum sumendum, qui commu- 
niter in familia adiumentum praestare possunt: iustitiae per se con- 
gruit. Quare nisi conditiones anormales vel singulares dominum con- 
iciant in impossibilitatem eam mercedem solvendi, huius mercedis 
denegatio ex parte domini facta Catilinam excusat ab iniustitia, si 
omnem lapidem movit persuadendo et monendo, ut ali etiam secum 
conventionem in hunc finem ineant, ut ad tantam mercedem solven- 
dam dominum impellant. Neque in Marium graviorem videtur exer- 
cuisse influxum, nisi eum quem iuste exercere licuerit. 


R. 2. Tam Catilina quam Marius implicati sunt in conatu eoque,900 
ut videtur, efficaci, ut excluderent vel impedirent adventum aliorum 
operariorum, qui pro viliore mercede conduci potuerant. 

Qui conatus sane gravissimas habuit sequelas. Si igitur a) ope- 
rari desides ius non habuerint extorquendi maiorem mercedem, ista 
agendi ratio iniusta erat tum contra alienos operarios tum contra 
dominum, immo etiam in damnum publicum iniustitia redundabat; 
quibus omnibus damnis Catilina et Marius cum aliis socis in ea 
sumptione erunt obnoxii. 

b) Sed si sumimus apertam fuisse iniustitiam ex parte dominorum, 
ut innuimus in Kesp. 1, iniustitia non est commissa a Catilina et 
Mario cum sodalibus in eo, quod domini coacti sint plus solvero neque 
potuerint alienos operarios adducere pro viliore mercede laboraturos. 

c) Neque contra illos operarios in posteriore illa sumptione censeo 
iniustitiam esse commissam, si solum suasionibus et admonitionibus 
detinebantur vel etiam quibusdam deterrebantur minis, sed iis solum, 
quibus excludebantur ex parte aliorum operariorum ab eorum bono- 
rum communicatione, quae illis non absolute debebatur. Erat enim 
quaedam proprii iuris defensio, qua utebantur ad obtinendum ius 
suum, i. e. mercedem iustam. 

d) Si violentiae atque pugnae exercebantur, in hoc quidem com- 
missus est excessus, qui damni illati reparationem secum ferre potest ; 
sed si iniustitia dominorum evidens per cessationem operis erat pro- 
pulsanda, adeoque operari a labore cessantes in necessitate erant 
vindicandi iuris proprii, per excessus istos iniustos iustitiam non hoc 
sensu ab operariis laesam esse puto, ut iniustitia consistat in exclusione 


90] 

operariorum istorum alienorum ab ineundo contractu operario, quasi 
de lucro amisso sibique restituendo queri possint. Quam primum autem 
limes etiam infimus iustae mercedis offertur, operarii nondum tenentur 
quidem a maiore mercede postulando desistere, verum desistere tenen- 
tur ita etiam a iure suo prosequendo per vim quamlibet contra alios 
operarios, qui pro infima illa mercede laboraro parati sunt, ut per 
quamlibet vim quam inferre pergant obnoxios se faciant restitutioni 
fraudatae mercedis. 


R. 3. Quod alios excessus attinet, qui a turba operariorum de- 
sidam commissi sunt, i quidem rei sunt sive peccati in genere sive 
iniustitiae, qui eos excessus commiserunt; Catilina et secundarie Marius 
rei erunt coram Deo laesae caritatis atque dati scandali, si sine gravi 
omnino causa eorum excessuum, quos moraliter certo praevidebant, per 
excitatonem ad deponendos labores ansam dederunt. Si vero gravis 
causa erat depellendae a multitudine operariorum gravis iniustitiae, 
mitiora autem media ad hanc iniustitiam | auferendam frustra fuerant 
adhibita vel omni spe successus erant destituta: ipsi activi scandali 
rei non sunt, sed passivum scandalum ex causa sufficienti permiserunt. 


Cf. circa hanc quaestionem de operistitiis: Vermeersch, Quaestiones 
de iustitia? n. 473—475; Lehmkuhl, opusc. cui titulus ,Arbeitsvertrag 
und Strike" (seu gallic, vers. ,Le contrat entre patrons et ouvriers 


et les grèves"). 


R. 4. Quod ad publicam penuriam atque commune damnum 
spectat, Catilina et Marius aliive sodales ex hac parte rei sunt aut 
non rei, prout iustitia causae iis defuit aut adfuit. 


Ex dictis facile colligitur, quid confessarius indicare debeat, si 
Catilina vel Marius tribunali poenitentiae se sistant. — Verum in- 
vestigare etiam debet, quomodo sentiant circa falsas et reprobandas 
socialistarum doctrinas. Sed haec huius loci non est monere. 


OPERARII EORUMQUE CONDUCTIO (ID). 


Casus. (280) 


Sulla, director societatis anonymae, imprimis in id incumbit, ut per red- 
itus annuos amplos societatis aestimationem suumque lucrum augeat. Quod 
cum mercium deteriorations atque pretii elevatione constanter efficere ne- 
queat, in id animum intendit, ut quo minore possit mercede operarios con- 
ducat. Ita fit, ut, cum operariorum adsit copia, iique misera mercede aliquid 
lucrari malint quam postulata mercede maiore penitus excludi, Sulla ope- 
rariorum habeat abundantiam atque facile habere possit, qui contenti sunt 
eo lucro diurno, quod sibi solis ad misere vivendum sufficiat. Neque de 
hac sua agendi ratione Sulla stimulos conscientiae sentit. neque in annua 
confessione quidquam dicit. 


Qcaekitck 1- merces operariorum quaenam sit iusta. 
2" possitne Sulla tutus esso in conscientia. 
3 ad quid teneatur quoad praeteritum, ad quid pro futuro. 

Solutio. 


Ad quaesitum 18 R. 1. De mercede operariorum eiusque iustitia 902 
in priore casu iam complura dicta sunt: quae, quaeso, benignus 
lector recolat. 


R. 2. In encyclica ,/ierum řovarum | d. d. 15 Mai 1891 de 
conditione opificum Leo XIII de hac re loquens ita dicit: .Esto igitur, 
ut opifex atque herus libere in idem placitum, ac nominatim in salarii 
modum consenserint; subest tamen semper aliquid ex iustitia naturali, 
idque libera paciscentium voluntate maius et antiquius, scilicet alendo 
opifici, frugi quidem et bene moiato, haud imparem esse mercedem 
oportere. Quodsi necessitate opifex coactus aut mali peioris metu 
permotus duriorem conditionem accipiat, quae, etiamsi nolit, acci- 
pienda sit, quod a domino vel a redemptore operum imponitur, istud 
quidem est subire vim, cui iustitia řeclamat. 

Difficultas est, quid comprehendatur verbis illis ,alendo opifici 
haud imparem", comprehendatne victum solius singuli opificis, an 
etiam suo modo victum familiae quae aliunde victum habere non possit. 
— Ad quod quid dicendum sit, innuitur alio loco eiusdem encyclicae: 
lus coniugii naturale ac primigenum homini adimere ... lex homi- 
num nulla potest. ... Sanctissima naturae lex est, ut victu omnique 
cultu paterfamilias tueatur quos procréant: idemque illuc a natura 
deducitur, ut velit liberis suis, quippe qui paternam referunt et quo- 
dam modo producunt personam, anquirere et parare, unde se honeste 
possint in ancipiti vitae cursu a misera fortuna defendere." 

Cf. de mercede quam vocant familialem: Vermeersch, Quaestio- 
nes de iustitia. n. 437 sqq, ubi pro thesi statuitur: ,Limes inferior 
mercedis qua commutanda est opera opificis validi atque adulti, est sti- 
pendium quod per se congruit patrifamilias/ Cf. Th. m. IIl! 1344 sqq. 


Ad quaesitum 2" R. 1. Sulla minimo tutus esse potest in con-903 
scientia. Quod enim, quantum lien possit, prosperam conditionem 
societatis anonymae, cui praeest, procuret, vituperandum non est, si 
modo servet iustitiam erga alios. Nam per iniustitiam divitias augere 
etiam alienas non est officii fidelitas, sed criminis. impietas. 


R. 2. Vana est excusatio, quam solam praetendere potest, quasi 
propter consensum operariorum iniustitia exsularet. Consensus enim 
ille nec liber est nec rationabilis. | Non est liber, videlicet physica 
quidem libertate praeditus est, sed non morali, cum ex metu nihil 
plane habendi consentiant in mercedem viliorem. Consensus non est 
rationabilis; nam obligantur operari non solum ad alendos se ipsos, 
sed etiam ad alendam familiam suam . Renuntiare igitur parti mer- 
cedis, quae ad sublevandam suorum penuriam necessaria est, eamque 
in divites possessores .actionum" transferre irrationabile est atque 
iniquum contra officium pietatis, quo etiam operarius erga suos tenetur 


R. 3. Haec excusatio locum habere potest tempore alicuius 


crisis, (piando dominus officinae potius suo damno quam lucro porgit 
in mercibus conficiendis, atque misericordia potius in pauperes ope- 

ratios movetur ad continuandos labores quam utilitate lucri, quod 
fortasse plene aberit. Sed cum in nostro casu expresse agatur de 
augendismagis magisque divitiis, sumus plane in ea conditione, ut 

ante cos spectari debeat merces, quam vocant familialem, secundum 


:| explicationem supra datam. 
904 Ad quaesitum 3m R. 1. Pro futuro Sulla omnino id efficere 
debet, ut merces infimos saltem limites iustitiao attingat, etiamsi red- 
tl itus annui seu Xividendae  diminuendae sunt. 


R. 2. Quoad praeterita Sulla quidem iniustitiam fecit, principa- 
liter tamen in favorem aliorum. Quare si iidem etiamnunc manent 
actionarii, qui lucrum obiective iniustum — acceperunt, licebit. Sullae 
cum dispendio .dividendarum"  actualium operariis damnum illatum 
resarcire, ex suis bonis addita ea parte honorari, quam acceperat 
maiorem propter dividendas iniuste auctas. 





, Quodsi tali modo fieri nequeat restitutio, videndum est, num re 


f vera in Sulla abfuerit conscientia mortaliter mala. Quae si satis 
Ll. K probabiliter abfuit, ipse nequit stricte obligari, ut ex suis omne dam- 
ItB/ num operariis obiective iniuste. illatum compenset, sed solum ea, quae 
tB; ipse ex aucto honorario iniuste perceperit. — Ceterum integram re- 
H' 1 stitutionem ex suis facere, si operariorum est magnus numerus, Sullae 
eV d facile erit 1mpossibile: quamquam haec ratio in se sola non excusabit 
| 7 J. totaliter, sed solum secundum partem, (piae sit impossibilis et quam- 
BbBm1l:' diu sit impossibilis. 


ARCHITECTUS ERRANS. 


Casas. (281) 


Publica evocatione facta Geruntio, utpote minus postulanti, aedium 
amplarum constructio suscipienda a Gallo, divito domino, addicitur. | Opere 
ex maóna parte perfecto Geruntius, cum denuo computos faciat, reperit se 
damno suo laborare debere, nisi conditiones mutentur. Quare deprimere 
incipit mercedem operariorum, qui. cum tum temporis alios labores facile 
invenire nequeant, inviti demum consentiunt; materiam adhibet viliorem, 
quam de qua contraxerat; sed cum ne sic quidem quidquam lucri habeat, 
a Gallo postulat compensationem. Quam ille negat. 


Quod cum Geruntio alia vice idem accideret in aedibus publicis, quas 
construendas susceperat, silet quidem de re; sed bonam nactus occasionem ipse 
compensationem amplam exsequitur, cum copiam magnam marcarum posta- 
| B ~A | "Hum, imminente mutatione flammis destinatam, incendio eriperet atque, ante- 
JB «K quam valore destituerentur, suo lucro venderet. 








Quaeritvb 1" quid iuris competat architecto, qui in computis faciendis in 
suum damnum erraverit. 


possitne suo marte in tali casu diminuere mercedem opera- 
E E) riorum vel materiae qualitatem. 
[BHT O' <D] de Geruntio eiusque agendi ratione in priore et posteriore 
casu indicandum sit. 

Solutio. 


Ad quaesitum 1” R. 1. In foro externo non videtur ullibi ei, 
qui statuto pretio certum opus perficiendum suscepit, ius dari habendi 
maioris pretii propter errorem a se in computandis expensis com- 
missum. Insuper etiam in foro conscientiae certo ius non habet 
exigendi compensationem neque alter contrahens obligationem sol- 
vendi, nisi certo constet de errore atque damno architecti, neque ullo 
modo ultra eam summam, pro qua aliu opus praestitissent, etiamsi in 
hoc casu architectus, qui re ipsa opus suscepit, ob singulares circum- 
stantias damnum habeat. 

R. 2. Si vero certo constet de errore commisso atque certum 
sit opus, de quo agatur, a nemine tam vili pretio potuisse vel posse 
perfici, aequitas vel etiam iustitia naturalis postulat, ut detur saltem 
pretium iustum infimum. Et quamquam, quando pretium concursu 
determinatur, generatim id iustum esse dici possit, de quo sit con- 
ventum: id tamen intelligi debet de libera conventione; sed error 
libertatem ex ea parte, qua erratur, aufert. 

Si vero leges positivae id non considerant, ratio est, quia nolunt 
legislatores lites augeri; immo diligentiam et considerantiam in con- 
tractibus faciendis iuste ita velle possunt acuere, ut etiam iis, qui 
inculpabiliter in iis defecerint, iuridicam actionem negent atque 
negotium componendum contrahentium conscientis relinquant. 


Ad quaesitum 2m R. 1. Materiam, do qua conventum est, in 
viliorem mutare per se non licet, praecipue id non licet, si hoc modo 
opus construendum minus evadat durabile vel periculo damni facilius 
exponatur. — Id vero practice in quaestionem venire vix potest, nisi 
agatur de defectibus materiae occultis, siquidem in rebus manifestis 
architectus id vix audebit, ne detegatur neve loco lucri damnum habeat. 

R. 2. Si post factum architectus se ita egisse confiteatur, id- 
que ita, ut opus aeque durabile sit neque ullum incurratur damni 
periculum, atque ex ea causa, quod alias ne pretium quidem infimum 
attigisset, sed — id quod ex errore non praeviderit — suo damno 
debuisset laborare, ut in casu nostro propositum est: existimo eum 
non esse obligandum ad compensationem domino faciendam.  Debebat 
enim ile, si rationabiliter agere voluerit, aut pretium solvendum 
augere aut viliore materia contentus esso. Verum quidem est elec- 
tionem per so debuisse esso apud dominum, utrum scilicet magis velit 
pretium augeri an viliorem materiam adhiberi; at si hanc electionem 
illi proponere architectus prudenter indicavit sibi esse periculosum, 
huic indulgendum est, si id omiserit. 

R. 3. Quod pertinet ad mercedem operariorum, primo distingue 
inter mercedem iam ex conventione determinatam et mercedem non- 
dum determinatam. 


905 

Si primum obtinet, iniustum est operarios moraliter. cogere ad 907 


consensum in mercedem diminutam, etsi merces antea statuta sit in- 

fimo iusto maior. Neque quod architectus in suum damnum erraverit, 

causa esse potest, cur contra operarios committat iniustitiam. 
LthmkuM, Casus conaeionUso. L Ed. 4. 30 

Etsi merces nondum sit determinata, non licebit angustiis ope- 
rariorum abuti, ut iis offeratur merces, quae haereat infra infimos 
limites iusti et quam iustam recipere potuissent, si opportuno tempore 
alteri labores suos locassent. Nam infra limites alias iustos deprimere 
non licet, nisi re ipsa labores praestiti tanti non valeant atque ex mi- 
sericordia erga laborantes aliquid saltem solvatur. — Verum labores, 
de quibus praestandis nunc demum fiat conventio, liceat architecto, si 
operarii consentiunt, conducere pro pretio intra limites iustos infimo. 


905 Ad quaesitum 3“ R. 1. Ex modo dictis solutionem prioris casus 
facile colliges. 

R. 2. In altero casu modus agendi est ars quaedam fraudulenta; 
sed quaeri demum debet, num Geruntius quoad rem seu effectum in- 
juste egerit hac compensatione, quae est compensatio quaedam occulta 
proprio marte facta. Si ius habuerit ad rem, i. e. ad maiorem sum- 
mam tantam, quanti valet copia ila marcarum, conditio primaria, 
quae ad compensationis occultae liceitatem requiritur, est verificata; 
alia conditio secundaria, difficultas aliter habendi quod suum sit, 
dubium non est quin adsit; nam praeposito aerarii publici persuadere 
ius suum res desperata et impossibilis est. 

Habuitne Geruntius re vera ius, ut summa maior quam do qua 
conventum est sibi solveretur? Ut antea dictum est, ex naturali 
aequitate vel etiam ex iustitia id ei competebat, si ea erat non sin- 
gularis Geruntii conditio, sed conditio communis, ut pro pretio illo, 
de quo convenerat, re vera opus susceptum construi nullatenus potuerit 
adeoque Geruntius in. faciendo computo inculpabiliter erraverit. Quodsi 
ita est, Geruntius in posteriore casu relinquatur in paco, modo ne 
maior sit valor marcarum quam summa illa, per quam additam Ge- 
runtius perveniat ad pretium constructi operis infimum. 


LOCATIO-CONDUCTIO (FAMULATUS). 
Casus. (282) 


Thecla famulatum susceperat apud Annam matronam, (piam sumpserat 
esse piam et religiosam, sed (piam nunc reperit esse valde singularem et 
intractabilem: (pio fit. ut saepe ex levissima causa famula detineatur, no 
possit diebus dominicis et festis Sacro intéresse. Quod Thecla cum ferre 
non posset, post novem hebdomadas ex abrupto matronae valedicit, secum 
sumens res suas atque salarium pro trimestri iam receptum, (pio vivere possit, 
dum alium quaerat famulatum. Sed Anna protestata Theclam cogit iudicia- 
liter, ut redeat et ut damnum ex recessu sibi causatum compenset. 

Ambrosia, in simil conditione posita, monet quidem dominiam suam, 
sed frustra. Quapropter melius sibi providere statuit. (Cum salarium hucus- 
que nullum acceperit, ex rebus dominae suae sibi sumit, quantum salario 
trimestris aequivalet, atque clam in alium locum aufugit, ubi omnes politiae 
conatus facile eludit. 


Quaeritur 1° quae sint iura et obligationes dominorum et famulorum in 
dissolvendo famulatu. 


2" quid ad propositos casus dicendum in foro externo, quid in 
foro conscientiae. 

Solutio. 


Ad quaesitum lm R. 1. Per se tum ab heris tum a famulis 909 
servari debet tempus contractus, vel dissolvendi contractus notitia 
praevie danda est tempore vel lege vel speciali conventione statuto. 
Alas qui solvit contractum seu violat, alteri tenetur de damno quod 
patitur. 

R. 2. Nihilominus exsistere vel accidere possunt causae graves, 
ob quas alterutri liceat alterius consensu non exspectato ante tempus 
statutum a contractu recedere. 

Eiusmodi causas, quatenus iure naturali exsistant neque positiva 
lege impediri possunt, habes 1) eo quod alter contrahens iniuste agat 
erga alterum in rebus contractus neque monitus velit desistere; 2) eo 
quod ex ratione improvisa contractus evadat nimis gravis neque sumi 
possit ad eiusmodi eventus obligationem susceptam extendi. 

R. 3. Non raro positivae leges accuratius definiunt causas, ob 
quas licet statim a contractu recedere, et alias causas, ob quas solus 
conceditur recursus ad indicem. Atque quoad famulatum domesticum 
plerumque speciales exsistunt leges, quibus difficilius fit hisce. famulis 
recedere quam aliis mercenarüs vel alieno servitio addictis. | Quae 
quidem practice saltem ad maiora evadenda mala observari debent; 
verum si recursus ad indicem est vel impossibilis vel praevidetur 
inefficax vel propter dilationem rei periculosus seu damnosus, hunc 
legalem ordinem servandi non est in se obligatio conscientiae. 

R. 4. In iure novo Germ, generatim quidem dicitur 626)910 
a contractu inter dominum et eum, qui ei operam suam addixit 
(Dienstverhaltnis), posse ab alterutro contrahentium recedi ilico er 
gravi causa; neque quae sint eiusmodi graves causae accurate descri- 
bitur. Sed statuitur dominum teneri iis medis uti, quibus a labore 
imposito periculum vitae vel sanitas, quantum laboris natura patiatur, 
satis avertatur; et ut, si alter in familiam seu domesticam receptus 
sit communionem, ea praestentur, quae respectu valetudinis, bonorum 
morum, religionis exercendae sint necessaria. Quare si dominus, etsi 
monitus, haec neglegere pergat, alter qui se ei addixit, ilico potest 
recedere. 

Verum quoad [famulos domesticos proprie dictos (Gesinde) ex- 
ceptio facta est secundum leges singularum regionum, atque accuratius 
recenseri solent causae, ex quibus liceat recedere, tempore contractus 
non exspectato. Re ipsa in paucissimis locis causa religionis exer- 
cendae, quae a domino impediatur, agnoscitur pro ratione, cur hisce 
famulis liceat ilico recedere.  Agnoscitur tamen in Bavaria et in 
paucis parvis territoriis. 

Ad quaesitum 2" R. 1. In utroque casu habemus causam, quae 911 
naturaliter dat ius recedendi, si re vera sine iusta causa famulae 
saepius detinentur ab exercitio religionis praescripto; si vero domina 
iustam causam habet, quae excuset a lege audiendae Missae, propterea 
quod detineantur famulis non erit ius recedendi ante tempus con- 

Quamquam autem in priore casu Thccla per se dominam antea 
monere debuit: tamen, si haec monitio videbatur fieri frustra, eius 
omissio non tanti momenti est, ut Thccla ius dominae notabiliter 
laeserit, idque eo minus, quando lex territorialis eiusmodi religionis 
exercendae impedimentum pro causa, cur recedere liceat, agnovit. 


R. 2. Cum liceat alicui ex gravi causa recedere, sine dubio, si 
quis huius causae culpabilis auctor exsistit, ille damnum ferre, immo 
etiam alteri recedentü damnum, quod hic patitur, resarcire tenetur. 
Quapropter in propositis casibus neque Thccla neque Ambrosia, saltem 
non per se, tenetur dominae damnum reparare, quod illa ex famulatu 
praepropere linito patiatur; utraque vero ius habet, ut a domina sua 
tantum recipiat, quantum unaquaeque damnum incurrat ex carentia 
famulatus vel salarii, quo victum sibi comparet. Si igitur neutra 
plus secum sumpsit, in conscientia nec Thecla neque Ambrosia in- 
quietanda est; nam etiam posterior non fecit nisi compensationem 
occultam non iniustam. Si vero Thecla vel Ambrosia plus secum 
tulerit, ad id ius non habuit, nisi leges positivae plus iuris 1s con- 
cedunt, qui ex iusta causa contractum ante tempus solverint. 


212 R. 3. Haec ultima sumptio, quod leges positivae plus iuris con- 
cesserint, in nostro casu videtur esse exclusa: alioquin dominae dere- 
lictae actionem 1udicialem non possent efficaciter instruere. Potius 
videtur secundum leges territoriales in utroque casu recessus illegiti- 
mus. Ex quo fit, ut etiam dici debeat, quid Theclae incumbat post 
iudicis sententiam. Nam de Ambrosia sub hoc respectu nihil dicendum 
Occurrit, utpote quae hanc sententiam fecerit impossibilem. 

Thecla in eo iuridicam culpam commisit, quod dominam non antea 
monuit. Si igitur ex hac monitionis omissione qua tali dominae ali- 
quod damnum ortum fuerit, id Thecla post sententiam etiam in con- 
scientia resarcire debet. Sed si sententia, quamquam secundum legem, 
damnum resarciendum imponit ex recessu praepropero qua tali, id 
censeo esse iniustum, eo quod in tali casu sententia cogeret ad illi- 
cita, ad violationem legis ecclesiasticae sine causa sufficienti. 

Dixi sententiam iudicis continere coactionem ad illicitam legis 
ecclesiasticae violationem. Etsi enim in tali casu Thecla subiective 
seu personaliter excusetur a Missa audienda ex eo, quod se praevideat 
coactum iri ad subeundum gravo damnum: tamen omissio Missae 
manet obiective contra legem, eaque legis violatio 1mputatur iis, qui 
sine iusta causa ad omittendum cogunt. 


LOCATIO-CONDUCTIO. 
Casus. (283) 


Clodius cum familia sua conduxerat pretio reducto domum, quam in- 
spexerat quidem et cuius conditionem non salubrem adverterat. Sed vix 
coeperat ibi habitare, cum timet pro uxore et filiolis, ne notabile detrimentum 
valetudinis capiant. Quapropter inquirit statim in aliam domum conducen- 
dam; qua reperta, illam priorem domum locatore non praemonito relinquit, 

nec quidquam pro locatione solvere vult. Locator autem Clodium in ius 
vocat, quo saltem pro toto tempore semestri, ad quod de locatione con- 
tractum erat, locationis pretium recipiat, negata etiam facultate qua Clodius 
domum derelictam pro illo tempore alis sublocaret. Et cum paulo post 
exorto in vicinia incendio etiam domus ista damnum pateretur, huius damni 
reparationem a Clodio postulat. 


Quaeritur 1° quae sint consuetae conditiones locationis. 
2^ quid Clodio faciendum sit, cum in ius vocatur. 


3^ quomodo in foro conscientiae lis inter Clodium et eius loca- 
torem componenda sit, si externum forum abhorreant. 


Solutio. 


Ad quaesitum 1l" R. 1. Libera conventione licet generatim certas 
conditiones constituere: quae, si honestae sunt, debent servari. Parti- 
cularibus conditionibus ex libera conventione oriundis deficientibus, 
standum est legibus regionis vel consuetudini loci. — Leges autem, 
quae onus imponunt ultra naturalem aequitatem atque in praesumpta 
culpa fundantur, absente culpa theologica non obligant in conscientia 
nisi post actionem in foro externo factam. 

R. 2. Locator rem tradere debet talem, sicut conventum est; 
propter defectum non notabilem contractus non fit rescendibilis, etsi 
pretium pro rata possit reduci (C. Germ. S 542); locatarius finita 
locatione rem reddere debet qualem recepit, ita ut de detrimenti rei 
teneatur, exceptis iis, quae res ex usu communiter patitur. Casus 
autem fortuitos sine culpa exortos non locatarius sed locator fert: 
in qua re diverse diversae leges statuunt quoad probationem culpae 
vel immunitatis a culpa; sed si culpa theologica abfuit, locatarius iis 
legibus non tenetur nisi post iudicis sententiam iuste latam. Cf. C. Gall, 
a. 1734 ; C. Germ. $ 547 sqq. 

R. 3. Rescindere contractum ante tempus ex gravi tantum 
causa licet; alioquin locatarius pro toto tempore quo contractus ob- 
ligat, i. e. usque ad proximum terminum quo liceat eum finire, censum 
solvere debet. 

R. 4. Quoad usum rei locatarius non potest facere usum ab- 
usivum; quoad sublocationem rei locatae eiusve partis standum est 
legibus loci, quae modo eam permittunt, nisi in contractu specialiter 
sit interdicta (C. Gall. a. 1717), modo eam excludunt, nisi in con- 
tractu fuerit permissa (C. Germ. $ 549). 


Ad quaesitum 2“ R. 1. Quoad subitam contractus rescissionem 
iure Germ. $ 544 cautum est, ut propter conditionem domus vale- 
tudini notabiliter adversam locatio rescindi statiin. possit, etiamsi 
conditio domus locatario nota fuerit, immo ab eo renuntiatum sit iuri 
locationis rescindendae. Quae lex sane iusta est; neque tamen iniusta 
est alia, quae in tali casu eum, qui sciens et volens contraxerit, 
cogat ad solvendum pretium locationis integrum. 

R. 2. Pro tempore, quo re ipsa Clodius domo conducta usus 
est, iustitia exigit, ut census stipulatus solvatur, i. e pro rata tem- 

poris. Immo si lex regionis cum, qui cum plena rei cognitione sic con- 
traxerit, ad plus solvendum obligat, censeo legem illam etiam ante 
sententiam indicis ibi obligare, modo pretium sit moderatum ; non ob- 
ligare, ne post indicis sententiam quidem, si conditio illa mala ignota 
plano locatario erat ex culpa seu fraude locatoris; obligari quidem, sed 
post sententiam iudicis tantum, si ignota locatario erat ex eius negle- 
gentia seu culpa iuridica. Clodium etiam ius Germ. (8 539) obligat. 

915 R. 3. De iure sublocandi domum desertam sermo esse nequit 
nisi relate ad id tempus, pro quo Clodius etiam post mutatam habi- 
tationem censum locatae domus debeat. Quod si pro aliquo tempore 
obtinet, per se lex regionis respici debet, sicut supra ad Q. 1“ R. 4 
dictum est. Verum cum in nostro casu agatur de habitatione vale- 
tudini incolarum notabiliter nociva, potius quaelibet sublocatio debet 
dici interdicta, nisi forte conditio eiusmodi sit, ut non sit nociva 
omnibus, sed solum Clodio eiusve familiae membris propter eorum 
valetudinem iam debilitatam et male affectam. 

R. 4. Circa damnum ex incendio ortum standum est iudicis 
sententiae, nisi haec aut contra Clodium lata sit ex facto falso 
supposito vel sine ulla eius culpa etiam mere iuridica, aut contra 
dominum propter culpam Clodii theologicam commissam quidem sed 
non probatam. 


Ad quaesitum 3" R. Responsum iam habes ex is, quae ad Q. 2" 
dicta sunt, videlicet: 1) generatim aliquid solvendum est saltem pro 
tempore illo, quo Clodius re ipsa domo utebatur; 2) si domus non est 
insalubris omnibus, sublocandi facultatem concedere convenit pro casu, 
quod Clodius solvat censum pro toto tempore initi contractus; immo 
concedi debet, si Clodio conditio domus locatae non erat antea 
omnino nota; 3) quoad damna ex incendio orta haec Clodius, si res 
in solo foro conscientiae agitur, reparare non tenetur, nisi culpam 
theologice gravem commiserit. 


DE PIGNORE. 
Casus. (284) 


Onesimus pro debito, quod erga Philocratem contraxerat, ei in pignus 
dedit copiam vini, quam suo tempore soluto debito sibi afferendam curaturus 
sit. Philocrates post aliquod tempus experimentum sumens de vinis com- 
perit aliquot dolia in periculo esse, ne corrumpantur. Scribit quidem ad 
Onesimum, sed responso nondum accepto opportunitatem nactus vendendi 
illud vendit dimidio pretio eius quod alias habuit, atque sibi ipsi eodem illo 
pretio dimidiato applicat doliolum, quo statim utitur in instructa aliqua 
festivitate. Onesimus postea conqueritur atque saltem usque ad F4 partes 
consueti pretii compensationem a Philocrate postulat; quod si nolit, minatur 
litem intendere de toto damno, utpote ex incuria Philocratis causato. 


Qvaekitvb 1 quae sint generatim officia debitoris seu rei domini, quae 
creditoris seu pignoris possessoris. 


quid in specie liceat circa rem pigneratam vendendam. 
quid ad propositum casum sit dicendum. A« 


us» D 

Solutio. 


Ad quaesitum lm R. 1. Creditor, qui pignus possidet, debet ut 916 
bonus administrator curam rei agere, ne ex sua culpa rem pessumdet 
vel in periculum inducat; alioquin rei domino, i. e. debitori, tenetur 
damnum resarcire. 

R. 2. Quodsi ad rem conservandam expensas facere debuit, has 
ut debitor resarciat, ius habet. 

R. 3. Rei fructiferae fructus per se non possessoris pignoris 
sunt, sed domini. Nihilominus si pignus datum est in plenam cre- 
ditoris possessionem, praesumitur eum posse fructus sibi facere, ita 
tamen ut in partem factae solutionis debiti computentur; alioquin de 
fructibus in ipso contractu stipulandum est. Cf. cod. iuris Germ. 
$ 1212 sqq; C. Gall. a. 2081. 


Ad quaesitum 2m R. 1. Ex modo dictis sequitur, si res 1in917 
pignus data periculum corruptionis subeat, id tempestive nuntiandum 
esse debitori seu pignoris domino, ut sibi providere possit. Ceterum 
de his aliisve casibus occurrentibus cod. Germ, accuratius iura de- 
finivit. 

R. 2. Quodsi periculum sit in mora, ita ut dominus moneri 
nequeat, aut si monitione facta sub comminatione rem alioquin 
venditum iri dominus hanc monitionem neglexerit, possessor pignus 
vendere potest atque ex pretio accepto solutionem debiti computare. 
Ita ex iure Germ. $ 1219 sqq. 

R. 3. Si*tempus solvendi debiti advenerit, pro quo creditor 
pignus acceperat, atque debitor est in mora solvendi, creditor post 
monitionem frustra factam elapso mense pignus etiam vendere potest 
(ins Germ. $$ 1228 sqq). Verum monitio debet accurate fier se- 
cundum leges; alioquin creditor domino pignoris tenetur de damno ex 
praepropera venditione secuto. — "Venditio autem fieri debet vel pro 
pretio currenti (Marktpreis) vel venditione publicae licitationis. 


Ad quaesitum 3m R. 1. Philocrates per se debuit responsum One-91$ 
simi exspectare, antequam vinum venderet, nisi forte extraordinariam 
nactus opportunitatem illud melius vendendi, quam alias sperari licuit, 
consensum Onesimi rationabiliter praesumpsit. Sed talem opportuni- 
tatem re vera nactus vel ea usus non est, ut ex casu patet. 

R. 2. Cum de pretio currenti sermo esse nequeat, maxime quia 
agitur de vino, quod vilius factum est, per se Philocrates, etiamsi 
habuisset facultatem | vendendi, debuisset illud vendere in publica 
licitatione. Quare. Onesimus non tenetur contentus esse pretio illo 
dimidiato, sive agitur de vino, quod Philocrates consumpsit, sive de 
eo, quod vendidit. 

R. 3. Quare si Onesimus insistit in petendo pretio maiore aut 
in intendenda lite, ad haec ius habet, atque post latam iudicis sen- 
tentiam huic Philocrates etiam in conscientia stare debet; antea si 
ad eam evitandam rem cum Onesimo composuit, stare debet huic 
conventioni. 

R. 4. Verum si Onesimus non urget, Philocrates non tonetur 
ex sese aliquid resarcire, nisi fraudulenter egerit. Si igitur putaverit 
se in licitatione maius pretium non esse consecuturum, potest in ven- 
ditione privatim. facta acquiescere atque etiam sistere in computando 
eodem pretio pro vino a se consumpto. Quoad maiorem damni compen- 
sationem exspectare potest petitionem vel 1udicialem actionem Onesimi. 
— Sed si fraudulenter egit, a compensatione damni non excusabitur 
nisi per condonationem ab Onesimo sciente et volente factam. 


ASSECURATIO (D. 
Casus. (285) 


Marcus maritus assecurandam curat vitam suam, quo post suam mortem 
uxor alive heredes notabilem summam recipiant. | Procurator assecurationis 
Marco tradit interrogatorium seu schedam typis impressam, qua enumerantur 
conditiones quam plurimae et minutae circa statum et valetudinem assecu- 
randi, quarum si qua falso negata vel non manifestata fuerit, iure quidquam 
recipiendi assecuratus privatur; ceterum procuratori sufficit testimonium medici 
a se assignati. Quod Marcus quidem attulit, non tamen manifestat se ante 
annos inflammationem pulmonum passum esse atque sanguinis copiam evo- 
muisse. Post alios annos mala illa affectio recruduit, atque Marcus adeo 
graviter aegrotat, ut de eius vita sit desperatum. X Conscientiae stimulis agi- 
tatus in confessione quaerit a confessario, quid propter rem istam in asse- 
curatione celatam facere et num uxorem omni ope destitutam relinquere debeat. 


Quaeritur 1“ quid de assecuratione eiusque iustitia notandum sit. 
2° conditiones istae appositae quid efficiant. 
3° quid de casu Marci sit dicendum. 


Solutio. 


919 Ad quaesitum 1" R. 1. In se eiusmodi assecurationes licitae sunt 
tum ex parte eorum, qui eas quaerunt, tum ex parte eorum, qui pro 
soluta annua taxa eas praestant, servata tamen iusta proportione 


inter annuam taxam et summam, de qua post mortem vel elapsum 
terminum solvenda conveniatur. 


R. 2. Quae proportio prioribus quidem temporibus maximam 
censebatur habere latitudinem, quin laederetur iustitia, cum assecura- 
tionis contractus contractibus mere aleatoris accenseretur. Sed cum 
ex hodierna praxi hunc characterem ex magna parte exuerit et ad 
providam curam pro familia superstate soleat pertinere, iustitia taxae 
fundamentum habet ex statistics, quae praebet probabilitatem, secun- 
dum quam mortes in similibus casibus accidere soleant. Multo minus 
tamen accurate determinari poterunt limites iusti quam in mercium 


emptione et venditione, ita ut conventioni libere initae generatim 
standum sit. 


R. 3. A contractu exsulare debet omnis fraus: quae ex parte 
eorum qui assecurationcm | quaerunt committitur, quando pericula 
maturioris mortis celantur; ex parte eorum qui assecurationem prae- 


Translatio iur. per contractus. — Asseeuratio, 473 


stant, non solum quando non habent, unde postea solvant, sed etiam 
quando contractum eiusve valorem eiusmodi clausulis saepiunt, ut 
communiter homines eas capere nequeant atque ita inscii incurrant 
periculum amittendi iura sua. 


Ad quaesitum 2m R. 1. Contractus initur vix non semper cum 
societate assecurationis. Diversae illae societates diversimode clausulas 
statuunt atque interpretantur. Agitur videlicet de veritate vel falsi- 
tate in iis quae postulantur declarationibus. 

Aliae, ut societates Americanae, clare distinguunt inter falsitates 
vel errores, qui reddant contractum nullum, et alios errores: in 
posterioribus societas solum ex fraude, quam passa sit, vel ex errore 
notabili, in quem sit inducta, indemnitatem petere potest pro damno 
quod incurrerit. 

Aliae statuunt, ut propter falsas declarationes (sive a scientibus 
sive a nescientibus factas) notabiles contractus sit nullus. 

Aliae statuunt nullitatem propter falsas declarationes notabiles 
scienter factas; quae si factae sint inscio contrahente, non nullitatem, 
sed solam reductionem summae stipulatae inducant. 

Aliae statuunt, ut propter solos errores ex gravi neglegentia vel 
scienter commissos contractus possit impugnari. 

Aliae statuunt, ut propter errores quomodocumque commissos, 
qui ex indicio prudentum in contractum influere potuerint, societas 
ad nihil. teneatur. 

R. 2. Hanc nullitatem | contractus vel obligationis societatis 
aliquae societates expresse ita intelligendam esse statuunt, ut nihilo- 
minus praemia annua soluta societati maneant addicta, nisi assecuratus 
probet errorem factum esse sine sua culpa, in quo casu praemia soluta, 
subtracta tamen certa parte, reddentur. 

R. 3. Non paucae societates declarant contractum propter falsas 
declarationes invalidum vel rescindibilem, postquam per quinque annos 
duraverit, haberi pro sanato et valido. Cf. his do rebus //uppert, Der 
Lebensversicherungsvertrag 23 sqq. 


R. 4. Potissima igitur quaestio est, quousque obligationes in 
conscientia extendantur. Ad quod breviter haec dicenda esse censeo: 

1l) Quamquam fraudulenter aliquid reticere vel falsum affirmaro 
numquam non sit peccatum: nihilominus, quando lapsu temporis con- 
tractus sanatur, post tempus elapsum, si eo usque damnum nullum 
fuerit exortum, fraus non amplius secum fert obligationem restitu- 
tionis. Quod certo magis valet de errore inculpabiliter admisso vel 
causato. 

2) Quamdiu contractus manet in foro externo impugnabilis, si re 
vera impugnatur, standum est clausulis contractus et indicis senten- 
tiae etiam in conscientia, nis] societas assecurationis insto duriores 
clausulas (cf. R. 2 ad Q. 1") statuerit vel per suos procuratores eum, 
qui contraxit, fraudulenter circumvenerit. 

3) In alis casibus, atque imprimis tempore illo intermedio labi- 
litatis contractuum, probabile puto esse contractum non pro plene 

nullo in conscientia haberi debere, sed tum demum quando nullitas 
eius a societate invocetur. Quod nisi liat, obligationem ex declara- 
tone falsa vel erronea oriundam hanc esse, ut damnum efficaciter 
illatum societati resarciatur. 

922 Rationes, quae me movent ad ita sentiendum, sunt hae: Si in 
conscientia contractus eo ipso plene nullus esset, non liceret assecurato 
demum summam a societate oblatam accipere. Id autem universim 
statuere durissimum est. Porro: a) aliquae societates dicunt in casu 
erroneae declarationis se non esse obligatas. Quod recte intelligitur, 
etiamsi ille, qui assecuratus est, non sit obligatus solutionem a 
societate oblatam respuere, b) Etiamsi aliquae societates dicant 
contractum nullum, iam usu receptum est atque ex iurisperitorum 
sententia fit, ut leges, quae certos quosdam contractus statuunt 
nullos, intelligantur ita, ut contractus ili tum demum plene nulli 
sint, quando eorum nullitas ab alterutro contrahente invocetur. (Cf. 
Van Gestcl, De iustitia et lege civili? n. LXXXII.) c) Si nullitatem 
plenam ilico in conscientia statuas, eiusdem iuris haberi debet amissio 
omnium praemiorum annuorum iam solutorum ; sed eam poenam de- 
beri sino ulla sententia vix cuipiam suadebis, immo id iustitiae con- 
sonare merito dubitabis, d) Complures societates nullitatem aeque 
statuunt propter errorem inculpabilem (si quando immunitas a culpa 
non potest probari) atque propter errorem culpabilem. Sed in priore 
casu ante sententiam .indicis aliquem ad tantum damnum tantamque 
poenam teneri est contra omnem analogiam, immo contra iustitiam. 
Ergo ratio est, cur illam nullitatem sumamus pro nullitate non plena 
seu pro rescindibilitate. 


Lex imperii Germ. d. d. 30Maii 1908 de conditionibus quae manifestandae 
erant non manifestatis statuit: assecuratori post 10 annos elapsos non am- 
plius competere ius recedendi a contractu propter eiusmodi defectus commissos, 
nisi reticentia vel occultatio dolo facta fuerit ($ 163). 

De cetero contractus ex talibus defectibus non dicitur unquam nullus, 
sed solummodo alteri contrahenti datur ius rescindendi. — Quoad falsam autem 
aetatem eius cuius vita assecurata est, generatim ne conceditur quidem ius 
rescindendi contractus, sed tantum ius augendi praemii annui vel diminuendae 
summae, quae in casu mortis solvenda fuerit ($ 162). 

Quapropter in Germania saltem, si modo iustitia naturalis iuris servata 
aut negotium ad conditiones naturalis iuris iustitiae compositum fuerit: quoad 
reliqua ii. quorum interest, stare possunt contractui, donec ab altera parte 
rescissio secundum leges positivas postuletur. 


923 R. 5. In omni autem casu damnum efficaciter societati causatum 
resarciri debet 1) ex titulo actionis culpabilis, 2) etiam damnum ex 
inculpabili errore ortum, quatenus error ille causa fuit, ut propter 
annuum praemium insto minus acceptum societas verum damnum in- 
currerit. Quae obligatio cum realis sit, transit. etiam ad heredes 
saltem secundum vires hereditatis. 


Ad quaesitum 3n R. l. Si res in Germania agitur et contractus 
ante decennium iam initus est; aut si societas, quacum Marcus asse- 
curationis contractum iniit, post quinquennium non amplius contractus 

impugnat, atque quinque anni ab inscriptione in societatem elapsi 
sunt: Marcus ab omni obligatione ex reticentia sua forte oritura est 
liber, atque consequenter in casu inortis eius heredes summam  stipu- 
latam accipere possunt integram. 

R. 2. Si vero eiusmodi sanatio contractus locum non habet, 924 
distingui debet: 1) Si societas assecurationis contractum impugnatura 
sit post Marci mortem, heredes Marci nihil accipient neque ad quid- 
piam ius habent, minus etiam occulta uti possunt compensatione. 2) Si 
res ad notitiam societatis non pervenerit, heredes summam oblatam 
accipere possunt; verum si Marcus re ipsa decesserit ex illa inflam- 
matione paulo post inscriptionem suam recrudescente, saltem occulta 
restitutione augere debent praemia annua hucusque soluta. Videlicet 
propter affectam valetudinem Marci ab initio augebatur periculum 
citius decedendi, quam si bona valetudine usus esset, adeoque etiam 
periculum pro societate assecurationis, ne citius, i. e. post pauca prae- 
mia annua accepta, totam summam cum suo damno solvere debeat: 
verum secundum hoc periculum praemia annua sunt aestimanda, seu 
aucto hoc periculo praemium annuatim solvendum ab initio statuitur 
et debetur maius. Ergo praemia reapse soluta manserunt iusto 
minora, atque etiam nunc ab heredibus defectus ille supplendus est. 
Quare si res ita est, Marcus per se heredes monere debet de illa 
obligatione. 3) Quodsi Marcus tam diu vixit, quamdiu victurus esse 
praevidetur, seu non citius mortuus est, quam probabiliter moriturus 
est etiam alius vir similis in. bona valetudine constitutus, obligatio 
nulla in conscientia imponenda est, etiamsi societas non soleat per 
lapsum temporis contractus habere pro sanatis et firmis, cum de 
damno efficaciter illato non satis constet. Et hac in re, si solum 
legis naturalis exigentiam secundum normam iustitiae spectamus, pro- 
babilis 1sta vitae et mortis aestimatio magnam habet latitudinem, cum 
homines etiam eximiae valetudinis sexcentis infortuniis subiacere et ex- 
stingui possint. 


ASSECURATIO (ID). 
Casus. (286) 


Lenaeus cum vitam suam vult assecuraro, interrogatus, num pravos 
habeat habitus, num aegrotaverit, chirurgicam subierit. operationem, haec 
accidisse negat. Re vera caste non vixerat atque etiam ante annum quidem 
ulcero in pede laboraverat, quod chirurgus debuerat excidere; sed huius rei 
tamquam minoris momenti mentionem non fecit. Verum tribus annis postea 
in eodem loco ulcus recrudescit atque Lenaei mortem adducit. 


Quaeritur 1' possintne Lenaei heredes illius rei conscii eam silentio pre- 
mere et pecuniam ab assocuratoribus accipere. 
2" assecuratores, si rem cognoverint, possintne iure omnem so- 
lutionem negare. 


Solutio. 


Ad quaesitum 1“ R. 1. Cum modus, quo in foro conscientiae92' 
diudicari contractus assecurationis possit, in casu antecedenti ex- 

plicatus sit, statim ad practicam solutionem transire licet. Solutio 
pendet ab eo, utrum agendi ratio Lenaei dici debeat fraudulenta, 
necne; dein utrum circumstantiae silentio pressae eiusmodi sint, quae 
a prudentibus habeantur pro adeo notabilibus, ut proptcrea praemium 
annuum assecurationis augeri soleat. Ut igitur de hac re dicam, quid 
pro casu proposito sentiam: 


R. 2. Inquisitio de intimis moribus est adeo exorbitans, ut non 
videantur homines teneri ad occulta vitia eaque probrosa manifestanda; 
sed societas assecurationis. si in differentia morum notabile discrimen 
ponit pro aestimando pretio assecurationis vitae, sistere videtur in iis, 
quae indicium prudentis medici circa statum valetudinis ex hac parte 
male affectae notabiliter mutare possint. Quae si aberant, responsum 
Lenaei circa hanc rem neque mendacium erat sed restrictio non pure 
mentalis neque iniusta fraus erga societatem. 


926 R. 3. Quod pertinet ad ulcus illud, quo Lenaeus in pede labora- 
verat, sane non erat tanti momenti, ut praeteritio huius rei dici 
possit mala fraus vel culpa gravis a Lenaeo commissa. Nam haec 
res censetur iure parvi momenti, neque ulla esset societas assecura- 
tionis, quae propterea aliquem a contractu secum ineundo reiceret 
vel annuum praemium augeret, nisi forte medicus de aegrotantis vale- 
tudine male indicaret. Sed si ita esset, iam casus transfertur et 
mutatur in alias circumstantias. Alias autem, si dein revera eiusmodi 
ulcus postea in eodem loco recrudescat, id censetur per accidens fieri, 
et si mors inde sequitur, id collocandum est inter accidentia, quae 
societas assecurationis ferat. 


Censeo igitur heredes Lenaei accipere et retinere posse summam, 
quam pro assecuranda vita Lenaei spoponderant. 


927] Ad quaesitum 2" R. 1. Ad hanc quaestionem non potest dari 
unum atque generale responsum. Nam multum pendet a tenore con- 
tractus. Ex eo enim quod heredes Lenaei possint a societate sum- 
mam oblatam accipere neque teneantur ipsi omnium circumstantiarum 
accuratam notitiam ei communicare, nondum sequitur societatem ex 
sua parte non posse licite aliter rem tractare. 


SI igitur ex tenore contractus huius nullitas 1invocari possit atque 
re vera invocetur vel etiam iudicialiter pronuntietur: nolim negaro 
societatem iure suo uti, si negat solutionem. Verum in hoc casu 
praemia annua soluta, modica facta deductione expensarum, here- 
dibus Lenaei restituenda sunt, siquidem culpa vel fraus nulla ad- 
erat neque poena confiscationis omnium praemiorum annuorum iusta 
fuerit. 


R. 2. Quodsi in tali casu tenor contractus eiusmodi esset, ut 
societas et nihil solveret et integra praemia annua sibi soluta retinere 
posset: talem contractus dispositionem pro satis iusta habere nequeo, 
immo merito dubitari potest, num in iudiciali actiono haec contractus 
dispositio pro iusta sustineatur. Quare heredes Lenaei iure suo agunt, 
si societati assecurationis litem intendant. 

ASSECURATIO (III). 
Casus. (287) 


Marcion mercator in favorem familiae ante novem annos vitam suam as- 
securavit pro 20000 marcarum. Non indicavit patrem et fratrem maiorem 
in Americani profectos phthisi esse mortuos neque indicavit se domi in offi- 
cina sua res periculo explosionis obnoxias venales habere: quas vidit esse 
circumstantias, ob quas societas assecurationis contractus declararet nullos. 
Nunc vero ex infortunio viae ferreae laesus morti proximus exsistit atque 
angitur, utrum possit uxori cum tribus filis alioquin. indigentibus assecura- 
tionis summam relinquere, an hi debeant omni iuri ad illam renuntiare. 


Quaeritur 1? quid iuris sit ex parte societatis assecurationis. 


2° quid Marcioni eiusve heredibus in conscientia liceat. 


Solutio. 


Ad quaesitum 1“ IIl. 1. Circumstantiae non declaratae sane eius-928 
modi sunt, ut, si notae fuissent, in contractum eiusque mutationem 
multum influxissent. Quare iure suo utitur societas, si contractus in- 
vocet nullitatem, immo si neget — quando per contractum hoc ius 
habuerit — omnem praemiorum annuorum qualemcumque restitutionem, 
cum in hoc casu, aliter atque in priore (n. 925 et 926), sane culpa- 
bilis adfuerit reticentia. 


R. 2. Iure igitur societas instituet inquisitionem ad detegendas 
omnes circumstantias. Verum societatis est haec inquirere, non Mar- 
cionis vel eius heredum haec ex sese manifestare. 


Ad quaesitum 2m R. 1. Si non ex infortunio viae ferreae sed 929 
naturali rerum cursu ex afflicta valetudine Marcion mortem subiturus 


esset, respondendum esset ut supra casu penultimo ad Q. 3 R. 2, 
n. 924. 


R. 2. Nunc vero puto responderi posse magis in favorem Mar- 
cionis. Ex reticitis circumstantiis mors Marcionis praematura non 
est inducta, cum re ipsa inducta sit per infortunium viae ferreae, 
quod Marcionem, etsi robustissimus fuisset, aeque prostravisset. Quare 
ex reticentia illa, utut in se culpabili, efficax damnum societati nullum 
infertur. Ex iniusta igitur damnificatione obligatio restituendi non 
exsistit. Quare cum contractus assecurationis probabiliter in foro 
conscientiae solum sit rescindibilis, illi stari potest seu summa assecu- 
rationis accipi, donec societas re vera nullitatem invocaverit. 


ASSECURATIO OPERARIORUM. 
Casus. (288) 


Bion cum fratre 1iuniorc paternum agellum colere solent, atque in tabulas 
assecurationis uterque inscriptus est. Bion igitur cum in colligendis fructi- 
bus occupatus ad sumendum prandium consideret, ex gravi incuria in falcem 
cecidit, ita ut brachium graviter laesum tandem debuerit amputari ipseque 

laborandi incapax evaserit. Frater autem iunior, audaci saltu  accurrens, 
crus fregit; quo factum est, ut per aliquot menses deberet aegrotus decumbere 
neque ad labores consuetos in postorum peragendos aptitudinem plenam re- 
tineret. — Infortunia illa denuntiantur ut in exercendo munere exorta, atque 
ita sine ulteriore inquisitione utrique annuum salarium  adseribitur uni ut 
laborandi pleno impotenti, alteri ut impotenti ex parte. 


Quaehitür 1° utrum tuti salaria accipere possint, an accepta restituere atque 
futura recusare debeant. 


24^ quid generatim dicendum de eo cui iniuste salarium annuum 
addictum fuerit. 


Solutio. 


Ad quaesitum I R. 1. Haec assecuratio non contractu privato 
sed lege publica regitur. Quare responsum per se dandum pendet a 
recta legum assecurationis interpretatione atque ab ambitu eorum, qui 
illa lege comprehendantur. Ut autem recta fiat interpretatio, ante 
oculos habenda est intentio legis, ut operariis egentioribus subsidium 
et beneficium praestaretur. Ex quo fit, ut lex, quantum verba legis 
permittunt, in favorem operariorum sumatur iique soli a favore legis 
excludantur, qui verbis legis comprehendi non possint. 


R. 2. Lex assecurationis contra infortunia loquitur de infor- 
tuniis, quae accidant in exercendo munere (,beim Betriebe sich ereig- 
nende Unfalle"^). Quare infortunium accidere debet non plane extra 
ipsum muneris exercitium, sed in aliqua actione quae aliquo saltem 
modo ad muneris exercitium spectat. Piloty, harum legum interpres, 
accessum seu iter ad muneris exercitium pro diversis circumstantiis 
modo iam incohatum muneris exercitium esse dicit, modo nondum 
(ad $ 1, p. 1, not. 8). 

R. 3. Culpa eius, qui infortunium passus est, non efficit, ut ius 
recipiendae compensationis exstinguatur, nisi ex proposito sibi nocendi 
causam infortuni dederit. Cum enim aliqua culpa, neglegentiae vide- 
licet seu socordiae, vix umquam abesse soleat atque difficile sit 
culpae gradum determinare, ius recipiendae compensationis fere semper 
precarium esset, si culpa eius, qui infortunium passus fuerit, eum a 
iure excluderet. Quapropter quo efficacius operariis succurreretur, ut 
sola infortunia ex malitia seu ex proposito causata ad damni com- 
pensationem ius non darent, a legislatore statutum est. 


R. l]l. Ex quibus iam deducitur neque incuriam Bionis neque 
temeritatem fratris causas esse, cur ius ad recipienda salaria eis 
negandum sit, si modo ipsum infortunium in exercendo munere acci- 
disse dici possit. Atque ita dici posse, certum quidem non est, at 
satis probabile videtur: quod sufficere debet, ut Bion eiusque frater 
salarium tuti accipere possint, donec forte iuridica sententia eo pri- 
ventur. Nam prandium, quod in loco laborum sumitur, non minus 
ad ipsum exercitium muneris perlinet quam breve otium, quod operarius 
in ipsa officina sibi indulget, et in quo ipse repentino casu lapidis e 
tecto soluti infeliciter laeditur. Neque tamen quispiam eum, qui sic 

laesus fuerit, a iure habendae indemnitatis, eiusque ex lege asse- 
curationis, excludere audebit. 


Ad quaesitum 2m R. 1. Si, qui putat iniuste sibi addictum esse 932 
.salarium, omnia accurate, sicut re vera facta sint, enarraverit, cum 
de infortunio eiusque causis inquireretur, existimare potest sibi recte 
secundum legis interpretationem esse compensationem addictam eamque 
retinere et porro recipere potest, donec certo de commisso errore 
constiterit. Si voro ipse reticendo verum vel enarrando falsum causa 
fuerit, cur sibi summa indemnitatis addiceretur, alias ea cariturus, 
ea quae indebite accepit reddere debet neque porro sibi accipere 
annuam summam potest. 


R. 2. Aperte tamen fraudem a se commissam fateri non te- 
netur, ne periculo gravis omnino poenae se exponat. Quare si aliter 
gravem poenam non possit declinare, permittendum ei est, ut accipiat 
quidem porro annuam summam, eam vero non sibi accipiat, sed ilico 
tradat viro fido, qui eam in communem utilitatem seu in pauperes 
distribuat. Ratio cur pauperibus possit fieri restitutio loco verorum 
dominorum ea est, quia ad hanc summam permulti domini contri- 
buere debent, ita ut in singulis casibus infortunii singuli parvam 
tantum summam pecuniae solvere cogantur; eam autem ipsis dominis 
laesis restituere non est obligatio gravis, immo accedente rationa- 
bili causa commutare dominos veros cum pauperibus ab omni culpa 
immune est. 


R. 3. Ex eo vero quod liceat pauperes eligere, quibus fiat resti- 
tutio, consequens est, ut etiam ipsi illi operario fraudulento, si re 
ipsa pauper est, saltem partem summae restituendae liceat relinquere, 
imprimis eam quam iam receptam consumpserit, attamen etiam partem 
cius summae annuae quam quotannis recepturus sit. Quod eo magis 
teneri potest, quia operarius ille, si re ipsa pauper est neque satis 
sibi providere laboribus potest, demum communitatis expensis ali 
debet; at iustum est, ut id eorum potissimum expensis fiat, in quorum 
commodum et utilitatem labores suos antea insumebat, i. e. eorum 
qui lege tenentur ad assecurandos operarios concurrere. 


DE ULTIMIS VOLUNTATIBUS. 


TESTAMENTUM INFORME. 
Casus. (289) 


Colon paulo ante maiorennitatem conscribit testamentum propria manu, 
omisso in indicando loco et tempore ipso die mensis, quem post maiorenni- 
tatem supplere intendit. Id clare dicit amico heredi scripto, quo is supplere 
possit, urgente necessitate, defectum per diem pro libitu addendum, si modo 
testamentum non mutatum ad eum pervenerit; hanc enim dicit esso suam 
voluntatem. — Colon re vera, testamento non mutato, paulo post aetatem 
maiorennitatis completam obiit: ab eius ancilla, cui moribundus tradiderat 
testamentum scriptum, amicus illud recipit, in quo inscriptus est heres uni- 
versalis cum obligatione mediam partem in causas pias conferendi. Amicus 
igitur pro die confecti testamenti addit diem tertium ante Colonis obitum: 
atque ita hereditatem capit contra heredes legales, qui viso testamento scripto 
se exclusos esse neque iuridico agere posse vident. 


Quaeritur 1° quid requiratur ad testamentum validum. 
2° quid iuris sit ex testamento informi. 


3^ licueritne heredi sic agere ut in casu, vel quae sit eius ob- 
ligatio. 

4' quid, si (nulla heredis scripti mutatione) testamenti defectus 
manserit occultus neque a legalibus heredibus animadversus sit. 


Solutio. 


933 Ad quaesitum 1l" R. Il. Ex quocumque iure ad validum testa- 
mentum requiritur: 1l) ut testator iure possit de bonis disponere. 
2) ut actus, quo disposuit, sit valide factus, 3) ut ille actus usque 
ad mortem non sit efficaciter revocatus seu inefficax factus. 


R. 2. Si solum ius naturale spectatur, abstractione facta ab 
omni lege positiva diversorum regnorum, sufficit, ut de voluntate 
defuncti ultima declarata certo constet. ^ Verum leges positivae natu- 
ralem facultatem sic testandi certis limitibus ac formis circumscribere 
possunt, ita ut ultima voluntas aliter declarata non valeat, i. e. sive 
omnino non valeat, sive non valeat post invocatum indicium fori 
externi. 

934 R. 3. Ordinaria forma testamenti plerumque ea est, ut requi- 
ratur certus numerus testium | eorumque qualificatorum vel etiam 
interventio personae publicae, iudicis vel notarii: coram quibus ultima 
voluntas vel oretenus declaretur vel scripta tradatur seu a testatore 

pro sua declaretur. Ceterum hae leges tam diversae sunt, ut suae 
quisque regionis leges consulere debeat, immo ut consultum sit, coram 
notario negotium illud conficere, qui leges omnes vigentes noverit et 
Observandas curet. 

R. 4. Extraordinaria forma seu facilior conceditur communiter 
pro militibus tempore belli vel tempore contagionis pro locis illi 
subiectis: quae testamenta generatim pro certo tempore tantum post 
pericula exstincta sustinentur. 

R. 5. Complura iura, ut Gallicum, Austriacum, Germanicum, 
testamentum quod vocant holographum admittunt, quod videlicet pro- 
pria manu testatoris scriptum sit cum integri nominis subscriptione 
atque indicatione (loci et) temporis seu diei et mensis et anni. Mino- 
rum potestas testandi limitari solet, etiam quoad formam; imprimis 
ius Germanicum eos excludit a testamento holographo ($8 2247). 


Ad quaesitum 2m R. 1.  Theoretice quidem de valore testamenti 935 
informis, quod alioquin certo exprimat ultimam defuncti voluntatem, 
ali aliter sentiunt. | Alii enim eius valorem naturalem ita sustinent, 
ut nullitas civilis tantummodo sit ex sumptione fraudis vel dubiae 
voluntatis liberae defuncti, atque ut certo cessante fraude vel dubio 
in conscientia ciusmodi testamentum norma dispensandorum bonorum 
relictorum esse debeat. Alii e contrario censent eiusmodi testamentum 
ita esse a limine nullum, ut norma nemini possit esse in conscientia. 
Ali demum censent leges illas civiles facere testamenta informia tum 
demum pleno iure invalida, cum in foro externo leges invocentur. 


R. 2. Practice ultima sententia sola sequenda est. Nam ex una 
parte propter alias sententias diversas neque ei, cuius interest testa- 
mentum valere, neque ei, cuius interest illud non valere, imponi 
potest obligatio sequendi ex sese sententiam sibi contrariam; ex altera 
parte certissimum est legislatores demum posse, si necessarium judi- 
caverint pro bono communi seu publico, ita actus praescripta forma 
carentes invalidos facere, ut ne in conscientia quidem valeant; idque 
eos fecisse quoad actus in lege descriptos, quando in foro publico de 
iis agatur, sumi debet, ne eos irrationabiliter fecisse dicamus; eosque 
nullitatem istam etiam ad eos casus restrinxisse probabiliter tenetur, 
eo quod id ipsum etiam in alis rebus quam plurimis valeat, in nostra 
autem re bonum publicum non solum plus non requirat, sed illos limites 
suadeat, ne conscientüus laqueus ponatur. Cf. Th. m. Il] 1381 sqq: 
Marres, De iust. et iure n. 370; Van Gestel, De iustitia et lege civili? 
n. LXXXVsqq; S. Alph. III 927. 

R. 3. Aliter tamen communiter indicandum est do is dispositio- 
nibus testamentariss, quae non propter defectum formae lege prae- 
scriptae invalidae declarantur, sed quae laedunt sine ratione portionem 
heredibus necessariis loge statutam: illa enim portio iis etiam ante 
recursum ad forum publicum regulariter censetur osse debita. 


Ad quaesitum 3m R. 1. Ex ns, quae ad Quaes. 2" dicta sunt, »3; 
sequitur heredem scriptum potuisse ex testamento Celonis, quod erat 

informe, accipere quidem hereditatem, sed non potuisse eum heredes 
legales impedire, quominus illi sibi reddendam hereditatem postula- 
rent, atque eorum postulatis cedere debuisse. Quare eius actio, qua 
supplevit diem certum et testamentum tamquam ex integro a Colone 
iam maiorenni facto conscriptum exhibuit, iniusta fuit contra heredes 
legales atque restitutioni eum obnoxium fecit. 

R. 2. Circa dispositiones pro causis piis non valent leges civiles, 
sed ecclesiasticae, quae nihil postulant nisi ut per certam  proba- 
tionem constet de ultima voluntate defuncti (ut testimonium duorum 
testium, vel unius testis si alia adminicula adiunguntur). Cum igitur 
in nostro casu voluntas defuncti clara et certa sit, hae dispositiones 
etiam ab heredibus legalibus, si ad eos hereditas devenerit, implendae 
sunt. Cf. Th. m. Ill 1383; Ballerini-Palm., Op. th. m. III, n. 983 sqq. 

Num et quando illi heredes in bona fide relinqui possint, quaestio 
est pastoralis prudentiae. De cetero cf. etiam n. 948. 

R. 3. Amicus Colonis iniustitiam non committit, si ipse mediani 
partem acceptae hereditatis causis piis applicet secundum defuncti 
voluntatem; atque reliquam mediam partem heredibus Colonis legalibus 
etiam clam restituat. Immo si videt ita tutius causis piis provisum 
iri, ita laudabiliter aget. Verum propter difficultates vel pericula, 
quae sibi timere potest, ad id raro obligatur, si modo hanc defuncti 
voluntatem cum iis communicet. Hinc communiter ita agere potest, ut 
cum testamento informi totam hereditatem legalibus heredibus tradat. 


931 Ad quaesitum 4" R. 1. Testamentum, quod Colon conscripsit, 
tale quale ab ipso confectum est, amicus ille heres scriptus legalibus 
heredibus ostendere potest; neque tenetur ipse eos attentos reddere 
ad testamenti defectum vel ad iura, quae illi prosequi possint. Quodsi 
heredes illi nihil 1inquirunt vel agunt ultra, ipso hereditatem occupare 
et tenere potest. 

R. 2. Immo si ipse ante mortem Colonis, ab hoc iussus, inscrip- 
tione diei testamentum  supplevisset, exhibere illud, sicut in priore 
Resp^, potuisset, non tamen asserere se exhibere testamentum ex in- 
tegro a Colone conscriptum. 

Ratio, cur ante mortem a Colone iussus id facere possit, post 
mortem eius non amplius, ea est, quod in posteriore casu actio ten- 
dat ex natura sua in fraudem et deceptionem eorum, qui ius iam 
habent; in priore non. Nam in priore casu id ipsum testamentum 
ab amico suppletum potuit evadere testamentum legale per actionem 
Colonis valde obviam: videlicet nihil. requirebatur, nisi ut Colon id 
legaliter (coram notario et testibus) declararet seu traderet ut testa- 
mentum suum. 


TESTAMENTUM INFORME EIUSQUE IMPUGNATIO. 
Casus. (290) 


Cassandcr condidit testamentum, in quo filio maiori maximam bonorum 
part. m reliquit, pro agris et aedibus pretio satis vili assignato.  Inadver- 

tentia notarii pro teste functus est unus qui lege reprobatur. Quod cum 
ceteri filii videant, testamento impugnato obtinent a indice aequalem bonorum 


divisionem. 
Quaeritur |  potueritne Cassander illam divisionem bonorum tuta conscientia 
facere. 


2° potuerintne lili dispositionem testamentariam impugnare, id- 
que etiam in casu, quo patri viventi consensum suum de- 


claraverint. 
3^ quid iuris competat filio maiori a spe maioris hereditatis 
deiecto. 


Solutio. 


Ad quaesitum 1%“ R. 1. Iure naturali parentes tenentur, si pos-938 
sunt, filiis ita providere, ut secundum statum suum valeant vivere, 
neque sine sufficienti ratione licet eos plane ab hereditate excludere. 


R. 2. Intra limites eius quae indicata est providentiae ex se 
quidem libera est facultas bona dividendi vel de is disponendi; nihilo- 
minus in bonum familiarum earumque stabilitatis lex positiva potest 
filis in certam partem bonorum parentum ius conferre; quod si fac- 
tum est neque parentibus nimis restringitur libera disponendi facultas, 
in conscientia secundum eam legem agi debet. 


R. 3. Filo natu maiori, utpote familiae capiti et primario 
patris successori, ut plus relinquatur quam relinquis, et naturalis 
ratio suadet et positivae leges complures expresse statuunt. Immo 
ut facultas adsit uni ex filis prae alus pro arbitrio favendi, in omni- 
bus iuribus positivis certa pars bonorum liberae possessoris disposi- 
tioni relinquitur. Quod diversa quidem iura diversimode statuunt: 
ius Gallicum fere solani quartam partem liberae dispositioni relin- 
quit — quod parum videtur; ius Austriacum, Germanicum novum, 
Romanum satis aeque semper dimidiam partem, immo ius Romanum 
saepe duas tertias partes. 

R. 4. Censeo igitur Cassandrum ita tuto agere potuisse, saltem 
si portionem lege praescriptam filis etiam natu minoribus attribuerit 
neque aestimatio agrorum et aedium infra minimum pretium iustum 
in huius portionis computatione adhibeatur. 


Ad quaesitum 2" R. 1. Si fili patri, cum divisionem (piam vo-939 
luit proponeret, promiserint serio se eam servaturos seu exsecuturos 
esse, ex hac ipsa promissione vi fidelitatis et pietatis erga patrem 
tenentur, nullo respectu habito testamenti conscripti. 


R. 2. Si vero non promiserint, sed solum non repugnaverint, 
ne patrem contristarentur, vel etiam dixerint se contentos esse: ex 
hoc non contraxerunt propriam obligationem: sed obligationem re- 
stringere possunt ad id, quod testamento ipsis imponatur. Quare si 
testamentum non subsistit, propria obligatione non tonentur, quam- 
quam pie non agunt, si voluntatem parentis notam posthabent.  Pec- 
cati igitur proprie dicti ex se eos non accusaverim, si testamentum 

940 R. 3. Etiam si patri se servaturos esse eius dispositionem pro- 
miserint et nihilominus testamentum ut invalidum ex ratione in casu 
narrata impugnant, contra fratrem natu maiorem ininstitiam non 
committunt, siquidem ei nihil promiserint ex iustitia neque proprie 
ei quidquam promiserint. 

solum si ille frater natu maior promissione patri ab aliis facta 
fisus expensas fecisset intuitu proprietatis iam  adeundae alique 
fratres id tacite permisissent, hi, si postea testamentum impugnant 
et fratrem maiorem eiciunt e spe maioris proprietatis, ratione huius 
damni causati ad hoc resarciendum teneri possunt ex iustitia. 


Ad quaesitum 3“ R. Cum ex antea dictis post testamentum tam- 
quam informe reiectum filius Cassandri natu maior non possit restitu- 
tonem petere a fratribus, qui aequalem cum ipso hereditatis divisio- 
nem perfecerunt: nihil restat, nisi ut pro damno causato recurrat ad 
notarium, ex cuius inadvertentia testamentum vitio, ipse damno 
affectus est. Qui certe, cum iuridicam culpam commiserit, a indice 
ad reparandum damnum cogendus est. 


TESTAMENTI PRO CAUSIS PIIS FACTI IMPUGNATIO. 


Casus. (291) 


Chrysanthe, femina dives innupta, nepti satis indigenti, quae servitia 
non pauca praestiterat, dicit: „En tibi relinquam 4000 mare., quae iam ut 
tua considerare pfótes ; assignatque titulos chirographos, quos relinquit quidem 
suo proprio nomini inscriptos, quorum reditus tamen annuos neptis percipit, 
exhibito mandato quotannis a matertera sibi dato; iniungitur autem nepti, 
ut summam illam, quantum possit, intactam servet eamque per ultimae volun- 
tatis declarationem certae causae piae addicat. 

Verum post annos Chrysantha videtur huius rei actae fuisse oblita; 
nam in testamento, nulla neptis facta mentione, omnia bona sua, etiam titulos 
illos nepti promissos, relinquit certo instituto pio ecclesiastico. A cuius ad- 
ministratore cum neptis post obitum Chrysanthae titulos illos vel saltem 
annuos reditus ut sibi debitos petat, ille dare renuit, eo quod sibi non liceat 
piam causam defraudare. 


Quaeritur 1 num neptis Chrysanthae iure postulet et administrator causae 
piae possit vel debeat obsecundari. 

2" possitne puella coram indice agere, ut ita summam istam ob- 
tineat, etiam cum periculo, ne omnis illa dispositio in favorem 
instituti pii facta, negato assensu gubernii, effectu careat. 

3 quid sit iuris, si nepte illa non agente nihilominus gubernii 
assensu negato tota hereditas nepti cum alus cognatis ut 
leualibus heredibus addicatur. 


Solutio. 


94] Ad quaesitum 1 R. 1. Qwuaestionis huius solutio pendet ab eo, 
num Chrysantha nepti titulos illos vel iam donaverit vel saltem ex 
iustitia quadam promiserit. Hae solae rationes sunt, ob (pias ius neptis 

num adfuerit, possit quaeri; nam ex testamento illi ius nullum ortum 


esse patet. 
Chrysantham, cum summam illam nepti assignaret, de donatione 


cogitasse atque nepti consuluisse, ac si esset vere donatio, ex agendi 
ratione et circumstantiis patet; perfectam autem non fuisse dona- 
tonem etiam patet, eo quod alias tituli illi pecuniarii transcripti esse 
debuissent atque nomini neptis adseripti. Verum eo quod accedant 
servitia a nepte praestita, si sistimus in promissione, quae certissime 
adest atque iam impleri coepit, haec non ex mera liberalitate pro- 
cessit, sed ex quodam debito recompensationis. ^ Quapropter non est 
vero absimile adesse promissionem cum quadam iustitiae. obligatione 
suscepta. Neptis illa iure suo ita negotium consideret atque petat 
tuto titulos ut sibi debitos. 


R. 2. Verum alia quaestio oritur, num administrator causae 
piae obligationi probabili, si certa non est, possit satisfacere in de- 
trimentum ipsius causae piae, cuius bona sperata eo ipso diminuantur. 
Principium enim ex iure canonico et Romano hoc habetur, ut, quando 
dubium exsistit, in paritate iuris vincat causa pia. 


R. 3. Nihilominus censeo hoc principium valere non posse in 
favorem testamenti Chrysanthae. Nam praeterquam quod auxilium 
puellae indigenti praestandum sit etiam causa pia (in iure enim, ubi 
causae piae favor ille potioris iuris tribuitur, enumerantur praeter 
alias causas pias causae: matrimonii, dotis, viduarum, pupillorum — 
Cf. Th. in. Il! 967, negandum est adesse ex sese iuris paritatem. 
Causa neptis illius ex sese est potioris iuris, cum non in mera liberali- 
tate sed in quadam retributione rei receptae nitatur, in mera liberali- 
tate autem donatio erga institutum illud pium facta. Quare, etsi 
causa litis ad indicem ecclesiasticum deferri possit, puto summam, de 
«pia sermo est, esse nepti Chrysanthae addicendam vel saltem annuos 


reditus ei esse solvendos. 


Ad quaesitum 2m R. 1. Propter solum periculum imminens, ne 
institutum pium ecclesiasticum tota hereditate Chrysanthae privetur, 
illicitum erit adiro indicem civilem, antequam fiat conatus rem com- 
ponendi cum administratore instituti vel ecclesiastico superiore, mani- 
festato proposito, si adfuerit, secus adeundi civile tribunal. 


R. 2. Conatu incassum facto, si alioquin causae ecclesiasticae 


civiles coram indice laico agi solent — quod alicubi per conventiones 
inter gubernia et S. Sedem, alicubi per consuetudinem  toleratam 
iii —, puella ad suam causam evincendam indicem adire potest, eo 


quod omnino grave sit ei illa summa carere, si modo fundatam 
omnino spem habeat, ut vincat Nam hac spe magna deficiente 
sine causa pium institutum periculo gravis damni exponeret: quod 
illicitum est. - Ceteroquin advertat patere recursum Romam faciendum. 


Ad quaesitum 3m R. 1. Consensum illum requiri, ut dispositio 
Chrysanthae in favorem causae piae valeat, contra ius naturale et 
contra ius ecclesiasticum est; est inanis usurpatio auctoritatis civilis, 

effectu vero iuridico atque conscientiae obligatione carens. X Consensu 
igitur gubernii sive non rogato sive etiam expresse negato valor 
testamenti ccteroquin legalis in favorem causae piae subsistit. 


R. 2. Cuicumque igitur hereditas illa addicatur, ille ius verum 
vel dominium verum in eam non acquirit, sed tenetur in conscientia 
eam instituto pio tradere, summam autem nepti testatricis debitam 
huic potius tradere debet. 

Hinc est, ut, si inter plures Chrysanthae cognatos cum  nepte 
hereditas divisa fuerit, neptis partem suam detracta summa sibi olim 
assignata, ali integram suam partem pio instituto reddere in con- 
scientia teneantur. 


De cetero nota, quae in casu 289 ad Quaes. 3" R. 2 seu n. 936 
in fine dicta sunt. 


TESTAMENTI ALIARUMQUE VOLUNTATUM ULTIMARUM 
PRO CAUSIS PIIS VALOR. 


Casus. (292) 


Clarus parochus fecit testamentum sua manu scriptum in favorem in- 
stituti religiosi certis quibusdam legatis additis pro cognatis et famulis. 
Claro defuncto gubernium testamentum, quo circiter 20000 mare, instituto 
illi religioso accrescerent, non approbat. Quare cognati ex intestato here- 
ditatem adeunt. atque legata pro famulis facta pro arbitrio suo ad nediam 
partem reducunt. 

Candidus item parochus scripsit testamentum in custodia publica de- 
positum, quo instituit lulium. sacerdotem heredem, cui in schedula privatim 
data modum distribuendi bona praescribit, ita ut longe maxima pars com- 
pluribus causis piis, reliqua cognatis et amicis tribuenda sit. Verum lulius 
paulo ante Candidum moritur neque Candidus curavit novum testamentum 
condendum cogitans apud se distributionem bonorum, quam servari velit, 
cuilibet qui loco Iulii heres fuerit, satis debere patere. Sed index testa- 
mentum, cum aperuerit, invalidum declarat atque heredes legales in succes- 
sionem bonorum Candidi vocat; quod hi libenter accipiunt dispositionem 
Candidi plane neglegentes. 


Quaeritur 1' testamento herede suo destituto, utrum reliquae dispositiones 
corruant, an subsistant. 


2' poterantne in casibus enarratis cognati hereditatem | capere 
dispositionibus testatorum neglectis. 


Solutio. 


945 Ad quaesitum 1“ R. In hac re leges diversae diversa statuunt. 
Ius commune quod testamentum sine directa heredis institutione non 
novit, in hoc casu testamentum qua tale habet pro nullo; verum si 
adiecta fuerit clausula codicillaris, legata quidem sustinentur, pro he- 
rede vocantur heredes legales: quibus nisi quarta pars bonorum re- 
linquatur, legata singula pro rata diminuuntur. — Ius. Germ, novam 
codicillarem clausulam non agnoscit, sed sino ea pro regula generali 
statuit, ut corruente una ex dispositionibus testamentariis reliquae non 

corruant, nisi sumi debeat testatorem has non fecisse nisi dependenter 
a priore illa dispositione. (Cf. $ 2085 et Commentát, in eam.) Neque 
necesse est, ut quarta pars heredi relinquatur; sed id tantum cavetur, 
ne ultra vires hereditatis legatis solvendis possit onerari. 


Ad quaesitum 2" IL 1. Cum piae causae — ut supra n. 944 946 
dictum est — etiam quoad acquisitionem bonorum non pendeant ab 
auctoritate civili sed ab ecclesiastica, haec a gubernio denegata appro- 
batio non facit, ut ultima voluntas Clar evadat invalida; sed in foro 
conscientiae valida manet, atque Clar cognati, legaliter ad heredita- 
tem vocati, defuncti voluntatem meliore quo possunt modo adimplere 
tenentur. Alis verbis: pro causis piis quidem assignatis hereditatem 
capere, at non pro se possunt. 

IL 2. Si famuli quibus legata addicta sunt a Claro, inter in- 
digentes numerari debent, etiam haec legata constituunt causam piam, 
neque pro arbitrio cognatorum diminui possunt, sed debent integra 
ls solvi. 

IL 3. Haec quidem per se haberi debent pro obligatione gravi 
oaque ex iustitia stricta obligante. Nihilominus prudentiae confessarii 
vel consultoris est videro, utrum in capienda pro se hereditate cognati 
sint in mala fide an bona; si in bona fide, utrum fundata spes sit 
monitionem faciendi fructuosam, an potius fundatus timor nihil aliud 
efficiendi, nisi ut cognati ex bona fide constituantur in fide mala. 
Quodsi hoc graviter timendum est, confessarii vel consultoris non est 
gravem obligationem urgere, sed hac reticita monere, consultius esse 
defuncti voluntatem ad amussim exsequi quam ad propriam augendam 
fortunam divitis inhiare. 

IL 4. De altero casu paulo alter et ex alus rationibus 1udi-947 
candum est. Imprimis videri debet, num forte Candidus post auditam 
mortem lulu cognatis declaraverit suam voluntatem quoad divisionem 
suorum bonorum manere intactam seque confidere fore ut haec di- 
visio a se facta plane exsecutioni detur. Quod si cognati utcumque, 
sive tacite sive expresse, promiserint: tenentur sane, idque sub gravi, 
implere, utcumque leges regionis circa testamentum herede destitutum 
statuant; alioquin enim fraudulenter impedivissent, quominus Candidus 
novum testamentum legale conderet. 

IL 5. Sed si Candidus nihil dicens novum heredem constituere 
neglexit, cui onera supra dicta iniungerct: neglegentia sua causa esse 
potest, cur non solum testamentum manserit defectuosum, sed etiam 
voluntas ultima defuncti circa exsecutionem piorum legatorum eva- 
serit non certa. Neque quod apud se cogitavit, id alis erit manifestum 
vel pro lege imposita esse potest. Quatenus igitur non amplius certo 
constat de ultima testatoris voluntate, heredes legales sequi possunt 
leges civiles in bonis relictis capiendis, nisi de certis defuncti debitis 
constiterit, quae solvere utique debent, etiamsi legaliter probari 
non possint. 

IL 6. Si vero ex schedula reperta apud heredem ante testa-94 
torem defunctum constat quidem de voluntate testatoris non mutata, 


438 . De virtutibus et officiis erga homines. Officia circa bona externa. 


haec voluntas informiter est declarata atque coram loge civili irrita. 
Si ita est, quaestio fero eadem recurrit atque illa, de qua in R. | 
n. 946 et antea n. 944 sermo erat, videlicet, utrum dispositiones 
in favorem causarum piarum factae regantur legibus civilibus an 
ecclesiasticis, speciatim vero, utrum ultimae voluntates, informes et 
invalidae secundum leges civiles, in conscientia pro validis haberi 
debeant, cum primum validae sint iure canonico. 


lure autem canonico validae censentur ultimae voluntates, sive 
per testamentum proprie dictum sive extra illud declaratae, si modo 
per tres vel duos testes vel per scripturam testatoris certo de eius 
voluntate constiterit; iure civili dispositiones separatae factae non 
habentur pro validis, nisi pro his etiam formae testamenti legales ob- 
servatae fuerint, quod factum non esse in causa Candidi casus enar- 
ratio satis innuit. 


R. 7. Longe igitur communior sententia theologorum censet in 
hisce dispositionibus iuri canonico standum esse; atque practice re 
ipsa per se ita agi debet. Sunt quidem pauci qui aliter. sentiant 
neque omnimodam paritatem cum quaestione in R. | tractata agno- 
scant, cum in nostro casu non agatur de odio et exclusione instituti 
religiosi a communi testamento legali, sed de singulari favore et 
exceptione piis institutis non collata. ^ Putant igitur non constare de 
voluntate Ecclesiae, qua absolute velit leges suas retineri circa dis- 
positiones ultimae voluntatis. Quae opinio, etsi nolim eam proba- 
bilem dicere, ratio tamen esse potest, cur heredes legales facilius in 
sua bona fide possint relinqui vel ita tractari, ut partem solam causis 
pius cedant. Cf. hac de re Ballerini-Palm., Op. th. m. III, n. 984; 
D'Annibale, Summula II n. 339; Aertnijs, Th. m. 1. 3, n. 415. 


R. 8. Si igitur in proposito casu ex circumstantiis constiterit 
Candidum voluntatem suam quoad legata pia non mutasse, heredes 
legales omnino urgendi sunt, ut cognitam testatoris voluntatem ex- 
sequantur; attamen deficiente spe fructus ex monitione severiore ori- 
turi abstinendum est ab imponenda vel docenda obligatione gravi, 
quae exsistat ad legata illa pia ad amussim exsequenda, sed vel tota 
res heredum bonae voluntati relinquenda, vel interposita esclesiastica 
auctoritate per compromissum seu compositionem atque solutionem 
partialem erit finienda. 


HEREDUM SCRIPTIO ET EXCLUSIO. 
Casus. (293) 


Philiberta uxor cum marito secundi sui matrimonii communionem bono- 
rum inierat. "Testamento facto heredes scribit filios prioris matrimonii, se- 
cundi matrimonii liliis, quibus per patrem paternosque cognatos satis pro- 
visum est, relicto legato millenarum marcarum, quod ne dimidiam quidem 
partem portionis legitimae attingit. 

Clausula testatrix notavit, ut, si qui conentur hanc dispositionem im- 
pugnare, ili eo ipso ab omni hereditate excluderentur ut indigni propter 

gravem inoboedientiam non semel commissam, quam alias tantum vellet habere 
pro condonata. 
Quaeritur 1? quae sit obligatio testatorum relinquendi certis heredibus par- 
tem legitimam. 
2^ quae sit facultas ab hereditate excludendi. 
3° quid in casu de testamento Philibertae et de facultate illud 
impugnandi iudicandum sit. 


Solutio. 


Ad quaesitum 1“ R. 1. Si non est nimis parva portio, quae9049 
liberae dispositioni testatoris relinquitur, leges positivae iuste statuunt 
proxime cognatis certam portionem necessariam : hinc sequitur, ut 
laesa ila portione ius eorum seu iustitia laedatur. Quibus quanta 
portio debeatur in singulis regionibus, leges vigentes definiunt. Ubique 
certa portio debetur descendentibus, aliquando etiam ascendentibus, 
vel etiam fratribus et sororibus; vix non ubique certo modo pro- 
videtur uxori superstiti, non tamen ubique portione hereditatis lege 
praescripta (in novo iure Germ, quilibet coniux superstes inter heredes 
necessarios computatur). 

R. 2. Verum ut de iniustitia, quam parentes privando aliquem 
ex filiis portione legitima committant, sileam, facilius etiam laedunt 
pietatem filis debitam. | Nam etsi partem lege necessariam cuilibet 
filiorum relinquant, si sine iusta causa uni prae altero notabiliter 
faveant, ansam dant discordiarum et animorum alienationis. Qua de 
re nimia gratia uni prae alus collata graviter possunt peccare. — 
Aliter, si iusta causa est, sive excedentis meriti sive conservandae 
familiae vel similis. Cf. supra casum 290. 

Ad quaesitum 2“ R. 1. Ex gravi causa aliquis filiorum ab here-950 
ditate excludi potest; quae vix alia erit quam fili indignitas. Quae 
etiam legibus positivis solet determinari atque certis limitibus circum- 
scribi, idque iuste, ne ex vehementi passione duriora statuantur. 

Exclusis igitur ius competit postulandi, ut omnia ad normam 
legis reducantur. 

R. 2. Nihilominus semper manet parentibus officium et obligatio 
pietatis, si potuerint, etiam filio indigno aliquo modo ita providere, 
ut vitae necessaria habeat vel sibi providere de iis possit. Si quando 
igitur secundum leges parentibus inesset facultas etiam maior ex- 
cludendi filii, hac uti in conscientia ns non liceret. 

R. 3. Generatim legibus positivis cautum est, ut, si quis velit 
aliquem filium ab hereditate excludere, id in testamento facere de- 
beat indicata ratione, quae, nisi probetur, non admittitur. 

Ex iure Germ, causae, cur filius ab omni hereditate possit ex- 
cludi, sunt sequentia crimina non condonata: 

grave crimen deliberate contra testatorem eiusvo coniugem com- 
missum; 

corporalis tractatio iniuriosa deliberate commissa in testatorem 
vel in eius coniugem, si heres ex ea descendit; 

machinatio mortis in testatorem vel eius coniugeni vel aliquem 
ex testatoris descendentibus; 

malitiosa denegatio sustentationis, quae lege debeatur; 

vita inhonesta vel turpis contra voluntatem testatoris acta neque 
emendata. 2333—2337.) 

Similiter fere, attamen non eodem plane modo, alia iura loquuntur. 
C. Gall. (a. 727 indignitatem ad successionem tractat, cf. a. 955 
et a. 1046 de revocatione vel rescissione dispositionum hereditatis 


propter ingratitudinem) longe arctius restringit facultatem excludendi 
ab hereditate. 


951 Ad quaesitum 3“ R. 1. Utut, si solum ius naturae spectari 
liceret, Philiberta, si vera sunt quae dicat, ita agere posset: 1n- 
dignitas legalis non videtur adesse, saltem nullatenus eius apparet 
probatio. Quapropter, nisi graviora possint filiis obici, consiliarius, si 
quem forte ante factum Philiberta adhibuerit, conetur omnino ab illa 
agendi ratione Philibertam avertere atque plenam reconciliationem 


inducere, ne testamentum illud liat seminarium discordiarum atque 
peccatorum. 


R. 2. Testamentum ita repertum filii, quorum interest, impugnare 
possunt; neque hac ratione censeo laedi pietatem debitam. — lure 
autem, qui impugnant, id accipere possunt, quod leges statuant, sive 
totum testamentum pro nullo habent atque legalem successionem in 
tali casu statuunt sive filis laesis solummodo portionem legalem 
usque ad integram eius taxam concedunt. 


IURA FILIORUM IN BONA PARENTUM. 


Casus. (294) 


lustinus, qui Claram puellam gravidam reddidit, matrimonium init cum 
Berta. Quo Clara movetur, ut studeat clam parere, et Paulum filiolum eum: 
que larga summa oblata adoptandum curat a coniugibus prole orbatis, cetero- 
quin satis tenuis fortunae. Berta mox defuncta lustinus ad amores Clarae 
redit eamque ducere vult, ea tamen lege, ut Paulus filius omnino maneat in 
ignorantia sui ortus ipsisque plane ut extraneus. Clara consentit, quatuor 
alios a lustino concipit filios. Quos amplarum divitiarum suarum scribunt 
heredes excepto uno ex ii, cui, utpote religioso facto, dimidium portionis 
legitimae pro legato assignant; Paulus vero, honestus opifex factus, neque 
piter heredes neque inter legatarios numeratur. 


Quaeritur 1" quid iuris et obligationis sit quoad filium illum antematrimo- 


nialem, sive ignarus manserit sui ortus sive rei veritatem 
postea comperiat. 


2 quid dicendum sit quoad filium illum religiosum factum. 


Solutio. 


952 Ad quaesitum 1 R. 1. Fihus ille ante matrimonium parentum 
natus, cum sit ex parentibus ineundi matrimonii capacibus, iure ec- 
clesiastico re vera evasit legitimus, attamen in iure civili non habetur 

talis, nisi postquam legaliter sit a parentibus agnitus. Quod cum hic 
non obtineat, ius eius ad successionem in hereditatem parentum iis 
limitibus interim. circumscribitur, quibus lex naturae filis dat ius re- 
petendi bona a parentibus, parentibus imponat officium liliis providendi. 
— Verum, ut antea dictum est. haec obligatio, si stricta sumitur, per 
se non est alia, nisi ut filius tantum accipiat, ut adhibita convenienti 
industria secundum statum vivere possit. 

R. 2. Restat autem, ut videatur, num pietatis obligatio paren-953 
tibus ea sit, ut filium illum legaliter agnoscant atque ita in iure 
aequali cum reliquis filis constituant. Quae obligatio sane generatim 
adest, verum non adest cum ipsorum parentum damno valde gravi. 
Confer quae dicta sunt supra in casu 131. — Negari nequit pro 
parentibus nunc esse causam satis gravem, ne scii, famae suae ma- 
culam aspergant. Ante matrimonium cum Berta ineundum lustinus 
adigendus fuisset, ut statim Claram duceret suamque prolem agno- 
sceret; nunc vero res et lustino et Clarae est valde dura. Quare nolim 
eos obligare, ut Paulum pro legitimo agnoscant et tractent. Pro- 
curare tamen debent, ut in libris parochialibus legitimatio filii. cano- 
nica notetur secreto utque de illa possit constare. Et quamquam 
fihus ille, si notatus est ut expositus, in rigore ecclesiastici iuris pro 
legitimo iam habeatur: praxis tamen expositos illegitimis aequiparat, 
ac proin praestat, ut de legitimitate positive constare possit. 


R. 3. Si filius ille relinquendus est in conditione inferiore, ma- 
xime cavendum est, ne postea rei veritatem comperiat. Nam si id 
fieret, causa facillima esset aversionis et odii. [mmo si hoc est 
timendum, parentibus consulendum est quam maxime, ut quam lar- 
eissime huic filio provideant atque etiam per motiva supernaturalia 
eius animum pacandum curent, quo minus graviter sortem suam ferat. 
Neque nego eiusmodi esse posse circumstantias, ob quas parentibus 
oriatur obligatio conscientiae filium legaliter agnoscendi. Sed haec 


erunt per accidens. 


Ad quaesitum 2" R. 1. Filium religiosum factum esse non est 95] 
ratio, cur parentes eum successione privent, si religio, quam filius 
assumpsit, talis non est, ut religiosum faciat successionis incapacem. 
Immo filius, qui dominii radiculis mansit capax, iure postulare potest, 
ut saltem portio legitima sibi obveniat integra, idque contra testa- 
mentum et contra alios heredes. 

Parentes vero non solum peccant contra filii huius iura, si legi- 
timam partem laedunt, sed etiam partialitate peccant plus minusve 
graviter, si sino graviore causa filio religioso facto solam legitimam 
portionem, alis longe ampliorem relinquunt. 

R. 2. Si propter religionem  assumptam filius evaserit. dominii 
incapax, iura cius generatim lege canonica transeunt in religionem; 
atque in conscientia eius iura servanda sunt a parentibus aliisve co- 
gnatis. Et re vera, si civilis lex haec non agnoverit, id in con- 
scientiae foro nihil mutat, idque eo minus, quod in hoc casu filius 
religiosus civiliter non sit incapax possidendi. 

Si vero non filius tantum dominii incapax evasit, sed etiam ipsa 
religio iure ecclesiastico non est loco religiosi successionis hereditariae 
capax: neque filii neque religionis iura laeduntur per talo testamentum, 
quale in casu nostro proponitur. — Aequitas quidem postulat, ut loco 
fili religioni id legati vel eleemosynae nomine attribuatur, quod alias 
filio fuisset relinquendum ; obligatio autem sensu vero peti non potest 
nisi ex indigentia illius religionis seu monasterii et ex pietatis officio 
erga filium in egestate illa sui ordinis comprehensum. 


COLLATIO PRIORUM EXPENSORUM IN DIVISIONE 
HEREDITATIS. 


Casus. (295) 


Theodosius relinquit post se tres filios et duas filias. Quibus bona sua 
sic dividit per testamentum, ut detractis legatis 2000 marc, pro famulis 
causisque piis filio minori praelegatum 3000 mare, assignet, eo quod in priores 
filios studiorum causa etiam plus (circiter 4000 vel 5000 pro singulis) sit 
impensum; reliqua bona inter filios et filias aequa lance distribuit. Ita fit, 


ut haec porlio singulis addicenda sit summa 2000 mare. Quapropter filiae 
de laeso iure suo queruntur. 


Quaeritur 1° quomodo bona antea data vel impensa, hereditate aperta, con- 
ferenda vel computanda sint. 


2° utrum Theodosius iuste egerit an filiae iure conquerantur. 


Solutio. 


955 Ad quaesitum 1“ R. 1. Cum parentes eorum quae acquirunt 
domini sint, possunt per se ea in utilitatem unius lili prae alus im- 
pendere neque cuiusquam iura laedunt. 

R. 2. Nihilominus sumi debet parentes filios suos, quantum fieri 
possit, aequa lance velle tractare seu eos nolle uni prae alus nota- 
biliter plus conferre, nisi eam praeferendi voluntatem vel edicant vel 
factis ostendant vel eam rationabiliter non possint non gerere. In dubio 
attendi debent legis positivae dispositiones singularum regionum. 

R. 3. Satis aequa est dispositio iuris Germ. ($8 2050), ut, nisi 
parentes contrarium constituerint, conferenda et pro parte hereditatis 
habenda sint: 


a) quae pro dote vel ad apparatum status separati filiorum sin- 
gulis collata sunt; 


b) quae alicui ex filis data sunt ad augendos vel supplendos 
reditus annuos; 

c) quae ultra vires alicui ex filis data sunt educationis vel prae- 
parandi status vitae causa: censentur autem ultra vires collata, quae 
sine debitis contrahendis seu diminuendis bonis stabilibus parentes 
non possunt impendere omnibus. M 

Conferenda autem non sunt ea, quae clare data sunt liberali 
donatione ex favore praecipuo, nisi forte tali donatione ceterorum 
portio legitima laederetur. 

Ex C. Gall. a. 843 et 852 conferenda sunt 1) dona et legata, 
nisi testator ea positive exemerit; non sunt conferendae expensae 
educationis, institutionis, ordinariae collocationis seu dotis. 


Ad quaesitum 2" R. 1. Fili maiores certe non poterunt con-956 
queri de praelegato filio minori facto. Ita enim aliquo modo, sed 
ne ex integro quidem, compensantur ea. quae ipsi prae reliquis ac- 
ceperunt. 

Sed neque filius minor conqueri iure potest; nam id, quo dona 
iu filios maiores collata donum sibi datum superant, tanti non est. ut 
excedat bona in Ubera patris dispositione posita. 


R. 2. Solum videndum est, num filiae iuste conquerantur. Aequa 
lance non tractantur. Verum considerari debet filios, ut acquirant 
iustum vitae statum, pluribus indigere quam filias, si his per ma- 
trimonium conveniens provisum sit. Praesertim id valet, si, quae 
Theodosius in filios prae filiabus impendit, non desumpta sunt ex 
bonis stabilibus sed ex annuo lucro, quod Theodosius labore vel in- 
dustria fecit, vel ex annuis reditibus habuit; ea enim pro arbitrio 
poterat expendere, et si pro educatione bona filiorum expendit, fecit 
bene. Neque videtur plane neglexisse filias, etsi minus pro iis ex- 
penderit. 

Solum si propter filios bona stabilia vendidit atque notabiliter 
diminuit, fieri potuit, ut filiarum pars hereditaria ne portionem qui- 
dem lege debitam attingeret; in quo casu filiis pro rata aliquid detra- 
hendum esset, atque imprimis filis maioribus, ut legalis pars filiarum 
suppleretur. 


IUS CIRCA FAMAM ET HONOREM. 


(PRAECEPTUM DECAL. OCTAVUM.) 


FAMAE PROPRIAE NEGLECTUS. 


Casus. (296) 


Gorgonius pessimi criminis suspicionem gravem contra se excitavit, ita 
ut in communi aestimatione diffamatus exsistat. Qua re fit, ut eius fili, 
cum ubique repellantur, status sui convenientia officia non possint obtinere 
atque longe infra conditionem suam vitam degere debeant. Spem quidem 
fundatam Gorgonius habet dispellendi suspiciones, si tamquam de calumnia 
sibi illata coram indice agat; sed cum et pecuniae sit tenax et otii amans, 
timet tum labores et sollicitudines tum expensas, quas ex maxima parte se 


ipsum ferre debere praevidet. Statuit igitur aspernari homines hominumque 
dicta atque famam sive bonam sive malam flocci pendere. 


Quaeritur 1? sitne homo dominus famae suae. 
2^ liceatne citra peccatum famam propriam perdere vel non tueri. 


3° quid de Gorgonii agendi ratione indicandum sit, prout suspicio 
vero consonet aut sit falsa 


Solutio. 


9'7 Ad quaesitum l" R. 1. Fama consistit quidem in aestimatione 
aliorum, quam de aliquo concipiunt et fovent, fundamentum autem 
habet per se in ipsius hominis actionibus, quas alii observabunt, estque 
harum effectus vel sequela naturalis. Quare sicut homo dominus est 
actionum suarum, etiam famae suae dominus est. Th. m. 111 997 1415. 


R. 2. Undo sequitur quidem iniustitiam non committi ab eo, qui 
suam propriam famam destruit, si modo in hac fama propria laedenda 
eius actio sistat vel sistere possit; sed minime sequitur licere cuilibet 
suam propriam famam laedere. Nam usus vel abusus rerum  pro- 
priarum legibus moralibus sane subiacet | Ceterum se ipsum fama 


privare ex se non est peccatum mortale; potest tamen esse, si aliae 
circumstantiae accedunt. 


958 Ad quaesitum 2“ R. 1. Fama generatim bonum hominis est, 
idque bonis fortunae maius, immo in genere bonum necessarium est, 
ut homo convenienter vivat atque officia sua implere possit. Unde 
patet non licere famam perdere vel etiam eam non tueri, quando 
fama necessaria est ad officia debita implenda. — Id enim in eo 
casu non solum est quaedam prodigalitas sed etiam laesio caritatis, 

quam homo sibi debet, et laesio officiorum, quae diffamatus implere 


non amplius possit. 

R. 2. Cum fama propria conexa erit non raro fama aliorum, 
maxime propinquorum: unde ex hoc solo capite iniustum erit contra 
propinquos cum propria fama famam eorum laedere; vel erit saltem 
contra pietatem propinquis debitam, famam, si ab alus impetitur, 
non defendere. 

In reliquis circumstantiis, quando fama propria neque cum aliena 
fama conectitur neque ullas obligationes implendas vel non implendas 
tangit: propriam famam non defendere malum aut bonum est pro 
motivo diverso ex quo fit; propriam famam positive laedere praeterea 
vitiosum esse potest ex modo et medio, quo quis id efficit. 

Nam si nullum habetur motivum rationabile, famae irrationabilis 
dissipatio peior est (piam bonorum fortunae prodigalitas; peius etiam, 
si motivum subest inhonestum. Si vero est motivum honestum, exer- 
cendi virtutem humilitatis, mansuetudinis, desiderium sese Christo 
opprobris affecto conformandi, res bona et optima est. — Verum 
haec potissimum exercentur in ferendis iniuriis famae vel honori illatis, 
non in agendis iis, quae famae iacturam causent; nam ea agere fere 
non est aliud nisi agere inhonesta — quod non licet. 


Ad quaesitum 3" R. 1. Ratio, quae Gorgoniurn movet, ut a 959 


defendenda fama abstineat, rectae rationi non consonat, proin honesta 
non est. Nam si solius propriae famae bonum respicitur, in se maius 
bonum est quam quies illa et desidium, quod Gorgonius amat, et quam 
pecuniae summa, quam impendere debet. Verum ipsius Gorgonii fama, 
si nihil aliud cum ea conecteretur, cum sit res indifferens, non ne- 
cessario alus rebus indifferentibus praeferri debet; quare si Gorgonius 
pecuniam, cui hoc modo parceret, in bonos piosque fines statueret 
impendere, propter litem non motam accusari male agendi rationis 
non posset. Immo, si praeferret malum diffamationis pati quam 


calumniatorem in mala fortasse gravia conicere, insignis esse potest 


actus caritatis christianae. 

R. 2. Re vera fama Gorgoniü cum bona fama totius familiae 
cohaeret; caritas autem seu pietas eum obligat, ut suorum curam 
habeat adeoque mala gravia ab is, quantum possit, depellat. Ex- 
istimo igitur Gorgoniurn officio pietatis deesse, nisi calumniam etiam 
lite instructa depellat Atque maiorem tenetur rationem habere 
suorum filiorum innocentium quam calumniatoris, qui criminis com- 
missi convictus gravem poenam [Initurus sit. 


R. 3. Insuper videndum est, num forte Gorgonius, etsi non 1pso960 


crimine patrato, tamen actione minus recta iustam ansam alius de- 
derit suspicandi.. Quod si fecit, non solum negativa, sed etiam posi- 
tiva causa est diffamationis suorum ; atque gravius tenetur hanc suspi- 
cionem auferre. Immo si actione illa minus recta scandalo fuit atque 
fortasse scandalo esse pergit, haec sola iam ratio est, cur Gorgonius 
scandalum auferre atque suspicionem contra se ortam diluere debeat. 
Videndum tamen est, num Gorgonius falsum crimen cum effectu abs- 

tergere possit; secus enim timeri debet, ne conatu defensionis sibi 
suaeque familiae magis etiam noceat. 


R. 4. Quod demum in casu notatur, Gorgonium hominum dicta 
atque ipsos homines aspernari atque ita suam apud eos famam flocci 
pendere, id per se non honestum sed peccaminosum motivum mani- 


festat: non enim humilitatem sed superbiam fovet, quod est vitium 
inter alia primarium. 


DIFFAMATIO (D). 
Casus. (297) 


Aetolia puella garrula quaslibet res novas cum amicis communicare 
gestit.  Acciderat, ut Aeneas, cui parentes Afram sponsam destinaverant, 
propter eam ab Aiace mortem minitante cogeretur statim quasi duellando 
cum illo egredi; similiter acciderat, ut Berta, pia puella, quo avocaretur a 


suis pietatis exercitiis, a parentibus coacta ad choreas adeundas ibi inscia 
a iuvene inebriaretur. 


Quae sic ab Aetolia narrantur: Scitis Aeneam iam diu cogitare clau- 
strum; sed puellis non renuntiavit, studuit potius spem illarum porro fovere, 
immo heri propter sponsam se duellavit. At cum laesus sit, post recuperatam 
sanitatem certe diffamationem suam in claustro sepeliet. Et nostis Bertam, 
quae videbatur sanctitatem non posse exhaurire neque hebdomadaria Com- 
munione contenta erat; en eam ipsam vidi temulentam redeuntem a choreis: 
nisi cognati eam repressissent, scandalosiora etiam vidissemus; ceterum men- 
dacii eam iam aliquoties arguere potui. 


Qüaeritur lw quae sit proprie detractio famae alienae. 
2° unde sumatur hac in re peccaminositas mortalis. 


3° quid de propositis casibus indicandum sit. 


Solutio. 


Ad quaesitum I" R. 1. Detractio est iniusta defectus alieni mani- 
festatio, quae alterius famam seu apud alios aestimationem diminuit. 
Qui defectus imprimis sumitur moralis; attamen sunt etiam defectus 
non morales, qui alicuius aestimationem minuunt vel delent. 


R. 2. Duüustinguitur haec detractio generice sumpta in detractionem 
simplicem et in calumniam, prout defectus ille iniuste manifestatus 
sit verus sed occultus, aut falso impositus. 


Ad quaesitum 2" R. 1. Ratio, ex qua gravitas peccati detrac- 
tionis sumitur, est ipsa famae diminutio minor vel maior, quae ex 
manifestato defectu oriri solet. Quod pendet non ex solo defectu 
in se spectato, sed etiam, idque multum, ex conditione personae, de 
qua defectus narratur, et de certitudine iudicii, quod ex defectus nar- 
ratione in audientibus excitatur. 


962 R. 2. Cum fama consistat in communi aestimatione, probabile 


est, grave peccatum non esse, uni alterive viro prudenti et taciturno 
rem alias etiam graviter diffamantem narrare, nisi 1) specialiter 
intersit hominis laesi apud illos ipsos retinere aestimationem vel aliud 

grave damnum adjungatur, vel nisi 2) narretur crimen falsum. Ratio 
autem, cur in calumnia aestimationis detractio longe severius diiudi- 
canda atque ea etiam, si apud unum fiat in re gravi, pro mortali 
peccato habenda sit, est potissimum haec, quod in detractione circa 
crimen verum fundamentum famae ab ipso peccante iam sit eversum 
adeoque fama ipsa iam evaserit labilis, utut a detrahente formalis 
fama auferatur; sed in calumnia fama omnino inconcussa seu for- 
malis fama cum eius fundamento a solo calumniatore destruitur, 
Cf. Lugo, De iust. et iure d. 14, n. I2 51; S. Alph. III 973 cum 


Lessio, Caietano, aliis. 

R. 3. Si quid narratur ita, ut audientes non certum iudicium, 
sed solam suspicionem leviorem de altero concipiant, non censetur 
fama graviter laesa neque grave peccatum a narrante commissum. 
Excipe, si suspicio ingeratur rei pessimae idque contra virum inte- 
gerrimum, cuius fama plus patiatur suspicione quam aliorum fama 
certa narratione; etiam excipiendus est casus rarus, quando ex sola 
suspicione alicui grave damnum oriturum esse praevidetur. 

Quapropter si quis narrat rem ,ex rumore non satis firmo-, com- 
muniter non peccat graviter; neque ille, cui propter suam levitatem 
plena fides non solet adhiberi. 


R. 4. Defectus manifestatus seu res ipsa diffamans in se non 
gravis potest graviter diffamare atque talis diffamatio peccatum grave 
involvere, si ille qui laeditur integerrimae famae est vel in singu- 
laris perfectionis aestimatione, vel si ipsius narrati defectus immunitas 
pro eo, v. g. propter vitae statum, magni momenti est: ita aliquem 
pro mendace traducere potest esse peccatum mortale; similiter aliquem 
imperitum dicere in suo munere. — Saepius vero e contrario defectus 
ettam mortalis in genere morum manifestatio peccatum mortale non 
est, quando videlicet eiusmodi defectus in similis conditionis hominibus 
parum aestimatur, vel quando persona de qua res narratur in re 
simili iam est diffamata. 

R. 5. De eo igitur qui in certa aliqua re famam iam amisit, 
rem similem ex se diffamantem narrare non est nova laesio gravis 
ideoque non est ex se peccatum mortale; aliter 1) si res plane ab- 
similis narratur, cum, qui in una re famam amisit, eam nondum ami- 
serit in reliquis; vel 2) si narratio criminis repetiti. famam plene 
evertit, quae ex priore crimine ob fragilitatem commisso sed proba- 
biliter retractato nonnihil. tantum erat concussa. S. Alph. Ill 976; 


Lugo Í. c. n. 55—58. 

R. 6. Si quis publice crimen commisit, vel si crimen publicum 
evasit, illud narrare etiam ignorantibus non amplius censetur de- 
tractio famae esse; nam peccans in priore casu famam in hac re ab- 
iecit, in posteriore saltem amisit. S. Alph. l. c. n. 974 975; Lugo 
l. c. n. 59; Cf. Th. m. P» 1423. 

R. 7. Si vero diffamatio fit vel in. loco alieno, ubi res nota non 
est, vel si tempore posteriore res antea gesta et plenae oblivioni data 
denuo resuscitatur: distingui debet publicitas iuris et publicitas meri 

facti. Si adest publicitas iuris ex condemnatione in  insto indicio, 
satis probabile est iustitiam non laedi, utcumque res gesta alio loco 
vel alio tempore narratur. Si est solius facti publicitas, in alio loco 
id narrare etiam probabiliter non est contra iustitiam (cf. Lugo l. c. 
n. 80; S. Alph. Ill 974); alio tempore, quo res plane erat obliterata, 
id denuo narrasse censetur contra iustitiam. 

Verum etiam quando non laeditur iustitia, laedi potest caritas 
per divulgationem in alio loco factam, si alias fama ibi mansisset 
illaesa, maxime si praeter famae detrimentum alia damna gravia 
oritura sint. Cf. S. Alph. 1l. c. 


965 Ad quaesitum 3“ R. 1. Si rem ab Aetolia narratam in se su- 
mimus, id quod Aeneae obicitur, sane est graviter diffamans, cum 
non agatur de iuvene, qui tamquam levis moribus atque depravatus 
notus sit; atque eo gravius eius fama laeditur, quod fiat per calum- 
niam: facti enim species plane pervertitur, siquidem Aeneas non tam 
duellam quam sui defensionem contra aggressorem iniustum commisit. 


— Similiter iudica per se de iis, quae de Bertae ebrietate nar- 
rantur. 


R. 2. Quod Aetolia Bertam mendacii commissi accusat, ad id 
notandum est, aliquem etiam saepius mendacii reum deprehensum esse 
dicere plerumque non denotare gravem famae iacturam ; minus etiam 
id de particulari aliquo mendacio dicere. Si quis autem singularem 
vitae sanctitatem prae se fert vel praeprimis veracitatis famam 
integerrimam habere cius summopere interest: eum pro mendaci 
traducere non raro gravem famae laesionem atque mortale peccatum 
continebit. 


966 R. 3. Res, ut dixi, ab Aetolia narratae gravissimae sunt, atque 
etiam narrationis modus illo est, quo audientes ad certum indicium 
de macula aliorum moveantur. Quapropter ex levitate et garrulitate 
Aetoliae directo et per se ratio vix sumi potest, quae eam a gravi 
peccato excuset; fortasse indirecto ex eo, quod debita advertentia ad 
grave peccatum afuerit. 

Si vero res ipsae narratae mediocriter quidem graves fuissent, 
neque tamen expresse quasi ex visu cum alis communicatae, facile 
dixerim propter Aetoliae garrulitatem plenam fidem eiusmodi illius 
narrationibus non consuevisse adhiberi, atque propterea non gravem 
diffamationem neque peccatum obiective grave esse commissum. Poterat 


nihilominus Aetolia etiamtum graviter peccare ex odio vel ex propriae 
conscientiae dictamine. 


R. 4. Alia tamen excusatio a gravi peccato in enarratis casi- 
bus exsistere potest ex eo, quod Aetolia inculpabiliter putaverit 
Aeneam verum commisisse duellum, Bertam commisisse re ipsa 
ebrietatis peccatum, idque publice actum esse. In ea suppositione 
Aetolia narravit res publicas vel mox publicandas, neque famae adhuc 
integrae graviter detraxit, sed famam iam detractam ulterius pu- 


blicam fecit.  Debebat tamen in ea suppositione post errorem suum 
detectum eum corrigere. 

DIFFAMATIO (ID. 
Casus. (298) 


Alcimus, filius spurius, in dissita regione, ubi ortus eius erat ignotus, 
ingenio et optimis moribus excellens omnium animos sibi conciliavit, atque 
in eo est, ut filiam syndici urbis ducat cum summa spe in locum syndici 
senescentis mox succedendi: cum ex inopinato Brutus illuc advenit, cui Al- 
cinius eiusque ortus optime notus est et qui mox totam rem publice narrat. 
Quo fit, ut sponsalia ilico solvantur atque Alcimus a spe sua deiectus non 
leviter diffamatus exsistat. 


Quaeritur 1? possitno esse diffamatio mortaliter mala ex defectu non culpa- 
bili, eaque contra iustitiam. 


24^ quid de Bruti narratione atque obligatione inde exorta. 


Solutio. 


Ad quaesitum 1“ R. 1. Cum fama consistat in aestimatione967 
quam alii homines gerant, eaque re ipsa non ex solis personalibus 
alicuius moribus sed etiam ex conditione familiae et generis pendeat: 
fieri sane potest, ut alicuius fama laedatur ex manifestato defectu 
vel macula eius non culpabili. Situe illa laesio gravis an levis, contra 
iustitiam an contra solam caritatem, pendet ex communi regula de 
diffamatione, videlicet utrum inferat damnum grave an leve, utrum 
privet re, ad quam retinendam is qui diffamatur titulum iustitiae 
teneat, an ea, ad quam ius amiserit. 


R. 2. S. Alphons. III 967 referens verba Busenbaum:  ,Regu- 
lariter non est mortale (etsi per accidens ratione damni sequentis 
[sc. in alus obiectis] tale esse possit) revelare naturales defectus 
animi, corporis vel natalium; quia tales non sunt morales, nec in- 
famia apud prudentes reputatur, quod quis v. g. sit stupidus, spurius, 
luscus", ipse addit: ,Si vero dicuntur in civem, aliquando possunt 
esse mortalia. Idem dicunt de defectus natalium propalatione, quae 
aliquando etiam esse potest mortalis, ut dicere de viro honorabili 
exercuisse vilissimum officium vel fuisse mancipium: sed omnia haec 
pendent, a éCircumstantiis. 

Atque deinceps approbando affert sequentia verba Busenbaum: 
Fieri tamen potest, ut narrando etiam defectus naturales, spectata 
conditione et statu illius, graviter noceas et sic graviter pecces: ut 
si gravem et optimi nominis praelatum aut religiosum | mendaciis 
assuetum, virum gravem ac consularem illégitime natum vel Ju- 
daeum etc. dicas." 

R. 3. Manifestatio eiusmodi defectuum vel macularum graviter 
nociva est iniusta, si defectus ille est re ipsa occultus; non iniusta 
sed contra caritatem, si defectus occultus quidem absolute non est 
vel saltem iure non est, in certo autem loco est et mansurus est 
occultus; neque contra iustitiam neque contra caritatem talis mani- 
festatio est, si agitur do destruenda fama quam quis fraudo acquisivit 
atque in aliorum deceptionem falsa fama utitur. 

S2. 

968 Ad quaesitum 2" R. l. Si in Alcimi patria eius ortus erat 
publice notus, Brutus narrando rem alibi non peccavit contra iustitiam. 
Immo in hoc casu nostra aetate raro fit, ut alibi, 1. e. in Alcimi 
domicilio, res possit manere occulta. Quodsi igitur praevideri satis 
potuerit rem brevi manifestam foro atque syndicum eiusque filiam 
se deceptos esse dicturos, Brutus non palam quidem, sed cum syndico 
privatim rei veritatem sine ullo peccato communicare potuit. Atque 
ita optime faciet; nam si res postea, matrimonio inito, propalatur, 
timendae sunt gravissimae sequelae. 


R. 2. Quodsi re vora conditiones erant tales, ut in actuali Alcimi 
domicilio res praevideretur mansura ignota: Brutus contra caritatem 
graviter peccavit sine iusta causa Alcimum in ignominiam et in grave 
damnum temporale inducens. Cf. Th. in. Il! 1423; Lugo, De iust. et 
iure d. 14, n. 80. 


R. 3. Immo si illegitimus Alcimi ortus etiam in eius patria erat 
occultus, i. e. paucis omnino notus, rem manifestare contra iustitiam 
erat, atque Brutus obnoxius evasit reparandis damnis temporalibus, 
quae loquacitate sua causavit, si modo haec praevidit atque culpae 
committendae sibi satis conscius fuit. 


DIFFAMATIO (IID. 


Casus. (299) 


Artaphanes, scribendis historiis intentus, cum diversa archiva perlustraret, 
reperit assignatum factum certi viri illustris, quod cum vitam eius privatam 
macula gravi aspergeret, ipse, dum viveret, ita novit occultare, ut pauci ad- 
modum in rei notitiam venirent, neque hucusque evasit publicum; alterius 
etiam celeberrimi viri poenam diffamantem a indice impositam reperit notatam, 
cuius rei notitia a saeculo et ultra oblivioni omnino data erat. Artaphanes, 
ut veritati serviat, utrumque facit publici iuris, atque ita non leviter offendit 
utriusquo viri posteros, qui etiamnunc vitam degunt. 


Quaeritur 1' quid liceat historiographis circa rerum narrationem in archivis 
delitescentium. 


2“ num vel quomodo Artaphanes in casibus narratis peccaverit. 


Solutio. 


960 Ad quaesitum lm R. 1. Imprimis teneri debet, etiam defunctos 
retinere ius ad famam, et quamvis minus graviter peccetur diffamatione 
mortuorum quam in vivis degentium, tamen detractio in re gravi 
etiam relate ad defunctos a peccato mortali non est immunis ; idque 
censendum est etiam, quando diffamatio in vivos superstites nulla- 
tenus redundat. Hoc autem sentiri potest: cum alicuius lapsu referre 
simul eius sinceram conversionem et poenitentiam, gravem alicuius 
defuncti detractionem regulariter non esse. 

R. 2. Quod attinet ad res praesenti tempore publicas, recte notat 
S. Alph., Il. apost. tr. 11, n. 13: „Non prohibetur, quin historici de- 
licta publica describant ex solo fücto atque ita eorum obliterationem 

impediant. — "Verum id non tangit propriam quaestionem de rebus 
praeteritis. In quibus tamen ea, quae olim publica erant publicitate 
iuris, etiam alio tempore narrari posse sine gravi culpa S. Alphons. 
ibidem approbans notat ex doctrina Lessii, Lugonis, Lacroix etc. 

R. 3. Cum de publicitate iuris sensu stricto accepta saepe non 
constet, addenda videntur haec: Homines in summa potestate con- 
stituti indicis iudicio non subiacent; verum quae agunt in publico 
munere, aequivalentor iuris publicitate publica sunt. Quapropter quae 
in rebus publicis gerendis acta sunt, haec, etsi nunc oblivioni sunt 
data, e pulvere eruere et iterum publicare, etsi certos viros macula 
aspergant, prohibitum non est. 

Sic intelligo, quod Mare, Instut. Alph. n. 1200. Q. 2" dicit mor- 
taliter non peccare eum, qui referat delictum olim publicum notorie- 
tate iuris, aut si ad historiam pertineat. Nam ad historiam pertinent 
publice gesta seu ea, quae ad publica officia et res publicas gerendas 
spectant, non quae ad privatam hominum vitam attinent. 

R. 4. Si quando agitur de actionibus non ad res publicas publica-970 
que officia pertinentibus, ut liceat delicta nunc occulta denuo publica 
facere, requiritur causa maioris boni, quae esse potest praecipue 
l) auctoritas viri pessimi, quae ctiamnunc graviter noceat, cum eius 
crimina nesciantur, per vitae eius verae enarrationem  destruenda; 
2) defensio viri innocentis, cuius fama falso maculis aspersa est, sed 
per manifestationem criminis aliorum potest restitui. 

R. 5. Immo nostris temporibus etiam facilius adesse potest plena 
excusatio pro historiographis ceteroquin timoratis, si ea publicent, 
quae alias ab aliis brevi post publicatum iri iuste sumere possint. 
Cum enim nostris temporibus a quibusvis hominibus doctis archiva 
perlustrentur, ea, quae mns continentur, etsi nunc videantur occulta, 
perfacile post tempus magis minusve longum ad lucem trahentur. 
Quare non raro esset in damnum bonorum et causae bonae, si historio- 
graphi boni et timorati ea occultarent, quae minus timorati vel male 
morigerati suo modo mox divulgaturi essent, maxime cum illi res 
pravas, quas narrant, non exaggerent neque eo modo enarrent, qui 
ad maiorem invidiam excitandam sit comparatus, neque etiam emen- 
dationem ct poenitentiam, quae acta sit, reticeant. 


Ad quaesitum 2" R. 1. In priore casu, quo agebatur de re ad 971 
privatam vitam pertinente, ex se res gravis est seu gravis iniustitiae 
culpa, eiusmodi rem, quae numquam fuit publica, publicam reddere. 
solum videri debet, num Arthaphanes praeviderit rem nequaquam diu 
mansuram esse occultam, vel etiam, num forte subsit aliqua ex causis 
supra ad Quaes. ln in R. 4 notatis. 

R. 2. In posteriore casu habebatur criminis et poenae, de quibus 
sermo est, olim publicitas iuris. Quare ex sententia 5. Alphonsi I. c. 
Artaphanes excusatur tum a laesa iustitia tum a laesa caritate quoad 
defunctum; cf. etiam Lugo, De iust. et iure d. 14, n. 77 ; Th. m. 111 1423. 
Verum si sperari poterat rem mansuram etiam nunc fuisse occultam, 
nisi Artaphanes eam in publicum  protulisset: ratio habenda est 

posterorum et officii caritatis erga eos; cui graviter deerat Artaphanes, 
si praevidit. eos graviter tristandos esse vel offensum iri. Sic puto 
assentiendum esse opinioni Lessii, De iust. et iure 1. 2, c. 11, dub. 13, 
n. 87, qui ob narratam rem, quae sit alibi vel quae olim fuerit publica 
publicitate iuris, caritatem laedi posse affirmat. 


DIFFAMATIO — SECRETI OBLIGATIO. 
Casus. (300) 


Alfanus, qui post iuventutem dissolutis moribus peractam ad meliorem 
frugem conversus extra patriam optima fama fruebatur, cogitabat divitis viri 
fiiam ducere, cum Drusus medicus cum puellae patro secreto communicat 
se Alfanum ante annos a lue venerea in lupanari contracta curare debuisse. 
Quo audito pater consensum ad matrimonium denegat atque severissimo vetat 
fiiam umquam do hoc matrimonio cogitare. 


Quaeritur 1? sitne in hoc casu officii secretum iniuste laosum. 


2° habeaturne iniusta Alfani diffamatio atque restitutionis obligatio. 


Solutio. 


V Ad quaesitum 18 R. 1. Diversa distinguuntur secreta: secretum 
naturale, secretum promissum, secretum commissum. Naturale se- 
cretum dicitur, quod cum rei natura cohaeret sine speciali promis- 
sione vel speciali officio; promissum illud, post cuius scientiam facta 
est promissio huius secreti servandi seu non manifestandi aliis; com- 
missum Secretum, ante cuius notitiam antecessit promissio sive for- 
malis sive tacita servandi secreti, cuius igitur communicatio sub hac 
servandi secreti conditione facta est. Eiusmodi tacita promissio ante- 
cedens habetur ex suscepto munere, cum cuius exercitio secretorum 
communicatio cohaeret. 

Ex qua explicatione apparet secretum commissum ex se reliquis 
esse gravius atque strictius esse servandum. Ex parte tamen se- 
cretum promissum severius ligare potest promittentem, quatenus 
propter proprium damnum avertendum non liceat illud violaro, si 
illud damnum se potius subiturum esse promiserit, modo ne agatur 
de damno excessivo vel tali, quod subire non liceat. 


R. 2. Alias igitur secretum naturale tantum et secretum pro- 
missum non obligant seu non excusant ab officio manifestandi secreti, 
si ligitima fit superioris interrogatio; obligat regulariter secretum 
commissum. 

973 R. 3. Nihilominus ipsum secretum commissum, magis etiam alia 
secreta, generatim communicare possunt (excipe semper secretum 
sacramentale et fere etiam quasi-sacramentale) 1) propter damnum 
sive proprium sive alienum avertendum, quod ille, de cuius secreto 
agitur, iniuste illaturus est neque monitus vult desistere; 2) propter 
aliud damnum sive proprium sive alienum avertendum ita grave, ut 
secundum regulas caritatis damnum illud, quod ex secreto communi- 
cando sequitur, postponi possit: quod tamen in secreto commisso 

tantum esse debere censeo, ut ille, de cuius secreto agitur, proba- 
biliter obligetur damnum secreti laesi potius pati quam alia damna 
non avertere. Cf. S. Alph. III 971; Noldin, Summa th. m. III0 670; 
Mare, Instit. Alph. n. 1187; Cf. Th. m. Ill! 1442 sqq. 

R. 4. In casu nostro agitur de secreto alicui, qui in officio 
publico constitutus est, commisso. Quae autem aliquis, sume hic me- 
dicum, in officii sui exercitio comperit, ea etiam ex officio secreta 
tenere debet.  Quaeri igitur potest, num forte Alfanus, cum peteret 
fiam divitis illius viri, iniuriam illaturus sit, ob quam propulsandam 
medicus secretum patri puellae possit prodere. Quod tum solum recte 
dicitur, si Alfanus a morbo non curatus periculum infectionis uxori 
sit creaturus. Verum etiamtum medicus prius Alfanum debebat monere, 
ut a petenda sponsa desisteret; solummodo post monitionem frustra 
factum ius ei erat, vel etiam obligatio, monendi patrem vel puellam, 
ut sibi ab infectione caveret: de quo infra ad Quaes. 2" R. 4. 


Ad quaesitum 2" R. 1. Ex modo dictis si Alfanus iuste poterat974 
puellam petere, medicus non solum officii sui obligationi deerat, sed 
etiam graviter deliquit. diffamando Alfanum. Et quamvis satis pro- 
babiliter diffamatio apud unum alterumve virum non habeatur pro 
diffamatione ex se gravi, si tamen alia damna adduntur, a gravi 
peccato res excusari nequit. 

R. 2. Aliter tamen dici potest, si quaeritur, utrum diffamatio 
illa grave peccatum fuerit contra iustitiam an contra caritatem tantum. 
Nam si priores illi dissoluti Alfani mores in patria publice erant noti, 
cum Alfanus ibi viveret, medicus eos etiam aliunde novit quam ex 
muneris sui exercitio. [n quo casu, utut de caritate graviter laesa 
Alfanus conqueri possit, de iustitia graviter laesa ratione diffamationis 
non constat. Quodsi ratione famae non constat de iustitia graviter 
laesa, sequelae impediti matrimoni per accidens sunt.  Probabiliter 
igitur sola caritas graviter laesa est, utcumque sumis Alfanum fuisse 
perfecte sanatum. Cf. supra n. 964. 

R. 3. Si vero Alfanus fuisset iuvenis etiam in sua patria semperJ75 
integerrimae famae, qui occulte aliquando deliquisset atque morbum 
diffamantem contraxisset, a quo nunc perfecte esset sanatus, si per- 
fecta sanatio sit possibilis, nullo manente periculo infectionis ex 
matrimonii usu secuturae: manifestatio, quam medicus fecit, fuisset 
omnino diffamatio iniusta, atque detrimenti temporalis propter im- 
peditum matrimonium in certa spe futurum causa efficax iniusta. 
Quapropter in eo casu medico damni temporalis illati reparatio seu 
restitutio incumberet. 

R. 4. Verum si sanatio non est facta, sed potius inficiendae 
sponsae seu uxoris periculum non leve exsistit, ius Germ, ex decisione 
supremi tribunalis imper, medicum suo modo solvit ab obligatione 
secreti atque ius vel immo moralem obligationem ei inesse dicit secreto 
servando maiorem, ut propulset periculum infectionis atque cum con- 
iugo vel etiam cum altera persona infectioni exposita — cum iis utique 
solis — rem communicet. (Cf. Entscheidungen des Reichsger. LIII 315). 

— Obligationem tamen puto pendere tum a diversarum regionum legibus 


tum a periculo quod medicus incurrere potest, ne amplius pro viro 
fido habeatur. 


CALUMNIA EIUSQUE REPARATIO. 


Casus. (301) 


Amulius, vir nobilis, falsum testimonium dixit contra Onesimum pau- 
perem furti accusatum, ita ut hic poenam 2 annorum carceris rettulerit. 
Amulius peccati commissi dolet, sed si retractat suum testimonium, ipse por- 
iurii convictus ad longos annos carceris condemnabitur neque multum levabit 
Onesimum, qui sex tantum menses poenae ulteriores ferendos habet et qui 
insuper in carcere melius vivit, quam extra carcerem pauper vivere potest. 


Quaeritur 1° quae sit obligatio retractandae calumniae eiusque damni re- 
sarciendi. 


2° quae sint causae excusantes; num re vera in Amulio exstiterint. 


Solutio. 


976 Ad quaesitum Im R. 1. Fama iniuste laesa resarcin debet, 
quantum fieri potest, aliter tamen ab eo, qui simpliciter detraxit 
famae narrans vera, aliter qui haec egit per calumniam. 

Prior enim cum mentiri non possit, revocare dicta sua non potest 
nisi per restrictionem quandam, si haec sit consulenda (cf. Th. m. Ill 
1-137 sqq); aliter reparare debet famam dextre laudando, saepe, si 
sumi possit rem oblivioni probabiliter datam esse, nihil agendo sed 
Deo causam commendando. 

Posterior, nisi satis certo restauratio famae aliter fieri possit, 
etiam aperte retractare atque palam se errasse debet fateri. 

R. 2. Damna alia cum famae damno coniuncta ab utrolibet re- 
parari debent. Idque valet longe facilius de calumniatore, cum in 
rei verae iniusta manifestatione facile haec esso possit partialis damni 
reparandi causa excusans, quod res illa etiam alia via iam evaserit 
publica atque prior manifestatio desierit esso damni causa efficax. 


9TT Ad quaesitum 2m R. 1. In detractione per manifestationem rei 
verae complures, ut iam innui, exsistunt causae a reparatione famae 
excusantes: 1) si laesio non fuit realiter gravis; 2) si laesio subiective 
non fuit graviter culpabilis neque nunc reparatio sine gravi incom- 
modo fieri possit (nam si fieri possit sine incommodo relative gravi, 
etiam ille, qui ex errore vel inadvertentia graviter laesit, ad id ex 
iustitia tenetur, ac proin ex omissa hac retractatione sibi facile pos- 
sibili iam ut ex iniusta damnificatione tenetur); 3) si detractio pro- 
babiliter oblivioni data est atque melius esse indicetur rem sepultam 
relinquere (piam periculo refricandae memoriae sese exponere; 4) si 
res olim occulta nunc independenter a priore manifestatione per aliam 
viam publica evaserit; 5) si, qui famae detrimentum passus sit, de- 
tractori condonavit (si modo condonare plene possit, eo quod nemo 
praeter ipsum detrimentum quodpiam sumpserit); 6) si damnum re- 

tractanti oriturum longe maius sit quam damnum alterius famae il- 
latum. alia vero fortunae damna vel non adsint vel reparentur. 
R. 2. In calumnia ut quis a reparanda fama excusetur, debet 978 

l) constare de iusta condonatione, aut 2) de calumniae oblivione in- 
tegra, aut 3) do damno longe maiore calumniatoris; verum notari 
debet et damnum calumniatori per retractationem | oriundum debere 
spectatis omnibus circumstantiis insigniter maius esse quam damnum 
quod per calumniam innocenti causát, neque propter omissam forte 
retractationem calumniatorem etiam excusari a restitutione aliorum 
damnorum pretio aestimabilium. 


R. 3. Per se quidem et fama Amuli et eius poenae minoris 
aesüimandae sunt quam poena et fama Onesimi, etsi hic pauper, 
nobilis illo exsistat, eo quod pauper sit innocens, nobilis ille vir culpa 
et malitia sua sibi pericula contraxerit. 

Verum negari nequit poenam quae Amulium maneat, si periurii 
convincatur, longe diuturniorem ipsique graviorem esse quam poenam 
Onesimi residuam ; atque etiam diffamatione Amulium longo durius 
affectum iri quam Onesimum propter falsam illam furti opinionem. 
Quapropter si fieri possit, ut Onesimo offeratur per virum inter- 
medium notabilis pecuniae summa, qua compositio quaedam fiat, isque 
consentiat, Amulius ab aperta retractatione ilico facienda excusabitur, 
si modo curet, ut indirecte Onesimi fama reparetur, v. g. eius bonam 
indolem laudando vel etiam manifestando in eius causa criminali 
erratum esse. Haec imprimis tum observanda sunt, si cum causa 
Amuli privata publica causa boni communis cohaeret, ita ut per eius 
condemnationem causa publica grave damnum  passura sit. 

R. 4. Nihilominus, si necessitas boni publici Onesimum non cogat 
iure per se sibi debito cedere, neque is cedere velit, Amulius etiam 
cum periculo suo non levi tentare debet, ut Onesimi famam restituat. 
Cum restrictione quidem non pure mentali praetendere potest se ex 
errore inductum esse ad testimonium contra Onesimum dicendum, 
quo crimen periurii voluntarii a se avertat, etsi falsi iuramenti ex 
levitate et 1inconsiderantia praestiti poenas luere debeat. 


QUERELAE — TEMERARIUM IUDICIUM SUSPICIO. 
Casns. (302) 


Barbarius ab itinere redux apud amicum conqueritur de aspero modo, 
(pio a superiore receptus sit, atque de iniuria sibi illata, cum superior aures 
praebuerit suspicionibus contra se falso excitatis; graviter in superiorem 
invehit quasi virum partum studio addictum et ad gubernandum ineptum, 
quasi versatile instrumentum in manibus Claudii in cuius arbitrio totius 
dioecesis gubernatio sit posita. 


Quaeritur 1|! num et quomodo detractione peccetur querelis in sinum amici 
effusis. 


2° quale peccatum sit sinistrum de altero indicium vel mala su- 
spicio eaque declarata. 


3° quid ad casus Barbari sit dicendum. 

Solutio. 


979 Ad quaesitum 1“ R. 1. Etiam i qui negant a gravitate detrac- 
tionis excusare eam circumstantiam, quod liat apud unum alterumve 
virum prudentem tantum, causam tamen solatii capiendi vel leniendi 
doloris per communicationem acceptae iniuriae cum amico habent pro 
ratione, quae excuset a gravi peccato detractionis. Cf. S. Alph. 
Il] 973; Lugo, De iust. et iure d. 14, n. 53 54, qui refert multos 
dicere id «absque ullo vel saltem absque gravi peccato detractio- 
nis fieri posse", idque additis rationibus defendit. 


R. 2. Monent tamen (v. Lessius, De iust. et iure 1. 2, c. Il, 
dub. 12), «ne id pluribus dicatur quam ad consilium vel solatium re- 
quiratur, neve nominetur persona, nisi ad eos fines valde expediat. 


980 Ad quaesitum 2m R. 1. Iudicium temerarium, quo quis sine 
causa alterum habet pro malo, quando de defectu aestimationem gra- 
viter diminuente agitur, calumniae assimilatur atque, si perfecte teme- 
rarnium est, theoretice loquendo grave peccatum constituit. n quo 


conveniunt theologi, ut videre est apud Lugo 1. c. n. 11 sqq; S. Alph. 
III 962 ex Busenb. 


R. 2. Notant tamen communiter theologi etiam rationes multas, 
ob quas practice rem sumendo malitia saltem mortalis re ipsa plerum- 
que absit: quae sunt ex Busenb. apud S. Alph. III 962: 

l) si non sit grave malum, quod temere proximo imponatur; 

2) sı iudicium non fit cum plena advertentia; 

3) si advertas quidem satis te grave malum de proximo cogitare, 
sed non plene advertas aci insufficientiam rationum; 

4) s1 non sit verum iudicium, i. e. assensus certus, sed solum 
assensus opinativus vel dubitatio; ita saltem plerumque; 


5) si adsint rationes multum probabiles male de altero sentiendi: 
in quo si certo iudicas, excedis quidem, sed non graviter, adeoque 
peccas quidem, sed non mortaliter, at venialiter; 


6) sı male indices de aliquo indeterminato, complures addunt 
etiam „de homine ignoto", qui tibi sit pro homine quasi indetermi- 
nato, nisi ex gravi malitia ita facias. 


R. 3. Si quis iudicium temerarium non apud se ipsum retinet, 
sed cum alis communicat, accedit ex se laesio famae quasi per 
calumniam; eaque gravis seu mortalis est, si loquens ad gravem in- 
iuriam advertat atque in alis certam persuasionem de alterius defectu 
graviter diffamante gignat. 

Quodsi eiusmodi sunt circumstantiae, ut audientes satis percipiant 
loquentem ab irato narrare neque dictis plenam fidem adhiberi posse: 


aderit obiectiva excusatio a mortali peccato, quatenus diffamatio apud 
alios causata spectatur. 


981 R. 4. Suspicio temeraria, cum sit assensus infirmus cum dubi- 
tatione, num contrarium sit verum, famam alienam non aufert simpli- 
citer: atque propterea saltem in rebus ordinarie gravibus eam non 

pertingere ad peccatum mortale communis est theologorum sententia. 
— Quod a fortiore valet de mera dubitatione. 

Solummodo si suspicio vel dubitatio fuerit de re extraordinarie 
gravi (seu do io relate ad eum, de quo est suspicio, enormiter gravi), 
cuius vel suspicionem contra se concipi aliquis gravius ferat, quam 
si in aliis robus etiam graviter malis firmum iudicium contra se con- 
cipiatur: talis suspicio cum plena deliberatione plenaque advertentia 
et ad indicii malitiam et ad rationum defectum concepta vel susten- 
tata pro peccato gravi habenda est. S. Alph. III 964. 

Cum vero eiusmodi crimina enormia aliquis de altero suspicari 
vix possit, nisi sit contra eum male affectus, alu dicunt suspicionem 
non esse peccatum mortale, nisi ex malevolentia procedat. Ita Les- 
sius, De iust. et iure 1. 2, c. 29, dub. 3, n. 23; Thom. Tambur., In 
decalogum 1. 9, c. 1, n. l6. Cf. Th. m. Ill 1431. 


Ad quaesitum 3" R. 1. Barbarius, si solummodo narrasset amico, 952 
quae sibi acciderunt, a peccato posset excusari. Nunc vero ipse ad 
dicteria contra superiorem atque accusationes processit; quod a pec- 
cato non est immune. 


R. 2. In ipso modo, quo conqueritur, quod superior levius aures 
praebuerit suspicionibus, immoderatus affectus apparet; neque tamen 
hac in re querelas dixerim excessisse peccati venialis malitiam. 


R. 3. Quod Barbarius superiorem traducit ut virum ad guber- 
nandum ineptum et studio partium adeo deditum, videndum est. num 
hoc sit vitium verum et manifestum. Si ita est, in Barbarn locutione 
non deprehenditur peccatum mortale. Si autem ita non est, maxime 
si Barbarius falsa dixit vel multum exaggeravit: videri debet, utrum 
rationabiliter putetur Barbarii amicum ex illus narratione haec pro 
compertis habere an solummodo de superioris aptitudine aliquod. du- 
bium concipere, cum videat dictis Barbari quasi ab irrato narrantis 
plenam fidem non posse adhiberi. Quodsi hoc, non illud obtinet, 
gravis laesio vel grave peccatum non adest. 


R. 4. Quod ad aestimationem peccati commissi pertinet, praeterea 
debet considerari: ea, quae in aestu passionis ex animo irritato di- 
cuntur, saepe dici sine plena deliberatione seu plena advertentia ad rei 
gravitatem, adeoque subiective facilius etiam exstituram esse causam, 
quae a mortali peccato excusaverit. Quid autem ex parte rei fuerit, 
propterea considerari debet, quod, si laesio famae in re fuit gravis, 
gravis etiam obligatio est corrigendi quae dicta sint famamque re- 


parandi. 


LEGES ECCLESIAE. 
PRAECEPTA ECCLESIAE COMMUNIA. 


LEX IEIUNII ECCLESIASTICI. 


Casus. (303) 


Usuardus mercator a confessario interrogatus de servato ieiunio ec- 
clesiastico, respondet se ieiunare non posse: cum debeat toto tempore matutino 
praesto esso, ut emptoribus satisfaciat iisque invigilet, se nimis fatigatum 
iri, nisi bonum sumpserit ientaculum, vespero se etiam carnes edere solere, 


feriis tamen VI se consuevisse a carnibus abstinere. 
Quaeritur 1? in quo consistat ieiunii ecclesiastici obligatio. 


2° quae sint causae ad excusandum, quae ad dispensandum. 
3° quid de Usuardo indicandum sit. 


Solutio. 

983 Ad quaesitum 1" R. 1. Imprimis praeter unam plenam re- 
fectionem aliae excluduntur; permittitur tamen praeter eam parva 
cenula, | (—1 3 plenae refectionis constans, et ad potum matutinum 
frustulum. 


R. 2. Cenula, ut dixi, esse potest |//^ vel summum plenae 
refectionis; absolute autem conceduntur circiter 250 granim. ciborum, 
etiam ei cui haec sufficiant ad saturitatem ; potus autem, i. e. ea ge- 
nera liquidorum, quae solius potus rationem habent, 
nullam vel valde modicam, non censentur prohibita. Hinc axioma 
illud: «Liquidum non frangit feiunium. —  Frustulum matutinum ex 
usu nunc recepto conceditur eiusmodi, ut panis cum iis, quae in potu 


rationem nutrimenti habent, non excedant pondus circiter 60 gram- 
matum. 


R. 3. Excessus ciborum praeter quantitatem  assignatam certo 
materia parva est, si non excedat quantitatem alterius frustuli; certo 
gravis materia est, si attingat quantitatem alterius cenulae, immo 
graviter violasse ieiunium censendus est qui praeter plenam refec- 


tionem et cenulam in decursu diei sumpserit quantitatem alteri cenulae 
aequivalentem. Cf. Th. m. II! 1465. 


084 R. 4. Ad ieiunium ecclesiasticum per se etiam pertinet abs- 
tünentia a carnibus; immo pro tempore saltem Quadragesimae etiam 


nutrimenti vero 

abstinentia ab ovis et lacticiniis; attamen hodiedum solet ex potestate 
ab Apostolica Sede accepta quotannis dispensatio fieri, ut certis diebus 
assignatis usus carnium sit licitus, magis etiam ovorum et lacticinio- 
rum, prohibitus tamen maneat promiscuus usus carnium et piscium 
in eadem refectione, exceptis iis, qui non vi indulti, sed vi neces- 
sitatis, ob morbum, carnibus vescuntur. 

R. 5. Pro cenula per se leviores cibi tantum admittuntur, ita 
ut non solum esus carnium sed etiam ovorum etc. excludatur, etiamsi 
lis uti liceat ad unicam refectionem. — Verum pro consuetudine di- 
versarum regionum, si excipis carnes, reliqui cibi facilius permittuntur, 
ita ut non tota quidem cenula, pars tamen ex solidioribus cibis con- 


stare possit. 

R. 6. Plena refectio differenda est usque ad tempus meridianum 
vel infra horam ante illud; non tamen constat hoc sub gravi esse 
observandum ; ex rationabili autem causa permittitur, ut tempora pro 
cenula et pro plena refectione permutentur, videlicet ut circa meri- 
diem vel etiam antea sumatur cenula, plena refectio vespere. — 
Tempus autem, quo jprotrahere liceat illam plenam refectionem, 
assignant usque ad duas horas [S. Alph. MI 1020, Q. 5); immo 
cibos leviores notabiliter ultra id tempus afferri posse, maxime si 
dein omittatur cenula, S. Alphonsus non probat quidem, sed neque 
reprobat. 

R. 7. Hoc praecepto per se ligantur christiani (catholici) ab 
anno aetatis 21^ completo, probabiliter non amplius post annum 60"^ 
saltem incohatum (0. Alph. III 1035 1036); verum ad abstinentiam 
tenentur omnes in aetate usus rationis exsistentes. 


985 


Ad quaesitum 2" R. 1. Causae a ieiunio excusantes revocantur 986 


ad aetatem, ad male affectam valetudinem, ad labores graves. 

Videlicet 1) quoad aetatem  excusantur ii qui a) annum aetatis 
2]nm"* nondum compleverunt vel b) 60""" attingerunt seu inceperunt. 

2) Ratione male affectae valetudinis excusantur, a) qui morbo 
decumbunt vel etiam post morbum in statu reconvalescentiae ver- 
santur; b) viribus ita debiles, ut una refectione tantum cibum capere 
non possint, quantum ad sustentandas vires requiritur; c) ex simili 
ratione pauperes excusari possunt, eo quod non habeant unica vice 
iustum prandium vel solum panem et legumina; d) qui ex ieiunio 
notabilem capitis vel stomachi dolorem patiuntur; c) mulieres prae- 
gnantes vel lactantes, quae, si ieiunarent, sibi vel proli damnum in- 
ferrent. Cf. S. Alph. III 1033 sqq. 

3) Ratione /aboris excusantur, a) qui per diem (non solum per 
unam vel alteram horam) labores graves, i. e. corpus graviter exer- 
centes seu defatigantes, exercere solent, v. g. fabri ferrari, lignarii, 
murarii, fossores, fullones, lapicidae, multi pistores, baiuli, famuli qui 
huc illuc multum currere debent, etc.; b) iter pedestre 4—5 leucarum 
mano facientes; c) contionatores, qui quotidie fere in hebdomada cum 
magna corporis agitatione per horam circiter contionantur; d) quibus 
accenseri possunt lectores scientiarum, si magna indigent praeparatione 

et labore spirituali; atque. etiam magistri inferiorum | artium, si per 
plures horas docere debent atque per multam locutionem vel per 
multum studium nimis fatigantur. Cf. Th. m. Ill! 1470 sqq. 


R. 2. Qui ex munere suo vel ex statu suo conditioneve vivendi 
hisce laboribus addictus est, non tenetur labores intermittere, ut ie- 
iunare possit, etsi eum non urgeat laborandi necessitas; immo facile 
excusatur a ioiunio in ipso aliquo die festo intermedio, quo labor 
intermitütur, si videlicet ampliore cibo ad refocillandas vires indiget. 
At ei, qui laborare non solet, diebus ieiunii labores cum ieiunio in- 
compatibiles suscipere non licet nisi ex gravi causa. 


987 R. 3. Causae ad dispensandum sufficientes censentur eae esse, 
quae similitudinem quidem habent cum causis excusantibus, attamen 
earum gravitatem non attingunt. Quod maxime valet, si quando ad 
illam causam ratio quaedam peculiaris ob alias circumstantias accedat. 


R. 4. Si causa adest, de qua tamen dubitatur graviter, num 
sufficiat ad excusandum a ieiunio, certe dispensatio et peti potest 
a subdito, et a superiore potest dari; sed etiam communiter habenda 
in eo casu est dispensatio, ut quis a ieiunio se possit immunem 
habere. 


R. 5. Si dubitatur, num causa sufficiat ad dispensandum, cum 
certo non sufficiat ad excusandum, rem sincere exponere simul cum 
desiderio habendae dispensationis licet, atque etiam superiori licebit 
dispensationem concedere, quamquam ut concedat non tenetur. 


R. 6. Si causa est, quam ad excusandum sufficere non certo 
quidem constat, at satis probabiliter, convenit. quidem quaerere dis- 
pensationem ; in rigore tamen sufficit, iudicio prudenter probabili se 
conformare. Quod notari convenit pro confessario, si dispensandi 
facultate destitutus est; nam in eiusmodi probabili causa excusante 
declarare potest legem ieiunii non obligare. 


088 Ad quaesitum 3“ R. 1. Usuardus ex se non videtur a ieiunio 
esse excusatus. Fieri tamen potest, ut bona fide se excusatum putet 
atque confessarius prudenter melius esse iudicet, eum in bona fide 
relinquere, adhortans, ut, quantum putaverit ipse se convenienter 
ferre posse, aliquid saltem sibi subtrahat vel is diebus quibus possit 
ieiunet. Cf. Luymann, Th. m. 1. 4, tr. 8, c. 3, n. 6 (ex Sylvester, 
Cai., Navarr., Tol.N supra hoc vol. n. 118. 


R. 2. Si autem Usuardus re ipsa infirmioris est valetudinis, 
causam, quae ex parte adest, cur lex ieiunii ei temperetur, confes- 
sarius, si dispensandi facultate pollet, dispensatione potest complere, 
quo securius Usuardo liceat agere. 


R. 3. De esu carnium, quem in vespertina cenula vel cena ad- 
hibere solet exceptis ferus sextis, difficultas non est, si 1) Usuardus 
ad ieiunium re ipsa non tenetur, atque 2) simul esus carnium omnibus 
diebus praeter ferias VI per indultum  quadragesimalc permissus est, 
neque 3) illa concessio etiam quoad non ieiunantes expresse ad uni- 
cam comestionem fuit restricta. 

Alias special dispensatione indiget, quae causam personalem 
requirat, aut tanta infirmitate laborare debet, quae eum non sinat 
ferre cibos esuriales, etiam vespere. Sed quoniam Usuardus solet 
qualibet feria VI cibis esurialibus contentus esse, tanta infirmitas non 
est verisimilis; at impossibilis non est, cum forte feriis VI ferat 
Usuardus onus et incommodum, quod ferre non teneatur, atque in- 
super longe gravius possit evadere incommodum, si quotidie etiam 
tantummodo vespere convenienti cibo uti non possit, quam si semel 
per integrum diem. 

Ex his ergo videat confessarius, utrum Usuardum corrigere debeat, 
an eum etiam quoad abstinentiam pro excusato declarare, an dispensa- 
tonem ei concedere vel per superiorem procurare conveniat. 


LEX ABSTINENTIAE EXTRA IEIUNIUM. 


Casus. (304) 


Belletius invenis pauper studiosus diversarum familiarum utitur hospita- 
litate per vices, etiam acatholicarum Ita accidit, ut aliquoties feriis sextis 
prandium sumat apud acatholicos, utique ciborum non esurialium. | Nuper 
vero, cum secundum ordinem pransurus esset apud catholicum, invitabatur 
a professore acatholico aliqua feria sexta ad sollemnius prandium; quem cum 
offendere timeret, accessit atque cum aliis assidentibus carnes comedit. 


Quaeritur 1° quae sit lex abstinentiae a carnibus, et quaenam sint causae 
ab ea excusantes. 
2° quid de agendi ratione Belletii indicandum sit. 


Solutio. 


Ad quaesitum 1" R. 1. Universali lege et observantia feriis989 
sextis extra tempora ieiunii per annum, nisi inciderit in aliquam. ex 
is festum nativitatis Domini, abstinentia a carnibus, non a lacticiniis 
servatur. — Sabbatis eadem lex non est ubique in usu; sed in hac re 
sequenda est lex loci, in quo quis versetur. Ita enim circa abstinentiam 
sabbatorum iam habes ab Innocentio III. responsum c. 2, X 3, 46: 
„Super hoc consuetudinem loci facias observari". 


R. 2. Quoad indulgentiam festo nativitatis Domini attributam 
adverte ea indulgentia non posse uti illos, qui voto vel regulari ob- 
servantia ad abstinentiam adstringuntur. Ita enim habes c. 3, X 3, 46: 
,Respondemus, quod ili, qui nec voto nec regulari observantia sunt 
adstricti, in sexta feria, si festum Nativitatis dominicae die ipso 
venire contigerit, carnibus propter festi excellentiam vesci possunt, 
secundum consuetudinem Ecclesiae universalis. Nec tamen hi re- 
prehendendi sunt, qui ob devotionem voluerint abstinere “ 

Recenti tempore pro quibuslibet festivitatibus catholicis data erat 
facultas perpetua, qua episcopi ob gravissimas causas, imprimis propter 
periculum legis transgrediendae generale, dispensare possent cum 
dioecesi a lege abstinentiae (cf. Th. m. III! 833 not); verum a Pio X 

decreto d. d. 2 Iulii 1911 circa festorum reductionem in festis pro univ. 
Ecclesia praescriptis, dummodo in loco illo ut festa recoluntur, et in 
festis Patronorum si sollemniter et cum magno populi concursu cele- 
brantur, tum ab abstinentia, tum a ieiunio in eos dies forte incidentibus 
universaliter dispensatum est. Festa autem haec sunt: Nativitas, 
Circumcisio, Epiphania (Ascensio Domini); Immaculata Conceptio, As- 
sumptio B. M. V.; festa Apost. Petri et Pauli, Omnium Sanctorum. 

990 R. 3. Si extra tempus quadragesimale vel alios dies ieiunii ab 
abstinentiae lege dispensatum fuerit, sive generaliter sive personaliter, 
non adest lex, quae prohibeat promiscuum esum carnium et piscium, 
sicut prohibet tempore supra indicato. 


R. 4. Dispensandi facultate cum dioecesi vel communitate, si 
excipias facultatem modo nominatam, episcopi non potiuntur nisi ex 
privilegio apostolico suis temporibus renovando. Possunt tamen or- 
dinaria sua facultate dispensare ex iusta causa cum singulis. 

Quam dispensandi facultatem etiam habent ex consuetudine 
parochi; confessarii tantum quando iis per ordinarios (in annuo in- 
duito quadragesimali) concessum fuerit, idque eo modo iisque limitibus, 
quibus est concessum. 


R. 5. Causa dispensandi, ut habitualiter dispensetur, est nota- 
bilis difficultas, quam aliquis habet vel a) in digerendis seu ferendis 
cibis esurialibus, vel in habenda utcumque sufficienti nutritione ex 
esurialibus cibis, vel b) in habendis esurialibus cibis. —  Dispensatio 
transitoria pro certa aliqua vice sane etiam propter alias rationes 
fieri potest, si utcumque ex observanda lege abstinentiae insolita 
oritur difficultas. 

Si cui vero abstinentia a carnibus fuerit nociva vel impossibilis, 
is dispensatione non indiget, sed ex se est excusatus. 


99] Ad quaesitum 2" R. 1. Si in potestate Belleti1 positum est, ut 
possit prae alus alios dies eligere, quibus certarum familiarum hospi- 
talitate utatur, vel ab initio ita disponere, ut diebus esurialibus non 
sumat prandium nisi apud catholicos; ita per se rem disponere debet. 

R. 2. Si autem in eius arbitrio non est res ita disponere, ex- 
cusatur ex eo, quod non habeat cibos esuriales, neque tenetur ieiunare. 
Si vero praeter carnes licitos cibos habet, is utique debet se re- 
stringere. — Sumo interim eum non in odium fidei urgeri ad edendas 
carnes. Quodsi re vera ex odio fidei invitaretur, deberet sane om- 
nino abstinere. 

Si quando in regione Belletii generale indultum est, ut iis carne 
vesci liceat, qui. cum sui iuris non sint, apud acatholicos cibum 
sumant: minus etiam urgendum est, ut Bolletius industria utatur, qua 
possit ipsis illis diebus apud catholicos cibos sumere. |n eo casu 
enim ex industria quidem acatholicos, apud quos pranderet, eligere 
ei non liceret; sed sine multa diligentia adhibita neglegere delectum 
benefactorum et dierum peccatum non dicerem, consilium utique 


darem, ut, quantum commode posset, pro diebus esurialibus catholicos 
benefactores sibi eligeret. 

R, 3. In singularibus illis circumstantiis, quando invitabatur992 


Belletius ab aliquo professore, inveniri potest ratio gravis, siquidem 
eius abalienatio animi Belletio valde gravis esse potest. In hoc igitur 
casu reicere invitationem facile habetur ab invitante pro iniuria. Qua- 
propter censeo Belletium non debere reicere invitationem ad prandium, 
et si ibi cibos non esuriales ministrari praevidetur, causam iustam 
esse, cur Belletius petat atque petenti detur dispensatio. Neque 
tamen existimo sino dispensatione iam adesse causam excusantem, 
eo quod grave incommodum non tam ex lege ecclesiastica, sed ex 
praeconceptis falsisque opinionibus viri acatholici oriatur. 

Id tantum dici potest: si dispensatio fuerit impossibilis, carnes 
autem, quae manistrentur, renuere nimis molestum, Belletium loco 
dispensationis per epikiam posse excusari. 

R. 4. In omnibus casibus, in quibus consortium cum acatholicis 
ratio est, cur catholicus a lege abstinentiae excusetur vel dispensetur : 
videri debet, num ratio scandali postulet, ut publice declaret catho- 
licus se in. hisce circumstantiis lege suae Ecclesiae non adstringi. 
Quod si timendum est, declaratio fiat oportet; alioQuin. eam facere 
plerumque saltem consultum est. Nam acatholici, qui leges catholicas 
sciunt, non raro tentant catholici amici animum atque male sentiunt 
de eo, qui, cum ligatus sit, eas leges parvipendat. 


LEX ABSTINENTIAE 
CUM TEMPORE IEIUNIORUM TUM EXTRA ILLUD. 


Casus. (304 a) 


Gerardus nauta in navi oneraria, quae cursum suum continuum habet 
inter Moguntium et Amstelodamum. in confessione interrogatus de observata 
lege abstinentiae, fatetur, se cum tota sua familia sola feria VI in Parasceve 
abstinentiam a carne servasse; ita enim dispensari solere pro itinerantibus 
in sua patria; se autem cum sua familia semper in itinere exsistere, neque 
singularum dioecesium, per quas navis vehatur, leges se curare posse. 


Quaeritur 1? sitno Gerardi ratiocinatio recta. 


2° quod remedium ei possit afferri. 


Solutio. 


Ad quaesitum l" R. 1. Ut ex prioribus casibus iam declaratum 
est, lex abstinentiae diebus ieiunii et praeter ieiunii tempora singulis 
saltem feriis VI observandae universalis est, ideoque omnes ubique 
catholicos per se obligat. 

R. 2. Datur tamen nostro tempore vix non ubique larga dis- 
pensatio quotannis in mandato quadragesimali publicando, pro variis 
locis diversa. Qua dispensatione, cum sit localis, omnes ii qui in di- 
Ooecesi actu exsistunt iique soli per se uti possunt, sive incolae loci 
sunt, sive peregrini. Localis autem illa dispensatio non valet ultra 
locum: quare dispensatione in patria valente nemo uti potest extra 


patriam. 
f.thmWil, Casus conscientiae. I. Ed. 4. 33 

R. 3. Unde patet, Gerardi ratiocinationem non fuisse rectam. 
Extra enim dioecesim Moguntinam dispensatione ibi data uti non pot- 
erat; sed secundum eam normam abstinentiam servare debuit, quae 
obtinuit in locis ubi actu erat. 


9921) Ad quaesitum 2“ R. Negandum non est, exsistere pro Gerardo 
aliquam difficultatem, si in transitu complurium dioecesium perpetuo 
cogatur normam vivendi mutare. Quapropter praestat habere dispen- 
sationem personalem, potius quam localem. Personalem enim dispensa- 
tonem qui habuerit, ea uti ubique poterit. (Censeo autem personalis 
dispensationis, quae localis alicuius dispensationis normam sequatur, 
rationem sufficientem pro Gerardo adesse ex ipso continuo itinere, id- 
que non pro solo Gerardo, sed pro omnibus familiae membris. Quam 
personalem dispensationem accipere potest sive in patria sive in alio 
loco ubi actu degit, ab iis qui in illo loco donati sunt facultate dandae 
dispensationis, videlicet communiter non solum ab episcopo, sed etiam 
a parocho. Qui Gerardo concedere possunt dispensationem pro ipso 
atque pro tota [amilia. Quodsi Gerardus confessorium adiret, ille, si 
per episcopum donatus est facultate dispensandi, singulis solum pe- 
tentibus dispensationem solet concedere posse: quare ut pro tota 
familia dispensatio valeret, singuli ex familia eam petere deberent; 
alioquin summum excusati ad interim esse possunt ex ea ratione, 
quod non habeant cibos esuriales, cum paterfamilias dispensatus duas 
mensas diversas instruere nollet vel non posset. 


LEGES ECCLESIAE POENALES SEU CENSURAE 
ECCLESIASTICAE. 


CENSURARUM NOTIO. 
Casus. (305) 


l. Casimirus animo concepit voluntarium dubium de immaculata B. Mariae 
Virginis conceptione eamque falsam habuit: quapropter a confessario pro hae- 
retico habetur ab Ecclesia excluso atque excommunicatione speciali modo 
Itomano Pontifici reservata affecto, a qua se absolvere non posse dicit nisi 
speciali facultate accepta, nixus imprimis verbis bullae ,fneffabilis — quibus 
dicitur ,eos, qui ita praesumpserint corde sentire, proprio indicio condemnatos 
naufragium circa fidem passos esse et ab unitate Ecclesiae defecisse aliis- 
que verbis bullae ,Apostolicae Sedis qua excommunicari dicuntur omnes 
haeretici, ,quocumque nomine éCenseantur 

24. Andronicus sacerdos in eadem re gravius etiam erravit, cum publice 
in sacerdotum conventu contra illam doctrinam locutus sit. Be autem ordi- 
nario denuntiata monetur, ut infra triduum sincere suam ad illam doctrinam 
adhaesionem declaret, alias sibi timendum esse, ne ab officio removeatur. 
Quo nuntio accepto ilico retractat ac proin se, utpote non contumacem, a 
poenis ecclesiasticis immunem existimat. 

3. [Inlianus, provinciae praefectus, timens, ne favore gubernii destituatur, 
ut huic se gratum praebeat, literis datis mandat praefecto urbis, ut certum 
sacerdotem propter laesas leges ecclesiastico-politicas in ius vocet atque 
puniendum curet. Scit quidem eiusmodi res ab Ecclesia sub gravi poena 
esse vetitas; sed ab iis eximi se posse putat tum quod metu egerit, tum 
quod, antequam literae advenerint ad urbis praefectum, confessionem peragat, 
in qua, interrogatus, num iussio effectum habuerit, putavit se recte id negare 


posse, cum effectus nondum apparuerit. 
Quaeritur 1? quid et quotuplex sit censura ecclesiastica. 
2° quae necessaria sint ad eam incurrendam, vel quae sint ra- 
tiones ab ea excusantes. 
3° quid ad casus propositos dicendum. 


Solutio. 


Ad quaesitum 1” R. 1. Censura in genero dicitur poena ecclesia-993 
stica medicinalis, qua homo Christianus seu baptizatus contumax bonis 
quibusdam spiritualibus privatur. 

Voco ecclesiastica notatur origo seu iurisdictio, vi cuius poena 
inflhigitur. —  Medicinalis designatur finis, ob quem poena uinfligitur: 

2 

intenditur delinquentis emendatio, qua secuta reus quodam iure suo 
petit, ut poena solvatur. Dicitur christianus seu baptizatus, quo 
efferatur Ecclesiam in eos solos suam jurisdictionem  vindicativam 
exercere. — Dicitur contumax, quo exprimitur eum solum puniri, qui 
non contra legem utcumque peccet, sed qui sciens et volens contra 
legem ut ecclesiasticam peccet. — Bonis quibusdam spiritualibus pri- 
vatur: quibus exhibetur character ipsius poenae; est enim spiritualis; 
privat diversis bonis pro poenae diversitate, neque omnibus spiritua- 
libus bonis, sed quibusdam tantum. 


994 R. 2. Sunt tria censurarum genera: excommunicatio, suspensio, 
interdictum; ex quibus suspensio solos clericos spectat, eos aliqua 
facultate ipsis propria privans. 

Interdictum prohibet sive certis personis sive in certis locis exer- 
citum quorundam sacramentorum aliarumque sacrarum functionum. 

Distinguuntur censurae latae sententiae et ferendae sententiae: 
priores, in quibus sententia iam lata est contra eos, qui certum 
crimen perpetraverint; poena incurritur eo ipso, quod crimen sit 
patratum. Posteriores imponendae sunt iis, qui certa crimina perpe- 
traverint, ac proin non incurruntur, nisi re ipsa superior ecclesiasticus 
sententiam legitime tulerit. 

Excommunicatio est omnium censurarum gravissima, eaque privat 
communione fidelium atque participatione bonorum spiritualium com- 
munium, quatenus Ecclesiae potestati subduntur. Quod tamen, ut 
recto intelligatur, explicatione aliqua indiget. Dicitur etiam excom- 
municatio maior, ut distinguatur ab excommunicatione minore. Quae 
distinctio hodie est minoris momenti, eo quod excommunicatio minor 
latae sententiae non amplius exsistit. Antea haec excludebat a re- 
ceptione sacramentorum, facile tamen solvebatur; incurrebatur imprimis 
propter illicitam cum excommunicato communicationem, neque semper 
graviter illicitam. Cf. Laurentius, Instit. iuris eccl.$ n. 492 sqq. 


R. 3. Excommunicati, et suo modo etiam suspensi et interdicti, 
distinguuntur in toleratos et vitandos. In solis posterioribus censura 
totam suam vim ex natura sua sibi insitam exercet; in toleratis effi- 
caciam multum moderaverunt pontifices (a tempore Martini V), directe 
in favorem fidelium, qui ex prohibita cum censuratis communicatione 
non parum incommodi sentiebant. 

Immo moderamen, quod in vetita illa cum  vitandis communi- 
catione ex causis excusantibus semper adhibebatur, nostris temporibus 
etiam longe latius est intelligendum. 


995 R. 4. Nativa sua vi privat excommunicatio: 


l) suffragiis communibus. Ex communione sanctorum et ex con- 
ceptu Ecclesiae ut unius corporis mystici, cuius membra et cum 
Christo et inter se mutuo spiritualiter sint coniuncta, sequitur ora- 
tiones et bona opera unius etiam in aliorum spiritualem utilitatem 
redundare. Quae mutua bonorum spiritualium communicatio fit. tum 
privata voluntate fidelium mutuo pro invicem orandi et satisfaciendi, 
tum voluntate capitis Ecclesiae, cui dispensatio spiritualis thesauri 

est concredita, atcpie publicis nomine Ecclesiae factis orationibus et 
functionibus. Hoc igitur spirituali auxilio posteriore excommunicatus 
per se privatur. 

Privata tamen suffragia a fidelibus fieri possunt pro excommuni- 
cato; immo etiam publicus Ecclesiae minister, certis quidem limitibus, 
pro toleratis id praestare potest; pro vitandis autem Ecclesiae minister 
qua talis neque licite neque valide agit. 


2) Privat excommunicatio sacramentis recipiendis: ex quo fit, ut 
per se excommunicato, manente excommunicatione, sit graviter illicita 
sacramenti alicuius susceptio, non tamen ex se irrita, nisi sacramentum 
poenitentiae fiat irritum ex defectu dispositionis. Cf. Th. m. III! 1132. 


Ex gravi autem causa fieri potest, ut excommunicatio ne licitae 
quidem susceptioni obstet; quod sane evenire potest longe facilius in 
eo qui occulte excommunicationem incurrit, quam in eo qui publice; 
vix potest evenire in vitando. 


3) Privat excommunicatio sacramentis administrandis, idque eodem 
modo ac sacramentis recipiendis. [n occulte excommunicato saepissime 
est causa excusans, in vitandis vix umquam, nisi tamen solus sit, 
qui moribundo succurrat. — Etiam excommunicatum debere et posse 
antea in statum gratiae sese restituere, non est quod notem, cum sit 
res evidens. 


4) Excommunicatio privat officiis divinis, non contione, videlicet 
ne peragat excommunicatus liturgicas actiones neve iis assistat. — 
Vitandus igitur ab mns omnino arceri debet: quod si fieri nequeat, 
sacrae functiones atque ipsa Missa omittenda est; tolerati admitti 
possunt, non tamen debent; rogati a fidelibus et admissi licite as- 
sistunt; immo in heterodoxis, qui in foro externo pro excommunicatis 
habentur, illa prohibitio, ne sacris functionibus assistant, potius cessit 
desiderio Ecclesiae, ut assistant et in sacra nostra religione  in- 
struantur. 

5) Excommunicatio privat sepultura ecclesiastica: quod ut re ipsa 
fiat, requiritur, ut excommunicatio sit notoria et excommunicatus sine 
signis poenitentiae e vita cesserit. — Quodsi vitandus in sacro loco 
sepultus esset, esset eruendus, locus sacer reconciliandus; non ita 
in ftolerato. 

6) Excommunicatio privat iurisdictione ecclesiastica, videlicet to- 
leratum licito eius usu, cum restrictionibus antea datis ad n. 3) 
vitandum privat ipsa potestate, ita ut actus nihilominus positi eva- 
dant irriti, excepta absolutione moribundi. 

7) Excommunicatio privat beneficiis ecclesiasticis obtinendis ; sed 
beneficio obtento ne vitandus quidem eo ipso exuitur, attamen eo 
quod functionibus annexis satisfacere non possit, ex parte saltem a 
fructibus beneficii percipiendis prohibetur. 

8) Excommunicatio privat communicatione forensi, ita ut excom- 
municatus in iudicio ecclesiastico non solum non index, sed neque 
advocatus neque actor vel testis esso possit; licebit tamen ei in- 
juriam quam passus sit repellere. 

9) Excommunicatio demum privat communicatione civili, seu arcet 
reliquos fideles ab is actionibus, quae familiaritatem quandam et 
intimam consuetudinem redoleant. — Sed haec, nisi specialis causa 
criminis in reo vel periculum perversionis in altero adsit, gravis pro- 
hibitio non est; immo nunc saepissime omnis prohibitio censetur abesse. 
Plura v. Th. m. IIl! 1145sq; Laurentius, Instit. iuris eccl. n. 511 sqq. 


096 R. 5. Suspensio dicitur ab officio, ab ordine, a iurisdictione, a 
beneficio. 

Suspensio ab officio 1nterdicit usum tum ordinis tum iurisdictionis; 
suspensio ab ordine solum exercitium sacri ordinis interdicit, intacta 
iurisdictione (aliquando est tantum a pontificalibus, quae suspensio 
integrum relinquit exercitium ordinum inferiorum ; suspensio a con- 
fessionibus excipiendis privat hac sola facultate); suspensio a beneficio 
privat perceptione fructuum beneficii eiusque administrationO, relinquit 
tamen beneficii titulum. Cf. Laurentius |. c. n. 517 sqq; Th. m. II 
900 sqq. 

Unde intelligitur suspensionem nullatenus excludere perceptionem 
sacramentorum laicalem, neque impedire, quin suspensus, manente 
suspensione, si modo rite dispositus sit, a peccatis absolvatur. 

Ceterum eum, qui occulte suspensionem incurrerit, habere posse 
rationes a servanda censura excusantes, similiter atque excommuni- 
catum, facile patet legenti. 


997 R. 6. Interdictum prohibet vel certis personis quandam functionum 
sacrarum participationem (interdictum personale) vel in certis locis 
earum exercitium (interdictum locale). Verum in locali interdicto ii 
qui interdicti causam dederunt, personaliter ea poena afficiuntur ; reliqui 
vero ea non afficiuntur nisi ratione loci, ita ut iis liceat extra eum 
locum omnium functionum sacrarum partem habere. 

Prohibentur autem (nisi sit interdictum partiale tantum) 1) quae- 
dam sacramenta (videlicet: SS. Eucharistiae usus nisi sit per modum 
viatici, extrema unctio nisi evaserit sacramentum moribundo necessarium, 
collatio ordinum, nuptiarum benedictio, non vero solum matrimonium 
sine benedictione); 2) officia divina seu s. Missae sacrificium aliaeque 
liturgicae functiones; 3) sepultura ecclesiastica. 

Quaedam autem ex his rebus prohibitis sive in favorem inno- 
centium generatim sive aliquorum privilegiatormn permittuntur sub 
certis limitibus, de quo fusius Th. m. III 1155 sqq; Laurentius |l. c. 
n. 520 qq. 


908 Ad quaesitum 2" R. 1. Practice requiritur ad incurrendam cen- 
suram, ut 1) peccatum fuerit grave seu mortale; 2) ut fuerit externe 
completum, videlicet pleno sensu illud peccatum, quod sub censura 
prohibebatur, neque sufficiat conatus, si ipsum factum iu lege poenali 
exprimitur; 3) ut adfuerit contumacia seu ut peccatum fuerit libere 
commissum contra legem ut ecclesiasticam. 

Dixi: practice requiri, ut fuerit peccatum mortale. Quamquam 
enim ex natura rei non quaelibet partialis suspensio vel partiale ali- 
quod interdictum personale arguat esse peccatum mortale, propter 

quod eiusmodi partialis poena infligatur: tamen excommunicatio atque 
etiam graviora interdicta et suspensiones, maxime si totaliter feruntur, 
ex natura sua, utpote poenae omnino graves, postulant peccata gravia, 
ob quae possint imponi; atque de facto quaelibet censura latae 
sententiae in bulla ,Apostolicae Sedis | contenta mortale peccatum 
supponit. 

R. 2. Quidquid igitur peccantem a gravi peccato forte excusaverit, 
v. g. falsa conscientia, defectus plenae advertentiae, parvitas materiae, 
si detur, etiam ab incurrenda censura excusat saltem coram Deo et 
coram conscientia. 


R. 3. Ex defectu contumaciae in sensu supra exposito com-999 


muniter censent excusari a censura: 1) qui legem nesciverit, immo 
2) qui nesciverit poenam: id saltem, si ignorantia non fuerit crassa 
seu supina, quod designat graviter culpabilem et magnam neglegentiam 
commissam esse in depellenda ignorantia ; verum si in lege poenali 
i tantum puniuntur, qui scienter vel ausu temerario aliquid fecerint, 
etiam crassa ignorantia a censura excusat, immo probabiliter ea 
affectata ignorantia, quam delinquens studiose quidem non deposuit, 
sed ideo non deposuit, quod cum scientia legis et poenae transgredi 
legem ausus non esset; 2) qui ex gravi metu egit in iis casibus, in 
quibus metus gravis a lege ut humana excusaret, etsi ab ipsa lege, 
utpote simul naturali vel divina, re vera non excusaverit. 


Ad quaesitum 3“ R. 1. Ad primum casum. Confessarius Casimiri 
rem severius diiudicavit Verum quidem est solo interno dubio volun- 
tario vel interna fidei negatione peccatum liaeresis coram Deo com- 
mitti atque eum, qui ita peccaverit, fidei habitum | amittere naufra- 
giumque circa fidem passum esse atquo interne defecisse ab unitate 
Ecclesiae (cf. bullam  ,/neffabilisu d. d. 8 Dec. 1854): attamen coram 
Ecclesia nondum defecit, neque coram Ecclesia ut haereticus tractatur. 
Ceterum do peccato haeresis cf. postea casum 309. 

Quapropter verba „Apostolicae. Sedisu illa «haereticos omnes, quo- 
cumque nomine censeantur" communi omnino interpretatione intelli- 
guntur de haeresi utcumque externata, non de sola interna. Quod eo 
magis tenendum est, quod oousque vix non unanimis fuerit theologorum 
sententia: ad incurrendam excommunicationem haeresi inflictam requiri, 
ut error internus externe manifestetur, idque manifestatione certa 
et moraliter mala (non v. g. consilii petendi causa), neque in bulla 
«Apostolicae Sedis" R. Pontifex intentionem habuerit hanc excommu- 
nicationem ulterius extendendi. 


R. 2. Ad secundum casum. Andronicus certe haeresim inter- 


nam extorno manifestavit, siquidem internam haeresim commiserit. 
Sacerdotem autem sumi debet cognovisse Ecclesiae definitionem atque 
poenas ecclesiasticas in haeresim latas. Quodsi cognovit, at nihilominus 
haereticam opinionem professus est, eo ipso adfuit pertinacia illa, quae 
sufficiat, ut excommunicatio incurratur, nec requiritur nova monitio. 

Absentia pertinaciae haberi potest in homine quoad religionem 
rudi et male instructo. Si eiusmodi homo ignoraret illud fidei dogma. 

postea vero admonitus se submitteret, sane excommunicationem non 
incurreret, idque ne tum quidem, quando ignorantia fuisset graviter 
culpabilis vel etiam affectata, eo quod ne tum quidem pertinax in errore 
contra fidem fuisset neque formalem haeresim commisisset. Cf. 5. Alph. 
VII 301. Hallucinatur igitur Andronicus, quando se a censura libe- 
rum reputat. 

1002 R. 3. Ad tertium casum.  Suppono interim agi de re sub ex- 
communicatione Romano Pontifici speciali modo reservata secundum 
bullam ,Apost. Sedis" ser. 1, art. 7, quaeri autem de sola excusatione, 
num haec in casu exsistat sive propter metum sive propter actionem 
nondum completam. 

Generalis illa ratio placendi gubernio vel etiam generalis quidam 
metus, ne gubernium iis, qui catholice sentiant et agant, non faveat, 
aequiparari nequit gravi metui neque excusare potest a gravissimae 
legis observantia, ne sub ratione quidem legis humanae. |. Quapropter 
hoc modo lulianus non texit nisi excusationes in peccatis. Ceterum 
ilum favorem gubernii detrahi catholicis, acatholicis et Ecclesiae 
inimicis praestari, atque gubernium tali agendi modo velle officiales 
instigare et urgere ad actus catholico viro illicitos et ab Ecclesia 
graviter prohibitos, aperto vergit in odium Ecclesiae; quod si ita est, 
ne gravis quidem metus a lege Ecclesiae ut tali excusat. 

1003 Difficilius est dicere, utrum lulianus iam nunc incurrerit excom- 
municationem, an demum postea incursurus sit, quando literae per- 
venerint ad praefectum, isque illas exsecutioni dederit. — Quod poste- 
rus non videtur esse necessarium.  Verum,satis probabile est ex- 
communicationem non contrahi nisi postquam praefectus re vera literas 
acceperit atque sacerdos ille re vera coeptus sit in munere suo im- 
pediri. Cf. Th. m. III! 1194 sq. 

Inde concluditur ex sententia probabili Julianum, si interim sin- 
cere doleat atque confiteatur peccatum suum, absolvi posse ab eo, 
qui alioquin in censuras papales potestatem delegatam non habet: 
Th. m. III! 1111. Verum ad sincerum dolorem requiritur in casu nostro, 
ut lulianus novis literis datis efficaciter retractet suum mandatum, 
immo ut id, si necessarium fuerit, faciat telegraphice. Nisi enim id 
facere velit, absolutione incapax est; nisi re ipsa faciat, culpabiliter 
pergit mandare praefecto urbis ea quae antea scripsit, atque sine 
dubio postea in excommunicationem incidet. Solum si post sinceram 
confessionem retractatio evaderet impossibilis atque eius omissio in- 
culpabilis, lulianus ab incurrenda censura excusaretur. 

Prout casus ipse narratur, lulianus potius subdole quam sincere 
videtur esse confessus, ac proinde incursurus censuram. 


PEREGRINI QUOAD CENSURAS. 
Casus. (306) 


lucundus, sacerdos Coloniensis, recreationis causa in Angliam profectus, 
Londini interest scaenicis spectaculis; qua ro audita, archiepiscopus West- 
monasteriensis lucundo literis mandat: cum lege dioecesana suspensio lata 

sit in sacerdotes scaenica spectacula adituros, lucundo abhinc abstinendum 
esse ab excipiendis confessionibus (ad quas aliter retinuerat facultatem) et 
a functionibus sacerdotalibus, maxime ss. Missae sacrificio. 


Quaeritur 1? qui in quos possint ferre censurae. 
2° peregrini quibus censuris subiaceant. 


3° quid de casu nostro iudicandum. 


Solutio. 


Ad quaesitum 1“ R. 1. Cum censura sit poena, illa ferri non 1004 
potest nisi a superiore in suos subditos vel eius nomine. Qui, cum 
superior delinquentis non sit, nomine superioris censuram fert, id 
facit potestate delegata, potestate propria ipse superior. 


R. 2. Hinc Summus Pontifex vel concilium generale censuras 
statuere possunt pro toto orbe contra quoslibet christifideles; con- 
cilium provinciale pro tota provincia, episcopus pro sua dioecesi; 
superiores regulares iuxta propri ordinis constitutiones in suos sub- 
ditos; delegati secundum ambitum suae delegationis. 


R. 3. Quapropter censurae papales, nisi in ipsa poena restrictio 
facta sit, incurruntur a quibuslibet fidelibus ubilibet exsistentibus. 
Censurae episcopales contrahuntur a subditis in dioecesi. commoran- 
tibus, quoniam per se leges episcopales censeantur esse territoriales, 
extra territorium non ligantes; verum sicut personale praeceptum, ita 
etiam personalis poena statui potesf in subditum ita, ut eum etiam 
peregre exsistentem comitetur, saltem quando res propriam dioecesim 
spectat (Th. m. III] 1115). — Censurae a provinciali concilio statutae 
omnes provinciae incolas ligant, ita ut peregrinatio in aliam eiusdem 
provinciae dioecesim a censura eum non eximat, qui ibi delinquat. - 
Censurae a superioribus regularium latae censentur subditos ubique 
comitari, ita ut non pro territorialibus, sed pro personalibus habendae 
sint, nisi in casu particulari constet de contrario. Cf. Ballerini- 
Palmieri, Opus th. m. VII, n. 73; S. Alph. VII 20; Lacroix lib. 7, 
n. 28. 


R. 4. Regulares, si non fuerint exempti, sane subiacent censuris 
episcopalibus, si modo secundum communem legum interpretationem 
lex etiam eos comprehendat. Regulares autem exempti — exempti 
autem sunt vix non omnes — censuris affici ab episcopo non possunt, 
nisi ipse ita agere possit et agat ut delegatus Sedis Apostolicae. In 
certis enim casibus haec potestas cum facultate etiam per censuras 
mandata sua urgendi episcopis a S. Sedo data est. Cf. Laurentius, 
Instit. iuris eccles. n. 500; Baller.-Palm. l. c. n. 48 sqq. 


Ad quaesitum 2m R. 1. Peregrini, cum probabiliter neque sui 1005 
territorii neque territorii actualis legibus teneantur, censuras dioece- 
sanas non incurrunt. Sunt qui censeant incurri a peregrinis censuram, 
si quid sub censura peregrinis specialiter prohibitum sit; sed S. Alph. 

VII 17 tenet probabilius episcopum non posse „ferre censuras in 
peregrinos ad cavenda crimina-. 

R. 2. Nihilominus propter crimen in alieno territorio commissum 
peregrini possunt ab ordinariis loci in ius vocari atque etiam propter 
crimen pendens censuris puniri. Id enim iurisdictio fori externi 
secum fert, ut iudex ordinarius ea, quae in suo territorio utcumque 
fiunt, vindicare possit, atque delictum sortitur forum loci, in quo 
committitur. S. Alph. VII 26. 


R. 3. Qua extensione ipse ordinarius in suum subditum peregre 
exsistentem ius per censuras puniendi retineat, non est extra omnem 
controversiam. Videlicet 1) certe potest episcopus in suum subditum 
absentem censuram ferre per modum sententiae propter delictum in 
dioecesi propria commissum; 2) idem propter delictum, quod ipsam 
dioecesim propriam spectat, v. g. iubendo sub poena censurae 1n- 
currendae reditum in dioecesim. Controvertitur autem, utrum clericus 
peregre exsistens incurrat censuram propter laesum quodlibet man- 
datum personale, quod proprius episcopus ei in dioecesi exsistenti 
iniunxerat. Th. m. III! 1115. 


1006 Ad quaesitum S” R. 1. lucundus suspensionem illam pro Anglia 
latam non incurrit, quia, utpote peregrinus, legibus territorialibus 
Angliae non tenetur. 


R. 2. At ordinarius proprius videtur posse sub eadem poena 
lucundo frequentationem spectaculorum prohibere. Sed hoc factum non 
esse ex casu enarrato satis apparet. Verum prohibitio functionum 
sacrarum atque subtractio iurisdictionis fori poenitentialis non est 
necessario censura. Ex iusta causa haec sacerdoti peregrino interdici 
possunt, cum ordinarii sit incumbere in evitandam omnem a sacris 
functionibus irreverentiam omnemque decorem observandum. Qua- 
propter lucundus in his, quae ordinarius loci statuit, obsecundari 
tenetur. Quoniam autem ex verbis ordinari non satis constet iuris- 
dictionem pro excipiendis confessionibus esse luliano subtractam, hic, 
si nihilominus poenitentium confessiones exciperet eosque absolveret, 
illicite quidem ageret, sed non invalide. 


IMPUBERES. 


Casns. (307) 


Tiburtius, sedecim annorum, e patre acatholico et matre catholica 
oriundus, cum hucusque acatholicorum scholas frequentaverit neque tamen 
eorum religionem professus sit, nunc catholicam adit et urgente matre catho- 
licam fidem vult profiteri. Ante. tres annos libros haereticos, quos graviter 
prohibitos esse a matre audierat, legit opinionesque haereticas pro veris habuit 
atque sacerdotem, quem propter laesas leges religioso-politicas. gubernium 
persequebatur, verbis contumeliosis affecit atque luto conspurcavit. XConfes- 
sarius, qui eius confessionem audit, cum facultate in reservata destitutus sit, 
haeret, quid sit sibi faciendum, maxime cum usus sit pueros eiusmodi, qui 
nondum per sic dictam  ,confirmationem*  acatholicam religionem professi 
sint, non ad fidei catholicae publicam professionem atque cum Ecclesia 

reconciliationem, sod sine ambagibus post debitam instructionem ad con- 
fessionem et s. Communionem admittere. 


Quaeritur 1° sitne Tiburtius tractandus secundum legem impuberum. 
2^ quaenam sint leges pro impuberibus quoad censuras. 


3° quid in casu fieri debeat. 


Solutio. 


Ad quaesitum lm R. 1. Quae Tiburtius ante tres annos fecit, 1007 
certe sunt peccata impuberis. Si quando igitur peccata impuberum 
non reservantur vel impuberes poena seu censura non afficiuntur. 
Tiburtius quoad haec peccata certe ut impubes tractandus est, neque 
propterea, quod postea aduleverit, in poenam vel graviorem poenam 
incurrit. 

R. 2. Si quando autem  Tiburtius eadem peccata post annos 
aetatis 14 completos de novo commisit, haec peccata de novo com- 
missa non amplius secundum mitiorem legem impuberum diiudicantur. 


Ad quaesitum 2m R. 1. Quamquam impuberes doli capaces cen-1008 
sura puniri possunt, tamen docente S. Alph. VII 14 «advertendum 
est, quod censurae generaliter latae a iure vel ab homine non in- 
currantur ab impuberibus, nisi hoc expressum sit in lege. Atque id 
satis innuitur c. | et 2 X 5, 33“ (tit. «de delictis puerorum"). 


R. 2. Exprimuntur in lege duo casus excommunicationis. Prior 
casus est ex bulla ,Apost. Sedis" ser. 2, art. 2 contra «violentas 
manus, suadente diabolo, inicientes in clericos etc.", in quo quoad 
reservationem et absolutionem ad antiquum ius expresse remittimur. 
Verum in iure canonico c. 60 X 5, 39 clare supponitur etiam pueros 
hanc censuram incurrere: «Pueris, qui in canonem inciderint sententiae 
promulgatae, sive ante sive post pubertatem  postulent se absolvi, 
potest dioecesanus absolutionis beneficium impertiri, cum propter de- 
fectum aetatis, in qua commissus fuit excessus, rigor sit mansuetu- 
dine temperandus", et ib. c. ] etc. 6: «Respondemus, quod, si clerici 
infra puberes annos se ad invicem aut unus alterum percusserit, non 
sunt ad Apostolicam Sedem mittendi, quia eos aetas excusat" 
«Mulieres vel aliae personae, quae sui iuris non sunt, ab episcopo 
dioecesano absolvi possunt, si manus in clericum iniecerint violentas." 

Quoad hunc priorem casum non desunt quidem, qui putent im- 
puberes non amplius incurrero excommunicationem ; ita D'Annibale, 
in const. «Apost. Sedis" comment, n. 101; Del Vecchio 1 596. Censeo 
tamen per se contrarium esso tenendum. 

Alter casus est ex eadem bulla «Apost. Sedis" ser. 2, art. 6: 
«Violantes clausuram monialium, cuiuscumque generis aut conditionis, 
sexus vel aetatis fuerint , quibus verbis expresse etiam impuberes 
comprehenduntur. Quod antiquiori iuri omnino consonat. Neque in 
hoc casu ordinariis simpliciter committitur absolutio; committitur tamen 
ex cap. Liceat Trid. sess. 24, c. 6 de ref. et laud, const. «Apostolicae 
Sedis" in casibus occultis. 

Ad quaesitum 3“ R. 1. Quoad haeresim et lectionem librorum 
haereticorum haeresim propugnantium, si Tiburtius audierat haec ab 
Ecclesia graviter prohiberi, censeri debet adfuisse sufficiens legis et 
poenae cognitio, ita ut excusatio a censura repeti nequeat ex ignorantia. 
Necessaria enim non est intima naturae ipsius poenae cognitio, sed 
sufficit, ut sciatur gravi poena Ecclesiam illa crimina prohibere. Verum 
cum haeresis haereticorumve librorum lectio non sit inter casus, in 
quibus etiam impuberes poenali lege comprehendantur, Tiburtius per 
se absolvi ab his peccatis potest a confessario specialibus facultatibus 
non instructo. In admittendo igitur Tiburtio observari licet con- 
suetum modum, dummodo tamen, si coram Deo haeresis crimine in- 
fectus erat, sincere coram Deo fidem catholicam teneat eamque aliquo 
modo externe profiteatur. 

R. 2. Quoad aliud crimen, iniuriosam illam sacerdotis tracta- 
tonem, re vera adest casus ille violentae manuum iniectionis; semper 
enim et ab omnibus canon ille non de sola percussione, sed de qua- 
libet externa seu corporali laesione graviter iniuriosa intelligebatur. 
Neque in hoc casu impuberes eximi puto a censura. n foro igitur 
externo, cum ignorantia non attendatur, absolutio a competente supe- 
rore vel per specialem facultatem datam requiritur: ita, si res est 
publica, est in externo foro tractanda. Si vero de solo interno foro 
agitur, indagari debet, num circa hunc casum Tiburtius iam habuerit 
legis ecclesiasticae eiusque poenae notitiam. Quae in puero impubeére 
raro aderit. Quodsi igitur abfuerit, in foro interno Tiburtius censuram 
non incurrit atque a quolibet confessario cum Deo potest reconciliari. 
Immo propter controversiam de huius censurae extensione modo n. 1008 
notatam, etiam ei puero, qui censuram sSsciverit, quilibet confessarius 
facilius absolutionem poterit impertire. 


ABSOLUTIO A CENSURIS. 


Casus. (308) 


Trasimundus circa finem temporis paschalis incidit in poenitentes di- 
versis censuris ligatos, socialistas, francomurarios, duelli patratores et fau- 
tores, magistratus liberales, qui gubernio faventes Ecclesiae iura convellere 
eiusque iurisdictionem impedire ausi sint etc.  Confessarius extraordinariis 
facultatibus quidem destitutus est, sed si dimiserit poenitentes non absolutos, 
aliquos afficeret magno rubore coram parentibus, cum declarare deberent se 
non posse s. Communionem recipere; alios valde probabiliter. retraheret 
penitus a sacramentis, cum iis gravius sit post aliquot hebdomadas iterum 
ad confessarium redire. Quare se gravem rationem habere putat omnes ab- 
solvendi sub onere infra mensem recurrendi vel confessario commiüttendi re- 
cursum ad S. Poenitentiariam eiusque mandata humiliter. suscipiendi, sub 
poena reincidendi in censuras. 


Quaeritur Ie quis possit ordinarie absolvero a censuris. 


2 quomodo agendum, si poenitens nequeat legitimum superiorem 
adire. 


3° quid ad casum et agendi rationem Trasimundi sit dicendum. 

Solutio. 


Ad quaesitum lm R. 1. Per se absolvere non potest a censuris 
nisi superior, qui tulit, eiusve superior, si quem habet, atque eorum 
delegatus. Quod tamen sic intellige, ut a casibus vel censuris epi- 
scopalibus absolvere possit etiam vicarius generalis et poenitentiarius 
cathedralis, a papalibus S. Poenitentiaria vel S. Officium. 


R. 2. Generali tamen regula statutum est a concilio Trid. 
cap. Liceat (6, sess. 24 de ref.) et per constit. Apostolicae Sedis, ut 
episcopi possint in casibus occultis suos subditos absolvere sive per 
se sive per alium specialiter deputatum, nisi agatur de casibus spe- 
cialiter Romano Pontifici reservatis. Quod ita interpretantur, ut non 
in singulis casibus necessaria sit deputatio seu delegatio, sed sufficiat 
specialis delegatio etiam compluribus confessarüis communicata, qua 
possint in hoc vel illo genere causarum absolvere. — Non raro tamen 
vi privilegiorum facultas amplior datur. 


R. 3. Regulares privilegiati a papalibus casibus absolvere amplius 
non possunt nisi secundum limites privilegiorum ad tempus conces- 
sorum; possunt ab iis, qui iure communi episcopis reservantur, non 
ab iis, quos episcopi sibi reservant et qui casus reservati dioecesani 
vocantur. S. Alph. VII 99; Th. m. III! 1245. 


R. 4. In articulo vel periculo mortis, cum cesset omnis re- 
servatio, quilibet sacerdos absolvere potest a quibuslibet censuris et 
peccatis, imposito tamen — nisi alioqui absolvendi facultatem habet — 
onere in casu reconvalescentiae recurrendi denuo ad superiorem legi- 
timum eiusque mandatis parendi, idque sub poena reincidendi in easdem 
censuras, quando agitur: 1) de casibus Romano Pontifici specialiter 
reservatis, vel 2) de censuris publice inflictis, vel 3) de censuris ab 
episcopo in aliquem nominatim latis sibique reservatis, seu de cen- 
suris ab homine. Cf. Th. m. IIl! 1125. 


Ad quaesitum 2n R. 1. In casibus episcopalibus videndum est, 
num episcopus pro impeditis speciale aliquid statuerit. Aliter norma 
antiqua valet, secundum quam 1) is, qui longissimo tempore (per 5 annos 
et ultra) videatur impeditus manere, quominus episcopum adeat, nunc 
statim absolvi possit a confessario sine ullo onere, nisi forte res 
ipsa natura sua alium modum postulet; 2) is, qui non longissimo, 
sed longo tempore (a 6 mensibus usque ad quinquennium) ita im- 
peditus videatur, absolvi quidem possit, sed cum onere, ut cessante 
impedimento superiori se sistat; 3) qui brevi tempore, i. e. infra 
6 menses, impeditus videatur, non possit solvi a censuris neque directe 
a peccatis reservatis, possit tamen, urgente aliqua necessitate, cum 
maneat censura, a peccatis non reservatis directe absolvi ac propterea 
indirecte ab omnibus peccatis, ita tamen, ut remaneat obligatio horum 
directam absolutionem atque absolutionem a censuris sibi procurandi. 
Cf. Th. m. III! 535. 

R. 2. In casibus papalibus, si poenitens personaliter Itoniam 
adire nequeat, causa per literas componenda est: verum urgente 

necessitate seu exsistente periculo scandali vel gravis infamiae qui- 
libet confessarius absolvere potest, imposito onere, infra mensem, 
saltem per medium confessarii, Romam per literas recurrendi atque 
S. Poenitentiariao mandata suscipiendi, idque sub poena reincidendi 
in easdem censuras. Ita deer. S. Offic. d. 30 lunii 1886. 


R. 3. Quod idem facere licet, etsi non instet periculum scan- 
dali vel infamiae, si poenitenti tamen valde durum est tam diu in 
gravi peccato remanere, dum recursus effectum habeat. Ita S. Offic. 
d. I8 lunii 1897, Summo Pontifice approbante. 


R. 4. Immo si poenitens neque per se neque per confessarium 
literis Romam possit habere recursum, atque durum sit poenitenti 
alium confessarium adire, absolutio dari potest sine onere recurrendi. 
Ita eodem modo § Offic. d. 9 Nov. 18985, a Leone XIII d. 12 Nov. 
approb. Quem agendi modum adhiberi non posse, ut sic absolvatur 
sacerdos qui incurrerit excommunicationem propter absolutionem com- 
plicis, decretum est approbante Leone XIII d. 7 luni 1899. Cf. 
Analecta eccl. vol. VII 6 et 339. t 


R. 5. Loco recursus ad S. Sedem infra mensem habendi sufficit 
facere recursum ad episcopum vel eius vicarium generalem} si illi in- 
structi fuerint facultate delegata absolvendi a casu papali de quo agitur; 
non autem sufficit. recurrere ad quemlibet sacerdotem subdelegatum. 
Ita S. Offic. a Leone XIII appr. d. 19 Oct. 1900 (Anal. eccl. IX 54). 
Nimirum si quis voluerit rem componere cum aliquo sacerdote sub- 
delegato, id non solet fieri posse nisi in confessione. 


1013 Ad quaesitum 3" R. 1. Supponitur in casu poenitentes, quos 
lrasimundus nactus est, novisse poenam excommunicationis criminibus, 
quae commiserunt, impositam: alioquin propter ignorantiam ab in- 
currenda censura excusati essent, neque in foro conscientiae ullum 
onus Romam recurrendi adesset. Quoad iuvenes illos, quos videntur 
parentes secum duxisse, ut cum ipsis praecepta annuae confessionis 
et paschalis Communionis implerent, sano gravis rubor est fateri se 
non esse absolutos, neque diffamationis gravis periculum videtur ab- 
esse: quapropter ex hac causa vi decreti 30 lunii 1886 absolutio 
dari potest cum onere recurrendi ad S. Poenitentiariam. 


R. 2. Quoad reliquos, qui plano sui iuris sunt neque ab aliis 
ita observantur, res difficultate non caret. Quod propter dilatam 
absolutionem penitus retrahantur a sacramentis, haec ratio qua talis 
neque in decreto anni 1886 neque in decreto anni 1897 affertur, cur 
liceat statim absolvere. Nam neque periculum infamiae neque peri- 
culum scandal infertur, saltem non scandali aliorum, quod solum 
decretum illud videtur intelligere; scandalum ipsos quidem poenitentes 
sumere ex dilata absolutione non negaverim, at sumunt plane volun- 
tarie scandalum seu ansam amplius peccandi, idque pharisaicum 
scandalum. Neque formaliter illa causa subesse videtur, quam de- 
cretum anni 1897 pro sufficienti admittit, quod valde durum sit 
poenitenti diutius manere in gravi peccato; id enim eiusmodi poeni- 

tentibus, qui per annum in peccatis tabuerunt, non videtur valde 
durum esse. 

Verum hortatu confessarii eo perduci possunt, ut nunc, serio 
peccatorum poenitentes, id pro re dura habeant, quod non possint 
staüim cum Deo reconciliari. Quodsi ad id re vera adducuntur, de- 
cretum anni 1897 licebit. applicare. - Immo generalitn timori illi a 
confessario prudenter concepto, ne per denegatam seu dilatam ab- 
solutionem in peius ruat poenitens, videtur subesse talis causa, ex qua 
nimis durum videatur poenitenti se diu etiam exspectare debere neque 
intra tempus paschale sacram Communionem posse sumere.  Repelli 
enim a s. Communione intra tempus paschale sumenda re coincidit 
cum ea conditione, quod debeat manere diu in statu peccati, maxime 
in homine alioquin satis tepido: nam ille, quamquam possit per con- 
tritionem perfectam cum Deo reconciliari, non facile ita re ipsa recon- 
ciliabitur neque huius reconciliationis securitatem habebit. — Repelli 
autem a s. Communione ipso illo tempore hominibus etiam non fer- 
vide christianis durissimum esse solet, cum demum conatum fecerint 
et repugnantiam naturalem peragendae confessionis vicerint. Si igitur 
promittunt se contentos esse recursu Romam faciendo atque post 
mensem reversuros, ut mandata S. Poenitentiariae recipiant, puto 
lrasimundum non male egisse eos statim absolvendo. 


EXCOMMUNICATIO PROPTER HAERESIM. 
Casus. (309) 


Lambertus, serio dubitans de logitinritate concilii Vaticani eiusque decre- 
tis, infallibilitateni Summi Pontificis pro probabili quidem habet, sed non pro 
articulo fidei: (pias difficultates sacerdoti amico exponit. A quo edoctus: 
Quae abs te dicta šunt inquit, wperpendam" ; postero dio eidem obvius 
factus dicit: ,Ros heri tractatas mihi non persuasisti." 

Alia vice cum legeret historiam Tobiae atque in ea Tobiao canem caudam 
laetum movisse: ,Has miünutissimas ies alt, ,non credo; sunt enim non 
revelatae, sed ornamenti causa ádiectae. similiter cum legeret in epistula 
S. Petri (1 Petr 3, 19) Christum spiritibus hominum antediluvianorum prae- 
dicasse: , Video Quidem inquit, .haec dici inScriptura, sed non credo, cum 
Ecclesia haec nullibi definiverit. 


Quaeritur 1? quid sit haeresis et qua poena puniatur. 
2° quid ad casum dicendum. 


Solntio. 


1014 


Ad quaesitum 1“ R. 1. ,Haeresis est error voluntarius Christiani 1015 


circa aliquam veritatem fidei catholicae (ita optime D'Annibale, In 
const. „Apost. Sedis n. 30), sive veritas illa negetur seu pro falsa 
habeatur, sive positive de ea dubitetur. Nam etiam in solo dubio 
assensus fidei reicitur seu. negatur. Cf. Th. m. II! 415. 

R. 2. Ut autem poena ecclesiastica incurratur, non sufficit quae- 
libet haeresis coram Deo commissa, sed debet esse 1) error circa veri- 

tateni ab Ecclesia ut de fide propositam /DrAnnibale. 1. c.; Ballerini- 
Palmieri, Opus th. m. Il, n. 82sqq.; Mare, Instit. Alph. n. 1314); 
2) error manifestatus sive verbis sive facto, actione externa graviter 
mala (D'Annibale |. c.; Ballerini-Palmieri |. c. VII, n. 273; Buc- 
ceroni, Comment, in const. ,, Apost. Sedis" n. 8; Marc l. c.). 


R. 3. Quamprimum talis actio externa exstiterit, adest crimen, 
quod excommunicatione speciali modo Romano Pontifici reservata 
punitur. Si vero crimen ad forum iudiciale externum ordinarii de- 
ductum est, delegatione papali non est opus, sed iure ordinario epi- 
scopus per se vel per delegatum in utroque foro potest absolvere; 
alias etiam episcopi indigent facultate speciali Romani Pontificis. 


1016 Ad quaesitum 2" R. 1. Lambertus in multiplices errores haere- 
ticos incurrit. Atque primo quidem haereticus est eo quod dubitat 
de legitimitate concilii Vaticani. Eo ipso enim, quod sub anathematis 
poena in multis rebus praecepta fidei tulerit atque sublectionem ex- 
egerit, legitimitatem suam manifeste omnibus christiania tenendam 
atque se ipsum ut fidei regulam proponit. Quod idem expresse fit 
in „professione fidei" a Pio IX praescripta: in qua cum concilium 
Vaticanum ut oecumenicum profiteri iubeamur, certissime dicitur legi- 
tmum. Quodsi dixeris haec indirecte tantum declarari et supponi 
potius quam definiri, id nihil iuvat, atque saltem haereticus evadit 
Lambertus dubitans de iis, quae concilium Vaticanum definivit. Nam 

R. 2. Habens infallibilitatem Summi Pontificis pro probabili tan- 
tum Lambertus eo ipso indicat se de eius veritate dubitare; quod 
sufficit, ut sit haereticus. Idem apparet, quod probabilem quidem 
assensum circa infallibilitatem ponat, sed simul neget fidei assensum; 
nam positive fidei assensum circa eam veritatem negare, quam Ec- 
clesia catholica ut fide tenendam proponit, nihil aliud est quam haeresis 
crimen committere. 

1017 R. 3. Verum, utut de haeresis peccato constet, nondum ita con- 
stat Lambertum eas externas haeresim manifestantes actiones po- 
suisse, quae ad incurrendas ecclesiasticas poenas necessariae sunt. 
Nam 1) istas difficultates vel etiam haeresim commissam amico ex- 
ponere animo discendi non est actio externe graviter mala, immo 
potest esse bona; ergo exponens suas difficultates Lambertus excom- 
municationem nondum incurrit. 2) Quod addat: ,Quae a te dicta 
sunt, expendam", manifestat quidem Lambertum nondum positivum 
fidei assensum posuisse, sed nondum manifestat novum dissensum po- 
sitivum, seu haeresim non satis exprimit. Restant 3) verba, quae 
sequenti die, non novi consilii causa, ut videtur, amico obviam venienti 
dicit. Verba illa haereticam mentem satis exprimunt, si ratio habetur 
praecedentis disputationis, ad quam Lambertus ipse verba sua refert. 
Quare existimo haec verba plane sufficere, ut Lambertus dicendus 
sit haeresim externam commisisse, nisi illa verba protulerit, ut peteret 
novas explanationes, paratus se subiciendi. 

1018 R. 4. Verba illa, quibus Lambertus dixit generatim se non credere 
minutissimas res, quas S. Scriptura narrat, in se quidem sunt haeretica 

atque sufficiunt ad haeresim externam. |. Nam etsi Ecclesia non de 
istis rebus minutissimis in se spectatis canones condidit atque eas 
pro fidei articulis declaravit, tamen totam S. Scripturam pro divinitus 
inspirata habendam esse fide catholica definivit. Quod sufficit, ut 
quis negans positivo assensum etiam circa res minutas quae in 
S. Scriptura ut a Deo dictae narrantur, vere committat haeresim. 

sed subjective Lambertus fortasse excusatur, eo quod erronee 
quidem, sed errorem nesciens putaverit revelationem Dei seu Dei 
locutionem ad ea sese non extendere. Etiam haereticus non esset, 
si propterea positivum assensum in narrationem rerum minutarum 
nogasset, quod putaret sibi certum non esse eas in rersione recte 
exprimi. — Immo ipsum exemplum allatum de cane Tobiae agit de 
levissimo inciso, quod deest in exemplaribus Graecis, de cuius igitur 
authenticitate dubium movere nefas non est. Nam ista verbula per- 
tinere ad illas paries editionis Vulgatae, quas concilium Tridentinum 
definivit sacras et canonicas esse, dici nequit. Quare ex hac ratione 
Lambertus in illa re non est haereticus. Atque in genere dici debet 
accidere posse, ut in rebus per se ad fidem et mores non pertinentibus 
mendum aliquod in exemplaria S. Scripturae transcripta vel in aliam 
linguam versa irrepserit: quapropter dubium circa eiusmodi res fa- 
cilius potest concipi impune. 

R. 5. Gravius est quod ultimo loco de Lamberto narratur. 
Agitur enim de sollemni facto a S. Petro in epistula canonica narrato, 
quod etiam per se ad fidem pertinet; quod si quis in Scriptura legens 
negat, negat eo ipso canonicitatem et divinam inspirationem huius 
epistulae eiusve partem: quam inspirationem fide tenendam esse Ec- 
clesia catholica definivit.  Turpitur igitur errat Lambertus, si ex eo 
quaerat excusationem, quod ipsam hanc particularem veritatem Ec- 
clesia non canone aliquo singulari definivit vel in symbolum fidei 
inserendam curavit. Sufficit me negaro quamcumque veritatem, quam 
clare intellexerim in libro inspirato doceri, ut committam haeresim. 
Quapropter, etsi Lambertus forte propter stultitiam suam excusetur, 
ne statim incurrerit haeresis poenam, si tamen edoctus permanserit 
in fido dictis S. Petri externe deneganda, externam haeresim ita 
complet, ut excommunicationem Romano Pontifici specialiter reser- 


vatam non effugiat. 


LECTIO LIBRORUM PROHIBITORUM. 
Casus. (310) 


Leodegarius, legendi curiositate captus, ut varios hominum errores 
discat, legit libros Tertulliani, Calvini, Kantii philosophi Regiomontani. Her- 
raesii recentioraque polemica scripta Hasei contra Ecclesiam | catholicam, 
atque nomino dato sibi mittendas curat et legit ephemerides liberales et 


diaria socialistica. 


Quaeritor 1" quao scripta qua lege prohibeantur. 
2° quid de lectione Leodegarii dicendum sit. 


I^inniuM, Casus cousciontiao. I. Ed. 4. 

Solutio. 


1020 Ad quaesitum 1?” R. 1. Prohibitio librorum aliorumve scriptorum 
alia est ex lege divino-naturali, alia ex lego positiva Ecclesiae. Lex 
divino-naturalis non raro ultra legem positivam extenditur. Verum 
etiam e converso lex positiva subsistit etiam pro is, quos lex na- 
turalis, utpoto quae in periculo ex lectione oriundo nitatur, non 
ligaverit, eaque ordinarie non tollitur nisi dispensatione a competente 
superiore facta. 


R. 2. Lex positiva prohibens nunc sola est constitutio Officiorum 
ac munerum d. d. 25 lan. 1897, quam videre licet Th. m. III! 1312 sqq. 
Verum poenae statutae sunt secundum normam constitutionis Apo- 
stolicae Sedis, quae intactae manserunt, videlicet excommunicatio 
speciali modo Romano Pontifici reservata (ser. I n. 2) contra eos, qui 
legunt, retinent, imprimunt, quomodolibet defendunt: 1) libros aposta- 
tarum vel haereticorum haeresim propugnantes, 2) libros per apostolicas 
literas nominatim prohibitas; dein excommunicatio nemini reservata 
(ser. IV post n. 4 ex Trid. sess. 4 de edit, et usu sacr. librorum) 
contra eos, qui imprimunt vel imprimi faciunt libros S. Scripturae 
eorumve commentarios vel adnotationes sine approbatione ordinarii. 


102] Ad quaesitum 2" R. 1. Quod ad libros Tertulliani attinet, etiam 
eos, quos iam Montanista factus scripsit contra catholicam doctrinam, 
probabilis est interpretatio (DliAnnibale, In const. , Apost. Sedis" n. 35, 
not. 4; Pennacchi, Comment, in const. ,,Apost. Sedis" append. Ill 132; 
Lugo, Do fide disp. 21, n. 29) veterum haereticorum libros, qui con- 
sueverunt inter opera Patrum edi, non haberi pro prohibitis, cum 
errores obsoletos contineant, historica documenta utilia. Quapropter 
ex horum lectione Leodegarius non censetur excommunicationem 1n- 
currisse; neque peccatum incurrit, nisi cognoverit vel putaverit sibi 
ex eorum lectione imminere periculum. 


R. 2. Libros Calvini inter eos esse, qui in bulla Apost. Sedis, 
ut supra, recensentur, certissimum est; sunt enim in eo, ut haereses 
defendant, convellant catholicam doctrinam ; quapropter ex eorum 
lectione Leodegarius excommunicatione tenetur. 


R. 3. Neque dubitandum est (juin libri Kanti Regiomontani in 
eodem ordino sint ponendi. Nam sunt 1) libri hominis haeretici: qui 
enim a nativitate ad sectam haereticam pertinuerunt, in foro Ecclesiae 
pro haereticis habentur, neque ad solam internam mentem res deduci 
potest; 2) libri illi sine dubio inter errores philosophicos, quos pro- 
pugnant, etiam eos continent, qui errant in rebus fidei et contra 
articulos fidei catholicae. Quapropter eorum lectio sub excommuni- 
catione n. 2 ser. 1“ const. Apost. Sidis prohibita est, atque Leode- 
garius hanc incurrit etiam ex horum lectione, nisi ignorantia, etsi 
forte culpabili, hac in ro laboraverit. 


1022 R. 4. Opera Hermesi sine dubio haereses continent atque pro- 
pugnant. Neque tamen ipse censori debet haereticus, cum defunctus 
esset eo tempore, quo opera a S. Sede proscriberentur, miniineque 

constet eum pertinaciter erasse. Verum quidem est eius operum 
partem post eius mortem ab alis esse editam: sed ne hos quidem 
editores, licet minus ingenue egerint in tenendis et propagandis suis 
erroribus, inter haereticos recensere licet. Quapropter non verificantur 
omnes conditiones, quae in const. Apost. Sedis enumerantur, ut lectio 
libri alicuius sub excommunicatione prohibeatur ex titulo: legentes 
libros haereticorum haeresim propugnantes. 

Verum additur alterum membrum:  ,necnon libros cuiusvis auc- 
toris per apostolicas literas nominatim fprohibitos Notum autem est 
Gregarium XVI per breve „Dum Écerbissimas | d. d. 26 Sept. 1835 
opera G. Hermesii nominatim damnavisse et prohibuisse atque in in- 
dicem librorum prohibitorum referri iussisse. Videri igitur potest Leode- 
earius ex hoc titulo nihilominus excommunicationem incurrisse. Attamen 
attendi debet Gregorium XVI prohibuisse quidem illos libros, non 
tamen ita, ut adderet poenam  excommunicationis; constitutionem 
autem Apost. Sedis censuras contraxisse, non extendisse. Quare pro- 
babilis est interpretatio libros quidem abhinc per literas apostolicas 
nominatim prohibitos esse eo ipso sub poena excommunicationis spe- 
ciali modo reservatae prohibitos (quamquam re ipsa non videtur mos 
esse in ipso decreto prohibitionis istam poenae specialem reservationem 
omittere), sed libros antea nominatim ita prohibitos tum demum hac 
excommunicatione tangi, si, cum prohiberentur, prohibitioni addita sit 
excommunicatio eaque Romano Pontifici reservata; alias prohibiti 
sunt nunc sino ulla poena ecclesiastica. Ita Ð Annibale Í. e. n. 40, 
not. 34; Pennacchi 1. c. p. 127; cf. Th. m. 111 1184. 


Concludi debet: Leodegarius legens opera Hermesi sine licentia 
peccavit quidem et contra legem naturalem, cum sumere debeamus 
eum a periculo hauriendi errores circa fidem non esse immunem, et 
contra legem ecclesiasticam ; excommunicationem autem ex hoc titulo 


non incurrit. 

R. 5. Opera polemica, quae Hase nostris temporibus contra 
catholicas doctrinas scripsit, sine ullo dubio sunt libri viri haeretici 
haeresim propugnantes; ideoque ex hoc capite Leodegarius excom- 
municationem secundam ser. f bullae Apost. Sedis incurrit, neque id 
ignorare potuit, si quidquam de censuris cognovit, atque eo gravius 
hac lectione peccavit, quo periculosior est lectio horum librorum, quos 
auctor stilo eleganti conscripsit atque artibus et curiosis fabulosisque 
narratiunculis auxit, res catholicas non raro vertens in risum. 


R. 6. Diaria excommunicationi bullae Apost. Sedis non subjacent ; 
subici possunt censuris ab ordinario ferendis — quod de diariis no- 
minatis ullibi factum esse non puto - ; prohibentur quidem bulla 
Officiorum ac munerum lege ecclesiastica sine censura latae sententiae 
diaria, quae religionem aut bonos mores data opera impetunt , in 
(piorum numero ephemerides quas ,liberales" vocant, non ilico col- 
locari posse puto. Complures enim non ita raro quidem, occasionem 
nactae, catholicos catholicamque doctrinam aliquam exagitant, neque 
tamen ex industria seu data opera in hunc finem tendunt; quapropter 

singulae sunt examinandae. Aliter de ephemeridibus socialisticis di- 
cendum esso censeo; hae enim data opera Ssocialisticas ideas, quae 
non possunt non collidere cum sana et catholica doctrina de fido et 
moribus, propugnare et propagare conantur. Harum igitur lectione 
Loodegarius deliquit contra legem etiam ecclesiasticam. Eum autem, 
qui legere soleat ephemerides liberales, generatim peccare contra 
legem divino-naturalem non est quod multis probem ; facillimo enim 
et sensim sine sensu falsis doctrinis imbuitur, in religione et ide 
catholica tepescet atque pseudo-liberalibus ideis et  indiflerentismo 
mox infectus evadet. 


POENA SCHISMATICORUM. 


Casns. (311) 


Leopoldus, assecla ecclesiae Graeco-Russiacae non unitae, matrimonio 
iunctus puellae catholicae, in regione catholica peregre exsistens, inopinato 
morbo correptus moritur. Cum sacerdos Graecus neque adsit neque vocari 
possit, sepulturae causa aditur parochus catholicus, cui uxor vidua exponit 
maritum pio suam religionem exercuisse, eum ante mensem etiam sumpsisse 
s. Communionem, atque optime semper etiam de catholica Ecclesia sensisse. 
Parochus concludens virum in bona fide fuisse, precibus annuit, imposito 
tamen viduae silentio de religione defuncti, quae in eo loco hucusque ignota 
sit, atque catholico ritu defunctum sepulturae mandat. 


Quaeritur 1? incurreritne Leopoldus censuras in schismaticos latas. 


24^ quid do parochi agendi ratione atque censura ab eo forsan 
incursa. 


Solutio. 


1024 Ad quaesitum lm R. 1. Ex bulla Apost. Sedis ser. I n. 3 ex- 
communicantur ,schismaticiu. Neque ratio dubitandi esse potest, num 
forte solum ii comprehendantur, qui, postquam catholicam fidem atque 
oboedientiam erga Romanum Pontificem professi fuerint, ab ea recedant. 
Nam etiam ii, qui educati sunt inter schismaticos, cum baptizati sint, 
ecclesiasticis legibus per se subiacent, ac proin, cum primum noverint 
Romanae Ecclesiae veritatem, sed nihilominus in separatione manifeste 
persistant, censura in schismaticos lata afficiuntur. 


R. 2. In foro externo Leopoldus censetur fuisse schismaticus et 
censuram incurrisse. Verum in foro interno quid rei sit, divino in- 
dicio relinquere debemus. Immo sperare licet eum in bona fide de 
sua secta mansisse, ex sacramentis sacramentalem fructum hausisse 
atque pia morte defunctum esso. 


1025 Ad quaesitum 2" R. 1. Cum Leopoldus acatholicae sectae assecla 
fuerit, ritu. catholico sepeliri non potuit, nisi ante mortem saltem pro- 
babili aliquo signo ostendit se velle ad religionem romano-catholicam 
transire. Alas enim valent gravissima illa verba, quae Ecclesia 
semper pro norma habuit: .quibuscum in vita non communicavimus, 
cum iis neque postmortem nos communicare posse". Quod Leopoldus 

do Ecclesia catholica semper optime sensit, positivum signum nulla- 
tenus praebet eum hanc vello amplecti.  JJaec ratio fortasse osse 
poterat, cur parochus eum adhuc viventem sed desiderii sui explicandi 
iam impotem pro circumstantiis clam sub conditione absolveret; sed 
publicum actum liturgicurn circa eum exercere sane non licuit. 

Hinc parochus per se graviter peccavit. Neque sola ratio scan- 
dali est, quae obstat et quam parochus se declinare posse per im- 
positum silentium putavit, sed etiam ipsa lex Ecclesiae prohibens et 
rei natura. 

R. 2. Parochus igitur gravi reprehensione ex parte ordinarii sui 
dignus est; attamen censuram aliquam non incurrit. | Exstat quidem 
aliqua censura in bulla Apost. Sedis, ser. VI, videlicet interdictum ab 
ingressu ecclesiae in eos, qui ad ecclesiasticam sepulturam admittunt 
excommunicatos, sed nominatim excommunicatos tantum. Inter quos 
cum Leopoldus certo non recenseatur, poenam latae sententiae parochus 
non incurrit. 


SCRIPTOR MALE PROVOCANS AD CONCILIUM UNIVERSALE. 


Casus. (312) 


Leander theologicum opus scripsit illudque sine venia ordinarii publi- 
candum curavit, novis doctrinis refertum. Quod cum Romam delatum esset, 
ex mandato Summi Pontificis S. Officium iussit. tum propter indebitum modum 
publicandi, tum propter errorum suspicionem, illud opus in Indicem referri 
et specialiter prohiberi. Quod indigne ferens Leander omnem lapidem movet, 
ut ictus ilhus vim declinet: publico in ephemeridibus protestatur et secure 
dicit se subicere suam doctrinam universali concilio, non vero Papae indicio, 
(pi male consultus damnaverit opus, quod certi erroris incusare ne ausus 


quidem sit. 


Quaeritur quid do agendi ratione Leandri et poenis propterea contrahendis. 


Solutio. 


Ad quaesitum R. 1. Leander certo graviter peccavit contra bullam 
„Officiorum ac fnunerum Nam claro praescribitur ibidem n. 41, omnes 
fideles teneri praeviae censurae ecclesiasticae subicere eos saltem libros, 
qui ... sacram theologiam ... aliasve religiosas aut morales disci- 
plinas respiciant. 

Quae lex genere suo gravis est, eamque Leander eo gravius vio- 
lavit, quod suspicatus videatur esso difficultatem, quam ex novis doc- 
trinis tradendis timere potuit. orituram, ne forte ordinarius publica- 


tionem interdiceret. 

R. 2. Graviter etiam peccat Leander publice reprehendens damna- 
tionem sui libri a S. Sedo et S. Officio factam; huic enim sincere se 
submittere debebat — Dubium moveri potest, num excommunicationem 
hac sui libri defensione et reprehensione indicii Romani incurrerit. 


Quod hoc solo titulo non apparet. 


1026 

1027 In quaestionem trahi potest n. 2 ser. l^ constit. Apost. Sedis: de- 
fendentes libros 1) haereticorum haoresim propugnantes; 2) nominatim 
per literas apost. prohibitos. Sed 1) nondum constat Leandrum esse 
haereticum, neque librum haereses propugnare: etsi enim liber propter 
errorum suspicionem damnatus sit, nondum dicitur eum haereses con- 
tinere vel propugnare, ac etsi re vera ita fiat, saltem id ita esse non- 
dum constat. Quapropter illa libri defensio certissimo non est „scienter 
defendere librum haeretici haeresim propugnantem Quod vero 2) at- 
tinet libros nominatim per literas apost. prohibitos, in horum numero 
(de quibus n. 2 ser. I" constit. «Apost. Sedis") liber Leandri reponi ne- 
quit Nam praeterquam quod ex aliquorum interpretatione (cf. supra 
n. 1022) intelliguntur libri sub poena excommunicationis prohibiti, neque 
de hac circumstantia prohibitionis casus noster quidquam narrat, non 
habemus prohibitionem per literas apostolicas. Nam etsi prohibitio ex 
mandato Summi Pontificis facta est, facta tamen esse refertur per 
Congr. S. Officii, non per literas apostolicas. 


In quaestionem trahi potest etiam n. 8 ser. I" constit. Apost. Sedis. 
Videlicet audax conatus Leandri eiusmodi est, ut, si sibi facultas 
fuerit recurrendi ad laicam potestatem, non videatur ab eo abhorrere. 
Verum hac de re nihil hucusque dicitur in casu. Si enim id Leander 
auderet, eo fine ut impediret exsecutionem decreti Romani: ipso hoc 
recursu incideret in excommunicationem supra dictam speciali modo 
Romano Pontifici reservatam. Et quamquam aliqui dubitant, num solus 
recursus sufficiat inefficax, saltem nemo dubitat excommunicationem 
adesse, si utcumque eiusmodi recursus efficax evaserit. | Cf. Th. m. 
IIl! 1189. 


1028 R. 3. Restat, ut videamus, quid sit de stulta illa provocatione 
ad universale concilium. Quod speciem alicuius causae habere poterat 
in iss, qui, propter doctrinam condemnati infallibilitatem Romani 
Pontificis non agnoscentes, a solo universali concilio doctrinae indicium 
definitivum exspectarent. Hoc autem iam nemo audere potest, nisi 
se prodat apertum haereticum. — Sed de infallibili indicio doctrinali 
in nostro casu non agitur; nihilominus Leander, atque reliqui christi- 
fideles, etiam aliis mandatis et indiciis Romani Pontificis subiciuntur 
iisque oboedientiam debent. Et re vera iam diu ante infallibilitatem 
Romani Pontificis definitam, a tempore Pii Ji, exstabat excommunicatio 
Papae reservata, (piam Pius IX rettulit in ser. I constit. Apost. Sedis 
n. 4 contra ,omnes et singulos, cuiusque status, gradus seu condi- 
tionis fuerint, ab ordinationibus seu mandatis Romanorum Pontificum 
pro tempore exsistentum ad universale futurum concilium appel- 
lantes etc.“ Cum autem in nostro casu mandatum Romani Pontificis 
adsit, etsi decretum secutum a S. Congr. univ. Inquis, sit latum, et 
cum Leander in sua protestatione ipsum Summum Pontificem ciusque 
mandatum respiciat, Pontificis indicium reiciat atque universalis concilii 
tantum iudicio se pariturum esse dicat: dubium non est, quin Leander 
haberi debeat excommunicabis excommunicatione speciali modo Ro- 
mano Pontifici reservata. | 

ECCLESIAE PERSECUTOR. 
Casus. (313) 


Licinius tempore i1ubilaei ad tribunal poenitentiae se sistit, senex septua- 
genarius, qui a longissimo tempore non est ausus confiteri. Tempore per- 
secutionis Ecclesiae in Germania ipse exsequendum curavit mandatum gubernii, 
ut episcopus incarceretur, eumque in custodiam deduxit; sacerdotes autem 
qui, contra leges Maias instituti, officiis sacerdotalibus functuri erant, iussit 
exturbari et eici, alios, qui leges violaverant, denuntiavit et in ius vocari 
fecit, ut poenam a lege statutam subirent. Dein cum comperisset non raro 
literas Romam mitti, quibus in istis circumstantiis ad levamen catholicorum 
extraordinariae facultates peterentur, eiusmodi literas Roma venientes, quae 
videbantur esso literae curiae Romanae, intercipiendas et destruendas curavit. 
Semel etiam supplices literas nobilis viri, qui petierat gratiam sacelli privati 
cum facultate asservandae SS. Eucharistiae, cum subscriptae essent ,ex spe- 
ciali mandato SS. Domini X.... é&onceditur , ipse ex odio erga illum virum 


mutavit in r...non fonceditur | et ita literas iterum bene clausas expedivit. 
Quaeritur 1° num et ex quot capitibus Licinius excommunicationem incurrerit 


2^ potueritne anno sancto absolvi, a quo, quibus conditionibus. 


Solatio. 


Ad quaesitum 1“ R. 1. Primum facinus, quod occurrit, est epi- 


scopi incarceratio, quam Licinius exsecutus est vel physica vel morali 
actione. Quapropter certissime adest actio, in quam constit. Apost. Sedis 
ser. I n. 5 statuit excommunicationem Romano Pontifici specialiter 
reservatam, cum et rincarcérantes, detinentes.. / et ,mandantes.. 
auxilium praestantes" nominentur. Solum superest videre, num forte 
gravis metus Licinium excusaverit.  Adfuisse alicuius metus causam 
negari non potest, cum supremum gubernium certo contra eos egisset, 
qui mandata exsequi renuissent. Licinius vero talis ingeni videtur 
fuisse, ut non metu pulsus sed libens haec exsequeretur. Quapropter 
metus excusationem non videtur posse afferre; quam in nostro casu 
afferri non posse eo magis censeo, quod agatur de re adeo immani, 
ut motus abdicandi officio non sit causa, quae a peccato contra legem 
excuset, ne contra eam quidem ut humanam. Hinc Licinius, si novit 
poenam, eam incurrit ex hoc titulo. 

R. 2. Quod Licinius sacerdotes, qui munere suo fungi volebant, 
curavit eiciendos et exturbandos, haec actio, si effectum habuit, sane 
impedivit exercitium jurisdictionis ecclesiasticae, maxime interni fori, 
excipiendi nimirum confessiones, vel etiam administrandi alia sacra- 
menta: D'Annibale, In const. „Apost. Sedis" n. 58, not. 12. Incurrit 
igitur Licinius excommunicationem constit. ,Apost. Sedis" ser. I n. 6. 


Cf. Th. m. IIl! 1191 sq. 

R. 3. Quod alios sacerdotes denuntiavit et in ius vocari iussit, 
impingit in n. 7 eiusdem constitutionis ser. I, saltem si ipse non 
coactus alios ad id adegit, ut sacerdotes ad tribunal civile vo- 
carent. Ut declaratum erat d. 23 lan. 1886 (v. Th. m. III! 1196), 

hac censura feriebantur solum ^legislatores aliaeque auctoritates, qui 
indices cogant sive directe sive indirecte" : quod iure interpretabatur 
D'Annibale Í|. c. n. 66 quoslibet magistratus. Censeo igitur om- 
nino Licinium propter hanc actionem etiam incurrisse excommuni- 
cationem 


R. 4. Quod literas Roma missas intercipiendas curavit, quibus 
singulares facultates contineri putabat, sumi debet Licinium re 
ipsa eiusmodi facultates aliquoties inutiles seu earum exsecutionem 
impossibilem reddidisse: quod sine dubio est impedire iurisdictio- 
nem ecclesiasticam, quam tribunalia Romana exercuerunt, et eam, 
quam facultate donati sacerdotes ex delegatione exercere voluerant 


et debuerant. Quare occurrit idem responsum, quod datum est 
modo R. 2. 


1031 R. 5. In ultimo facinore habemus falsiicationem insignem litcrarum 
supplicum seu earum concessionis. Videndum est, num ista falsificatio 
comprehendatur n. 9 ser. P bullae Apost. Sedis, ubi excommunicatio 
fertur in „omnes falsarios literarum apostolicarum, etiam in forma 
brevis, ac supplicationum gratiam vel iustitiam concernentium, per 
Romanum Pontificem vel S. E. R. Vice-Cancellarios seu gerentes vices 
eorum, aut de mandato eiusdem Romani Pontificis signatarum . . ." 
Quae verba si conferimus cum narratione casus nostri, habemus evi- 
denter literas supplices gratiam concernentes ex mandato Romani Ponti- 
ficis signatas, casque a Licinio gravissime falsificatas. | Nullum ergo 
dubium est, quin in Licini ultimum facinus statuta sit poena ex- 
communicationis speciali modo Romano Pontifici reservata. 


1032 Ad quaesitum 20 R. 1. Leo XIII per bullam Aeterni Pastoris 
concessit, ut senes septuagenari, i. e. qui 70 annos complevissent, 
anno sancto indulgentiam iubilaei bis in patria lucrari possent, atque 
prima vice ad hunc effectum sibi eligere possent quemvis confessarium 
ex approbatis ab ordinario loci, a quo absolvi valerent ,a quibusvis 
peccatis etiam Apostolicae Sedi speciali forma reservatis, excepto casu 
haeresis formalis et externae". (Cum dicatur ,absolvere a peccatis", 
intelligitur etiam absolutio a censuris, si quae latae sunt in peccata 
a poenitente commissa. Quare cum Licinius casum exceptum haeresis 
formalis et externae non commiserit, nihil obstat, quin ubique absolvi 
potuerit a quocumque confessario. 


R. 2. Conditio prima necessaria, ut Licinius absolvi posset, erat, 
ut serio vellet lucrari indulgentiam iubilae1 adeoque implero opera ad 
id praescripta. Quae, ut ex bulla Aeterni Pastoris patet, erant praeter 
dignam sacramentorum Poenitentiae et S. Eucharistiae susceptionem 
preces fundere ad consuetam intentionem Summi Pontificis, et loco 


| Verum post .Motu proprio' Pii X & d. 9 Oct. 1911 in locis, ubi clericorum privi- 
legio foii derogatum non est, quicumquo, sire laid sire clerici, personas quasvis 
ecclesiastical sir, in criminal: causa sire in civili, nullo potestatis ecclesiasticae per: 
fni'^'i, ad tribunal laicorum vocent, ibique adesse publice compellant, ii omnes in 
hanc excommunicationem incurrunt (Acta Ap. Sed. III, 556 sq). 

visitationis basilicarum Urbis implere opera ab ordinario loci sive per 
se sive per confessarium praescripta. 

Conditionem alteram Summus Pontifex in bulla laudata comme- 
morat dicens: ^imposita poenitentia salutari alisque iuxta canonicas 
sanctiones rectaeque disciplinae regulas fniungendis — Videri igitur debet, 
num forte propter publica illa peccata publicumque scandalum Leandro 
quaedam iniungenda fuerint, eave ante absolutionem. Casus sicut nar- 
ratur, nihil indicat de publica Licinii denuntiatnone vel excommuni- 
catione nominatim facta. Ex quo satis patet totam rem ad forum 
publicum non deductam esse neque deductum iri. Ergo Licinius ne- 
eotium suum componere poterat in foro interno atque proin absolu- 
tione confessarii contentus esse. 

Verum ipsa peccata patrata eiusmodi sunt, ut publicum scandalum 
dederint atque damna intulerint. | Quapropter certe publico aliquo 
modo retractationem facere debebat, quo intelligerent fideles eum 
priorum factorum poenitere. Quod directe, saepe etiam indirecte fieri 
potest, v. g. nunc palam defendendo iura Ecclesiae atque reprobando 
persecutionem illam, quam leges illae ab exordio novi imperi Ger- 
maniae latae inaugurarunt — Damna autem illata ex se quidem 
etiam a Licinio reparanda sunt; verum videri debet, num ex parte 
gubernii haec damnorum reparatio sit perfecta atque sacerdotes dam- 
num passi id quod forte restet condonaverint. 

Quodsi haec omnia in tali casu non possint statim elucidari, in- 
spici debet, quae sit mens, qui animus poenitentis, num fortis sit 
ingenii animique virilis, ita ut, quae serio promiserit, etsi graves dif- 
ficultates occurrant, soleat implere, an ingenii debilis ct inconstantis. 
Posterius si obtinet, absolutio, quantum fieri potest, differenda est, 
dum obligationes suas impleverit; si prius, dilatio absolutionis non 
est necessaria, quando poenitenti haec dilatio grave incommodum 
attulerit, muniendus tamen est, no difficultatibus 1nopinatis frangatur, 
et si fieri potest, inducendus vel etiam obligandus, ut brevi post 
denuo ad sacramenta accedat, expositurus statum suum atque difficul- 
tates forte exortas. 

Non raro loquuntur do iuramento a poenitento emittendo circa 
satisfactionem laeso praestandam, circa promissionem non amplius 
patrandi crimina illa. Verum haec iurata promissio viget in foro ex- 
terno; in solo interno foro non est stricta obligatio, ius tamen est 
praelato vel confessorio illud postulandi. Cf. Th. m. Il! 1124. 


ABSOLUTIO COMPLICIS. 
Casus. (314) 


Linus sacerdos compluries misere lapsus est impuris tactibus cum ancilla; 
semel etiam adiit domum meretriciam atque mutatis vestibus peccavit. Mulier 
nihilominus sacerdotem cognoverat ct paulo post, peracta apud ipsum con- 
fessione, dicit se eo fidentius apud ipsum deposuisse peccata, quod sciret 
ipsum eadem fragilitate laboraro. Quo obstupefactus Linus et iratus ac 
timens, ne sit agnitus, se absolvero non posse dicit, nisi hanc calumniam 

et iniuriam sibi factam retractet. Mulier igitur dicit se dolore, si quid falsi 
de ipso suspicata sit, nec quidquam se foris prodituram osso: atque ita 
absolvitur a Lino. — Ancillam autem absolvit pluries, tum quia ipse ei 
persuaserat eiusmodi res non facile esse gravia peccata atque ancilla in 
confessione compluries de iis rebus siluit, tum quia alias se do iis ut dubiis 
peccatis accusavit vel etiam generali modo „accuso me de omnibus peccatis 
contra castitatem in tota vita commissis", in qua accusatione Linus putavit 
non contineri specialem eorum peccatorum expressionem, a quibus absolvere 
non posset. 


Quaeritur 1° quod sit peccatum complicis, a quo sub poena excommunica- 
tionis confessarius no absolvat prohibetur. 


20 quae sint circumstantiae quae excusent et quae non excusent 
ab excommunicatione. 


3° quid de casibus Lini. 


Solutio. 


1034 Ad quaesitum lm R. 1. Constitutio Bened. X Br, ad quam etiam 
nunc leges Ecclesiae constanter provocant, loquitur de „peccato turpi 
contra sextum decalogi praeceptum commisso": quod aliqui de pec- 
cato opere patrato intelligere volebant, neque tamen recte ad id solum 
restringitur. | Neque interest, complex sit mulier an vir. 


R. 2. S. Officium d. 28 Mai 1873 expresse respondit non 
sola peccata actu completa, sed etiam tactus, sermones etc. com- 
prehendi. 


R. 3. Requiritur autem ad constituendum obiectum huius ex- 
communicationis peccatum certo grave seu mortale ex utraque parte, 
idque non ex sola prava mente, sed etiam secundum externam ap- 
parentiam: alioquin complicitas sensu stricto non verificatur. | Unde 
patet in sermonibus seu colloquiis facilius fieri posse, ut rationabiliter 
de gravitate rei prudenter dubitetur, maximo quia sermones isti debe- 
bant se externe ut graviter peccaminosos manifestare. Requiritur 
etiam, ut sacerdos seu absolvens et contitens sint sibi invicem formaliter 


complices, ita ut uterque se cum altero peccasse cognoscat vel co- 
gnoverit. 


R. 4. Ex sententia practice tenenda comprehenditur peccatum 
etiam ante susceptum sacerdotium commissum, ita ut, qui ita pec- 
cavit, postea personam complicem ab eo peccato absolvere non possit. 
Ita S. Poenit. d. 22 lan. 1879. Cf. Th. m. III] 1202 cum nota. 


1035 Ad quaesitum 2" R. 1. Excusant ab incurrenda excommunicatione 
ex natura rei omnes illae circumstantiae, quae probabile reddant ob- 
iectum a constitutione Bened. A7I' descriptum non adesse, ut in R. 3 
ad 1” dictum est. 


R. 2.  Excusat ex ipsa dispositione legis «extrema necessitas, 
nimirum in ipsius mortis articulo, et deficiente tunc quocumque alio 
sacerdote, qui confessarii munus obire possit." ,Porro, si casus ur- 
gentis qualitas et concurrentes circumstantiae, quae vitari non possint, 


Censurae» Excommunicatio in ab«oluenlM complicem. 539 


eiusmodi fuerint, ut alius sacerdos ad audiendam constitutae in dicto 
articulo personae confessionem vocari aut accedere sine gravi aliqua 
exoritura infamia vel scandalo nequeat; tunc alium sacerdotem perinde 
haberi censerique posse, ac si re vera abesset atque deficeret/ 


R. 3. Excusant ex theologorum interpretatione circumstantiae, 
quae gravissimae necessitati modo descriptae  aequivaleant, scii, 
a) gravis timor, ne poenitens in articulo mortis alii sacerdoti sacri- 
lege confiteatur; b) extraordinariae circumstantiae, si quando etiam 
extra mortis articulum quivis alius sacerdos diu absit neque adiri 
possit, ex dilato autem accessu ad sacramenta periculum sine sacra- 
mentis moriendi vel grave scandalum oriturum sit, maxime si non 
satis tuto persona complex videatur sibi posse actum contrititionis 
elicere. Cf. Th. m. IIl! 1204 sq. 


R. 4. Quamquam in articulo mortis personae complicis abso-1036 
lutio a sacerdote complice etiam illicite data, si modo poenitens dis- 
positionem necessariam habet, valida est: tamen sacerdos complex, 
qui absolvit, non elingit excommunicationem, si «infamiae aut scandali 
pericula sibi ultro ipse confingat, ubi non &s$unt vel non studeat, 
«quantum in se est, huiusmodi pericula antevertere vel removere 
ita Bened. XIV constit. Apostolici muneris. 


R. 5. In hac re non excusat ignorantia crassa vel supina. Nam 
S. Officium d. d. 13 lan. 1892 ad III approbante S. Pontifice edixit: 
„absolventes complicem in re turpi cum ignorantia crassa et supina 
hanc excommunicationem incurrere 


R. 6. In constit. Apost. Sedis dicitur «absolventes complicem 
in peccato fürpi Unde videri poterat aliquibus excommunicationem 
non incurrere cum confessarium, qui vel fingat absolutionem vel eam 
complicem absolvat, quae taceat illud peccatum, in quo confessarius 
complex orat. 


Pe vera, quando persona confitens nullatenus a confessario com- 
plice inducta est ad reticentiam et bona fide silet id peccatum, adhuc 
probabile est confessarium absolventem non incurrere excommunica- 
tionem. Sed confessarius, 1) qui audito illo peccato absolvere tantum 
fingit, 2) qui pocnitentem sive directe sive indirecto induxit ad pec- 
catum hoc reticendum atque ita poenitentem complicem ab alio con- 
fessario nondum absolutam absolvit vel absolvere fingit: excommuni- 
cationem nihilominus incurrit, ut S. Officium d. 5 Dec. 1883 et fusius 
atque clarius S. Poenilentiaria d. 19 Febr. 1896, approbante Leone XIII, 
declaravit. Cf. Th. m. III! 1203 cum notis. 


Ad quaesitum 3“ R. 1. Quod ancillam attinet, nonnihil videri 1037 
debet, num haec ro vora ante peccata peracta sibi persuasum habuerit 
eiusmodi res non osse gravia peccata. Quod, si tactus non erant adeo 
turpes, impossibile quidem non est, sed neque sumi potest, nisi graves 
omnino rationes id satis certo suadeant. Nam si demum post per- 
acta peccata ipse Linus id ancillae persuasit atque ancilla propterea 
sibi illudens peccata in confessione tacuit: habetur in casu Lini id 

ipsum, quod S. Poenitentiaria approbante S. Pontifice expresse de- 
claravit non impedire excommunicationem, videlicet indirecta habetur 
inductio ancillae ad peccata illa silentio premenda. 


Et re vera saltem non in omnibus peccatis cum Lino patratis 
ancillam bona fide processisse, sed eam cum dubio saltem mortalis 
peccati egisse ac proin graviter peccasse et formaliter complicem cum 
Lino in peccato turpi esse: moraliter constat ex subsequentibus con- 
fessionibus. Quapropter ex hoc capite Linus excusandus non est. 


R. 2. Si respicimus illam confessionem generali modo factam, 
qua ancilla se accusavit de omnibus peccatis contra sextum prae- 
ceptum commissis: haec accusatio — nisi ancillam antea iam alteri 
confessam esse Linus putare potuerit — sufficere debuit, ut ancilla 
censeretur ipsa illa peccata cum Lino patrata clavibus subicere, et 
Linus ab us conaretur absolvere. Quod satis est, ut Linus dicendus 
sit incurrisse excommunicationem in const. Apost. Sedis ser. I n. 10 
latam. 


R. 3. Cum Linus dicat se non putasse casum suum contineri 
in illa lege excommunicationis, videri debet, num excusari possit 
propter ignorantiam. Verum generatim loquendo dixerim eiusmodi 
opiniones et dubia oriri ex ignorantia crassa, ac proin ea non ex- 
cusari absolventes complicem a censura. Nihilominus, si Linus sin- 
cere dixerit se certo ausurum non fuisse absolvere, si vel suspicionem 
concepisset de excommunicatione forte etiam pro suo casu vigente, 
admiserim excusationem neque indicaverim eum in foro conscientiae 
censura esse constrictum. 


1038 R. 4. Alter casus, quod Linus absolverit meretricem illam, qua- 
cum aliquo modo larvatus peccaverat, certe etiam difficultate non 
caret.  Debebat, ineo indicio, mulierem, cum satis claro innueret se 
Linum pro illo habere, qui secum peccasset, a se reicere, etiamsi eam 
quasi temeritatis commissae argueret. Nam illa relegatione nullo 
modo eius mentem confirmasset in concepta illa opinione, si sola fuit 
opinio. Si vero mulier illa certa erat, illa relegatio potius aedifica- 
toni fuisset; neque effugium, quo re ipsa usus est Linus, eam in illa 
sumptione e certa persuasione exturbavit. 


Sed si subiectivum statum mentis et perturbationis, in quo Linus 
erat, perpendam, probabile est Linum putasse so suo agendi modo 
omnem suspicionem a so excussisse, o contrario autem, si non absol- 
visset mulierem, se eam certam reddidisse de suo crimine, cum antea 
dubia tantum esset. Quare si Linus ita sincero putavit, certus non 
erat de complicitate formali, eaque cognita, inter se et poenitentem, 
neque censeo eum censuram incurrisse absolvendo. Ro vera non ab- 
solvit eam, quam novit ut formaliter sacerdotis seu sui ipsius com- 
plicem. neque tenebatur sese apud mulierem nunc diffamare. Si vero 
animadverterat se a muliere illa certo cognitum esse neque dissimulatione 
se re vera quidquam profecturum esse, rationes modo allatae non 
valent, proin absolutionis tentamine graviter peccavit neque excom- 
municationem effugit. 


Consume. — Sollicitatio nd tuipia eiusque denuntiatio. 54] 


SOLLICITATIO. 
Casus. (315) 


Rutilius ex confessione Petrinam novit sensualem, immo suspicatur eam 
sensuali amore erga se ipsum affici. Quare absolutione data eam invitat, ut 
domum suam veniat tractandi negotii causa de ornamentis ecclesiae, quorum 
curam Petrina cum aliis puellis gerit. Re ipsa pravam mentem habuit 
atque de rebus ecclesiae breviter locutus Petrinam sollicitat atque osculis 
amplexibusquo cum ea habitis diutius indulget. - Rutili ancilla hunc libe- 
rorem agendi modum animadvertit. Petrina et ancilla, cum apud sacer- 
dotem peregrinum confitentur, obligantur ad denuntiandum Rutilium apud 
ordinariatum ; aliter eas non vult absolvere. 


Quaeritur 1° quae sit sollicitatio, quae denuntianda est. 
2^ quibus et qua sanctione haec denuntiatio praecipiatur. 


3° quid de casu indicandum sit. 


Solutio. 


Ad quaesitum 1“ R. 1. Constitutiones Greg. AT' Universi et 1039 
Benedicti AI Sacramentum poenitentiae, ad quas Pius IX in bulla 
Apost. Sedis provocat, iubent denuntiare: 

quoslibet sacerdotes, etiam quomodolibet exemptos, cuiuscumque 
dignitatis et praeeminentiae, qui quampiam personam ad turpia, quo- 
modocumque id fiat, sollicitaverint vel inhonestos sermones vel trac- 
tatum inhonestum cum ea habuerint 1) in actu sacramentalis con- 
fessionis, 2) immediate ante, 3) vel immediate post eam, 4) vel 
Occasione confessionis, 5) vel praetextu confessionis, 6) vel in con- 
fessionali aliove loco ad confessionem audiendam destinato vel electo, 
si ibidem confessionem audire simulaverint. 


R. 2. Quaedam accuratius explicanda sunt, nimirum: 1) immediate 
ante vel post intelligitur, si fit nullo. interiecto negotio; 2) occasione 
confessionis, si poeniteris vult confiteri vel sacerdotem confitendi causa 
exspectat, ille vero non excipiat confessionem sed incipiat sollicitare; 
3) praetextu confessionis, si sacerdos praetendat se velle excipere 
confessionem atque ita poenitentem fallit, non excipiens re vera con- 
fessionem, sed sollicitans. 


R. 3. Ut denuntiatio fieri debeat, nullatenus requiritur, ut per- 1040 
sona sollicitata consensum dederit; immo ne id quidem requiritur, 
ut rem intellexerit in quo casu cum postea res intelligatur, oritur 
denuntiandi obligatio. Neque requiritur, ut agatur de persona alterius 
sexus; sed idem est, si sollicitatus fuerit mas. 

Sufficit autem ad denuntiandi obligationem, ut fiat mutua sol- 
licitatio; immo sufficit consensus confessarii externus in sollicitationem, 
quam poenitens perpetret vel incipiat, etsi statim postea ambo de- 
sistant. In omnibus enim istis casibus verificatur sacerdotem cum 
altera persona habuisse vel tractatum vel sermonem inhonestum. 


Ad quaesitum 2m R. 1. Obligatio denuntiandi incumbit omnibus. 1041 
qui de facta sollicitatione certam habeant notitiam, ergo et qui passi 


542 De legibus Ecclesiae. 


«int solhcitatüionem et qui huius criminis testes sint, hoc tamen dis- 
crimine, ut, qui testes sint, immediati, eo quod perceperint oculis vel 
auribus peccantem, omnes, quotquot exsistant, denuntiare debeant, ii 
vero, qui ex sola relatione aliena rem noverint, non teneantur, si 
persona ipsa, ex qua audierint, rem denuntiet, neque umquam teneantur, 
nisi relationi plene fidere possint. 


R. 2. Soli autem iij, qui passi sunt, propter omissam denuntia- 
tionem  excommunicationi (nemini reservatae) subiacent secundum 
bullam Apost. Sedis ser. IV a. 4: ,Neglegentes seu culpabiliter 
omittentes denuntiare infra mensem confessarios seu sacerdotes, a 
quibus sollicitat fuerint ad turpia in quibuslibet casibus expressis a 
praedec. Nostris Greg. XV const. Universi 20 Aug. 1622 et Bened. XIV 
const. Sacramentum poenitentiae | lunii 1741." 


R. 3. Obligatio autem illa cessare vel suspendi potest 1) propter 
malum omnino grave, quod ex denuntiatione denuntianti impendeat; 
2) propter impossibilitatem totalem 2attingendi finis denuntiationis, 
videlicet si quando nullum est ecclesiasticum tribunal, quod contra 
reum cum effectu quidquam possit agere. 

Verum cessante obstaculo denuntiandi obligatio, etiam diu sopita, 
reviviscit atque propter solam mortem delinquentis exspirat. 


1042 Ad quaesitum 3m R. 1. Quod Rutilius ex is, quae ex confessione 
Petrinae audivit, ansam sumat eam sollicitandi, compluribus videtur 
ratio, cur ex titulo ,o0ccasione confessionis" Rutilius sit denuntiandus. 

Verum id alis non probatur, cum sollicitatio in tali casu potius 
Occasione notitiae ex confessione haustae quam occasione confessionis 
fieri dicenda sit. Insuper quomodo haec denuntiatio fieri possit sine 
propria denuntiantis diffamatione, difficulter intelligitur. Practice ergo 
ex hoc titulo denuntiandi obligatio non adest. Cf. Th. m. Ill 1254. 


R. 2. Invitatio in domum facta est certo immediate post con- 
fessionem. . Quaeri igitur debet, num haec invitatio sit incohatio sol- 
licitationis certa. Quodsi ita est, denuntiationem fieri debere etiam 
certum est. 

Nam quod res ipsas attinet, quae intercesserunt inter Rutilium 
et Petrinam, tractatum inhonestum indubie prae se ferunt. Quam- 
quam enim sollicitatio intelligitur ad res turpes graviter peccaminosas: 
oscula et amplexus diuturniora et saepe repetita a peccato gravi ex- 
terne manifestato excusari nequeunt. 

Invitatio illa est incohatio sollicitationis, si ex is, quae postea 
secuta sunt, manifestum (it 1invitationem eo fine factam esse, ut sol- 
licitatio vel peccatum committi possit. Quem finem adfuisse casus 
noster clare narrat, sed unde id ita esse concludatur vel concludi 
debeat, non narrat. Suspicionem quidem ex iis, quae externe gesta 
sunt, concipere pronum est: nam non adeo temere aliquis suspicetur 
tractationem de ornamentis ecclesiae Rutilium tantummodo praeten- 
disse. Verum, si re ipsa Rutilius primo, cum Petrina advenerit, lo- 
cutus est serio de istis negotiis, non constat neque externe manifestatur 
tnem invitationis fuisse pravas res agere; sed fieri omnino potuit, ut 


Censurae. — Exconnnun. in apostatas a sacro statu per matrimonium. 543 


nunc in Petrinam praesentem, tentatione exorta, conciperet turpem 
amorem et ex eo ad actus inhonestos progressus sit. 

Hinc existimo non constare de ea sollicitatione, quae legi de- 
nuntiatonis subiacet, neque confessarium potuisse sub minis dene- 
eandae absolutionis ad hanc denuntiationem Petrinam cogere. 


R. 3. Multo minus igitur potuit cogere ancillam. Nam etsi illa 1043 
perceperit turpem tractatum cum Petrina, certe non percepit has 
turpes actiones cohaerere cum confessione Petrinae. Id enim, si 
verum esset atque indubie manifestum, ancilla non cognosceret nisi 
per ipsam Petrinae relationem. Quod si ita factum esse sumeremus 
(re vera tamen ita non est), ne tum quidem ancillae illa denuntiatio 
incumberet, nisi deficiente Petrina, neque ullatenus sub poena ex- 
communicationis ancilla teneretur. 

Haec vi legis pontificiae; fieri potest, ut ulterius urgeat lex na- 
turalis praecavendi scandala a sacerdote timenda. 


APOSTASIA A STATU RELIGIOSO. 
Casus. (316) 


Misenas confessorius excipit confessionem Lacullae, quae post 10 annos 
in religiosa congregatione peractos religiosae vitae pertaesa aufugerat. Cuius 
amore captus Misenas cum ea proficiscitur in Angliam ibique civile ineunt 


matrimonium. 
Anno vix elapso Misenas morbo correptus quaerit reconciliationem cum 


Deo et Ecclesia. 


Quaeritur 1° num ex qua causa excommunicatio sit incursa. 
2° quomodo Misenas et Luculla sint tractandi. 


Solutio. 


Ad quaesitum 1“ R. 1. Prima excommunicatio a S. Pontifice 1044 
ordinariis reservata est (ex const. Apost. Sedis ser. Ill a. 1) contra 
clericos in sacris constitutos vel regulares aut moniales post votum 
sollemne castitatis matrimonium contrahere praesumentes, necnon 
omnes cum aliqua ex praedictis personis matrimonium contrahere 
praesumentes." 

R. 2. Utut Luculla peccavit et fortasse excommunicationem in- 
currit propter fugam seu apostasiam a religioso statu: nihilominus 
ex hac apostasia titulus non habetur, cur ex laudato articulo con- 
stitutionis Apost. Sedis excommunicatio incurratur, siquidem sollemne 
votum non emisit. 

R. 3. Quod autem, non obstanto sacro presbyteratus ordine 
Misenatis, Misenas cum Luculla matrimonium attentaverit, haec ratio 
est cur et Misenas et Luculla excommunicatione sint obstricti. 


Ad quaesitum 2" R. 1. Si Misenas, letali morbo correptus, sacrum 104^» 
presbyteratus ordinem non haberet, via facilior difficultates omnes sol- 
vendi fortasse esset facultas illa, quam in eiusmodi circumstantiis 

ordinarii cum potestate delegandi, vel etiam alu sacerdotes, habent, 
dispensandi a quibusvis fere matrimonii impedimentis iure ecclesiastico 
dirimentibus, e quibus videlicet excipitur sacer ordo presbyteratus et 
affinitas lineae rectae ex legitimo matrimonio oriunda. Cf. Th.m.I111015, 


R. 2. Dixi „fortasse“ in tali casu hanc esse viam evadendi 
difficultates. Nam restare possunt difficultates ex parte  Lucullae. 
Haec enim, per se loquendo, quovis tempore tenetur redire ad suam 
congregationem, cuius ius laesit et laedit continuo. | Nihilominus con- 
eregatio, de iis quae acciderunt edocta, vix iure suo uti in animo ha- 
bebit; atque etiam potest fieri, ut actualis vitae conditio hunc red- 
itum faciat impossibilem atque ius congregationis exstinguat. Quod 
sane eveniret, si Luculla, prole concepta, matris officia nunc haberet 
imposita, quibus aliae obligationes deberent cedere. 

Verum etiamtum saltem votum castitatis obstaret, quominus sim- 
pliciter matrimonio cum Misenate iungi posset. Neque sufficit, ut 
adsit confessarius qui privilegium dispensandi a voto castitatis habeat, 
cum causa haec votorum religiosorum solvendorum specialius reservetur 
Roo Pontifici. Sed etiamsi a voto dispensandi facultas desit, nihilominus 
matrimonium inire, cum mutuo proposito firmo vel mutua promissione 
abstinendi interim a matrimonii usu, illicitum non videtur, si quando 
necessitas legitimandae prolis urgeat et haec sit. matrimonii ineundi 
causa. At ille modus ineundi matrimonii, cuius iuribus coniuges frui 
non possint, nihil iuvabit, si ratio, cur matrimonium sit validum red- 
dendum, nitatur in periculo peccandi, in quo putativi coniuges versentur. 

1046 R. 3. Attamen, ut dixi, in casu nostro alia etiam obstant. Nam 
propter Misenatis conditionem sacerdotalem possibilitas sanandi matri- 
monii abest. Quare nihil restat, nisi ut Misenas et Luculla omnino 
separentur. Pro Luculla occlusa non est via habendae dimissionis e 
religiosa congregatione et dispensationis a votis. Haec via tentanda 
est, atque ipsa concessio dispensationis a voto castitatis tentanda 
est, si expedire videatur, ut Luculla cum alio honesto viro matrimo- 
nium ineat. 

R. 4. Quoad Misenatem nihil relinquitur, nisi ut reducatur ad 
meliorem frugem et ad firmum propositum vitam sacerdotalem dignam 
in posterum ducendi. Quaerenda est via eum solvendi non solum 
ab excommunicatione (quam, si periculum mortis adfuerit, quilibet 
confessarius potest concedere), sed etiam ab irregularitate ex bigamia 
similitudinaria contracta. Dein. curari debet, ut melioris vitae data 
cautione in aliam regionem se conferat, ubi sino scandalo sacerdo- 
talem vitam ducere muniaque sacerdotalia agero possit; aut Roma 
adeunda est pro remedio. 


ABORTUS. 
Casus. (317) 


Curtius cum Lucia peccavit, eaquo ex hoc consortio prolem concepit. 
Quare Curtius gravidam a tribus mensibus urget quam primum ad eicien- 
dum foetum, eique in hunc finem potum curat praeparandum, statimque 

proficiscitur. Sed conscientiae stimulis agitatus mox se proicit ad pedes 
confessarii crimenque confitetur. Qui cum facultate ab excommunicationibus 
episcopalibus absolvendi destituatur, interrogans, num effectus sit secutus, 
responsum habet: Nescio. Quo audito absolvit Curtium sub conditione, si 
casus episcopalis non adfuerit, atque monet, ut, si postea compererit effectum 


secutum esse, hunc casum denuo in confessione accuset. 
Curtius autem peregre exsistens maturiora capit consilia cupitque studiis 


theologicis vacare et sacros ordines suscipere. 


Quaeritur 1° quae sit excommunicatio in abortum lata. 


2° rectene egerit confessarius Curtii. 
3° 1mpediaturne Curtius propter crimen suum a sacris ordinibus 
atque officiis. 


Solutio. 


Ad quaesitum lm R. 1. Tenor legis poenalis, quae infligit in 
hoc quoque peccatum excommunicationem ordinariis reservatum (bulla 
Apost. Sedis ser. Ill a. 2) est: «procurantes abortum, effectu šecuto 

Procurare autem dicuntur ij, qui studiose aliquid. quaerunt seu 
opere intendunt; hi autem in bulla Sixti V Effraenalam describuntur 
«foetus immaturi eiectionem procurantes percussionibus, venenis, me- 
dicamentis etc.“ atque distinguuntur tamquam principaliter agentes 
ab iis, qui opem tantum ferunt. Qui posteriores non amplius excom- 
municationi subjacent.  Subjacent igitur censurae, qui aliquid susci- 
piunt ad expellendum foetum aptum ea intentione, ut expellatur; non 


qui illud opus susceptum iuvant. 

R. 2. Probabile est matres ipsas, quae foetum suum eiciendum 
curant, hac excommunicatione non comprehendi (cf. Th. m. III! 1247: 
Baller.-Palni., Opus th. m. VII, n. 320; /7VAnnibale in Comment, n. 153 
not. 13 et 15; ib. Del Vecchio I $ 621 etc.) Videlicet haec ex- 
ceptio non ex verbis constitutionis Apost. Sedis per se sumptis se- 
quitur, sequitur tamen ex collatione cum antiqua bulla Effraenatam 
Sixti V; in qua distinctione facta inter matrem ipsam, quae foetum 
eiciat, et «procurantes aborturn- in priorem aha poena statuitur, 
unde iam vox «procurantes abortum" sensu usuali reliquos praeter 


matrem comprehendat. Quem sensum eo magis in bulla Apost. Sedis 


retinere licet, quod Pius IX generatim noluerit censuras extendere, 


sed mitigare. 

R. 3. Nihilominus quandam extensionem constitutio Pii IX fecit; 
cum enim omissa sit vox «foetus animati": antiqua distinctio inter 
foetum animatum et inanimatum, quem ex iure vigenti sumi licebat 
usque ad 80u“ diem post conceptionem, sublata est, ac proin pro- 
curantes abortum incidunt in censuram, qualecumque tempus post 
conceptum foetum fuerit elapsum. Cf. Th. m. 1. c ; Haller.-Palm. |. c. : 
Avanzini et Pennacchi, Comment. I 30, not. 1 et II app. 32. Itu nunc 


sententia indubia. 


1047 


Ad quaesitum 2" IL 1. Curtius, si solis verbis, suasione vel con-104' 


siio Luciam ursisset, collocandus esset inter coopérantes, qui a cen- 


LthmkuM, Cosue conscientiae. I. Ed. 4. 35 

sura per R. Pontificem lata eximantur. Verum ulterius progressus 
est, potum iussit praeparari pro Lucia. Quae actio sino dubio prin- 
cipalis est, vix aliter, ac si medicus in exercitio suae artis eiusmodi 
potum ad eiciendum foetum  praescriberet: quare plano habeo Cur- 
tum pro excommunicato, si modo effectus secutus fuerit. 

R. 2. Tempore ipsius confessionis dubium facti aderat, utrum 
effectus fuerit secutus nocne; quod dubium facti certe non sustulit 
censuram; sed haec ex parte rei adorat vel aberat, prout ex parte 
rei abortus iam erat secutus aut non secutus. 

Hoc itaque sensu confessarius, si facultatem absolvendi ab ea 
censura non habuit, recto monuit Curtium, ut si postea facta inqui- 
sitione compererit effectum fuisse secutum, denuo hoc peccatum, id- 
que apud competentem indicem, accusaret. Neque tamen totam ab- 
solutionem debuit conditionate ferre, sed a reliquis peccatis absolute 
absolvero, quo fiehat, ut manente quidem forte censura Curtius a 
peccatis solutus exsisteret, indirecte scilicet etiam a peccato procurati 
abortus; sic enim agendi in hisce adiunctis videtur adfuisse ratio. 

R. 3. Verum, ut de valore et extensione absolutionis recte indi- 
cetur, etiam alia distinctione opus est. Nam si Curtius vero doloro 
tactus confessus est eo tempore, quo potus Luciae datus effectum 
nondum produxerat, conatus, si poterat, eum impedire: excommuni- 
catione non tenebatur atque a confessario absolvi plano poterat directe 
a peccato tentati abortus, neque, si ab eo peccato iam erat legitime 
absolutus, ob idem peccatum eiusque effectum postea secutum incurrit 
censuram postea (cf. supra n. 1003). Proin si ita res so habuerit, 
Curtius postea non tenetur denuo alteri confessario crimen fateri. 
Aliter, si tempore confessionis abortus iam acciderat quidem, Curtio 


autem res nondum erat explorata. 


1049 Ad quaesitum 3“ R. Praeter excommunicationem in crimen 
abortus statutae sunt etiam aliae poenae: 1) irregularitas S. Pontifici 
specialiter reservata; 2) inhabilitas ad beneficia eccles. recipienda, 
quae condonari potest ab episcopo; 4) privatio omnis privilegii cleri- 
calis, dignitatis, beneficii eccles. (quae efficaciter incurritur post sen- 
tentiam criminis declaratoriam). | Cf. Th. m. IIl 1294. 

Quapropter, si Curtius concepit animum  clericandi, sine dubio 
crimen suum etiam denuo manifestare debet saltem  confessario, ut 
cius ope, si necessarium fuerit, per recursum ad S. Poenitentiariam 
vel ad ordinariatum remissionem illarum poenarum accipiat. — Aliter, 
si abortus factus fuisset, antequam 80 dies a conceptione essent elapsi. 
In quo casu poenae irregularitatis, inhabilitatis etc. locum non habent. 


PRIVILEGIUM CANONIS. 
Casus. (318) 


Calpurnio, custodi carceris, sacerdos traditur, ob gravem suspicionem 
luxuriae cum puella commissae detinendus. Quem Calpurnius, odio in clericos 
concepto, male tractat, conviciis onerat, pugnis tundit, ultra statuta carcero 

recludit; cum fugam moliatur, famulos ad insequendum mittit, qui eum funi- 
bus constrictum ad carcerem reducunt atque propterea a Calpurnio laudantur. 

In seminario episcopali, ubi iuvenes. qui spem faciunt suscipiendi pres- 
byteratus, tonsura initiati, in studia liberalia incumbunt, exoritur rixa, quae 
exit in graviorem pugnam, ita ut complures lividis oculis aliisve pugnae 
vestigiis in schola appareant; nemo tamen alterum accusare audet, cum 
finta pugna omnes invicem promiserint se neminem prodere, sed sequenti 
dio pugnam prosequi velle; in qua audacior quidam iuvenis, qui antea aliis 
praevaluerat, nunc a compluribus iratis ita vapulat, ut per tres dies gra- 
viter debeat claudicare. 


Quaekitur 1° quae sit excommunicatio ex privilegio canonis clericorum. 


2° quae sit eius reservatio. 


3° quomodo Calpurnius tractandus, 
cumbant; quid de pugna seminaristarum. 


et quae ei obligationes in- 


Solutio. 


Ad quaesitum 1“ R. 1. Canon ille refertur in Deer. Grat. 
cans. 17, q. 4, c. 29 ex lege Innoc. TI in concil. Later.:  ,Si1 quis 
suadente diabolo huius sacrilegii reatum  incurrerit, quod in clericum 
vel monachum violentas manus iniecerit, anathematis vinculo subiaceat. 
et nullus episcopus illum praesumat absolvere (nisi mortis urgente 
periculo), donec apostolico conspectui praesentetur et eius mandatum 
suscipiat/ 

Quae excommunicatio c. (Quantae) 47 X 5, 39 extenditur ad 
coopérantes non solum positivo, sed etiam negative coopérantes: 
,Ne autem solos violentiae huiusmodi auctores aliquorum praesumptio 
existimet puniendos, facientes et consentientes pari poena plectendos 
catholica condemnat auctoritas. Eos delinquentibus favere interpre- 
tamur, (pii, eum possint, manifesto facinori desinunt obviare/ 

Immo c. 23 X 5, 11 in 6° illa eadem poena in ratihabentes statu- 


„Cum quis absque tuo mandato manus illicit in clericum tuo 


itur: 
excommunicationem latam 


nomine violentas, si hoc ratum habueris, 
a canone incunctanter incurris, cum ratihabitio retrotrahatur et man- 


dato comparetur/ 


1050 


R. 2. Quem canoncm resumpsit constitutio Apost. Sedis ser. II1051 


a. 2 his verbis: ,Violentas manus, suadento diabolo, inicientes in 
clericos vel utriusquo sexus monachos, exceptis quoad reservationem 
casibus et personis, do quibus iure vel privilegio permittitur, ut epi- 
scopus aut alius absolvat/ 

Unde oritur quaestio, utrum hisce verbis Pii IX antiquus canon 
moderationem acceperit, necne; speciatim, utrum etiamnunc coopérantes 
et ratihabentes comprehendantur, an ipsi tantum, qui re manus iniciant 

R. 3. Qua in re non dubito asserere cooperatores et ratihabentes 
excommunicationi eubiacere, sicut antea. Nam ne tum quidem S. Ponti- 
fices indicarunt novum requiri canonem, ut omnes isti poena eadem 
affecti exsisterent, sed eos re vera eadem poena affici sequi ex natura 


ac proin e. Quantae et Cum quis esse solam inter- 


canonis prioris, 
85: 

pretationem  comprehensivam antiqui /nnocenti II canonis 67 quis 
suadente. Quod si ita est, etiam articulus 2dM ser. 2" constitutionis 
Apostolicae Sedis eadem ratione intelligendus est, cum nullo modo 
moderatius loquatur quam canon antiquus. 


Neque obstat generalis ila ratio, quod Pius 7X laudata illa 
constitutione censuras voluerit restringere. Nam eas sano restrinxit, 
sed non omnes sustulit, immo multas in pleno vigore sustinere voluit 
et sustinuit atque in hac ipsa censura quoad reservationem et absolu- 
tonem plene remittit ad ius antiquum. Neque obstat regula inter- 
pretationis, odiosa esse restringenda. Nam canon illo non solum utpote 
poena pro re odiosa habetur, sed praeprimis ab omnibus refertur inter 
privilegia clericorum, atque eum eiusmodi privilegium esse ab omnibus 
docetur, quod rigorosissime custodiatur atque difficillime amuattatur. 
Ille privilegii character etiam ratio erat, cur canon antiquus praeter 
communem poenarum interpretationem interpretationem latam tamquam 
per se ita claram sortitus sit, ut S. Pontifex strictiorem interpreta- 
tionem femerariam seu ,praesumptionem" vocare non dubitaverit. 

Consentiunt Aramini, Comment, in bullam ,Apost. Sedis" ; Com- 
ment. Patavinus; Nouvelle Revue théol. 

Contradicunt Pennacchi, Comment.; Ballerini-Palm., Opus th. m. 
IV, n. 518; D'Annibale. Sed non video, quomodo sibi constent in 
solo hoc puncto strictam interpretationem sequentes, cum in ipso 
eodem articulo verba illa ,Violentas manus inicientes" vel ,utriusque 
sexus monachos" late interpretentur. Scilicet ea stricte intelligere 
nemo umquam ausus est. Consequens est, ut tota huius articuli inter- 
pretatio retineat sensum suum latum, quem privilegii natura postulat. 

Fateor tamen propter has controversias rem ita evasisse dubiam, 
ut ,coopérantes" non amplius dici possint reservations subiacere, sed 
ut censura, quam ali adesse negant, affirmant ali, utpote dubia ab- 
solvi possit a confessario quolibet. 


1052 R. 4. ,Violentas manus inicere" intclligitur ab omnibus de qua- 
libet iniuria gravi reali seu corporali; actiones recensentur: percutere 
(baculo, pede, lapide etc.), conspuere, sordes in eum conicere, capere, 
detinere (etiam id conari) in equum, cui insidet clericus, vim ad- 
hibere eumquo retinere, clericum persequi, ita ut fugiens corruat 
seu labatur; paucis, clericum reali actione ita laedere, ut corpori vel 
libertati vel dignitati clerici nocumentum afferatur. Cf. Ballerini-Palm. 
l. c. n. 517. 


R. 5. Clericus intelligitur, quicumque tonsura initiatus est, si 
modo alicuius ecclesiae servitio est adscriptus neque propter enormia 
crimina privilegio privatus. — Monachi intelliguntur quicumque reli- 
giosi sive viri sive feminae, etiam sensu lato, vel tertiarii in com- 
munitatibus viventes, etiam fratres vel sorores laid atque etiam 
novitii; etiam eremitae, qui vel sub certa regula et oboedientia vel 
in servitio ecclesiae vivunt. Th. m. III! 1217. 


R. 6. Neque puto rationem sufficientem sumi posse ex articulo 
bullae Apost. Sedis, cur abolita sit dispositio iuris veteris, secundum 

quam hanc censuram etiam impuberes possint incurrere: cf. supra 
n. 1008 sq. 

similiter qui hoc crimine rei et censurae obnoxii sunt, ut vitari 
debeant, non requiritur denuntiatio excommunicationis nominatim 
facta, sed sufficit rei notorietas, ita ut notorie et indubie constet 
eum propter tale sacrilegium in excommunicationem incidisse: id quod 
nunc, Si de reis impuberibus vel de solis cooperatoribus sermo est, 
non amplius verificabitur, eo quod aliqui theologi de eorum excom- 
municatione dubitent. 


Ad quaesitum 2" R. 1. Quoad reservationem huius excommuni-1053 
cationis distinctio fit in percussionem levem, gravem, enormem, ita 
tamen, ut in qualibet causa iniuria gravis et peccatum mortale in- 
tel ligatur. 

Levis dicitur, quae damnum non intulit grave vel non reliquit 
sui vestigium; enormis, quae coniuncta est cum mmutilatione vel simili 
gravi damno vel etiam cum valde atroci iniuria ratione personae 
laesae: aliter dicitur simpliciter gravis. 


R. 2. Ex iure communi episcopus absolvere potest: 1) a quavis 
percussione /evi; 2) a percussione gravi eos, qui in communitate vivunt; 
3) a percussione enormi, a) si crimen mansit occultum, b) si ab im- 
pubére crimen commissum sit (a quo uunc quilibet confessarius poterit 
absolvere; cf. supra n. 1009). 

Alii casus reservantur ex iure communi Rno Pontifici; absolvendi 
facultas nihilominus dari potest ex privilegio. 


Ad quaesitum 3“ R. 1. $Suspicio criminis istius non facit, ut 1054 
sacerdos civili iudici subiciatur, nisi id ab ecclesiastico superiore 
concessum fuerit, vel nisi reus, in foro ecclesiastico convictus, sae- 
culari foro a suo superiore sit traditus. Nihilominus si quae actiones 
contra clericum commissae contineantur intra limites legis civilis, 
officiales, maxime subalterni, sive propter coactionem sive propter 
bonam fidem subiectivam, generatim a peccato atque magis etiam a 
censura excusantur. 

R. 2. Per se re considerata, Calpurnius in omnibus fere actio- 
nibus enarratis excusatur solum, si agat ex timore gravis omnino 
damni aliter incurrendi: id quod certe occurrere potest in solis illis 
actionibus, quae ipsi ab altioribus injunguntur. 

Excluso enim metu gravi incurrit excommunicationem 1) propter 
detentionem; etiam, mea sententia, 2) propter captionem fugientis, 
quam famulis mandaverat, et 3) propter laudem modi crudelioris et 
immitioris, quem famuli in capiendo sacerdote adhibuerint et quem 
Calpurnius laudans rati habet, si famuli haec nomine Calpurnii egerunt. 


R. 3. Quod Calpurnius sacerdotem a) conviciis onerat, haec non 1055 
est causa in lege excommunicationis comprehensa. Quod b) ultra 
statuta eum carcero recludit, excusationem gravis metus non admittit, 
adeoque, nisi Calpurnium ignorantia excusat, propter hanc actionem 
excommunicationem  papalem incurrit. Quod Calpurnius c) eum 

pugnis tutuderit, magis etiam ex sola ignorantia ab excommunicatione 
immunis exsistere potest. 


R. 4. Si quando sola illa tunsio et ille excessus in reclusione 
causa est, cur Calpurnius excommunicationem  incurrerit, illaeque 
tunsiones non fuerint graves: existimo absolutionem dari posse ab 
episcopo vel ab eo, cui episcopus facultatem  delegaverit. Nam si 
reclusio in se propter gravem metum non veniat in quaestionem, sed 
sola reclusionis protractio spectatur: haec levi violentiae aequiparanda 
est ideoque episcopo absolvenda ex iure communi committitur. 


R. 5. Demum quaeri potest, num Calpurnius factus sit vitandus. 
Quod existimo non obtinuisse. Nam etsi publice notum fuerit eum 
sacerdotem propter criminis suspicionem detinuisse: tamen quaedam 
excusationes aut re ipsa aut specietenus praesto sunt, ita ut dici 
nequeat sine ulla tergiversatione constare de excommunicatione a 
Calpurnio ex sacrilega sacerdotis tractatione incursa. 


1056 R. 6. Quoad séminaristes dici debet rixas illas mansisse intra 
limites peccati venialis, nisi forte excipias ultimam causam, quod ali- 
quis adeo graviter vapularet. Verum ne in hoc quidem casu constat 
ex narratis de peccato gravi, cum ira illa quae accesserat, totam 
rem non extraxerit e genere puerilis ludi neque eam plane seriam 
rixam reddiderit; quamquam propter talem excessum agentes seriam 
merentur correptionem. 


Si autem confessario, re explorata, videatur nihilominus gravis 
peccati excessus adfuisse atque excommunicationis cognitio: cautelae 
eratia ab episcopo facultatem absolvendi petat et dein absolutionem 
largiatur. 


CLAUSURA. 


Casus. (319) 


Amalia, monialis stricte dicta, cum invisatur in allocutorio ad cancellos 
a sorore eiusque filiola, sex menses nata, iubet puellulam ponere in rota: 
quam subito vertit, puellulam osculatur et dulciariüs donat, et rotae circulum 
perficiens matri filiolam reddit. 


Lupinus, prior monasterii, cum altero religioso in horto ambulans animad- 
vertit, per occultam portam, quae fortuito manserat aperta, intrasse duas 
feminas sibi bene notas, casque iam bonam horti partem permeasse. Accedens 
uni ex illis comitem se adiunxit eamque reducit eadem via, qua venerat, 
neque utitur porta viciniore, quo diutius cum ea possit colloqui; alter reli- 
eiosus feminam alteram monet, sed cum via per domum ipsam nedum longior, 
potius brevior sit quam iter, quo feminae venerant, eam ducit per monasterii 
atrium, ubi obviam habet plures religiosos, volens eam gratiam illi concedere, 
ut, cum semel intra clausuram exsistat, etiam ipsius monasterii loca videre 
possit. 


QvAERITEtIR 1° quae sint leges clausurae monialium et religiosorum. 


? . locumne habuerit in uno vel altero casu excommunicatio 
papalis. 

Solutio. 


Ad quaesitum 1" R. 1. Quoad moniales lex excommunicationis 
comprehendit et ingressum exterorum in earum monasterium et egres- 
sum monialium: quoad virorum religiosorum domus solus ingressus 
aliorum, idque mulierum tantum, sub illa censura prohibetur. 


R. 2. Quoad monialium igitur monasteria fertur excommunicatio 
(bulla Apost. Sedis ser. II a. 6) in: 1) ingredientes seu wviolantes 
clausuram monialium, cuiuscumque generis aut conditionis, sexus vel 
aetatis fuerint, in earum monasteria absque legitima licentia ingre- 
diendoll; 2) „pariter eos introducentes vel ğdmittentes ; 3) „itemque 
moniales ab illa exeuntes extra casus ac formam a S. Pio V in const. 
Decori praescriptam". 

Unde patet ingressum non virorum tantum, sed etiam femina- 
rum atque etiam impuberum et infantium sub censura prohiberi. 

Egressus autem monialium a S. Pio V permittitur ob a) magnum 
incendium, b) infirmitatem leprae, vel c) epidemiae: quos casus ,com- 
munis” doctrina secundum 5. Alphons, I (De leg.) n. 200 in fine, ita 
interpretatur, ut comprehendant etiam causas similes. — Attamen 
forma illa praescribitur, ut in casu morbi adsit recognitio causae et 
licentia in scriptis data ab ordinario loci, et si monasterium est 
exemptum, insuper a praelato regulari, cui subicitur. 


R. 3. Quoad monasteria virorum excommunicatio papalis non 
fertur nisi propter illegitimum ingressum exterorum, idque solarum 
feminarum (bulla Apost. Sedis ser. II a. 7), videlicet in 1) nmulieres 
violantes regularium virorum clausuram"; 2) ,et superiores aliosve 
eas ddmittentes 

Nota praeterea esse quaedam loca horum monasteriorum, quae 
clausurae non subjacent, nimirum praeter allocutorium etiam 1) ec- 
clesiam, 2) sacristiam, si per ecclesiam aditus in eam patet: ibi igitur 
feminae non prohibentur, quin simul cum viris religiosis exsistant 
atque cum iis, si opus sit, loquantur. 

Egressus furtivus et nocturnus solet gravi poena et reservatione 
vetari; magis etiam egressus apostatandi causa. 


R. 4. Occurrit in utraque clausura tum monialium tum virorum 
religiosorum violanda vox ,admittentes". Qua voce sine dubio intel- 
hnguntur introducentes; intelliguntur etiam qui ingressos detinent, 
alioquin egressuros; immo superiores omnesque ii qui ex officio dis- 
ciplinam religiosam curandam habent, admittentes sunt eo ipso quod 
aliquem ingredi sinunt vel ingressum non repellunt. 


1057 


1058 


Ad quaesitum 2" R. | ad priorem casum. Amalia certe puel-1059 


lulam in locum clausurae subiectum introduxit. 

Sed quaeritur, quinam sint, quos ne introducant vel admittant, 
moniales alive prohibentur sub excommunicatione. | Complures inter- 
pretes illud ,eos introducentes" intelligunt de personis, cuiuscumque 
generis aut conditionis, sexus aut aetatis fuerint". Hi ,consequenter 
dicunt Amaliam excommunicationem incurrisse, nisi tamen per in- 

advertentiam excusetur. Ali vero illud ,eosu referunt ad ,,violantes 
clausuram ingrediendo" atque non comprehendi censent eos qui non- 
dum possunt ingrediendo clausuram violare, eo quod legis violandae 
seu peccandi capaces nondum sint. Cf. Laurentius, Instit. iuris eccl 
n. 557. Quod eo magis teneri potest, quia verba ex Trid. sess. 25, 
c. 5 de ref. reg. desumpta aperte loquantur do solis iis, qui usum 
rationis adepti leges Ecclesiae infringere possunt. 

Practice igitur per admissionem infantium usum rationis nondum 
habentium Amalia tractari nequit ut excommunicatione affecta: utut 
alioqui potest peccare. 


1060 R. 2 ad casum alterum. 1) Abstrahendo a neglegentia, quae a 
religiosis commissa sit non satis observando portas monasteri, fe- 
minae illae, si sciverint legem ecclesiasticam, excommunicationem 
certo incurrerunt. 


2) Sı de monasterii priore quaeritur, num ille excommunicationem 
subeat, idem est atque quaerere, num eo ipso dici debeat admittere 
feminam, quam repellit quidem, sed non breviore qua possit via. Si 
quis ita per longius tempus feminam illam ad colloquendum retineret, 
non dubito, quin censuram incurreret; verum cum tota prioris actio 
sit emittere feminam e loco clausurae, in mora illa non plane neces- 
saria trahenda videtur admittenda esse materiae parvitas; quare 
censeo, nisi via illa sit re vera longa et longe diuturnior quam alia 
via, censuram non incurri, maxime cum reducere per eandem viam, 
qua quis venerit, nullam habeat apparentiam eum retinendi. [mmo 
si prior feminam non comitatus esset, sed eam solummodo .1ussisset 
exire, etsi eadem via, qua venisset, in nullo casu causa esset in- 
currendae censurae, etsi via longe breviore exire potuisset. 


3) Paulo aliter indicandum est de eo, qui alia via, qua quis 
venerat, eum reducit. Id enim hac sola ratione excusari potest, 
quod ingressus citius seu breviore via exire iubeatur. Nam si per 
loca educitur, in quibus visendis nova et specialis ratio clausurae 
obstat, in hac ipsa deductione per nova loca habetur quaedam ad- 
missio; admittitur enim re vera ad haec nova loca, cum is, qui eadem 
qua venerat via egreditur, ad nova loca non admittatur. Atque ita 
re vera alter ille religiosus videtur mihi plane legem clausurae violasse 
et re obiective considerata excommunicationem papalem incurrisse. 
Utrum subiective peccaverit, an propter conscientiae dictamen a pec- 
cato et consequenter a censura immunis manserit, ab ipso examinando 
sumi debet. 


MERCATURA CUM STIPENDIIS MISSARUM. 
Casus. (320) 


Isigardus, parochus magnae urbis, oblata recipit multa Missarum sti- 
pendia, quas ipso nequit persolvero aliüsque committere debet. Ita collegit 
1000 marc, pro 300 Missis, quarum stipendia erant modo 5, modo 3, modo 
1l", marc. Cum pro singulis Missis stipendii magnitudinem non accurate 


Censurae. — Excomm. aliaeve poenae in mercimonium cum Mie». stipend. 553 


notaverit, committit tum suis vicariis tum extraneis sacerdotibus Missas illas 
solvens pro singulis 2 mare. : quae stipendia libenter accipiuntur, cum consueta 
taxa dioesesana sit | /a marc., immo in quibusdam locis, quo mittit, | mare 

Alias, cum ipse moderator sit libellorum periodicorum eosque vendat, 
compluribus sacerdotibus, qui id optant, dat libellos et committit Missas cele- 
brandas, retentis stipendiis pro pretio librorum. In computis faciendis nihil 
quidem detrahit a stipendiis acceptis, verum, si quando dat maiora stipendia, 
non facit preti librorum reductionem eam, quam alioquin plerumque facit; 
neque tamen id apparet in rationibus scriptis, cum ibi non ita accurate 
omnia adnotet, sed solum scribat |) librorum pretium vulgare, 2) pretium 
reductum, 3) numerum Missarum. 


Quaeritur 1? quae sint statuta circa mercimonium cum stipendiis Missarum. 


2° incurreritne Isigardus sua agendi ratione ecclesiasticam poenam. 


Solutio. 


Ad quaesitum 1“ R. 1. Ante omnia attendi debet bullae Apost. 
Sedis ser. Il a. 12: «Colligentes eleemosynas maioris pretii pro Missis 
et ex nus lucrum captantes faciendo eas celebrari in locis, ubi Mis- 
sarum stipendia minoris pretii esse Sólent. Quod non necessario in- 
volvit transmissionem in alias regiones. Nam si ibi, ubi stipendium 
acceptum est, consuetum stipendium sit minoris taxae, sufficit sane 
ad incurrendam censuram, ut eodem illo loco Missa celebranda alteri 
committatur pro stipendio ordinario, retento excessu. [ta expresse 
declaravit S. Offic., approbante S. Pontifice, d. 13 lan. 1992. Cf. Th. m. 
IIl] 1237: Laurentius, Instit. iuris eccl.3 n. 561. 


R. 2. Aliud mercimonium cum stipendiis Missarum prohibetur 
decreto Vigilanti d. d. 25 Mai 1893 (v. Analecta eccl. I 270), videlicet: 
«bibliopolarum vel mercatorum agendi ratio qui ... Missarum elee- 
mosynas colligunt et sacerdotibus, quibus eas committunt, non pe- 
cuniam, sed libros aliasce merces rependunt; similiter eorum agendi 
ratio, qui acceptas a fidelibus vel piis locis eleemosynas Missarum 
eiusmodi mercatoribus seu collectoribus tradant. Pro poena autem 
statuitur, ut, «si quis ex sacerdotali ordine contra enuntiata decreta 
deliquerit, suspensioni a divinis S. Sedi reservatae et ipso facto 1n- 
currendae obnoxius sit; clericus autem sacerdotio nondum initiatus 
eidem suspensioni quoad susceptos ordines similiter subiaceat et in- 
habilis praeterea fiat ad superiores ordines recipiendos; laici demum 
excommunicatione latae sententiae episcopis reservata óbstringantur. 
Quod confirmatur et extenditur d. d. 11 Maii. 1904. 


Ad quaesitum 2m R. 1. In priore casu habemus certo 1) non 
unam alteramve Missam, sed collectionem stipendiorum; 2) habemus 
lucrum captum, cum Isigardus re vera universiin plus recipit, quam 
iis, quibus Missae celebrandae committuntur, retribuat; 3) celebratio 
Missarum etiam semper facta est in locis, ubi consuetum stipendium 
minus est, quam quod Ilsigardus accepit, sive Missae commissae sunt 
aliis in ipso eodem loco, quo [sigardus stipendia acceperat, sive in 
aliis locis. Ergo omnia momenta adsunt, quae requiruntur et suf- 

ficiunt, ut constet de casu excommunicationis per bullam Apost. Sedis 
statuto. 

R. 2. In altero casu habetur etiam 1) stipendiorum collectio 
eadem, quae in priore casu supponatur; habetur 2) etiam celebratio 
Missarum iis in locis, ubi stipendium Missarum minus esse solet quam 
taxa stipendii ab Isigardo accepta; alioquin. Isigardo impossibile esset 
praxim suam tegere. — Verum non satis constat de /ucro capto ex 
ipsis stipendiis. Lucrum quidem capitur ex venditione librorum, immo 
etiam ex eo, quod propter commutationem cum stipendiis dissimulare 
Isigardus possit denegationem reductionis pretii. Attamen, quoniam 
etiam sine illa commutatione cum stipendiis Missarum Isigardus non 
teneretur pretium librorum reducere, non constat de lucro facto ex 
stipendiis seu de parte eorum retenta. 

R. 3. Aliud est, num Isigardus deliquerit contra decretum Vigilanti 
et poenas ibi statutas incurrerit. In qua quaestione distingui debet, 
utrum Isigardus stipendia colligenda curaverit vel oblata assumpserit 
maiore numero, ut haberet stipendia distribuenda et cum libris com- 
mutanda, an eam tantum copiam assumpserit, cui probabiliter ipse se 
satisfacturum esse putaverit, et in qua re nunc se fefellisse reperiat. 
Nam si prius illud obtinuit, adest delictum contra decretum Vigilanti ; 
si posterius, nihil obstat, quominus stipendia aliis sacerdotibus possit 
conferre cum onere dicendi Missas. Sed stipendia non potuit cum libris 
commutare ob decretum 11 Maii 1904, idque eo minus, quod alias quidem 
soleat diminuto pretio pro libris contentus esse, at quando commuta- 
tonem cum stipendiis facit, a diminutione pretii consueta abstineat. 
Delinquit igitur saltem contra hoc decretum atque suspensionem a di- 
vinis ib. art. 12 statutam et S. Sedi reservatam incurrit. 


SECTAE MASSONICAE. 
Casus. (321) 


Odium, quod Calpurnius, ut in casu 318 dictum est, contra sacerdotes 
habuit, conceperat ex consortio cum francomurariis, quorum conventibus per 
annos erat famulatus et (piorum numero nuper se adiunxit, solvens quot- 
annis parvam pecuniae summam, hac imprimis intentione, ut auxilium habeat 
et promoveatur in sua conditione vitae socialis.  Contione fortuito audita 
nunc quaerit cum Deo reconciliationem. 

Quaeritur 1? quae sit prohibitio, sub qua poena partem habendi cum franco- 
murariis. 
2^ quomodo íÍírancomurarius, si se sistat in confessionali, sit 
tractandus. 
3° quid de hac Calpurnii causa dicendum, quid ei sit imponendum. 


Solutio. 


10G3 Al) quaesitum 1“ R. 1. Quam pluribus constitutionibus SS. Ponti- 
ficum eiusmodi sectae omnisque favor, qui iis praestetur, severe pro- 


hibentur. 

Ita const. Clementis X11 In eminenti d. d. 28 Aprilis 1738, 
Bened. XIV Providas d. d. I8 Manu 1751, Pii VII Ecclesiam d. d. 
13 Septembris 1821, Leon. XII Quo graviora d. d. 13 Martii 1825, 
Pii IX encycl. Qui pluribus d. d. 9 Novembris 1846, Leon. XIII 
Humanum genus d. d. 20 Aprilis 1884. 

R. 2. Francomurarii notorii ex instructione S. Offic. d. 5 Iulii 
1878 ad epp. Brasiliae (cf. Collect. S. C. d. Prop. F. n. 1863) pro- 
hibendi sunt a munere patrini in baptismo vel confirmatione; 

neque notoriis francomurariüs defunctis concedi potest sepultura 
ecclesiastica, nisi ante mortem retractaverint vel saltem signa de- 
derint poenitentiae (ib.). 

R. 3. Quoad censuram ipso facto incurrendam nunc attenditur 
sola dispositio bullae Apost. Sedis, secundum quam excommunicationem 
ordinario modo Romano Pontifici reservatam incurrunt; 

1) nomen dantes; 

2) favorem qualemcumque praestantes; 

3) eorumque occultos coryphaeos ac duces non denuntiantes, 
donec non denuntiaverint. 


Ad quaesitum 2" R. 1. Qui in confessione deprehenditur ut 1064 
francomurarius notitiam habens legis Ecclesiae, absolvi non potest 
nisi ab eo, qui habet facultatem absolvendi a papalibus; in qua fa- 
cultate si certae conditiones praescriptae sunt antea implendae, hae 
servari debent, ut absolutio dari valide possit, nisi forte agatur de 
mortis articulo. 

R. 2. Sed etiamsi certae conditiones praescriptae non sunt, 
ex rei natura sequitur, ut — quod etiam instructio S. Officii supra 
laudata effert — sacramentalis absolutio non sit impertienda, prius- 
quam ipsi absolute et positive damnatam societatem in perpetuum 
relinquant, vel saltem serio promittant se id quantocius effecturos. 

Nihilominus illud „quantocius Felinquant , si re ipsa gravia mala 
ex nominis sui expunctione timere debent, do secta ilico per nominis 
expunctionem relinquenda non sumitur, si modo alia ratione scan- 
dalum caveatur. Ita enim S. Offic. d. 7 Martii 1883 respondit: 
Iuxta exposita catholicos, de quibus agitur, admitti ad sacramenta, 
praevia absolutione a censuris, quatenus opus sit, dummodo: 1) re 
ipsa sese omnino Sseparaverint a societatibus praedictis; 2) pro- 
mittant numquam amplius fore, ut sese immisceant alicui actui so- 
cietatum ipsarum tum secreto tum publico et praesertim numquam 
amplius se soluturos requisitam contributionem; 3) removeatur scan- 
dalum eo meliore modo, quo fieri potest; 4) animo sint dispositi 
ad suum nomen revocandum, si et quando id facere absque gravi 
damno poterunt: — Sanctissimus approbavit/  /Collect. S. C. de 
Prop. F. n. 1864.) 

R. 3. Si quis deprehendatur in confessione ut assecla quidem 1065 
sectae, sed ignarus legis prohibentis — id quod nunc accidere vix 
potest nisi rarissime — atque in bona fide constitutus, nihil mali in 
secta deprehendens et solam mutuam  opitulationem atque honestam 

conversationem quaerens: — impossibile quidem non est, ut ex ad- 
junctis monitio praevideatur plane nociva neque ullius utilitatis, et 
ut propter conditionem personae et rerum scandalum aliorum non 
exsistat; quo in casu confessarium interim rem silentio praeter- 
mittere posse non negaverim. Verum etiam tale silentium erit casus 
maxime exceptionalis. Generatim tum ad scandalum aliorum re- 
movendum tum ad pericula, quae ipsis asseclis imminent, edocenda 
monitio necessaria est, ut etiam S. Officium relate ad ignorantes 
pravitatem huius sectae particularibus decretis (cf. Collect, n. 1857 
et 1858) 2 Iuli 1845 et Augusti 1855 docuit. In priore decreto 
haec habentur: ,episcopi .. . nomine S. Sedis confessariis praecipiant, 
ut serio moneant suos poenitentes, ne societati liberorum muratorum 
aliisque huius generis clandestinis aggregationibus nomen dare vel 
earum conventicula adire aut fovere praesumant; ac pertinacibus 
sacramentalem absolutionem negent." 

R. 4. Qui igitur antea in bona fide exsistens sectae nomen 
dedit, sed nunc edoctus sectam deserere renuit, non ilico quidem, sed 
tum excommunicationem incurrit, cum primum actum aliquem novum 
ponit, quo se probet sectae asseclam vel fautorem. Th. m. III! 1226. 


1066 Ad quaesitum 3m R. 1. Si Calpurnius francomuraris ut talibus 
se famulum addixit, quo iis in eorum conventibus famulatum gereret, 
haec actio sine dubio numeratur inter eas, quae sub excummuni- 
cationo sunt prohibitae; manifeste enim favorem iis praebuit. 

R. 2. Magis etiam excommunicationem incurrit, eo quod sectae 
nomen dederit, immo ex hoc solo quod contributionem solverit, 
etiamsi nomen non dedisset: illa enim contributio semper favor est 
praestitus. 

R. 3. Calpurnius nunc omnino sectae eiusque conventiculis vale- 
dicere debet, solutionem contributionis omnino non facere; immo non 
videtur ratio adesse, cur non formaliter nomen suum expungendum 
curare debeat. Sola enim communis illa spes mutuae protectionis 
et promotionis ex secta habendae non est ratio, cur haec expunctio 
nominis differatur. Quodsi re vera gravia damna timere debet, con- 
fessarius circa hanc rem nonnihil potest indulgere; alioquin Calpur- 
nius vix non, antequam absolvatur, adigendus est, ut mandet nominis 
sui expunctionem. Hoc enim, nisi cum nimia difficultate coniungatur, 
semper est praeferendum, quo certius res exsecutioni detur, sed im- 
primis in viro talis indolis, qualis Calpurnius appareat, qui videtur 
homo non satis independens, sed ex una parte potentiornm favorem 
multum quaerere, ex altera parte ex eorum consortio moribus facile 
corrumpi. 


SECTA SOCIALISTARUM. 
Casus. (322) 


Aristophanes, operarius, curis domesticis agitatus, cum videat socialistas 
promittere se opem laturos, adit eorum contiones, nomen dat coetui, cui ali- 
quis dux socialistarum praesidet, et cui finis praestitutus dicitur opem ferre 

operariis sodalibus laboro carentibus et penuria pressis; compluries stipem con- 
tulit, cum collecta fieret ad fines socialisticos et bonum commune asseclarum 
Cum tempore paschali confessionem instituit, audit a confessario se excom- 
municationem papalem incurrisse neque absolvi posse, nisi postquam omni 
ili communicationi cum Ssocialistis renuntiaverit et dein. per confessarium 
recurrat ad ordinarium. 


Quaeritur 1° quousque extendatur excommunicatio contra sectam massoni- 
cam similesque sectas. 


2° rectane fuerit agendi ratio confessarii cum Aristophane. 


Solutio. 


Ad quaesitum lm R. 1. In bulla Apostolicae Sedis nominantur: 1067 
secta massonica, secta carbonaria, aliae eiusdem generis sectae, quae 
contra |. Ecclesiam vel legitimas potestates seu palam seu clandestine 
machinantur. 

lam quaeritur, num illa descriptio «quae machinantur .. * ex- 
plicet vocem priorem eiusdem #eneris Quodsi ita est, patet sectas 
non paucas comprehendi, videlicet quoscumque coetus seu societates, 
quarum finis est vel perturbare rempublicam vel ecclesiasticam auc- 
toritatem evertere. Atque re vera hac interpretatione nixi D 'Annibale, 
Ballerini- Palmieri alique non pauci enumerant inter sectas hoc arti- 
culo perculsas: societates biblicas, societates clerico-liberales, sectam 
neo-protestanticam (s. veterum-catholicorum), societates quae com- 
munismum, socialismum, | internationalismum,  nihilismum | profitentur. 


Cf. Ballerini-Palm., Opus th. m. VII, n. 302. 


R. 2. Alu aliter sentiunt, nimirum, ut articulus constitutionis 
Apost. Sedis velificetur, requiri primo similitudinem cum secta mas- 
sonica in organisatione et directione, secundo similitudinem in line, 
quem prosequatur, et in modo, quo finem suum prosequatur. Im- 
primis ergo requiri, ut directio sectae pendeat ab occultis ducibus; 
dein ut finis sit eversio auctoritatis sive ecclesiasticae sive civilis, 
quem subdolis viis et artibus prosequantur. Quodsi haec momenta 
adsint, perinde esse, utrum prosecutio linis palam fiat an occulte. 
Quapropter hi auctores nihilistas quidem et anarchistas cum mura- 
toribus coniungunt, communium vero socialistarum societates ah hoc 
articulo bullae Apost. Sedis eximunt. Quae interpretatio cum pro- 
babilis sit, practice potest teneri. — Ita Vcrmeersch, De prohibitione 
et censura librorum p. 64 sqq; Laurentius, Instit. iuris eccl.3 n. 555. 


R. 3. Nihilominus vix non omnes, qui uni ex praedictis sectis 
adhaerent eiusquo fines scientes prosequuntur, severiore etiam ex- 
communicatione ligantur propter haereses, quas in eo casu non 
possunt non profiteri vel saltem iuvare. Cf. constit. Apost. Sedis 
ser. I a. 1. 

Verum si finis sectae seu societatis formaliter non est hacresis 
propugnatio et defensio, sed temporale auxilium mutuum  aliusve 
finis in se honestus, etsi haeresis profitendae vel iuvandae periculum 
adsit, facile i1 immunes sunt a censura, qui haeresim atque impie- 

tatem sectarum détestantes, cum secta illa communicationem sustinent 
eamque promovent ex sola causa emolumenti mutui procurandi at- 
que sumendi. 


1068 Ad quaesitum 2" R. 1. Ex dictis patet confessorium Aristo- 
phanis severius indicasse, cum non constet eum incurrisse excommuni- 
cationem propter participationem cum societatibus damnatis. 

Neque ex haeresi vel haeresis favore Aristophanes contraxisse 
videtur excommunicationem speciali modo Romano Pontifici reservatam. 
Nam cum respiceret solos fines temporales ex se honestos, no cogi- 
tasse quidem videtur de finibus irreligiosis socialistarum, quorum 
promovendorum periculo se exponat per pecuniae collationem. 


R. 2. Attamen gravis obligatio nihilominus Aristophani incumbit 
omni communicationi cum Ssocialistis valedicendi. Nam illa com- 
municatio tum periculum creat non leve Aristophanis fidei et bonis 
moribus, tum propter conferendam pecuniam re ipsa pravos fines 
positive invat: quae sane sunt prorsus illicita. Recto igitur postulavit 
confessarius, ut, si absolvi vellet, socialistis renuntiaret; immo nisi 
gravis ratio obstet, antequam absolveretur, urgendus erat, ut re ipsa 
nomen suum e numero socialistarum ct eius coetus, qui a socialistis 
dirigitur, curaret expungendum. 


DUELLUM. 


Casus. (323) 


Antonius Petrum vindicandi honoris causa provocat ad duellum, quod 
Petrus acceptat ea conditione, ut ad 20 passus bis globulis ignitis seso ex- 
cipiant. Invitatus Adolphus medicus recusat, sed clam accedit et in domo 
vicina so abscondit, quo possit rem observaro et infelici casu accidente 
graviter vulnerato opem ferre; Bertramus medicus Antonio et Petro comitem 
se adiungit, sed studet rem cum patrinis ita componere, ut, nisi ante pugnam 
adversarios possint reconciliare, arma sine globulis parent atque ita solam 
speciem pugnao innocuam efficiant. 


Quaeritur 1° quid sit duellum ecclesiastica lege prohibitum. 
2° quao sit poena eiusque extensio contra duellum facta. 
3° quid ad propositum casum dicendum. 


Solutio. 


1069 Ad quaesitum 1“ R. 1. Duellum communiter definitur certamen 
singulare ex condicto de loco, tempore, armis initum cum armis ad 
occidendum seu graviter vulnerandum aptis. 

Quapropter distinguitur 1) a pugna, quae sine armis letalibus 
initur; 2) a pugna, etiam cum armis letalibus, quae initur in subita 
ira in loco, ubi adversari consistunt. 

R. 2. Lege ecclesiastica feritur. duellum. privatum, quod ad- 
versarii sua sponte ineunt, et quod communiter causam habet in iniuria 
illata, quam tali pugna vindicandam esse putent, nisi haberi velint 

honore destituti. — A quo dissidet singularis pugna, quam  ineant 
auctoritate publica seu ex publica causa, si qui v. g. deputentur 
singuli ex utroque exercitu hostili, ut eo modo bellum finiretur. Quod 
utrum et quando licitum esse possit, vide in tractando praecepto 
quinto decalogi; hodie tamen omni usu caret. 


R. 3. Positiva lege ecclesiastica cautum est, ut leges et poenae 
contra duellum comprehendant etiam ea certamina singularia, quae 
a studiosis ostentationis causa iniri solent armis quidem letalibus, iis 
tamen cautelis, ut tecto maximam partem corpore periculum letalis 
exitus remotius evadat. Ita S. Congr. Cone. 9. Aug. 1890 in Wratislav. 
(cf. Acta S. Sedis XXIII 242). Existimo tamen poenam non incurri, 
si omne periculum cuiusvis gravioris laesionis moraliter loquendo ex- 
sulat, eo quod in tali casu notio duelli omnino non adsit, sed evadat 
morus ludus vel artis pugnatoriae exercitium. 


Ad quaesitum 2" R. 1. Bulla Apost. Sedis ser. II a. 3 ex- 


communicatione ordinario modo Romano Pontifici reservata ferit: 
„duellum perpetrantes aut simpliciter ad illud provocantes vel ipsum 
acceptantes, et quoslibet complices vel qualemcumque operam aut 
favorem praebentes, necnon de industria spectantes, illudque per- 
mittentes, vel quantum in ills est, non prohibentes, cuiuscumque 
dignitatis sint, etiam regalis vel imperialis." 

R. 2. Ut principaliter agentes vi legis allatae censuram  in- 
currunt non solum 1) duellum re perpetrantes, sed 2) eo ipso quod 
serio ad duellum provocant, antequam acceptetur vel arma aliaeque 
conditiones constitutae fuerint; 3) n qui acceptant serio provocatio- 
nem, eo ipso quod acceptaverint. Neque hi propterea a censura ex- 
cusantur, quod postea duellum fortasse non sequatur. — Ali vero, 
ut in duello complices, censuram incurrunt tum demum, quando 
duellum re vera commissum sit; a censura immunes sunt, si utcumque 
duellum impediatur. Cf. Th. m. IIl! 1222; Pennacchi, Comment, in 
bullam „Apost. Sedis". 


R. 3. „De industria spectantes ii sunt, qui ex industria se 
ad locum conflictus conferunt, consciis pugnantibus, quo iis ani- 
mus et conflictus splendor addatur; non 1i, qui casu vel curio- 
sitatis causa aspiciunt, cum nullo modo ad comitatum pugnantium 
pertineant. 

,Permittentes vel „non Brohibentes ii sunt, qui vel auctoritatem 
in pugnantes potiti debent resistere, vel qui positiva permissione, 
v. g. concessione loci apti, duello favent. 


R. 4. Praeter excommunicationem ex bulla Apost. Sedis in 
vigore persistentem exstat etiam ex Trid. sess. 25, c. 19 de ref. 
poena irregularitatis in duellantes et patrinos. Reliquae poenae 
concilii Trid. non amplius sunt in usu; sed per se etiamnunc viget 
alia poena, videlicet privantur eccles. sepultura morientes in duello, 
etiamsi ante obitum dederint signa poenitentiae: Pit. Pom. tit. VI 


cap. 2, m. 4. 

1071 

1072 Ad quaesitum 3" R. 1. Dubium non est, quin et Antonius et 
Petrus excommunicationem incurrerint, etsi postea pugna nullatenus 
vel simulando tantum secuta sit. Eo tantum casu ill vel alteruter 
eorum immunis esset, si provocando vel acceptando serium animum 
duellandi non habuisset, sed iam tum secum statuisset pugnam si- 
mulare. 


R. 2. Si quod Bertramus in mento habuit, re vera effectum 
est, nemo, nisi Antonius et Petrus secundum modo dicta, censuram 
incurrit. Immo Bertramus ex eo, quod vero duello noluerit interesse, 
si forte, cum conatum impediendi duelli frustratum videret, e loco 
recessisset, etiam duello secuto censuram non incurrisset. 


R. 3. Si duellum re ipsa secutum sit, patrini censura tenentur, 
nisi egerint ut Bertramus in suppositione Responsi secundi. "Videlicet 
etsi solummodo ex suasione Bertrand conati sint duellum | impedire, 
si tamen post conatum frustraneum muneri patrinorum renuntiaverint 
atque e loco recesserint, duellum re ipsa secutum eos excommuni- 
catione non implicat. 


1073 R. 4. Adolphus recte egit recusans comitatum. Nam etiamsi 
in animo solum habuisset citius opem ferre, si quis vulneratus fuerit, 
ex decr. 5. Officii d. d. 25 Mai 1884 excommmunicationi subiacuisset 
post duellum secutum. 

Verum, si duellum sit secutum, ex ipsa agendi ratione, quam 
Adolphus tenuit, nondum claro apparet, utrum censuram  incurrerit 
necne. Si enim clam se contulit in vicinam domum, consciis duel- 
lunlibus, excommunicationem non effugit, sicuti ne confessarius quidem 
effugeret, si similiter ageret. Ita S. Officium l|. c. Et re vera talis 
agendi ratio duello praestat favorem, cum duellantes spe recipiendi 
auxilii, sive corporalis sive spiritualis, si forte infelix fuerit pugnae 
exitus, maiores animos sumunt ad duellum committendum. 

Si vero sive medicus sive confessarius, insciis ducllanlibus, se 
in vicinia recondit, ut, quando forte opus sit, auxilium graviter peri- 
clhtantibus ferre possit, censuram non incurrit, eo quod in pugnam 
nullatenus influxerit, sed solam opportunitatem exercendae miseri- 
cordiae sibi studuerit procurare. 

(Indicantur numeri marginales.) 


A. 


Abbreviare vitam propriam num liceat 
370 sq. 

Ablatio rei alienae quando furtum 6077 ; 
— jocosa ibid. 

Abominátio distinguitur ab odio inimici- 
tiae 396 sqq. 

Abortus quid sit 522; — distinguitur a 
partu praematuro ibid.; — directus et 
indirectus 523 526; — directus num- 
quam permitti potest 524 525; 
iectum gaudii num esse possit 526; 
procurantes excommunicantur 1047.num 
ante offectum secutum 1048; fiunt 
regulares qua extensione 1049. 

Abrogatio legis per legem posteriorem 
112; — per consuetudinem contrariam 
ibid. 

Absolutio a censuris 1010 sqq; in casi- 
bus occultis 1010; — in casu impedi- 
menti 1111 1112; —in articulo mortis 
1110. Cautelae adhibendae 1032 sq; — 
complicis v. Complex. 

Abstinentia ab esu carnium. Lex eccles. 
084 sqq; — in ieiunio 984; — obser- 
vanda etiam a non ieiunantibus 120 
084; — quae observanda ab excusatis 
a ieiunio vel dispensatis 988, in navigio 
vel a nautis 992asq: — extra tem- 
pora ieiunii 989 sqq. — Facultas dis- 
pensandi generalis 120 984 989, par- 
tcularis 988. 

Abusus iuris 673 6074. - 
quid significet 554. 


Ius abutendi 


Acatholici quomodo teneantur legibus 
Ecclesiae 94; — num teneantur ad ie- 
iunia et festa catholica 94; — dubie 


baptizati quando conditionate rebapti- 
zandi 73, in ordiue ad matrimonium 
habentur pro baptizatis 74; — mori- 
bundi quomodo juvandi 427. 
Communicatio cum iis: liceatne mi- 
nistrum eorum sectae ad moribundum 
vocare 426 sqq. — Fines acatholicos 
pecunia promovere 435 sqq: eorum 

ob- — ut peccatum speciale 107 
— quibus remediis curanda 169 


ir- et mali 45 46; 


templa 436. orphanotrophia 437. sta- 


tuam viri celebris 435; — eorum scho- 
lam frequentare 39: — in eorum ritu 
religioso communicare 443 sqq. in eorum 
cantibus 444 445; — eorum scripta 


scriptione promovere 440 sqq. 
Acceptatio in contractu qualis requiratur 
800, idque ex lege positiva 800 sqq : 
— non mature nuntiata quas habeat 
sequelas 802. 
Acedia generatim sumpta quid sit 167 sqq : 
168; - 


Actus humani et hominis | sqq: boni 

— deliberati et inde- 
liberati | sqq; — indifferentes 44 sqq; 
— necessari et liberi | sqq 

Administratio bonorum filii-familias 560: 
— bonorum uxoris 570; — societatis 
anonymae 773. 

Adulteratio rerum venalium quo sensu 
peccatum 807 sqq. 872 sq; — vini pro 
Missa 808 809 873. 

Adulterium. ^ Adulteri 545: — duplex 
ibid.; — ut causa restitutionis 72] sq. 
in dubia paternitate 722; — prolem non 
facit. adulterinam, nisi certo constet 
122. 

Adventitia bona quae vocentur 560. 

Advertentia perfecta et imperfecta 133. 
quibus signis dignoscatur 135; — per- 
fecta diu abesse potest in tentationibus 
137; —reflexa de Deo num necessaria 
sit ad peccatum 134 ; qualis n-ddat 
ignorantiam vincibilem et culpabilem 21 
25, concupiscentiam sive semi volunta- 
ram sive plene voluntariam 3l. 

Advocatus. Eius obligationes 497 sqq 

causam iniustum defendens 498 sq: 
— criminis reum defendens 500 sq. 
debeatne parti adversae damnum causae 
civilis repararo 501. 

Aegritudo, si iuste timetur, a Missa au 
dienda excusat 360 361. 

Aemulatio, affectio distincta ab invidia 
154 156. 

Aetas, qua adstringantur Christiani ad 
legem ieiunii 985 986, ad legem abs- 
tinentiae 985. 

Aggressor possitne cruento modo repelli 
511; — futurus possitne praeveniendo 
occidi 517. 

Alloquium cum offensore vitare quale sit 
peccatum 395. 

Alluvio quid sit et quid iuris faciat 606. 

Imbitio. Eius malitia. 150. 

Amor benevolentiae in Deum 197 sq; — 
concupiscentiae in Deum est vera virtus 
197; — filiorum in parentes 4608, quam 
exigat curam 476, quomodo laedatur 
468 sq; — parentum in filios 461, quando 
laedatur 461 sqq 477. Cf. Caritas. 

Amplexus liciti et illiciti 539 540. 

Amputatio debeatne et quando subiri 372. 

Ancilla pueros seducens denuntianda 389; 

famulatum deserens v. Famulatus. 

Ansa ut distincta a causa $ sq. 

Apostasia a statu religioso vel clericali 
quando excommunicationem secum ferat 
1044 sqq; — obligat per se ad reditum 
1045, quando excusatio ibid.; — absol- 
venda et sananda per recursum ad R. P. 
1046. 

Apostolicae literae prohibentes certos 
libros sub poena excommunicationis 1020 
1022 1027. — Apostolicas literas impe- 
dientes quomodo puniantur 1027 1030: 
literas falsificantes 1031. 

Approbatio consilii damnificantis quam- 
nam secum trahat obligationem 6603. 
trchitectus errans in computo 905 908; 
— vilioribus rebus utens in aedibus con- 
struendis 906: — deprimens mercedem 
operariorum 907 ; — coopérons ad cul- 

tum acatholicorum 436. 

Artificiales res pretium habent inter latos 
limites fluctuans 878. S81 883; — pre- 
tium infimum 1ustuin quale habeant 882; 
— in collectione pretio crescunt 883. 

tspectus turpes quomodo peccaminosi 537. 

Assecnratio. Contra infortunia societas 
in casu damni exorti quae habeat iura 
et obligationes 662; - quando indemnis 
facienda 665; — ab indemnitate ex 
iure Germ, excludit assecuratum sola 
eius malitia aut gravis negligentia 663 ; 
— operariorum 930; — aliquando ius 
recipiendae indemnitatis eiusque negan- 
dae 931; — indemnitas iniuste accepta 
et obligatio inde oritura 932. 

ritae 919; — non plane sincere 
faita per assecuratum 920 921 925 sq 
928: — quam inducat obligationem resti- 
tutionis 923 sq 927: at saepe et asse- 
curati possunt solutionem accipere, et 
assecuratores eam negare 92] 924 927 

029; — contractus quando iniustus ex 
parte societatis assecurationis 919 927; 
— invalidus aut labilis tantum 921 sq 927 
028; — sanatus lapsu temporis 920 92]. 
Atheus num levius peccet 28 sq. 


Attentio interna et externa 354; — quae 
requiratur ad implendum praeceptum 
audiendae Missae 354 sqq; — ad pec- 


catum necessaria v. Advertentia. 
Auctor libri. Eius iura 579 sq, eaque 
in conscientia servanda ibid. 
Auctoritas publica. Officia erga eam 
487 sqq; — eius officia 490. 
Austeritates exercere cum periculo vitae 
abbreviandae 371. 
Avaritia quae sit et quale peccatum 158. 
— causa multorum peccatorum ibid, sqq: 
— quibus mediis curanda 163. 


b. 


Baptismus. Eius dilatio quale peccatum 
pro parentibus 461 ; —  acatholicorum 
iudiceturne validus 73 sq: — hominis 
a catholicis parentibus orti 75. 

Barbltonsores quomodo excusati a requie 
dominicali 343. 

Bellum 527 sqq; — in causa probabili 
5285; — dubie iustum num liceat sus- 
cipere 528 sq; — possitne esse iustuin 
ex utraque parte 529; — quoad in- 
dictionem 527: — quoad gerendi mo- 
dum 530 sqq; — quando sine culpa 
inferat innocentibus damna 18 sq. 

Benedictae res quae vendi nequeant 232. 

Bestialitas quid sit 544. 

Blasphemia quid sit et quomodo distin- 
guatur 217; — exemplis declaratur 218. 
quomodo a confessario tractanda 219. 

Bona ecclesiastica usurpata et condonata 
783 785; — cum oneribus annexis 784. 

hereditaria liberae dispositioni re- 
licta 955 956. 

filiorum, uxorum etc. quaere sub 
voce Filii etc. 

hostilia invasa propter victum quae- 
rendum 531 (alioquin v. Hostis). 

Bonum quomodo obiectum voluntatis ne- 
cessarium et obiectum liberum | ; — quid 
requiratur, ut actio sit bona 48 sq. 


C. 


Caelibatus. Voti obligatio et laesio 283; 
—  corruatne post laesam virginem 
284. 

Calumnia 961 ; — facilius constituit pec- 


catum mortale quam simplex detractio 
962; quomodo reparanda 976 sqq. 

Campanas pulsare liceatnc simul cum Censura eccles. Notio et divisio 993 sqq ; 


n A ad populos convocandos 432 

, | 

Captivitas longa et duia aequiparatur 
necessitati quasi-cxtremae 6036. 

Caritas erga Deum amor benevolentiae 
197; — quomodo actus eius rite fiat 
197 200; — quoties elicienda 198; — 
non excludit actus inferiores timoris, 
spei 199; excludit necessario quae- 
libet peccata mortalia, non ita venialia 
199 200; — Deum omnibus praeferre 
debet 376. 

hominis erga se ipsum 3068 sqq; 
— quo ordine fieri debeat 376. 

erga proximos debet esse formalis 
37] sq; — quando erga aliquem in 
particulari ibid. 391; — qualem postulet 
opitulationem, quo ordine 381 sq; — 
quomodo obliget ad repellendum dam- 
num impendens 887; — ferri debet 
etiam erga inimicos 390 sqq (cf. In- 
1micitia). 

Carnes. Carnium esus quando lege eccles. 
interdictus 984 sqq 989; — quando per- 
mittatur lego non obstante 38 42 sq; 
— quid, si dispensatus scandalum timeat 
406. Cf. Abstinentia. 

Castitjaas. Votum distinguitur a voto caeli- 
batus 283; — in voti dispensatione quid 
observandum 287 sq. Cf. Votum. 

Castrensia bona quae vocentur 560; — 
quasi-castr. ibid. 

Casualia bona quae vocentur 575. 

Caupo quoad cooperationem et scandalum 
in choreis 411 sq. m malis ephemeri- 
dibus 422; — filiis familias praebens 
occasionem dilapidandi bona 797. 

Causa. Multiplex distinctio 12; — per 
accidens quae sit 9, eaque in damnis 
oriundis 672 sq 679 sqq, eam tollendi 
obligatio 680 681; - levis et gravis 12 
33; — quae sufficiat, ut effectus im- 
putetur 13 sqq; — per se et graviter 
influens in luxuriam 537—539; — le- 
viter in motum pravum influens 540; 
— levis vel gravis, ob quam liceat vel 
non liceat pravum effectum permittere 
537; — damnorum alienorum inculpa- 
bilis 684. eamque auferendi quae sit 
obligatio 685. 

judicialis. Criminalis quamdin in 
favorem rei finienda 49] 492: — ci- 
vilis in cuius favorem decidenda 495; 
— pro pecunia in favorem domitoris 
decisa 496; — quamdiu ab advocato 
defendi possit 497 sqq 500. 

Celari veritatem, quando fieri possit et 
debeat 456. Cf. Mendacium. Restric- 
tio. Secretum. 


— requirit generatim peccatam mortale 


998; — quas admittat excusationes 998 
999; — a quibus in qnoa ferri possit 
1004 sq; — a quibus et quomodo ab- 


solvatur 1010 sqq. Cf. Absolutio. 

Cessio bonorum quam imponat obliga- 
tonem servandi ordinis in debitis sol- 
vendis 754 sqq 772; — quomodo sus- 
pendat obligationem solvendi 758 759; 
— pum eam exstinguat 759 775 "76; 
— non plene ad normam legum facta 
757 7158 T16: cum fraude facta 
712 TIS. 

Chirurgica operatio debeatne subiri ad 
servandam vitam 368 sq 372; — licita 
vel illicita 714; — possitne fieri peri- 
culo aegrotanti non exposito 714 715. 

Choreae quando illicite instituantur, quando 
non 411 413; — iis interesse quibus sit 
peccatum grave, quibus non 33 sq 411 
4]4; — quibus cautelis aliquando adiri 
possint 413. 

Circumstantiae influunt in bonitatem et 
malitiam actuum 47 sq. 

Civilis lex v. Lex. 

Clausura monialium quam severe ser- 
vanda 1057; — violata per introductam 
puellulam 1059; laeditur per in- 
gressum sive virorum sive mulierum 
1057. 

religiosorum qua censura defends 
tur 1057 1058; non violatur in- 
gressu virorum 1058; — quando vio- 
letur per admissionem mulierum 1060. 

Clericus quoad bona et iura 575 sqq; — 
quae iura habeat in bona ecclesiast. 576; 
— sine testamento defunctus 577 sq 


947 sq; — quas obligationes trans- 
mittat in heredes 577 578; — iniuste 
assumitur ad militiam 702; — si reali 


iniuria personaliter laeditur, fit sacri- 
legium 23 224, incurritur gravissima 
poena eccles. 1050 sqq (cf. Privilegium 
canonis); — quam lato sensu in privil. 
canonis sumatur 1052; — si in ius 
trahitur ad tribunal civile 1030 cum 
nofa. 

Cogitationes pravae quomodo specie di- 
stinguantur 142, specie et numero 541 sq 
543; — quomodo vincendae 538. 


Cognati qua obligatione iuvandi prae 
ceteris 381 sq; — si mutua luxuria 
peccant, committitur malitia specie 


distincta 545 sq. 

Columbae fraude attractae 589. 

Commixtio rerum quid sit et quid iuris 
faciat 607. 

Commodatum, lura et onera ^847 sqq; 
— in eo a quo ferenda sint daniuii 

848—850 861; — ad usum certum si 
ad .alium usum extenditur 847 849. 
Communicatio sacra cum hétérodoxie 442 
448 445 1025; — cum excommunicatis 

994 sq. 

Communitas bonorum.  Communiemus. 
Quo sensu adsit inter homines 581] 583; 
— quo sensu in necessitate 583; — 
quomodo contra ius naturae 581 sq; — 


quando non iniustus 582 584; - quando 
illicitus, etsi non iniustus 584. 
Commutatio roti 278sq; — includatne 


dispensationem 279; — auctontativa et 
proprio marte facta quid habeat dis- 
criminis 278 282. 

Compensatio debiti cum debito 52; — 
occulta in quibus conditionibus licita 


637 ; per famulum debitoris facta 
638; — a subdito ob salarium  insto 
minus facta 639 sqq. 

Complex. Eius absolutio severissime 


prohibetur 1034 sqq; — quibus limitibus 
permittatur in articulo mortis 1036, 
similive necessitate 1035; ——ficta 1036; 
— tacentis peccatum 1037; — cuius 
peccati 1034, etiam ante sacerdotium 
confessarii commissi 1034; — in dubio 
1037 sq; — quae debeat esse compli- 
citas formalis 1038. 

Concilium oecumenicum. Provocatio ad 
illud severe prohibetur 1028; — Vati- 
canum legitimum esse negare est hae- 
resis 1016; — provinciale est supra 
singulos episcopos $88. 

Concupiscentia quid sit 30; — ante- 
cedens et consequens quid valeat quoad 
effectum eiusque imputationem ibid. 

Conditio suspensive et resolutoria 825 ;. 
— quid valeat in contractu 824 sqq; 

— in testamentis et donationibus 824 
827 sqq; — turpis 826; — impossibilis 
826; — resolutoria turpis 829. 

Conductio famulorum v. Famulatus ; 
aedium v. Locatio. 

Confessarius possitne dispensare in lege 
ieiunii et abstinentiae 990; — accipiens 
restitutionem num liberum reddat debi- 
torem 764; —-male suadens restitutio- 
nem in pauperes 766 768; opem 
ferens duellautibus 1053. 

Congregatinnes Romanae possintne re- 
ligiosis vi voti praecipere 336 341. 

Coniuges quando peccent contra castita- 
tem  comugalem 548. De cetero 
cf. Maritus. Uxor. 

Conscientia 50 — quomodo regula sit 
actuum hum. 54 sqq; dubia quando 
inducat peccatum mortale 51 54: quando 
erronea 54 55; scrupulosa quae sit 

56 sqq : — eius signa 58, remedia 59 sqq. 
merita per accidens 57 64. 

Conscriptio militaris quomodo obliget 702 
— fit iniusta in clericum ibid.; Si 
artibus eluditur 705. 

Consecratio in Missa pars essentialis 
358; — post eam finitam qui advenit, 
non tenetur reliquae parti Missae as- 
sistere 358; tenetur qui antea ad- 
venerit ibid. 

personae per votum 223 sq. 

Consensus plenus datus vel non datus in 
re peccaminosa quibus signis dignoscatur 
3| 35 63 135; — superioris qualis re- 
quiratur in causa religiosae paupertatis 
32] 326; curatoris in actibus 1uridicis 
minorum 795 834. 

Consilia evangelica 289 299. 

Consilium ut causa restitutionis 728; — 
primaria au secundaria causa ibid.; — 
quando ad restitutionem obliget erga 
damni exsecutorem ibid,; mali mi- 
noris prae maiore liceatne dari J30. 

Conspiratio ad inferendum damnum 744sq : 
— infert obligationem restitutionis m 
solidum ibid. 

Consuetudo contra legem, hanc abrogans 
112; — specialis nova lege non semper 
abrogatur 112 114: — inducens legiti- 
mam licentiam in causa paupertatis re- 
ligiosae 321 : peccandi excusetne 
ex defectu advertentiae a peccato ut 
gravi 137; quam secum ferat obliga- 
tionem ad conatum exstirpandae con- 
suetudinis ibid. 

Contemptus quale peccatum 397; ——pa- 
rentum 452 468 sq, cuius manifestatio 
facilius constituat peccatum grave 452; 
— formalis contra auctoritatem 330. 

Contractus 786 sqq ; — invalidus vel re- 
scindibilis 804 814. — Conditiones in 
eo 824 sqq. — Error 803 sqq. — Forma 
legalis eiusve defectus 833. — Jura- 
mentum additum 830. — Metus 814 sqq. 
— Modus impositus 820 sqq; — eius 
obligatio 821 sq. —  Obiecta 786 sqq 
789 sqq. 870 sq; — de re turpi quid 
valeat 786, post rem praestitam ibid. 
788. — Pretium 791 880 sqq. 

Contumacia quoad contrahendas censuras 
eccles, 993 999. 

Contumelia in ira prolata quale peccatum 


165; — in ebrietate 470; — in Deum 
facta est blasphemia 217; in aucto- 
ritatem publicam 489 507; — in pa- 


rentes 470 472. 
Conventio ad inferendum damnum 744. 
Convicium v. Contumelia. 
Cooperatio ad peccatum alienum eiusque 
peccaminositas 419 sqq; - formalis et 

materialis tantum 420; — materialis ex 
quo titulo evadat licita 421. 

Cooperatio in materia iustitiae speciatim 
725sqq 734 sqq; — quando habeat ex- 
cusationem 734 737; — negativa quae 
dicatur 73] sqq 737 sqq; — quo or- 
dine imponat obligationem restitutionis 
73] sqq 742; — negativa quando ante 
positivam obliget 740; —quem recursum 
permittat pro compensatione 742 744. 

Correctio fraterna 383 sqq; — a scru- 
puloso vix facienda 63; — superiori 
facilius incumbit, raro alus 383 2384; 
— ante peccata ad ea impedienda 386 
388 sq. 

filiorum a parentibus facienda 461. 

Corrumpere officiales quale peccatum 
106; — custodes vectigalium 671. Qualis 
inde oriatur obligatio ibid. 

Cruciatus inter et mortem eligere liceatne 
369 372. 

Cruenta defensio 511 sqq. Cf. Defensio. 

Crux. Crucis signum omittere sitne il- 
licitum 42. 

Cultus Dei 201 sqq; — publicus et so- 
cialis 342 sqq; — vitiosus 206 sqq, 
cf. Superstitio; -- falsus 207 sq; — 
superfluus 206 207 sq 21l. 


D. 

Damnifleatio ut causa restitutionis 660sqq 
669; — in bello 530 534; - rei pro- 
priae 165 555; — rei, quae falso puta- 
batur propria 670. 

Debita. Cum periculo non solvendi con- 
trahere 772 774; — num exstinguantur 
in foro conscientiae per praescriptionem 
legalem 617 619 sqq 622. 

Declinare offensorem num sit signum in- 
imicitiae 395 397. 


Decreta ss. Congreg. 111 sqq. 
Defectus rei in contractibus manifestandi 


868 sqq; idquo, quando fit interro- 
gatio 871, quando interrogatio non fit 
868 869; — qui dent facultatem resi- 
liendi a contractu 870: — qui obligent 


ad diminuendum pretium 868 871. 
Defensio cruenta propriae vitae 374 511 ; 
— quae licita 512 515 517; — loco 
duelli 519; — vitae alienae 511 515 
516; — pudicitiae propriae et alienae 
374 511 514; ——bonorum fortunae 511 
514; - num licita sit contra inhiatam 
iudicis sententiam 504 sq 515. 
Defuncti retinent ius nd famam 969. 
Deiectio animi distinguitur a desperatione 
195 196. 
Denuntiatio criminis naturali lege prae- 
scripta 388 sq 1043; — sollicitationis 

a confessario factae denuntiatio quae sub 
qua poena fieri debeat 1039 sqq; — 
occultorum coryphaeorum francomnra- 
riorum 1063. 

Depositum. Iura et onera 851 sq; — 
restitutio insto denegata 779; — damna 
a quo ferenda 780 782 851 858 sq: — 
usus rei illicitus 851; — num impediat, 
quominus lucrum captum  acquiratur 
854; — a depositario ex praesumpta 
voluntate domini venditum $859. 

Deputati. Electio eorum sitne obligatio 
civium 483, quae et quam gravis 484 
485; — pravi si eliguntur 6 52 486. 

Desideria praca quomodo distinguantur 
quoad malitiam et numerum 142 542; — 
conditionata quando non peccaminosa 
143 145; — contra inimicum quale 
peccatum 390; — contra parentes vel 
filios 462 sq 477. 

Desperatio quando committatur 195 196; 
— diverso modo fieri potest ibid. 

Destructio rei propriae sitne licita 165 


995 
Detractio famae 961; apud unum alte- 
ruinve 962; — quae gravis 962 sq: — 


in re levi quando possit esse gravis 963 
965; — in rebus non culpabilibus 967 ; 
— quomodo reparanda 976 sqq. 

Deus num ignorari possit 285; — num 
cogitari debeat antea, quo peccatum sit 
possibile 134 136. Cf. Caritas. Cultus. 


Diaria mala prohibita 1023; — num pro- 
hibita sub censura ibid. Cf. Epheme- 
rides. 


Dilatio baptismi ex parte parentum pec- 
catum 46]. 

------ restitutionis 644 sqq; — usque ad 
mortem 751; — in casu necessitatis 
646 sq 769 sq. 

— toti implendi 259. voti ingrediendae 
religionis. 293. 

Dimissio ab ordine religioso liberetne 
a voto ingrediendae religionis 295; — 
in novitiatu 302 306 320; — post vota 
religiosa 304 306 311 sqq; — in institutis 
votorum simplicium 312 sqq 1045; — per 
S. sedem 306 sqq; — quomodo sortia- 
tur effectum 310; — num vota eo ipso 
solvantur 306 312—314. — Causue et 
ex parte petentis et ex parte dimittentis 
diversimode iustae esse possunt 304 306 
315 sq; — petita et obtenta ex causa 
minus recta 308 sqq 315; — quando 
det facultatem egrediendi e monasterio 
318 sqq; ab aliquo instituto quando 
inducat impedimentum  admissionis ad 
ordinem religiosum 301 a sqq. 

Dispensatio a lege 115 sqq; — a quo 
fieri possit 115; — secum 122; - ex qua 

causa fieri possit 116 sqq 126; — causa 
motiva et inipulsiva 117; — quando 
irrita 116 117 119 123 sq; — quo- 


modo concedatur et exsecutioni detur 
124; — quomodo interpretanda 120 sq ; 
— a lego ieiunii 987 sq; abstinentiae 
988 989 990 992. 

Dispensatio a rotis 273; — ex qua causa 
273; — quomodo fiat in votis reservatis 
280 288. 

Dissimulatio fidei sitne licita 42 sq; — 
characteris sacerdotalis ibid. 

Distantia localis quae excuset ab audienda 
Missa praecepta 358 363; — non pro 
semper excusat 364 3605. 

Dominicalis requies sitne legis divinae, 
an eccles. 342; — quaenam opera pro- 
hibeat 343 sqq, quando sub gravi 344 ; 

quas admittat causas excusantes 

97 sqq 347 sqq. 

Missa v. Missa. 


Dominium quid sit 553: — privatum in 
quo nitatur 581 sqq; — perfectum et 
imperfectum 560 570; — directum (ra- 
dicale) et indirectum 322 sqq; — aucto- 
rum 579; — clericorum 575 sqq; — 
filiorum-famil. 560 sqq; — religiosorum 


32] 322; — uxorum 570 sqq. 

Donatio quando censeatur valida 841 
843; — quando sit revocabilis 842 sqq ; 
— contra votum paupertatis religioso- 
rum valida aut invalida 324; — loco 
restitutionis faciendae 760. 

Dotalia bona quae vocentur 570. 


Dubium in officii. divini recitatione 70 
1] ; — circa horologia et tempus 66: — 
circa absolutionem datam 72: — circa 


baptismum acatholicorum 73 sqq. 

Duellum quid sit 518 521 1069: qui- 
bus poenis subiaceat 518 1069 1071: — 
provocatio 1070; — acceptatio ibid.; 
eaque ficta 520, quale peccatum 521 
1072; — inducatne obligationem erga 
superstitem familiam occisi 710 sqq, in 
eo qui cogat ad duellum 712; — eo 
fine indictum, ut alter non acceptans 
subeat damnum 713; — comitantes et 
spectantes 1070 1073. 

Durities erga pauperes 159; — in ex- 
igendis iuribus 160. 


E. 


Ebrietas perfecta et imperfecta 173; — 
quando sit peccatum mortale 173 176; — 
quae cum repugnantia committatur 6 
176; — causát alia peccata gravia 173; 
— ex qua causa eam inducere liceat 
176: — aliena causata 174 177. 

Ecclesia exercet iurisdictionem universa- 
lem 101 ; praesidet causis piis 936 943. 

Ecclesiastica bona, a clerico habita 575; 
— cum quo iure possideantur 576 sq 
— Ssaecularizata 783 sqq. 

Educatio filis a parentibus debita 461 
464 465 sq; — filio extra matrimonium 
procreato 465 467 716 952 sq. 

Effectus ex actione praevisi quomodo im- 
putentur 13 sqq. 

Egressus ex ordine religioso quando sit 
impedimentum novae admissioni ad 
religiosum statum 301 a sqq. 

Electio deputatorum v. Deputati. 

status non subiacet oboedientiae 
filiali 473 sqq. Cf. Vocatio. 

Eleemosyna. Eius obligatio 379 sq; cius 
meritum 380 ; — spiritualis seu correctio 
fraterna 383 sqq. 

Emptio v. Venditio. 

Ephemerides pravae. Eas legere 425 
1023; publice exponere 422 ; scriptione 
iuvare 425 440 sq. 

Episcopales casus quomodo absolvantur 
in casu necessitatis 1011 ; — num alias 
a regularibus 1010. 

Episcopus. Eius facultas dispensandi 115 
984 989, absolvendi a censuris panalibus 
1010; — quando absolvat ab naeresi 
in utroque foro 1015. 

Equus occupatus e grege alieno 591. 

Erronea conscientia v. Conscientia. 

Error in contractu 803 sqq; — substan- 
tialis et accidentalis. 803 sqq 808 sq ; 
— inculpabilis et culpabilis 805 ; — fraude 
inductus 810 sqq. 812 sqq; — faciens 
contractum rcscindibilem vel nullum 804 
8090 810 sq; — imponens onus repa- 
randi damni 805 $806. Cf. Defectus. 

in damno causando 6082 sq. 
in voto, qui faciat votum irritum, 
qui non 253. 

Esculenta et poculenta a domesticis furtim 
sumpta evadantno materia peccati gravis 
627 632; — ab hospitibus relicta pos- 
sintne a famulis occupari 631 sq. 

Excommunicatio. Notio et effectus 994 
995. Cf. Censura. 

Excusantes causae. Excusatio a lege 
97 sqq 126 sq; — a lege leviter ob- 
ligante 114; — a requie festiva 347 sqq ; 
— ab audienda Missa 360 sqq; — a 
ieiunio eccles. 9856; — ab abstinentiae 
lege 988 990; — a censuris 998 999, 

Exheredatio 950; —si timetur, sitne ti- 
mor gravis, iniustus an non-iniustus $817. 

Eximentes causae a lege 101 sqq. 

Expensae faciendae excusentne a Missa 
praescripta 365 366; — quae excusent 

a restitutione vel excusent eius dilatio- 

nem 6047; — quae deduci possint in 
restituenda re aliena 648 653 655. 

Expropriát!!) 582. 

Exsecratio. Exsecratoris blasphemia217; 
— iuramentum 233 22360. 

Exsecutio legis (piando possit suspendi 80. 


Facultates delegati suspendanturne in ali- 
qua causa per repulsam a superiore 
datam 125, per recursum ad ipsum 
superiorem factum ibid.; - quam late 
interpretandae 120 sq. 

Fallere. Fallendi intentio quomodo per- 
tneat ad mendacium 450. 

Faisillcatio in libris rationum 745 854; 
— literarum Apostolicarum severissime 


punitur 1031; — mercium v. Adulte 
ratio. 

Fama in quo consistat 957 961: — pro- 
pria obicctum iuris 554 957; — possitne 


sine peccato pessumdari 556 958 sqq; 
— alienam laedere 961 sq, ad lenien- 
dam iuiuriam acceptam 979 982; — laesa 
reparanda 976 sqq, imponit obligatio- 
nem reparandi damna conexa 968 975 
976 978. 

Familiaris conversatio inter diversi sexus 
homines, cautelae necessariae 540. 

Famulatus. Famuli. Officia 478 
quae habeant iura 481 sq;— quodnam 
ius ad mercedem 479 482 911 ; — ante 
tempus recedentes vel dimissi 482 909 
911; — indemnes faciendi a dominis 
911 sq; — ad praestandam indemni- 
tatem obligati 912; — adacti ad praeter- 
mittendas leges eccles. 348 sqq 481 
910 sq; — pravi num tolerari possint 
a domino 481 ; — fraude reperti parum 
fideles num possint dimitti 408. 

Fenus pro pecunia mutuata contractu sti- 


pulari debet 863; — possitne annuatim 
percipi 864 866; — legali fenore maius 
num percipi possit 864: — percipientes 


debeantne expresse fateri suam erga 
Ecclesiae indicium sublectionem $867. 
Festiva requies famulis concedenda 481 
910: — quae ab Ecclesia praescribatur 
v. Dominicalis. Labores. 
Festivitas. Katio, cur episcopi possint ali- 
quando a lege abstinentiae dispensare 


989; — civilis in templo acatholico 
possitne adiri a catholicis 443 445. 
Fidelitas famuli explorationi subiecta 

407 sq. 
Fides dirina quid sit 190; — virtualis 
seu implicita 179; quoad obiectum 


quomodo necessaria 178 180; —-quoad 
actum quoties necessaria 179; — pro- 

fitenda ex lege divina 182 183 sq 189 

— ex praecepto Eccles. profitenda se- 
cundum certam formulam 182 ; — negati 
42sq; — occultari seu dissimulari nuni 
possit 42 3 sqq 189, num a mori- 
bundo 185 sq. 

Fides bona in possessione rei alienae 
648 sqq: — in praescriptionibus 612: - 
positiva 612; — negativa ibid. 622 
623. 

mala 612 652 sqq ; superveniens 
ibid. 658; — testatoris quid imponat 
heredi 616 617. 

Filhnius-familias quoad officia erga pa- 
rentes 468 sqq; — quoad bona et iura 
560 sqq; — aetate minor in domo pa- 
terna laborans 563; — extra domum 
laborans 561 sq; — lucrum eiusve par- 
tem retinens 561sq : — non potest genera- 
tim firmiter contrahere 795 834 ; — con- 
tractus initos potest rescindere 795 sqq 
798 : — restringitur in facultate testandi 
934; — quam habeat obligationem re- 
parandi damni ob rescissum contractun 
797; — aetate maior 563 sqq; — sibi 
clam surripiens ex bonis paternis 564 ; 
— cum bonis paternis proprio marte 
negotians 565 sqq : — ut heres parentur.: 
necessarius 938 952; — quando exhere- 
dari possit 950 951; — maior natu si 
praefertur in hereditate 938 939: — non 
legitimus quae iura habeat 952: ——ol 
susceptum statum religiosum num here- 
ditate eiusve parte possit privari 954 

Finis seu intentio influit maxime in incia- 
litatem actus 47 sq; — bonus non reddit 
bonam actionem quae est ex se mala 
49: — malus reddit malam actionem 
quae est ex se bona ibid. 

Formalitates legales in contractu si desint 


833; — in testamento 934 sqq. eoque 
pro causa pia 936 941 sqq. 
Fornicatio 545; — ut causa restitutioni» 


716 sqq 723 sq; — quam obligationem 
inducat erga prolem conceptam 716 717 

quando inducat obligationem matri 
moni 718. 

Francomurarii excommunicatione ab Ec- 
clesia puniuntur 1063, cf. Massonica 
secta. Num :d tales capaces sint re- 
cipiendae restitutionis 753. 

Fraus num semper secum trahat repara- 
tionem damni 408; — parva repetita 
saepitis quomodo reparanda 746 sqq : - 
in contractu 810 sq 812 sq 795 sqq 799 
879 886; quae faciat contractum 1c 
scindibilem 810 T2; | — quae obliget 
ad praestandam indemnitatem >11 $813. 

bellica quae permittatur, quae non 
332 535. 

Fructu- rei alienae qui debeant restitui, 
qui non 650 658 sqq. 


Fruge colligere diebus festivis quando 
liceat. 351. 
Fnga rei delinquentis 504 sq; — num 


occisione fugientis possit impediri 510; 
— num arripi debeat, ne me cruento 
modo defendam 513. 

Fur. Furta. Furtiva res. Fur possitne 
occidi 514. — Furti materia gravis et 
levis 624: — absolute gravis 625, re- 
lative gravis 625, in furtulis repetitis 
6026: — exuit naturam furti in qua ne- 
cessitate 634 sq; — ob ius compensa- 
tionis 637 sqq: — in ecclesia. quando 
sacrilegium 226; — alienum volitum 
aut voluntarium 8.  Furtula ex qui- 
bus capitibus peccatum grave 626 027 
629sqq 644 746sqq; — ex qua ratione 
obligent ad restitutionem 626 628. 
Furtiva res donata a quo et quando 
restituenda 651 ; — empta transeatne 
in dominium emptoris 608; — empta 
cum tide dubia 657 659, cum bona fide 
658: — ab altero fure furto sublata 
6077 678. 


G. 


Gaudium de peccato quot malitias spe- 
cificas habeat 144 146 148 sqq; — de 
re mala cum effectu bono 144 146; — 
de malo alieno quando sit affectus in- 
imicitiae 390 396, quando non 390. 

Gloriatio v. lactantia. 

Gratitudo quid sit et ad quid obliget 
459 sq. Cf. Ingratitudo. 

Gula 170: — quibus modis committatur 
ibid. 171 ; — possitne esse peccatum 
mortale 170 172; — quomodo impugnan- 
da 172. 


H. 
Haeresis coram Deo et coram Ecclesia 
191 1015; — quomodo exigat abiura- 
tionem 184; — committitur voluntario 


dubio circa fidei articulum 191 sqq: — 
externa subiacet severae excommunica- 
tioni 1000 1015, non, si manifestatur 
consilii causa 1017; — quomodo fiat 
externa 1001 1017 sq; — censeaturne 
committi a socialises eorumve asseclis 
1067 1068: — quae lateat in spiritismo 
215: — committi potest in blasphemia 
217 218. — Haeretici libri qui sub ex- 
communicatione vetentur 1020 sqq; — 
antiquorum haereticorum non censentur 
ita prohibiti 1021. Cf. Acatholici. 


Hereditas quibus debeatur 938: — in- 


aequalis inter filios 464 938 956; — 

pedita 693; — defectu formalitatis in- 
valida facta 936 sq 939 sq. 

Heres. Heredes.  Necessaru 938; 
eorum pars legitima 938 956, — quo- 
modo priora dona computare debeant 
955 sq. 

Herus. Eius obligationes erga famulos 
480 sq; — quando scandalo committat 
peccatum speciale 480: — quoad irri- 
tationem votorum famuli 270 272. 

Historiographus quid possit quoad mani- 
festanda delicta aliena 969 sqq. 

Homicida quoad restitutionem damnorum 
706 sqq, erga cognatos defuncti 706 
708, erga creditores 707. 

Hostiae consecrandae. [Irreverentia in ea 
re 227 ; — num concedi possint hétéro- 
doxie ad suum ritum falsum 433. 

Hostis in bello quomodo puniri possit 
530 533; — num possit occidi 530; — 
captus 533; — possitne fraudulenter 
circumveniri 532 535. — Eorum bona 
possintne laedi 531 533 534. 

Hypnotismus quando evadat illicitus 213. 
— Cautelae necessariae ibid. 


lactantia quot peccata contineat 148 sqq. 


Idololatria expressa 207; — implicita 
subest multis superstitionibus 206 
210 sqq. 


Ieinnium eccles. ad quid obliget 983 sqq ; 

quas admittat causas excusantes 
100 986; illud ex leviore causa 
omittere vel laedere 118 988. — Dis- 
pensatio 987. 

Ignorantia iuris et facti 20 22 24; - 
antecedens 20 24; — consequens 25 ; — 
concomitans 20 22 23; — culpabilis 
25; — inculpabilis 21 sq 24; — crassa 
et supina 2] 999; affectata 21 26 
099; — quae excuset a censura eccle- 
siastica 999, 

Dei num excuset a peccato 2$ sq. 

Hnmunita- clerici eiusve violatio 224 1003 
1030 cum nota; ecclesiae  eiusve 
laesio ibid. 

Impedimentum. Impedire. Impedimen- 
tum ponere legibus implendis 98 100. 

Impedire alienum lucrum imponatne 
restitutionem 686 sqq 692; — donatio- 
nem prodigam 690 ; — eleemosynam erga 
causam piam 688; — collationem bene- 
ficii ecclesiastici 687; — hereditatem 
conferendam 693; ——jurisdictionem ec- 
clesiast., gravissime punitur 1030. 

Impeditae literae quid iuris relinquant 
in contractu oblato 801 802. 


sub conditione delata 826 ; — dolose im- Imprecationes in ira prolatae 165. 

Impuberes non solent incurrere censuras 
cedes. 1007; — incurrunt autem cens, 


ob violationem  clausurae monialium 
1008; num ob percussionem clerici 
ibid. 1052. 

Inadvertentin quae minuit vel aufert 
peccatum 135 137; — in voto quae 
irritet 254; — in causando damno 
669 sqq 6083. 


Incarnatio, mysterium fidei, qua necessi- 
tate credendum 180 

Incendiarius. Incendium quod reparetur, 
quod excludatur ab assecurationis socie- 
tate 662 sq; — quam restitutionem im- 
ponat 663, ex qua culpa 662 sq. 

Incestus 545 546. 

Incisio chirurgica v. Chirurgica operatio. 

Includere filium diebus festivis, ita ut 
Missam non audiat 367, 

Inconsideratio v. Inadvertentia. 

Indeliberatus actus voluntatis 2. Cf. fn 
advertentia. 

Indignatio 1(14; — invidiae cognatique 
affectus 154 155 156. 

Indignitas, ex qua revocari possit dis- 
positio testamentaria defuncti 846; 
ad hereditatem legalem 950; — lega- 
liter probanda 950 95]. 

Indirecte voluntarium 3 11 sqq; 
tus 1l. 

Indulgentiae 
possint 86. 

Infidelitas 191 1015 sqq; — num ex- 
cusaro possit hominem a peccato mor- 
tali 28 136. 

Infirmitas eiusque periculum, causa ex- 
cusans a ieiunio eccles. 986, a lege 
abstinentiae 988 990, a praecepto au- 
diendae Missae 360; — num ratio sit 
dimittendi religiosi 306. 


effec- 


lucrandae num praecipi 


Informis contractus 833; — promissio 
837; — donatio 841; — testamentaria 
dispositio 935 sqq, pro causis piis 93G 
94] sqq. 


Infortunium operario exortum quoad in- 
demnitatem 665 sqq 930 sqq: — in via 
ferrea 667 sq 929. Cf. etiam Asse 
curatio. 

Ingratitudo quale peccatum 459 sq; — 
ob quam donatio et testamentaria dis- 
positio possit revocari 841 950. 

Inimicitia. Inimicus 395 396; — quo- 
modo diligi debeat 390 sqq: — a quibus 
signis sit cavendum 391 sqq 395 397; 
— excludere eum ab oratione 393, a 
signis amoris non debitis 391 393, ab 
alloquio 395. 

Innocentem | condemnare num indici 
liceat 492 493; — in bello laedere 18 
530. 

Inoboedientia filii erga parentes 468 470 
47] 473 sq; religiosi erga praelatum 
329 sq; — formalis 330 332; — quam 
constituat in religioso malitiam 337. 

Intentio necessaria ad audiendam Missam 
praeceptam 354 sqq; — damni num 
faciat actionem iniustam 672 674 676-qq 
688 090. 

Interdictum locale et personale 997; — 
quae sacramenta prohibeat ibid. 

Interna. Peccata quomodo distinguantur 
34] sqq. — Interni actus num lege 
humana praecipi possint 85 sq. 

Interpretatio legis comprehensiva et ex- 
tensiva 111; — privilegiorum 120 sq ; 
— dispensationis ibid. 

Inventio rei amissae 601 sqq; — ad quid 
obliget 601 ; — detne ius rem ut pro- 
priam occupandi 602 603; — an ob- 
liget ad dandam rem pauperibus 603: 
— si omittuntur cautelae legales 602; 


— sortis lotteriae 605: — thesauri 
v. Thesaurus. 
Invidia quid sit 152 154—156; distin- 


guenda ab affectibus similibus 153—156; 
— quibus remediis curanda 157; — 
instigans ad damnum imponatno obli- 
gationem restitutionis 690. 

Ira, Iracundia quomodo peccatum 
164 sqq; — quomodo sananda 160. 
Irreverentia in res sacras ut distincta a 
proprio sacrilegio 227; — in parentes 
468 470 472; — in superiores 487 sqq. 
Irrisio parentum quale peccatum 469. — 

Ccteroquin cf. Contumelia. 

Irritatio contractuum 795 798 sq $826 
833 sq 920; — testamenti 935 sq 944 
905]: — iuramenti 249 832; voti 
268 sqq; — directa et indirecta 268; 
— valida vel invalida 270 sq; à quo 
fieri possit 269 270. 

lubens tenetur indemnem facere et man- 


datorium et damnificatum 725 sqq. 
Cf. Mandans. 

Iiidaei num teneantur ad observandos dies 
festos 96. 

Index. Eius officia 491 sqq; — subdole 


interrogans 494; innocentem  con- 
demnans 492 sq; — munera accipiens 
496; — in causa criminali vel civili 
40] 495; iuratus in officiis suis 
differt a indice ordinario 492. 


ludicia exercere quomodo prohibitum 

diebus festis 842 344. 
iudicium temerarium quale  pec- 
catum 980. 

Iuramentum quid sit 233; — exsecra- 
torium 233 236. — Formulae aptae 
235 sq; — fictum 233; — in ira emis- 
sum 242 247; — cum defectu indicii 

quale peccatum 234 237; — cum de-l 
fectu iustitiae ibid. 238; — cum defectu 
veritatis ibid. 238; — cum dubio de 


veritate 52 53 234 237. 

Inramentuni promissoriitm 239 sqq ; 
quomodo obliget 239 243—245 ; — quo- 
modo interpretandum 239 247 251; — 
contractui additum 830 sqq; — quid 
efficiat 831 833;— quando rescindibile 
239; — a minoribus factum 834; 
quando corruat 244 832; - a quo re- 
laxari possit 249 25] 832; — de re 
mala 240; — de re minus bona 246; — 
sine animo implendi 241 242; — fideli- 
tatis quomodo intelligatur 250; — ser- 
vandi statuta 248 250. 

Juridica culpa ut causa restitutionis 
660 sqq 684. 

Jurisdictio cedes, si impeditur, gravis- 
sima incurritur poena 16030. 

Jus quid sit 553; — exsistatne ad usum 
malum 554 sq; — ad usum iniustum 
6073 674; — ad quae obiecta exten- 
datur 554; — in vitam et corpus pro- 
prium 554; in alios homines 557 sqq; 
— jn famam 554 957 sq; — utendi 
et abutendi 554. 


Labores diebus festivis prohibiti 343 ; — 
serviles qui sint 343 346; — diebus 
prohibitis aliis mandare quodnam pec- 
catum 344; — leves liceatno facere 
344 350; — assumere ex quibus causis 
liceat 347 sqq; — qui famulis imponi 
possint 481; — qui et quando excusent 
a ieiunio eccles. 9856; — liceatno assu- 
mere eo fine, ne ieiunem 100. 

Legere libros pravos ex iussu domini 


Index alphabeticus. 


— quam admittat excusationem 97 sqq. 
Cf. Dispensatio. 

Lihertas in quibus rebus habeatur ab 
homine 1. 

Libri qui sint prohibiti sub censura 1020; 
— eos defendere 1027; — subiciendi 
praeviae censurae qua obligatione 1026. 
— [n pravis evulgandis iuvaro 423 
424 425; — eos legere alicuius iussu 
425. 

Licentia quae excuset religiosum a lae- 
denda paupertate 321. 

Licitatio 880 sqq; — quoad pretium re- 
rum venditarum 881 sq 886; — quid 
liceat quoad subtractionem rerum 884. 
— Subornatio ficte ementium 885. — 
Rogare alios emptores, ne plus offerant 
889, cum iis ex pacto convenire $90. 

Literae Apostolicae v. Apostolicae. 

Locatio. lura et onera 913 sqq. — Eius 
rescissio ante tempus 913 sq. — Cuius 
expensis res locata pereat vel damnum 
sumat 913 915; — quoad sublocationem 
915. 

Luxuria 536 sqq ; quando sacrilegium 
personale 224 225, locale 225; — num 
mere interna constituat sacrilegium 225. 


M. 


Mactatio pecoris num transferat domi- 
nium 609. 

Magia 210. Cf. Superstitio. 

Magister quando teneatur restituere ob 
damnum ab alumnis illatum 664. 

Magnetismus licitus an illicitus 213 sqq. 
— Responsa Romana 2160. 

Maleficium 210. 


Malitia. Malum 48; — complures in 
uno actu undo 140 sqq; — optaro 469 
AT]. Cf. Inimicitia. 


425; — quos libros sub censura sit Mandans. (Mandatum) 855; —Qquis vo- 
prohibitum 1020 sqq; — diaria prava cetur 725; — quomodo teneatur erga 
1023; | turpia ox curiositate quaenam — damnificatum ex mandato 725 726, 
culpa 17 33. erga mandatorium 725; — retractans 
Lex 76; — quas requirat conditiones 78 mandatum 726 727 855;- laesionem 

82; — quomodo distinguatur a prae- | immunitatis eccles. 1030; persecu- 
cepto 78; — quam requirat promul- — tionem vel percussionem clerici ibid. 
gationem 76; — invalida ex quo titulo 1050. 

82 sq; — quae obliget sub gravi aut Mandatorius. lura et onera 855 sqq; 
sub levi 79 113; — abrogari potest quale ius habeat ad mercedem $855 ; 


consuetudine 112; leviter obligans 
quando desinat obligare 114; — 
modo implenda 107 sqq; — multiplex 


et diversa possitne impleri eodem actu 


108 110, diversis actibus eodem tem- 


quo- 


— limites transgrediens 726 855; — 
agens ex praesumpta voluntate domini 
857 858; sibi ipsi emens $877 sqq. 
Manus inicero parentibus 469; - prae- 
latis eccles. 1029 sq ; — clericis 1050 sqq. 


pore 110; — possitne impleri ab ignaro Maritus quae vota uxoris possit irritare 
109; — civilis ex se obligat in con- 269 270 281; — quoad administratio- 
scientia 103; — poenalis quomodo ob- nem bonorum uxoris 570; — quoad 


liget 104 sq. — quosnam obliget 92 sqq 


uxoris contractus 799. 


Index alphabeticus. 


Martyr cruento inodo defensus 515 516. 

Masgonica secta prohibetur excommunica- 
tione 1063 sqq; — num comprehendat 
socialistas 1067 sq. - | Qualis adhaesio 
puniatur ab Ecclesia 1063 1065 sqq. 
— Eius asseclae publici excluduntur 
a munero patrinorum 1063, ab eccles. 
sepultura ibid.; quomodo tractandi in 
confessione 1064 1065. 

Medicus. Quid ei liceat in periculosa 
operatione 368; — indebito eximens a 
conscriptione militari 703 sq; — acci- 
piens munera pro illa exemptione 704 : 

duellantibus suae artis auxilium 

praebens quando incurrat excommunica 
tionem 1073; — quoad secretum 973sqq. 


Mendacium quid sit 450; — distinctio 
ibid.; quale peccatum 451; — num 
ex se peccatum mortale 453; — distin- 


guitur a restrictione mentali 455 sqq; 
— advocati in favorem rei 500 sq; — 
in bello 532 535; — ad impediendum 
beneficium alienum 686 sqq 659 691 sqq. 
Cf, Restrictio» 

Mensura studiosorum 
520. 

Mercator errans in venditione ex culpa 
emptoris 805 806. Do cetero v. Ven- 
ditio. 

Mercatura cum stipendiis Missarum pro- 
hibetur poenis eccles. 1061 sq; — quae 
puniatur excommunicatione in laicis 
1061; — quae etiam in sacerdote ibid. 
1062; — quae in sacerdote reliquoque 
clero suspensione 1061 1062. 

Merces famulorum 480sqq; opera- 
riorum 897 sqq 902; —-nimis depressa 
639 894 903; — quando obliget ad 
restitutionem faciendam 904; — altior 
extorta 898; — familialis sitne. debita 
899 — 902; — quando deprimi possit sine 
iniustitia 903; — quando diminui ne- 
queat propter damnum domini 907 ; — 
debeatne elevari propter domini lucrum 
640. 

Metus quomodo obstet voluntario 36sqq: 
— num auferat peccatum 37 sqq 41 sqq : 
- in voto qui irritet, qui non 254 255 ; 
— jn contractu 814; — iustus et in- 
itiatus 816—818; — qui faciat contractus 
irritos, qui rescindibiles 814 sqq 819; 
— reverentialis impediat no liberum con- 
sensum 823; — qui excuset a lege 
positiva humana 41 sqq, a censura ec- 
cles. 999 1029. 

Miles temere occidens extra bellum 509 
— cruento modo se defendens 613. De 
cetero cf. Bollum. Conscriptio. 

Minor firmiter contrahere nequit 705 834: 
— dissolvens contractum initum cum 


sitne duellum 

fraude 795 sqq; — non solvens ex con- 
tractu mutui 797 819. 

Miraculum petere quando 
Dei 221. 

Misericordiae opera v. Eleemosyna. 

Missa quoad assistendam. —  Audienda 
diebus fest. 354 sqq, quoties vi legis 
divinae 209 364; — integra audienda 
qua obligatione 357 sqq ; omissa 
quoad partem gravem aut levem 357 
(quomodo subjectiva culpa diiudicanda 
359); — ex quibus causis omitti possit 
360sqq; — num omitti possit ob ma- 
gnum lucrum 162; — num valide audi- 
atur extra ecclesiam 356; — num audi- 
enda cum expensis pro itinere 130 365; 
— num impediri filius possit in poenam 
367; — audienda vi legis divinae 364 
365. 

Missa quoad celebrationem | possitne «ab 
Ecclesia praecipi applicanda 86; 
nolle celebraro nisi pro stipendio 231 ; 
— pro iis stipendia consueto maiora 
exigere 231 ; cum aliis commutare ibid.; 
cum lucro alio transmittere 1061 : per- 
mutare cum libris aliisve mercibus ibid. 
1062. 

Mixtio rerum nociva et innocua s07 808 
Cf. Adulteratio. 

Moderamen inculpatae tutelae in cruenta 
defensione 512. 

Modus contractui adiectus 820sqq; — 
num obliget 821 sqq; — obligat, si est 
in favorem tertii 823; — impossibilis 
vel turpis generatim pro non adiecto 
habetur 820 (alia dispositio iuris Germ. 
ib id.). 

restituendi 760 sq 762 sqq. 

Mollities 544. 

Monialis post rixam diu declinans ad- 
versariam 395; quoad clausuram 
v. Clausura. 

Monopolium (piando iniustmn 892 893; 

quando non contra iustitiam sed 


sit tentatio 


contra caritatem 894; — quando lici- 
tum ibid. 
Moralitas actuum humanorum 44 sqq; 


— unde desumatur 47 48. 
Moribundus absolvendus a confessario 
ignaro 27; — absolvendus a censuris 
1010; — quoad restitutionem faciendam 
751. 
Morosa delectatio. Distinctio specifica 
542, numerics 541 543; — remedia 538 


Mors. Mortem sibi desiderare 371 375 
— optare filiis 462; — optare paren- 
tibus 477. 


Municipium. Municipale consilium qui- 
bus teneatur ex iustitia, quibus non 
131 sqq. 

Mutuum. Eius natura 860; — distingui- 
tur a commodato ibid. Num legali tem- 
pore elapso possit negari restitutio 622 ; 

in quem transferat periculum 861 ; — 
exigatne hodie per se fenus annuum 
8603; — quas habeat causas fenoris per- 
cipiendi 864, quantum $865. Cf. Fenus. 

Nauta quoad legem abstinentiae seu cibos 
esuriales 992a sq. 

Necessitas extrema, gravis, ordinaria 633 
635; — exemplis declaratur 636 645; 
— quae det ius auferendae rei alienae 
631; — ex qua liceat differre restitu- 
tionem 645 647 769 sq; propria 
culpa producta quale ius relinquat 671 : 
— quae excuset vel minuat coopera- 
tionem cum peccato alieno 421 ; — ex- 
cusans actorem spectaculorum 418; — 
excusans a praecepto requiei festivae 
347. 

proxima quaenam imponatobli- 
gationem succurrendi 379 381; 
spiritualis sublevanda 381 386 sq. 
quoad citam aeternam: nec.medii 
solius praecepti quoad res fidei 


et 
] 

Negotiatio clericis interdicta 809; — 
audax cum periculo damni alieni 771sqq 
714. 

Negotiorum gestio distinguitur a man- 
dato 856; — legalis ibid.; — quando 
obliget ad reparandum damnum $850 
857; — quando obliget dominum ad 
ratihabitionem ibid.; — quomodo exigat ! 
mercedem 856; — num haberi possit 
restitutio per confessarium facienda 764. 

Nelrix diebus festis laborans quando ex- 
cusetur 353. 

Neutralem se habere in motibus pravis 
num liceat 35. 

Nosocomium. Modus agendi cum acatho- 
licis 426 sqq. 


0. 


Obiectum influit in moralitatem actus 47. 
Oboedientia filiali 468; ^ quomodo lae- 
datur leviter 469, graviter 470—472; 
non extenditur ad electionem status 


413 sqq. 
erga politicam auctoritatem 497. 
religiosa 329 sqq; — quos habeat 
limites 81 ; num semper sub gravi 
obliget 81; — quando sub gravi debita 
329 sq; — quibus debeatur 333 sqq; 


— vi voti et vi jurisdictionis quomodo 
distinguatur ibid. 


Index alphabeticus. 


Oboedientia a scrupuloso exigenda 59 61. 

Obreptio in potitis facultatibus 123. 

Observantia vana, species superstitionis 
208 210 21l; quando excusetur 
« gravi peccato 208 211. 

Occasio et causa occasionalis 672 sqq 
679 sqq. 

Occisio directa et indirecta 508 sqq; - 
rei delinquentis quando licita, quando 
illicita 509 510 512 514; — in bello 
530 533. 

Occupatio privata quomodo sit iuris natu- 
ralis 581 ; — non potest excludere usum 
rerum in necessitate 583; — rei nullius 
aut alienae 591; — lego aliquando im- 
peditur 586; — praedae in venatione 
585 sqq; fraudulenta animalium 
589 sq; — thesauri 592 sqq; rei 
amissae 600 60602. 

Odium abominationis et inimicitiae 396; 
— quibus signis dignoscatur ibid, sqq; 

parentum in filios habet specialem 
malitiam 461 sqq; — filii in parentes 
469; religionis vel auctoritatis, ex 
quo quis ab altero conatur aliquid ex- 
torquere 38 43. 

Oeconomiis parcius emens contra volun- 
tatem domini 606; — donum impendens 
in alium finem quam quem donator con- 
stituit 822 sq. 

OfTonSIIS quid debeat offensori 390 sq. 

Officia publica gerentes. Qui in iis sint 
instituendi 490; eorum qualitates re- 
quisitae ibid.; — quid facere debeant 
in vindicandis criminibus 506 sq. 


Officium divinum dubie persolutum 70 


]] ; — omittere circa mediam noctem, 
at cenam sumere 66 607. 


Onanismns 544. 


Opera praescripta omittere propter scan- 
dalum aliorum possitno an debeat fieri 


36] 404 406; | bona non debita omittere 
ibid. 405. 
Operari. Eorum merces v. Merces. — 


Infortunium passi quale ius habeant ad 
indemnitatem 665sqq;— defraudantes 
ex conventione in fabrica 724 sq;- ex 
conventione desistentes a laboribus per 
operistitiuni $896 sqq ; quando lici- 
tum 896 898; quod quando iniustum 
ex se $96, iniustum erga alios 900, 
multa secum trahens mala 900 901. 
Operatio chirurgica v. Chirurgica. 
Oratio ad Deum necessaria cur 201, quo- 
ties 202; — sub gravi obligat 204; — 


qua polleat efficacia 203 205; quas 
requirat conditiones 203 ; — pro proximo 
quando praecepta 377 393; — contra 


inimicos est valde suspecta 394; — alteri 
apprecans mala quam sit impia 477. 


Index alpbabeticus. 


Oratorium privation exstruere sitne ali- 


quando obligatio 129 sqq; — locus 
aptus ad implenda praecepta Eccl. 131 


Ordo caritatis v. Caritas. 


restituendi seu solvendi debita 
754 sqq; — si laeditur in cessione 
bonorum 758, vel in statu labili ante 
cessionem 757; X inter cooperatores qui 
restitutioni sint obnoxii 715 731 737 sq. 

sacer. Post eos susceptos matri- 
monium attentare excommunicatione 
punitur 1044. 

religiosus 289 sqq; — debeatne ex 
obligatione assumi 298 sq. Assumendi 
ordinis rei. obstacula 298 sqq 301 a sqq 
302 ; 
peccatum 301 : recedere ab eo suscepto 
301 a sqq 302 sqq (cf. etiam Dimissio) ; 
— in professo exstinguit omnia vota 
antecedentia 290. 
(Kcula honesta aut inhonesta 539 540. 


Papales casus per quos absolvi possint in 
necessitate 1012 sqq: — quando sunt 
occulti 1010. 

Parentes. Obligationes et iura erga filios 
299sqq 461 sqq; quaenam vota filio- 
rum possint irritare 269, quomodo id 
faciant 271, quando indirecta irritatione 


272; -- quodnam ius habeant in bona 
fihorum 560; — in quae habeant usum- 
fructum ibid; — quae bona filiis de- 


beant relinquere 938 949 952 sq; — 
faventes uni filio prae aliis 949 954—956 ; 
— possintne filium exheredare 950; — 
filium ante matrimonium procreatum 
ut illegitimum relinquentes 467 953; 
— minis utentes quando causent filio 
metum gravem 816; — in necessitate 


ab eo alterum retrahere quale Paupertas religiosa quid sit 321 

Paternitas quamnam inducat obligationem 


716 721; — quand» censeatur certa 
718; dubia quam efficiat obligatio- 
nem 717 718 720. 


Patrimonialia bona quae vocentur 575. 
Pauperes possintne invadere res alienas 


634; — quando eligi possint in resti- 
tutione pro domino laeso 74' 752 765; 
si praepropere eligantur 766 768 ; — 
eligine possint quilibet an in ipso loco 
tantum 748; — quid, si ipsi restitutioni 
sint obnoxii 750; — praefernne possint 
in solvendis debitis prae aliis creditoribus 
756; — num iis debeantur res inventae 
761. 
— voti 
sollemnis et simplicis 322 324 not : — 
quando laedatur graviter 325 sqq; — 
quibus actibus 323 sqq. actibus minori 
bus sed repetitis 325, donatione 323 sq 
326; | num laedatur sumptione ciborum 
apud amicum 326, emptione cum lucro 
monasterii 327, dispositione independent! 
quando parcetur sumptibus monasterii 
327 328; — laesa inducatne obligatio- 
nem restitutionis 328. 


Peccatum mortale et veniale 133 sqq  — 


non excludit involuntarium secundum 
quid 5; — quando adsit in. scrupuloso 
60; — quomodo distinguatur quoad spe- 
ciem 140 sqq; — peccata interna quo- 
modo distinguantur 142 sqq; — philo- 
sophicum 136: — possitne esse non- 
theologicum 28. 


Pecunia immoderate amata 156 161; — 


mutuo data admittatne annuum fenus 
v. Fenus. .Mutuum. 


Percussio clerici voluntaria an involun- 


taria 23; — est sacrilegium personale 
224; — quam severe vindicetur ab Eccl. 
1050 sqq; — >n rixa puerorum 1056. 


positi a filis adjuvandi 381 468 476. Cf. Privilegium canonis. 

Eorum necessitas quomodo impediat Peregrinatio iuramento promissa quo- 

filum ab amplectendo statu religioso modo obliget 251. 

299 -301; ad quid obliget post in- Peregrini quibus legibus  subiciantur 

gressum 302sqq; quae sufficiat supe- 89 sq; — uti possunt privilegiis loci, 

riori, ut dimittat 304. ubi versantur 90, suis privilegiis et 
Parsimonialia bona quae vocentur 575. ^ dispensationibus personalibus tantum 
Participans in damno iniusto 734 sqq; — ibid.; | num incurrant censuras ecdes. 

quando obligetur in solidum 734 735, 1005. 

«(nando ad solani partem 735 786: —  Perfectio evangelic» 289 299; — eius 


in destruenda re aliena 734 736. Cf. Co- 
operatio. 

Particularis lex quosnam obliget 101 

Pater quam invigilantium debeat filio 660; 
— non impediens damnum quod a filio 
causatur 660 sq ; — approbans consilium 
fili damnificans 663. Cf. Parentes. 

Paterna potestas ad quas poenas inferen- 
das extendatur 367. 


status 289 sqq. 

Periculum vitae subire quando liceat 
374 sq; animae  liceatno subire 
propter opitulationem aliorum 376. 

Periurium 233 238 241. 

Persecutio praelatorum Ecdes. gravissima 
excommunicatione punitur 1029. 

Personarum acceptatio m viris publicis 
506 sq; — a medico 703 sq. 

Piae causae quando eligi possint pro do- 
mino laeso in restitutione 748 752; 
in ultimis voluntatibus prae aliis prae- 
feruntur 942; — pertinent ad juris- 
dictionem eccles. 936 944 945 948. 

Picturae obscoenae. Eas aspicere 538 ; — 
exponere 403. 

Pietas parentum erga filios 461 sqq; 
filiorum erga parentes 468 sqq; — quando 
leviter, quando graviter laedatur 469 ; 
quae excuset a praecepto requiei domi- 
nicalis 347. 

Pignus 916 sqq ; cui sint fructus 916; 
— possitne a possessore vendi et quando 
917 sq; — si sit in periculo, ne fiat 
deterius 917. 

Pistores possintne diebus festis laborare 
343 340. 

Poena, si imponatur propter legem in- 
validam violatam 82— 84. 

Poenalis lex 104 sq. 

Policista fraudulenter excitans alios ad 
mala 409 sq. 

Pollutio peccatum luxuriae contra natu- 
ram 544; — causata v. Causae. 

Pontifex Itoni, iurisdictionem habet su- 
premam et universalem 111 115 1004: 

quam potestatem habeat in vota 
260 273 275; — possitne religiosis 
vi voti oboedientiae praecipere 334 
335; — latiore jurisdictionis potestate 
utitur in religiosos quam potestate voti 
338. 

Possessio. Possessor rei alienae, obli- 
gatio restituendi 648 sqq: — bonae fidei 
quando restituere debeat 648 sqq 651: 
— malae fidei 652sqq; ——dubiae fidei 
656 sqq. 

Postale officium. | Restitutio per illud 
facta num exstinguat debitum 763. 

Praeceptum, ut distinctum est a lege 78; 
— oboedientiae quomodo obliget reli- 
giosos 8] 329 sqq 337: — nullum ex 
defectu obiecti iusti 81 380. De cetero 
cf. Lex. 

Praeda in venatione illegitima a quo ac- 
quiratur 586—588. — In praedam dare 
urbem in bello 19 534. 

Praelati religiosi potestatem habent juris- 
dictionis in suos 333; potestatem 
dominativam 334 ; — potestatem in vota 
subditorum 269 274; — censuras eccles. 
ferre possunt 1004. 

Praescriptio acquisitiva et liberativa 
610 sqq: — quas requirat conditiones 
611 sqq; quam bonam fidem requirat 
612 615 617, negativam an positivam 
612 6022 623. — qualem possessionem 
614: — quale tempus ad acquirenda 
mobilia 614, immobilia ibid. 618. ad 

exstinguenda debita vel iura 616 617 
619 sqq: — qualem titulum 613. 

Praesentia moralis quae requiratur in 
audienda Missa 350. 

Praesumptio quae faciat probabilitatem 
70 sqq ; — in casu baptismi dubii 73 sqq : 
— praesumptionis peccatum quomodo 
violet spem 195. Cf. Tcntatio Dei. 

Prandium sumere apud amicum situe re- 
ligioso laesio paupertatis 326; — qua 
hora sumi possit diebus ieiunii 985; — 
quamdiu sine peccato gravi protrahi ibid. 

Pretium rei in venditione quotuplex di- 
sünguatur 880; — iustum et iniustum 
ibid. 878 883 $885 886 $893 sq; 
allectionis 793 883; — auctum ex uti- 
litate emptoris 791 793 sq ; — in mono- 
polio 893 sq; — simoniaciim 228. 

Privilegium. Eius interpretatio 120: 
num pro libitu ei renuntiari possit 128; 


— eius usus 129 sqq ; — obligare potest 
ex caritate 132. 
canonis clericorum 1050 sq; — 


quam late intelligatur 1051 sqq; — affi- 
ciatne impuberes delinquentes 1008 sq 
1054 ; — num extendatur ad coopérantes 
et ratihabentes 1051. Delicti absolutio 
quando episcopo competat 1053. 
Probabilitas. Quis eius usus 65 sqq; 
num mutari possit in eadem causa ibid. 
Proclaniatio sponsorum num eos excuset 
a Missa Dominicali 361. 
Procurator regius in prosequendis crimi- 
nibus 506 sq. 
Profcctitia bona quae vocentur 560. 
Professio religiosa votorum sollemnium 
et simplicium 317 sqq; — quae ex- 
stinguat vota antecedentia 290; 
possitne fieri sub obligatione levi 252: 
— ex quo errore irrita 253 256. 
Promiscuitas ciborum quae et quibus 
illicita tempore ieiunii 984 990. 
Promissio quo titulo obliget 835; 
quando ex iustitia ibid. 837 sq: — non 
impleta quale peccatum 836 ; — fortuito 
narrata promissario num obliget 836 ; 
quid valeat mortuo promittente 839 sq, 
vel promissario ibid.; — possitne ac- 
ceptari post mortem promittentis 840; 
— filiorum parentibus data quomodo 
obliget in successione bonorum 939. 
Promulgatio necessaria ad legis valorem 
76; — quae in lege divina 77; — in 
decretis Rom. Congreg. 111: — inter- 
pretationis comprehensivae ibid. 
Prostituendae filiae periculum valeatne 
ut necessitas quasi-extrema 6495. 
Provocatio ad concilium universale ex- 
communicatione punitur 1028; — ad 
duellum v. Duellum. 

Proxeneta. Obligationes et iura 877 sqq. 
Cf. Mandatarias: 

Publicum crimen porro narrare 964 965; 
— jn uno loco, alibi narrare 964 974; 
-- olini nunc resuscitare ibid. 

Pudor qui excuset ab audienda Missa 361 
366; — num possit excusare ab integri- 
tate confessionis 139. 

Puella propter lasciviam invenis excusata 
a Missa 361. Cf. Clausura. 

Pueri quibus legibus teneantur 92 sq. 
Eos provocare ad blaspliemias intrin- 
secus malum 93. ad contumeliosa verba 
in homines ibid.; si seducantur ab 
ancilla 389. 


R. 


Recurrentes ad laicam potestatem ad im- 
pediendam exsecutionem literarum 
Apost, excommunicantur 1027. 

Reticere vestes diebus festis quando liceat 
349; — instrumenta operariorum 352. 

Regulae ordinum religiosos quomodo ob- 
ligent 305; — violatae possintne con- 
stituere peccatum mortale 305 307; — 
suat norma pro potestate praecipiendi 
330. — Praecipere contra, infra, supra 
regulam ibid. 

Regulares v. Religio. Ordo relig. 

Reimprimere opus alienum liceatne 579sq. 


Religio: Virtus 201 sqq. 
status perfectionis 290; — com- 
paratur cum sacerdotio ibid. 291; — 
electa invitis parentibus 475; — quas 
imponat obligationes 303 305 sqq 
32] sqq; — eximere debet a sequenda 
militia 702; — assumendi votum reser- 


vatur 274; censeaturno impletum post 
dimissionem a religione 295. — Post sus- 
ceptum statum relig. attentare matri- 
monium qua poena puniatur 1044. Cf. 
Ordo religiosus. 

Repulsa. Post eam possitne fieri suppli- 
catio apud delegatum 125. 
Requies festiva v. Dominicalis. 

publice turbare 344. 
Resalutare inimicum quae obligatio 392 
397. 
Rescissio contractus a filiis vel uxoribus 
initi 795 sqq. 798 834; — propter er- 
rorem vel fraudem 804 809 810 sq 812; 


Eam 


— propter metum $814 sqq; — propter 
conditionem non impletam $824. Cf. 
Retractatio.  Revocatio. 

Reservata bona quae sint .570 sq; — 


vota 274; excipiuntur etiam a facul- 
tate commutandi 279. 

Resistentia positiva contra auctoritatem 
sitne licita 84 505. 


2725 


Restitutio quo titulo debita 624 648 sqq 
652 ; quanta 628 649 sqq 6052 sq 
660sqq; — quando facienda 642; — 
quando differatur 642 645 sq 751 770 
— quando juste denegetur 779 sqq — 
quo modo facienda 628 747 760 sqq 
— per intermedium facta num sufficiat 
762 sqq; - quo ordine 754 sqq. — in 
pauperes vel pias causas loco domini 
748 752 765; — possitne fieri in fine-, 
malos 753. 

Restrictio mentalis 455 sqq: — quando 
necessaria 457; — quando fien possit 
456 458; — quando aequivaleat men- 
dacio 455 458. 

Retractatio promissionis 835 838: con- 
silii vel mandati qualis requiratur 726 sq 
729 855; — efficax et inefficax ibid. 
730; — casu vel culpa tertii inefficax 726 
— causae damnificantis 694 697 : 
quae excuset ab incurrenda censura 1003. 

Reus quoad confessionem criminis 502 ; — 
quoad fugam 504 505; — quoad testi- 
monium infringendum 503; testi 
crimen falsum imponens ibid. 

Reverentia auctoritati publicae | debit. 
487 sqq; quomodo laedatur con- 
temptu 488, contumelia 489; — de- 
bita //arentibus 468, quomodo laedatur 
469 470 472; — debita heris 478. 

Revocatio donationis 842sqq; — possitm 
fieri per heredes donatoris 485. 


Ritus.  Rituales leges num possint con- 
suetudine abrogarn 112; — 5. Rif. 
Congr. exercet potestatem — legiferam 
111. 


Rixa ansa aversionis vel inimicitiae 39 >. 
Rudes quomodo iuvandi in fide necessara 
180. 


S. 

Sacerdotalis status comparatus cum statu 
religioso 29] ; — liceatne eum dissimu 
lare 187 sqq: — falso negare sitne pec- 
catum mortale ibid. 

Sacrilegium 223: — distinguitur a bias- 
phemia ibid.; — locale, persouale, reale 


224: quo sensu species infimae ibid . 

possitne esse peccatum veniale 223 
226 ; — in incuria erga res sacras 227: — 
in peccato luxuriae 545 547; — num 
committatur laesione voti privati 547 


Sacrista. Eius munus situe officium et 
clesiast. 230; — quam curam habere 
debeat in tractandis rebus sacris 
227 


Salutare inimicum num sit obligatio 392 
397. 

Sartoria ars num exerceri possit diebus 
festis 353. 


57b 


Satisfactio postulata num obstet dilec- 
tioni inimico debitae 390 391. 

Scandalam 389 399; — evitandam 385; 
— quale peccatum 401 ; — activum et 
passivum 399; — directum et indirec- 
tum ibid.; — pusillorum 400, num et 
quando evitandum 402 403 405 406; 
— pharisaicum 400, num vitandum 402 
406. 

Schismatici quomodo teneantur ad festa 
eccles. 96; — nati num subiaceant cen- 
surae eccles. 1024; — possintne catho- 
lico ritu sepeliri. 1025. 

Scientiae defectus, sequelae imputabiles 
21. Scienter facientes qui intel- 
lieantur in censuris eccles. 999, 

Scribere. Scribendo ad mala conferre 425 ; 
— ad folia publica 440 sq. 

Scriptura S. Eius veritatem in qua- 
libet re negare quomodo sit haeresis 
1018sqq. 

Scrupuli. Scrupulosus 55 sqq ; — con- 
temni debent 60; — excusant ab accu- 
rato conscientiae examine 62; — in una 
re cum laxitate in aliis rebus 6l. 

Secessus annuus possitne  praescribi 
clericis 87. 

Secretam naturale, promissum, commis- 
sum 972; — num manifestari debeat 
superiori inquirenti ibid.;— commissum 
quando possit cum altero communicari 
973; — in muneris exercitio commissum 
973 974 975. 

Seductio puerorum omnino impedienda 389. 

Servi. Servitus, quaenam iuri naturali 
repugnet, quae non 557; — ex quibus 
causis oriatur ibid, sqq ; — quibus limi- 
tibus contineri debeat 559; — quomodo 
ab Ecclesiasit considerata et tractata 558. 

ut ius certum realc quomodo prae- 
scriptione possit exstingui 623. 

Serviles labores diebus festis prohibiti 

v. Labores. 


sigillum sacramentale. Eius laesio ex | 
zelo imprudenti 454. 

Simonia. Notio 228; — quomodo distin- 
guatur 229; mentalis, conventionalis, 
realis 229 ; — quando inferat nullitatem 
officii obtenti 230; — simoniacum pre- 
tium 228. 


Socialistao subiaceantne poenis haereti- 
corum 1067 1068; poenis francomura- 
riorutn ibid. 

Sodomia 544. 

Solidum. In solidum restitutionem debere 
742. 

sollicitatio ad peccatum v. Scandalum 
directum ; explorandi causa num 
licita 407 409 sq; — quando restitu- 
tioni faciat obnoxium 410. 

Sollicitatio ad turpia cum abusu muneris 
confessorii denuntianda 104] ; — quam 
late intelligatur 1039 1040; — quos 
obliget ad denuntiationem 1041, quos 
sub censura ibid.; qui excusentur a 
denuntiatione facienda 1041; — dubia 
1042 sqq ; occasione | confessionis 
quid sit 1039 1042. 

Sortileginm presse sumptum quid intel- 
ligatur 212. 

Spectacula prava adire quale peccatum 
6 34 415 417; — ex parsimonia ab 
iis arcere 162; — ea ut actores pro- 
movere libere et sponte 417, ex neces- 
sitate 418. 

Spes virtus theologica 194; — quibus 
fundetur ibid.; quomodo laedatur 


ibid. 195 sq. 
Spiritismus saepe illusione nititur et 
fraude 215; — alioquin superstitione et 


haeresi infectus est ibid. 

Spiritualis res in simonia quae habeatur 
228. 

Sponsalia. Sponsi. Invitis parentibus ea 
facere 474 475; familiaritas pericu- 
losa 540. 

Spurius. Eius ortum manifestare quando 
sit detractio gravis 968. 

Status electio invitis parentibus 473 sqq. 
Cf. Perfectio. Religio. 

Stolae iura num neglegi debeant propter 
scandalum 405. 

Studia abrumpere debere 
gravis 816. 

Stuprum quid vocetur 545 546. 

Suadere v. Consilium. 

Sublocatio quae quando licita 915. 


sitne metus 


Subreptio in petitione facultatum 123 
125. 

Suffragium dans in re iniusta quomodo 
teneatur ad restitutionem 731; — non 
dans quomodo teneatur 731 sqq. 

Superbia quodnam peccatum 147 sq; — 
perfecta 150; — quibus mediis curanda 


Superior religiosus vi voti et vi iuris- 
dictioms praecipiens 338—340; — pos- 
sitne inhere vi solius jurisdictionis 339 
(discrimen in obiectis praeceptis 338 
840). Cf. Praelati. 

Superstes familia occisi quale ius habeat 
667 706 708 710 sq. 

Superstitio 206 sqq 210 sqq; ha- 
beaturne in dubio interventus diabolici 
210 216. 

Suspensio legis eccles. 
fieri possit 80. 

ut censura eccles. totalis et par- 
tialis 996 ; — quos producat effectus 
ibid. 


quae et quando 

Suspicio temeraria possitne esse peccatum 
mortale 981. —  Suspicionem criminis 
in alium conicere, causa restitutionis 
709. — Qui suspicionem contra se con- 
ceptam non repellat, num peccet 960. 


T. 


Tactus obscoeni. Peccaminositas 539 540 
545; — inter coniuges 548 552. 

Temeritas in subeundo periculo et Dei 
tentatio 222; — iudicii 980; — in su- 
spicione 981. 

Templa acatholicorum exstruenda iuvare 
pecunia 435; — aedificare 436; — adire 
ad agendam festivitatem profanam 445. 

Tempus verum aut publicum adhibere 
licet in implendis legibus eccles. 66 
607 68; — ad praescriptionem necessa- 
rum v. Praescriptio. 

Tentatio Dei 220 sqq; 
interpretativa 220. 

Tepor v. Acedia; — in religioso quam 
periculosus 307 316. 

Testamentum 933 sqq ; validum et 
invalidum 933; — herede destitutum 
945 ; formalitatibus legalibus in- 
structum 934; — informe quid valeat 
935 939 948; possitne accipi excussis 
oneribus 69; pro causis piis 936 
942sqq; fraudulenter suppletum 936sq; 

holographum 934, minoribus non 
conceditur ibid.; — quando impugnatur 
938 943 95];- quomodo exsecutioni 
dandum in dividendis bonis et con- 
ferendis donis prioribus 955 sq. 

Testis ex inconsideratione falsa testatus 
694 696; — vere et nihilominus iniuste 
testans 697. 

Thesaurus quid sit 592 597 599: 
cuius sit 593 sqq; — dividendus inter 
detectorem et dominum fundi 593 sq 596. 
— Th" detegere et occupare quid inter- 
sit 595 596 599, — [is de detectione 
incepta et completa 594. — Eius de- 
tectio impedita 596. - Eius occupatio- 
nem impedire 599. 


formalis et 


Titulus in praescriptione 613; - colara- 
tus ibid.; — praesumptus ibid ; — vi- 
tiosus ibid. 616; — restitutionis debitae 
6048 sqq 652 sqq 660 sqq; —  fenoris 


percipiendi 864. 

Tolerati quoad censuras eccles. 994; 
retinent jurisdictionem eiusque usum 
validum 995. | 

Traditio rei quando vincat promissionem 
eiusdem rei priorem $870. 

Tributa quo titulo debeantur 106; — sol- 
venda in conscientia 695, num ex 
iustitia stricta 700; — indirecta im- 


Oii 


poni censentur lege immediate poenali 
tantum 699; excessiva debeantne 
solvi 700; — in dubio de iustitia 69-5 
— Eorum defraudatio 106 699 70]. 

Trinitas, SS. Mysterium sitne necessi- 
tate medii expressa fide credendum 180 

Tristia de bono alieno quando sit in- 
vidia, quando non 152 sqq; — de honi- 
divinis laboriose comparandis est acedia 
specialis 167 1668. 

Turpia pati aut admittere quid inters/. ] 
16 40. Cf. Luxuria. 

Tjpographicae artis exercitium num com- 
putandum inter labores diebus festis 
prohibitos 346. 

lypographns in officina pravis scriptis 
edendis occupatus quid facere debeat 
423. 

U. 


Usucapio 6010 sqq. 
acquisition. 

Usurae sintne addendae in casu restitu- 
tionis 628 749. De cetero cf. Fenu 

Usus rei propriae lege interdictus 673sq 
792; — ad creandum alteri incommodum 
ibid. 793; rei commodatae ultra 
usum concessum quid iuris faciat, si res 
damnum subeat 847 849. 

Utilitas emptoris possitne pretium rei 
augere 790 793 «94; idque arbitrarie 
794; — suadet donationem liberalem 
790; — venditoris quomodo pretium in 
venditione augeat 793. 

Uxor quoad bona et iura 570sqq; — 
quoad curam familiae 572; — sibi pro- 
videns ex bonis mariti 568 573 sq; — 
quoad eleemosynas faciendas 569 572 
573; — quoad sustentationem paren- 
tum 571 573; — scripta a marito do- 
mina bonorum cum periculo creditorum 
712—714 T18: adhibita socia negotia- 
tionis 775 ; — defuncto marito superstes 
quae iura habeat 568 574. 

quoad contractus possitne con- 
tractus rescindere 799; — si fraudem 
committat ibid. — Cum uxore contra 
hens quae iura habeat 798 sq. 

quoad officia  coniugalia quando 
possit viro obsecundari 549 552; — 
querula vel non obsecundans quomodo 
peccet 551. 

quoad rota, quae viro possit irri- 
tare 270. 


Cf. Praescriptio 


V. 


Vana gloria quid sit 147; quale pec- 
catum sit vel quorum peccatorum causa 
149; in sacramentis suscipiendis 
149. 

Vasectomia 373a sqq; — censenda muti- 
latio gravis 373a 378b: — sitno im- 
pedimentum matrimonii dirimens 373 c 
373d; — num post contractum matri- 
monium eius impediat usum 373d; — 
possitne ab auctoritate publica iuberi 
378 c 873 e. 

Vaticanum Concilium respuere haeresis 
est 192 1016. 

Vectigalia quomodo debeantur lege poenali 
105 106 699; — artibus declinare 701 ; 
— defraudans quid debeat, quando com- 
prehendatur 699; — a custodibus ex- 
igenda 106 701; eos corrumpere ibid. 

Velleitas distincta a voluntate efficaci 
4 6 8sq. 

Venatio. lus occupandi 585sqq; — pro- 
hibita ex lege poenali 586 588: — quae 
excludat occupationem praedae 585 586; 
— quando secum ferat obligationem 
restitutionis 585 587. 

Venditio quibus perficiatur 874 ; — quando 
transferat dominium in emptorem  ibid.; 
— cui addicat rei periculum 858; — 
bis facta quid iuris efficiat 875 sq. 
Cf. Defectus. Pretium. Laicitatio. 

Venia inimico danda 39]. 

Voracitas quid sit et ad quid obliget 


450 sqq. 

Vestes. Veste congrua carere excusetne 
a Missa 361 ; — laicales a clerico gestae 
42: — sacras heterodoxis commodare 
434; — sacrae neglegenter curatae et 
mundatae 227 ; conficere diebus festis 


quando liceat 346 353; eas reficere 349. 
Via ferrea, infortunium et indemnitas 


667 sq 929. 

Vinum adulteraro 807 sqq; — pro Missa 
808 sq 872. 

Virtutes infusae 436; — quod munus 
habeant 447; — quando infundantur 
447; — quando exstinguantur ibid. ; — 


quomodo augeantur 449. 
naturales. |. Earum numerus 447; 
— Ortus et interitus 447 448; — ex- 
sistere possunt in peccatoribus 448. 
Vita propria quomodo curanda 369 370; 
— extraordinario modo conservari non 


debet 370 372 ; eius nimia cura vitu- 
peranda 373; — neglecta vel abbre- 
viate 37] 375. 

Vitalitius census uxoris 573. 

Vitandi in censuris eccles. 442 994 1052; 
— privantur jurisdictione 995 ; — pri- 
vantur ceteris severius suffragiis com- 
munibus ibid. 

Vocatio ad statum religiosum 298 sqq; 
— eam spernere quale peccatum 298. 


Voluntarium quid sit | sqq; — simpliciter 
et secundum quid 4; — directo et in- 
directe 3 11 sqq; — positive et ne- 
gative 10; — quae habeat obstacula 
20 sqq 30sqq 86 sqq. 

Votum quid sit 252; —  discernendum a 
proposito et a promissione homini facta 
257; — quae possit habere pro obiectis 
252 260 261] 203; [facta aliena quo 
sensu 265 sqq; — quam inferat obli- 
gationem gravem vel levem 252; — in 
dubio 257 sq; — quomodo sit inter- 
pretandum 283 sqq; — quibus impedia- 
tur obstaculis 253sqq; — num im- 


pleatur actione cum ignorantia facta 286 ; 
— puerorum quomodo obliget 259 sqq 
269 sq. 
quoad distinctionem : conditionatum 
eiusquo obligatio 262 sqq; - absolu- 
tum et disjunctivum 263 sq; — purum 
et poenale 283; — poenale praeserva 
tivum difficilius solvitur 277; — re- 
servatum 274; — cum iure tertii 275; 
— non peccandi num valeat 260; — ex 
affectu pravo emissum 264 ; — pro com- 
munitate factum 266 sq; — religionis 
reservatum 291 293, ad quid obliget 
294 295 sqq, num impediri possit ab 
episcopo 291 292, impleaturne per in- 
gressum in religiosam congregationem 
293, num experimento in ordine 295 — 297. 
Vota religiosae professionis sollemnia 
et simplicia 317 sqq, debent tum apud 
viros tum apud feminas per triennium 
esse simplicia 317 c. not. 
quoad relaxationem | 268 sq 312. 
Cf. Dispensatio. Commutatio. Irri- 
tatio. 

sich in der theologischen l,teratur vielleicht keines, welches fur die Bildung 

mvCOfÍfpri1i^ Ven P. Ludovici de Ponte S 1, de Hi- 
llayoi1ci lio gpanico in Latinum translatae a M. TREVINMO S J., 
de novo in lucem datae cura A. Lehmkl] III. S.J. Editio altera 
recognita. Sex partes. 120 (CCVIII et 2582 p.) Pretium: J/ 21.80 
= Fr 27.25; linteo relig. J/ 27.80 = Fr 34 75 


B. HERDER, TYPOGRAPHIC EDITOR PONTIFICIUS, 
FRIBURGI BRISGOVIAE (GERMANIAE). 


Instructio pastoralis Raymundi Antonii 


Pn'cnnni iussu et auctoritate Rev. D. Francisci Leopoldi 
DpiSLOpi j?p Eystettensis iterum aucta et emendata. Editio 


quinta. 8° (XXIVet 620 p.) Fr 10—-; a dorso corio relig. Fr 12.50 


«Das Buch ist in der ganzen katholischen Kirche ais eine der besten, 
übersichtlichsten, vollstándigsten und  zuverlássigsten Pastoral- 
Instruktionen bekannt und anerkannt. Alie einzelnen Aufstellungen sind 
aufierdem durch den Hinweis auf die betreflenden autoritativen Ent- 
scheidungen belegt, so daft das Buch eine vorzügliche wissenschaftliche 


Darstellung des ganzen Pastoralstoft'es bietet.» 
(Katholigocher Scclsorger, Paderborn.) 


«Cet ouvrage sera grandement apprécié de tous ceux qui comprennent, 
dune part, limportance de la théologie pastorale — et savent d'ailleurs 
combien les minutieux détails de la science liturgique et canonique sont 
difficiles à posséder, d une science sérieuse: à l'heure présente, les maîtres 
et les directeurs de l'éducation cléricale sont forcés de faire un choix —, 
de laisser au second plan des détails, importants et respectables assurément 
en eux-mêmes. Il faut tenir compte des nécessités actuelles et savoir 
réserver une part indispensable au triple enseignement de l'Écriture sainte, 


du dogme et de la morale proprement dite. Ce code de théologie 


pastorale répond donc à un réel besoin. || complétera ou rappellera 
tout ce qui devrait normalement constituer l'enseignement canonique et 
liturgique des jeunes clercs.» (Poiybibiion, Pari».) 


«La présente /nstrucción Pastoral es un verdadero y completo com- 
pendio de cuanto convienc tengan siempre présenté todos los sacerdotes; 
pero no es un compendio drido, sino lleno de fluidez y dulzura, por la 
unción sagrada y consoladora de que estdn impregnadas todas sus paginas. 

Aunque hemos visto alguna obra de Teologia Pastoral, ninguna 


nos ha satisfecho como la que el Sr. Herder acaba de publicar....» 
(Espana y America, Madrid.) 


«This is a complete manual of pastoral theology, and will be found 
most useful, not only to those ecclesiastical students who have reached 
this part of their course, but also to all priests entrusted with the care 


of souls. It contains everything they need.» 
(The Irish Ecclesiastical Record, Dublin ) 


«EB il manuale classico della teologia pastorale, uno dei pin rac- 
comandabili fra gli editi dalla casa Herder.» (La Voce dell Verità, Roma.) 


«Dit boek geeft geen koud samenstel van wetten, geen droge uiteen 
zetting van beginselen — een hooge, ideale opvatting van het heilig 
priesterwerk bezielt het, geeft het kleur, wijding en warmte: het 
is een oude, eerbiedwaardige priester, die geeft van zijn rijkc onder- 
vinding, van zijn wijde wetenschap, maar met een jeugdig hart, zich uit- 
sprekend in een frissche, hartelijke, gloedvolle taal. Hierin ligt vooral de 
groote bekoorlijkheid van dit werk. Moge het daarom OOk in ons land 
vele vrienden vinden.» (ne Katholiek, Utrecht.) 


